
Prezentarea autorilor 


Mihai Burcea (n. 31 iulie 1976, Bucureşti) a absolvit Facultatea de Istorie a Universităţii din 
Bucureşti (2005) şi programul de masterat „România în secolul XX” desfăşurat în cadrul 
aceleiaşi universităţi (2007). Membru fondator al mişcării civice „Miliția spirituală” (9 mai 
2002), a activat ca documentarist la Academia Caţavencu (2004-mai 2006) şi redactor la 
Evenimentul Zilei (mai 2006-martie 2007). În prezent este expert în cadrul Institutului de 
Investigare a Crimelor Comunismului în România. 


Marius Stan (n. 22 august 1982, Braşov) a absolvit Facultatea de Ştiinţe Politice a Universităţii 
din Bucureşti (2005) şi programul de masterat „Politică europeană şi românească” desfă- 
şurat în cadrul aceleiaşi universităţi (2007). Membru al mişcării civice „Miliția spirituală”, 
a activat ca redactor-şef al revistei de cultură politică Conservatorul, fiind autorul a 
numeroase articole publicate în presa centrală. În prezent este expert în cadrul Institutului 
de Investigare a Crimelor Comunismului în România. 


Mihail Bumbeş (n. 12 aprilie 1981, Curtea de Argeş) a absolvit Facultatea de Istorie a 
Universităţii din Bucureşti (2005) şi programul de masterat „România în secolul XX” 
desfăşurat în cadrul aceleiaşi universităţi (2007). Membru fondator al mişcării civice 
„Miliția spirituală” (9 mai 2002), a fost colaborator la Academia Caţavencu (2004-2006) 
şi redactor la Evenimentul Zilei (2005-martie 2007). În prezent este expert în cadrul 
Institutului de Investigare a Crimelor Comunismului în România. 


Notă asupra ediţiei 


Am ales să folosim actualele denumiri ale localităţilor: Cernavodă (vechea denumire : 
Cerna-Vodă) ; Carasu (vechea denumire: Cara-Su) ; Braşov (vechea denumire : Stalin; la 
22 august 1950, „în cinstea marelui geniu al omenirii muncitoare, conducătorul poporului 
sovietic, eliberatorul şi prietenul iubit al poporului nostru, Iosif Vissarionovici Stalin”, numele 
oraşului Braşov a fost schimbat în Stalin, printr-un decret al Prezidiului MAN. Cu această 
denumire va rămâne până în anul 1960, când va reveni la cea de Braşov). 

De asemenea, am folosit titulaturile diferitelor organizaţii de partid, de masă sau obşteşti 
aşa cum apar ele în diferite perioade (de exemplu, dacă ofiţerul a intrat în partid în anii '50-'60 
iar referatul de cadre a fost întocmit în anii '80, am ales să scriem PMR, titulatura oficială a 
partidului în acea perioadă). 

Am ales să folosim actuala împărţire administrativ-teritorială a ţării (judeţe, municipii, 
oraşe, comune şi sate) pentru a indica locurile de naştere ale ofiţerilor sau pentru a localiza 
sediul diferitelor instituţii menţionate în text. 

Am ales să introducem în text şi indicativele numerice militare ale formaţiunilor/unităţilor 
militare ale DGPCM (de exemplu, Colonia de Muncă Giurgeni avea indicativul numeric 
formațiunea 0319). 

În Arhiva ANP nu există toate dosarele personale ale ofiţerilor şi angajaţilor civili ai DGP. 
Din această cauză, nu am putut stabili cu exactitate perioadele când aceştia au ocupat anumite 
funcţii. De exemplu, în cazul maiorului Bogăţeanu Ilie Ion am stabilit în baza documentelor 
(adrese, note-raport, cereri etc.), identificate de noi, perioada în care acesta a ocupat funcţia 
de şef al Serviciului/Secţiei Secretariat din DLCM/DPLC/DGPCM. 

Acolo unde nu am precizat sursa documentului citat (arhivă, fond, dosar), informaţiile 
provin din dosarele profesionale ale militarului sau angajatului civil, care se găsesc în custodia 
Arhivei ANP, fond Serviciul Cadre şi Învăţământ. Numărul respectiv de dosar figurează în 
dreptul numelui titularului. 

Deoarece nu am găsit încă o listă completă cu toţi ofiţerii şi angajaţii civili care au lucrat 
în aparatul central al sistemului penitenciar, nu putem afirma că acest dicţionar cuprinde 
întregul personal al direcţiei care a funcţionat în perioada 1948-1989. 

Nu am reuşit să identificăm fondul arhivistic al Secţiei pentru Probleme Militare şi Justiţie 
a CC al PCR, organul superior de partid care aviza orice act normativ referitor la forţele 
armate. Presupunem că în acest fond am putea găsi motivațiile, analizele, rapoartele aflate în 
spatele elaborării actelor normative. 

Acolo unde există rubrici lipsă, unele dintre aceste variabile nu au fost găsite în dosarul 
personal al respectivului: persoana respectivă nu a satisfăcut stagiul militar, nu are studii 
politice sau militare, decoraţii etc. 

Pentru cele 381 de nume prezentate în acest volum au fost efectuate aproximativ 60.000 de 
fotografii (peste 150 de dosare profesionale din Arhiva ANP, fişe de serviciu/evidenţă, câteva 
dosare de partid de la Arhivele Naţionale ale României). 

La rubrica „pedepse” nu au fost trecute şi sancţiunile disciplinare aplicate pe linie de 
partid, care, conform statutului PMR/PCR, erau: „mustrare”, „vot de blam”, „vot de blam 
cu avertisment” şi cea mai severă sancţiune - „excluderea din partid”!. Aceste măsuri aplicate 
de organele de partid se regăsesc în mică măsură în dosarele profesionale, însă în dosarele 
politice ele figurează şi sunt consemnate în procesele-verbale ale şedinţelor organizaţiilor de 
partid care au aplicat sancţiunea. 

În sfârşit, am ales să introducem în acest volum şi persoanele care au lucrat în Direcţia 
Unităţilor de Muncă din MAI (a funcţionat separat de DGP până la 1 iulie 1951), Centrul de 
Coordonare Constanţa (formațiunea 0722), Serviciul Reeducări Minori din MAI, Şcolile 
Militare de Subofiţeri şi Ofiţeri ale MAI/MI, deşi aceste entităţi nu au făcut parte niciodată din 
schema de organizare a aparatului central al Direcţiei. Motivația a fost aceea că şi aceste 
structuri aveau ca obiect de activitate încarcerarea şi supravegherea deţinuţilor. 

Majoritatea dosarelor personale reflectă calităţi sau aptitudini ale ofiţerilor, ataşamentul 
faţă de partid şi lupta de clasă, de cele mai multe ori neprecizând elemente esenţiale legate de 
activitatea profesională efectivă a unora, respectiv abuzuri sau rele tratamente aplicate deţi- 
nuţilor pe care îi aveau sub supraveghere. În aceste situaţii, profilul cadrelor a fost completat 
din alte surse, precizându-se, dacă a fost într-adevăr cazul, aceste abuzuri. 


Autorii 


1. Vezi „Statutul PCR adoptat la Congresul al IX-lea al PCR din 1965”. 


Cuvânt înainte 


|. Argument pentru un dicţionar al personalului 
Direcţiei Generale a Penitenciarelor 


După 1989 s-a publicat foarte multă memorialistică de penitenciar, însă despre identitatea 
celor care răspundeau direct de administrarea sistemului concentraţionar românesc nu s-a scris 
aproape nimic. Au fost publicate numeroase dosare de informatori, însă dosarele personale ale 
ofiţerilor Ministerului de Interne au rămas la adăpostul secretului instituţional. Această lacună 
creează un dezechilibru în peisajul istoriografic la care facem referire, dezechilibru ce trebuie 
eliminat prin elaborarea unui instrument de lucru util cercetătorilor. Prin termenul „cercetător” 
folosit în acest context nu ne referim exclusiv la mediul academic, ci la orice persoană care are 
interesul sau simpla curiozitate de a studia multiplele aspecte ale sistemului concentraţionar 
comunist românesc. 

Efortul nostru nu constă într-o simplă rescriere a unor evenimente din istoria recentă a 
României, cu metafore şi topică diferite. Suntem convinşi că materialul pe care îl prezentăm 
cititorilor este unul inedit, iar contactul fiecăruia cu acest volum este, pentru a folosi un 
termen din cinematografie, o avanpremieră. În definitiv, putem compara lucrarea noastră cu un 
documentar în adevăratul sens al cuvântului - deoarece conţinutul are valoare de document 
şi prezentăm fapte întru totul autentice (în versiunea oficială a autorităţilor comuniste). 
Paralelismul cu tehnica cinematografică nu este întâmplător. În lucrarea noastră nu facem 
decât să asociem, ca pe o peliculă, o serie întreagă de imagini statice succesive (anume, 
portretele ofiţerilor şi angajaţilor civili! ai DGP, aşa cum apar ele în dosarele de cadre). 
Scenariul e realizat din extrase ale dosarelor pe care le-am consultat. Scopul genuin al oricărei 
construcţii filmice este senzaţia de mişcare, iar autorii „documentarului” fac tocmai acest 
lucru : prezintă spectatorilor lor (cititorilor) un tablou animat al vieţii interne a aparatului 
central din DGP. Personajele noastre trăiesc încă sau au trăit; de multe ori interacționează pe 
planuri diferite (personale, profesionale), nu de puţine ori poartă dialoguri (transpuse în 
autobiografii, depoziţii în faţa vreunei comisii de anchetă, în note şi orice alt tip de text în care 
domină persoana I singular). Din alt unghi de interpretare, „documentarul” nostru este unul 
de epocă: am ales să păstrăm greşelile ortografice din surse pentru a reproduce în varianta lor 
originală documentele consultate şi limbajul specific al vremii (argoul instituţional respectiv). 
Astfel, din motivele enunțate anterior, dar şi din multe altele, rezultatul efortului nostru este 


1. În 1977, Consiliul de Stat a emis un decret cu articol unic prin care noţiunile de „angajaţi” sau 
„salariaţi” din legi, decrete şi alte acte normative erau înlocuite cu acelea de „oameni ai muncii” 
sau „personal muncitor”. Astfel, angajaţii civili din MI au primit numele generic „personal 
muncitor civil” - Vezi Buletinul Oficial al RSR, partea I, nr. 120, 18 noiembrie 1977, „Decretul 
nr. 414 privind înlocuirea unor noţiuni în legislaţia Republicii Socialiste România”. 

filmul Direcţiei Generale a Penitenciarelor în perioada 1948-1989. Cu această rolă docu- 
mentară am reuşit să înţelegem noi înşine mai bine ce anume era de fapt sistemul penitenciar 
comunist românesc, cum funcţiona el într-adevăr, cine erau personajele care îl animau ; 
nădăjduim că vor ajunge la acelaşi rezultat şi cei care îl vor parcurge. În fine, am definit şi 
organizat întregul material ca dicționar pentru că ordonarea alfabetică, limbajul cvasiunitar, 
schema predefinită de prelucrare a datelor, fişele-tip ne-au permis o abordare sistematică a 
vastităţii informaţiei cuprinse în dosare. Sperăm ca dicţionarul să fie un real instrument de 
lucru pentru oricine va mai aborda de acum înainte problematici adiacente. 


K * 


În august 2006, experţii IICCR au pătruns în Baza de aprovizionare, gospodărire şi 
reparaţii din cadrul penitenciarului de maximă siguranţă de la Jilava, locul unde se află arhiva 
ANP. Am început atunci să cercetăm şi să fotografiem sute de dosare profesionale ale 
lucrătorilor fostei DGP. Când am pornit la acest drum, intenţia noastră era de a întocmi o listă 
cât mai completă cu comandanții, locţiitorii comandanților de penitenciar (locţiitori politici, 
locţiitori pentru pază şi regim şi locţiitori pentru servicii) din perioada 1948-1989. Pe parcurs 
însă, am găsit dosare ale ofiţerilor şi angajaţilor civili din aparatul central al DGP, astfel că ni 
s-a părut firesc să venim în întâmpinarea cititorilor mai întâi cu această structură a Direcţiei, 
deoarece ei sunt cei care au administrat de la centru sistemul carceral românesc. Prezentarea 
structurii din teritoriu (penitenciare, colonii de muncă şi unităţi de muncă) nu a fost 
abandonată, urmând să constituie subiectul volumelor al II-lea şi al III-lea, care vor completa 
acest dicţionar. 


II. Structura volumului 


Ofițerii menţionaţi în acest volum au deţinut, în perioada 1948-1989, cel puţin o funcţie în 
aparatul central profesional şi politic al Direcţiei Unităţilor de Muncă, Centrului de Coordonare 
Constanţa (formațiunea 0722), Direcţiei Generale a Penitenciarelor, Serviciului Reeducări 
Minori din MAI, Serviciului Penitenciare din MAI, Direcţiei Închisori şi Penitenciare, Direcţiei 
Lagăre şi Colonii de Muncă, Direcţiei Penitenciare Lagăre şi Colonii, Direcţiei Generale a 
Penitenciarelor şi Coloniilor de Muncă sau în Şcolile Militare de Subofiţeri şi Ofiţeri ale 
MAI/MI. 

Acolo unde, pe parcursul acestui volum, nu am precizat sursa informaţiilor - numărul 
dosarului personal (d.p.), fişă de evidenţă (f.e.) sau fişă de serviciu (f.s.) —, ele au fost culese 
din dosare personale ale ofiţerilor sau din dosare aflate în „fondul Secretariat” sau „fondul 
Serviciul Pază şi Regim”, din arhiva ANP. Alte informaţii utilizate au fost extrase din Arhivele 
Naţionale ale României, Arhiva CNSAS, Arhiva Guvernului României, Arhiva Ministerului 
Internelor şi Reformei Administrative, Biblioteca Centrală Universitară „Carol I”, Biblioteca 
Academiei Române şi Biblioteca Militară Naţională. În plus, am cercetat sute de acte 
normative - publicate sau nu în Buletinul Oficial al RPR/RSR -, cum ar fi: decrete ale 
Prezidiului MAN (Consiliului de Stat), HCM, ordine ministeriale, dar şi nenumărate hotărâri 
ale organelor superioare de partid. 

Cele 381 de nume prezente în acest dicţionar au fost introduse în ordine alfabetică. 

În unele dosare au fost găsite informaţii despre titulari care şi-au desfăşurat activitatea şi 
în perioada de după 1989. Am ales să introducem şi unele dintre datele respective pentru că 
aceste persoane şi-au continuat cariera profesională în ciuda trecerii la o nouă orânduire socială. 

Nu toți ofițerii care au lucrat în sistemul penitenciar comunist au comis abuzuri sau crime 
îndreptate împotriva deţinuţilor, fie ei contrarevoluționari (politici) sau de drept comun. Am 
preferat totuşi să introducem toate numele la care am avut acces, fără nicio incriminare 
implicită, deoarece, pentru a fi funcţional, un instrument de lucru de acest tip trebuie să tindă 
spre exhaustivitate. În anul 1964 au avut loc eliberări masive ale deţinuţilor politici, însă acest 
lucru nu a însemnat că în perioada care a urmat nu a mai existat această categorie de deţinuţi. 
De foarte multe ori s-a optat pentru încadrarea unor persoane la drept comun (vezi cazul Petre 
Mihai Băcanu, condamnat în 1989 pentru speculă, conform art. 295 din Codul Penal, în 
realitate însă pentru că înființase o tipografie clandestină unde se tipărea ziarul România), deşi 
fapta lor, din perspectiva regimului, ar fi făcut cu siguranţă parte din categoria penală a 
infracțiunilor contra securităţii statului (vezi şi Codul Penal din 1968, titlul 1, Infracţiuni 
contra securităţii statului [c.s.s.]: art. 155 - trădarea, art. 158 - acţiunile duşmănoase contra 
statului, art. 159 - spionajul, art. 163 - actele de diversiune, art. 164 — sabotajul, art. 165 — 
subminarea economiei naţionale, art. 166 - propaganda împotriva orânduirii socialiste etc.).! 

Ca instrument de lucru, acest dicţionar se adresează în special cercetătorilor istoriei 
recente, precum şi foştilor deţinuţi, care au astfel ocazia să identifice (după anumite variabile 
extrase din dosarele profesionale folosite : numele, locul şi data naşterii, parcursul profesional 
etc.) acele persoane care au administrat de la centru sistemul carceral comunist. De asemenea, 
dicţionarul se adresează elevilor şi cadrelor care fac parte din actualul sistem de pregătire 
profesională al ANP, dar şi oricărui cititor interesat. În fond, prezenta lucrare reprezintă 
istoria unei instituţii reconstituită din profilurile oamenilor care au format-o şi servit-o. 

Am consultat o mică parte din memorialistica existentă pe piaţa de gen din România ; acest 
tip de literatură nu acoperă decât în mică măsură golurile din textura istorică pe care am 
recreat-o : din motive de spaţiu caracteristice unui dicţionar, din motive de subiectivitate 
proprie acestui tip de „literatură suferită”, din imposibilitatea de a crea punti de legătură între 
informaţia memorialistică şi cea extrasă din documentele AANP. 

Dicţionarul este precedat de un studiu introductiv care prezintă organizarea şi funcţionarea 
aparatului central al DGP, dar şi legislaţia specifică referitoare la ofiţerii de penitenciare (de 
la maniera de încadrare la drepturile sociale, de la pepinierele de cadre la regulamentele 
militare în vigoare la acea dată etc.). El este dublat de anexe în care sunt prezentate documente- 
-cheie extrase din dosarele profesionale analizate. Lista de abrevieri vine în întâmpinarea 
cititorului pentru familiarizarea acestuia cu terminologia specifică utilizată inclusiv în dosare. 


III. Mulţumiri 


În final, dorim să aducem mulţumiri istoricilor Marius Oprea şi Stejărel Olaru, care au gândit 
Şi iniţiat acest proiect, făcând demersurile necesare din partea Institutului de Investigare a 
Crimelor Comunismului în România pentru a obţine accesul cercetătorilor în Arhiva Adminis- 
traţiei Naţionale a Penitenciarelor. Domniile lor ne-au fost un sprijin şi o sursă de permanente 
încurajări. 

Aducem calde mulţumiri colegilor noştri din „Miliția spirituală”, în special lui Alexandru 
Jipa pentru întregul lui suport în documentarea materialelor folosite în acest volum. 


1. Prin intrarea în vigoare a noului Cod Penal din 1968 s-a adoptat o altă împărţire a pedepselor, 
astfel încât nu se mai prevedea o categorisire a pedepselor în pedepse de drept comun şi pedepse 
politice. În practică, pedepsele politice erau mascate toate ca pedepse de drept comun. A se 
vedea Vintilă Dongoroz et al., Noul Cod Penal şi Codul Penal anterior. Prezentare comparativă, 
Bucureşti, Editura Politică, 1968, pp. 45-46. 

Mulţumim de asemenea doamnei Monica Macovei, întregii conduceri a Administraţiei 
Naţionale a Penitenciarelor - în special domnului procuror Alexandru Şerban, director al 
instituţiei în momentul accesului nostru la această arhivă, dar şi actualului director general al 
ANP, comisar-şef de penitenciare loan Băla, şi, nu în ultimul rând, doamnei Ioana Botiz, 
custodele Arhivei ANP. 

Sprijinul documentar al colegilor noştri de la IICCR, Dan Drăghia, Andrei Muraru şi 
Dumitru Lăcătuşu, a fost de un real folos. Doamnelor Carmen Blănaru de la Biroul Arhivă din 
cadrul Secretariatului General al Guvernului şi Florica Dobre de la CNSAS le mulţumim 
pentru sprijinul acordat în munca de documentare a acestui volum. Suntem recunoscători şi 
directorului general al Arhivelor Naţionale, domnul Dorin Dobrincu, pentru facilitarea accesului 
la Decretele Prezidiului MAN (Consiliului de Stat) din perioada 1948-1989. 

Mulţumim tuturor colegilor noştri de la IICCR pentru sprijinul răbdător cu care au însoţit 
elaborarea prezentei lucrări. 


Autorii 


AANP 
ACNSAS 
ALA 


CPADCR 
CPEx 
CRM 
CSS 


CTA 
CTG 


DGP 


DGPCM 
DGPCUM 


DGRS 


DGSM 
DGSP 


DGSS 


Lista abrevierilor 


Arhiva Administraţiei Naţionale a Penitenciarelor 

Arhiva Consiliului Naţional pentru Studierea Arhivelor Securităţii 

Apărarea Locală Antiaeriană din MAI 

Atelierele Publice Autonome pentru Confecţiile Armatei 

Asociaţia Română pentru Legăturile cu Uniunea Sovietică 

Arhiva Ministerului Justiţiei 

Arhivele Naţionale Istorice Centrale 

Brigada de Lucru Căi Ferate 

Blocul Partidelor Democratice 

Cooperativa Agricolă de Producţie 

Comitetul Central 

Confederaţia Generală a Muncii 

Contrainformaţii militare 

Comitet Judeţean 

Consiliul Naţional pentru Studierea Arhivelor Securităţii 

Comisia Prezidenţială pentru Analiza Dictaturii Comuniste din România 
Comitetul Politic Executiv 

Centrul de Reeducare Minori 

Consiliul Securităţii Statului (Decretul nr. 295 din 4 aprilie 1968 privind 
organizarea şi funcţionarea Consiliului Securităţii Statului stabilea desprinderea 
CSS de MAI. Prin Decretul nr. 130 din 9 aprilie 1972, CSS reintră în MI) 
Centrul Teritorial de Aprovizionare 

Comandamentul Trupelor de Grăniceri 

Direcţia Generală a Miliției. În perioada 1949-1953 şi 1953-1968 a funcţionat 
în cadrul MAI, excepţie făcând perioada martie-septembrie 1953, când DGM 
s-a aflat în subordinea MSS 

Direcţia Generală a Penitenciarelor. În perioada noiembrie 1949-iulie 1951 şi 
1 august 1967-1990 a funcţionat la UM 0400 Bucureşti. 

formațiunea 0951 Bucureşti (în perioada iulie 1956-1 august 1967) 

Direcţia Generală a Penitenciarelor Coloniilor şi Unităţilor de Muncă (în 
perioada martie 1951-noiembrie 1952) 

Direcţia Generală a Rezervelor de Stat 

Direcţia Generală a Serviciului Muncii 

Direcţia Generală a Securităţii Poporului. A funcţionat între 30 august 1948 şi 
30 martie 1951. Prin Decretul nr. 50 din 30 martie 1951, DGSP şi-a schimbat 
denumirea în Direcţia Generală a Securităţii Statului 

Direcţia Generală a Securităţii Statului. A funcţionat între 30 martie 1951 şi 
20 septembrie 1952, când DGSS s-a transformat în MSS şi s-a separat de MAI. 
După numai un an de zile, MSS se va reuni cu MAI (septembrie 1953) 

DIE 
DIP - 


DJAN - 
DLCM 


d.p. - 
DPESCTF - 


DPLC 


DRDM 


DRSP - 
DRSS 
DSS 

Direcţia Generală a Siguranţei Statului (în perioada 1947-1948) 

Direcţia Generală a Trupelor din MAI 

Direcţia de Informaţii Externe 

Direcţia Închisori şi Penitenciare, UM 0618 Bucureşti. A funcţionat între 
octombrie 1953 şi septembrie 1954. În septembrie 1954, DIP şi DLCM au 
fuzionat, formând DPLC 

Direcţia Judeţeană a Arhivelor Naţionale 

Direcţia Lagăre şi Colonii de Muncă, formațiunea 0951 Bucureşti. A funcţionat 
între noiembrie 1952 şi septembrie 1954 

dosar personal 

Direcţia de Paşapoarte, Evidenţa Străinilor şi Controlul Trecerii Frontierei din 
MI, UM 0200 Bucureşti (în anii '70-'80) 

Direcţia Penitenciare Lagăre şi Colonii de Muncă, formațiunea 0951 Bucureşti 
(septembrie 1954-iulie 1956) 

Direcţia Regională a Detaşamentelor de Muncă (aceste DRDM se aflau în 
subordinea DGSM) 

Direcţia Regională a Securităţii Poporului 

Direcţia Regională a Securităţii Statului 

Departamentul Securităţii Statului 

Direcţia Trupelor de Grăniceri din MAI (în perioada noiembrie 1953-februarie 
1956). În februarie 1956 se va uni cu DTOP 

Direcţia Trupelor de Grăniceri şi Operative din MSS (în perioada 1952-1953) 
Direcţia Trupelor Operative şi de Pază din MAI 

Direcţia Superioară Politică a Armatei 

Frontul Democraţiei şi Unităţii Socialiste 

fişă de evidenţă 

Frontul Naţional Democrat 

fişă de serviciu 

Frontul Unităţii Socialiste 

Gospodărie Agricolă Colectivă 

Gospodărie Agricolă de Stat 

Hotărâre a Consiliului de Miniştri 

Întreprindere Agricolă de Stat 

Inspectoratul General al Miliției (în perioada 1968-1989) 

Institutul de Investigare a Crimelor Comunismului în România 

Institutul de Medicină şi Farmacie 

Institutul Special de Reeducare pentru Minori 

Ministerul Afacerilor Interne (în perioada 1936-1972) 

Ministerul Afacerilor Externe 

Marea Adunare Naţională 

Ministerul Apărării Naţionale 

Ministerul Agriculturii şi Silviculturii 

Ministerul Căilor Ferate 

Ministerul Construcţiilor şi al Industriei Materialelor de Construcţii 
Ministerului Energiei Electrice 

Ministerul Energiei Electrice şi Industriei Electrotehnice 

Ministerul de Interne (în perioada 1972-1989) 

Ministerul Industriei Lemnului 

Ministerul Internelor şi Reformei Administrative 

Ministerul Forţelor Armate 

MM - Ministerul Metalurgiei 

MMC - Ministerul Minelor şi Cărbunelui 

MPC - Ministerul Petrolului şi Chimiei 

MSS - Ministerul Securităţii Statului. A funcţionat independent de MAI între septembrie 
1952 şi septembrie 1953 

ODUS - Organizația Democraţiei şi Unităţii Socialiste 

OSA/RFE Research 

Institute - Open Society Archives (Budapesta)/Radio Free Europe Research Institute 

PCdR - Partidul Comunist din România 

PCR - Partidul Comunist Român (în perioada 1943-1948 şi 1965-1989) 

PCTF - Punct Control Trecere a Frontierei 

PSDR - Partidul Social Democrat din România 

PMR - Partidul Muncitoresc Român (în perioada 1948-1965) 

PNL - Partidul Naţional Liberal 

PNȚ — Partidul Naţional Ţărănesc 

PSD - Partidul Social Democrat 

RPR - Republica Populară Română 

RSR - Republica Socialistă România 

RSSM - Republica Sovietică Socialistă Moldovenească 

SLOMR - Sindicatul Liber al Oamenilor Muncii din România 

SRI - Serviciul Român de Informaţii 

SSI - Serviciul Special de Informaţii. Prin decizia ministerială nr. 79 din 27 aprilie 
1945, Serviciul de Informaţii a trecut în subordinea Președinției Consiliului de 
Miniştri, fiind redenumit ca Serviciul Special de Informaţii. În 1951, SSI a 
fuzionat cu Direcţia Generală a Securităţii Statului 

SSMRM - Şcoala Specială de Muncă şi Reeducare Minori 

UAER - Uniunea Asociaţiilor de Elevi din România 

UJCOOP - Uniunea Judeţeană a Cooperativelor de Consum 

UM - unitate militară/unitate de muncă (când e vorba de UM nr. 1 Capul Midia, UM 
nr. 2 Columbia Cernavodă, UM nr. 3 Cernavodă km 4, UM nr. 4 Ocnele Mari, 
UM nr. 5 Bicaz). Unităţile de muncă au funcţionat între 1950 şi 1952 

UNSR - Uniunea Naţională a Studenţilor din România 

URSS - Uniunea Republicilor Sovietice Socialiste 

UTC - Uniunea Tineretului Comunist (în perioada 1943-1945 şi 1965-1989) 

UTM - Uniunea Tineretului Muncitoresc (în perioada 1948-1965) 

TP - Tineretul Progresist 


Introducere 


1. Ce însemna un dosar profesional?" 


În anul 1968, ministrul de Interne Cornel Onescu emitea Ordinul nr. 296 (din 31 de- 
cembrie 1968) prin care se instituia noul Regulament privind organizarea şi funcțio- 
narea direcției, serviciilor, secțiilor şi birourilor de personal, evidența personalului, 
precum şi metodologia activității de personal în Ministerul Afacerilor Interne?. În 
absența unor ordine similare din perioada regimului Dej, dar şi din cauza faptului că 
lectura dosarelor profesionale ale comandanților şi locțiitorilor de penitenciar (indi- 
ferent de perioada întocmirii lor) nu a relevat nicio diferență semnificativă privind 
„construirea” acestor dosare de cadre, ne-am propus să folosim ca model de lucru 
ordinul din 1968 la care am făcut referire mai sus. Conform acestui document, 
dosarele de cadre ale personalului MAI (deci şi cele ale personalului din Direcţia 
Generală a Penitenciarelor) cuprindeau următoarele documente: fişa personală, 
jurământul militar depus de cadrul respectiv, angajamentele, notările de serviciu, 
pentru cadrele militare, sau caracterizările de serviciu, pentru angajaţii civili, note-raport, 
care cuprindeau rezultatul verificării unor sesizări care s-au confirmat la adresa 
cadrelor, referatul de cadre, nota de relaţii, copii legalizate după actele de stare 
civilă, studii, vechime în muncă etc., fişa înlocuitor, fotografia. La toate acestea se 
mai adăugau referințele unor terţe persoane cu privire la cadrul respectiv, auto- 
biografiile celor pentru care se realizau dosarele profesionale”, precum şi adrese între 
diferitele instituţii cu privire la activitatea cadrului respectiv. 


1. Paraschiv Vagu (coord.), Dicţionar de conducere şi organizare, Editura Politică, Bucureşti, 
1985, p. 273. Un dosar de personal (sau de cadre) însemna „totalitatea actelor pe baza cărora se 
completează fişa personală de evidenţă a datelor referitoare la o persoană încadrată în muncă 
într-o unitate socialistă de stat. Dosarul de personal se întocmeşte şi se păstrează la comparti- 
mentul de personal, învăţământ, retribuire al unităţii respective şi este utilizat în fundamentarea 
deciziilor de încadrare, retribuire, promovare, formare şi perfecţionare a personalului”. 

2. AANP, fond Secretariat, dosar nr. 1/1977, vol. I., „Ordine şi instrucţiuni emise de conducerea 
Ministerului de Interne - Abrogate”. 

3. Un dosar de cadre însemna în fapt un cumul de două dosare distincte: dosarul profesional şi 
dosarul politic. Autorii acestui text (fragmente din acest text au apărut în Anuarul IICCR/2007, 
„Recrutarea cadrelor superioare din penitenciar: 1945-1989”, pp. 85-122) au analizat doar 
dosarele profesionale (pe care le denumim generic dosare de cadre) aflate în arhiva ANP, fondul 
Serviciului Cadre şi Învăţământ din DGP. 

Fişa personală! : înainte de 1968 se numea fie chestionar, fie foaie de serviciu 
(după 1968 s-a numit chiar fişă personală) şi era completată de persoana căreia i se 
întocmea dosarul. Există unele diferenţe de fond în ceea ce priveşte structura şi 
informaţiile cuprinse în aceste formulare-tip. Chestionarul cuprindea următoarele 
rubrici: 1. nume şi prenume ; 2. dacă şi-a schimbat numele (anterior) ; 3. împreju- 
rările schimbării numelui ; 4. data naşterii, locul naşterii, cetăţenia, naționalitatea ; 
5. originea şi apartenenţa socială ; 6. studii: şcoli de bază şi profesionale, politice, 
militare ; 7. ce limbi străine cunoaşte (nivelul) ; 8. profesia de bază la încadrarea în 
MAI şi toate funcţiile deţinute de la începutul activităţii profesionale până în momentul 
respectiv (cu perioade) ; 9. starea materială -— înainte şi după 23 august 1944 (avere 
mobilă şi imobilă); 10. venituri în afara salariului; 11. pe cine întreţine (grad de 
rudenie) ; 12. situaţia militară ; 13. dacă a participat în campania din 1916-1919, 
dacă a fost mobilizat sau voluntar, dacă a fost prizonier, dacă şi pentru ce a fost 
decorat etc. ; 14. dacă a participat pe frontul antisovietic, ce misiuni a avut, pe cine 
cunoaşte din acea perioadă, regiunile şi localităţile unde a luptat, dacă şi pentru ce a 
fost decorat etc.?; 15. dacă a participat pe frontul antihitlerist (aceleaşi detalii ca la 
14); 16. dacă a participat la alte campanii sau dacă a luptat în cadrul armatelor altor 
tări; 17. dacă a fost rănit (data, natura rănii, consecințe); 18. dacă a fost mobilizat 
pe loc; 19. dacă a făcut muncă obligatorie (unde, când etc.); 20. „dacă a luptat 
contra ţării noastre după 23 august 1944” ; 21. dacă a fost membru UTM, TP...; 
22. dacă este membru de partid; 23. în ce partide sau organizaţii politice a fost 
înscris, a activat sau cu care dintre ele a simpatizat înainte de 23 august 1944 (PNL, 
PNȚ, PSD, Titel Petrescu, legionari, Frăţii de Cruce, Cuzişti, Szalasişti, Imredişti, 
Sionişti etc.) ; 24. dacă a fost membru în partidele comuniste din alte țări; 25. ce 
sancţiuni de partid a avut, când, pentru ce, cine i le-a dat; 26. dacă a făcut parte din 
mişcarea sindicală ; 27. în ce alte organizaţii de masă a fost înscris : asociaţii culturale 
sau sportive ; 28. dacă a fost arestat înainte de 23 august 1944 (motive, împrejurări 
etc.) ; 29. în ce organe de partid sau de stat a fost ales după 23 august 1944 ; 30. dacă 
a îndeplinit misiuni speciale (înainte şi după 23 august); 31. condamnări de drept 
comun ; 32. părinţi, averea şi ocupaţia acestora, adresa lor etc. ; 33. fraţi şi surori 
(aceleaşi detalii ca la 32); 34. soţia (aceleaşi detalii) ; 35. copiii (aceleaşi detalii) ; 


1. Paraschiv Vagu (coord.), op. cit., p. 308 - Fişa personală era un „document folosit în cadrul 
funcțiunii de personal (sau direcţia/serviciul/secţia/biroul de cadre din fiecare unitate socialistă 
de stat - n.n.) pentru evidenţa tuturor datelor referitoare la o persoană încadrată în muncă într-o 
unitate economico-socială. Fişa personală cuprindea în principal informaţii privind identitatea 
persoanei, situaţia politică, socială şi familială, meseria, profesia, specialitatea, pregătirea 
şcolară, titlurile ştiinţifice obţinute, cursurile de calificare, perfecţionare, reciclare, specializare, 
limbi străine, data încadrării în unitate, modul de încadrare şi vechimea la data încadrării, 
domiciliul, situaţia militară, antecedente penale, activitatea în muncă la data încadrării în 
unitate, recompense şi sancţiuni, distincţii şi calificative. Fişa personală se întocmea de către 
compartimentul de personal, învăţământ, retribuire al unităţii respective, se păstra în dosarul de 
personal, se reactualiza şi însoțea încadratul la schimbarea locului de muncă”. 

2. De obicei, rubricile de genul acesteia (13, 14, 20, 23 ş.a.m.d.) aveau înscris un simplu „NU”, 
ceea ce, de altfel, era lesne de dedus, deoarece elementele care ar fi putut fi trecute în aceste 
rubrici - prin natura conţinutului — ar fi făcut din respectivul cadru/candidat o persoană din start 
neeligibilă/necorespunzătoare pentru orice fel de funcţie. 

36. părinţii soţiei (aceleaşi detalii) ; 37. fraţi şi surori ai/ale soţiei (aceleaşi detalii) ; 
38. dacă titularul, soţia sau rudele au fost în străinătate; 39. rude în străinătate 
(unde, când au plecat, în ce relaţii se află cu titularul); 40. rudele soţiei/soţului în 
străinătate (aceleaşi detalii) ; 41. dacă are rude condamnate politic, natura actului 
politic pentru care a fost condamnat, funcţiile îndeplinite de către acestea ; 42. rude 
din partea soţiei (aceleaşi detalii ca la 41) ; 43. cine îl cunoaşte din: şcoală, producţie, 
localităţile de domiciliu, armată, frontul antisovietic, închisori, frontul antihitlerist 
etc. ; 44. loc pentru completări la rubricile care nu au spaţiu suficient (cu precizarea 
numărului rubricii la care se referă). 

Foaia de serviciu reia în mare măsură rubricile chestionarului, însă fără a le 
detalia şi concentrându-se mai mult asupra activităţii cadrului în Direcţia Generală a 
Penitenciarelor. După 1968, introducerea fişei personale a condus la simplificarea 
rubricilor anterioare şi la consacrarea unui model birocratic standard, care viza mai 
degrabă elementele de curriculum ce aveau strictă legătură cu locul de muncă (şcoala, 
stagiul militar etc.) şi mai puţin cele referitoare la viaţa personală a titularului (au fost 
scoase rubricile „avere”, „pământ arabil”, „bunuri mobile şi imobile”, „posesia de 
livezi sau vii” ş.a.m.d. şi au fost păstrate acele rubrici care sunt un loc comun pentru 
orice chestionar profesional al zilelor noastre : toate elementele care definesc persoana 
în cauză, plus unele amănunte despre rude de diferite grade). 


Jurământul militar 


Intrând în rândurile forţelor armate, fiecare militar trebuia să depună jurământul 
militar în mod individual, întărit apoi cu semnătura personală. 

Potrivit Decretului nr. 454/1949! pentru stabilirea formulei jurământului de 
credinţă a militarilor, pentru aproximativ 20 de ani a funcţionat o formulă de jurământ 
profund impregnată ideologic : „Eu, cetăţean al Republicii Populare Române, intrând 
în rândurile Armatei, jur să fiu devotat poporului muncitor, Patriei mele şi Guvernului 
Republicii Populare Române” ; „Jur să urăsc din adâncul fiinţei mele pe toţi duşmanii 
Patriei şi ai poporului muncitor” sau, „Dacă voi călca jurământul meu, să mă 
lovească pedeapsa aspră a legii Republicii Populare Române şi să-mi atrag ura şi 
disprețul oamenilor muncii”. 

În condiţiile represiunii politice din anii '50, un astfel de jurământ dă măsura 
raportării regimului comunist (în ansamblu) la ceea ce sociologia cunoaşterii tratează 
în termeni de conservare de rutină, respectiv conservare de criză a realităţii. Primul 
tip de conservare trebuie să păstreze realitatea interiorizată în viaţa de zi cu zi, iar al 
doilea tip, în situaţiile de criză. Modalitatea cea mai sigură pentru conservarea (de 
orice fel) a realităţii este conversaţia (eventual interogaţia morală în interacţiunea cu 
ceilalţi şi cu propriul sine critic). Problema care se pune este dacă nu cumva cele 
două tipuri au fost suprapuse de către regimul comunist (vigilenţa, starea de asediu, 
suspiciunea, ascultatul, excesul de zel înţeles pernicios etc. sunt semne că rutinierul 
şi excepţionalul se întrepătrund) şi dacă nu cumva conversația/îndoiala rațională (din 


1. Buletinul Oficial al RPR, Anul I, nr. 84, 29 decembrie 1949. 

sociologie) au fost evacuate şi suplinite de propagandă şi ideologizare!. Jurămintele 
militare, angajamentele sunt, în sine, o astfel de formă escamotată de propagandă. Iar 
jurămintele şi angajamentele nu se discută ; ele trebuie îndeplinite maşinal. Asumarea 
unei uri puternice faţă de toţi duşmanii patriei nu face practic nicio decelare importantă 
în privinţa unei întrebări mult mai importante: cine sunt aceşti duşmani ai patriei ? 
Pentru cei care îşi iau angajamentul şi jură rostind formulele oficiale sugerate, 
duşmanii sunt toţi cei pe care Securitatea, sistemul judiciar comunist i-au aruncat în 
„oala penitenciară”. Pe aceştia, pe cei care îşi ispăşesc vina de a fi fost consideraţi 
duşmani ai regimului (recte, ai poporului), trebuie să-i supervizeze/păzească/reeduce 
tocmai aceste persoane care jurau să-i urască. De aici şi până la raportul inechitabil 
între călău şi victimă, pasul este aproape firesc (în ordine psihologică). 

Odată cu trecerea timpului, mesajul ideologic cuprins în jurământul militar s-a 
diluat; un jurământ din 1975 conţinea următoarele formulări: „Jur să respect legile 
ţării, să execut întocmai legile comandantului suprem, cerinţele regulamentelor 
militare şi ordinelor comandanților şi şefilor mei, atât în timp de pace, cât şi în timp 
de război” ; sau, „Dacă voi călca jurământul meu, să suport pedeapsa aspră a legilor 
Republicii Socialiste România ”?. 

Depunerea jurământului militar se făcea în conformitate cu prevederile Regu- 
lamentului Serviciului Interior al Forţelor Armate”. 


Angajamentele 


În dosarele de cadre se regăsesc mai multe tipuri de angajamente. Un tip de angaja- 
ment care apare destul de frecvent în dosarele de cadre este cel făcut cu Ministerul 
Securităţii Statului, şi aceasta deoarece una dintre zonele predilecte din care se recrutau 
cadre pentru penitenciare era Securitatea. Angajamentul presupunea asumarea tuturor 
responsabilităţilor care decurgeau din fişa postului, păstrarea secretului de stat şi, 
pentru prima parte a regimului comunist, asumarea datoriei de a lupta prin toate 
mijloacele împotriva „duşmanului de clasă”. Pe de altă parte, există în dosarele 
respective şi angajamente cu alte instituţii de tip militar (MFA, MAI). Uneori, 
fişa-tip a angajamentului cu Ministerul Securităţii Statului este păstrată întocmai 
pentru orice fel de situaţie (probabil că acestea erau cele mai frecvente şi, ca atare, 
nu s-au tipărit fişe similare pentru fiecare instituţie în parte), fiind tăiată cu pixul 
denumirea instituţiei, precizându-se apoi în locul acesteia instituţia faţă de care avea 
loc asumarea acestui tip de contract de confidenţialitate. 

Prin Decretul nr. 473/1971*, absolvenţii şcolilor militare de ofiţeri erau obligaţi 
să-şi ia angajamentul scris ca, după primirea gradului de ofiţer, maistru militar sau 


1. Peter L. Berger, Thomas Luckmann, Construirea socială a realității, Editura Univers, Bucureşti, 
1999, pp.173-180. 

2. Vezi întreaga formulă a jurământului în articolul 35 din Legea nr. 14 privind organizarea apărării 

naţionale a RSR, publicată în Buletinul Oficial al RSR, Anul VIII, partea I, nr. 160, 29 decembrie 

1972. 

Vezi Regulamentul Serviciului Interior, ediţiile 1962 (completată în 1967), 1973 şi 1989. 

4. Buletinul Oficial al RSR, Anul VII, partea I, nr. 166, 31 decembrie 1971. 

subofițer, să îndeplinească serviciul în cadrul instituţiilor aferente Ministerului 
Forţelor Armate, Consiliului Securităţii Statului sau Ministerului Afacerilor Interne 
pe o perioadă de cel puţin nouă ani (vezi Anexa 13). Un astfel de contract cu 
instituţiile militarizate se încheia chiar din faza înscrierii la liceele militare, absolvenţii 
acestor licee fiind obligaţi prin contract să se prezinte la concursul de admitere la 
şcoala militară de ofiţeri la care erau repartizaţi ulterior. Astfel de angajamente nu 
lipsesc nici din dosarele de cadre (profesionale) ale comandanților de penitenciar şi 
ale locţiitorilor din perioada comunistă. 

În baza dispoziţiilor acestui decret, încheierea angajamentelor de către candidaţii 
(elevii) admişi în şcolile militare de ofiţeri, maiştri militari şi subofiţeri ai MAI se 
făcea în faţa comandanților acestor şcoli, iar în cazul candidaţilor (elevilor) care erau 
trimişi de MAI să urmeze şcoli militare de ofiţeri, maiştri militari şi subofiteri ale 
MFA, Academia Militară şi instituţii de învăţământ superior, în faţa şefului direcţiei 
de personal şi învăţământ sau a locţiitorilor acestuia!. 

Un alt tip de angajament frecvent în dosare este cel al cadrului militar trecut în 
rezervă (scos la pensie etc.). În 1977, textul unui astfel de angajament era formulat 
astfel: „Îmi iau angajamentul că nu voi divulga secretele de stat şi de serviciu pe care 
le-am cunoscut în timpul cât am lucrat în Ministerul de Interne” (Gheorghe Farc, 
comandant la Tg. Ocna până în 1977 ; angajamentul, inserat în dosarul său de cadre, 
este semnat la data de 27.07.1977). După 20 de ani, în 1997, formularea era aceeaşi : 
„Îmi iau angajamentul că nu voi divulga secretele de stat şi de serviciu pe care le-am 
cunoscut în timpul cât am lucrat în Ministerul de Interne (Ministerul Justiţiei)” (Laţiu 
Ioan, fost locţiitor al comandantului pentru servicii la penitenciarul Codlea către 
sfârşitul anilor '80; angajamentul, inserat în dosarul său de cadre, este semnat la 
data de 02.05.1997). 


Foaia de notare (sau notare de serviciu) 


Prezente în fiecare dosar profesional complet, aceste foi de notare (de serviciu) 
cuprindeau concluziile unei comisii de notare privind performanţa profesională 
anuală a unui cadru de la un anumit penitenciar : relaţiile cu subordonații, aplicarea 
ordinelor MI şi DGP, nivelul instrucției, menţinerea ordinii şi disciplinei interioare, 
comportamentul familial şi social al cadrului, dar şi lipsurile constatate în des- 
făşurarea activităţii profesionale. La sfârşit, comisia făcea anumite recomandări şi 
emitea un calificativ general (foarte bine/bine/satisfăcător/nesatisfăcător) asupra 
prestaţiei cadrului. De regulă, din textele foilor de notare reiese preocuparea 
specială a organelor ierarhice superioare pentru utilizarea la capacitate maximă, de 
către cadrul superior de penitenciar, a efectivelor de deţinuţi (denumite în jargonul 
specific „forţe de muncă specială”), iar calificativul era acordat inclusiv în funcţie 
de acest aspect. 

Caracterizările de serviciu erau întocmite de către organul ierarhic superior : 
pentru comandantul penitenciarului şi locţiitorii de comandanţi, de către ofiţerii 


1. AANP, fond Secretariat, dosar FN/1977, vol. I, „Ordine şi instrucţiuni emise de conducerea 
Ministerului de Interne - Abrogate”, ff. 180-182. 

superiori din aparatul central al DGP ; pentru ofiţerii aflaţi în subordinea coman- 
danţilor şi locţiitorilor de penitenciar, de către superiorii lor ierarhici. Aceste carac- 
terizări de serviciu cuprindeau aprecierile şefilor ierarhici cu privire la activităţile 
specifice desfăşurate de către cei avuţi în vedere într-o perioadă dată. De obicei, 
aceste caracterizări se întocmeau înaintea unei avansări în grad, promovări în funcţie, 
înaintea unui transfer la altă unitate sau altă armă (ele erau în general favorabile 
respectivului). 

Nota-raport se întocmea în situaţiile în care în unitatea penitenciară respectivă 
avea loc un eveniment deosebit. 

Referatul de cadre se întocmea pe baza fişei personale, notărilor de serviciu, 
informaţiilor obţinute de la persoane care cunoşteau îndeaproape activitatea şi com- 
portamentul cadrului respectiv şi a discuţiilor purtate cu acesta!. 

Nota de relaţii cuprindea : date despre activitatea celui verificat sau cunoscut, pe 
perioade, despre nivelul pregătirii profesionale, politice şi culturale, competenţa, 
rezultatele obţinute în muncă, calităţile organizatorice, trăsăturile de caracter şi 
moral-politice, comportamentul în societate şi familie. De asemenea, în acest docu- 
ment se prezenta situaţia social-politică a rudelor (părinţi, fraţi, surori, soţie/soţ, 
părinţii soţiei/soţului, fraţii soţiei/soţului). Notele de relaţii erau întocmite de către 
lucrătorii de cadre (personal). În cazul verificării sau când exista o sesizare că un 
angajat al MI a comis abateri grave de la „disciplină şi morală”, ori dacă în trecutul 
său acesta săvârşise „acte nedemne” necunoscute până la acea dată, cu aprobarea 
comandantului se întocmea o notă de cercetare de către un lucrător din organul de 
personal (cadre)”. 

Referințele erau luate de către lucrătorii de cadre vecinilor şi foştilor colegi de la 
locurile de muncă anterioare încadrării în DGP a respectivului. Ele cuprindeau 
informaţii legate de caracterul ofițerului, atitudinea sa faţă de regim, comportamentul 
social şi familial atât al său, cât şi al părinţilor. 

Autobiografiile erau acele documente în care ofiţerul îşi prezenta activitatea din 
trecut — a sa şi a rudelor până la gradul IV. Din autobiografie trebuia să se desprindă 
o concluzie favorabilă privind caracterul sănătos al originii sociale a ofițerului şi, în 
mare parte, a tuturor rudelor sale. Cei mai mulţi insistau, dacă era cazul, pe activismul 
lor în campania electorală din anul 1946, începutul procesului colectivizării, naţio- 
nalizare şi chiar delaţiuni împotriva „duşmanilor potenţiali ai noului regim de 
democraţie populară”. Autobiografiile erau întru câtva structurate pe modelul chestio- 
narelor prezente în dosarele profesionale, fiind însă mult mai detaliate şi mai încărcate 
de informaţii cu caracter personal. Pe parcursul carierei, ofiţerii adăugau la aceste 
autobiografii diferite completări (consemnând diverse evenimente care surveneau în 
cadrul situaţiei familiale şi profesionale). Autobiografiile date de diferiţi ofiţeri în 
propriile dosare personale erau olografe, pentru că instrucţiunile muncii de cadre (ale 
Serviciului Cadre) interziceau dactilografierea acestora. 


1. AANP, fond Secretariat, dosar nr. 1/1977, vol. I., „Ordine şi instrucţiuni emise de conducerea 
Ministerului de Interne - Abrogate”. 

2. Ibidem. 

3. Ibidem. 

Fişa de înlocuitor era completată cu numele lucrătorului de cadre care solicita un 
anumit dosar, în vederea consultării acestuia de către alte instituţii ale Ministerului de 
Interne sau chiar de către ofiţeri din Serviciul Cadre şi Învăţământ al DGP. Aceste 
dosare erau păstrate în arhiva DGP-ului, iar fişele de înlocuitor rămâneau în locul 
dosarului în momentul când acesta era retras în scopurile enunțate mai sus. Lucrătorul 
de cadre care utiliza dosarul semna de primire/restituire în fişa de înlocuitor, menţio- 
nând datele la care l-a retras/restituit documentul. 

Fişa de evidenţă se întocmea la angajare şi se păstra la organul de personal (cadre) 
al unităţii din care făcea parte cadrul respectiv, în ordine strict alfabetică, iar câte o 
copie se păstra la organul de personal (cadre) din IGM, comandamentele de armă, 
direcţiile generale sau de unităţi, precum şi la Direcţia Personal a MAI... 

Decorații. Între 1948 şi 1961, ordinele şi medaliile civile acordate ofiţerilor şi 
subofiţerilor MAI erau acordate prin decrete ale Prezidiului MAN al RPR, iar după 
1961, aceste distincţii au fost acordate de către Consiliul de Stat (instituţia care 
înlocuise Prezidiul MAN). Din anul 1974, odată cu instituirea funcţiei de preşedinte 
al RSR, aceste distincţii puteau fi acordate şi prin decrete prezidenţiale. După emiterea 
decretelor, conţinutul acestora era sau nu făcut public în Buletinul Oficial al RPR/RSR. 

În 1953 a intrat în vigoare regulamentul? privitor la distincţiile care se acordau de către 
Prezidiul MAN al RPR. Potrivit acestui regulament, ierarhia decoraţiilor era următoarea : 


1. Medalia de aur „Secera şi ciocanul”, acordată celor distinşi cu titlul de „Erou al 
muncii socialiste” (titlu acordat începând cu septembrie 1951) 

2. Ordinul „Steaua RPR” 

3. Ordinul „Apărarea Patriei” 

4. Ordinul „Muncii” (înfiinţat în 1948 prin Decretul nr. 16; se acorda tuturor celor 

care se evidenţiau prin ridicarea calităţii şi productivităţii muncii, prin introducerea 

unor metode noi şi prin invenţii, prin participarea la munca voluntară din uzine, 

fabrici, şcoli etc. Ordinul avea 3 clase”) 

Medalia „Eliberarea de sub jugul fascist” 

Medalia „A V-a aniversare a RPR” 

7. Medalia „Muncii” 


A ta 


Se presupunea că profilul moral al celor învestiţi cu astfel de onoruri şi distincţii 
trebuia să corespundă următoarelor cerinţe : 


„— Să fie pildă în executarea tuturor datoriilor prevăzute în legi pentru cetăţenii 
Republicii Populare Române ; 

- să fie model de cinste şi conduită morală în viaţa publică şi personală; 

- să fie în primele rânduri ale celor ce luptă pentru mărirea producţiei, pentru 
ridicarea productivităţii muncii şi pentru ridicarea disciplinei muncii în între- 
prinderi şi instituţii ; 


1. AANP, fond Secretariat, dosar nr. 1/1977, vol. I., „Ordine şi instrucţiuni emise de conducerea 
Ministerului de Interne - Abrogate”. 

2. „Regulament privitor la distincţiunile care se acordă de către Prezidiul Marii Adunări Naţionale 
a Republicii Populare Române”, în Buletinul Oficial al MAN al RPR, nr. 5, 3 februarie 1953. 

3. Monitorul Oficial al RPR, Anul I, partea I, 30 aprilie 1948. 

să-şi însuşească tehnica în ramura sa de muncă, ridicându-şi neîncetat capacitatea 
politică şi profesională ; 

să fie apărător al bunurilor obşteşti ; 

să lupte pentru interesele clasei muncitoare şi ale întregului popor muncitor în 
contra reacţiunei, pentru întărirea Republicii Populare Române şi pentru apărarea 


» 1 


independenţei naționale şi suveranității statului împotriva uneltirilor imperialiste” !. 


Pe lângă decoraţiile civile, mai existau decoraţiile militare. Acestea erau împărţite, 


de asemenea, în ordine şi medalii : 


pà 


na 


APS 


Ordine 


Ordinul „Apărarea Patriei” 

Ordinul „Pentru Servicii Deosebite Aduse în Apărarea Orânduirii Sociale şi de 
Stat” (înfiinţat prin Decretul nr. 398/1958, era conferit militarilor şi civililor care 
se distingeau în lupta efectivă pentru descoperirea şi reprimarea acțiunilor contra- 
revoluţionare ale duşmanului de clasă?) 

Ordinul „În Serviciul Patriei Socialiste” (înfiinţat prin Decretul nr. 280/1963 ; se 
acorda pentru vechime ofiţerilor şi subofiţerilor MAI) 


. Ordinul „Meritul Militar” (se acorda pentru vechime în rândul cadrelor active ale 


MAI: 25 de ani — clasa I, 20 de ani — clasa a II-a, 15 ani — clasa a III-a) 


Medalii 


. Medalia „Pentru servicii deosebite aduse în apărarea orânduirii de stat” (instituită 


în 1953 prin Decretul nr. 39; se acorda pentru: vitejia şi abnegaţia arătată cu 
ocazia lichidării bandelor jefuitoare ; operaţiuni curajoase şi bine conduse în 
vederea prevenirii sau descoperirii infracţiunilor ; conducerea excepţională a 
operaţiunilor privind prinderea infractorilor ; pentru buna organizare a Securităţii 
şi Miliției în lupta împotriva infracţiunilor şi pentru apărararea orânduirii de stat ; 
pentru serviciul ireproşabil depus de organele Securităţii şi Miliției) 

Medalia „În Serviciul Patriei Socialiste” (a fost instituită în 1963 prin Decretul 
nr. 280; se acorda pentru vechime ofiţerilor şi subofiţerilor MAI) 

Medalia „Virtutea ostăşească” 

Medalia „De strajă Patriei” 

Medalia „Pentru paza contra incendiilor” 

Medalia „Meritul militar” 


Militarii cărora li se acordau astfel de distincţii primeau, odată cu acestea, şi o 


sumă de bani, beneficiind în acelaşi timp de anumite drepturi. Conform Decretului 
nr. 190/1977 privind distincţiile de stat în RSR, recompensa bănească primită la 


l. 
2, 


Monitorul Oficial al RPR, Anul I, partea I, 30 aprilie 1948. 

Decretul nr. 398 privind instituirea ordinului „Pentru servicii deosebite aduse în apărarea 
orânduirii sociale şi de stat” şi aprobarea „Regulamentului privind conferirea, descrierea, ierarhia 
şi modul de purtare a ordinului”, în Buletinul Oficial al MAN al RPR, nr. 35, 27 septembrie 
1958. 

acordarea ordinului varia între 800 şi 3.500 de lei, în funcţie de ordin şi clasa 
respectivă. Drepturile de care beneficiau în asemenea ocazii erau următoarele : 


„1. invitarea, cu prioritate, la manifestările social-politice cu caracter oficial, orga- 
nizate cu prilejul sărbătoririi unor evenimente de importanţă naţională ; 

2. acordarea, cu prioritate, de credite pentru construirea sau cumpărarea de locuinţe 
proprietate personală ; 

3. repartizarea, în condiţiile legii, cu prioritate, de locuinţe din fondul locativ de 
stat; 

4. acordarea unui concediu suplimentar, în anul conferirii distincţiei...”! 


O altă categorie de distincţii o constituiau medaliile jubiliare şi/sau comemorative, 
de partid şi/sau de stat. Ele se acordau cu ocazia unor aniversări : 


- medalia „25 de ani de la proclamarea Republicii” (1972, „pentru merite deosebite 
în opera de construire a socialismului”) ; 

- medalia „30 de ani de la proclamarea Republicii” (1977) ; 

- medalia „A XX-a aniversare a eliberării Patriei de sub jugul fascist” (1964) ; 

- medalia „A XXV-a aniversare a eliberării Patriei” (1969, „pentru merite deose- 
bite în opera de construire a socialismului, cu prilejul aniversării a 25 de ani de 
la eliberarea României de sub jugul fascist”) ; 

- medalia „30 de ani de la eliberarea României de sub dominaţia fascistă” (1974) ; 

- medalia „A XX-a aniversare a Zilei Forţelor Armate ale RPR” (1964); 

- medalia „A V-a aniversare a RPR” (1952); 

- medalia „10 ani de la înfiinţarea primelor unităţi ale armatei populare romîne” 
(1954) 

- medalia „40 de ani de la înfiinţarea PCR” (1961, „pentru merite în activitatea de 
partid şi întărirea regimului democrat-popular”) ; 

- medalia „A 50-a aniversare a înfiinţării PCR” (1971, „pentru merite în activitatea 
de partid şi în opera de construire a socialismului”) ; 

- medalia „A 40-a aniversare a revoluţiei de eliberare socială şi naţională anti- 
fascistă şi antiimperialistă” (1984) ; 

- medalia „În cinstea încheierii colectivizării agriculturii” (1962, „pentru partici- 
parea activă la munca de colectivizare a agriculturii şi de întărire organizatorică 
şi economică a gospodăriilor agricole colective”). 


Alte documente prezente în dosare : fotografii, carnete de muncă, certificate de 
moralitate (caziere), cópii după acte de stare civilă, diplome de studii, certificate 
medicale, fişe de pensionare, tabele nominale cu toate rudele ofițerului (unele tabele 
având şi câte 50-60 de nume consemnate), certificate emise de Sfaturile Populare/ 
Consiliile Populare, prin care se autentificau tipurile (arabil, fânețe, vii, curţi etc., 
date pe baza cărora se făcea şi încadrarea la o anumită origine socială) şi suprafeţele 
terenurilor avute în proprietate, procese-verbale de predare-primire a conducerii 


l. „Decretul nr. 190 privind distincţiile de stat în Republica Socialistă România”, în Buletinul 
Oficial al RSR, partea |, 9 iulie 1977. 

unităţilor penitenciare, hotărâri ale consiliilor de onoare ale ofiţerilor inferiori şi 
superiori, note de arest la garnizoană, referate de cadre ale soțiilor, brevetele de medalii, 
ordine şi decizii ale conducerii DGP privind numirea ofiţerilor în funcţii ş.a.m.d. 


Ofițerii MAI (MI) al RPR (RSR) 


Cadrele permanente ale MAI erau compuse din: sergenţi reangajaţi (subofiţeri), 
ofiţeri, generali, amirali şi mareşali în activitate. Aceştia aveau dreptul la: soldă, 
concediu de odihnă, pensie, precum şi la orice drepturi materiale prevăzute de 
dispoziţiile legale în vigoare. De asemenea, familiile lor aveau dreptul la pensie şi la 
ajutor bănesc în cazul unui deces sau al unei naşteri. Totodată, militarii din cadrele 
permanente şi familiile lor se bucurau de gratuitate la transportul pe calea ferată, auto 
şi apă, în cazul în care militarii erau mutaţi dintr-o garnizoană în alta!. 

La data de 13 martie 1951, prin HCM nr. 18, a fost aprobat primul statut al 
corpului ofiţerilor Forţelor Armate ale RPR. Corpul ofiţerilor era compus din ofiţerii, 
generalii şi amiralii din serviciul activ, precum şi din rezerva Forţelor Armate. 
Recrutarea acestora se făcea din: şcoli militare, şcoli tehnice militare, şcoli politice 
şi de specialitate, cursuri, academii militare sau institute civile de învăţământ superior, 
militari reangajaţi din corpul sergenţilor şi cartnicilor, persoane chemate în activitate 
din rezerva corpului ofiţerilor, dar şi în urma unei mobilizări de partid, care vor urma 
cursuri scurte de pregătire militară (articolul 2, litera e; prin aprobarea unui nou 
statut al corpului ofiţerilor şi generalilor, la 25 septembrie 1957, acest lucru nu a mai 
fost permis decât în cazuri excepţionale). Corpul ofiţerilor era alcătuit din ofiţeri 
activi şi ofiţeri în rezervă. Ei se împărțeau în ofiţeri inferiori (sublocotenenţi, 
locotenenţi, locotenenţi-majori şi căpitani), ofiţeri superiori (maiori, locotenenţi- 
-colonei, colonei), generali, amirali şi mareşali (începând cu 1957). 

Gradul de sublocotenent se acorda persoanelor care au absolvit un curs scurt de 
şcoală militară sau un curs special de pregătire pentru ofiţeri ; elevilor absolvenţi ai 
anului I în Academia Tehnică Militară, dacă nu aveau gradul de ofiţer la intrarea în 
Academie ; absolvenţilor anului I din institutele civile de învăţământ superior care 
pregăteau specialişti pentru armată; sergenţilor şi cartnicilor reangajaţi, cât şi 
salariaţilor civili, care fuseseră admişi la examenele desfăşurate potrivit regula- 
mentelor şcolilor militare. 

Gradul de locotenent se acorda elevilor absolvenţi ai şcolilor militare de ofiţeri 
activi de toate categoriile şi elevilor sublocotenenţi absolvenţi ai anului al III-lea din 
Academia Tehnică Militară şi din institutele civile de învăţământ superior în care se 
pregăteau specialişti pentru armată. Articolul 10 stipula faptul că „persoanelor 
chemate în activitate în urma unei mobilizări de partid, precum şi specialiştilor 
necesari Forţelor Armate li se poate acorda orice grad militar”. Ca urmare a acestei 
prevederi, au fost încadrate ca ofiţeri persoane care uneori aveau doar patru clase 
primare şi nicio calificare profesională. 


l. Pentru detalii, a se vedea Decretul nr. 468 pentru reglementarea îndeplinirii serviciului militar 
publicat în Buletinul Oficial al MAN al RPR, nr. 27, 3 octombrie 1957. 

Înaintarea în gradul militar următor se făcea după expirarea duratei de stagiu în 
gradul precedent şi în urma unei notări pozitive. Duratele de stagiu în grad erau 
următoarele : sublocotenent - 2 ani; locotenent - 3 ani; locotenent-major - 3 ani; 
căpitan - 4 ani; maior - 4 ani; locotenent-colonel - 6 ani; colonel - 8 ani. Ofițerii 
care se distingeau prin rezultate excepţionale în muncă sau prin merite deosebite 
puteau fi înaintați în grad înainte de expirarea duratei de stagiu menţionate. Gradele 
de la sublocotenent până la colonel se acordau prin ordinul MFA sau MAI, iar cel de 
general-maior, de către Prezidiul MAN, la propunerea MFA sau MAI. 

La împlinirea duratei de stagiu într-un anumit grad, ofiţerul putea fi lăsat în 
acelaşi grad încă un an, dacă era notat negativ. În cazul în care şi în anul următor era 
notat negativ, acesta putea primi altă funcţie sau era trecut în rezervă. Pentru abateri 
care lezau calitatea de ofiţer, abuzuri în serviciu sau în urma unei hotărâri a Consiliului 
de Onoare, ofiţerii puteau fi retrogradaţi prin ordinul MFA sau MAI în conformitate 
cu regulamentul disciplinei militare. Degradarea ofițerului se putea face prin Decret 
al Prezidiului MAN, dar numai după ce se pronunţa o sentinţă a Tribunalului Militar. 

Fiecărui grad de ofiţer îi corespundea o anumită categorie de funcţii, prevăzută în 
statele de organizare. În cazul în care se găseau locuri vacante, ofiţerii notaţi pozitiv 
puteau fi admişi într-o funcţie superioară gradului lor, rămânând în acel grad (aceştia 
însă erau numiţi doar ca giranţi, postul respectiv fiind vacant). Numirea ofiţerilor 
dintr-o funcţie superioară în alta inferioară se făcea în urma: reducerii statelor sau 
reorganizării ; notării negative ; hotărârii Consiliului de Onoare al Ofiţerilor ; retro- 
gradării din funcţie în condiţiile stabilite de regulamentul disciplinar al Forţelor 
Armate. 

Ieşirea ofiţerilor din cadrele active ale Forţelor Armate se făcea după împlinirea 
limitei de vârstă în serviciul militar activ (30 de ani pentru sublocotenenţi şi loco- 
tenenţi ; 35 de ani pentru locotenenţi-majori ; 40 de ani pentru căpitani şi maiori ; 
45 de ani pentru locotenenţi-colonei ; 55 de ani pentru colonei şi 60 de ani pentru 
generali ; din 1957, vârsta la care coloneii puteau fi activi a scăzut la 50 de ani, iar 
în cazul generalilor, la 55 de ani)'; din motive de sănătate; din cauza reducerii 
statelor sau reorganizării Forţelor Armate ; din cauza notării negative ; la dorinţa 
ofițerului, pentru motive bine întemeiate ; motive politico-morale ; în urma unei 
condamnări prin sentinţă judecătorească. Trecerea în rezervă sau în retragere a 
ofiţerilor se făcea prin ordin MFA sau MAI, iar în cazul generalilor, prin Decret al 
Prezidiului MAN. 

După numai şase ani de zile, Ministerul Forţelor Armate a ajuns la concluzia că 
HCM nr. 18/1951 nu mai era corespunzătoare din cauza unor probleme apărute pe 
parcurs : notarea ofiţerilor, acordarea concediilor, mutarea, criteriile care trebuiau 


l. Mai târziu, potrivit statutului Corpului Ofiţerilor Forţelor Armate ale RSR, aprobat în 1965 prin 
HCM nr. 1177, dar şi Legii nr. 14 din 29 decembrie 1972 privind organizarea Apărării Naţionale 
a RSR, ofiţerii activi puteau fi menţinuţi în activitate până la următoarele limite de vârstă: 
sublocotenenţii - 30 de ani; locotenenţii - 35 de ani; locotenenţii-majori - 40 de ani; 
căpitanii - 45 de ani; maiorii - 50 de ani; locotenenţii-colonei - 55 de ani; coloneii, 
generalii-maiori şi generalii-locotenenţi - 60 de ani, iar pentru generalii-colonei, generalii de 
armată şi mareşali nu existau limite de vârstă. 

avute în vedere la promovarea ofiţerilor în funcţii şi grade -— toate au trebuit să fie 
reglementate prin ordine speciale ale ministrului Forţelor Armate. Lacunele HCM 
nr. 18/1951 erau următoarele : statutul se referea prea puţin la problemele ofiţerilor 
şi generalilor în rezervă ; redactarea neclară şi susceptibilitatea de a fi interpretate în 
mod diferit a unor articole ; caracterul difuz al sistemului de recrutare a ofiţerilor 
activi. 

Pentru a aduce la un numitor comun toate aceste ordine şi regulamente, la 25 sep- 
tembrie 1957 a fost emisă HCM nr. 1542 care aproba un nou statut al corpului 
ofiţerilor şi generalilor, mult mai clar şi mai precis. 

Noul statut micşora durata de stagiu în gradul de locotenent-colonel de la 6 ani la 
5 ani, iar pentru gradul de colonel nu se mai fixa durata de stagiu în grad. De 
asemenea, se specifica faptul că pentru acordarea primului grad de ofiţer superior 
(maior) era obligatorie şi promovarea unui examen. Alte îmbunătăţiri aduse statutului 
ofiţerilor prin HCM nr. 1542 se refereau la numirea în funcţii pe timp de pace şi de 
război conform unei nomenclaturi stabilite de ministrul Afacerilor Interne şi al 
Forţelor Armate ; notarea ofiţerilor şi generalilor printr-un sistem de notare stabilit 
de ministrul Afacerilor Interne şi al Forţelor Armate (se făcea în vederea promovării 
în funcţii, acordării gradelor, trimiterii la studii) ; îndatoririle şi drepturile ofiţerilor 
şi generalilor (trecerea în rezervă a ofiţerilor şi generalilor pe motive politico-morale 
era eliminată). 

La 4 octombrie 1965, un nou statut al corpului ofiţerilor Forţelor Armate ale RSR 
era reglementat prin HCM nr. 1177. Acest act normativ a fost aplicabil şi ofiţerilor de 
penitenciare după reorganizarea DGPCM din vara anului 1967 şi trecerea acesteia la 
un regim militar!. Corpul ofiţerilor era împărţit pe arme, servicii şi specialităţi 
militare. Ofițerii puteau trece dintr-o armă, serviciu sau specialitate militară în alta 
prin ordin al adjunctului ministrului de Interne sau al comandanților şi şefilor stabiliţi 
de ministrul de Interne. Trecerea însă se făcea după următoarele criterii, care nu erau 
prevăzute în statutul din '1957: 


1. În expunerea de motive a Decretului nr. 710/1967 privind organizarea şi funcţionarea MAI se 
argumenta de ce era necesară demilitarizarea DGM şi DGPCM: „Denumirea de «organe 
militarizate» folosită pentru desemnarea celor două direcţii generale şi a personalului lor este 
necorespunzătoare. Termenul «militarizat» a apărut între cele două războaie mondiale, fiind 
folosit pentru a denumi unele instituţii de stat şi particulare, precum şi personalul acestora, care 
au fost puse sub controlul armatei în vederea pregătirii pentru război, precum şi în timpul 
războiului. De asemenea, se militarizau instituţiile şi întreprinderile cînd acestea ar fi fost în 
pericol de a-şi reduce randamentul sau activitatea, aşa cum prevedea Legea nr. 881/1940. 
Ofițerii şi subofiţerii din Direcţia Generală a Miliției şi Direcţia Generală a Penitenciarelor nu 
pot forma însă o categorie aparte cu statut de personal militarizat, întrucât în întreaga lor 
activitate se supun legilor şi regulamentelor militare, având toate obligaţiile ce decurg din 
acestea. În consecinţă, în actualul decret nu au mai fost prevăzute unităţi militarizate şi personal 
militarizat”. Articolul 11 al decretului menţionat stipula: „Personalul Ministerului Afacerilor 
Interne se compune din militari şi angajaţi civili. Prevederile statutelor Corpului Ofiţerilor, 
Corpului Maiştrilor Militari şi Corpului Subofiţerilor Forţelor Armate ale Republicii Socialiste 
România se aplică tuturor ofițerilor, maiştrilor militari şi subofiţerilor din Ministerul Afacerilor 
Interne. Angajaţii civili sunt supuşi dispoziţiilor Codului Muncii şi prevederilor legilor speciale” 
(vezi Buletinul Oficial al RSR, Anul III, nr. 65, 22 iulie 1967). 

- absolvirea cu examen a Academiei Militare, a unei instituţii civile de învăţământ 
superior sau a unei şcoli militare de către cei care nu avuseseră astfel de studii ; 

- absolvirea unui curs de perfecţionare a pregătirii sau de specializare ; 

— promovarea examenului de grad, dacă înainte de susţinerea acestuia, de regulă, 
ofiţerii avuseseră un stagiu practic neîntrerupt de minimum trei ani în noua armă, 
serviciu sau specialitate militară, pe timpul căruia fuseseră apreciaţi cu urmă- 
toarele calificative : „foarte bine”, „bine”, „satisfăcător”. 


Conform articolelor 20-21 şi 23, ofiţerii care în ultimii doi ani de stagiu în grad 
fuseseră notaţi cu calificativul „satisfăcător” sau „nesatisfăcător” se mențineau în 
grad. Înaintarea în grad a ofiţerilor activi în timp de pace se făcea pe baza propunerilor 
şefilor ierarhici - de regulă, o dată pe an, la data stabilită prin ordinul ministrului. 
Gradele ofiţerilor inferiori şi superiori se acordau (pe timp de pace) printr-un ordin 
al ministrului Afacerilor Interne, iar gradul de general printr-un decret al Consiliului 
de Stat!. De obicei, înaintările în grad se făceau cu ocazia zilelor oficiale ale partidului 
Şi statului. 

Trecerea în rezervă a ofiţerilor se făcea: după împlinirea vechimii în serviciu 
necesare acordării dreptului la pensie sau pentru limită de vârstă în grad ; din motive 
medicale ; la cerere; în urma modificării statelor de organizare sau în urma unor 
reduceri de efective ; în urma comiterii unor abateri disciplinare grave ; pentru fapte 
incompatibile cu calitatea de ofiţer etc. 

În toamna anului 1978, la indicaţia secretarului general al PCR, Secţia pentru 
probleme militare şi justiţie a CC al PCR a redactat împreună cu MApN un proiect 
de decret care viza schimbarea modului de înaintare la gradul următor a ofiţerilor şi 
generalilor. După ce această Secţie a obţinut şi avizul consultativ al MApN şi MI, 
proiectul a fost avizat favorabil de CPEx al CC al PCR în şedinţa din 11 octombrie 
1978 şi a fost înaintat către Palatul Consiliului de Stat (Piaţa Republicii) pentru 
„dezbatere” în şedinţă. 

La 20 octombrie 1978, Consiliul de Stat a emis decretul secret prin care se 
modificau prevederile din statutul Corpului Ofiţerilor referitoare la înaintarea în 
gradul următor?. 

Iată câteva dintre prevederile acestui act normativ : gradele de ofiţer superior se 
acordau prin decret prezidenţial, iar cele de ofiţer inferior, prin ordin al ministrului 
de Interne (al Apărării Naţionale), cu acordul Secţiei pentru probleme militare şi 
justiţie a CC al PCR (la data emiterii decretului, şef al acestei secţii era general-maior 
Constantin Olteanu) ; ministrul de Interne putea încadra direct ofiţeri, până la gradul 


1. Statutul Corpului Ofițerilor Forțelor Armate ale RSR - Ministerul Forţelor Armate ale RSR, 
Bucureşti, 1965 (HCM nepublicată în Buletinul Oficial al RSR). Document aflat în arhiva 
IICCR. HCM nr. 1177 din 4 octombrie 1965 va fi abrogată prin Legea nr. 80 din 20 iulie 1995 
privind statutul cadrelor militare. În perioada 1978-1995, Statutul Corpului Ofițerilor Forțelor 
Armate ale RSR a mai suferit câteva modificări, însă până la data apariţiei acestui volum nu am 
reuşit să identificăm actele normative prin care a fost îmbunătăţită HCM nr. 1177. 

2. ACNSAS, fond Documentar, dosar nr. 13138/1978, vol. V — Decretul nr. 411 din 20 octombrie 
1978 privind acordarea gradelor de ofiţeri şi generali, precum şi înaintarea ofiţerilor şi generalilor 
la gradele următoare. 

de căpitan inclusiv, din rândul activiştilor de partid şi UTC sau din rândul unor cadre 
din aparatul de stat, muncitorilor, tehnicienilor şi specialiştilor din producţie (bărbaţi 
sau femei). Aceste tipuri de recrutări nu erau permise însă şi ministrului Apărării 
Naţionale decât în cazuri excepţionale ; pentru acordarea gradului de general-maior, 
cel propus trebuia să fi îndeplinit funcţii de conducere cel puţin cinci ani de zile, să 
fi absolvit o instituţie militară sau civilă de învăţământ superior, să fi fost notat în 
ultimii Cinci ani cu calificativele „bine” şi „foarte bine” şi să aibă „o temeinică 
pregătire politico-ideologică şi profesională” (începând cu anul 1974, data instituirii 
funcţiei de preşedinte al RSR, gradul de general se acorda numai prin decret 
prezidenţial) ; acordarea gradelor de ofiţeri şi generali, precum şi înaintarea în 
gradele următoare a ofiţerilor şi generalilor în activitate urmau să se facă o singură 
dată pe an, la 23 august, iar în cazul ofiţerilor în rezervă, la 30 decembrie ; trecerea 
în rezervă sau în retragere, chemarea în activitate, retrogradarea şi retragerea gradului 
militar, precum şi reacordarea gradului avut se făcea prin decret prezidenţial, pentru 
generalii şi ofiţerii cu grade superioare. 

În data de 11 iunie 1962 a fost aprobat - prin HCM nr. 592 (nepublicată)! - 
statutul Corpului Ofiţerilor militarizaţi şi statutul Corpului Subofiţerilor militarizaţi 
din MAI. Personalul din aparatul militarizat al DGPCM şi DGM a beneficiat de un 
statut aparte în perioada 1962-1967, deoarece ofiţerii şi subofiţerii din această 
categorie nu făceau parte din Forţele Armate ale RPR şi, în consecinţă, nu li se 
puteau aplica prevederile statutului Corpului Ofiţerilor şi al Corpului Subofiţerilor 
Forţelor Armate ale RPR?. Din vara anului 1967, prin reorganizarea DGPCM şi 
trecerea acesteia la un regim militar”, ofiţerii şi subofiţerii din sistemul penitenciar se 
vor supune normelor statutelor Corpului Ofiţerilor şi Corpului Subofiţerilor Forţelor 
Armate ale RPR, adoptate în 1965. Normele de numire, tratare şi ieşire din serviciu, 
precum şi drepturile şi îndatoririle ofiţerilor şi subofiţerilor militarizaţi din DGPCM 


1. Arhiva Guvernului României, Fond Hotărâri ale Consiliului de Miniştri, HCM nr. 592 din 
Il iunie 1962. Acest act normativ a fost declasificat de Guvernul României prin HG nr. 130 
privind declasificarea HCM adoptate în perioada 1957-1965, publicată în Monitorul Oficial al 
României, nr. 114, 13 februarie 2008. 

2. Articolul 6 din Decretul nr. 141/1963 privind organizarea MAI menţiona : „Personalul Ministe- 
rului Afacerilor Interne se compune din militari, personal militarizat şi angajaţi civili. Normele 
de numire, tratare şi ieşire din serviciu, precum şi drepturile şi îndatoririle ofiţerilor şi 
subofiţerilor de Securitate, trupe, apărare locală antiaeriană şi pază contra incendiilor sunt cele 
stabilite prin statutele Corpului Ofiţerilor şi Corpului Subofiţerilor Forţelor Armate ale Republicii 
Populare Române. Ofițerii şi subofiţerii militarizaţi din Ministerul Afacerilor Interne se supun 
normelor prevăzute în statutul Corpului Ofiţerilor militarizaţi şi statutul Corpului Subofiţerilor 
militarizaţi. aprobate prin Hotărârea Consiliului de Miniştri. Angajaţii civili sunt supuşi 
dispoziţiilor Codului Muncii şi dispoziţiilor legale speciale” (vezi Buletinul Oficial al MAN al 
RPR, nr. 9, 30 mai 1963). 

3. La data de 28 septembrie 2004 a intrat în vigoare Legea nr. 293/2004 privind statutul funcţio- 
narilor publici din Administraţia Naţională a Penitenciarelor, act normativ în baza căruia a avut 
loc demilitarizarea personalului din penitenciare. La acea dată, aproximativ 12.000 de cadre 
militare au fost trecute în rezervă şi au dobândit calitatea de funcţionari publici cu statut special. 
Acest act normativ reglementa trecerea personalului din sistemul Administraţiei Naţionale a 
Penitenciarelor de la statutul militar la cel de funcţionar public cu statut special. 

au fost reglementate, până la apariţia HCM nr. 592, prin HCM nr. 729/1951 privind 
organizarea şi funcţionarea DGPCUM, dar şi prin Statutul Corpului Ofiţerilor 
Forţelor Armate ale RPR. 

HCM nr. 729/1951, care specifica faptul că efectivele DGPCUM se compuneau 
din personal militarizat şi civil, era considerată depăşită la data apariţiei statutului 
Corpului Ofiţerilor militarizaţi. Aceasta se întâmpla din cauza faptului că nu conţinea 
decât prevederi sumare referitoare la normele de numire, tratare şi ieşire din serviciu, 
precum şi la drepturile şi îndatoririle ofiţerilor militarizaţi ai Direcţiei. Totodată, din 
cauza specificului muncii personalului militarizat al DGPCM, acestora nu li se 
puteau aplica întocmai prevederile statutului Corpului Ofiţerilor! şi al Corpului 
Subofiţerilor Forţelor Armate ale RPR ; de aceea, pentru adaptarea dispoziţiilor din 
statutele Corpului Ofiţerilor şi Corpului subofiţerilor Forţelor Armate ale RPR, la 
specificul îndatoririlor şi drepturilor ofiţerilor şi subofiţerilor militarizaţi din MAI, a 
fost elaborată HCM nr. 592/1962. 

Noul statut aducea completări (vizavi de HCM nr. 729/1951) în ceea ce privea 
proveniența în aparatul militarizat a ofiţerilor şi subofiţerilor ; limitele de vârstă, pe 
grade, până la care ofiţerii şi subofiţerii militarizaţi puteau fi activi; modul de 
acordare a gradelor şi condiţiile de înaintare în grad; durata de stagiu în grad; 
situaţiile în care se putea aplica retrogradarea sau degradarea militară ; criteriile de 
numire în funcţii ; modul de efectuare a notării ; drepturile de concedii de odihnă şi 
permisii ; situaţiile în care puteau fi trecuţi în rezervă sau retragere. 

Conform HCM nr. 592, din Corpul Ofiţerilor militarizaţi ai MAI făceau parte 
ofiţerii activi şi în rezervă ai DGM şi DGPCM. Aceştia nu făceau parte din Corpul 
Ofiţerilor Forţelor Armate ale RPR, fiind doar asimilați acestora, iar evidenţa lor se 
tinea separat de către MFA. În îndeplinirea atribuţiilor de serviciu, ofiţerii militarizaţi 
se supuneau prevederilor legilor militare şi normelor de conduită stabilite de regula- 
mentele militare, întocmai ca ofiţerii Forţelor Armate ale RPR. 

Ofițerii militarizaţi trebuiau să fie absolvenţi ai şcolilor de ofiţeri militarizaţi, 
ofiţeri activi din alte unități ale MAI sau MFA, ofiţeri rezervişti MAI sau MFA care 
absolviseră şcoala medie cu examen de maturitate. În mod excepţional, ofiţerii 
militarizaţi puteau proveni din rândul subofiţerilor militarizaţi activi care absolviseră 
şcoala medie cu examen de maturitate şi promovaseră examenul de ofiţer activ şi 
persoane civile cu studii medii sau superioare complete, având o calificare necesară 
anumitor funcţii din aparatul militarizat al MAI. Gradele ofiţerilor militarizaţi erau 
identice cu cele ale ofiţerilor din Forţele Armate ale RPR. 

Ofițerii militarizaţi puteau fi activi, la fel ca şi ofiţerii Forţelor Armate ale RPR, 
până la următoarele limite de vârstă: sublocotenent şi locotenent - 30 de ani; 
locotenent-major - 35 de ani; căpitan - 40 de ani; maior — 43 de ani; locotenent- 
-colonel - 45 de ani; colonel - 50 de ani; generali - 55 de ani. 

Durata stagiului în grad pe timp de pace pentru ofiţerii militarizaţi activi era 
diferită faţă de cea prevăzută în statutul Corpului Ofiţerilor Forţelor Armate ale 


l. La data emiterii HCM nr. 592/1962, statutul Corpului Ofiţerilor şi al generalilor Forţelor 
Armate ale RPR era cel stabilit prin HCM nr. 1542 din 25 septembrie 1957, modificată prin 
HCM nr. 432 din 19 iulie 1961. 

RPR: sublocotenent - 2 ani; locotenent - 3 ani; locotenent-major - 4 ani; 
căpitan - 5 ani ; maior - 5 ani ; locotenent-colonel - 6 ani ; colonel şi general — fără 
limită. Ofițerii militarizaţi activi care obțineau rezultate excepţionale în pregătirea de 
serviciu şi politică sau aveau un comportament exemplar puteau fi înaintați în grad 
înainte de îndeplinirea stagiului în grad. Cei care îndepliniseră stagiul în grad, însă 
fuseseră notaţi „nesatisfăcător” în notarea de serviciu puteau fi menţinuţi în grad 
până la obţinerea unei notări pozitive. Gradele ofiţerilor inferiori şi superiori se 
acordau prin ordinul ministrului Afacerilor Interne, iar gradele generalilor, prin 
HCM (aceeaşi reglementare era valabilă şi în cazul retrogradării). 

Degradarea militară nu se putea efectua decât în urma unei hotărâri judecătoreşti 
definitive. Celor degradaţi li se putea reacorda gradul în cazul în care intervenea o 
anulare a degradării militare tot printr-o hotărâre judecătorească. Reacordarea gra- 
dului pentru ofiţerii inferiori şi superiori se făcea printr-un ordin al ministrului 
Afacerilor Interne, iar pentru generali, prin HCM. 

Notarea ofiţerilor militarizaţi activi se făcea o dată la doi ani de către şefii lor 
nemijlociţi, care răspundeau personal de obiectivitatea aprecierilor şi propunerilor. 
Aceasta se referea la activitatea desfăşurată de ofiţer în decursul celor doi ani şi la 
rezultatele obţinute, la pregătirea profesională, politică şi de cultură generală, la 
calităţile şi lipsurile ofițerului, la atitudinea moral-politică, la devotamentul şi ataşa- 
mentul faţă de PMR ; concluzia asupra activităţii şi pregătirii ofițerului era concre- 
tizată într-unul din calificativele : „foarte bine”, „bine”, „satisfăcător” şi „nesatis- 
făcător”. 

Trecerea în rezervă a ofiţerilor militarizaţi se făcea în următoarele condiţii : după 
expirarea anilor de serviciu sau pentru limită de vârstă în grad; pentru motive 
medicale ; la cerere, pentru motive bine întemeiate ; în urma reducerii statelor de 
organizare sau în urma reorganizării unităţilor militare ; din cauza notărilor necores- 
punzătoare ; când erau condamnaţi prin sentinţe judecătoreşti rămase definitive ; 
pentru fapte incompatibile cu calitatea de ofiţer militarizat ş.a.m.d. Ofițerii inferiori 
şi superiori erau trecuţi în rezervă printr-un ordin al ministrului Afacerilor Interne, 
iar generalii, prin HCM. 

În statutul Corpului Ofiţerilor Militarizaţi din MAI erau prevăzute şi anumite 
drepturi (concediu de odihnă şi medical, permisii, asistenţă medicală etc.), îndatoriri, 
dar şi dreptul de a purta uniformă după trecerea în rezervă sau retragere. 

Un nou statut al Corpului Ofiţerilor Militarizaţi din aparatul militarizat al MAI a 
fost adoptat la 11 octombrie 1965, prin HCM nr. 1217!. Înlocuirea vechiului statut 
aprobat în 1962 prin HCM nr. 592 a fost determinată de apariţia Decretului nr. 687/ 
1964 privind modificarea Decretului nr. 468/1957 pentru reglementarea îndeplinirii 
serviciului militar şi de adoptarea unui nou statut al Corpului Ofiţerilor Forţelor 
Armate ale RSR (HCM nr. 1177 din 4 octombrie 1965). 


1. Arhiva Guvernului României, fond Hotărâri ale Consiliului de Miniştri, HCM nr. 1217 din 
11 octombrie 1965. Acest act normativ a fost declasificat de Guvernul României prin Hotărârea 
de Guvern nr. 130 privind declasificarea HCM adoptate în perioada 1957-1965, publicată în 
Monitorul Oficial al României, nr. 114, 13 februarie 2008. 

Principalele modificări care s-au adus în statutul Corpului Ofiţerilor Militarizaţi 
din MAI au constat în: 


a) majorarea limitei de vârstă până la care ofiţerii militarizaţi activi se puteau găsi în 
activitate (pentru căpitani, de la 40 de ani la 45 de ani; pentru maiori, de la 43 de 
ani la 50 de ani; pentru locotenenţi-colonei, de la 45 de ani la 55 de ani; pentru 
colonei, de la 50 de ani la 60 de ani, iar pentru generali-maiori şi generali- 
-locotenenţi, de la 55 de ani la 60 de ani); 

b) durata de stagiu în grad, în timp de pace, pentru ofiţerii militarizaţi activi care 
urmau să fie înaintați la gradul următor a fost majorată cu câte un an pentru 
gradele de locotenent, locotenent-major, căpitan, maior şi locotenent-colonel ; 

c) înaintarea la gradele următoare a ofiţerilor militarizaţi activi, în afara îndeplinirii 
condiţiei de stagiu în grad, urma să se facă numai dacă în ultimii doi ani de stagiu 
în grad ofiţerii fuseseră notaţi cu unul din calificativele „foarte bine” sau „bine”, 
urmând ca în viitor cei ce vor fi fost notaţi cu calificativul „satisfăcător” să fie 
menţinuţi în grad ; 

d) căpitanii şi locotenenţi-coloneii urmau să aibă dreptul de a susţine examenul de 
maior, respectiv colonel de două ori în ani diferiţi, şi nu de 3 ori, cum prevedea 
statutul anterior ; 

e) durata stagiului în grad pe timp de pace pentru ofiţerii militarizaţi activi se 
modifica în funcţie de grade astfel: locotenent, de la 3 ani la 4 ani; locotenent- 
-major, de la 4 ani la 5 ani ; căpitan, de la 5 ani la 6 ani; maior, de la 5 ani la 6 ani; 
locotenent-colonel, de la 6 ani la 7 ani; colonel şi general, fără limită ; 

f) gradele de la sublocotenent până la colonel se acordau printr-un ordin al ministru- 
lui Afacerilor Interne, iar cel de general, prin decret al Consiliului de Stat; 

g) ofiţerii care erau avansați în grad înainte de expirarea duratei de stagiu erau 
absolviţi de examenul pentru gradul de maior. 


Ofițerii care erau trecuţi în rezervă ca urmare a reducerilor de efective ale 
Forţelor Armate urmau să fie încadraţi cu prioritate în câmpul muncii, pe baza 
cererilor individuale ale acestora. Instituţiile, întreprinderile şi organizaţiile econo- 
mice erau obligate să-i primească şi să-i încadreze în muncă pe cei repartizaţi. 
Acestor ofiţeri urma să li se socotească timpul efectiv servit în armată ca vechime 
neîntreruptă în câmpul muncii, în conformitate cu HCM nr. 2524 din 19 noiembrie 
1955 privind drepturile şi modul de plasare în câmpul muncii a ofiţerilor trecuţi în 
rezervă, în urma reducerilor de efective ale Forţelor Armate ale RPR!. 

Militarii activi ai MAI se supuneau jurisdicției instanţelor militare pentru toate 
infracțiunile prevăzute în codul justiţiei de gen”. 


1. Arhiva Guvernului României, fond Hotărâri ale Consiliului de Miniştri. Acest act normativ a 
fost declasificat de Guvernul României prin Hotărârea de Guvern nr. 265 privind declasificarea 
Hotărârilor Consiliului de Miniştri adoptate în perioada 1949-1956, publicată în Monitorul 
Oficial al României, nr. 211, 28 martie 2007. 

2. Vezi Codul justiției militare, Ed. de Stat pentru literatură juridică, Bucureşti, 1948; Codul 
justiției militare, Ed. Militară a MFA ale RPR, Bucureşti, 1957. 

2. Organizarea şi funcţionarea DGP în anii '50-'60 


Prin Decizia nr. 5676! din 24 februarie 1949 s-au stabilit atribuţiile DGP, ale organelor 
sale centrale şi exterioare (ne vom referi doar la cele centrale). Prin această decizie 
şi prin Decretul nr. 29 din 29 ianuarie 1949, Direcţia Penitenciarelor şi Institutelor de 
Prevenţiune se transforma în DGP. 


1. ASRI, fond Documentar, dosar nr. 9897, „Decizia Nr. 5676 din 24 februarie 1949”, ff. 1-11. 


Conducerea DGP : 


Directorul general avea următoarele atribuţii : 1) conducea DGP potrivit legilor şi 
regulamentelor în vigoare; 2) coordona activitatea organelor centrale şi exte- 
rioare ; 3) dădea dispoziţii pentru aprovizionarea cu materiale, alimente şi îmbră- 
căminte pentru deţinuţi şi internaţi, precum şi privitor la reparaţii şi construcţii de 
localuri ; 4) aproba cheltuielile în limitele impuse de MAI; 5) se ocupa de 
angajarea, instruirea, mutarea, detaşarea, pensionarea şi disciplina personalului 
din administraţia centrală şi exterioară a DGP până la funcţia de şef-birou inclusiv 
şi, în plus, de luarea de măsuri disciplinare până la funcţia de subdirector inclusiv, 
potrivit legilor în vigoare ; 6) dădea dispoziţii pentru inspectarea şi verificarea 
organelor centrale şi exterioare prin directori şi prin corpul de inspecţie şi control ; 
7) întocmea cu aprobarea MAI tablouri de grațiere, reduceri şi comutări de 
pedepse şi le înainta Ministerului de Justiţie ; 8) supraveghea executarea dispo- 
ziţiilor privitoare la instruirea şi reeducarea deţinuţilor şi internaţilor în vederea 
reclasării lor sociale ; 9) supraveghea executarea misiunilor sanitare necesare 
penitenciarelor ; 10) întocmea şi înainta MAI un raport anual despre activitatea 
DGP-ului ; 11) dădea dispoziţii pentru funcţionarea şcolilor speciale de pregătire 
profesională penitenciară ; 12) examina şi propunea MAI spre aprobare proiecte 
de legi şi regulamente întocmite de DGP. 

Subdirectorul general avea următoarele atribuţii : 1) îl înlocuia pe directorul general 
în lipsa acestuia, în toate atribuţiile ; 2) coordona activitatea în ateliere, colonii 
agricole şi ferme, în colaborare cu directorul economic şi directorul administrativ ; 
3) aproba orice fel de cheltuieli în proporţie de 1/3 din totalul sumelor repartizate 
de MAI şi orice sumă care privea cheltuielile de personal, conform ştatelor. 


Organele centrale ale DGP : 


Direcțiunea Administrativă executa toate lucrările privitoare la personal, aplicarea 

regimului penitenciar şi lucrările de cancelarie. Era constituită din : 

- directorul administrativ, care avea următoarele atribuţii: 1) îndruma şi supra- 
veghea executarea lucrărilor privitoare la personalul administrativ şi de 
pază din serviciile centrale şi exterioare şi asistenţa medicală; 2) îndruma, 
supraveghea şi inspecta pe teren aplicarea regimului penitenciar, educaţia, 
instrucţia şi pregătirea profesională a deţinuţilor şi internaţilor ; 3) organiza 
asistenţa în vederea reclasării deţinuţilor şi internaţilor după eliberarea acestora ; 


Introducere 


4) centraliza şi coordona toate lucrările privitoare la cazier, identificare şi 
transporturi penitenciare ; 

directorul adjunct administrativ, care avea următoarele atribuţii: 1) înlocuia 
directorul în toate atribuţiile, în lipsa acestuia; 2) îndruma şi supraveghea 
executarea demersurilor privitoare la aplicarea de pedepse salariaţilor DGP, 
precum şi cele privitoare la concedii şi permisii; 3) îndruma şi coordona 
executarea lucrărilor Biroului „M” şi legitimaţii ; 4) îndruma şi supraveghea 
executarea lucrărilor pentru angajări, avansări, transferuri şi detaşări ale 
personalului de pază ; 5) supraveghea toate lucrările referitoare la cazierul şi 
statistica deţinuţilor ; în plus, coordona transporturile penitenciare ; 6) îndruma 
şi supraveghea executarea lucrărilor privitoare la organizarea şi funcţionarea 
şcolilor de pregătire profesională ; 7) îndruma şi supraveghea instrucţia şi 
educaţia profesională a personalului de pază, conform regulamentului Corpului 
de Gardieni de penitenciare ; 

Serviciul Cadre al Direcţiei Administrative era compus din: Biroul Perso- 
nalului, Biroul Cazierului, Biroul Concedii şi Pedepse, Biroul „M” şi CFR, 
Biroul Evidenţei, Biroul Pensii, Biroul Mişcării Personalului de Pază, Biroul 
Cazierului Personalului de Pază şi Biroul Dactilografe. 

Pe lângă Serviciul Cadre al Direcţiunii Administrative funcționau ca unităţi 
speciale Biroul Registraturii Generale, Biroul Arhivei şi Intendenţa. 
Serviciul Cadre al Direcţiunii Administrative era condus de un şef al serviciului 
(cu următoarele atribuţii: îndruma şi controla lucrările pentru angajări de 
personal în serviciile centrale şi exterioare ; se ocupa de avansări, transferări, 
detaşări şi pensionări ale personalului administrativ şi de pază ; aplica hotă- 
rârile organelor superioare privitor la pedepse, concedii şi permisii ; supra- 
veghea lucrările Biroului „M” şi verifica eliberarea legitimaţiilor ; îndruma şi 
supraveghea operaţiunile pentru verificarea actelor celor care solicitau numiri 
în posturile vacante, atât în administraţia centrală, cât şi în exterior ; întocmea 
lucrările pentru angajări, avansări, transferuri şi detaşări ale personalului 
administrativ şi de pază ; îndruma şi coordona registratura), ajutat de un şef de 
secţie (cu următoarele atribuţii: înlocuia şeful serviciului în toate atribuţiile 
sale, în lipsa acestuia ; se ocupa de întocmirea formalităţilor pentru angajări, 
avansări, transferări şi detaşări ale personalului de pază ; executa lucrările şi 
verifica actele celor care solicitau numiri în posturi vacante ale personalului de 
pază; se ocupa de cazierul personalului de pază; executa toate lucrările pe 
care i le încredința şeful serviciului). 

Serviciul Îndrumărilor al Direcţiei Administrative era compus din: Biroul 
Reeducării Morale, Pregătirii Profesionale şi Asistenţei Deţinuţilor ; Biroul 
Cazierului şi Statisticii Deţinuţilor ; Biroul Registraturii şi Arhivei ; Biroul 
Transporturi Penitenciare. 

Serviciul Îndrumărilor al Direcţiunii Administrative era condus de un şef al 
serviciului (cu următoarele atribuţii : îndruma, supraveghea şi coordona apli- 
carea regimului penitenciar, reeducarea morală, pregătirea profesională şi 
asistenţa socială a deţinuţilor şi internaţilor din penitenciare ; centraliza toate 
lucrările referitoare la cazierul, statistica, reeducarea morală, pregătirea 

profesională, asistenţa şi transporturile penitenciare), ajutat de un şef de secţie 
(cu următoarele atribuţii : înlocuia şeful de serviciu în lipsa acestuia în toate 
atribuţiile sale ; conducea, coordona şi controla munca statisticii şi cazierului 
deţinuţilor de drept comun; conducea şi coordona mişcarea deţinuţilor de 
drept comun în penitenciare, după natura executării pedepselor, reeducării şi 
pregătirii profesionale a acestora ; executa toate lucrările pe care i le repartiza 
şeful serviciului). 


e Direcțiunea Economică era alcătuită din: 


Serviciul Contabilităţii şi Inventarului, compus din următoarele birouri: Biroul 
executării bugetului de venituri, Biroul bugetului şi mişcării fondurilor, Biroul 
plăţi salarii şi diverse personal, Biroul plăţi materiale, Biroul casieriei, Biroul 
inventarului, Biroul dactilografelor şi Corpul de control financiar intern. 
Serviciul Contabilităţii şi Inventarului al Direcţiunii Economice este condus de 
un şef al serviciului (cu următoarele atribuţii : exercita atribuţiile de executarea 
bugetului, de control financiar, potrivit instrucţiunilor HCM nr. 1598/1948; 
se îngrijea de buna gospodărire a patrimoniului public, controlând şi îndrumând 
pestionarea materialelor şi a inventarului penitenciarelor, stabilind lipsurile şi 
urmând imputările eventuale ; stabilea şi urmărea încasarea debitelor rezultate 
din munca deţinuţilor la particulari, din desfacerea pe piaţă a mărfurilor 
produse în ateliere şi din efectuarea de comenzi pentru particulari sau alte 
instituţii şi avea grijă de vărsarea acestor venituri la stat, potrivit normelor 
fixate de Ministerul Finanţelor ; organiza şi îndruma activitatea pe teren a 
corpului de control financiar intern, conform HCM nr. 1598/1948), ajutat de 
un şef de secţie (cu următoarele atribuţii : strângea datele necesare şi întocmea 
proiectul de buget, de venituri şi cheltuieli al instituţiei ; executa bugetul de 
cheltuieli aprobat de Ministerul Finanţelor şi punea la dispoziţia tuturor 
serviciilor centrale şi exterioare fondurile necesare activităţii acestora ; verifica 
şi controla actele justificative de cheltuieli înaintate de servicii, pentru ordo- 
nanţare, urmărind angajarea cheltuielilor cu formele prevăzute de legile finan- 
ciare în vigoare). 

Organele de control financiar intern aveau următoarele atribuţii : verificau cel 
puţin o dată pe an gestiunile serviciilor centrale şi exterioare; verificau 
permanent folosirea fondurilor acordate din buget serviciilor din subordinea 
DGP ; verificau respectarea normelor de disciplină financiară şi bugetară etc. 
Serviciul Aprovizionării era compus din: Secţia Hrană cu Biroul Evidenţei şi 
Îndrumării Alimentelor şi Biroul Verificării Consumului de Alimente, Secţia 
Materiale cu Biroul Evidenţei şi Îndrumării Materialelor şi Depozitul Central. 
Era condus de un şef al serviciului şi un şef de secţie. 

Serviciul Comercial era compus din : Secţia Agricolă şi Evidenţa Muncilor în 
Penitenciare şi în afara lor - cu Biroul Evidenţei Terenurilor, Recoltei şi 
Îndrumarea Produselor Agricole şi Biroul Evidenţei Muncilor în Penitenciar şi 
în afara Penitenciarului - şi Secţia Evidenţei Materiilor Prime, Comenzi, 
Produse Confecţionate, Depozit şi Desfacere - cu Biroul Planificării Devize şi 
Comenzi, Biroul Evidenţei Îndrumării Materiilor Prime şi Fabricate, Depozitul 

Central şi Magazine de Desfacere. Serviciul Comercial era condus de un şef al 
serviciului şi de doi şefi de secţie. 

- Secția Tehnică avea următoarele atribuţii: executarea lucrărilor de întreţinere 
şi reparaţii la penitenciare. 

e Corpul de Inspecţie şi Control avea ca atribuţii următoarele: 1) inspecta la 
penitenciare şi la toate instituţiile care ţineau de DGP modul în care se aplicau 
dispoziţiile Codului Penal, de Procedură Penală, ale Legii de Organizare a DGP, 
precum şi orice alte dispoziţii legale şi regulamente care privesc funcţionarea 
penitenciarelor ; 2) inspecta din punct de vedere administrativ, gospodăresc şi 
al securităţii activitatea penitenciarelor şi a instituţiilor din subordinea DGP ; 
3) dădea directive pentru executarea ordinelor DGP, controla şi îndruma aplicarea 
regimului penitenciar ; 4) inspecta modul în care se aplicau măsurile de reeducare, 
instrucţie şi pregătire profesională a deţinuţilor şi internaţilor ; 5) ancheta în 
penitenciare şi în toate instituţiile DGP ; 6) verifica modul de colaborare a 
conducerii penitenciarelor cu celelalte instituţii şi cu Societatea de Asistenţă ; 7) în 
inspecţiile efectuate la penitenciare şi la celelalte instituţii ale DGP, trebuia să ţină 
în mod regulat conferinţe cu caracter educativ. 


Odată cu emiterea Decretului nr. 102/16 martie 1949 privind organizarea MAI al 
RPR, unul dintre organele trecute în subordinea acestui minister a fost Direcţia 
Generală a Penitenciarelor!. 

Prin Decretul nr. 6/14 ianuarie 1950, în cadrul MAI s-a creat Direcţia Unităţilor 
de Muncă. Conform prevederilor acestui decret, în unităţile de muncă erau trimişi 
„acei care prin faptele sau manifestările lor, direct sau indirect, primejduiesc sau 
încearcă să primejduiască regimul de democraţie populară, îngreunează sau încearcă 
să îngreuneze construirea socialismului în RP Română, precum şi acei care, în acelaşi 
mod, defăimează puterea de stat sau organele sale, dacă aceste fapte nu constituiesc 
sau nu pot constitui, prin analogie, infracţiuni” şi „condamnaţii pentru infracţiuni 
împotriva securităţii Republicii Populare Române care la expirarea executării pedepsei 
nu se dovedesc a fi reeducaţi”. Potrivit art. 3 al aceluiaşi Decret nr. 6/1950, „trimiterea 
în unităţile de muncă se face prin decizia Ministerului Afacerilor Interne”. Durata 
reeducării urma să fie între 6 luni şi 2 ani, cu posibilitatea prelungirii până la 5 ani. 
Ulterior, prin Decretul nr. 132/23 mai 1950, Unităţile de Muncă deveneau Direcţii 
(DUM) în subordinea MAI. 

Unităţile de Muncă au funcţionat până în luna august 1952, când, prin Decretul 
nr. 257 au fost abrogate dispoziţiile Decretului nr. 6/1950 şi s-a emis HCM nr. 1554/ 
22 august 1952 prin care Unităţile de Muncă s-au transformat în Colonii de Muncă. 
Tot prin acest act normativ s-au înfiinţat batalioanele de muncă şi s-a instituit ca 
formă de detenţie domiciliul obligatoriu. 


l. Potrivit articolului 5, în afară de DGP mai erau şi alte organe proprii ale MAI: Secretariatul, 
DGSS, Comandamentul Trupelor MAI, Direcţia Generală Politică, DGM, Direcţia Cadrelor, 
Inspectoratul General, Direcţia Administrativă, Direcţia Contabilităţii, Direcţia Sanitară, Direc- 
ţia Gospodăriei Locale. Acest Decret al prezidiului MAN abroga Decretul nr. 4/1936 privind 
organizarea MI. 

Însă la 10 martie 1951, prezidiul MAN, prin Decretul nr. 38, hotăra atribuţiile 
DGP în cadrul MAI: 


Art. 1: „Direcţiunea Generală a Penitenciarelor are ca scop asigurarea executării 
pedepselor şi măsurilor privative de libertate în vederea reeducării deţinuţilor şi 
internaţilor pentru a deveni elemente utile societăţii...”. 

Art. 3: „Personalul Direcţiunii Generale a Penitenciarelor din serviciile centrale şi 
exterioare se compune din personal militarizat şi personal civil. 

Personalul militarizat este supus legilor şi regulamentelor militare, precum şi dispo- 
ziţiilor din statutul Direcţiunii Generale a Penitenciarelor. 

Personalul civil este supus normelor prevăzute în Codul Muncii şi dispoziţiunilor din 
statutul Direcţiunii Generale a Penitenciarelor”. 

Art. 4: „Personalul militarizat al Direcţiunii Generale a Penitenciarelor va avea 
aceleaşi drepturi ca şi personalul Direcţiunii Generale a Miliției”. 

Art. 5: „Infracţiunile săvârşite de personalul civil al Direcţiunii Generale a Peniten- 
ciarelor, în legătură cu serviciul, se judecă de instanţele militare”. 


În iulie 1951, prin HCM nr. 729, DGP a fost militarizată (demilitarizarea se va 
produce în 1967, prin Decretul nr. 710 din 22 iulie!). Unii dintre angajaţii civili ai 
MAI (care aveau până atunci statutul de funcţionar) au devenit ofiţeri inferiori şi 
superiori în minister, primind grade corespunzătoare funcţiei pe care fuseseră încadraţi 
iniţial. Tot atunci, DUM trecea în subordinea DGP, întreaga instituţie schimbându-şi 
denumirea în DGPCUM (Direcţia Generală a Penitenciarelor, Coloniilor şi Unităţilor 
de Muncă). Potrivit HCM nr. 729/1951, nou-înfiinţata instituţie avea următoarele 
atribuţii : înainta propuneri către MAI privind înfiinţarea şi desfiinţarea peniten- 
ciarelor, coloniilor, unităţilor de muncă şi centrelor de triere, schimbările în orga- 
nizarea şi efectivele DGPCUM, programul de lucru al personalului, regimul deţinuţilor 
şi internaţilor, metodele de reeducare a lor şi modul de folosire a acestora la muncile 
interioare şi exterioare, graţierea şi eliberarea deţinuţilor înainte de termen (dacă 
dădeau dovadă de bună purtare). DGPCUM avea printre atribuţii următoarele : 
încheierea şi desfacerea de contracte cu întreprinderile de stat şi cooperatiste; 
înfiinţarea şi desfiinţarea întreprinderilor proprii ; efectuarea regrupărilor de deţinuţi 
potrivit profesiunii şi pregătirii specifice. 

Din punct de vedere administrativ, DGPCUM se împărțea în organe centrale şi 
organe exterioare. 


Organe centrale 


- Direcţia Politică 

Serviciul Inspecţii 

Serviciul Secretariatului 

Corpul de Control 

Direcţia Cadrelor 

Direcţia Pazei şi Regimului Locurilor de Deţinere 


Direcţia Producţie 


IE ne E Da 


1. Buletinul Oficial al RSR, partea I, nr. 65, 22 iulie 1967. 

8. Direcția Unităţilor de Muncă 

9. Serviciul Arhivă-Evidenţă 

10. Serviciul Educări 

11. Serviciul Planificării 

12. Serviciul Contabilităţii Centrale 
13. Direcţia Administrativă 

14. Serviciul Sanitar 


Organe exterioare 


1.  Penitenciare 

2.  Colonii de Muncă 
3. Unități de Muncă 
4. Unităţi Productive 


Conducerea DGPCUM era asigurată de un director general, ajutat de un locţiitor 
politic (şeful Direcţiei politice!) şi de doi locţiitori administrativi. Primul dintre cei 
doi locţiitori administrativi avea în subordine Direcţia Pază şi Regim, Serviciul 
Arhivă-Evidenţă, Serviciul Educării, Serviciul Sanitar şi activitatea penitenciarelor. 
Celălalt avea în subordine Direcţia Producţiei Unităţilor de Muncă, Serviciul Plani- 
ficării, Serviciul Contabilităţii Centrale, Direcţia Administrativă, precum şi activitatea 
coloniilor şi unităţilor de muncă. 

Efectivele DGPCUM se compuneau din personal militarizat şi civil. Personalul 
militarizat era supus legilor şi regulamentelor militare, iar cel civil, prevederilor 
Codului Muncii (civilii erau răspunzători în faţa legilor şi regulamentelor militare 
numai pentru infracțiunile comise în legătură cu exercitarea serviciului). 

Gradele personalului militarizat erau : sublocotenent, locotenent, locotenent-major, 
căpitan (ca ofiţeri inferiori) ; maior, locotenent-colonel, colonel şi general-maior (ca 
ofiţeri superiori). Pentru corpul sergenţilor (subofiţeri), gradele erau: caporal, 
sergent, sergent-ma jor, plutonier. Numirile în gradul de general-maior se făceau prin 
decret al prezidiului MAN, iar numirile de ofiţeri până la gradul de căpitan inclusiv, 
prin decizie a ministrului Afacerilor Interne. Înaintarea în grad a ofiţerilor inferiori 
se făcea prin decizia ministrului adjunct al MAI. Numirea în corpul sergenţilor 
(subofiţeri) se făcea prin decizia directorului general al DGPCUM. Personalul civil 
până la nivelul de şef de serviciu exclusiv era angajat prin decizia MAI, iar numirea 
în funcţii începând de la şef de serviciu în jos se făcea prin decizia ministrului 
adjunct. Conţinutul articolului 43 era elocvent pentru condiţiile de eligibilitate într-o 
funcţie în DGPCUM : „Personalul Direcţiunii Generale a Penitenciarelor, Coloniilor 
şi Unităţilor de Muncă se recrutează din rândurile elementelor devotate clasei 
muncitoare şi regimului de democraţie populară. Membrii PMR şi UTM se bucură de 
întâietate la ocuparea posturilor vacante”. 

La încadrarea în DGPCUM, candidatul trebuia să semneze un angajament prin 
care se obliga să servească instituţia timp de trei ani, pentru corpul sergenţilor, şi 
până la pensionare, pentru ofiţeri. 


1. Conform art. 22 al acestei Hotărâri, „atribuţiile locţiitorului politic se stabileau de către Direcţia 
Generală Politică din MAI”. 

În anul 1952 a apărut Regulamentul de funcționare a DGPCUM!. Regulamentul 


detalia atribuţiile organelor centrale şi exterioare şi prezentarea serviciilor şi birourilor 
din subordinea Direcţiunii : 


1; 


Direcția Politică avea ca sarcină să organizeze activitatea politică în toate unitățile 
DGPCUM, potrivit ordinelor şi dispozițiilor Direcţiei Generale Politice din MAI. 
Conform unui regulament? al organelor politice din formațiunile MAI, Direcţiilor 
Politice le reveneau următoarele sarcini: conduceau organele politice de la 
formațiunile din subordine, organizaţiile de partid şi UTM şi îndrumau activitatea 
lor în vederea întăririi pregătirii de luptă, profesionale şi politice ; ţineau evidenţa 
membrilor de partid, a utemiştilor şi a documentelor de partid şi UTM etc. 
Serviciul Inspecţii verifica şi controla aplicarea instrucţiunilor DGPCUM cu 
privire la regimul de detenţie şi viaţa penitenciară. Era împărţit în două birouri şi 
un secretariat. 


„ Serviciul Secretariatului ţinea evidenţa ordinelor DGPCUM, transmitea aceste 


ordine către unităţile centrale şi exterioare, întocmea decizii pentru înfiinţarea şi 
desfiinţarea unităţilor. Era împărţit în patru birouri: Secretariat şi Informaţii, 
Organizare, Transmisiuni, Registratură. 

Corpul de Control urmărea aplicarea uniformă a legilor, a regulamentelor în 
vigoare, a deciziilor şi instrucţiunilor DGPCUM. Era condus de un inspector 
peneral şef. Totodată, făcea propuneri pe baza celor constatate ca urmare a 
controalelor inspectorilor din subordine. 


. Direcţia Cadrelor organiza, conducea şi controla cadrele din unităţile centrale şi 


exterioare ale DGPCUM. Se ocupa cu selecţia, pregătirea şi repartizarea cadrelor. 
Întocmea dosare profesionale de cadre, elibera legitimaţii, întocmea acte refe- 
ritoare la angajări, transferări, detaşări, chemări în funcţii superioare, avansări în 
prad etc. Direcţia Cadrelor avea în subordine următoarele organe: Serviciul 
Evidenţei Cadrelor, Secţia Anchete şi Măsuri Disciplinare, Secţia Secretariat, 
Biroul de Îndrumare şi Cunoaştere a Cadrelor, Biroul Verificări şi Încadrări, 
Biroul Şcoli Profesionale. 


. Direcţia Pazei şi Regimului locurilor de Deţinere controla şi asigura paza şi 


supravegherea deţinuţilor din penitenciarele, coloniile şi unităţile de muncă; 
urmărea şi ancheta împrejurările în care unii deţinuţi evadau şi lua măsurile 
impuse în astfel de situaţii ; elabora seturi de instrucţiuni şi asigura exerciţiul de 
instrucţie militară a ofiţerilor şi subofiţerilor ; asigura efectivele, armamentul şi 
muniţia pe unităţi penitenciare ; gestiona transferul deţinuţilor între diferitele 
unităţi penitenciare, colabora cu Securitatea, Miliția şi organele de justiţie ; se 
ocupa cu distribuirea pe categorii de deţinuţi în interiorul fiecărei unităţi de 
detenţie. În subordinea sa se aflau: Serviciul Pază, Serviciul Regim, Biroul 
Apărării Pasive şi Pichete de Incendiu şi Biroul Secretariat. 


Radu Ciuceanu, Regimul penitenciar din România. 1940-1962, INST, Bucureşti, 2001, pp. 144-188. 


Textul integral al Regulamentului se află între paginile citate anterior. In continuare, vom 
reproduce doar fragmente din acesta. 

ANIC, fond Direcţia Generală Politică a MAI, rola 1330, dosar nr. 102, Regulamentul organelor 
politice din formațiunile Ministerului Afacerilor Interne - Direcţia Generală Politică din MAI 
1952, p. 21. 

11. 


12. 


13. 


Direcția Producţie organiza şi conducea activitatea unităților productive (ateliere, 
ferme agricole, colonii şi mine) ; organiza distribuirea forței de muncă specială 
(denumirea folosită pentru deţinuţii utilizaţi la muncă) şi asigura executarea 
planurilor de producţie prin programarea la timp a materiilor prime şi dotarea 
unităţilor cu maşini şi utilaje. Direcţia Producţie era alcătuită din Serviciul 
Producţiei în Penitenciare, Serviciul Tehnic pentru Penitenciare şi Colonii, 
Serviciul Contabilităţii, Secţia Evidenţă Bunuri, Biroul Organizării Muncii în 
Penitenciare şi Colonii şi Biroul Secretariat. | 
Direcţia Unităţilor de Muncă organiza şi conducea unităţile de muncă ; colabora 
îndeaproape cu Securitatea şi Miliția în vederea primirii, dirijării şi eliberării 
internaţilor. DUM se împărțea în Serviciul Repartizării şi Evidenţei Internaţi, 
Serviciul Producţiei şi Organizarea muncii în Colonii, Serviciul Contabilităţii, 
Biroul Secretariat. 

Serviciul Arhivă-Evidenţă organiza şi coordona lucrările de evidenţă, cazier şi 
arhivă din DGPCUM, întocmea lucrări în vederea propunerilor de graţieri, 
reduceri şi comutări de pedepse; ţinea evidenţa numerică şi nominală a deţi- 
nuţilor şi internaţilor pe categorii penale, a duratei pedepselor, meseriilor şi 
originii sociale. Se împărțea în Secţia Evidenţă şi Cazier şi Secţia Arhivă. 
Serviciul Educării avea următoarele atribuţii: elaborarea planului de reeducare 
a deţinuţilor ; alfabetizarea şi calificarea lor sub stricta îndrumare a Direcţiei 
Politice din DGPCUM ; asigurarea aplicării normelor şi instrucţiunilor date de 
Ministerul Învăţământului Public, adaptându-le la specificul DGPCUM. Serviciul 
Educării era format din Biroul Şcoli, Biroul Cultural şi Biroul Asistenţă Deținuți. 
Serviciul Planificării întocmea şi urmărea executarea planului economic la 
DGPCUM ; urmărea repartiţia cotelor de materiale şi utilaje comunicându-le 
unităţilor beneficiare, precum şi contractarea în vederea procurării acestora ; 
aviza referatele de aprobare a cheltuielilor ; ţinea evidenţa executării planului, 
întocmind dări de seamă periodice asupra executării lui. Era împărţit în Biroul 
Planificări şi Probleme Speciale, Biroul Balanţe şi Biroul Evidenţă-Plan. 
Serviciul Contabilităţii Centrale întocmea şi supunea spre aprobare planul financiar 
de venituri şi cheltuieli al DGPCUM ; examina legalitatea angajărilor de cheltuieli 
şi a justei imputări a cheltuielilor ; verifica întrebuinţarea creditelor, a fondurilor 
băneşti şi a materialelor în limitele alocaţiilor bugetare şi respectarea destinaţiei lor ; 
ţinea evidenţa valorică a tuturor bunurilor, materialelor şi alimentelor din patrimoniul 
DGPCUM ; verifica şi controla unităţile penitenciare în privinţa respectării disci- 
plinei financiare şi bugetare. Se împărțea în Biroul Întocmirii şi Executării Bugetului, 
Biroul Ordonanţări şi Plăţi, Biroul Evidenţă, Inventar şi Materiale, Biroul 
Evidenţei Contabile, Biroul Drepturi Personal, Control Financiar Intern şi Secretariat. 
Direcţia Administrativă organiza şi controla aprovizionarea cu alimente, materiale 
şi dotarea cu echipament a serviciilor centrale şi unităţilor exterioare ; gestiona 
situaţia efectelor deţinuţilor, recondiţionarea acestora etc. ; se ocupa cu depo- 
zitarea şi distribuirea diverselor materiale şi echipamente ; întocmea planuri de 
dotare, întreţinere, reparaţii şi investiţii ; se ocupa de gospodărirea mijloacelor 
de transport interne, a cantinelor ş.a.m.d. Direcţia Administrativă era compusă 
din Serviciul Construcţii şi Domenii, Serviciul Intendenţei, Depozitul Central, 
Serviciul Administrativ şi Biroul Secretariat. 

14. Serviciul Sanitar coordona aplicarea măsurilor de igienă, asistenţă medicală a 
salariaţilor, deţinuţilor şi internaţilor, în colaborare cu Direcţia Sanitară din MAI 
şi Ministerul Sănătăţii ; supraveghea aplicarea legii privind protecţia muncii ; se 
îngrijea de aprovizionarea cu medicamente, aparate şi instrumente medicale a 
spitalelor, sanatoriilor, infirmeriilor şi cabinetelor medicale din penitenciare ; 
centraliza datele statistice şi întocmea lunar situaţii statistice privind starea de 
sănătate a efectivelor de deţinuţi. Se împărțea în Corpul de Îndrumare şi Control 
Sanitar, Biroul Farmaceutic, Biroul Asistenţei şi Asigurări Sociale, Cabinetul 
Medical al Serviciilor Centrale din DGPCUM. 


În 1958 HCM nr. 729 era încă în vigoare, însă în aparatul central al DGPCM 
(denumirea folosită începând cu 1956) au apărut unele schimbări în ceea ce priveşte 
structura şi organizarea. De pildă, în 1958 existau trei locţiitori ai şefului DGP, 
respectiv un locţiitor pentru probleme de pază şi regim, un locţiitor pentru probleme 
de Spate şi un locţiitor pentru munca politică, având şi funcţia de şef al Secţiei Politice. 
De asemenea, exista o Direcţie Economică şi opt servicii independente : Serviciul 
Pază şi Regim, Serviciul Evidenţă Deținuți, Serviciul Cadre, Serviciul Financiar, 
Serviciul Aprovizionare-Gospodărire, Serviciul Cultural-Educativ, Serviciul Inspectori- 
-Control şi Serviciul Colonii Minori. Pe lângă toate acestea mai funcționau Secţia 
Politică şi Secţia Secretariat (în aparatul exterior existau 54 de penitenciare, 37 de colonii 
de muncă, opt colonii de minori şi minore şi două puncte de primire a copiilor)!. 

Începând din anul 1951, ca urmare a înfiinţării coloniilor de muncă şi a trecerii, 
la 1 iulie 1951, a Direcţiei Unităţilor de Muncă (înfiinţate prin Decretul nr. 6/1950) 
ciarelor, instituţia a fost redenumită ca Direcţia Generală a Penitenciarelor, Coloniilor 
şi Unităţilor de Muncă (DGPCUM). Odată cu separarea Securităţii de MAI şi cu 
transformarea ei în minister (MSS), Unităţile de Muncă s-au transformat, începând 
cu noiembrie 1952, în colonii de muncă; prin urmare, Direcţia Generală a Peniten- 
ciarelor, Coloniilor şi Unităţilor de Muncă s-a divizat în Serviciul Penitenciare şi 
Direcţia Lagăre şi Colonii de Muncă, ambele dependente de MAI; odată cu reunifi- 
carea MSS cu MAI (în octombrie 1953), Serviciul Penitenciare s-a transformat în 
Direcţia Închisori şi Penitenciare - UM 0618 Bucureşti. Aceasta va funcţiona separat 
de Direcţia Lagăre şi Colonii de Muncă?, până la 1 septembrie 1954. 


l. Unităţile de detenţie — penitenciare şi colonii de muncă -— erau împărţite în două mari categorii, 
respectiv unităţi de detenţie pentru contrarevoluționari (formațiunile Aiud, Gherla, Culmea şi 
penitenciarele Făgăraş, Galaţi, Jilava, Miercurea Ciuc, Piteşti şi Râmnicu Sărat) şi unităţi de 
detenţie pentru deţinuţii de drept comun. În afara acestor unităţi de detenţie şi reeducare, DGP 
mai dispunea, în 1958, de o serie de unităţi cu caracter productiv. 

2. Deşi în titulatura instituţiei apărea şi termenul „lagăr”, aceste unităţi de detenţie nu au funcţionat 
practic niciodată. O dovadă în acest sens este şi nota-raport nr. 04474 din 27.05.1959, adresată 
ministrului Afacerilor Interne, general-colonel Alexandru Drăghici, şi în care directorul general 
al DGPCM, colonel Lixandru Vasile, menţiona : „De altfel, nici nu s-au putut organiza niciodată 
lagăre, ci întotdeauna au fost organizate numai colonii de muncă” (AANP, fond Secretariat, 
dosar FN/1962, inv. nr. 13, f. 130). 

3. În anii '50-*60, în cadrul MAI a funcţionat şi Serviciul Închisori Interne/Preventive. Acest 
serviciu independent încarcera, deţinea şi păzea reţinuţii din închisorile preventive din capitală 

În vara anului 1956 (înainte de reorganizarea MAI din 30 iunie), efectivele MAI 
numărau 132.638 de ofiţeri, sergenţi, ostaşi şi angajaţi civili, dintr-un efectiv prevăzut 
de 139.461 de oameni. În schema de organizare a DPLC (aparat central şi unităţi 
exterioare) erau prevăzute 9.782 de posturi (1.296 de ofiţeri, 7.163 de sergenţi 
reangajaţi şi 1.323 de angajaţi civili) din care erau ocupate 8.293 (1.024 de ofiţeri, 
6.326 de sergenţi reangajaţi şi 943 de angajaţi civili). 

Direcţia Penitenciare Lagăre şi Colonii a fost înfiinţată la 1 septembrie 1954 prin 
fuzionarea DIP, DLCM şi a Serviciului Colonii Minori. Aparatul central al DPLC 
era organizat în 12 servicii şi o secţie, având prevăzut un efectiv de 341 de posturi, 
din care, în vara anului 1956, erau ocupate doar 321 (166 de ofiţeri, 32 de sergenţi 
reangajaţi şi 123 de civili). 

Unităţile exterioare ale DPLC erau compuse din 56 de penitenciare, 16 colonii de 
muncă, 10 colonii de minori, două centre de primire minori, două GAS-uri (Chilia 
Veche şi Salcia), trei fabrici de cărămizi şi un trust al aurului cu patru întreprinderi. 

Aceste unităţi erau împărţite în trei categorii: după criteriul efectivelor de deţinuţi, 
după categoria penală şi după volumul producţiei. 

Numărul locurilor de deţinere în penitenciare şi colonii de muncă era de 32.807 
locuri, calculat la 8 metri cubi de aer/om (numărul deţinuţilor condamnaţi şi preveniţi 
la data de 1 mai 1956 era de 44.055). 

Din cei 44.055 de deţinuţi, 38.507 erau deţinuţi de drept comun (32.276 con- 
damnaţi definitiv şi 6.231 preveniţi) şi 5.548 deţinuţi politic (4.980 condamnaţi 
definitiv şi 568 preveniţi). Din cei 4.980 de deţinuţi politic condamnaţi definitiv, 
1.339 intrau la categoria legionari , 432, în categoria spioni şi trădători ; 483, la 
SSI-işti, poliţişti şi jandarmi ; 368, la criminali de război şi crime contra umanităţii, 
iar 2.358 la alte categorii penale de infracţiuni contra securităţii statului. 

Capacitatea coloniilor de minori era de 2.400 de locuri, dintre aceste fiind ocupate 
2.000 de locuri. 

Odată cu reducerile de efective din MAI din vara anului 1956, Direcţia Penitenciare 
Lagăre şi Colonii a fost reorganizată în Direcţia Generală a Penitenciarelor şi 
Coloniilor de Muncă. Noua instituţie va avea două direcţii, şase servicii şi un birou. 
Din noua denumire a fost scoasă noţiunea de „lagăre”, deoarece ele nu au existat 
niciodată sub această titulatură, ele fiind denumite în schemele de organizare ale 
MAI şi în documentele oficiale drept „colonii de muncă”. 

Prin înfiinţarea DGPCM, sarcinile de producţie urmau să fie preluate de o direcţie 
economică, iar activităţile de pază, regim, evidenţa deţinuţilor şi cultural-educative, 


şi regiunile MAI, începând cu data reţinerii lor până la data pronunțării sentinţei (după anchetă, 
deţinuţii urmau două trasee : puteau fi reţinuţi în aceste centre de anchetă până la pronunţarea 
sentinţei de primă instanţă [ori definitivă] sau puteau fi trimişi în penitenciare. De asemenea, în 
aceste închisori preventive erau aduşi deţinuţii din penitenciare pentru supliment de anchetă). 
Centrele de anchetă aflate în subordinea acestui serviciu se găseau la subsolul Ministerului de 
Interne din Piaţa Republicii, închisoriile Uranus şi Plevnei (Malmaison). 

l. „Referat cu privire la măsurile propuse pentru îmbunătăţirea activităţii organelor Ministerului 
Afacerilor Interne” din 18 mai 1956. Documentul poartă menţiunea „strict secret”. (Arhiva 
MIRA, fond Direcţia Management şi Resurse Umane, inventar 7364, dosar nr. 12/1956, vol. III, 
ff. 83-87). 

de o direcţie de pază şi regim. Restul problemelor au intrat în sarcina serviciilor de 
cadre, politic, educare a minorilor, financiar, de secretariat, administrativ şi de inspecţii!. 

După reorganizarea MAI din 1956, la DGPCM nu s-au realizat reduceri impor- 
tante de efective datorită înfiinţării de noi colonii de muncă. 

Direcţia Generală a Penitenciarelor şi Coloniilor de Muncă? a funcţionat până la 
1 august 1967, când coloniile de muncă s-au desfiinţat, iar instituţia şi-a redobândit 
denumirea iniţială - Direcţia Generală a Penitenciarelor (între 1953 şi 1 august 1967, 
DLCM/DPLC/DGPCM a purtat indicativul „Formaţiunea 0951 Bucureşti”, iar din 
1 august 1967 până în 1990, pe cel de „UM 0400 Bucureşti "3. 


3. Şcolile militare: pepiniera DGP 


Şcolile militare erau instituţii militare de învăţământ în care se pregăteau ofiţerii“, 
subofiţerii şi maiştrii militari ai Ministerului de Interne. Ele erau împărţite pe arme 
(Miliție, penitenciare, Securitate etc.) şi specialităţi, funcţionând în baza legilor şi 
ordinelor emise de către ministrul de Interne. 

Pentru pregătirea ofiţerilor de penitenciare, începând cu anul 1950 au funcţionat 
următoarele cursuri şi şcoli militare” : 


1. „Notă documentară” a DPLC din mai 1956 către conducerea MAI. În această notă, DPLC 
recomanda conducerii MAI înfiinţarea în cadrul ministerului a unor creşe pentru copiii aflaţi 
împreună cu mamele lor în penitenciare. Numai la penitenciarul Văcăreşti se găseau la acea dată 
23 de copii şi 16 gravide ((Arhiva MIRA, fond Direcţia Management şi Resurse Umane, inventar 
7364, dosar nr. 12/1956, vol. III, ff. 150-157). 

2. DGPCM/formaţiunea 0951 avea sediul în strada Luterană nr. 27-29, Bucureşti. 

3, La 16 octombrie 1990, prin Legea nr. 21, DGP din cadrul MI a trecut în subordinea MJ, cu 
întreg activul şi pasivul (vezi Monitorul Oficial al României, partea I, nr. 113, 16 octombrie 1990). 

4. Pentru perfecţionarea cunoştinţelor, ofiţerii activi puteau să opteze pentru o instituţie militară de 
învăţământ superior. Până în 1957, învăţământul militar superior s-a desfăşurat în trei academii 
militare: Academia Militară „I.V. Stalin”, Academia Militară Politică „Gheorghe Gheorghiu-Dej” 
şi Academia Militară Tehnică. Prin Decretul nr. 400 din 19 august 1957, pentru învăţământul 
superior au fost stabilite două instituţii subordonate MFA : Academia Militară Generală (rezultată 
din contopirea Academiei Militare „I.V. Stalin” şi Academiei Militare Politice „Gheorghe 
Gheorghiu-Dej”), cu durata studiilor de trei ani, şi Academia Militară Tehnică, cu durata 
studiilor de cinci ani. Absolvenţii şcolilor de ofiţeri puteau să-şi continue imediat perfecţionarea 
la Academia Militară, dar la fel de bine puteau face acest lucru şi mult mai târziu, pe parcursul 
carierei lor profesionale. În cadrul Academiei Militare (înfiinţată în 1949 pe structura fostei 
Şcoli Superioare de Război) funcționau facultăţi de comandă şi stat-major, facultăţi tehnice, 
politice şi cursuri postacademice. Tot aici se organizau doctorate în diferite specializări militare. 
La 7 decembrie 1961, prin Hotărârea comună a Comitetului Central al PMR şi a Consiliului de 
Miniştri nr. 836 au fost înfiinţate şcoli militare superioare de ofiţeri cu durata de patru ani (erau 
subordonate MFA). Organizarea acestora urma să se facă pe baza şcolilor militare de ofiţeri 
existente la acea dată. Nivelul învăţământului în aceste şcoli era echivalent cu cel din institutele 
civile de învăţământ superior. În aceste şcoli nu puteau fi admişi prin concurs decât absolvenţii 
învăţământului mediu de cultură generală cu examen de maturitate. 

5. Arhiva MIRA, fond Direcţia Management şi Resurse Umane, inventar 7402, dosar nr. 11/ 
1975-1976, „Documentare privind istoricul sistemului de pregătire prin şcoli a ofiţerilor MI în 
perioada 1903-1976”. 

1. în perioada 1950-1951: cursul de ofiţeri de penitenciare la Şcoala de Cadre 
Profesionale Jilava din DGPCUM, cu durata sub un an; 

2. în perioada 1951-1953 : cursul pregătitor pentru ofiţerii de penitenciare, cu durata 
de un an şi cinci luni, pe lângă penitenciarul Jilava ; 

3. în perioada 1953-1954: cursul pregătitor pentru ofiţerii de penitenciare, cu durata 
sub un an, în cadrul şcolii de ofiţeri de lagăre şi penitenciare Sibiu - DLCM-UM 
0818. Această şcoală a fost desfiinţată la 1 iunie 1954. 


În perioada 1954-1958, sistemul penitenciar nu a mai pregătit ofiţeri în şcolile 
militare, necesarul de ofiţeri fiind asigurat prin încadrări directe sau prin transfer de 
la alte arme. Din 1958 până în 1960, la Şcoala de Perfecţionare Ofiţeri şi Sergenţi 
Jilava - DGPCM (desfiinţată în octombrie 1960, prin ordinul MAI nr. 306/1960) au fost 
organizate cursuri scurte de perfecţionare pentru ofiţerii aparatului militarizat al DGPCM. 

Între 1960-1962, printr-un ordin MAI, în DGPCM au fost repartizaţi elevi de la 
Şcoala Militară de Ofiţeri Activi MAI de la Oradea (şcoală cu durata de doi ani). 
Înainte de absolvirea cursurilor şcolii de la Oradea, aceştia au fost mai întâi pregătiţi 
între 4 şi 6 luni la Şcoala de Ofiţeri MAI nr. 2 Bucureşti - DGM. Începând cu anul 
1962, ofiţerii de penitenciare au fost pregătiţi la Şcoala Militară de Ofiţeri Activi 
MAI nr. 2 - UM 0564 Bucureşti prin cursuri cu durată de trei ani echivalaţi cu primii 
trei ani ai facultăţii de drept! (la 1 iulie 1972, prin ordinul nr. 04045 al ministrului de 
Interne, Emil Bobu, a fost înfiinţată Şcoala Militară de Ofiţeri Activi a MI din 
Bucureşti - UM 0828, în urma fuzionării Şcolii Militare de Ofiţeri Activi de Securitate 
şi a Şcolii Militare de Ofiţeri Activi MAI nr. 2 - UM 0564 Bucureşti. Începând cu 
această dată, toţi ofiţerii MI, indiferent de armă, vor fi pregătiţi aici). 

Disciplinele considerate ca făcând parte din pregătirea de specialitate a elevilor 
Şcolii Militare de Ofiţeri Activi a MI din Bucureşti - UM 0828, arma penitenciare 
erau următoarele : teorie şi practică penitenciară (predări, seminarii, lucrări practice), 
practica (stagiu în unităţi şi misiuni), dreptul penal, dreptul procesual penal, crimi- 
nalistică, medicină legală, criminologie, drept constituţional, drept civil, drept 
administrativ şi elemente de ştiinţa administraţiei, teoria generală a statului şi 
dreptului, circulaţie şi conducere auto, dactilografie. 

La concursul de admitere în Şcola Militară de Ofiţeri Activi a MI (seria 1986-1989, 
curs de zi), desfăşurat în perioada 7-17 iulie 1986, au fost declaraţi „admişi” 685 de 
candidaţi la cele şase arme ale şcolii? : 


- Securitate: 234 (185 de bărbaţi şi 49 de femei) 


1. În anul 1962, durata cursurilor în Şcolile Militare de Ofiţeri Activi ale MAI s-a mărit de la doi 
la trei ani, iar prin Hotărârea comună a CC al PMR şi a Consiliului de Miniştri nr. 305 s-a 
stabilit ca în planurile de învăţământ ale şcolilor să fie cuprinse şi disciplinele primilor trei ani 
ai Facultăţii de drept. Tot prin aceeaşi hotărâre, absolvenţilor şcolilor militare de ofiţeri li s-a 
acordat dreptul de a-şi continua ultimii doi ani ai facultăţii la cursurile fără frecvenţă (în perioada 
1972-1976, 94% dintre absolvenţii Şcolii Militare de Ofiţeri Activi a MI din Bucureşti - UM 0828 
au terminat Facultatea de Drept cu examen de diplomă). 

2. Raport nr. S/839/1986 din 17 iulie 1986 întocmit de comisia de admitere a Şcolii Militare de 
Ofiţeri Activi a MI adresat Consiliului de conducere al MI privind rezultatele concursului de 

- Paşapoarte - Punct Control Trecere a Frontierei: 25 
— Miliție: 322 (290 de bărbaţi şi 32 de femei) 

- Trupe de Securitate: 61 

- Pompieri: 23 

- Penitenciare: 20 


În 1968, Consiliul de Stat al RSR a emis Decretul nr. 1037 privind organizarea şi 
funcționarea instituțiilor de învățământ pentru pregătirea ofițerilor, care stabilea că 
pregătirea ofiţerilor necesari Forţelor Armate se realiza în şcoli militare de ofiţeri 
activi, în Academia Militară şi în şcoli militare de ofiţeri rezervişti. Articolul 2 al 
acestui act normativ stabilea durata studiilor în şcolile militare de ofiţeri activi la trei 
şi patru ani, iar pentru Academia Militară - doi ani; pentru facultăţile de comandă 
şi Stat-Major ; cinci ani, pentru facultăţile tehnice. 

La 7 iulie 1978, Decretul nr. 1037/1968 a fost modificat prin Decretul nr. 233! 
prin care s-a stabilit că pregătirea ofiţerilor necesari Forţelor Armate se realiza nu 
numai în şcolile militare de ofiţeri activi, Academia Militară şi în şcolile militare de 
ofiţeri rezervişti, ci şi în cursuri pentru pregătirea de ofiţeri activi (aceste cursuri se 
puteau înfiinţa printr-un ordin al ministrului de Interne/Apărării Naţionale în funcţie 
de nevoile ministerului). Durata învăţământului în şcolile militare de ofiţeri activi era 
fixată la trei ani, cu excepţia specialităţii „navigant-pilot”, unde durata studiilor era 
de patru ani. 

Până la căderea regimului comunist, în aparatul DGP a continuat practica încadrării 
ca ofiţeri a activiştilor de partid şi UTC, a muncitorilor, dar şi a specialiştilor din 
aparatul de stat, după ce, în prealabil, aceştia urmau anumite cursuri scurte de şco- 
lanzare cu durata cuprinsă între patru şi şase luni (de exemplu, în perioada mai 1974- 
-februarie 1975, astfel de cadre au fost încadrate în MI după cum urmează : 115 cadre 
în Securitate, 60 în Miliție, două în trupele de Securitate şi trei în penitenciare). 


Recrutarea 


Deşi cele mai multe dintre viitoarele cadre erau scoase direct din producţie (la 
recomandarea organizaţiilor politice, de masă şi obşteşti), sistemul de recrutare 
pentru aceste şcoli s-a diversificat odată cu trecerea timpului, aria de selecţie 
acoperind licee teoretice, şcoli profesionale şi de ucenici, licee militare ş.a.m.d. 


admitere în anul I a elevilor din seria 1986-1989, curs de zi, desfăşurat în perioada 07-17 iulie 
1986. Documentul este semnat de preşedintele comisiei de admitere şi şeful Şcolii Militare de 
Ofiţeri Activi a MI - UM 0828 Bucureşti, generalul-locotenent Nicolae Andruţa Ceauşescu, 
locţiitorul şefului Direcţiei Cadre şi Învăţământ din MI, colonelul Hotoboc Emanoil, şi de către 
şeful Serviciului Cadre şi Învăţâmânt al DSS, colonelul Apostol Vasile. Sursa: Arhiva MIRA, 
fond Direcţia Management şi Resurse Umane, inventar 7433, dosar nr. 9/1986, „Hotărâri ale 
Biroului Executiv ale Consiliului de Conducere al MI - 1986”, ff. 23-24. 

l. Decretul nr. 233 pentru modificarea Decretului nr. 1037/1968 privind organizarea şi funcţionarea 
instituţiilor militare de învăţământ pentru pregătirea ofiţerilor, devenit Legea nr. 50/1968, cu 
modificările ulterioare a fost publicat în Buletinul Oficial al RSR, partea I, nr. 53, 7 iulie 1978. 

Din Ordinul nr. 770/10 octombrie 1966 al ministrului Afacerilor Interne al RSR 
(Cornel Onescu) rezultă că cerinţele unei educaţii civile adecvate funcţiei deţinute în 
sistemul MAI creşteau: 

„Absolvirea liceului cu examen de bacalaureat sau a altor şcoli echivalente cu 
diplomă este obligatorie pentru toţi ofiţerii din Ministerul Afacerilor Interne. Ofițerii 
care nu au terminat încă studiile de cultură generală se vor înscrie pentru completarea 
acestora în condiţiile stabilite de dispoziţiile legale în vigoare. În viitor, acei ofiţeri 
care nu au la bază liceul cu examen de bacalaureat sau o şcoală echivalentă cu 
diplomă nu vor mai fi înaintați în grad”. 

Doi ani mai târziu, un ordin secret al MAI? stabilea criterii de selecţie mult mai 
exigente privind accederea în şcolile militare de ofiţeri şi subofiţeri. Astfel, candidaţii 
trebuiau : 


„— Să fie tineri devotați patriei noastre socialiste, cu reale posibilităţi intelectuale, 
psihice şi fizice şi cu perspective de a deveni cadre capabile pentru MAI ; 

— să fie membri ai Partidului Comunist Român sau ai Uniunii Tineretului Comunist ; 

— să aibă înclinații pentru specialitatea în care urmează să fie pregătiţi şi să manifeste 
pasiune pentru munca ce o desfăşoară unităţile Ministerului Afacerilor Interne ; 

— să fie absolvenţi ai liceului cu examen de bacalaureat, pentru şcolile de ofiţeri, şi 
cel puţin absolvenţi ai şcolii generale, pentru şcolile de subofiţeri, cu rezultate 
bune şi foarte bune la învăţătură ; 

— să aibă vârsta între 18 şi 25 de ani [...]; 

— să aibă o conduită demnă în liceu, la locul de muncă, în familie şi societate”. 


În anul de învăţământ 1967-1968, situaţia şcolarizării efectivelor de ofiţeri din 
cadrul DGP se prezenta astfel : din totalul de 389 de ofiţeri, 294 erau absolvenţi de liceu 
(75,58 %), 95 erau absolvenţi de liceu fără bacalaureat (24,42 %), 33 erau absolvenţi 
de studii superioare (8,5 %), iar 56 erau înscrişi în învăţământul superior (14,4 %). 
În privinţa studiilor militare, raportul din acelaşi an consemna următoarea situaţie : 
din cei 389 de ofiţeri, 297 aveau şcoli militare cu durata de peste un an, 40 aveau şcoli 
militare cu o durată cuprinsă între trei luni şi un an, iar 52 nu aveau şcoli militare. 

Într-o informare? din anul 1980 a şefului Serviciului Cadre şi Învăţământ din 
DGP, colonelul Ion Cazacioc, în legătură cu rezultatele obţinute la examenul de 
admitere la Şcoala de Ofiţeri a MI, DGP a avut sarcina de a selecţiona 55 de candidaţi 
pentru ocuparea a 20 de locuri repartizate. Deşi DGP a selecționat 77 de tineri, şeful 
acestei instituţii a validat 72 de dosare de candidaţi a căror situaţie era următoarea : 


a) din punctul de vedere al apartenenţei politice : 
— 28 erau membri PCR; 
—- 44 erau membri UTC ;; 


AANP, fond Secretariat, dosar nr. 3/1968, vol. III, ff. 3-4. 

Ordinul MAI al RSR nr. 134/08.04.1968, în AANP, fond Secretariat, dosar FN/1978, vol. I, 
„Ordine emise de conducerea Ministerului de Interne, Abrogate - fond Documentar”, ff. 148-152. 
3. AANP, fond Secretariat, dosar nr. 1/1980, „Informare în legătură cu rezultatele obţinute la 
examenul de admitere în Şcoala de Ofiţeri a Ministerului de Interne” ff. 161-162. Documentul 
este nedatat şi poartă menţiunea „secret de serviciu”. 

b) din punctul de vedere al originii sociale : 
- 37 proveneau din familii de muncitori; 
- 15 proveneau din familii de ţărani cu gospodărie mică (CAP) ; 
- 18 proveneau din familii de militari ; 
- 2 proveneau din familii de funcţionari ; 
c) din punctul de vedere al profesiei de bază: 
— 66 erau muncitori; 
— 4 erau elevi; 
- 2 erau subofiteri. 


În cele mai multe dintre „fişele individuale pentru exemenul de admitere în şcolile 
MAI” găsite în dosarele profesionale din anii '60, materiile de examen erau de 
obicei: limba română (scris şi oral), istoria RPR/RSR şi constituţia RPR/RSR. 
Disciplinele predate în aceste şcoli, într-o perioadă cuprinsă între şase luni şi trei ani, 
erau următoarele : economie politică, istoria PMR, materialism dialectic şi istoric, 
teoria statului şi a dreptului, drept penal, drept procesual penal, criminalistică, 
medicină judiciară/legală, pregătire fizică şi pregătire militară, plus alte materii în 
funcţie de arma şi specialitatea pentru care candidaţii fuseseră admişi. 

Promoţiile şcolilor militare erau avansate în grad cu ocazia zilelor aniversare ale 
partidului şi statului comunist (1 Mai, 9 Mai, 23 August, 7 Noiembrie). La aceste 
festivități participau înalte oficialități ale statului de la nivel central şi local. 

După promovarea ultimului an de studii, elevii şcolilor militare susțineau examenul 
de absolvire, în urma căruia li se acorda diploma cu menţionarea specializării în care 
se pregătiseră. 


Şcolile de partid 


Pe lângă pregătirea profesională, un avantaj (dar şi o condiţie sine qua non) în 
ascensiunea profesională a cadrelor MAI îl constituia şi pregătirea politică în cadrul 
anumitor şcoli sau universităţi de partid. Aceste instituţii de învăţământ politic 
funcționau pe lângă cabinetele de partid din cadrul comitetelor judeţene, municipale 
şi orăşeneşti ale PCR. Organizațiile de partid ale MAI (MI) îşi trimiteau cadrele la 
aceste cursuri de perfecţionare politică, pentru a-şi însuşi (îmbunătăţi) pregătirea 
politico-ideologică. 

În perioada anilor '50-'60, învăţământul de partid era structurat pe trei paliere : 
învăţământ elementar, mediu şi superior. 

„Formele elementare şi medii ale învăţământului de partid cădeau în sarcina 
comitetelor regionale, raionale şi orăşeneşti de partid. [...] Formele elementare ale 
învăţământului de partid (cercurile şi cursurile) erau conduse de propagandişti membri 
de partid.”! 


1. Nicoleta Ionescu-Gură, Nomenclatura Comitetului Central al Partidului Muncitoresc Român, 
Editura Humanitas, Bucureşti, 2006, p. 102. 

În cadrul formelor de învățământ elementar de partid putem enumera : cursurile 
serale de partid (organizate în întreprinderi şi instituţii, având o durată de cinci luni) ; 
cursurile serale la sate ; cursurile pentru activul de partid de la sate şi cercuri pentru 
studierea istoriei PCUS!. 

Învățământul mediu de partid cuprindea: cercurile de studiu al istoriei PC(b) 
al URSS ; cursurile de partid de trei luni (funcționau pe lângă comitetele judeţene 
şi regionale de partid, cursanţii fiind scoşi din producţie) ; şcolile medii de partid 
de şase luni (funcționau în marile oraşe ale ţării); şcolile de partid de un an 
(înfiinţate în 1953 pe lângă comitetele regionale de partid) ; şcolile de partid de 
doi ani (înfiinţate în 1956 pe lângă comitetele regionale de partid Bucureşti, Cluj 
şi Iaşi)?. 

Învățământul superior de partid cuprindea: Universitățile şi şcolile serale de 
marxism-leninism (înfiinţate în 1949-1950, având o durată de doi ani); Universitatea 
de Partid „Ştefan Gheorghiu” (înfiinţată în 1945, şi-a început cursurile în 1947 şi 
avea o durată de un an în perioada 1947-1951 ; ulterior, după 1953, durata studiilor 
fiind prelungită la doi ani şi apoi la trei ani ; în 1953 şi-a schimbat titulatura în Şcoala 
Superioară de Partid „Ştefan Gheorghiu”? ; în 1966, printr-o hotărâre a Comitetului 
Executiv al CC al PCR, Şcoala Superioară de Partid „Ştefan Gheorghiu” s-a transfor- 
mat în Academia de Ştiinţe Social-Politice „Ştefan Gheorghiu” de pe lângă CC al 
PCR. Această academie va avea trei facultăţi: Filosofie şi Ştiinţe politice, Istoria 
mişcării muncitoreşti şi Economie”. 


Căsătoria militarilor 


În perioada 1949-1954, militarii activi din cadrul forţelor armate ale RPR care 
intenționau să se căsătorească trebuiau să obţină în prealabil o aprobare dată de 
autoritatea militară de care aparţineau. Conform articolelor 3-4 ale Decretului nr. 60/ 
1949 (pentru exemplificare, vezi Anexele 7-8): „aprobarea de căsătorie se va da în 
urma unei verificări a moralității, originei sociale şi a devotamentului faţă de Republica 
Populară Română a viitoarei soţii şi a părinţilor săi. Cererea de aprobare a căsătoriei 
va fi însoţită de: Extrasul de naştere al viitoarei soţii. Certificat al originei sociale a 
viitoarei soţii, eliberat de Sfatul Popular al comunei unde domiciliază. Certificat de 
moralitate şi devotament faţă de Republica Populară Română a viitoarei soţii, eliberat : 
pentru cele încadrate în câmpul muncii, de către sindicate. Pentru celelalte, de către 
Sfatul Popular Comunal. Certificat de devotament faţă de Republica Populară Română 
al părinţilor viitoarei soţii, eliberat în aceleaşi condiţii”. Pe lângă documentaţia 


1. Nicoleta Ionescu-Gură, Nomenclatura Comitetului Central al Partidului Muncitoresc Român, 
Editura Humanitas, Bucureşti, 2006, pp. 102-104. 

Ibidem, pp. 107-111. 

Ibidem, pp. 112-113. 

România liberă, 3 iunie 1966. 

Decretul nr. 60/1949 referitor la căsătoria militarilor activi a fost publicat în Monitorul Oficial, 
nr. 41 din 18 februarie 1949. Acest decret a fost modificat câteva luni mai târziu şi abrogat prin 
Decretul nr. 12/1954. 


TEDEN 

necesară precizată de acest decret, instructorii şi inspectorii de cadre din secţiile sau 
serviciile de cadre ale unităţilor militare efectuau pe teren verificări amănunțite, 
cerând referinţe şi informaţii de la vecini, colegi de serviciu, prieteni ai viitoarei soţii 
Şi ai părinţilor acesteia. 

Ofițerii stării civile nu puteau oficia căsătoria militarului dacă acesta nu prezenta 
aprobarea autorităţii militare de care aparţinea. Cei care încălcau aceste dispoziţii şi 
se căsătoreau fără aprobare urmau să fie îndepărtați din armată. 


4. Organizarea aparatului central al DGP în anii '70-'80 


Direcţia Generală a Penitenciarelor era un organism central subordonat MI şi avea 
sarcina de a aplica politica partidului şi statului referitoare la executarea detenţiei, a 
măsurii arestării preventive, a închisorii contravenţionale şi a măsurii educative a 
internării minorilor pe baza hotărârilor instanţelor judecătoreşti. Pe lângă subor- 
donarea faţă de MI, DGP îşi desfăşura activitatea sub îndrumarea şi sprijinul organelor 
centrale şi locale de partid. Pentru îndeplinirea atribuţiilor sale, DGP şi organele 
subordonate colaborau cu celelalte organe ale MI (Securitate, Miliție, Pompieri etc.), 
ale MJ (Procuratură, Tribunale şi Judecătorii), precum şi cu alte organe centrale şi 
locale ale administraţiei de stat. 

La 23 iunie 1973, odată cu aplicarea prevederilor Decretului nr. 362 prin care s-a 
aprobat noua structură organizatorică a MI, Direcţia Organizare-Mobilizare din MI a 
întocmit statul de organizare şi pentru DGP. Ca urmare a aplicării noii scheme de 
reorganizare a DGP şi a unităţilor subordonate acesteia, au fost desfiinţate 332 de 
posturi (de la 8.354 la 8.022), din care 32 la aparatul central, iar 300 în teritoriu. De 
asemenea, au fost luate măsuri de reorganizare a aparatului central şi a unor unităţi 
exterioare : la aparatul central au fost prevăzute două direcţii, şase servicii şi un 
birou, reducându-se în acest fel şapte servicii şi cinci secţii ; penitenciarul de minori 
Bucureşti a fost transformat în secţie de deţinere a penitenciarului Jilava ; au fost 
înfiinţate penitenciarele Ilfov, Baia Mare şi Neamţ prin redistribuirea efectivelor şi 
desfiinţarea secţiilor de deţinere Rahova, Baia Mare şi Săvineşti (astfel, numărul 
penitenciarelor a crescut de la 39 la 41, iar cel al secţiilor de deţinere a scăzut de la 
39 la 36)!. 


1. „Notă-raport nr. 000702120 din 30 iulie 1973 privind organizarea unităţilor din aparatul central, 
comandamentelor, direcțiilor şi unităţilor speciale de Securitate, Direcţiei Generale a Peniten- 
ciarelor şi unităţilor teritoriale, subordonate acestora”. Documentul a fost întocmit de Direcţia 
Organizare-Mobilizare din MI, poartă menţiunea „strict secret de importanţă deosebită” şi îi era 
adresat prim-adjunctului ministrului de Interne, general-locotenent Grigore Răduică. Nota poartă 
semnăturile mai multor cadre de conducere din MI: şeful Direcţiei Organizare-Mobilizare din 
MI, general-maior Panaite Emil, şeful Direcţiei Financiare şi Control Financiar Intern din MI, 
colonel Chiţică Nicolae, şeful Comandamentului Serviciilor şi Înzestrării din MI, colonel 
Motorga Petre şi şeful Direcţiei Cadre şi Învăţământ din MI, general-maior Vlad Iulian. Sursa: 
Arhiva MIRA, fond Direcţia Organizare-Mobilizare şi Operații, inventar 12783, dosar nr. 38/ 
1973, ff. 152-161. 

În perioada mai-iunie 1977, ca urmare a aplicării Decretelor Consiliului de Stat 
nr. 115! şi 147? privind amnistierea unor infracţiuni şi graţierea unor pedepse, numărul 
deţinuţilor s-a redus cu peste 19.000, iar toţi cei 1.811 minori aflaţi în centrele de 
reeducare a minorilor au fost puşi în libertate. De asemenea, în baza Hotărârii 
Biroului Permanent al CPEx al CC al PCR din 4 iulie 1977, s-a decis ca numărul 
penitenciarelor să fie redus, iar centrele de reeducare a minorilor să fie desfiinţate. 
Astfel, în urma acestor decizii, Consiliul de Stat a emis, în data de 16 iulie 1977, 
Decretul nr. 225 (nepublicat) privind reducerea efectivelor MI şi modificarea indica- 
torilor economici şi financiari aprobaţi pe anul 1977. Prin acest act normativ, 
efectivele MI din Miliție, penitenciare, arhive şi alte unităţi s-au redus cu 5.383 de 
posturi (243 ofiţeri, 3.417 maiştri militari şi subofiţeri şi 1.723 de angajaţi civili). 
Totodată, aparatul central al DGP s-a reorganizat, mai multe penitenciare (Ilfov, Iaşi, 
Tulcea, Slobozia, Peninsula, Piteşti etc.) şi centrele de reeducare a minorilor din Găeşti, 
Alexandria şi Târgu-Ocna au fost desfiinţate (multe dintre aceste unităţi de deţinere 
vor fi reînfiinţate câţiva ani mai târziu), iar Direcţia Generală a Penitenciarelor îşi va 


l. Prin Decretul nr. 115 din 8 mai 1977 (emis cu prilejul sărbătoririi centenarului independenţei de 
stat a României) se amnistiau infracțiunile pentru care Codul Penal sau legile speciale prevedeau 
o pedeapsă privativă de libertate de până la trei ani inclusiv sau amendă şi se graţiau în întregime 
pedepsele cu închisoare de până la cinci ani inclusiv, aplicate de instanţa de judecată (aceste 
prevederi se aplicau şi recidiviştilor). De asemenea, articolul 9 al acestui decret menţiona faptul 
că: „Sancţiunile cu închisoare pentru contravenţii nu se mai aplică, iar în cazul când au fost 
aplicate nu se mai execută”. La data emiterii acestui decret, în locurile de deţinere se aflau 
31.145 de deţinuţi sancţionaţi cu închisoare, dintre care : 28.393 de deţinuţi condamnaţi pentru 
infracţiuni (8.459 contra avutului obştesc, 7.270 contra avutului personal, 9.042 contra persoanei, 
414 infracţiuni de fals şi infracţiuni economice, 1.317 infracţiuni care aduceau atingere unor 
relaţii privind convieţuirea, 1.088 contra autorităţii, 406 infracţiuni care aduceau atingere 
activităţii organizaţiilor de stat, 363 contra capacităţii de apărare, 34 contra securităţii statului) 
şi 2.752 de deţinuţi sancţionaţi cu închisoare contravenţională. Motivul pentru care conducerea 
superioară de partid şi de stat a hotărât eliberarea a mii de condamnaţi din penitenciarele aflate 
într-o permanentă supraaglomerare a fost următorul: „Pentru a se da posibilitatea reeducării 
unor persoane condamnate, fără executarea pedepsei în penitenciare şi în vederea reîncadrării 
lor, cât mai curând, într-o activitate utilă societăţii” menţionat în „Raport comun al MI, MJ şi 
Procuratura RSR privind propuneri pentru elaborarea unui decret de amnistie şi grațiere”. 
ANIC, fond Consiliul de Stat al RSR - Decrete, dosar nr. 146/1977, „Decretul nr. 115/1977 
privind amnistierea unor infracţiuni şi graţierea unor pedepse”. 

2. Prin Decretul nr. 147 din 2 iunie 1977 se amnistiau infracțiunile, prevăzute de Codul Penal şi 
legile speciale, săvârşite de minori, precum şi de tinerii cu vârsta cuprinsă între 18 şi 21 de ani. 
De prevederile acestui decret se bucurau şi cei aflaţi în executarea măsurii educative a internării 
în centrele de reeducare. Organele de stat (comitetele şi birourile executive ale consiliilor 
populare, direcţiile pentru probleme de muncă şi ocrotiri sociale, inspectoratele şcolare etc.) 
urmau să ia măsuri pentru a-i încadra în muncă pe tinerii care beneficiau de prevederile acestui 
act normativ. Totodată, minorii şi tinerii eliberaţi urmau să fie încredinţaţi la locul de muncă sau 
de studiu unor colective formate din reprezentanţi ai consiliilor oamenilor muncii, ai orga- 
nizaţiilor de tineret, de sindicat, de femei etc., care aveau obligaţia să-i îndrume şi să le 
supravegheze permanent activitatea. Decretul nr. 147 a fost emis în urma unei Hotărâri a CPEx 
al CC al PCR din 24 mai 1977 cu privire la creşterea rolului unităţilor socialiste, al organizaţiilor 
obşteşti, al maselor populare în respectarea legalităţii, sancţionarea şi reeducarea prin muncă a 
persoanelor care comit abateri şi încălcări de la normele de convieţuire socială şi legile ţării. 

schimba denumirea în Direcţia Penitenciarelor (titulatură cu care va rămâne până în 
aprilie 1983, când va reveni la vechea denumire, DGP).. 

Ultima reducere semnificativă de efective care a avut loc în cadrul DGP s-a 
produs după aplicarea prevederilor Decretului nr. 11/1988, emis chiar cu ocazia zilei 
de naştere a secretarului general al PCR, Nicolae Ceauşescu?. Astfel, la 30 aprilie 
1988, ministrul de Interne a dat Ordinul nr. 1/005611 prin care s-au desfiinţat 10 secţii 
de deţinere exterioară (Zlatna, Însurăţei, Lunca, Stâna, Periprava, Pechea, Bistriţa, 
Lipnița, Nazarcea şi Moşneni) şi SSMRM Tichileşti”. Prin desfiinţarea acestor secţii, 
capacitatea de cazare a deţinuţilor s-a redus cu 4.175 de locuri, rămânând astfel 28.500 
de locuri, iar efectivele DGP (aparat central şi unităţi exterioare) s-au redus cu 736 
de posturi (30 de ofiţeri, 514 maiştri militari şi subofiţeri şi 192 de angajaţi civili). 
Din statul de organizare al aparatului central s-au radiat 19 posturi (un locţiitor al 
şefului DGP, trei ofiţeri, opt subofiţeri şi şapte angajaţi civili)“. 


1. Decretul nr. 130 din 22 aprilie 1983 (nepublicat) pentru modificarea Decretului nr. 121/1978 
privind organizarea şi funcţionarea Ministerului de Interne, precum şi pentru înfiinţarea unor 
locuri de deţinere. Prin acest decret s-au înfiinţat penitenciarele Arad, Brăila, Chilia Veche, 
Drobeta Turnu-Severin, Miercurea-Ciuc, Oradea, Tulcea şi Vaslui, iar efectivele MI (Miliție, 
penitenciare, Arhivele Statului şi alte unităţi) au fost suplimentate cu 157 ofiţeri (dintre care 
45 de colonei, 60 de locotenent-colonei şi 52 de maiori), 1.491 de maiştri militari şi subofiţeri 
şi 137 de angajaţi civili (încadrarea acestora în schema de organizare a MI urma să se facă în 
mod eşalonat până în anul 1985). Sursa: Arhiva Guvernului României, fond Decrete ale 
Prezidiului MAN/Consiliului de Stat (1948-1989). 

2. Buletinul Oficial al RSR, partea I, nr. 5, 26 ianuarie 1988, „Decret privind amnistierea unor 
infracţiuni şi reducerea unor pedepse”. Prin acest act normativ se amnistiau toate infracțiunile 
pentru care se aplicase pedeapsa cu închisoare de până la 10 ani inclusiv, se reduceau la jumătate 
pedepsele cu închisoarea mai mari de 10 ani aplicate de instanţele de judecată, iar pedepsele cu 
moartea se comutau la pedepse cu 20 de ani de închisoare. 

3. O Hotărâre a CPEx al CC al PCR din ianuarie 1988, care a stat şi la baza emiterii Decretului 
nr. ll, prevedea ca în celelalte două şcoli rămase în funcţiune, Găeşti şi Târgu-Ocna, să fie 
introduşi, în viitor, numai minorii care săvârşeau fapte penale deosebit de grave. De asemenea, 
conducerea partidului a stabilit ca în unităţile penitenciare efectivele de deţinuţi să nu depăşească 
25-30.000. La acea dată, capacitatea legală de deţinere în unităţile exterioare ale DGP era de 
32.675 de locuri, calculată la 6 metri cubi aer de persoană. După desfiinţarea celor 10 secţii de 
deţinere, în cadrul DGP au rămas 29 de penitenciare, şase secţii de deţinere exterioară, un spital 
penitenciar şi două SSMRM-uri; cf. „Raport nr. 0034737 din 22.04.1988 cu modificările 
organizatorice ce se propun a se efectua la Direcţia Generală a Penitenciarelor şi unităţile 
subordonate, ca urmare a aplicării Decretului nr. 11/1988”. Documentul poartă menţiunea „strict 
secret” şi a fost întocmit de şeful Direcţiei Organizare-Mobilizare din MI, generalul-maior 
Martiş Luigi, şi de către şeful DGP, generalul-maior Panaite Emil. Raportul a fost aprobat de 
adjunctul ministrul de Interne, Romus Dima şi de către ministrul de Interne, Tudor Postelnicu. 
Arhiva MIRA, fond Direcţia Organizare-Mobilizare şi Operații, inventar 12.798, dosar nr. 4/ 
1988, ff. 57-58. 

4. Aparatul central al DGP era alcătuit, la sfârşitul anului 1988, dintr-un şef, un locţiitor pentru 
reeducare şi economie, şase servicii independente (pază, regim şi evidenţă operativă, reeducare, 
cadre învăţământ şi organizare-mobilizare, economic, asigurare tehnico-materială, financiar şi 
CFI), serviciu sanitar, biroul de documente secrete şi asistenţă juridică şi câteva posturi destinate 
încadrării directorilor de întreprinderi şi fabrici ale DGP. 

Direcţia Generală a Penitenciarelor! avea în cadrul structurii sale organizatorice a 
aparatului său central direcţii, servicii independente, servicii, secţii, birouri şi 
compartimente de muncă. Ea era condusă de către un director general şi trei locţiitori 
(până în 1964 a existat şi un locţiitor al directorului cu muncă politică; acesta era 
şeful secţiei politice a DGPCM). 


Câteva atribuţii ale directorului general 

Directorul general al DGP se subordona ministrului de Interne, iar problemele 
curente-operative le rezolva cu adjunctul ministrului de Interne (acesta era delegat de 
către ministru pentru a se ocupa de problemele penitenciarelor). De asemenea, 
directorul general era şeful direct al întregului personal militar şi civil al DGP şi al 
unităţilor economice subordonate Direcţiei. 

Analiza şi supunea spre aprobarea ministrului de Interne măsuri cu privire la 
stabilirea efectivelor de personal militar şi civil, de perfecţionare a structurii orga- 
nizatorice a aparatului DGP, de înfiinţare sau desființare a unităţilor economice ; lua 
măsuri de elaborare în proiect a unor regulamente, instrucţiuni şi ordine pe care le 
supunea spre aprobare ministrului de Interne. Înainta propuneri de modificare sau 
completare a unor texte de lege sau a altor acte normative care reglementau sfera de 
activitate a DGP. Lua măsuri de întocmire a planului de pregătire şi perfecţionare 
politico-ideologică, militară şi de specialitate a personalului prin şcoli militare şi 
cursuri de reciclare şi perfecţionare. Înainta propuneri ministrului de Interne pentru 
numirea sau eliberarea din funcţie a unor cadre din aparatul central şi exterior al 
DGP. Pe baza dispoziţiilor Consiliului de Miniştri, directorul general lua măsuri de 
întocmire a planului de folosire la muncă a deţinuţilor pe şantiere, ferme agricole, 
stațiuni de maşini şi tractoare etc. 


Direcţia Pază şi Regim 

Era organul operativ care organiza şi asigura paza, escortarea, supravegherea, 
aplicarea regimului de detenţie, evidenţa şi reeducarea deţinuţilor aflaţi în timpul 
executării pedepselor privative de libertate. 

Direcţia Pază şi Regim era condusă de un şef de direcţie şi un locţiitor, având în 
structura sa organizatorică următoarele servicii : 


— Serviciul Pază şi Regim 
— Serviciul Evidenţă Deținuți 
- Serviciul Cultural-Educativ 


Direcţia Economică 
Era organul de specialitate al DGP prin care se realiza „reeducarea prin muncă” 
a deţinuţilor în cadrul întreprinderilor economice şi al unităţilor de producţie bugetară, 


1. Organizarea şi funcţionarea aparatului central al DGP pentru anii '70-'80 la care am avut acces este 
cea propusă în anul 1972, fiind vorba despre un proiect de regulament privind organizarea şi 
funcţionarea DGP. Alte documente privind organizarea Direcţiei, după 1972, nu au putut fi identi- 
ficate în arhiva ANP (unul dintre documentele care ne-ar fi fost util în stabilirea organigramei 
DGP ar fi fost HCM nr. 457 din 26 aprilie 1972, care stabilea structura organizatorică a MI). 


Dicţionarul ofițerilor și angajaţilor civili ai Direcţiei Generale a Penitenciarelor 54 


care funcționau pe lângă penitenciare şi centrele de reeducare ale minorilor. Această 
direcţie era condusă de către un şef şi un locţiitor, având în structura sa orga- 
nizatorică : 


- Serviciul Tehnic 
- Serviciul Plan şi Organizarea Muncii 
- Serviciul Plan Aprovizionare, Desfacere şi Transport 


În anul 1969, procentul de folosire a condamnaților a fost de 84%. Din acest 
procentaj, 63% au fost folosiţi pe marile şantiere şi în alte obiective de importanţă 
pentru economia naţională (Combinatul Petrochimic Piteşti, Uzina de Autoturisme de 
la Colibaşi, Uzina „Policolor” din Bucureşti etc.). În întreprinderile economice 
subordonate DGP, în acelaşi an au lucrat aproximativ 4.700 de condamnaţi, repre- 
zentând 21 % din totalul celor încadraţi în producţie. De asemenea, planul de export 
a fost îndeplinit în proporţie de 169%, realizându-se 6.749.000 lei valută pe relaţia 
Est-Est şi 2. 769. 000 lei valută pe relaţia Est-Vest, obținându-se o depăşire a planului 
cu 3.886.000... 


Serviciul Reeducare Minori (independent) 

Prin acest serviciu se realiza organizarea, coordonarea şi controlul activităţii 
desfăşurate în procesul de „reeducare prin muncă” a minorilor, atât în cadrul unităţilor 
penitenciare, cât şi în cadrul şcolilor de corecție (SSMRM). 

Personalul de specialitate al serviciului trebuia să îndeplinească condiţiile pre- 
văzute de „legea privind statutul personalului didactic”. 


Serviciul Documentare, Statistică, Relaţii (independent) 

În atribuţiile acestuia intrau : asigurarea documentării cu materiale de specialitate 
din ţară şi străinătate privind tratamentul reeducaţional al infractorilor, investigării şi 
cercetării ştiinţifice a unor probleme din activitatea de reeducare a condamnaților. În 
cadrul serviciului activa personal calificat în practica penitenciară, sociologia cri- 
minală, criminologia, psihopedagogia reeducării şi statistică. De asemenea, redacta 
un „Anuar statistic” cu privire la minorii şi condamnaţii aflaţi în detenţie în anul 
respectiv. 


Serviciul Personal şi Învățământ (independent)? 
Acest serviciu avea ca sarcini organizarea, coordonarea, îndrumarea şi verificarea 
activităţii pe linie de cadre din DGP. Era condus de un şef secondat de un adjunct şi 


l. „Raport asupra activităţii desfăşurate de Direcţia Generală a Penitenciarelor în anul 1969”. 
Stenograma şedinţei poartă menţiunea „secret” şi are numărul de înregistrare 01132/12.03. 
1970. La şedinţa din 10 februarie 1970 au participat ministrul Afacerilor Interne, adjuncţii săi, 
conducerea DGP şi comandanții penitenciarelor. AANP, fond Secretariat, dosar FN/1969, 
„Materiale de la şedinţa de analiză a activităţii DGP pe anul 1969”, f. 22. 

2. În perioada 1952-1967 a purtat denumirea de Serviciul cadre din DLCM/DPLC/DGPCM ; între 
1967-1970 - Serviciul Personal din DGP ; între 1970-1973 - Serviciul Personal şi Învăţământ 4 
între 1973-1989 - Serviciul Cadre şi Învăţământ. 

avea în componenţa sa următoarele compartimente : Verificări Cadre, Evidenţă Cadre, 
Pregătire Politico-ldeologică, Pregătire de Specialitate şi Militară. 

Ofițerii care lucrau în acest serviciu se ocupau cu selecţionarea, cunoaşterea, 
verificarea şi promovarea cadrelor din unităţile subordonate, informând pe directorul 
general asupra activităţii specifice a personalului penitenciar şi făcând propuneri care 
să remedieze situaţiile constatate. 

Serviciul era în strânsă legătură cu „cadriştii” Direcţiei Cadre şi Învăţământ a 
Ministerului de Interne. 


Serviciul Sanitar (independent) 

Era organul specializat al DGP care avea ca sarcină conducerea, coordonarea şi 
îndrumarea activităţii igienico-sanitare din cadrul reţelei sanitare a Direcţiei. Asigura 
necesarul de cadre medicale pentru cabinetele din penitenciare şi centrele de reedu- 
care a minorilor, precum şi pentru spitalele din reţeaua DGP. 


Serviciul Asigurare Materială (independent) 

Se ocupa cu organizarea, coordonarea şi controlul activităţii de aprovizionare şi 
dotare tehnico-materială a unităţilor penitenciare. Ținea evidenţa, coordona exploa- 
tarea, întreţinerea, păstrarea şi administrarea fondului de clădiri. În anii '50-'60 a 
purtat denumirea de Serviciul Spate din DGPCM. 

Serviciul era condus de un şef şi un adjunct, având în componenţa sa trei secţii : 


- AGT - Armament-Geniu-Transmisiuni 
- ETG - Echipament-Teren-Gospodărie 
- AFV - Alimente-Furaje-Veselă 


Serviciul financiar (independent) 

Prin acest serviciu se asigura finanțarea sarcinilor din planul de cheltuieli, se 
urmărea realizarea planului de venituri şi aplicarea legislaţiei financiar-contabile a 
DGP. Era compus din: 


- Secția Plan Financiar 
- Biroul Indrumare Contabilă şi Drepturi Băneşti 


Serviciul control financiar intern (independent) 

Era organul de control al DGP care urmărea aplicarea şi respectarea legilor, 
ordinelor şi dispoziţiilor din domeniul administrării valorilor materiale şi băneşti ale 
unităţilor aflate în subordinea acestei instituţii. 

Pentru aceasta, inspectorii CFI organizau şi executau controale tematice sau 
inopinate pe diverse teme, urmărind prevenirea neregulilor din domeniul financiar. 


Secretariatul DGP 

Organiza, îndruma şi controla modul în care se respectau prevederile actelor cu 
caracter normativ referitoare la gestionarea, mânuirea, transportul şi evidenţa docu- 
mentelor secrete de stat şi de serviciu din aparatul central al DGP. De asemenea, se 

ocupa cu activitatea de primire şi expediere a corespondenţei prin registratura DGP, 
precum şi cu inventarierea şi conservarea arhivei DGP. 

Secretariatul DGP avea în componenţa sa următoarele birouri şi compartimente : 
juridic, documente secrete-registratură, cereri-reclamaţii şi personal de serviciu pe 
direcţia generală. 

Totodată, secretariatul asigura stenografierea dezbaterilor şi şedinţelor de analiză 
ale DGP; primea, analiza şi centraliza toate evenimentele deosebite care erau 
raportate de către unităţile subordonate şi le înainta directorului general; ţinea 
evidenţa şi urmărea modul în care se rezolvau cererile, reclamaţiile, sesizările şi 
propunerile cetăţenilor ; cerceta şi întocmea forme legale referitoare la accidentele 
de muncă din unităţile subordonate DGP. 


5. Pregătirea cadrelor 


Cursuri de perfecționare şi de reciclare 


Conform definiţiilor oficiale ale regimului, perfecționarea pregătirii cadrelor era (în 
limbajul vremii) o „activitate cu caracter informativ generată de progresul ştiinţifico- 
-tehnic, de introducerea rapidă a acestuia în activitatea practică şi desfăşurată în 
institute de învăţământ sau în unităţi economico-sociale, în vederea lărgirii şi actua- 
lizării cunoştinţelor, dezvoltării aptitudinilor şi modelării atitudinilor necesare cadre- 
lor de conducere şi de specialitate pentru creşterea nivelului calitativ al activităţii lor 
profesionale”!. (Un exemplu în acest sens îl constituie cursul scurt de perfecţionare 
a pregătirii cadrelor cu funcţii de conducere de la Dumbrăviţa.) 

Cursurile de reciclare constituiau „o formă de perfecţionare periodică a pregătirii 
cadrelor prin care se urmăreşte actualizarea cunoştinţelor într-un anumit domeniu de 
activitate, punerea la punct cu cele mai noi orientări, metode şi tehnici specifice 
apărute pe plan mondial şi naţional, schimburi de opinii şi de experienţă între 
cursanţi, difuzarea experienţelor înaintate etc.”2. Aceste cursuri se organizau în 
centre specializate în pregătirea şi perfecţionarea cadrelor militare (de exemplu, 
Şcoala Militară pentru Perfecţionarea Ofiţerilor de Miliție din Bucureşti sau Şcoala 
Militară pentru Perfecţionarea Cadrelor Active şi Pregătirea Ofiţerilor de Rezervă de 
la Grădiştea). 


Studii civile 


Pe lângă studiile civile clasice (şcoli primare, elementare, licee, şcoli profesionale şi 
de ucenici, instituţii de învăţământ superior, cursuri postuniversitare etc.), în foarte 
multe dosare de cadre se regăsesc diplomele de absolvire ale unor facultăţi munci- 
toreşti - acestea funcționau în cadrul Ministerului Învăţământului sau Ministerului 
Afacerilor Interne (în anii '50, din cauza faptului că foarte mulţi ofiţeri nu aveau 


1. Paraschiv Vagu (coord.), op. cit., pp. 560-561. 
2. Ibidem, pp. 233-234. 

studii medii, MAI a înfiinţat câteva facultăţi muncitoreşti pentru a le permite să-şi 
completeze studiile lipsă şi pentru a avea opţiunea înscrierii la cursurile unei instituţii 
de învăţământ superior ; practic, acestea funcționau ca un substitut al liceului)!. 
Prin apariţia HCM nr. 432 din 13 aprilie 1960 (abrogată prin HCM nr. 305/1962) 
privind aplicarea în MFA şi MAI a prevederilor Hotărârii CC al PMR şi a Consiliului 
de Miniştri nr. 271 din 10 martie 1959, referitoare la învăţământul seral şi fără 
frecvenţă, ofiţerii activi care absolviseră şcoli militare de ofiţeri după 1 ianuarie 
1949, cu o durată de cel puţin doi ani, şi care nu aveau studii medii de cultură 
penerală complete puteau să-şi termine aceste studii înscriindu-se la învăţământul 
seral şi fără frecvenţă organizat pe lângă şcolile medii de cultură generală, fără 
obligaţia participării la un curs pregătitor de şase luni şi fără proba de verificare a 
cunoştinţelor la înscrierea în clasa a VIII-a (dar numai dacă nu depăşiseră vârsta de 
35 de ani). Astfel, ofiţerii care absolviseră şapte clase elementare, precum şi cei care 
terminaseră şcoli echivalente acestora puteau să se înscrie la învăţământul mediu de 
cultură generală direct în clasa a XI-a la care urmau să susţină examene integrale, 
după ce în prealabil dăduseră examene de diferenţă pentru clasele a VIII-a, a IX-a şi 
a X-a la obiectele : limba şi literatura română, matematică, fizică, chimie, istorie şi 
ştiinţe naturale. În expunerea de motive care însoţeşte HCM nr. 432, ministrul 
Forţelor Armate de la acea vreme, generalul de armată Leontin Sălăjan, specifica : 


Tovarăşi miniştri, în Forţele Armate ale RPR există în prezent un număr însemnat de 
ofiţeri (aproximativ 50% din efectivul total) care nu au absolvit învăţământul mediu de 
cultură generală. Cea mai mare parte din aceştia provin din absolvenţii şcolilor militare 
în care până în 1954 se primeau elevi fără studii medii complete, iar ceilalţi sunt ofiţeri 
proveniţi din câmpul muncii, care nu au avut posibilitatea să-şi facă studiile. Pentru a 
asigura tuturor ofiţerilor posibilitatea completării studiilor medii, Ministerul Forţelor 
Armate şi Ministerul Învăţământului şi Culturii au organizat, începând din anul 1953, 
diferite forme de şcolarizare, având la bază sistemul învăţământului seral şi fără 
frecvenţă adaptat la specificul de muncă al ofiţerilor. Prin aceste forme de învăţământ 
au terminat şcoala medie un număr de aproximativ 5.000 de ofiţeri, iar circa 5.000 au 
promovat 1-2 clase. Formele de învăţământ care au dat cele mai bune rezultate au fost 
şcolile muncitoreşti de 3 ani, organizate în anul 1958 pe baza HCM nr. 1009/1957. 
[HCM nr. 1009/1957 privind unele măsuri pentru sprijinirea salariaţilor care urmează 
să-şi completeze studiile medii şi superioare, prin învăţământul seral şi fără frecvenţă, 
pentru a obţine calificarea necesară funcţiilor pe care le deţin. Prin acest act normativ, 
în anul şcolar 1957-1958, s-au înfiinţat şcoli muncitoreşti cu durata de trei ani, având 
cursuri serale şi fără frecvenţă în care erau admişi salariaţii absolvenţi ai şcolilor 
elementare de şapte ani recomandaţi de PMR, UTM şi instituţiile socialiste de stat. 
Pentru a-i atrage în aceste forme de învăţământ pe salariaţi, statul acorda diferite 
înlesniri : reducerea programului de lucru săptămânal, acordarea unui concediu plătit 
pentru studii de 40 de zile pe an, concediu fără plată pentru zilele de examen etc. — 
n.n.) În urma apariţiei Hotărârii Comitetului Central al Partidului Muncitoresc Român 


]. Prin Decretul nr. 343 privitor la transformarea şcolilor speciale de doi ani în facultăţi muncitoreşti 
şi prin HCM nr. 2877 din 27.08.1953 privind organizarea şi modul de funcţionare a facultăţilor 
muncitoreşti, aceste instituţii de învăţământ au înlocuit şcolile speciale de doi ani, înfiinţate în 
baza Decretului nr. 175 din 3 august 1948. Facultăţile muncitoreşti urmau să funcţioneze în 
oraşele în care nu existau instituţii de învăţământ superior. 

şi a Consiliului de Miniştri al Republicii Populare Române nr. 271 din 10 martie 1959, 
aceste şcoli au intrat în lichidare, iar problema terminării cursurilor medii de către 
ofiţeri este necesar să fie soluţionată prin alte forme de învăţământ. Ținând seama de 
faptul că ofiţerii şi-au însuşit o parte din cunoştinţele de cultură generală în şcolile 
militare şi în diferitele activităţi de pregătire militară şi politico-ideologică, precum şi 
de cunoştinţele specifice de muncă ale ofiţerilor (care nu le îngăduie să absenteze un 
timp mai îndelungat din unităţi), Ministerul Învăţământului şi Culturii şi Ministerul 
Forţelor Armate au stabilit că este indicat să-şi termine studiile susţinând examene de 
diferenţă la unele din obiectele de studiu ale claselor VIII-XI. Susținerea acestor 
examene este posibil să se facă în cadrul învăţământului fără frecvenţă, organizat prin 
Hotărârea Comitetului Central al Partidului Muncitoresc Român şi a Consiliului de 
Miniştri al Republicii Populare Române nr. 271 din 10 martie 1959, ale cărei prevederi 
este necesar să fie adaptate la specificul de muncă al ofiţerilor, scutindu-i de obligaţia 
participării la cursurile pregătitoare de 6 luni la înscrierea în clasa a VIII-a şi prelungind 
limita de vârstă pentru înscriere de la 30 la 35 ani!. 


Hotărârea CC al PMR şi a Consiliului de Miniştri nr. 271 prevedea că durata 
învăţământului seral de cultură generală este de 4 ani, iar limita de vârstă de 30 de 
ani. 


Rapoartele DGP 


La începutul fiecărui an calendaristic, conducerea DGP prezenta conducerii Ministe- 
rului de Interne un raport de activitate referitor la bilanțul activității Direcției pe anul 
precedent. Acest raport cuprindea: numărul deținuților aflaţi în penitenciare şi în 
şcolile speciale de reeducare ; date referitoare la respectarea regimului de deținere şi 
separarea principalelor categorii de infractori ; situația persoanelor aflate în curs de 
urmărire penală sau de judecată ; activitatea organelor de contrainformaţii din unitățile 
de deţinere ; numărul evadărilor şi accidentelor ; situaţia folosirii condamnaților la 
muncă; situaţia şcolarizării deţinuţilor în vederea obţinerii unei calificări ; organi- 
zarea şi desfăşurarea activităţilor de producţie (era urmărită cu prioritate realizarea 
planului pentru export) ; asigurarea unităţilor din punct de vedere tehnico-material, 
financiar şi medico-sanitar ; selecţionarea, cunoaşterea şi pregătirea cadrelor ; orga- 
nizarea învăţământului politico-ideologic, de specialitate şi militar ; abaterile disci- 
plinare ale cadrelor?. 


1. Arhiva Guvernului României, fond Hotărâri ale Consiliului de Miniştri, HCM nr. 432 din 13 aprilie 
1960. Această Hotărâre a fost declasificată de Guvernul României prin HG nr. 130 privind 
declasificarea Hotărârilor Consiliului de Miniştri adoptate în perioada 1957-1965, publicată în 
Monitorul Oficial al României, nr. 114, 13 februarie 2008. 

2. De pildă, în anul 1985, penitenciarele au efectuat peste 150.000 de transferări/om la organele 
judiciare ; din totalul deţinuţilor existenţi la sfârşitul anului 1985, 86% erau arestaţi pentru fapte 
penale, iar 14% pentru contravenţii ; efectivul total al deţinuţilor era de 59.308, din care 50.992 
penali şi 8.316 contravenienţi (comparativ cu anul 1985, situaţia efectivelor totale de deţinuţi din 
cadrul ANP pe anul 2006 era următoarea : 34.038 deţinuţi, conform „Raportului de activitate al 
ANP pe anul 2006”, www.anp-just.ro, site accesat la data de 03.12.2007). În privinţa naturii 
infracţiunilor, din totalul celor 50.992 de deţinuţi condamnaţi pentru fapte penale (47.068 
bărbaţi şi 3.924 femei), 53 (0,1%) erau condamnaţi pentru infracţiuni contra securităţii statului - 

În cadrul DGP aveau loc şedinţe periodice de lucru cu activul de comandă şi de 
partid al Direcţiei, acestea având loc la sediul instituţiei unde participau comandanții 
de penitenciare, secretarii organizaţiilor de partid, directorii SSMRM şi alte cadre 
din aparatul central cu atribuţii de îndrumare şi control. Erau luate în discuţie 
rapoartele anuale sau semestriale ale DGP, diferite probleme operative şi orga- 
nizatorice, precum şi diferitele Hotărâri ale MI sau CC al PCR. 


Munca informativă 


În prima parte a regimului comunist românesc, aparatul penitenciar era deservit de 
Serviciul Inspecţii (în unităţile exterioare - penitenciare şi colonii de muncă -, 
denumirea era de Birou de Inspecţii), transformat ulterior în Secţia Operativă (în 
unităţile exterioare - penitenciare şi colonii de muncă -, Birou Operativ). Pentru a 
asigura munca informativă în rândul deţinuţilor contrarevoluţionari şi de drept comun, 
dar şi în rândul cadrelor MAI, în 1953 Secţia Operativă s-a transformat în Serviciul 
Operativ - UM 0128 Bucureşti, o unitate militară din subordinea directă a MAI, care, 
la scurt timp, şi-a schimbat titulatura în Serviciul „D” internări deţinuţi - UM 0128 
Bucureşti (începând cu a doua jumătate a anilor '50). De asemenea, pentru a urmări 
din punct de vedere contrainformativ deţinuţii şi cadrele militarizate din Miliție şi 
penitenciare, în 1953 a fost creat Serviciul „K” - UM 0123/A contrainformaţii 
Miliție şi penitenciare (anii '50-'60)!. 

Supravegherea informativă? în rândul deţinuţilor urmărea în principal descoperirea 
şi curmarea oricăror acțiuni infracționale contra securității statului” sau de altă 


CSS ; situaţia efectivelor de minori şi tineri internaţi în SSMRM era de 3.505 persoane ; au avut 
loc 10 evadări şi patru sinucideri la penitenciare ; s-au produs 88 de accidente de muncă în care 
patru deţinuţi şi-au pierdut viaţa: doi la Aiud şi câte unul la Focşani şi Deva; au fost scoşi la 
muncă în jur de 35.000 de deţinuţi ; planul livrărilor pentru export a fost îndeplinit în proporţie 
de peste 100% ; au fost încadrate 654 persoane : 57 de ofiţeri, 513 subofiţeri sau maiştri militari 
şi 84 de civili (din întregul efectiv, 79,2 % erau membri PCR sau UTC ; 45% dintre ofiţeri aveau 
studii superioare, 29% dintre subofiţeri absolviseră sau urmau încă liceul, iar 87% dintre 
angajaţii civili aveau studii superioare sau medii) ; pentru săvârşirea unor abateri disciplinare 
au fost îndepărtate ca elemente necorespunzătoare 69 de cadre (un ofiţer, 66 subofiţeri şi doi 
angajaţi civili). Cf. AANP, fond Secretariat, dosar nr. 1/1985-1986, „Raport nr. 0117 din 
18.01.1986 privind activitatea Direcţiei Generale a Penitenciarelor şi a unităţilor subordonate în anul 
1985”, ff. 18-27; acest raport poartă menţiunea „secret”). 

1. Despre organizarea acestui Serviciu, a se vedea Florica Dobre (coord.), Securitatea. Structuri-cadru. 
Obiective şi metode (1948-1967), vol. I, Editura Enciclopedică, Bucureşti, 2006, pp. 126-127. 

2. „Formăde urmărire prevăzută să dureze 30 de zile, timp în care trebuiau verificate informaţiile 
de la prima sesizare. Supravegherea informativă era prima formă de urmărire, care preceda 
verificarea şi urmărirea informativă. În anumite cazuri, putea să succeadă unei închideri de 
DUI, pentru a verifica atitudinea titularului DUl-ului” - vezi pe larg Carmen Chivu, Mihai 
Albu, Dosarele Securităţii. Studii de caz, Polirom, laşi, 2007, p. 168. 

3. În Codul Penal din 1968, normele privitoare la infracțiunile contra securităţii statului erau 
cuprinse în partea specială, titlul I, articolele 155-173. Aceste infracţiuni erau: trădarea, 
trădarea prin ajutarea inamicului, trădarea prin transmiterea de secrete, acţiuni duşmănoase 
contra statului, spionajul, atentatul care pune în pericol securitatea statului, atentatul contra unei 
colectivităţi, subminarea puterii de stat, actele de diversiune, sabotajul, subminarea economiei 

natură, împotriva normelor regimului de detenţie. Prin această supraveghere se 
urmărea totodată realizarea scopului educativ al pedepselor aplicate condamnaţilor!. 

În anii '70-'80, de munca de informaţii sau contrainformaţii din penitenciare se 
ocupa Direcţia a IV-a CIM din DSS?. Aproape în fiecare penitenciar, Direcţia a IV-a 
a deschis dosare de obiectiv ; acestea conţineau: un scurt istoric al unităţii ; tabele cu 
reţeaua informativă şi cu numele conspirative ale persoanelor care sprijineau organele 
de contrainformaţii ; tabele cu cadrele care au fost la post, studii sau specializări în 
străinătate ; tabele cu cadrele care intrau în contact cu cetăţenii străini ; tabele cu 
cadrele care aveau rude stabilite în străinătate ; tabele nominale cu persoanele care 
lucrau ori aveau acces la documente secrete ; tabele cu deţinuţii periculoşi etc. 

Un raport” al Biroului I din Serviciul 14 contrainformaţii pentru pompieri şi peniten- 
ciare al Direcţiei a IV-a CIM privind munca de contrainformaţii militare desfăşurată 
în cadrul SSMRM Găeşti reliefa interesul aparte al aparatului pentru o varietate de 
informaţii chiar şi în rândul minorilor. Astfel, la data de 05.07.1984, în SSMRM 
Găeşti erau internaţi 630 de minori şi tineri, dintre care în rețeau informativă erau : 
21 de informatori minori ; doi informatori din rândul cadrelor ; şase colaboratori din 
rândul cadrelor ; trei surse din rândul cadrelor folosite cu aprobare şi doi rezidenţi. 


Disciplina militară (1963-1989) 


Pedepsele şi recompensele aplicate militarilor şi menţionate în dosarele personale 
profesionale erau prevăzute în Regulamentul disciplinar al Forțelor Armate ale RPR. 
Acest document, aprobat prin Ordinul ministrului Forţelor Armate nr. M. 179 din 
15 martie 1963%, menţiona: „Disciplina militară în forţele noastre armate izvorăşte 
din înalta conştiinţă politică şi educaţia comunistă a militarilor; din profunda 
înţelegere de către aceştia a datoriei lor patriotice şi a internaţionalismului socialist ; 
din devotamentul nemărginit al militarilor faţă de Patrie, Partidul Muncitoresc Român, 
Consiliul de Stat şi Guvernul Republicii Populare”. 

Regulamentul disciplinar se aplica şi ofiţerilor militarizaţi din DGM şi DGPCM, 
fiind alcătuit din 20 de capitole (recompensele care se acordau soldaţilor, gradaţilor, 


naţionale, propagandă împotriva orânduirii socialiste, complotul, compromiterea unor interese 

de stat, divulgarea secretului care periclitează securitatea statului, nedenunţarea şi infracţiuni 

contra reprezentantului unui stat străin. 

ACNSAS, fond Documentar, dosar nr. 8859/vol. I, ff. 44-45. 

Conform unei lucrări strict secrete a Direcţiei Personal şi Învăţământ din CSS (datată 11 decembrie 

1970), „Necesitatea activităţii de supraveghere informativă în rândul deţinuţilor. Modul de 

organizare a acesteia”, supravegherea informativă în rândul deţinuţilor revenea comandanților de 

penitenciare, care o realizau prin folosirea locţiitorilor pentru pază şi regim şi a comandanților 

de secţii. De asemenea, cadrul organizatoric şi concepţional al muncii informative în rândul 

deţinuţilor era reglementat de Ordinul nr. 548/30.04.1970 al preşedintelui CSS şi al ministrului 

Afacerilor Interne (ACNSAS, fond Documentar, dosar nr. 8859, vol. I, ff. 1-47). 

ACNSAS, fond Documentar, dosar nr. 8859, vol. 108, ff. 32-37. 

4. Regulamentul disciplinar al Forțelor ale RPR, MFA, Editura Militară a Ministerului Forţelor 
Armate ale RPR, Bucureşti, 1963. Ediţia din 1963 a Regulamentului disciplinar o înlocuia pe 
cea din 1952. 

subofiţerilor, ofiţerilor, generalilor şi amiralilor; drepturile şefilor de a acorda 
recompense ; măsurile care se puteau lua în caz de încălcare a disciplinei militare şi 
a ordinii publice ; pedepsele disciplinare ; drepturile şefilor de a-şi pedepsi subordo- 
naţii; aplicarea pedepselor disciplinare în cazuri speciale ; modul de aplicare a 
pedepselor disciplinare ; modul de executare a pedepselor disciplinare ; evidenţa 
recompenselor şi pedepselor disciplinare ; cereri şi reclamaţii ; judecarea ofiţerilor şi 
subofiţerilor în consiliul de onoare) şi patru anexe (tabel comparativ de echivalare a 
drepturilor disciplinare între funcţiile-tip îndeplinite de militarii Forţelor Armate ale 
RPR ; fişa de recompense şi pedepse; registrul de cereri şi reclamaţii; modul de 
aducere la îndeplinire şi de executare a pedepsei cu arest de către militari). Prevederile 
acestui document erau obligatorii pentru militarii Forţelor Armate ale RPR, pentru 
rezervişti - în timpul concentrării lor şi chemării la aplicaţii -, dar şi pentru 
subofiţerii, ofiţerii, generalii şi amiralii din rezervă şi retragere (atunci când purtau în 
mod legal uniforma militară). 

Unul dintre principiile generale ale acestui regulament stipula: „Ordinul 
şefului este lege pentru subordonați. Ordinul se execută fără discuţie, întocmai şi 
la timp”. În caz de nesupunere sau împotrivire din partea subordonaţilor, coman- 
danţii îi puteau pedepsi disciplinar sau aresta pe cei care nu se supuneau ordinelor 
primite. 


Recompensele 

Pentru rezultate bune obţinute în muncă, curaj şi devotament, comandanții puteau 
acorda subordonaţilor recompense pentru stimularea şi autodepăşirea militarilor. 
Astfel, ofiţerilor şi generalilor li se puteau acorda următoarele recompense : 


- mulțumiri verbale exprimate la adunarea ofiţerilor sau prin ordin ; 
- ridicarea unei pedepse disciplinare date anterior ; 
- acordarea de daruri cu numele gravat sau recompense băneşti. 


De exemplu, generalul-maior de Miliție Panaite Emil a fost recompensat în 
perioada 1974-1988 de 26 de ori cu sume cuprinse între 716 şi 3.500 de lei, totalizând 
67.016 lei ; înaintarea la gradul următor a avut loc înainte de expirarea duratei de 
stagiu, potrivit Statutului Corpului Ofițerilor. 

În 1974, prin intrarea în vigoare a unui nou regulament disciplinar!, se mai 
adăuga un alt tip de recompensă: decorarea cu ordine şi medalii ale RSR. 


Pedepsele disciplinare 

Comandanții puteau aplica militarilor din subordine pedepse disciplinare, în 
funcţie de caracterul abaterii, pentru încălcarea disciplinei militare sau a ordinii 
publice. Aceste sancţiuni morale erau considerate ca având un rol educativ şi aveau 
scopul de a contribui la îmbunătăţirea comportamentului militarilor, constituind 


1. Regulamentul disciplinei militare, Editura Militară, Bucureşti, 1973. Acest regulament a fost 
stabilit prin Ordinul General nr. 10 din 26 mai 1973 al ministrului Apărării Naţionale, general 
de armată Ion Ioniţă, şi a intrat în vigoare la 1 ianuarie 1974. 

totodată şi un avertisment adresat acestora!. De asemenea, în cazul când comandantul 
hotăra, ofiţerul care săvârşea o abatere putea fi pus în discuţie la adunarea ofiţerilor 
din unitate. 

În afară de această măsură, abaterea ofițerului putea fi judecată cu aprobarea 
comandantului unităţii şi în consiliile de onoare ale ofiţerilor inferiori sau superiori 
(despre organizarea acestor consilii de onoare, vezi d.p. 5245 - BUCUR NĂSTASE 
MARIN). În cazul în care militarii săvârşeau o abatere pentru care legea prevedea 
pedeapsa penală cu posibilitatea înlocuirii acesteia prin măsuri disciplinare, coman- 
dantul unităţii putea decide dacă cel vinovat putea fi tras la răspundere pe cale penală 
sau prin aplicarea unei pedepse disciplinare, după judecarea militarului de către 
consiliul de onoare (militarii pedepsiţi disciplinar pentru fapte cu caracter infracţional 
nu erau scutiţi de trimiterea în faţa organelor de justiţie militară). 

Ofiţerilor li se puteau aplica următoarele tipuri de pedepse disciplinare : 


- observare: verbală comunicată personal, în scris, la adunarea ofiţerilor sau prin 
ordin ; 

- mustrare: verbală comunicată personal, în scris, la adunarea ofițerilor sau prin 
ordin ; 

- mustrare severă la adunarea ofiţerilor ; 

- reținere la arestul garnizoanei? - până la 10 zile (generalii şi comandanții de mari 
unităţi nu puteau fi pedepsiţi cu arest). De regulă, ofiţerii executau pedeapsa la 
arestul garnizoanei, ofiţerii inferiori fiind ţinuţi separat de cei superiori. În cazul 
în care nu existau locuri libere în arestul garnizoanei, ofiţerii puteau executa 
arestul într-o cameră separată la unitatea din care făceau parte sub supravegherea 
ofițerului de serviciu pe unitate ; 

- avertisment că nu corespunde pe deplin funcţiei pe care o ocupă; 

- retrogradare din funcţie ; 

- retrogradare din grad cu o singură treaptă. 


1. Într-o situaţie statistică privind starea şi practica disciplinară a cadrelor din unităţile MI pe anul 
1984, situaţia în unităţile DGP se prezenta astfel: recompense acordate - 4.934; numărul 
cadrelor pedepsite disciplinar - 787 (59 de ofiţeri, 609 maiştri militari şi subofiţeri şi 119 
angajaţi civili); abateri disciplinare - 901, din care 68 pentru nerespectarea întocmai a pre- 
vederilor regulamentare şi a ordinelor, 469 pentru neglijenţă în executarea îndatoririlor de 
serviciu, 97 pentru compromiterea onoarei de ofiţer şi demnităţii militare, 267 pentru alte abateri 
disciplinare ; numărul cadrelor care au comis infracţiuni - 9. Această statistică este extrasă din 
„Informarea nr. 010059 din 28 martie 1985 privind starea şi practica disciplinară a cadrelor din 
unităţile Ministerului de Interne, în anul 1984” adresată Consiliului de conducere al MI, 
Documentul poartă menţiunea „secret” şi este întocmit de secretarul adjunct al Consiliului 
Politic al MI - colonelul Bucur Dumitru, şi de către locţiitorul şefului Direcţiei Cadre şi 
Învăţământ din MI, colonelul Hotoboc Emanoil. Sursa: Arhiva MIRA, fond Direcţia Manage- 
ment şi Resurse Umane, inventar 7430, dosar nr. 3/1985, „Hotărâri ale Biroului Executiv şi ale 
Consiliului de Conducere al MI, 1985”, ff. 57-63. 

2. Potrivit Regulamentului serviciului de garnizoană şi de gardă al Forţelor Armate ale RPR, 
garnizoana militară era definită astfel: „Unităţile, instituţiile şi formațiunile militare dislocate 
permanent sau temporar într-o localitate sau în tabără constituie o garnizoană militară”. Vezi 
Regulamentul serviciului de garnizoană şi de gardă al Forțelor Armate ale RPR, Editura 
Militară, Bucureşti, 1965. 

Conform Regulamentului disciplinei militare din 1974!, pedepsele disciplinare 
aplicate ofiţerilor erau ordonate în scris prin corespondenţă adresată personal. Ordinul 
scris se semna de către cel care a ordonat pedeapsa disciplinară şi trebuia să cuprindă : 
felul şi durata pedepsei disciplinare, motivul, precum şi data şi ora începerii ei. 
Pedepsele disciplinare intrate în vigoare începând cu 1 ianuarie 1974 erau urmă- 
toarele : 


- mustrare verbală sau scrisă — se aplica, de regulă, pentru abaterile săvârşite de 
militari în îndeplinirea îndatoririlor de serviciu sau în comportament. Mustrarea 
verbală se aplica de către toţi comandanții şi se ordona confidenţial sau în faţa 
adunării militarilor egali şi mai mari în grad şi funcţie. Mustrarea scrisă se aplica 
în mod confidential ; 

- arestul cu îndeplinirea serviciului, până la 10 zile - această pedeapsă disciplinară 
prevedea faptul că, în timpul executării ei, ofiţerul participa la programul de 
instrucţie şi aplicaţii, iar în restul timpului stătea la domiciliu (în acest timp el nu 
putea lipsi de la domiciliu, dar nici nu putea primi vizite). Dacă ofiţerul părăsea 
domiciliul, fapta sa era considerată încălcare a consemnului arestului, putând fi 
trimis în faţa consiliului de onoare; 

- reținerea în arestul garnizoanei - se aplica ofiţerilor inferiori până la 10 zile, iar 
ofiţerilor superiori - până la 5 zile (generalii, coloneii şi comandanții de mari 
unităţi nu puteau fi pedepsiţi cu arest). Pedeapsa disciplinară cu arest în arestul 
unităţii sau al garnizoanei constituia o măsură extremă şi se aplica numai atunci 
când celelalte măsuri nu dădeau rezultate sau în cazuri de abateri grave. 


1. Potrivit Regulamentului disciplinei militare din 1974, principalele fapte ale militarilor care 
constituiau abateri şi se pedepseau disciplinar erau următoarele : 1) nerespectarea întocmai a 
jurământului militar, a regulamentelor militare şi a ordinelor primite ; 2) lipsa sau întârzierea 
nemotivată de la serviciu ; 3) rea-voinţă şi neglijenţă în executarea îndatoririlor profesionale (de 
serviciu) ; 4) refuzul de a îndeplini parţial sau în totalitate îndatoririle de serviciu ; 5) neînde- 
plinirea consemnelor ; 6) încălcarea unor reguli privind păstrarea secretului ; 7) nesupunerea şi 
neloialitatea în serviciu ; 8) insulta şi calomnierea superiorului sau inferiorului ; 9) lipsa de 
respect faţă de superiori şi autorităţi; 10) portul ilegal sau neregulamentar al insignelor, 
uniformelor şi gradelor militare ; 11) ţinută şi conduită neregulamentară şi nerespectarea regulilor 
privind darea salutului militar ; 12) manifestarea în public, sub orice formă, a opiniilor care ar 
prejudicia interesele statului sau armatei şi ar compromite disciplina militară ; 13) încercarea de 
a-şi ascunde identitatea în cazul unor abateri comise sau refuzul de a se legitima la cererea 
superiorului ; 14) încercarea de a se sustrage de la responsabilitatea faptelor comise ; 15) com- 
promiterea onoarei şi demnităţii militarilor prin: beţii, scandaluri, împrumuturi de bani sau de 
diverse obiecte de la inferiori, obligaţii băneşti nerespectate etc. ; 16) ocupaţii incompatibile cu 
calitatea de militar şi săvârşirea unor fapte imorale ; 17) încălcarea prevederilor legale pentru 
care actele normative în vigoare la acea vreme stabileau luarea unor măsuri de sancţionare, 
potrivit normelor disciplinei militare. De asemenea, se considerau abateri din partea coman- 
danţilor şi superiorilor următoarele : atitudinea de slăbiciune faţă de subordonați; abuzul de 
autoritate ; adresarea unor cuvinte jignitoare care lezau personalitatea, onoarea sau demnitatea 
militară a subordonaţilor ; actele de nedreptate faţă de subordonați sau inferiori, comise 
intenţionat sau prin nerespectarea întocmai a îndatoririlor de serviciu. Dacă toate aceste fapte se 
constituiau şi în infracţiuni, comandantul era obligat să ia măsurile prevăzute de lege pentru 
tragerea la răspundere penală a celor vinovaţi. 


A 


ADOBA ŞTEFAN IOSIF, căpitan, d.p. nr. 20 (n. 20 martie BE 
1929, com. Ghilad, jud. Timiş; d. 1984). 

Naționalitatea : maghiară. 

Originea şi apartenența socială : muncitor. 

Profesia de bază la încadrarea în MAI: muncitor necalificat. 

Funcţii în organizații politice, de masă şi obşteşti: membru 
PCR din 1945, şi UTC, din 1946. 

Studii civile: 5 clase primare în comuna Cărpiniş (1941), 
completate cu 3 clase elementare la Şcoala Medie Muncitorească 
„7 Noiembrie” din Bucureşti (1958). 

Stagiul militar : Centrul de Instrucție Securitate nr. 17 din Turnu Măgurele 
(20 nov.-26 dec. 1950). 

Studii militare : Şcoala de Educatori (ofiţeri politici) MAI nr. 2 din Oradea 
(26 dec. 1950-2 oct. 1952). 

Studii politice : Şcoala de Partid de un an de pe lângă Comitetul Regional PMR 
Dobrogea, cu sediul la Constanţa (sept. 1960-1961). l 

Activitatea profesională : muncitor necalificat la fabrica de țigle şi cărămizi 
din comuna Cărpiniş, județul Timiş (6 febr. 1944-apr. 1948 şi iul. 1948-20 nov. 
1950); brigadier voluntar pe şantierul naţional „Gheorghe Gheorghiu-Dej” 
Bumbeşti - Livezeni (apr.-iul. 1948); locțiitor politic de companie la Batalionul 5 
Pirotehnic, instructor de partid şi UTM la Regimentul nr. 1 ALA Bucureşti (2 oct. 
1952-1 iun. 1958); ofiţer controlor la Serviciul Inspecţii din DGPCM (1 iun.-l aug. 
1958); locţiitor politic la Colonia de Muncă Culmea/formaţiunea 0967 Constanţa 
Culmea (1 aug. 1958-1 apr. 1960). Ca urmare a desființării formaţiunii 0967 Culmea, a 
fost mutat în funcţia de lucrător politic la Colonia de Muncă Chilia Veche/formaţiunea 
0600! (1 apr. 1960-1 iul. 1962); locţiitor politic la Penitenciarul Tulcea (1 iul.-1 nov. 


1. „Între 1952 şi 1964, la Chilia au fost încarceraţi în special deţinuţi de drept comun cu pedepse 
între 3 şi 25 de ani, dar şi deţinuţi politic. Deţinuţii de la această formaţiune au fost folosiţi la 
îndiguirea ostrovului Tătaru şi a celui de la Paradina, la desţelenirea ostrovului Chilia Veche, 
precum şi la tăierea stufului şi a papurii din Delta Dunării. De asemenea, o parte dintre ei lucrau 
şi la Gospodăria Agricolă de Stat situată în apropierea coloniei. Numărul minim de deţinuţi 
închişi între 1956 şi 1967 în această formaţiune a fost de 1.070, în anul 1966, iar cel maxim, de 
4.366, în 1958. Între 28 septembrie şi 30 octombrie 1958, la Chilia au fost aduşi din alte 

1962) ; locţiitor politic la Colonia de Muncă Periprava/formaţiunea 0830 (1 nov. 
1962-30 apr. 1964). La această formaţiune a săvârşit mai multe abateri care s-au 
soldat cu trecerea în rezervă a ofițerului: a folosit deţinuţi la văruitul propriului 
apartament, beţii repetate alături de subordonații săi, a mers la vânătoare în ziua de 
7 decembrie 1963 împreună cu locţiitorul comandantului pentru pază şi regim, 
maiorul loaniţescu Dumitru Alexandru, în loc să se ocupe de soluţionarea revoltei a 
şase de deţinuţi de drept comun de la camera izolatorului de pedeapsă din Secţia 
„Grind”!. 

A fost trecut în rezervă odată cu maiorul loaniţescu, prin ordinul ministrului 
Afacerilor Interne nr. 1867 din 30 aprilie 1964. După ieşirea din MAI, a fost 
repartizat în funcţia de gestionar-vânzător la „Loto Pronosport” - Direcţia Regională 
Banat (5 iun. 1964-?). 

Grade succesive : locotenent (1952); locotenent-major (1955); căpitan (1958). 

Decorații : medalia „Meritul militar”, clasa a II-a (1956); medalia „În Serviciul 
Patriei Socialiste”, clasa I (1961). 

Pedepse : 5 zile de arest la garnizoană pentru măsuri pripite în desfăşurarea 
activităţii (1959) şi pentru lipsă de tact în relaţiile cu subordonații (1962) ; „observare 


>» 


scrisă” pentru că nu a luat măsuri în organizarea muncii (1963). 


AGACHE VASILE, locotenent-major. 
Activitatea profesională : inspector în Corpul de Control Financiar Intern din 
DGP (dec. 1951). 


ALAMĂ ION GHEORGHE, locotenent-colonel, d.p. nr. 1958 
(n. 3 iul. 1925, com. Berislăveşti, jud. Vâlcea). 

Naţionalitatea : română. 

Originea şi apartenenţa socială : ţăran sărac. 

Profesia de bază la încadrarea în MAI: muncitor necalificat. 

Funcţii în organizații politice, de masă şi obşteşti: membru 
UTC din 1948 şi PCR din 1962; membru în BOB al PMR din 
Serviciul Pază şi Regim al DGPCM (1964-1966). 

Studii civile: Şcoala Elementară de 7 clase (1932-1939); 
Liceul „Sfântul Sava” din Bucureşti şi Liceul nr. 2 din Bucureşti, 
secţia serală (1960-1964). 


penitenciare 3. 158 de deţinuţi, dintre care mulţi erau inapţi de muncă, bolnavi, iar o parte dintre 
ei aveau peste 60 de ani. Munca în condiţii inumane (deţinuţii lucrau câte 10 ore în apă, noroi 
şi frig), creşterea normei zilnice de la 20 de maldăre pe teren mocirlos, în 1957, la 44 de 
maldăre, în 1959, reducerea raţiilor alimentare şi aplicarea de pedepse celor care nu îşi 
îndeplineau norma zilnică au fost caracteristicile regimului de detenţie de la Chilia Veche.” Vezi 
Andrei Muraru et al., Dicționarul penitenciarelor din România comunistă : 1945-1967, sub 
egida IICCR, Polirom, laşi, 2008, p. 118. 

1. Deţinuţii din această cameră nu erau pedepsiţi, ci li se aplica regimul de penitenciar prevăzut 
pentru cei care nu munceau. Revolta a fost înăbuşită de fostul comandant al Penitenciarului 
Râmnicu Sărat, căpitanul Alexandru Vişinescu ; în acel moment, acesta avea funcţia de inspector 
în Serviciul Inspecţii al DGPCM şi se afla în interes de serviciu la formațiunea 0830 Periprava. 

Stagiul militar : Centrul de Instrucție Securitate nr. 8 din Oradea, mutat după şase 
luni la Centrul de Pregătire Instructori din Radna şi la Centrul de Instrucție Securitate 
nr. 17 din Turnu Măgurele (15 apr. 1948-1 mai 1950). 

Studii militare : Şcoala de Subofiţeri MAI din Braşov (1 ian. 1950-1 apr. 1950); 
Şcoala de Ofiţeri Pază MAI din Câmpina (1 apr.-7 nov. 1953); cursul scurt de 
perfecţionare a pregătirii cadrelor cu funcţii de conducere din MAI de la Dumbrăviţa 
(1970). 

Activitatea profesională: ucenic cofetar la cofetăria „Constantin Ionescu” din 
Râmnicu Vâlcea (1940-1941); muncitor necalificat la Întreprinderea Forestieră 
„Gh. Buzescu” din comuna Dăngeşti (1941-1947); muncitor la fabrica de cherestea 
din Curtea de Argeş (1947-1948). În primăvara anului 1950 a fost selecționat de către 
o comisie de ofiţeri, fiind repartizat la Regiunea de Securitate Bucureşti la Regimentul 
1 Pază, iar de aici a fost trimis în funcţia de comandant de pluton gardă şi pază la 
Direcţia Raională a Securităţii Statului - Giurgiu (1950-iul. 1952); lucrător în 
Serviciul Cadre al Comandamentului Trupelor de Pază şi Securitate (iul. 1952-apr. 
1953); ofiţer instructor în Serviciul Pază şi Regim din DLCM (apr. 1953-mart. 
1954) ; profesor la Şcoala de Supraveghetori de la Rahova - DPLC (mart. 1954-1 iul. 
1956); ofiţer de serviciu prim la Penitenciarele Timişoara şi Ploieşti (1 iul. 
1956-1 iun. 1957); profesor la Şcoala de Perfecţionare Ofiţeri şi Sergenţi Jilava — 
DGPCM (1 iun. 1957-1 sept. 1960). După desfiinţarea şcolii de la Jilava, a fost numit 
în funcţia de comandant de pluton! la Şcoala Militară de Ofiţeri MAI nr. 2 Bucureşti 
(1 nov. 1960-1 febr. 1961); profesor la Centrul de Instrucție şi Operaţie Miliție 
Orăştie/UM 0117 Orăştie - DGM? (1 febr. 1961-1 nov. 1962); inspector principal pe 
probleme de învăţământ la Serviciul Învăţământ din DGPCM (1 nov. 1962-oct. 1969) ; 
şef Birou Planificare Învăţământ şi Secretariat la Şcoala Militară de Subofiţeri Peni- 
tenciare Jilava nr. 9/UM 0191 Bucureşti - DGP? (1 oct. 1969-sept. 1973). În toamna 
anului 1973, Şcoala de Subofiţeri de la Jilava se mută în garnizoana Hârşova, iar 
Alamă revine în aparatul central al DGP în funcţia de instructor II şi IV în Serviciul 
Cadre şi Învăţământ din DGP (sept. 1973-aug. 1977). Ca urmare a aplicării pre- 
vederilor Decretului nr. 225/1977 de reorganizare a DGP, a fost mutat la Penitenciarul 
Jilava şi numit în funcţia de şef al Biroului Evidenţă Deținuți şi Organizarea Muncii 
(aug. 1977-1 apr. 1978). La 1 aprilie 1978, când Penitenciarul Jilava s-a transformat 


1. Conform Regulamentului disciplinar al Forțelor Armate ale RPR, ediţia 1963, gradele militare 
ale subofiţerilor, ofiţerilor şi generalilor erau echivalente cu următoarele funcţii : sergent-major — 
ajutor comandant de pluton ; plutonier şi plutonier-major - plutonier de companie; sublo- 
cotenent, locotenent şi locotenent-major - comandant de pluton; căpitan - comandant de 
companie; maior şi locotenent colonel - comandant de batalion; colonel - comandant de 
regiment ; general-maior - comandant de divizie ; general-locotenent - comandant de corp de 
armată ; general-colonel - comandant de armată. În 1974, acest regulament a fost modificat 
astfel: general-maior - comandant de brigadă ; general-locotenent - comandant de divizie ; 
general-colonel - comandant de corp de armată ; general de armată - comandant de armată. 

2. Acest centru de instrucţie din subordinea DGM a fost desfiinţat în 1964. 

3. Această Şcoală Militară de Subofiţeri de Penitenciare a fost înfiinţată la 1 iulie 1968 prin ordinul 
MAI 3040, prin transferul Şcolii de Ofiţeri de la Arad (înfiinţată la 27 octombrie 1965) la Jilava. 
Şcoala a funcţionat până la 1 august 1973. 

în Penitenciarul de Tineri Bucureşti, a fost numit în funcţia de comandant al Secţiei 
Deţinere Interioară (1 apr. 1978-1983). 

Grade succesive : sergent-major (1950) ; sublocotenent (1953) ; locotenent (1955) ; : 
locotenent-major (1958) ; căpitan (1963); maior (1969) ; locotenent-colonel (1975). 

Decorații : medalia „Meritul militar”, clasa a II-a (1954); medalia „A XXV-a 
aniversare a eliberării Patriei” (1969); medalia „25 de ani de la proclamarea 
Republicii” (1972); Ordinul „În Serviciul Patriei Socialiste”, clasa a III-a (1963) ; 
Ordinul „Meritul Militar”, clasa a II-a (1970) şi clasa I (1975). 

Pedepse : „mustrare” pentru lipsă de control asupra subordonaţilor (1972). 


ALBERTI IOSIF DEZIDERIU, maior, f.s. (n. 20 mai 1926, mun. Deva, 
jud. Hunedoara). 

Naționalitatea : maghiară. 

Originea şi apartenenţa socială: muncitor. 

Profesia de bază la încadrarea în MAI: tâmplar. 

Funcții în organizaţii politice, de masă şi obşteşti : membru PCR din 1945. 

Studii civile : şapte clase elementare, trei clase industriale şi şcoala medie cu 
diplomă de bacalaureat. 

Studii militare : Şcoala de Educatori/Ofiţeri Politici (1949). 

Studii politice: Universitatea Serală de Marxism-Leninism (1951-1953). 

Activitatea profesională : instructor propagandă şi agitaţie la Centrul de Instrucție 
Securitate nr. 14 din Câmpina (30 dec. 1949-apr. 1951); ajutor de şef de cabinet la 
Consiliul Politic, Casa Centrală MAI (apr. 1951-1 mart. 1960); anchetator cercetări 
penale la Direcţia Regională de Miliție Hunedoara (1 mart.-l mai 1960) ; profesor la 
Şcoala de Ofiţeri MAI nr. 2 Bucureşti - DGM (1 aug. 1961-1 sept. 1962); lucrător 
politic la Secţia Politică din DGPCM (1 febr. 1962-15 febr. 1964) ; locţiitor politic 
la Colonia de Muncă Carasu/formaţiunea 0869 (1 mart.-15 aug. 1964). 

Grade succesive : locotenent (1949) ; locotenent-major (1952) ; căpitan (1955) ; 
maior (1961). 


ALBON IOAN AUGUSTIN, locotenent-colonel, d.p. nr. 119 (n. 22 mai 1910, 
mun. Turda, jud. Cluj). 

Naţionalitatea : română. 

Originea şi apartenenţa socială : muncitor. 

Profesia de bază la încadrarea în MAI: croitor. 

Funcţii în organizații politice, de masă şi obşteşti: membru PCR din 1945. 
Într-un raport al CC al PMR din 1950, care privea situaţia a 36 de persoane din 
activul de partid al Securităţii şi Miliției (persoane excluse din organizaţiile de partid 
ale MAI de către o comisie de verificare a MAI), se găsea şi numele lui Albon 
Augustin. lată, pe scurt, cum era motivată excluderea lui Albon din PMR : „Conduce 
o Direcţie în cadrul Dir. Penitenciare. A deţinut funcţia de Director al Dir. Pazei 
Demnitari. A fost înlocuit. În 1931 a fost arestat şi condamnat la un an închisoare 
pentru activitate în UTC, în închisoare s-a pus în slujba Ad-ţiei, spărgând lupta 
pentru regim. După eliberare a întrerupt legăturile cu mişcarea, devenind patron. În 
timpul războiului antisovietic a devenit agentul Poliţiei Militare din Turda, luând 

parte la arestări şi maltratări a elementelor progresiste şi antifasciste. S-a manifestat 
deschis contra URSS-ului şi contra naționalităților conlocuitoare. După 23 August 
1944, reuşind să se strecoare în Partid şi-n Aparatul de Stat, a terorizat elementele 
muncitoreşti care au încercat să-l demaşte, îndepărtându-i din funcţii”!. 

Studii civile : patru clase. 

Activitatea profesională : la 1 august 1931 a fost arestat în oraşul Turda cu ocazia 
unei manifestații organizată de UTdC şi PCdR. A fost condamnat la un an şi jumătate 
de închisoare, pedeapsă pe care a executat-o parţial la Penitenciarele Turda şi Cluj ; 
muncitor la mai multe ateliere de croitorie din Cluj (1933-1936) ; deschide un atelier 
de croitorie şi un magazin de galanterie (1938-1940) ; şef al Poliţiei oraşului Turda 
(1 apr. 1945-21 aug. 1947); chestor la Siguranţa Turda (21 aug. 1947-1 apr. 1948); 
şeful Poliţiei de Siguranţă Turda (1 apr.-l sept. 1948); numit, la înfiinţarea DGSP, 
director la Direcţia a VI-a, cu gradul de locotenent-colonel de Securitate (1 sept. 
1948-1 iun. 1949). Comisia de partid de verificare a cadrelor din MAI l-a exclus din 
PMR în 1949, deoarece şi-a însuşit 2.000.000 de lei din vistieria partidului. Această 
comisie va propune şi îndepărtarea lui din serviciu. Un an mai târziu, Comisia 
Centrală de verificare a confirmat excluderea sa din partid şi îndepărtarea din MAI. 
După excludere a fost trimis în „munca de reabilitare” la lucrările de la Canalul 
Dunăre-Marea Neagră. În perioada 1 iun. 1949-30 ian. 1953 revine la statutul de 
angajat civil în MAI; director adjunct al Întreprinderii Economice de Stat „Munca 
Exterioară”/Centrul de Coordonare Constanţa din DGP/DGPCUM? (1 iun. 1949-febr. 
1952). În această funcţie, locotenent-colonelul Albon a bătut şi împuşcat cu mâna lui 
zeci şi zeci de oameni”. Potrivit Dicționarului penitenciarelor din România comu- 
nistă : 1945-1967, „una dintre figurile recurente ale torţionarilor de la Canal era 


ANIC, fondul CC al PCR, Secţia Administrativ-Politică, dosar nr. 2/1950. 

2. Întreprinderea Economică de Stat „Munca Exterioară” a fost înfiinţată la 29 iulie 1949 prin 
HCM nr. 812. Această unitate economică se afla în subordinea DGP şi avea ca obiect, aşa cum 
reiese din HCM amintită, executarea de lucrări în sectoarele atribuite Ministerului Afacerilor 
Interne de către Direcţiunea Generală a Lucrărilor Canalului Dunăre-Marea Neagră. Scopul 
întreprinderii era de a sprijini lucrările de pe şantierele aflate de-a lungul Canalului, prin munca 
deţinuţilor. Întreprinderea era condusă de un director şi de un director adjunct, iar sediul se afla 
în Bucureşti (ulterior îşi va muta sediul la Constanţa, B-dul Republicii nr. 31). În expunerea de 
motive care însoţeşte HCM, ministrul Afacerilor Interne, Teohari Georgescu (iniţiatorul 
actului normativ), afirma că această întreprindere a MAI va urmări „reeducarea prin muncă a 
deţinuţilor”. Doi ani mai târziu, la 11 aprilie 1951, prin emiterea HCM nr. 314 privind 
transformarea unor întreprinderi economice de stat în gospodării-anexă pe lângă penitenciare, 
întreprinderile economice de stat de pe lângă penitenciare, precum şi Întreprinderea Economică 
de Stat „Munca Exterioară” s-au desfiinţat începând cu data de 1 ianuarie 1951. Locul Între- 
prinderii Economice de Stat „Munca Exterioară” va fi luat de Centrul de Coordonare Constanţa, 
unitate care, la rândul ei, se va desfiinţa la 15 octombrie 1953, după stoparea lucrărilor la 
Canalul Dunăre-Marea Neagră. Această unitate din subordinea aparatului central al DGP/ 
DGPCUM coordona unităţile penitenciare din zona Canalului Dunăre-Marea Neagră. Sursa: 
Arhiva Guvernului României, fond Hotărâri ale Consiliului de Miniştri, HCM nr. 812/1949 
privind înfiinţarea Întreprinderii Economice de Stat „Munca Exterioară”. Hotărârea nu a fost 
publicată în Buletinul Oficial al RPR. 

3. HU OSA 300-60-1, RFE Research Institute, Romanian Unit, Prison&Camps - Personnel&Guards 

1956-1968, box 436, Item 2197/1959, f. 2. 

cea a lui Augustin Albon. Acesta fusese desemnat încă din 1949 drept şeful pazei 
unităţilor de muncă, iar vizitele sale în diverse lagăre au lăsat amintiri de neşters. 
Obişnuia să se adreseze deţinuţilor cu formula: «Cu gamela să săpaţi Canalul, 
bandiţilor ! ». Din mărturiile foştilor colonişti reiese că Albon inventase «stâlpul 
infamiei», un mijloc de tortură prin care deţinutul legat era bătut şi batjocorit de 
gardieni, brigadieri şi deţinuţi. De asemenea, volumele de memorii îl amintesc 
strivind sub picioarele calului său alb deţinuţii care îi ieşeau în cale”!. Albon a fost 
„naşul” unui alt torţionar celebru, Liviu Borcea, comandantul Unităţii de Muncă nr. 1 
Capul Midia/formaţiunea 0837. A fost director al Direcţiei Producţie DGPCUM şi 
şef de Serviciu în DLCM (15 mai 1952-30 ian. 1953). Dintr-o fişă-matricolă penală 
a deţinutului Augustin Albon, care se găseşte în Arhiva ANP, aflăm că, după ce a fost 
scos din MAI, a fost condamnat de Tribunalul Suprem al RPR la nouă ani de temniţă 
prea, în baza Legii 207/1948. Pedeapsa urma să înceapă la 16 iunie 1953 şi să 
înceteze la 13 iunie 1962. Fostul locotenent-colonel MAI nu a ispăşit nici măcar 
jumătate din pedeapsă, deoarece la data de 17 octombrie 1955 a fost grațiat în baza 
Decretului nr. 421 al prezidiului MAN. În cei aproape doi ani de detenţie, Albon a 
trecut prin Penitenciarul Craiova, Colonia de Muncă Poarta Albă şi penitenciarul 
Jilava, de unde a şi fost eliberat?. 

Pastorul Richard Wurmbrand, fost deţinut politic, povesteşte în memoriile sale 
întâlnirea de la Jilava cu doi ofiţeri superiori de Securitate căzuţi în dizgraţia PMR, 
Augustin Albon şi Mişu Dulgheru: „La Jilava moralul era destul de căzut. Era o 
închisoare de tranzit, unde vechii antagonişti aveau neplăcuta surpriză să se reîntâl- 
nească pentru simplul motiv că mulţi deţinuţi erau vechi poliţişti, care, desigur, 
acţionaseră împotriva comunismului. Însă ei au fost menţinuţi timp de doi ani 
pentru a-i instrui pe membrii de partid care aveau să-i înlocuiască. Aceste cadre 
perfecţionate primiseră apoi ordinul să-i aresteze pe unii dintre proprii lor camarazi. 
Apoi au fost şi ei, la rândul lor, arestaţi de către cei pe care-i instruiseră. După 
condamnare, zeci de inşi din această poliţie au trebuit să împartă aceeaşi celulă, 
deoarece, până la urmă, niciun funcţionar al fostului regim nu ă scăpat de epurare. 
Acum se certau între ei. Într-o zi, răfuielile au fost suspendate datorită apariţiei 
unui nou obiect al urii care-i rodea pe toţi. Nou-venitul a fost azvârlit din altă 
celulă într-a noastră, plin de vânătăi, tăvălit şi murdar, cu falca atârnându-i. A 
privit terorizat împrejur [...]. 

Împroşcat cu sânge şi praf, Albon se zvârcolea în hohotele, batjocura şi îmbrân- 
celile tuturor. A căzut iar în drumul spre uşă, tăindu-se în colţul ascuţit al unui prici. 
Într-o nouă învălmăşeală, i-a fost smulsă cămaşa de pe spinare. Îşi apăra faţa cu 
mâinile. În cele din urmă, s-a prăbuşit şi a rămas nemişcat pe pardoseală. Lui Albon 


1. Andrei Muraru (coord.) ez al., Dicţionarul penitenciarelor din România comunistă : (1945-1967), 
sub egida IICCR, Polirom, laşi, 2008, p. 222. 

2. Arhiva ANP, fond Fişe-Matricole Penale, Albon Augustin. Din aceeaşi fişă mai aflăm că a fost 
reţinut de organele MSS pentru crime contra umanităţii, în baza mandatului de arestare nr. 463/ 
1953 emis de Procuratura Generală a RPR, şi depus la penitenciar în data de 28 mai 1953. În 
acelaşi document sunt redate şi semnalmentele deţinutului Albon: talia - 1,63 m; fruntea - 
mare ; nasul - mijlociu; gura - mijlocie; bărbia - mijlocie; faţa — smeadă ; ochii - căprui; 
părul - castaniu ; sprâncenele - castanii ; fără barbă ; urechi - mijlocii; mustăcios. 

i s-a aplicat acelaşi tratament în toate celulele, până când a fost mutat în închisoarea 

de la Ocnele Mari, pe care autoritățile au rezervat-o în cele din urmă ofițerilor şi 

personalităților căzute în dizgrație, ca să-i ferească de furia propriilor lor victime” !. 
Grade succesive : locotenent-colonel (1948). 


ALBULESCU I. IOAN, căpitan, d.p. nr. 138 (n. 21 mart. 1902, oraşul Călimăneşti, 
jud. Vâlcea). 

Naţionalitatea : română. 

Originea şi apartenenţa socială : chiabur. 

Profesia de bază la încadrarea în MAI: funcţionar. 

Funcții în organizații politice, de masă şi obşteşti: membru PNL (1926-1938), 
FRN (1938) şi PCR (1947). 

Studii civile: patru clase primare în Călimăneşti (1908-1912) ; trei clase (curs 
inferior) la Liceul „Alexandru Lahovary” din Râmnicu Vâlcea şi o clasă la Liceul 
„Gheorghe Şincai” din Bucureşti (?); Şcoala Superioară de Comerţ nr. 1 din 
Bucureşti (1931) 

Stagiul militar: plecat voluntar în armată în Regimentul 46/61 Infanterie şi 
Regimentul 6 „Mihai Viteazul” din Divizia a IV-a Infanterie (1920-1923). 

Activitatea profesională : învăţător suplinitor la şcoala primară din comuna Mureasca 
de Sus şi la şcoala primară din Călimăneşti (1919-1920); practicant la Judecătoria 
Ocolului 6 Bucureşti (1923-1924) ; diferite funcţii la Primăria Sectorului III Albastru, 
Bucureşti, şi la Primăria Municipiului Bucureşti : agent de urmărire, subşef de birou, 
controlor financiar, subinspector financiar, inspector financiar, subdirector la Direcţia 
Administrării Bunurilor, referent-şef la Secţiunea Cadrelor şi la Secţiunea Financiară 
a Comitetului Provizoriu al Sfatului Popular al Capitalei (15 mart. 1924-1949); 
director al Penitenciarului Plătăreşti şi delegat cu funcţia de inspector în controlul 
financiar al DGP (22 nov. 1949-1 apr. 1950); inspector financiar în Secţia Control 
Financiar Intern şi director adjunct al Direcţiei Administrative din DGP/DGPCUM 
(1 apr. 1950-1 iul. 1951); inspector CFI şi contabil revizor la Serviciul Financiar din 
DGPCUM/DLCM (1 iul. 1951-30 iun. 1954). 

Grade succesive : căpitan (1951). 

Pedepse : 10 zile de arest şi reținerea diurnei zilnice pentru neglijenţă în serviciu 
(1951). 


ALEXANDRESCU ALEXANDRU DUMITRU - colonel, 
d.p. nr. 2042 (n. 24 oct. 1928, com. Panaci/Păltiniş, jud. Suceava — 
d. 1998) 

Naţionalitatea : română. 

Originea şi apartenenţa socială : chiabur. 

În anii '40, tatăl ofițerului a folosit muncă salariată pentru 
lucrarea câtorva hectare de pământ. Pentru acest lucru, la începutul 
carierei sale în MAI, ofiţerul a fost categorisit drept „chiabur”, 
având probleme chiar la absolvirea şcolii militare, când i s-a 


1. Richard Wurmbrand, Cu Dumnezeu în subterană, Editura Stephanus, Bucureşti, 2001, pp. 200-202. 

refuzat, pentru o scurtă perioadă, înaintarea în grad. Ulterior, după ce a rupt relaţiile 
cu părinţii (la jumătatea anilor '50), a fost scos din categoria „chiabur” şi trecut la 
categoria „ţăran mijlocaş”. 

Profesia de bază la încadrarea în MAI: lăcătuş mecanic. 

Funcţii în organizații politice, de masă şi obşteşti: membru PCR din 1946; 
activist (cu caravana cinematografică) la Secţia Propagandă şi Agitaţie din Judeţeana 
PCR Arad (iun.-oct. 1946); membru în Comitetul Orăşenesc de Partid Focşani 
(1957-1958); membru în Comitetul Raional de Partid Gherla (1960-1963). 

Studii civile : patru clase în comuna natală (1935-1939), o clasă la Vatra Dornei 
(1939-1940) ; Liceul Industrial de Băieți din Câmpulung Moldovenesc (1940-1945) ; 
Şcoala Medie „Petru Maior” din Gherla (1962). 

Studii militare : Şcoala Militară de Ofiţeri MAI nr. 1 din Măgurele, Bucureşti 
(25 oct. 1948-6 mart. 1950); cursul scurt de perfecţionare a pregătirii cadrelor cu 
funcţii de conducere din MAI de la Dumbrăviţa (1970). 

Studii politice : Universitatea Serală de Marxism-Leninism de pe lângă Comitetul 
Municipal Bucureşti al PCR, secţia istorie (1969) şi secţia filosofie (1973) 

Activitatea profesională : lucrător fierar şi tractorist la Staţiunea de Închiriat 
Maşini şi Tractoare din comuna Horia, judeţul Arad (aug. 1946-ian. 1948) ; brigadier 
pe Şantierul de Reconstrucţie „Pecica-Nădlac” (ian.-apr. 1948) şi Şantierul Naţional 
al Tineretului Bumbegşti-Livezeni (apr.-iun. 1948) ; şef al Serviciului Secretariat, şef 
al Serviciului Evidenţă şi al Centrului de Triere Rahova din Direcţia Unităţilor de 
Muncă (6 mart. 1950-2 iul. 1951); comandant la UM nr. 4 Ocnele Mari/Penitenciarul 
Ocnele Mari (2 iul. 1951-15 mai 1954) ; comandant la Penitenciarul Craiova (15 mai 
1954-30 iun. 1956); comandant la Penitenciarul Focşani (30 iun. 1956-1 febr. 
1958) ; comandant la Colonia de Muncă Rahova/formaţiunea 0964 Bucureşti (1 febr. 
1958-1 mart. 1960); comandant la penitenciarul Gherla/formaţiunea 0606 (1 mart. 
1960-1 oct. 1963) ; locţiitor al şefului Serviciului Spate din DGPCM (1 oct. 1963-15 feb. 
1964) ; ofiter control prim (15 febr. 1964-1 oct. 1969) şi ofiţer specialist I cu 
pregătirea militară la Serviciul Inspecţii din DGPCM/DGP (1 oct. 1969-15 apr. 
1970) ; locţiitor al comandantului pentru pază şi regim la Penitenciarul Văcăreşti 
(15 apr.-30 sept. 1970). Din cauza unor disensiuni apărute între comandantul Peni- 
tenciarului Văcăreşti - locotenent-colonelul Ficior Ion Iosif - şi Alexandrescu 
Dumitru, dar şi a unor evadări de la secţiile „Rahova” şi „Policolor”, cel din urmă 
a fost mutat în aparatul central al DGP ; instructor II Organizare-Mobilizare (1 dec. 
1970-1 sept. 1971), ofiţer specialist (1 sept. 1971-1 iun. 1972) şi instructor I în 
Direcţia Pază şi Regim din DGP (1 aug.-l sept. 1972); comandant la Penitenciarul 
Slobozia (1 sept. 1972-1 mart. 1976). Pentru consum abuziv de băuturi alcoolice şi 
relaţii extraconjugale, CJ Ialomiţa al PCR a hotărât înlocuirea sa din funcţia de 
comandant al Penitenciarului Slobozia. Conducerea MI a luat act de această hotărâre 
ŞI l-a retrogradat în funcţia de locţiitor al comandantului pentru servicii la Peni- 
tenciarul Ilfov (1 mart. 1976-1 aug. 1977). Ca urmare a aplicării Decretului nr. 225 
de reorganizare a DGP, Penitenciarul Ilfov a fost desfiinţat, Alexandrescu fiind mutat 
în funcţia de comandant de secţie la Penitenciarul Jilava (1 aug. 1977-1 apr. 1978), 
iar după transformarea acestui penitenciar în unitate de detenţie pentru tineri (18-21 de 

ani) a fost numit comandant al Secţiei I (1 apr. 1978-1 apr. 1979 şi 1980-30 aug. 
1982) şi al Secţiei „Fort”, Penitenciarul de Tineri Bucureşti (1 apr. 1979-1980). 

Începând cu a doua jumătate a anilor '70, Alexandrescu a început să „bombardeze” 
o serie de instituţii de partid şi de stat cu petiţii şi memorii în care a sesizat unele 
nemulțumiri personale, dar şi părerile proprii care vizau îmbunătăţirea sistemului 
penitenciar (înfiinţarea unor secţii judeţene de reeducare, desfiinţarea întreprinderilor 
speciale din subordinea DGP şi transformarea lor în ateliere, conducerea şi subor- 
donarea penitenciarelor etc.). O notă-raport a şefului DGP, general-maior Emil 
Panaite, adresată ministrului de Interne George Homoştean, menţiona : „În alte 
scrisori adresate de ofiţer organelor de partid şi de stat, acesta îşi manifestă, în forme 
diferite, nemulțumirea faţă de funcţia încredinţată şi retribuţia pe care o are (5.090 
lei), de fiecare dată fiind chemat la raport şi dându-i-se răspuns de către tovarăşi din 
conducerea Ministerului de Interne, Direcţia Cadre şi Învăţământ, Direcţia Peniten- 
ciarelor (în anii '70-'80 a fost primit în audienţă de o serie de miniştri şi generali din 
conducerea MI: Teodor Coman, Cornel Onescu, George Homoştean, Nicolae Pleşiţă, 
Alexandru Dănescu, Emil Panaite - n.n.). În prezent este planificat a fi primit la 
raportul adjunctului ministrului, general-locotenent Alexandru Dănescu”!. 

În data de 5 noiembrie 1984, colonelul în rezervă Alexandrescu Dumitru s-a 
prezentat la intrarea „C” a sediului CC al PCR, solicitând cu insistenţă să fie primit 
de ofiţerul de serviciu al Secţiei pentru Probleme Militare şi Justiţie, pentru a 
semnala o serie de nereguli de ordin igienico-sanitar la o unitate a MApN, unde fiul 
său vitreg, îşi satisfăcea stagiul militar (acesta era detaşat la munci agricole la ferma 
Frăteşti din judeţul Giurgiu). De asemenea, el a cerut să fie sprijinit de către 
conducerea MI pentru obţinerea unei garsoniere sau a unui apartament cu două 
camere. Fiind refuzat, la părăsirea sediului CC, ofiţerul a proferat o serie de injurii 
la adresa unor instituţii, lăsând intenţionat o mapă cu reviste, ziare şi carnetul de 
membru de partid. Câteva zile mai târziu, ofiţerul a primit asigurări din partea 
adjunctului ministrului de Interne, Romus Dima, că va fi sprijinit pentru găsirea unei 
soluţii privind problema locativă. 

A fost trecut în rezervă la 30 august 1982 prin Decretul Prezidenţial nr. 240. 
Fostul deţinut politic Richard Wurmbrand povesteşte în memoriile sale despre 
aniversarea zilei de 23 August la Penitenciarul Gherla, în vara anului 1963. La acea 
dată, unitatea se afla în plin proces de reeducare a deţinuţilor politici. În prezenţa a 
400 de deţinuţi, a început în sala principală a penitenciarului o manifestare ani- 
versară : 


Maiorul Alexandrescu [...] a anunţat că în gospodăriile colective, acum ogoarele lor 
produc mai mult ca înainte. Foştii negustori şi bancheri au aplaudat când el a spus că se 
constata un mare avânt şi în comerţ. 

[...] 

A continuat spunând că, sub conducerea lui Gheorghiu-Dej, partidul făcuse paşi pentru 
dobândirea încrederii Occidentului în vederea stabilirii de relații comerciale. Se contractau 


1. „Notă-raport referitoare la problemele sesizate Congresului al XII-lea al PCR, de către colonelul 
Alexandrescu Dumitru” (din 15.12.1979). 

împrumuturi, se construiau fabrici, se puneau în funcţiune instalaţii nucleare, toate cu sprijin 
. | 
occidental . 


După discursul comandantului de la tribună au mai luat cuvântul deținuți politici, 
printre care şi Richard Wurmbrand. Acesta a vorbit despre libertatea pe care i-a 
adus-o 23 August în calitatea sa de evreu urât de fascişti, dar şi despre libertatea 
spirituală pe care acelaşi 23 August i-a adus-o prin instaurarea unui regim care 
finalmente l-a încarcerat. El a accentuat faptul că Isus l-a eliberat de vinovăţiile din 
el, iar condiția lui deținut nu este în. fond decât o eliberare spirituală de tip mistic. 

Iritat de vorbele cu tâlc ale lui Wurmbrand, Alexandrescu a reacționat dur, 
trimiţându-l după festivitatea din sala principală a penitenciarului la „blocul special”. 
Mai târziu a primit pe neaşteptate vizita comandantului, care i-a arătat un ziar ce 
anunţa asasinarea preşedintelui american Kennedy?. 

Înainte de eliberare, Wurmbrand a fost dus în faţa generalului-maior Negrea C. Vasile 
(adjunct şi prim-adjunct al ministrului Afacerilor Interne în anii '60 - n.n.), venit cu 
misiune la Penitenciarul Gherla, care i-a propus colaborarea pe viitor cu organele 
MAI - lucru refuzat de pastorul Wurmbrand”. 

Grade succesive : locotenent (1950) ; locotenent-major (1954) ; căpitan (1956) ; 
maior (1960); locotenent-colonel (1965) ; colonel (1972). l 

Decorații : medalia „Pentru servicii deosebite aduse în apărarea orânduirii sociale 
şi de stat” (1958); medalia „În Serviciul Patriei Socialiste”, clasa I (1963); medalia 
„A XX-a aniversare a eliberării Patriei de sub jugul fascist” (1964); medalia „A 
XX-a aniversare a Zilei Forțelor Armate ale RPR” (1964); medalia „A 50-a ani- 
versare a înființării PCR” (1971); medalia „25 de ani de la proclamarea Republicii” 
(1972); medalia „30 de ani de la eliberarea României de sub dominaţia fascistă” 
(1974); Ordinul „În Serviciul Patriei Socialiste” (1963); Ordinul „Meritul Militar”, 
clasa a II-a (1970) şi clasa I (1975). 

Pedepse : trei zile de arest pentru că a folosit deținute la bucătărie la UM nr. 4 
Ocnele Mari (1952); „mustrare scrisă” pentru descoperirea, cu ocazia unei perche- 
ziţii, a unor obiecte nepermise în celulele deținuților, în vreme ce cadrele din 
subordinea sa nu fuseseră pedepsite (1955); „ordin observator” pentru aplicarea 


z? 


unor pedepse neregulamentare asupra deținuților (1955); „observare scrisă” pentru 
neexecutarea ordinelor privind concursul de tragere (1956) ; „observare scrisă” pentru 
lipsuri în muncă politică (1956); cinci zile de arest la garnizoană pentru lipsă de 
control asupra subordonaţilor în privința prevenirii accidentelor de muncă, fapt ce a 
dus la împuşcarea mortală a sergentului reangajat Păun Ilie, din formațiunea 0964 
Bucureşti (1958); „observare scrisă” pentru că la Penitenciarul Gherla nu a fixat 
zilele în care deținuții urmau să-şi scrie cererile şi reclamațiile, nu a expediat cererile 
şi reclamaţiile deţinuţilor organelor în drept, în cazul mai multor cereri şeful Biroului 
Evidenţă modificând data reală a întocmirii lor, consemnând o dată care o depăşea pe 
cea reală cu şase zile (1962) ; „observare” pentru lipsuri în muncă (1967). 


1. Richard Wurmbrand, Cu Dumnezeu în subterană, Bucureşti, Ed. Stephanus, 2001, pp. 283-284. 
2. Ibidem, pp. 285-286. 
3. Ibidem, pp. 286-291. 

ALEXANDRESCU ION GHEORGHE, colonel, d.p. nr. 2038 
(n. 1 oct. 1927, oraşul Vălenii de Munte, jud. Prahova). 

Naţionalitatea : română. 

Originea şi apartenența socială : ţăran sărac. 

Profesia de bază la încadrarea în MAI: ajustor mecanic 
necalificat. 

Funcții în organizaţii politice, de masă şi obşteşti: membru | 
UTC din 1947 şi PCR din 1948; activist salariat şi secretar al 
sectorului III CFR la organizaţia judeţeană UTC Prahova (aug. 
1948-7 apr. 1949); membru în CJ Prahova al UTM (ian.-apr. 
1949) ; membru în Comitetul UTM din MAI (1955-1956); membru în Comitetul 
PCR din MAI (1968-1969). 

Studii civile : patru clase la Şcoala Mixtă nr. 3 din Vălenii de Munte (1934-1938) 
şi trei clase la Şcoala Medie de Băieți nr.1 „Nicolae Bălcescu” din Bucureşti, la fără 
frecvenţă (1955-1957); Şcoala Medie Muncitorească nr. 4 din Bucureşti, secţia 
umanistă (1957-1960). 

Studii militare : Şcoala de Educatori (ofiţeri politici) MAI nr. 2 din Oradea! (7 apr. 
1949-6 mart. 1950); curs de perfecţionare a cadrelor de conducere, profil peni- 
tenciare, la Şcoala de Ofiţeri MAI nr. 2 Bucureşti - DGM (1964-20 aug. 1965); 
cursul scurt de perfecţionare a pregătirii cadrelor cu funcţii de conducere din MAI de 
la Dumbrăviţa (1970); curs de perfecţionare la Grădiştea (1976). 

Studii politice : a fost scos din producţie şi trimis la Şcoala Medie UTM de pe 
lângă organizaţia UTM Prahova (mai-aug. 1948) ; Şcoala de Cadre „Filimon Sârbu” 
de pe lângă CC al UTM, Bucureşti (10 mart.-16 oct. 1952); Academia „Ştefan 
Gheorghiu” (?-1973). 

Activitatea profesională : ucenic la tipografia „Datina Română” din Vălenii de Munte 
(1939-30 dec. 1940) — fabrica se afla în proprietatea istoricului Nicolae Iorga şi a fost 
închisă pe 30 decembrie 1940, la scurt timp după asasinarea savantului de către 
legionari ; muncitor la fabrica de nisip „M. Alexandrescu” din Vălenii de Munte - 
M. Alexandrescu era vărul tatălui său? (1 febr. 1941-iun. 1943 şi mai-dec. 1944) ; ajustor 
mecanic la fabrica de nisip „Cuarțul Românesc” (iun. 1943-mai 1944); muncitor în 
gospodăria părintească (1 ian.-l iun. 1945) ; ajustor mecanic la Societatea „Sticloval”3 


$ 


1. La această şcoală a fost coleg cu viitorul şef al Direcţiei Cadre-Învăţământ a MI din anii '70, 
general-maior Geică Constantin. 

2. În vara anului 1943, Gheorghe Alexandrescu, împreună cu câțiva colegi, a părăsit fabrica unde 
era mobilizat pentru lucru, deşi avea ordin de rechiziţie (interdicţie pe timp de război). Pentru 
acest lucru, M. Alexandrescu l-a trimis în faţa Curţii Marţiale din Ploieşti, care l-a amendat, în 
august 1943, cu 5.000 de lei. Comisarul care a întocmit dosarul de trimitere în judecată a celor 
care au părăsit fabrica, Capră Costel, a fost judecat după venirea comuniştilor la putere pentru 
„activitate contra clasei muncitoare” şi condamnat la cinci ani de închisoare. La procesul 
comisarului au luat parte, în calitate de martori ai acuzării, Gheorghe Alexandrescu şi colegii 
săi: Simion Stanciu, Ioana Ţugui, Elisabeta Badea etc. 

3. Fabricile de nisip „M. Alexandrescu” şi „Cuarțul Românesc” au fuzionat după război în 
Societatea „Sticloval”. În ziua naţionalizării, 11 iunie 1948, Gh. Alexandrescu a fost trimis de 
partid să ia în primire fabrica „Sticloval”. Gh. Alexandrescu împreună cu alţi activişti de partid 
i-au dat afară pe director şi pe mecanicul-şef şi au numit o nouă conducere trimisă de PMR. 

din Vălenii de Munte (1945-1 mai 1948) ; instructor pentru munca UTM în Direcţia 
Organizare şi Instructaj din Direcţia Generală Politică a MAI (6 mart. 1950-3 iul. 
1951) ; şeful Biroului pentru Munca UTM/Organizare şi Instructaj în Secţia Organizare 
Instructaj a Direcţiei Politice din DGPCUM (3 iul. 1951-15 apr. 1953); comandant 
la Colonia de Muncă Capul Midia (15 iun.-oct. 1953) — odată cu desfiinţarea acestei 
colonii de muncă, în octombrie 1953, a fost mutat, în aceeaşi funcţie, la Colonia de 
Muncă Lucăceşti/formaţiunea 0720 (oct.-15 nov. 1953); şef al Biroului I (15 nov. 
1953-1 nov. 1954) şi şef al Secţiei I Cunoaşteri din Serviciul Cadre al DLCM/DPLC 
(1 nov. 1954-1 iul. 1956). Ca urmare a reducerilor de efective din MAI, în iunie 1956 
a fost numit în funcţia de locţiitor al comandantului pentru pază şi regim la Peni- 
tenciarul Jilava (1 iul. 1956-ian. 1962); comandant la Penitenciarul Jilava/Peni- 
tenciarul de Tineri Jilava (feb. 1962-25 mart. 1988). Penitenciarul de Tineri Jilava, 
denumit în limba jul ofiţerilor de contrainformaţii obiectivul „Tunelu ”, a fost înfiinţat 
la 1 aprilie 1978, prin ordinul MI nr. 04608. El era situat în comuna Jilava şi funcţiona 
ca unitate de deţinere, reeducare, şcolarizare şi calificare a deţinuţilor în vârstă de 
până la 21 de ani. Unitatea avea, în 1987, o capacitate de deţinere de 850 de locuri. 

A fost trecut în rezervă la 26 martie 1988 prin Decretul Prezidenţial nr. 38. 

Grade succesive: locotenent (1950) ; locotenent-major (1953) ; căpitan (1956) ; 
maior (1960) ; locotenent-colonel (1965); colonel (1972). 

Decorații : medalia „A V-a aniversare a RPR” (1952) ; medalia „Meritul Militar”, 
clasa a II-a (1955); medalia „Pentru servicii deosebite aduse în apărarea orânduirii 
sociale şi de stat” (1958) ; medalia „A XX-a aniversare a eliberării Patriei” (1964) ; 
medalia „În Serviciul Patriei Socialiste”, clasa I (1963) ; medalia „A XX-a aniversare 
a Zilei Forţelor Armate ale RPR” (1964) ; medalia „A XXV-a aniversare a eliberării 
Patriei” (1969) ; medalia „A 50-a aniversare a înfiinţării PCR” (1971) ; medalia „25 de 
ani de la proclamarea Republicii” (1972); medalia „30 de ani de la eliberarea 
României de sub dominaţia fascistă” (1974) ; medalia comemorativă „A 40-a aniversare 
a revoluţiei de eliberare socială şi naţională antifascistă şi antiimperialistă” (1984) ; 
Ordinul „În Serviciul Patriei Socialiste”, clasa a III-a (1964) ; Ordinul „Meritul 
Militar”, clasa a III-a (1970); Ordinul „23 August”, clasa a V-a (1974). 

Pedepse : „mustrare” pentru expedierea unor materiale fără aprobare (1954) ; 
cinci zile de arest la garnizoană pentru că a dat ordin să se scoată săpun din magazie 
fără forme legale (1959); cinci zile de arest la domiciliu pentru lipsă de control 
asupra subordonaţilor (1961) ; „observare” pentru lipsuri la popota cadrelor (1962) ; 
„mustrare” pentru deplasări abuzive cu autoturismul unităţii (1963) ; „observare” 
pentru că a dat ordin să se folosească material lemnos peste normă (1964) ; „obser- 
vare” pentru abateri de la regulile muncii (1965); „mustrare scrisă” pentru abateri 
grave în executarea misiunilor de pază şi escortare, ceea ce a condus la o evadare 
(1974) ; „mustrare scrisă” şi suspendarea indemnizaţiei de comandă timp de şase luni 
din cauza evadării a doi deţinuţi (1978); „mustrare scrisă” şi suspendarea indem- 
nizaţiei de comandă timp de şase luni pentru nerespectarea ordinelor privind execu- 
tarea atribuţiilor de serviciu, neglijenţă ce a condus la o evadare (1987). 


1. ACNSAS, fond Documentar, dosar nr. 8859, vol. 79, „Dosar de evidenţă pe obiectiv al 
penitenciarului de tineri Jilava”, ff. 3-4. 

ALEXANDRU GHEORGHE, căpitan. 
Activitatea profesională : instructor II personal (iun. 1968), ofiţer specialist III 
(23 sept. 1970) şi instructor III personal în Serviciul Personal din DGP (iun. 1971). 


ALEXANDRU IOAN, locotenent. 

Activitatea profesională: şef al Serviciului Secretariat din Direcţia Unităţilor de 
Muncă MAI (sept. 1950), şef al Centrului de Triere Bucureşti din Direcţia Unităţilor 
de Muncă (1 ian. 1951-?). 


ALEXOAIE GHEORGHE IOAN, colonel, d.p. nr. 1981 
(n. 14 sept. 1926, com. Ropcia, raionul Storojineţ, Ucraina). 

Naţționalitatea : română. 

Originea şi apartenența socială: muncitor. 

Profesia de bază la încadrarea în MAI: mecanic auto. 

Funcții în organizații politice, de masă şi obşteşti : membru 
UTC din 1944 şi membru PCR din 1945; secretar al BOB al 
PMR din facultate (1951-1953); secretar al BOB al PMR din | 
cadrul Secţiei Politice a Academiei Militare Politice „Gheorghe 
Gheorghiu-Dej” (1956); membru în Comitetul de Partid din 
MI! (nov. 1974-?). 

Studii civile : şcoala generală la Iaşi (1933-1934) şi Facultatea Muncitorească din 
cadrul Universităţii „C.I. Parhon” din Bucureşti (1935-1937 şi 1953-1956). 

Stagiul militar : Batalionul 8 Reparaţii Auto Timişoara (5 oct. 1948-mart. 1949). 

Studii militare : Şcoala Militară de Ofiţeri MFA nr. 1 Ineu - Arad (mart. 1949-dec. 
1949); Facultatea de Blindate din cadrul Academiei Militare Politice „Gheorghe 
Gheorghiu-Dej”, specialitatea lucrător politic (oct. 195l-aug. 1953). 


1. O notă secretă a MI din 13 aprilie 1977 adresată conducerii superioare de partid privind 
structura organelor PCR din MI prezenta organizarea şi conducerea activităţii de partid în 
această instituţie. Astfel, Comitetul Organizaţiei PCR din aparatul central al MI se afla în 
subordinea Comitetului Municipal de Partid Bucureşti şi cuprindea 19 cadre (16 ofiţeri, un 
subofițer şi doi civili). În subordinea organului central de partid din MI îşi desfăşurau activitatea 
15 Comitete de partid şi 126 organizaţii de bază din unităţile centrale de Securitate, IGM, 
Comandamentul pentru Tehnică Operativă şi Transmisiuni, Comandamentul Serviciilor şi 
Înzestrării, DGP, Inspectoratul Municipiului Bucureşti al MI, DIE/UM 0920 Bucureşti, Direcţia 
Generală a Arhivelor Statului şi şcolile militare de ofiţeri. De asemenea, în subordinea comi- 
tetelor judeţene, municipale şi orăşeneşti de partid îşi desfăşurau activitatea 39 de comitete de 
partid constituite în cadrul inspectoratelor judeţene ale MI, din care făceau parte şi organizaţiile 
de bază ale filialelor Arhivelor Statului, trei comitete de partid din cadrul şcolilor militare de 
Miliție şi de penitenciare (Câmpina, Slatina şi Hârşova), precum şi un număr de organizaţii de 
bază care cuprindeau cadrele din penitenciare. Pe lângă toate aceste comitete şi organizaţii de 
partid, activitatea PCR în cadrul ministerului mai era organizată şi prin două consilii politice : 
Consiliul Politic al Trupelor de Securitate, constituit din 36 de cadre (28 ofiţeri, trei subofiţeri 
şi cinci civili) şi Consiliul Politic al Trupelor de Pompieri, constituit din 27 de cadre (20 ofiţeri, 
doi subofiţeri şi cinci civili). Sursa: Arhiva MIRA, fond Direcţia Management şi Resurse 
Umane, inventar 7408, dosar nr. 5/1978 - „Diverse materiale privind constituirea Consiliului 
Politic al Ministerului de Interne”, f. 126. 

Activitatea profesională : ucenic mecanic auto la Societatea Anonimă Română 
„Tractoria” din Bucureşti (sept. 1939-sept. 1943); în 1941 a lucrat timp de câteva luni 
la Atelierul Mecanic „Arthur Linder” din Sebeş ; mecanic auto la Atelierele Centrale 
STB din Bucureşti (sept. 1943-oct. 1948) - în primăvara anului 1944 a fost judecat 
în lipsă de Curtea Marţială din Bucureşti, pentru insubordonare şi sabotarea produc- 
tiei; deşi a fost căutat de poliţie şi jandarmi, Alexoaie nu s-a prezentat niciodată în 
faţa judecătorilor, iar după 23 august 1944, procesul s-a stins de la sine ; instructor 
în Secţia Informare Politică de Partid la Direcţia Superioară Politică a Armatei din 
Bucureşti (sept. 1949-oct. 1950); şeful Biroului Informare Politică din Regiunea I 
Militară laşi (oct. 1950-sept. 1951) ; profesor la catedra de Istorie Universală, lector 
superior şi instructor de partid la Secţia Politică din Academia Militară Politică 
„Gheorghe Gheorghiu-Dej ”/Academia Militară Generală! (aug. 1953-15 oct. 1958); 
locţiitor politic al comandantului Regimentului 2 Mecanizat din Divizia 1 Mecanizată 
„ Tudor Vladimirescu” (15 oct. 1958-29 dec. 1959); şef al Secţiei Politice şi locţiitor 
politic al şefului Şcolii Militare de Ofiţeri Chimici Câmpulung Muscel? (29 dec. 
1959-iul. 1961) ; la desfiinţarea acestei unităţi, în iulie 1961, a fost numit şef al Secţiei 
Politice din Şcoala Militară de Ofiţeri Tancuri şi Auto Piteşti (iul. 1961-28 dec. 
1961) — la data numirii sale la Şcoala Militară din Piteşti nu şi-a luat familia cu el, 
prezentând drept soţie o altă femeie cu care ulterior s-a căsătorit; pentru această 
abatere a fost retrogradat pe linie profesională şi scos din funcţia de secretar al 
Comitetului de partid ; declarându-se nemulţumit de măsurile luate, la cererea sa, la 
28 decembrie 1961, a fost trecut în rezervă cu gradul de căpitan ; angajat civil în MAI, 
cu funcţia de inspector principal cultural-educativ în Serviciul Cultural-Educativ din 
DGPCM (mart. 1962-dec. 1964); în decembrie 1964 a fost reactivat cu gradul de 
maior, fiind numit în funcţia de comandant la Colonia de Minori Păltiniş/ISRM 
Păltiniş (dec. 1964-iul. 1967) ; comandant la Penitenciarul Văcăreşti/Bucureşti (iul. 
1967-1 aug. 1968 şi 1 feb. 1971-1 nov. 1978) — la 3 septembrie 1973, şeful Biroului 
de Contrainformaţii din Penitenciarul Văcăreşti, maiorul Taloi Gheorghe, a trimis 
către Serviciul de Contrainformaţii din MI un raport referitor la problema „Arta” din 
care aflăm situaţia tehnicii operative a penitenciarului: „Raportăm că mijloacele 
tehnice pe care le avem în dotare nu sunt cunoscute în totalitate de niciun cadru al 
penitenciarului. Comandantul penitenciarului şi unul din locţiitorul acestuia, precum 
şi directorul spitalului cunosc unde sa (sic / ) instalat tehnica în cadrul unor încăperi 
de la spital, iar unele înregistrări secrete în care se făceau referiri la regimul de 
detenţie au fost audiate şi de comandant.” De asemenea, maiorul Taloi Gheorghe le 
cerea superiorilor săi să aprobe instalarea mijloacelor TO în 10 camere de detenţie şi 
la Biroul Vizite din Penitenciarul Bucureşti, la Biroul Vizite şi la camerele izolatore 
de la Secţiile „Policolor”, „Berceni” şi „Arcuda” etc. În anul 1973, Penitenciarul 


1. În 1958, şeful Academiei Militare Generale era generalul-colonel Iacob Teclu, iar locţiitor 
olitic al şefului Academiei, generalul-maior Kostyal Ştefan. 

2. In 1961, şeful acestei şcoli era tânărul maior Mihai Chiţac, viitorul ministru de Interne din iunie 
1990. 

3. ACNSAS, fond Documentar, dosar nr. 9959, vol. 136, „Raport al Biroului de contrainformaţii 
din penitenciarul Văcăreşti adresat Serviciului de contrainformaţii din MI”. Documentul, datat 
3 septembrie 1973, poartă menţiunea „strict secret” şi este semnat de şeful Biroului de 
Contrainformaţii din Penitenciarul Văcăreşti, maiorul Taloi Gheorghe. 

Văcăreşti! a fost dislocat la 8 km de centrul Capitalei, pe şoseaua Bucureşti- Alexandria. 
Cu această ocazie, penitenciarul a primit o nouă denumire: Penitenciarul Bucureşti ; 
comandant la Şcoala Militară de Subofiţeri Penitenciare Jilava nr. 9/UM 0191 
Bucureşti - DGP (1 aug. 1968-1 febr. 1971); locţiitor al comandantului pentru pază 
şi regim la Penitenciarul Timişoara (1 nov. 1978-20 iun. 1981); trecut în rezervă la 
20 iunie 1981 prin Decretul Prezidenţial nr. 134 ; rechemat în rândul cadrelor active 
la 1 ianuarie 1990 prin ordinul ministrului de Interne nr. II/01012. 

Grade succesive : locotenent (1949) ; locotenent-major (1951); căpitan (1953) ; 
maior (1957) ; locotenent-colonel (1965) ; colonel (1971). 

Decorații : medalia „10 ani de la înfiinţarea primelor unităţi ale Armatei Populare 
Române” (1953); medalia „Meritul Militar”, clasa I (1958), clasa a II-a (1954) şi 
clasa a III-a (1967) ; medalia „Virtutea ostăşească”, clasa I (1959) ; medalia „Elibe- 
rarea de sub jugul fascist” (1955); medalia „40 de ani de la înfiinţarea PCR” 
(1961) ; medalia „A XX-a aniversare a eliberării Patriei” (1964) ; medalia „A XXV-a 
aniversare a eliberării Patriei de sub jugul fascist” (1969). 

Pedepse : „observare scrisă” pentru că a plecat cu autoturismul unităţii, fără 
aprobare (1965); „mustrare scrisă” pentru abuzuri în unitate (1977). 


ANDREI DUMITRU, căpitan (n. 18 apr. 1957, com. Găiseni, jud. Ilfov). 

Activitatea profesională : ofiţer instructor în Serviciul Cadre şi Învăţământ din 
DGP (5 mart. 1986); locţiitor al comandantului pentru servicii la Penitenciarul 
Slobozia (1987-1989). 


ANDREI IORDACHE, colonel. 
Activitatea profesională : şeful Serviciului Pază şi Regim din DGPCM (17 mart. 
1961); 3. Aba 36l 


ANDRIEŞ IOAN, maior. 
Activitatea profesională : ofiţer în Serviciul Asigurare Tehnico-Materială şi Finan- 
ciară din DGP (ian. 1978). 


ANGHELESCU MARIN MIHAI, locotenent-colonel, f.e. (6 nov. 1928, com. 
Poeni, jud. Teleorman). 

Naţionalitatea : română. 

Originea şi apartenenţa socială : funcţionar. 

Profesia de bază la încadrarea în MAI: mecanic. 

Funcții în organizaţii politice, de masă şi obşteşti: membru PCR din 1946. 

Studii civile : liceul (1961). 

Studii militare : Şcoala de ofiţeri MAI Oradea (1 sept. 1949-1 nov. 1950); curs 
de perfecţionare a cadrelor de conducere, profil penitenciare, la Şcoala de Ofiţeri 
MAI nr. 2 Bucureşti - DGM (1961-1962) ; cursul scurt de perfecţionare a pregătirii 
cadrelor cu funcţii de conducere din MAI de la Dumbrăviţa (1970). 


l. Penitenciarul Văcăreşti era unitatea cu cel mai mare volum de sarcini şi de muncă din DGP, 
având şase secţii de deţinere, fiecare putând fi considerată ca un penitenciar de sine stătător. 

Studii politice: Universitatea serală de marxism-leninism (1970-1972). 

Activitatea profesională : lucrător cadre în Direcţia Generală Politică a MAI 
(1 nov. 1950-1 ian. 1953); şef al Biroului Cadre (1 ian. 1953-15 aug. 1954) şi 
inspector prim de cadre în Direcţia Administrativă a MAI (15 aug. 1954-1 iul. 
1956) ; ofiţer controlor, inspector principal şi ajutor ofiţer control I în Serviciul 
Inspecţii din DGPCM/DGP (1 mai 1959-1 oct. 1969); ofiţer specialist I şi instructor 
II în Direcţia Pază din DGP (1 oct. 1969-1 nov. 1976); ofiţer instructor II la Spitalul 
Penitenciar Bucureşti (1 nov. 1976-1 aug. 1977); a fost mutat în interes de serviciu 
la Casa de cultură a MI, la 1 august 1977. 

Grade succesive : locotenent (1950) ; locotenent-major (1953); căpitan (1956) ; 
maior (1962); locotenent-colonel (1968). 

Decorații: medalia „Meritul militar”, clasa a Il-a (1954); medalia „Pentru 
servicii deosebite aduse în apărarea orânduirii sociale şi de stat” (1962) ; medalia „În 
Serviciul Patriei Socialiste”, clasa I (1963) ; medalia „A XX-a aniversare a eliberării 
Patriei de sub jugul fascist” (1964); medalia „A XX-a aniversare a Zilei Forţelor 
Armate ale RPR” (1964); medalia „A 50-a aniversare a înfiinţării PCR” (1971); 
Ordinul „În Serviciul Patriei Socialiste”, clasa a III-a (1965) ; Ordinul „Meritul 
Militar”, clasa a II-a (1970) şi clasa I (1976). 


ANGHELINA FILIP, angajat civil. 
Activitatea profesională : şef al Biroului Cadre din Direcţia UM (1 ian. 1951). 


ANTIPA CONSTANTIN GHEORGHE, maior, d.p. nr. 644 
(n. 30 mai 1913, mun. Botoşani, jud. Botoşani). 

Naţionalitatea : română. 

Originea şi apartenența socială : muncitor. 

Profesia de bază la încadrarea în MAI: contabil. 
| Funcții în organizații politice, de masă şi obşteşti: membru 
II PCR din 1945. În 1955 a fost exclus din partid pentru că a 

B desfăşurat activitate legionară în tinereţe. 

Studii civile : patru clase la Şcoala primară nr. 1 din Botoşani 
(1920-1924) ; patru clase la Şcoala Elementară de Comerţ din 
Botoşani (1924-1928) ; Şcoala Superioară de Comerţ din Botoşani (1929-1932) şi 
Şcoala Superioară de Comerţ nr. 1 din Bucureşti (1932-1934); Facultatea de Ştiinţe 
Comerciale, Secţia Ştiinţe Economice Financiare Sociale din Academia de Înalte 
Studii Comerciale şi Industriale din Bucureşti (1935-1936 şi 1945-1948) 

Stagiu militar : Regimentul 37 Infanterie Botoşani (1936-1937). Nu a luat parte la 
luptele de pe front, deoarece a fost mobilizat pentru lucru în fabrică. 

Studii militare : curs pe linie de spate (iul.-nov. 1954). 

Activitatea profesională : băiat de prăvălie la magazinul de manufactură „A&B 
Costachi” din Botoşani şi practicant la „Asigurarea Românească” din Botoşani 
(1928-1929) ; funcţionar la Tipografia „Darurilor” din Calea 13 Septembrie, Bucureşti 
(1934-1936) ; funcţionar la exploatarea forestieră greco-catolică din comuna Ferneziu 
(1937-1939). După desfiinţarea acestei exploatări forestiere a plecat la Bucureşti 
unde a muncit la Fabrica ASAM, Administraţia Comercială a Stabilimentelor 

Industriale ale Aeronauticii Militare Pipera şi Filaret din Bucureşti în funcţiile de 
contabil (1939-1941) şi şef al Serviciului Administrativ (oct. 1943-sept. 1945); 
contabil la „Solex” din Bucureşti (1941-1943) ; contabil-şef şi director (cu delegaţie) 
al „Administraţiei Exploatării Muncii Penale” din DGP (1 oct. 1945-1 sept. 1946); 
şef al Serviciului Exploatării Muncii Penale din DGP (1 sept. 1946-6 apr. 1947); 
şef al Serviciului Personal (cu delegaţie) din DGP (6 apr. 1947-14 febr. 1948); 
inspector general de contabilitate la „Administraţia Exploatării Muncii Penale” din 
DGP (14 febr. 1948-14 iun. 1949); inspector financiar în Secţia de Control 
Financiar Intern din DGP/Corpul de Control Financiar Intern din DGP/DGPCUM 
(febr. 1948-oct. 1952); şef al Serviciului CFI din DLCM (oct. 1952-ian. 1953); 
însărcinat cu organizarea muncii financiare în Direcţia Regională MAI Arad (ian.-30 
nov. 1953); şef al Biroului CFI din Serviciul Financiar al DLCM/DPLC (dec. 
1953-iul. 1954); contabil-şef al Penitenciarului Văcăreşti (dec. 1954-31 mai 1955). 

În primăvara anului 1955, ofiţerii de cadre din Direcţia Cadre a MAI au descoperit 
că maiorul Antipa a făcut parte în anii '30 din Asociaţia Studenţilor Botoşăneni 
„Ştefan cel Mare” din Bucureşti, care a fuzionat în 1936 cu Mişcarea Legionară, 
fiind apoi reorganizată pe cuiburi. Antipa a fost repartizat la cuibul „Ştefan Vodă” 
condus de Iftimescu Ioan. Consultând dosarul individual al ofițerului (aflat la Serviciul 
„C” din MAI), cadriştii au constatat faptul că, la 13 iulie 1941, Antipa a fost cercetat 
de Siguranţă şi a semnat o adeziune prin care îşi exprima ataşamentul faţă de regimul 
antonescian, aducând totodată şi grave injurii la adresa Armatei Roşii. Ofiţerul nu a 
declarat aceste lucruri în notele autobiografice, nici la înscrierea în partid şi nici la 
încadrarea în MAI. 

Pentru trecutul său „necorespunzător”, la începutul anului 1955 a fost pus în 
discuţia adunării generale a organizaţiei de partid a DPLC, care a hotărât excluderea 
sa din PMR. 

La 31 mai 1955, a fost trecut în rezervă prin Ordinul MAI nr. 2397 în conformitate 
cu articolul 40, litera „f” şi articolul 42!, fără drept de asistenţă socială. 

Grade succesive : maior (iul. 1951). 

Pedepse : avertisment pentru întârziere de la program (1946) ; reţinere din salariu 
pentru lipsă nemotivată de la serviciu (1947). 


ANTON ION GHEORGHE, colonel, d.p. nr. 1952 (n. 8 aprilie Ẹ 
1927, satul Drăgăneasa, com. Proviţa de Jos, jud. Prahova; d. 23 | 
martie 1988). ’ 

Naționalitatea : română. 

Originea şi apartenenţa socială : muncitor. 

Profesia de bază la încadrarea în MAI: sudor electric. 

Funcţii în organizaţii politice, de masă şi obşteşti: membru 
UTC din 1944 şi membru PCR din 1946; membru ARLUS 


1, Articolul 40, litera „f”, din Statutul Corpului Ofiţerilor Forţelor Armate ale RPR prevedea că 
ofiţerii din cadrele active ale forţelor armate pot fi trecuţi în rezervă pe motive politico-morale. 
Articolul 42 din acelaşi statut prevedea că „ofiţerii îndepărtați din cadrele active ale Forţelor 
Armate pentru motive politice şi care fac imposibilă folosirea lor ca ofiţeri în timp de război se 
scot din evidenţa ofiţerilor şi se trec la trupă”, 

(1949); membru în sindicatul petroliştilor de la Atelierele Centrale „Steaua 
Română”, devenite, după 1947, Sovrompetrol Uzina Câmpina (1945-1949). 

Studii civile: şapte clase la şcoala din comuna natală (1934-1941); Şcoala de 
Ucenici Industriali nr. 2 „Steaua Română” din Câmpina (1947); Şcoala Medie nr. 3 
din Brăila, secţia serală (1964) ; Facultatea de Drept (1975). 

Stagiul militar : a fost încorporat la Centrul de Instrucție Grăniceri nr. 29 Marghita — 
MAI la 1 noiembrie 1949, de unde, în iunie 1950, a fost admis la Şcoala de Educatori 
(Ofiţeri Politici) MAI nr. 2 din Oradea. 

Studii militare: Şcoala de Educatori (Ofiţeri Politici) MAI nr. 2 din Oradea 
(ian.-apr. 1950)! şi Şcoala de Educatori (Ofiţeri Politici) MAI nr. 1 din Bucureşti, 
aflată în subordinea Direcţiei Generale Politice din MAI (apr.-nov. 1950) ; curs de 
perfecţionare a cadrelor de conducere, profil penitenciare, la Şcoala de Ofiţeri MAI 
nr. 2 Bucureşti - DGM (1966-1967); cursul scurt de perfecţionare a pregătirii 
cadrelor cu funcţii de conducere din MAI de la Dumbrăviţa (1970) 

Studii politice : Şcoala de Partid de şase luni de pe lângă Penitenciarul Văcăreşti 
(ian.-aug. 1952) ; Universitatea Serală de Marxism-Leninism, studii pe care nu le-a 
urmat până la sfârşit (1964-1966). 

Activitatea profesională : ucenic la Atelierele Centrale „Steaua Română” din 
Câmpina (1943-1949); după terminarea cursurilor Şcolii de Ofiţeri Politici din 
Bucureşti a fost repartizat la Direcţia Politică din cadrul DGP şi detaşat în funcţia de 
locţiitor politic la Penitenciarul Târgşor (11 nov. 1950-dec. 1951) ; lector la Şcoala de 
Sergenţi Politici de la Jilava - DGPCUM (dec. 19Sl-ian. 1952); locţiitor politic la 
Centrul de Coordonare Constanţa/formaţiunea 0722 (24 oct. 1952-iun. 1953), funcţie 
din care locotenentul Anton Gheorghe coordona munca tuturor locţiitorilor politici 
de la coloniile de muncă desfăşurate de-a lungul Canalului Dunăre-Marea Neagră ; 
comandant al UM 3 Cernavodă km. 4 şi al coloniei Cernavodă-Columbia/formaţiunea 
0767 Cernavodă (17 iun. 1953-1 nov. 1954) — ca urmare a desființării formaţiunii 
0767 Cernavodă-Columbia (ordinul MAI nr. nr. 257 din 25 octombrie 1954), Anton 
a fost mutat la Colonia de Muncă Oneşti-Baraj/formaţiunea 0680, unde a îndeplinit 
funcţiile de comandant şi şef de secţie (nov. 1954-1 iul. 1956); comandant la 
formațiunea 0892 Comăneşti” (1 iul.-1 oct. 1956); comandant al formaţiunii 0691 
Bârcea Mare-Hunedoara de pe lângă Trustul 4 Construcţii (1 oct. 1956-1 martie 
1957) ; comandant la Colonia de muncă Ostrov/formaţiunea 0957* (1 mart. 1957- 
-l iun. 1962). Cât timp s-a aflat la comanda acestei unităţi de deţinere, Anton 
Gheorghe a consumat în exces băuturi alcoolice, acest lucru fiind cunoscut şi de 


1. În 1950, comandantul acestei şcoli era It.-col. Neagu Matei ; acesta îl avea ca locţiitor politic pe 
maiorul Simonis Octavian, iar ca director de studii, pe căpitanul Iorga Emil. 

2. În 1950, comandantul acestei şcoli era lt. col. Nedelcu Iosif; acesta îl avea ca locţiitor politic 

pe lt. maj. Roşca Constantin. 

Formaţiunea 0892 Comăneşti-Bacău a funcţionat între iunie şi octombrie 1956. 

4. Până în anii '60 în documente apare „formațiunea 0957 Dăeni”; începând cu anii '60 
complexul de lagăre din Balta Brăilei îşi schimbă denumirea în „formațiunea 0957 Ostrov”. 
Sediul administrativ al formaţiunii 0957 în perioada 1952-1954 s-a aflat la secţia Salcia. 
Renitenciarul Ostrov a fost înfiinţat în 1952, având trei secţii: Piatra-Frecăţei, Salcia şi 
Grădina. 


UD 

conducerea DGPCM!. Când în 1958 au avut loc puternice inundaţii în zonă, ofiţerul 
s-a remarcat prin construcţia cu ajutorul deţinuţilor a unui „dig de 18 km care a salvat 
de la inundare câteva mii de hectare”. Fiind alături de soțul său la formațiunea Ostrov, 
Anton Victoria s-a îmbolnăvit de rinichi din cauza faptului că „apa de băut era luată 
direct din Dunăre”. Alexandru Mihalcea, fost deţinut politic la secţia Salcia, descrie 
regimul de detenţie de la sfârşitul anilor '50: „Lagărul de la Salcia pare tot mai mult 
o variantă a iadului. E limpede că ticăloşii ne supun unui regim de exterminare. Încep 
ploile putrede de toamnă, pe la întâi noiembrie vine o lapoviţă nenorocită care ne 
îngheaţă sângele în vine. Toate necazurile cad pe capul nostru ; se bate pe rupte, 
căutându-se deţinuţilor vină cu lumânarea, un pat prost făcut, o bonetă nesmulsă 
precipitat de pe cap la trecerea unui caraliu, dar mai ales neexecutarea normei, despre 
care şi ei, şi noi ştim că a fost calculată ca să nu poată fi făcută. Programul e 
infernal : deşteptarea se fluieră la patru mai sunt încă trei ceasuri bune până să se 
lumineze cum trebuie, dar noi sărim de sub păturile zdrenţăroase, cu slinul de două 
degete, reformă MAN, puţind a sudoare, sub care am dormit câte doi în pat, şi ne 
aşezăm la coada de la tinetă. (...) Făcusem o infecţie la piciorul stâng : într-o seară, 
târziu, sunt chemat în poartă, unde nu ţi se putea întâmpla nimic bun; am fost luat 
de un caraliu, dus la comandant, la Mălăngeanu (căpitanul Mălăgeanu Dumitru, 
comandant al secţiei Salcia între 1959 şi 1960 şi al secţiei Piatra Frecăţei între 1960 
şi 1961 - n.n.), şi bătut de acesta şi de caporalul Ţugui, pe muteşte. Spusesem - era 
adevărat - că se fură din mâncarea deţinuţilor”?. 

A fost comandant la Penitenciarul Brăila (1 iun. 1962-15 martie 1975). Într-o 
notă de relaţii din 8 decembrie 1964, întocmită de maiorul de Securitate Lipenschi 
Alexandru, lucrător prim-cadre în Direcţia Cadre din MAI, se spunea: „ofiţerul în 
luna iunie 1964 a fost pedepsit cu avertisment că nu corespunde pe deplin funcţiei, 
ca urmare a unor abateri comise de el, care a constat în consum de băuturi 
alcoolice, legături cu femei şi lipsă de exigenţă faţă de maiorul Chiş Tarfin care era 
şeful secţiei Tichileşti”. 

A fost comandant la Şcoala militară de Subofiţeri Penitenciare de la Hârşova/UM 
0402 (15 martie 1975-dec. 1976). Procesul-verbal de predare-primire a conducerii 
Şcolii Militare de Subofiţeri Penitenciare de la Hârşova/UM 0402 menţiona efectivele 
unităţii la data de 23 decembrie 1976: 43 de ofiţeri, 36 de subofiţeri, 27 de angajaţi 
civil şi 544 de elevi”. De asemenea, a fost comandant la Penitenciarul Galaţi (15 ian. 
1977-15 iun. 1982). 


l. Şi în perioada cât s-a aflat la comanda Penitenciarului Brăila, ofiţerul a avut astfel de abateri. 
Într-o notă-raport din 28 iunie 1964 a Direcţiei Cadre a MAI se spunea: „Ofiţerul a fost văzut 
în unitate de subordonați în stare de ebrietate, iar în oraşul Brăila în dese rânduri a fost văzut 
consumând băuturi alcoolice cu subalternii”. 

2. Alexandru Mihalcea, Uranus-Gherla, via Salcia, Constanţa, Ed. Ex PONTO, 2005, pp. 161-162. 
O altă mărturie despre condiţiile inumane de detenţie de la Salcia, în Virgiliu Toma, „Mărturii 
acuzatoare privind regimul de exterminare în lagărul de la Salcia”, în Analele Sighet 8, Fundaţia 
Academia Civică, Bucureşti, 2000, p. 443. 

3.  Proces-verbal de predare-primire al conducerii Şcolii Militare de Subofiţeri Penitenciare de la 
Hârşova/UM 0402, „strict secret”, nr. 001657 din 23.12.1976. Documentul este semnat de 
colonelul Anton Gheorghe şi colonelul Stoian Vasile (AANP, fond Secretariat, dosar F.N./1977, 
ff. 178-180). 

A fost trecut în rezervă la 15 iunie 1982 prin Decretul prezidenţial nr. 182. 

Grade succesive : locotenent (1950) ; locotenent-major (1954); căpitan (1957) ; 
maior (1962); locotenent-colonel (1968); colonel (1974). 

Decorații: medalia „Pentru servicii deosebite aduse în apărarea orânduirii de 
stat” (1958); medalia „În Serviciul Patriei Socialiste”, clasa I (1963) ; medalia 
„A XX-a Aniversare a zilei Forţelor Armate ale RPR” (1964) ; medalia „A XXV-a 
aniversare a eliberării Patriei” (1969); medalia „A 50-a aniversare a înfiinţării 
PCR” (1971) ; medalia „25 de ani de la proclamarea Republicii” (1972) ; medalia 
„30 de ani de la eliberarea României de sub dominaţia fascistă” (1974) ; Ordinul 
»Muncii”, clasa a III-a (1959); Ordinul „În Serviciul Patriei Socialiste”, clasa a 
III-a (1965); Ordinul „Meritul Militar”, clasa a II-a (1970) şi clasa I (1976). 

Pedepse : „mustrare prin ordin” pentru superficialitate şi lipsă de control de 
care a dat dovadă cu ocazia desființării formaţiunii 0767 Cernavodă-Columbia şi a 
predării echipamentelor către Colonia de Muncă Poarta Albă (1955) ; cinci zile de 
arest la garnizoană pentru lipsă de preocupare în organizarea pazei şi educarea 
efectivelor (1958); „ordin observator” pentru că nu a trimis la timp situaţia 
efectivelor din decembrie 1959 (1960); cinci zile de arest la domiciliu pentru 
abateri grave de la regulamentele şi ordinele DGPCM. Aceste abateri au fost 
constatate de colonelul Marin Constantinescu aflat într-un control la centrul forma- 
ţiunii 0957 Ostrov (1960); „avertisment că nu corespunde pe deplin funcţiei ce 
ocupă”, pentru că a tolerat abuzurile unor subordonați de la Secţia „Stoieneşti” 
care au lovit grav deţinuţii (1961) ; cinci zile de arest la garnizoană pentru că nu a 
încetat să consume băuturi alcoolice (1962) ; cinci zile de arest la domiciliu pentru 
lipsă de control în sectorul financiar (1962) ; cinci zile de arest la domiciliu pentru 
evadarea deţinutului Dumitrescu Nicolae (mai 1963); „mustrare severă prin ordin” 
pentru că nu a luat măsuri corespunzătoare pentru prevenirea evadării deţinutului 
Tihoi Ilie (nov. 1963). 


ANTON VASILE, locotenent-colonel. 
Activitatea profesională : şeful compartimentului Secretariat din DGP (3 dec. 
1984) ; şeful Serviciului Pază şi Regim din DGP (13 apr. 1988). 


ARIMIA VASILE, locotenent-major. 
Activitatea profesională : şeful Serviciului Politic din DLCM (1954). 


ARMEANU CONSTANTIN, angajat civil. 
Activitatea profesională : şef al Secţiei AGT din Serviciul spate al DGPCM (dec. 
1962) 


ATOMULESEI VASILE, maior. 
Activitatea profesională : şeful Serviciului Cultural-Educativ din DLCM/DPLC 
(mai 1953, 6 ian. 1954). 


BABEI NECULAI GHEORGHE, locotenent-colonel, f.e. (n. 3 febr. 1914, satul 
Crasnaleuca, com. Coţuşca, jud. Botoşani - d. 1982). 

Naţționalitatea : română. 

Originea şi apartenența socială : ţăran mijlocaş. 

Profesia de bază la încadrarea în MAI: lăcătuş. 

Funcții în organizații politice, de masă şi obşteşti: membru PCR din 1945. 

Studii civile : şapte clase elementare şi patru industriale. 

Studii politice : Universitatea Serală de Marxism-Leninism (? ). 

Activitatea profesională : comisar-şef şi inspector şef al Inspectoratului de Poliţie 
Galaţi (1 aug. 1945-1 sept. 1948); subdirector al Direcţiei Regionale a Securităţii 
Statului Galaţi (1 sept. 1948-1 ian. 1951); şef al Direcţiei Regionale a Securităţii 
Statului Mureş (1 ian. 1951-23 apr. 1952); şef al Direcţiei Administrative din 
DGSS (23 apr.-l oct. 1952); locţiitor al şefului Direcţiei Administrative din MSS 
(1 oct.-26 dec. 1952) ; şef al Direcţiei Regionale MAI Ploieşti (26 ian.-l oct. 1953); 
comandant la Penitenciarul Mărgineni/formaţiunea 0715 (1 oct. 1953-31 mai 1955); 
trecut în rezervă la 31 mai 1955 prin ordinul MAI nr. 2398. 

Grade succesive: maior (1948) ; locotenent-colonel (1953). 


BACHEŞ ION, locotenent. 
Activitatea profesională : ofiţer în Serviciul Inspecţii din DGPCUM (1951). 


BACIU LACHE, colonel (d. 1981). 
Activitatea profesională : şef al Serviciului Cadre şi Învăţământ din DGP (febr. 
1972-iul. 1977). 


BACIU TUDOR IOAN, colonel, d.p. nr. 43 (n. 20 febr. 1913, oraşul Corabia, 
jud. Olt). 

Naţionalitatea : română. 

Originea şi apartenenţa socială : muncitor. 

Profesia de bază la încadrarea în MAI: ospătar. 

Funcții în organizaţii politice, de masă şi obşteşti: membru în Tineretul Socialist 
(1928); membru al UTCAR şi al Sindicatului „Solidaritatea” (1929); activist pe 
linie de sindicat în „Blocul Democratic” (1934-1939); membru PCR din 1944; 
membru în CJ Bucureşti al PCR (1937-1938). 

Studii civile : patru clase primare în Corabia (1920-1925). 

Stagiul militar : Regimentul 21 Infanterie Caracal (1937). 

Activitatea profesională : băiat de prăvălie la un restaurant din Eforie-Constanţa 
(1925-1927); picolo şi ospătar la restaurantele „Continental”, „Athenee Palace”, 
„Astoria” şi „Bulevard” (1927-1934). În 1933, cu câteva zile înaintea grevei de la 
atelierele „Griviţa”, a fost trimis de viitorul general comunist Petrescu Dumitru, la 
atelierele „Grivița? cu circa 1.500-2.000 de exemplare din ziarul Lupta sindicală 
pentru distribuirea lor în rândul muncitorilor. La izbucnirea grevei (16 februarie 
1933) a luat parte la colectarea de bani şi alimente pentru muncitorii grevişti. După 
înăbuşirea grevei, a activat în „Ajutorul Roşu”, alături de Liuba Chişinevschi şi alţi 
tovarăşi, mergând cu bani şi pachete la penitenciarul Jilava, unde erau încarceraţi 
liderii greviştilor şi ai PCdR. În anii care au urmat, Baciu a participat la diverse 
activităţi ale organizaţiilor de stânga?. Iată un pasaj dintr-o autobiografie scrisă la 
21 februarie 1949: „În anul 1934, fiind angajat la «Parc-Hotel» Sinaia, împreună cu 
Enache, Ştefan Mladin şi cu alţii, am declarat grevă care a fost câştigată. În anii 
1934-1935 am activat în organizaţiile de masă existente atunci. În 1936, în campania 
de la Hunedoara, am fost trimis cu un grup de 7 tovarăşi: Vasile Călugăru, Popa 
Nicolae, Gianoglu şi alţii. La Deva am fost conduşi de prof. Constantinescu-laşi. (...) 
În anul 1937 am luat parte la acţiunea împotriva huliganilor care ardeau presa 
democrată. Am fost însărcinat cu conducerea Sectorului Albastru. Împreună cu 
comitetele cetăţeneşti ale lui Dobrescu am atacat câteva grupuri de legionari, până în 
strada Gutenberg (Bucureşti - n.n.), unde au început să tragă cu armele. O parte s-a 
împrăştiat, iar o parte am intrat la Casa Poporului din strada Isvor (este vorba despre 
o altă incintă decât cea a actualului Palat al Parlamentului - n.n.), unde împreună cu 
mai mulţi tovarăşi comunişti am apărat până seara Casa Poporului, baricadând uşile 
cu cărămizi şi apărându-ne pe geamuri cu cărămizi de grupul de legionari, care voiau 
să incendieze Casa Poporului. Printre tovarăşii pe care îmi reamintesc erau: Vasile 
Călugăru, Popa Nicolae, Bercea Gh.”. 

A fost chelner la restaurantul „Aro Palace” din Braşov (1939-1940 şi 1941-23 aug. 
1944). În 1941 va fi arestat şi cercetat câteva zile la Jandarmeria din Braşov, oraş în 
care venise în 1939. Periodic a fost chemat de mai multe ori la Siguranţa din Braşov 
pentru a da declaraţii. Între 1941 şi 1944, Baciu a întrerupt legăturile cu Partidul 
Comunist. După 23 August 1944, a fost ales preşedinte al Sindicatului Alimentar, 
făcând parte din Comisia de Organizare a Sindicatelor din judeţul Braşov. După 
6 martie 1945, a fost însărcinat cu organizarea partidului şi a sindicatelor din 
judeţul Târnava Mică, fiind ales, două luni mai târziu, în Comitetul regional 
Braşov al PCR, unde a activat la resortul organizaţiilor de masă. La propunerea 
partidului, în toamna anului 1947 a fost numit prefect al judeţului Braşov (8 nov. 
1947-1 iun. 1949). A fost angajat civil în MAI (7 iun. 1949-1 iul. 1951); sub- 
director general al Penitenciarelor” (7 iun.-19 sept. 1949) şi director general al 
DGP/DGPCUM (19 sept. 1949-oct. 1952). 


Pe 


Petrescu „Griviţa” Dumitru va fi primul general promovat din rândul muncitorilor (1947) 
Între 1934-1938 a fost scos din producţie de partid şi trimis activist pe linie sindicală. 

3. Funcţia de subdirector general a preluat-o de la Rusu Gavrilă, iar pe cea de director general, în 
care a fost instalat în septembrie 1949, de la Daciu M. Voicu. 

În dosarul de anchetă al lui Sepeanu Tudor se găseşte şi o declaraţie a 
colonelului Baciu Ioan, domiciliat la acea vreme în Bucureşti, în strada Alecu 
e A 21 : 


În'1949 am fost chemat la CC al PMR de tov. Bughici Simion (şeful Direcţiei Cadre 
a'CC al PMR - n.n.) şi mia comunicat că s-a hotărât să preiau munca la Penitenciare. 
Am preluat munca de la Voicu Daciu care era suferind. Printre servici şi birouri care 
leam găsit la penitenciare a fost şi birou Inspecţi care era condus de Nemeş. La 
predare Voicu Daciu mia atras atenţia că el este organul Securităţii şi că se ocupă cu 
probleme speciale în penitenciare şi că el nu este subordonat Dir. G-le a Penit. şi că 
Marin Jianu are sămi comunice. Am fost chemat la Marin Jianu şi mia vorbit de 
sarcinile care le am în legătură cu penitenciarele, iar în legătură cu birou inspecţi mia 
atras atenţia că Nemeş este un Tov. vechi din ilegalitate şi cu experienţă că el este 
trimis să lucreze pe linie de Securitate. (...) Marin Jianu mia dat ordin ca Nemeş şi 
oamenii care lucrează cu el are voie să intre în temniţă sau celule la orice oră din zi 
şi noapte, acesta a repetat şi la şedinţele pe care le aveam cu Directorii din toate 
Închisorile. Mia mai dat ordin că are dreptul să aplice un anumit regim la deţinuţi sau 
să ceară să fie mutaţi deţinuţi de la un penitenciar la altul. În anul 1950 am fost 
chemat la Marin Jianu şi mia comunicat că sa schimbat şeful biroului Inspecţii şi în 
locul lui Nemeş vine Sepeanu şi să mă întâlnesc cu el la Hotel Union că mă aşteaptă 
acolo, că el pregăteşte vreo 40-50 de elevi, iam spus dacă nu ar fi bine să vină la 
Direcţia Glă. Mia spus că o să vină, dar eu să mă duc acolo unde ma trimis. Am fost 
la ora fixată de Jianu la Hotel unde lam găsit pe Sepeanu care sa prezentat la mine pt. 
că eu nul cunoşteam. Am stat la o măsuţă unde mia povestit că el a avut munci de 
răspundere, dar că a fost sancţionat pt. că a avutabateri cu femei şi din cauza aceasta 
a fost dat să lucreze la Închisori. Mia mai spus că el pregăteşte 40-50 elevi şi că acei 
care a lucrat Nemeş nu are nevoie de ei că sau compromis. La terminarea cursurilor 
au fost aduşi elevi la Direcţia Glă în Calea Victoriei şi mia prezentat şi dupe aceia 
Sepeanu ia repartizat pe Închisori aşa cum a crezut el că are nevoie. În anul 1951 
Sepeanu a fost înlocuit cu Roşianu şi i sa schimbat denumirea la birou Inspecţii în 
birou Operativ. Relaţile care au fost între mine şi Nemeş au fost numai aceia că el îmi 
cerea să mut anumiţi deţinuţi sau mă informa în general că personalul de la peniten- 
ciare sunt bandiți. Cunoşteam oarecum situaţia că în 1949 la Închisori se găseau 
80-90 elemente vechi. Lam chemat de două ori şi iam atras atenţia că sunt informat 
că se duce beat în închisori şi bate deţinuţi, el sa înfuriat şi a început să înjute 
spunândumi că eu ascult la ce spune bandiții şi că el cum lucrează raportează Tov. 
Pintilie şi că el nu este obligat să dea socoteală nimănui în afară de organul lui 
superior care este Securitatea. La scoaterea lui din funcţia de şef al biroului Inspecţii 
mi sa spus de către Marin Jianu săl bag în corpul de control cu gradul de maior. Nu 
a fost mulţumit cu această funcţie şi a cerut să plece la CC la Secţia administrativă. 
În timpul când conducea birou Inspecţi Nemeş iam raportat lui Marin Jianu că birou 
Inspecţi din DGP face abuzuri şi că Nemeş se duce beat la închisori şi bate deţinuţi. 
Deasemenea lucrătorii de la aceste birouri bate deţinuţi. Marin Jianu mia răspuns 
mai bine să văd de problemele mele că nu merge treaba şi să las problemele bir. 
Inspecţii că are cine să se ocupe de el. La venirea lui Sepeanu bătăile sau înmulţit. 
Eu eram informat de anumiţi tov. care îi trimiteam în control că la închisori se bate, 
dar aceştia foarte timid sau f. puţin că ştiau cu toţi că acestea erau organizate de bir. 
Inspecţii şi că acest birou este al Securităţii. Prin anul 1950 sau '51 am fost la Penit. 
Piteşti în control; la una din celule am găsit un deţinut cu leziuni pe faţă, lam 

întrebat cine la bătut, mia răspuns că a căzut. La insistența mea deţinutul mia răspuns 
că a fost bătut de colegi lui că nu a fost sincer în declaraţi. lam întrebat pe ceilalţi 
deţinuţi de lau bătut, mia raportat că nu a fost sincer faţă de ei pt. anumite fapte şi 
că ştie DI. Director, arătând către Director, care era cu mine, iar el mia spus vă 
raportez eu, mergând jos la birou mia raportat că aceştia sunt legionari şi că birou 
Inspecţii a organizat auto-demascarea, adică legionari ce au ascuns la cercetări sau 
proces vine prin acest sistem şi recunoaşte tot. Mai târziu am fost informat că şi la 
Oc. Mari şi la Tg. Ocna se bate, deasemenea, la Canal. Lam chemat pe Sepeanu şi 
iam arătat că sunt informat că bătaia a fost extinsă la mai multe închisori. Sepeanu 
mia spus că metodele pe care le folosesc ei sunt cunoscute şi aprobate de Tov. 
Pintilie, Nicolschi şi Mazuru. (...) lam spus că ce rost are să internăm deţinuţi la 
spital dacă ei sunt bătuţi, el mia răspuns că nu are importanţă că acestea sunt în 
interesul poporului şi a Republicii şi a început sămi spună de bătaia şi metodele de 
la Miliție şi Securitate mia spus că el când a fost la Miliția Capitalei a împuşcat pe 
toţi spărgători de case de bani, iar când a condus Securitatea Capitalei bătea de sărea 
sângele în tavan. Că la Securitate se bate ştiinţific la tălpi, încălțat, cu nisip şi alte 
metode că tov. Nicolschi foloseşte aceste metode şi că la legionari li se aplică şi fieru 
roşu şi lui legionaru Toban ia aplicat fieru roşu pe fes. Iam arătat că ofiţeri de la 
operativ fac abuzuri că nu respectă programul (subl. în original - n.n.) şi că pune 
deţinuţi să urmărească cadrele şi că consider că aceste metode nu sunt juste, el mia 
spus că nu am decât să mă adresez lui Jianu că el lucrează şi raportează şi răspunde 
numai faţă de «Bătrânu'» adică de Tov. Pintilie. Ţin să menţionez că în perioada 
1949-'50-'51 circa 7-8.000 deţinuţi la dispoziţia Securităţi iar vreo 3-4.000 la 
dispoziţia Miliției. Aceştia nu erau cu forme legale. Uni deţinuţi au stat câte 3-4 ani 
necercetaţi am făcut zeci de situaţi şi leam trimis la Minister, deabia prin 1952 sa 
început trierea şi anchetarea lor. Deasemenea la Penit. Văcăreşti unde este şi Spital 
erau trimişi deţinuţi de la Securitate în stare gravă având fracturi la mâini şi picioare, 
alţi aveau leziuni pe corp, uni erau trimişi în stare de demenţă, aceştia sau trimis şi 
în 1952-1953, uni dintre aceştia mureau peste câteva zile iar alţi au fost aduşi chiar 
morţi, dândune ordin să le facem formele că au murit în Spital la Penitenciar. Am 
raportat lui Marin Jianu de metodele care le foloseşte Sepeanu şi ofiţeri care lucrează 
la bir. Inspecţi, mia spus că eu aşi face bine să dau ordine la Director să sprijine 
Operativul nu săi facă greutăţi, iar cu cei de la Văcăreşti mia răspuns că asta este 
treaba Securităţi şi ce ma prins mila de bandiți. În anul 1952-'53 am raportat de 
aceste cazuri de la Văcăreşti cu deţinuţi veniţi de la Securitate şi lui Tov. Pavel Ştefan. 
În perioada 1949-'50-'51 au fost cazuri de bătăi din partea ofiţerilor din Închisori 
cum a fost cazul de la Jilava unde Tov. Cpt. Moromete şi Lt. Vişinescu (Moromete 
Nicolae şi Vişinescu Alexandru - n.n.) de la Operativ au organizat bătaia a doi 
deţinuţi de drept comun care evadaseră de la muncă. Jianu a primit o adresă de la Tov. 
Voitinovici (Voitinovici Alexandru, procuror general al RPR între 1948 şi 1952 - 
n.n.) cu un dosar şi câteva fotografi care arăta că cei doi deţinuţi au fost bătuţi în mod 
barbar de alţi deţinuţi. La cercetările care leam făcut a reieşit că Directoru Cpt. 
Moromete şi cu Lt. Vişinescu au pus câţiva deţinuţi contra revoluționari săi bată dupe 
ce au fost bătuţi şi lăsaţi în nesimţire au fost băgaţi la celulă fără îngrijire medicală, 
după câteva săptămâni rănile au putrezit şi au căzut... (text indescifrabil - n.n.). La 
cercetarea care sa făcut era din partea CC PMR Tov. Tănase, Cpt. Moromete a negat 
tot timpul cât a fost cercetat. La venirea lui Jianu a recunoscut cum a organizat bătaia 
şi şia luat angajamentul că nu se va mai întâmpla ; eu am cerut să fie îndepăratat sau 


88 


89 BADEA CONSTANTIN 


mutat în cadru Ministerului. Jianu săi dau 5 zile de arest. Mai târziu Cpt. Moromete 
a folosit asemenea metode şi la un control la Jilava cu Lt. Col. Constantinescu am 
găsit deţinut de drept comun dezbrăcat în cămaşă în frig fără mâncare în celulă. 
Deţinutul era şi bolnav de TBC, am sigilat toate locurile unde el putea să aplice 
asemenea metode iam dat ordin să nu mai aplice pedepse fără aprobare, dar nu 
respectă am raportat în mai multe rânduri lui Jianu şi cu mare greutate să aprobe să 
fie mutat disciplinar!. 


De asemenea, a fost şef al Serviciului Penitenciare din MAI (oct. 1952-oct. 
1953). La unificarea MSS cu MAI, în octombrie 1953, a fost numit şeful DIP/UM 
0618 Bucureşti (oct. 1953-15 apr. 1954). A introdus în locurile de detenţie metoda 
„Ştergerii urmelor”, ordonând ascunderea în locuri necunoscute a cadavrelor deţinu- 
tilor?. Într-o fişă de cadre întocmită la 2 aprilie 1954 de căpitanul Nicolae State”, şef 
de serviciu la Direcţia Cadre a MAI, se spunea: „A ignorat problema repartiţiei 
deţinuţilor, a pazei şi regimului acestora (...) şi într-un mod cu totul nejust şi-a 
concentrat atenţia sa şi a întregii conduceri a Direcţiei Generale a Penitenciarelor 
asupra producţiei. Datorită acestei miopii politice, a unei proaste organizări a muncii, 
a lipsei de instruire a efectivelor în unităţile de jos, mult timp a dăinuit lipsuri grave, 
în sensul că nu se respecta regulamentele şi instrucţiunile în ceea ce priveşte paza şi 
regimul deţinuţilor. Datorită acestui lucru în multe penitenciare deţinuţii aveau legături 
interne şi externe, deţinuţilor uneori li se aplica regim de teroare, iar uneori prea 
multe libertăţi şi avantaje. (...) Pentru slaba conducere a muncii şi preocupare în 
lichidarea lipsurilor, pentru metode nejuste folosite în muncă, cât şi pentru faptul că 
nu prezintă perspective de îndreptare, considerăm că nu corespunde funcţiei actuale”. 
A fost trecut în rezervă la 15 aprilie 1954 prin ordinul ministrului Afacerilor Interne 
nr. 2183. 

De asemenea, a fost director în Ministerul Învăţământului şi Culturii (mai 
1959). 

Grade succesive : colonel (1 iul. 1951). 

Decorații : medalia „Steaua Republicii” (?). 

Pedepse : „avertisment” pentru că nu a permis efectuarea unui control de către 
doi ofiţeri superiori din MAI la Serviciul Penitenciare (1953). 


BADEA CONSTANTIN, locotenent-ma or. 
Activitatea profesională : lucrător prim-cadre în Serviciul cadre din DGPCM 
(dec. 1959). 


1. ANIC, fondul CC al PCR - Secţia Administrativ-Politică, dosar 33/1953, ff. 268-275. Declaraţia 
a fost dată de colonelul Baciu Ioan în data de 8 februarie 1954. 

2. Comisia prezidenţială pentru analiza dictaturii comuniste în România, Raport final, Editura 
Humanitas, Bucureşti, 2006, p. 182. 

3. În 1969, Nicolae State a fost numit adjunct al ministrului Afacerilor Interne, iar în 1973, şef al 
DGP. 


BALINT ALEXANDRU ADALBERT 90 


BALINT ALEXANDRU ADALBERT, colonel, d.p. nr. 4604 
(n. 14 aug. 1927, mun. Sighişoara, jud. Mureş; d. 1985). 
Naţionalitatea : maghiară. 

Originea şi apartenența socială : muncitor. 

Profesia de bază la încadrarea în MAI: învăţător. 

Funcţii în organizații politice, de masă şi obşteşti : membru 
UTC din 1945 şi PCR din 1946; membru în TP (1945) ; secretar 
al Comitetului de Partid din Penitenciarul Brăila (1970). 

Studii civile : şapte clase la Şcoala Primară nr. 1 din Sighişoara 
şi Şcoala Normală Maghiară „Korosi Csoma Sandor” din Târgu-Mureş (1938-1942) ; 
Şcoala Normală Maghiară de Învăţători de Stat din Târgu-Mureş (1942-1946). 

Stagiul militar : încorporat la Centrul de Instrucție Securitate MAI Dorohoi (mai 
1950-aug. 1951). 

Studii militare : Centrul de Instructie Cadre Politice MAI Botoşani (iul.-oct. 1951) ; 
curs de perfecţionare aparat financiar, înzestrare, servicii la Direcţia Servicii din MAI 
(15 ian.-18 apr. 1969); cursul scurt de perfecţionare a pregătirii cadrelor cu funcţii 
de conducere din MAI de la Dumbrăviţa (1970) ; curs de servicii de două luni (1976). 

Studii politice : Universitatea Serală de Marxism-Leninism de pe lângă Direcţia 
Generală Politică a MAI (1951-1953). 

Activitatea profesională : activist cultural la Consiliul Sindical din Târgu-Mureş 
(iun. 1946-sept. 1948) ; activist la sectorul „Ieohari Georgescu” PMR din Târgu-Mureş 
(15 apr.-20 oct. 1949); controlor al Centrului Poligrafic „Casa Scânteii” la Centrul 
de difuzare al ziarului Scânteia, sucursala Târgu-Mureş (20 nov.-mai 1950) ; instructor 
la Direcţia Cadre din Direcţia Generală Politică a MAI (2 oct. 1951-1 oct. 1952); şef 
de grupă, locţiitor de secretar şi locţiitor al şefului Biroului Cadre din Serviciul 
Politic al DIGO-MSS/DTG - MAI (1 oct. 1952-1 mai 1955); propagandist de 
batalion la Regimentul 13 Grăniceri (1 mai-12 nov. 1955); inspector prim-cadre la 
Serviciul Cadre din DGPCM (12 nov. 1955-1 oct. 1956); comandant la Colonia de 
Minori Brâncoveneşti (1 oct. 1956-1 aug. 1960). În urma desființării Coloniei de 
Minori Brâncoveneşti, a fost transferat în funcţia de comandant al Coloniei de Minori 
Păltiniş (1 aug. 1960-1 dec 1964). Un referat de cadre întocmit de Serviciul Cadre al 
DGPCM (în septembrie 1964) pe numele maiorului Balint critica metodele folosite 
de comandantul coloniei de minori : „a tolerat ca unele cadre didactice şi salariaţi din 
unitate să folosească metode şi procedee nepedagogice în munca cu minorii, cum sunt 
injurii, bruscarea şi chiar bătaia, lucru ce a dus la slăbirea disciplinei şi scăderea 
prestigiului cadrelor în faţa minorilor”. A fost locţiitor de comandant pentru servicii 
la Penitenciarul Brăila (1 dec. 1964-nov. 1971) ; comandant la Penitenciarul Satu-Mare 
(nov. 1971-31 mart. 1978); locţiitor de comandant pentru pază şi regim la Peniten- 
ciarul Botoşani (31 mart. 1978-30 aug. 1982); a fost trecut în rezervă la 30 august 
1982 prin Decretul Prezidenţial nr. 260. 

Grade succesive : locotenent (1951); locotenent-major (1954); căpitan (1957) ; 
maior (1963); locotenent-colonel (1969); colonel (1976). 

Decorații : medalia „Meritul militar”, clasa a II-a (1955) ; medalia „40 de ani de 
la înfiinţarea PCR” (1961) ; medalia „În Serviciul Patriei Socialiste” (1963) ; medalia 

„A XXV-a aniversare a eliberării Patriei” (1969); medalia „A 50-a aniversare a 
înfiinţării PCR” (1971) ; medalia „25 de ani de la proclamarea Republicii” (1972) ; 
Ordinul „Muncii”, clasa a I-a (1964); Ordinul „În Serviciul Patriei Socialiste”, 
clasa a III-a (1966) ; Ordinul „Meritul Militar”, clasa a II-a (1971) şi clasa I (1977) ; 
Ordinul „Steaua RSR”, clasa a V-a (1974). 

Pedepse : „observare scrisă” pentru întârziere de la program (1953) ; cinci zile de 
arest la domiciliu pentru tolerarea abaterilor de la disciplina financiară (1962) ; 
„mustrare” pentru slabe rezultate la pregătirea militară (1963) ; „avertisment că nu 
corespunde funcţiei” pentru defecţiuni pe linie gospodărească (1961); „mustrare 
scrisă” pentru deficienţe pe linia asigurării pazei şi escortării deţinuţilor (1974) ; 
suspendarea indemnizaţiei de conducere timp de şase luni pentru lipsă de control 
asupra subordonaţilor, deficienţe în organizarea şi supravegherea deţinuţilor, fapt ce 
a dus la evadarea deţinutului Costea Victor (1977). 


BALMUŞ NECULAI, locotenent-colonel (n. 1929). 
Activitatea profesională : şeful Serviciului Spate/Serviciului Înzestrare şi Admi- 
nistratie din DGP (mart. 1967, dec. 1969, 21 nov. 1970). 


BAZAVAN CONSTANTIN, maior. 
Activitatea profesională : şef al Serviciului Personal din DGP (ian. 1948) ; locţiitor 
al directorului Direcţiei Producţie din DGPCUM (iul. 1951). 


BĂDICĂ MIHAI ILIE, colonel (n. 13 nov. 1913, com. Brăneşti, 
jud. Gorj, d. 23 iul. 1988, mun. Bucureşti). 

Naţionalitatea : română. 

Funcții în organizații politice, de masă şi obşteşti : membru PCR 
din 1944 activist PCR şi şef de Stat-Major în formațiunile de „Luptă 
Patriotică” din Craiova (aug. 1944-31 mart. 1945). 

Stagiul militar : nesatisfăcut. 

Studii politice : Şcoala Antifascistă din Lagărul nr. 165, URSS, 
şi Şcoala Marxistă din Moscova (?-1944). 

Activitatea profesională : ajutor operator la cinematograful „Lux” din Craiova (15 
apr. 1929-15 mart. 1935); a fost conducătorul unui grup de 15 partizani antifascişti 
(„Carpaţi”) trimişi de Moscova pentru a hărţui şi raporta prin radio despre trupele 
germano-române stabilite pe teritoriul României (apr.-aug. 1944); ofiţer cu gradul 
de locotenent în Divizia „Tudor Vladimirescu” (sept. 1944-mart. 1945); prim 
chestor al Chesturii de Poliţie Craiova (19 mart. 1945-17 dec. 1946); chestor la 
Chestura Poliţiei Municipiului Iaşi (19 mart. 1945-20 ian. 1949); comandant al 
Miliției Deva, Hunedoara, (1 mai 1949-15 mart. 1950) ; directorul Direcţiei Unită- 
ilor de Muncă din MAI (15 mart. 1950-ian. 1951); director în DGPCUM (ian. 
1951-1952); şeful Secţiei Producţie din Serviciul Penitenciare al MAI (30 mart. 
1953, 23 apr. 1953); şef al Serviciului Pază şi Regim din DLCM (oct. 1953-15 
apr. 1954); şeful DIP/UM 0618 Bucureşti (16 apr.-oct. 1954). La data de 2 iulie 
1954, locotenent-colonelul Bădică Ilie trimitea către toţi comandanții penitenciarelor 

Circulara nr. 68752! în care se preciza: „Conform ordinului Tov. Ministru al 
Afacerilor Interne transmis de Direcţia Secretariat MAI cu nr. 054042/954, de la 
primirea prezentului ordin nu veţi mai pune în libertate condamnaţii politici şi de 
drept comun, cărora în baza hotărârilor Prezidiului Marii Adunări Naţionale li s-a 
acordat graţierea sau suspendarea pedepselor, decât în baza ordinului conducerii 
Ministerului Afacerilor Interne care vă va fi transmis de această Direcţie. În caz că 
veţi primi direct de la Prezidiul Marii Adunări Naţionale sau de la instanţele jude- 
cătoreşti comunicări despre hotărârile Prezidiului Marii Adunări Naţionale prin care 
se acordă graţierea sau suspendarea pedepselor, aceste comunicări nu vor fi executate, 
ci vor fi înaintate imediat Direcţiei Închisori şi Penitenciare, Serviciul Evidenţă 
pentru a fi înaintate Ministerului Afacerilor Interne spre avizare. Vă atragem atenţia 
că prezentul ordin este strict secret de importanţă deosebită şi că nu trebuie să fie 
cunoscut decât de comandantul penitenciarului şi de Şeful Bir. de Evidenţă. De 
executarea întocmai a prezentului ordin răspunde comandantul penitenciarului”?. A 
fost prim-locţiitor al directorului general al DPLC/DGPCM (oct. 1954-30 nov. 1958). 
A fost trecut în rezervă la 30 noiembrie 1958 şi pensionat cu gradul II de invaliditate 
din cauza unui TBC pulmonar; membru în colegiul de redacţie al revistei MAI Pentru 
patrie (?-sept. 1958). După ce a ieşit din DGPCM, Bădică a fost mutat la DGSM?, 


1. DJAN Cluj, fond Penitenciarul Turda, dosar nr. 83, „Ordine circulare strict secrete — 1954”, f. 74. 
Documentul este emis de Serviciul Evidenţă din DIP/UM 0618 Bucureşti şi este semnat de 
locotenent-colonelul Bădică Ilie şi de către locotenentul-major Matei R. Ioan, locţiitor al şefului 
Serviciului Evidenţă din aceeaşi Direcţie. De asemenea, documentul poartă menţiunea „strict 
secret de importanţă deosebită” şi apostila ministrului de Interne, Alexandru Drăghici. 

2. Acest document demonstrează faptul că în anii '50 ordinele sau deciziile structurilor de conducere 
ale MAI prevalau în faţa unor hotărâri ale instanţelor judecătoreşti sau chiar ale organului 
suprem al puterii de stat (cu activitate permanentă, anume, Prezidiul Marii Adunări Naţionale). 

3. Încă din primul an cu economie planificată (1949), PMR a deschis o serie de şantiere în industria 
de construcţii, carboniferă şi siderurgică, însă deficitul de forţă de muncă era foarte mare în 
raport cu obiectivele propuse de conducerea de partid şi de stat a acelei epoci. Problema a fost 
rezolvată la 1 septembrie 1949 când, printr-o hotărâre a CC al PMR, s-a decis folosirea tinerilor 
excedenţi contingentului pe şantierele RPR, prin înfiinţarea unei mari unităţi de muncă. Între- 
buinţarea tinerilor recruți pe şantierele republicii populare trebuia să fie mai puţin costisitoare 
decât munca prestată de muncitorii cu aceeaşi calificare. Serviciul Muncii a fost înfiinţat prin 
Decretul nr. 2 din 14 ianuarie 1950 şi plasat în subordinea Ministerului Construcţiilor. Scopul 
acestei instituţii, aşa cum preciza articolul 1 al decretului, era de a utiliza raţional forţa de muncă 
a tinerilor excedenţi contingentului şi de a participa la executarea lucrărilor de construcţii de 
interes general. În categoria „tinerilor prisos de contingent” intrau cei care aveau origine 
nesănătoasă, tinerii delincvenţi sau cei care nu îndeplineau standardele de recrutare ale MFA şi 
MAI. Aceştia erau puşi la dispoziţia Serviciul Muncii unde efectuau serviciul militar egal ca 
durată cu cel din MFA sau MAI (pentru efectuarea stagiului în Serviciul Muncii nu trebuiau să 
depăşească vârsta de 26 de ani). În cadrul Serviciului Muncii a fost înfiinţată Direcţia Generală 
a Serviciului Muncii. Aparatul central al DGSM cuprindea mai multe Direcţii (Politică, 
Organizare, Administrativă, Contabilitate, Cadre), Serviciul Medico-Militar, Serviciul Planificării, 
Oficiul Juridic şi Corpul de Control. La nivel teritorial, la începutul anului 1950, au fost 
organizate centre regionale şi brigăzi de muncă, ca mari unităţi, care aveau în subordine 
detaşamente şi secţii de muncă independente. În mai 1950, aceste mari unităţi s-au transformat 
în Direcţii Regionale de Muncă (de-a lungul timpului, efectivele unei DRM au variat ca număr, 
între 3.000 şi 12.000 de militari constructori), care aveau în subordine grupări de muncă 

ca angajat civil, în funcţia de director general adjunct al DGSM, unde a stat până la 
desfiinţarea acestei instituţii (16 sept. 1959-4 ian. 1961). La data de 9 septembrie 
1961, în HCM nr. 569 (nepublicată) se menţiona numirea tov. Bădică Mihai Ilie în 


(desfiinţate în 1955), iar acestea, la rândul lor, aveau în subordine detaşamente de muncă sau 
secţii de muncă independente. Detaşamentul de muncă a fost unitatea cea mai stabilă din întreaga 
existenţă a DGSM, efectivul unui detaşament variind între 250 şi 2.500 de militari. O parte 
dintre efectivele de ostaşi constructori erau folosite de DGSM, iar alta era cedată pentru 
executarea de diferite lucrări de construcţii aferente ministerelor, departamentelor şi între- 
prinderilor de stat ale RPR. Condiţiile în care instituţiile de stat puteau folosi ostaşii constructori 
ai DGSM erau stabilite de un regulament al condiţiilor de întrebuințare a ostaşilor constructori 
(HCM nr. 807 din 3 august 1951). În august 1951, unităţile repartizate pentru lucru MIPC s-au 
organizat într-un comandament de muncă independent sub numele de Oficiul Detaşamentelor de 
Muncă din Industria Carboniferă (ODMIC), instituţie plasată în subordinea directă a MIPC. La 
14 ianuarie 1956 a fost emis Decretul nr. 16 pentru reorganizarea Serviciului Muncii şi a 
Direcţiei Generale a Efectivelor din cadrul MCIMC în Direcţia Generală a Serviciului Muncii 
de pe lângă Consiliul de Miniştri. Tot prin acelaşi decret, ODMIC a fost scos de sub tutela 
Ministerului Industriei Cărbunelui şi trecut sub conducerea DGSM (din cauza creşterii numărului 
de muncitori angajaţi în industria carboniferă, efectivele de ostaşi constructori s-au redus, astfel 
că, în anul 1958, în acest domeniu nu mai rămăsese niciun militar constructor). De asemenea, 
unităţile de muncă ale DGSM au fost reorganizate pe direcţii regionale ale detaşamentelor de 
muncă (DRDM : nr. 1 Bucureşti; nr. 2 Constanţa: nr. 3 Bacău ; nr. 4 Braşov; nr. 5 Timişoara; 
nr. 6 Craiova ; nr. 7 Petroşani; nr. 9 Cluj; nr. 12 Hunedoara; nr. 13 Ploieşti; nr. 16 Ștei). În 
1958, ca urmare a unor reduceri de efective, DRDM-urile au fost desfiinţate, iar cele 27 de 
detaşamente rămase au fost subordonate direct DGSM. În perioada 1958-1959, din cauza 
creşterii volumului de lucrări de construcţii şi de hidroamelioraţii, DGSM şi-a mărit efectivele, 
acest lucru făcând ca DRDM-urile să fie reînfiinţate. Astfel, au luat naştere: DRDM 101 
Bucureşti; DRDM 102 Galaţi; DRDM 103 Timişoara şi DRDM 104 Hunedoara. Decretul nr. 3 
din 10 ianuarie 1951 stabilea, prin articolul 5, că durata serviciului militar activ este de doi ani 
pentru soldaţii şi sergenţii în termen din Forţele Armate de uscat şi de trei ani, pentru cei din trupele 
de artilerie şi blindate. Tinerii care efectuau serviciul militar în unităţile de muncă nu erau 
menţionaţi în conţinutul Decretului nr. 3/1951 (pentru reglementarea serviciului militar). În 
1952, prin Decretul nr. 56 privind modificarea articolului $ din Decretul nr. 3/10 ianuarie 1951 
pentru reglementarea Serviciului militar, durata serviciului militar pentru tinerii „prisos de 
contingent” care efectuau serviciul militar în unităţile de muncă era stabilită la trei ani. În 
expunerea de motive care însoțea Decretul nr. 56/1952, ministrul Forţelor Armate, generalul de 
armată Emil Bodnăraş (iniţiatorul proiectului), spunea : „În prezent Ministerul Forţelor Armate 
are prevăzut în plan executarea unor lucrări de construcţii militare ce necesită mână de lucru şi 
timp îndelungat. Mâna de lucru - în efectuarea acestor lucrări - se realizează prin folosirea 
surplusului de contingent timp de 2 ani, socotiți ca durata stagiului militar. Având în vedere că 
cu efectivele actuale şi cu durata de 2 ani nu se pot înfăptui prevederile planului, propunem ca 
durata de folosire a surplusului de contingent în unităţile de muncă să fie majorate de la 2 la 3 
ani”. Trei ani mai târziu, Decretul nr. 508 din 19 noiembrie 1955 privind modificarea articolului 
5 al Decretului nr. 3 din 10 ianuarie 1951 referitor la reglementarea serviciului militar activ din 
Forţele Armate ale RPR preciza faptul că durata serviciului militar activ pentru ostaşii din 
unităţile de lucru este de 2 ani de zile. În cei 11 ani de existenţă, DGSM a furnizat mână de lucru 
unor instituţii esenţiale pentru economia naţională: MCIMC, MPC, MMC, MM, MIL, MEE, 
MAS şi Trusturile de Construcţii de pe lângă Sfaturile Populare. Militarii constructori au 
participat la : construcţia şi reconstrucţia Combinatului Siderurgic de la Hunedoara ; cocseria şi 
furnalul de la Călan ; reconstrucţia uzinelor de la Reşiţa ; bazinul carbonifer din Valea Jiului; 
reconstrucţia şi înfrumusețarea oraşelor Petroşani, Lupeni, Vulcan, Aninoasa; construcţia 
oraşelor Victoria, Lucăceşti şi Ştei ; Şantierul de la Salva Vişeu ; Hidrocentrala „V.I, Lenin” (în 

funcţia de director general adjunct la Direcţia Generală a Recrutării şi Repartizării 
Forţelor de Muncă de pe lângă Consiliul de Miniştri (9 sept. 1961-31 mart. 1966); 
directorul general adjunct al Direcţiei Generale a Rezervelor de Stat (31 mart. 1966-4 iul. 
1975) În această funcţie, în perioada 1969- 1975, Bădică a câştigat lunar 6.000 de lei. 

În contextul în care Nicolae Ceauşescu începuse opera de dezavuare a regimului 
dejist şi a uneltelor acestuia, în faţa Comisiei de Partid au fost chemaţi (în data de 
18 martie 1968) mai mulţi foşti ofiţeri superiori cu funcţii de conducere ai MAI. Cu 
această ocazie, Bădică Ilie a răspuns unor întrebări adresate de către membrii comisiei 
(Gheorghe Stoica, Vasile Patilineţ, Grigore Răduică!). Fostul colonel Bădică povestea 
(reproducem din stenograma şedinţei) : 


Tov. Bădică : În 1950 am venit de la Deva ca director al unităţilor de muncă care se 
ocupau cu altceva, iar în 1952 am venit la penitenciare. Unităţile de muncă se ocupau 
cu altfel de deţinuţi decât cu condamnaţii — erau internaţi în colonii de muncă. Au fost 
vreo trei asemenea colonii separate de penitenciare şi făceam muncă pe la grădinării, 
canal. Aceştia erau internaţi pe baza Deciziei nr. 9 a MAI - nu era nicio hotărâre a 
Consiliului de Miniştri, sau Lege, ci o hotărâre făcută de Teohari şi păstrată până s-a 
desfiinţat. Termenul era de 1-5 ani. 


perioada 1952-1960, ponderea ostaşilor constructori la ridicarea hidrocentralei a fost de 70% din 
totalul muncitorilor) ; combinatele chimice de la Borzeşti, Oneşti, Săvineşti, Chiscani, Govora, 
Năvodari şi Făgăraş ; rafinăriile de la Dărmăneşti, Teleajen şi Brazi ; podul „Prietenia” de la 
Giurgiu ; şantierul Casei Scânteii din Bucureşti; laminorul de la Roman ; fabrica de rulmenţi de 
la Bârlad ; diferite şantiere de hidroamelioraţii şi campanii de recoltare. Efectivul mediu anual 
al DGSM a fost de 73.000 de militari constructori, iar efectivul cel mai ridicat a fost de 
143.880, în anul 1952, când au fost deschise mari lucrări în construcţie şi în industria 
carboniferă. Volumul total de efective primit în DGSM între 1950 şi 1961 a fost de 520.000 de 
militari constructori, ceea ce înseamnă că, în perioada 1949-1960, din 5 tineri apți pentru 
serviciul militar, unul a prestat serviciu în unităţile DGSM. Soldaţii, subofiţerii şi ofiţerii de 
construcţii din Serviciul Muncii se bucurau de toate drepturile şi îndatoririle prevăzute de legile 
şi regulamentele militare, aflându-se sub jurisdicţia Codului Justiţiei Militare. Cadrele Serviciului 
Muncii puteau urma cursuri de perfecţionare/reciclare în şcolile proprii. „Bătăliile” ostaşilor 
constructori se duceau pe frontul şantierelor din economia RPR sau în industria minieră, armele 
lor fiind lopeţile şi târnăcoapele. Evidenţa tinerilor „prisos de contingent” era ţinută de MFA, 
care punea la dispoziţia Ministerului Construcţiilor efectivele de recruți. DGSM a fost desfiinţată 
în data de 4 ianuarie 1961 prin Decretul nr. 2, deoarece s-a considerat că procesul de mecanizare 
a producţiei, colectivizarea masivă a ţărănimii şi calificarea unui mare număr de muncitori au 
condus la constituirea unei semnificative forţe de muncă. În aceste condiţii, s-a apreciat că 
folosirea efectivelor de militari constructori nu mai era necesară. Stagiul efectuat de militarii 
constructori în DGSM urma să se socotească vechime în muncă în sectorul de construcţii dacă 
respectivii se angajau ca muncitori civili pe șantierele de construcţii. Toate actele normative care 
au reglementat organizarea şi funcţionarea DGSM în cei 11 ani de existenţă (Decrete şi HCM), 
nu au fost publicate în Buletinul Oficial al RPR, fiind considerate drept „secrete de stat” 
(adresăm mulţumiri domnului Titi Dumitrescu-Ceauşu, preşedintele Asociaţiei Foştilor Soldaţi 
din Detaşamentele de Muncă Forţată din România, pentru informaţiile suplimentare legate de 
organizarea Serviciului Muncii). 

1. La acea dată, Gheorghe Stoica era membru supleant al Comitetului Executiv al CC al PCR, Vasile 
Patilineş era membru al Secretariatului CC al PCR, iar Grigore Răduică era general-maior în cadrul 
MAI şi şef al Secţiei Controlul Muncii în MFA, MAI şi Justiţie a CC al PCR (Florica Dobre 
(coord.), Membrii CC al PCR, 1945-1989. Dicţionar, Editura Enciclopedică, Bucureşti, 2004). 

Tov. V. Patilineţ: Nu. De la 2 luni la 5 ani. 

Tov. Gh. Stoica: Cine stabilea ? 

Tov. Bădică: Un colectiv condus de Dulgheru care prezenta tabele şi nu ştiu dacă 
exista o comisie care să judece, pentru că veneau tabele aprobate nu ştiu de cine şi se 
dădea ordin pe regiuni câţi să fie trimişi, şi noi mergeam la gară ca să-i primim. 
Tov. Gh. Stoica: Decizia aceasta avea la bază vreun decret? 

Tov. Bădică : Nu, pe nicio bază. Era o decizie de internare. În afară de faptul că avea 
MAI Decretul, paralel cu aceste unităţi de muncă exista şi unitatea Canalul, condusă de 
Direcţia Penitenciare unde erau duşi oamenii condamnaţi sau preventivi ; erau mulţi în 
penitenciare şi debuşeul era Canalul şi Bicazul, care înghiţeau deţinuţii. La unităţi 
veneau oamenii care erau reacţionari, care vorbeau rău, care nu dădeau cotele obligatorii 
pentru stat — era vorba de ţărani, de tăinuitori ş.a.m.d. Au mai venit studenţi, în special 
de la Bucureşti, care au frecventat biblioteca franceză, şi erau în număr de 500, unde 
se spunea că a fost focar de spioni. Noi am sesizat tovarăşului Pintilie şi timp de 3 luni 
de zile au fost nişte organe de anchetă care au triat... 

Tov. Gh. Stoica: Cine era ministru la Interne ? 

Tov. Bădică : Ministru de Interne era tov. Teohari şi după aceea a venit tov. Drăghici. 
Tov. Gh. Stoica: Nu era Pavel? 

Tov. Bădică : Mai târziu a venit Pavel. Deja se făcuse toată treaba asta. Ce se întâmpla 
în penitenciare ? Cele mai mari crime care s-au văzut şi s-au întâlnit în perioada anilor 
1949-1951, şi este vorba aici de aşa-zisa demascare care era condusă personal de 
tovarăşul Pintilie. Nimeni nu avea dreptul să intre în penitenciare decât organul care era 
desemnat cu asemenea drepturi. Vă spun aceasta pentru că eu, când am venit la 
penitenciare, am făcut primul drum la Ocnele Mari. Am vrut să merg prin celule să văd 
care este situaţia, dar la unele dintre ele nu mi s-a permis să intru. Am întrebat: de ce 
nu mi se permite că sunt directorul direcţiei şi mi s-a răspuns că este ordinul tovarăşului 
Pintilie să nu intre nimeni. Totuşi am intrat în 3 din ele şi m-am îngrozit ce am putut 
vedea : oameni cu capul umflat, bătuţi groaznic ş.a.m.d. Am întrebat: ce se întâmplă 
aici şi spunea că nu ştie pentru că nu i se dă voie să ştie. Se băteau legionarii între ei. 
Erau schingiuiţi ca să spună cine din sat sau din localitatea respectivă a fost legionar, 
şi acela ca să scape de bătaie spunea pe cine îi venea în minte, chiar dacă nu fusese. Cei 
care erau aduşi erau bătuţi de legionari să spună că au fost şi vrând nevrând trebuiau 
să spună că au fost legionari chiar dacă nu au fost. Într-o bună perioadă de timp au 
venit în lagăr nu elementele reacționare, ci tocmai oamenii cinstiţi despre care legionarii 
spuneau că au fost — legionarii pe cei adevăraţi nu-i spuneau şi se băteau între ei. Erau 
metode fasciste (!). Mi-am întrerupt inspecția şi am venit la col. Baciu şi i-am spus că 
acolo se omoară oamenii între ei. El spune că ştie pentru că şi la Piteşti şi în alte părţi 
este la fel. Mie mi-a spus să nu mă amestec în chestia asta. În 1951 se apropia de sfârşit — 
ce fusese de aflat se aflase, şi tov. Pintilie a dat ordin să se termine. După venirea 
tovarăşului Pavel s-a organizat un proces despre cei care au săvârşit atrocități în 
penitenciare şi la acest proces au fost judecaţi capii celor care erau puşi să facă ancheta 
dintre legionari. Un număr de 19 dintre ei au fost condamnaţi la moarte (tot dintre 
deţinuţi). Atunci a fost închis şi Sepeanu! pentru vreo 3-4 ani, ca unul care a condus 
această acţiune, însă la proces, sau mi se pare după aceea, a spus că a primit ordin de 
la tov. Pintilie să facă acest lucru şi deci tov. Pintilie îl lasă pe el singur acum. Iată deci 
că organizarea pornea de sus. 


1. Când s-a înfiinţat Securitatea s-a ales cu postul de şef al Direcţiei Regionale de Securitate 
Bucureşti, iar din 1950 a preluat conducerea Serviciului Inspecţii al Direcţiei Generale a 
Penitenciarelor. 

Tov. Gh. Stoica : Deci acest regim de schingiuiri, de maltratare care a mers până acolo 
încât oamenii au fost omorâţi în bătaie pornea din interiorul diferitelor lagăre şi 
închisori, dar a fost pe baza unor ordine, nu din iniţiativa celor din închisori, pentru că 
unii cred că a fost din închisori. 

Tov. Bădică : Acţiunea a fost organizată. 

Tov. Gh. Stoica: Comandanții au primit instrucţiuni şi pentru realizarea dispoziţiilor 
şi-au ales elemente din rândul deţinuţilor. Deci pe baza acestor ordine s-a făcut. 
Problema mergea mai sus. 

Tov. Bădică : Cred şi părerea mea este că şi tovarăşii de mai sus cunosc. Au acceptat 
această chestiune. Era prin 1951. De fapt ea a început din 1948-1949, când era Teohari 
la Interne, şi a mai continuat o perioadă, dar nu s-au sfârşit definitiv atrocitățile. A mai 
continuat şi după devierea de dreapta. 

Tov. Gh. Stoica: Aceasta înseamnă şi după 1952? 

Tov. Bădică: Da. Adică acţiunea a continuat în penitenciare, dar nu se mai foloseau 
acestea precum de a se pune să bată unii pe alţii. 

Tov. Gh. Stoica : În 1952 ce forme a luat regimul acesta? 

Tov, Bădică : Sesizat fiind tovarăşul Drăghici de aceste probleme, se pare că a dat ordin să 
se înceteze şi să se cerceteze cei care au organizat sau au săvârşit acţiuni de au murit 
oamenii, şi în felul acesta s-a terminat. S-a terminat cu această categorie şi a continuat 
cu alta. 

Tov. Gh. Stoica: Am înţeles că începând din 1948 până spre 1952 era o metodă de a 
se pune deţinuţii să se bată între ei până la omorâre pentru aşa-zisa demascare. După 
cum ai spus, nu era iniţiativa organelor respective de la închisoare sau lagăre, ci acestea 
se făceau pe baza unui ordin de sus făcut de un anume serviciu şi era sub conducerea 
directă a lui Pintilie. Ceea ce era mai sus este o închipuire a dumitale, o prezumție. 
Tov. Bădică : Da. 

Tov. Gh. Stoica : După 1952 sau devierea de dreapta, deci după înlăturarea lui Teohari 
şi venirea unui nou ministru s-a renunţat la metodele acestea de a se bate între ei. Dar 
regimul terorilor în închisori a încetat? A luat o altă formă? 

Tov. Bădică: Nu a încetat regimul de teroare dar problema bătăii între deţinuţi s-a sistat 
şi datorită faptului că Ministerul de Interne s-a împărţit în două şi tov. Pavel când a venit 
a cercetat sau a vrut să cunoască îndeaproape astfel de probleme şi s-a făcut un proces al 
celor care au schingiuit şi maltratat oamenii şi atunci au fost condamnate cele 19 persoane. 
Tov. Gh. Stoica: Până în ce an ai lucrat? 

Tov. Bădică : Eu am venit în 1950 la MAI şi am lucrat până în 1952 la Colonii (se 
referă la unităţile de muncă, desfiinţate în 1952 şi transformate în colonii - n. n.) când 
s-a desfiinţat şi s-a împărţit în două: Direcţia Penitenciare cu închisorile propriu-zise 
şi Direcţia Lagăre cu lagărele de muncă. Eu am lucrat până în 1956 (în fapt a fost 
pensionat în 1958 - n.n.), când m-am îmbolnăvit şi am plecat de acolo. 

Tov. Gh. Stoica : În aceşti 4 ani de zile ce regim era? 

Tov. Bădică : După asta a fost un regim corespunzător unde nu se mai bătea, nu se mai 
schingiuia ca-n cadrul coloniilor. 

Tov. Gh. Stoica: Deci nu a încetat schingiuirea ? 

Tov, Bădică : În colonii nu încetase. Comandanții de acolo foloseau în continuare 
aceleaşi metode, ba mai mult, prima metodă care au încercat-o a fost de a împuşca pe 
cei care evadau, asta ca să nu se mai întâmple, şi îi dădea exemplu ca scăpaţi de sub 
escortă, Se cunoaşte că s-a întâmplat cu vreo 7 la aceste colonii şi ducându-mă în 
control cu tov, adjunct Jianu la Poarta Albă, a atenţionat toţi comandanții „să nu se mai 
întâmple aşa ceva”. Exista un centru de coordonare la Constanţa unde era Albon și 
Cosmici, şi coloniile trebuia să dea producţie, Pentru aceasta era mare bătălie, întrecere 
care să-şi facă planul. Ori erau şi deţinuţi care nu voiau să iasă la lucru, şi atunci se 

foloseau metodele acestea de a pune pe alţi deţinuţi să bată şi băteau şi milițienii, chiar 
şi unii dintre ofiţeri. Acestea se întâmplau la coloniile de la Culme şi Poarta Albă. 
Tov. Gh. Stoica: Cum se bătea, se dădea o palmă, un băț? 

Tov. Bădică : Şi eu am crezut aşa ceva, dar s-a întâmplat că au fost bătuţi până la leşin... 
Tov. Gh. Stoica : ... se cheamă tortură. 

Tov. Bădică: Asta era la Culme unde se aflau peste 1.500 de oameni, metodă care o 
foloseau unii ofiţeri în frunte cu comandantul. Acest Albon a fost condamnat pentru unele 
crime de război. Înainte de 1944, el şi-a însuşit de la evrei o serie de bunuri şi, mai 
târziu, a ajuns la Securitate, dar i s-a dat drumul şi a fost numit comandant la o colonie din 
aceasta, unde şi-a făcut de cap: bătea şi schingiuia oamenii. După aceea i s-a făcut un 
proces dar pentru ce afaceri a făcut înainte, nu pentru schingiuirile făcute de el şi admise. 
Tov. Gh. Stoica: Pentru ce crezi că nu i s-a făcut un proces pentru schingiuiri ? 

Tov. V. Patilineţ: Conducerea ministerului ştia acest lucru? 

Tov. Gh. Stoica : Era pe linia ministerului să se bată, să se schingiuiască. Parcă spuneai 
că s-a luat hotărâre să se termine. 

Tov. Bădică : S-a luat hotărâre tot în ce mă privea pe mine, dar chestiunea a continuat. 
Tov. Gh. Stoica: De ce? 

Tov. Bădică : Acestea erau metodele care le-au folosit, pentru că dacă directorul de la 
Securitate bătea sau dădea cu piciorul în deţinuţi, atunci după ce acesta pleca, ceilalţi 
îi omora pe deţinuţi. 

Tov. V. Patilineţ: Ce părere ai, au fost conştienţi sau influenţaţi de sus? Cunoşti, sub 
o formă sau alta, că s-a trecut cu vederea şi aceşti comandanţi de colonii de muncă au 
fost lăsaţi să-şi facă de cap? 

Tov. Bădică : Eu cred că de sus a existat o influenţă, pentru că Pintilie avea un serviciu 
special care îi dădea rapoarte ; era serviciul „D” care informa : şi dacă un comandant 
de unitate bea o ţuică mai mult, şi despre asta ştia tovarăşul Pintilie. Era un serviciu de 
informare care îi raporta tovarăşului Pintilie. 

(...) i 

Tov. Gh. Stoica: In închisori ce regim era? 

Tov. Bădică : În 1956 nu mai era nimic. 

Tov. Gh. Stoica: Nu mai erau secţii? 

Tov. Bădică : Nu erau. 

Tov. V. Patilineţ: Cum? Dar zarca nu era? 

Tov. Bădică : Era o secţie unde nu aveam acces, dar se bătea. Aceasta era la Jilava unde 
s-a construit o casă şi cei care veneau pe linia administraţie: erau cercetaţi, schingiuiţi, 
bătuţi, împuşcaţi. 

Tov. Gh. Stoica: Cu sentinţă sau fără? 

Tov. Bădică : Erau omorâţi în bătaie. De acest lucru vorbea şi personalul care era acolo, 
cu toate că nu avea voie să spună nimic. Aceştia nu erau pe bază de sentinţă. Fiecare 
regiune de Securitate avea o secţie cu numele de contrarevoluţionari cum era la Făgăraş, 
dar aici toată închisoarea era a lor, iar noi nu aveam decât paza deţinuţilor. Acolo erau 
foarte mulţi necondamnaţi, nici măcar cu decizia aceasta. Au stat ani mulţi acolo. Când 
s-a căutat să se intre în legalitate, mai erau 70 şi spunându-i Bucşan de aceştia lui Pintilie, 
acesta i-a spus: „Ce te bagi, că nu-i treaba ta” spunea că-i opreşte pentru anchetă. 
Tov. Gr. Răduică : Procesul şi condamnările de care vorbea tov. Bădică se referă la unele 
elemente condamnate în legătură cu atrocitățile care au avut loc la Salcia - înfiinţată în 
primăvara anului 1952 ; de la început acolo s-au săvârşit atrocități şi au murit oameni 
după ce Ministerul de Interne s-a despărţit în vara sau toamna lui 1952 (în septembrie 
1952 s-a înfiinţat MSS ca organ independent de MAI - n.n.) şi a luat penitenciarele, 
iar coloniile erau direct subordonate Securităţii, atrocitățile au continuat şi abia în 
iarnă când a auzit ministrul (pe atunci era Pavel) a cerut să fie luate măsuri şi condamnaţi 

cei vinovaţi. La Salcia s-a început de prima dată, de la înfiinţare, prin acţiuni admise 
de sus, de teroare prin împuşcare fără vină sau pentru fapte minore. S-a continuat chiar şi 
după ce s-a separat Securitatea de Interne, dar când a ajuns la urechea ministrului, a luat 
măsuri şi a acţionat pentru salvarea celor care mai erau şi condamnarea celor vinovaţi. 
Mai târziu însă s-a revenit asupra celor care se făceau vinovaţi de săvârşirea atrocităților, 
au fost graţiaţi şi li s-a dat chiar funcţii în Ministerul de Interne, li s-a dat grade etc. 
Tov. Bădică: Aceştia erau de la Salcia şi Poarta Albă. După ce au fost judecaţi şi 
condamnaţi, ei au apărut în diferite penitenciare cu deţinuţii pe care îi bătuse. Însă am 
primit dispoziţie de la conducerea ministerului, respectiv tovarăşul Drăghici, ca pe toţi 
aceştia să-i strângem într-un penitenciar separat întrucât exista pericolul să iasă un 
scandal pe chestia asta, între ei, şi aşa mai departe. La dispoziţia dată de dânsul au fost 
strânşi şi trecuţi la Ocnele Mari. Aceştia, mai târziu, au început să facă diferite 
memorii în care arătau că sunt nevinovaţi, au fost judecaţi fără apărare, că martorii au 
fost deţinuţi cu care au avut conflicte, că nu li s-a dat dreptul să aibă apărare şi ei 
consideră că sunt nevinovaţi şi că pentru faptul că au bătut un deţinut nu trebuia să ducă 
la condamnarea lor. Astfel de memorii şi rapoarte se făceau şi erau trimise tuturor 
organelor. Au fost trimise şi au primit şi col. Baciu şi Mureşan (Alexandru Mureşan, 
adjunctul ministrului MAI - n.n.) şi mie, iar altele la conducerea ministerului. 

Într-o toamnă, şi mi se pare în toamna lui 1953, când eu plecam spre Brad să primesc 
minele de aur de la Ministerul Minelor, eram împreună cu tovarăşul Drăghici... Îmi 
reamintesc că era în 1954. În drum, tovarăşul Drăghici povestea ceva de penitenciarul 
de la Ocnele Mari între care spunea că acolo există o uşă de la celula unde a stat închis 
tovarăşul Gheorghiu-Dej şi pe care se află o inscripţie, că ar fi bine să o aducem la 
muzeu. Cu această ocazie, mă întreabă ce fac „aceia” la Ocnele Mari. Am întrebat: 
care aceia, că sunt mulţi acolo ? Cum care aceia — îmi răspunde - aceia care i-aţi adunat 
acolo în proces cu deşteptul de Pavel (Ioan Pavel, fost comandant la Coloniei MAI 
Salcia în 1953 - n.n.) şi care a vrut să arate că este mare om de stat. Am spus că sunt 
acolo toţi. Zice: am primit şi eu nişte memorii şi se pare că nu sunt chiar aşa de 
vinovaţi. Zice : Cine nu a putut să dea o palmă în asemenea condiţii ; e revoluţie doar. 
Să-i condamni la muncă silnică! M-a întrebat: sunt multe cazuri? I-am spus că da, sunt 
vreo 20 ; i-am spus de Pavel Ion de la Salcia care era cel mai rău. Se pare că tovarăşul 
Drăghici a fost într-o anumită împrejurare la Ocnele Mari sau i-a spus Mureşan pentru 
că unul dintre ei pe nume Borcea Liviu spunea în memoriu, printre altele: „noi nu 
ne-am pierdut încrederea în partid, deşi suntem în situaţia aceasta”. Acest lucru a frapat 
foarte mult şi tovarăşul Drăghici a dat ordin să luăm un memoriu şi să-l ducem la 
minister, lucru care s-a întâmplat. Tov. Drăghici a ordonat o anchetă, dar nu ştiu în ce 
măsură s-a făcut. Am auzit că se cerea să se revizuie procesul. Până la urmă nu s-a mers 
pe calea aceasta de revizuire a procesului pentru că se cunoştea rezultatul ci s-a mers pe 
o cale de proiect de decret în baza anchetei făcute. Decretul a mers la semnat şi după 
aceea ăştia au ieşit din închisoare ca eroi, că au suferit degeaba şi au fost repuşi în drepturi, 
li s-au dat grade şi unii chiar încadraţi în MAI. A fost un decret care nu s-a publicat 
niciodată. Nu s-a făcut revizuirea procesului cu milițienii pentru că se arăta realitatea!. 


Decorații : medalia sovietică „Victoria” (1945); medalia „10 ani de la înfiinţarea 
primelor unităţi ale Armatei Populare Române” (1953); medalia „40 de ani de la 
înfiinţarea PMR” (1961); medalia „În cinstea încheierii colectivizării agriculturii” 
(1962); medalia „25 de ani de la proclamarea Republicii” (1972); medalia „30 de 


1. ACNSAS, fond Documentar, dosar nr. 54, vol. 3, „Stenograma declaraţiei date în faţa Comisiei 
de partid la data de 18 martie 1968 de către tovarăşul Bădică”, ff. 89-97. 

ani de la eliberarea României de sub dominaţia fascistă” (1974); Ordinul sovietic 
„Steaua Roşie” (?); Ordinul „Steaua Republicii Populare Române”, clasa a V-a 
(1954); Ordinul „Apărarea Patriei”, clasa a III-a (1954); Ordinul „23 August”, 
clasa a V-a (1959); Ordinul „Muncii”, clasa a II-a (1963) şi clasa I (1973) ; Ordinul 
„Tudor Vladimirescu”, clasa a V-a (1969). Ordinul sovietic la 19 decembrie 1973, 
„Pentru activitate îndelungată în mişcarea muncitorească şi merite deosebite în opera 
de construire a socialismului, cu prilejul împlinirii vârstei de 60 de ani”, Consiliul de 
Stat al RSR i-a conferit directorului general adjunct al Direcţiei Generale a Rezervelor 
de Stat, Ilie Bădică „Ordinul Muncii”, clasa I!. 

Grade succesive: căpitan (23 ian. 1949); maior (30 dec. 1950); locotenent- 
-colonel (31 dec. 1951); colonel (30 ian. 1956). La 26 august 1969, prin emiterea 
HCM nr. 738, i s-a acordat gradul de general-maior în rezervă. 


BĂDICEANU GHEORGHE, locotenent-colonel. 

Activitatea profesională : şeful Oficiului Tehnic Minier din DPLC/DGPCM (4 apr.- 
-iul. 1956). La 1 iunie 1955, în baza HCM 9797, ministrul Afacerilor Interne a emis 
Ordinul secret nr. 502 prin care s-au înfiinţat în cadrul DPLC : 


1) „Trustul Aurului” cu sediul în Gura Barza, comuna Criîscior, având în subordine 
întreprinderile miniere „Barza” (comuna Tărăţel), „Gheorghe Doja” (comuna 
Zlatna) şi „Roşia Montană” (comuna Roşia Montană) ; 

2) „Oficiul Tehnic Minier” cu sediul în Bucureşti, având în subordine „Trustul 
Aurului” şi întreprinderile miniere „7 Noiembrie Nistru” (raionul Şomcuţa Mare), 
„Steaua Roşie Cavnic” (raionul Târgu Lăpuş) şi „Jozsa Bela Baia Sprie” (raionul 
Şomcuţa Mare). Aceste trei întreprinderi miniere urmau să fie coordonate numai 
din punct de vedere tehnic şi al îndeplinirii planului de producţie. 


„Trustul Aurului” şi „Oficiul Tehnic Minier” urmau să funcţioneze în subordinea 
DPLC ca formaţiuni independente cu ştampilă şi sigilii proprii. 


BĂDIŢOIU CONSTANTIN, general de brigadă. 

Activitatea profesională : ofiţer în Serviciul Pază, Regim şi Evidenţă Operativă din 
DGP (1984) ; şeful Serviciului Pază din DGP (12 iun. 1996) ; şeful Direcţiei Siguranţă 
Deţineri şi Regim Penitenciar din DGP (7 febr. 2002) ; şeful DGP (4 febr. 2004). 


BĂLTĂREŢU GHEORGHE, căpitan, d.p. nr. 1278 (n. 13 iun. 1905, com. 
Mihai Bravu, jud. Giurgiu). 

Naţionalitatea : română. 

Originea şi apartenenţa socială : ţăran mijlocaş. 

Profesia de bază la încadrarea în MAI: blănar. 


1. Decretul nr. 666/1973 privind conferirea „Ordinului Muncii”, clasa I, tovarăşului Ilie Bădică, 
în Buletinul Oficial al RPR, partea I, nr. 203, 21 decembrie 1973. 

2. HCM nr. 979 din 1 iunie 1955 privind trecerea unor întreprinderi de la Ministerul Metalurgiei 
la MAI, înfiinţarea Trustului Aurului şi a Oficiului Tehnic Minier din MAI, precum şi reorga- 
nizarea trusturilor miniere ale Ministerului Metalurgiei. Acest act normativ va suferi în 1958 
două modificări, iar în 1960 va fi abrogat prin HCM nr. 475. 

Funcţii în organizații politice, de masă şi obşteşti: membru PCR. 

Studii civile: şapte clase. 

Stagiul militar : satisfăcut. 

Studii politice : Şcoala de Partid din cadrul Direcţiei Generale Politice a MAI. 

Activitatea profesională : locţiitor politic al Direcţiei Unităţilor de Muncă - MAI 
(1 apr.-10 oct. 1950); comandant al Centrului de Triere Bucureşti din cadrul Direcţiei 
Unităţilor de Muncă - MAI (13 oct. 1950-1 ian. 1951); şef al Serviciului Reeducări 
din Direcţia Unităţilor de Muncă - MAI (1 ian. 1951-?). 

Grade succesive : căpitan (1950). 

Pedepse : trei zile de arest sever pentru lipsă de vigilenţă şi neglijenţă în serviciu : 
în ziua de 9 decembrie 1950 a permis internaţilor Haralambie Constantin şi Coravu 
Dumitru să circule liberi prin oraş. 


BĂNCILĂ DUMITRU DUMITRU, colonel, d.p. nr. 4595 
(n. 30 mart. 1927, com. Bucşani, jud. Dâmboviţa; d. 2003). 

Naţionalitatea : română. 

Originea şi apartenenţa socială : muncitor. 

Profesia de bază la încadrarea în MAI: strungar în fier. 

Funcţii în organizații politice, de masă şi obşteşti: membru 
UTC din 1944 şi membru PCR din 1946; membru în Comitetul 
Raional de Partid Aiud (1957-1959). 

Studii civile : şapte clase elementare în comuna natală (1934- 
-1941) ; curs profesional pentru ucenici industriali din comuna 
Ghirdoveni (1941-1945); Liceul „Zoia Kosmodemianskaia” din Bucureşti (1967). 

Studii militare : Şcoala de Educatori (Ofiţeri Politici) MAI nr. 2 din Oradea (1 mart. 
1949-6 mart. 1950). 

Studii politice : Universitatea Serală de Marxism-Leninism (1952-1955) ; Şcoala 
Superioară de Partid „Ştefan Gheorghiu” (1958-1963). 

Activitatea profesională : ucenic strungar la Industria Română Mecanică şi Chimică 
Mija - Prahova (sept. 1941-mai 1945); strungar şi şef de echipă la Uzinele IAR 
Braşov (1946-mart. 1949). După absolvirea Şcolii de Ofiţeri a fost repartizat la Secţia 
Politică a DGM, în funcţia de instructor politic la garajul DGM (6 mart.-18 oct. 
1950) ; locţiitor politic la Şcoala de Pregătire pe Probleme de Frontieră - Timişoara, 
din subordinea Direcţiei Regiunii de Miliție Timişoara (18 oct. 1950-30 aug. 1951); 
instructor-şef de propagandă şi agitaţie în aparatul politic al DRM Timişoara (30 aug. 
1951-15 iun. 1952); redactor la Carnetul Agitatorului editat de Direcţia Politică din 
MAI (15 iun. 1952-12 febr. 1953); instructor şi şef de birou la Direcţia Politică a 
DIG (12 febr. 1953-15 iun. 1954)!; şef al Biroului cultural şi al Biroului Instructori 
de la Direcţia Generală Politică din MAI (15 iun. 1954-1 iul. 1956). Din cauza 
reducerii efectivelor din 30 iunie 1956, a fost mutat în DGPCM în funcţia de locţiitor 
politic la Penitenciarul Aiud/formaţiunea 0622 (1 iul. 1956-1 febr. 1959); locţiitor 


1. În Fişa personală, completată la 20 martie 1970 de către ofiţerul Băncilă, acesta preciza: „am 
fost rănit în 1954, într-o acţiune de luptă ce a avut loc în munţii Făgăraşului pentru capturarea 
unor bande de spioni şi trădători”. 

politic la Penitenciarul Jilava (1 febr. 1959-1 apr. 1961). Din cauza tamponării unui 
autobuz al Penitenciarului Jilava, a fost retrogradat în funcţia de şef al Secţiei 
„Rahova” din cadrul Penitenciarului Văcăreşti (1 apr. 1961-1 dec. 1963); locţiitor al 
şefului Serviciului Cadre din DGPCM (1 dec. 1963-1 dec. 1964); şef al Serviciului 
cultural-educativ din DGPCM (1 dec. 1964-1 iun. 1966). Ca urmare a reorganizării 
aparatului central al DGPCM, din iunie 1966, Serviciul cultural-educativ a fost 
desfiinţat, în locul acestuia înființându-se două servicii: Serviciul reeducare Deţinuţi 
şi Serviciul Reeducare Minori ; ofiţer control A la Serviciul Reeducare Deţinuţi şi şef 
al Secţiei Şcoli din Serviciul Învăţământ - DGPCM (1 iun. 1966-1 nov. 1968); şef 
al catedrei de pregătire politico-ideologică la Şcoala de Subofiţeri Penitenciare Jilava/ 
UM 0191 Bucureşti (1 nov. 1968-1 aug. 1973); comandant al Secţiei de Deţinere 
„Minori” din cadrul Penitenciarului Jilava (1 aug. 1973-31 iul. 1977); a fost trecut 
în rezervă la 31 iulie 1977 prin ordinul ministrului de Interne nr. 11/02342. 

Grade succesive : locotenent (1950) ; locotenent-major (1953) ; căpitan (1956) ; 
maior (1960)! ; locotenent-colonel (1965); colonel (1972). 

Decorații : medalia „Meritul militar”, clasa a III-a (1954) ; medalia „Pentru servicii 
deosebite aduse în apărarea orânduirii sociale şi de stat” (1958) ; medalia „În Serviciul 
Patriei Socialiste”, clasa I (1963); medalia „A XX-a aniversare a Zilei Forţelor 
Armate ale RPR” (1964) ; medalia „A XX-a aniversare a eliberării Patriei de sub jugul 
fascist” (1964) ; medalia „25 de ani de la proclamarea Republicii” (1972); medalia 
„A 50-a aniversare a înfiinţării PCR” (1971); medalia „30 de ani de la eliberarea 
României de sub dominaţia fascistă” (1974) ; Ordinul „În Serviciul Patriei Socialiste”, 
clasa a III-a (1964) ; Ordinul „Meritul Militar”, clasa a II-a (1970) şi clasa I (1970). 

Pedepse : 20 de zile de arest la garnizoană pentru comiterea unui accident cu un 
autobuz al unităţii (1961) ; „observare” pentru că nu a monitorizat cu exactitate abaterile 
deţinuţilor (1963) ; „observare verbală” pentru că a semnat cu uşurinţă încadrarea ingine- 
rului Ion Flueraş la GAS - MAI Vlădeni (1964) ; „mustrare scrisă” pentru lipsă de 
orientare în relaţiile cu comandantul Penitenciarului Giurgeni (1964); „observare 
scrisă” deoarece a semnat o adresă către GAS - MAI Vlădeni din care rezulta că inginerul 
Flueraş poate fi încadrat fără avizul Consiliului Superior al Agriculturii (1966) ; 
„mustrare” pentru superficialitate în executarea ordinului privind convocarea comisiei 
de metodică (1968) şi pentru lipsă de control şi îndrumare a subordonaţilor (1976). 


BĂZĂLAN DUMITRU, angajat civil. 
Activitatea profesională : directorul Direcţiunii Penitenciarelor şi Institutelor de 
Preventie (iul. 1945, 1947, 25 nov. 1948). 


BÂRSAN MARIN, locotenent. 

Activitatea profesională: şeful Biroului Evidenţă Documente de Partid şi UTM 
din Secţia Organizare şi Instructaj a Direcţiei Politice a DGPCUM (22 ian. 
1951-22 apr. 1952). 


1. Comisia de examinare pentru acordarea gradului de maior l-a avut ca preşedinte pe general 
locotenent de securitate Alexandru Nicolschi, iar ca secretar pe maiorul de securitate Mihai 
Moldoveanu (21 decembrie 1959). 

BELIOVSCHI VALERIU, angajat civil, d.p. nr. 3571 (n. 
24 sept. 1927, comuna Larga, Republica Moldova; d. 1999). 

E Naționalitatea : ucraineană. 

Originea şi apartenenţa socială : funcţionar. 

Profesia de bază la încadrarea în MAI: contabil. 

Şi, Funcţii în organizații politice, de masă şi obşteşti: membru în 

îi TP(1945)şi UTC (1947); membru şi şef al Secţiei Administrative 

ENI din CJ Olt al UTM ( febr. 1948-15 nov. 1949); membru ARLUS 

Au”! (1048); secretar al organizaţiei PMR din Colonia de Minori 

Slatina (1952-1953). 

Studii civile : patru clase în comuna natală (1934-1938); şase clase la gimnaziul 
comercial din Lipcani, Republica Moldova, şi liceele din oraşele Dorohoi, Noua 
Suliţă, Lipcani şi Slatina, fără diplomă de bacalaureat (1940-1947). 

Stagiul militar : Centrul de Instrucție nr. 19 Grăniceri Salonta (15 nov. 1949-ian. 
1950), Centrul de Instrucție Pompieri Braşov (dec. 1950-febr. 1951) şi Direcţia Paza 
contra Incendiilor din MAI (febr. 1951-?). 

Studii militare: Şcoala de Educatori (Ofiţeri Politici) MAI nr. 2 din Oradea 
(ian.-dec. 1950). Nu a reuşit să termine cursurile acestei şcoli militare din cauza unor 
probleme de dosar - Beliovschi a declarat în autobiografii că s-a înscris în PCR în 
1947, însă comisia de verificare a membrilor de partid nu i-a găsit dosarul şi astfel 
nu a fost confirmată calitatea lui de membru de partid. 

Studii politice : curs seral de trei luni la Şcoala de Pregătire a Cadrelor UTM din 
Slatina (1948-1949). 

Activitatea profesională : translator la Serviciul Aprovizionare din Comisia Aliată 
de Control - Olt (1946-1947); salariat la Federala Cooperaţiei Săteşti (1947) ; 
contabil principal la URCC Olt (1 ian.-l febr. 1948); contabil principal şi şef al 
Biroului Administrativ la Colonia de Minori Slatina (1 ian. 1952-1 nov. 1953 şi 1 dec. 
1954-1 apr. 1955); translator în Secţia Secretariat a DLCM (1 nov. 1953-1 dec. 
1954) - aici asigura traducerea documentelor sovietice, în acelaşi timp fiind şi 
translator al consilierului sovietic delegat pe lângă conducerea DLCM - inspector în 
Serviciul Pază şi Regim din DPLC (1 apr.-l sept. 1955). La 1 noiembrie 1953 a fost 
încadrat în MAI ca ofiţer cu gradul de sublocotenent şi repartizat ca translator în 
aparatul central al DLCM. Apoi a fost revizor contabil CFI în Serviciul Financiar din 
DPLC/DGPCM (1 sept. 1955-1 febr. 1959). În iunie 1956, ca urmare a reducerilor 
de efective din MAI, a fost trecut în rezervă cu gradul de locotenent, însă a rămas în 
continuare în DGPCM ca angajat civil; locţiitor comandant pentru servicii la 
formațiunea 0600 Chilia Veche/Penitenciarul Chilia Veche (1 febr. 1959-30 sept. 
1969). La un control efectuat de Serviciul Inspecţii din DGPCM în 1967, s-au găsit 
mai multe nereguli în sectorul de activitate al lui Beliovschi: acte fictive întocmite 
pentru a denatura realitatea existentului de materiale din unitate, lipsa evidenţelor şi 
a notelor de hrănire a efectivelor, lipsă de control asupra subordonaţilor etc. În urma 
acestui control, a fost pedepsit de conducrea DGPCM cu „mustrare scrisă cu 
avertisment”. Într-un referat de cadre întocmit de Serviciul Personal al DGP, angajatul 
civil Beliovschi era propus pentru desfacerea contractului de muncă pentru activitatea 
necorespunzătoare desfăşurată la Chilia Veche : 

În funcţiile încredințate, Beliovschi Valeriu s-a preocupat de executarea sarcinilor 
profesionale obţinând unele rezultate corespunzătoare, mai mult în prima parte a 
activităţii sale. Treptat însă, a început să manifeste dezinteres, desfăşurând o muncă 
neorganizată, fapt ce a făcut ca în sectorul său de activitate să fie semnalate lipsuri de 
materiale şi degradarea unor bunuri din dotarea unităţii. Pentru aceste deficienţe a fost 
sancţionat disciplinar de peste zece ori de conducerea direcţiei generale, caracterizat că 
nu corespunde pe deplin funcţiei, ajutat şi îndrumat de către organele de control. Cu 
tot sprijinul dat, sus-numitul a persistat în aceeaşi stare de nepăsare şi formalism, 
antrenându-se în repetate rânduri în discuţii neprincipiale cu subordonații pe care nu-i 
mai controlează pierzându-şi autoritatea faţă de aceştia. Element lipsit de sinceritate, a 
prezentat act fals de studii (al fratelui său), el în realitate neavând studiile complete. Îl 
caracterizează abuzul în muncă, lipsa de răspundere şi de respect faţă de cadre. Cu 
aprobarea sa au fost crescuţi porci aparţinând unor persoane din afara unităţii, a 
încurajat sustragerea de bunuri din avutul obştesc - uruială şi porumb - de la IAS 
Chilia pentru hrănirea animalelor din sectorul zootehnic al penitenciarului. A folosit în 
interes personal materiale ce aparţineau unităţii, ca: paturi, cearşafuri, fier de călcat, 
obiecte ce urmau să fie imputate gestionarilor cu ocazia inventarierii. 


Grade succesive: sublocotenent (1 nov. 1953); locotenent (1 nov. 1955). 

Pedepse : „mustrare scrisă” pentru neexecutarea unui ordin DGPCM (ian. 1960) ; 
„mustrare scrisă cu avertisment” pentru lipsuri în muncă şi superficialitate (nov. 
1961); „mustrare scrisă” pentru lipsuri în munca de spate (1961 şi mai 1963); 
„observare în scris” pentru lipsuri în domeniul muncii financiare (aug. 1963); 
„mustrare scrisă cu avertisment” pentru că a valorificat nişte papuci confecţionaţi în 
atelierul unităţii fără aprobare (mart. 1964) ; „mustrare” pentru că a trimis cu căruţa, 
fără escortă, în comuna Chilia Veche un deţinut (feb. 1966); „mustrare” pentru 
nerespectarea unor instrucţiuni (sept. 1966); „mustrare” pentru lipsă de răspundere 
în executarea unor ordine ale DGPCM pe linie financiară (iun. 1967); „mustrare 
scrisă cu avertisment” pentru nereguli şi abuzuri săvârşite pe linie de spate (iul. 1967) ; 
„mustrare” pentru nereguli săvârşite pe linie de spate (1968 şi 1969). 


BENGA GHEORGHE GHEORGHE, colonel, d.p. nr. 4884 
(n. 23 sept. 1932, satul Şirnea, com. Fundata, jud. Braşov). 

Naționalitatea : română. 

Originea şi apartenenţa socială : ţăran sărac. 

Profesia de bază la încadrarea în MAI: tehnician contabil. 

Funcții în organizații politice, de masă şi obşteşti : membru 
ARLUS (1950-1953); membru UTM, din 1951, şi PMR, din 
1964 ; secretar al Comitetului de Partid din Penitenciarul Văcăreşti 
(oct. 1968-nov. 1969); membru în Comitetul de partid din MI 
(nov. 1968-?). 

Studii civile : cinci clase în comuna natală (sept. 1940-iun. 1945); Liceul „Radu 
Negru” din Făgăraş (sept. 1945-iun. 1948); Şcoala Medie Tehnică Financiară Mixtă 


l. „Referat de cadre” din 16 septembrie 1969. Documentul este semnat de directorul general al 
DGP, locotenent-colonelul Dîrzu Gheorghe, şi de către şeful Serviciului Personal din DGP, 
maiorul Buican Ştefan. 

din Braşov (sept. 1948-iul. 1952); Facultatea de Drept - Universitatea din Bucureşti, 
învățământ fără frecvenţă (196l-iun. 1968). 

Studii militare : datorită rezultatelor bune pe care le-a obţinut la Şcoala Medie 
Tehnică Financiară Mixtă din Braşov, comisia guvernamentală pentru plasarea elevilor 
în câmpul muncii l-a repartizat la MAI: Şcoala Militară de Ofiţeri de Securitate MAI 
nr. 2 Băneasa, profil contrainformaţii/UM 0550/C Bucureşti (sept. 1952-10 sept. 
1954) ; curs de perfecţionare la Şcoala de Perfecţionare Ofiţeri şi Sergenţi Jilava — 
DGPCM (15 mart.-l sept. 1960); cursul scurt de perfecţionare a pregătirii cadrelor 
cu funcţii de conducere din MAI de la Dumbrăviţa (1970). 

Studii politice : curs de programatori în prelucrarea automată a datelor la CEPECA 
(12 oct.-29 dec. 1970) ; cursul de perfecţionare a pregătirii cadrelor de conducere din 
economie şi administraţia de stat, Secţia Administraţia de Stat - CEPECA de pe lângă 
Academia „Ştefan Gheorghiu” (31 mart.-12 apr. 1975 şi 31 mart. 1975-28 febr. 
1976) ; Universitatea Politică şi de Conducere (1984). 

Activitatea profesională : ajutor de lucrător operativ la Serviciul X din Direcţia a 
IV-a MAI/UM 0123/D Bucureşti (oct. 1954-1 iul. 1956) — şeful său direct în această 
unitate a fost viitorul şef al CIE din anii '80, generalul-locotenent Aristotel Stamatoiu ; 
ajutor al şefului Biroului Permise şi Ajutor, şef la biroul special pentru păstrarea 
secretelor de stat din cadrul Serviciului de pază al Institutului de Fizică Atomică din 
Bucureşti/UM 0803 (1 iul. 1956-30 apr. 1958); inspector principal în Serviciul 
Evidenţă Deținuți (1 mai 1958-1 iul. 1965) şi inspector principal prim în Serviciul 
Pază şi Regim din DGPCM (1 nov. 1966); şef al Biroului Protecţia Muncii din 
DGPCM (1 nov. 1966-1 aug. 1967); şeful Secţiei Evidenţă Deținuți din Penitenciarul 
Văcăreşti (1 aug. 1967-1 oct. 1969); şeful Serviciului Evidenţă Deținuți din DGP 
(1 oct. 1969-1 aug. 1973). Din august 1973, când Serviciul Evidenţă Deținuți a fost 
desfiinţat, ca urmare a unor reorganizări ale DGP, a fost numit în funcţia de ofiţer 
specialist principal II la compartimentul evidenţă operativă şi organizarea muncii din 
Serviciul Pază, Regim şi Evidenţă Operativă - DGP (1 aug. 1973-15 ian. 1990). În 
această funcţie, ofiţerul s-a ocupat de ţinerea evidenţelor nominale şi statistice ale 
deţinuţilor, dar şi de folosirea acestora la munci productive în întreprinderile şi 
atelierele DGP. Benga Gh. controla legalitatea deţinerii şi a eliberărilor din peniten- 
ciare şi şcolile speciale de reeducare a minorilor, calcula pedepsele şi fracțiile 
obligatorii de executat în vederea aplicării instituţiei „liberării condiţionate” ; a fost 
trecut în rezervă la 15 ianuarie 1990 prin ordinul MI nr. 11/01072. 

Grade succesive : locotenent (1954) ; locotenent-major (1957) ; căpitan (1962) ; 
maior (1968); locotenent-colonel (1974); colonel (1981). 

Decorații : medalia „În Serviciul Patriei Socialiste”, clasa I (1963); medalia „A 
XX-a aniversare a Zilei Forţelor Armate ale RPR” (1964); medalia „A XXV-a 
aniversare a eliberării Patriei” (1969) ; medalia „A 50-a aniversare a înfiinţării PCR” 
(1971); Ordinul „Meritul Militar”, clasa a III-a (1969), clasa a II-a (1974) şi clasa I 
(1979). 

Pedepse : „mustrare” pentru superficialitate în selecţionarea şi transferarea unor 
deţinuţi la Penitenciarul Craiova (1967) ; „mustrare scrisă” pentru superficialitate în 
redactarea unor lucrări solicitate de conducerea MI (1986). 

BERINDE IOAN LEONTIN, locotenent-major, f.s. (n. ? iun. 1928, com. Inău, 
jud. Sălaj). 

Naționalitatea : română. 

Originea şi apartenența socială : funcţionar. 

Profesia de bază la încadrarea în MAI: strungar. 

Funcţii în organizații politice, de masă şi obşteşti: membru PCR din 1947. 

Studii civile : şapte clase elementare şi patru industriale. 

Studii militare : Şcoala de Educatori (Ofiţeri Politici) MAI nr. 1 din Bucureşti 
(1950) ; Şcoala Militară de Ofiţeri pază MAI Câmpina (1 mai-7 nov. 1953). 

Activitatea profesională : locţiitor politic de pluton la Batalionul Pază Reşiţa (1949) ; 
inspector în DIP (7 nov. 1953-1 dec. 1954); comandant la Penitenciarul Călăraşi (1 dec. 
1954-1 mai 1958); şef de Secţie la Penitenciarul Timişoara (1 mart.-l oct. 1959); 
şef de Sectie la Penitenciarul Deva (1 oct. 1959-1 dec. 1962); ofițer de serviciu la 
Penitenciarul Lugoj (1 dec. 1962-1 mart. 1963) ; a fost transferat la DGM pe 1 martie 
1963. 

Grade succesive : plutonier (1949); sublocotenent (1953); locotenent (1955) ; 
locotenent-major (1958). 

Decorații : medalia „Meritul militar”, clasa a II-a (1954). 


BIANU IOAN COSTICĂ, maior, d.p. nr. 89 (n. 28 iul. 1926, 
com. Cioara Doiceşti/Bărăganu, jud. Brăila). 

Naționalitatea : română. 

Originea şi apartenenţa socială: muncitor. 

Profesia de bază la încadrarea în MAI: militar (în viaţa civilă 
lăcătuş mecanic, specialitatea ajustor de precizie). 

Funcții în organizații politice, de masă şi obşteşti: membru 
UTC din 1946, şi PCR din 1947. Într-o autobiografie nedatată, 
Bianu vorbeşte despre activitatea sa politică în oraşul Feteşti : = 


Am luat parte activă la toate mişcările şi acțiunile pe care le-a inițiat şi organizat PCR. 
(...) În timpul liber mergeam cu echipa la ţară, unde reparam uneltele ţăranilor din 
satele din împrejurimi. La alegerile generale din anul 1946 am luat parte cu arma în 
mână făcând paza urnelor de vot şi a sectorului de votare. Înaintea alegerilor mi sa 
încredinţat misiunea de a face paza (supravegherea) pe timp de noapte a materialului 
propagandistic pe care îl afişam ziua şi noaptea le rupeam pe ale ţărăniştilor şi 
liberalilor. În această situaţie de multe ori eramexpuşi la „linşaj” din partea huliganilor 
care atât aştepta să provoace dezordine şi dezorientarea românilor simpli cinstiţi. Cu 
toate acele greutăţi care au existat atunci, am învins, lucru care a fost apreciat de 
Judeţeană, pentru care am fost felicitat. (...) Actul naţionalizării principalelor mijloace 
de producţie l-am sprijinit fiind numit să popularizez victoriile obţinute de partid - 
care făcea parte din platforma-program - prin referate şi discuţii de la om la om la locul 
de producţie. 


Studii civile: şapte clase în oraşul Feteşti (1939); Gimnaziul Industrial din 
Cernavodă (sept. 1939-sept. 1943); Liceul nr. 5 de Băieți din Bucureşti (1951). 
Stagiul militar : Regimentul 1 Pionieri Lugoj (5 oct. 1948-febr. 1949). 

Studii politice : Şcoala Militară Politică nr. 1 din Ineu (febr.-dec. 1949); Şcoala 
divizionară serală de Partid, de pe lângă Regimentul 2 Mecanizat (1950-1952) ; curs 
academic superior la Academia Militară Politică „Gheorghe Gheorghiu-Dej” (nov. 
1956-oct. 1957). 

Activitatea profesională: Lăcătuş mecanic la depourile CFR din Feteşti şi 
Constanţa (oct. 1943-iul. 1948); mecanic de locomotivă la Depoul CFR Feteşti 
(iul.-oct. 1948); ajutor de şef de Birou Operativ la Secţia a II-a din Marele 
Stat-Major (1 ian. 1950-sept. 1954). La sfârşitul anului 1950, având calitatea de 
delegat al Marelui Stat-Major pe lângă Oficiul Central de Închiriere pentru satisfacerea 
nevoilor de spaţiu ale militarilor din promoţia 30 decembrie 1949, l-a forţat pe 
proprietarul unui bloc (loan Simionescu, fost preşedinte al Curţii de Casaţie şi 
Justiţie până în 1947), să cedeze o cameră de serviciu unui maior MFA. Simionescu 
a făcut plângere la Procuratura Militară, iar Bianu a fost reţinut (1951) pentru abuz 
de putere, timp de 43 de zile la Penitenciarul Văcăreşti. În urma verificării şi 
judecării acestui caz, Tribunalul Militar a hotărât, prin sentinţa nr. 489 din 13 martie 
1951, scoaterea ofițerului de sub orice învinuire. A fost şef al Biroului Documente 
Secrete din Comandamentul Trupelor de Transmisiuni (sept. 1954-iun. 1955); şef al 
Biroului Documente Secrete din Secţia Secretariat a ministrului adjunct al Forţelor 
Armate pentru aviaţie şi artilerie antiaeriană (iun. 1955-nov. 1956); şef al Biroului 
Cadre din Şcoala Militară de Radiolocaţie/UM 03316 Bucureşti (nov. 1957-28 mai 
1958). Odată cu reducerea efectivelor din MFA, a fost trecut în rezervă prin ordinul 
MFA nr. 0815 din 28 mai 1958 ; a fost apoi inspector la Serviciul Cadre al Academiei 
RPR (iun.-l aug. 1958); instructor de cadre la Serviciul cadre din DGSM (1 aug. 
1958-1 mai 1959). În mai 1959, a fost rechemat în rândul cadrelor active ale MAI cu 
gradul de căpitan şi numit în funcţia de locţiitor politic la Colonia de Muncă Chilia 
Veche/formaţiunea 0600 (1 mai 1959-1 febr. 1960 şi 1 nov. 1962-10 iun. 1963). 
Într-un referat de cadre întocmit de Serviciul Cadre din DGPCM pe numele maiorului 
Bianu Costică se menţiona: 


În noiembrie 1962 a fost numit locţiitor politic la Formaţiunea Chilia Veche, unde 
munceşte şi în prezent. Încă de la prezentarea sa la unitate, maiorul Bianu Costică 
împreună cu alţi doi ofiţeri s-a antrenat la băutură, consumând vin până a doua zi 
dimineaţa, după care a avut faţă de comandantul unităţii (colonelul Delean Vasile - 
n.n.) o serie de expresii lipsite de tact, încălcând astfel în mod grosolan politeţea 
militară. După aceasta a ordonat deţinuţilor croitori să-i curețe şi să-i calce pantalonii 
urgent, care în timpul călcatului au luat foc, fiind curăţaţi proaspăt cu neofalină. Din 
materialul recuperat din pantalonii arşi a dat ordin să se confecţioneze caschete pe care 
le-a vândut la subofiţeri „pentru a recupera din pagubă”, iar pentru a se „răzbuna” pe 
deţinuţii croitori a început să-i înjure. Pentru aceste fapte a fost chemat în faţa conducerii 
DGPCM, tras la răspundere şi pedepsit cu 10 zile de arest la domiciliu. Întors la 
unitate, ofiţerul a dovedit că nu a tras învăţămintele necesare şi, pe lângă faptul că a 
primit misie pe cele 3 zile cât a fost la Bucureşti a comis mai multe abateri, astfel : 
primind ordin să trimită un delegat la Tulcea pentru ridicarea materialului necesar la 
învăţământul politic, a plecat personal să ridice materialul şi nemaiputându-se întoarce 
la unitate, din cauza îngheţului, a rămas în Tulcea 8 zile. În acest timp împreună cu alte 
cadre de la formaţiune şi gospodăria MAI a făcut revelionul la un fost deţinut, în 
prezent cadru al gospodăriei MAI şi devenind în stare de ebrietate a avut atitudine 
necuviincioasă faţă de soţia gazdei, a înjurat şi jignit pe cei din jurul său. (...) În cursul 

lunii martie a.c., având loc o reuniune în cadrul unităţii, cpt. Bianu Costică, fiind în 
stare de ebrietate, a bătut un plutonier ce era ofiţer de serviciu pe unitate, pe motiv că 
acesta nu i-ar fi executat un ordin, apoi dându-şi seama de gravitatea abaterii săvârşite 
la obligat pe acesta să declare scris că nu s-a întâmplat nimic între ei!. 


De asemenea a activat ca lucrător politic la Secţia Politică a DGPCM (1 febr.-1 sept. 
1960 şi 1 iul.-1 nov. 1962). La începutul anului 1960, în timp ce se afla cu căpitanul 
Cozia Costel într-un control la formațiunea 0775 Arad, a consumat băuturi alcoolice 
şi a organizat chefuri împreună cu comandantul penitenciarului, colonelul Onaca 
Alexandru. Pentru aceste fapte a fost scos din munca politică şi retrogradat în funcţia 
de ofiţer de serviciu prim operativ cu pregătirea militară şi de specialitate la Peniten- 
ciarul Văcăreşti (1 sept. 1960-1 iul. 1962) ; a fost trecut în rezervă la 10 iunie 1963 
prin ordinul MAI nr. 1800. 

Grade succesive : locotenent (30 dec. 1949); locotenent-major (1952) ; căpitan 
(1955 şi 1959); maior (1962). 

Decorații : medalia „Meritul militar”, clasa a II-a (?) ; medalia „Muncii” (1954). 

Pedepse : 10 zile de arest la garnizoană pentru conduită morală necorespunzătoare 
în timpul unui control la Penitenciarul Arad (1960); 10 zile de arest la domiciliu 
pentru atitudine neregulamentară faţă de un superior (1962); 10 zile de arest la 
garnizoană pentru comportament nedemn în afara serviciului (1963). 


BIRO ALEXANDRU, căpitan. 
Activitatea profesională : şef al Secţiei Control din DIP (aug. 1954). 


BIRTAŞ EVA (născută ROTHSCHILD), căpitan, d.p. nr. 1934 
(n. 4 apr. 1916, mun. Şimleul Silvaniei, jud. Sălaj). 

Naționalitatea : evreiască (în 1944 mama sa a fost deportată 
la Auschwitz unde a decedat). 

Originea şi apartenenţa socială : mic-burgheză. 

Profesia de bază la încadrarea în MAI: croitoreasă. 

Funcții în organizații politice, de masă şi obşteşti: membru 
PCdR, din 1933 ; referent-şef şi locţiitor al secretarului Comisiei | 
de Partid din DGPCUM/DLCM (1952-1954). : 

Studii civile: şapte clase la Şcoala Germană din Bistriţa 
(1923-1930). 

Studii politice : Universitatea Serală de Marxism-Leninism din MAI, fără diplomă 
de absolvire (1950-1952). 

Activitatea profesională : casieră la o prăvălie din Bistriţa (1930-1932) ; croito- 
reasă pe cont propriu la domiciliul părinţilor (1932-1939). În 1939 a plecat cu soţul 
său la Baia Mare, unde au stat până în martie 1940, când s-au mutat la Bucureşti, „în 
interes de partid”. În iunie 1949, la recomandarea inspectorului Iosif Nemeş, a fost 
angajată ca referent în Serviciul Inspecţii din DGP (15 iun. 1949-1950). La scurtă 
vreme de la încadrarea sa în MAI, va deveni „mâna dreaptă” a lui Nemeș. Într-o 


1. „Referat de cadre” din 18 mai 1963, semnat de către şeful DGPCM, colonelul Lixandru Vasile, 
şeful Secţiei Politice şi locţiitor al şefului DGPCM, locotenent-colonelul Pietraru Mircea) şi de 
către şeful Serviciului Cadre, locotenent-colonelul Stanciu Nicolae. 

autobiografie scrisă în primăvara anului 1949, Eva Birtaş povestea despre acţiunile 
sale şi ale soţului său din perioada „ilegalităţii” PCdR : 


La începutul anului 1933, mergeam la „Ajutorul Muncitoresc” unde au fost condu- 
cători: Jozsa Bela, Nagy Istvân şi alţi. La sfârşitul anului 1933 am fost scoasă de la 
„Ajutorul Muncitoresc” din partea instructoarei partidului, Tov. Sabina pentru muncă 
tehnică lângă Comitetul Local al PCR şi am fost încadrată în partid. În această calitate, 
am muncit până în vara anului 1935. În acest timp, am avut legătură cu tov. Abraham 
Paraschiva, Alexandru Jakab, Josif Rangheţ, Fazekas Irina şi alţii. Din vara anului 
1935, până la sfârşitul anului 1939, am lucrat în aparatul tehnic al Comitetului 
Teritorial al Partidului Comunist Român din Ardeal (subl. în original - n.n.). Am 
lucrat cu Tov. Brainer Bela, Birtaş Gavril (soţul meu actual, cu care m-am căsătorit în 
anul 1935), Veres Paul, Kahana Rozalia, Stoica Gheorghe, Kertesz R., Szenkovita 
Alexandru etc. La sfârşitul anului 1939, soţul era trimis la Baia Mare, pentru legalizare, 
unde am plecat şi eu cu el, şi acolo pe linia de partid am avut legătură cu Tov. Ernst 
Misovits. În februarie 1940, soţul a fost chemat la CC al PCR la muncă şi eu l-am 
ajutat până la căderea lui, la 24 aprilie 1941 (arestarea lui Gavril Birtaş - n.n.). După 
căderea soţului meu, am fost trimisă de CC al PCR la muncă în „Ajutorul Roşu”. Am fost 
responsabilă cu aprovizionarea tovarăşilor din închisoarea Văcăreşti. Am lucrat împreună 
cu tov. Sencovits Elizabeta şi Anuţa Toma. În anul 1942, primăvara, am fost scoasă de 
la această muncă şi repartizată pe lângă tov. Ileana Pop ca ajutoară, ca lucrând în CC 
al PCR. În acest timp, am avut legătură cu Tov. Pârvulescu, Ranghef, Vinţe, Constanţa 
Crăciun, Augustin Alexa etc. (subl. în original - n.n.). După 23 August 1944, soţul 
meu a fost trimis în Ardealul de Nord. Odată cu el, am fost trimisă şi eu în Ardealul 
de Nord din partea Partidului, de către Tov. Teohari Georgescu. Regionala Partidului 
din Cluj (subl. în original - n.n.), m-au trimis la Baia Mare, unde am muncit până în 
anul 1946. În anul 1946, luna aprilie, soţul meu a fost numit la Oradea, la Inspectoratul 
de Poliţie şi ne-am mutat acolo. La Oradea am lucrat la Regionala AP (Apărarea 
Patriotică - n.n.), unde am condus secţia asistenţei. Am lucrat împreună cu Ileana Pop, 
Sekely Rozalia, Adelberg Bordaş şi Ileana Josza. După dizolvarea Regionalei, am 
lucrat la CARPS şi la AP. În noiembrie 1947, m-am îmbolnăvit grav, am Stat în pat 
până în februarie 1948, când am fost operată la urcer stomacal perforată, neputând 
reveni cu sănătatea nu am mai putut muncii până acuma. Bucureşti, 14 aprilie 1949 


A activat şi ca referentă-şefă la Serviciul Cadre din Direcţia Administrativă a 
DGP (oct. 1949-iul. 1950) şi şefă a Serviciului Cadre din Direcţia Cadre a DGP/ 
DGPCUM (1 iul. 1950-1952); inspector prim la Grupa Inspecţii din DLCM (1954) 
şi inspector prim în Serviciul Inspecţii din DPLC (1955). Un referat de cadre nedatat 
întocmit de Serviciul Cadre din DPLC menţiona: 


În anul 1939 a plecat după soţ la Baia Mare, deoarece soţul a fost mutat cu serviciul. 
Aici a stat până în 1940, ocupându-se cu gospodăria, după care dată vine în Bucureşti, 
împreună cu soţul său, unde munceşte ca activistă de partid, până în decembrie 1944, 
când din nou este trimisă împreună cu soţul său la Baia Mare ca activistă. Din 1946 a 
lucrat ca activistă la Regionala Apărării Patriotice şi la CARS până în 1948, apoi a stat 
fără ocupaţie, fiind bolnavă. Tovarăşa este membră de partid din 1933. Pe linie de 
partid a îndeplinit mai multe sarcini, ca: tipărirea de manifeste şi responsabilă cu 
organizarea legăturilor cu provincia, pentru predarea diferitelor materiale. În timpul 
războiului, o perioadă a fost responsabilă cu ajutorarea deţinuţilor anti-fascişti de la 
Penitenciarul Văcăreşti, apoi a lucrat în Aparatul Tehnic al CC - PMR, iar după 23 August 

1944, activistă la Comitetul Orăşenesc Baia Mare şi Apărarea Patriotică a Regionalei 
Oradea. În iulie 1949 a fost angajată la cerere în Direcţia Generală a Penitenciarelor, 
îndeplinind succesiv funcţii de referentă, şefă de Serviciu la Direcţia Cadre, referentă 
tehnică la Comisia de Partid, iar în prezent este inspector la Serviciul Inspecţii!. 


Documentul se încheie cu propunerea Serviciului Cadre din DLCM de trecere în 
rezervă a căpitanului Birtaş Eva din cauza problemelor medicale. La 30 mai 1955 a 
fost trimisă în faţa comisiei de clasare medico-militare care a constatat că nu mai 
poate presta serviciul în MAI şi care a clasat-o în gradul III de invaliditate (suferea 
de un ulcer duodenal dobândit în timpul războiului din cauza căruia a fost în 
permanenţă bolnavă, beneficiind, pe parcusul scurtei cariere în MAI, de numeroase 
scutiri şi concedii medicale). În 1935 s-a căsătorit cu tâmplarul Birtaş Gavril (n. 1905, 
mun. Baia Mare), ilegalist în PCdR cu numele conspirativ „Eugen”. La înfiinţarea 
DGSP, a fost numit şef al Direcţiei I Informaţii Interne, cu gradul de colonel. În vara 
anului 1952, odată cu îndepărtarea lui 'Teohari Georgescu din fruntea MAI, a fost 
destituit din funcţie şi scos din MAI (în 1955, Birtaş Gavril era director în Ministerul 
Gospodăririi Comunale şi Industriei Locale). 

Grade succesive : locotenent-major (iul. 1951); căpitan (aug. 1954). 


BÎRA DUMITRU ANGHEL, colonel, d.p. nr. 4592 (n. 11 iun. 
1926, satul Rudeni, com. Chiajna, jud. Ilfov). 

Naţionalitatea : română. 

Originea şi apartenenţa socială : ţăran sărac. 

Profesia de bază la încadrarea în MAI: turnător în metale 
neferoase. 

Funcții în organizații politice, de masă şi obşteşti: membru 
UTC din 1947 şi PMR din 1953; activist şi şef al Secţiei Mun- 
citoreşti din Comitetul UTM al raionului „I.V. Stalin” din Bucureşti 
(1 dec. 1951-23 aug. 1953). 

Studii civile: patru clase în comuna natală (1933-1937) şi trei clase la Şcoala 
Mixtă nr. 19 din Bucureşti, curs fără frecvenţă (1959); Şcoala Medie „Nicolae 
Bălcescu” din Bucureşti (1959-1963). 

Stagiul militar : Regimentul 31 Infanterie Târgu-Jiu (dec. 1948-oct. 1950). 

Studii militare : curs superior, profil penitenciare, la Şcoala Militară de Ofiţeri 
Activi MAI nr. 2/UM 0564 Bucureşti (1968-1969); curs de reciclare, profil peni- 
tenciare, la UM 900 Grădiştea (17 mai-29 iun. 1976). 

Studii politice : Şcoala Medie UTM de 3 luni (1951) ; Şcoala de Partid de trei luni 
din cadrul Comitetului PMR al raionului „I.V. Stalin” (apr.-aug. 1953); Şcoala de 
Partid de un an de pe lângă Comitetul Regional Bucureşti al PMR (1957-1958). 

Activitatea profesională : agricultor în gospodăria părintească (1937-1940 şi 1941-sept. 
1942) ; ucenic la un atelier particular de lăcătuşerie din Calea Rahovei - Bucureşti 
(1940-1941) ; turnător la Uzinele „Laminorul” din Bucureşti (21 sept. 1942-30 nov. 
1948 şi 1 nov. 1950-1 oct. 1951); instructor politic la Serviciul Politic din DIP (23 aug. 


1. Documentul este semnat de şeful DLCM, locotenent-colonelul Sloboda Ioan, şi de către şeful 
Serviciului Cadre - maiorul Stanciu Nicolae. 

1953-1 nov. 1954); instructor politic la Serviciul Politic din DPLC/Secţia Politică din 
DGPCM (1 nov. 1954-1 aug. 1961). În august 1961, a fost scos din munca politică şi 
trecut în munca profesională deoarece doi fraţi de-ai săi ar fi desfăşurat în trecut 
politică legionară. A fost şi inspector principal (1 aug. 1961-1 apr. 1963), ajutor ofiţer 
control (1 apr. 1963-15 febr. 1964) şi ofiţer de control la Serviciul Inspecţii din DGPCM/ 
DGP (15 febr. 1964-1 oct. 1969) ; ofiţer instructor I, II şi III la Direcţia Pază şi Regim 
din DGP (1 oct. 1969-30 sept. 1977); a fost trecut în rezervă la 30 septembrie 1977 

Grade succesive: locotenent-major (1953); căpitan (1956); maior (1963); 
locotenent-colonel (1969) ; colonel (1976). 

Decorații : medalia „În Serviciul Patriei Socialiste”, clasa I (1963) ; medalia 
„A XX-a aniversare a eliberării Patriei de sub jugul fascist” (1964); medalia „A 
XXV-a aniversare a eliberării Patriei” (1969); medalia „A 50-a aniversare a 
înfiinţării PCR” (1971); Ordinul „Meritul Militar”, clasa a III-a (1968) şi clasa 
II-a (1974). 

Pedepse : trei zile de arest la domiciliu pentru neprezentare la învăţământul de stat 
(1956) ; şapte zile de arest la garnizoană pentru insultarea superiorului (1956) ; trei 
zile de arest la domiciliu pentru lipsă de vigilenţă (1959); „mustrare severă prin 
ordin” pentru încălcarea regulilor de conduită morală (1964) ; „avertisment că nu 
corespunde pe deplin funcţiei ce ocupă” pentru consum de băuturi alcoolice şi lovirea 
unui cetăţean în timp ce se afla în control la Colonia de Muncă Peninsula/formaţiunea 
0605 Constanţa (1964) ; „mustrare severă prin ordin” pentru că şi-a însuşit o ladă cu 
struguri (fără să achite contravaloarea ei) în timp ce se afla în control la Penitenciarul 
Iaşi (1966); „mustrare severă la adresa ofițerului” pentru absenţe nemotivate de la 
orele de program (1969). 


BOCA VASILE, sublocotenent. 

Activitate profesională : adjunct al şefului Secţiei Cadre din formațiunea 0722 
Constanţa/Centrul de Coordonare Constanţa (sept. 1953); adjunct al şefului 
Biroului Cadre din Colonia de Muncă Poarta Albă/formaţiunea 0893 (18 nov. 1953). 


BOGĂŢEANU ILIE ION, maior (n. 1927). 

Originea şi apartenenţa socială : muncitor. 

Funcţii în organizații politice, de masă şi obşteşti: membru PCR din 1947. 

Studii civile: studii medii. 

Studii militare : Şcoala de Educatori (Ofiţeri Politici) MAI nr. 2 din Oradea (1950). 

Activitatea profesională: lucrător cadre la Direcţia Personal a CFR (?-1949); 
şef al Secţiei Cadre Construcţii la Direcţia Generală a Lucrărilor Canalului Dunăre- 
-Marea Neagră (1949-1950); comandant şi locţiitor politic al Şcolii de Sergenţi 
Politici Jilava (1951-1952) ; şeful Serviciului Secretariat din DLCM/DPLC/DGPCM 
(iun. 1953, 29 sept. 1954, 19 dec. 1955, 13 nov. 1957, 24 sept. 1958, 5 mart. 1960, 
22 apr. 1963). 


BOGDAN GHEORGHE, căpitan. 
Activitatea profesională : ofiţer instructor I în Serviciul Cadre şi Învăţământ din 
DGP (17 mart. 1988). 

BOLOŞ ION, locotenent-major. 
Activitatea profesională : şeful Biroului Protecția Muncii din Serviciul Secretariat 
al DGP (13 mart. 1968). 


BORCAN FOTACHE AUREL, colonel (n. 4 mai 1941, sat | 
Căbeşti, com. Podu Turcului, jud. Bacău). 

Naționalitatea : română. 

Originea şi apartenenţa socială : muncitor. 

Profesia de bază la încadrarea în MAI: strungar în fier. i 

Funcţii în organizaţii politice, de masă şi obşteşti: membru kø 
UTM din 1955 şi membru PCR din 1966; membru în Comitetul $ 
Raional Tulcea al UTC (1966-1967); membru în Comitetul de 
Partid din aparatul central al MI (1988). | 

Studii civile : opt clase în comuna natală şi la Şcoala nr. 3 din Tecuci (1948- 1955 
şi 1958-1959); Şcoala Profesională de Ucenici de la Uzinele de Tractoare „Ernst 
Thalmann” din Braşov/Uzinele Tractorul Braşov - UTB (1955-30 iun. 1958); Şcoala 
Medie nr. 3 din Constanţa, învăţământ fără frecvenţă (?-iun. 1965) ; Facultatea de Drept 
din cadrul Universităţii din Bucureşti (1968-1973) ; curs postuniversitar, specialitatea 
criminologie, la Facultatea de Drept de la Universitatea din Bucureşti (1979-1980). 

Studii militare : Şcoala Militară de Ofiţeri Activi nr. 4 MAI din Oradea (1959-1961) ; 
cursul scurt de perfecţionare a pregătirii cadrelor cu funcţii de conducere din MAI de 
la Dumbrăviţa (1970) ; curs de perfecţionare pentru locţiitori de comandanţi pentru 
pază şi regim, profil penitenciare, la UM 900 Grădiştea (20 oct.-19 nov. 1975); 
curs de reciclare la cursul de perfecţionare a cadrelor de penitenciare Bucureşti 
(15 oct.-13 nov. 1986). 

Activitatea profesională : strungar în metale la secţia sculărie din Uzinele de Tractoare 
„Ernst Thalmann” din Braşov/Uzinele Tractorul Braşov - UTB (aug.-10 sept. 1958) 
şi la Centrul Mecanic Tecuci (10 sept. 1958-15 sept. 1959) ; ofiţer serviciu prim (23 aug. 
1961-1 aug. 1964) şi şef de Secţie la Penitenciarul Chilia Veche/formaţiunea 0600 (1 
aug. 1964-1 aug. 1966); ofiţer inspector principal (1 aug. 1966-1 aug. 1967), ajutor 
de ofiţer de control (1 aug. 1967-1 apr. 1968), ofiţer de control III (1 apr. 1968-1 oct. 
1969) şi instructor II şi III pe linie de pază şi regim în Direcţia Pază din DGPCM/DGP 
(1 oct. 1969-1 ian. 1970) ; locţiitor de comandant pentru pază şi regim la Penitenciarul 
Văcăreşti/Bucureşti (1 ian. 1971-1 aug. 1977). Ca urmare a reorganizării sistemului 
penitenciar (Decretul 225/1977), Borcan a fost numit în funcţia de ofiţer specialist 
principal III la Serviciul Pază, Regim şi Evidenţă Operativă din DGP (1 aug. 1977-1 mai 
1982). La data de 15 mai 1982 a fost promovat în funcţia de comandant al Penitenciarului 
Bucureşti, cu sediul în Şoseaua Alexandriei (15 mai 1982-1 dec. 1988), iar după 
dezafectarea acestuia va fi numit în aceeaşi funcţie la Penitenciarul Bucureşti-Jilava! 


1. Penitenciarul Bucureşti-Jilava a fost înfiinţat la 1 decembrie 1988 prin ordinul secret al MI nr. 1/ 
05633. Acest ordin prevedea că penitenciarul Bucureşti din şoseaua Alexandriei va fi dezafectat 
şi mutat la Penitenciarul de Tineri Jilava. Începând cu aceeaşi dată penitenciarul de Tineri Jilava 
a fost desfiinţat şi transformat în secţie subordonată penitenciarului Bucureşti-Jilava - UM 0304. 
Statul de organizare al penitenciarului Bucureşti-Jilava prevedea 379 de posturi, din care 28 de 
ofiţeri, 19 maiştri militari, 303 subofiţeri şi 29 de angajaţi civili. 

(1 dec. 1988-15 ian. 1990). La data de 30 noiembrie 1984, în penitenciarul Bucureşti 
exista un efectiv de 4.661 deţinuţi, iar în perioada 1 ianuarie-30 noiembrie 1984, în 
această unitate au intrat 22.889 deţinuţi, din care 10.868 nou-depuşi, şi au ieşit 
22.571!. În ziua de 17 decembrie 1989, la penitenciarul Bucureşti-Jilava a izbucnit o 
revoltă a deţinuţilor care au reuşit să iasă din camere prin forțarea uşilor şi să se urce 
pe clădiri, iar în unele locuri au încercat să „spargă” dispozitivele de pază. Răzmeriţa 
soldată cu morţi şi răniţi în rândul deţinuţilor a durat 44 de zile (17 dec. 1989-31 ian. 
1990). De asemenea, a activat ca ofiţer specialist I în Serviciul Reeducare din DGP 
(15 ian.-15 dec. 1990); director al SSMRM Găeşti (15 dec. 1990-1 apr. 1991). A 
fost trecut în rezervă la 1 aprilie 1991 prin ordinul ministrului Justiţiei nr. 1/14.02?. 
În acelaşi an, prin sentinţa penală nr. 2/10 mai 1991, a fost condamnat de Secţia 
Militară a Curţii Supreme de Justiţie la doi ani de închisoare cu suspendarea con- 
diţionată a executării pedepsei, pentru infracţiunea de arestare nelegală”. A fost 
rechemat în rândul cadrelor active la Penitenciarul Ploieşti, în funcţia de şef de birou 
şi detaşat la Penitenciarul Târgşor (1 iun.-l oct. 1995); a fost şi şef Birou II Evidenţă 
şi Organizarea Muncii Deţinuţilor la Penitenciarul Ploieşti (1 oct. 1995-30 nov. 
1996). A fost trecut în rezervă la 30 noiembrie 1996 prin ordinul ministrului Justiţiei 
nr. S/2003/C. 

Grade succesive : locotenent (1961) ; locotenent-major (1964) ; căpitan (1969) ; 
maior (1974); locotenent-colonel (1980); colonel (1987). 

Decorații : medalia „În Serviciul Patriei Socialiste”, clasa a II-a (1965); medalia 
„Muncii” (1969); medalia „Meritul Militar”, clasa I (1971) ; medalia „25 de ani de 
la proclamarea Republicii” (1972); medalia „30 de ani de la eliberarea României de 
sub dominaţia fascistă” (1974) ; medalia „A 40-a aniversare a revoluţiei de eliberare 
socială şi naţională antifascistă şi antiimperialistă” (1984) ; Ordinul „Meritul Militar”, 
clasa a III-a (1976) şi clasa I (1987) ; Ordinul „Tudor Vladimirescu”, clasa I (1979). 


1. Nota nr. S/346 din 30 noiembrie 1984 a MI cu concluziile desprinse din verificările efectuate la 
Penitenciarul Bucureşti, cu privire la modul cum se respectă prevederile legale referitoare la 
hrănirea, echiparea, cazarea, asistenţa medicală şi acordarea altor drepturi prevăzute de lege 
pentru deţinuţi. Documentul care poartă menţiunea „secret de serviciu” este semnat de ofiţerii 
superiori care au controlat Penitenciarul Bucureşti: colonelul Crăciunescu Ion din Coman- 
damentul Serviciilor şi Înzestrării, dr. Dimitriu Neculae din Serviciul Sanitar al MI, locotenent- 
-colonelul Cişmigiu Constantin din Direcţia a IV-a CIM şi colonelul Corobea Spiridon din DGP. 
AANP, fond Secretariat, dosar nr. 2/1983-1986, f. 203. 

2. Într-un referat de cadre întocmit în 1991 de către Serviciul Cadre din DGP, ofiţerul Borcan era 
propus pentru trecerea în rezervă : „Având în vedere faptul că ofiţerul a săvârşit abateri grave de 
la dispoziţiile legale, care constau în primirea în Penitenciarul Bucureşti-Jilava, fără mandat de 
arestare, a demonstranţilor reţinuţi în noaptea de 21/22 decembrie 1989 de către fostele organe 
de miliţie, propunem să fie trecut în rezervă în conformitate cu prevederile articolului 43, litera 
i din Statutul Corpului Ofiţerilor”. Referatul este semnat de şeful DGP, colonelul Ioan Chiş, şi 
şeful Serviciului Cadre, colonelul Ion Simion. 

3. La data de 3 martie 1991, la propunerea Direcţiei Procuraturilor Militare, condusă la acea vreme 
de colonelul de justiţie Mugurel Florescu, ministrul Justiţiei Victor Babiuc a avizat punerea în 
mişcare a acţiunii penale împotriva colonelului Borcan Aurel pentru comiterea infracţiunii de 
lipsire de libertate în mod ilegal, prevăzută de art. 189, alin. 2 din Codul Penal. În datele de 21 
şi 22 decembrie 1989 au fost închise la Penitenciarul Bucureşti-Jilava, fără forme legale, sute de 
persoane care participaseră la demonstrațiile anticeauşiste din acele zile. 

Pedepse : trei zile de arest la garnizoană pentru defecţiuni la mijloacele tehnice de 
pază contra incendiilor/PCI (1966); suspendarea indemnizaţiei de comandă timp: de 
şase luni pentru că nu a executat ordinele primite şi pentru pierderea unui lansator cu 
cartuşe de semnalizare (1989). 


BOSTAN I., locotenent. 
Activitatea profesională : instructor II de personal în Serviciul Personal al DGP 
(15 ian. 1969). 


BOTEANU NICOLAE, maior. 

Activitatea profesională : inspector prim-cadre în Serviciul Cadre al DGPCM 
(nov. 1960); locţiitor al şefului Secţiei Cunoaşteri din Serviciul Cadre al DGPCM 
(mai 1965, 15 iun. 1965); şef al Biroului Cifru şi Registratură din DGP (11 mai 1970). 


BRĂILOIU VASILE VASILE, angajat civil, d.p. nr. 3296 
(n. 30 sept. 1921, mun. Bucureşti). 

Naţionalitatea : română. 

Originea şi apartenenţa socială: militar (tatăl general în 
rezervă, pensionat în 1943). 

Profesia de bază la încadrarea în MAI: inginer agronom. 

Funcții în organizații politice, de masă şi obşteşti : un referat de 
cadre întocmit de Direcţia Cadre a MAI menţiona anumite aspecte 
din activitatea politică a lui Brăiloiu din perioada războiului : 


În septembrie 1944 a dat adeziune şi s-a înscris în organizaţia de tineret PNL din 
Sectorul 1 Galben-Bucureşti, unde a plătit cotizaţie, a participat la şedinţe şi a primit 
ca indicație să recruteze noi membri. Susnumitul recunoaşte aceste probleme însă le-a 
arătat decât atunci când a fost întrebat. Tot în această perioadă a făcut parte şi din 
Asociaţia Studenţilor Agronomi!. 


Studii civile: 4 clase în Bucureşti (1927-1931); Liceul „Cantemir Vodă” din 
Bucureşti şi Liceul Militar „Mihai Viteazul” (1931-1940) ; Facultatea de Agronomie 
din Şcoala Politehnică din Bucureşti, specialitatea industrii agricole, cu menţiunea 
magna cum laude (1940-1946). 

Stagiul militar : satisfăcut în timpul facultăţii la secţia de pregătire militară a 
Şcolii Politehnice din Bucureşti (1943-1944). 

Activitatea profesională : inginer la Biroul Industrializării Fructelor din Serviciul 
Agricol al CFR (17 aug. 1946-1 apr. 1948); şef al Secţiei Industrializare din Socie- 
tatea Comercială Municipală (1 apr.-14 aug. 1948); şef al Secţiei Livrări Murături 
la Societatea comercială de stat „Aprozar” (14 aug.-10 dec. 1948) ; inginer la Direcţia 
Cadrelor Tehnice din Ministerul Industriei Alimentare şi Comerţului (28 febr.-23 mart. 
1949) ; şef de secţie la GAS Bărbuleşti/Urziceni (23 mart. 1949-31 mai 1950); 


l. „Referat de cadre” întocmit de Direcţia Cadre a MAI la data de 19 iulie 1962. Documentul este 
semnat de trei ofiţeri din Direcţia Cadre a MAI: şeful Serviciului Cadre, locotenent-colonelul 
de Securitate Bocşe Iosif, şef de Birou, căpitanul de Securitate, Buican Ştefan, şi lucrător 
prim-cadre în aceeaşi Direcţie, căpitanul de Securitate Bocăneală Constantin. 

inginer-şef la: GAS Şercaia (1 iun. 1950-28 aug. 1951), GAS Popeşti-Leordeni 
(28 aug.-31 dec. 1951) şi GAS Roşia (1 ian. 1952-31 dec. 1954). La începutul 
anului 1955, Brăiloiu V. a fost transferat de la Direcţia Generală Gostat din Minis- 
terul Agriculturii şi Silviculturii, la Direcţia Administrativ-Gospodărească a MAI, 
în funcţia de inginer-şef al gospodăriei agricole anexe MAI „23 August” (1 ian. 
1955-1 iun. 1956); şef al Serviciului Agricol din Direcţia Economică a DGPCM 
(1 iun. 1956-15 febr. 1964). O notă de cunoaştere a Direcţiei Cadre a MAI din 5 mai 
1958 face un mic rezumat al sarcinilor şi atribuţiilor Serviciului Agricol: 


Conform statului de organizare Serviciul Agricol este prevăzut cu 6 posturi, toate fiind 
încadrate cu elemente corespunzătoare privind pregătirea lor profesională, astfel sunt 
4 ingineri agricoli, un tehnician agricol şi un medic veterinar. Privind din punct de 
vedere politic, niciunul dintre salariaţii acestui serviciu nu sunt încadraţi politic. Serviciul 
Agricol coordonează munca din cele 2 gospodării agricole Chilia şi Dăeni, precum şi 
gospodăria anexă Periş, cu o suprafaţă totală de (loc liber în text - n.n.) ha teren arabil. 
Se mai ocupă de aprovizionarea cu seminţele necesare, cât şi aplicarea măsurilor 
agrotehnice. De asemeni, coordonează munca Serv. Tehnic din aceste gospodării!. 


A activat şi ca inginer agronom principal şi şef al Serviciului Producţie vegetală 
din Direcţia agricolă a DGPCM (15 febr. 1964-28 febr. 1965). Înainte de a cădea în 
dizgeraţia conducerii DGPCM, în 1961, şeful Direcţiei Economice a DGPCM îi făcea 
o apreciere pozitivă, în care se spunea 


Ing. Brăiloiu, prin capacitatea şi aportul său personal, a contribuit substanţial şi direct 
la dezvoltarea an de an a activităţii tehnice de producţie agricolă şi zootehnică, 
creându-se şi alte ramuri de activităţi de producţie în unităţi cum ar fi: plantaţii, pomi 
viticoli, creştera păsărilor, stupi de albine etc. Este în primul rând şi un merit al său 
personal faptul că casele de animale în gosp. MAI s-au îmbunătăţit şi dezvoltat an de 
an. A adus o serioasă contribuţie în iniţierea măsurilor de profilare a GAS MAI, 
insistând încă din 1957 pentru a se întocmi proiecte de organizare şi sistematizare 
pentru GAS Salcia şi Chilia şi apoi pentru restul. Pe această bază şi-a dat un însemnat 
efort în iniţierea şi executarea lucrărilor de îmbunătăţiri funciare la Salcia, apoi 
Periprava, Vlădeni şi Tichileşti. La ordinul conducerii MAI din sarcina dată de 
conducerea de partid şi de stat, inginerul Brăiloiu a executat o lucrare documentară de 
răspundere pentru preluarea terenurilor din Valea Carasu şi organizarea actualei 
gospodării Saligny. La lucrările de îmbunătăţiri funciare, de îndiguiri din Periprava şi 
Salcia, a dat o contribuţie însemnată în organizarea şantierelor şi executarea lucrărilor 
şi, deasemeni, la Vlădeni şi Tichileşti în perioada când Dir. Economică nu avea 
organizare corespunzătoare şi nici organele tehnice de specialitate?. 


La o şedinţă cu cadrele din aparatul central al DGPCM din februarie 1965, se 
menţionau bunurile şi efectivele de care dispunea Direcţia Agricolă la acea dată, dar 
şi problemele profesionale ale inginerului Brăiloiu : 


l. „Notă de cunoaştere privind pe ing. Brăiloiu Vasile, şeful Serviciului Agricol al Direcţiei 
Economice din Direcţia Generală a Penitenciarelor şi Coloniilor de Muncă din 5 mai 1958”. 
Documentul este semnat de locotenentul-major de Securitate Bocăneală Constantin. 

2. „Apreciere asupra ing. Brăiloiu Vasile” din 21 decembrie 1961, semnată de şeful Direcţiei 
Economice din DGPCM - locotenent-colonelul Tăbircă Ion. 

Din câte se cunoaşte, conducerea ministerului a încredinţat Direcţiei Generale a 
Penitenciarelor şi Coloniilor de Muncă sarcini deosebit de importante, printre care un 
loc de frunte îl ocupă sarcinile din domeniul unităţilor agricole ale MAI. În acest sens, 
este suficient să amintim că gospodăriile agricole MAI deţin o suprafaţă totală de teren 
de cca 71.500 ha, un număr de cca 200.000 capete animale şi păsări diferite şi un plan 
al producţiei globale pentru anul 1965 de cca 256.000.000 lei. În scopul conducerii cu 
competenţă şi a cuprinderii sarcinilor tehnico-economice ce revin gospodăriilor agricole 
MAI, conducerea ministerului a luat măsura reorganizării aparatului din centralul 
DGPCM, care se ocupă în mod concret de rezolvarea acestor probleme, înființând 
Direcţia Agricolă cu servicii de specialitate, încadrate cu ingineri, tehnicieni şi alte 
cadre capabile să organizeze şi să conducă munca din gospodării (...). Un rol deosebit 
de negativ l-a avut ing. Brăiloiu Vasile, şeful Serviciului Producţie Vegetală, care, în 
loc să ia măsuri practice de a organiza şi conduce munca cu competenţă, a contribuit 
din plin la desfăşurarea unei activităţi dezlânate, la întâmplare, lipsită de perspectivă, 
a căutat să pună sub semnul întrebării competenţa profesională a şefilor săi imediaţi, 
dovedind chiar rea-voinţă, neîndreptăţind cu nimic încrederea ce i s-a acordat de către 
conducerea ministerului şi a Direcţiei Generale!. 


Brăiloiu V. a mai fost acuzat că nu a stabilit în mod ştiinţific sarcini de plan pentru 
fiecare gospodărie a MAI, a fixat sarcini de producţie exagerat de mari, sau prea mici, 
că nu făcea muncă de teren şi că, uneori, lua pe datorie diferite cantităţi de produse 
alimentare de la gospodăriile MAI. La 28 februarie 1965, MAI i-a desfăcut contractul de 
muncă, la cerere, conform articolului 19 din Codul Muncii. A fost apoi salariat la 
Institutul de Studii şi Proiectări Agricole din cadrul Consiliului Superior al Agriculturii 
(1965-?). 

Grade succesive : sergent (r) (1944); locotenent-major (r) (1952). 

Decorații : medalia „Eliberarea de sub jugul fascist” (1954); medalia „Muncii” 
(1959). 

Pedepse : „mustrare scrisă cu avertisment” pentru „cocoloşirea” unor lipsuri 
constatate la Gospodăria Agricolă Chilia Veche (1958); „mustrare scrisă cu avertis- 
ment” pentru neinformarea la timp în privinţa unor probleme de serviciu şi lipsă de 
răspundere în muncă (1963); „mustrare” pentru insuficientă instruire a subordo- 
naţilor şi pentru verificarea superficială a suprafeţelor însămânţate cu porumb la 
gospodăria agricolă MAI Luciu-Giurgeni (1964). 


BREZEANU CONSTANTIN ORTANSA (născută CĂRBU- 
NARU), colonel, d.p. nr. 4544 (n. 19 iun. 1926, satul Pădureni, 
com. Mihălăşeni, jud. Botoşani). 

Naţionalitatea : română. 

Originea şi apartenenţa socială : ţăran sărac. 

Profesia de bază la încadrarea în MAI: funcţionar. 

Funcţii în organizații politice, de masă şi obşteşti : membră a 
PCR din 1947; membră în Comitetul de Partid din MAI/MI 
(1954-1976) ; în această perioadă a fost aleasă timp de mai mulţi 


l. „Referat cu privire la unele probleme din activitatea ing. Brăiloiu Vasile, şeful Serviciului 
Producţie Vegetală”. Documentul este nedatat şi nesemnat, dar poartă apostila: „S-a prelucrat 
cu întregul personal din DGPCM în ziua de 25 februarie 1965, de faţă fiind şi ing. Brăiloiu”. 

ani membră şi membră supleantă în Biroul Comitetului de Partid din minister; 
preşedinte al Comitetului de Femei din MAI şi membră în Comitetul de Femei al 
oraşului Bucureşti (1957-1961) ; membră în Consiliul Naţional al Femeilor ( ? -1976). 

Studii civile : şapte clase în comuna natală (1933-1940); Şcoala Medie nr. 24 
„Vasile Alecsandri” din Bucureşti, învăţământ fără frecvenţă (1956-1960) ; Facultatea 
de Drept din cadrul Universităţii din Bucureşti (1965-1970) ; curs de perfecţionare în 
specialitatea psihologia pedagogică a reeducării la Institutul Central de Perfecţionare 
a Cadrelor Didactice din Bucureşti (19-30 apr. 1971). 

Studii politice : Şcoala Serală de Partid de pe lângă Regiunea PMR Botoşani (1951). 

Activitatea profesională: funcţionară la primăria comunei Mihălăşeni, judeţul 
Botoşani (1 iul. 1948-1 iul. 1949); angajat civil al MAI în funcţiile de dactilografă 
(1 iul. 1949-1 iul. 1951) şi dactilografă principală la Penitenciarul Botoşani (1 iul.- 
-15 nov. 1951); locţiitor politic la formațiunea 0690 Mislea (15 nov. 1951-1 sept. 
1952) ; şefă a Biroului Evidenţă Cadre Politice din Secţia Cadre Politice a Direcţiei 
Politice DGPCUM (1 sept. 1952-1953); activistă în cadrul aparatului tehnic al 
Comisiei de Partid de pe lângă Serviciul Politic al DLCM! (1953-mart. 1954); 
inspector prim de cadre în DIP (mart.-mai 1954). În august 1954, a fost transferată 
din DGPCM la Serviciul 11 din MAI, ca lucrător operativ (1 sept. 1954-1 iul. 1956) 
şi ajutor al şefului Biroului identificări (1 iul. 1956-30 apr. 1958), fiind trecută la arma 
Securitate. Într-o autobiografie dată la 18 ianuarie 1962, Ortansa Brezeanu spunea : 


În timp ce eram la Serviciul 11 am condus de fapt biroul o perioadă mai mare de timp, 
întrucât fostul şef de birou Leibovici Luba fusese scos din serviciu. În acea perioadă 
aveam un birou compact compus din 50 de oameni care se ocupa cu (era centralizată 
munca de identificări) identificările persoanelor plasate de tot serviciul de filaj. 


1. Conform proiectului de „Regulament al organelor politice din formațiunile DLCM” elaborat de 
Serviciul Politic al DLCM şi aprobat de CC al PMR în 1953, acestea erau organe conducătoare 
de partid create de CC al PMR şi se supuneau hotărârilor CC al PMR, ordinelor MAI şi 
regulamentului Serviciului Politic din DLCM. Locţiitorii politici din formațiunile DLCM se 
numeau prin ordin al ministrului Afacerilor Interne şi făceau parte din nomenclatorul de funcţii 
al MAI. Particularitatea acestor organe conducătoare de partid: cadrele de conducere erau în 
acelaşi timp şi ofiţeri care desfăşurau muncă politică în formațiunile DLCM, în rândul întregului 
efectiv de personal (funcţionari, ingineri, tehnicieni, subofiţeri şi ofiţeri). Serviciul Politic al 
DLCM era compus din: Secretariat, Secţia Organizare-Partid, Secţia Propagandă şi Agitaţie, 
Secţia Evidenţă şi Documente Membri de Partid şi UTM, Secţia pentru Munca UTM. În acelaşi 
„Regulament”, la capitolul III, art. 26, se preciza că „locţiitorii politici, fiind şefi direcţi, pe 
aceeaşi treaptă cu comandanții formațiunilor, răspund de starea regimului de deţinere şi pază al 
deţinuţilor, de îndeplinirea planurilor de producţie, de disciplina şi starea moral-politică a 
întregului efectiv din Lagăre şi Colonii de Muncă”. Pe lângă Serviciul Politic al DLCM, fiinţa 
şi o Comisie de Partid compusă din 5-7 membri care avea rolul de a veghea „la puritatea 
rândurilor partidului, în a apăra partidul împotriva pătrunderii în rândurilor sale a elementelor 
duşmane de clasă şi străine intereselor sale, în a curăţi partidul de oportunişti, carierişti şi 
elemente descompuse din punct de vedere moral, de toţi acei ce nu sunt demni să poarte înaltul 
titlu de membru al Partidului Muncitoresc Român” (capitolul IV, art. 29). Această Comisie de 
Partid de pe lângă Serviciul Politic al DLCM răspundea de activitatea sa în faţa comisiei de 
control a Partidului de pe lângă CC al PMR. ANIC, fondul CC al PCR, Secţia Administrativ- 
-Politică. dosar nr. 3/1953, ff. 1-14. 

În 1958 a fost mutată la Direcţia a II-a din MAI, unde a îndeplinit următoarele 
funcții: lucrător operativ prim la Biroul 1 al Serviciului 6 (30 apr. 1958-1 iun. 
1962), şefă a Biroului 2 din Serviciul 12! şi şefa Biroului 1 operativ din Serviciul 10 
(1 iun. 1962-1 aug. 1967). Va reveni în DGP în funcţia de director a ISRM Roşu/ 
Centrul de Reeducare Minore Bucureşti? (1 aug. 1967-1977). Indiferent de vârsta pe 
care o aveau cei ce îşi ispăşeau pedeapsa într-o unitate de detenţie, înainte de 1989, 
toată lumea trebuia să muncească pentru bugetul statului. În notarea de serviciu pe 
anul 1975, privitoare la colonelul Brezeanu Ortansa, se spunea : „În vacanţa de vară 
a organizat din nou tabăra de muncă la IAS Nazarcea, jud. Constanţa, cu întreg 
efectivul de minore, îndeplinind astfel cu rezultate bune contractul încheiat cu această 
unitate, pe perioada cincinalului 1971-1975”. În 1977, Brezeanu Ortansa a contestat 
notarea de serviciu pe anul 1976, care făcea referire la unele aspecte negative din 
CRM Bucureşti. Examinând problemele contestate, conducerea DGP a decis că 
acestea nu erau justificate : 


În şedinţa din 28.02.1977, luând în dezbatere raportul cu privire la rezultatul con- 
trolului executat din ordinul tov. ministru Teodor Coman în centrele de reeducare a 
minorilor, Biroul Executiv (în anii '70-'80, conducerea colectivă a activităţii operative 
a MI era realizată de Biroul Executiv al MI - organ deliberativ, alcătuit din ministru, 
prim-adjuncţii ministrului, adjuncţii ministrului, secretarul general şi primul secretar 
al Comitetului PCR din MI - n.n.) a apreciat că la CRM Bucureşti s-au produs 
încălcări ale legii, întrucât, din 149 minore, pentru care s-a obţinut în anii 1975-1976 
prelungirea internării după vârsta majoratului, numai 34 au fost discutate în consiliul 
profesoral, aşa cum prevede legea. De asemenea, Biroul Executiv a apreciat ca fiind 
ilegală existenţa unor practici privind pedepsirea minorelor care au comis diferite 
abateri, aşa cum a fost cererea de amânare a liberării unei clase întregi, pentru motivul 
că două minore au comis un furt, sau repartizarea minorelor de la secţia medical-educativă 
în centrul de reeducare, fără ca, în prealabil, să fie sesizate organele judecătoreşti. În 
1976, Centrul de Reeducare Minore Bucureşti a avut de executat un important volum 
de lucrări la investiţii necentralizate şi reparaţii curente la imobile şi mobilier. Din 
cauza insuficientei preocupări din partea comandantului unităţii şi a altor cadre cu 
funcţii de răspundere, unitatea s-a înregistrat cu mari depăşiri la termenele de realizare. 


1. În 1962, maiorul de Securitate Brezeanu Ortansa s-a ocupat cu supravegherea turiştilor occidentali 
aflaţi pe litoral (în special americani) şi cu dezvoltarea agenturii de informatori din preajma 
acestor turişti. Din notarea de serviciu pe anul 1962 aflăm că Brezeanu Ortansa „a recrutat 
personal un număr de 18 agenţi, dintre care majoritatea au furnizat materiale importante pentru 
organele noastre”. Datorită dezvoltării de la an la an a unei puternice agenturi, ofiţerul de 
Securitate Brezeanu Ortansa din Direcţia a II-a a MAI a primit anual felicitări şi recompense în 
bani. 

2. Articolul 41 al Decretului nr. 545 din 30 decembrie 1972 privind executarea măsurii educative 
a internării minorilor infractori într-un centru de reeducare dispunea ca denumirea de „Institut 
Special de Reeducare” folosită în Codul Penal, Codul de Procedură Penală şi în orice alte acte 
normative să fie înlocuită cu cea de „Centru de Reeducare”. Începând cu data de 1 ianuarie 1973, 
ca urmare a Ordinului MAI nr. 04121, cele şase ISRM-uri în care se aflau deţinuţi infractorii 
minori (Alexandria, Bucureşti, Găeşti, Roşu, Păltiniş şi Tg. Ocna) îşi vor schimba denumirea în 
„Centre de Reeducare Minori” - CRM. Arhiva MIRA, fond Direcţia Organizare-Motbilizare şi 
Operații, inventar 12.783, dosar nr. 38/1973, f. 107. 

Astfel, la investiţii necentralizate, trei lucrări în valoare totală de 80.000 lei, pentru 
care unitatea a propus şi i s-a aprobat ca termen de execuţie data de 31.07.1976, au fost 
terminate cu o întârziere de 5 luni!.. 


În cele din urmă, pentru „neajunsurile din activitate” contestaţia Ortansei Brezeanu 
a fost respinsă de conducerea DGP. Un proces-verbal întocmit de Serviciul Reeducare 
Minori din DGP la 6 iunie 1976 radiografia activitatea CRM Bucureşti : 


Din punct de vedere al infracţiunii comise, predomină infracţiunea de furt sub toate 
aspectele (simplu, calificat şi obştesc), 219 minore (81,2 %), şi infracţiunea de 
prostituție, în unele cazuri combinată cu vagabondajul, 38 de minore (14,4 %), în 
restul situaţiilor fiind vorba de tâlhărie (7 cazuri), incest (2), ultraj (2 cazuri), trecerea 
frauduloasă a frontierei (1 caz), lovire (1 caz). Aproape o treime din efectivul de 
minore (76 de minore) provin din familii de ţigani. (...) Analizând situaţia minorelor 
externate în ultimii doi ani, 158 de minore în 1974 şi 138 minore în 1975, rezultă că, 
de regulă, minorele au stat în centru între un an şi jumătate la trei ani, timp în care au 
fost şcolarizate cel puţin până la nivelul clasei a IV-a sau, în raport de situaţia şcolară 
la internare, fiecare a câştigat cel puţin o clasă într-un an. Sub aspectul calificării, cu 
excepţia a 6 în 1974 şi 10 în 1975, toate minorele au fost calificate?. 


La data controlului, în CRM Bucureşti se aflau 270 de minore, numărul acestora 
fiind în descreştere ; astfel, în 1973, 422 ; în 1974, 343; în 1975, 282. 

În anii '80, Brezeanu Ortansa a publicat câteva articole de specialitate în revista 
Studii şi cercetări juridice. Astfel, într-unul dintre aceste studii, Brezeanu indica 
unele măsuri care ar fi trebuit luate împotriva femeilor care duceau un mod de viaţă 
parazitar” : 


l. „Notă-raport nr. S/13624 din 24.06.1977 cu privire la contestaţia colonelului Brezeanu Ortansa 
la notarea de serviciu pe anul 1976”. Nota poartă menţiunea „secret de serviciu” şi este semnată 
de şeful DGP, generalul-maior Emil Panaite (documentul era adresat adjunctului ministrului de 
Interne, generalul-locotenent Alexandru Dănescu). 

2. „Proces-verbal privind rezultatul controlului executat asupra activităţii instructiv-educative la 
Centrul de Reeducare Minore Bucureşti/Roşu”. Documentul poartă numărul de înregistrare 
S/89137 din 6 iunie 1976, are menţiunea „secret de serviciu” şi este semnat de şeful Serviciului 
de reeducare minori din DGP, maiorul Grigore Dominte. 

3. Iată câteva prevederi din unele acte normative care vizau combaterea „parazitismului” în anii 
'70-'80: (Decretul 153/1970 pentru stabilirea şi sancţionarea unor contravenţii privind regulile 
de conviețuire socială, ordinea şi liniştea publică stipula la art. 1, lit. d., că era contravenţie şi 
se sancţiona cu închisoare contravenţională de la o lună la 6 luni sau cu amendă de la 1.000 la 
5.000 lei iniţierea sau constituirea unor grupuri de persoane care, prin comportarea lor, exprimă 
o concepţie de viaţă parazitară sau anarhică, contrară regulilor elementare de bună-cuviinţă, 
străină principiilor de convieţuire socialistă, precum şi sprijinirea sub orice formă a unor astfel 
de grupuri sau aderarea la acestea ; Legea 10/1972, Codul Muncii al RSR : „art. 6 Însuşirea sub 
orice formă a muncii altuia şi toate manifestările de parazitism social sunt interzise ca incompatibile 
cu orânduirea socialistă, cu principiile eticii şi echităţii socialiste. „art. 7 Începând cu vârsta de 
16 ani, fiecare persoană aptă de muncă şi care nu urmează cursurile unei şcoli este datoare să 
desfăşoare, până la vârsta de pensionare, o muncă utilă societăţii, care să-i asigure mijloacele de 
existenţă şi de dezvoltare spirituală” ; Legea 25/1976 privind încadrarea într-o muncă utilă a 
persoanelor apte de muncă: „art. 9 (1) În cazul în care, cu tot sprijinul acordat, persoana în 

Câteva concluzii se impun însă chiar în faza actuală a cercetărilor. Mai întâi, faptul că 
pe măsura creşterii nivelului de dezvoltare materială a societăţii, a sporirii volumului 
şi varietăţii de produse, a creşterii numărului de localuri, baruri, hoteluri (create 
pentru sporirea confortului şi a posibilităţilor de recreere a oamenilor muncii, ca şi în 
vederea dezvoltării turismului), se intensifică tentaţia în rândul unor elemente cu 
conştiinţă înapoiată de a duce o viaţă de lux şi desfrâu şi de a-şi procura în aceste 
scopuri venituri pe căi ilicite sau imorale. Se verifică, astfel, necesitatea ca eforturile 
pentru dezvoltarea spirituală a societăţii, pentru ridicarea conştiinţei maselor de 
cetăţeni, să ţină continuu pasul cu dezvoltarea gradului de civilizaţie materială a 
societăţii. În al doilea rând, se impune constatarea că munca politică şi folosirea 
mijloacelor legale de atragere în câmpul muncii a persoanelor fără ocupaţie nu se 
desfăşoară la nivelul dezirabilului, existând încă numeroase persoane care desfăşoară 
o muncă utilă societăţii, ducând o viaţă parazitară. Apare negativ şi faptul că multe 
dintre contraveniente repetă cu uşurinţă încălcările de lege, ajungând la o adevărată 
specializare în comportării imorale şi ilicite. Aceasta pune în discuţie şi eficienţa 
sancţiunilor aplicate, a măsurilor prevăzute de lege pentru combaterea unor asemenea 
fapte. Ar fi de gândit dacă nu ar trebui prevăzută o agravare substanţială şi obligatorie 
a sancţinuii, atunci când fapta este repetată. La fel, dacă nu ar trebui trecute în rândul 
infracţiunilor unele din actualele contravenţii, pentru a exista posibilitatea aplicării 
unor sancţiuni mai aspre. În aceeaşi ordine de idei, am propune ca sancţiunile pentru 
faptele de parazitism să se execute de regulă în colonii de muncă, pe lângă şantiere, 
întreprinderi agricole, condamnaţii urmând să presteze o muncă utilă şi să fie supuşi 
unei influenţe educative persistente şi organizate!. 


În 1951, Cărbunaru Ortansa s-a căsătorit cu sublocotenentul de Miliție Mircea 
Brezeanu, şef al Serviciului Tehnic la Miliția Regională Botoşani. Ulterior, acesta 
va avea o carieră strălucită în cadrul Miliției, ajungând în anii '60 ofiţer superior 
al MAI. 

Grade succesive: locotenent (nov. 1951); locotenent-major (1954); căpitan 
(1957) ; maior (1962) ; locotenent-colonel (1968). 

Decorații: medalia „A X-a aniversare a RPR” (1957); medalia „Meritul militar”, 
clasa a II-a (1957) şi clasa I (1963); medalia „40 de ani de la înfiinţarea PCR” 
(1961) ; medalia „A XXV-a aniversare a eliberării Patriei” (1969) ; medalia „A 50-a 
aniversare a înfiinţării PCR” (1971) ; medalia „30 de ani de la eliberarea României 
de sub dominaţia fascistă” (1974); Ordinul „Steaua RSR”, clasa a V-a (1964); 
Ordinul „Meritul Militar”, clasa a III-a (1966) şi clasa a II-a (1971). 

Pedepse : „mustrare” pentru neglijenţă în efectuarea unor lucrări (1965) ; „mustrare” 
pentru lipsuri în muncă (1975). 


cauză refuză să se încadreze în muncă sau într-o formă de pregătire profesională, continuând să 
ducă o viaţă parazitară, va fi obligată, prin hotărâre judecătorească, să presteze muncă pe timp 
de un an, pe şantiere de construcţii, în unităţi agricole, forestiere şi în alte unităţi economice” 
(minorii urmau să presteze munca în centrele de reeducare). 

1. Ortansa Brezeanu, „Unele particularităţi ale faptelor de parazitism săvârşite de femei (consta- 
tări ale unei cercetări criminologice”, Studii şi cercetări juridice, nr. 3, iulie-septembrie 
1982. 

BRUCĂR IANCU (JEAN) AVRAM, colonel, d.p. nr. 2166 
(n. 1 mart. 1922, mun. Bacău, jud. Bacău). 

Naţionalitatea : evreiască. 

Originea şi apartenenţa socială : mic comerciant. 

Profesia de bază la încadrarea în MAI: ajutor contabil. 

Funcții în organizaţii politice, de masă şi obşteşti : membru 
PCR din 1945 ; membru în organizaţia sionistă de tineret „Haşomer 
Haţair” (1937-1942) ; a fost scos din producţie şi numit secretar 
al organizaţiei TP din Sectorul Il Negru - Bucureşti (mai 1945-mart. 
1946); instructor la CJ Bucureşti al TP (mart.-mai 1946); 
adjunct al şefului şi şef al Secţiei Culturale de Reconstrucţie la CC al TP şi CC al 
UTM (mai 1946-9 febr. 1949). În această funcţie a muncit la organizarea taberelor 
pentru pregătirea tinerilor agitatori pentru alegerile din toamna anului 1946 şi la 
înfiinţarea şantierelor de muncă ale tineretului de la liniile ferate Bucureşti-Craiova, 
Bumbeşti-Livezeni şi Salva-Vişeu ; Viaductul Brebu, Uzinele de Fier din Hunedoara, 
Stadionul „Republicii”, conducta de gaz metan „Agnita-Botorca”, digul de la Lunca 
Prutului etc. 

Studii civile : patru clase la Şcoala Primară nr. 1 din Bacău (1929-1933) şi patru 
ani de studiu la Liceul Comercial de Băieți din Bacău (1933-1937) ; Şcoala Medie la 
Bucureşti (1956). 

Studii politice: Universitatea Serală de Marxism-Leninism de pe lângă CCA - 
MFA (1949-1951). 

Activitatea profesională : practician şi contabil la Întreprinderea „S. Filderman” 
din Bacău (iun. 1937-dec. 1939) ; funcţionar la magazinul de coloniale „A. Herehenbain” 
din Bacău (ian.-iun. 1940 şi aug.-oct. 1940). În iunie 1940 a fost arestat în gara 
Bacău de Siguranţa Bacău, fiind bănuit că este comunist, şi depus la închisoarea 
militară din Braşov. După ce a fost judecat de Consiliul de Război din Braşov, 
împreună cu alţi coreligionari din organizaţia sionistă de tineret „Haşomer Haţair”, 

a fost găsit nevinovat şi achitat. În anii care vor urma va mai fi arestat de Siguranţă 
de câteva ori, de fiecare dată suportând bătaia în timpul anchetelor. A lucrat ca hamal 
la tipografia „Iiposca” din Bucureşti (ian.-iun. 1941); concentrat la muncă obliga- 
torie la Grădina pentru Trustul Sionist din strada Piscului, Bucureşti, şi la Şantierul 
CFR Fierbinţi (iun.-dec. 1941); muncitor zilier la fabrica de clei „Măreşti” din 
Bucureşti (dec. 1941-febr. 1942) şi la depozitul de cârpe vechi „S. Moscovici” din 
Bucureşti (febr.-mai 1942) ; concentrat la muncă obligatorie la Grădina Centralei 
Evreilor din Bucureşti (iun.-6 sept. 1942). La data de 6 septembrie 1942 a fost arestat 
de Siguranţa din Bucureşti şi internat cu domiciliu forţat în lagărul de internaţi politic 
de la Vapniarca. În iunie 1943, lagărul s-a închis, iar deţinuţii politici au fost 
transferați în alte lagăre, ghetouri sau închisori. Brucăr Iancu a fost mutat la ghetoul 
de la Olgopol! (6 sept. 1942-17 febr. 1944). După eliberarea din lagăr a reluat 


1. În perioada de detenţie a intrat în PCR şi a participat la mişcarea antifascistă din lagăr având 
diferite sarcini pe această linie. În ghetoul de la Olgopol a fost şef al unei brigăzi de tineri fiind 
coleg cu: doctorul Ion Manoilescu (Mandel Iosif) - director al spitalului „Elias” din Bucureşti 
(anii '$50), Petre Lupu (membru al CPEx al CC al PCR între 1969 — 1984) şi cu colonelul de 
securitate Fucs (ofiţer în aparatul central al MAI în anii '50). 

legăturile cu UTC şi a participat la distribuiri de manifeste şi fluturaşi, la scrierea de 
lozinci pe ziduri, iar în iunie 1944 a primit sarcina de a-şi transforma locuinţa în casă 
conspirativă. A fost apoi hamal la magazinul „Negoţul românesc” din Bucureşti 
(mart. 1944-mai 1945). În februarie a fost încadrat în MAI în funcţia de adjunct al 
şefului Secţiei UTM din Direcţia Generală Politică din MAI (9 febr.-sept. 1949); a 
fost locţiitor politic la Asociaţia Sportivă „Dinamo” (sept. 1949-aug. 1951); şef al 
Secţiei Politice din Brigada 1 Securitate Bucureşti (oct. 1951-apr. 1952). Ca urmare 
a desființării acestei mari unităţi (1 mai 1952), a fost mutat în funcţia de locţiitor 
politic al Regimentului 1 Pază Bucureşti (apr. 1952-iun. 1953), fiind apoi locţiitor al 
comandantului formaţiunii 0722 Constanţa/Centrul de Coordonare Constanţa (iun.-oct. 
1953). După oprirea lucrărilor la Canalul Dunăre-Marea Neagră şi desfiinţarea 
acestui centru, a fost transferat în funcţia de şef al Biroului Regim din Serviciul Pază 
şi Regim al DLCM (oct. 1953-apr. 1954); şef al Serviciului Cultural-Educativ din 
DGPCM (ian. 1956-iul. 1957); şef al Serviciului Pază şi Regim din DLCM/DPLC!/ 
DGPCM (15 apr. 1954-1 ian. 1956 şi 25 iul. 1957-1 mart. 1960). La 20 mai 1955, 
prim locţiitorul şefului DPLC, locotenent-colonelul Bădică Ilie, şi şeful Serviciului 
Pază şi Regim, locotenent-colonelul Brucăr Jean, adresau o circulară comandantului 
Penitenciarului Văcăreşti, în care îi ordonau acestuia ca „deţinuţii contrarevoluţionari 
care vor fi transferați la Dv. pentru spitalizare sau alte probleme din penitenciarele : 
Sighet Principal, Aiud, Gherla, Jilava, Dumbrăveni, Rm. Sărat, Făgăraş, Galaţi şi 
Piteşti nu vor avea dreptul să primească pachete, scrisori sau vorbitor”!. Tot în 
acelaşi an, şeful Serviciului Pază şi Regim şi şeful Secţiei Regim din acelaşi serviciu, 
locotenentul-major Petrescu Marian, îi trimit comandantului penitenciarului Miercurea 
Ciuc o circulară în care îi ordonau ca în cazul deţinuţilor contrarevoluţionari să se 
facă excepţie de la regulamentul de aplicare a regimului de detenţie : 


Vă facem cunoscut că deţinuţii CR din unitatea dv. nu vor beneficia de drepturile 
prevăzute în regulament art. 28 litera c şi e care prevede că deţinuţii preveniţi au 
dreptul să primească odată pe lună pachet şi suma de lei 50 (cincizeci) să aibe vorbitor 
cu avocatul şi familia. De asemeni, nu se va aplica art. 30 şi 31 care prevede că deţinuţii 
condamnaţi CR au dreptul de a primi de la familiile lor pachet sau vorbitor şi scrisori. 
În ceea ce priveşte deţinuţii DC, aceştia vor beneficia de toate drepturile prevăzute de 
regulamentul de aplicare a regimului penitenciar?. 


După ce a lucrat 10 ani în MAI, Direcţia Cadre a MAI a ajuns la concluzia că 
ofiţerul nu mai prezintă încredere şi a propus, printr-un referat de cadre, trecerea în 
rezervă a acestuia, pe motiv că în tinereţe a făcut parte din organizaţia sionistă de 
tineret „Haşomer Haţair” şi pentru că avea prea multe rude în SUA şi Israel: 


Deşi colonelul Brucăr Iancu a obţinut rezultate bune în muncă, ţinând însă seama că el 
a avut o întreagă activitate în organizaţia sionistă, cât şi rudele sale care în majoritate 


1. AANP, fond Secretariat, dosar nr. 2, vol. II, Corespondenţă secretă-cond. MAI, adresa DPLC - 
Serviciul Pază şi Regim, nr. 025859 din 20 mai 1955, f. 20. 

2. Ibidem, f. 15 (adresa DPLC - Serviciul Pază şi Regim, nr. GT/34809 din 13 august 1955. 
Documentul poartă menţiunea „strict secret de importanţă deosebită”). 

sunt plecate în Israel şi SUA cu care mama şi soacra lui întreţin legături, considerăm 

că nu mai prezintă încredere deplină pentru a lucra în MAI. Faţă de cele arătate mai 

sus, propunem ca colonelul Brucăr Iancu să fie trecut în rezervă cu drept de ajutor 
i-l 

unic . 


A fost trecut în rezervă la 1 martie 1960 prin ordinul MAI nr. 1329. 

Grade succesive: căpitan (febr. 1949); maior (dec. 1949); locotenent-colonel 
(1954) ; colonel (1958). 

Decorații : medalia „Eliberarea de sub jugul fascist” (1954); medalia „Meritul 
Militar”, clasa a II-a (1954); medalia „10 ani de la înfiinţarea primelor unităţi ale 
Armatei Populare Române” (1954); medalia „Pentru servicii deosebite aduse în 
apărarea orânduirii sociale şi de stat” (1958); Ordinul „Muncii”, clasa a III-a 
(1949). 

Pedepse : „observare scrisă” pentru absenţa de la o şedinţă a Direcţiei Generale 
Politice a MAI (1950); 10 zile de arest la garnizoană pentru neglijenţă în serviciu 
(1955) ; cinci zile de arest la garnizoană pentru superficialitate şi lipsă de răspundere 
în întocmirea raportului DGPCM (1957). 


BUBUŞAN SIMHA, angajat civil. 
Activitate profesională : responsabil cu munca şi salariile din Biroul Financiar din 
Direcţia economică a DGPCUM (26 mart. 1957). 


BUCUR DUMITRU NICOLAE, locotenent-major, f.s. (n. 8 aug. 1925, com. Ră- 
deşti, jud. Alba) 

Naţionalitatea : română. 

Originea şi apartenența socială : ţăran sărac. 

Profesia de bază la încadrarea în MAI: tehnician radio. 

Funcţii în organizaţii politice, de masă şi obşteşti: membru PCR din 1947. 

Studii civile : şapte clase elementare. 

Studii politice : Şcoala de Cadre Politice CFR (?). 

Activitatea profesională : lucrător evidenţă la Direcţia Cadre a MAI (1 apr.-l oct. 
1953); şef al Grupei Evidenţă din DIP (1 oct. 1953-1 nov. 1954); şef al Biroului 
Evidenţă din DPLC/DGPCM (1 nov. 1954-1 iul. 1956); şef al Secţiei „Periş” din 
cadrul Penitenciarului Văcăreşti (1 iul. 1956-1 apr. 1957). A fost mutat la DGM la 
l aprilie 1957. 

Grade succesive : locotenent (1953); locotenent-major (1954). 

Decorații : medalia „Eliberarea de sub jugul fascist” (1954). 


1. „Referat de cadre” din 1 februarie 1960 întocmit de Direcţia Cadre a MAI. Documentul poartă 
semnăturile mai multor ofiţeri din MAI : şeful Direcţiei Cadre a MAI, colonelul Ion Pateşan, 
şeful DGPCM, colonelul Lixandru Vasile, locotenent-colonelul Bocşe Iosif, şef de serviciu în 
Direcţia Cadre a MAI, maiorul Apostol Vasile şi căpitanul Bocăneală Constantin, din aceleaşi 
serviciu şi Directie. 


123 BUCUR NĂSTASE MARIN 


BUCUR NĂSTASE MARIN, colonel, d.p. nr. 5245 (n. 2 ian. 
1947, com. Nătcărău/Drăgăneşti, jud. Prahova). 

Naţionalitatea : română. 

Originea şi apartenenţa socială : muncitor. 

Profesia de bază la încadrarea în MAI: elev. | 

Funcții în organizații politice, de masă şi obşteşti: membru $ 
UTM din 1962 şi membru PCR din 1972 ; secretar al Comitetului 
UTC din Penitenciarul Codlea (1967-1968). 

Studii civile: şapte clase în comuna natală (1953-1960); Şcoala Medie „I.L. 
Caragiale” din Ploieşti (15 sept. 1960-15 iun. 1964) ; Facultatea de Drept (1964-1969) ; 
curs postuniversitar în specialitatea criminologie (1970-1972). 

Studii militare : Şcoala de Ofiţeri MAI nr. 2 Bucureşti - DGM (1964-1967) ; curs 
de perfecţionare pentru locţiitori de comandanţi pentru pază şi regim, profil peniten- 
ciare, la UM 900 Grădiştea (1975). 

Studii politice: Universitatea Politică şi de Conducere (1983). 

Activitatea profesională : ofiţer de serviciu prim la Penitenciarul Codlea (23 aug. 
1967-14 aug. 1968); ofiţer instructor II şi III în Serviciul Pază şi Regim din DGP 
(14 aug. 1968-1 mart. 1976); locţiitor de comandant pentru pază şi regim la 
Penitenciarul Timişoara (1 mart. 1976-1 ian. 1979); ofiţer specialist principal III în 
Serviciul Pază, Regim şi Evidenţă Operativă din DGP (1 ian. 1979-15 sept. 1988). 
În 1983 a fost judecat în Consiliul de Onoare! al ofiţerilor superiori din DGP, pentru 
stabilirea unor relaţii cu un cetăţean străin (Ordinul MI nr. 0685/1975 cu privire la 
modul de stabilire a relaţiilor cu cetăţenii străini de către personalul MI şi Decretul 
nr. 210/1960 privind regimul mijloacelor de plată străine). Hotărârea Consiliului de 
Onoare din 4 iulie 1983 a fost: amânarea înaintării la gradul următor timp de doi ani. 


1. Consiliile de Onoare ale ofiţerilor erau organe eligibile pe o perioadă de doi ani, prin care se 
manifesta opinia colectivă faţă de faptele, conduita şi comportamentul ofiţerilor în relaţiile militare 
şi în societate. Ele judecau şi sancţionau abaterile ofiţerilor care, potrivit legii, nu constituiau 
infracţiuni şi care nu erau pedepsite disciplinar de comandanţi. Consiliile de Onoare aplicau sau 
propuneau aplicarea unor sancţiuni dacă ofiţerul a săvârşit una sau mai multe dintre următoarele 
abateri : a) compromiterea onoarei de militar, printr-o comportare nedemnă în societate (beţie, 
scandaluri, datorii neonorate în bani, obiecte etc.), frecventarea persoanelor, localurilor sau 
mediilor necorespunzătoare, atitudine necuviincioasă în societate etc. ; b) încălcarea consemnului 
arestului (nerespectarea regulilor şi dispoziţiilor privind executarea arestului) ; c) neprincipialitate 
în relaţiile dintre militari (adresarea de cuvinte injurioase, împrumuturi de bani sau de obiecte) ; 
d) fapte sau atitudini nedemne în relaţiile cu tovarăşii de serviciu sau cu alte persoane (abuzul în 
serviciu, necinstea, incorectitudinea, familiarismul, persecuția, calomnierea sau compromiterea 
tovarăşilor de muncă) ; e) insultarea sau înjosirea demnităţii şi onoarei unui militar în exerciţiul 
funcţiunii sale sau de faţă cu subordonații săi, aceasta fiind una dintre cele mai grave abateri). 
Consiliile de Onoare puteau pronunţa una din următoarele hotărâri: a) absolvirea celui judecat 
de învinuirile aduse ; b) sancţionarea celui judecat cu mustrare sau mustrare aspră ; c) propunerea, 
după caz, a uneia dintre următoarele sancţiuni: îndepărtarea celui judecat din sistemul de 
învăţământ militar pe care îl frecventa, amânarea înaintării în gradul următor a celui judecat pe 
o perioadă de până la trei ani şi trecerea în rezervă. Efectivul de militari necesar pentru 
constituirea consiliilor de onoare era de minimum 15; consiliile de onoare se constituiau 
separat, pentru ofiţerii superiori şi pentru ofiţerii inferiori. Vezi pe larg articolele 76-100 din 
capitolul 4 al Regulamentului disciplinei militare, Editura Militară, Bucureşti, 1973. 

Un referat de cadre din 1983 relatează „abaterea gravă” de care s-a făcut vinovat 
Bucur Marin: 


În după amiaza zilei de 29 mai 1983, maiorul Bucur Marin şi It.-major Dughilă 
Dumitru, aflaţi în misiune în municipiul Oradea, şi-au petrecut timpul liber consumând 
băuturi alcoolice, fără a ajunge în stare de ebrietate. În jurul orelor 20 : 30 ofiţerii s-au 
întors la hotelul „Dacia”, unde erau cazaţi şi au cerut recepţionerei cheia de la cameră. 
La recepţie se afla şi un cetăţean francez care a solicitat să i se schimbe valută în lei, 
pentru a plăti masa la restaurantul hotelului. Întrucât la acea oră oficiul de schimb 
valutar era închis, cetăţeanul străin s-a adresat celor doi ofiţeri, aflaţi în ţinută civilă, 
rugându-i insistent să-i schimbe 100 franci francezi. Maiorul Bucur Marin, având 
unele cunoştinţe de limbă franceză, a acceptat cu uşurinţă propunerea cetăţeanului 
străin şi, după ce a consultat pe recepţioneră asupra cursului valutar, i-a dat acestuia 
170 lei reprezentând contravaloarea a 100 franci francezi. După primirea valutei, 
ofiţerii s-au deplasat în braseria hotelului, unde au solicitat să fie serviţi cu câte o sticlă 
de bere. La scurt timp, a intrat în local şi cetăţeanul francez care, observându-i, le-a 
cerut permisiunea să se aşeze la masa lor, fapt acceptat de ofiţeri. Cu prilejul discuţiilor, 
care nu au abordat probleme referitoare la serviciu, la insistenţele cetăţeanului străin, 
ambii ofiţeri au acceptat să-i mai schimbe, la acelaşi curs valutar, încă 200 franci 
francezi. A doua zi, maiorul Bucur Marin şi locotenentul-major Dughilă Dumitru s-au 
deplasat la Schopul din incinta hotelului de unde, cu cei 300 franci, şi-au procurat 
produse cosmetice, cafea şi ciocolată!. 


Acest eveniment a fost adus la cunoştinţa ministrului de Interne şi conducerii DGP 


de către Serviciul 14 din Direcţia a IV-a Contrainformaţii militare a DSS?. 


În 1982, a făcut parte din colectivul Secţiei pentru Probleme Militare, Justiţie şi 


Procuratură a CC al PCR, care a efectuat un control de fond la penitenciarele Târgu 
Mureş, Tineri Bucureşti şi Spitalul Penitenciar Bucureşti. A fost comandant la 
Penitenciarul Arad (15 sept. 1988-1 iul. 1999); ofiţer instructor principal I la 
Penitenciarul Timişoara (1 iul. 1999-15 iun. 2001). A fost trecut în rezervă la 15 iunie 
2001 prin ordinul ministrului Justiţiei nr. 1256/C. 


Grade succesive : locotenent (1967) ; locotenent-major (1969) ; căpitan (1974) ; 


maior (1980); locotenent-colonel (1988); colonel (1993). 


l. 


Referatul poartă mențiunea „secret de serviciu” şi este semnat de şeful DGP, generalul-maior 
Emil Panaite, şi de şeful Serviciului Cadre şi Învăţământ din DGP, maiorul Vasile Văduva. 
Trimiterea celor doi ofiţeri în faţa Consiliului de Onoare a fost propusă de maiorul Vasile 
Văduva, la 23 iunie 1983. 

O notă-raport (nr. 103.630) din 1990 a şefului Direcţiei Cadre din MI, colonelul Eugen 
Jeledinţan, privind propunerea de anulare a unei sancţiuni acordată locotenent-colonelului Marin 
Bucur menţiona: „Conducerea Direcţiei Generale a Penitenciarelor, apreciind că ar fi nedrept 
ca ofiţerul să suporte în continuare consecinţele sancţiunii respective pentru o faptă care nu mai 
constituie abatere disciplinară, apreciindu-l a fi un cadru de conducere capabil, bine pregătit, 
competent, disciplinat şi conştiincios, propune să se aprobe anularea efectelor Ordinului ministru- 
lui de Interne nr. 11/01259/1983 prin care a fost amânat de la înaintarea în gradul următor pe 
timp de doi ani, urmând ca stagiul în gradul actual să fie diminuat cu perioada cât a operat 
sancţiunea respectivă”. Această propunere a fost aprobată de ministrul de Interne, prin ordinul 
MI nr. I1/03098 din 26 decembrie 1990. 

Decorații: medalia „Meritul militar”, clasa I (1978) şi clasa a I-a (1972); 
Ordinul „Meritul Militar”, clasa I (1995), clasa a II-a (1988) şi clasa a III-a (1983). 
Pedepse : „mustrare” pentru superficialitate în muncă (1971) ; „mustrare” pentru 


întârzieri de la program (1981); „mustrare scrisă” pentru lipsă de atenţie manifestată 
în verificarea unor lucrări solicitate de eşaloanele superioare (1986). 


BUCURESCU ŞTEFAN DUMITRU, angajat civil, d.p. 
nr. 3387 (n. 21 mart. 1922, com. Laza, jud. Vaslui). 

Naţionalitatea : română. 

Originea şi apartenenţa socială : mic-burghez (funcţionar). 

Profesia de bază la încadrarea în MAI: economist. 

Funcţii în organizații politice, de masă şi obşteşti: membru 
al Frontului Democrat Universitar din 1946; membru UNSR din 
1947 şi membru UTM din 1948; membru în Partidul Naţional 
Popular din 1947; membru în Biroul organizaţiei UTM din 
DLCM (1953). 

Studii civile : patru clase în comunele Laza, judeţul Vaslui, Răscruci şi Bonţida, 
judeţul Cluj (1929-1933) ; patru clase la Liceul Teoretic de Băieți „Gheorghe Barițiu” 
din Cluj (1933-1937), trei clase la Liceul Comercial de Băieți din Cluj-Napoca 
(1937-1941) şi o clasă la Liceul Comercial de Băieți din Timişoara (1940-1941) ; 
Academia de Înalte Studii Comerciale şi Industriale din Bucureşti, fără diplomă de 
absolvire (oct. 1945-febr. 1948); facultatea de Finanţe, Credit şi Contabilitate din 
cadrul Institutului de Ştiinţe Economice şi Planificare „V.I. Lenin” din Bucureşti, 
specialitatea evidenţă contabilă, curs fără frecvenţă (1957-iun. 1961). A absolvit 
această instituţie de învăţământ superior în vara anului 1962. 

Stagiul militar: Regimentul 5 Vânători Timişoara şi Regimentul 10 Grăniceri 
Braşov! (nov. 1942-sept. 1942 şi apr. 1944-iun. 1945). Nu a fost pe front, însă după 
23 August 1944 a participat la dezarmarea unor detaşamente germane din comuna 
Izbiceni, judeţul Romanați. 

Studii militare : Şcoala de Ofiţeri Rezervişti de Infanterie nr. 4 din Arad (sept. 
1942-apr. 1944). În această unitate militară de învăţământ a fost coleg cu viitorul 
maior de Securitate Cosma Augustin, locţiitor al şefului Direcţiei a VII-a din DGSP/ 
DGSS (sept. 1948-2 iun. 1952). 

Studii politice : Şcoala de Cadre UTM din MAI (1949-1950). 

Activitatea profesională : practicant de birou la SOVROMPETROL Bucureşti 
(febr.-l1 iul. 1948); subşef la Biroul Contabilitate de la Administraţia Muncii Penale 
din DGP (1 iul. 1948-febr. 1949) ; şef al Secretariatului şi Registraturii Generale din 
DGP (mart.-iul. 1949); şef al Biroului Agricol din Serviciul Comercial al DGP 
(aug. 1949-ian. 1950); şef de secţie la Serviciul Contabilitate din DGP (ian.-mai 
1950) ; ajutor de şef de serviciu (mai-oct. 1950) şi şef al Serviciului Contabilitate din 
DGP/DGPCUM (1 oct. 1950-oct. 1952); şef al Serviciului Contabilitate din DLCM/ 
DPLC (oct. 1952-nov. 1954); şef al Secţiei/Biroului CFI şi locţiitor al şefului 
Serviciului Financiar al DPLC/DGPCM (nov. 1954-30 iul. 1957). În 1957, cu ocazia 


1. În mai 1945 sediul Regimentului 10 Grăniceri a fost mutat la Oradea. 

înfiinţării Direcţiei Economice din DGPCM, a fost repartizat şi instalat în funcţia de 
şef al Biroului Financiar! (30 iul. 1957-1 iun. 1958), iar mai târziu în cea de şefal 
Serviciului Plan Financiar şi Îndrumare Contabilă din Direcţia Economică a DGPCM 
(1 iul. 1958-15 febr. 1964) ; şef al Serviciului Plan Economie Financiară şi Îndrumare 
Contabilă din Direcţia Agricolă a DGPCM (15 febr.-20 iun. 1964) ; director adjunct 
al Direcţiei agricole a DGPCM (20 iun. 1964-1 ian. 1966). 

La începutul anului 1966, Bucurescu a fost transferat la Departamentul GAS din 
Consiliul Superior al Agriculturii. 

Grade succesive : sublocotenent (r) (apr. 1944). 

Decorații: medalia „Muncii” (1964); medalia „A XX-a aniversare a eliberării 
Patriei de sub jugul fascist” (1964). 

Pedepse : „prevenire” pentru neexecutarea unor dispoziţii date printr-un ordin de 
front (mart. 1953); „mustrare” pentru lipsă de vigilenţă şi neglijenţă în păstrarea 
documentelor secrete (mai 1953) ; „mustrare” pentru abateri de la normele legale de 
întocmire a unor contracte (mart. 1963); „observare” pentru lipsă de control (febr. 
1960) ; „mustrare” pentru superficialitate în muncă (ian. 1965). 


BUDRUGEAC NICOLAE, locotenent. 
Activitatea profesională : ofiţer instructor III în Serviciul Cadre şi Învăţământ din 
DGP (17 mart. 1988). 


BUDU ALEXANDRU, angajat civil. 
Activitatea profesională: medic-şef la formațiunea 0722 Constanţa/Centrul de 
Coordonare Constanţa (oct. 1952). 


7 BUDURU ILIE MARIN, locotenent-colonel, d.p. nr. 4610 

| (n. 21 aug. 1927, com. Poiana de Jos, jud. Dâmboviţa). 

Naţionalitatea : română. 

Originea socială : ţăran cu gospodărie mică. 

Profesia de bază la încadrarea în MAI : muncitor (lăcătuş mecanic). 

; Funcții în organizații politice, de masă şi obşteşti : membru UTC 

Í din 1947, membru de partid din 1955, secretar adjunct cu probleme 

$ organizatorice în Comitetul de Partid din Miliția municipiului Iaşi 
(1979), secretar al Organizaţiei de Bază a PCR din Penitenciarul Iaşi 

(1963-1964, 1977, 1980). 

Studii civile : şcoala primară (1939); Şcoala Profesională de Ucenici Industrială 
şi Comercială din Giurgiu (1944-1947) ; Liceul nr. 8 din Iaşi (1962-1966). 

Stagiul militar : în aprilie 1949 a fost încorporat ca militar în termen la Centrul de 
Instrucţie-Securitate nr. 8 din Mizil ; în acelaşi an (septembrie) a fost trimis la Şcoala 
Militară de Subofiţeri MAI Oradea. 

Studii militare: Şcoala Militară de Subofiţeri MAI Oradea (1949-1950) ; curs 
scurt la Şcoala de Ofiţeri Pază MAI Câmpina (1 mai-7 nov. 1953); curs superior 


1. La 1 iunie 1958, ca urmare a reorganizării Direcţiei Economice din MAI, Biroul Financiar s-a 
transformat în Serviciul Plan Financiar şi Indrumare Contabilă. 

cadre de conducere la Şcoala de Ofiţeri MAI nr. 2 Bucureşti, profil penitenciare/UM 
0564 (1968-1969); cursul scurt de perfecţionare a pregătirii cadrelor cu funcţii de 
conducere din MAI de la Dumbrăviţa (1970). 

Studii politice : Universitatea Serală de Marxism-Leninism, secţia istorie, de pe 
lângă Cabinetul de Partid din Iaşi (1965-1968). 

Activitatea profesională : până în 1947 a lucrat ca slugă şi ucenic la un atelier 
mecanic particular din Giurgiu, unde a învăţat meseria de lăcătuş mecanic. După 
terminarea Şcolii de Subofiţeri MAI de la Oradea a muncit în funcţia de comandant 
de pluton şi furier la Biroul Cadre din cadrul Centrului de Securitate-Comunicaţii 
nr. 10 Odorhei (1950-1953). A activat ca inspector pază în Secţia Pază din DIP (7 nov. 
1953-1 dec. 1954); locţiitor de comandant pentru pază şi regim la Penitenciarul 
Călăraşi (1 dec. 1954-1 iul. 1956) şi la Penitenciarul Iaşi! (1 iul. 1956-1 aug. 1977). 
După desfiinţarea Penitenciarului laşi (Decretul nr. 225/1977) va fi mutat la Miliția 
municipiului Iaşi, unde va lucra ca ofiţer operativ principal I în cadrul Biroului Pază 
şi Ordine? şi la Serviciul Judiciar din cadrul IJ Iaşi al MI. Odată cu reînfiinţarea 
Penitenciarului laşi - 1 aprilie 1980, a fost numit din nou în funcţia de locţiitor 
pentru pază şi regim (1 apr. 1980-30 aug. 1982). A fost trecut în rezervă la 30 august 
1982 prin Decretul Prezidenţial nr. 240. 

Frații lui Buduru Marin au fost, de asemenea, cadre de nădejde pentru regimul 
democrat popular: Buduru Valeriu fost redactor la Scânteia (1946-1949), secretar 
responsabil de redacţie la ziarul Frontul plugarilor (1949-1953), secretar general de 
redacţie la Agricultura nouă (1954-?) ; Buduru Ion a fost şef al Serviciului Muncă-Salarii 
din cadrul Direcţiunii Generale a Industriei Zahăr şi Produse Zaharoase din MIA şi 
membru în Comitetul de Partid din MIA (1952). 

Grade succesive : sergent-major (1950); plutonier-major (1953); sublocotenent 
(1953) ; locotenent (1955) ; locotenent-major (1958) ; căpitan (1963) ; maior (1969) ; 
locotenent-colonel (1975). 

Decorații : medalia „Meritul militar”, clasa a II-a (1954); medalia „În Serviciul 
Patriei Socialiste”, clasa I (1963); medalia „A XX-a aniversare a eliberării Patriei” 
(1964) ; medalia „A XX V-a aniversare a eliberării Patriei” (1969) ; medalia „A 50-a 
aniversare a PCR” (1971) ; medalia „25 de ani de la proclamarea Republicii” (1972) ; 
Ordinul „În Serviciul Patriei Socialiste”, clasa a III-a (1964) ; Ordinul „Meritul 
Militar”, clasa I (1975). 

Pedepse : „observare” pentru nerespectarea regulilor de prevenire a incendiilor 
(1955) ; cinci zile de arest la garnizoană pentru lipsuri în muncă (1957) ; cinci zile 
de arest la garnizoană pentru că nu a controlat existentul de regulamente date în 
studiu subordonaţilor (1960); cinci zile de arest la garnizoană pentru neinstruirea 
şefilor de escorte şi a ofiţerilor de serviciu (1960); şase zile de arest la garnizoană 
pentru evadarea unui deţinut (1961) ; cinci zile de arest la garnizoană pentru superfi- 
cialitate în aplicarea Decretului nr. 720/1956 (1962) ; „observare” pentru lipsuri în 


În 1959 a fost detaşat pentru 2 luni la formațiunea 0957 Dăeni. 

2. La Miliția municipiului Iaşi a răspuns de pregătirea, instruirea şi controlul activităţii subofiţerilor 
agenţi de ordine, de evidenţa şi organizarea, în cooperare cu organele de Miliție, a gărzilor 
patriotice şi a detaşamentelor PTAP. 


— 

organizarea programului intern (1963) ; trei zile de arest la domiciliu pentru neîngri- 
jirea armamentului de către subordonați (1963) ; cinci zile de arest la garnizoană 
pentru lipsuri în munca de pază a deţinuţilor (1963); „mustrare severă” pentru 
evadarea a doi deţinuţi (1967); „avertisment că nu corespunde pe deplin funcţiei ce 
ocupă” în urma evadării a trei deţinuţi (1969); „mustrare scrisă” pentru lipsuri în 
munca profesională (1970) ; „mustrare la adunarea ofiţerilor” pentru lipsă de control 
asupra subordonaţilor (1971). În ziua de 29.02.1976, generalul-maior Luigi Martiş, 
comandant al trupelor de Securitate din acea vreme, a vizitat Penitenciarul Iaşi. 
Pentru că nu l-a întâmpinat cum se cuvine, comandantul Penitenciarului Iaşi, col. 
Coşeru Vasile, l-a sancţionat cu „mustrare scrisă” pentru lipsă de „condescendenţă 
militară”. 


BUICAN IOSIF ŞTEFAN, locotenent-colonel, f.e. (9 aug. 1926, sat Sibiel, com. 
Sălişte, jud. Sibiu; d. 30 ian. 2002). 

Naţionalitatea : română. 

Profesia de bază la încadrarea în MAI: mecanic auto. 

Funcţii în organizaţii politice, de masă şi obşteşti : membru PCR din 1946. 

Studii militare : cursul scurt de perfecţionare a pregătirii cadrelor cu funcţii de 
conducere din MAI de la Dumbrăviţa (1970). 

Studii politice : Academia „Ştefan Gheorghiu” (1971). 

Activitatea profesională: lucrător operativ la Direcţia a VIII-a a MAI (25 iun. 
1950-1 febr. 1951); şef de problemă şi inspector de cadre la Direcţia a X-a din MAI 
(1 febr. 1951-1 febr. 1953); inspector de cadre la Direcţia a VI-a a MAI (| febr. 
1953-1 iun. 1955); locţiitor-şef de secţie la Direcţia Miliție Transporturi - DGM 
(1 iun.-l nov. 1955); inspector principal de cadre (1 nov. 1955-1 iul. 1956); 
lucrător prim de cadre (1 iul. 1956-1 mai 1962) şi şef de birou în Direcţia Cadre a 
MAI (1 mai 1962-1 febr. 1964); şeful Serviciului Cadre din DGPCM/DGP (1 febr. 
1964-31 ian. 1972); a fost transferat la IGM (1 apr. 1972). 

Grade succesive : plutonier (1950); sublocotenent (1951); locotenent (1953) ; 
locotenent-major (1956) ; căpitan (1959); maior (1964) ; locotenent-colonel (1970). 

Decorații : medalia „Meritul militar”, clasa I (1959) şi clasa II-a (1954) ; medalia 
„40 de ani de la înființarea PCR” (1961); medalia „A XX-a aniversare a eliberării 
Patriei de sub jugul fascist” (1964); medalia „A XX-a aniversare a Zilei Forţelor 
Armate ale RPR” (1964) ; medalia „A XX V-a aniversare a eliberării Patriei” (1969) ; 
medalia „A 50-a aniversare a înfiinţării PCR” (1971); Ordinul „Meritul Militar”, 
clasa a III-a (1963) şi clasa a II-a (1970); Ordinul „Pentru Servicii Deosebite Aduse 
în Apărarea Orânduirii sociale şi de stat”, clasa a III-a (1964). 


BUJOREANU GHEORGHE IOAN, locotenent-major, d.p. nr. 2920 (n. 2 nov. 
1924, mun. Galaţi, jud. Galaţi). 

Naţionalitatea : română. 

Originea şi apartenența socială : muncitor. 

Profesia de bază la încadrarea în MAI: manipulant de tramvaie. 

Studii civile : şapte clase la Şcoala de Băieți nr. 7 din Galaţi (1930-1937). 

Stagiul militar : Regimentul 13 Artilerie şi Regimentul 6 Vânători de Munte Aiud 
(iun. 1946-1 nov. 1947). 

Studii militare : cursul de ofiţeri de penitenciare la Şcoala de Cadre Profesionale 
Jilava din DGPCUM (apr.-7 nov. 1951). 

Activitatea profesională : manipulant de tramvaie/vatman la Uzinele Comunale 
Galaţi (1942-iun. 1946 şi apr. 1948-1 febr. 1951) ; gardian la Penitenciarul Mărgineni 
(1 febr.-apr. 1951); ajutor de director de serviciu la Colonia de Muncă Km. 8 Saligny 
(10 nov. 1951-17 febr. 1952). După desfiinţarea acestei colonii de muncă (profilată pe 
deţinute de drept comun şi politic), a fost mutat în funcţia de şef al Biroului Producţie 
din cadrul Coloniei de Muncă nr. 5 Culmea (17 febr.-1 sept. 1952). De asemenea, a 
fost locţiitor al şefului Biroului Producţie din formațiunea 0722 Constanţa/Centrul de 
Coordonare Constanţa (1 sept. 1952-oct. 1953); şef al Biroului Producţie (oct. 
1953-11 iun. 1956) şi şef al Secţiei „Fabrica de Cărămizi Medgidia” din Colonia de 
Muncă Poarta Albă/formaţiunea 0893 (11 iun. 1956-1 apr. 1957). Într-o notă-raport 
adresată conducerii DGPCM, conducerea formaţiunii 0893 Poarta Albă cerea retro- 
gradarea din funcţia de şef de secţie a ofițerului, din cauza scandalurilor provocate de 
acesta în oraşul Medgidia : 


Astfel, în repetate rânduri a venit în stare de ebrietate la serviciu discutându-l subordo- 
naţii, deasemeni în oraşul Medgidia este vizat de către toţi cetăţenii şi organele locale 
ca un element complect imoral. A ajuns până acolo încât nemaiputând raţiona în urma 
deselor beţii să se urineze pe gardurile clădirilor din oraşul Medgidia, deasemenea să 
stea în nesimţire în şaretă ducându-l calul la subunitate!. 


De asemenea, şeful Serviciului Cadre din DGPCM îi raporta directorului general 
al DGPCM despre beţiile repetate ale lui Bujoreanu : 


La început s-a observat la acest ofiţer dragoste de muncă şi iniţiativă, însă cu timpul 
acest elan i-a scăzut datorită unor abateri săvârşite, în urma excesului de consum al 
diferitelor băuturi alcoolice. Astfel, de mai multe ori, ofiţerul s-a prezentat la serviciu 
în stare gravă de ebrietate, ordonând subalternilor să execute diferite probleme ce nu 
erau juste. La secţie a vrut să ţină beat şedinţe compromiţându-se cu această ocazie în 
faţa subalternilor. De cetăţenii din Medgidia este văzut ca un beţiv notoriu, fiind văzut 
de aceştia de mai multe ori beat. (...) Întrebat de Cpt. Bota I., organ de control din 
partea Direcţiei Cadre MAI dacă bea, ofiţerul a raportat că el nu poate munci până nu 
bea cel puţin 100 gr. votcă sau ţuică, fapt ce ne face să înţelegem că organismul acestui 
om simte neapărat necesitatea acestor băuturi?. 


A fost comandant al Secţiei „Cristea Nicolae” (1 apr. 1957-1 apr. 1958) şi ofiţer 
de serviciu prim la Penitenciarul Galaţi (1 apr. 1958-1960). Intr-o notă informativă 


1. „Notă-raport nr. 0015103 din 17 noiembrie 1956”. Documentul este semnat de comandantul 
formaţiunii 0893 Poarta Albă, căpitanul Gheorghiu Anton, şi de către locţiitorul său politic, 
locotenentul-major Ciobotaru Gheorghe. 

2. „Notă-raport din 22 decembrie 1956” întocmită de maiorul Stanciu Nicolae, şeful Serviciului 
Cadre din DGPCM. 

din 3 decembrie 1959, semnată de un locotenent-major din Penitenciarul Galaţi, 
Bujoreanu era acuzat că are manifestări duşmănoase la adresa regimului : 


Astfel, în perioada când îndeplinea funcţia de comandant al coloniei MAI „Cristea 
Nicolae” - pendinte de Penitenciarul Galaţi —, de fiecare dată când vedea trenurile care 
pleca în URSS în schimbul relaţiilor comerciale se exprima faţă de militarii din 
subordine cu următoarele cuvinte: „Jar trage maşina din greu dar nu face nimic 
fiindcă noi avem o convenţie cu URSS ca noi să le dăm grâul iar ei să ne ia petrolul” 
(subl. în original - n.n.). Într-o altă împrejurare, Lt. Maj. Bujoreanu loan s-a mai 
manifestat în felul următor „Ce mai vorbiţi de Partid că înainte era la putere burghezia 
şi piața era plină cu de toate, că cei din conducerea de atunci erau sătui, dar acum 
Sunt ai noştri la putere, care sunt flămânzi şi de aceasta nu se mai găseşte aproape 
nimica, iar carnea lipseşte cu desăvârşire” (subl. în original - n.n.). 


Un raport întocmit de un inspector din Serviciul Cadre al DGPCM, în urma unui 
control efectuat la Penitenciarul Galaţi, prezenta mai multe abateri ale ofițerului 
Bujoreanu : 


La data prezentării subsemnatului în unitate - 30 noiembrie 1959 -, Lt. Maj. Bujoreanu 
se găsea acasă în concediu medical, datorită faptului că fiind în stare gravă de ebrietate 
a căzut de pe bicicletă, fiind rănit la faţă. Întrebat de locţiitorul comandantului pt. pază 
şi regim al Penit. Galaţi ce s-a întâmplat, Lt. Maj. Bujoreanu a raportat că a fost atacat 
de câţiva bandiți, fără a cunoaşte vreunul din aceştia. Cum era şi firesc, comandantul 
Penit. Galaţi a informat Reg. MAI Galaţi şi organele locale de Miliție, care au trecut 
să verifice situaţia. Din anchetă a rezultat că nu a fost atacat, ci că a căzut de pe 
bicicletă, fiind beat. Întrebat fiind de această situaţie, Lt. Maj. Bujoreanu a raportat că 
i-a fost ruşine să spună adevărul!. 


Pentru desele abateri din munca profesională, la 4 septembrie 1959, într-o şedinţă 
a adunării generale a organizaţiei de bază PMR din Penitenciarul Galaţi s-a votat 
propunerea de excludere a locotenentului-major Bujoreanu din rândul candidaţilor de 
partid. Ofiţerul nu a negat acuzaţiile ce i s-au adus în şedinţă (adormiri în post, beţii, 
nesinceritate etc.) şi a cerut să fie scos din cadrele permanente ale MAI (iată câteva 
cadre participante la această şedinţă : Boştină Gheorghe, Toader Petre, Vasiloiu Ioan, 
Petrescu Marian, Căpraru Gheorghe). 

Grade succesive : sublocotenent (nov. 1951) ; locotenent (1954) ; locotenent-major 
(1957) 

Pedepse : şapte zile de arest la garnizoană pentru că a fost prins în nenumărate 
rânduri în stare de ebrietatate (febr. 1957) ; „observare scrisă” pentru neîndeplinirea 
sarcinilor de serviciu (nov. 1957) ; trei zile de arest la domiciliu pentru comoditate în 
îndeplinirea sarcinilor de serviciu (aug. 1958) ; trei zile de arest la garnizoană pentru 
beţie (aug. 1958); cinci zile de arest la garnizoană pentru că a întârziat dintr-o 
învoire dată de comandantul unităţii (1959). 


1. „Raport din 7 decembrie 1959” semnat de locotenentul-major Papuc Ion, inspector prim de 
cadre în Serviciul Cadre al DGPCM. 

BUTAN CONSTANTIN AURICĂ, locotenent-colonel, f.e. (n. 16 iul. 1931, 
com. Drăguţeşti, jud. Gorj). 

Naționalitatea : română. 

Originea şi apartenenţa socială : ţăran sărac. 

Profesia de bază la încadrarea în MAI: economist. 

Funcţii în organizaţii politice, de masă şi obşteşti: membru PMR din 1963. 

Studii civile: Academia de Studii Economice (?). 

Activitatea profesională : angajat civil în funcţiile de: revizor contabil (1 iun. 
1958-1 ian. 1960 şi 1 iun. 1962-1 ian. 1963), contabil evidenţă (1 ian. 1960-1 iun. 
1962) şi şef revizor în aparatul central al DGPCM/DGP (1 ian. 1963-1 dec. 1968); 
şef al Serviciului CFI din DGP (1 dec. 1968-1 aug. 1977); a fost transferat la UM 
0995 la 1 august 1977. 

Grade succesive: căpitan (1966); maior (1968); locotenent-colonel (1974). 

Decorații : medalia „A XX-a aniversare a eliberării Patriei de sub jugul fascist” 
(1964) ; medalia „A XX V-a aniversare a eliberării Patriei” (1969) ; medalia „Meritul 
Militar”, clasa a II-a (1971) şi clasa I (1976); medalia „A 50-a aniversare a înfiinţării 
PCR” (1971); medalia „25 de ani de la proclamarea Republicii” (1972). 


BUTNĂRESCU GHEORGHE, maior. 

Activitatea profesională : director adjunct şi comandant la Penitenciarul Văcăreşti 
(1950-1953) ;. ofiţer de control (23 mart. 1954) şi şef al Secţiei Control din DIP (iun, 
1954). 


BUŢIA STOICA, colonel. 

Funcţii în organizaţii politice, de masă şi obşteşti: secretar al Comitetului de 
Partid din Penitenciarul Brăila (iul. 1974). 

Activitatea profesională : ofiţer operativ cultural-educativ la Penitenciarul Brăila 
(iul. 1974) ; director al SSMRM Tichileşti (ian. 1984, 15 mart. 1985, 22 mart. 1986, 
19 mart. 1987, mart. 1988); comandant la Penitenciarul de Tineri Jilava (1 apr.-1 dec. 
1988); ofiţer în Serviciul Pază, Regim şi Evidenţă Operativă din DGP (1989); 
locţiitor al şefului DGP (3 mai 1993). 


BUZATU MIHAI, colonel. 
Activitatea profesională: comandantul Cursului de Perfecţionare a Ofiţerilor de 
Penitenciare Bucureşti - DGP (mart. 1982, 10 mart. 1988). 


C 


CARAVAN CONSTANTIN CONSTANTIN, maior, f.s. (n. 5 oct. 1931, Curtea 
de Argeş, jud. Argeş). 

Naţionalitatea : română. 

Originea şi apartenenţa socială : muncitor. 

Profesia de bază la încadrarea în MAI: tâmplar. 

Funcții în organizații politice, de masă şi obşteşti: membru PMR din 1954. 

Studii civile : şapte clase elementare. 

Studii militare : Centrul de Instrucție Cadre Politice MAI Botoşani (1952). 

Studii politice : Şcoala de Partid de un an şi de şase luni. 

Activitatea profesională : locţiitor politic la Penitenciarul Piteşti (1 mai-l nov. 
1952) ; instructor politic în Serviciul Politic al DLCM (1 nov. 1952-1 mart. 1954); 
locţiitor politic şi profesor la Şcoala de Supraveghetori de la Rahova - DPLC (1 mart. 
1954-1 apr. 1955); profesor la Şcoala de Ofiţeri MAI Jilava (1 apr. 1955-1 iul. 1956 
şi 1 dec. 1957-1 sept. 1958); instructor politic şi lucrător politic în Serviciul Politic 
din DGPCM (1 iul. 1956-1 dec. 1957 şi 1 mart. 1959-1 nov. 1961); locţiitor politic 
la Colonia de Muncă Rahova/formaţiunea 0964 Bucureşti (1 sept. 1958-1 mart. 
1959) ; ofiţer inspector de pază în Direcţia Pază din DGPCM (1 nov. 1961-1 ian. 
1962) ; locţiitor politic la Penitenciarul Văcăreşti (1 ian. 1962-15 aug. 1964). A fost 
transferat la Comandamentul Trupelor MAI (15 aug. 1964-?). 

Grade succesive : locotenent (1952); locotenent-major (1955); căpitan (1959) ; 
maior (1964). 


CAZACIOC ION ION, colonel, d.p. nr. 5545 (n. 4 iul. 
1929, com. Hamcearca, jud. Tulcea; d. 1992). 

Naţționalitatea : rusă. 

Originea şi apartenenţa socială : ţăran sărac. 

Profesia de bază la încadrarea în MAI: tractorist. 

Funcții în organizaţii politice, de masă şi obşteşti: membru 
PCR din 1947; activist la organizaţia judeţeană PMR Tulcea şi | 
director la Şcoala Ţărănească de Partid (1949-mart. 1951); | 
locţiitor al secretarului Comitetului de Partid din DGP (1972). 

Studii civile : şcoala elementară din comuna natală (1936-1943); Şcoala de Trac- 
torişti de la GAS „Dr. Alexandrov”, comuna Mircea Vodă, jud. Tulcea (1 ian.-31 mart. 

1948) ; Şcoala Medie Muncitorească nr. 4 din Bucureşti (1957-1960) ; Facultatea de 
Filologie din cadrul Universităţii „C.I. Parhon” din Bucureşti (1960-1965), cu licenţa 
obţinută în 1967. 

Stagiul militar : Batalionul 1 Securitate Turnu Măgurele (19 mai-iul. 1951). 

Studii militare: Centrul de Instrucție Cadre Politice MAI Botoşani (iul.-oct. 
1951); cursul scurt de perfecţionare a pregătirii cadrelor cu funcţii de conducere din 
MAI de la Dumbrăviţa (1970). 

Studii politice : a fost scos din producţie şi trimis la Şcoala de Partid de trei luni 
de pe lângă organizaţia judeţeană PMR Constanţa (sept.-nov. 1948) ; Universitatea 
Serală de Marxism-Leninism de pe lângă MAI (oct. 1951-iul. 1953). 

Activitatea profesională : agricultor alături de părinţii săi, ajutor de fierar şi 
tăietor de lemne (1943-1948); tractorist la GAS „Dr. Alexandrov” din comuna 
Mircea Vodă, jud. Tulcea (ian. 1948-sept. 1949); redactor la rubrica „Viaţa de 
partid” a ziarului Drumul socialismului, organ al Comitetului Raional de Partid 
Tulcea (1 mart.-25 mai 1951); lucrător în Biroul Evidenţă al Direcţiei Cadre din 
Direcţia Generală Politică a MAI (2 oct. 1951-1 oct. 1952)! ; şef de birou în Direcţia 
Cadre a DGSS (1 oct. 1952-sept. 1953); locţiitorul şefului Serviciului Evidenţă din 
Direcţia Cadre a MSS, apoi MAI (sept. 1953-30 iun. 1956). Ca urmare a reducerilor 
de efective din MAI, a fost retrogradat în funcţia de şef al Biroului II din Serviciul 
III — Direcţia cadre a MAI (30 iun. 1956-1 dec. 1964). Biroul II se ocupa, printre 
altele, şi cu întocmirea formelor pentru acordarea decoraţiilor, actelor de pensionare, 
legitimaţiilor MAI ale ofiţerilor. În 1963, maiorul de Securitate Cazacioc Ion a 
participat la elaborarea proiectului de decret pentru instituirea şi înmânarea decoraţiei 
„În Serviciul Patriei Socialiste”. De asemenea, a fost locţiitor al şefului Serviciului 
Cadre şi Învăţământ din DGPCM/DGP (1 dec. 1964-1 aug. 1973); ofiţer specialist 
principal II, responsabil cu problemele legate de învăţământ din Serviciul Cadre şi 
Învăţământ din DGP (1 aug. 1973-aug. 1977); şeful Serviciului Cadre şi Învăţământ 
din DGP (aug. 1977-1982). 

Grade succesive : locotenent (1951) ; locotenent-major (1954) ; căpitan (1957) ; 
maior (1962); locotenent-colonel (1968); colonel (1974). 

Decorații : medalia „Pentru servicii deosebite aduse în apărarea orânduirii de 
stat” (1954); medalia „Meritul Militar”, clasa a II-a (1955); medalia „A V-a 
aniversare a RPR” (1957); medalia „Muncii” (1959); medalia „Meritul Militar”, 
clasa I (1961); medalia „A 40-a aniversare a înfiinţării PCR” (1961); medalia 
„A XX-a aniversare a eliberării Patriei” (1964) ; medalia „A XXV-a aniversare a 
eliberării Patriei” (1969) ; medalia „A 50-a aniversare a înfiinţării PCR” (1971); 
medalia „25 de ani de la proclamarea Republicii” (1972). 

Pedepse : cinci zile de arest la garnizoană pentru lipsa gravă de vigilenţă de 
care a dat dovadă - a lăsat deschis un fişet cu documente secrete (1952) ; zece zile 
de arest pentru consum excesiv de băuturi alcoolice şi provocare de scandal 
(1960). 


l. Aici a rămas până la 1 octombrie 1952, când Direcţia Generală Politică s-a desfiinţat, iar 
Direcţia Cadre a acestei direcţii s-a unificat cu Direcţia Cadre a DGSS. 

CĂPĂLĂU FLOREA, căpitan. 

Activitatea profesională : inspector de cadre în Secţia Cadre a DIP (1953) ; şeful 
Grupei Anchete din Serviciul Cadre al DIP (31 aug. 1954); şeful Grupei Inspecţii 
Speciale din Serviciul Cadre al DPLC (9 nov. 1954-16 aug. 1955); şef al Biroului 
Transporturi Deținuți din Penitenciarul Văcăreşti (?-1 mai 1959); ofiţer la Grupul 
de Pază şi Escortare din MAI/UM 0168 Bucureşti (1 mai 1959-?). 


CĂRĂMIDARU ION ALEXANDRU, maior, f.s. (n. 14 mart. 1925, com. 
Dărăbani, jud. Botoşani). 

Naţionalitatea : română. 

Originea şi apartenenţa socială : ţăran sărac. 

Profesia de bază la încadrarea în MAI: frizer. 

Funcții în organizații politice, de masă şi obşteşti: membru PCR din 1946. 

Studii civile : şapte clase elementare. 

Studii militare: Şcoala de Educatori (Ofiţeri Politici) MAI nr. 2 din Oradea 
(1950). 

Activitatea profesională : locţiitor politic de companie la Centrul de Instrucție 
nr. 4 Securitate Dorohoi/UM 0976 (7 nov. 1950-1 iul. 1956); locţiitor politic la 
Penitenciarul Suceava (1 iul. 1956-1 iul. 1957); şef de secţie, instructor politic şi 
lucrător politic în Secţia Politică din DGPCM (1 iul. 1957-1 ian. 1959); locţiitor 
politic la Colonia de Muncă Tichileşti/formaţiunea 0861 Brăila-Tichileşti (1 ian. 
1959-1 iun. 1961); locţiitor politic la Penitenciarul Târgşor (1 iun. 1961-1 apr. 
1963) ; locţiitor politic la Colonia de Muncă Vadu Oii/formaţiunea 0334 (1 apr. 
1963-15 aug. 1964). 

Grade succesive : locotenent (1950) ; locotenent-major (1953); căpitan (1956) ; 
maior (1963). 

Decorații: medalia „Meritul Militar”, clasa a II-a (1954); medalia „Pentru 
servicii deosebite aduse în apărarea orânduirii sociale şi de stat” (1958). 


CĂRBUNARU VASILE RADU, colonel, d.p. nr. 5758 II ai 
(n. 29 sept. 1927, com. Ulmu, jud. Brăila; d. 2002). i 

Naţionalitatea : română. 

Originea şi apartenenţa socială: ţăran sărac. 

Profesia de bază la încadrarea în MAI: agricultor. 

Funcţii în organizații politice, de masă şi obşteşti: membru 
UTM din 1950 şi PMR din 1958. 

Studii civile : şapte clase în satul Cireşu din comuna Scărlăteşti, 
judeţul Brăila (1934-1941) ; Şcoala Medie Muncitorească nr. 4 
MAI din Bucureşti, secţia umanistă (1957-1961). 

Stagiul militar : Centrul de Instrucție nr. 13 Securitate Sibiu (22 nov. 1949-22 apr. 
1950) şi Compania Pază Penitenciare (Garda Penitenciarului Piteşti) din Regimentul 
1 de Securitate Bucureşti (22 apr. 1950-sept. 1951). Cât timp a efectuat stagiul militar 
pe lângă Penitenciarul Piteşti, a îndeplinit funcţiile de caporal de schimb şi conducător 
de lecţii politice. În perioada septembrie-noiembrie 1951 s-a aflat împreună cu 
compania sa la sediul regimentului din Băneasa-Bucureşti. 

Studii militare : Şcoala de Ofiţeri Penitenciare Jilava (22 nov. 1951-6 mart. 1953); 
Facultatea de Arme şi Spate, Secţia Conducere Spate din Academia Militară Generală 
(1 oct. 1961-1 oct. 1964); curs de perfecţionare aparat financiar, înzestrare, servicii 
la Direcţia Serviciilor din MAI/UM 0230 Bucureşti (15 ian.-18 apr. 1969) ; curs de 
perfecţionare pentru servicii, profil AFV la UM 0900 Grădiştea (13 oct.-13 dec. 1975). 

Activitatea profesională : agricultor în gospodăria părintească şi la diferiţi proprietari 
de pământ din comuna natală (1941-1946 şi 1947-nov. 1949) ; muncitor necalificat la 
CFR, Secţia Linii, comuna Scărlăteşti (1946-1947). În noiembrie 1951 a intrat în 
corpul sergenţilor reangajaţi al DGPCUM, fiind repartizat în funcţia de comandant al 
grupei de pază la Penitenciarul Văcăreşti (5 nov.-22 nov. 1951) ; instructor şi locţiitor-şef 
în Biroul în Serviciul Pază şi Regim al DIP/UM 0618 Bucureşti (6 mart. 1953-1 sept. 
1954) ; comandant (cu delegaţie) la Penitenciarul Constanţa (1 sept. 1954-1 apr. 
1955) ; ajutor de serviciu al comandantului la Penitenciarul Văcăreşti (1 apr. 1955-1 aug. 
1959) ; inspector principal în Serviciul Pază şi Regim din DGPCM (1 aug. 1959-30 
sept. 1961) ; inspector principal A în Direcţia Pază din DGPCM (1 nov. 1964-1 febr. 
1966); director adjunct administrativ/locţiitor-comandant pentru servicii la ISRM 
Păltiniş (1 febr. 1966-30 sept. 1969); şef al Secţiei AFV (1 oct. 1969-1 aug. 1973), 
ofiţer specialist II (1 aug. 1973-1 aug. 1977), ofiţer specialist I (1 aug. 1977-1 apr. 
1978), ofiţer specialist principal II şi III şi şef al compartimentului AFV, Gospodării 
Agricole Ajutătoare din Serviciul Asigurare Materială din DGP (1 apr. 1978-oct. 
1987). A trecut în retragere la 31 octombrie 1987 prin Decretul Prezidenţial nr. 195. 

Grade succesive : sergent (nov. 1951); sublocotenent (mart. 1953); locotenent 
(aug. 1954) ; locotenent-major (aug. 1957) ; căpitan (aug. 1961); maior (aug. 1967) ; 
locotenent-colonel (aug. 1975); colonel (aug. 1980). 

Decorații : medalia „Pentru servicii deosebite aduse în apărarea orânduirii sociale 
şi de stat” (1959); medalia „În Serviciul Patriei Socialiste”, clasa I (1963) ; medalia 
„A XX-a aniversare a Zilei Forţelor Armate ale RPR” (1964); medalia „A XXV-a 
aniversare a eliberării Patriei” (1969) ; medalia „A 50-a aniversare a înfiinţării PCR” 
(1971); Ordinul „În Serviciul Patriei Socialiste”, clasa a III-a (1965); Ordinul 
„Meritul Militar”, clasa a II-a (1971) şi clasa I (1977). 

Pedepse : „mustrare scrisă” pentru superficialitate în muncă (dec. 1955); zece 
zile de arest la garnizoană pentru că a fost găsit căzut şi în stare de ebrietate în Gara 
de Nord (apr. 1956); cinci zile de arest la garnizoană pentru neglijenţă în serviciu 
(mart. 1957); „mustrare severă la adunarea ofiţerilor” pentru că a folosit bătaia în 


educarea minorilor (aug. 1966) ; „mustrare severă” pentru trimiterea cu întârziere a 
~ 99 


unor lucrări la DGPCM (oct. 1966); „mustrare scrisă” pentru lipsă de control 
asupra subordonaţilor (apr. 1969). 


CÂRNARU FLOREA TUDOR, colonel, d.p. nr. 6104 (n. 29 
oct. 1947, com. Seaca, jud. Teleorman; d. 31 iul. 1997). 
Naţționalitatea : română. 

Originea şi apartenenţa socială : funcţionar. 

Profesia de bază la încadrarea în MAI: funcţionar. 

Funcții în organizații politice, de masă şi obşteşti: membru 
i UTM din 1962 şi membru PCR din 1974 ; secretar al Organizaţiei 
UTC din Penitenciarul Jilava (1973); secretar adjunct al Organi- 
zaţiei de Bază a PCR din Penitenciarul Mărgineni (1981). 

Studii civile: Şcoala Generală nr. 3 din Alexandria (1954-1961); Liceul „A.I. 
Cuza” din Alexandria (1961-1966) ; Facultatea de Drept din cadrul Universităţii din 
Bucureşti (1973); curs postuniversitar de specializare în criminologie (1983). 

Stagiul militar : UM 01750 Turnu Măgurele - MFA (febr. 1966-1967). 

Studii militare : cursul scurt de 45 de zile (subofiţeri de rezervă) la UM 01750 
(1967) ; Şcoala de Ofiţeri Activi MAI nr. 2, profil penitenciare/UM 0564 Bucureşti 
(1968-1971) ; cursul scurt de perfecţionare a pregătirii cadrelor MAI cu funcţii de 
conducere de la Dumbrăviţa (1972); curs de perfecţionare cu durata de două luni 
organizat la Şcoala Militară pentru Perfecţionarea Cadrelor Active şi Pregătirea 
Ofiţerilor de Rezervă/UM 0900 Grădiştea!, pe profil de contraspionaj, arma Securitate 
(1979); curs de reciclare la cursul de perfecţionare a cadrelor de penitenciare, 
Bucureşti (15 oct.-13 nov. 1986). 

Activitatea profesională : după absolvirea liceului a lucrat o scurtă perioadă în 
cadrul Întreprinderii Regionale de Combustibili Bucureşti. La 15 iulie 1967 a fost 
încadrat la ISRM Alexandria ca educator, unde a lucrat până în 1968. După absolvirea 
Şcolii de Ofiţeri a MI, a fost repartizat la Penitenciarul Jilava şi numit ofiţer de 
serviciu, funcţie în care a rămas până în aprilie 1974, când a fost avansat la funcţia 
de ofiţer instructor III - cultural educativ. În octombrie 1974 a fost promovat în 
aparatul central al DGP şi numit instructor la Serviciul Pază şi Regim, în comparti- 
mentul de evidenţă a deţinuţilor. Trei ani mai târziu, în martie 1977, va fi promovat 
în funcţia de locţiitor pentru pază şi regim la Penitenciarul Tulcea. Odată cu desfiin- 
tarea penitenciarului (31 iulie 1977), a fost mutat, la cerere, la IJ Tulcea al MI, arma 
Securitate, unde a îndeplinit mai multe funcţii, până în iulie 19792, când a fost 
transferat, din nou, la penitenciare, în funcţia de locţiitor pentru pază şi regim la 
Penitenciarul Mărgineni (1979-1985). În perioada aprilie 1985-iulie 1989 a fost 
comandant la Penitenciarul Mărgineni, după care, în urma unor măsuri organizatorice 
luate de conducerea ministerului, la 1 august 1989, a fost mutat şi numit ofiţer 
instructor de pază la Penitenciarul Galaţi. La 5 noiembrie 1989, maiorul Cârnaru 
adresa ministrului adjunct al MI, general-maior Gheorghe Dănescu, o cerere pentru 
a fi mutat de la Penitenciarul Galaţi la o unitate mai aproape de casă (SSMRM Găeşti, 
Penitenciarul Târgşor sau Colibaşi). Iată un scurt fragment din acest document: 


Am fost şi sunt în continuare un ofiţer disciplinat şi am executat întotdeauna ordinele 
superiorilor mei, ale conducerii Ministerului de Interne, iar ca membru PCR am fost 
şi sunt un comunist devotat trup şi suflet conducerii superioare a partidului, a politicii 
sale înțelepte, având în faţă exemplul luminos al genialului nostru strateg, erou între 
eroii neamului, secretarul general al PCR, Preşedintele Republicii Socialiste România, 
Comandantul nostru suprem, tovarăşul Nicolae Ceauşescu. 


1. UM 0900 era indicativul pentru Şcoala de Perfecţionare a Ofiţerilor de Securitate de la Grădiştea. 
La data când locotenentul-major de Securitate Cârnaru a absolvit acest curs, locţiitor al 
comandantului acestei şcoli era generalul-maior de Securitate Mihail N. Caraman. 

2. La IJ Tulcea al MI, locotenent-major de Securitate Cârnaru, ofiţer specialist III la comparti- 
mentul UM 0920/A - Tulcea, i-a avut colegi, după cum reiese dintr-o autobiografie aflată în 
dosarul personal, pe : col. Ioan Costică, şeful Securităţii judeţene Tulcea, col. Enache Dumitru, 
şeful Biroului Personal şi Învăţământ al IJ Tulcea al MI, maior Mihalache Constantin, ofiţer la 
Securitatea Tulcea. 

De asemenea, a fost comandant la Penitenciarul Mărgineni (1 ian. 1990-1996). În 
noaptea de 26 spre 27 iunie 1990, de la spitalul orăşenesc din Moreni au evadat doi 
deţinuţi de drept comun. În urma acestei evadări (aşa cum reiese dintr-o notă-raport 
a şefului DGP, general-maior Gheorghe Boştină, adresată ministrului de Interne, 
Doru Viorel Ursu), conducerea penitenciarului 


a luat măsura alarmării cadrelor printr-o sirenă ce este amplasată în incinta penitencia- 
rului ; se utilizează această metodă deoarece majoritatea cadrelor locuiesc în cele 4 
blocuri din imediata vecinătate a unităţii. Auzind semnalele respective, circa 400 de 
deţinuţi, din cei 1.354 existenţi în penitenciar, au ieşit din camere în curtea zonei de 
deţinere, prin deschiderea uşilor de către condamnaţii internaţi la infirmeria unităţii, 
s-au dedat la acte de dezordine, au luat ostateci doi subofiţeri supraveghetori, intenţio- 
nând ca apoi să părăsească în forţă zona de deţinere. La sosirea comandantului în 
unitate, în încercarea de a intra în dialog cu liderii deţinuţilor răzvrătiți, acesta a fost 
luat ostatec şi ameninţat cu un brici de bărbierit, sustras din frizeria unităţii. Fiind 
somaţi să înceteze acţiunea de răzvrătire, deţinuţii au refuzat să se supună, împrejurare 
în care doi subofiţeri din grupa de intervenţie au făcut uz de armă. În aceste condiţii, 
au fost răniţi doi deţinuţi, ambii fiind internaţi în spital, apreciindu-se că sunt în afara 
oricărui pericol. Ca urmare a acţiunilor întreprinse de comanda unităţii, s-a restabilit 
ordinea, iar 6 deţinuţi dintre cei care instigau la dezordine au fost transferați la 
Penitenciarul Craiova, urmând să execute anumite părţi din pedeapsă în regim restrictiv!. 


De menţionat este faptul că, în urmă cu câteva luni, în perioada 24-29 decembrie 
1989, o altă revoltă izbucnise la Penitenciarul Mărgineni. Aceasta s-a soldat cu trei 
deţinuţi morţi şi alţi şapte răniţi. 

A încetat din viaţă la 31 iulie 1997 în urma unui ulcer perforat. 

Soţia ofițerului, Cârnaru (Viga) Elisabeta, a fost subofițer la Penitenciarul Mărgineni 
(1984-1989) şi la Miliția municipiului Târgovişte (1989-?). 

Grade succesive : locotenent (1971) ; locotenent-major (1975) ; căpitan (1980) ; 
maior (1986); locotenent-colonel (1990); colonel (1993). 

Decorații : Ordinul „Meritul militar” clasa a III-a (1976) şi clasa a II-a (1988). 

Pedepse : a fost sancţionat în 1973 cu „mustrare” pentru preluarea cu întârziere 
a serviciului, iar în 1976 pentru părăsirea garnizoanei fără aprobare. În 1989 a 
participat la o vânătoare unde a împuşcat un căprior fără a avea autorizaţie de 
împuşcare. Pentru această abatere a fost pedepsit de ministrul de Interne. 


CEACHIR VLADIMIR, locotenent-major, d.p. nr. 1275 (n. 2 apr. 
1920, Ismail, Republica Moldova). 

Naţionalitatea : română. 

Originea şi apartenenţa socială : mic-burghez. 

Profesia de bază la încadrarea în MAI: dispecer CFR. 

Studii civile : patru clase la Şcoala nr. 8 din Ismail (1927-1931) ; 
Liceul Teoretic din Chişinău (1931-1938); Şcoala de Mişcare şi 
Comerţ CFR (1940-1941). 


1. AANP, fond Pază şi Regim, dosar EN 1989/1990, referitor la evenimentele produse în perioada 
decembrie 1989-august 1990, soldate cu unele vătămări şi decese în rândul deţinuţilor, vol. I, 
ff.134-135. Nota-raport nr. S$/31.826 din 28 iunie 1990, referitoare la evenimentele de la 
Penitenciarul Mărgineni, din noaptea de 26/27 iunie 1990. 

Stagiul militar : efectuat în unităţile militarizate ale CFR, unde a avut ordin de 
mobilizare la lucru până în 1947. 

Activitatea profesională : impiegat la Inspectoratul CFR Chişinău (1939-1940) ; 
referent administrativ la Direcţia Comercială CFR Bucureşti (1940-1942) şi la 
Direcţia Mişcare CFR Bucureşti (1942-1944) ; şef de gară CFR într-o comună din 
judeţul Prahova (1944-1947) ; translator de limbă rusă la Comandamentul Sovietic 
din Ploieşti (1944-1945 şi 1947-mart. 1952); şef al Serviciului Planificare la 
„Aprozar” Ploieşti (mart.-aug. 1952); translator de limbă rusă la Laboratorul 
Central de Cercetări Ştiinţifice din Câmpina, „Sovromutilajpetrolifer” - Uzina 
„1 Mai” din Ploieşti şi la „Sovrompetrol” - Institutul de Proiectări Rafinării din 
Ploieşti (aug. 1952-1 mart. 1953); ofiţer translator de limbă rusă în Direcţia Paza 
Contra Incendiilor din MAI (1 mart.-oct. 1953) şi în DIP şi DLCM (oct. 1953-1 mai 
1955); comandant la Colonia de Minori Dumbrăveni (1 mai 1955-29 febr. 1956) — 
minorii din această colonie munceau în beneficiul statului la GAS Dumbrăveni. 
Tatăl său, sublocotenentul în rezervă Ciachir Dumitru, a fost şef al gărzii lagărului 
de la Vapniarka (1942-1943). În această calitate a aplicat tratamente inumane 
deţinuţilor internaţi aici. După război a fost judecat de Tribunalul Poporului (mai 
1945-iunie 1946), în lotul „criminalilor de război şi vinovaţi de dezastrul ţării”, 
primind condamnarea la moarte. După trei ani de la încadrarea sa în MAI, ofiţerii 
Direcţiei Cadre a MAI descoperă biografia tatălui său şi propun scoaterea sa din 
MAI: 


Tatăl său nu a fost încadrat politic. Înainte de 23 August 1944 a fost slt. — şef de gardă 
în lagărul Vapniarka. În acest lagăr a instigat deţinuţii de drept comun împotriva 
internaţilor politici, iar când se ajungea la conflicte a ordonat să se facă uz de armă 
contra internaţilor. Internaţilor politici le-a aplicat un regim barbar, şi-a însuşit de la 
aceştia o serie de obiecte de valoare. Pentru aceste fapte, în 1945 a fost judecat cu 
primul lot al criminalilor de război şi condamnat la moarte. Menţionăm că It.-major 
Ciachir Vladimir nu a arătat nimic până acum din cele de mai sus. Întrebat fiind din ce 
cauză nu a arătat aceste fapte ale tatălui său, a declarat că din frica de a nu fi scos din 
Ministerul Afacerilor Interne şi ca să poată ocupa o muncă de răspundere cu un salariu 
mai mare. (...) Având în vedere faptele tatălui lt.-major Ciachir Vladimir, cât şi faptul 
că a ascuns acest lucru, propunem să fie scos din Ministerul Afacerilor Interne conform 
art. 40 aliniatul „d” şi art. 42 cu drept de asistenţă socială!. 


A fost trecut în rezervă la 29 februarie 1956 prin ordinul MAI nr. 1850. 

Grade succesive : locotenent (1953); locotenent-major (1955). 

Pedepse : cinci zile de arest la garnizoană pentru dezinformarea conducerii 
Serviciului Politic al DPLC în legătură cu munca politică din Colonia de Minori 
Dumbrăveni (nov. 1955); „observare” deoarece nu a raportat conducerii DPLC 
modul în care a fost întâmpinat cel de-al II-lea Congres al PMR (ian. 1956). 


1. „Referat de cadre” din 10 februarie 1956, întocmit de Serviciul IV din Direcţia Cadre a MAI. 
Documentul este semnat de şeful Serviciului IV, maiorul Mateescu M., şi de căpitanul Diaconiuc 
D., şef de birou în acelaşi serviciu. 

CEAUŞU IONEL, locotenent. 
Activitatea profesională : ofiţer instructor III în Serviciul Cadre şi Învăţământ din 
DGP (mart. 1988). 


CEAUŞU VASILE GHEORGHE, colonel, f.s. (n. 12 mart. 1931, Chişinău, 
Republica Moldova). 

Naţionalitatea : română. 

Originea şi apartenenţa socială : funcţionar inferior. 

Profesia de bază la încadrarea în MAI: mecanic auto. 

Studii civile: şcoala elementară şi liceul. 

Studii militare: Şcoala de Educatori (Ofiţeri Politici) MAI nr. 2 din Oradea 
(1952). 

Studii politice : Şcoala de Partid de un an. 

Activitatea profesională : locţiitor politic la UM nr. 4 Ocnele Mari (iun. 1952) ; 
locţiitor politic (1 nov. 1952-1 mart. 1954) şi instructor politic la Colonia de Muncă 
Chilia Veche (1 mart.-l oct. 1954); instructor politic I în Serviciul Politic al DPLC/ 
secţia politică a DGPCM (1 oct. 1954-1 nov. 1957); şef al Serviciului Contrainformaţii 
Militare din ISJ Dolj (1985); ofiţer la Direcţia a IV-a din DSS (1989). 

Grade succesive: locotenent (1952) ; locotenent-major (1954); căpitan (1957) ; 
maior (?); locotenent-colonel (?); colonel (?). 


CHETRARU IOAN MIHAI, locotenent, d.p. nr. 1921 
(n. 1 nov. 1925, com. Dersca, jud. Botoşani). 

Naţionalitatea : română. 

Originea şi apartenenţa socială : ţăran sărac. 

Profesia de bază la încadrarea în MAI: agricultor. 

Studii civile: şapte clase în comuna natală (1933-1940). 

Stagiul militar : Regimentul 2 Roşiori Târgovişte şi Şcoala de 
Tancuri din Bucureşti (mart. 1948-oct. 1949). 

Studii militare : Şcoala de Miliție Călare din Braşov (1-20 
ian. 1950); Şcoala de Ofiţeri Operativi din Bucureşti - DGSP 
(20 ian.-iun. 1950). 

Activitatea profesională : agricultor în gospodăria părintească (1940-1948 şi oct. 
1949-1 ian. 1950); şef al Biroului Inspecţii din Penitenciarul Cluj Tribunal (11 iun. 
1950-25 ian. 1951); referent-şef în Serviciul Inspecţii din DGP! (25 ian.-16 aug. 


l. La 1 iulie 1951 a fost numit şef al problemei II în cadrul DGP. Câtă vreme a deţinut funcţii în 
Serviciul Inspecţii din DGP, sublocotenentul de Securitate Chetraru, la fel ca toţi ofiţerii din 
acest serviciu, s-a aflat într-o dublă subordonare, atât faţă de DGP, cât şi fată de DGSP/DGSS. 
În toate dosarele personale ale ofiţerilor care se ocupau cu munca de contrainformaţii în 
Serviciul Inspecţii al DGP (la începutul anilor '$0), se găsesc documente întocmite de organele 
de Securitate care aveau legătură cu munca profesională a ofiţerilor respectivi. Astfel, foaia de 
notare întocmită pe numele sublocotenentului Chetraru Mihai (referent-şef în Serviciul Inspec- 
ţii din DGP, ajutor de şef şi şef al Biroului Inspecţii din UM nr. 5 Bicaz şi lucrător operativ 
la Direcţia a VII-a din DGSS), pentru intervalul 1 iunie 1951-1 iunie 1952, este întocmită 
de Direcţia a VIl-a din DGSS şi semnată de locotenent-colonelul Stoilescu Coman, şeful 

1951) ; ajutor de şef şi şef al Biroului Inspecţii din UM nr. 5 Bicaz (aug. 1951-28 ian. 
1953) ; ofiţer la Colonia de Muncă Fundulea (28 ian.-l mart. 1953). Odată cu înfiin- 
tarea Coloniei de Muncă Oneşti/formaţiunea 0665, Chetraru a fost numit şef al Biroului 
Producţie (1 apr. 1953-?); de asemenea, a fost ofiţer de serviciu responsabil cu regimul 
deţinuţilor la Colonia de Muncă Dăeni/formaţiunea 0957 (iun. 1954-1 febr. 1956); 
comandant al plutonului de pază la Colonia de Minori Sfântul Gheorghe (1 febr.-30 iun. 
1956). A fost trecut în rezervă la 30 iunie 1956 prin ordinul MAI nr. 3270. 

Grade succesive : sublocotenent (iun. 1950); locotenent (1954). 

Pedepse : „mustrare scrisă” pentru că a condus de mai multe ori maşina formaţiunii 
0665 Oneşti, fără a avea acest drept (sept. 1953). 


CHIRIŢĂ IOAN IOAN, angajat civil, d.p. nr. 2140 (n. 11 iul. 1927, com. 
Retevoieşti, jud. Argeş). 

Naţionalitatea : română. 

Originea şi apartenenţa socială : mic-burghez (învăţător). 

Profesia de bază la încadrarea în MAI: funcţionar. 

Funcţii în organizații politice, de masă şi obşteşti: membru PCR din 1947; 
secretar al organizaţiei UTM din Serviciul Penitenciare al MAI (1953). 

Studii civile: şase clase în comuna natală (1934-1940); şase clase la liceul 
„Dinicu Golescu” din Câmpulung Muscel, Liceul de Băieți „Octavian Goga” din 
Găeşti şi Liceul „Gheorghe Lazăr” din Bucureşti (1940-11 iun. 1948). 

Stagiul militar : Centrul de Instrucție nr. 24 Grăniceri Tăşnad (20 nov. 1949- 
-15 nov. 1951). 

Activitatea profesională : gardian scriitor, impiegat şi referent principal la Ser- 
viciul Personal din DGP (iul. 1948-1 mai 1949); referent principal la Penitenciarul 
Văcăreşti (1 mai-20 nov. 1949); referent-şef la Direcţia Cadre din DGP (15 nov. 
195l-iul. 1952); şef al secretariatului Direcţiei Administrative din DGPCUM 
(iul.-nov. 1952); secretar al Direcţiei Producţie (nov. 1952-9 mart. 1953) şi şef al 
Serviciului Secretariat din Serviciul Penitenciare al MAI (nov. 1952-nov. 1953); 
locţiitor şi şef al Serviciului Secretariat din DIP/UM 0618 Bucureşti (nov. 1953- 
-15 iun. 1954) ; locţiitor al şefului Secţiei Administrative din DIP/UM 0618 Bucureşti 
(15 iun. 1954-?). În toamna anului 1954, a fost scos din MAI pentru că şi-a însuşit 
anumite sume de bani provenite din falsificarea unor referate pentru aprobarea unor 
foi de drum. Direcţia Miliției Capitalei l-a reţinut şi i-a deschis un dosar de anchetă 
pentru a fi deferit procuraturii militare. 


CHIRU ILIE, căpitan. 
Activitatea profesională: şef de Secţie (?-1 ian. 1956) şi şef al Serviciului Pază 
şi Regim din DPLC/DGPCM (1 ian. 1956-25 iul. 1957). 


direcţiei, şi de adjunctul acestuia, maiorul Cosma Augustin. Documentul se încheie cu pro- 
punerea de scoatere a ofițerului Chetraru din rândul cadrelor Securităţii, pentru că nu şi-a 
dezvoltat munca cu agentura la UM nr. 5 Bicaz, dar şi pentru că nu avea o atitudine intransigentă 
faţă de deţinuţi. 

| CHIŞ VASILE IOAN, general de divizie, d.p. nr. 6130 
. | (n. 11 mai 1949, mun. Cluj-Napoca, jud. Cluj). 
: Naţionalitatea : română. 

Originea şi apartenenţa socială : muncitor. 

Profesia de bază la încadrarea în MAI: elev. 

Funcții în organizații politice, de masă şi obşteşti: membru 
UTM din 1963 şi membru PCR din 1968 ; secretar al Comitetului 
UTC din Şcoala Militară de Subofiţeri Penitenciare Jilava nr. 9/ 
UM 0191 Bucureşti - DGP (1972) ; secretar al Comitetului UTC 
din Şcoala Militară de Subofiţeri Penitenciare de la Hârşova/UM 
0402 şi membru în Comitetul Orăşenesc de la Hârşova al UTC (1973-?) ; secretar al 
BOB al PCR din Penitenciarul Arad (1983-1984). 

Studii civile : Şcoala Generală nr. 10 din Cluj (1956-1963); Liceul nr. 14 din Cluj 
(1963-1967) ; Facultatea de Drept din cadrul Universităţii Bucureşti, învăţământ fără 
frecvenţă (1967-1972) ; curs postuniversitar de criminologie la Facultatea de Drept 
din cadrul Universităţii Bucureşti (1983); doctor în drept (?). 

Studii militare : după terminarea liceului a fost recrutat de DGP pentru a urma 
Şcoala Militară de Ofiţeri Activi MAI nr. 2/UM 0564, profil.penitenciare (30 aug. 
1967-1 aug. 1970); curs, arma Securitate, profil puncte de control-treceri frontieră, 
organizat la UM 900 Grădiştea (1-30 nov. 1978) ; curs de reciclare organizat la cursul 
de perfecţionare pentru locţiitori de comandanţi pentru pază şi regim, profil peniten- 
ciare, din Bucureşti (oct. 1985). 

Studii politice : Universitatea Politică şi de Conducere din cadrul Cabinetului 
pentru Activitatea Ideologică şi Politico-Educativă de pe lângă Comitetul Municipal 
Bucureşti al PCR (1978-1982). 

Activitatea profesională : comandant de pluton şi de companie de elevi (1 aug. 
1970-1 febr. 1972); şef de club la Şcoala Militară de Subofiţeri Penitenciare Jilava 
nr. 9/UM 0191 Bucureşti - DGP (1 febr. 1972-1 aug. 1973); profesor I, comandant 
de companie (1 aug.-l oct. 1973) şi profesor principal la catedra de ştiinţe socio- 
-politice, disciplina „Probleme ale făuririi societăţii socialiste multilateral dezvoltate”, 
din Şcoala Militară de Subofiţeri Penitenciare de la Hârşova/UM 0402 (1 oct. 
1973-1 dec. 1975); ofiţer instructor III pentru probleme cultural-educative la Peniten- 
ciarul Jilava (1 dec. 1975-1 mart. 1977); ofiţer instructor IV în Direcţia Pază şi 
Regim din DGP (1 mart.-l aug. 1977). De asemenea, a fost ofiţer PCTF I la Punctul 
de Control Traficul Frontierei de la aeroportul Bucureşti-Otopeni/UM 0200, Direcţia de 
Paşapoarte, Evidenţa Străinilor şi Controlul Trecerii Frontierei din MI (1 aug. 1977- 
-1 mai 1980). În 1979 a lucrat în activitatea de trafic la controlul paşapoartelor atât la 
intrarea, cât şi la plecarea din ţară. A reuşit să descopere peste 23 de cetăţeni daţi în 
urmărire cu diferite consemne, dar şi doi cetăţeni străini asupra cărora era instituită 
interdicţia de intrare în ţară. A fost ofiţer instructor II în Serviciul Cadre şi Învăţământ 
din DGP (1 mai 1980-1 iun. 1983). Odată cu reînfiinţarea Penitenciarului Arad, în 
1983 a fost numit în funcţia de locţiitor al comandantului pentru pază şi regim la acest 
penitenciar (1 iun. 1983-20 mart. 1986). A fost şi comandant la Penitenciarul Craiova 
(20 mart. 1986-15 iul. 1988) ; şef al Serviciului Pază, Regim şi Evidenţă Operativă din 
DGP (15 iul. 1988-?); locţiitor-şef al directorului general al DGP (1 febr.-31 aug. 

1990) şi director general al DGP (1 dec. 1990-30 apr. 1997); consilier juridic al 
ministrului Justiţiei (2001). A fost trecut în rezervă la 30 aprilie 1997 din motive 
medicale prin Decretul Prezidenţial nr. 173. 

De-a lungul carierei sale loan Chiş a publicat mai multe cărţi şi studii de 
specialitate despre sistemul penitenciar românesc. 

Grade succesive : locotenent (1970); locotenent-major (1974) ; căpitan (1979) ; 
maior (1985); locotenent-colonel (1989); colonel (1990); general de brigadă/ 
general-maior (1993); general de divizie (1996). 

Decorații : medalia „Meritul Militar”, clasa a II-a (1975). 

Pedepse : cinci zile de arest cu îndeplinirea serviciului pentru atitudine de nesu- 
punere în serviciu (1974); „mustrare scrisă” pentru nerespectarea regulilor privind 
accesul persoanelor străine în unitate (1986). 


CHIŞU (CHIŞ) BAZIL TARFIN, locotenent-colonel, d.p. 
nr. 5530 (n. 5 iun. 1927, com. Sănduleşti/Copăceni, jud. Cluj; 
d. 1989). 

Naționalitatea : română. 

Originea şi apartenenţa socială : ţăran sărac. 

Profesia de bază la încadrarea în MAI: ajutor miner. 

Funcții în organizaţii politice, de masă şi obşteşti: membru 
UTC din 1945 şi membru PCR din 1947 ; secretar al Organizaţiei 
de Bază UTC din comuna natală (1948-1949). 

Studii civile: şapte clase în comuna natală (1933-1941); Şcoala Medie nr. 3 
MAI, secţia serală (?-1964). 

Studii militare : Şcoala de Educatori (Ofiţeri Politici) MAI nr. 2 din Oradea 
(20 sept. 1949-1 sept. 1950) şi Şcoala de Educatori (Ofiţeri Politici) MAI nr. 1 din 
Bucureşti (1 sept.-30 oct. 1950) ; curs de reciclare, profil penitenciare, la UM 0900 
Grădiştea (17 mai-29 iun. 1976). 

Studii politice : Şcoala de Partid de doi ani de pe lângă Comitetul Regional de 
Partid Cluj (1958-iul. 1960). 

Activitatea profesională : agricultor în gospodăria părintească (1941-1943, 1944-1945 
şi 1947-1948); muncitor necalificat la Fabrica de Ciment din Turda (1945-1947) şi 
la Fabrica de Cărămizi SILICA din Turda (30 sept. 1948-1 mart. 1949); muncitor 
necalificat şi ajutor de miner la Minele ACXEX/Întreprinderea de Exploatări şi 
Cercetări Miniere din comuna Copăceni, judeţul Cluj (mart.-sept. 1949). A fost 
locţiitor politic la Penitenciarul Braşov (1 nov. 1950-29 sept. 1951). La data de 1 mai 
1951, întreg penitenciarul se afla în consemn din pricina unui concurs internaţional 
de schi care avea loc în Poiana Braşov. Tânărul locotenent Tarfin primise ordin să nu 
părăsească penitenciarul şi să întărească paza acestuia. Consemnul a fost încălcat, 
ofiţerul plecând împreună cu directorul Păcuraru Loghin şi cu şeful Biroului Inspecţii, 
sublocotenentul Asandei Pavel, la un picnic într-o pădure aflată în apropierea unităţii. 
Cu această ocazie, au consumat 120 de litri de vin şi l-au scos pe deţinutul Sandor 
Arpad din penitenciar pentru a le cânta la acordeon şi a le crea bună-dispoziţie. Un 
referat de cadre întocmit pe numele lui Chişu Tarfin de către Direcţia Cadre a MAI 

menţionează motivele scoaterii ofițerului din munca politică şi trecerea sa în munca 
profesională : 


Pe lângă unele rezultate obţinute în această muncă, ofiţerul a comis şi o serie de 
abateri, astfel de repetate ori s-a prezentat în unitate în stare de ebrietate, fapt ce făcea 
să fie compromis în faţa cadrelor. Faţă de oameni avea o atitudine respingătoare, 
adresându-se faţă de ei cu cuvinte jignitoare. La 1 mai 1951, în timp ce unitatea sa se 
găsea în consemn, împreună cu alţi ofiţeri şi rude ale acestora a organizat un chef la 
pădure unde a scos un deţinut şi le-a cântat din acordeon. În urma acestor abateri Lt. 
Maj. Chiş Tarfin a fost discutat în Adunarea generală de partid şi sancţionat cu 
excluderea din partid şi scos din munca politică!. 


După ce a făcut contestaţie la hotărârea de excludere din PMR, Comisia Contro- 
lului de Partid a anulat în 1954 excluderea şi i-a redat ofițerului calitatea de membru 
de partid cu vechimea din 1945. A fost şef al Biroului Producţie la UM nr. 1/Colonia 
MAI Capul Midia (1 iul. 1951-1 dec. 1952). În studiul „Colonia de Muncă Capul Midia : 
punct terminus al Canalului suferinţei”, publicat pe site-ul CNSAS, autorii, Monica 
Grigore şi Oana Ionel, afirmă, citând documente ale Direcţiei Instanţelor Militare, că 
printre cadrele care băteau deţinuţi la Capul Midia s-a aflat şi locotenentul Chişu Tarfin : 


Medicul deţinut Ştefan Niţescu declara că şi subalternii lui Liviu Borcea loveau deţinuţii 
chiar pe şantiere atunci când li se părea că munca nu se desfăşura într-un ritm rapid. 
Chiar Liviu Borcea spunea că băteau şi cadrele din subordinea sa, recunoscând că erau 
influențate de comportamentul său. Subordonaţii săi, precum locotenentul Chiş Trafin 
şi sergentul Mircea Oancea, au legat un deţinut de mâini şi l-au bătut în timpul unei 
anchete, faptă pedepsită cu cinci zile de arest?. 


De asemenea, a fost şef al Secţiei Producţie din Centrul de Coordonare Constanţa/ 
formațiunea 0722 (1 dec. 1952-1 oct. 1953). În urma desființării Centrului de 
Coordonare Constanţa, Tarfin a fost mutat în aceeaşi funcţie la formațiunea 0893 
Poarta Albă (1 oct.-1 dec. 1953); şef al Biroului Pază şi Regim (1 dec. 1953-1 dec. 
1954) şi locţiitor de comandant pentru Spate” la formațiunea 0957 Dăeni (1 dec. 
1954-1 iul. 1955); comandant la Colonia de Muncă Brad Musariu/formaţiunea 09724 
(1 iul. 1955-1 dec. 1958); comandant la Colonia de Muncă Criîscior/formaţiunea 0330 


1. Referatul este semnat de locotenent-colonelul Regenstraich Lazăr, şef de serviciu în Direcţia 
Cadre a MAI, şi locotenentul-ma jor Anton N., şef de birou în Direcţia Cadre a MAI. Documentul 
este datat 19 februarie 1957, ff. 12-14. 

2. http ://www.cnsas.ro/Publicatii/Colonia.pdf, 23 noiembrie 2007. 

3. În terminologia militară a anilor '50-'60, termenul „Spate” desemna totalitatea unităţilor şi 
subunităţilor care se ocupau cu asigurarea materială a efectivelor MAI. Prin ordinul MAI nr. 3.056 
din 1 octombrie 1968, denumirea de „Spate” a fost înlocuită cu „Servicii”, iar denumirea de 
„Serviciul Spate” din DGP s-a schimbat în „Serviciul Înzestrare şi Administraţie”. Arhiva 
MIRA, fond Direcţia organizare mobilizare şi operaţii, inventar 12.778, dosar nr. 3/1968, f. 99. 

4. Colonia de Muncă Brad Musariu/formaţiunea 0972 a fost înființată ca formaţiune independentă 
la 29 iunie 1955 prin ordinul MAI nr. 500. 

5. Colonia de Muncă Criscior/formaţiunea 0330 Criscior a fost înfiinţată la 1 mai 1960 prin 
ordinul MAI nr. 1978 (până la acea dată fusese secţie a formaţiunii 0972 Brad Musariu). Acestei 
formaţiuni i-au fost repartizate un număr de 72 de funcţii din care: şase ofiţeri, SS sergenţi 
reangajaţi şi 11 angajaţi civili. Conform Ordinului MAI nr. 2502 din 1 octombrie 1961, formațiunea 
0330 Crîscior s-a desfiinţat şi a redevenit secţie subordonată formaţiunii 0972 Brad Musariu. 

(20 aug. 1960-1 mai 1961); locţiitor comandant la Colonia de Muncă Tichileşti/ 
formațiunea 0861 Brăila (1 mai 1961-1 apr. 1962); şef al Secţiei „Tichileşti” din 
Penitenciarul Brăila (1 apr. 1962-1 iul. 1964); ofiţer de serviciu prim (1 sept. 
1964-1 aug. 1967 şi 1 aug. 1972-1977) şi comandant al Secţiei „Piatra Frecăţei” din 
cadrul Penitenciarului Brăila (1 aug. 1967-1 aug. 1972); lucrător de cadre la 
Sucursala CEC Brăila (iul. 1978). 

Fiii locotenent-colonelului de penitenciare Chişu Tarfin sunt: scriitorul şi reali- 
zatorul de televiziune Dan Chişu (n. 21 iul. 1955, com. Dăeni, jud. Tulcea) şi 
istoricul şi criticul literar Lucian Chişu (n. 26 mart. 1952, mun. Constanţa). 

Grade succesive : locotenent (1950) ; locotenent-major (1954) ; căpitan (1957); 
maior (1963); locotenent-colonel (1969). 

Decorații: medalia „În Serviciul Patriei Socialiste”, clasa I (1963); medalia 
„A XXV-a aniversare a eliberării Patriei” (1969); medalia „A 50-a aniversare a 
înfiinţării PCR” (1971); Ordinul „Muncii”, clasa a III-a (1957); Ordinul „În 
Serviciul Patriei Socialiste”, clasa a III-a (1966) ; Ordinul „Meritul Militar”, clasa a 
II-a (1970) şi clasa I (1970). 

Pedepse : cinci zile de arest la garnizoană pentru că a anchetat deţinuţi la UM nr. 1 
Capul Midia, fără a avea aprobarea organului ierarhic superior (1952); opt zile de 
arest pentru că nu a exercitat controlul asupra evidenţei şi circulaţiei bunurilor din 
formațiunea 0957 Dăeni (1955); 20 de zile de arest la Comandatura Militară pentru 
evadarea unui deţinut din formațiunea 0972 Brad Musariu (?); „observare scrisă” 
pentru comoditate şi lipsă de control în muncă (1957); „ordin observator” pentru 
netrimiterea la termen a dărilor de seamă cu realizările fizice şi financiare obţinute 
din prestări de servicii pe luna aprilie (1958); cinci zile de arest pentru că nu a 
rezolvat unele lipsuri constatate de un control al DGPCM (1958); 20 zile de arest 
pentru neluarea unor măsuri pentru prevenirea incendiilor (1962) ; cinci zile de arest 
la garnizoană pentru lipsuri în munca de pază (1963); „mustrare prin ordin” pentru 
că nu a efectuat percheziţiile în mod corespunzător (1964) ; „mustrare scrisă” pentru 
lipsuri în activitatea profesională (1967) ; „observare scrisă” pentru întârzierea la o 
convocare a conducerii DGP (1967). 


CHIVU ŞT. ECATERINA, angajat civil. 
Activitatea profesională : şefă a Serviciului Secretariat din DUM (8 aug. 1951). 


CIMPOEŞU NICOLAE CONSTANTIN, locotenent- 
-colonel, d.p. nr. 234 (n. 9 oct. 1924, com. Racova, jud. 
Bacău), 

Naționalitatea : română, 

Originea şi apartenenţa socială : muncitor. 

Profesia de bază la încadrarea în MAI: mecanic ajustor. 

Funcții în organizații politice, de masă şi obşteşti : mem- 
bru UTC din 1944 şi PCR din 1945; activist bugetar la 
resortul de cadre al CJ Ploieşti al PCR (1946-sept. 1949); 
instructor la Secţia Industrie Grea (sectorul mine şi petrol) a CC al PMR (sept. 
1950-mai 1951), 

Studii civile : şapte clase în comuna natală (1931-1938); Şcoala Profesională de 
Ucenici Industriali de pe lângă Rafinăria Teleajen din Ploieşti (1939-1943); Şcoala 
Muncitorească de trei ani din Suceava (1957-1960). 

Stagiul militar : Regimentul 9 Artilerie Ploieşti (1944-1945). A luat parte la 
luptele împotriva armatei germane din zona Slănic - Vălenii de Munte. 

Studii politice: Universitatea de Partid „Ştefan Gheorghiu” (sept. 1949-sept. 
1950) ; Şcoala Economică de Partid de doi ani de pe lângă Comitetul Raional Tulcea 
al PMR (1963-1965). 

Activitatea profesională : ucenic şi lucrător (ajustor mecanic) la Rafinăria Teleajen 
din Ploieşti (1939-1944); şef de birou în Direcţia Cadre a MAI (mai 1951-nov. 
1952) ; şef al Serviciului Cadre din Direcţia Regională MAI Braşov (nov. 1952-nov. 
1953); şeful Biroului I din Serviciul Cadre al DIP (nov. 1953-oct. 1954); şef de 
birou în Serviciul Cadre al DPLC (nov. 1954-1 iul. 1956). De asemenea, a fost 
comandant la Penitenciarul Suceava (1 iul. 1956-1 ian. 1958). În anii '50, deţinuţii 
de drept comun şi deţinuţii politici închişi la Penitenciarul Suceava se aflau la dispoziţia 
Securităţii: anchetatorii veneau şi desfăşurau interogatorii în cadrul penitenciarului, 
multe dintre acestea sub violenţe fizice. Deţinuţii politici erau încarceraţi la etajul al 
II-lea al închisorii (aici se afla şi arestul Securităţii). Neajunsurile administrative ale 
penitenciarelor din Suceava şi Botoşani, în anii '50, sunt în mare parte sinonime cu 
perioada în care Cimpoeşu a gestionat activitatea unităţilor. Serviciul Cadre din 
DGPCM a ataşat la dosarul său de cadre un document din care reies următoarele : nu 
a controlat suficient activitatea subalternilor, tolerând mai multe abateri şi lipsuri ale 
acestora ; nu a condus corespunzător activitatea unităţii, faptpentru care a fost pedepsit 
de mai multe ori cu zile de arest (în total peste 40 de zile) şi avertizat pentru activitatea 
sa considerată defectuoasă, iar pe linie de partid a fost sancţionat cu „mustrare l 
(avea relații proaste cu organele locale de partid). Pe data de 1 ianuarie 1958, 
Penitenciarul Suceava s-a desființat, iar fenomenul detenţiei din zonă a fost absorbit de 
către Penitenciarul Botoşani. Cimpoeşu a devenit astfel comandantul Penitenciarului 
Botoşani începând cu anul 1958 (1 ian. 1958-1 oct. 1960). Pentru organele DGPCM, 
el a continuat să fie considerat necorespunzător, chiar şi după ce a fost „retrogradat” la 
un penitenciar mai slab cotat, Tulcea (de categoria a II-a). De pildă, Cimpoeşu nu i-a 
sancţionat pe cei care săvârşeau abateri. În 1963, din aceeaşi lipsă de control asupra 
subordonaţilor, 116 deţinuţi au fost eliberaţi înainte sau după termenul legal: 45 au fost 
puşi în libertate cu şapte zile mai devreme, iar 71 deţinuţi, cu 598 de zile mai târziu. 
Pentru aceste fapte, Cimpoeşu a fost pedepsit doar cu „mustrare severă prin ordin”. 

În 2007, ziaristul Laurenţiu Mihu de la Evenimentul Zilei l-a intervievat pe fostul 
ofiţer MAIL: 


Ev.Z. : Ați fost şef şi în Direcţia Cadre în Ministerul de Interne, nu doar director de 
penitenciar. 

CN: Da, selectam oamenii. În inspectoratul ministrului, prin '50-'51, din 15 oameni 
Câţi erau au rămas vreo doi. Pentru restul am propus scoaterea din MI pentru că, după 


1. „Referat de cadre” întocmit de Serviciul Personal al DGP. Documentul (nedatat) este semnat de 
şeful DGP, colonelul State Nicolae, şi şeful Serviciului Personal din DGP, colonelul Buican 
Ştefan. 

cum am învăţat în şcoală, ne trebuie oameni cu origine sănătoasă, cu bază muncitorească. 
Or, ăia erau chiaburi. 

Ev.Z. : Nu conta competenţa ? 

CN: Nu. Doar la Arhivele Statului a fost nevoie de un director şi chiar am trimis un 
chiabur pentru că ştia limbi străine. Mergea să-l menţinem, dar nu să-l facem general. 
[...] 

Ev.Z. : Aşadar, subordonatul Gavriliu bătea. 

CN: Daaa! Avea o sete de bătaie serioasă când nu eram eu acolo. 

Ev.Z. : L-aţi sancționat ? 

CN: l-am atras atenţia, nu l-am pedepsit disciplinar. 

Ev.Z. : De ce ? Era „băiat bun” ? 

CN: Era ofiţer pregătit, dar avea momente din astea. 

EvZ. : Şi Dincă, Vasiliu ? 

CN: Vasiliu era cu pregătirea de luptă, nu s-a plâns nimeni. 

EvZ. : Dar de unde ştiați că bate Gavriliu ? 

CN: Îmi raportau deţinuţii. 

Ev.Z. : Aveau acest curaj ? 

CN: Da, doar făceam raport cu ei. 

Ev Z. : Dar de ce nu l-aţi sancţionat ? 

CN: N-am sancţionat pe niciunul care lovea deţinuţii, dar le-am zis că nu e regulamentar. 
Ev.Z. : Răutu de ce a declarat că v-a imitat permițând bătaia ? 

CN: Aşa a declarat? 

EvZ. : Da. 

CN: (tace) Dom'le, de schingiuire, la Botoşani, s-au ocupat securiştii. Mi-au cerut un 
pavilion şi le-am dat. Ce făceau acolo nu mă interesa, nu eu făceam paza, ci doar 
aprobam mâncarea. 

Ev.Z. : Deci ştiaţi că acolo se practica tortura ? 

CN: Nu, ce, îmi dădeau mie voie să intru? 

EvZ. : Eraţi comandant. 

CN: Dar nu aveam voie acolo. 

Ev.Z. : Erau totuşi oameni bătuţi pentru alt crez politic decât linia oficială. 

CN: Da, da, da. 

Ev.Z. : Era în regulă ? Nu v-aţi întrebat dacă e bine ce face partidul pe care îl slujeați 
cu ei ? 

CN: Păi, nu mă interesa pe mine. Eu mi-am văzut de unitatea mea, să nu se bată, să 
se dea mâncare cum scrie la carte, jos pălăria. 

Ev.Z. : S-a făcut plângere penală contra dumneavoastră şi sunteţi acuzat de genocid. 
CN: Şi pe cine am schingiuit eu? Să-mi spună dacă am dat un bobârnac. 

[...] 

Ev.Z. : Cum e şi pensionar, şi gospodar la asociație ? 

CN: Eu m-am descurcat peste tot şi am 1.350 de lei pensiel. 


A fost şi comandant la Penitenciarul Tulcea (1 oct. 1960-febr. 1967) ; comandant 
de secţie la Penitenciarul Ostrov (1967-1968). 

În perioada 1957-1967 a fost sancţionat din diferite motive de cel puţin 20 de ori. 
Din cauza tuturor acestor lipsuri consemnate pe parcursul întregii sale activităţi, ca 
şef al celor trei penitenciare, s-a decis trecerea lui în rezervă în anul 1968 ca 


l. „Torţionari-şefi în comunism cuprinşi de simțul datoriei”, Evenimentul Zilei, 30 octombrie 
2007. 

„necorespunzător” (conform articolului 43, litera a). din Statutul Corpului Ofiţerilor 
şi cu întocmirea actelor de pensionare în baza art. 9, alin. 1, din Decretul nr. 141/1967). 

Grade succesive : locotenent (mai 1951) ; locotenent-major (dec. 1951); căpitan 
(1954) ; maior (1958); locotenent-colonel (?). 

Decorații : medalia „A V-a aniversare a RPR” (1952); medalia „Eliberarea de 
sub jugul fascist” (1954); medalia „Pentru servicii deosebite aduse în apărarea 
orânduirii sociale şi de stat” (1958); medalia „În Serviciul Patriei Socialiste”, clasa I 
(1963) ; medalia „A XX-a aniversare a Zilei Forţelor Armate ale RPR” (1964). 

Pedepse : „mustrare scrisă” pentru lipsă de control asupra subordonaţilor (1957) ; 
„mustrare scrisă” pentru că nu a informat la timp conducerea DGPCM asupra unor 
măsuri luate (1957); 20 de zile de arest la garnizoană pentru că nu a luat măsuri 
asupra cadrelor din subordine care au comis abateri şi pentru că a indus în eroare 
conducerea DGPCM (1958) ; trei zile de arest la domiciliu pentru superficialitate în 
muncă (1960) ; zece zile de arest la garnizoană pentru că nu a respectat regulamentul 
de pază şi regim aplicat deţinuţilor (1960); „observare scrisă” pentru că a folosit 
autoturismul unităţii în interes personal (1962) ; cinci zile de arest la garnizoană 
pentru că a dovedit lipsă de răspundere în îndeplinirea sarcinilor trasate de conducerea 
DGPCM (1962) ; zece zile de arest la domiciliu pentru lipsă de control şi îndrumare, 
dar şi pentru proasta stare administrativ-gospodărească a Penitenciarului Tulcea 
(1963); „mustrare severă prin ordin” pentru lipsă de control şi sprijin asupra 
subordonaţilor din sectoarele evidenţă, producţie şi a celor din comisia de propuneri 
pentru aplicarea Decretului nr. 720/1956 (1964); „avertisment că nu corespunde pe 
deplin funcţiei ce ocupă” pentru lipsuri grave în unitate (1964); „avertisment că nu 
corespunde pe deplin funcţiei ce ocupă” pentru lipsuri grave pe linie de Spate (1966) ; 
„mustrare prin ordin” pentru lipsuri privind folosirea deţinuţilor la munci (1967). 


CIŞMIGIU CONSTANTIN, locotenent-colonel. 

Activitatea profesională : lucrător de cadre (1 mart. 1959) şi ajutor de ofiţer 
control în Serviciul Cadre al DGPCM (iun. 1964): şeful Secţiei Control şi Îndrumare 
din Serviciul Personal al DGP (24 mai 1968-1969); ofiţer în Serviciul 14 din 
Direcţia a IV-a a DSS (mai 1985); ofiţer specialist principal în Serviciul 5/A din UM 
0632 Bucureşti (dec. 1986). 


CIULEI CONSTANTIN, locotenent-major. 
Activitatea profesională : şeful Biroului I Pază din Serviciul I (Pază şi Regim) al 
DIP/UM 0618 Bucureşti (15 ian. 1954). 


CIUREL CONSTANTIN DUMITRU, colonel, d.p. nr. 6080 
= | (n, 26 nov, 1942, mun. Turnu Severin, jud. Mehedinţi). 
e Națlonalitatea : română. 
Originea şi apartenenţa socială : muncitor, 
| Profesia de bază la încadrarea în MAI: lăcătuş instalator 
¿| caloriferist naval, 

| Funcţii în organizații politice, de masă şi obşteşti: membru 
UTM din 1955 şi PCR din 1963; secretar al Organizaţiei de Partid 
din Penitenciarul Tulcea (1983-1986) şi membru în Comitetul de 
Partid din IJ Tulcea al MI (1984-1986). 

Studii civile : şapte clase în comuna Flămânda (1949-1956) ; Şcoala Profesională 
de Ucenici de pe lângă Şantierele Navale din Turnu Severin (sept. 1957-1 iul. 1960) ; 
Şcoala Medie „Traian” din Turnu Severin (1960-1962); Liceul „Ion Neculce” din 
Bucureşti (1965-1967) ; Facultatea de Drept din cadrul Universităţii din Bucureşti 
(1974). 

Stagiul militar : Batalionul de Tancuri din UM 01239 Topraisar (9 dec. 1962- 
-12 nov. 1964). 

Studii militare : Şcoala de Ofiţeri MAI nr. 2 Bucureşti - DGM, profil penitenciare 
(1 sept. 1967-31 iul. 1970) ; curs de reciclare la Şcoala Militară pentru Perfecţionarea 
Cadrelor Active şi Pregătirea Ofiţerilor de Rezervă/UM 0900 Grădiştea (nov. 1978). 

Studii politice: Universitatea Serală de Marxism-Leninism (1979). 

Activitatea profesională: lăcătuş instalator la Uzina Mecanică din Turnu Severin 
(1 iul. 1960-1 dec. 1962 şi 1 dec. 1964-23 oct. 1965); controlor prestări servicii 
manuale la Întreprinderea Prestări Servicii din Bucureşti (26 oct. 1965-15 mai 1966); 
lăcătuş la Întreprinderea „Automatica” din Bucureşti (25 mai 1966-20 iul. 1967); 
ofiţer de serviciu prim (1 aug. 1970-1 mai 1971) şi instructor cu pregătirea militară 
şi de specialitate la- Penitenciarul Jilava (1 mai-l iun. 1971); instructor III şi IV la 
Serviciul Cultural-Educativ/compartimentul cultural-educativ din cadrul Direcţiei 
Pază şi Regim - DGP (1 aug. 1973-1 aug. 1977). Ca urmare a aplicării prevederilor 
Decretului nr. 225/1977, a fost mutat în interes de serviciu la Direcţia de Paşapoarte, 
Evidenţa Străinilor şi Controlul Trecerii Frontierei din MI (UM 0200 Bucureşti), în 
funcţia de ofiţer PCTF principal I la PCTF Aeroport Bucureşti-Otopeni (1 aug. 
1977-15 iun. 1983). În vara aceluiaşi an a revenit în DGP şi a fost numit în funcţia 
de locţiitor de comandant pentru pază şi regim la Penitenciarul Tulcea (15 iun. 
1983-1 apr. 1986); locţiitor de comandant pentru pază şi regim (1 apr. 1986-1 aug. 
1989) şi comandant la Penitenciarul Bacău (1 aug. 1989, 1992-?). A fost trecut în 
rezervă la 30 aprilie 1997 prin ordinul ministrului Justiţiei nr. 541/C. 

Grade succesive : locotenent (1970) ; locotenent-major (1974) ; căpitan (1979) ; 
maior (1985); locotenent-colonel (1989); colonel (1995). 

Decorații : medalia „Meritul Militar”, clasa I (1981) ; Ordinul „Meritul Militar”, 
clasa a III-a (1986). 

Pedepse : „observare” pentru pierderea unui sigiliu de serviciu (1972). 


CONSTANTIN I., angajat civil. 
Activitatea profesională : şef al Gărzilor din DGP (24 febr. 1948). 


CONSTANTINESCU I., angajat civil. 
Activitatea profesională : şef al Serviciului Cadre din Direcţia Administrativă a 
DGP (aug. 1949). 


CONSTANTINESCU MARIN, general-maior (n. 29 ian. 1912, com. Gruiu, 
jud. Giurgiu). 

Activitatea profesională : secretar al organizaţiei PCR din Prefectura Poliţiei 
Capitalei (1947); comisar-şef în Prefectura Poliţiei Capitalei (?-18 febr. 1948); 
inspector general în DGP (18 febr. 1948-?); directorul Direcţiei Pază din DGP 


CONSTANTINOIU GHEORGHE 150 


(6 iul. 1951-?); comandant la formațiunea 0722 Constanţa/Centrul de Coordonare 
Constanţa (17 iun.-oct. 1953). Fostul deţinut politic Remus Radina îşi aminteşte de 
întâlnirea cu Marin Constantinescu din toamna anului 1953: 


La sfârşitul lunii septembrie, toţi deţinuţii politici din Galeş au fost transferați la 
Peninsula. Dar chiar a doua zi am fost lovit de sergentul Şerban, unul dintre cei mai 
criminali gardieni. Motivul: nu am fugit mai repede la numărătoare. Petre Iorgu, 
român macedonean din Bucureşti, student, care îmi era prieten, a încercat să mă 
calmeze. Dar am fost dus la carceră, care şi aici era acum din beton şi betonul nu era 
uscat. Când mi-au comunicat pedeapsa de zece zile de carceră, am declarat greva 
foamei şi am precizat că nu voi mânca niciodată în lagărul Peninsula. După câteva zile 
a sosit în lagăr colonelul Constantinescu, de la Direcţia Penitenciarelor, care mi-a spus 
că dacă nu renunţ la grevă mă aruncă în sârma ghimpată!. 


Scriitoarea Doina Jela îl menţionează în lucrarea Lexiconul negru cu o întâmplare 
petrecută la Colonia de Muncă de la Peninsula, în vara anului 1953: 


În ziua de 17-18 iulie 1953, când lagărul trebuia evacuat complet, transporturile de deţinuţi 
urmând să plece spre nordul ţării, pentru a pregăti litoralul în vederea celebrului 
„Festival al tineretului”, Marin Constantinescu a supravegheat personal operaţia. Atunci 
a fost văzut intrând în infirmeria unde erau bolnavii netransportabili de la Peninsula, 
cu o bâtă în mână, iar câteva momente mai târziu bolnavi în cârje săreau pe ferestrele 
barăcii. Convocat pentru că un deţinut declarase greva foamei, i-a cerut acestuia să 
renunţe la grevă, altfel îl aruncă în sârma ghimpată. Cum se ştie, „aruncatul în sârme” era 
una dintre metodele de simulare a tentativei de evadare, soldată cu execuţia. Avea în lumea 
deţinuţilor şi o a doua poreclă : Duba (cealaltă era Tunsu - n.a.). Fusese înainte tapiţer?. 


A fost comandant la Penitenciarul Văcăreşti/UM 0349 Bucureşti (nov. 1953-1957) 
şi locţiitor al directorului general al DGPCM (1 nov. 1961, 2 febr. 1963, 15 dec. 1967). 
Grade succesive : locotenent-colonel (iul. 1951). 


CONSTANTINOIU GHEORGHE, maior. 
Activitatea profesională : şeful Secţiei Intendenţă din Serviciul Spate al DGP (ian. 
1967) ; adjunct al şefului Serviciului de Asigurare Materială din DGP (iun. 1971). 


CONŢU NICOLAE NICOLAE, colonel, f.s. (n. 17 iun. 
1926, com. Tărlungeni, jud. Braşov). 

Naționalitatea : română. 

Originea şi apartenenţa socială : părinţii erau membri CAP, 

Profesia de bază la încadrarea în MAI: lăcătuş. 

Funcţii în organizații politice, de masă şi obşteşti : membru 
PCR din 1946. 

Studii civile : Institutul de Ştiinţe Economice „V.I. Lenin” 
din Bucureşti (1966) ; curs postuniversitar (1972). 


1. Remus Radina, Testamentul din morgă, Editura Humanitas, Bucureşti, 1991, p. 74. 
2. Doina Jela, Lexiconul negru. Unelte ale represiunii comuniste, Bucureşti, Editura Humanitas, 
2001, p. 81. 

Studii militare: Şcoala de Educatori (Ofiţeri Politici) MAI nr. 2 din Oradea 
(1950-1951) ; Academia Militară Generală (1956-1960) ; cursul scurt de perfecţionare 
a pregătirii cadrelor cu funcţii de conducere din MAI de la Dumbrăviţa (1970). 

Activitatea profesională : profesor şi şef de catedră la Şcoala de Ofiţeri MAI din 
Oradea (1 mart. 1951-1956 şi 1960-1 nov. 1963); secretar de redacţie (1 nov. 
1963-1965) şi redactor-şef adjunct la revista MAI În slu jba patriei (1965-1 iun. 
1966) ; şef al Serviciului Reeducare Minori din DGPCM (1 iun. 1966-1 ian. 1968); 
şef de serviciu în Direcţia Învăţământ din MAI (1 ian.-1 sept. 1968) ; şef al Direcţiei 
Pază şi Regim din DGP (1 sept. 1968-1 febr. 1972 şi 1 aug. 1973-7 iul. 1974); 
membru în colegiul de redacţie al revistei MAI Pentru Patrie (mart. 1969, 1970, 
1971) ; locţiitor al directorului general al DGP (1 febr. 1972-1 aug. 1973). 

Grade succesive : locotenent (1951); locotenent-major (1954) ; căpitan (1957) ; 
maior (1962); locotenent-colonel (1968) ; colonel (1972). 


CORMOŞ F. FLORIAN, căpitan, d.p. nr. 4279 (n. 8 mart. 
1927, com. Spinuş, jud. Bihor). 

Naţionalitatea : română. i 

Originea şi apartenenţa socială : ţăran sărac. 

Profesia de bază la încadrarea în MAI: muncitor agricol. 

Funcţii în organizații politice, de masă şi obşteşti : membru 
UTC din 1947 şi membru PMR din 1964; secretar al Comitetului | 
UTC din comuna Spinuş (?). 

Studii civile : şase clase în comuna natală (1934-1940) ; liceu 
cu bacalaureat (1966). 

Stagiul militar : Regimentul 9 Grăniceri-Turnu Severin (apr.-iul. 1949). 

Studii militare : Şcoala de Educatori (Ofiţeri Politici) MAI nr. 2 din Oradea 
(18 iul. 1949-6 mart. 1950); curs de perfecţionare de trei luni la Şcoala MAI Jilava 
(12 ian.-2 apr. 1958); curs de perfecţionare la Şcoala de Perfecţionare Ofiţeri şi 
Sergenţi Jilava -:ÐGPCM (1960). 

Activitatea profesională: argat la „doi chiaburi” din Ungaria (1940-1943); om 
de serviciu la primăria din Oradea (1943-1945) ; zilier la diferiţi oameni din comuna 
natală (1945-1949); după absolvirea Şcolii de Educatori, la 6 martie 1950, a fost 
repartizat în Direcţia Unităţilor de Muncă la Centrul de Triere Ghencea - Bucureşti 
(6 mart.-16 iun. 1950); şef al Biroului Producţie de la UM nr. 1 Capul Midia 
(iun.-20 oct. 1950); locţiitor de comandant pentru Spate la UM nr. 2 Columbia- 
-Cernavodă (20 oct. 1950-1 nov. 1951) ; comandant Colonia de Muncă Km. 8 Saligny, 
colonie de femei (1 nov. 1951-15 mart. 1952). Ca urmare a desființării acestei 
colonii, la 15 martie 1952, a fost numit în funcţia de locţiitor de comandant la 
Colonia de Muncă Culmea (15 mart.-17 dec. 1952). În ziua de 17 decembrie 1952 a 
fost numit comandant al Coloniei de Muncă Cernavodă (17 dec. 1952-18 apr. 1953). 
La 18 aprilie 1953, Cormoş a predat comanda coloniei locotenentului Ghinea Mihai, 
deoarece urma să execute o pedeapsă de 20 de zile de arest la garnizoană, ordonată 
de fostul ministru al Afacerilor Interne, Pavel Ştefan. Cormoş fusese pedepsit pentru 
că i-a scos pe deţinuţi la muncă pe timp de iarnă, îmbrăcaţi sumar şi aproape desculți ; 
şef al Biroului Administrativ Gospodăresc din Cadrul Centrului de Coordonare a 

Penitenciarelor şi Coloniilor de Muncă Constanţa/formaţiunea 0722 (mai.-15 oct. 
1953). Acest centru s-a desfiinţat la 15 octombrie 1953. De asemenea, a fost şeful 
Biroului Administrativ Gospodăresc al Coloniei de Muncă Poarta Albă (15 oct. 
1953-2 martie 1954). Din această funcţie, la 3 martie 1954, a fost arestat şi încarcerat 
la Penitenciarul Jilava!, scos din MAI şi trimis în judecată. Cormoş a fost acuzat că, 
în perioada cât a fost comandant al Coloniei de Muncă Cernavodă, au existat prea 
multe cazuri de decese în rândul deţinuţilor şi s-au săvârşit atrocități. Procesul a 
început la un an de la arestarea sa şi a durat trei luni, în final fiind condamnat la 
muncă silnică pe viaţă pentru „crimă de acte de teroare” (Decretul nr. 199/1950 al 
Prezidiului MAN). Cormoş a fost judecat alături de alţi ofiţeri şi subofiteri din cadrul 
DGPCM : „Lotul Salcia”. 

La 22 august 1957, prin Decretul 403 al Prezidiului MAN, a fost amnistiat. 
Imediat după emiterea acestui decret nepublicat, ministrul adjunct al Afacerilor 
Interne ordona generalului Mureşanu şi şefului DGPCM, colonel Lixandru Vasile, să 
îi reîncadreze cu toate drepturile în DGPCM pe cei judecaţi în „Lotul Salcia”, să li 
se dea salariu timp de trei luni, să fie îmbrăcaţi şi să li se dea concediu o lună de zile 
la Casa de Odihnă a MAI „pentru refacerea stării lor fizice”. Ulterior, prin Decretul 
nr. 152 din 30 aprilie 1959, privind completarea Decretelor 403 şi 484, perioada cât 
a executat pedeapsa privativă de libertate s-a considerat vechime în câmpul muncii, 
fiind luată în considerare şi la calcularea sporului procentual de vechime la soldă (în 
cazul reîncadrării în MAI). După repunerea în drepturi, Cormoş a fost imediat 
reactivat ca ofiţer (cu gradul avut la arestare), la 25 august 1957, şi numit ofiţer de 
serviciu prim la Penitenciarul Cluj Tribunal (aug. 1957-iul. 1967); de asemenea, a 
fost ofiţer de serviciu prim la Penitenciarul Oradea (aug. 1967-apr. 1968). 

Într-un referat al Ministerului Justiţiei adresat lui Gheorghe Gheorghiu-Dej prin 
Direcţia Treburilor a CC al PMR, i se aduceau la cunoştinţa prim-secretarului 
general al CC al PMR lucrurile groaznice petrecute la Colonia de Muncă Cernavodă 
în perioada cât la conducerea acestei unităţi s-a aflat Cormoş Florian, iar prim- 
-brigadier a fost deţinutul Cîrcu Nicolae (n. 12 oct. 1926, com. Valea Teacului, jud. 
Buzău) : 


În perioada 20 decembrie 1952-17 aprilie 1953, la Colonia de Muncă Cernavodă, al 

cărei comandant era numitul Cormoş Florian, iar prim brigadier era Cîrcu Nicolae, 

s-au practicat metode barbare de tortură şi schingiuiri a deţinuţilor din acea colonie, 
ceea ce a avut drept urmare decedarea unui număr de 142 deţinuţi, dintre care pentru 

26 deţinuţi există dovezi de asasinarea lor de către acuzaţii menţionaţi mai sus care au 

folosit următoarele metode : 

- deținuții erau bătuţi în mod bestial după care erau vârâţi în carceră în timpul iernii, 
pe termen îndelungat, în cămaşe şi indispensabili, fără manta şi fără zeghe, iar 
carcerile fiind construite de curând şi având duşumele de ciment, erau în permanenţă 
umede ; 

- deținuții erau vârâţi în carceră din ordinul acuzatului Cormoş Florian, fără avizul 
medicului şi pe perioade de timp de la 1-două luni, cu nesocotirea prevederilor 


l. La sfârşitul lunii martie 1956 a fost transferat la Penitenciarul Ocnele Mari, de unde a fost pus 
în libertate în august 1957. 

regulamentare care indicau maximum de 15 zile timp pentru carceră, iar pe de altă 
parte, călcând ordinele superioare dădea raţii de mâncare de înfometare şi anume 
numai câte 100 gr. pâine pe zi şi cu un ceai în 24 ore; 

- turnarea de găleți cu apă în timp de iarnă pe deţinuţii dezbrăcaţi precum şi pe 
podeaua de ciment a carcerii ; 

- celor mai mulţi deţinuţi pedepsiţi cu carceră li se puneau lanţuri la picioare. Astfel 
este cazul deţinutului Răpciugă Ioan care a fost pedepsit cu 2 luni şi 10 zile de 
carceră în ger, fiind ţinut cu lanţuri aplicate peste cizmele de cauciuc din care cauză 
1 s-au cangrenat picioarele. Fiind internat în infirmerie, atunci când i s-au tras 
cizmele i s-a dezlipit şi talpa picioarelor care putrezise, iar după câteva zile deţinutul 
a murit ; 

- deținuții bolnavi erau scoşi la munci grele până la epuizare, iar dacă refuzau munca 
erau bătuţi şi schinguiţi de către acuzaţii Cormoş Florian şi Cîrcu Nicolae, până la 
exterminare ; 

- printre metodele de schinguire făcea parte şi electrocutarea deţinuţilor la voltaj 
înalt, efectuată de acuzatul Cîrcu Nicolae, care era în acelaşi timp şi homosexual 
forțând prin bătăi pe deţinuţi mai tineri să aibă relaţiuni sexuale cu el; 

- în luna decembrie 1952 deţinutul Chioreanu Nicolae a fost pedepsit de Cormoş 
Florian să muncească continuu 36 ore fără mâncare şi odihnă, deşi era bolnav şi 
avea scutire medicală. 

Nemaiputând lucra a fost bătut cu o lopată şi apoi pedepsit să stea 3 luni la carceră 
cu lanţuri de mâini şi de picioare, numai în cămaşe şi indispensabili. 

După 42 de zile de carceră a fost scos pe targă şi dus la infirmerie iar după ce şi-a 
revenit a fost din nou dus la carceră ca să termine pedeapsa de 3 luni ce-i fusese 
dată. Deţinutul raportând acuzatului Cormoş Florian că nu mai poate suporta, 
acesta i-a răspuns „te ţin până ai să mori căci voi trebuie să pieriţi iar nu să trăiţi”. 
Procurându-şi o lamă, deţinutul Chioreanu Nicolae şi-a tăiat vinele de la mâna 
stângă, după care drept pedeapsă, a fost lovit cu picioarele în testicole şi gură de 
către acuzatul Cîrcu Nicolae, lăsându-l infirm pentru întreaga viaţă ; 

—  deţinutul Velitzchi Teodor care era bolnav în infirmerie de TBC a fost anunţat în 
ziua de 12 ianuarie 1953 că i s-a împlinit pedeapsa şi urmează a se elibera. Fiind 
însă bolnav grav, infirmeria a cerut să mai fie lăsat încă câteva zile pentru a putea 
merge pe picioare. Deşi conducerea coloniei a aprobat acest lucru, totuşi acuzatul 
Cîrcu Nicolae l-a dat afară pe deţinut alergându-l spre poartă şi în timpul acesta 
lovindu-l cu picioarele, deţinutul a căzut jos. A fost dus apoi la infirmerie unde a 
doua zi a decedat ; 

- în luna februarie 1953 mai mulţi deţinuţi închişi în carceră în cămaşe şi indispen- 
sabili au fost udaţi cu un furtun cu apă de acuzatul Cormoş Florian, după care au 
fost scoşi în această stare la lucru până când au îngheţat pe şantier ; 

—  epilepticii erau scoşi la muncă din ordinul acuzațiilor Cormoş Florian şi Cîrcu 
Nicolae şi făceau dese crize în văzul trecătorilor. În cursul lunei februarie 1953 
epilepticii au fost scoşi la muncă pe un deal deasupra Dunării la circa 45 m. 
înălţime de unde mulţi s-au prăbuşit în Dunăre în timpul crizei ; 

— într-una din zile scoţându-se la lucru deţinuţi epileptici, dintre aceştia au căpătat 
crize chiar în poarta coloniei, căzând jos în zăpadă şi svârcolindu-se. Acuzatul 
Cîrcu Nicolae a strigat la ceilalţi deţinuţi din detaşament să-i calce în picioare. 
Văzând însă că aceştia refuză şi cum tocmai atunci ieşea pe poarta coloniei o căruţă 
încărcată cu gunoi, a dat ordin deţinutului căruţaş să treacă cu caii şi căruţa peste 
cei care se svârcoleau în zăpadă ; 

- din ordinul acuzaților Cormoş Florian şi Cîrcu Nicolae unii deţinuţi erau pedepsiţi 
cu punerea la curent electric. Un astfel de caz s-a întâmplat cu deţinutul Schvartz 
Iosif care după ce a fost bătut cu ciomagul la penitenciarul coloniei, a fost scos de 
acolo şi dus în grajd unde a început să-l electrocuteze, care după două zile a decedat. 


Din depoziţiile martorilor audiaţi cu ocazia judecării procesului a rezultat că populaţia 
de la Cernavodă vedea şi avea cunoştinţă de toate aceste maltratări care se efectuau la 
Colonia de Muncă din acel oraş şi care se puneau pe seama regimului nostru democrat 
popular. Când trecea căruţa cu morţi, de la colonie spre cimitir, populaţia se aduna 
îngrozită în jurul căruţei, comentând defavorabil. Acuzaţi Cormoş Florian şi Cîrcu 
Nicolae iniţial au fost trimişi în judecată pentru crima de omor continuativ, tribunalul 
însă în şedinţa pregătitoare a schimbat încadrarea juridică în crima de acte de teroare 
prev. şi pen. de art. 1 lit. d. din decretul nr. 199/1950. Tribunalul a amânat pronunţarea 
pentru ziua de 27 mai 1955. Completul de judecată apreciază că pedeapsa ce urmează 
a fi aplicată acuzaților Cormoş Florian şi Cîrcu Nicolae este pedeapsa cu moartea!. 


În anul 2007, Florian Cormoş? a acordat un interviu jurnalistului Laurenţiu Mihu 
de la Evenimentul Zilei , în care prezenta astfel situaţia de la Canal : 


EvZ. : În 1950, la Capul Midia, aţi fost şef Birou Producţie. Ce însemna ? 

FC.: Dimineaţa, la apel, scoteam deţinuţii la muncă şi mergeam pe şantier. Erau 
dintre cei fără condamnări. Securistul făcea o informare despre X că a făcut şi a dres 
şi lua doi ani la Canal, la roabă, la târnăcop şi sapă, zece ore. 

Ev.Z. : Corneliu Coposu vorbea despre norma dublă de la Capul Midia, despre lucrul 
la — 25 de grade cu mâinile goale, despre faptul că se hrăneau cu insecte... 

F.C. : Nu, nu, nu... Aveau 3.200 de calorii, vă daţi seama? 

[...] 

Ev.Z. : Aţi avut decese ? 

F.C. : Nimic. Din contră, o femeie, care şi-a ascuns sarcina, a şi născut. Copilul a trăit 
vreo lună, nu ştiu, cam o juma! de kilogram a avut. Nu a avut zile. Am chemat legistul 
să vadă treaba şi i-am făcut înmormântare ca la oricare. Deci, în loc să se moară, s-a 
născut. Când s-a desfiinţat colonia, după raportul făcut de mine, am sărit în sus de 
bucurie. Era o anomalie şi pentru cele care făceau paza să care automatul în spinare. 
Iată torţionarul care am fost eu! Dar de la Cernavodă mi s-au tras mie relele. 

[2] 

Ev.Z. : Dar mărturiile foştilor deținuți politici care susţin contrariul ? 

F.C. : Vaai, vaai! Unul să spună că a fost bătut pe Canal... Da’ cine să-i bată, că 
n-aveai timp. 

Ev.Z. : Împotriva dumneavoastră s-a făcut totuşi plângere penală’. 


l. „Referat asupra dosarului nr. 12/1954 al Tribunalului Militar pentru Unităţile MAI privitor pe 
acuzaţii Cormoş Florian şi Cîrcu Nicolae.” Documentul trimis de Ministerul Justiţiei poartă 
numărul de intrare la registratura Direcţiei Treburilor a CC al PMR 2017/20.05.1955. De 
asemenea, referatul poartă pe prima pagină rezoluţia lui Gheorghe Gheorghiu-Dej - „M.S.”; 
presupunem că la indicaţia lui Dej, pedeapsa aplicată inculpaţilor urma să fie „muncă silnică”. 
După câteva zile, instanţa avea să pronunţe sentinţa : „muncă silnică pe viaţă”. Sursa: ANIC, 
fondul CC al PCR - Secţia Administrativ-Politică, dosar nr. 37/1955, ff. 1-4. 

2. În 2007 locuia într-un apartament din Oradea fiind îngrijit de fiica sa. 

3. IICCR a făcut o sesizare penală pe data de 22 mai 2007, către Parchetul de pe lângă Înalta Curte 
de Casaţie şi Justiţie — Secţia Parchetelor Militare, împotriva a 210 foşti comandanţi şi ofiţeri cu 
atribuţii de conducere din sistemul penitenciar comunist românesc, pentru abuzuri şi crime. 

F.C. : Eu încă sper că vor fi oameni înţelegători şi nu se vor lua după toate minciunile 
care s-au declarat. Noi eram nişte executanţi, nişte nenorociţi de oameni care trebuia 
să stăm acolo, lângă deţinuţi. 

Ev.Z.: Ce traseu aţi avut după ieşirea din sistemul penitenciar ? 

F.C. : Am venit înapoi la Cluj şi am lucrat la paza contractuală, ca şef de detaşament 
peste 200 de paznici de obiective. După ce s-a desfiinţat, am trecut la Industria Cărnii, 
unde am fost şef de depozit şi de gestiune aproape 17 ani, până în 1987, când m-am 
pensionat. 

EvZ.: Vă descurcaţi cu pensia ? 

F.C. : Am aproape 1.300 de lei (şi răsuceşte în mână talonul de pensie - n.r.). Dar vai 
de capul ei de pensie militară, abia de vreo 6 ani o am. Mai primesc 208 lei din partea 
statului maghiar, când subofiţerii cu care am lucrat eu iau câte 1.700-1.800 de lei!. 


Grade succesive: sublocotenent (6 mart. 1950); locotenent (1 iul. 1951); 
locotenent-major (25 aug. 1957); căpitan (23 nov. 1962). 

Decorații : medalia „În Serviciul Patriei Socialiste” (1963). 

Pedepse : „mustrare scrisă” pentru neprezentare la sediul central al Direcţiei 
Unităţilor de Muncă (1950) ; cinci zile de arest pentru evadarea internatului Popescu 


Iulian din UM nr. 2 Columbia-Cernavodă (1951). 


CORNĂŢEANU EUGENS?, căpitan, d.p. nr. 3573 (n. 2 dec. 
1907, com. Brezoi, jud. Vâlcea). 

Naţionalitatea : evreiască. 

Originea şi apartenenţa socială : mic-burghez. 

Profesia de bază la încadrarea în MAI: funcţionar. 

Funcţii în organizații politice, de masă şi obşteşti: membru PE 
PSD (1927-1933). În perioada 1927-1928, a fost colaborator al $ 
ziarelor Socialismul şi Lumea nouă; secretar al Comitetului 
Antifascist din Sectorul II Negru al Capitalei şi membru în 
Secretariatul Capitalei al Comitetului Naţional Antifascist (1933) ; 
membru PCR din 1945; secretar al Frontului Naţional Democrat din Sectorul II 
Negru al Capitalei (mart. 1945-iun. 1946). În campania electorală din 1946 a fost 
ales secretar al Blocului Partidelor Democratice din Sectorul II Negru al Capitalei 
(iun.-nov. 1946); membru în Biroul Organizaţiei PCR din Sectorul II Negru al 
Capitalei (dec. 1946-febr. 1948); activist al Organizaţiei PCR a Capitalei (febr. 
1948-iun. 1949); membru în Biroul Organizaţiei PMR Bucureşti şi şef al Secţiei 
Administrative (ian.-iul. 1949). 

Studii civile : patru clase primare la Lugoj (1914-1918) şi patru clase la Liceul 
„Coriolan Brediceanu” din Lugoj (1918-1922) ; curs comercial de un an (1922-1923). 

Stagiul militar: Regimentul 5 Vânători Timişoara (1929-1930). În perioada 
1939-1940 a mai fost concentrat de două ori. 

Studii politice : Şcoala de Partid de o lună de la Breaza (1949) ; Universitatea Serală de 
Marxism-Leninism de pe lângă Comitetul Orăşenesc Bucureşti al PMR (1949-1951). 


1. „Călăii nu se căiesc”, Evenimentul Zilei, 31 octombrie 2007. 
2. Nume anterior anului 1945: Kronstein Eugen. 


CORNĂȚEANU EUGEN 156 


Activitatea profesională: ucenic la firma „Neuman-Lowenfeld” din Lugoj 
(1923-1924) ; calfă la firma „David Schwartz” din Lugoj (nov. 1924-febr. 1928) ; 
funcţionar la firma „Berthold Schneider” din Lugoj (febr. 1928-febr. 1929); func- 
ţionar la firma „Steaua” din Bucureşti - din 1936 firma îşi schimbase denumirea în 
„Terra-Color” (1931-1939 şi 1941). În luna septembrie 1934, Cornăţeanu a fost 
ridicat de poliţie din cantina studenţilor evrei, aflată pe strada Negru Vodă/Schuller, 
şi ţinut trei zile în arestul Prefecturii Poliţiei Capitalei, după care a fost expulzat din 
Bucureşti în oraşul Râmnicu Vâlcea, fiind declarat cetăţean indezirabil. După şase 
luni de zile, în 1935, revine în Bucureşti şi îşi reia activitatea politică în cadrul 
Ajutorului Roşu. La 31 decembrie 1941, din cauza legilor rasiale, a fost concediat de 
la firma „Terra-Color”, printr-o decizie a Ministerului Muncii ; a fost concentrat în 
detaşamentele 'de muncă obligatorie: Spitalul Militar 0350, depozitul de lemne 
Grozăveşti, Grădina Ciurel şi APACA (1942-23 aug. 1944). În 1942 a fost condamnat 
de Curtea Marţială a Capitalei la două luni de zile închisoare, pentru neprezentarea 
la timp la munca obligatorie. A fost şi achizitor de materiale la firma „Vişan şi 
Stanciu” (1944-1945). În iunie 1949, Biroul Organizaţiei de Partid a Capitalei îl 
împuternicea pentru recrutarea forţei de muncă necesare lucrărilor la Canalul Dunăre- 
-Marea Neagră. A fost şef al Serviciului Administrativ din Direcţia Generală a 
Lucrărilor Canalului Dunăre-Marea Neagră şi director adjunct la Direcţia Regională 
Cernavodă, din aceeaşi direcţie (1 iul. 1949-iul. 1950); a fost transferat, la 25 iulie 
1950, din Direcţia Generală a Lucrărilor Canalului în funcţia de şef al Serviciului 
Administrativ la Întreprinderea Economică de Stat „Munca Exterioară” Constanţa 
(25 iul.-23 oct. 1950); şef al Serviciului Construcţii şi Domenii din DGP (23 oct. 
1950-4 apr. 1951); şeful Serviciului Producţie din Direcţia Pază şi Regim a DGPCUM 
(4 apr. 1951-16 iul. 1953); comandant la Colonia de Muncă Peninsula/formaţiunea 
0841 (17 iul. 1953-dec. 1954). 

După desfiinţarea formaţiunii 0841 Peninsula, a fost numit în funcţia de comandant 
al Coloniei de Muncă Poarta Albă/formaţiunea 0893 (ian. 1955-30 iun. 1956). Ca 
urmare a reducerilor de efective MAI din 30 iunie 1956, a fost trecut în rezervă, însă 
a rămas în DGPCM, ca angajat civil. În trimestrul al III-lea din 1955, în formațiunea 
0893 Poarta Albă au intrat 3.033 de deţinuţi, 450 au fost eliberaţi la termen, 155 au 
fost eliberaţi în baza Decretului-lege nr. 72/1950, iar 1.774 au fost transferați. 
Beneficiarii muncii deţinuţilor de la această formaţiune erau: GAS Nazarcea, GAS 
Basarabi, Centrul Mecanic Ovidiu, Fabrica de Cărămidă Poarta Albă şi Fabrica de 
Cărămidă Medgidia. Planul financiar al DPLC de 7,35 lei pe zi raportat la efectivul 
productiv fusese realizat în trimestrul al III-lea al anului 1955 în proporţie de 130%, 
salariul mediu al unui deţinut fiind de 1 leu pe zi!. A fost referent tehnic, economist 
principal şi şef al Biroului Colonii de Muncă din Direcţia Economică din DGPCM 
(1 iul. 1956-1 iun. 1958); şef al Secţiei Prestări Servicii din Serviciul Financiar al 
DGPCM (1 iun. 1958-28 febr. 1960). La 1 martie 1960 i s-a desfăcut contractul de 
muncă în urma reducerilor de efective. În 1985 a emigrat în Israel. 


l. „Dare de seamă pe trimestrul al III-lea al anului 1955”, semnată de comandantul formaţiunii 
0893 Poarta Albă, căpitanul Eugen Cornăţeanu şi locţiitorul politic al formaţiunii, locotenent- 

Grade succesive : locotenent-major (1 iul. 1951); căpitan (21 aug. 1954). 
Pedepse : a fost sancţionat cu „observaţie” pentru neexecutarea unor ordine de 
către subalternii săi (1952). 


COROBEA GHEORGHE SPIRIDON, colonel, d.p. nr. 5712 
(n. 2 sept. 1929, com. Săcelu/Bobu, jud. Gorj; d. 1999). 

Naţionalitatea : română. 

Originea şi apartenenţa socială : ţăran mijlocaş. 

Profesia de bază la încadrarea în MAI: tehnician ceramică. 

Funcții în organizaţii politice, de masă şi obşteşti: membru 

UAER din 1946, membru UTC din 1947 şi membru PMR din 
1962 ; secretar al Comitetului UTM din Combinatul Chimic 
Târnăveni (1949-apr. 1950); secretarul plasei UTM Blaj (apr.- . 
-30 sept. 1950). La începutul lunii aprilie 1950, a fost scos din = duci de către CC 
al UTM şi trimis ca secretar al plasei UTM Blaj, unde a „muncit” până la raionarea 
administrativ-economică!, când a fost încadrat ca instructor prim la Comitetul Raional 
UTM Târnăveni, funcţie pe care a îndeplinit-o până în octombrie 1950; membru al 
Comitetului UTM din DPLC/DGPCM (1955-1956); secretar al Comitetului de 
Partid din DGP şi membru în Comitetul de Partid din MI (nov. 1972-nov. 1974). 

Studii civile : cinci clase în comuna natală (1937-1941) ; Şcoala Tehnică Industrială 
din comuna Vădeni, judeţul Gorj (15 sept. 1941-15 iun. 1946); Liceul Industrial 
Militar din Curtea de Argeş, secţia ceramică (1947-20 iul. 1949); Facultatea de 
Drept din cadrul Universităţii din Bucureşti (1968-1974), 

Stagiul militar : satisfăcut în cadrul Şcolii Militare. 

Studii militare : Şcoala de Educatori (Ofiţeri Politici) MAI nr. 2 din Oradea (10 oct. 
1950-2 oct. 1952). Către sfârşitul anului 1951, elevul Corobea Spiridon a fost detaşat 
la Regimentul 1 de Securitate Bucureşti, în funcţiile de ajutor comandant de pluton 
şi ajutor locţiitor politic pe companie. A urmat un curs de perfecţionare, profil 
penitenciare, la Şcoala de Ofiţeri MAI nr. 2 Bucureşti - DGM (1962-1963), 

Activitatea profesională : tehnician ceramică la Combinatul Chimic din Târnăveni, 
jud. Mureş (1 aug. 1949-mart. 1950); şef de birou în Serviciul Pază şi Regim din 
DLCM (2 oct. 1952-17 iun. 1953); şef Birou Pază la Centrul de Coordonare 
Constanţa/formaţiunea 0722 (17 iun.-oct. 1953). În această funcţie s-a ocupat cu 
masivele transferări de deţinuţi care au avut loc odată cu încheierea lucrărilor de la 
Canalul Dunăre-Marea Neagră. A fost şef al Biroului Pregătire de Luptă din Serviciul 
Pază şi Regim al DLCM (oct. 1953.-oct, 1954): şef Secţie Pază şi Regim (1 nov. 
1954-1 sept. 1955), ofiţer controlor (1 sept. 1955-1 iul. 1956 şi 1 mai 1958-1 aug. 
1959), instructor principal (1 iul. 1956-1 mai 1958), şef de birou în Serviciul Pază 
şi Regim din DPLC/DGPCM (1 aug. 1959-1 febr. 1960) şi profesor la Şcoala de 
Perfecţionare Ofiţeri şi Sergenţi Jilava = DGPCM (1 febr.-sept. 1960). Ca urmare a 


1. Legea nr, $ pentru ralonarea administrativ-economică a teritoriului RPR a fost publicată în 
Buletinul Oficial al RPR, Anul II, nr. 77, 8 septembrie 1950, Prin această lege, care copla 
modelul sovietic, teritoriul RPR a fost împărţit în 28 de regiuni, 177 de raioane, 148 de oraşe 
şi 4.052 de comune. 

desființării acestei şcoli, a fost mutat la formațiunea 0600 Chilia Veche ca locţiitor 
comandant pentru pază şi regim (1 oct. 1960-1 sept. 1963) şi comandant la Colonia 
de Muncă Chilia Veche/formaţiunea 0600 (1 sept. 1963-1 mart. 1966). De asemenea, 
a activat ca ofiţer de control şi şef al Secţiei Regim din Serviciul Pază şi Regim al 
DGPCM/DGP (1 mai 1966-oct. 1968); inspector la Corpul Inspectorilor din MI 
(oct. 1968-1 iun. 1972); şef al Serviciului Pază, Regim şi Evidenţă Operativă din 
DGP (1 iun. 1972-1 aug. 1973). La 1 august 1973, prin aplicarea noilor state de 
organizare, Serviciul Pază, Regim şi Evidenţă Operativă s-a desfiinţat. Corobea a 
fost numit în funcţia de ofiţer specialist II în Direcţia Pază şi Regim, revenindu-i însă 
aceleaşi atribuţiuni ca şi înainte (1 aug. 1973-1 aug. 1977). Ca urmare a reorganizării 
structurii DGP din vara anului 1977 (prin Decretul nr. 225), Corobea a revenit în 
funcţia de şef al Serviciului Pază, Regim şi Evidenţă Operativă din DGP (1 aug. 
1977-19 mai 1987). La 30 mai 1985, colonelul Corobea redacta o informare cu 
privire la stadiul realizării, până la acea dată, a sarcinilor de plan la irigaţii şi 
desecări : 


Conform prevederilor Programului naţional de îmbunătăţiri funciare, Ministerului de 
Interne îi revine sarcina ca, în perioada 1983-1990, să participe împreună cu Ministerul 
Agriculturii şi Industriei Alimentare la executarea unor lucrări de amenajare pentru 
irigaţii şi desecări pe o suprafaţă de 500.000 de hectare, nominalizată pe perimetre în 
cadrul a 16 judeţe şi Sectorului Agricol Ilfov, sarcină care a fost încredinţată de 
conducerea ministerului, Direcţiei generale a penitenciarelor. 

Pentru anii 1983-1985, potrivit planificării, am avut sarcina de a participa la executarea 
lucrărilor de amenajare pentru irigaţii şi desecări, echivalente cu o suprafaţă de 223.800 
hectare, din care 52.000 hectare pentru irigaţii şi 171.800 hectare pentru desecări. 
Ca urmare a măsurilor tehnico-organizatorice ce s-au luat (stabilirea zonelor şi a 
unităţilor, a lucrărilor ce urmau a fi executate de către deţinuţi, planificare şi reparti- 
zarea suprafeţelor pe penitenciare, asigurarea efectivelor de deţinuţi, a fronturilor de 
lucru, materialelor şi uneltelor necesare etc.), exercitării controlului şi îndrumării de 
specialitate şi a modului responsabil în care s-a acţionat la toate nivelurile, sarcinile 
prevăzute pentru anii 1983-1984, de a se realiza lucrări echivalente cu o suprafaţă de 
139.800 hectare (21.440 ha pentru irigaţii şi 118.360 ha pentru desecări), au fost 
îndeplinite ritmic şi de calitate corespunzătoare realizându-se şi o depăşire, echivalentă 
cu 1.046 hectare. 

Pentru anul 1985, Direcţia generală trebuie să participe la executarea unor lucrări 
echivalente cu o suprafaţă de 84.000 hectare (30.560 ha pentru irigaţii şi 53.640 ha 
pentru desecări) din care 40.500 hectare în semestrul I (15.360 ha pentru irigaţii şi 
25.140 ha pentru desecări). 

În primul trimestru din acest an, datorită greutăților determinate de iarna grea şi a 
sistării activităţilor pe şantierele de irigaţii şi desecări, numărul deţinuţilor care s-au 
folosit în acest domeniu a fost redus (417 faţă de 2.025 planificat), astfel că lucrările 
executate au fost echivalate cu o suprafaţă de 2.980 hectare, faţă de 14.500 hectare, cât 
erau prevăzute în plan. 

Pe măsura îmbunătăţirii condiţiilor climaterice, începând cu luna martie a.c., au fost 
luate măsuri tehnico-organizatorice şi de asigurare a forţei de muncă, concentrându-se 
toate eforturile, pentru ca rămânerile în urmă să fie recuperate până la finele trim. II 1985. 
În acest sens, împreună cu reprezentanţii Direcţiei generale economice de îmbunătăţiri 
funciare şi construcţii în agricultură din Ministerul Agriculturii şi Industriei Alimentare 

Şi cu cei ai intreprinderilor judeţene de execuţie şi exploatare a lucrărilor de îmbunătăţiri 
funciare, s-a analizat de mai multe ori situaţia existentă şi s-au stabilit măsuri comune, 
care să asigure îndeplinirea sarcinilor pe semestrul I 1985. Ca urmare, s-au deschis 
finanţările pentru majoritatea şantierelor, s-a mărit spaţiul de cazare de la secţia Pechea 
din subordinea penitenciarului Galaţi cu o capacitate de 600 de locuri, care va intra în 
funcţiune în prima decadă a lunii iunie a.c. În concordanţă cu capacitatea de cazare de 
la secţia Însurăţei şi deschiderea fronturilor de lucru în zona Covrului — judeţul Galaţi, 
au fost transferați penitenciarelor de irigaţii şi desecări şi s-au mărit, de la o etapă la 
alta, numărul deţinuţilor la celelalte penitenciare, care au în plus asemenea lucrări. 
Comenzile de unităţi, conform ordinelor primite, au acţionat pentru instruirea subofiţe- 
rilor şefi puncte de lucru pe şantierele de irigaţii şi desecări, au organizat şi desfăşurat 
acţiuni politico-educative cu deţinuţii repartizaţi la aceste puncte de lucru şi au 
intensificat controalele asupra activităţilor desfăşurate, fapt ce a dus, ca în lunile aprilie 
şi mai 1985, să se realizeze o remuneraţie medie de peste 2. 100 lei pe deţinut, faţă de 
1.650 lei planificată pe trim. II a.c. 

Rezultatele puteau fi şi mai bune, atât sub raportul creşterii numărului de deţinuţi, cât 
şi al remuneraţiei, dacă în această perioadă nu s-ar fi întâmpinat unele greutăţi din 
partea beneficiarilor ca: nedeschiderea finanţărilor pentru toate şantierele la nivelul 
efectivelor planificate la penitenciarele Poarta Albă, Focşani, Timişoara, nefolosirea 
deţinuţilor de la Penitenciarul Tg. Mureş şi Bucureşti, întârzieri în mărirea capacităţii 
de cazare la secţia Însurăţei şi finalizarea în termen mai scurt a amenajărilor de la secţia 
Pechea, precum şi în aprovizionarea ritmică a punctelor de lucru cu materiale necesare. 
Din analiza efectuată în ultima decadă a lunii mai a.c., la nivelul conducerii Direcţiei 
generale a penitenciarelor şi Direcţiei generale economice de îmbunătăţiri funciare şi 
construcţii în agricultură, a rezultat că prin măsurile luate, modul în care se desfăşoară 
activităţile pe şantierele de irigaţii şi desecări şi intrarea în funcţiune a secţiei Pechea 
s-au creat posibilităţi şi există certitudinea că sarcinile de plan pentru semestrul II 1985 
vor fi realizate în totalitate. 

Pentru viitor, Serviciul pază, regim şi evidenţă operativă îşi va intensifica controlul de 
sprijin şi îndrumare la unităţile cu sarcini de irigaţii şi desecări, va analiza, decadal, 
modul de folosire a deţinuţilor pe aceste puncte de lucru, va propune şi va lua măsuri 
operative de asigurare a deţinuţilor necesari, astfel încât sarcinile ce revin Direcţiei 
generale din Programul naţional de îmbunătăţiri funciare pentru acest an să fie realizate 
la nivelul planului stabilit!. 


A fost trecut în rezervă la 19 mai 1987 prin Decretul Prezidenţial nr. 87. 

Grade succesive : locotenent (1952) ; locotenent-major (1954) ; căpitan (1957) ; 
maior (1962); locotenent-colonel (1968); colonel (1974). 

Decorații : medalia „Pentru servicii deosebite aduse în apărarea orânduirii sociale 
şi de stat” (1958); medalia „În Serviciul Patriei Socialiste”, clasa I (1963) ; medalia 
„A XX-a aniversare a eliberării Patriei de sub jugul fascist” (1964) ; medalia „A XX-a 
aniversare a Zilei Forţelor Armate ale RPR” (1964). 


l. „Informare cu privire la stadiul realizării sarcinilor de plan la irigaţii şi desecări”, nr. S/21.564 
din 30 mai 1985. Documentul poartă menţiunea „secret de serviciu” şi este semnat de şeful 
Serviciului Pază, Regim şi Evidenţă Operativă, colonel Corobea Spiridon. AANP, fond Secre- 
tariat, dosar nr. 2/1985, „Informări la şedinţa lunară cu şefii de serviciu şi compartimente de 
muncă (Originale)”, ff. 186-187. 

Pedepse : două zile de arest la domiciliu pentru lipsă de vigilenţă (1955) ; trei zile 
de arest la garnizoană pentru lipsă de vigilenţă (1956) ; cinci zile de arest la domiciliu 
pentru evadarea unui deţinut (1962); „mustrare scrisă” pentru superficialitate în 
muncă (1965); „mustrare severă prin ordin” pentru o serie de abateri constatate de 
conducerea DGPCM la formațiunea 0600 Chilia Veche (pentru că refuzaseră să iasă 
la muncă, patru deţinuţi au fost ameninţaţi că vor fi împuşcaţi, Corobea personal 
trăgând o rafală de automat în aer). 


COSMA ALEXANDRU AUGUSTIN, locotenent-colonel, d.p. 
nr. 3169 (n. 17 sept. 1917, com. Părul, jud, Caraş-Severin). 

Naţionalitatea : română. 

Originea şi apartenența socială: mic-burghez (tatăl a fost preot 
greco-catolic). 

Profesia de bază la încadrarea în MAI: funcţionar. 

Funcții în organizații politice, de masă şi obşteşti: membru 
PCR din 1947. 

Studii civile : patru clase în comuna Uricani, judeţul Hunedoara 
(1923-1927) ; Liceul Teoretic de Stat din Petroşani (1927-1934). 

Stagiul militar : Regimentul 9 Vânători de Munte (nov. 1942-1943). În aprilie 
1944 a fost trimis pe frontul de est cu Regimentul 6 Vânători Bălţi, având funcţia de 
comandant al unui pluton de aruncătoare Brand de 81,4 mm. La 24 august 1944 a fost 
luat prizonier de trupele sovietice şi trimis în lagărul nr. 74 de la Oranki-Mânăstârka - 
URSS!, Într-un referat de cadre din 4 septembrie 1950, întocmit de DGSP şi semnat 
de generalul-maior de Securitate Vladimir Mazuru, perioada petrecută în prizonierat 
de către căpitanul de Securitate Cosma este descrisă astfel ; 


La 24 August 1944, din cauza comandanților unităţii din care făcea parte, care nu au vrut 
să lupte contra cotropitorilor fascişti au fost dezarmaţi de către armata sovietică şi luaţi 
HEREN A stat în prizonierat pånă în anul 1946, luna noiembrie, când a fost repatriat, 

n acest timp a avut o comportare bună. Încă din primele zile de prizonierat, a făcut parte 
din mişcarea antifascistă ce exista în lagăr, dând adeziune de înscriere în una din diviziile 
de voluntari. A activat în mişcarea antifascistă în mod regulat, luând parte la cititul ziarelor 
zilnic şi la conferinţe ce se ţineau săptămânal. A combătut reacţionarii din lagăr, 
făcând parte din orchestra ce luase flință în lagăr, distrând prizonierii în timpul liber. 


1. Într-o referinţă dată de fostul general-locotenent de Securitate Victor Drăgănescu (comandant al 
trupelor MAI în decembrie 1948), activitatea de colaborare a lui Cosma Augustin cu administraţia 
lagărului sovietic era descrisă într-un mod laudativ: „Cunosc pe Sub. Locot. Cosma Augustin 
din anul 1946 din Lagărul Oraki ; ca şef al unlunei antifasciste am urmărit activitatea acestui 
ofiţer şi am putut constata atât din manifestările sale în cadrul grupului activ, cât şi în cadrul 
mişcării, că este un element de caracter şi cu o atitudine continuă şi justă. A făcut parte din 
grupul artistic al lagărului, unde deasemeni a avut o purtare corectă şi fără reproş. S-a ţinut 
totdeauna departe de greve şi dimpotrivă l-am folosit ca un element de propagandă între 
elementele pasive şi reacționare, Ca ofiţer în profeslonal, nu pot da relaţii, întrucât nu am avut 
ocazlunea, dar pot afirma că pe linie ostăşească a avut o atitudine de disciplină şi condescendenţă 
faţă de cei mari şi trebuie să remarc acest lucru spre deosebire de mulţi alţii care au înţeles că 
în rândurile prizonierilor nu mai există ierarhie militară”, 

„Studii militare : Şcoala de Ofiţeri de Rezervă Infanterie nr. 4 din Arad (1943-mart. 
1944). 

Activitatea profesională : între 1934 şi 1937 a fost student la Facultatea de 
Agronomie din cadrul Academiei de Înalte Studii Agronomice din Cluj, însă a fost 
exmatriculat deoarece nu şi-a achitat taxele la timp. Un an mai târziu se va înscrie la 
Facultatea de Teologie din Blaj, de unde va fi eliminat pentru „atitudine anticlericală” 
(1938-1940). A fost funcţionar diurnist la primăria comunei Uricani, judeţul Hunedoara 
(1937-1938 şi aug. 1941-1942); pedagog la internatul de băieţi din Lugoj (ian.-apr. 
1941) ; ajutor comisar în Corpul Detectivilor din Direcţia Generală a Poliţiei (mart.-dec. 
1947); comisar-şef în funcţia de şef al Biroului III din Serviciul II al Direcţiei 
Generale a Siguranţei Statului (dec. 1947-sept. 1948). 

Odată cu înfiinţarea DGSP, a fost numit în funcţia de şef de serviciu şi locţiitor al 
şefului Direcţiei a III-a, iar mai târziu, locţiitor al şefului Direcţiei a VII-a din 
DGSP/DGSS (sept. 1948-2 iun. 1952). Într-o referinţă dată la 11 ianuarie 1954, 
locotenent-colonelul de Securitate Stoilescu Coman, fost şef al Direcţiei a VII-a în 
1950, descria cum Augustin Cosma şi-a demascat fratele (Cosma Valeriu), care 
tocmai săvârşise o escrocherie : 


Într-o perioadă (prin 1950) l-am văzut abătut şi cam frământat. L-am întrebat ce are. 
Mi-a povestit că are un frate care este o puşlama şi că acest frate al lui se pretează la 
o serie de excrocherii pe care le face împreună cu un căpitan de miliţie. Ma rugat să 
intervin la tov. General NICOLSCHI Al. pentru ca fratele lui împreună cu Căp. de 
miliţie cu numele Popa Marius să fie arestaţi. În urma celor arătate şi în scris de 
Maiorul Cosma A., fratele lui împreună cu Căp. de Miliție Popa Marius au fost arestaţi 
şi anchetați. După aceasta Maiorul Cosma s-a manifestat satisfăcut în urma măsurilor 
luate!. 


Ca urmare a devierii de dreapta din vara anului 1952, Cosma a fost acuzat că are 
„origine nesănătoasă” (fiu de preot) şi că a fost ofiţer în armata burgheză. La 2 iunie 
1952, conform Deciziei nr. 1793 a MAI, a fost scos din evidenţele DGSS ca element 
necorespunzător. Ulterior, va fi reîncadrat în Miliția RPR în funcţia de locţiitor 
operativ prim al Direcţiei Regionale de Miliție Ploieşti (22 iul. 1952-febr. 1953); 
locţiitor-şef şi şef al Serviciului Cultural-Educativ din DLCM/DPLC (febr. 1953-ocit. 
1954) ; şef al Serviciului Colonii Minori/Educări Minori din DPLC/DGPCM (1 nov. 
1954-31 aug. 1958). O notă informativă adresată Serviciului Politic din DPLC de 
către locţiitorul politic al Coloniei de Minori Sălişte, locotenentul-major Chiriac 
Constantin, relata o inspecţie efectuată de locotenent-colonelul Cosma Augustin, în 
data de 8 mai 1956, la Colonia de Minori Sălişte: 


Tot cu această ocazie Lt. Col. Cosma a dat ca indicație ca toţi minorii ce nu se 
încadrează în program să fie sculaţi la ora 24 şi timp de o oră să li se ţină convorbiri, 
arătând că tov. personal a făcut acest lucru la Dumbrăveni, unde a ţinut în şedinţă de 
la orele 24 la orele 3 noaptea. „Eu l-am întrebat dacă copii nu vrea să se scoale?” 


1. În 1954, locotenent-colonelul Stoilescu Coman avea funcţia de şef al Serviciului Operativ din 
MAI. 

Atunci a răspuns să-i udăm cu apă rece. Consider că această pedeapsă ar duce la 
distrugerea fizică a minorilor - mai mult decât bătaia şi deci eu personal nu sunt de 
acord cu această pedeapsă!. 


Un referat de cadre întocmit de Direcţia Cadre a MAI în octombrie 1955 arăta 
starea de lucruri existentă în coloniile de minori la acea dată: 


Nu şi-a instruit subalternii, personal are părerea că nu se poate îmbunătăţi munca în 
Coloniile de Minori, prin controalele făcute nu au ajutat practic comandanții, corpul 
didactic şi educatorii, iar procesul de reeducare şi calificare a minorilor se desfăşoară 
la întâmplare. Din cauzele menţionate, abaterile în rândul cadrelor sunt frecvente şi 
grave, în sensul că bătaia încă se mai foloseşte, se fac propuneri de corupţie în rândul 
minorelor, hoţiile şi fuga din colonii sunt frecvente?. 


A fost trecut în rezervă la 31 august 1958 prin ordinul MAI nr. 2958. 

Unul dintre fraţii ofițerului, Cosma Alexandru (n. 28 febr. 1909), a fost ofiţer de 
Securitate, fiind încadrat în MAI încă din 1945 ca şef al Poliţiei Lupeni (1945-1947), 
şef al Biroului de Siguranţă din Lupeni (1947-sept. 1948). Odată cu înfiinţarea 
DGSP, a primit gradul de căpitan şi funcţia de şef al Securităţii Lupeni (sept. 
1948-1949) ; şef al Securităţii Mediaş (1949-1951). A fost scos din Securitate în 1951 
pentru faptul că, în timpul guvernării antonesciene, a fost omul de încredere al 
fabricii unde lucra, dar şi pentru că a făcut parte din asociaţiile „Muncă şi Lumină” 
Şi „Asociaţia Creştină a Tineretului”. 

Grade succesive: sublocotenent (r) (1944); căpitan (1948); maior (1950); 
locotenent-colonel (1954). 

Pedepse : cinci zile de arest pentru neexecutarea unei lucrări (1957). 


COSMICI HARITON EFTIMIE, locotenent-colonel, d.p. nr. 1082 (n. 10 iul. 
1911, oraşul Isaccea, jud. Tulcea). 

Naţionalitatea : rusă. 

Originea şi apartenenţa socială : ţăran mijlocaş. 

Profesia de bază la încadrarea în MAI: textilist. 

Funcţii în organizații politice, de masă şi obşteşti: membru UTdC din 1932 şi 
membru PCR din 1948; instructor pentru Organizațiile Judeţene UTC Prahova şi 
Constanţa ale CC al UTC (1934 şi 1936) ; activist la Comisia Centrală a Tineretului 
Sindical din Bucureşti (1936-1938); membru al Sindicatului „Solidaritatea” din 
Bucureşti (1929-1933). 

Studii civile : trei clase în comuna natală (1918-1921); Şcoala de Artă Culinară 
(1929-1931). 

Stagiul militar : Regimentul 34 Infanterie (1933-1934). 

Activitatea profesională : băiat de prăvălie şi chelner pe la diferite restaurante din 
Galaţi, Reni, pe atunci în Republica Moldova (1922-1929), şi Bucureşti (1929-1933). 


l. „Nota informativă” poartă data de intrare la registratura Serviciului Politic al DPLC : 1 iunie 1956. 
2. Documentul este semnat de maiorul Mateescu M., şef de serviciu în Direcţia Cadre a MAI, şi 
căpitanul Layoş Ştefan, şef de birou în aceeaşi direcţie. | 
x P 

După satisfacerea stagiului militar, Cosmici şi-a reluat activitatea ilegală în cadrul 
UTC-ului, fiind arestat de Siguranţă în 1934, la Ploieşti, împreună cu Teohari 
Georgescu. La sediul Siguranţei a fost bătut, iar după ce ancheta a luat sfârşit, 
Cosmici a fost trimis în faţa Consiliului de Război din Braşov, care l-a condamnat la 
11 luni de închisoare. În 1935, a fost eliberat din închisoare şi şi-a reluat activitatea 
ilegală în cadrul UTC-ului. Din cauza unor neînţelegeri cu colegii şi familia, în 1938 
îşi dă demisia din funcţia pe care o avea, după care va fi exclus din UTC!. A fost 
textilist la fabrica „Ham Muster” (1938-1941 şi 1944-1947). La începutul anilor '40, 
a luat parte la diferite proteste ale muncitorilor bucureşteni, susţinând şi „Ajutorul 
Roşu” prin plata cotizaţiei lunare. Între 1941 şi 1943, a fost internat în lagărul de la 
Târgu Jiu. 

A activat ca director la Casa Asigurărilor Sociale din Bucureşti (1947-1 iun. 
1949); angajat civil în MAI în funcţiile de : director al Întreprinderii Economice de 
Stat „Munca exterioară” din DGP (1 iun. 1949-1 ian. 1951) şi director al Direcţiei 
Producţie din DGP/DGPCUM (1 ian. 1951-25 iun. 1952); comandant la formațiunea 
0722 Constanţa/Centrul de Coordonare Constanţa (25 iun. 1952-17 iun. 1953). 
Într-un referat întocmit pe numele lui Cosmici Eftimie de către secretarul organizaţiei 
de partid MAI nr. 1 Constanţa, locotenentul Vieru Marin, se spunea: 


La una dintre coloniile de deţinuţi politici a pătruns avocatul Coton Vasile, scos din 
baroul Ilfov, ca duşman al regimului nostru. Acesta de la angajarea sa a început să ia 
legătura cu diferiţi deţinuţi capitalişti şi fabricanți din colonii, la care le dădea indicaţii 
avocăţeşti pentru ca aceştia să facă demersuri la justiţie pentru a li se uşura pedeapsa. 
Deţinuţii care au primit favoruri sunt: Gheorghiu Ion, avocat din Bucureşti, Bazil 
Ştefănescu, fost director adjunct la Malaxa, deţinut pentru sabotaj, Mircea Şeptilici, 
fost director de teatru, şi alţii. Pe aceştia i-a luat şi a lucrat la actele secrete a coloniei, 
ba mai mult erau lăsaţi liberi să meargă la oraş pentru ca să ia legătura cu alte elemente 
duşmănoase regimului nostru, fapt ce a făcut să se descopere de securitatea Constanţa 
un complot de 100 de deţinuţi puneau la cale dezarmare trupelor de securitate care 
făceau paza, pentru a se înarma ei şi să meargă să ocupe oraşul Constanţa. (...) Timofte 
Gheorghe, plutonier major deblocat din armată, angajat întâi educator la deţinuţi iar 
mai târziu dându-i diferite informaţii tov. Cozmici şi-a căpătat încrederea acestuia şi i-a 
dat funcţia de comandant de colonie la Poarta Albă. În baza încrederii căpătate faţă de 
tov. director Cozmici, acesta i-a dat însărcinarea să scutească de la munci mai grele pe 
anumiţi deţinuţi, cum a fost cazul lui loja, condamnat la 4 ani închisoare pentru 
activitate legionară în anii 1948-1949, pentru care Direcţia generală a penitenciarelor 
a dat ordin în scris directorului Cozmici să fie pus la regim special şi supravegheat ca 
element periculos, acesta a fost scos de la muncă manuală şi dat la muncă în serviciul 
tehnic. Pentru acest deţinut, directorul Cozmici Eftimie are oarecare afecţiune dând 
ordin comandantului coloniei ca acesta să primească săptămânal pachete de acasă, iar 
pentru ca funcţionarii să nu se sesizeze de posibilităţile de trai ale acestui deţinut, 
directorul Cozmici a lansat svonul în colonie că deţinutul loja are un frate Ministru 
plenipotenţiar, iar pe sora acestuia o cunoaşte din activitatea ilegală pe care o ducea în 
UTC fapt neadevărat, ci numai o înjosire a directivelor regimului nostru. Tov. Cozmici, 
permanent a fost în conflict cu securitatea regională Constanţa, fiindcă împiedica 


1. În 1937 a activat pentru o scurtă perioadă şi ca secretar al unei celule PNȚ în cadrul Cir- 
cumscripţiei 14 Bucureşti. 

tov. din securitate să pătrundă printre deţinuţi şi să vadă care este atmosfera. (...) 
Pentru toate cele arătate mai sus colegiul de partid propune comisiei controlului de 
partid a CC PMR să adâncească verificarea în ceiace priveşte trecutul tov. Cozmici 
Eftimie care apare în întregul material ca element dubios. Prezentul referat a fost extras 
din materialul aflat la dosarul de partid a tov. Cozmici Eftimie astăzi 8 iulie 19541. 


Din păcate nu am reuşit (n.a.) să găsim şi dosarul de partid al fostului „tătuc” al 
coloniilor de muncă înşirate de-a lungul Canalului Dunăre-Marea Neagră 

Într-un alt referat întocmit de această dată de căpitanul Kiss Koloman, şeful 
Serviciului Cadre din DLCM, se aminteşte de prietenia lui Cosmici cu Teohari 
Georgescu şi de bătăile aplicate deţinuţilor ca mijloc de reeducare : 


În februarie 1949 fiind cunoscut de Teohari Georgescu este adus în MAI şi numit 
Director al Întreprinderii exterioare din cadrul Direcţiei UM - MAI. În această 
funcţie lucrează până în prezent cu excepţia a 6 luni în anul 1951 când îndeplineşte 
funcţia de Director la Direcţia Producţiei din DGP. (...) În ceiace priveşte reeducarea 
deţinuţilor, s-a desfăşurat în mod defectuos, fapt care a făcut ca în cele din urmă să 
fie suspendată această muncă (s-a ajuns ca deţinuţii să cânte „Internaţionala” - să 
facă meetinguri unde să strige lozinci, să figureze tablourile conducătorilor partidului 
în barăcile deţinuţilor etc.). Prin poziţia sa faţă de unele elemente mârşave, deţinuţii 
politici cărora Locot. Colonel Cosmici le acordă încredere folosindu-i în diferite 
munci secrete a imprimat o linie greşită şi periculoasă la toate coloniile de pe canal, 
tocindu-se astfel spiritul de vigilenţă şi a luptei de clasă a cadrelor din colonii. 
Concomitent a sprijinit şi încurajat folosirea de metode inumane faţă de deţinuţi şi în 
special faţă de cei de drept comun socotind că singurul mijloc de menţinere a 
disciplinei este bătaia?. 


Cosmici a fost scos din funcţia de şef al Centrului de Coordonare Constanţa şi pus 
la dispoziţia Direcţiei Cadre din MAI în baza Ordinului ministrului Afacerilor Interne 
nr. 0021031 din 17 iunie 1953. Motivul: „prin activitatea sa a încurajat la acte 
anarhice pe unii comandanţi din subordinea sa, nu a tras la răspundere pe cei care nu 
au aplicat prevederile regulamentare şi nu a sesizat conducerea Direcţiei asupra 
situaţiei din unităţile subordonate””. După ce a fost demis din funcţia de şef al 
Centrului de Coordonare Constanţa, Cosmici a fost trecut în rezervă prin Ordinul 
MAI nr. 797/1953. După ce a fost scos din MAI s-a angajat în funcţia de director al 
Trustului Regional de Construcţie Constanţa, unde nu a stat prea mult, deoarece a 
fost schimbat pe motive de incompetenţă (1953-?). La data de 31 martie 1959, 
Cosmici era director al Întreprinderii nr. 3 Prod. Ind. din cadrul Trustului Regional 
de Construcţii Bucureşti (strada Izvor nr. 16). 

Grade succesive : locotenent-colonel (1 iul. 1951). 


l. „Referat privind pe tov. Cosmici Eftimie, fost director I.R.C.L. Constanţa”, din 8 iulie 1954, 
întocmit de secretarul Organizaţiei de Bază a Partidului, MAI nr. 1 Constanţa, locotenent Vieru 
Marin. 

2. „Referat despre Locot. Col. Cosmici Eftimie fost Şef al Centrului de Coordonare Constanţa”. 

3. „Notă privind situaţia fostului Locot. Col. Cozmici Eftimie”, semnată de căpitanul Kiss 
Koloman din DLCM. 

COSTACHE GHEORGHE, colonel. 
Activitatea profesională : şeful Direcţiei Economice din DGP (mai 1972, 17 ian. 
1974 şi 10 aug. 1976). 


COSTEA MINU TRAIAN-VICTOR, locotenent-colonel, d.p. nr. 5738 (n. 
11 nov. 1929, com. Târnăuca, Republica Moldova). 

Naţionalitatea : română. 

Originea şi apartenenţa socială : funcţionar. 

Profesia de bază la încadrarea în MAI: funcţionar. 

Funcții în organizații politice, de masă şi obşteşti: membru UAER şi UTM 
(1947); membru în Comitetul UTM din MAI (1957-1962); membru al PCR din 
1966 şi membru în Comitetul de Partid din DGP (1968). 

Studii civile : Şcoala Primară de patru clase din comuna Orleştii de Jos (1936-1940) ; 
a urmat cursurile liceale în trei localităţi: Drăgăşani, Dorohoi şi Piatra-Neamţ 
(1941-1949). 

Stagiul militar: Regimentul 6 Infanterie Giurgiu, Compania de Transmisiuni 
(19 nov. 1950-5 ian. 1951); de aici a fost mutat la Centrul 17 de Instrucție Securitate 
Turnu Măgurele (5 ian.-iun. 1951); a fost soldat fruntaş la Batalionul 1 de Securitate 
Turnu Măgurele (iun.-l iul. 1951). 

Studii militare : Şcoala Militară de Sergenţi Politici MAI de la Periş (1 iul.-l oct. 
1951) şi Deva (1 oct. 1951-5 febr. 1952); Şcoala de Ofiţeri Pază MAI Câmpina 
(aprilie-7 nov. 1953) ; cursul scurt de perfecţionare a pregătirii cadrelor cu funcţii de 
conducere din MAI de la Dumbrăviţa (1970) ; curs de pregătire a cadrelor, cu durata 
de un an, la CEPECA - Academia „Ştefan Gheorghiu” (1976); curs de 45 de zile, 
de perfecţionare a cadrelor de conducere a penitenciarelor (1977) şi curs de reciclare 
la cursul de perfecţionare, profil penitenciare, la UM 0900 Grădiştea (oct. 1980). 

Studii politice: Universitatea Serală de Marxism-Leninism, Facultatea de Eco- 
nomie Politică de pe lângă Comitetul Municipal Bucureşti al PCR (1966-1967). 

Activitatea profesională : pedagog la Şcoala Elementară de Băieți nr. 1 „Nicolae 
Bălcescu” din Drăgăşani, la Şcoala Medie Agricolă din com. Voineşti, Şcoala 
Profesională Metalurgică din Râşnov (oct. 1949-nov. 1950); şef al Sectorului Docu- 
mentare din cadrul redacţiei oficiosului MAI În slujba patriei (5 febr. 1952-20 aprilie 
1953) ; ofiţer secretar I la DIP/UM 0618 Bucureşti (7 nov. 1953-1 nov. 1954); şef de 
cabinet al şefului DPLC (1 nov. 1954-1 oct. 1955); inspector de cadre în Serviciul 
Cadre din DPLC (1 oct. 1955-1 iul. 1956); secretar I la Secţia Secretariat DGPCM 
(1 iul. 1956-1 ian. 1957); inspector principal (1 iul. 1957-15 febr. 1964); inspector 
de control (15 febr. 1964-1 mai 1965) şi şef al Secţiei Pregătire de Luptă din 
Serviciul Pază şi Regim din DGPCM (1 mai 1965-1 aug. 1967); şef al Secţiei 
Pregătire Militară din Serviciul Învăţământ din DGP (1 aug. 1967-1 oct. 1969); ofiţer 
de control I şi ofiţer specialist I la Serviciul Pregătire Militară de Specialitate, Studii 
şi Documentare din DGP (1 oct. 1969-1 febr. 1972); ofiţer instructor I şi ofiţer 
specialist II la Serviciul Cadre şi Învăţământ din DGP (1 febr. 1972-1987). În această 
perioadă s-a ocupat de problemele privind învăţământul de specialitate şi militar al 
cadrelor şi de cunoaşterea şi verificarea cadrelor din DGP (începând cu februarie 
1979). A fost trecut în rezervă la 31 octombrie 1987 prin Decretul Prezidenţial nr. 195. 

Soţia sa, Costea (Mardiros) Florica, a ocupat diferite funcţii în DGP şi MCECEI: 
contabil principal, contabil revizor, economist şi economist principal (1956-1977) ; 
economist principal III în MCECEI (1977-1984) ; economist principal III în Serviciul 
Financiar din DGP (1984-1989). Fratele ofițerului, Costea Minu Vlad Ilie, a lucrat ca 
profesor de educaţie fizică la Colonia de Minori Păltiniş (anii '60). 

Grade succesive: plutonier (1952); sublocotenent (1953); locotenent (1955) ; 
locotenent-major (1958) ; căpitan (1963) ; maior (1969) ; locotenent-colonel (1975). 

Decorații : medalia „În Serviciul Patriei Socialiste”, clasa I (1963) ; medalia 
jubiliară „A XX-a aniversare a zilei Forţelor Armate ale RPR” (1964); medalia 
comemorativă „25 de ani de la proclamarea Republicii” (1972) ; Ordinul „În Serviciul 
Patriei Socialiste”, clasa a III-a (1967) ; Ordinul „Meritul Militar” clasa a II-a (1972) 
şi clasa I (1977). 


COŞERU VASILE VASILE, colonel, d.p. nr. 5520 (n. 15 iul. 
1925, mun. Bârlad, jud. Vaslui). 

Naţionalitatea : română. 

Originea şi apartenenţa socială : muncitor. 

Profesia de bază la încadrarea în MAI: tâmplar. 

Funcții în organizații politice, de masă şi obşteşti: membru 
PCR din 1946; secretar al Organizaţiei de Partid din Penitenciarul 
Iaşi (?-ian. 1977). 

Studii civile: patru clase la Şcoala Primară din Bârlad 
(1932-1936); Gimnaziul Industrial din Bârlad (15 sept. 1937- 
-15 iun. 1942); Şcoala Medie nr. 3 din Constanţa (?-1965). 

Stagiul militar : Regimentul 10 Grăniceri Oradea şi Regimentul 5 Grăniceri Arad 
(1 apr. 1948-10 febr. 1950). 

Studii militare: Şcoala de Educatori (Ofiţeri Politici) MAI nr. 2 din Oradea 
(febr.-mart. 1950) şi Şcoala de Educatori (Ofiţeri Politici) MAI nr. 1 din Bucureşti 
(mart.-nov. 1950) ; curs de perfecţionare a cadrelor de conducere, profil penitenciare, 
la Şcoala de Ofiţeri MAI nr. 2 Bucureşti-DGM (15 sept. 1965-23 aug. 1966); cursul 
scurt de perfecţionare a pregătirii cadrelor cu funcţii de conducere din MAI, de la 
Dumbrăviţa (1970). 

Studii politice : Şcoala de Partid de un an de pe lângă Comitetul Regional 
Hunedoara (5 oct. 1958-aug. 1959). 

Activitatea profesională : lucrător la atelierul lui Mihai Brauner din bulevardul 
Filantropiei nr. 381, Bucureşti (1 nov. 1943-20 febr. 1945); lucrător la Institutul de 
Ortopedie şi Proteze din Bucureşti (25 febr.-9 apr. 1945); agricultor în gospodăria 
părintească (10 apr. 1945-2 sept. 1946) ; tâmplar la Atelierele Întreprinderii Gaz-Metan 
Mediaş (5 sept. 1946-1 apr. 1948). A fost locţiitor politic la Penitenciarul Galaţi (1 nov. 
1950-1 apr. 1952). Un raport al şefului Biroului Inspecţii din Penitenciarul Galaţi 
descria motivele pentru care un deţinut din acest penitenciar a fost bătut de loco- 
tenentul Coşeru, în vremea cât acesta a ocupat funcţia de locţiitor politic : 


În ziua de 5 iunie a.c., cu ocazia instructajului făcut pe linie politică, tov. Lt. Coşeru 
Vasile, a bătut pe deţinutul Dumitru Mihai, croitorul Penit., pe motivul necălcării 

pantalonului la ora fixată, iar seara, deţinutul respectiv a fost băgat dezbrăcat la celulă, 
din ordinul susnumitului. Din constatările noastre a reieşit nevinovăția deţinutului, iar 
pe de altă parte o latură care caracterizează moravurile decadente trecute şi anume că, 
atitudinea sa de nervozitate se datora faptului că urma să aibă o întâlnire cu dactilografa 
Magdin Elena!. 


De asemenea, a activat şi ca instructor de partid la Secţia Organizare şi Instructaj 
din Direcţia Politică a DGPCUM şi ca şef al Secţiei Chestiuni Statutare din Serviciul 
politic al DLCM (1 apr. 1952-1 febr. 1953); locţiitor politic la Şcoala de Sergenţi din 
Sibiu (1 febr. 1953-?); instructor de partid şi UTM la Şcoala de Ofiţeri Lagăre şi 
Penitenciare Sibiu - DLCM/UM 0818? (1 febr. 1953-1 mai 1954). După desfiinţarea 
UM 0818 Sibiu, a fost numit în funcţia de locţiitor politic la Penitenciarul Făgăraş 
Central (1 mai-l iun. 1954); comandant la Penitenciarul Cluj Tribunal (1 iun.-sept. 
1954) ; comandant la Penitenciarul Cluj Minori (sept. 1954-1 apr. 1955); comandant 
la Penitenciarul Oradea (1 apr. 1955-1 iul. 1956); comandant la Penitenciarul Deva” 
(1 iul. 1956-1 oct. 1963). În 1963, ofiţerul Coşeru împreună cu alte cadre ale 
Penitenciarului Deva au încasat ilegal 3.032 de lei de la Trustul de Construcţii 
Hunedoara. Din această cauză, a fost destituit din funcţia de comandant al peniten- 
ciarului şi retrogradat în funcţia de şef al secţiei Operative „Salcia” din Colonia de 
Muncă Ostrov/formaţiunea 0957 (1 oct. 1963-1 oct. 1966). A fost şi comandant de 
Secţie tip „A” la Penitenciarul Alba Iulia (1 oct. 1966-1 apr. 1968); comandant al 
Secţiei „Mintia” din Penitenciarul Deva (1 apr. 1968-1 oct. 1969); comandant la 
Penitenciarul Iaşi (1 oct. 1969-iul. 1977). A fost destituit din funcţia de comandant 
al Penitenciarului Iaşi şi exclus din rândul membrilor de partid deoarece a întreţinut 
„relaţii neprincipiale” cu o femeie subofițer din cadrul aceleiaşi unităţi, fapt ce a dus 
la compromiterea şi pierderea autorităţii sale în rândul cadrelor. 

Grade succesive : locotenent (1950) ; locotenent-major (1954); căpitan (1957) ; 
maior (1962) ; locotenent-colonel (1969); colonel (1975). 

Decorații : medalia „Pentru servicii deosebite aduse în apărarea orânduirii sociale 
şi de stat” (1959); medalia „40 de ani de la înfiinţarea PCR” (1961) ; medalia „A 50-a 
aniversare a înfiinţării PCR” (1971) ; medalia „25 de ani de la proclamarea Republicii” 
(1972) ; medalia „30 de ani de la eliberarea României de sub dominaţia fascistă” 
(1974); Ordinul „În Serviciul Patriei Socialiste”, clasa a III-a (1963) ; Ordinul 
„Meritul Militar”, clasa a II-a (1970). 

Pedepse : cinci zile de arest la domiciliu pentru evadarea unui deţinut (1956); 
„mustrare scrisă” pentru că nu a raportat la timp executarea percheziţiilor pe luna 
august (1958) ; cinci zile de arest la domiciliu pentru insuficienta muncă de control 
şi îndrumare a subordonaţilor (1960) ; cinci zile de arest la garnizoană pentru că a 
aprobat spălarea lenjeriei cadrelor la spălătoria unităţii, fără a avea acest drept 


l. „Raport nr. 97 din 20 iunie 1952”, întocmit de şeful Biroului Inspecţii din Penitenciarul Galaţi, 
sublocotenent Dora Alexandru. 

2. Această şcoală militară de ofiţeri a funcţionat doar un an de zile, în perioada 15 mai 1953-1 iunie 
1954. 

3. În perioada septembrie 1961-februarie 1962, Coşeru a fost detaşat în funcţia de comandant la 
Penitenciarul Iaşi. 

(1961) ; cinci zile de arest la domiciliu pentru lipsuri grave în domeniul pazei şi 
regimului deţinuţilor (1962); cinci zile de arest la domiciliu pentru lipsuri în 
desfăşurarea muncii de pază şi pregătire a ofiţerilor (1963); 20 de zile de arest la 
garnizoană pentru că a încasat în mod ilegal 3.032 lei de la Trustul de Construcţii 
Hunedoara (1963) ; „mustrare” pentru lovirea unui deţinut (1964) ; „mustrare severă 
prin ordin” pentru evadarea a doi deţinuţi (1967); „mustrare” pentru neglijenţă în 
serviciu (1968) ; „mustrare severă la adresa ofițerului” pentru lipsă de control asupra 
subordonaţilor (1969). 


COZIA COSTEL, maior, f.e. (n. 20 ian. 1928, mun. Bucureşti). 

Naţionalitatea : română. 

Originea şi apartenența socială : muncitor. 

Profesia de bază la încadrarea în MAI : electrician auto. 

Funcţii în organizații politice, de masă şi obşteşti: membru PCR din 1946. 

Studii civile : şcoala elementară şi liceul. 

Studii militare : Şcoala de Educatori (Ofiţeri Politici) MAI nr. 2 din Oradea (oct. 
1949-1 nov. 1950). 

Studii politice : curs de cadre de conducere la Şcoala Superioară de Partid „Ştefan 
Gheorghiu” (?). 

Activitatea profesională : şef al Biroului Propagandă şi Agitaţie în Direcţia Politică 
din DGPCUM şi în Serviciul Politic al DLCM (1 nov. 1950-1 mart. 1954); şeful 
cursului de evidenţă de la Jilava - MAI (1 mart. 1954-1 iul. 1956); ofiţer controlor 
în Serviciul Inspecţii din DGPCM (1 iul. 1956-1 dec. 1959); lucrător politic la 
Secţia Politică din DGPCM (1 dec. 1959-15 febr. 1964). A fost trecut în rezervă la 
15 aprilie 1964 prin ordinul MAI nr. 1733. 

Grade succesive : locotenent (1950) ; locotenent-major (1953) ; căpitan (1956) ; 
maior (1962). 

Decorații : medalia „Pentru servicii deosebite aduse în apărarea orânduirii sociale 
şi de stat” (1959). 


COZMA PETRE NICOLAE, locotenent-colonel, d.p. nr. 5566 
(n. 7 aug. 1928, satul Cigmău, com. Bobâlna, jud. Hunedoara ; 
d. 1987). 

Naţionalitatea : română. 

Originea şi apartenenţa socială : muncitor. 

Profesia de bază la încadrarea în MAI: tâmplar. 

Funcţii în organizații politice, de masă şi obşteşti: membru 
Bi PMR din 1956; secretar al organizaţiei de partid din Peniten- 
= ciarul Mislea (1976). 

Studii civile: cinci clase la Şcoala Primară din Orăştie (1937-1942) ; Şcoala de 
Ucenici Industriali din Orăştie (1943-1947). Cele cinci clase primare şi patru indus- 
triale le-a completat în anul de învăţământ 1957-1958, când a urmat clasa a VIII-a 
la Liceul „B.P. Hasdeu” din Buzău; curs de calificare în meseria de miner la 
Întreprinderea Exploatarea Minieră Barza (1962) ; clasele IX-XII le-a urmat la Liceul 
nr. 3 din Constanţa şi Liceul din Băicoi (1965-1970); Liceul teoretic (1970). 

Stagiul militar : Centrul de Instrucție nr. 27 Satu Mare, Batalionul 5 Securitate 
Construcţii Timişoara şi Batalionul 2 Securitate Construcţii Iaşi (nov. 1949-1 aug. 
1951). 

Studii militare : Şcoala de Sergenţi Politici de la Radna (Arad) şi Deva (aug. 
1951-1 febr. 1952); curs scurt la Şcoala Militară de Ofiţeri Pază MAI Câmpina 
(20 apr.-7 nov. 1953); curs de perfecţionare a cadrelor de conducere, profil peni- 
tenciare, la Şcoala de Ofiţeri MAI nr. 2 Bucureşti - DGM (sept. 1964-aug. 1965); 
cursul scurt de perfecţionare a pregătirii cadrelor cu funcţii de conducere din MAI de 
la Dumbrăviţa (1970). 

Studii politice: Universitatea Politică şi de Conducere (1978). 

Activitatea profesională : ucenic (apr. 1943-oct. 1947) şi lucrător la atelierul de 
tâmplărie al patronului Todea Ion din Orăştie (oct. 1947-mart. 1948); tâmplar la 
Atelierele CFR Simeria (oct. 1948-nov. 1949); locţiitor politic de pluton şi de 
companie la Batalionul 4 Pază Cernavodă din Regimentul Pază Canal (1 febr. 1952- 
-20 apr. 1953); inspector prim de cadre la Serviciul Cadre din DIP (7 nov. 1953- 
-15 mai 1954); ofiţer de serviciu (15 mai 1954-1 apr. 1955), locţiitor politic (1 apr. 
1955-1 iul. 1956) şi comandant la Penitenciarul Alba Iulia (1 iul. 1956-1 febr. 1957). 
Un referat de cadre nedatat întocmit de Serviciul Cadre al DGPCM pe numele 
locotenentului-major Cozma Nicolae menţiona unele abateri ale ofițerului în timp ce 
se afla la Alba Iulia: 


De la început s-a străduit să aplice în practică cunoştinţele dobândite în şcoala de 
ofiţeri şi a reuşit să conducă în mod satisfăcător activitatea penitenciarului Alba 
Iulia. În acelaşi timp a săvârşit însă mai multe abateri, care au constat în beţii 
repetate, favorizarea deţinutului ce muncea ca şofer pe autocamionul unităţii (deţinutul 
de drept comun Gherghel Traian - n.n.) şi acumulare de profituri personale de la 
beneficiarii cărora le dădea braţe de muncă, fapt pentru care a fost retrogradat din 
funcţia de comandant şi mutat la Penit. Buzău în funcţia de ofiţer de serviciu la 
01.02.1957!. 


A fost ofiţer de serviciu la Penitenciarul Buzău (1 febr. 1957-1 mai 1958). Odată 
cu înfiinţarea Coloniei de Muncă Cotul Lung/formaţiunea 0933, Cozma a fost numit 
comandant al acestei colonii (1 mai 1958-1 oct. 1959). După desfiinţarea formaţiunii 
0933 Cotul Lung, în octombrie 1959, a fost mutat în funcţia de comandant la Colonia 
de Muncă Zlatna/formaţiunea 09622 (1 oct. 1959-1 aug. 1960); a fost şef de secţie 
la Penitenciarul Deva (1 aug.-l oct. 1960); şef al Secţiei „Valea Morii” (1 oct. 
1960-1 sept. 1962) şi ofiţer de serviciu la Colonia de Muncă Brad Musariu/formaţiunea 


1. Documentul este semnat de şeful Serviciului Cadre din DGPCM, locotenent-colonel Stanciu 
Nicolae şi şeful Secţiei Ofiţeri din acelaşi serviciu, locotenent-colonel Radu Alexandru. 

2. La data de 6 august 1960, locotenentul-major Cozma Nicolae a predat comanda formaţiunii 0962 
Zlatna noului comandant, numit de conducerea DGPCM, locotenentul-major Jaba Gheorghe. 
Din procesul-verbal de predare-primire a formaţiunii aflăm că, la acea dată, în această colonie 
de muncă se aflau patru ofiţeri, 69 de subofiţeri, 12 angajaţi civili şi 703 deţinuţi (dintre aceştia, 
243 se aflau la reşedinţa formaţiunii, iar 460 la Secţia „Almaşul Mare”). 

0972 (1 sept.-l dec. 1962); ofiţer cu pregătirea militară şi de serviciu (1 dec. 
1962-1 mart. 1963) şi şef al Secţiei Operative „Ciobanu” din Colonia de Muncă 
Vadu Oii/formaţiunea 0334 (1 mart. 1963-1 mai 1964); şef al Secţiei Operative 
„Orezărie” din Colonia de Muncă Giurgeni/formaţiunea 0319! (1 mai 1964-1 aug. 
1966); şef al Secţiei „Slatina” din Penitenciarul Piteşti (1 aug.-l dec. 1966); 
comandant la Penitenciarul Mislea (1 dec. 1966-1 aug. 1977); comandant la Peniten- 
ciarul Târgşor (1 aug. 1977-1 dec. 1979); locţiitor de comandant pentru servicii la 
Penitenciarul Mărgineni (1 febr.-l mai 1980); comandant de secţie:'la Penitenciarul 
Galaţi (1 mai-9 dec. 1980). A fost trecut în rezervă la 9 decembrie 1980 prin Decretul 
Prezidenţial nr. 306. 

Grade succesive : plutonier (1952) ; sublocotenent (1953) ; locotenent (1955) ; 
locotenent-major (1958); căpitan (1963); maior (1970); locotenent-colonel 
(1976). 

Decorații : medalia „În Serviciul Patriei Socialiste”, clasa I (1963) ; medalia 
„A XXV-a aniversare a eliberării Patriei” (1969); medalia „A 50-a aniversare a 
înfiinţării PCR” (1971) ; medalia „25 de ani de la proclamarea Republicii” (1972) ; 
medalia „30 de ani de la eliberarea României de sub dominaţia fascistă” (1974) ; 
Ordinul „În Serviciul Patriei Socialiste”, clasa a III-a (1967); Ordinul „Meritul 
Militar”, clasa a II-a (1972) şi clasa I (1980). 

Pedepse : cinci zile de arest pentru lipsuri în sectorul financiar (1959) ; trei zile 
de arest pentru neglijenţă în activitatea de pază (1959) ; 15 zile de arest pentru că nu 
a controlat sectorul de evidenţă deţinuţi, fapt ce a dus la eliberarea înainte de termen 
a mai multor condamnaţi din formațiunea 0933 Cotul Lung (1959); cinci zile de 
arest pentru executarea cu întârziere a ordinelor (1962); cinci zile de arest la 
domiciliu pentru că nu a respectat un ordin al comandantului formaţiunii 0334 Vadu 
Oii, care privea regimul de lucru de zece ore al deţinuţilor, şi pentru că a mutat 
deţinuţii de la un punct de lucru la altul, fără aprobarea comandantului (1963); 
„avertisment că nu corespunde pe deplin funcţiei ce ocupă” pentru consum de băuturi 
alcoolice în timpul serviciului, mod defectuos de lucru în munca cu subordonații şi 
relaţii intime cu o femeie căsătorită (1966) ; „observare” pentru neraportarea refu- 
zului de alimentaţie artificială al deţinutei Cristea Maria (1971) ; cinci zile de arest cu 
îndeplinirea serviciului pentru lipsă de exigenţă şi tolerarea abaterilor săvârşite de 
subordonați (1976); „mustrare scrisă” şi suspendarea indemnizaţiei de comandă 
timp de trei luni pentru superficialitate în executarea actului de comandă (1979). 


CRAIOVEANU GHEORGHE, căpitan. 
Activitatea profesională : comandant al Centrului de Triere Bucureşti din Direcţia 
Unităţilor de Muncă - MAI (28 sept. 1950). 


l. La 1l mai 1964, Secţia „Ciobanu” din formațiunea 0334 Vadu Oii a fost transferată, în baza 
Ordinului MAI nr. 1858, la formațiunea 0319 Giurgeni, primind astfel şi o nouă denumire: 
Secţia „Orezărie”. 

CRĂCIUN N. GHEORGHE!, colonel (n. 24 iul. 1913, 
com. Mintiul Gherlei, jud. Cluj; d. 2001, mun. Bucureşti)?. 

Naţionalitatea : română. 

Originea şi apartenenţa socială : ţăran colectivist, născut 
într-o familie de ţărani greco-catolici” cu şase copii”. 

Profesia de bază la încadrarea în MAI: cazangiu. ; 

Funcții în organizații politice, de masă şi obşteşti: membru | 
în grupele de cercetași, fiind comandant de grupă şi de centură’ (?); preşedinte al 
Asociaţiei Şcolilor Profesionale (ASP) din Cluj (1934) ; dosarul de cadre al lui 
Gh. Crăciun precizează că acesta ar fi intrat în anturajul organizaţiei profasciste 
„Noi” şi că ar fi refuzat în 1933 să ia parte la grevele de la atelierele CFR Cluj, fiind 
ostil organizaţiilor sindicale” ; potrivit dosarului de cadre, Crăciun a făcut parte sau 
a condus mai multe „organizaţii reacționare” precum „Armonia”, „Reacţiunea”, „Voinicii 
lui Maniu” sau „Sentinela”t; a fost membru în consiliul de administraţie al asigu- 
rărilor sociale din Cluj (1938-1939) şi membru PCR din 1945”. 

Studii civile: şcoala primară; patru clase la Şcoala Industrială de Ucenici 


(1927-?); Şcoala CER de Întreţinere Telefonie, Comenzi şi Semnalizare!. 


1. Această fişă biografică a fost realizată de Andrei Muraru, căruia îi mulţumim şi pe această cale. 
Pentru alte date biografice despre Gheorghe Crăciun şi despre „reeducarea târzie” de la Aiud, 
vezi Andrei Muraru, „Profilul reeducarorului. Biografia lui Gheorghe Crăciun”, în Cosmin 
Budeancă, Florentin Olteanu, Forme de represiune în regimurile comuniste, Editura Polirom, 
laşi, 2008 ; Andrei Muraru (coord.), Dicţionarul penitenciarelor din România comunistă 
(1945-1967), Editura Polirom, laşi, 2008, pp. 73-103. 

2. Fotografia ne-a fost pusă la dispoziţie de către domnul Victor Stroe din arhiva personală, 
Jurnalul Naţional, căruia îi mulţumim pentru amabilitate. 

3. Doina Jela, Lexiconul negru. Unelte ale represiunii comuniste, Editura Humanitas, Bucureşti, 
2001, p. 86. 

4. Unul dintre fraţii lui Gheorghe Crăciun, [on Crăciun, era, la sfârşitul anilor '50, gardian la 
Penitenciarul Gherla (ibidem, p. 87). 

5. Arhiva Curţii Militare de Apel Bucureşti, dosar nr. 1$5/P/1999 (în continuare dosarul-rechizitoriu 
al colonelului [r] Gheorghe Crăciun), ff. 45, 49. Mulţumim pe această cale domnişoarei Raluca 
Grosescu, care ne-a semnalat existenţa şi ne-a facilitat accesul la acest dosar. 

6. Ibidem, f. 45. 

7. Ibidem, f. 49. Potrivit lui Crăciun, care a încercat să se disculpe pentru activitatea de la 
Penitenciarul Aiud în mai multe interviuri postdecembriste, amintite şi pe parcursul acestei fişe 
biografice, fostul comandant ştia că era suspectat de a fi fost informator al Siguranţei („activitate 
legionară şi... informator al Administraţiei Căilor Ferate sau chiar al Poliţiei”), lucru care l-a 
urmărit până în ultimii ani. În toate interviurile pe care le-a acordat după 1989, Gheorghe 
Crăciun a negat vehement faptele petrecute la Aiud şi acţiunea de reeducare de aici. În unele 
cazuri, s-au adus argumente pertinente, alteori jurnalişti şi autori au întărit poziţia negaţionistă 
şi revizionistă a fostului comandant (cele mai elocvente exemple sunt: Viorel Cacoveanu, 
Satanizarea României, Editura Obiectiv, Craiova, f.a., passim - Viorel Cacoveanu a fost ziarist 
la cotidianul Făclia, organ al CJ Cluj al PCR şi al Consiliului Popular Judeţean Cluj, în anii 
'70-'80; Mihai Pelin, Un veac de spionaj, contraspionaj şi poliţie politică. Dicţionar alfabetic, 
Editura Elion, Bucureşti, 2003, p. 92; Gen. [r] Neagu Cosma, „Adevărul despre temniţele 
staliniste”, România Mare, 6 ianuarie 1998, pp. 12-13). 

8. Dosarul-rechizitoriu al colonelului (r) Gheorghe Crăciun, nr. 15/P/1999, f. 46. 

9. Ibidem. 

10. Doina Jela, Lexiconul negru, ed.cit., p. 86. 

Activitatea profesională : cazangiu şi apoi maistru la Atelierele CFR Cluj (? -1934 ; 
?-1940) şi Atelierele CFR Griviţa ; chestor şi prim-chestor de poliție la Poliţiile 
Sibiu, Cluj şi Constanţa! (1945-1947); inspector de Siguranţă la Inspectoratul 
Regional de Siguranță Sibiu (1947-aug. 1948); şef al Direcției Regionale de 
Securitate Sibiu (sept. 1948-1951)? ; şef al Direcţiei Regionale de Securitate Craiova 
(1951-1952) ; director adjunct al formațiunii 0722 Constanţa/Centrul de Coordonare 
Constanța din DLCM (23 oct. 1952) ; director al Întreprinderii de Constructii a MAI 
(1954) ; şef al grupului operativ din munții Făgăraş (1954) ; locțiitor (1955-1956) 
şi şef al Direcției Regionale MAI Braşov (feb. 1956-nov. 1958); comandant la 
penitenciarul Aiud/formațiunea 0622 (nov. 1958-31 dec. 1964); locțiitor al şefului 
Direcţiei a III-a din MAI (ian. 1965-1967); locţiitor al şefului Direcţiei I din CSS 
(ian. 1968). 

În funcția de şef al Direcţiei Regionale de Securitate Sibiu, Gheorghe Crăciun a 
anihilat mai multe grupuri de partizani, printre care şi grupul lui Nicolae Dabija”, şi 
i-a arestat personal pe Vaida Voievod, A.C. Cuza, Emil (Iuliu ?) Haţeganu, precum 
şi pe alte persoane de etnie germană din zonă. În 1954, în calitate de şef al grupului 
operativ din munţii Făgăraş şi apoi de şef al Direcţiei Regionale MAI Braşov, 
locotenent-colonelul de Securitate Gheorghe Crăciun a întocmit planuri de măsuri 
pentru anihilarea partizanilor din zonă („banda Gavrilă”). Crăciun a fost desemnat 


1. Cristina Anisescu, „Compulsie la repetiţie. Colonelul de Securitate Gheorghe Crăciun” în 
Consiliul Naţional pentru Studierea Arhivelor Securităţii, Arhivele Securității, vol. II, Editura 
Nemira, Bucureşti, 2004, p. 388. 

2. În autobiografia redactată la 2 noiembrie 1951, Crăciun recunoaşte comportamentul brutal de 
care a dat dovadă în cadrul MAI (Dosarul-rechizitoriu al colonelului [r] Gh. Crăciun, nr. 15/P/ 
1999, f. 53). 

3. Nicolae Dabija şi alți şase membri ai grupului de rezistență anticomunistă au fost supuşi 
anchetei, în 1949, sub comanda lui Gh:orghe Crăciun. Execuţia sumară a fost urmată de 
înhumarea într-o groapă comună în cimitirul reformaţilor din Sibiu („Grupul de rezistenţă 
«Maior Nicolae Dabija» ”, Memoria, nr. 13/1995, p. 60, apud Cristina Anisescu, op.cit., p. 388). 
Vezi şi Nicolae Mărgineanu, Mărturii asupra unui veac zbuciumat, Editura Fundaţiei Culturale 
Române, Bucureşti, 2002, p. 341; Idem, Nicolae Mărgineanu, Amfiteatre şi închisori, ediţie 
îngrijită şi studiu introductiv de Voicu Lăscuş, Editura Dacia, Cluj-Napoca, 1991, p. 249). După 
1989, Gheorghe Crăciun a spus despre Nicolae Dabija : „Atunci am auzit că pe aceşti partizani 
îi conduce maiorul Dabija. M-am ocupat mai serios de ei şi am aflat că mănâncă de la căminul 
copiilor de moţi din Întregalde. Prieteni cu pedagogul, cu profesori, pe acolo. Şi mai aveau pe 
unul, om bogat, care îi alimenta, Boltea Silvestru. [...] Aveam pe teritoriu cinci cercuri de 
recrutare, oameni la care dădeam parola acolo. Când reuşeam să infiltrăm un informator [...]. 
Clujul, care a avut mai multe informaţii, :-a înconjurat la locul lor. Dabija a scăpat, cu încă 
câţiva [...]. Dabija era cu singura fată, o studentă, acolo în bordei. Dar trăia cu o fată a unui moţ. 
Ăla a reuşit să îl prindă şi l-a predat la jandarmi. Ei l-au dat la Cluj şi l-au dat la mine. Procesul 
s-a făcut la Sibiu. Dabija a spus că e trăgător de elită. «Când eu am tras, am tras numai la cap.» 
A omorât 7 soldaţi, copii tineri. Avocatul nu a vrut să îl apere, a trebuit să îl schimbe. Eu l-am 
întrebat, în discuţii, pe Dabija: «Ce ai vrut să faci ?». Mi-a spus: «Răscoala moţilor». «Păi, uite 
că un moţ te-a prins şi te-a predat.» «Şi răscoala generalilor din penitenciar, dar n-au vrut să 
vină.» A fost condamnat la moarte, executat de un pluton de la Bucureşti” (Adriana Oprea, 
Marius Tucă, „Spovedania torţionarului de la Aiud”, Jurnalul Naţional, 30 ianuarie 2004, pp. 
1, 8-11). Despre grupul lui Nicolae Dabija, Crăciun a relatat şi în interviul din revista România 
Mare (Gen. [r] Neagu Cosma, art.cit., pp. 12-13). 

şeful Statului-Major din zona operativă pentru capturarea partizanilor, fiind coordo- 
natorul întregii operaţiuni. Pentru prinderea partizanilor erau utilizate : reţelele de 
informatori, percheziţii, anchete, cercetarea zonei, folosirea tehnicii operative, orga- 
nizarea de pânde şi „în cazul în care are forţe suficiente de acţiune, va lua măsuri de 
lichidare a bandei” (a se citi de execuzare pe loc a partizanilor), uzând de armamentul 
din dotare („în special cu automate”). Crăciun s-a ocupat inclusiv de recrutarea unor 
persoane importante din zonă (de pildă, Dumitru Popescu, stareţul mănăstirii Sâmbăta 
de Sus). De asemenea, a participat la anchetarea membrilor grupului lui loan Gavrilă 
şi apoi a încercat, fără izbândă, atragerea lui Gavrilă în cursă!. Pentru rezultatele 
obţinute în luptele împotriva partizanilor, Crăciun a fost promovat ca şef al Direcţiei 
Regionale MAI Braşov. 

Gheorghe Crăciun a rămas cunoscut în istoria sistemului concentraţionar comunist 
drept cel care a implementat la Aiud, în perioada directoratului său (nov. 1958-dec. 
1964), fenomenul „reeducării târzii”?. Potrivit DGP, în această perioadă au avut loc 
cele mai multe decese din istoria formaţiunii carcerale (138 de decese în perioada 
menţionată faţă de 216 înregistrate în perioada 1950-1964). În comparaţie cu 
reeducarea de tip Piteşti (petrecută în intervalul 1949-1952), la Aiud au fost utilizate 
alte tehnici („metodele lente, şocurile psihice, picătura chinezească şi mutaţiile de 
natură să dezechilibreze psihicul deţinuţilor”)*, mai puţin brutale, combinate, într-un 
timp mai îndelungat, cu starea fizică şi psihică, în cele mai multe cazuri deplorabilă, 
a celor încarceraţi. Totuşi, unele lucruri au rămas neschimbate aici: izolarea, frigul 
şi foamea”. Iată ce declara Crăciun despre reeducarea legionarilor : „Cu aceştia am 
desfăşurat, timp îndelungat, ani, săptămâni, luni, cu unii Chiar ani, muncă individuală, 
aplicându-le un regim diferențiat, le-am pus la dispoziţie material documentar, am 
purtat discuţii cu ei, le-am acordat atenţie mai mare, şi i-am apropiat de noi pe 
măsură ce i-am desprins de lumea lor”€. 

Conform documentelor din dosarul-rechizitoriu, la finalul anilor '50 se constituise 
la Aiud o formaţiune a Securităţii, Grupul Operativ Aiud (GOA). Structura era 
formată din ofiţerii acoperiţi care îndeplineau în penitenciar atribuţiile plutonierilor, 
iar colonelul Crăciun era şeful GOA. Misiunea avea drept scop „depistarea coman- 
damentului legionar care se bănuia că există în Penitenciarul Aiud”, dar şi racolarea 
de informatori din rândul deţinuţilor închişi pe criterii politice. Deşi s-au luat diferite 
măsuri pe linie operativă, precum instalarea de tehnică de ascultare în celule, GOA 


1. Consiliul Naţional pentru Studierea Arhivelor Securităţii, „Bande, bandiți, eroi”. Grupurile de 
rezistenţă şi Securitatea (1948-1968). Documente, Editura Enciclopedică, Bucureşti, 2003, 
pp. 215-223, 281-283 (documente din ACNSAS, fond Informativ, dosar nr. 770, vol. I, ff. 
328-337, 353-355 ; dosar nr. 70, ff. 111-112, 116-118). 

2. Vezi Cristina Anisescu, op.cit., pp. 386-429. 

Dosarul-rechizitoriu al colonelului (r) Gheorghe Crăciun, nr. 15/P/1999, ff. 348-349. 

4. Marius Cristea, „Procesul de reeducare în universul concentraţionar comunist din România. 

Metoda Aiud”, în Anuarul Institutului de Istorie Orală (Cluj-Napoca), IV, Cluj-Napoca, 2003, 

p. 242. 

Ibidem. 

ACNSAS, fond Documentar, dosar nr. D3463, f. 11. Mulţumim pe această cale domnului 

Dumitru Lăcătuşu care ne-a semnalat existenţa şi ne-a facilitat accesul la acest dosar. 

nu a reuşit să identifice niciun centru legionar de rezistenţă în unitatea carcerală!. În 
noiembrie 1961, adjunctul ministrului Afacerilor Interne, Vasile Negrea, în urma 
unei şedinţe de analiză a activităţii Serviciului „K”, aprecia că Gheorghe Crăciun 
avea unele realizări importante în munca cu „vârfurile legionare”. Negrea preciza că 
la Aiud se crease o agentură de agenţi infiltraţi în rândul deţinuţilor care, pe baza 
notelor informative obţinute, reuşise să cunoască activitatea în penitenciar şi să 
înceapă ofensiva. Erau apreciate articolele publicate de deţinuţi în Glasul patriei, 
plimbările în ţară şi conferințele ţinute la clubul de aici, deşi adjunctul ministrului era 
convins că „vigilenţa” trebuie să fie cuvântul de ordine pentru legionari?. Pentru 
rezultatele muncii sale”, printre care şi implementarea procesului reeducării”, spune 
o caracterizare a Direcţiei Cadre din MAI, Crăciun a fost recompensat cu bani în mai 
multe rânduri, precum şi cu ordine şi medalii’. 

Cercetătoarea Cristina Anisescu a scris despre Gheorghe Crăciun că era un 
„personaj calculat, pervers, nemilos, cu abilităţi de persuasiune malefice, cu o 
inteligenţă speculativă convertivă performantă”. Mihai Blăjuţ, fost subaltern al lui 
Crăciun la Penitenciarul Aiud, îl descria pe acesta astfel: înalt, „cu o constituţie 
solidă, masivă chiar, hainele militare şi căciula lui brumărie făcându-l să pară un 
adevărat gigant””. Braşoveanul Alexandru Salcă, fost deţinut politic, l-a portretizat şi 
el pe fostul comandant: „Este un om cu frunte îngustă, cu privire cruntă, un om 
pătruns de Satana care nu zâmbea niciodată”. Iată relatarea lui Valeriu Anania? despre 
Crăciun, precum şi o scenă din „reeducarea târzie” : 


Îl revedeam după 16 ani: se îngrăşase, chipul îi era mai aspru. A dat cuiva o hârtie să 
o citească cu glas tare. Era o scrisoare a lui Radu Gyr (despre care se auzise prin 
puşcărie), în sensul că renunţă la tot trecutul lui politic şi se desolidarizează de orice 


Dosarul-rechizitoriu al colonelului (r) Gheorghe Crăciun, nr. 15/P/1999, ff. 216-218. 

Florica Dobre (coord.), Florian Banu, Theodor Bărbulescu, Camelia Ivan Duică, Liviu Ţăranu 

(editori), Securitatea : structuri-cadre : obiective şi metode, vol. II, Editura Enciclopedică, 

Bucureşti, 2006, pp. 603-604 (document din ACNSAS, fond Documentar, dosar nr. 106, ff. 16-28). 

3. Datorită îndeplinirii planului de producţie, Penitenciarul Aiud a primit în 1962 calificativul 
„foarte bine” (Dosarul-rechizitoriu al colonelului [r] Gheorghe Crăciun, nr. 15/P/1999, f. 60). 

4. Ibidem. 

S5. Ibidem, „Referat de cadre” întocmit la 10 octombrie 1964 de către Serviciul I din Direcţia Cadre 
a MAI, f. 48. Documentul este semnat de şeful Direcţiei Cadre a MAI, colonelul de Securitate 
Pateşan loan, şeful Serviciului I, locotenent-colonel de Securitate Simionescu Aurel, şi de 
adjunctul ministrului Afacerilor Interne, general-locotenent de Securitate Negrea Vasile. 

6. Cristina Anisescu, op.cit., p. 387. 

Doina Jela, Lexiconul negru, ed.cit., p. 86. 

8. Gheorghe Crăciun despre Valeriu Anania : „Preasfinţitul Valeriu Anania Bartolomeu, care a stat 

mulţi ani la Aiud, fiind călugăr în acele vremuri, iar acum Arhiepiscop al Vadului şi Feleacului, 

autor de multe cărţi, nu a afirmat niciodată, nici verbal şi nici în scris, că i-a fost spălat creierul 
la Aiud” (Gen. [r] Neagu Cosma, art.cit., pp. 12-13). Octavian Voinea a vorbit despre existenţa 
unei „antologii” a reeducării sub îngrijirea lui Valeriu Anania, un volum de 700-800 de pagini, 
în format mare şi pe hârtie de calitate superioară. Textele redactate de Valeriu Anania, Simion 

Ghinea şi Petre Ţuţea ar fi ferit „ponegrirea” Mişcării Legionare de către regimul comunist. În 

final, lucrarea ar fi ajuns la Ministerul Afacerilor Interne (Octavian Voinea, Masacrarea 

studențimii române în închisorile de la Piteşti, Gherla şi Aiud, mărturii redactate de Gheorghe 

Andreica, Editura Majadahonda, Bucureşti, 1997, pp. 187, 192-193). 

apartenenţă la Mişcarea Legionară. Crăciun a poruncit apoi să mi se dea mie hârtia şi 
m-a invitat să spun dacă recunosc semnătura originală a lui Gyr. Am recunoscut-o. 
Comandantul ne-a recomandat să reflectăm!. 


Alexandru Salcă a descris într-un interviu regimul instituit de comandantul Crăciun 
la Aiud: 


Crăciun a instituit acolo un regim de teroare. A construit celule de pedeapsă, neîncălzite, în 
care nu era decât o scândură lipită de perete, care era lăsată jos seara pentru a dormi 
deţinutul pe ea. Celulele păreau ca de gheaţă. Am avut parte şi eu de aşa o celulă. Am fost 
ţinut în Zarca Aiudului, cea mai teribilă secţie a penitenciarului, timp de 7 ani. În închisoare 
m-am îmbolnăvit de hepatită cronică, însă nu mi s-a dat nicio pastilă, din ordinul lui 
Crăciun. Patru ani am fost anchilozat şi nu aveam voie să stau pe pat. Ca să mă încadrez în 
regulament, mă legam de patul de sus ca să pot rămâne în picioare. După ce, timp de doi 
ani, şi-a organizat formatorii, Crăciun a trecut la programul de reeducare a deţinuţilor, 
în condiţiile în care cu toţi erau epuizați atât fizic, cât şi moral, iar mulţi nu mai erau 
capabili să opună rezistenţă. Reeducarea presupunea ca deţinutul să-şi facă singur 
autobiografia, să denigreze anumiţi oameni, chiar şi rude, şi să recunoască realizările 
regimului comunist. Eu am scăpat de reeducare. Eram atât de bolnav încât m-au dus pe 
braţe la reeducare, însă am refuzat să le fac pe plac. Am reuşit să-mi păstrez demnitatea?. 


lată însă şi opinia lui Gheorghe Crăciun despre reeducarea de aici : 


I-am determinat, discutând cu ei să nu mai fie legionari. A fost o mare minune. Am fost 

chemat la CC. M-au întrebat ce metode folosesc, cum de am reuşit. Le-am povestit şi 

mi-au spus că au ordin de la Gheorghiu-Dej să afle ce-mi trebuie, de ce am nevoie. [...] 

M-a chemat ministrul şi mi-a spus că nu are mulţi directori de securitate ca mine. La 

Aiud, legionarii îşi fac de cap, organizează revoltă după revoltă. Te duci acolo să pui. 
ordine. Am rămas fără vorbe. Mi-a spus că nu mă duc acolo doar ca şef de penitenciar, 

ci şi ca ofiţer de securitate”. 


Tratamentul a fost pentru toţi omenesc şi de apropiere, fără batjocură şi ură, ceea ce 
probabil a şi contribuit la rezultatele bune pe care le-am avut; n-au existat revolte sau 
evadări, s-au produs foarte puţine acte de indisciplină, iar pedepsele au fost reduse 
aproape la zero. [...] În ceea ce priveşte spălarea creierului la Aiud, este o poveste bună 
pentru cei înclinați să creadă orice, dar şi pentru aceia care nu văd nimic bun în toată 
perioada comunistă. Eu le-am creat condiţii deţinuţilor de a se informa asupra realităţilor, 
pentru a putea emite puncte de vedere în cunoştinţă de cauză, pe care le confruntau cu 
ale camarazilor de suferinţă în conferințele ţinute la Club, prin articole afişate la gazeta 
de perete. Deţinuţii politici au fost scoşi şi ei la lucru în atelierele penitenciarului, 
folosind, pe cât posibil, specialităţile fiecăruia dintre eif. 


Inchis aproape patru ani la Aiud, Valeriu Anania a relatat în memoriile sale, 
apărute recent, despre fenomenul reeducării de aici. Cel mai important segment al 


Valeriu Anania, Memorii, Editura Polirom, Iaşi, 2008, pp. 325-335. 
2. Camelia Csiki, „Torţionarul Crăciun faţă în faţă cu victima sa, Alexandru Salcă”, Evenimentul 
Zilei, 3 octombrie 2000, p. 5. 
Adriana Oprea, Marius Tucă, art.cit., pp. 1, 8-11. 
4. Gen. (r) Neagu Cosma, art.cit., 12-13. 

deţinuţilor vizaţi de acest program erau, aşa cum am precizat, foştii legionari: „în 
toate secţiile funcționau cluburi în care deţinuţii, unul după altul, îşi făceau «autoanaliza» 
(adică expunerea critică a trecutului politic - n.n.) şi «precizarea de poziţie»”. Anania 
numeşte reeducarea de la Aiud o „dramatică experienţă” şi aminteşte, de asemenea, 
despre numărul mare de informatori dintre reeducaţi, despre accesul la cărţi sau la 
conferinţe. Pentru deţinuţii credincioşi (majoritatea covârşitoare, după Petre Pandrea!), 
discursurile zeflemitoare ale lui Crăciun la adresa religiei erau chinuitoare, ca şi 
presiunile exercitate de administraţie pentru negarea divinității. De asemenea, Anania 
admite că gardienii deveniseră mai puţin violenţi şi povesteşte cum a semnat o listă cu 
„aderarea la reeducare”, dar a refuzat să susţină poziţia ateistă a corului de reeducaţi, 
fiind izolat de administraţie şi obligat să scrie zeci de declaraţii?. 

În decembrie 1998, împotriva lui Gheorghe Crăciun a fost depusă o plângere 
penală de către Asociaţia Română a Foştilor Deținuți Politici şi Luptători Antico- 
munişti pentru săvârşirea infracţiunii de genocid, încadrarea fiind apoi schimbată în 
omor deosebit de grav. Rechizitoriul instrumentat împotriva colonelului Gheorghe 
Crăciun în data de 7 septembrie 2000 de către procurorul militar Alic Saiciuc din 
cadrul Parchetului Militar de pe lângă Curtea Militară de Apel Bucureşti a constatat 
abuzurile şi încălcările grave ale drepturilor deţinuţilor de către fostul comandant”. 

Iată concluziile procurorului legate de activitatea lui Gheorghe Crăciun la condu- 
cerea Penitenciarului Aiud: „Odată cu venirea la comanda penitenciarului a 
înv [inuitului] col. (r) Crăciun Gheorghe, situaţia s-a agravat ca urmare a iniţiativelor 
acestuia în cadrul unui aşa-numit proces de «reeducare» (subl. din dosar - n.n.). Cei 
ce refuzau reeducarea erau supuşi pedepselor precum şi unui regim de lentă exter- 
minare”. Cei care se opuneau erau supuşi unor constrângeri greu de suportat care 
constau în: „raţii alimentare reduse ori chiar în suspendarea hranei, condiţii igienico- 
-sanitare necorespunzătoare, celule igrasioase şi îngheţate (fără încălzire) care duceau 
la îmbolnăviri şi decese, îmbrăcăminte subţire neadecvată, lipsa plimbărilor în aer 
liber, lipsa asistenţei medicale”?. 

Într-o declaraţie dată procurorilor la 27 septembrie 1999, Gheorghe Crăciun 
preciza că este grav bolnav (surd şi aproape paralizat). În data de 7 septembrie 2000, 
procurorul Alic Saiciuc stabilea cheltuieli de urmărire penală de 100.000 de lei”. 
Demersul procurorilor a fost însă tardiv, căci Gheorghe Crăciun încetase din viață’. 


Petre Pandrea, Reeducarea de la Aiud, Editura Vremea, Bucureşti, 2000, p. 80. 
Valeriu Anania, Memorii, Editura Polirom, laşi, 2008, pp. 325-335. 
Dosarul-rechizitoriu al colonelului (r) Gheorghe Crăciun, nr. 15/P/1999, passim. 
Ibidem, ff. 344, 348. 
Ibidem, f. 346. 
Ibidem, f. 151. Jurnaliştii de la cotidianul Jurnalul Naţional au scris la acea vreme despre 
dosarul în care era inculpat Gheorghe Crăciun, făcând referire la documente din dosar. De 
asemenea, ziariştii au consemnat faptul că fostul comandant de la Aiud a fost audiat la domiciliu 
de către procuror, fiind în incapacitate de a se deplasa (Mihai Boeru, Costin Ilie, „Gheorghe 
Crăciun, audiat la domiciliu”, Jurnalul Naţional, 23 ianuarie 2001, p. 22). 
7.  Dosarul-rechizitoriu al colonelului (r) Gheorghe Crăciun, nr. 15/P/1999, f. 358. 
8. lată una dintre ultimele „spovedanii” ale lui Gheorghe Crăciun: „Eu dădeam pedepse pe drept. 
Regret că au avut suferinţă, din greşeala mea sau din cauza lor. Nu e niciunul mort din cauza mea. 
N-am bătut, n-am chinuit, n-am împuşcat pe nimeni” (Adriana Oprea, Marius Tucă, art.cit., 
p. 1, 8-11). 

Grade succesive : locotenent-colonel (sept. 1948); colonel (febr. 1956). 

Decorații: Prin Decretul nr. 7 din 9 ianuarie 1959 s-au conferit un număr de 
ordine şi medalii unor ofiţeri ai MAI. Cei 23 de militari decoraţi au fost onoraţi cu 
aceste distincţii pentru că în primul semestru al anului 1958 „au dovedit un înalt simţ 
al datoriei faţă de patrie, contribuind prin priceperea lor la descoperirea şi demascarea 
activităţii criminale a unor elemente ce au fost arestate, precum şi la lichidarea unor 
organizaţii contrarevoluţionare”! (fuseseră lichidate grupările aşa-zis legionare din 
regiunea Braşov conduse de Puiu Atanasiu şi Hodorog Haralambie). Astfel, ofiţerii 
propuşi pentru decorare au reuşit să identifice şi să aresteze peste 300 de „elemente 
contrarevoluţionare” şi să identifice şapte organizaţii „ilegale care desfăşurau o 
activitate ostilă împotriva regimului nostru ”?. De asemenea, au fost depistate o serie 
de persoane care au provocat „diversiuni, teroare şi sabotaj” la uzinele „Steagul 
Roşu”, „Iractorul” şi „6 martie Tohan”. În fruntea listei de ofiţeri se afla colonelul 
de Securitate Crăciun N. Gheorghe, care a primit Ordinul „Steaua Republicii Populare 
Române”, clasa a III-a. 

Pedepse (pe linie de partid) : „vot de blam cu avertisment” (1951)? şi cu pierderea 
funcţiei din partid pentru tăinuiri în legătură cu activitatea din perioada interbelică, 
activitate desfăşurată până în 19414. 


CRĂCIUNESCU ION, colonel. 
Activitatea profesională : locţiitor al şefului DGP (17 mai 1989). 


CREŢU ŞTEFAN GHEORGHE, colonel, f.e. (n. 29 nov. 1927, com. Boghicea, 
jud. Neamţ; d. 1999). 

Naţionalitatea : română. 

Originea şi apartenenţa socială : ţăran sărac. 

Profesia de bază la încadrarea în MAI: muzicant. 

Funcţii în organizații politice, de masă şi obşteşti: membru PMR din 1959. 

Studii civile: şcoala elementară şi liceul. 

Studii militare: Şcoala de Educatori (Ofiţeri Politici) MAI nr. 2 din Oradea 
(1950) ; curs de perfecţionare a cadrelor de conducere, profil penitenciare, la Şcoala 


1. Referat nr. P.S. 1221 din 30 decembrie 1958 întocmit de şeful Secţiei Speciale din Direcţia 
Generală a Treburilor Consiliului de Miniştri, locotenent-colonel Nicola Ştefan. Documentul 
poartă şi apostila consilierului referent, general-maior Muică N. Nicolae. Arhiva Guvernului 
României, fond Hotărâri ale Consiliului de Miniştri, HCM nr. 1903 din 30 decembrie 1958 şi 
Decretul nr. 7 din 9 ianuarie 1959 privind conferirea de ordine şi medalii ale Republicii Populare 
Române unor ofiţeri din Ministerul Afacerilor Interne. Aceste acte normative au fost declasificate 
de Guvernul României prin Hotărârea de Guvern nr. 130 privind declasificarea Hotărârilor 
Consiliului de Miniştri adoptate în perioada 1957-1965, publicată în Monitorul Oficial al 
României nr. 114 din 13 februarie 2008. 

2. Ibidem. 

3. Într-un referat în care apăreau şi ofiţeri cu „trecut dubios” şi „necorespunzător”, redactat în 
1956, se regăsea şi Gheorghe Crăciun (Cristian Troncotă, Zorționarii, Editura Elion, Bucureşti, 
2006, p. 62). 

4. Dosarul-rechizitoriu al colonelului (r) Gheorghe Crăciun, nr. 15/P/1999, f. 46; Cartea Albă a 
Securităţii, Serviciul Român de Informaţii, Bucureşti, 1994, vol. II, p. 354, apud Cristina 
Anisescu, op.cit., p. 388. 

de Ofiţeri MAI nr. 2 Bucureşti - DGM (1960-1961) ; cursul scurt de perfecţionare a 
pregătirii cadrelor cu funcţii de conducere din MAI de la Dumbrăviţa (1970) ; curs 
de perfecţionare pentru locţiitori de comandanţi pentru pază şi regim, profil peniten- 
ciare, la UM 0900 Grădiştea (1976). 

Activitatea profesională : locţiitor politic la Penitenciarul Turnu Severin (30 dec. 
1950-1 dec. 1952); instructor de cadre în Serviciul Cadre al DLCM (1 dec. 1952- 
-1 apr. 1953); şef al Biroului Producţie (1 apr. 1953-1 mart. 1954) şi comandant de 
companie de pază la Colonia de Muncă Oneşti (1 mart. 1954-15 iun. 1954); 
comandant de companie de pază la Colonia de Muncă Borzeşti R 10/formaţiunea 
0694 (15 iun.-l oct. 1954); ajutor de comandant la Penitenciarul Galaţi (1 oct. 
1954-1 apr. 1955); locţiitor de şef de secţie la Colonia de Muncă Baia Sprie/ 
formațiunea 0627 (1 apr.-l sept. 1955); şef de secţie la Colonia de Muncă Cavnic/ 
formațiunea 0979 (1 sept.-l nov. 1955); şef de secţie la Penitenciarul Iaşi (1 nov. 
1955-1 iul. 1956); şef de secţie la Colonia de Muncă Borzeşti R 10/formaţiunea 
0694 (1 iul. 1956-1 nov. 1959); şef de secţie la formațiunea 0869 Carasu/Peniten- 
ciarul Carasu (1 nov. 1959-1 mai 1968); comandant de secţie (1 mai 1968-1 nov. 
1971) şi instructor la Penitenciarul Vlădeni (1 nov. 1971-1 apr. 1972); ofiţer instructor 
(1 apr. 1972-1 mart. 1976) şi locţiitor de comandant la Penitenciarul Slobozia (1 mart. 
1976-1 aug. 1977); ofiţer instructor I (1 aug. 1977-1 mart. 1980 şi 1 sept. 1984-1 febr. 
1987); comandant de secţie la Penitenciarul Poarta Albă (1 mart. 1980-1 sept. 
1984). A fost trecut în rezervă la 9 aprilie 1987 prin Decretul Prezidenţial nr. 59. 

Grade succesive: sublocotenent (1950); locotenent (1951); locotenent-major 
(1954) ; căpitan (1957); maior (1962) ; locotenent-colonel (1968) ; colonel (1976). 

Decorații : medalia „În Serviciul Patriei Socialiste”, clasa I (1963) ; medalia 
„A XXV-a aniversare a eliberării Patriei” (1969); medalia „A 50-a aniversare a 
înfiinţării PCR” (1971); medalia „25 de ani de la proclamarea Republicii” (1972) ; 
medalia „30 de ani de la eliberarea României de sub dominaţia fascistă” (1974) ; 
Ordinul „În Serviciul Patriei Socialiste”, clasa a III-a (1965); Ordinul „Meritul 
Militar”, clasa a II-a (1970) şi clasa I (1976). 


CRISTEA A. NICOLAE, angajat civil. 
Activitatea profesională : inginer principal (mecanic) din Direcţia Economică a 
DGPCM (1 mai 1960). 


CRISTEA GHEORGHE STAN, căpitan, d.p. nr. 3911 (n. 17 febr. 1925, com. 
Mihăileşti, jud. Giurgiu). 

Naţionalitatea : romă. 

Originea şi apartenenţa socială: muncitor. 

Profesia de bază la incadrarea în MAI: tipograf maşinist. 

Funcţii în organizații politice, de masă şi obşteşti: membru UTC din 1945; 
secretar al Comitetului UTM din Întreprinderea Poligrafică nr. 4 Bucureşti (?-nov. 
1947 şi dec. 1949-1951). 

Studii civile : şapte clase în comuna natală (1932-1939), Şcoala de Ucenici de pe 
lângă tipografia Imprimeria Naţională „Monitorul Oficial” (1939-1943); Şcoala 
Medie Muncitorească nr. 4 MAI, învăţământ fără frecvenţă (1958-1961). 

Stagiul militar: Regimentul 2 Pionieri (nov. 1947-iul. 1948), Regimentul 15 
Infanterie Bacău (iul.-sept. 1948), Compania a IV-a din Comandamentul Pompierilor 
din Bucureşti şi Serviciul Politic din Grupul de Pompieri Bacău (sept. 1948-1949). 

Studii militare : Şcoala de Ofiţeri Lagăre şi Penitenciare Sibiu - DLCM/UM 0818 
(15 mai 1953-1 iun. 1954); curs de perfecţionare a cadrelor de conducere, profil 
penitenciare, la Şcoala de ofiţeri MAI nr. 2 Bucureşti - DGM (15 sept. 1961-20 aug. 
1962). 

Studii politice : Şcoala de Agitatori de 20 de zile (1946); Şcoala Medie de Partid, 
cu durata de trei luni, de pe lângă Comitetul Raional PMR Nicolae Bălcescu 
(sept.-dec. 1951); Şcoala de Partid de un an, de pe lângă Comitetul Regional PMR 
Bucureşti (1956). 

Activitatea profesională : tipograf maşinist la Întreprinderea Poligrafică nr. 4 
Bucureşti, fosta Imprimerie Naţională „Monitorul Oficial”, din strada Şerban Vodă 
nr. 135 (1943-1947, dec. 1949-1951 şi aug. 1952-mai 1953). Într-o autobiografie 
alcătuită în anii '50, Stan vorbeşte despre activitatea sa din primii ani postbelici : 


În 1944 după 23 August am luat parte la toate manifestaţiile sindicale ce se făceau pe 
străzile Capitalei. 1945/25 februarie am luat parte la manifestaţia din Piaţa Palatului 
când a căzut guvernul Rădescu de s-a tras din Piaţa Palatului cu gloanţe asupra 
muncitorilor. 


În campania din 1946, în calitate de agitator comunist, a făcut parte din echipele 
de şoc care acționau împotriva „huliganilor” din grupările politice care se opuneau 
dominaţiei viitorului partid unic ; a fost şef al secţiei culturale a Sfatului Popular 
Raional „Nicolae Bălcescu” din Bucureşti (febr.-aug. 1952). După terminarea Şcolii 
de Partid de un an, ofiţerul a fost trimis temporar în funcţia de locţiitor politic al 
Coloniei de Muncă Periprava! (?-iul. 1956); a fost locţiitor politic la formațiunea 
0892 Comăneşti (1 iul.-l dec. 1956); inspector principal la Serviciul Evidenţă 
Minori din DGPCM (1 ian.-l nov. 1957); lucrător politic şi instructor politic la 
Secţia Politică din DGPCM pentru formațiunile : Periprava şi Chilia Veche din Delta 
Dunării (1 iun. 1954-1 iul. 1956 şi 1 nov. 1957-dec. 1960). În urma mai multor 
abateri săvârşite de căpitanul Cristea (frecventarea localurilor interzise şi consum 


1. La nou-înfiinţata Colonie de Muncă Periprava, Stan a participat la „acţiunea patriotică” de 
îndiguire şi defrişare a stufului. Pentru modul exemplar în care s-a achitat de sarcini şi pentru 
realizarea planului de producţie înainte de termen, ofiţerul a fost decorat cu medalia „Pentru 
servicii deosebite aduse în apărarea orânduirii sociale şi de stat”. În prima parte a anului 1957, 
apele Dunării au rupt digurile din zona Peripravei, inundând o suprafaţă de teren arabil de circa 
7.000 ha. Pentru ca această uriaşă întindere de pământ să fie redată agriculturii, urmau să fie 
folosiţi între 2.500 şi 3.000 de condamnaţi. Deoarece în bugetul statului nu au fost prevăzute 
sumele necesare pentru lucrările de îndiguire, MAI-ul a iniţiat un act normativ prin care munca 
deţinuţilor de drept comun şi politic la aceste lucrări să nu fie remunerată. Însă pentru ca 
lucrările să fie executate în cel mai scurt timp şi în condiţii bune, s-a acordat condamnaților un 
stimulent. Astfel, o zi de muncă echivala cu executarea a trei zile din pedeapsă, fără a se ţine 
cont de specificul şi greutatea muncilor şi nici de procentul de îndeplinire a normelor de muncă. 
În acest scop a fost emis Decretul nr. 336 din 13 iulie 1957 (nepublicat) privind regimul 
condamnaților care muncesc la lucrările de îndiguire a apelor Dunării. 

exagerat de băuturi alcoolice), şeful Secţiei Politice din DGPCM a propus scoaterea 
ofițerului din aparatul politic şi trecerea sa în munca profesională, în funcţia de ofiţer 
tehnic cu armamentul la Serviciul Spate din DGPCM (1 febr.-l aug. 1961). De 
asemenea, a activat ca inspector principal în Serviciul Pază şi Regim din DGPCM 
(1 aug. 1961-dec. 1962); locţiitor politic la Colonia de Muncă Vadu Oii/formaţiunea 
0334 (dec. 1962-dec. 1963). Cât timp a deţinut această funcţie, ofiţerul a săvârşit o 
serie de abateri de la disciplina militară : 


În luna martie a folosit autoturismul unităţii pentru a-şi aduce peşte de la pescarii din 
Hiîrşova, pe care l-a trimis apoi la Bucureşti cu maşina gospodăriei (20 kg.), cât şi 4 
perechi de pui. A făcut diferite transporturi la crama GAS Hîrşova, de unde şi-a 
procurat vin, iar în aprilie a.c. a trimis şoferul în comuna Ciobanu, la o distanţă de 8 
km. de unde i-a cumpărat 100 ouă şi o jumătate de miel. În august a.c. s-a deplasat cu 
autoturismul din nou la GAS Hîrşova, împreună cu fiica sa, de unde şi-a cumpărat 
struguri, iar în luna noiembrie a făcut două transporturi cu lemne de foc, pentru el, 
folosind autocamionul unităţii. Faţă de aceste abateri cpt. Cristea Stan, este compromis 
în cadrul unităţii, atât prin activitatea sa slabă, cât şi prin faptul că se preocupă mai 
mult de probleme personale ca beţii repetate, împrumuturi de bani de la subordonați, 
a servit masa la popotă pe datorie, etc. (...) Pentru lipsurile manifestate în decursul 
activităţii sale ca ofiţer, a fost sancţionat cu zile de arest la garnizoană şi domiciliu, 
totalizând un număr de 41 de zile!: 


Grade succesive : locotenent (1954); locotenent-major (1957); căpitan (1960). 

Decorații : medalia „Pentru servicii deosebite aduse în apărarea orânduirii sociale 
şi de stat” (1957). 

Pedepse : zece zile de arest la garnizoană pentru consum de băuturi alcoolice 
(1960) ; zece zile de arest la domiciliu pentru lipsă de vigilenţă (1962) ; zece zile de 
arest la garnizoană pentru neprezentarea la serviciu în ziua de 26 aprilie 1963 (1963). 


CSÁKI ION, maior. 

Activitatea profesională : director al Direcţiei Reeducării din Ministerul Muncii şi 
Prevederilor Sociale (iun. 1950); locţiitor al directorului Direcţiei Unităţilor de 
Muncă din DGPCUM (6 iul. 1951-?); comandant la Penitenciarul Jilava (iun. 
1952-apr. 1954). 


CURSARU PETRE CONSTANTIN, maior, f.s. (n. 28 sept. 1931, com. Mâneciu 
Pământeni, jud. Prahova).- A. [5 emort Lo, mvg. ocu ge 

Naţionalitatea : română. 

Originea şi apartenenţa socială : muncitor. 

Profesia de bază la încadrarea în MAI: jurist. 

Funcţii în organizaţii politice, de masă şi obşteşti : membru PMR din 1955. 


l. „Referat de cadre” (nedatat) întocmit de Serviciul Cadre din DGPCM, pe numele căpitanului de 
penitenciare Cristea Gheorghe Stan. Documentul se încheie cu propunerea conducerii DGPCM 
de scoatere a ofițerului din MAI, conform articolului 41 (aliniatul g) din Statutul Corpului 
Ofiţerilor militarizaţi, cu drept la ajutor unic. 

Studii civile : şapte clase şi Şcoala Medie Tehnică de Comerţ; Facultatea de 
Drept (1968). 

Studii militare : Şcoala DGSS de un an (1952). 

Studii politice : Şcoala Medie de Partid (1960). 

Activitatea profesională : ajutor de lucrător operativ şi lucrător operativ la Direcţia 
de Securitate Bucureşti (1 iul. 1952-30 apr. 1958). În perioada 1 mai 1958-1 iunie 
1959, Cursaru a activat ca angajat civil în DGPCM, în funcţia de tehnician principal 
la Serviciul Spate ; de asemenea, a fost inspector prim de cadre şi lucrător prim de 
cadre în Serviciul Cadre din DGPCM/instructor II şi III personal Serviciul Personal 
al DGP (1 iun. 1959-1 dec. 1970); profesor-şef la Şcoala Militară de Subofiţeri 
Penitenciare Jilava nr. 9/UM 0191 Bucureşti - DGP (1 dec. 1970-1 mart. 1971). La 
1 martie 1971 a fost transferat la Inspectoratul de Miliție al municipiului Bucureşti. 

Grade succesive: sublocotenent (1952); locotenent (1954); locotenent-major 
(1957 şi 1959); căpitan (1962) ; maior (1968). 


CZELLER LUDOVIC, locotenent-colonel, d.p. nr. 1313 (n. 24 
iul. 1896, Kismarja, Ungaria; s-a sinucis la 3 iunie 1952). 

Naționalitatea : maghiară. 

Originea şi apartenenţa socială : muncitor. 

Profesia de bază la încadrarea în MAI: strungar în fier. 

Funcţii în organizații politice, de masă şi obşteşti: membru în 
comitetul de conducere al Sindicatului Metalurgiştilor din Oradea 
şi preşedinte al comitetului de întreprindere al Morii „Emilia” din 
Oradea (1918-1919); membru în PCAR din 1930; membru în CJ 
Bihor al PCdR (1930-1933). 

Studii civile : şcoala şi liceul la Oradea (1903-1910). 

Stagiul militar : încorporat în armata austro-ungară la Regimentul 37 Infanterie 
din Pecs şi apoi detaşat la Grupul de Aviaţie Maritimă de la baza navală Pola 
(1915-1918). În această perioadă a luat parte la rebeliunea marinarilor din Pola, fapt 
pentru care a fost arestat şi degradat (1918). A luptat pe frontul italian (apr. 1915-mart. 
1916), rusesc (1916-1917) şi românesc (ian.-oct. 1918). 

Activitatea profesională : ucenic la atelierul de întreţinere al Morii „Emilia” din 
Oradea (1910-1913); strungar la căile ferate orăşeneşti din Oradea (1913-1914) ; 
muncitor la firma „Ganz Danubius” din Budapesta, unde a intrat în sindicatul 
muncitorilor metalurgişti (1914-1915). Din anul 1919 până în 1920 a participat la 
organizarea Regimentului 4 al Armatei Roşii ungare, unde a fost comandant de 
companie, apoi comisar al Tribunalului Revoluționar al unui batalion din Regimentul 
4. După colapsul Republicii Sovietice Ungare, a fost internat în Abony şi Neregyâza, 
de unde, la 1 ianuarie 1920, a evadat. A activat ca muncitor la: fabrica de cherestea 
„Stein Desideriu” din Oradea, „Auto-Mecanica” din Cluj, garajele „Economia” din 
Oradea (1920-sept. 1923); a fost activist în conducerea Sindicatelor din Oradea 
(1924-1930). În iulie 1933 a fost trimis de partid în Banat pentru a organiza infiltrarea 
comuniştilor în sindicatele din Banat. La Anina, a fost arestat, bătut şi dus la 
Siguranţa din Timişoara şi Oradea. De la eliberare până în 1935 a fost exclus din 
partid fiind suspectat că a colaborat cu Siguranţa din Timişoara ; a fost activist pe 

linie sindicală la Oradea (1935-1937) şi patron al unei agenţii de reviste de modă din 
Oradea (1937-1940). În 1940 a fost internat în lagărul de la Caracal, iar după dictatul 
de la Viena s-a întors la Oradea unde şi-a luat angajamentul faţă de Siguranţa 
maghiară de a nu mai activa în mişcarea muncitorească. Czeller nu a raportat acest 
lucru forurilor superioare de partid, ba chiar şi-a deschis în 1941 un restaurant la 
Oradea, loc de întâlnire al comuniştilor!. În calitate de patron a avut dese conflicte cu 
sindicatele şi cu secretarul organizaţiei locale de partid orădene, Knejinek. Va fi 
exclus din partid în 1941. Un an mai târziu, în iulie 1942, a plecat la Budapesta unde 
a fost arestat de Siguranţa maghiară şi predat contraspionajului, unde a dat o declaraţie 
prin care a divulgat activitatea unor membri marcanţi din conducerea organizaţiei de 
partid orădene care erau deja arestaţi. Pentru aceste „servicii” a fost eliberat la scurt 
timp după arestare. După război, într-o declaraţie dată în faţa Comisiei Controlului 
de Partid, voind să lămurească această situaţie, Czeller a recunoscut că a adus 


unele calomnii în faţa Siguranţei maghiare şi crede că i s-a dat drumul pentru a-l folosi 
la prinderea tovarăşilor ce erau încă liberi. Totodată a adăugat că dacă Siguranţa i-ar fi 
cerut să contribuie la arestarea tovarăşilor, ar fi acceptat cu gândul să nu se ţină de 
cuvânt. (...) De altfel, în 1945, folosind poziţia pe care o avea ca şef al Siguranţei 
Oradea, a căutat să scoată de la Tribunalul Oradea declaraţia dată Siguranţei maghiare 
în 1942. Aceasta reiese din referinţa dată de dr. Paul Andrei - fost procuror-şef la 
Curtea Oradea?. 


A fost comisar-şef la Chestura Poliţiei Oradea (1 ian. 1945-4 mart. 1946); 
comisar-şef la Chestura Poliţiei Sighet (4 mart.-S sept. 1946); comisar-şef (5 sept. 
1946-24 iul. 1947), chestor (24 iul. 1947-1 apr. 1948) şi inspector-şef al Inspecto- 
ratului Regional de Siguranţă Oradea/Direcţia Regională a Securităţii Poporului 
Oradea (1 apr. 1948-31 mai 1950). Aurel Brazdă (în 2005, preşedintele filialei 
bihorene a Asociaţiei Deportaţilor şi Victimelor Opresiunii Comuniste - ADVOC) îşi 
aminteşte cu lux de amănunte o noapte rece din aprilie 1949 din perioada când se afla 
încarcerat la sediul Securităţii din Oradea : 


În arestul Securităţii din Oradea era o linişte de mormânt. De teama gardienilor se 
gemea în surdină. Când, deodată, zgomot de cizme în fugă, gratii trântite de pereţi, 
urlete : „Afară, bandiţilor, afară ! ”. Îmbrânciţi, duşi de puhoiul celor peste 100 de oameni 
scoşi din celule, loviți cu bâte şi paturi de armă, am ajuns în curte. Eram toţi grămadă, 
în faţa unui zid. Era beznă, nu vedeam nimic. La un moment dat vocea aspră a lui Czeller 
se aude în noapte: „Pluton de execuţie, v-aliniaţi! Rându' unu, în genunchi ! Încărcaţi 
armele ! Ochiţi...”. Aşteptam cu groază prima rafală. Eram atât de mulţi, că nu aveau 
cum să ne ucidă pe toţi de prima dată. Mihele, un alt deţinut politic, care era lângă mine, 
a zis: „Mă, dacă trag strigăm Trăiască România ! Să nu murim ca nişte câini ”?. 


1. Leonard Kirschen, Dezinur al Justiției Roşii, Editura Enciclopedică, Bucureşti, 2002, p. 146. 

2.  „Referat” nedatat, privind pe fostul locotenent-colonel Czeller Ludovic, întocmit la câţiva ani 
după moartea lui Czeller, de Serviciul Cadre al DGPCM. Documentul este semnat de directorul 
general al DGPCM, colonel Lixandru Vasile, şi de şeful Serviciului Cadre din DGPCM, 
locotenent-colonel Stanciu Nicolae. 

3. Florin Budea, „Călăii roşii”, Bihoreanul, 16 mai 2005. 

Arestaţii nu au fost împuşcaţi, ci doar intimidaţi, aceasta fiind o metodă des 
aplicată de Czeller. Despre această metodă de intimidare pomeneşte şi scriitoarea 
Doina Jela: 


În iulie 1949, instrumenta procesul lotului de partizani din Maramureş, care se afla 
întemnițat la Sighet. A înăbuşit în iunie 1949 răscoalele ţăranilor din sudul Aradului, 
omorând şi arestând peste 200 de oameni. Represiunea a antrenat un efectiv de peste 120 
oameni înarmaţi. (...) A rămas în amintirea supravieţuitorilor printr-o apucătură sinistră : 
se juca, simulând execuțiile. Asta însemna că-i scotea pe deţinuţi, îi alinia la zid şi comanda 
plutonului de execuţie adus în acest scop, neoprindu-se decât înaintea comenzii finale!. 


Activitatea depusă în MAI era descrisă de Serviciul Cadre al DGPCM astfel : 


La Siguranţa Oradea s-a înconjurat de elemente necontrolate, duşmani ai regimului, 
ca: spionul americanilor Dr. Elekes Tamaş, omul lui de încredere a cărui activitate 
duşmănoasă nu a vrut s-o observe. Deşi i s-a adus la cunoştinţă în nenumărate rânduri, 
fără să controleze, considera acuzaţiile despre Elekes mincinoase şi ameninţa pe acei 
care îndrăzneau să-l acuze. (Dr. Elekes Tamaş a fugit cu avionul Securităţii Oradea în 
zona americană din Germania.) Czeller Ludovic a fost vechi prieten cu Rajk Laszlo. În 
repetate rânduri a vizitat în Ungaria pe acesta. (...) Nervozitatea permanentă de care 
era stăpânit se datora în cea mai mare parte frământărilor ce le avea în legătură cu 
situaţia sa neclară din partid. Dându-şi seama că până în cele din urmă situaţia sa 
dubioasă va fi complet demascată şi dând dovadă de laşitate, Czeller Ludovic s-a 
sinucis prin împuşcare la data de 3 iunie 1952 în cimitirul Bellu din Bucureşti?. 


Între 31 mai 1950 şi 11 aug. 1950 a fost cadru disponibil. În vara anului 1950 a 
fost transferat de la Securitatea Oradea, ca subinspector general şef al DGP (11 aug. 
1950-1 iul. 1951), după ce se dovedise eficient în înăbuşirea sângeroasă a rebeliunilor 
arădene din anul 1949; a fost şeful Corpului de Control al DGPCUM (1 iul. 
1951-3 iun. 1952). Numele său este legat direct de aplicarea „reeducării” din Piteşti, 
Gherla, Târgşor etc. El tria deţinuţii, trimitea loturile în diferite penitenciare din 
ţară, mai ales la Canal. El împreună cu Iosif Nemeş sau Tudor Sepeanu erau „oamenii 
de teren” implicaţi direct în evenimentele „reeducării”?. 

Există două variante în legătură cu moartea lui Czeller, survenită la puţină vreme 
după începerea primelor cercetări legate de cele petrecute la Piteşti şi în celelalte 
penitenciare : fie sinuciderea din pricina înlăturării grupului Pauker-Teohari-Luca, 


fie uciderea sa din pricina celor pe care le ştia despre „reeducare”?. În momentul 


1. Doina Jela, Lexiconul negru. Unelte ale represiunii comuniste, Editura Humanitas, Bucureşti, 
2001, p. 90. 

2. „Referat” nedatat, privind pe fostul locotenent-colonel Czeller Ludovic, întocmit la câţiva ani 
după moartea lui Czeller, de Serviciul Cadre al DGPCM. Documentul este semnat de directorul 
general al DGPCM, colonel Lixandru Vasile, şi de şeful Serviciului Cadre din DGPCM, 
locotenent-colonel Stanciu Nicolae.. 

3. Marius Oprea, Banalitatea răului. O istorie a Securităţii în documente, 1949-1989, Editura 
Polirom, laşi, 2002, p. 136. 

4. Alin Mureşan, Piteşti. Cronica unei sinucideri asistate, Editura Polirom, laşi, 2007, p. 236. 

5. Ibidem, p. 98. 

sinuciderii (varianta oficială), Czeller era încă ofiţer în MAI, astfel că soţia defunctului 
a solicitat pensie de urmaş!, însă din cauza activităţii sale „dubioase” din trecut, dar 
şi pentru că regimul nu mai avea nevoie de serviciile sale, conducerea DGPCUM a 
hotărât să nu acorde urmaşilor drept de pensie. Pentru acest lucru, colonelul Lixandru 
Vasile a propus conducerii MAI, în 1958, emiterea unui ordin retroactiv de înde- 
părtare a lui Czeller din rândul cadrelor militarizate ale MAI, pentru activitate 
potrivnică regimului democrat-popular, începând cu data decesului, 3 iunie 1952. 
Grade succesive : locotenent-colonel (1948). 


1. Solicitarea dreptului de pensie de urmaş pentru copilul ofițerului, Czeller Andrei Alexandru, a 
fost adresată conducerii DGPCUM de către Czeller Hedviga, soţia ofițerului, la 9 decembrie 
1957. Cererea văduvei lui Czeller a fost respinsă de comisia de revizuire a celor decăzuţi din 
dreptul de pensie a MAI, prin Decizia nr. 203 din 19 iunie 1959, motivul invocat fiind că ofiţerul 
a dus înainte de sinucidere o „activitate intensă contra clasei muncitoare, fiind şi agent al 
Siguranţei”. 


D 


DAN GEORGE GEORGE, colonel, d.p. nr. 2865 (n. 22 ga 
febr. 1925, com. Crîscior, jud. Hunedoara). = 

Naţionalitatea : română. 

Originea şi apartenenţa socială : ţăran sărac. 

Profesia de bază la încadrarea în MAI: tâmplar. 

Funcţii în organizații politice, de masă şi obşteşti: membru 
UTM din 1949 şi membru PMR din 1963. 

Studii civile: cinci clase în comuna natală (1933-1938); 
Gimnaziul Industrial şi Şcoala Tehnică Industrială din Baia de 
Criş (1938-1944); Liceul Industrial „Aurel Vlaicu” din Arad 
(1945-1947). 

Stagiul militar : Centrul de Instrucție Grăniceri Deva (11 apr.-nov. 1948). 

Studii militare : Şcoala de Educatori (Ofiţeri Politici) MAI nr. 1 din Bucureşti 
(nov. 1948-febr. 1949) şi Şcoala Militară de Ofiţeri MAI nr. 2 Deva (febr. 1949- 
-6 mart. 1950) ; curs de perfecţionare la Şcoala de Cadre Medii MAI Periş (1 ian.-30 
nov. 1952) ; cursul scurt de perfecţionare a pregătirii cadrelor cu funcţii de conducere 
din MAI de la Dumbrăviţa (1970). 

Studii politice : Universitatea Serală de Marxism-Leninism de pe lângă Comitetul 
de Partid al MAI (1965-1968). 

Activitatea profesională : agricultor în gospodăria părintească (1944-1945 şi 
1947-1948); comandant de pluton la Şcoala Regimentară din Centrul de Instrucție 
nr. 21 Grăniceri Calafat (6 mart.-apr. 1951) şi la Şcoala Regimentară din Regimentul 1 
Grăniceri Giurgiu (apr. 1951-1 ian. 1952); şef de Stat-Major al Batalionului 1 
Frontieră Băneasa din Regimentul 14 Grăniceri Cobadin (1 dec. 1952-15 apr. 1953) 
şi locţiitor de front al comandantului Regimentului 14 Grăniceri Cobadin (15 apr. 
1953-1 ian. 1954); locţiitor (1 ian.-10 aug. 1954) şi şef al Biroului Informaţii de 
Frontieră din Direcţia Trupelor de Grăniceri (30 apr. 1955-1 iul. 1956); ajutor al 
şefului Biroului Informaţii de Frontieră din Regimentul 8 Grăniceri laşi (10 aug. 
1954-30 apr. 1955) ; şef al Secţiei „Periş” din cadrul Penitenciarului Văcăreşti (1 iul. 
1956-1 sept. 1959); ajutor al şefului de Stat-Major din Grupul de Pază şi Escortare 
al MAI/UM 0168 Bucureşti (1 sept. 1959-mart. 1960). După desfiinţarea UM 0168 
Bucureşti, a fost transferat cu funcţia de ofiţer cu pregătirea de luptă la Batalionul 2 
Pază din Regimentul 6 Pază (mart.-l iun. 1960); şef al Biroului Pază din Serviciul 

Pază şi Regim al DGPCM (1 iun. 1960-15 febr. 1964); şeful Secţiei Pregătire de 
Luptă din Serviciul Pază şi Regim, Direcţia Pază a DGPCM (15 febr. 1964-1 apr. 
1965) ; locţiitor al şefului Serviciului Pază şi Regim din DGPCM/DGP (1 apr. 
1965-30 sept. 1968) ; şeful Secţiei Organizare-Mobilizare din DGP (1 oct. 1968-1972) ; 
ofiţer specialist principal II în cadrul compartimentului organizare-mobilizare din 
DGP (1972-1977). 

Grade succesive : locotenent (1950) ; locotenent-major (1952) ; căpitan (1955); 
maior (1959); locotenent-colonel (1964); colonel (1971). 

Decorații : medalia „Meritul Militar”, clasa a II-a (1955); medalia „Muncii” 
(1964); medalia „A XXV-a aniversare a eliberării Patriei” (1969); Ordinul „În 
Serviciul Patriei Socialiste”, clasa a III-a (1963) ; Ordinul „Meritul Militar”, clasa a 
II-a (1970) şi clasa I (1975). 


DASCĂLU DIAMANDI EUGENIU, colonel, d.p. nr. 3002 
(n. 18 nov. 1927, mun. Bucureşti; d. 20 dec. 1993). 

Naţionalitatea : română. 

Originea şi apartenenţa socială : muncitor. 

Profesia de bază la incadrarea în MAI: ajustor mecanic. 

Funcții în organizații politice, de masă şi obşteşti: membru 
UAER şi ARLUS (1946), membru UTM (1949); membru în 
Biroul UTM pe CTS (1954-1956); membru PMR din 1959; 
ca membru al Consiliului Politic al MAI şi secretar al organizaţiei de 
partid din Comandamentul Trupelor de Pază (1969); membru în BOB al DGP 
(1979-1989). 

Studii civile : şcoala primară din comuna Tărtăşeşti, judeţul Dâmboviţa (1934-1940) ; 
Liceul Industrial din Piteşti (apoi Timişoara) şi Liceul Industrial nr. 1 Polizu din 
Bucureşti (1941-1948); Academia Militară de Servicii şi Transporturi din Leningrad, 
URSS (1957-1962). 

Stagiul militar : în noiembrie 1949, a fost încorporat la Centrul de Instrucție nr. 2 
Securitate Brad, Hunedoara, de unde la 8 ianuarie 1951 a fost trimis la Şcoala de 
Ofiţeri Armament şi Muniţii MFA din Sibiu (8 ian.-23 aug. 1951). 

Studii militare : Şcoala de Ofiţeri Armament şi Muniţii MFA din Sibiu (8 ian.-23 aug. 
1951); Academia de Conducere Spate din Leningrad (aug. 1958-aug. 1962). 

Activitatea profesională : şef al Serviciului AGT la Batalionul 2 de Securitate 
Botoşani/UM 0645 (23 aug. 1951-sept. 1952); ajutor de şef de birou la CTS (sept. 
1952-1953); ofiţer în Secţia AGT din Serviciul Spate al Direcţiei Pază a MAI 
(1953) ; ajutor de şef şi şef al Biroului Aparatură Artileristică, Plan şi Evidenţă 
Credite, Secţia AGT din DTOP - MAI (1953-ian. 1956); ofiţer cu armamentul la 
UM Olll Bucureşti (ian. 1956-nov. 1957); şef al Secţiei Plan (15 aug. 1962-1 iun. 
1965) şi şef al Serviciului AGT din Direcţia Spate a MAI (1 iun. 1965-1 ian. 1968)! ; 
locţiitor al comandantului pentru servicii şi înzestrare la Comandamentul Trupelor de 


1. În 1964, şeful Direcţiei Spate din MAI era colonelul de Securitate Mircea Oprescu, tatăl 
actualului primar al municipiului Bucureşti, Sorin Mircea Oprescu. 


187 DASCĂLU DIAMANDI EUGENIU 


Pază din MAI! (1 ian. 1968-1 febr. 1970); şeful Direcţiei Servicii şi Înzestrare din 
MAI (1 febr. 1970-apr. 1972). 

Într-o notă-raport întocmită de Direcţia Personal şi Învăţământ din MAI referitoare 
la activitatea şi comportamentul colonelului de Securitate Dascălu Eugeniu se spune : 
„Uneori în aprecierea activităţii cadrelor se pripeşte, nu analizează cu suficientă 
atenţie gravitatea faptelor, pronunţându-se cu uşurinţă în aplicarea unor măsuri 
disciplinare sau ameninţări ca: ze bag la arest, îți completez nota de arest, te dau 
afară din MAI etc.”?. În aprilie 1972, cu ocazia fuzionării CSS cu MAI, a fost numit 
în funcţia de şef al Serviciului Independent Asigurare Materială şi Financiară/ 
UM 0673 Bucureşti din Comandamentul Serviciilor şi Înzestrării/UM 0779 - MI 
(1 sept. 1973-dec. 1978). A fost membru în consiliul de conducere al Clubului 
Sportiv „Dinamo” Bucureşti (1977). La sfârşitul anului 1978, colonelul de Securitate 
Dascălu Eugeniu a fost trecut la arma penitenciare şi numit în funcţia de locţiitor al 
şefului DGP (dec. 1978-sept. 1988). În această funcţie a coordonat Serviciul de 
Asigurare Materială, Serviciul Economic şi Serviciul Financiar - CFI din aparatul 
central al DGP. A fost trecut în rezervă la 23 septembrie 1988 prin Decretul 
Prezidenţial nr. 146. 

Grade succesive : locotenent (1951); locotenent-major (1954) ; căpitan (1957) ; 
maior (1962); locotenent-colonel (1967); colonel (1971). 

Decorații: medalia „Meritul Militar”, clasa a II-a (1955) şi clasa I (1953); 
medalia „A XX-a aniversare a Zilei Forţelor Armate ale RPR” (1964); medalia 
„A XXV-a aniversare a eliberării Patriei” (1969); medalia „A 50-a aniversare a 
înfiinţării PCR” (1971); medalia „25 de ani de la proclamarea Republicii” (1972) ; 
medalia „30 de ani de la eliberarea Patriei” (1974) ; medalia „A XXX-a aniversare 
a Zilei Forţelor Armate” (1974); Ordinul „Pentru servicii deosebite aduse în apărarea 
orânduirii sociale şi de stat” (1961) ; Ordinul „Muncii”, clasa a III-a (1964) ; Ordinul 
„Meritul Militar”, clasa a III-a (1966) şi clasa a II-a (1971). 

Pedepse : două zile de arest la domiciliu pentru că a ocolit calea ierarhică înaintând 
un raport direct CTS (1952); „atenţionat” pentru neaplicarea riguroasă a ordinelor 
(1981); suspendarea indemnizaţiei de comandă pentru trei luni din cauza unui 
accident colectiv de muncă la Fabrica de Mobilă „I.L. Caragiale”? (1988). 


1. Comandant al Trupelor de Pază, în 1968, era colonelul Briceag Gheorghe. Între 1971 şi 1975, 
Briceag va fi prim-locţiitor al comandantului Trupelor de Securitate cu gradul de general-maior. 

2. Nota este datată „9 octombrie 1971” şi este semnată de It.-col. Gheorghe Mihai, instructor de 
personal în Direcţia Personal şi Învăţământ din MAI. 

3. Întreprinderile economice ale MAI au fost înfiinţate prin HCM nr. 516 din 17 iulie 1963. Până la 
acea dată au funcţionat, pe lângă locurile de deţinere, 11 unităţi de producţie cu diverse profiluri, 
în care se realizau diferite produse pentru piaţa internă, dar şi externă. Până la apariţia HCM 
nr. 516, acestea au funcţionat ca gospodării-anexă, însă datorită faptului că planul de producţie 
al acestor unităţi a crescut, ajungând în 1963 la un volum de 172 milioane lei, acestea au fost 
reorganizate pe principiul gospodăririi socialiste (Decretul nr. 199/1949). Noile unităţi economice 
erau: 1) Întreprinderea de Metalurgie Prelucrătoare Aiud, având ca obiect confecţionarea de 
produse metalurgice ; 2) Fabrica de Mobilă „I.L. Caragiale”, având ca obiect producerea de 
mobilier ; 3) Fabrica de Mobilă Gherla, având ca obiect producerea de mobilier ; 4) Fabrica de 
Confecţii Târgşor, având ca obiect fabricarea de confecţii de ţesături din lână şi bumbac ; 5) Fabrica 
de confecţii Peninsula, având ca obiect fabricarea de confecţii de ţesături din lână şi bumbac; 

DASCĂLU TEODOR NICOLAE, locotenent-colonel, d.p. 
>| nr. 2053 (n. 10 febr. 1925, mun. Bucureşti). 

Naționalitatea : română. 

Originea şi apartenența socială : muncitor. 

Profesia de bază la incadrarea în MAI: funcţionar. 

Studii civile: patru clase la Şcoala nr. 36 din cartierul Tei, 
Bucureşti (1932-1936); două clase la Liceul Comercial „Marele 
| Voievod Mihai” din Bucureşti (sept. 1936-iun. 1938) şi patru 

®© clase la Liceul Comercial „Nicolae Bălcescu” din Bucureşti (oct. 
1938-1944); Facultatea de Ştiinţe Economice Financiare din 
cadrul Academiei Comerciale din Bucureşti (1944-iun. 1948). 

Stagiul militar : Regimentul 5 Dorobanţi Giurgiu şi Şcoala de Ofiţeri de Rezervă 
Infanterie nr. 1 din Ploieşti (iul.-oct. 1944). A participat la luptele din preajma 
oraşului Slănic Prahova din toamna anului 1944. 

Activitatea profesională : băiat de prăvălie la un magazin din strada Pantelimon 
nr. 187 (iul.-sept. 1938) şi la magazinul de încălţăminte şi galanterie „Bulevard” din 
Bucureşti (sept. 1938-apr. 1939); practicant de birou la Casa de Credit a Corpului 
Didactic din Bucureşti (1939-iul. 1941) ; funcţionar la Societatea Petroliferă „Naphta 
Română” SA (oct. 1941-mart. 1942) şi la Biroul STB din strada Armenească, 
Bucureşti (iun.-sept. 1942) ; funcţionar zilier la compartimentul contabilitate al CNR 
(oct. 1942-apr. 1943); ajutor contabil la Serviciul Economat, Direcţia Operelor 
Sociale din Ministerul Muncii (1943-1 iul. 1945); ajutor contabil la Serviciul 
Contabilitate din Direcţia Penitenciarelor şi Institutelor de Prevenţie - MJ (1 iul. 
1945-1 sept. 1946); contabil la Fabrica de Încălţăminte „Mieral” din Bucureşti 
(sept. 1946-1 iun. 1947); contabil la INCOOP (sept. 1947-mai 1948) şi la Fabrica 
„Chimometalurgica”din Bucureşti (mai-nov. 1948) ; contabil principal la Cooperativa 
Magistraţilor şi Avocaţilor AMAF (dec. 1948-ian. 1950) ; referent-şef (1 febr.-l iul. 
1950), contabil I şi subinspector general CFI în DGP! (1 iul. 1950-1 oct. 1952); şef 
al Secţiei Contabilitate din Serviciul Penitenciare al MAI (1 oct.-l dec. 1952); 
inspector CFI şi şef al Biroului financiar din Direcţia Aprovizionare-Desfacere a 
MAI/UM 0777 (1 dec. 1952-1 oct. 1953). Odată cu fuzionarea MAI cu MSS, 
Dascălu a fost mutat la DLCM în funcţia de locţiitor al şefului Serviciului Financiar 
(1 oct. 1953-1 nov. 1954); a fost şef al Secţiei Aprovizionări Militare din Serviciul 


6) Întreprinderea de covoare Mislea, având ca obiect producerea de covoare ; 7) Întreprinderea 
de prefabricate din beton Piteşti, având ca obiect producerea prefabricatelor din beton pentru 
construcţii ; 8) Întreprinderea de încălţăminte Craiova, având ca obiect confecţionarea de 
încălţăminte ; 9) Întreprinderea de Împletituri Arad, având ca obiect executarea de produse din 
răchită (întreprinderea urma să aibă în subordinea sa secţia de împletituri, mături şi cojocărie 
din Oradea) ; 10) Întreprinderea de Împletituri Poarta Albă”, având ca obiect executarea de 
produse din răchită ; 11) „Întreprinderea de Împletituri Galaţi”, având ca obiect executarea de 
produse din răchită şi papură. Sursa: Arhiva Guvernului României, fond Hotărâri ale Consiliului 
de Miniştri, HCM nr. 516 din 17 iulie 1963. Acest act normativ a fost declasificat de Guvernul 
României prin nr. 130 privind declasificarea Hotărârilor Consiliului de Miniştri adoptate în 
perioada 1957-1965, publicată în Monitorul Oficial al României, nr. 114 din 13 februarie 2008. 
1. În perioada 10 ianuarie-l mai 1952, Dascălu a fost detaşat la Gospodăria MAI Chilia Veche. 

Aprovizionare-Desfacere al DPLC (1 nov. 1954-1 iul. 1956); contabil revizor la 
Serviciul Spate din DGPCM (1 iul. 1956-1 iun. 1958); şef al Secţiei Control şi 
locţiitor al şefului Serviciului Aprovizionare şi Gospodărire din DGPCM (1 iun. 
1958-1 iun. 1959); locţiitor de comandant pentru Spate la Colonia de Muncă Rahova! 
(1 iun. 1959-1 febr. 1960); şef al Secţiei „Rahova”, pendinte de Penitenciarul 
Văcăreşti (1 mart. 1960-28 febr. 1961). A fost trecut în rezervă pe caz de boală la 
28 februarie 1961 prin ordinul MAI nr. 1494. La scurt timp după trecerea în rezervă, 
Dascălu va face cerere pentru a fi reprimit în cadrul DGPCM, însă în calitate de 
angajat civil: contabil-revizor principal la Serviciul Spate din DGPCM (1 mart. 
1961-31 mart. 1963). 

Grade succesive : căpitan (1951); maior (1955); locotenent-colonel (1959). 

Decorații : medalia „Eliberarea de sub jugul fascist” (1954). 

Pedepse : trei zile de arest la garnizoană pentru că a fost găsit într-un loc nepermis 
în ziua de 31 martie 1955 (1955); cinci zile de arest la garnizoană pentru lipsuri 
constatate la Secţia „Rahova” de către un control efectuat de Serviciul Pază şi Regim 
din DGPCM (1960). 


DELEANU ZAHARIA ZAHARIA?, colonel, d.p. nr. 2977 |” 
(n. 13 iul. 1927, com. Boiu, jud. Mureş; d. 2001). 

Naţionalitatea : română. 

Originea şi apartenența socială : ţăran mijlocaş. 

Profesia de bază la încadrarea în MAI: strungar în fier. 

Funcții în organizații politice, de masă şi obşteşti: membru | 
UTM din 1946 şi membru PCR din 1947; secretar al Orga- 
nizaţiei de Bază nr. 1 din Uzinele „Steagul roşu” Braşov (aug. | 
1948-1949) ; secretar al Organizaţiei UTM a Sectorului 5 Braşov 
din cadrul Organizaţiei Judeţene UTM Braşov (iun.-19 sept. 
1949); membru în Biroul Comitetului de Partid din IJ Timiş al MI (?-1988). 

Studii civile : şapte clase în comuna natală (1934-1941); Şcoala Profesională de 
Ucenici nr. 1 din Braşov (1943-sept. 1947); Şcoala Serală pentru Tineretul Munci- 
toresc MFA Târgu Jiu, curs seral (1954-iun. 1957) şi Şcoala Serală pentru Tineretul 
Muncitoresc MFA Timişoara, curs seral (1958-sept. 1961). 

Studii militare : Şcoala de Educatori (Ofiţeri Politici) MAI nr. 2 din Oradea 
(19 sept. 1949-7 nov. 1950); cursul scurt de perfecţionare a pregătirii cadrelor cu 
funcţii de conducere din MAI de la Dumbrăviţa (1970). 

Studii politice : Şcoala Superioară de Partid „Ştefan Gheorghiu”, curs de zi (1 oct. 
1959-1 oct. 1962). 

Activitatea profesională : ucenic la Uzinele „Schiell” din Braşov (1943-1947) ; 
strungar şi controlor tehnic la Uzinele „Steagul roşu” din Braşov (aug. 1948-iun. 


1. Dascălu Nicolae a fost numit în funcţia de locţiitor de comandant pentru Spate la Colonia de 
Muncă Rahova (unitate penitenciară care la acea dată era compusă din trei secţii de deţinere), în 
locul locotenent-colonelului Vîrjan Constantin, ofiţer care fusese scos din MAI la 30 aprilie 1958. 

2. Până la 18 aprilie 1964, a purtat numele de Hegbeli Zaharia. Ofiţerul şi-a motivat schimbarea 
numelui invocând pronunția grea a numelui Hegbeli. 

1949) ; locţiitor politic la Penitenciarul Făgăraş Central (7 nov. 1950-oct. 1951); 
instructor politic în Direcţia Politică din DGPCUM (oct. 1951-febr. 1953); coman- 
dant (20 febr. 1953-1 mart. 1954) şi referent administrativ la Secţia „Salcia” din 
formațiunea 0957 Dăeni (1 mart.-l sept. 1954); comandant la Penitenciarul Târgu 
Jiu (1 sept. 1954-1 iul. 1957); comandant la Penitenciarul Caransebeş (1 aug. 
1957-1 dec. 1958); comandant la Penitenciarul Timişoara (1 dec. 1958-1 oct. 1959 
şi 1 nov. 1962-26 mart. 1988); şef al Serviciului Economic din DGPCM (1 oct.-l nov. 
1962). 

La 7 iulie 1981, la Penitenciarul Timişoara situaţia personalului se prezenta 
astfel: nouă ofiţeri, 83 subofiţeri şi 11 angajaţi civili. În unitate se găseau 1.610 
deţinuţi, capacitatea de cazare fiind de 906 locuri. Aici erau aduşi deţinuţi (arestaţi 
preventiv şi în afaceri judiciare, condamnaţi definitiv, nerecidivişti cu pedepse de 
până la zece ani şi contravenienţi) din judeţele Timiş, Arad şi Caraş-Severin. Din 
efectivul de 1.610 deţinuţi, 1.254 erau folosiţi la muncă în beneficiul Ministerului 
Construcţiilor Industriale (561), Ministerului Agriculturii şi Industriei Alimentare 
(99), Consiliului popular judeţean Timiş (167), Penitenciarului Timişoara sau altor 
organizaţii socialiste (427). 

A fost trecut în rezervă la 26 martie 1988 prin Decretul Prezidenţial nr. 38. 

Grade succesive : locotenent (1950) ; locotenent-major (1954); căpitan (1957) ; 
maior (1962) ; locotenent-colonel (1968); colonel (1974). 

Decorații : medalia „Pentru servicii deosebite aduse în apărarea orânduirii sociale 
şi de stat” (1959); medalia „40 de ani de la înfiinţarea PCR” (1961); medalia „În 
cinstea încheierii colectivizării agriculturii” (1962); medalia „În Serviciul Patriei 
Socialiste”, clasa I (1963); medalia „A XX-a aniversare a eliberării Patriei de sub 
jugul fascist” (1964) ; medalia „A XX-a aniversare a Zilei Forţelor Armate ale RPR” 
(1964) ; medalia „A XXV-a aniversare a eliberării Patriei” (1969) ; medalia „A 50-a 
aniversare a înfiinţării PCR” (1971) ; medalia „25 de ani de la proclamarea Republicii” 
(1972) ; medalia „30 de ani de la eliberarea României de sub dominaţia fascistă” 
(1974); medalia „A 40-a aniversare a revoluţiei de eliberare socială şi naţională 
antifascistă şi antiimperialistă” (1984); Ordinul „În Serviciul Patriei Socialiste”, 
clasa a III-a (1965); Ordinul „23 August”, clasa a IV-a (1974); Ordinul „Meritul 
Militar”, clasa a II-a (1970) şi clasa I (1976). 

Pedepse : 15 zile de arest la garnizoană pentru moartea deţinutului Basarabă P. 
Ioan, pedeapsa motivată prin: „pentru lipsă de orientare şi superficialitate în muncă” 
(1955); „observare” pentru descoperirea unor obiecte interzise de regulament asupra 
deţinuţilor contrarevoluţionari (1963) ; „observare” pentru deficienţe în muncă (1963) ; 
„mustrare scrisă” pentru că nu a planificat plecarea locţiitorului său în concediu 
(1965) ; „mustrare scrisă” pentru că nu a respectat un ordin MI care interzicea 
consumul de băuturi alcoolice în unităţile militare ale MI (1976). 


1. „Nota documentară a DGP referitoare la penitenciarul Timişoara nr. S/410 din 07.07.1981” 
Documentul poartă menţiunea „secret de serviciu” şi este semnat de şeful DGP, general-maior 
Emil Panaite. Sursa: AANP, fond Secretariat, dosar nr. 1l/1980-1983, vol. II, „Program de 
măsuri anuale. Planuri de muncă anuale. Grafice activităţi lunare. Analize periodice de muncă”, 
f. 57. 

DIACONEASA ION GHEORGHE, locotenent-colonel, d.p. EES 
nr. 2978 (n. 4 mart. 1929, satul Cepari, com. Cârlogani, jud. Olt). [8 

Naţionalitatea : română. 

Originea şi apartenența socială : ţăran mijlocaş. 

Profesia de bază la încadrarea în MAI: vânzător. 

Funcții în organizații politice, de masă şi obşteşti: membru 
UTM din 1947 şi PMR din 1957; secretar al Organizaţiei de 
Bază UTM din Colonia de Muncă Oneşti-Baraj/formaţiunea 0680 
(1954-1956). î iis = 

Studii civile: şapte clase în comuna natală (1935-1941 şi 1957-1958); Liceul 
Teoretic în Călăraşi, secția seral, cu diplomă de bacalaureat obținută în 1967 (?-1965). 

Studii militare : selecționat de partid şi trimis ca elev-voluntar la Şcoala de 
Jandarmi Găeşti, devenită ulterior Şcoala de Subofiteri MAI nr. 2 din Oradea (2 ian. 
1949-1 mai 1949) ; curs scurt la Şcoala Militară de Ofiţeri Pază MAI Câmpina 
(1 apr.-7 nov. 1953); curs de perfecţionare pentru cadre de conducere, profil peniten- 
ciare, la Şcoala de Ofiţeri MAI nr. 2 Bucureşti, DGM (1961-1962); cursul scurt de 
perfecţionare a pregătirii cadrelor cu funcţii de conducere din MAI de la Dumbrăviţa 
(1970) ; curs de perfecţionare pentru locţiitori de comandanţi pentru pază şi regim, 
profil penitenciare, la UM 900 Grădiştea (1979) ; curs de reciclare organizat la cursul 
de perfecţionare pentru locţiitori de comandanţi pentru pază şi regim din Bucureşti, 
profil penitenciare (1-30 oct. 1985). 

Studii politice : Şcoala de Secretari UTM de la Iaşi (1953). 

Activitatea profesională: băiat de prăvălie la restaurantul lui Marin Oanţă din 
Slatina (15 nov. 1941-1 nov. 1947); agricultor în gospodăria părintească (1 nov. 
1947-1 ian. 1948); instructor de pluton şi gospodar de companie la Şcoala de Ofiţeri 
de Securitate MAI nr. 4 Deva (1 mai 1949-1 nov. 1951); sergent reangajat în funcţia 
de comandant de pluton la : Centrul de Instrucție nr. 31 Securitate Târgu-Ocna! (1 nov. 
1951-1 mai 1952) şi Batalionul 4 Pază din Regimentul 3 Pază Iaşi (1 mai 1952-1 apr. 
1953); şef supraveghetor (7 nov. 1953-1 mart. 1954), comandant pluton supra- 
veghere (1 mart.-l iun. 1954), comandant companie pază (1 iun. 1954-1 iun. 1955) 
şi locţiitor comandant pentru pază şi regim la Colonia de Muncă Oneşti-Baraj/ 
formațiunea 0680 (1 iun. 1955-1 mart. 1956). În 1956, când s-a înfiinţat Colonia de 
Muncă Borzeşti R 10/formaţiunea 0694, formațiunea 0680 Oneşti-Baraj a devenit 
secţie subordonată formaţiunii 0694 Borzeşti, iar Diaconeasa a fost numit locţiitor 
comandant pentru pază şi regim la Colonia de Muncă Borzeşti R 10/formaţiunea 
0694 (1 mart. 1956-1 oct. 1959). Odată cu desfiinţarea acestei unităţi, la 1 octombrie 
1959, a fost mutat la Colonia de Muncă Vlădeni/formaţiunea 08682, unde a deţinut 
funcţiile de locţiitor comandant pentru pază şi regim (1 oct. 1959-1 febr. 1963) şi 
comandant (1 febr. 1963-30 iun. 1966). O notă de relaţii a Serviciului Cadre din 
DGPCM, întocmită la 4 iulie 1966 descrie o crimă de care s-a făcut vinovat 
Diaconeasa în 1964: „Pentru lipsă de tact şi orientare, în 1964 a fost pedepsit cu trei 


1. Centrul de Instrucție nr. 31, Securitate Târgu-Ocna s-a desfiinţat în 1952. 
2. Pe data de 7 martie 1965, Gheorghe Diaconeasa a fost ales deputat în Sfatul Popular al comunei 
Vlădeni. 

zile de arest la domiciliu, întrucât, după ce a prins un deţinut din evadare, a pus pe 
ceilalţi deţinuţi să-l bată, în urma căruia deţinutul în cauză a decedat”! ; ofiţer de 
control în Direcţia Pază din DGP (1 sept. 1966-1 ian. 1967); locţiitor comandant 
pentru pază şi regim la Penitenciarul Văcăreşti (1 ian. 1967-1 dec. 1969); locţiitor 
comandant pentru pază şi regim la Penitenciarul Jilava (1 dec. 1969-1 apr. 1978); 
ofiţer instructor I pază (1 apr.-iul. 1978) şi comandant al Secţiei „Munci” din cadrul 
Penitenciarului Bucureşti (iul. 1978-1 ian. 1980); locţiitor comandant pentru pază şi 
regim la Penitenciarul de Tineri Jilava (1 ian. 1980-26 mart. 1988). A fost trecut în 
rezervă la 26 martie 1988 prin Decretul Prezidenţial nr. 38. 

Grade succesive : sergent-major (1949) ; sublocotenent (1953) ; locotenent (1955) ; 
locotenent-major (1959) ; căpitan (1963) ; maior (1968) ; locotenent-colonel (1974). 

Decorații: medalia „Meritul Militar”, clasa a Il-a (1954) şi clasa I (1974); 
medalia „A XX-a aniversare a Zilei Forţelor Armate ale RPR” (1964) ; medalia „A 25-a 
aniversare a eliberării Patriei de sub jugul fascist” (1969) ; medalia „A 50-a aniversare 
a înfiinţării PCR” (1971) ; medalia „25 de ani de la proclamarea Republicii” (1972) ; 
medalia „30 de ani de la eliberarea României de sub dominaţia fascistă” (1974); 
Ordinul „În Serviciul Patriei Socialiste”, clasa a III-a (1963); Ordinul „Meritul 
Militar”, clasa a III-a (1969) şi clasa I (1974). 

Pedepse : zece zile de arest la garnizoană pentru participarea la diferite petreceri 
împreună cu şeful unităţii (1958) ; trei zile de arest la garnizoană pentru neraportarea 
la timp a evadării deţinutului de drept comun Ivan Mircea (1959) ; zece zile de arest 
la garnizoană pentru lipsa unor regulamente din unitate (1960); „mustrare severă 
prin ordin” pentru lipsă de preocupare în instruirea subordonaţilor (1963) ; „avertisment 
că nu corespunde pe deplin funcţiei ce ocupă” pentru că i-a pus unui deţinut evadat 
o placă de gât pe care scria „prins din evadare” şi pentru faptul că nu a raportat la 
timp decesul acestuia (1964) ; „observare în scris” pentru bruscarea subordonaţilor 
Şi folosirea maşinii unităţii în scopuri personale (1965) ; „mustrare severă prin ordin” 
pentru nefolosirea la muncă a 244 de deţinuţi apți de muncă (1967); „mustrare” 
pentru lipsuri în activitate (1975); „mustrare scrisă” pentru lipsuri constatate cu 
prilejul unui control tematic care privea primirea, repartizarea la camere, executarea 
programului zilnic de plimbare şi disciplinarizare a deţinuţilor din secţia restrictivă 
(1976); „mustrare scrisă” pentru că nu a instruit temeinic supraveghetorii de la 
sectorul vizite şi pentru că nu a condus cu exigenţă percheziţiile generale (1986). 


DINICĂ NIŢĂ GHEORGHE (GEORGE), căpitan, d.p. nr. 1984 
(20 iul. 1928, mun. Bucureşti). 

Naționalitatea : română. 

Originea şi apartenența socială : mic-burghez (tatăl a fost mais- 
tru croitor militar). 

Profesia de bază la încadrarea în MAI: turnător. 

Funcţii în organizaţii politice, de masă şi obşteşti: membru PCR 
d din 1946; secretar al Organizaţiei de Bază din Sectorul Oţelărie al 


1. Nota de relaţii este întocmită de căpitanul Ion Stoica, instructor prim de cadre în Serviciul Cadre 
din DGPCM. 


193 DINICĂ NIŢĂ GHEORGHE (GEORGE) 


Uzinelor „Sovromtractor” Braşov! (1952-1953); membru în Biroul Organizaţiei de 
Bază PMR din Penitenciarul Galaţi (1957); secretar al Organizaţiei de Bază PMR 
din Colonia de Muncă Tichileşti/formaţiunea 0861 Brăila-Tichileşti (mai-sept. 1958) ; 
secretar al Organizaţiei de Bază PMR din Penitenciarul Botoşani (1960-1961). 

Studii civile : patru clase (1935-1939) ; trei clase profesionale la Şcoala de Ucenici 
de pe lângă IAR Braşov (1942-1946). 

Stagiul militar : Centrul de Instrucție nr. 20 Grăniceri Bârlad (1 mai 1950-apr. 
1952). 

Studii militare : Şcoala de Ofiţeri Lagăre şi Penitenciare Sibiu - DLCM/UM 0818 
(15 mai 1953-1 iun. 1954); curs de perfecţionare la Şcoala de Perfecţionare Ofiţeri 
şi Sergenţi Jilava - DGPCM (15 sept. 1959-1 mart. 1960). 

Activitatea profesională : în perioada 1941-1942 a fost elev la Liceul „Principele 
Carol I” din Bucureşti, însă a abandonat şcoala pentru a pleca la Şcoala de Ucenici 
de pe lângă IAR Braşov; ucenic la Atelierul de Reparaţii „Ford” din Băneasa, 
Bucureşti (1943-1944); ucenic, lucrător şi dispecer la IAR Braşov? (1942-1943, 
1944-1947 şi 1948-apr. 1950) ; lucrător la Atelierele Mecanice CFR Făurei (1947-1948) ; 
referent tehnic şi pontator la Sectorul Oţelărie din Uzinele „Sovromtractor” Braşov 
(apr. 1952-mai 1953) ; inspector prim de pază şi locţiitor al şefului Secţiei Regim din 
Serviciul Pază şi Regim al DLCM/DPLC (iul. 1954-30 iun. 1956). Ca urmare a 
reducerilor de efective din MAI, a fost transferat cu funcţia de locţiitor de comandant 
pentru pază şi regim şi comandant la Penitenciarul Galaţi (1 iul. 1956-1 nov. 1957). 
Din cauza unor abateri săvârşite în funcţia de locţiitor al comandantului, a fost 
retrogradat în funcţia de ofiţer de serviciu prim : 


Pe lângă rezultatele bune obţinute în muncă a avut şi o serie de lipsuri, prin repetate 
beţii pe care le făcea, în anturajul comandantului şi a altor subordonați, neglijându-şi 
atribuţiunile de serviciu, fapt ce a făcut să fie sancţionat cu 10 zile de arest şi retrogradat 
din funcţia de locţitor pentru pază şi regim şi trecut în funcţia de ofiţer de serviciu, de 
unde în anul 1958 a fost mutat la Colonia de Muncă Tichileşti în aceeaşi funcţie (din 
cauza reducerii unui post de ofiţer de serviciu la Penitenciarul Galaţi - n.n.), unde a 
muncit până în septembrie 1958, când datorită rezultatelor bune obţinute în muncă a 
fost din nou promovat în funcţia de locţiitor pentru pază şi regim la Penit. Botoşani, 
unde se află şi în prezent”. 


A fost ofiţer de serviciu prim la Penitenciarul Galaţi (1 nov. 1957-1 mai. 1958); 
ofiţer de serviciu prim la Colonia de Muncă Tichileşti/formaţiunea 0861 Brăila- 
-Tichileşti (1 mai.-l aug. 1958); locţiitor de comandant pentru pază şi regim la 
Penitenciarul Botoşani (1 sept. 1958-1961). 


1. La 20 august 1949, în Buletinul Oficial al RPR, Partea I, a fost publicat Decretul nr. 349 pentru 
înfiinţarea Societăţii pe acţiuni Sovieto-Română pentru fabricarea şi desfacerea tractoarelor 
„Sovromtractor”. Articolul 1 al decretului stipula că Societatea pe Acţiuni Sovieto-Română 
„Sovromtractor” se consideră înfiinţată de la 1 noiembrie 1948. 

2. În perioada 1945-1947 a fost jucător de fotbal în Divizia B, la echipa uzinei IAR Braşov. 

3. „Referat de cadre” din 4 aprilie 1960 întocmit de Serviciul Cadre din DGPCM. Documentul este 
semnat de şeful Serviciului Cadre din DGPCM, locotenent-colonel Stanciu Nicolae, şi de cel al 
Secţiei Ofiţeri din acelaşi serviciu, locotenent-colonel Radu Alexandru. 

În anii '50, fratele ofițerului, Dinică Nicolae, a fost jucător de fotbal la Clubul 
„Dinamo” Turnu Măgurele şi ofiţer de Securitate la Direcţia Regională MAI Piteşti. 

În data de 30 iunie 1961, şeful Serviciului Cadre din DGPCM s-a deplasat la 
Penitenciarul Botoşani pentru a verifica o informare a Procuraturii Militare Suceava, în 
care se preciza că ofiţerul Dinică ar fi avut relaţii sexuale forţate cu două deţinute de drept 
comun din Penitenciarul Botoşani. (Niţă le chema la raport şi le ameninţa cu izolatorul 
în cazul în care s-ar fi opus avansurilor sale.) După ce a ajuns la faţa locului, 
locotenent-colonelul Stanciu a primit informaţii despre aceste abateri ale căpitanului 
Niţă de la prim-secretarul Comitetului Orăşenesc de Partid Munteanu Nicolae, căpi- 
tanul de Securitate Maruneac Vasile şi de la procurorul militar Urian Vasile. După ce 
a anchetat mai multe deţinute şi cadre ale Penitenciarului Botoşani, Stanciu a întocmit un 
dosar de anchetă de 70 de pagini şi o notă-raport în care îi cerea şefului DGPCM trecerea 
în rezervă a ofițerului şi trimiterea lui în justiţie (iniţial, căpitanul Niţă a negat faptele 
pentru care era acuzat de procurorii militari, însă în cele din urmă a recunoscut). 

La 30 septembrie 1961, prin Ordinul MAI nr. 2732, căpitanul Dinică a fost trecut 
în rezervă şi trimis în justiţie pentru „atentat la pudoare prin abuz de putere”, 
conform art. 425 Cod Penal. 

Grade succesive : locotenent (1954); locotenent-major (1957); căpitan (1960). 

Pedepse : zece zile de arest la garnizoană pentru lipsuri în sectorul pază şi regim, 
ceea ce a condus la evadarea unui deţinut în luna martie (apr. 1957); cinci zile de 
arest la domiciliu pentru că nu au fost respectate prevederile regulamentului de pază 
şi regim cu privire la aplicarea regimului deţinuţilor şi a măsurilor de pază şi de 
escortare a acestora (iun. 1960); cinci zile de arest la garnizoană pentru lipsă de 
preocupare în executarea la timp a ordinelor (iul. 1960); 20 de zile de arest la 
parnizoană pentru că a întreţinut relaţii sexuale forţate cu două deţinute de drept 
comun şi a încercat să aibă astfel de relaţii şi cu alte condamnate (iul. 1961). 


DÎRZU HORTENSIA GHEORGHE, colonel (n. 1927; d. 1989). 

Activitatea profesională : instructor (1 iun. 1957-1 oct. 1958) şi şef al Sectorului 
Organizare Mobilizare Cadre din Comandamentul Central al Gărzilor Muncitoreşti! 
(1 oct. 1958-1959); director general al DGP (19 aug. 1968, 11 mai, 3 oct. 1969); 


1. Izbucnirea revoluţiei maghiare şi a revoltelor studenţeşti de la Timişoara şi Bucureşti în toamna 
anului 1956 i-a determinat pe liderii comunişti din România să ia măsuri pentru a preveni pe 
viitor astfel de manifestări ostile regimului. În acest context, CC al PMR şi Consiliul de 
Miniştri au hotărât înfiinţarea Gărzilor Muncitoreşti, ca „unităţi de luptă destinate să asigure 
autoapărarea întreprinderilor, cât şi ajutorarea organelor de stat în acţiunea de apărare a ordinei 
împotriva elementelor contrarevoluţionare care ar încerca să lovească în cuceririle poporului 
muncitor”. Organizarea Gărzilor Muncitoreşti a început practic la 19 noiembrie 1956, odată cu 
emiterea unei hotărâri a Secretariatului CC al PMR, din 5 noiembrie 1956. Comandamentul 
Central al Gărzilor Muncitoreşti a fost trecut în subordinea Secretariatului CC al PMR. Acest 
comandament avea în compunerea sa un comandant, şeful de Stat-Major şi secţiile : pregătire de 
luptă, organizare-mobilizare-cadre şi asigurare materială. Primele plutoane de Gărzi Muncitoreşti 
au luat fiinţă în Bucureşti (la sfârşitul anului 1956), la Uzinele „23 August”, „Semănătoarea”, 
„Republica”, ITB, Casa Scînteii, Atelierele CFR Griviţa, TAROM. Încadrarea muncitorilor în 
gărzi se făcea individual, pe bază de adeziune scrisă, pe o durată de trei ani, iar muncitorii 
trebuiau să aibă vârsta cuprinsă între 23 şi 45 de ani, să fie sănătoşi şi cu stagiul militar 

şeful Serviciului Cadre al Şcolii Militare de Ofiţeri Activi MAI de la Băneasa (21 nov. 
1973) ; şef al Serviciului Cadre şi Învăţământ din Inspectoratul municipiului Bucureşti 
al MI (iun. 1977). 


DOBRE ION DUMITRU, maior, d.p. nr. 2316 (n. 10 aug. 
1923, com. Stoieneşti, jud. Ilfov). 

Naţionalitatea : română. 

Originea şi apartenența socială : muncitor. 

Profesia de bază la încadrarea în MAI: ajustor mecanic. 

Funcţii în organizaţii politice, de masă şi obşteşti: membru | 
PCR din 1947 ; instructor de partid la Sectorul PMR III Albastru 
„A” în funcţia de şef al Secţiei Agitaţie şi Propagandă (iun. 
1948-1950) ; şef al Secţiei Industrie Grea şi Uşoară din Comitetul | 
Raional PMR „Nicolae Bălcescu” din Bucureşti şi membru supleant 
în Comitetul de Partid al Raionului „Nicolae Bălcescu” din Bucureşti (1950-oct. 
1951). În toamna anului 1951, cu prilejul unor verificări la dosarul de partid al 
activistului Dobre Dumitru în vederea trimiterii sale la Universitatea de Partid „Ştefan 
Gheorghiu”, s-a descopeit că a suferit o condamnare pentru dezertare (după lăsarea 
la vatră, pe livretul militar şi foaia matricolă nu au fost menţionate judecarea şi 
condamnarea militarului). Din această cauză, a fost scos din activul de partid şi 


satisfăcut. Fiecare cerere era prezentată unei comisii formate din „cei mai buni membri de partid 
din întreprindere”, fiind supusă apoi votării. Adunarea generală hotăra, prin vot deschis, admiterea 
sau respingerea cererii. Tabelele constituite în întreprinderi erau confirmate de comitetele de partid 
raionale sau regionale. Până la 22 februarie 1957, în Bucureşti existau 108 plutoane, cuprinzând 
70 de întreprinderi principale din capitală. Secretariatul CC al PMR a aprobat la 30 martie 1957 
ca numărul celor încadraţi în gărzi să atingă cifra de 50.628 şi să fie organizaţi în 317 plutoane, 
133 de companii şi 39 de batalioane. La 1 ianuarie 1959, efectivele gărzilor muncitoreşti (în 
întreaga ţară) erau de 52.292. În anul următor, Gărzile Muncitoreşti s-au redus la 46.713 de 
luptători, cifră considerată de către conducerea de partid şi de stat ca suficientă. La 20 noiembrie 
1959, Prezidiul MAN a emis Decretul nr. 443 (nepublicat), care consfințea constituirea Coman- 
damentului Central al Gărzilor Muncitoreşti ca organ de sine stătător la nivel central. Art. 1 al 
acestui decret menţiona : „În întreprinderile din Republica Populară Română se organizează 
Gărzi Muncitoreşti, care sunt formaţiuni înarmate de luptă, fiind formate din muncitori ce se 
încadrează în mod voluntar în ele”. Durata activităţii în Gărzile Muncitoreşti era stabilită la trei 
ani, însă la expirarea acestui termen luptătorului respectiv i se putea prelungi termenul de 
activitate pe încă trei ani. În februarie 1961, Gărzile Muncitoreşti au trecut în subordinea MAI, 
ca parte structurală de sine stătătoare. După trecerea Gărzilor Muncitoreşti la MAI, instrucţia 
tactică a fost axată mai mult pe colaborarea detaşamentelor înarmate muncitoreşti cu trupele de 
Securitate şi organele de Miliție. În data de 24 aprilie 1961, Biroul Politic al CC al PMR 
dispunea, printr-o hotărâre, reducerea efectivelor Gărzilor Muncitoreşti cu aproximativ 50% şi 
desfiinţarea unor subunități din întreprinderile economiei naţionale. În urma acestor restructurări 
au fost reţinute Gărzi Muncitoreşti la principalele întreprinderi din ţară. La 15 ianuarie 1962, 
prin Decretul nr. 1 (nepublicat), Gărzile Muncitoreşti s-au desfiinţat, iar mijloacele materiale 
(echipamentele, muniţiile, armamentul) şi efectivele (ofiţerii, subofiţerii şi angajaţii civili) au fost 
transferate la MAI şi MFA. Surse: col. Leonida Loghin, col. Alexandru Petricean, Gărzile 
patriotice din România, Editura Militară, Bucureşti, 1974; ANIC, fond Consiliul de Stat, 
Decretul nr. 443 din 20 noiembrie 1959 privind înfiinţarea Gărzilor Muncitoreşti şi Decretul nr. 1 
din 15 ianuarie 1962 privind desfiinţarea Gărzilor Muncitoreşti. 


DOBRE ION DUMITRU 196 


trimis în munca profesională la Uzina „Steaua Roşie” din Bucureşti. Referitor la 
această „omisiune” din CV-ul său, Dobre Dumitru declara într-o autobiografie dată 
la 16 ianuarie 1953: 


În trecut nu am arătat Partidului tocmai datorită nivelului meu politic scăzut care lam 
avut deasemeni am tratat cu uşurinţă această problemă care constituia o piedică în calea 
elanului meu de muncă. Ţin să arăt Partidului că trimiterea mea în producţie a constituit 
un mare sprijin pentru mine, în sensul că am putut să văd că în faţa Partidului trebuie 
să fi sincer şi să nu ascunzi nimic din trecutul vieţi. Eu tocmai convins de puterea 
Partidului nostru şi ca un element crescut de Partid voi dovedi devotamentul meu şi 
dragostea mea faţă de Partid prin munca mea care am să o depun fără oboseală pentru 
bine întregului popor muncitor. 


A fost membru în Biroul Organizaţiei de Partid al Uzinei „Steaua Roşie” din 
Bucureşti şi responsabil cu propaganda şi agitația (1952-1953) ; instructor la Sectorul 
Gospodăriei de Partid din Comitetul Raional de partid „I.V. Stalin” - Bucureşti (iul. 
1956-1 mart. 1957). 

Studii civile: cinci clase în Bucureşti (1930-1935); două clase profesionale 
(1941-1943); Şcoala mixtă nr. 19 din Bucureşti şi Şcoala nr. 164 din Bucureşti 
(1957-1958); Liceul nr. 1 din Bucureşti (1967-?), învăţământ seral. 

Stagiul militar : Regimentul de Infanterie Marină Călăraşi, Batalionul Depozite 
din Subsecretariatul de Stat al Marinei Bucureşti şi Registratura Generală a Subse- 
cretariatului de Stat al Marinei Bucureşti (mai 1944-dec. 1946). A participat la 
acţiunile de dezarmare a trupelor germane din capitală. În octombrie 1945, în timp 
ce deţinea funcţia de curier, a întârziat patru zile dintr-o învoire, faptă pentru care a 
fost trimis în faţa Curţii Marţiale. Această instanţă l-a condamnat, în decembrie 
1945, la trei ani de închisoare pentru dezertare şi abuz de încredere (a fost închis în 
perioada ianuarie-martie 1946 la penitenciarele Jilava şi Văcăreşti). După trei luni de 
zile a fost amnistiat şi s-a întors la unitate unde şi-a continuat stagiul militar. 

În perioada 1 martie-15 iulie 1974, maiorul (r) a fost concentrat de DGP, fără 
scoaterea din producţie. 

Studii militare : curs de perfecţionare a cadrelor de conducere, profil penitenciare, 
la Şcoala de Ofiţeri MAI nr. 2 Bucureşti - DGM (sept. 196l-aug. 1962). 

Studii politice : Şcoala Medie de trei luni a PMR de pe lângă Sectorul PMR III 
Albastru „A” (apr.-iun. 1948). 

Activitatea profesională: ucenic la atelierul de lăcătuşerie al patronului Nicolae 
Andrei din Bucureşti, strada Stoian Militaru, nr. 15 (1936-nov. 1939); muncitor 
necalificat, ucenic mecanic şi mecanic de întreţinere la Fabrica de Chibrituri din 
Bucureşti (nov. 1939-1944 şi dec. 1946-apr. 1948); deputat în Sfatul Popular al 
Raionului „Nicolae Bălcescu” din Bucureşti (dec. 1950-1952) ; maistru sculer, şef al 
Secţiei Învăţământ Profesional şi şef al Serviciului Cadre din Uzina „Steaua Roşie” 
din Bucureşti (oct. 1951-febr. 1953). La 20 februarie 1953, Dobre Dumitru a fost 
chemat din câmpul muncii în rândul cadrelor active ale MAI cu gradul de locotenent- 
-major şi repartizat în funcţia de ajutor de şef de birou la Secţia Învăţământ din 
Direcţia Cadre a MAI (20 febr.-1 oct. 1953). A fost locţiitor de şef de birou în Secţia 
Cadre a DIP/UM 0618 Bucureşti (1 oct. 1953-1 nov. 1954); inspector prim de cadre 

la Serviciul Cadre din DPLC (1 nov. 1954-30 iun. 1956). În vara anului 1956, ca 
urmare a reducerilor de efective din MAI, ofiţerul a fost trecut în rezervă. La 1 martie 
1957 a fost reactivat în MAI cu gradul avut la trecerea în rezervă şi repartizat la 
Serviciul Cadre al DGPCM, unde a îndeplinit următoarele funcții: inspector prim 
de cadre, ofiţer controlor şi instructor prim de cadre (15 mart. 1957-1 sept. 1962 şi 
1 mart. 1963-1 aug. 1967); şef al Secţiei Operative „Mangalia” din Colonia de 
Muncă Peninsula/formaţiunea 0605 Constanţa (1 sept. 1962-1 mart. 1963); ofiţer I 
personal la Penitenciarul Jilava (1 aug. 1967-29 febr. 1968); angajat civil în MAI în 
funcţia de achizitor principal la Penitenciarul Jilava (1 apr. 1968-?); maistru lăcătuş 
mecanic la CAP Jilava (1974). 

A fost trecut în rezervă cu drept de pensionare la 29 februarie 1968 prin ordinul 
MAI nr. 1122. 

Grade succesive: locotenent-major (febr. 1953); căpitan (febr. 1956 şi mart. 
1957); maior (aug. 1962); locotenent-colonel (r) (1974). 

Decorații : medalia „Eliberarea de sub jugul fascist” (?). 

Pedepse : „mustrare scrisă” pentru că a greşit redactarea unor ordine DGPCM 
(ian. 1956); cinci zile de arest la garnizoană pentru lipsă de vigilenţă (mai 1959) ; 
cinci zile de arest la garnizoană pentru rezolvarea cu superficialitate a unor lucrări 
(mai 1959); „mustrare scrisă” pentru superficialitatea de care a dat dovadă în 
întocmirea unui ordin de transfer a ofițerului inferior Zaharia Gheorghe (mart. 
1960) ; „mustrare severă prin ordin” pentru că a executat cu superficialitate o lucrare 
ordonată de conducerea Serviciului Cadre al DGPCM (mart. 1964). 


DOBRIŢA D., locotenent. 
Activitatea profesională : inspector la Centrul de Control Financiar Intern din 
DGP (dec. 1951). 


DOLIŞ GHEORGHE, căpitan. 
Activitatea profesională : locţiitor politic al Direcţiei Politice din DGPCUM (dec. 
1951, 9 ian., mart. 1952). 


DOMINTE GRIGORE, maior. 
Activitatea profesională : director al ISRM Găeşti (feb. 1970); şeful Serviciului 
Minori din DGP (16 mart. 1974, 10 aug. 1976). 


DOROBANŢU CONSTANTIN, căpitan, d.p. nr. 677 (n. 28 mai 1917, mun. 
Bucureşti). 

Naţionalitatea : română. 

Originea şi apartenenţa socială : muncitor. 

Profesia de bază la încadrarea în MAI: mecanic. 

Funcții în organizaţii politice, de masă şi obşteşti : activist la Organizaţia Judeţeană 
a PCR Dâmboviţa (1945-1947). 

Studii civile: patru clase în comuna Doiceşti, jud. Dâmboviţa (1924-1928) ; 
şcoala de ucenici de pe lângă atelierul mecanic al patronilor Iosif Gerik şi Dutchevici 
Gheorghe din Bucureşti, curs seral (1931-1935). 

Stagiul militar: a fost încorporat la Divizia de Mare Constanţa, atelierul de 
torpile din portul Constanţa (1939-1942) şi Distrugătorul „Regina Maria” (1942-1944). 
Pe acest vas a participat la luptele pentru cucerirea Sevastopolului. 

Studii militare : Şcoala Profesională de Gardieni Jilava (febr.-apr. 1950). 

Studii politice: Şcoala de Partid de pe lângă Organizaţia Judeţeană a PCR 
Dâmboviţa (1945-1947) ; Şcoala de Partid de două luni din cadrul Direcţiei Politice 
a MAI (1949). 

Activitatea profesională: argat la proprietarul de pământ Manea Nicolae din 
comuna Doiceşti (1928-1929) ; funcţionar/băiat de birou la Societatea Astra Română 
(1929-1930) ; ucenic la atelierul mecanic al patronilor Iosif Gerik şi Dutchevici 
Gheorghe din Bucureşti (1930-1934) ; lucrător mecanic la Societatea Astra Română/ 
rafinăria de petrol din Doiceşti (1934-1936 şi 1947-1 oct. 1948). În campania 
electorală pentru alegerile din toamna anului 1946, Dorobanţu a fost împuşcat în 
comuna Poienele, judeţul Dâmboviţa. Din această cauză a fost în convalescenţă până 
în anul următor, când a reintrat în producţie la rafinăria de petrol din Doiceşti ; 
mecanic la firma „Dulberk & Brill” din Bucureşti (1936-1937); mecanic la „Agro- 
tehnica” din Şoseaua Viilor nr. 44, Bucureşti (1937-1939); agricultor în gospodăria 
părintească (1944-1945). În data de 15 decembrie 1948 a fost trimis de CC al PMR 
la Direcţia Generală a Poliţiei unde a fost încadrat cu gradul de comisar-şef de poliţie 
şi repartizat în funcţia de şef al Serviciului Pază şi Ordine (15 dec. 1948-23 ian. 
1949). O notă (nesemnată şi nedatată) aflată în dosarul personal al ofițerului înfăţişa 
faptele cu care se lăuda comisarul-şef Dorobanţu în momentul în care a preluat 
funcţia de şef al Serviciului Pază şi Ordine din Direcţia Generală a Poliţiei : 


Pe la 15 Decembrie 1948, Chestorul Costiniu Gheorghe, şeful Serviciului Pazei din 
DGP a fost trecut la un alt serviciu, tot în cadrul DGP, iar în locul lui a fost adus un 
anume Dorobanţu Constantin, cu gradul de Comisar Şef. Acesta încă din primele zile 
ale luării în primire a serviciului Pazei, a afirmat că este trimis în acest scop de 
Comitetul Central al PMR, pe baza anumitor şi multiplelor servicii ce a făcut Partidului. 
Între altele a afirmat în faţa unor poliţişti, între care comis. şef Ionescu Amza Virgil şi 
dactilografa Ştefan Ecaterina care nu sunt membrii de partid, că el este acela care a 
împuşcat mortal la Târgovişte sau Piteşti pe judecătorul Mihai Gheorghe, membru în 
Comitetul de conducere şi secretar al lui Nicolae Penescu, din fostul Partid Naţional 
Țărănesc-Maniu, faptă pentru care a fost felicitat de partid. Deasemeni tot el este acela 
care a rănit prin armă de foc pe Nicolae Penescu, secretar general al PNŢ-Maniu în 
acelaşi timp şi în aceiaşi localitate unde l-a omorât pe Mihai Gheorghe. Cu acest prilej 
arată că s-au dat lupte grele între comunişti şi ţărănişti, care s-au soldat cu victoria 
celor dintâi deoarece au primit ajutoare din partea M. Af. Interne, care le-a trimis chiar 
şi tanchete, în afara trupelor şi a altui material. Arată că în momentul în care a intrat 
primul tanc în localitatea unde se dădeau luptele, el era trântit la pământ în centrul 
oraşului şi văzând ajutorul trimis de MAI s-a ridicat şi a continuat să tragă cu pistolul 
în ţărănişti. Tot el arată că a avut o misiune din partea Partidului şi a făcut diferite 
arestări în Bucureşti, având deslegare din partea Partidului să procedeze oricât de tare, 
însă să nu intre în conflict cu poliţiştii din Bucureşti, pe care Partidul i-a calificat 
pungaşi. Un astfel de caz a arătat ca fiind consumat în Str. Berzei!. 


1. Pe această notă se află o apostilă: „19. I. 949. La dos. politic, asta fiind cunoscută şi verificată 
de Secţie”. 

Mai multe referinţe ale unor colegi din DGM îl portretizează pe căpitanul 
Dorobanţu ca fiind un om lăudăros, mincinos, nervos şi lipsit de bun-simţ. După 
desfiinţarea Poliţiei şi Jandarmeriei şi înfiinţarea Miliţiei!, Dorobanţu a fost încadrat 
cu gradul de căpitan şi repartizat în funcţia de director adjunct/subdirector al Direcţiei 
Paza Instituţiilor, Întreprinderilor şi Corpului Diplomatic din DGM (23 ian-mart. 
1949). A fost şef al Serviciului Informaţii Judiciare din Direcţia Miliției Judiciare a 
DGM (apr.-30 sept. 1949). La 30 septembrie 1949 a fost scos din DGM şi mutat la 
DGP în funcţia de subdirector al Penitenciarului Văcăreşti (1 oct.-1 dec. 1949). În 
dimineaţa zilei de 6 noiembrie 1949 a avut un conflict cu şoferul de taxi Stan Soare, 
pe care l-a înjurat şi l-a adus la Comandamentul Miliției Capitalei, unde l-a insultat 
şi l-a lovit. Şoferul a pretins un preţ exagerat pentru cursa făcută, lucru care l-a 
înfuriat pe Dorobanţu, aflat în stare de ebrietate (acesta a abuzat de calitatea sa de 
ofiţer de Miliție reţinându-l în mod abuziv). În urma incidentului, Direcţia Cadre din 
DGM a declanşat o anchetă condusă de căpitanul de Miliție Schmerler Solomon 
Emanuel - şef al Biroului Anchete şi Măsuri Disciplinare din această direcţie. La 
sfârşitul anchetei, căpitanul Schmerler a întocmit un referat în care propunea luarea 
unor măsuri disciplinare simbolice împotriva căpitanului Dorobanţu pentru că „nu 
posedă calităţile şi mai ales tactul necesar oricărui funcţionar şi mai ales ofiţer de 
Miliție din RPR”?. Iată în continuare câteva informaţii despre activitatea profesională 
a lui Dorobanţu care se regăsesc în acest referat: 


a.) Astfel, la dosar se găseşte o notă intrată la data de 15 ianuarie - verificată de 
Sectorul MAI - notă în care se arată că tov. Dorobanţu a afirmat că fusese trimis la 
DGM de CC al PMR pe baza multiplelor servicii ce a adus Partidului. Faţă de unii 
poliţişti nemembri de Partid - precizează nota - şi-a expus diferite fapte merituoase 
pentru care ar fi fost felicitat de Partid şi tot faţă de aceştia a debitat o serie de isprăvi 
ale sale, una mai fantastică decât cealaltă şi prin care punea Partidul într-o lumină. 
b.) DGSP cu nr. 83 din 12 Febr. 1949, a înaintat DGM o notă informativă cu privire 
la Cpt. Dorobanţu, din care rezultă că acesta, în lăudoroşenia sa, a divulgat anumite 
detalii din muncă sa profesională, faţă de tov. Cojocaru Sandu, activist al CC al UTM. 
Acesta, în acelaşi timp a semnalat atitudinea netovărăşească a ofițerului în raporturile 
de serviciu cu subalternii săi, în timp ce era subdirector la Direcţia Paza Întreprinderi. 
(...) f.) Cu Nr. 643 din 9 Septembrie 1949, MJ Gorj a raportat DGM abaterile 
săvârşite de tov. Cpt. Dorobanţu, în legătură cu activitatea desfăşurată cu ocazia 
prinderii bandei Ion Bălcescu, în raza acelei Miliţii, când a tras focuri de armă, fără 
niciun motiv, alarmând populaţia paşnică în acelaşi timp însuşindu-şi diferite obiecte 
ridicate pe nedrept de la populaţie. Raportul de mai sus a fost însoţit de actele de 
cercetări respective. g.) Comandamentul Trupelor MAI a înaintat DGM nota infor- 
mativă Nr. 130.001 din 15 Sept. 1949, care precizează că tov. Cpt. Dorobanţu, stând 
timp de trei zile în comuna Pucioasa, a fost aproape tot timpul în stare de ebrietate, 
ţipând în restaurant şi aruncând cu pietre după mai mulţi cetăţeni. Aceasta a produs o 


1. Decretul nr. 25 pentru înfiinţarea Miliției, Monitorul Oficial al RPR, nr. 19 din 23 ianuarie 
1949. Acest act normativ preciza că organul central al Miliției este DGM, organ care conducea, 
coordona, controla şi îndruma activitatea tuturor organelor de miliţie (centrale şi exterioare). 

2. „Referat” nr. 41.158 din 7 ianuarie 1950, semnat de căpitanul Schmerler Solomon Emanuel din 
Direcţia Cadre a DGM. 

impresie urâtă, mai ales că se lăudase că e membru de Partid. De asemenea, s-ar fi 
lăudat că are un salariu de 45.000 lei pe lună!. 


Motivele pentru care directorul general al DGP i-a cerut ministrului adjunct al 
Afacerilor Interne, Marin Jianu, să-l demită din funcția de subdirector al Peni- 
tenciarului Văcăreşti se regăsesc într-un raport semnat de directorul general al DGP 
din 1 decembrie 1949: 


Într-una din zile, când era vorbitor la Penitenciarul de mai sus, rudele deţinuţilor care au 
venit cu pachete de alimente, au fost amenințate de susnumitul cu pistolul, fapt ce a fost 
văzut şi adus la cunoştinţa Confederaţiei Generale a Muncii, de către nişte Tovarăşi, care 
se aflau ca trecători în faţa Penitenciarului, lucru de care am fost sesizaţi de Confederaţia 
Generală a Muncii, de a lua măsuri împotriva acestui Tovarăş. Deasemeni, într-una din 
zile la o turelă de pază a Penitenciarului, a început să zragă cu un pistol automat (subl. 
în original - n.n.), căutând să intimideze deţinuţii, care în acel timp erau întrebuinţaţi 
la cărat de lemne. În ziua de 2 Noiembrie, au fost trimise din partea Direcţiunei 
Generale tovarăşele : Simionescu Elisabeta, Trancău Veronica şi Santa Irina, pentru 
aranjarea unei arhive vechi, ce se afla la acel Penitenciar cu care ocazie Tov. Dorobanţu 
Constantin le-a primit cu cuvinte înjositoare, aducând totodată cuvinte jignitoare la 
adresa conducerii Direcţiei Generale (subl. în original - n.n.). Având în posesia sa o 
motocicletă face fel de fel eschibiţii în faţa Penitenciarului, unde se adună lumea şi face haz. 


A fost transferat la DGM şi pus la dispoziţia Direcţiei Cadre (1 dec. 1949 - febr. 
1950). În perioada în care a fost pus la dispoziţia Direcţiei Cadre a DGM pentru 
anchetarea incidentului din 6 noiembrie 1949, căpitanul Dorobanţu a trimis ministru- 
lui Afacerilor Interne un memoriu în care admitea că a comis unele greşeli în muncă 
şi cerea reinstalarea sa într-o funcţie corespunzătoare gradului său. Dorobanţu 
prezenta în acest document câteva momente din trecutul său revoluţionar, exagerând 
rolul propriu şi al tovarăşilor lui la alegerile din toamna anului 1946: 


Sunt membru de Partid din anul 1944. Am pornit imediat la exproprierea moşierimii, 
iar în anul 1945, absolvind o şcoală de cadre mi s-a încredinţat muncă de organizatoric 
al Judeţenei PCR Dâmboviţa. În anul 1946, am fost chemat în muncă de partid la 
Regionala Dâmboviţa ca responsabil administrativ. În acelaşi an la alegerile din 19 Noiem- 
brie, am fost împuşcat de manişti lui Gheorghe Spineanu, fostul deputat manist, atunci 
în luptă nu am dat înapoi, nu am trădat, deşi rămăsesem singur, apărând urnele de vot, 
până la venirea ajutorului cu două tanchete împrăştiind pe manişti. Menţionez că 
apărarea urnelor de vot s-a făcut de subsemnatul şi cele două tanchete, deşi eram atacați 
de cca 3.500 de oameni înarmaţi până în dinţi. În această luptă au mai fost răniţi încă 
12 tovarăşi ai mei, care rămăsese cu mine şi trei maşini distruse. (...) Anumiți 
intelectuali, văzând în mine un muncitor şi cu spirit revoluţionar nu m-au ajutat, ba mai 
mult exprimându-se în şedinţe de Partid că mai bine ar face Partidul o şcoală de 
reeducare a muncitorilor şi apoi să-i aducă în posturi de răspundere. 


A activat ca director adjunct/subdirector al Penitenciarului Aiud (15 mai 1950-oct. 
1950). Intr-un referat din 17 octombrie 1950, directorul DGP îi cerea ministrului 


1. Ibidem, f. 2 verso a referatului. 

adjunct al Afacerilor Interne, Marin Jianu, să aprobe demiterea din funcţia de subdirec- 
tor al Penitenciarului Aiud a căpitanului Dorobanţu, pentru următoarele motive : 


De când funcţionează la acel penitenciar, s-a dovedit că nu corespunde acestei funcţii, 
nu a înţeles sarcina primită din partea Direcţiunei Generale, este un tovarăş anarhic şi 
nedisciplinat, nu colaborează cu tovarăşul Director şi a avut o serie de conflicte cu 
personalul administrativ şi de pază şi chiar cu populaţia din Aiud. Aceste greşeli făcute 
au fost prelucrate cu el în faţa colectivului de muncă, însă nu au dat rezultate fiindcă 
nu şi-a însuşit critica. Tovarăşul Dorobanţu Constantin, a mai funcţionat în anul 1949 în 
calitate de Subdirector la penitenciarul Văcăreşti, de unde a trebuit să fie scos din cauza 
neseriozităţii şi indisciplinei în muncă. În prezent a pierdut prestigiul în faţa întregului 
personal al penitenciarului Aiud, creind o atmosferă nesănătoasă. Propunem să fie scos 
de la acel penitenciar şi ca o ultimă încercare de îndreptare, să fie adus în Direcţia Generală 
în funcţie de Şef de Serviciu II, unde poate fi supravegheat mai deaproape şi ajutat. 


A fost şef al Serviciului Administrativ din DGP (oct. 1950-iul. 1951); şef de 
secţie în Direcţia Pază a DGPCUM (iul.-1 dec. 1951); şef al Secţiei Transporturi din 
Întreprinderea Industrială de Stat „Electro-Montaj” din Bucureşti - Ministerul Energiei 
Electrice (1 dec. 1951-21 nov. 1952). La 21 noiembrie 1952 a fost încadrat în Serviciul 
Muncii cu gradul de căpitan de construcţii. În această mare unitate de muncă a 
deţinut mai multe funcţii : şef al Secţiei Organizare din Direcţia Regională de Muncă 
nr. 1 Bucureşti (21 nov. 1952-17 febr. 1953); comandant al Grupării 300 Muncă 
Bucureşti (17 febr.-l mai 1953); locţiitor politic la policlinica pendinte de Serviciul 
Sanitar din Serviciul Muncii (1 mai-l sept. 1953). Din cauza mai multor abateri 
comise, a fost scos din cadrele active ale Serviciului Muncii pe data de 1 septembrie 
1953, ca element necorespunzător. Câteva luni mai târziu, la 1 aprilie 1954, a fost 
rechemat în corpul ofiţerilor inferiori din Serviciul Muncii (cu acelaşi grad) şi repar- 
tizat la Gruparea de Muncă Târgovişte unde a îndeplinit funcţia de comandant al Deta- 
şamentului de Muncă Boteni (1 apr.-l sept. 1954). Un referat de cadre din 3 iulie 
1954 al Serviciului Cadre din Direcţia Regională de Muncă nr. 1 Bucureşti preciza: 


În calitatea de comandant la Det. Boteni, este apreciat de către conducerea grupării 
Târgovişte ca un slab comandant, deoarece este nou dat pe linie de comandă. Deasemeni 
şi din punct de vedere militar este slab pregătit. Nu cunoaşte regulamentul militar. 
Totuşi se străduieşte pentru a-şi îmbogăţi cunoştinţele tehnico-profesionale. Foarte 
energic muncitor şi conştincios. Ajută tov. în muncă. Dornic de a se instrui. Are unele 
atitudini nepermise în raporturile cu şantierul. Din punct de vedere politic aplică jos în 
masă linia partidului. Ţinând cont de abaterile avute în toată activitatea sa în Serviciul 
Muncii, cât şi în celalte instituţii, care a influenţat negativ asupra muncii depuse 
compromițând calitatea de membru şi haina militară (subl. în original - n.n.), fapt 
pentru care a fost scos din cadrele active ale Serviciului Muncii, ca necorespunzător 
moral, totuşi trebuie reeducat, îndrumat şi supravegheat îndeaproape, pentru a nu 
cădea din nou pe panta altor greşeli, fiind un element tânăr cu perspective de îndreptare, 
având o origină şi componenţă socială sănătoasă!. 


1. Documentul este semnat de şeful Serviciului Cadre din Direcţia Regională de Muncă nr. 1 
Bucureşti, locotenent de construcţii M. Băjenaru. 

La această subunitate de muncă, ofiţerul nu a dat randamentul scontat, ocupându-se 


frecvent de anchete... fapt pentru care a fost mutat disciplinar în funcţia de şef de 
detaşament la Gruparea de Muncă Brăila (1 sept. 1954-1 mai 1955). A fost apoi 
comandant al Detaşamentului de Muncă nr. 2 Şteiu din DRDM nr. 15 Şteiu (1 mai 
1955-?). Într-un referat de cadre întocmit de Direcţia Cadre din Direcţia Generală a 
Efectivelor pendinte de Serviciul Muncii sunt menţionate abaterile lui Dorobanţu la 
Întreprinderea Industrială de Stat „Electro-Montaj” din Bucureşti şi la unităţile 


militare subordonate Serviciului Muncii: 


La data de 01.12.1951 a fost transferat la Întreprinderea Electro-Montaj din Bucureşti 
şi a îndeplinit funcţia de Şef al Serv. De Transporturi unde a funcţionat până în anul 
1952. La această întreprindere căuta fiind de meserie să pună ordine în serviciul pe 
care-l conducea, însă tot prin aceleaşi metode violente şi injurii faţă de salariaţii din 
Întreprindere şi în special faţă de cei din subordinea sa. Ameninţa muncitorii şi 
tehnicenii cu închisoarea, le spunea bandiți şi sabotori, etc., fără a avea dovezi 
concrete pentru a le justifica aceste insulte pe care le aducea. Făcea uz de persoana 
sa, în sensul că afirma că el acolo a fost trimis de Direcţia Generală a Miliției pentru 
a pune ordine în Instituţie. Dădea telefoane la adrese anonime şi insinua că vorbeşte 
cu cineva de la miliţie pentru a intimida pe acei care erau de faţă. În serviciul pe care 
l-a condus a produs numai greutăţi tulburări şi o serie de nemulțumiri în rândul 
subalternilor. Făcea abuz de funcţia sa plecând cu maşina instituţiei în interese 
personale, fără a avea o aprobare în prealabil. (...) La data de 01.05.53 a fost mutat 
în cadrul Serviciului Sanitar, în funcţia de Loct. Politic, unde la fel a dovedit a fi 
lipsit de calităţile unui Locţiitor Politic. Nu colabora cu conducerea policlinicii şi 
chiar trecea peste ordinele şefilor. Era insubordonat, anarhic, folosea metode de 
intimidare, refractar, îngâmfat, se ocupa de probleme ce nu-i aparţineau, neserios 
faţă de studentele tinere care veneau pentru practică, etc. Făcea abuz de funcţia pe 
care o deţinea, impunând medicilor să dea ostaşilor diagnostice nereale, astfel reuşind 
să acorde concedii medicale la doi ostaşi, unuia 30 şi altuia 45 zile, pentru anumite 
servicii de interes personal (ca drept mulţumire, ostaşii i-au adus un miel şi diferite 
alimente şi i-au confecţionat una cutie de patru metri pătraţi la domiciliu din material 
sustras de la Şantierul 300)!. 


În foaia de notare întocmită în data de 12 septembrie 1955 pe numele căpitanului 
Dorobanţu Constantin, superiorii acestuia se plângeau de slaba lui pregătire : 


De la venirea sa în acest DRDM, fără ca să cunoască stările de lucru din unităţile 
noastre a căutat să semene discordii în rândul cadrelor, lucru ce a dus la îngreunarea 
ducerii la îndeplinirea sarcinilor ce ne revin. Ca Cdt. de detaşament s-a constatat că 
este foarte slab pregătit profesional şi cu nimic n-a căutat să-şi îmbogăţească cunoştinţele 
necesare, astfel că unitatea ce o comanda s-a clasat slab în ceiace priveşte producţia şi 
starea disciplinară. Este tipul omului care se autoevidenţiază singur. Este demagog şi 
lipsit de caracter aducând injurii şi bârfeli la adresa ofiţerilor şi a cadrelor de conducere 
din unitatea noastră şi de pe şantier. Cu toate că este membru de partid, datorită 


„Referat de cadre” din 20 iunie 1955, semnat de locotenent-colonelul Cernea V., şef al Direcţiei 


Cadre din Direcţia Generală a Efectivelor a Serviciului Muncii. 

nivelului său politic scăzut, cât şi comportărilor sale în timpul serviciului şi în afara 
serviciului a compromis complectamente această calitate!. 


Textul notării se încheie cu propunerea comandantului DRDM nr. 15 Şteiu ca 
ofiţerul de construcţii Dorobanţu să fie scos din cadrele active ale Serviciului Muncii 
ca „necorespunzător profesional şi moral”. Ultima unitate în care a funcţionat în 
calitatea de militar de construcţii a fost la DRDM 17, de unde, în 1957, a fost 
pensionat cu gradul III de invaliditate, cu drept de muncă (1955-1957). La 24 aprilie 
1959 Dorobanţu a adresat directorului general al DGPCM un memoriu în care cerea 
angajarea sa în DGPCM pe un post de mecanic. Cererea i-a fost respinsă. 

În noiembrie 1960, Dorobanţu deţinea o „funcţie de răspundere” în cadrul 
Întreprinderii de Prospecţiuni Geologice şi Geofizice din Bucureşti. 

Grade succesive : căpitan (ian. 1949). 

Decorații : Ordinul „Muncii”, clasa a III-a (?). 


DRAGOMIR IOAN, locotenent-colonel. 
Activitatea profesională : locţiitor al şefului DLCM/DPLC (ian., aug. 1954, 10 ian. 
1955). 


DRĂGĂNOIU TOMA TOMA, colonel, d.p. nr. 3091 (n. 19 BI 
mai 1944, com. Zărneşti/Buneşti-Mălureni, jud. Argeş). 

Naţionalitatea : română. 

Originea şi apartenenţa socială : ţăran mijlocaş. 

Profesia de bază la încadrarea în MAI : elev. 

Funcţii în organizaţii politice, de masă şi obşteşti: membru p 
UTM din 1960 şi membru PCR din 1971. 

Studii civile: şapte clase în comuna natală (1951-1958); 
Şcoala Medie nr. 2 din Piteşti (15 sept. 1958-25 mai 1963). 

Studii militare : Şcoala de Ofiţeri MAI nr. 2 Bucureşti, profil 
penitenciare - DGM (1 sept. 1963-23 aug. 1966) — perioada de practică a efectuat-o 
la Colonia de Muncă/formaţiunea 0334 Hârşova (iulie 1965); curs de reciclare 
Securitate, profil contrainformaţii în sectoarele economice la Şcoala Militară pentru 
Perfecţionarea Cadrelor Active şi Pregătirea Ofiţerilor de Rezervă/UM 0900 Grădiştea 
(9 ian.-8 mart. 1978); curs de reciclare la cursul de perfecţionare a cadrelor de 
penitenciare Bucureşti (15 oct.-13 nov. 1986). 

Studii politice : Universitatea Politică şi de Conducere, de pe lângă CJ Ialomiţa al 
PCR (1980-1984). 

Activitatea profesională : ofiţer de serviciu prim (1 sept. 1966-1 sept. 1967) şi 
locţiitor de comandant la formațiunea 0830 Periprava/Penitenciarul Periprava (1 sept. 


l. „Foaia de notare” din 15 septembrie 1955 poartă semnăturile a trei ofiţeri din conducerea 
DRDM nr. 15 Şteiu: şeful DRDM nr. 15 Şteiu, maior de construcţii Olteanu Nicolae Gheorghe 
(viitor comandant al Coloniei de Muncă Poarta Albă/formaţiunea 0893 în perioada 1957-1966), 
locţiitorul politic al DRDM nr. 15 Şteiu, căpitan de construcţii N. Barta, şi şeful Secţiei Cadre 
din DRDM nr. 15 Şteiu, sublocotenent de construcţii Gheorghe Manolache. 


DRĂGĂNOIU TOMA TOMA 204 


1967-1 oct. 1969). După desfiinţarea Penitenciarului Periprava şi transformarea 
acestuia în secţie a Penitenciarului Chilia Veche, a fost numit în funcţia de comandant 
al acestei subunități (1 oct. 1969-1 dec. 1970); comandant al Secţiei „Periprava” din 
cadrul Penitenciarului Tulcea (1 dec. 1970-1 iun. 1971); comandant al Secţiei 
„Modelu” din cadrul Penitenciarului Vlădeni (1 iun. 1971-1 dec. 1972); comandant al 
Secţiei „Combinat-Slobozia” din cadrul Penitenciarului Slobozia (1 dec. 1972-1 febr. 
1973) ; inspector de personal la Penitenciarul Slobozia (1 febr.-l1 aug. 1973); ofiţer 
operativ principal cadre (1 aug.-l dec. 1973) şi comandant de pluton la Şcoala 
Militară de Subofiţeri Penitenciare de la Hârşova/UM 0402 (1 dec. 1973-1 mart. 
1974) ; ofiţer operativ principal cadre la Penitenciarul Tulcea (1 mart. 1974-1 sept. 
1974) ; ofiţer instructor III cu pregătirea militară şi de specialitate la Penitenciarul 
Poarta Albă (1 sept. 1974-1 aug. 1977). 

Ca urmare a aplicării Decretului nr. 225, Penitenciarul Slobozia a fost desfiinţat, 
iar Drăgănoiu Toma a fost transferat la ISJ Constanţa/UM 0757 Constanţa, în funcţia 
de ofiţer operativ principal I contrainformaţii economice la Securitatea oraşului 
Medgidia (1 aug. 1977-15 aug. 1982). Până în vara anului 1982, când a revenit în 
cadrul DGP, proaspătul ofiţer de Securitate Drăgănoiu şi-a desfăşurat activitatea 
profesională în munca de contrainformaţii în sectoarele economice, având în răspun- 
dere directă zona şantierului Canal Dunăre-Marea Neagră. Notarea de serviciu pe 
anul 1979 întocmită de Securitatea oraşului Medgidia pe numele căpitanului de 
Securitate Drăgănoiu Toma menţiona : 


Cpt. Drăgănoiu Toma, în această perioadă a continuat să-şi desfăşoare activitatea 
profesională pe linie de contra informaţii economice, având în răspundere zona din 
Canalul Dunăre-Marea Neagră, cuprinsă între localităţile Medgidia-Poarta Albă. Deşi 
ofiţerul dispune de o experienţă relativ redusă, a reuşit a se integra în problemele 
specifice muncii de Securitate înscriindu-se cu rezultate pozitive atât pe linia pregătirii 
„politico-ideologice şi profesionale cât şi în activitatea practică. În perioada care se 
analizează, ofiţerul şi-a sporit potenţialul informativ prin efectuarea a 7 recrutări de surse 
iar datorită informaţiilor obţinute a realizat unele preveniri care privesc realizarea unor 
lucrări de construcţii de o calitate necorespunzătoare precum şi unele fapte antisociale!. 


A fost locţiitor de comandant pentru servicii (15 aug. 1982-1 iun. 1984) şi 
comandant la Penitenciarul Slobozia (1 iun. 1984-1 iun. 1993); ofiţer instructor I 
cultural educativ la penitenciarul Brăila (15 iun.-31 oct. 1993). A fost trecut în 
rezervă la 31 octombrie 1993 prin ordinul ministrului Justiţiei nr. 1068/C. 

Grade succesive : locotenent (1966) ; locotenent-major (1970) ; căpitan (1975) ; 
maior (1983); locotenent-colonel (1989); colonel (1991). 

Decorații: medalia „Meritul Militar”, clasa a II-a (1971) şi clasa I (1976); 
medalia „A 40-a aniversare a revoluţiei de eliberare socială şi naţională antifascistă 
şi antiimperialistă” (1984); Ordinul „Meritul Militar”, clasa a III-a (1982) şi clasa 
a II-a (1987). 

Pedepse : cinci zile de arest cu îndeplinirea serviciului pentru superficialitate în 
executarea sarcinilor de serviciu (1975). 


1. Notare de serviciu pentru perioada 1 ianuarie-31 decembrie 1979. 

DUMITRAŞCU TUDORACHE STAN, locotenent-colonel, 
d.p. nr. 2893 (n. 10 oct. 1929, satul Movila, com. Cilibia, jud. 
Buzău ; d. 16 iul. 1981, mun. Bucureşti). 

Naţionalitatea : română. 

Originea şi apartenența socială : ţăran mijlocaş. 

Profesia de bază la încadrarea în MAI: contabil. 

Funcţii în organizații politice, de masă şi obşteşti: membru 
UTM din 1948 şi membru PCR din 1969. 

Studii civile : şapte clase în comuna natală (1936-1943) ; Liceul i 
Comercial din Buzău (1943-1950) ; Facultatea de Ştiinţe Juridice 
din cadrul Universităţii „Babeş-Bolyai” din Cluj, secţia Ştiinţe Juridice (1953-1958). 
Diploma de stat a obținut-o în iunie 1963. 

Studii militare : curs scurt la Şcoala de Ofiţeri de Administraţie MAI Bucureşti- 
-Măgurele (iul.-25 oct. 1950). 

Studii politice : Universitatea Serală de Marxism-Leninism de pe lângă Comitetul 
Municipal Bucureşti al PCR, Secţia Istorie (1974-1977). 

Activitatea profesională : după absolvirea şcolii de ofiţeri a fost repartizat la CTS 
în funcţia de ajutor al şefului Biroului Financiar din Brigada Pază Întreprinderi 
Bucureşti (dec. 1950-14 mart. 1951) ; a fost şef al Serviciului Financiar al Batalionului 3 
Pază din Regimentul 4 Pază Cluj (14 mart.-aug. 1951) şi ajutor contabil la Biroul 
Financiar al Regimentului 4 Pază Cluj (sept. 1951-10 nov. 1952) ; contabil la Serviciul 
Contabilitate din Direcţia Regională MAI Arad (10 nov. 1952-23 oct. 1953); contabil 
la Penitenciarul Gherla/formaţiunea 0606 Gherla (23 oct. 1953-ian. 1954); şef al 
Biroului Financiar din Penitenciarul Mislea/formaţiunea 0690 (ian.-15 mai .1954) ; 
revizor contabil II la Serviciul Financiar din DLCM/DPLC/DGPCM (15 mai 1954- 
-l mai 1958). La 30 iunie 1956, ca urmare a reducerilor de efective din MAI, a fost 
trecut în rezervă cu gradul de locotenent-major. A rămas în continuare să lucreze în 
cadrul DGPCM ca angajat civil în aceeaşi funcţie ; a fost şef al Biroului Financiar din 
Colonia de Muncă Vlădeni/formaţiunea 0868 (1 mai 1958-1 iul. 1959); şef al 
Biroului Aprovizionare-Dotare şi al Biroului Financiar şi Contabilitate din Colonia de 
Minori Alexandria (1 iul. 1959-1 nov. 1962); revizor contabil CFI (1 nov. 1962- 
-15 febr. 1964) şi revizor contabil principal în Serviciul CFI din DGPCM/DGP 
(15 febr. 1964-1 iun. 1968); locţiitor de şef de serviciu (1 iun. 1968-1 oct. 1969), 
şef al Secţiei Plan Financiar (1 oct. 1969-1 aug. 1973), ofiţer economist principal III 
(1 aug. 1973-1 aug. 1977), şef al compartimentului CFI (1 aug. 1977-1 iul. 1980) şi 
ofiţer economist principal II în Serviciul Financiar din DGP (1 iul. 1980-16 iul. 
1981). În data de 1 iunie 1968 a fost rechemat în rândul cadrelor active ale MAI cu gradul 
de căpitan şi numit în funcţia de locţiitor al şefului Serviciului Financiar din DGP. 

A decedat la 16 iulie 1981 ca urmare a unei boli contractate în timpul efectuării 
serviciului militar în cadrul MI. 

Grade succesive : sublocotenent (oct. 1950) ; locotenent (nov. 1951) ; locotenent- 
-major (nov. 1954) ; căpitan (iun. 1968); maior (mai 1971); locotenent-colonel (iul. 
1981). 

Decorații: medalia „Meritul Militar”, clasa a II-a (1968) şi clasa I (1972); 
Ordinul „Meritul Militar”, clasa a III-a (1978). 

Pedepse : cinci zile de arest la garnizoană pentru că a dormit în timp ce era ofiţer 
de serviciu pe Direcţia Regională MAI Arad (mai 1953) ; „mustrare” pentru nerespec- 
tarea ordinelor (nov. 1960); „mustrare cu avertisment” pentru superficialitate în 
muncă (aug. 1961); „mustrare” pentru că a împrumutat de la colegi anumite sume 


de bani pe care nu le-a restituit (ian. 1964) ; „mustrare scrisă” pentru superficialitate 
în efectuarea unei verificări (mai 1979). 


DUMITRESCU ALEXANDRU', locotenent-major (n. 21 iun. 
1914, com. Drăgoteşti, jud. Dolj). 

Naţionalitatea : română. 

Profesia de bază la încadrarea în MAI: funcţionar. 

Studii civile: Liceul (?). 

. Activitatea profesională : funcţionar inferior Poştă, Telefon, 
i Telegraf, apoi director al Penitenciarului Ploieşti (aug. 1945-iun. 
1946) ; în iunie '46 a fost retrogradat din funcţia de director al 
Penitenciarului Ploieşti pentru lovirea gardienilor şi favoruri 
făcute deţinuţilor? ; director al Penitenciarului Piteşti cu grad de 
locotenent-major (iulie 1946%-1 dec. 1951) ; ofiţer în Corpul de Control Administrativ 
din DGP/DGPCUM/Serviciul Penitenciare din MAI (1 dec. 195l-ian. 1953). Pe 12 iulie 
1953 a fost arestat, după ce în luna ianuarie a aceluiaşi an a fost „scos din cadrele 
armatei şi desărcinat din funcţia pe care o deţinea”. Pretextul arestării din iulie a fost 
acela că, „în perioada 1949-1953 îndeplinind funcţia de director al penitenciarului 
Piteşti împreună cu alţii au ajutat şi favorizat banda de legionari a lui Ţurcanu Eugen 
să întreprindă în penitenciare o serie de acte de teroare, creând o atmosferă de teroare 
la locurile de deţinere şi cauzând chiar victime ”5. 

Despre activitatea la Penitenciarul Piteşti şi suprapunerea evidentă peste episodul 
tragic al „reeducării” desfăşurat aici au rămas puţine, dar importante date în legătură 
cu Dumitrescu. Unul dintre autorii care consemnează portretul acestuia este şi Doina 
Jela : 


Directorul închisorii Piteşti în momentul reeducării (1949-1951). Născut la 21 iunie 
1914, în comuna Drăgoteşti, raionul Balş, regiunea Craiova. Este cel care a inaugurat 
în persoană reeducarea, în faimoasa zi de Sfântul Nicolae a anului 1949. Unul dintre 
supraviețuitorii ei, Octavian Tomuţa, povesteşte ce s-a întâmplat după ce, luaţi prin 
surprindere de grupul lui Ţurcanu, înarmat cu ciomege, picioare de scaun, bețe, 
deţinuţii au ripostat, atrăgând astfel atenţia personalului administrativ, sosit de urgenţă, 


1. Mulţumim istoricului Mircea Stănescu pentru că ne-a indicat locul în care se găseşte fotografia 
lui Dumitrescu Alexandru: ACNSAS, fond Penal, dosar nr. 25.390 (cota SRI) şi 1126 (cota 
CNSAS). 

2. Comisia prezidenţială pentru analiza dictaturii comuniste în România, Raport? final, ed.cit., p. 267. 

3. După alte surse, Dumitrescu ar fi preluat conducerea Penitenciarului Piteşti în 1949: Andrei 
Muraru (coord.), Dicţionarul penitenciarelor, Editura Polirom, laşi, p. 434. 

4. Mircea Stănescu, Titică Predescu, Procesele reeducării (1952-1960). Statul şi dreptul, instru- 
mente de represiune ale dictaturii comuniste, Fundaţia Culturală Memoria, Piteşti, 2008, p. 119. 

5. Comisia prezidenţială pentru analiza dictaturii comuniste în România, Raport final, ed.cit., p. 267. 

în frunte cu directorul şi ajutându-i pe bătăuşi: „Şi-a dezbrăcat haina şi i-a dat-o unui 
miliţian, era tot stropit de sânge şi ca pe nişte saci de cartofi îi arunca înapoi în cameră. 
Toată treaba asta a început pe la 7 jumătate şi pe la 11, aproape de 12, Dumitrescu, încă 
roşu de activitatea asta diabolică, a întrebat: Mai este cineva care vrea să facă pe 
zmeul, că eu nu mai pot să ba”. 

Alţi supraviețuitori povestesc că l-au văzut supraveghind prin vizor, împreună cu 
Nicolschi, Pantiuşa şi Dulgheru (ofiţer acoperit INU - Direcţia de spionaj a NKVD/ 
Dulberger Mişu), activitatea lui Ţurcanu. [...] 

Alţi foşti piteşteni sunt şi mai categorici: „Căpitanul Dumitrescu asista la reeducarea 
din camera 4 spital (...), unde venea tot mai des însoţit de nişte sublocotenenţi de 
securitate. (...) Suferinţa noastră avea parcă darul de a inspira căpitanului Dumitrescu 
şi însoţitorilor săi cea mai bună dispoziţie”. Iată şi un portret datorat cuiva care nu l-a 
cunoscut direct: „Era numit de apropiaţi nea Săndel şi avea aerul unei persoane fine 
şi distinse, agreabilă. Printre civilii din oraş avea reputaţia unui om foarte fin şi lumea 
chiar se mira că un om atât de delicat, bun dansator, elegant, chipeş, jucând bine 
bridge, avea o funcţie atât de incompatibilă cu firea lui... sensibilă” (Virgil Ierunca). 


Fostul deţinut politic Gheorghe Suroiu îşi aminteşte începuturile „reeducării” de 
la Penitenciarul Piteşti. În primăvara anului 1949, studenţii deţinuţi conduşi de Eugen 
Ţurcanu au început să-i bată cu cozi de mătură pe deţinuţii politici care se aflau în 
grupul lui Suroiu, pentru că nu voiau să li se alăture lor în procesul de „reeducare”. 


Uşa s-a deschis pe loc şi iată-l pe directorul Dumitrescu că apare cu o stinghie de lemn 
pătrat de esenţă tare în mână, urmat de o ceată întreagă de gardieni. Ia cuvântul 
Ţurcanu : 

— Domnule director, noi suntem o serie de studenţi care am renunţat la toate concepţiile 
obscurantiste mistico-legionare, burgheze şi de altă natură şi vrem să ne reeducăm spre 
a fi de folos societăţii, dar legionarii au sărit pe noi să ne omoare! [...] 

Atunci am luat cuvântul eu, zicându-i directorului : 

— Domnule comandant, în aceste condiţii care au apărut astăzi, noi nu suntem siguri 
pe vieţile noastre. 

— Ce măăă, nu mai sunteţi siguri pe vieţile voastre ? ! 

Şi începu să mă lovească cu acea stinghie de lemn până a obosit, iar noi toţi, şi mai ales 
cu, simţeam că suntem pierduţi. Nu a permis niciunuia din cei ciomăgiţi să ia cuvântul, 
ci, după ce a terminat de a mă bate ne-a zis la toţi: 

— Să nu mai aud nimic ! 

— Toată lumea face ce zic aceşti oameni cinstiţi care au lepădat banditismul şi sunt pe 
drumul cel bun !? 


Alexandru Dumitrescu a fost arestat pe 12 iulie 1953 şi anchetat până în 1957, 
când, prin Sentința nr. 101/16 aprilie, a fost condamnat la şapte ani de muncă silnică 
pentru „crimă de favorizare a actelor de teroare”3. La 17 iunie '57 a fost transferat la 
Văcăreşti, apoi mutat, după patru zile, la închisoarea Jilava“. După încă două zile a 


p—i 


Doina Jela, Lexiconul negru, ed.cit., pp. 109-110. 

2. Gheorghe Andreica, Mărturii... Mărturii... din iadul temnițelor comuniste, Bucureşti, Editura 
2000, 2000, pp. 50-51. 

Comisia prezidenţială pentru analiza dictaturii comuniste în România, Raport final, ed.cit., p. 267. 
4. Ibidem. 

fost transferat la Ocnele Mari, iar în 13 noiembrie 1957 a fost grațiat prin Decretul 
534/1957 al Prezidiului MANI. 

După ce a fost eliberat, a avut loc o dispută între Dumitrescu şi fosta lui soţie, 
Maria Ungureanu, cu privire la bunurile mobile (dispută mediată de Securitate)?. 
Ultima referire la existenţa sa datează din 1958, când se spune că locuia în Bucureştii 
Noi (Bucureşti)”. 

Grade succesive : locotenent-major (iul. 1951). 


DUMITRESCU ANDREI IOAN, locotenent-major, d.p. 
nr. 117 (n. 23 ian. 1928, mun. Bucureşti; d. 2001). 

Naţionalitatea : română. 

Originea şi apartenenţa socială : muncitor. 

Profesia de bază la încadrarea în MAI: contabil. 
iaia Funcții în organizații politice, de masă şi obşteşti: membru 

PCR din 1947. 

Studii civile: patru clase la Şcoala nr. 53 din Bucureşti 
(1935-1939) ; Liceul Comercial „Nicolae Bălcescu”, Liceul „Nicolae 
Creţulescu” şi Liceul „Voievodul Mihai” din Bucureşti (1939-1945). 

Stagiul militar : Centrul de Instrucție Securitate nr. 11 din Orăştie (nov. 1949- 
-6 mart. 1950). 

Studii militare: Şcoala de Educatori (Ofiţeri Politici) MAI nr. 2 din Oradea 
(6 mart.-dec. 1950). 

Studii politice : curs seral de partid de trei luni la Fabrica „Set” din Bucureşti (1946). 

Activitatea profesională: contabil la Uzinele Metalurgice „ILBRA” din Bucureşti 
(iul. 1945-aug. 1949); planificator contabil la IPEIL Câmpina (sept.-nov. 1949); 
locţiitor politic la Penitenciarul Arad“ (ian.-nov. 1951 şi oct. 1953-1 apr. 1956); 
ajutor de şef la Biroul de Presă al Direcţiei Politice din DGPCUM (nov. 1951-1952) 
şi lucrător de cadre în Serviciul Cadre din DLCM (1952-aug. 1953). În 1952, în timp 
ce se afla într-un control la UM nr. 4 Ocnele Mari, Dumitrescu l-a chemat pentru 
anchetă, la Biroul Tehnic al acestei unităţi, pe fostul general Emilian Ionescu (fost 
prim-aghiotant al Regelui Mihai), care la acea dată se afla internat în unitatea 
sus-menţionată. O notă informativă din 17 iulie 1952 trimisă de UM nr. 4 Ocnele 
Mari către Direcţia Politică din DGPCUM semnala discuţia dintre ofiţerul Dumitrescu 
şi fostul general Ionescu, la care au mai asistat locţiitorul politic al UM nr. 4 Ocnele 
Mari, locotenentul Ceauşu Gheorghe, şi internaţii administrativi Staicea V. Florian şi 
Iliescu Ştefan : 


Semnalăm că în ziua de 25 iunie 1952 cu ocazia controlului de sprijin efectuat de către 
Lt. Dumitrescu loan din DGPCUM, care a intrat în incinta unităţii ducându-se la 


Ibidem. 

Mircea Stănescu, Titică Predescu, op.cit., p. 195. 

Ibidem, p. 196. 

În 1951, comandant al Penitenciarului Arad era căpitanul Constantin Georgescu, fratele ministru- 
lui Afacerilor Interne, Teohari Georgescu. 

Biroul tehnic unde lucrau mai mulţi deţinuţi, a chemat la dânsul pe deţinutul criminal 
politic Emilian Ionescu, fost aghiotant al ex-regelui Mihai, cu care a avut următoarea 
discuţie : Astfel, a rugat pe susnumitul deţinut să-i descrie şi D-lui felul în care s-a 
desfăşurat actul de la 23 August 1944. Datorită faptului că acest deţinut Emilian 
Ionescu ar cunoaşte date cât mai amănunte în legătură cu acest eveniment, deoarece în 
acel timp era aghiotantul fostului Rege Mihai. Deasemeni, l-a mai rugat să-i destăi- 
nuiască impresii din călătoria pe care susnumitul deţinut a făcut-o la Londra în anul 
1947, împreună cu ex-Regele Mihai cu ocazia căsătoriei prinţesei, moştenitoarea 
tronului Angliei. În tot timpul discuţiilor Lt. Dumitrescu s-a adresat deţinutului Ionescu 
Emilian cu „D-le General” purtându-se cu acesta foarte politicos. 


În dosarul lui Dumitrescu se găseşte şi o declaraţie a internatului Staicea V. 
Florian, dată la 1 august 1952, care redă discuţia dintre Dumitrescu loan şi fostul 
general Ionescu Emilian : 


Dumitrescu loan: Ce meserii ai avut? 

Ionescu Emilian: Am fost general. 

D.I. : Ce funcțiuni ai avut? 

I.E.: Am fost ofiţer de cavalerie, apoi am urmat în Franţa o şcoală de tancuri şi — 
reîntors în ţară - am fost numit Comandant al Regimentului 1 Care de luptă din 
Târgovişte. 

D.I. : După aceasta ce ai făcut? 

I.E.: Am fost înaintat general de brigadă şi numit prim-aghiotant al fostului suveran 
Mihai I. 

D.I. : Ai dus-o bine în această funcţiune ? 

I.E.: Relativ bine, însă pe lângă solda mea de general nu primeam de la Palat decât o 
diurnă foarte mică în raport cu cheltuielile de reprezentare pe care le aveam. Fostul 
Suveran era foarte zgârcit. 

D.I.: Dar totuşi ai avut alte avantaje! 

I.E. : Este drept că am avut ocazia să merg la Londra în 1947 împreună cu familia regală. 
D.I.: La nunta principesei moştenitoare a coroanei Angliei, nu este aşa? 

I.E.: Da, exact. 

D.I.: Care a fost atmosfera la acea nuntă? A fost mult fast şi bogăţie? 

I.E.: Nu, a fost o nuntă modestă, deoarece în acel timp poporul englez era într-o mare 
criză economică şi mai ales alimentară. Casa Regală nu a vrut să jignească opinia 
publică printr-o risipă inutilă. 

D.I. : Bine dar ce făceai D-ta la Palat? 

I.E.: Eu eram şef al Casei Militare şi făceam în permanenţă legătura cu guvernul. 
Eram singurul ofiţer agreat de Dr. Petru Groza şi Dl. Ministru Teohari Georgescu. 
Când aceştia doreau să vină la Palat, întâi vorbeau cu mine la telefon şi eu le indicam 
orele când puteau fi primiţi. Cu Teohari Georgescu eram chiar în foarte bune raporturi. 
Îmi amintesc chiar că în timpul crizei alimentare mi-a aprobat în câteva rânduri să 
cumpăr alimente de la Economatul Ministerului de Interne. 

D.I. : Ce intenţionezi să faci când vei pus în libertate? 

I.E.: Intenţionez să învăţ cismărie. Este o meserie frumoasă. 

D.I. : Bine domnule, du-te! 


A fost şef al Biroului Penitenciare din Direcţia Regională MAI Arad (15 aug.-oct. 
1953). La 1 aprilie 1956 a fost retrogradat de la gradul de locotenent-major la cel de 

locotenent, scos din munca politică şi trecut în munca profesională ca referent tehnic II 
cultural educativ la formațiunea 0972 Brad Musariu (1 apr. 1956-?). Motivele pentru 
care conducerea DPLC a luat această decizie erau următoarele: Dumitrescu a 
subminat activitatea comandantului Penitenciarului Arad, maiorul Dirczi Pavel; 
muncă politică slabă; crearea unei atmosfere tensionate în unitate ; legături extra- 
conjugale. 

Grade succesive: sublocotenent (ian. 1951); locotenent (iul. 1951 şi 1956); 
locotenent-major (?). 


DUMITRESCU DUMITRU, căpitan. 
Activitatea profesională : locţiitor al Şefului Serviciului Colonii Minori din DPLC 
(11 febr. 1955). 


DUMITRESCU GHEORGHE, maior. 
Activitatea profesională : inspector de control în DGPCUM (iul. 1951). 


DUMITRESCU GHEORGHE OCTAVIAN, căpitan, d.p. nr. 343 (n. 26 mart. 
1920, mun. Bucureşti). 

Naţionalitatea : română. 

Originea şi apartenența socială : muncitor. 

Profesia de bază la încadrarea în MAI: tipograf linotipist. 

Funcţii în organizaţii politice, de masă şi obşteşti: membru PCR din 1945; 
membru în Comitetul Sindical al Tipografilor din Capitală la resortul economie şi 
producţie (1946-1949) ; activist al Uniunii Sindicatelor din Întreprinderile Poligrafice 
şi membru în Comitetul Executiv al Uniunii Sindicatelor Poligrafice Presă şi Cultură 
(1949-1952). 

Studii civile : patru clase la Şcoala de Băieți nr. 27 din Bucureşti (1927-1931) şi 
trei clase la Şcoala nr. 1 din Craiova (aug. 1953) ; trei clase industriale (1935-1938). 

Stagiul militar : Şcoala de Ofiţeri de Aviaţie Cotroceni (mart. 1939-mart. 1942). 
Până la sfârşitul celui de-al Doilea Război Mondial a mai fost concentrat de câteva ori 
la Centrul de Instrucție al Aviației din Bucureşti, fără a participa la luptele de pe 
front. 

Studii militare : Şcoala de Ofiţeri Politici de Rezervă (febr.-mart. 1951). 

Studii politice: Universitatea Serală de Marxism-Leninism a MSS (?) 

Activitatea profesională : ucenic şi muncitor la tipografia „Monitorul Oficial” 
(1934-15 ian. 1939). La 15 ianuarie 1939 a fost concediat împreună cu alţi colegi 
pentru că au solicitat creşterea salariilor ; muncitor la Tipografia „Universul” (1945). 
În data de 1 iulie 1952 a fost scos din munca sindicală şi încadrat în DGPCUM cu 
gradul de căpitan. A fost şeful Serviciului Cadre din DLCM (13 dec. 1952, 11 mart. 
1953) ; şeful Direcţiei Regionale MAI Craiova (11 mart. 1953-?); locţiitor al şefului 
Serviciului Cadre din DLCM (?-nov. 1954); locţiitor al şefului Serviciului Plan 
Producţie din DPLC (nov. 1954-30 nov. 1955). A fost trecut în rezervă la 30 noiembrie 
1955 prin Ordinul MAI nr. 4680. 

Grade succesive : căpitan (r) (1951); căpitan (1 iul. 1952). 

DUMITRESCU IOAN, locotenent-colonel. 

Activitatea profesională : inspector de cadre (15 nov. 1957) şi inspector prim de 
cadre în Serviciul Cadre al DGPCM (aug. 1966); instructor II de personal (19 aug. 
1968) şi instructor III de personal în Serviciul Personal din DGP (nov. 1970). 


DUMITRESCU ION PASCU-NICOLAE, colonel, f.e. (16 apr. 1922, mun. 
Buzău, jud. Buzău; d. 1995). 

Naţionalitatea : română. 

Originea şi apartenenţa socială : muncitor. 

Profesia de bază la încadrarea în MAI : electrician. 

Funcţii în organizații politice, de masă şi obşteşti: membru PCR din 1947. 

Studii civile : Facultatea de Drept (1964). 

Studii militare : curs superior de perfecţionare în URSS (iul. 1956-1 aug. 1957). 

Studii politice : Universitatea Serală de Marxism-Leninism (1952); Academia 
„Ştefan Gheorghiu” (1966). 

Activitatea profesională : funcţionar operativ, ajutor de şef de birou, şef de secţie, 
şef de serviciu şi locţiitor al şefului Direcţiei Regionale MAI Ploieşti (1949-1 iul. 
1956 şi 1 aug. 1957-1 dec. 1961), şef al Direcţiei Regionale MAI Ploieşti (1 dec. 


1961-1 apr. 1966). 
Petre Grigorescu, un cetăţean care a fost anchetat de Dumitrescu Nicolae, îşi 
aminteşte chinurile prin care a trecut la Securitatea din Buzău în 1949: 


Anchetatorul meu principal era Nelu Dumitrescu, un sublocotenent care vroia să se 
ridice şi care, într-adevăr, s-a ridicat... în câţiva ani de zile a ajuns comandantul 
Securităţii Regionale din Ploieşti. A ajuns în 4 ani de zile de la sublocotenent la 
colonel. El a fost unul dintre cei care i-au pus să mă zdrobească pe mine... 

La un moment dat, văzând că nu vorbesc nimic, m-au suit într-o maşină cu şase 
anchetatori, în altă maşină, în faţă, erau încă şase cu pistoale-mitraliere, şi încă şase în 
a treia maşină, jeepuri d-astea, mi se pare că nemţeşti... Şi ne-am pornit pe Valea 
Buzăului în sus. În sfârşit, am trecut prin Verneşti, Cândeşti, Cojasca, mai sus, 
Unguriu, Măgura, şi-am ajuns în Ciuta... Am urcat pe nişte serpentine şi-n vârful cel 
mai înalt a' oprit maşinile, le-a" pus cu luminile înspre mine, şi m-a” aşezat în partea 
dreaptă a drumului; de acolo se pornea o prăpastie adâncă până în Valea Buzăului. 
M-a’ aşezat în partea aceea a pantei, în timp ceei, cei 12 securiști, s-au aşezat în șanțul 
din stânga cu pistoale-mitraliere... M-au lăsat acolo cu luminile pe mine, dar eu am 
venit după ei imediat, cu mâinile legate în cătuşe la spate. „Nu, tu stai aici ! ” Se făceau 
că mă execută... Asta era strategia lor... În sfârşit, am rămas acolo, dar le-am spus: 
„Eu stau cu faţa înspre dumneavoastră, nu stau cu spatele”. Şi la un moment dat Nelu 
Dumitrescu ăsta a comandat „Foc! ”, şi toate cele 12 puşti-mitraliere s-au descărcat 
înspre mine... Sigur, ţiuiau pe la faţa mea, pe lângă mine, dar nu s-a-ntâmplat nimic, 
nu m-a atins nimic. Pe urmă i-a oprit. Juca teatru, aşa: „Cum? N-aţi putut niciunul 
să-l ochiţi pe el ? ”. Asta era pusă la cale de ei... Îi înjura Dumitrescu ăsta... Pe urmă... 
asta-i o chestie mai intimă... spune: „la căutaţi-l!”. Au venit doi şi m-au răsucit 
acolo... credeau că io am făcut pe mine de frică, dar nu se-ntâmplase asta, şi i-am spus 
lui Dumitrescu: „Nu, domne, nici satisfacția asta n-am vrut să v-o dau! ”. M-a pocnit 
în faţă, şi fugi la maşină... Şi ne-am întors la Buzău... şi m-a băgat la beci... Asta a fost 
una dintre încercările lor de-a mă înfricoşa. Vă daţi seama cam ce vroiau ei să facă cu 
mine ? 

Pe urmă m-au pus la încercări cu maşini din astea care transmit curent electric. Mi-au 
pus la degete nu ştiu ce acolo, şi-au început şi dădeau drumul... cum erau pe vremuri 
telefoanele... Cam astea erau maşinile care le întrebuinţau ei... Şi te zguduiau... N-au 
reuşit nici cu asta... 

Încă o chestie care trebuie negreşit spusă. La un moment dat m-au chinuit câteva 
săptămâni cum că aş fi primit nişte ajutoare de la unii legionari pentru o studentă din 
cartierul Mihai Viteazul din Buzău care era bolnavă şi trebuia ajutată. Adevărul este că 
nu ştiam nimic, absolut nimic, de lucrul ăsta, dar era o chestie, cât m-au chinuit... „Nu 
pot, domnule, să vă spun, pentru că nu e adevărat! ” La un moment dat spune: „Măi, 
banditule, dacă-ţi aduc pe cineva care ţi-a dat bani pentru studenta asta din cartierul 
Mihai Viteazu, ai să recunoşti ? ”. „Domn'le, dacă poate cineva să vină şi să spună c-am 
făcut eu lucrul ăsta, în momentul ăla am să recunosc. ” Dar nu era adevărat, nu făcusem 
aşa ceva... Şi mă cheamă la anchetă şi spune: „Întoarce-te cu spatele! ”. Sună după 
câteva minute : „Ia întoarce-te, Grigorescu ! Cunoşti pe omu” ăsta ? ”. „Da, îl cunosc.” 
„Cine este?” „Păi, este contabilul Burnel Nicolae, de la Schela Berca.” „Ia spune, 
Burnel, câţi bani i-ai dat tu lui Grigorescu pentru studenta din cartierul Mihai Viteazu ? ” 
Io m-am uitat lung la Burnel ăsta... Îl cunoşteam, era un om de treabă... El stătea cu 
capul în jos. Pe urmă ridică capul şi spune: „Nu-i adevărat, domnule, ce v-am spus, 
am minţit pentru că mă băteați şi nu ştiam ce să vă mai spun... V-am spus minciuna 
asta şi m-aţi lăsat în pace”. Io am zâmbit atunci. Anchetatorul era furios: „Duceţi-l 
de-aici ! ”. L-a dus p-ăla de-acolo şi mie îmi spune: „Râzi, banditule, râzi, că m-ai 
biruit. Ei, mâine să vezi dac-ai să mai râzi”. Şi începe să scrie pe-o hârtie o mulţime 
de nume de fete şi de femei pe care eu le cunoşteam. Dar cum aş fi putut eu să spun 
că: „Da, într-adevăr, domne, şi ele au fost amestecate”, sau nu ştiu ce...? Şi-am 
spus: „Nu cunosc pe nimeni de-aici”. „Nu-mi spune acuma, îmi spui mâine când am 
să te chem.” 

A fost una dintre cele mai groaznice clipe ale vieţii mele, pentru că într-adevăr eu 
cunoşteam femeile astea... Cum să mă duc să vorbesc despre ele şi a doua zi să le bage 
la puşcărie ? Ce-am să mai zic eu atuncea ? Că or să mă întrebe: „Ce-ai făcut Petrică, 
de ce ne-ai băgat? ”. Şi atunci am zis: „Decât să mai trăiesc aşa, mai bine să-mi pun 
“capăt zilelor”. Şi-a fost prima dată în viaţa mea când am avut slăbiciunea să spun că o 
să mă sinucid... pentru că sunt împotriva acestei chestii necreştineşti, şi noi ţinem la 
credinţa asta creştină... Şi mă gândeam cum să fac treaba asta, pentru că eram într-o 
temniţă, într-o boxă fără niciun geam, decât uşa care dădea într-un culoar, întuneric 
beznă... Au început să-mi curgă lacrimi din ochi şi să mă gândesc la mama mea: 
„Mamă, ai să mă ierţi tu pe mine pentru ce-ţi fac eu acuma ? ”. Am vrut să m-arunc cu 
capul în peretele din partea opusă şi să-mi sparg capul şi să mor.... Şi când stăteam aşa 
şi-mi curgeau lacrimi din ochi, a apărut mama mea în întuneric... Nu ştiu dacă vă daţi 
seama ce înseamnă asta... A apărut aşa în întuneric, în bezna care era, a apărut aşa 
într-o lumină şi mă certa: „Ce vrei să faci ? ”. Mama mea trăia atuncea... „Ce vrei să 
faci? Da’ pe noi cui ne laşi?” Şi când am strigat: „Mamă! ”... s-a făcut întuneric şi 
mama a dispărut. Atunci am zis: „Chiar dacă mă taie bucăţică cu bucăţică, n-am să 
mai vorbesc nimica”. Şi m-am liniştit, şi-am adormit până dimineaţa liniştit, pentru că 
mă gândeam : „De-acuma poate să facă ce vrea cu mine, că s-a terminat. N-are să mai 
poată să scoată din mine nimic”. 

Dimineaţa m-a trezit unu’ dintre caralii ăia şi m-a dus la anchetă. Dumitrescu era foarte 
liniştit, cum nu l-am văzut niciodată, că el întotdeauna era furios şi mă lovea. Şi mi-a 
spus: „Grigorescule, ancheta ta s-a terminat. Eu am luat din declaraţiile tale ce-am 
crezut mai semnificativ şi îţi dau declaraţia asta pe care-am făcut-o eu. Dacă vrei, o 
semnezi, dacă nu, tot o să fii condamnat”. Am văzut-o, într-adevăr era din tot ce 

spusesem eu, aşa că atunci când am auzit că s-a terminat ancheta, am semnat. Şi cu asta 
s-a terminat ancheta mea de la Buzău, în anul 19491. 


A fost comandant la Colonia de Muncă Vlădeni/formaţiunea 0868/Penitenciarul 
Vlădeni (1 iul. 1966-1 oct. 1969); ofiţer specialist I în aparatul central al DGP (1 oct. 
1969-1 dec. 1970); şeful Serviciului Supraveghere Informativă din DGP (1 dec. 
1970-1 iun. 1972); şef al Serviciului Contrainformaţii din DGP (ul. 1975). 

Grade succesive : sublocotenent (sept. 1948) ; locotenent (1949) ; locotenent-major 
(1950) ; căpitan (1953) ; maior (1954) ; locotenent-colonel (aug. 1958 şi iul. 1966); 
colonel (aug. 1964 şi iul. 1968). 

Decorații: medalia „Meritul Militar”, clasa a I-a (1954) şi clasa I (1958); 
medalia „Pentru servicii deosebite aduse în apărarea orânduirii sociale şi de stat” 
(1958); medalia „40 de ani de la înfiinţarea PCR” (1961); medalia „A XX-a 
aniversare a eliberării Patriei de sub jugul fascist” (1964); medalia „A XX-a 
aniversare a Zilei Forţelor Armate ale RPR” (1964) ; medalia „A XX V-a aniversare 
a eliberării Patriei” (1969); medalia „A 50-a aniversare a înfiinţării PCR” (1971); 
medalia „25 de ani de la proclamarea Republicii” (1972) ; medalia „30 de ani de la 
eliberarea României de sub dominaţia fascistă” (1974) ; Ordinul „Steaua RSR”, clasa 
a V-a (1958); Ordinul „Pentru servicii deosebite aduse în apărarea orânduirii sociale 
şi de stat” (1959); Ordinul „Meritul Militar”, clasa a III-a (1963) şi clasa a II-a 
(1968) ; Ordinul „Apărararea Patriei”, clasa a III-a (1964). 


DUMITRU CONSTANTIN TEODOR, locotenent-major, d.p. [p 
nr. 1412 (n. 17 sept. 1915, com. Cernica-Tânganu, jud. Ilfov). 

Naționalitatea : română. 

Originea şi apartenența socială : ţăran sărac. 

Profesia de bază la încadrarea în MAI: agricultor. 

Studii civile: patru clase în comuna natală (1922-1926). 

Stagiul militar : Regimentul 3 Grăniceri Cernăuţi (apr. 1937- 
-6 apr. 1941). În 1938, în timp ce deţinea funcţia de observator la pe rit 
Compania 2 Pază, a fost racolat de către un anume tovarăş Ionescu IE 
din oraşul Atachi, membru PCdR, în vederea transportării de 
documente şi informaţii peste graniţă. Acest post de observator se afla pe malul 
Nistrului, iar cel care-l ocupa trebuia să raporteze zilnic care erau mişcările gră- 
nicerilor sovietici de pe celălalt mal al Nistrului, din zona oraşului Moghilev. Iată 
ce spunea locotenentul Dumitru C. Teodor într-o autobiografie redactată la Brăila, la 
1 iulie 1952: 


El mia propus anumite cuvinte ca să muncesc cu el pentru interesul Partidului Comunist 
Român care luptă în ilegalitate, spunându-mi că trebui să luăm legătura cu Oameni 
Sovietici de peste frontieră din Oraşul Moghilev. Nu cunoşteam ce înseamnă această 
muncă şi îmi era frică că eu eram militar. Totuş acest Tov. ma convins şi după 2 luni 
de zile am trecut frontiera fraudulos cu el unde am făcut cunoştinţă cu 4 Ofiţeri Ruş 


1. Petre Grigorescu, interviu realizat la Buzău de Andrei Lascu, expert IICCR, 2 mai 2007. 
Interviul se află în Arhiva de Istorie Orală a IICCR, cotele 97-98. 

care au vorbit Româneşte cu mine. La această convorbire ce am avuto miau spus că 
când am să vin a doua oară sămi scriu o autobiografie a mea şi să leo dau după cum 
leam şi dato. La data de 21 Ianuarie 1938 am trecut prima dată peste frontieră cu Tov. 
Ionescu unde acolo am rămas înţeles că eu voi fi cel mai apropiat Tov. de muncă între 
Tov. Ionescu şi Ofiţeri Sovietici; acolo ei miau spus să ducem o muncă de colaborare 
şi să luptăm contra Burgheziei Române spunândumi că eu sunt copil de oameni Săraci 
şi nu Burghej. Din 1938 şi până în anul 1940 la data de 22 iunie eu am muncit între Tov. 
Ionescu şi Ofiţeri Sovietici: Tot materialul care mil dădea Tov. Ionescu şi anumită 
corespondenţă secretă eu îl dădeam Sovieticilor. Nu am primit nimic de la Sovietici nici 
Bani şi nici alte materiale pentru munca mea depusă, numai Tov. Ionescu mia cumpărat 
un costum de Haine şi pantofi spunândumi noi nu muncim pentru Bani şi muncim 
pentru partid, că când va veni partidul la conducere noi vom fi primi Tov. de muncă 
care am luptat pentru distrugerea Burgheziei şi Binele muncitorilor. 


Comunicarea cu inamicul a fost întreruptă temporar după cedarea Basarabiei din 
vara anului 1940, când unitatea sa a fost evacuată în oraşul Suceava. Tot la acea dată 
a încetat şi comunicarea cu misteriosul tovarăş Ionescu. Colaborarea cu ofiţerii 
sovietici a fost reluată pe cont propriu în decembrie 1940. În aceeaşi autobiografie, 
referitor la reluarea colaborării cu Armata Roşie, locotenentul Dumitru declara: 


Am primit ca sarcină de muncă, să aduc informaţi de toţi Comandanți unităţi cum 
trăieşte trupa ce armament are ce unităţi sunt pe zonă în apropiere de frontieră unde se 
lucrează fortificaţi de antiaeriană şi de motorizată unde sunt regimente de infanterie, să 
mă interesez ce divizie de Nemţi este la Iţcani Burdujeni şi Suceava infanterie sau 
motorizată să aflu unde se fac şosele spre frontieră şi unde se lucrează lini telefonice 
de comunicaţie spre Frontieră să aflu unde sunt comandamente de Ofiţeri Români şi 
Nemţi şi dacă vin noaptea în apropiere de frontieră, să mă interesez ce politică duc 
partidele despre un nou război şi contra cui: aceasta îmi era munca pe care trebuia să 
duc, decâte ori am trecut nu mai mia aduc aminte ştiu că Ofițerii sovietici îmi dădea 
Bani câte 5 şi 6 mii lei de cheltuială spunândumi că cu aceşti bani sămi fac interesele 
în muncă şi să nu intru în crâşme cu cineva. 


În februarie 1941, sovieticii i-au dat un pachet cu afişe procomuniste şi antigu- 
vernamentale pe care trebuia să le posteze în oraşele Rădăuţi, Botoşani şi Dorohoi. 
În această acţiune a mai fost ajutat de doi cetăţeni. În data de 6 aprilie 1941, a fost 
arestat la frontiera de pe Prut în timp ce încerca să treacă graniţa din nou, fiind apoi 
trimis în judecată pentru crimă de înaltă trădare - art. 190 Cod Penal. Curtea 
Marţială de pe lângă Comandamentul Militar din Cernăuţi l-a condamnat la 
muncă silnică pe viaţă în data de 25 octombrie 1941 prin sentinţa nr. 772. În ziua de 
16 noiembrie 1941 a fost încarcerat la Penitenciarul Principal Aiud, condus la acea 
dată de V. Băluţescu. Pedeapsa a executat-o în penitenciarele Suceava, Cernăuţi, 
Ploieşti şi Aiud. În ziua de 25 august 1944, la iniţiativa PCR, a fost eliberat din 
Penitenciarul Aiud împreună cu alţi 300 de tovarăşi!. Cu aceştia a venit la Bucureşti 
pentru a participa la mitinguri de susţinere a PCR-ului. După câteva săptămâni a 
reluat legătura cu sovieticii care l-au trimis la Moscova şi, mai târziu, în lagărul de 


1. În data de 31 august 1944 a fost amnistiat prin Înaltul Decret Regal nr. 442. 

la Mihailovka, unde a luat parte la procesul de triere a prizonierilor de război români. 
În 1945 a fost numit responsabil pentru un detaşament de 1.200 de prizonieri români 
care se aflau în acest lagăr. Tot cu aceştia a plecat la muncă în oraşul Comsomolsk 
(30 mai-dec. 1945). La sfârşitul anului 1945 a fost trimis în oraşul Ivanovka unde a 
fost numit în funcţia de responsabil al lagărului nr. 24 (ian. 1945-sept. 1947) ; a fost 
magazioner şi responsabil de pluton şi companie la Lagărul nr. 1 din Gorki (sept. 
1947-15 mai 1948 şi sept. 1948-apr. 1949); responsabil de pluton la Lagărul nr. 11 
din oraşul Balahna (15 mai-sept. 1948); responsabil de companie în lagărul de la 
Nikolaev (apr. 1949-mai 1950); responsabil de companie în Lagărul nr. 9 din 
Odessa! (mai-dec. 1950). 

Activitatea profesională : agricultor în gospodăria părintească (1926-1933 şi 
1936-apr. 1937); băiat de prăvălie la cârciumarul Costică Scărlăţoia de pe Şoseaua 
Pantelimon, Bucureşti (1933) şi ucenic la brutăria proprietarului Lisandru Mangu, de 
pe aceeaşi stradă (1933-1936). În decembrie 1950 a fost trimis în ţară cu un lot de 
1.200 de prizonieri români şi internat în Lagărul nr. 3 Rahova din Bucureşti. După 
câteva zile a fost adus la MAI pentru cercetări, unde i-a regăsit pe doi vechi tovarăşi 
cu care fusese închis în vremea guvernării Antonescu: Alexandru Nicolschi şi 
Mişu Dulgheru. La 15 ianuarie 1951, conducerea MAI l-a numit în comisia de 
repatriere a prizonierilor de război (15 ian.-15 mart. 1951); a fost şef de secţie la 
Direcţia Producţie (15 mart.-26 nov. 1951) şi subinspector în Corpul de Control şi 
Îndrumare din DGPCUM (26 nov. 1951-28 mart. 1952); comandant la Penitenciarul 
Brăila (28 mart. 1952-9 nov. 1953). La 11 ianuarie 1954, locţiitorul şefului DIP, 
maiorul Gheorghiu Mihai, a întocmit o notă-raport privind motivele destituirii din 
funcţia de comandant al Penitenciarului Brăila a locotenentului Dumitru Teodor. În 
nota-raport adresată locţiitorului ministrului Afacerilor Interne, generalul-maior Ady 
Ladislau, se menţiona că: ofiţerul a scos la munci deţinuţi preveniţi şi condamnaţi la 
pedepse de peste cinci ani, trimiţându-i la o unitate sovietică de pe lângă penitenciar 
(ordin primit de la Direcţia Regională a MAI Galaţi) ; a folosit în interesul peni- 
tenciarului unele obiecte ce aparţineau deţinuţilor ; nu a dus niciun fel de muncă 
politică în rândul cadrelor; a afirmat într-o şedinţă că „Partidul pune accent pe 
producţie nu pe politică” ; l-a bătut cu pumnii şi cu cizmele şi l-a băgat în lanţuri pe 
deţinutul Iosif Nicolae, care evadase în august 1953 ; a făcut unele reparaţii la câteva 
căruţe care erau proprietatea unui regiment de grăniceri (aceste reparaţii au fost 
efectuate de către deţinuţii fierari în atelierele penitenciarului) ; a ţinut personalul 
penitenciarului sub o permanentă teroare. De asemenea, a mai fost locţiitor de 
comandant pentru pază şi regim la Penitenciarul Buzău (1 mart. 1954-1 apr. 1955); 
comandant la Penitenciarul Cluj Minori (1 apr.-l oct. 1955); ajutor de serviciu al 
comandantului la Penitenciarul Cluj Tribunal (1 oct. 1955-30 iun. 1956). A fost 
trecut în rezervă la 30 iunie 1956 ca urmare a reducerilor de efective din MAI. 

Grade succesive : locotenent (mart. 1951); locotenent-major (1954). 

Pedepse : în 1955 Serviciul Cadre al DPLC l-a trimis la Penitenciarul Cluj Minori 
pe locotenentul Moldoveanu Ştefan, lucrător prim de cadre în acest serviciu, pentru 


1. În perioada în care a îndeplinit diferite funcţii în lagărele de prizonieri români, Dumitru Teodor 
nu a avut statutul de prizonier de război, ci a fost considerat cetăţean sovietic aflat la dispoziţia 
Armatei Roşii. 

a verifica unele probleme sesizate de organele de inspecţie ale DPLC. La faţa locului, 
locotenetul Moldoveanu a fost însoţit şi de către delegatul Comitetului Orăşenesc 
Cluj al PMR. Cei doi au constatat mai multe „lipsuri” la acest penitenciar : nerespec- 
tarea aplicării regimului la deţinuţii minori (Dumitru Teodor înjura minorii, îi trăgea 
de urechi şi îi înghiontea); micşorarea raţiei de mâncare prin introducerea unui 
polonic de măsură mai mică; comandantul şi-a confecţionat mai multe obiecte 
pentru uz personal fără a avea aprobare şi a folosit minorii pentru a-şi amenaja 
locuinţa ; eliberarea a cinci deţinuţi după termenul de expirare a pedepsei; neînţe- 
legeri între comandant şi locţiitorul său, locotenentul-major Incze Alexandru. Pentru 
toate acestea, locotenentul-major Dumitru Teodor a fost pedepsit cu 15 zile de arest 
la garnizoană şi reținerea a 25% din salariu pe timpul executării pedespei (1955)! ; 
zece zile de arest la garnizoană (oct. 1955); patru zile de arest la domiciliu cu 
prestarea serviciului (nov. 1955). 


DUMITRU FABIAN-CLAUDIUS, colonel (n. 1931; d. 2001). 
Activitatea profesională : şeful Serviciului Financiar şi CFI din DGP (17 mai 1986). 


DUMITRU MATEI-MIHAI ION?, general-maior (n. 24 mai 
1924, com. Baloteşti, jud. Ilfov). 

Naţionalitatea : română. 

Originea şi apartenența socială : ţăran mijlocaş. 

Profesia de bază la încadrarea în MAI: turnător. 

Funcţii în organizaţii politice, de masă şi obşteşti: membru 
UTC şi membru PCR din 1945; instructor pentru organizarea 
UTC-ului în judeţul Vlaşca (dec. 1944-mai 1945); secretar al 
Organizaţiei TP din sectorul CFR Bucureşti (iun. 1945-sept. 1946) ; 
responsabil cu munca tineretului în Sindicatul Salariaţilor CFR (oct. 
1946-mart. 1947) ; activist la Comisia de Tineret din Comitetul de Partid al Sectorului 
CFR Bucureşti (apr. 1947-apr. 1948) ; instructor la Secţia Organizatorică din Comitetul 
de Partid al Sectorului CFR Bucureşti (aug. 1948-sept. 1949); instructor (sept. 
1950-1952 şi oct.-nov. 1955) şi şef al Sectorului Pregătirii şi Perfecţionării Cadrelor 
din Secţia Organelor Conducătoare de Partid, Sindicale şi de UTM a CC al PMR 
(1952-1955). În dosarul de partid se găseşte o autobiografie din 11 aprilie 1955, în 
care Ion Dumitru spunea: 


În încheierea descrierii vieţei mele vreau să arăt că încă de tânăr (la 20 ani) am simţit 
sprijinul şi ajutorul partidului. Partidul m-a crescut şi m-a educat, m-a ajutat să-mi 
ridic nivelul de cunoştinţe politico-ideologice şi calificarea de activist, mi-a făcut 
educaţie partinică, m-a învăţat să urăsc şi să fiu necruţător faţă de duşmanul de clasă, 
m-a învăţat să lupt cu hotărâre pentru aplicarea liniei politice a partidului. Asigur partidul 
că în activitatea mea şi deacum înainte voi depune toate eforturile pentru îndeplinirea 
sarcinilor ce-mi vor fi încredințate, pentru aplicarea liniei politice a partidului”. 


1. Raport privind situaţia din penitenciarul Cluj Minori. 
2. Arhivele Naţionale Istorice Centrale, fondul CC al PCR, Secţia Cadre, dosar D-468. 
3. Ibidem, ff. 9-12. 

A mai fost prim-secretar al Comitetului Organizaţiei de Partid din MAI! (15 nov. 
1955-7 oct. 1961); membru ARLUS (1947); membru AVSAP? (1953). 


l. 


N 


La 17 august 1964, prin apariția HCM nr. 628 privind reglementarea salarizării ofițerilor 
activişti din cadrul Comitetului Raional de Partid din MAI, se prevedea faptul că, începând cu 
data de 1 august 1964, aceştia urmau să primească din partea MAI solda de grad potrivit gradului 
pe care îl aveau, sporul procentual de vechime şi ordinul de zi „50”. Activiştii Comitetului 
Raional de Partid MAI (în 1964 aceştia erau în număr de 14) erau recrutaţi din rândul ofiţerilor 
aparatului central al MAI, iar până la apariţia HCM nr. 628 aceştia erau salarizaţi în exclusivitate 
de Comitetul Orăşenesc de Partid Bucureşti, adică primeau numai salariul funcţiei de partid pe 
care o îndeplineau. Sursa: Arhiva Guvernului României, fond Hotărâri ale Consiliului de 
Miniştri, HCM nr. 628 din 17 august 1964. Acest act normativ a fost declasificat de Guvernul 
României prin HG nr. 130 privind declasificarea Hotărârilor Consiliului de Miniştri adoptate în 
perioada 1957-1965, publicată în Monizorul Oficial al României, nr. 114, 13 februarie 2008. 
La 30 octombrie 1952, prin Decretul nr. 415, a luat naştere Asociaţia Voluntară pentru Sprijinirea 
Apărării Ţării (AVSAŢ), după modelul Asociaţiei Voluntare Unionale pentru Sprijinirea Armatei, 
Aviației şi Flotei (DOSAAF) din URSS (fondată în 1927). Aceasta a trecut în decursul celor zece 
ani de existenţă prin mai multe forme de organizare : la 23 iunie 1953, prin Decretul nr. 261, 
AVSAŢ îşi schimba titulatura în Asociaţia Voluntară pentru Propagarea Tehnicii şi Culturii 
Fizice (AVTCF). Denumirea de AVTCF va fi schimbată, la rândul ei (în data de 17 august 1953 
prin Decretul nr. 343), în Asociaţia Voluntară pentru Sprijinirea Apărării Patriei (AVSAP). 
Această ultimă schimbare de titulatură s-a produs din cauza faptului că foarte mulţi oameni 
considerau că AVTCE era doar o asociaţie sportivă. 

Membrii AVSAP erau pregătiţi pentru a deveni cadre calificate în agricultură şi industrie, dar şi 
pentru a fi gata în orice moment să apere cu arma în mână republica populară. Noua organizaţie 
era chemată să-şi aducă contribuţia la pregătirea populaţiei civile pentru un eventual război cu 
Occidentul (structura organizatorică a asociaţiei era similară cu cea a DOSAAF, URSS). Prima 
organizaţie AVSAP a fost înfiinţată la 28 mai 1953 la Atelierele „Griviţa Roşie” din Bucureşti, 
având un efectiv de 400 de muncitori. Din punct de vedere organizatoric, AVSAP-ul avea, la 
nivel naţional, un Comitet Organizatoric Central (condus în 1958 de generalul-locotenent 
Paraschiv Alecu), iar la nivel local, comitete regionale, raionale, orăşeneşti şi organizaţii de 
bază (fabrici şi uzine, GAC-uri, GAS-uri, SMT-uri etc.). Aceste structuri erau conduse de ofiţeri 
activi ai MFA, activişti salarizaţi şi voluntari pregătiţi în şcolile centrale ale Comitetului 
Organizatoric Central care se ocupau de organizare, agitaţie şi propagandă (întâlniri între 
membrii AVSAP şi sportivi de performanţă, veterani de război ori aviatori ; proiecţii cinema- 
tografice ; concursuri ; excursii la locurile istorice ş.a.m.d.). La intrarea în AVSAP, voluntarii 
primeau un carnet de membru de culoare albastră şi o insignă, urmând să plătească şi o cotizaţie 
modică lunară. Ei erau iniţiaţi în diferite discipline militare, tehnico-militare, de aviaţie şi 
marină, în cadrul numeroaselor cursuri, cluburi şi cercuri de conducători şi mecanici auto, de 
motociclişti şi tractorişti, de transmisiuni (o serie întreagă a unor radiocluburi de radioamatori 
înfiinţate în anii '50 au continuat să fucţioneze şi după 1989), de constructori de poduri şi 
drumuri. Sporturile care se practicau sub egida AVSAP erau: paraşutismul, planorismul, 
aeromodelismul (acestea se practicau în şcolile de aviaţie ale organizaţiei), navomodelismul, 
poliatlonul nautic, tirul, schiul şi călăria. Instituţii similare funcționau şi în celelalte ţări ale 
lagărului socialist: Clubul Central al Apărării şi Sportiv (RP Chineză), DOSAAF (URSS) ; 
DOSO (RP Bulgară); Asociaţia pentru Sport şi Tehnică - GST (RDG). Numărul membrilor 
asociaţiei a crescut de la an la an ; astfel, la 1 noiembrie 1954, AVSAP-ul număra 1.085.400 de 
membri grupaţi în 18 comitete organizatorice regionale, 215 comitete organizatorice raionale şi 
orăşeneşti şi 15.160 de organizaţii de bază; în 1959 erau 1.380.766 de membri, iar în 1960, 
2.343.103 membri. Cu toate că AVSAP-ul a format de-a lungul anilor mii şi mii de specialişti, 
a Organizat zeci de mii de conferinţe şi a obţinut o serie întreagă de rezultate notabile în 
practicarea sportului de masă, activitatea asociaţiei pe linia pregătirii populaţiei pentru apărarea 

Studii civile : şapte clase în comuna natală (1939); patru clase industriale la 
Şcoala de Elevi Meseriaşi de pe lângă Atelierele Principale TC CFR Bucureşti 
(1940-1943). În anii '60 a absolvit liceul, ASE-ul şi un curs postuniversitar. 

Studii politice: Şcoala Prieteniei Româno-Sovietice de la Constanţa (mai-iul. 
1948); Universitatea de Partid „Ştefan Gheorghiu” (oct. 1949-iul. 1950); Şcoala 
Superioară de Partid „Ştefan Gheorghiu”, învăţământ fără frecvenţă (1956-1961). 

Activitatea profesională : ucenic la Tipografia „Cartea Românească” din Bucureşti 
(dec. 1939-iul. 1940); ucenic (aug. 1940-nov. 1943) şi lucrător la Atelierele Prin- 
cipale TC CFR Bucureşti (dec. 1943-dec. 1944); secretar general al MAI (7 oct. 
1961-1 ian. 1970); şef al DGP (1 ian. 1970-31 dec. 1971). Dosarul de partid care se 
păseşte la ANIC oferă informaţii numai până în anul 1960. La Arhiva ANP, pe 
numele lui Ion Dumitru se găseşte doar o fişă de evidenţă în care sunt menţionate 
datele de stare civilă, gradele militare şi funcţiile deţinute în aparatul central al MAI 
între anii 1955 şi 1971. Mai multe date biografice despre Dumitru lon se găsesc în 
dosarul profesional al ofițerului pe care nu am avut ocazia să-l consultăm, el 
aflându-se probabil în custodia Arhivei MIRA. 

Grade succesive : colonel (1962); general-maior (1966). 

Decorații : medalia „A V-a aniversare a RPR” (1952); Ordinul „Muncii”, clasa 
a III-a (1954); Ordinul „23 August”, clasa a V-a (?). 


patriei nu s-a ridicat la parametrii scontaţi. În ultimii ani ai existenţei sale, multe dintre 
atribuţiile care îi reveneau în instruirea militară a tineretului au fost mutate la alte ministere, 
AVSAP-ului rămânându-i ca sarcină numai mobilizarea membrilor săi de a participa la şedinţele 
de pregătire militară. Această stare de lucruri a dus la desfiinţarea AVSAP în data de 3 martie 
1962, odată cu apariţia Decretului nr. 135 din 3 martie 1962 (nepublicat), privind încetarea 
activităţii AVSAP prin contopirea ei cu Uniunea de Cultură Fizică şi Sport (UCFS), după ce mai 
întâi se luase decizia de desființare, într-o Hotărâre a Biroului Politic al CC al PMR. Membrii 
AVSAP au fost îndrumați să se înscrie în asociaţiile sportive ale UCFS, iar oficiosul AVSAP, 
Pentru Apărarea Patriei, a fost preluat de UCFS. 


E 


ENE MARIN CONSTANTIN, locotenent-colonel, d.p. nr. 505 
(n. 20 aug. 1926, com. Scorniceşti, jud. Olt). 

Naţionalitatea : română. 

Originea şi apartenenţa socială : ţăran sărac. 

Profesia de bază la încadrarea în MAI: muncitor necalificat. 

Funcții în organizații politice, de masă şi obşteşti: membru 
UTM din 1950 şi membru PMR din 1964; secretar al organi- 
zaţiei UTM din Colonia de Muncă Bârcea Mare (1952). 

Studii civile : cinci clase în comuna natală (1933-1937) ; şi-a 
completat studiile elementare, clasele a V-a, a VI-a şi a VII-a, la Liceul „Sfântul 
Sava” din Bucureşti (1956); Şcoala de Calificare Conducători Auto, Bucureşti 
(1957); Liceul Seral de Cultură Generală din Bucureşti (1972). 

Stagiul militar : Şcoala Regimentară de la Centrul de Instrucție Securitate Radna 
şi Centrul de Instrucție Securitate nr. 13 Sibiu (1948-oct. 1950). 

Studii militare : cursul de ofiţeri penitenciare la Şcoala de Cadre Profesionale 
Jilava din DGPCUM (apr.-7 nov. 1951) ; curs de perfecţionare a cadrelor de conducere, 
profil penitenciare, la Şcoala de Ofiţeri MAI nr. 2 Bucureşti - DGM (15 sept. 
1960-23 aug. 1961). 

Activitatea profesională : agricultor în gospodăria părintească (1937-1938, 1944-1945, 
1947-1948 şi 1950-apr. 1951); cioban la proprietarul de oi T. Popescu din comuna 
natală (1938-1939) ; băiat de prăvălie la depozitul de vinuri al proprietarului loan 
Doroangă din comuna Palanca, judeţul Ilfov (1939-1944); slugă la „chiaburul” 
Dumitru Enache din comuna Palanca, judeţul Ilfov (1945-1947) ; instructor de pază 
în Direcţia Pază din DGPCUM (nov. 195l-ian. 1952). La 1 februarie 1952 a fost 
înfiinţată Colonia de Muncă Bârcea Mare, Ene fiind repartizat aici în funcţia de 
comandant de pază (1 febr.-30 dec. 1952); comandant de pază la formațiunea 0880 
Simeria (1 ian.-l mai 1953); comandant de pluton la Şcoala de Ofiţeri Lagăre şi 
Penitenciare Sibiu - DLCM/UM 0818 (iun.-25 iul. 1953); comandant de pluton de 
pază la Colonia de Muncă Bicaz/formaţiunea 0871 (aug.-l nov. 1953). O notă-raport a 
şefului Serviciului Operativ din MAI, locotenent-colonel Stoilescu Coman, adresată 
locţiitorului ministrului Afacerilor Interne, general-maior Ady Ladislau, menţiona : 


În ziua de 19 iulie a.c. slt. Ene Constantin aflându-se în excursie la cheile Bicazului şi 
fiind în stare de ebrietate, a avut o serie de exprimări şi gesturi nepermise faţă de alte 

persoane civile prin care a scăzut prestigiul şi autoritatea cadrelor. La înapoierea din 
excursie, a mers pe scara maşinei, de unde scuipa, înjura şi dădea cu piciorul în diferiţi 
civili pe lîngă care trecea maşina. Tot în acest timp venind cu maşina spre Colonie, în 
drum a întâlnit doi Caporali beţi care se certau cu un civil, Slt. Ene Constantin a oprit 
maşina şi dându-se jos a luat la bătae pe civil, fapt ce a făcut să intervină comandantul 
Unităţii pentru a-i despărţi. Tot Slt. Ene aflându-se la un bal în comuna Bicaz, s-a bătut 
cu civilii împreună cu un ofiţer de Pompieri. (...) În calitatea sa de comandant de pază, 
atitudinea lui faţă de subalterni lasă mult de dorit, iar atunci când i se cer lămuriri şi 
sprijin de către subalternii săi, începe să-i înjure şi să-i dea afară din birou!. 


Odată cu desfiinţarea coloniei de la Bicaz, în noiembrie 1953, ofiţerul a fost mutat 
din nou în aparatul central al Direcţiei, în funcţia de profesor II la cursul de 
recalificare supraveghetori de la Şcoala de Supraveghetori Rahova - DPLC (1 nov. 
1953-1 oct. 1954); a fost inspector în Serviciul Pază şi Regim din DPLC/DGPCM 
(1 oct. 1954-1 iun. 1958); locţiitor de comandant pentru pază şi regim la formațiunea 
0861 Brăila-Tichileşti (1 iun. 1958-1 iul. 1959); şef de secţie la Colonia de Muncă 
Rahova/formaţiunea 0964 Bucureşti (1 iul. 1959-1 febr. 1960). Ca urmare a desfiin- 
ţării Coloniei de Muncă Rahova, în februarie 1960, Ene a fost transferat în funcţia de 
ofiţer de serviciu prim la Penitenciarul Văcăreşti (1 febr. 1960-1 oct. 1961 şi 1 aug. 
1967-13 apr. 1972). Într-un referat întocmit de Serviciul Cadre al DGPCM se spunea : 


În funcţiile încredințate a reuşit ca în general să execute în mod satisfăcător atribuţiunile 
de serviciu, iar în controalele executate la unităţi (în perioada cât a fost instructor) a dat 
unele îndrumări competente. Tot în această perioadă respectiv 1957 a absolvit şcoala 
generală. Au fost însă unele situaţii când ofiţerul a consumat în mod excesiv băuturi 
alcoolice, uneori devenind în stare de ebrietate şi provocând scandal cu unele persoane 
civile, pentru care a fost de mai multe ori pedepsit disciplinar, totalizând 40 de zile de 
arest. De asemenea era apreciat ca element excesiv de nervos şi folosea în multe 
împrejurări glume de prost gust, fiind astfel discutat negativ de colectivul în care lucra. 
(...) Maiorul Ene Constantin, a avut o serie de lipsuri în muncă şi în principal în viaţa 
particulară, unele foarte grave, pentru care este compromis faţă de cadrele unităţii. Aşa 
de pildă în perioada 1963-1965, a fost pedepsit de 6 ori, totalizând 30 zile arest, 
precum şi avertisment „că nu corespunde pe deplin funcţiei ce ocupă”, pentru lipsă de 
control asupra subordonaţilor, propuneri pentru eliberarea eronată a unor condamnaţi, 
în calitate de preşedinte al comisiei pentru aplicarea DL 720/1956, practicarea jocului 
de biliard la clubul unităţii pe bani şi băuturi alcoolice, etc. Fiind element necinstit şi 
dovedind atitudine de căpătuială, în 1964 a decontat un bilet IRTA, luat de la o 
persoană particulară, în valoare de 91 lei, deşi pe distanţa Constanţa-Hîrşova s-a 
deplasat cu mijloace ocazionale, i s-a oferit şi a acceptat unele cantităţi de produse 
lactate de la punctul ICIL GAS Salcia, fără plată, pe motiv că deţinuţii au lucrat 
calitativ şi a consumat de asemenea gratuit băuturi alcoolice la vinalcool local. Deosebit 
de grav este şi faptul că în ianuarie 1966, prin intermediul unui deţinut, a sustras de la 
un cetăţean o damigeană cu 10 litri vin, jumătate din cantitate fiind consumată de ofiţer 
şi unii subalterni, care după maximum o oră, trebuiau să intre în serviciu. Ofiţerul a 


1, „Notă-raport” a Serviciului Operativ din MAI, nr. 00/248495/3.12.1953. Documentul poartă 
menţiunea „strict secret” şi este semnat de şeful Serviciului, locotenent-colonel Stoilescu 
Coman. 

atras atenţia deţinutului cât şi subalternilor, să nu raporteze despre fapta comisă. Este 
o fire extrem de nervoasă, irascibil la critică şi neprincipial în relaţiile cu oamenii!. 


De asemenea, a fost şef al Secţiilor „Piatra” şi „Ostrov” din formațiunea 0957 
Ostrov (1 oct. 1961-1 sept. 1966). În 1964, ca urmare a bunelor rezultate obţinute în 
timpul campaniilor agricole din Balta Brăilei, Ene Constantin a fost evidenţiat în 
organul de presă al MAI În slujba patriei. De asemenea, în perioada inundaţiilor din 
vara anului 1965, ofițerul a contribuit la întărirea digurilor pe o distanţă de 8 km. A 
fost ofiţer de serviciu prim la formațiunea 0876 Periş (1 dec. 1966-1 aug. 1967); 
locţiitor de comandant al Secţiei „Arcuda” din Penitenciarul Văcăreşti (13 apr. 
1972-1 aug. 1973) şi comandant al Secţiei „Carantină” din Penitenciarul Bucureşti 
(1 aug. 1973-31 aug. 1977). A fost trecut în rezervă la 31 august 1977 prin Ordinul 
MI nr. 1l/02349. 

Grade succesive : sublocotenent (nov. 1951) ; locotenent (1953) ; locotenent-major 
(1956); căpitan (1959); maior (1965); locotenent-colonel (1973). 

Decorații : medalia „În Serviciul Patriei Socialiste”, clasa I ( 1963) ; medalia „25 de 
ani de la proclamarea Republicii” (1972); medalia „30 de ani de la eliberarea 
României de sub dominaţia fascistă” (1974) ; Ordinul „În Serviciul Patriei Socialiste”, 
clasa a III-a (1966) ; Ordinul „Meritul Militar”, clasa a II-a (1971). 

Pedepse : cinci zile de arest la garnizoană pentru că a arestat nişte muncitori şi i-a 
ţinut ilegal în unitate (1952) ; trei zile de arest cu prestarea serviciului pentru atitudine 
necorespunzătoare faţă de cadrele Coloniei de Muncă Bicaz şi ale Şcolii de Supra- 
veghetori de la Rahova - DPLC (1954) ; „mustrare scrisă” pentru că a percheziţionat 
în mod abuziv o femeie (1955); 15 zile de arest la garnizoană pentru consum 
exagerat de băuturi alcoolice şi neseriozitate în anturajul unor cadre de la Penitenciarul 
Timişoara şi al unor femei de moravuri uşoare, în timp ce se găsea în misiune 
ordonată (1958) ; „observare în scris” pentru deficienţe la resortul pachete şi vorbitor 
din cadrul formaţiunii 0861 Brăila-Tichileşti (1959) ; zece zile de arest la domiciliu 
pentru evadarea a doi deţinuţi (1961); cinci zile de arest la garnizoană pentru 
superficialitate în muncă (1963) ; 15 zile de arest la garnizoană pentru eliberarea a 20 
de deţinuţi (1963); „avertisment că nu corespunde pe deplin funcţiei ce ocupă” 
pentru abateri repetate : decontarea ilegală a unor bilete de călătorie, prezentarea la 
serviciu sub influenţa băuturilor alcoolice, folosirea unor metode neregulamentare în 
munca cu deţinuţii (bruscări şi ameninţări), superficialitate în muncă (1964) ; cinci 
zile de arest la garnizoană pentru lipsă de vigilenţă : a intrat în izolatorul de pedeapsă 
al unităţii împreună cu doi subofiţeri, iar în urma lor un deţinut a închis uşa şi a tras 
zăvorul, încuindu-i înăuntru (1965). 


l. „Referat de cadre întocmit” de Serviciul Cadre al DGPCM pe numele maiorului Ene Marin 
Constantin. Documentul nedatat este semnat de şeful Serviciului Cadre din DGPCM, maiorul 
Buican Ştefan, de şeful Secţiei Cunoaşteri şi Repartizarea Cadrelor din acelaşi serviciu, căpitanul 
Rancea Grigore, şi de şeful Direcţiei Pază şi Regim din DGPCM, locotenent-colonel Gheorghiu 
Anton. 


FETCU GHEORGHE CONSTANTIN, colonel, d.p. nr. 1202 
(n. 4 apr. 1924, com. Şipote, jud. Iaşi; d. 1992). 

Naţionalitatea : română. 

Originea şi apartenența socială : funcţionar. 

Profesia de bază la încadrarea în MAI: sudor-ajustor. 

Funcţii în organizaţii politice, de masă şi obşteşti: membru 
UTC şi membru PCR din 1945; secretar al celulei PCR din Ate- 
lierele „Ludovic Ruffer” (15 sept. 1945-?) ; secretar al Comitetului 
UTC din sectorul I Galben din Bucureşti (febr.-aug. 1947) ; membru 
în Biroul şi în Comitetul UTC al Capitalei (aug.-nov. 1947) ; instruc- 
tor al CC al UTC (nov. 1947-febr. 1948); membru în Comisia de Validare a 
Congresului Organizaţiei Unice Revoluţionare a Tineretului Muncitor din RPR! şi 
membru în CC al UTM? (1949-?); membru în Comitetul de Partid din DGP (1970). 

Studii civile : clasele I şi a II-a la Chişinău (1932-1934), clasa a III-a la Oradea 
(1934-1935) şi clasa a IV-a în comuna natală (1935-1936); Şcoala Profesională de 
Ucenici Bucureşti (1937-1941); Şcoala de Zbor fără Motor ARPA de la Dudeşti- 
-Cioplea (aug.-oct. 1940); elev-pilot la Şcoala Militară de Adjutanţi Aviatori în 
Rezervă din cadrul Centrului Militar de Pilotaj Buzău (aug.-sept. 1943); Şcoala 
Medie Muncitorească nr. 4 din Bucureşti, secţia umanistă (1958-1961). 

Stagiul militar : Centrul Militar de Pilotaj Buzău (sept. 1943-apr. 1945). Despre 
activitatea petrecută alături de unitatea sa pe frontul de vest, într-o autobiografie din 
6 septembrie 1960, Fetcu povesteşte următoarele : 


Odată cu venirea trupelor sovietice am demascat acestora o serie de manifestări 
duşmănoase ale unor ofiţeri din unitate. De exemplu: Comandantului Comisiei Aliate 
de Control din Buzău am sesizat ordinul telefonic al gen. Rădescu - ca unitatea noastră 
să ocupe prefectura din Buzău şi alte instituţii publice. Ştiu că numai după câteva ore 
unitatea noastră a fost dezarmată de reprezentanţii Comisiei Aliate de Control (ofiţeri 
sovietici). De asemenea am demascat un grup de ofiţeri care organizau prădarea unor 
trenuri cu mărfuri sovietice: Cpt. Calafeteanu care era cu B 2 (Biroul 2 - n.n.) din 
unitate - mă făcea trădător în faţa unităţii - odată ma şi bătut. 


1. Tânărul muncitor, 20 martie 1949, p. 1. 
2. Tânărul muncitor, 22 martie 1949, p. 1. 

Studii militare: Şcoala Militară de Adjutanţi Aviatori în Rezervă din cadrul 
Centrului Militar de Pilotaj Buzău (oct.. 1943-1945). 

Studii politice : Şcoala de Cadre a CC al PMR de trei luni de la Constanţa (dec. 
1946-febr. 1947); Universitatea Serală de Marxism-Leninism (1950-1952); Uni- 
versitatea de Partid, secţia filosofie (1961-1964) ; Facultatea de Istorie-Filosofie din 
cadrul Academiei de Ştiinţe Social-Politice „Ştefan Gheorghiu”, învăţământ fără 
frecvenţă (?-1973). 

Activitatea profesională : ucenic sudor la Fabrica de Avioane „Set” (27 oct. 
1937-1 sept. 1940); sudor la: Atelierele „Peleanu” din Bucureşti (1 sept. 1940- 
-1 mart. 1941), Fabrica de Avioane „ICAR” din Bucureşti (1 mart.-aug. 1941) şi la 
Atelierele „Ludovic Ruffer” din Bucureşti (oct. 194l-aug. 1943 şi apr. 1945-mart. 
1946). În primăvara anului 1946 a fost scos din producţie şi trimis în munca de partid 
ca activist ; a fost şeful Secţiei UTM din Direcţia Generală Politică din MAI (1 iul. 
1949-aug. 1950) ; şef al Secţiei Organizare şi Instructaj şi locţiitor al şefului Direcţiei 
Organizare şi Instructaj din Direcţia Generală Politică din MAI (aug. 1950-sept. 
1952). Odată cu desfiinţarea Direcţiei Generale Politice din MAI, tânărul maior de 
securitate Fetcu Constantin a fost numit în funcţia de locţiitor al directorului general 
al DGM (sept. 1952-oct. 1953); de asemenea, a fost locţiitor al şefului Serviciului 
Politic din DTOP (oct. 1953-oct. 1954); şef al Serviciului Politic (15 oct.-l dec. 
1954) şi locţiitor al directorului general al DPLC/DGPCM (1 dec. 1954-1 iul. 
1956) ; locţiitor al directorului general pentru munca politică din DGPCM (1 iul. 
1956-1 sept. 1958). 

Comandant al Coloniei de Minore Roşu/ISRM Roşu (1 sept. 1958-1 aug. 1967). 
Un raport întocmit la 12 februarie 1965 de către un colectiv de ofiţeri din Direcţia 
Cadre a MAI şi Serviciul Cadre din DGPCM prezenta adjunctului ministrului Afacerilor 
Interne, general-maior Alexandru Dănescu, situaţia de la Colonia de Minore Roşu: 


Referitor la folosirea unor metode pedagogice contraindicate, s-au constatat urmă- 
toarele : mult timp, la Colonia Roşu, din iniţiativa col. Fetcu C., a existat un detaşament 
al minorelor eliminate, care erau izolate de restul colectivului, desfăşurau activitatea 
pe baza unui program special şi erau folosite la diverse munci în colonie. Această 
problemă a fost cercetată în anul 1963 şi s-a dat ordin a se desfiinţa detaşamentul în 
cauză, întrucât era o metodă ce contravine principiilor pedagogice. Legat de această 
problemă subliniem că tov. Fetcu C. a comentat şi întârziat executarea ordinului. 
Apreciem că prin pedepsirea minorelor cu munca, ducea la deformarea concepţiei 
minorelor despre muncă, care în loc să fie privită ca o datorie de onoare, era privită ca 
o povară, munca nu poate fi o pedeapsă, ci o cinste. (...) Dacă până în anul 1963, 
numărul de minore fugite din colonie, raportate la efectivul existent, a fost în descreş- 
tere, în anul 1964 şi îndeosebi începând din luna iunie a.c. a crescut în mod consi- 
derabil. În anul 1963, la un efectiv de 606 minore, au fugit 36, iar în anul 1964, la un 
efectiv de 679, au fugit 85 de minore, din care 21 până în mai inclusiv, iar 64 din iunie 
şi până la 26 octombrie 1964. Menţionăm că în această cifră nu sunt incluse minorele 
care au fugit dar au venit singure înapoi sau au fost prinse în cursul aceleiaşi zile. (...) 
La 20 octombrie a.c. nu se terminase echiparea de iarnă a minorelor, parte din ele 
umblând desculţe. Tot la aceiaşi dată, nu au fost luate măsuri de tăiere a lemnelor 
pentru colonie şi ca urmare în clase era frig, iar învăţământul se desfăşura în condiţii 
necorespunzătoare (...) în activitatea lui (a colonelului Fetcu - n.n.), s-au făcut simţite 
o serie de lipsuri ca: ameninţarea, bruscarea şi jignirea cadrelor, în lipsa de tact în relaţiile 

de serviciu, care au făcut ca mulţi salariaţi ai coloniei să se teamă de el. Şi cu această ocazie 
s-a constatat că col. Fetcu a permis elevelor să-l informeze despre activitatea cadrelor!. 


Raportul se încheie cu propunerea de scoatere a colonelului Fetcu din funcţia de 
comandant al coloniei şi de punere a acestuia la dispoziţia DGPCM, lucru care s-a 
petrecut abia doi ani mai târziu. A fost şef al cursului de perfecţionare de pe lângă 
Penitenciarul Jilava, Secţia Şcoală Perfecţionare Subofiţeri DGPCM (1 sept. 1967- 
-l iul. 1968); ofiţer control II la Serviciul Reeducare Deținuți (1 iul. 1968-1 oct. 
1969) ; ofiţer instructor I, II, III şi ofiţer specialist II în Direcţia Pază şi Regim din 
DGP (1 oct. 1969-1977). În Direcţia Pază şi Regim, Fetcu a lucrat în cadrul 
compartimentului cultural-educativ, unde a elaborat diferite programe de activităţi 
politico-ideologice şi culturale care-i vizau pe deţinuţi?. În 1976, a fost detaşat timp 
de 125 de zile în funcţia de locţiitor al şefului Şcolii de Subofiţeri de la Feteşti. 

Soţia ofițerului, Fetcu Alice, a fost activistă a CC al UTM la Secţia Relaţii cu 
Străinătatea (1952-1958) şi adjunctă a şefului acestei secţii (1958-?). 

A fost trecut în rezervă în 1977 prin ordinul MI nr. 11/02040. 

Grade succesive : căpitan (1 iul. 1949); maior (30 dec. 1949) ; locotenent-colonel 
(1 nov. 1951); colonel (1 nov. 1957). 

Decorații : medalia „Muncii” (1949); medalia „Eliberarea de sub jugul fascist” 
(1949); medalia „Meritul Militar”, clasa a II-a (1955); medalia „Pentru servicii 
deosebite aduse în apărarea orânduirii sociale şi de stat” (1958); medalia „În 
Serviciul Patriei Socialiste”, clasa I (1963); medalia „A XX-a aniversare a Zilei 
Forţelor Armate ale RPR” (1964); medalia „A 50-a aniversare a înfiinţării PCR” 
(1971) ; medalia „25 de ani de la proclamarea Republicii” (1972) ; medalia „30 de 
ani de la eliberarea României de sub dominaţia fascistă” (1974) ; Ordinul „Muncii”, 
clasa a III-a (1962); Ordinul „În Serviciul Patriei Socialiste”, clasa a III-a (1964) ; 
Ordinul „Meritul Militar”, clasa a II-a (1969) şi clasa I (1974). 

Pedepse : zece zile de arest la domiciliu (?); „mustrare scrisă” pentru lipsă de 
exigenţă în privinţa cadrelor (1960); „avertisment că nu corespunde pe deplin 
funcţiei” (1965). 


FICIORU (FECIORU) IOSIF ION, colonel, d.p. nr. 1195, f 
(n. 4 aprilie 1928, com. Cucerdea, jud. Mureş). 

Naţionalitatea : română. 

Originea şi apartenenţa socială : muncitor. 

Profesia de bază la încadrarea în MAI: electrician. 

Funcții în organizații politice, de masă şi obşteşti: membru 
PCR din 1946; activist în Biroul Judeţenei TP, după absolvirea 
Şcolii Electorale de 21 de zile de la Mârşa-Avrig (1947) ; activist 
la Secţia Organizatorică a Judeţenei PMR Târnava Mică (1949). 


1. Raportul este semnat, din partea Direcţiei Cadre a MAI, de maiorul Alexandru Ion şi căpitanul 
Boteanu Nicolae, iar din partea DGPCM, de maiorul Gheorghe Constantin şi angajatul civil 
Hanschel Ferdinand. 

2. În 1973, a întocmit studiul „Contribuţii la studierea posibilităţilor de optimizare a acţiunii educa- 
tive organizate cu deţinuţii în penitenciare, în scopul reeducării prin muncă şi pentru muncă”. 

Studii civile: Şcoala Profesională de Ucenici Târnăveni (1942-1946); studii 
liceale în Tulcea şi Constanţa (1961-1966); Facultatea de Drept (1970-1975). 

Stagiul militar : Regimentul 2 Aviaţie Craiova (nov. 1949-ian. 1950). De aici, în 
ianuarie 1950, a fost selecționat pentru Şcoala de Ofiţeri Politici MFA Ineu, iar în 
iunie 1950 a fost recrutat pentru Şcoala Specială de Contrainformaţii km. 32 Periş, 
pe care a terminat-o la 23 august 1950, cu gradul de locotenent. 

Studii militare : Şcoala de Ofiţeri Politici MFA Ineu (1 ian.-15 iun. 1950); Şcoala 
de Contrainformaţii km. 32 Periş-Bucureşti (15 iun.-23 aug. 1950); curs de perfec- 
ţionare a cadrelor de conducere la Şcoala de Perfecţionare Ofiţeri şi Sergenţi Jilava — 
DGPCM (15 mart.-l sept. 1960); cursul scurt de perfecţionare a pregătirii cadrelor 
cu funcţii de conducere din MAI de la Dumbrăviţa (1970). 

Studii politice : Universitatea Politică şi de Conducere de trei ani de pe lângă 
Comitetul Municipal Bucureşti al PCR (1975-1978). 

Activitatea profesională : ucenic la Fabrica Nitrogen Târnăveni între anii 1942 şi 
1948, unde s-a calificat în meseria de electrician. În septembrie 1948 a fost scos din 
producţie şi luat ca activist la Judeţeana de Partid Târnava Mică, Secţia Organi- 
zatorică, de unde, în iunie 1949, a fost trecut din nou în producţie la Direcţia 
Judeţeană a Gospodăriilor Agricole de Stat, până în noiembrie, când a fost încorporat 
la Regimentul 2 Aviaţie Craiova. În ianuarie 1950 a fost selectat pentru Şcoala de 
Ofiţeri Politici MFA Ineu, iar în iunie 1950 a fost recrutat pentru Şcoala de Contrain- 
formaţii km. 32 Periş, pe care a terminat-o la 23 august cu gradul de locotenent. 
Într-o autobiografie din 1951, la terminarea studiilor militare acesta scria: „asigur 
partidul care m-a crescut şi m-a educat, că voi duce cu şi mai multă perseverenţă 
lupta contra duşmanilor poporului nostru muncitor şi voi lovi fără cruţare în ei”. 

Imediat după absolvire a fost repartizat ca ofiţer DGSS la Centrala de Contrain- 
formaţii a Armatei, în funcţia de anchetator, unde a lucrat până la 1 iunie 1951, când 
a fost numit şef al Secţiei Anchete şi locţiitor al şefului Direcţiei Cadre din DGPCUM 
şi ål Serviciului Cadre din DLCM (1 iun. 1951-17 iun. 1953); a fost comandant la 
Colonia de Muncă Poarta Albă/formaţiunea 0893 (17 iun. 1953-3 ian. 1955); 
comandant la Penitenciarul Suceava (ian. 1955-1 mart. 1956) ; comandant la Colonia 
de Muncă Borzeşti R 10/formaţiunea 0694 (1 mart. 1956-1 aug. 1958). În perioada 
cât a fost comandant la această formaţiune a fost acuzat de „imoralitate”, pe motivul 
că întreținea relaţii intime cu fiica unui deţinut, cu soţia casierului, cât şi cu alte două 
femei de „moravuri uşoare”, de ale căror servicii beneficiau şi cadrele din DGPCM 
care veneau în control la această unitate, fapte pentru care a fost retrogradat din 
funcţia de comandant şi numit locţiitor de comandant pentru pază şi regim la 
formațiunea 0830 Periprava! (august 1958-1960). 

În urma rezultatelor bune la această formaţiune a fost promovat comandant (în 
1960). Cât timp s-a aflat la comanda acestei unităţi, Ficioru a impus în rândul 
deţinuţilor un regim sever de detenţie: „deţinuţii care încălcau interdicțiile fixate de 


1. „La Periprava, deţinuţii au fost folosiţi la construirea digului, defrişarea stufului, desţelenirea 
terenului din zonă, creşterea animalelor într-o fermă zootehnică aflată în subordinea unităţii, dar 
şi la construirea unei şosele cu o lungime de 2,5 km, care urma să devină cale de acces către 
colonie” (vezi Andrei Muraru et al., Dicţionarul penitenciarelor, ed.cit., p. 136). 

comandant, mâncând de pe câmp porumbul crud, erau pedepsiţi de un tribunal, în 
cadrul unui spectacol în toate detaliile şi urmat de bătaie. Obişnuia să sară cu calul 
peste trupurile deţinuţilor”!. Despre Ficior Ion, fostul deţinut Iosif Corpaş, condamnat 
în 1956 la 4 ani şi 6 luni de închisoare pentru trecerea frauduloasă a frontierei, îşi 
aminteşte bătăile încasate de deţinuţii care, din cauza foametei de la Periprava, 
mâncau din porumbul pe care trebuiau să-l recolteze : 


A intervenit căpitanul Fecioru. Pe cei prinşi (că mâncau câţiva ştiuleţi de porumb - 
n.n.) i-a luat chiar el în primire, cu câţiva gardieni speciali, anonimi, aplicând un stil 
de bătaie după o metodă de-a lui. Iată cum : în colonie, în faţa unei barăci, a înşirat pe 
cei care urmau să fie pedepsiţi. Deţinuţilor li se acopereau ochii cu nişte ochelari orbi, 
având drept lentile două cercuri de tablă neagră, cum se proceda la Securitate, ca să nu 
se vadă aceia care judecă şi bat. Aşa orb, deţinutul era introdus în baracă, în faţa unui 
tribunal improvizat. În interiorul barăcii, era o instanță în toată regula, a cărei şefie 
principală o deţinea căpitanul Fecioru, pentru că el era mereu în fruntea unor astfel de 
acţiuni. Toţi ceilalţi membri nu erau decât nişte subalterni, cu ranguri de subofiţeri (...) 
Au fost bătuţi aşa vreo 30-40 de deţinuţi. După ce s-a terminat această bravură 
îndeplinită de căpitanul Fecioru, l-am văzut şi eu pe căpitan cum a ieşit de obosit, 
transpirat, din baraca în care a înfiinţat instanța?. 


În aceleaşi linii îl descrie şi fostul deţinut politic Augustin Neamţu, care şi-l 
aminteşte astfel pe comandantul de la Periprava: „un bărbat băţos, el ne-a spus odată 
că numai în plic mai mergem acasă! Ce deosebire era între ieşirul pe horn şi ieşitul 
în plic? Noi ne chinuiam mai mult până la moarte, mai bine era de ne împuşcau pe 
toţi (...) maiorul Fecioru, care avea un tic, strângea din dinţi când se uita la tine”?. 

După numai trei ani, în 1963, a fost din nou retrogradat din funcţie pentru 
aceleaşi motive ca şi prima oara (întreținea relaţii intime cu soţia locţiitorului pentru 
pază) şi mutat în funcţia de locţiitor de comandant al Coloniei de Muncă Giurgeni/ 
formațiunea 0319 (1 oct. 1963-1 ian. 1967). A fost comandant al Coloniei de Muncă 
Giurgeni/formaţiunea 0319 (1 ian.-l aug. 1967) ; locţiitor de comandant pentru pază 
şi regim (1 aug. 1967-1 aug. 1968) şi comandant la Penitenciarul Văcăreşti (1 aug. 
1968-febr. 1971). În şedinţa de analiză a activităţii desfăşurate de DGP şi unităţile 
subordonate cu comandanții de penitenciare din 10 februarie 1970, locotenent- 
-colonelul Ficioru raporta: „Iovarăşe Ministru, raportez că în legătură cu folosirea 
deţinuţilor la munci în cadrul Penitenciarului Văcăreşti, în 1970, deţinuţii să fie 
repartizaţi la munci grele, la săpături, la turnarea de betoane, întrucât această muncă 
mai deosebită să existe în timpul detenţiei”“. La această şedinţă au participat ministrul 
Afacerilor Interne, adjuncţii săi, conducerea DGP şi comandanții penitenciarelor ; 


— 
. 


Doina Jela, Lexiconul negru, ed.cit., p. 116. 

2. Iosif Corpaş, Secvențe din fostele închisori politice, Editura Humanitas, Bucureşti, 2003, pp. 73-74. 
Augustin Neamţu, Viaţa după gratii şi obloane, Editura Galaxia Gutenberg, Târgu Lăpuş, 2006, 
pp. 106-107, 113. 

4. „Raport asupra activităţii desfăşurate de Direcţia Generală a Penitenciarelor în anul 1969” 
Stenograma şedinţei poartă menţiunea „secret” şi are numărul de înregistrare 0. 1132/12.03.1970. 
Sursa: AANP, fond Secretariat, dosar F.N./1969, „Materiale de la şedinţa de analiză a activităţii 
DGP pe anul 1969”, f. 94. 

comandant al secţiei de deţinere „Arenda” din Penitenciarul Văcăreşti/Bucureşti 
(febr. 1971-1 iun. 1976). De asemenea, a fost comandant de secţie de deţinere la 
Penitenciarul Ilfov (1 iun. 1976-1 aug. 1977); comandant de secţie de deţinere şi 
locţiitor de comandant la Spitalul Penitenciar Bucureşti (1 apr. 1978-1982). 

Grade succesive : locotenent (23 aug. 1950); locotenent-major (15 apr. 1954); 
căpitan (1 mai 1957); maior (23 aug. 1962); locotenent-colonel (23 aug. 1968); 
colonel (12 dec. 1978). 

Decorații : medalia „A V-a aniversare a RPR” (1952) ; medalia „Meritul Militar”, 
clasa a II-a (1955); medalia „Pentru servicii deosebite aduse în apărarea orânduirii 
sociale şi de stat” (1959); medalia „A XX-a aniversare a eliberării Patriei” (1964) ; 
medalia „A XXV-a aniversare a eliberării Patriei” (1968); medalia „A 50-a ani- 
versare a înfiinţării PCR” (1971) ; medalia „25 de ani de la proclamarea Republicii” 
(1972); medalia „30 de ani de la eliberarea României de sub dominaţia fascistă” 
(1974); Ordinul „În Serviciul Patriei Socialiste” (1965) ; Ordinul „Meritul Militar”, 
clasa a II-a (1970) şi clasa I (1976). 

Pedepse : sancţionat în 18 rânduri cu: „zile de arest”, „observare”, „mustrare” 
pentru : „superficialitate în muncă”, „lipsă de control”, „nerespectarea ordinelor”, 
„armament murdar”. În 1963 a fost retras din funcţia de comandant al formaţiunii 
Borzeşti în funcţia de locţiitor de comandant al formaţiunii Periprava, pentru legături 
cu femei şi beţii repetate. 


FILIP ANICA IOAN, căpitan, d.p. nr. 939 (n. 2 ian. 1927, comuna Inclodul 
Mare, jud. Cluj). 

Naţionalitatea : română. 

Originea şi apartenenţa socială: muncitor. 

Profesia de bază la încadrarea în MAI: cizmar. 

Funcţii în organizații politice, de masă şi obşteşti: membru UTC din 1945 şi 
membru PCR din 1947. 

Studii civile : şcoala primară în comuna natală (1934-1940) ; Şcoala Profesională 
nr. 111 din Bucureşti (1940-1942); Liceul „Mihai Eminescu” din Bucureşti 
(1942-1946). 

Studii militare : Şcoala de Educatori (Ofiţeri Politici) MAI nr. 2 din Oradea (apr. 
1949-6 mart. 1950). 

Activitatea profesională: ucenic la Fabrica de Încălţăminte „Grigore 
Alexandrescu” - viitoarea fabrică „Kirov” - din Bucureşti (1942-1949), de unde a 
fost selectat şi trimis la Şcoala de Ofiţeri Politici. După absolvirea acestei şcoli a fost 
repartizat în cadrul Direcţiei Unităţilor de Muncă, îndeplinind funcţia de administrator 
la UM nr. 1 Capul Midia (14 mai-24 sept. 1950); a fost locţiitor politic la UM nr. 
2 Columbia-Cernavodă (sept. 1950-15 iun. 1951); locţiitor politic la Colonia de 
Muncă Poarta Albă (15 iun.-oct. 1951); ajutor al şefului Biroului Agitaţie şi Pro- 
pagandă în Direcţia Politică din DGPCUM (oct.-dec. 1951); locţiitor politic la 
Penitenciarul Caransebeş (dec. 1951-1953); şef de secţie la Colonia de Muncă 
Dăeni/formaţiunea 0957 (1953-febr. 1954) ; locţiitor politic de batalion, comandant 
de pluton şi comandant de companie în cadrul Direcţiei ALA - MAI (1954-mai 
1958) ; locţiitor pentru pază şi regim la Penitenciarul Tulcea (1958-1959); comandant 
la Colonia de Muncă Deduleşti/formaţiunea 0889 (febr.-30 sept. 1959); comandant 

la Penitenciarul Caransebeş (30 sept. 1959-31 aug. 1964). A fost trecut în rezervă la 
31 august 1964. 

În 1965, 1966 şi ianuarie 1971, Filip Ioan a solicitat să fie chemat în rândul 
cadrelor active ale DGP, dar de fiecare dată a fost respins din cauza rezultatelor slabe 
în munca de care a dat dovadă în ultimii ani petrecuţi la Caransebeş!. 

Grade succesive: sublocotenent (1950); locotenent (1 iun. 1951); locotenent- 
-major (23 aug. 1954); căpitan (23 aug. 1957). 

Pedepse : sancţionat în repetate rânduri cu „zile de arest” şi „observare” pentru 
diverse abateri: „lipsă de vigilenţă în serviciu”, „neexecutare de ordine”, „dezin- 
formare” etc. 


FLOREA TOMA TITI, locotenent, f.e. (n. 8 iul. 1929, com. Piatra, jud. 
Teleorman). 

Naționalitatea : română. 

Originea şi apartenența socială : muncitor. 

Profesia de bază la încadrarea în MAI: funcţionar. 

Funcţii în organizații politice, de masă şi obşteşti: membru PCR din 1947. 

Studii civile : patru clase primare şi patru clase la un liceu comercial. 

Activitatea profesională : lucrător operativ la Direcţia Cadre a Direcţiei Generale 
a Siguranţei Statului/DGSP/DGSS (31 ian. 1948-oct. 1952) ; şef de birou la Serviciul 
Evidenţă din Direcţia Cadre a MSS (oct. 1952-oct. 1953); şef de birou (oct. 1953-1 mart. 
1954) şi şef Grupă Evidenţă la Serviciul Cadre din DLCM (1 mart.-15 aug. 1954); 
lucrător operativ la Serviciul „C” din MAI (15 aug. 1954-?). 

Grade succesive : plutonier-major (1948) ; sublocotenent (1950) ; locotenent (1952). 


FORTU VASILE CHIRIAC, locotenent, f.s. (n. 19 febr. 1925, com. Fălciu, jud. 
Vaslui). 

Naţionalitatea : română. 

Originea şi apartenenţa socială : ţăran sărac. 

Profesia de bază la încadrarea în MAI: maistru ajustor. 

Funcţii în organizații politice, de masă şi obşteşti: membru UTC din 1945. 

Studii civile : patru clase primare şi patru clase industriale. 

Stagiul militar : Regimentul 1 Artilerie Motorizată (? ). 

Studii politice : Şcoala de cadre UTM de şase luni din Bucureşti (?). 

Activitatea profesională : şeful Biroului IV (1952-dec. 1953), instructor de cadre 
şi inspector prim de cadre în Serviciul Cadre al DLCM (dec. 1953-15 apr. 1954); 
ajutor de lucrător operativ la Serviciul Operativ din MAI (15 apr. 1954-?). 

Grade succesive : locotenent (1952). 


1. În ziua de 12 iulie 1964, comandantul Penitenciarului Caransebeş, căpitan Filip loan, a condus 
un autocamion „Dodge” (aparţinând Sfatului Popular Raional) sub influenţa băuturilor alcoolice. 
În „Dodge” se mai aflau cinci subofiţeri din cadrul unităţii şi trei copii, printre care şi fiica sa. 
La marginea comunei Petroşniţa, ofiţerul a pierdut controlul maşinii, care s-a rostogolit de 
câteva ori. În urma acestui accident, sergentul-major Vlad Gheorghe şi-a pierdut viaţa. Filip 
Ioan a fost scos din MAI ca element necorespunzător, iar Tribunalul Militar Timişoara l-a 
condamnat la un an de închisoare corecțională cu suspendarea executării pedepsei. 

FUNDĂNEANU V., angajat civil. 
Activitatea profesională: şeful Serviciului Aprovizionare din Direcţia Admi- 
nistrativă a DGP (6 iun. 1949). 


FURNEA GRIGORI RĂDUŢ, căpitan, f.s. (n. 3 oct. 1926, Cerchezel, jud. 
Mureş). 

Naţionalitatea : română. 

Originea şi apartenența socială : ţăran sărac. 

Profesia de bază la încadrarea în MAI: ajustor mecanic. 

Funcţii în organizaţii politice, de masă şi obşteşti: membru PCR din 1946. 

Studii civile : şapte clase elementare şi patru industriale. 

Studii militare : Şcoala Militară a DGSS (1950); curs de perfecţionare la Şcoala 
Militară de Ofiţeri MAI Deva (1954) ; curs de perfecţionare la Şcoala de Perfecţionare 
Ofiţeri şi Sergenţi Jilava - DGPCM (1960). 

Activitatea profesională : lucrător opserativ la Direcţia I şi a II-a a Securităţii 
(1 iul. 1952-1 iun. 1955); inspector de cadre la Serviciul Cadre din DPLC (1 iun. 
1955-1 iul. 1956); comandant la Penitenciarul Turda (1 iul. 1956-1 mart. 1963). A 
fost transferat la Direcţia Paza contra Incendiilor din MAI (1 mai 1963-?). 

Grade succesive: sublocotenent (1952) ; locotenent (1954); locotenent-major 
(1957); căpitan (1961). 

Decorații : medalia „Meritul Militar”, clasa a II-a (1954). 


G 


GAITANOPOL PANAIT PAUL, căpitan, d.p. nr. 1197 
(n. 10 martie 1909, Constantinopol, Turcia). 

Naționalitatea : greacă. 

Originea şi apartenenţa socială : muncitor. 

Profesia de bază la încadrarea în MAI: tipograf. 

Funcții în organizaţii politice, de masă şi obşteşti : membru 
PCR din 1944; delegat la Congresul PCR din februarie 1945 ; 
membru în formațiunile de „Luptă Patriotică” (1944) ; vicepre- $f 
şedinte al Sindicatului Tipografilor şi delegat la Congresul Sindi- 
catelor din ianuarie 1945. 

Studii civile: două clase primare la Şcoala Greacă din Bucureşti (1920-1922) ; 
Şcoala de Presă la cotidianul Scânteia (10 aug.-10 oct. 1945). 

Stagiul militar : nesatisfăcut. 

Activitatea profesională : în anul 1912, familia Gaitanopol s-a refugiat în Bucureşti 
din cauza prigoanei turceşti ; ucenic la Atelierele Lito-Maşini „Cartea Românească” 
din Bucureşti (1922-mai 1926). În această perioadă a activat în cadrul Tineretului 
Socialist, luând parte la diferite şedinţe conspirative ţinute în miez de noapte la diferiţi 
ucenici socialişti ; a fost tipograf la atelierele Lito-Maşini „Socec” (1926-1927), 
„Ekart” şi „Mont Blanc” (1927-1928); maşinist-litograf la : „Cartea Românească” 
(febr. 1929-aug. 1933)!, Atelierul „Caraianu” (aug.-nov. 1933), Întreprinderea 
„Luceafărul” (mart. 1934-1 ian. 1942); maşinist off-set la „Scrisul românesc” din 
Craiova (1942-aug. 1945); responsabil de coloană la asaltul Prefecturii Dolj din 
februarie 1945 şi, ulterior, şef al Serviciului de Ordine din Prefectura Dolj (24 febr.- 
-6 mart. 1945). În această calitate s-a aflat sub comanda lui Manole Bodnăraş şi a lui 
Ilie Bădică, viitor şef al Unităţilor de Muncă din anii '50. A fost redactor, paginator 
şi corector la organul PCR Craiova „Înainte” (10 oct. 1945-1 iun. 1948); inspector 
politic şi social la Inspectoratul Regional Craiova al FSM (iun.-oct. 1948); şef al 
Secţiei Cadre la Centrul Mecanic Regional Craiova (oct. 1948-28 ian. 1949); şef al 
Serviciului Cadre şi Administrativ din Centrul Mecanic Caracal (28 ian.-15 iun. 
1949) ; îndrumător politic la Direcţia Judeţeană SMT Caracal (15 iun. 1949-2 mart. 


l. Aici a fost coleg cu viitorul ministru comunist al Afacerilor Interne, Teohari Georgescu. 

1950)! şi la Direcţia Generală a SMT de pe lângă Comitetul Provizoriu al Raionului 
Roman (2 mart.-oct. 1950). Gaitanopol a primit, cu ajutorul partidului, cetăţenia 
română abia în septembrie 1949; a fost şef de Serviciu Cadre în Direcţia Cadre a 
MAI (oct. 1950-1 mai 1951), şeful Secţiei Anchete din Direcţia Cadre a DGPCUM 
(1 mai 1951-1952); şef al Biroului Angajări din Direcţia Cadre a DGPCUM (1952) ; 
şeful Secţiei Cadre din Direcţia Regională MAI Baia Mare (dec. 1952-1953). A 
revenit în sistemul penitenciar în urma fuzionării MAI cu MSS, fiind repartizat ca 
lucrător cultural-educativ la formațiunea 0726 Târgşor (1953-1 apr. 1955) şi Peniten- 
ciarul „Deva” (1 apr. 1955-30 iun. 1956). A fost trecut în rezervă la 30 iunie 1956 
prin Ordinul MAI nr. 3156. 

Grade succesive : locotenent-major (1951) ; căpitan (?). 

Pedepse : sancţionat cu „mustrare” pentru lipsa de interes de care a dat dovadă în 
conducerea Secţiei Anchete (1952) ; trei zile de arest la garnizoană pentru scoaterea 
unor cărţi din biblioteca deţinuţilor (1956). 


GANEA VASILE, locotenent. 
Activitatea profesională : locţiitor politic la Centrul de Coordonare Constanţa/ 
formațiunea 0722 (mart. 1952, 1953). 


GEORGESCU ANASTASIA GHEORGHE, colonel, f.s. (n. 25 nov. 1927, 
oraşul Măcin, jud. Tulcea; d. 2005). 

Naţionalitatea : română. 

Originea şi apartenența socială: muncitor. 

Profesia de bază la încadrarea în MAI: funcţionar. 

Funcţii în organizaţii politice, de masă şi obşteşti: membru PMR din 1948. 

Studii civile : studii superioare (?). 

Studii militare : Şcoala Militară de Ofiţeri MAI nr. 1 din Măgurele - Bucureşti 
(1948-6 mart. 1950); Academia de Spate din URSS (1951-1955). 

Studii politice : curs de pregătire a cadrelor de conducere în economie şi admi- 
nistraţie - CEPECA, în cadrul Academiei „Ştefan Gheorghiu” (1971). 

Activitatea profesională : ofiţer la Batalionul 8 Securitate Drăgăşani (6 marit. 
1950-1951) ; şef de secţie (1 mai-l dec. 1955), şef Serviciu Evidenţă Plan (1 dec. 
1955-1 febr. 1956), locţiitor de şef de serviciu (1 febr. 1956-1 nov. 1958) şi şef de 
serviciu în Direcţia Administrativ-Gospodărească/Spate din MAI (1 nov. 1958-1 iun. 
1966) ; locţiitor al directorului general al DGPCM/DGP (1 iun. 1966-1 aug. 1974); 
şef de serviciu în DGP (1 aug. 1974-1 febr. 1978). A fost transferat la Direcţia 
Serviciilor şi Înzestrării din MAI (1 febr. 1978-7). 

Grade succesive : locotenent (1950) ; locotenent-major (1950) ; căpitan (1952) ; 
maior (1956); locotenent-colonel (1961) ; colonel (1967). 


1. Într-una dintre autobiografiile aflate în dosarul său personal, Gaitanopol spunea : „În acest timp 
pe linie de partid am demascat pe fostul director al Centrului Mecanic Cristea Marin şi pe şeful 
serviciului aprovizionării Popescu Nicolae, pentru abateri grave de la morala proletară şi lipsuri 
în mânuirea gestiunii şi a materialelor, ajungându-se ca pe cale administrativă să fie arestaţi şi 
judecaţi”. 

GEORGESCU GHEORGHE ŞTEFAN, căpitan, d.p. nr. 1066 (n. 29 iun. 1922, 
mun. Constanţa, jud. Constanţa). 

Naționalitatea : română. 

Originea şi apartenenţa socială: muncitor (tatăl său era zidar). 

Profesia de bază la încadrarea în MAI: funcţionar. 

Funcții în organizații politice, de masă şi obşteşti : membru în Sindicatul munci- 
torilor din Portul Constanţa (1938); membru PSD şi activist salariat la resortul 
administrativ al acestei formaţiuni politice (sept. 1946-mart. 1947). După ce a 
demisionat din funcţia de salariat administrativ al PSD s-a angajat muncitor portuar 
la Sindicatul muncitorilor din Portul Constanţa/Sindicatul „Dezrobirea”!, al cărui 
membru era încă din 1938 (mart. 1947-oct. 1948 şi febr.-aug. 1949). Aici a lucrat la 
Secţia Epistaţii în funcţiile de asistent încărcări-descărcări, epistat de port şi şef al 
secţiei; membru în Comisia de Verificare a Membrilor de Partid din organizaţia 
PMR „Dezrobirea” din Constanţa (febr.-aug. 1949). A fost membru PMR din 1948; 
secretar al Organizaţiei de Bază nr. 48 PMR Constanţa, instructor şi agitator la sate 
(1948-1949). După terminarea verificărilor în toamna anului 1949, a fost trimis de 
Judeţeana PMR în funcţia de activist al ARLUS - filiala Canal Dunăre-Marea Neagră 
(sept. 1949-30 aug. 1950). 

Studii civile: patru clase la Şcoala Primară nr. 3 din Constanţa (1929-1933) ; 
două clase la Gimnaziul Comercial din Constanţa, fără diplomă de absolvire (1933-1935). 

Stagiul militar: Regimentul 33 Dorobanţi Tulcea (mart. 1943-mai 1945). În 
decembrie 1943 s-a îmbolnăvit grav de paralizie facială, fapt pentru care a fost 
internat în Spitalul Militar Galaţi. Din această unitate sanitară a fost externat la 
15 iunie 1944. A participat cu unitatea sa la luptele de pe frontul de vest (Ardeal, 
Ungaria şi Cehoslovacia). După terminarea războiului, Regimentul 33 Dorobanţi 
Tulcea a fost desfiinţat, iar Georgescu a fost transferat la Regimentul 1 Care de 
Luptă. La 13 septembrie 1946 a fost deconcentrat şi lăsat la vatră cu gradul de 
sergent. 

Activitatea profesională: a lucrat împreună cu tatăl său ca muncitor zidar la 
diferite lucrări de zidărie din Constanța (1935-1936); a fost practicant de birou la 
firma particulară de import-export „Carmen” din Constanţa (1936-1938) ; practicant 
de birou la Agenția de Vapoare „Nicu Menahim” din Constanța (1938-iun. 1941). 
Din cauza declanşării războiului cu URSS, dar şi pentru că patronul firmei era evreu, 
agenţia s-a închis în vara anului 1941. A fost apoi muncitor manual la şantierul de 
construcţie a conductei de petrol dintre Feteşti şi Cernavodă (iul. 194l-apr. 1942). 
Într-o autobiografie dată la 15 septembrie 1955, Georgescu declara că a plecat de pe 
acest şantier „în urma unui conflict cu conducerea şantierului şi cu un legionar 
anume Tănase originar din Cernavodă, sunt arestat şi după o săptămână mi se dă 
drumul nemaiavând voie să lucrez la acel şantier”. Apoi a lucrat ca muncitor manual, 
dulgher şi zidar necalificat la centurile de beton ale Societăţii Petrolifere care se 
construiau în jurul oraşului Constanţa (apr. 1942-febr. 1943). În octombrie 1948 a 
fost promovat de Judeţeana PMR Constanţa în funcţia de şef al Serviciului Personal 


1. În anii '50 această organizaţie obştească purta denumirea de Sindicatul PCA (Porturi, Comu- 
nicaţii, Apă) Constanţa Port, afiliat la Uniunea Sindicatelor Transport-Comunicaţii. 

din Întreprinderea Comercială de Stat „Dobrogea” din Constanţa (oct. 1948-febr. 
1949). În august 1950, filiala Canal Dunăre-Marea Neagră ARLUS l-a pus pe 
Georgescu la dispoziţia Comitetului de Partid Canal Dunăre-Marea Neagră, care l-a 
trimis în funcţia de şef al Secţiei Aprovizionare din Întreprinderea Economică de Stat 
„Muncă Exterioară” - DGP din Constanţa (10 aug. 1950-mart. 1951). Ulterior, a 
activat ca ajutor de comandant (mart.-mai 1951) şi comandant la Colonia de Muncă 
Peninsula (mai-l nov. 1951). Fostul deţinut politic Cezar Zugravu şi-l aminteşte pe 
comandantul Georgescu: 


Cel de-al treilea comandant al lagărului Peninsula a fost Georgescu; bărbat chipeş, 
„bronet”, cu mustăcioară tunsă scurt, vara purtând şi ochelari fumurii să nu-şi strice 
vederea ; îi stătea de minune uniforma de locotenent-major de Miliție ; mai ales când 
îşi punea „şapca, aşa, cam la o parte” (l-ar fi deochiat „diavoliţele” lui Caragiale din 
schiţa „CFR”, căci individul nu purta roşu, afară de carnetul de partid). Cred că 
Georgescu a fost cel mai crud din toţi cei patru securişti care s-au secondat, în perioada 
pe care o evoc, la „timona” lagărului. Fusese în „viaţa civilă” mărunt funcţionar prin 
portul Constanţa ; intrat în Securitate, era socotit cel mai crunt torţionar al acestei 
„umâniste” organizaţii ; mulţi dintre constănţeni fuseseră anchetați de el şi de echipa 
lui de bătăuşi (se specializase în bătaia la tălpi pe descălţate) ; unii din cei anchetați 
erau şi membrii lotului locotenentului de cavalerie Mihai (Mişu) Păiş, nepotul amira- 
lului Păiş, unul din comandanții flotei militare româneşti până la venirea comuniştilor 
la putere ; povestea acestui lot o voi reda la locul respectiv. Georgescu fusese anche- 
tatorul şef şi al răsculaților din regiunea Babadag şi din alte părţi ale Dobrogei şi toţi 
care au trecut prin mâna lui şi fuseseră atârnaţi de ranga de fier pentru „tratamentul ” 
corespunzător aveau ce povesti. În timpul „domniei” lui Georgescu au fost asasinați 
Ion Dumitrache!, maistru mecanic care a evadat şi a fost prins, şi doctorul Ion 
Simionescu?, unul din cei mai străluciți chirurgi ai ţării. În legătură cu uciderea lui 
Dumitrache, Georgescu a fost acela care i-a dat „undă verde” lui Chirion să-l împuște 
în ceafă pe evadat, într-un beci din lagăr, iar în privinţa doctorului Simionescu, tot 
Georgescu a fost acela care l-a dat pe mâna lui Bogdănescu şi lenăchescu, studenţii 


„reabilitaţi” şi „reeducaţi” de la Piteşti, ca să-l tortureze şi să-i rupă coastele”?. 


Despre torturarea reputatului chirurg, Simionescu de către studenţii „reeducaţi” 
vorbeşte şi fostul deţinut politic Dumitru Bacu în memoriile sale : 


1. Ion Dumitrache (n. ll septembrie 1916, Pucioasa, jud. Dâmboviţa) a fost condamnat în 1949. A 
încercat să evadeze din Colonia de Muncă Peninsula. A fost prins şi legat cu lanţuri la picioare 
de stâlpul din mijlocul platoului coloniei. În noaptea de 4 aprilie 1951 a fost împuşcat de Ion 
Bogdănescu şi Ion Madan cu pistolul dat de şeful Biroului Inspecţii, locotenentul Chirion Toma. 
Pentru justificarea crimei a fost târât lângă sârma ghimpată, iar administraţia coloniei a susţinut 
că a vrut să evadeze (însă torţionarii lui Dumitrache au uitat să-i desfacă lanţurile cu care fusese 
legat). Vezi Cicerone Ioniţoiu, Victimele terorii comuniste. Dicţionar D-E, Editura Maşina de 
Scris, Bucureşti, 2002, p. 166. 

2. Doctorul Ion Simionescu, subsecretar de stat la Ministerul Sănătăţii în Guvernul Ion Gigurtu 
(iulie-septembrie 1940), a fost supus la Peninsula la torturi fizice şi psihice de către studenţii 
„reeducaţi” transferați de la Piteşti. Nu a mai suportat regimul, iar în ziua de 12 iulie 1951 s-a 
îndreptat spre gardul lagărului pentru a fi împuşcat de santinelă. Vezi Cosmin Budeancă (coord.), 
Experienţe carcerale în România comunistă, vol. I, Editura Polirom, Iaşi, 2007, p. 217. 

3. Cezar Zugravu, Mărturii ale suferinţei, Editura Moldova, Iaşi, 1996, pp. 146-147. 


235 GEORGESCU GHEORGHE ȘTEFAN 


A fost chemat într-o seară la baraca studenţilor şi din seara aceea a şi început calvarul. 
La ce chinuri a fost supus în noaptea aceea nu am putut afla - doctorul nu a povestit 
nimănui. Urmele lăsate nu au putut fi şterse însă. În dimineaţa care a urmat, înainte de 
a pleca brigăzile la muncă, doctorul s-a prezentat la infirmerie cu trei coaste rupte. 
Întreg trupul era acoperit cu pete negre şi din loc în loc cu sânge închegat. De faţă, în 
afara personalului infirmeriei mai era şi directorul lagărului, locotenentul Georgescu. 
Directorul a asistat la vizita medicală fără să rostească un singur cuvânt. Indiferent de 
diagnosticul pe care doctorul îl putea pune, înainte era necesar avizul directorului 
lagărului. Doctorul l-a întrebat pe Simionescu de cauza acestor leziuni numai de 
formă, pentru că şi el, ca şi ceilalţi din lagăr ştiau destul de bine cine şi cum le-au 
provocat. Simionescu a povestit scurt, fără prea multe detalii, că a fost dus în baraca 13 
şi torturat de studenţi, fără să ştie de ce şi fără să i se ceară ceva deosebit. A intervenit 
directorul Georgescu şi iată ce a spus cel care prin lege era însărcinat să păzească 
legalitatea interiorului lagărului: „Banditule, eşti victima propriilor tale convingeri ! 
Te-au bătut cei cărora le-ai pus să le faci educaţie în calitate de ministru ! Păcat că te-ai 
ales numai cu atât ! Marş la lucru şi să nu te mai prind pe aici că-ţi rup şi picioarele! ! ”. 
La care medicul lagărului nu a mai putut adăuga niciun fel de recomandaţie. Din clipa 
aceea doctorul Simionescu a fost condamnat oficial!. 


A fost comandant la Colonia de Muncă nr. 2 Poarta Albă (1 nov. 1951-15 febr. 
1952) ; director al formaţiunii 0722 Constanţa/Centrul de Coordonare Constanţa (15 febr.- 
-25 iun. 1952); comandant la Penitenciarul Mărgineni (25 iun. 1952-dec. 1953). La 
31 decembrie 1953, conform ordinului MAI nr. 3175, ofiţerul, împreună cu alte 
cadre de la Penitenciarul Mărgineni, au fost arestaţi şi trimişi în justiţie pentru „unele 
nereguli” constatate de organele de anchetă. În perioada ianuarie-iulie 1954 s-a aflat 
în atenţia organelor de cercetare penală, fiind pus la dispoziţia acestora de MAI. Un 
referat de cadre din 1955 întocmit de Serviciul Cadre din DPLC menţiona: 


Ulterior s-a sistat urmărirea penală a ofițerului şi acesta a fost pus în libertate. Astfel 
pe data de 24.V.1954, cu ordinul MAI nr. 2767/1954, se rectifică în parte efectele 
ordinului 3175/1953, prin care Cpt. Georgescu Ştefan conform art. 40 aliniatul „f” se 
scoate din evidenţele Ministerului Afacerilor Interne şi se trimite în justiţie, în sensul 
că la aceiaşi dată se trece în cadrele de rezervă ale Ministerului Afacerilor Interne, 
conform Art. 40 aliniatul „d” şi art. 41 din Statutul Corpului Ofiţerilor Armate ale 
RPR, fără a mai fi trimis în justiţie, cu drept de asistenţă socială. Scurt timp după 
aceasta analizându-se situaţia ofițerului şi ajungându-se la concluzia că acesta suferă de 
o boală ce ia fost într-o foarte mare măsură agravată în timpul şi din cauza serviciului, 
la data de 15 august 1955 a fost trimis în faţa comisiei de clasare care cu procesul 
verbal nr. 1400/1955, la clasat în gradul III de invaliditate, iar drepturile băneşti iau 
fost plătite până la data de 31 iunie 1954 (în anul 1948 ofiţerul s-a îmbolnăvit de ulcer 
gastric şi din cauza faptului că nu a respectat regimul alimentar în anii care au urmat, 
boala contactată înainte de intrarea în MAI s-a agravat iar în februarie 1953 a fost 
internat în spitalul din Ploieşti - n.n.). Faţă de cele menţionate mai sus, propunem a se 
reveni în parte asupra ord. nr. 2767 din 24 mai 1954, în sensul că pe data de 31 iunie 
1954, Cpt. Georgescu Ştefan din Dir. Penit. Lagăre şi Colonii să fie trecut în retragere 


1. Dumitru Bacu, Piteşti Centru de reeducare studențească, Editura Atlantida, Bucureşti, 1991, 
p. 152. 

pentru aranjarea drepturilor la pensie pe motiv de boală, conform Art. 40 aliniatul „d” 
din Statutul Corpului Ofiţerilor Forţelor Armate ale RPR fiind clasat în gradul III de 
invaliditate! 


Numele căpitanului Georgescu apare şi într-un raport al Sectorului Justiţie al 
CC al PMR referitor la controlul făcut de activiştii sectorului la instanţele şi 
procuraturile militare. Astfel, la capitolul III, Procuratura Militară pentru unitățile 
MAI condusă de locotenent-colonelul Grigoriu Marin era acuzată că întârzie 
soluționarea dosarului de anchetă al comandantului Penitenciarului Mărgineni, 
care se făcea „vinovat pentru faptul de viol şi pentru lovituri cauzatoare de moarte 
aplicate unui deţinut”?. 

Georgescu Ştefan a mai avut o soră şi trei fraţi. În 1955, doi dintre fraţii săi erau 
cadre militare permanente : Ion Georgescu, ofiţer MFA, cu gradul de locotenent-major, 
şi Oprişan Georgescu, ofiţer MAI, cu gradul de locotenent-major de Miliție. 

Câtă vreme a deţinut funcţii de conducere la coloniile de muncă de la Canal, 
Georgescu a domiciliat în municipiul Constanţa, Bulevardul Republicii nr. 13. 

Grade succesive : locotenent-major (1 iul. 1951); căpitan (1 dec. 1951). 

Decorații : medalia sovietică „Victoria” (1945); medalia „Bărbăţie şi credinţă”, 
clasa I şi clasa a II-a (1945). 

Pedepse : „mustrare” pentru neexecutare de ordin şi lipsă nemotivată din unitate 
(febr. 1952) ; trei zile de arest pentru îngâmfare, lipsă de tact şi orientare în relaţia 
cu căpitanul Albulescu Alexandru din DGP, abuz de putere şi aplicare ilegală de 
pedeapsă (22 febr. 1952); „mustrare” pentru că nu a urmărit dacă în ianuarie 1952 
două vagoane ale Serviciului Tehnic din DGP, care urmau să transporte 100.000 de 
cărămizi, au fost folosite sau nu (mai 1952) ; cinci zile de arest la garnizoană pentru 
că în perioada cât s-a aflat la Centrul de Coordonare Constanţa ar fi „tratat cu 
indiferenţă cazul de bătaie provocat de deţinuţii criminali politici” din UM nr. 3 
Cernavodă km. 4 Saligny (1952); 10 zile de arest la Comandatura MAI Bucureşti 
pentru că s-a prezentat cu întârziere la raportul şefului DLCM (nov. 1953). 


GEORGESCU ION MARIAN, colonel, d.p. nr. 2835 (n. 7 dec. 
1939, mun. Bucureşti). 

Naţionalitatea : română. 

Originaa şi apartenenţa socială : ţăran sărac. 

Profesia de bază la încadrarea în MAI: electrician. 

Funcţii în organizații politice, de masă şi obşteşti: membru 
i UTM din 1958 şi membru PMR din 1962; secretar al Biroului 
Organizaţiei de Bază din Penitenciarul Codlea (nov. 1977-?). 


1. „Referatul de cadre” este semnat de şeful DPLC, colonelul Lixandru Vasile, şi de către şeful 
Serviciului Cadre din aceeaşi Direcţie, maiorul Stanciu Nicolae. 

2. „Raport din 4 noiembrie 1953 asupra celor constatate în urma controlului făcut în Octombrie 
1953, la Tribunalul şi Procuratura Militară Teritorială şi la Tribunalul şi Procuratura Militară 
pentru unităţile MAI din Bucureşti”. Sursa: ANIC, fondul CC al PCR - Secţia Administrativ- 
-Politică, dosar nr. 49/1953, ff. 62-74. 

Studii civile : patru clase în comuna I.C. Frimu (1946-1950) şi trei clase la Şcoala 
Mixtă nr. 1 din Bucureşti (1950-1953); Şcoala Populară de Artă, secţia actorie 
(1956-1958); Şcoala Medie „23 August” din Bucureşti, curs seral (1958-1962) ; 
curs de calificare în meseria de electrician la Uzina „23 August” din Bucureşti 
(1960); Facultatea de Drept din cadrul Universităţii Bucureşti, curs fără frecvenţă 
(1969) ; curs postuniversitar, specialitatea penologie, la Facultatea de Drept din 
cadrul Universităţii Bucureşti (1972-1973). 

Studii militare : Şcoala de Ofiţeri MAI nr. 2 Bucureşti - DGM, profil penitenciare 
(1962-1965); curs de reciclare la cursul de perfecţionare al Comandamentului 
Serviciilor şi Înzestrării din MI (14 mart.-14 mai 1975); curs de perfecţionare 
pentru locţiitori de comandanţi pentru pază şi regim, profil penitenciare, la UM 900 
Grădiştea (20 oct.-19 nov. 1975); curs de reciclare la cursul de perfecţionare a 
cadrelor de penitenciare, Bucureşti (15 oct.-13 nov. 1986). 

Studii politice : Universitatea Serală de Marxism-Leninism, secţia sociologie (?). 

Activitatea profesională : muncitor necalificat şi electrician la Uzinele „23 
August” din Bucureşti (1 mart. 1956-1962) ; ofiţer instructor de cadre la Colonia 
de Muncă Periş/formaţiunea 0876 (23 aug. 1965-1 mai. 1966); instructor I, II şi 
III de cadre în Serviciul Cadre şi Învăţământ din DGP (1 iun. 1966-1 mart. 
1974); ofiţer specialist IV la Direcţia Secretariat-Juridică din MI! (1 mart. 
1974-1 oct. 1974); ofiţer instructor II în Serviciul Cadre şi Învăţământ din DGP 
(1 oct. 1974-1 febr. 1975) ; locţiitor de comandant pentru servicii la Penitenciarul 
Sibiu (1 febr. 1975-1 aug. 1977); locţiitor de comandant pentru servicii (1 aug. 
1977-30 apr. 1986) şi comandant la Penitenciarul Codlea (1 mai 1986-30 nov. 
1996). A fost trecut în rezervă la 30 noiembrie 1996 prin ordinul ministrului 
Justiţiei nr. 2004/C. 

Grade succesive : locotenent (1965) ; locotenent-major (1969) ; căpitan (1974) ; 
maior (1977); locotenent-colonel (1983); colonel (1989). 

Decorații: medalia „Meritul militar”, clasa a II-a (1970) şi clasa I (1975); 
medalia „Pentru servicii deosebite aduse în apărarea orânduirii sociale şi de stat” 
(1972); Ordinul „Meritul Militar”, clasa a III-a (1981), clasa a II-a (1986) şi clasa 
I (1995). 

Pedepse : trei zile de arest cu îndeplinirea serviciului pentru încălcarea unor 
ordine (1981); „avertisment” pentru încălcarea regulamentelor militare (1995) ; 
„avertisment” pentru neîndeplinirea unor atribuţii şi slabă eficienţă în muncă 
(1996). 


1. Direcţia Secretariat-Juridică din MI l-a repartizat pe Georgescu Marian în funcţia de şef de 
cabinet al ministrului adjunct de Interne, generalul-maior Ionel Gal. 

GHEONEA (GHIONEA) NICOLAE, locotenent-major, d.p. 
nr. 1837 (n. 5 oct. 1926, com. Surdila, jud. Brăila). 

Naţionalitatea : română. 

Originea şi apartenenţa socială : ţăran cu gospodărie mijlocie. 

Profesia de bază la încadrarea în MAI: muncitor necalificat. 
Funcţii în organizații politice, de masă şi obşteşti: membru 

UTC din 1946 şi membru PCR din 1947. 
Studii civile: şase clase în comuna natală (1933-1937 şi 
i 1939-1940). Abia în 1958 a reuşit să termine clasa a VII-a şi să 
obţină diploma de absolvire a şcolii elementare. 

Stagiul militar : Centrul de Instrucție Fălticeni (oct. 1948-mart. 1949); Şcoala 
Regimentară de la Radna (mart.-sept. 1949); Şcoala de Subofiţeri MAI de la Oradea 
şi Deva (sept. 1949-23 aug. 1950). 

Studii militare : curs scurt la Şcoala Militară de Ofiţeri Pază MAI Câmpina 
(mai-nov. 1953); curs de perfecţionare la Şcoala de Perfecţionare Ofiţeri şi Sergenţi 
Jilava - DGPCM (15 mart.-l sept. 1960). 

Activitatea profesională : agricultor în gospodăria părintească (1940-1943 şi iul. 
1944-mai 1946). În perioada iunie-octombrie 1942 a urmat cursurile unei şcoli de 
tractorişti din Făurei, însă, din motive financiare, a fost nevoit să renunţe şi să se 
angajeze ca muncitor necalificat la Uzinele IAR din Braşov, unde a muncit până în 
iulie 1944, când a fost concediat; a fost apoi ajutor de lucrător la Uzinele IAR din 
Braşov (mai 1946-oct. 1948); ajutor de comandant de pluton la Regimentul de 
Securitate Bucureşti (aug. 1950-dec. 1951); şef de gardă la Compania Jilava; 
comandant de pluton de pază la poduri ; şef al Biroului AGT la Batalionul 1 Pază din 
Regimentul 1 Pază Bucureşti (dec. 195I-mai 1953); instructor (dec. 1953-mart. 
1954) şi inspector în Biroul Regim din Serviciul Pază şi Regim - DLCM (mart.-oct. 
1954) ; inspector prim în Serviciul Pază şi Regim din DPLC (nov. 1954-iul. 1956); 
comandant la Penitenciarul Turnu Severin (iul. 1956-30 apr. 1961). Unul din unchii 
săi, Radu M. Ghionea, a fost declarat, în 1950, chiabur, deoarece avea în proprietate 
peste 20 de ha de pământ (acest pământ îl va preda peste doi ani la GAC). Ghionea 
Nicolae şi tatăl său au muncit în anii '40 pe o bucată din cele 20 de hectare deţinute 
de Radu Ghionea, deoarece pământul pe care îl aveau ei în proprietate era nefertil 
şi expus inundaţiilor. Într-o autobiografie dată la 12 aprilie 1960, locotenentul-major 
Ghionea Nicolae spunea : „În activitatea de militar eu personal am fost întrebat de 
nenumărate ori cum este cu unchiul chiabur şi am declarat că în cazul că voi avea 
repercusiuni de pe urma lui eu personal îl omor. Am spus aceste cuvinte deoarece 
nu concepeam să am repercusiuni de pe urma unei rude care a exploatat atât pe tata 
Cât şi pe fraţii mei”. A fost trecut în rezervă la 30 aprilie 1961 prin ordinul MAI 
nr. 1650. 

Grade succesive : sergent-major (1950) ; sublocotenent (1953) ; locotenent (1955) ; 
locotenent-major (1958). 

Decorații : medalia „Meritul militar”, clasa a II-a (1954). 

Pedepse : „observare scrisă” pentru că a trimis echipa la concursul de tragere fără 
pistolet (1956) ; cinci zile de arest la domiciliu pentru lipsă de control asupra subor- 

donaţilor, superficialitate în muncă şi neexecutarea ordinelor DGPCM (1957) ; cinci 
zile de arest la garnizoană pentru că a aprobat ca deţinuţii cizmari să lucreze în 
ateliere pentru cadrele unităţii şi pentru lipsa de curăţenie în dormitoarele deţinu- 
ţilor (1958). 


GHEORGHIU ANTON, general-maior. 

Activitatea profesională : comandant al Companiei a III-a elevi din Şcoala de 
Ofiţeri Lagăre şi Penitenciare Sibiu - DLCM/UM 0818 (14 apr. 1954); comandant 
la Colonia de Muncă Poarta Albă/formaţiunea 0893 (1 iul. 1956-14 aug. 1957); 
locţiitor de comandant pentru Pază şi Regim la Penitenciarul Văcăreşti (1957-1958) ; 
locţiitor al şefului Serviciului rază şi Regim din DPLC/DGPCM (24 iun. 1955, 6 aug. 
1959, 16 nov. 1960 şi 21 apr. 1961); locţiitor al şefului Direcţiei Pază şi Regim din 
DGPCM (9 sept. 1964); şeful Direcţiei Pază şi Regim din DGP (iul. 1966, oct. 
1967, dec. 1974, febr. 1976, iul. 1977); locţiitor al şefului DGP şi înlocuitor la 
comanda şefului DGP (interimar, n.n.) (apr.-dec. 1989). 


GHEORGHIU GAVRIL MIHAI, locotenent-colonel, d.p. nr. 
1863 (n. 28 aug. 1913, mun. Paşcani, jud. Iaşi). 

Naţionalitatea : română. 

Originea şi apartenenţa socială : muncitor. 

Profesia de bază la încadrarea în MAI: tâmplar. ii 

Funcţii în organizaţii politice, de masă şi obşteşti: membru ÎN 
PCR din 1945 ; şef al Secţiei Organizatorice din Plasa PCR Paşcani 
(1946) ; secretar al Sectorului de Partid CFR Paşcani (1947-1948) ; 
responsabil organizatoric şi cu munca de cadre la Sindicatul CFR 
Paşcani (1948-1949). 

Studii civile: şapte clase în oraşul natal (1921-1928); Şcoala Profesională de 
Ucenici CFR Paşcani (1928-1932). 

Stagiul militar : Batalionul 2 din Regimentul 16 Infanterie Fălticeni (apr. 1935-1936). 
Atât la Atelierele CFR Paşcani, cât şi în armată, a fost coleg cu viitorul general MAI 
şi MFA din anii '50-'60, Mihail Burcă. 

Studii politice : Şcoala de Partid de o lună (1946). 

Activitatea profesională : ucenic şi muncitor tâmplar la Atelierele CFR Paşcani 
(ian. 1928-apr. 1935, 1938-1944 şi 1946). Într-o autobiografie dată la 11 ianuarie 
1954, Gheorghiu vorbea despre activitatea sa „revoluţionară” desfăşurată la Atelierele 
CFR Paşcani: 


În luna februarie 1933 am luat parte activă la greva ce a avut loc la CFR Paşcani. Am 
avut ca sarcină ca să lămuresc o parte din oameni ce făceau parte din Secţia I tâmplărie 
ca să înceteze lucrul. Am luat parte activă la toate întrunirile ce se ţineau în Paşcani cu 
Ilie Pintilie, Tănase Bratosin şi alţii. Luam parte la serbările ce se ţineau cu caracter 
democrat precum şi la excursiile ce se ţineau şi care aveau acelaşi caracter. În anul 1936 
după ce mam eliberat din armată Tovarăşul Fălticeanu Gheorghe care avea legătură cu 
Judeţeana PCR Iaşi spunândumi că dispoziţiunea este ca să ne înscriem în Organizaţia 

Tineretului Naţional Țărănesc cu scopul de a atrage cât mai mult tineret de partea 
noastră. In comitetul care sa ales eu am fost vicepreşedinte. 


În 1938, Gheorghiu a fost arestat împreună cu alţi tovarăşi, însă a fost pus în 
libertate în scurt timp. De atunci şi până în 1945 nu a mai desfăşurat activitate 
politică. A fost secretar al Comitetului Provizoriu al Judeţului Botoşani (apr. 1949-sept. 
1950) ; şef al Serviciului Mecanic la Ministerul Industriei Uşoare şi la Direcţia 
Generală Sticlă şi Ceramică Fină (oct. 1950-1952!) ; şef al Serviciului Materiale 
Feroase din Direcţia Generală a Aprovizionării a Ministerului Industriei Cărnii, 
Laptelui şi Peştelui (19 sept. 1952-23 aug. 1953). La sugestia generalului-maior 
Mihail Burcă (prieten din copilărie cu Mihai Gheorghiu), a intrat în MAI (23 august 
1953), cu gradul de maior ; a fost locţiitor al şefului DIP/UM 0618 Bucureşti (sept. 
1953-3 apr. 1954); comandant la Penitenciarul Jilava (apr. 1954-dec. 1961). O 
notă-raport a Direcţiei Cadre a MAI descria situaţia cadrelor şi organizarea Peniten- 
ciarului Jilava : 


Conform statului de organizare sunt prevăzuţi un număr de 123 de cadre dintre care 
7 ofiţeri, 91 de sergenţi şi 25 angajaţi civili. Faţă de schemă lipsesc 2 sergenţi şi un 
angajat civil. Analizând din punct de vedere politic situaţia se prezintă astfel: cei 
7 ofiţeri toţi sunt încadraţi politic, sergenţii 25 sunt membrii de partid, 3 candidaţi de 
partid şi 18 UTM. La angajaţii civili sunt 4 membrii de partid, 2 candidaţi de partid şi 
5 UTM. Analizând specificul de muncă din această unitate (deţinuţi contrarevoluţionari) 
conform ordinului tov. Ministru nr. 106 care prevede ca în unităţile cu deţinuţi 
contrarevoluţionari să predomine membrii de partid, la această unitate nu a fost realizată 
această prevedere din ordin. De asemeni din punct de vedere al compoziţiei sociale 
predomină elementul ţărănesc?. 


A fost trecut în rezervă la 4 ianuarie 1962 prin ordinul MAI nr. 03552. 

Grade succesive : maior (1953); locotenent-colonel (1957). 

Decorații : medalia „Pentru servicii deosebite aduse în apărarea orânduirii sociale 
şi de stat” (1954). 

Pedepse : cinci zile de arest cu prestarea serviciului, deoarece în data de 1 ianuarie 
1955 a fost pus în libertate deţinutul contrarevoluţionar Maruşca Ion, condamnat în 
1954 de către Tribunalul Militar Sibiu la 10 ani de închisoare pentru crimă de 


1. În privinţa numelui Gheorghiu, Ion Ioanid comite o confuzie în cartea sa Închisoarea noastră 
cea de toate zilele (Editura Humanitas, Bucureşti, 2000, vol. 2, p. 20), susţinând că Mihai 
Gheorghiu (subiectul acestei fişe) şi Constantin Gheorghiu (temutul comandant de la Gherla în 
momentul reeducării) sunt una şi aceeaşi persoană. Punerea pe acelaşi plan poate fi înţeleasă în 
contextul în care existau în perioadă foarte mulţi ofiţeri MAI cu acelaşi nume. Din prezentul 
dosar personal reiese limpede că Mihai Gheorghiu, în perioada 1950-1952 (cea în privinţa căreia 
se produce confuzia), a fost doar şef al Serviciului Mecanic la Ministerul Industriei Uşoare şi 
la Direcţia Generală Sticlă şi Ceramică Fină. 

2. Documentul este nedatat (probabil este din perioada 1957-1959, deoarece ofiţerul este menţionat 
cu gradul de locotenent-colonel) şi este semnat de locotenentul de Securitate Bocăneală Constantin 
din Direcţia Cadre a MAI. 

răzvrătire şi la trei ani de închisoare pentru crimă de pericol public (distrugerea 
unor mijloace de comunicaţie) ; deţinutul a fost reîncarcerat la Penitenciarul Jilava 
în data de 4 aprilie 1955 (iul. 1955); cinci zile de arest la garnizoană pentru 
evadarea unui deţinut (sept. 1955); 10 zile de arest la garnizoană cu prestarea 
serviciului pentru încălcarea ordinului MAI nr. 20/1954 (1956) ; cinci zile de arest 
la garnizoană pentru că a încălcat ordinul MAI nr. 954/1956 privind ieşirile 
maşinilor din Bucureşti numai cu aprobarea locţiitorului ministrului Afacerilor 
Interne (1957) ; 20 de zile de arest la garnizoană pentru activitate necorespunzătoare 
(1958) ; cinci zile de arest la garnizoană pentru superficialitate în studierea dosa- 
relor de încadrare la Penitenciarul Jilava (1958) ; cinci zile de arest la domiciliu 
pentru că a internat în spital deţinuţi contrarevoluţionari, fără aprobarea conducerii 
DGPCM (iul. 1958). 


GHEORGHIU GRIGORE ROMULUS, angajat civil, d.p. 
nr. 1876 (n. 1 apr. 1924, com. Roşu, jud. Ilfov). 

Naţionalitatea : română. 

Originea şi apartenenţa socială : muncitor. 

Profesia de bază la încadrarea în MAI: economist financiar- 
-contabil. 

Funcţii în organizații politice, de masă şi obşteşti: membru 
de sindicat din 1946. 

Studii civile: patru clase la Şcoala nr. Sl din Bucureşti 
(1932-1936) ; liceele comerciale „Regele Carol I”, „Nicolae 
Kreţulescu” şi „Nicolae Bălcescu” din Bucureşti (1936-1945) ; Facultatea de Plani- 
ficare Industrială din Academia de Înalte Studii Comerciale şi Industriale/Institutul 
de Ştiinţe Economice şi Planificare „V.I. Lenin” (1945-1949). Diploma de stat a 
obținut-o în februarie 1950 în specialitatea „Economia industriei socialiste”. În 1945 
s-a înscris şi la Facultatea de Drept din cadrul Universităţii Bucureşti, însă a abandonat 
studiile după doi ani, deoarece i s-a interzis să urmeze cursurile a două facultăţi. 

Stagiul militar : Şcoala de Subofiţeri de Infanterie din Botoşani detaşată din cauza 
războiului în vestul ţării la Gearmata (iul.-nov. 1944). Nu a participat la luptele de 
alungare a trupelor din Timişoara. A fost lăsat la vatră cu gradul de soldat-combatant 
neinstruit. 

Activitatea profesională : agent de control la moara Gheorghe Brătescu din 
Alexandria, Administraţia Financiară Teleorman (aug. 1946-nov. 1947). În noiembrie 
1947 a fost mutat la Direcţia Taxelor de Consumaţie din Ministerul Finanţelor şi 
repartizat ca agent de control la o moară din subordinea Filaturii Chiajna (nov. 
1947-1948). După desfiinţarea Direcţiei Taxelor de Consumaţie din Ministerul Finan- 
telor, a fost transferat în administraţia locală la Secţiunea Financiară a Comitetului 
Provizoriu al Sfatului Popular al Capitalei, la Sectorul 4 „Roşu” din Bucureşti, unde 
a deţinut următoarele funcţii: referent la Serviciul Contabilitate din Percepția 11 
Fiscală (1948-mai 1949) şi referent principal la Circa 10 Fiscală din strada Popa Tatu 
(mai-20 sept. 1949) ; şef al Serviciului Viramente (oct. 1949-1950) şi şef al Grupului 
Credite Industriale la filiala Băncii de Stat a RPR din Mediaş (1950-21 dec. 1952). A 

fost contabil la Serviciul de Contabilitate a Investiţiilor, Direcţia Plan Financiar şi 
Îndrumare Contabilă din Ministerul Industriei Cărbunelui (12 ian.-10 sept. 1953) ; 
contabil la Întreprinderea de Stat de Locuinţe şi Localuri Petroşani din Ministerul 
Industriei Cărbunelui (10 sept. 1953-1 mai 1954). Ca urmare a reorganizării 
Ministerului Industriei Cărbunelui, ISLL Petroşani a fuzionat cu Întreprinderea de 
Locuinţe şi Localuri Valea Jiului (1 mai 1954), iar Gheorghiu a fost numit în 
funcţia de şef al Serviciului Planificării al nou-înfiinţatei Întreprinderi de Locuinţe 
şi Localuri Valea Jiului - Petroşani (1 mai 1954-10 nov. 1955). A fost apoi 
contabil-şef la Întreprinderea de Explorări Carbonifere Lupeni (10 nov. 1955-1 oct. 
1956); contabil-şef la Grupul de Şantiere Valea Jiului pendinte de Trustul de 
Explorări Carbonifere din Calea Victoriei nr. 109 din Bucureşti - Ministerul Minelor 
(1 oct. 1956-31 mart. 1957). La 1 aprilie 1957 a fost încadrat în MAI ca angajat 
civil şi repartizat la Gospodăria Anexă MAI Periş, de pe lângă Penitenciarul 
Văcăreşti, în funcţia de contabil-şef (1 apr.-30 iun. 1957). A activat şi ca revizor 
contabil principal şi şef al Biroului CFI din Serviciul Financiar al DGPCM (1 iul. 
1957-15 apr. 1962). În primăvara anului 1962, Gheorghiu a solicitat transferul la 
Comitetul de Stat al Planificării. 

Pedepse : „mustrare cu avertisment” pentru neîndeplinirea planului de control 
pe semestrul 1/1958 (oct. 1958); „mustrare scrisă cu avertisment” pentru că nu 
şi-a controlat subordonații în privinţa modului în care manipulau documentele cu 
caracter secret: angajatul civil Eftenie Ilie a dus la domiciliul său diferite ordine şi 
regulamente cu caracter secret (ian. 1961); „mustrare scrisă” pentru analiza 
superficială pe care a făcut-o în darea de seamă a organelor CFI pe trimestrul 1/ 
1961 (apr. 1961). 


GHERASIM TOADER VASILE, colonel d.p. nr. 2600 
(n. 16 ian. 1925, com. Târnăuca, Republica Moldova ; d. 2004). 
Ofiţerul provenea dintr-o familie numeroasă, având 8 fraţi şi 
5 surori. 

Naționalitatea : română. 

Originea şi apartenenţa socială : ţăran cu gospodărie mică. 

Profesia de bază la încadrarea în MAI: muncitor agricol. 

Funcții în organizații politice, de masă şi obşteşti: membru 
UTM din 1949; membru PMR din 1960. 

Studii civile: patru clase în comuna natală (1932-1936) şi 
trei clase în oraşul Cernavodă (1953-1954); două clase de liceu în Piatra-Neamţ 
(1957-1958) şi alte două la Şcoala Medie „Nicolae Bălcescu”din Medgidia, cu 
diplomă de bacalaureat (1967). 

Stagiul militar : Centrul de Instrucție Grăniceri Deva (oct. 1947-aug. 1948). 

Studii militare: Şcoala de Subofiţeri MAI Oradea (aug. 1948-aug. 1949) şi 
Şcoala de Educatori (Ofiţeri Politici) MAI nr. 1 din Bucureşti (1949-1950); curs 
de reciclare de trei luni la Bucureşti (1969); curs de perfecţionare a aparatului 
financiar, de înzestrare şi servicii la Direcţia Servicii din MAI/UM 0230 Bucureşti 
(15 ian.-22 apr. 1967) ; cursul scurt de perfecţionare a pregătirii cadrelor cu funcţii 
de conducere din MAI de la Dumbrăviţa (1970). 

Studii politice : Universitatea Serală de Marxism-Leninism de pe lângă Comitetul 
Raional de Partid Medgidia, secţia economie politică (1967). 

Activitatea profesională : agricultor în gospodăria părintească (1936-1938) ; ucenic 
cizmar la un patron din Cernăuţi (1941-1942). Îndeplinind vârsta de premilitar a fost 
luat împreună cu alte contingente şi trimis într-un detaşament de muncă la săparea 
tranşeelor din jurul oraşului Focşani, la care lucrau ostaşii Regimentului 10 Dorobanţi 
(mart.-aug. 1944). A fost muncitor la ferma lui Stănescu Marin din comuna Mogoşoaia 
(apr.-sept. 1946); slugă la proprietarul Loris Ion din comuna Gearmata, judeţul 
Timiş (sept. 1946-sept. 1947); şeful Serviciului Inspecţii şi Control din Direcţia 
Unităţilor de Muncă - MAI (6 mart.-18 mai 1950); a fost detaşat temporar la UM 
nr. 1 Capul Midia şi Colonia de Muncă Peninsula, în funcţia de şef al Biroului 
Administrativ (18 mai-27 iun. 1950); comandant la UM nr. 2 Columbia-Cernavodă 
(27 iun. 1950-1 nov. 1951). Ca urmare a măririi efectivelor coloniei, la comanda unităţii 
a fost adus locotenentul-major Ilie Zamfirescu, iar Vasile Gherasim a fost retrogradat în 
funcţia de locţiitor de comandant (1 nov. 195l-ian. 1952). A activat apoi în calitate de 
comandant la Colonia de Muncă Cernavodă km 4/UM nr. 3/formaţiunea 0857 (15 febr. 
1952-17 iun. 1953); locţiitor de comandant pentru Spate şi producţie la Colonia de 
Muncă Poarta Albă/formaţiunea 0893 (17 iun. 1953-1 iul. 1956); comandant la 
Penitenciarul Piatra-Neamţ (1 iul. 1956-1 ian. 1959); locţiitor de comandant pentru 
Spate la formațiunea 0869/Penitenciarul Carasu (1 ian. 1959-1 iul. 1968); locţiitor 
de comandant pentru servicii la Penitenciarul Poarta Albă (1 iul. 1968-1977). 

Grade succesive : locotenent (6 iul. 1950); locotenent-major (16 aug. 1953); 
căpitan (6 iul. 1957); maior (23 aug. 1962); locotenent-colonel (23 aug. 1968); 
colonel (23 aug. 1975). 

Decorații : medalia „Pentru servicii deosebite aduse în apărarea orânduirii sociale 
şi de stat” (1958); medalia „A XX-a aniversare a eliberării Patriei de sub jugul 
fascist” (1964) ; medalia „A 25-a aniversare a eliberării Patriei de sub jugul fascist” 
(1969) ; medalia „Meritul militar”, clasa a II-a (1970) ; medalia „A 50-a aniversare 
a înfiinţării PCR” (1971) ; medalia „25 de ani de la proclamarea Republicii” (1972) ; 
medalia „30 de ani de la eliberarea României de sub dominaţia fascistă” (1974) ; 
Ordinul „Muncii”, clasa a III-a (1959); Ordinul „În Serviciul Patriei Socialiste”, 
clasa a III-a (1964) ; Ordinul „Meritul Militar”, clasa a II-a (1970) şi clasa I (1975). 

Pedepse : 10 zile de arest la garnizoană pentru nereguli în serviciu (1959); cinci 
zile de arest la garnizoană pentru „lipsuri pe linie de Spate” (1960) ; trei zile de arest 
pentru neexecutarea unui ordin (1960); observare în scris pentru deficienţe pe linie 
de Spate (1966). 


GHIŢĂ MAX GHEORGHE, colonel, d.p. nr. 2776 (n. 10 
mart. 1932, mun. Bucureşti). 

Naţionalitatea : română. 

Originea şi apartenenţa socială: funcționar. 

Profesia de bază la încadrarea în MAI: medic. 

Funcţii în organizaţii politice, de masă şi obşteşti: membru 
UAER (1948), membru UTM (1949) şi PMR (1957); membru în 
BOB din DGP (1974-1977). 

Studii civile : patru clase primare la Şcoala de Băieți nr. 18 (1939-1943); Liceul 
Teoretic „Sf. Gheorghe” din Bucureşti (sept. 1943-sept. 1944), Liceul Teoretic nr. 1 
din Bucureşti (sept. 1944-sept. 1948) şi Şcoala Medie Tehnică Sanitară de Băieți nr. 
3 — Ministerul Sănătăţii (sept. 1948-iul. 1951); Facultatea de Medicină, secţia 
medicină generală la IMF Cluj (1956-1962) ; curs de specialitate, profil sănătate 
publică (1966) ; curs de obstetrică-ginecologie la Serviciul Sanitar al MAI (1969) ; 
cursul scurt de perfecţionare a pregătirii cadrelor cu funcţii de conducere din MAI de 
la Dumbrăviţa (1970) ; curs postuniversitar „Planificarea sanitară şi evaluarea progra- 
melor de sănătate” (apr.-mai 1974) şi curs postuniversitar de perfecţionare „Terapeutică 
Medicală Ginecologică” la Facultatea de Perfecţionare şi Specializare din IMF 
Bucureşti (mai-iul. 1977); curs de perfecţionare obstetrică-ginecologie la IMF 
Bucureşti (mai 1983); curs de perfecţionare „Mijloace moderne de exploatare în 
obstetrică-ginecologie” la IMF Bucureşti (apr.-mai 1988). 

Studii militare : Şcoala Militară de Ofiţeri MAI - Centrul de Instrucție Sanitară 
Bucureşti (sept. 1951-mart. 1952). 

Studii politice: Universitatea Serală de Marxism-Leninism, secţia istorie, de pe 
lângă Comitetul Regional Maramureş (1962-1965). 

Activitatea profesională : felcer la Batalionul de Frontieră Băneasa - Regimentul 
14 Grăniceri Cobadin din DIGO a MSS (1 dec. 1952-29 apr. 1953); medic la 
compania de pază specială din Unitatea Predeal a MSS (29 apr.-3 sept. 1953). Din 
această unitate a fost scos şi pus la dispoziţia DTGO ca necorespunzător, din cauza 
părinţilor : „tatăl ofițerului a fost plutonier în fanfara regală, are atitudine servilă şi 
linguşitoare faţă de elementele duşmănoase regimului actual, s-a manifestat împotriva 
executării criminalului de războiu Antonescu. Faţă de muncitori are o atitudine 
duşmănoasă”!. A fost felcer la Regimentul 6 Grăniceri Calafat/UM 0143 (oct. 
1953-mai 1955); medic la Şcoala de Conducători Auto MAI de la Periş (mai 
1955-iun. 1956); şef al punctului medical (felcer) al Batalionului 1/37 Securitate 
Floreşti/UM 0136 Cluj (iun. 1956-mart. 1960). În urma desființării batalionului, a 
fost mutat în funcţia de felcer la Biroul Sanitar al Direcţiei Regionale MAI Cluj 
(mart. 1960-1 oct. 1962); a activat ca medic militar şef al Direcţiei Regionale MAI 
Maramureş (1 oct. 1962-1 iun. 1966); şeful Serviciului Sanitar (independent) din 
DGPCM (1 iun. 1966-30 iul. 1977). La 30 iulie 1977, ca urmare a aplicării Decretului 
nr. 225, a fost numit medic principal I în Serviciul Sanitar din MI (aug.-dec. 1977) ; 
a fost apoi medic şef de cabinet II la IJ Braşov al MI (dec. 1977-1 oct. 1982); 
comandant al Spitalului Penitenciar Jilava (1 oct. 1982-31 ian. 1990) ; medic principal 
III la Serviciul Sanitar al DGP (1 febr.-20 mart. 1990). A fost trecut în rezervă prin 
ordinul ministrului de Interne nr. 11/01478 din 20 martie 1990. 

Grade succesive : locotenent (1952) ; locotenent-major (1955); căpitan (1959) ; 
maior (1964); locotenent-colonel (1970) ; colonel (1977). 

Decorații : medalia „Meritul militar”, clasa a II-a (1955) şi clasa I (1962) ; medalia 
„A XX-a aniversare a Zilei Forţelor Armate ale RPR” (1964); medalia „A 50-a 
aniversare a înfiinţării PCR” (1971) ; medalia „25 de ani de la proclamarea Republicii” 


1. „Nota-raport” nr. 3/00186. 696 din 3 sept. 1953, semnată de şeful Secţiei Cadre din DTGO - 
MSS, căpitan Valentin Constantin. 

(1972) ; medalia „A 40-a aniversare a revoluţiei de eliberare socială şi naţională 
antifascistă şi antiimperialistă” (1984); Ordinul „În Serviciul Patriei Socialiste”, 
clasa a III-a (1967); Ordinul „Meritul Militar”, clasa a II-a (1972) şi clasa I (1977). 

Pedepse : „mustrare scrisă” pentru neglijenţă în serviciu (1975) şi pentru că a 
permis unor deţinuţi să completeze unele documente medicale ale bolnavilor internaţi 


(1986). 


GÎDEI IONEL, maior. 
Activitatea profesională : comandant de pluton la Şcoala de Perfecţionare Subofiţeri 
Penitenciare Jilava (febr. 1967) ; ofiţer instructor II în DGP (apr. 1977). 


GRĂMESCU VASILE PETRE, locotenent-colonel, d.p. nr. 2632 (n. 3 iul. 
1929, com. Jidoştiţa, jud. Mehedinţi). 

Naţionalitatea : română. 

Originea şi apartenența socială : ţăran cu gospodărie mijlocie (părinţii erau 
miniştri CAP). 

Profesia de bază la încadrarea în MAI: economist. 

Funcții în organizații politice, de masă şi obşteşti: membru UTM din 1948 şi 
membru PMR din 1960. 

Studii civile: şapte clase în comuna natală (1936-1943) ; Liceul Comercial din 
Turnu Severin (1943-1949) şi Şcoala Medie Tehnică de Comerţ din Timişoara 
(1949-1951); Facultatea de Finanţe şi Credit din cadrul Institutului de Ştiinţe 
Economice „V.I. Lenin” din Bucureşti (1951-1955); curs postuniversitar, speciali- 
tatea studiul pieţei interne şi externe - marketing internaţional, din cadrul Facultăţii 
de Comerţ Interior de la ASE Bucureşti (1972-1973). 

Stagiul militar : în cadrul facultăţii (1951-1954). 

Studii militare : cursul scurt de perfecţionare a pregătirii cadrelor cu funcţii de 
conducere din MAI de la Dumbrăviţa (1970). 

Activitatea profesională : şef de secţie la Întreprinderea „Gheorghe Doja” din 
Timişoara (1950-sept. 1951); angajat civil în funcţiile de şef de secţie şi şef de 
Serviciu Contabilitate la UM 03350 Timişoara (aug. 1955-iun. 1959). Ca urmare a 
desființării unităţii, a fost transferat în funcţia de expert contabil la Biroul de Expertiză 
Contabilă din cadrul Sfatului Popular Regional Banat (iun. 1959-15 mart. 1963). La 
15 martie 1963 a fost încadrat în DGPCM ca angajat civil în funcţiile de revizor 
contabil principal la Serviciul Financiar din DGPCM (15 mart. 1963-febr. 1964); 
şef al Serviciului Financiar din DGPCM! (febr. 1964-1 aug. 1977) ; ofiţer specialist 
II la Serviciul Asigurare Materială, Financiară, CFI şi Sanitar (1 aug. 1977-1 apr. 
1980) ; şef al Serviciului Financiar şi CFI (1 apr. 1981-15 apr. 1981). În aprilie 1981 
a fost destituit din funcţie şi i s-au întocmit actele de trecere în rezervă, deoarece a 
falsificat nişte documente de inventariere şi a participat la acoperirea ilegală a unor 
sume de bani ce lipseau din gestiunea bufetului DGP. 

Grade succesive: sublocotenent (r) (1954); căpitan (1966); maior (1968); 
locotenent-colonel (1974). 


1. În iunie 1966 a fost chemat în rândul cadrelor active ale MAI cu gradul de căpitan. 

Decorații: medalia „În cinstea încheierii colectivizării agriculturii” (1962) ; 
medalia „Meritul militar”, clasa I (1976) şi clasa a II-a (1971); medalia „A 50-a 
aniversare a înfiinţării PCR” (1971). 

Pedepse : „avertisment că nu corespunde pe deplin funcţiei ce ocupă” pentru 


decontarea unei sume de bani fără a avea acest drept (1972); „mustrare scrisă 
pentru părăsirea unităţii fără aprobare (1979). 


GREBESIT ILIE, angajat civil. 
Activitatea profesională : directorul Direcţiei Economice a DGP (febr. 1970). 


GROFU FLORIAN, locotenent-colonel (n. 4 oct. 1941, mun. Târgu-Jiu, jud. Gorj). 
Activitatea profesională : ofiţer I de cadre în Serviciul Cadre din DGPCM (17 mai 
1965) ; locţiitor de comandant pentru servicii la Penitenciarul Bucureşti (1981-1988). 


GROSARU ŞERBAN TĂNASE, locotenent, d.p. nr. 1321 
| (n. 14 apr. 1924, satul Odaia, com. Maxim, jud. Buzău). 
Naţionalitatea : română. 

Originea şi apartenența socială : muncitor. 

Profesia de bază la încadrarea în MAI: tâmplar. 

Funcţii în organizaţii politice, de masă şi obşteşti: membru 
E UTM din 1950 şi membru PMR din 1956. 

i Studii civile : patru clase în comuna natală (1931-1935). 

= Stagiul militar: Regimentul de Infanterie Marină Călăraşi 

(1946-sept. 1948). 

Studii militare: curs scurt de o lună la Şcoala de Miliţieni de la Jilava (oct. 
1949); cursul de ofiţeri penitenciare la Şcoala de Cadre Profesionale Jilava din 
DGPCUM (apr.-nov. 1951). 

Activitatea profesională : ucenic la un atelier de tâmplărie din Bucureşti (1938-1941) ; 
lucrător tâmplar la diferite ateliere de tâmplărie din Bucureşti (1941-1946) ; muncitor 
la şantierul Palatului Primăriei oraşului Buzău (22 sept. 1948-20 apr. 1949) ; miliţian 
la Penitenciarul Buzău (1 iul.-l nov. 1949) şi la Penitenciarul Văcăreşti (1 nov. 
1949-1 apr. 1950); prim-eardian (1 apr. 1950-11 ian. 1951) şi ajutor de comandant 
de prefă la Penitenciarul Mărgineni (11 ian.-apr. 1951). În perioada iunie-septembrie 
1950 a fost detaşat în funcţia de comandant al Coloniilor Agricole de Muncă ale 
MAI Spanţov/Chirnogi de Ilfov! (1 apr.-19 iun. 1950) şi Mărculeşti-lalomiţa (19 
iun.-2 sept. 1950); ajutor de director de serviciu la Centrul de Triere Bucureşti/ 
Penitenciarul Rahova II (20 dec. 1951-27 febr. 1952); comandant la Penitenciarul 
Tecuci (27 febr. 1952-1 nov. 1953); inspector prim în cadrul Serviciului Pază şi 
Regim al DIP/UM 0610 Bucureşti şi şef de secţie în cadrul Serviciului Pază şi Regim 
din DPLC (1 nov. 1953-30 iun. 1956). A fost trecut în rezervă la 30 iunie 1956, ca 
urmare a reducerilor de efective din MAI, prin ordinul MAI nr. 2947. 


1. La data de 19 iunie 1950 în Colonia Agricolă de Muncă Spanţov-llfov se găseau 591 de deţinuţi 
(bărbaţi) şi 39 de milițieni. 

Grade succesive : sergent-major (1949) ; plutonier-major (1 apr. 1950) ; subloco- 
tenent (1951) ; locotenent (1956). 

Pedepse : „mustrare cu avertisment de îndepărtare din serviciu” pentru neexecu- 
tarea unui ordin, corupţie şi lipsă de vigilenţă (1949) ; „mustrare” pentru evadarea a 
doi deţinuţi (1950); trei zile de arest simplu pentru neexecutare de ordin (febr. 
1953); 15 zile de arest la garnizoană pentru evadarea deţinutului Dima C. Toader 
(iun. 1953); două zile de arest la domiciliu pentru că în ziua de 2 noiembrie a fost 
găsit pe stradă în stare de ebrietate de către organele MAI (dec. 1954). 


GRUMĂZESCU M., angajat civil. 
Activitatea profesională : directorul Direcţiei Administrative din DGP (aug. 1949). 


GURANDA IOAN MIHAI, maior, f.s. (n. 30 apr. 1929, com. Gorbăneşti, jud. 
Botoşani). 

Naţionalitatea : română. 

Originea şi apartenența socială : ţăran mijlocaş. 

Profesia de bază la încadrarea în MAI: brutar necalificat. 

Funcții în organizaţii politice, de masă şi obşteşti: membru UTM din 1955 şi 
membru PMR din 1957. 

Studii civile : şcoala elementară şi liceul. 

Stagiul militar : Regimentul 1 Infanterie (mai-nov. 1948). 

Studii militare : Şcoala Militară de Ofiţeri de Infanterie MFA Sibiu (nov. 1948-dec. 
1949) ; Facultatea de Arme Întrunite din Academia Militară Generală „I.V. Stalin” 
(dec. 1951-sept. 1953). 

Activitatea profesională : comandant de pluton în Regimentul 33 Infanterie 
(30 dec. 1949-nov. 1950); ajutor de şef de birou, şef de birou şi ofiţer responsabil 
cu evidenţa la Divizia 76 Infanterie (sept. 1953-mart. 1958); instructor la Coman- 
damentul Central al Gărzilor Muncitoreşti (dec. 1959-mart. 1960) ; ofiţer la Coman- 
damentul Central al Gărzilor Muncitoreşti (apr. 1960-1961) ; şef (1 febr. 1962-15 febr. 
1964) şi locţiitor de şef al Serviciului Pază şi Regim din DGPCM (15 febr.-l mai 
1964). A fost pus la dispoziţia Comandamentului Trupelor MAI la 1 mai 1964, 
pentru a fi încadrat după nevoi. 

Grade succesive : locotenent (1949) ; locotenent-major (1952); căpitan (1955) ; 
maior (1959). 

Decorații: medalia „Meritul militar”, clasa I (1960) şi clasa a I-a (1954); 
medalia „Virtutea ostăşească”, clasa I (1959). 


H 


HABOT MENDEL MARIN, maior, d.p. nr. 618 (n. 1 febr. 
1923, mun. Constanţa, jud. Constanţa). 

Naţionalitatea : evreiască. 

Originea şi apartenenţa socială : muncitor. 

Profesia de bază la încadrarea în MAI: mecanic navigaţie pe 
maritimă. i 

Funcţii în organizații politice, de masă şi obşteşti : membru 
(nov. 1944-mart. 1946) şi activist în CJ al TP Constanţa 
(mart.-iun. 1946); membru PCR din 1945; activist la CJ PS 
Constanţa al PCR (iul.-dec. 1946 şi aug. 1947-febr. 1948). În 
această perioadă a dus o activitate deosebită în descoperirea locurilor de întâlnire ale 
membrilor PNȚ şi de sabotare a şedinţelor PNL. Menţionăm că în perioada octombrie 
1945-mai 1948, secretar al CJ Constanţa al PCR era Nicolae Ceauşescu ; activist la 
CJ Constanţa al UTC (mart. 1948-febr. 1949); secretar al organizaţiei PMR de pe 
vasul „Friedrich Engels” - „Sovromnavigaţie” Constanţa (aug. 1949-mai 1950); 
secretar al organizaţiei de partid din Colonia de Muncă nr. 2 Poarta Albă (iun. 
1951) ; secretar al organizaţiei de bază PMR din Colonia de Muncă Peninsula/ 
Formaţiunea 0605 (1959). 

Studii civile : patru clase la Şcoala nr. 2 din Constanţa (1929-1933); patru clase 
la Şcoala de Meserii/Liceul Industrial de Băieți din Constanţa (1934-1938); Şcoala 
Medie Tehnică Financiară şi Şcoala Medie de Băieți nr. 1 din Constanţa (1953-1955). 

Studii militare : curs de comandanţi de companie şi batalioane la Şcoala de Ofiţeri 
MAI Oradea (nov. 195S-apr. 1956). A fost şef de promoţie al cursului. 

Studii politice : Şcoala de Partid de şase luni de pe lângă Comitetul Regional 
Constanţa al PMR (nov. 1957-apr. 1958). 

Activitatea profesională : băiat de prăvălie la o frizerie şi un magazin de manufac- 
turi din Constanţa (1933-1934) ; meseriaş lăcătuş la Fabrica de Ambalaje Metalice 
„Tomis” din Constanţa! (ian.-aug. 1939); mecanic de locomotive Diesel şi betoniere 
la Antrepriza Consolidarea Malurilor Constanţa (sept.-dec. 1939). După închiderea 
acestui şantier, s-a îmbarcat ca mecanic pe vasele comerciale „Sulina”, „Basarabia”, 


]. Aici l-a cunoscut şi a fost coleg de serviciu cu maiorul Cojanu Nicolae Gheorghe, comandant al 
Penitenciarului Botoşani în perioada 1 octombrie 1960-26 septembrie 1963. 

„Potemkin” (vas german) şi „Helvetia”. Tot în această perioadă a lucrat ca mecanic, 
muncitor necalificat şi tâmplar la: Cariera de Piatră „Ovidiu” a DRNC şi la 
construcţia portului de la Capul Midia ; şantierele de la Tataia şi Agigea ; şantierul de 
protecţie a rezervoarelor de combustibili din Stațiile CFR Port Constanţa ; societăţile 
petrolifere „Astra Română”, „Concordia”, „Astra” ; Întreprinderea CFR Secţia 3 
Constanţa (ian. 1940-sept. 1944). Un referat de cadre din 1963 întocmit de Serviciul 
Cadre al DGPCM pe numele lui Habot menţiona : 


Înainte de 23 august 1944, în timp ce se afla ambarcat pe un vas german, purta 
uniformă germană de corvoadă, fără semnele respective. De asemeni, în calitate de 
mecanic de vapor a fost în mai multe porturi din Europa, Asia şi America. Din unele 
materiale ce se află la dosarul ofițerului rezultă că acesta, în anul 1941, a denunţat la 
jandarmerie anumiţi cetăţeni care manifestau simpatie față de URSS şi desfăşurau 
activitate ilegală comunistă. Verficându-se cele semnalate s-a clarificat, în sensul că nu 
există nicio probă eficientă care să învinuiască pe ofiţer cu astfel de fapte, ba din contră 
Habot Marin a cunoscut prin intermediul unor prieteni ai săi mişcarea muncitorească!. 


A fost mecanic la diferite lucrări şi activist la Sindicatul Marinarilor Civili din 
Portul Constanţa (nov. 1944-febr. 1946 şi ian.-mart. 1947); ajutor motorist pe vasul 
„ Transilvania” (apr.-iul. 1947). În perioada 1940-1949, în calitatea sa de mecanic 
navigator pe diferite vase comerciale civile a fost pe mare staționând în numeroase 
porturi din Bulgaria, Turcia, Grecia, Malta, Italia, Franţa, Spania, Gibraltar, Statele 
Unite ale Americii, URSS, Siria, Palestina, Albania; inspector economic şef al 
controlului din Sectorul Port Constanţa, Direcţia Controlului Comercial şi Alimentaţie 
a Judeţului Constanţa (mart.-apr. 1949) ; subinspector de control în Secţia Comercială 
a Comitetului Provizoriu al oraşului Constanţa (mai-iul. 1949); motorist pe vasul 
„Friedrich Engels” - „Sovromnavigaţie” Constanţa. Cu acest vas a trecut prin 
porturile Odessa, Istanbul, Napoli, Lisabona, Port-Said etc. (aug. 1949-iun. 1950); 
lucrător de cadre la Serviciul Cadre din „Sovromnavigaţie” Constanţa (iun.-26 iul. 
1950) ; şef al Secţiei Cadre din Întreprinderea de Stat „Munca Exterioară” din DGP 
(26 iul. 1950-mart. 1951). Câtă vreme a lucrat la această întreprindere a MAI, a avut 
nenumărate divergențe cu Albon Augustin şi Cosmici Eftimie, din cauza acestora 
fiind reţinut în gradul de sublocotenent timp de trei ani ; şef al Secţiei Administrative 
din Colonia de Muncă nr. 2 Poarta Albă (mart.-30 iun. 1951); locţiitor director la 
Colonia de Muncă nr. 5 Culmea (1 iul.-31 oct. 1951); locţiitor de director la UM 
nr. 3 Cernavodă km. 4 Saligny (6 nov. 1951-iul. 1952) ; şef al Serviciului Administrare 
şi Aprovizionare (aug. 1952-ian. 1953) şi şef al Serviciului Cadre din formațiunea 
0722 Constanţa/Centrul de Coordonare Constanţa (febr.-iun. 1953); locţiitor de 
director la Colonia de Muncă Năvodari (iun.-iul. 1953); comandant şi locţiitor de 
comandant al Secţiei „Stadion-Constanţa” din formațiunea 0722 Constanţa/Centrul de 
Coordonare Constanţa. După desfiinţarea formaţiunii 0722 Constanţa (15 octombrie 
1953), această secţie a trecut în subordinea Coloniei de muncă Peninsula/formaţiunea 
0841 (aug. 1953-febr. 1955). Lucrările la construcţia Stadionului Tineretului din 


1. Referat de cadre din 11 iunie 1963. Documentul este semnat de şeful Secţiei Ofiţeri din Serviciul 
Cadre al DGPCM, căpitanul Rancea Grigore, şi de inspectorul prim de cadre, căpitan Preda Ilie. 

Constanţa au început în aprilie 1953, acesta fiind inaugurat în 1954. După desfiinţarea 
formaţiunii 0841 Peninsula, a fost mutat la Penitenciarul Constanţa unde a îndeplinit 
următoarele funcţii : locţiitor de comandant pentru pază şi regim (mart.-oct. 1955 şi 
mai-30 iun. 1956) şi ajutor de serviciu al comandantului (30 iun. 1956-mart. 1957) ; 
locţiitor de comandant pentru pază şi regim la Colonia de Muncă Peninsula/forma- 
ţiunea 0605 (apr.-nov. 1957 şi mai 1958-1 iun. 1961); comandant la Penitenciarul 
Constanţa (1 aug. 1961-1 mart. 1963). După desfiinţarea Penitenciarului Constanţa 
(1 martie 1963) a fost mutat într-o funcţie inferioară la Colonia de Muncă Peninsula/ 
formațiunea 0605 : şef al Secţiei „Abator Constanţa” (1 mart. 1963-1 mart. 1965); şef 
al Secţiei „Spicul” din Colonia de Muncă Poarta Albă/formaţiunea 0893 (1 mart. 1965- 
-31 oct. 1966). A fost trecut în rezervă la 31 octombrie 1966 prin Ordinul MAI nr. 2311. 

Grade succesive: sublocotenent (1 iul. 1951); locotenent (1954); locotenent- 
-major (1957); căpitan (1959); maior (1964). 

Decorații : medalia „40 de ani de la înfiinţarea PCR” (1961) ; medalia „În cinstea 
încheierii colectivizării agriculturii” (1962) ; medalia „În Serviciul Patriei Socialiste”, 
clasa I (1963). 

Pedepse : cinci zile de arest la garnizoană pentru dezinformarea comandantului şi 
a conducerii DGPCM (sept. 1958); cinci zile de arest la domiciliu pentru lipsă de 
control şi supraveghere a regimului de deţinere (apr. 1959); „avertisment că nu 
corespunde pe deplin funcţiei ce ocupă” pentru o serie de nereguli constatate la 
formațiunea 0605 Peninsula (oct. 1959); „mustrare” pentru lipsă de exigenţă şi 
combativitate faţă de abaterile comise de subordonații săi, precum şi pentru folosirea 
în mod abuziv a autocamionului Penitenciarului Constanţa (ian. 1962); „observare 
scrisă” pentru că nu a fixat zilele în care deţinuţii puteau scrie scrisori, cereri sau 
reclamaţii (mart. 1962); „mustrare scrisă” pentru că a permis deţinutului contra- 
revoluţionar Dumitrescu Ion să introducă bagaje peste prevederile regulamentare 
(apr. 1962); „mustrare la adunarea ofiţerilor” pentru abuz în serviciu - a dat ordin 
sergentului-major Nistor Ion să meargă în oraşul Medgidia cu un deţinut pentru a 
procura unele piese metalice (dec. 1964). 


HAHAMU AVRAM, locotenent. 
Activitatea profesională: ofiţer în Serviciul Inspecţii din DGPCUM (16 apr. 
1952). 


HELMAN ALEXANDRU, locotenent-colonel (n. 19 aug. 1926, mun. Fălticeni, 
jud. Suceava). 

Activitatea profesională : şef al Serviciului Reeducări Minori/Serviciului Colonii 
de Muncă şi Educarea Minorilor/Serviciului Colonii Minori din MAI (1952, mai 
1953, aug. 1954). Instituţiile de copii din sistemul MAI se numeau „colonii de 
educare prin muncă”. Aici erau internaţi copiii valizi cu vârsta cuprinsă între 11 şi 18 
ani şi care, din cauza lipsei de îngrijire, comiteau acte de vagabondaj, cerşetorie, 
prostituție etc. Într-un raport adresat conducerii superioare de partid privind pro- 
blemele sesizate în cadrul Serviciului de Reeducare Minori, se menţiona : 


Din cele constatate cu ocazia vizitelor făcute la Serviciul de Reeducare Minori, la 
centrul de triere Rahova, la colonia Roşu şi la colonia Militari, am de arătat următoarele : | 

scopul acestui serviciu este de a reeduca minori de ambele sexe, care datorită condiţiilor 
de viaţă din societatea burgheză şi a rămăşiţelor actuale ale societăţii burgheze au fost 
educați într-un mod nesănătos. Fete care de la o vârstă fragedă au practicat prostituţia, 
băieţii onania şi homosexualitatea sau din ambele sexe s-au ocupat cu vagabondajul şi 
furturile. Pentru reeducarea acestor minori s-au creat 12 colonii, dintre care 10 sunt 
pentru băieţi şi 2 pentru fete, şi 2 centre de triere. Dintre ele 5 se găsesc în Bucureşti, 
iar restul la Iaşi, Timişoara, Arad, Berzania, Gheorghieni, Drăghiceni, Sălişte, Budila 
şi Slatina. Numărul minorilor internaţi în aceste colonii este de 1.800. Este însă un 
număr încă destul de mare de minori care nu sunt încă în colonii şi care ar trebui să fie 
reeducaţi, dar nu sunt deocamdată posibilităţi. În planul de muncă pe 1952 e prevăzută 
o capacitate de cazare a 2.800 minori. Reeducarea acestor minori se face prin mai 
multe metode : prin alfabetizare, cursuri medii, prin muncă, prin calificarea lor într-o 
meserie, prin supravegherea continuă de către educatori etc. Unităţile arătate mai sus 
au ca organ de conducere un comandant, ajutor de comandant şi responsabilul pentru 
cazare, iar ca conducere centrală a tuturor unităţilor este serviciul reeducării, condus 
de Cpt. Helman Alexandru şi care e organizat pe mai multe birouri : Biroul secretariat, 
studii şi documentare, cadre, administrativ şi corpul de control. Cpt. Helman Alexandru, 
şeful serviciului, este de origine mic-burgheză. Tatăl său a fost brutar-patron în 
Fălticeni, iar mama sa modistă. El nu are o profesie de bază. A învăţat câţiva ani 
şcoală, a făcut muncă obligatorie în timpul războiului timp de un an, apoi din 1944 
până în 1946 s-a ocupat cu diferite afaceri şi frecventa des cafenelele jucând cărţi şi 
biliard. În 1946 se încadrează în Partid şi este dat ca secretar tehnic şi ca contabil la 
Secţia organizaţiilor de masă a Judeţenei de Partid Baia. În 1948 a fost trimis la şcoala 
de ofiţeri MAI apoi a fost repartizat la Direcţia Generală Politică până anul trecut când 
a fost trimis ca comandant al Serviciului reeducare minori!. 


A mai fost locţiitor al şefului Serviciului Aprovizionare şi Desfacere din DLCM/ 
DPLC (nov. 1954-?); locţiitor de comandant pentru Spate la Văcăreşti (1957-1960). 
A emigrat în 1972. 


HENTEA EUGEN?, locotenent (n. 16 mai 1923, mun. Bucureşti). 

Naţionalitatea : română. 

Originea şi apartenenţa socială : mic-burghez. 

Profesia de bază la încadrarea în MAI: funcţionar. 

Funcţii în organizații politice, de masă şi obşteşti: membru PSD din 1946, iar din 
1948, odată cu fuzionarea celor două partide, devine membru PMR ; secretar al 
organizaţiei PMR din Serviciul Financiar al DPLC (1954). 

Studii civile : patru clase la Şcoala „Cuibul cu barză” din Bucureşti (1930-1934) ; 
Liceul Catolic „Sfântul Iosif” din Bucureşti (1935-1943). 


1. ANIC, fondul CC al PCR - Secţia Administrativ-Politică, dosar nr. 37/1953, ff. 20-22. Raport 
din 13 mai 1952 asupra problemelor sesizate în cadrul Serviciului Reeducare Minori. Documentul 
este semnat de Littman David. 

2. ACNSAS, fond Documentar, dosar nr. 9959, vol. 136, „Notă-sinteză din 14 martie 1955 
«privitor pe Lt. Hentea Eugen din Direcţia Penitenciare, Lagăre şi Colonii - Serviciul financiar»”. 
Documentul este nesemnat, dar poartă apostila şefului Serviciului „D” din MAI, locotenent- 
-colonelul Tiriachiu Vasile, ceea ce ne face să credem că nota-sinteză este întocmită de acest 
serviciu. 

Studii militare: Şcoala de Ofiţeri Rezervă de Artilerie din Craiova, Regimentul 
20 Artilerie Călăraşi şi Regimentul 2 Artilerie (1 nov. 1943-9 mai 1945). În perioada 
1 iunie 1950-1 iulie 1951 a fost concentrat. 

Activitatea profesională : funcţionar la CEC (1946-1 ian. 1949); contabil la 
Secţia Contabilă şi Secţia Bunuri din Sucursala Ilfov a Băncii RPR (1 ian. 1949-oct. 
1951) şi la Agenţia nr. 4 Popa Nan din Bucureşti a Băncii RPR (oct. 1951-oct. 1953). 
În octombrie 1953 a fost încadrat în MAI şi repartizat în aparatul central al DLCM/ 
DPLC în funcţia de şef al Biroului Salarii din Serviciul Financiar (oct. 1953-1955). 
La începutul anului 1955, Hentea a intrat în vizorul organelor Serviciului „D” din 
MAI, deoarece înainte de 1945 fusese ofiţer de artilerie, era văr primar cu un fugar 
român din Occident şi se întâlnea cu persoane catalogate drept „suspecte” de către 
organele de Securitate. 

Grade succesive: sublocotenent(r) (1945) ; locotenent (1953). 


HUMULESCU VASILE NICOLAE, maior, d.p. nr. 590 
(n. 16 nov. 1913, mun. Târgu Neamţ, jud. Neamţ). 

Naţionalitatea : română. 

Originea şi apartenenţa socială : muncitor. 

Profesia de bază la încadrarea în MAI : muncitor textilist (filator). | 

Funcţii în organizații politice, de masă şi obşteşti: membru $ 
PCR din 1945; secretar al Organizaţiei de Bază MAI Făget | 
(1954); şef al Sectorului Cadre din Comitetul Raional PMR 
Gătaia (iul. 1956-aug. 1957). 

Studii civile: patru clase primare la Şcoala „E. Costinescu” din Târgu Neamţ 
(1920-1924) şi trei clase industriale la Şcoala Serală Industrială de Ucenici din Târgu 
Neamţ (1925-1928). 

Stagiul militar : Regimentul 15 Dorobanţi Piatra Neamţ (oct. 1934-oct. 1935). În 
perioada septembrie 1939-1941 a fost concentrat de mai multe ori la Regimentele 15 
Dorobanţi Piatra Neamţ şi 55 Infanterie. A plecat pe frontul de est cu Divizia 6 
Infanterie în 1942. În noiembrie 1942 a căzut prizonier în timpul luptelor din Cotul 
Donului şi a fost trimis în Munţii Ural în lagărele de la Tombor şi 165/5 Cheliabinsk. 
În aceste lagăre a stat doar câteva luni de zile deoarece a fost selecționat, împreună 
cu alţi zece prizonieri, pentru a urma un curs politic la o Şcoală Antifascistă de la 
Vyazma (unul dintre profesorii acestei şcoli era viitorul ministru al Finanţelor din 
perioada 1947-1952, Vasile Luca). După absolvirea acestui curs, a fost trimis în 
lagărul-şcoală nr. 27 de la Moscova, unde a urmat o şcoală marxistă la care învățau 
prizonieri de toate naţionalităţile. După terminarea şcolii în ianuarie 1944, a fost primit 
în Armata Roşie, ca voluntar, cu gradul de sublocotenent. Timp de trei luni a mai urmat 
un curs de lupte de partizani, după care a fost trimis cu alţi 15 foşti prizonieri români în 
Moldova, în spatele liniilor germano-române, îmbrăcaţi în uniforme ale armatei române. 


l. Dintre prizonierii care l-au cunoscut pe Humulescu în perioada 1943-1944 (prizonieri care 
asemenea lui Humulescu au trecut de partea ruşilor şi au făcut cariere strălucite după 1945) îi 
amintim pe viitorul şef al DIP din anii '$0, locotenent-colonelul Bădică Ilie, şi pe viitorul şef 
al AVSAP, generalul Paraschiv Alexandru. 

Grupul lui Humulescu - „Carpaţi” - a ajuns în luna iunie până la Braşov de unde a 
început să transmită prin radio, către Moscova, informaţii despre mişcările de trupe 
ale Germaniei şi României (conducătorul grupului „Carpaţi” era Ilie Bădică). 
După 23 august 1944 a plecat la Moscova pentru noi instrucţiuni. Într-un referat de 
cadre din 16 decembrie 1963, întocmit de Serviciul Cadre din DGPCM, se spunea: 


Ca prizonier a lucrat la diferite construcţii depunând interes în muncă şi dovedind 
ataşament faţă de Uniunea Sovietică, fapt pentru care în 1943 a fost selecționat şi trimis 
la şcoala antifascistă, iar după o perioadă de 4 luni a urmat şi un curs scurt de pe lângă 
Academia de Înalte Studii Sociale la Moscova. La terminarea acestui curs a plecat ca 
voluntar pe frontul antifascist, iar în luna mai 1944, împreună cu un grup de tovarăşi, 
a trecut linia frontului în România, pe la Mânăstirea Putna, mergând în munţii din reg. 
Braşov, de unde a luptat ca partizan până la 23 August 1944, când a plecat la Moscova, 
de unde s-a reîntors în 1945. Ca partizan în funcţia de cercetaş şi comandant tehnic a 
dat dovadă de curaj şi ură faţă de duşman, participând la o serie de acţiuni împotriva 
armatelor fasciste, cărora le-a pricinuit pierderi grele. Pentru activitatea depusă ca 
partizan a fost decorat cu medalia de argint sovietică „Gloria partizanilor”, clasa I-a!. 


Studii militare: curs de recalificare la Şcoala Profesională de Recalificare a 
DGSP din Bucureşti (sept.-dec. 1949). 

Studii politice : Şcoala Antifascistă din lagărul sovietic de la Vyazma (mart.-iul. 
1943) şi Şcoala Marxistă de la Moscova (iul. 1943-ian. 1944). 

Activitatea profesională : ucenic la Tipografia „Fraim Ruchenstein” din Târgu 
Neamţ (1925-1927) ; băiat de prăvălie la Băcănia „Zisu Lufer” din Târgu Neamţ 
(oct. 1927-aug. 1929) şi la magazinul de coloniale al patronului Gh. Orghidan tot din 
Târgu Neamţ (aug. 1929-1931) ; muncitor necalificat la Restaurantul Grădinii Publice 
din Târgu Neamţ (1931-iul. 1932); muncitor zilier la Fabrica „Industria lânii” din 
Iaşi (mart. 1933-oct. 1934, oct. 193S-aug. 1937 şi iun. 1938-mart. 1939); muncitor 
la Fabrica de lână „Dobrogea” din Iaşi (aug. 1937-iun. 1938 şi mart.-sept. 1939). În 
1945, Humulescu s-a întors de la Moscova, prezentându-se imediat la Secţia Cadre a 
CC al PCR pentru a primi o funcție.. A fost trimis la Chestura de Poliţie Timişoara în 
funcţia de comisar de Siguranţă (dec. 1945-iul. 1947), de unde, odată cu separarea 
Poliţiei de Siguranţă, a fost repartizat la problemele „maghiară” şi „muncitorească” 
din Inspectoratul de Siguranţă Timişoara, unde a lucrat sub comanda viitorului 
colonel de Securitate Aurel Moiş (iul. 1947-1 sept. 1948); şef al Biroului de 
Siguranţă Lipova din Inspectoratul de Siguranţă Timişoara (1947-sept. 1948). Odată 
cu înfiinţarea Securităţii va primi gradul de locotenent şi va fi numit în funcţia de şef 
al Biroului Raional de Securitate Lipova (oct. 1948-febr. 1950); şef al Biroului 
Raional de Securitate Sânnicolau Mare (febr. 1950-1 iul. 1951); şef al Biroului 
Raional de Securitate Timişoara (1 iul. 1951-1 iul. 1952); ajutor-şef de Secţie 


1. Documentul este semnat de directorul general al DGPCM, locotenent-colonelul Paul Marinescu, 
locţiitorul directorului general şi şef al Secţiei Politice din DGPCM, locotenent-colonelul 
Stoichescu Gheorghe, şi de şeful Serviciului Cadre din aceeaşi Direcţie, colonelul Stanciu 
Nicolae. 

2. Din vara anului 1946 a fost repartizat la problema „emigrări evrei” în oraşul Jimbolia (iul. 
1946-1947). 

Administrativă la Direcţia Regională de Securitate Timişoara (1 iul. 1952-1 apr. 1953) ; 
locțiitor al şefului Secţiei Raionale de Securitate Făget (1 apr. 1953-1 mart. 1954); 
lucrător operativ prim şi ajutor de şef de Birou la Serviciul Regional de Securitate 
pentru Transporturi Timişoara şi la Miliția TF Timişoara (1 mart. 1954-30 iun. 1956). 

A fost trecut în rezervă la 30 iunie 1956 ca urmare a reducerii efectivelor forţelor 
armate ale RPR, prin Ordinul MAI nr. 2953. Rechemat în rândul cadrelor active ale 
MAI la 1 august 1957 şi numit inspector principal la Serviciul Evidenţă Deținuți din 
DGPCM (1 oct. 1957-1 nov. 1957); comandant al Penitenciarului Miercurea Ciuc 
(1 nov. 1957-28 febr. 1964). În data de 14 noiembrie 1957, fostul comandant al 
Penitenciarului Miercurea Ciuc, locotenent-major Fleşeriu Mihai, i-a predat lui 
Humulescu comanda unităţii. Procesul-verbal încheiat cu această ocazie precizează 
faptul că, la acea dată, în penitenciar se găseau 163 de deţinute contrarevoluţionare 
şi 21 de deţinuţi de drept comun. A fost din nou trecut în rezervă la 28 februarie 1964 
prin Ordinul MAI nr. 1322; gestionar la Camera de Comerţ din Bucureşti (1969). 

Grade succesive : locotenent (1948) ; locotenent-major (1949) ; căpitan (1954 şi 
1957); maior (1959); locotenent-colonel(r) (23 aug. 1969). 

Pedepse : zece zile de arest sever pentru legături cu „chiaburul” Schreiber William 
din comuna Tomnatic (1951); „observare” pentru că nu a creat condiţii de cazare 
militarilor în termen (1959) ; „observare” pentru că a aprobat confecţionarea de către 
deţinuţi a diferitor obiecte pentru angajaţii penitenciarului (1959) ; trei zile de arest 
la domiciliu pentru lipsuri la Sectorul Evidenţă Deținuți (1959) ; „observare” pentru 
lipsuri în muncă (1959); „observare” pentru neexecutarea unui ordin DGPCM care 
privea executarea percheziţiilor şi raportarea rezultatului acestora la DGPCM (1960) ; 
zece zile de arest la garnizoană pentru lipsuri în munca de pază şi folosirea deţinuţilor 
în interes personal (1960) ; zece zile de arest la domiciliu pentru lipsuri în munca de 
pază (1962) ; „observare scrisă” pentru neraportarea evenimentelor petrecute cu 
ocazia consemnului din 7 noiembrie 1962 (1962); cinci zile de arest la domiciliu 
pentru lipsuri în munca de pază (1963); cinci zile de arest la domiciliu pentru 
încălcarea unui ordin DGPCM (1963). 


HUSARIU DUMITRU DUMITRU, angajat civil, d.p. nr. 178 (n. 13 apr. 1916, 
com. Luncasprie, jud. Bihor). 

Naţionalitatea : română. 

Originea şi apartenenţa socială : funcţionar. 

Profesia de bază la încadrarea în MAI: medic. 

Studii civile : patru clase în comuna natală şi în comuna Hagieşti, judeţul Ialomiţa 
(1922-1926) ; Liceul „Emanoil Gojdu” din Oradea (1926-1933); Facultatea de 
Medicină Umană din Bucureşti (1934-1937). Din cauza unor probleme de sănătate a 
abandonat cursurile acestei facultăţi, însă la scurtă vreme se va înscrie la Facultatea 
de Litere-Filosofie, secţia psihologie (1937-1938 şi 1940-1945). După lăsarea la 
vatră şi-a reluat studiile la Facultatea de Medicină Umană, specialitatea medicină 
internă! (absolvită în 1944), şi Facultatea de Litere-Filosofie (absolvită în 1945) ; 
curs de medicină internă (1 febr.-30 iun. 1955). 


1. Teza sa de licenţă a fost pe tema raportului dintre viaţa psihică şi glandele endocrine, avându-l 
ca îndrumător pe profesorul C.I. Parhon. 

Stagiul militar : Regimentul 2 Artilerie Grea Bucureşti (nov. 1938-nov. 1939). 
După satisfacerea stagiului militar a rămas în continuare concentrat la aceeaşi unitate 
(nov. 1939-oct. 1940). În iunie 1942 a fost din nou concentrat la Compania a II-a 
Sanitară şi repartizat la Spitalul nr. 2 Crucea Roşie, unde a rămas până în noiembrie 
1942. Cu acest spital a trecut prin localităţile Tiraspol şi Rostov. 

Activitatea profesională : medic stagiar la Spitalul CFR nr. 2 şi Spitalul Filantropia 
din Bucureşti (1945-1946). În octombrie 1947 a fost încadrat ca medic consultant la 
Serviciul Medical din DGP! (oct. 1947-dec. 1948); medic consultant specialist 
(1 ian. 1949-1 iul. 1951) şi medic primar la Penitenciarul Jilava (1 iul. 1951-mart. 
1952); medic primar de control în Serviciul Sanitar din DGPCUM (mart.-oct. 
1952). În toamna anului 1952, odată cu scindarea DGPCUM în Serviciul Penitenciare 
din MAI şi DLCM, a fost numit în funcţia de şef al Biroului Sanitar din DLCM (oct. 
1952-?). 

În perioada 1924-1946 tatăl său a fost preot în comuna Hagieşti, judeţul Ialomiţa 
iar în anii '50, fratele său, Sever Husariu, a fost preot la o biserică din cartierul 
Crângaşi, Bucureşti. 

La 30 iunie 1956, ca urmare a reducerilor de efective din MAI, i s-a desfăcut 
contractul de muncă. 


1. În perioada ianuarie-august 1948 a consultat pacienţii Institutului de Minori din comuna Militari, 
iar în perioada august-decembrie 1948 a consultat pacienţii Penitenciarului Jilava (decizia de 
definitivare în funcţia de medic al acestui penitenciar i-a fost emisă abia în decembrie 1948). 


IACOVIŞAC DUMITRU CONSTANTIN, colonel, d.p. nr. 2089 (n. 11 mai 
1929, com. Tarcău, jud. Neamţ; d. 1990). 

Naţionalitatea : română. 

Originea şi apartenenţa socială : muncitor. 

Profesia de bază la încadrarea în MAI: Lăcătuş mecanic. 

Funcții în organizaţii politice, de masă şi obşteşti : membru UTC din 1944 şi PCR 
din 1947; scos din producţie şi ales în funcţia de secretar al plasei UTM Buhuşi 
(aug. 1948-ian. 1949); membru în CJ Neamţ al UTM, şef al Secţiei Cadre şi 
Secretariat al CJ Neamţ al UTM (apr. 1949-aug. 1950); membru în Comitetul 
Provizoriu al Sfatului Popular Judeţean Neamţ (mart.-sept. 1950) ; prim-secretar al 
Comitetului Regional UTM Suceava şi membru supleant în Comitetul Regional 
Suceava al PMR (sept. 1950-martie 1951); secretar adjunct cu propaganda în 
Comitetul de Partid din DGP! (1977). 

Studii civile : şapte clase la şcoala din comuna Roznov, judeţul Neamţ (1943) ; 
Facultatea de Filosofie din cadrul Universităţii din Bucureşti (1964) ; curs de perfec- 
ţionare, specialitatea psihologia pedagogică a reeducării, urmat la Institutul Central 
de Perfecţionare a Personalului Didactic, Bucureşti (19-30 apr. 1971); doctor în 
filosofie la Academia „Ştefan Gheorghiu” (dec. 1977). 

Studii politice : Şcoala Medie PMR de trei luni de la Piatra Neamţ (ian.-apr. 
1949); Şcoala Superioară de Partid „Ştefan Gheorghiu” (1955-1958). 

Activitatea profesională : salahor şi ucenic la Fabrica de Cherestea „Domeniul 
Broşteni” (1943-1948). În martie 1951 a fost trimis de către CC al UTM în trupele 


1. Într-un documentar întocmit de MI în 1977, privind structura organizatorică de partid şi UTC 
din unităţile centrale ale ministerului, organizaţia de partid din DGP era menţionată ca având un 
efectiv de 3.460 de membri (în evidenţa Comitetului de Partid al MI se aflau la acea dată 11.712 
membri PCR grupaţi în 294 de organizaţii de bază). De asemenea, în aceeaşi organizaţie mai 
funcționau : un Comitet de Partid al Aparatului Central din DGP (alcătuit din şapte organizaţii 
de bază şi 186 de membri); 69 de organizaţii de bază constituite în unităţile DGP de pe raza 
judeţelor, dintre care cinci în Bucureşti ; un Comitet de Partid al Penitenciarului Bucureşti cu 
cinci organizaţii de bază şi un Comitet de Partid al Penitenciarului Aiud cu patru organizaţii de 
bază. În cadrul aceleiaşi direcţii, mai existau 52 de organizaţii UTC cu 2.067 de utecişti dintre 
care 390 erau membri de partid. Sursa: Arhiva MIRA, fond Direcţia Management şi Resurse 
Umane, inventar 7408, dosar nr, 5/1978, „Diverse materiale privind constituirea Consiliului 
Politic al Ministerului de Interne”, 1978, f. 128. 

MAI cu gradul de locotenent şi repartizat în funcţia de ajutor la Biroul Grăniceri din 
Direcţia Cadre a Direcţiei Generale Politice din MAI (6 martie 1951-sept. 1952); şef 
al Biroului Instructori Cadre din Secţia Cadre DTGO a MSS (sept. 1952-oct. 1953); 
locţiitor (oct. 1953-apr. 1954) şi şef al Biroului Cadre din Serviciul Politic al DTOP 
(mai 1954-sept. 1955) ; locţiitor al şefului Serviciului IV - Învăţământ din Direcţia 
Cadre a MAI (aug. 1958-1962) ; locţiitor pe probleme de învăţământ al şefului Şcolii 
Militare de Ofiţeri MAI nr. 1 din Bucureşti (1962-1966). În iunie 1966, ca urmare a 
unor relaţii extraconjugale, maiorul de Securitate Iacovişac a fost retrogradat din 
funcţie şi mutat la arma penitenciare. De asemenea, a fost ofiţer principal de control 
(1 iun. 1966-1 febr. 1968) şi şef al Serviciului Reeducare Minori din DGP (1 febr. 
1968-1 oct. 1969 şi 1 dec. 1970-1 febr. 1972); locţiitor al şefului Direcţiei Pază şi 
Regim din DGP (1 oct. 1969-1 dec. 1970); şeful Serviciului Studii Documentare şi 
Statistică din DGP (1 febr. 1972-1 aug. 1973). La 1 august 1973, ca urmare a unei 
reorganizări a DGP, Serviciul Studii Documentare şi Statistică a fost desfiinţat, 
Iacovişac fiind numit în funcţia de ofiţer specialist principal I din compartimentul 
Studii şi Documentare al Serviciului Pază, Regim şi Evidenţă Operativă - DGP (1 aug. 
1973-apr. 1978). A activat ca şef al Serviciului Reeducare din DGP (1 apr. 1978-20 
iun. 1981). În 1980, colonelul doctor Constantin Iacovişac a publicat, sub egida 
Direcţiei Penitenciarelor, un îndrumar pentru sprijinirea perfecţionării pregătirii 
cadrelor din întreprinderile speciale ale MI: „Participarea personalului întreprin- 
derilor speciale la activitatea de reeducare a deţinuţilor”. A fost trecut în rezervă la 
20 iunie 1981 prin Decretul Prezidenţial nr. 33 (clasat medical). 

Ofiţerul, deşi născut în România, a obţinut cetăţenia română abia în iunie 1956, 
în timp ce era student la Şcoala Superioară de Partid „Ştefan Gheorghiu”. 

Grade succesive : locotenent (1951) ; locotenent-major (1954); căpitan (1957) ; 
maior (1962) ; locotenent-colonel (1968); colonel (1974). 

Decorații : medalia „Pentru servicii deosebite aduse în apărarea orânduirii de 
stat” (1954); medalia „Meritul Militar”, clasa a II-a (1957) şi clasa I (1961); 
medalia „Muncii” (1959); medalia „A XX-a aniversare a eliberării patriei” (1964) ; 
medalia „A XXV-a aniversare a eliberării patriei” (1969); medalia „A 50-a ani- 
versare a PCR” (1971); medalia „25 de ani de la proclamarea Republicii” (1972) ; 
Ordinul „Pentru servicii deosebite aduse în apărarea orânduirii sociale şi de stat”, 
clasa a III-a (1962); Ordinul „Meritul Militar”, clasa a III-a (1966), clasa a II-a 
(1974) şi clasa I (1976). 

Pedepse : două zile de arest la domiciliu pentru purtarea unor pantofi neregu- 
lamentari (1959). 


IANCU NICOLAE, locotenent. 
Activitatea profesională : locţiitor politic la UM nr. 1 Capul Midia (1952); 
inspector de cadre în Serviciul Cadre din DPLC (1955). 


l. Tatăl ofițerului era de naţionalitate poloneză; născut în comuna Crasna, Polonia (Ucraina 
Subcarpatică), a fost posesorul unui paşaport polonez, împreună cu soţia sa, până la 1 noiembrie 
1949, când a obţinut cetăţenia RPR. 

IANCULESCU M. 
Activitatea profesională : şef de birou în Serviciul Financiar al DGP (30 nov. 
1967). 


IARCA DUMITRU VICTOR, maior, f.s. (n. 14 iun. 1927, mun. Bucureşti). 

Naţionalitatea : română. 

Originea şi apartenenţa socială : muncitor. 

Profesia de bază la încadrarea în MAI: strungar în fier. 

Funcții în organizații politice, de masă şi obşteşti: membru PCR din 1945. 

Studii civile : şcoala elementară şi liceul. 

Studii politice : Şcoala Medie de Partid de trei luni şi un an (?); curs de 
perfecţionare la Şcoala Superioară de Partid „Ştefan Gheorghiu”(? ). 

Activitatea profesională : ajutor inspector de cadre la DGSP/DGSS (1 oct. 1949- 
-25 sept. 1952) ; ajutor şi şef al Biroului Şcoli Cadre din Direcţia Cadre a MAI (25 
sept. 1952-1 oct. 1953); ajutor şef Birou (1 oct. 1953-1 mart. 1954), inspector prim 
de cadre (1 mart.-l apr. 1954) şi şef al Grupei I.S. din Serviciul Cadre al DLCM 
(1 apr.-l nov. 1954); inspector prim de cadre în Serviciul Cadre al DPLC/DGPCM 
(1 nov. 1954-1 iul. 1956); instructor politic şi lucrător politic în Secţia Politică din 
DGPCM (1 iul. 1956-15 febr. 1964). 

Grade succesive: plutonier-major (1949); sublocotenent (1950); locotenent 
(1952) ; locotenent-major (1955); căpitan (1958); maior (1963). 

Decorații : medalia „Meritul Militar”, clasa a II-a (1955). 


IFRIM ŞTEFAN MIRCEA, locotenent-colonel, d.p. nr. 2062 | 
(n. 8 iul. 1930, mun. Bucureşti; d. 1983). 

Naţionalitatea : română. 

Originea şi apartenenţa socială : muncitor. 

Profesia de bază la încadrarea în MAI: funcţionar. 

Funcţii în organizații politice, de masă şi obşteşti: membru 
UTM din 1949 şi PCR din 1967. 

Studii civile : patru clase la Şcoala de Băieți nr. 33 din Bucureşti 
(1938-1942) ; patru clase la Liceul Comercial nr. 1 din Bucureşti 
şi o clasă la Liceul Seral Mixt din Bucureşti (1942-1948). Nu a 


e... we 


financiare ; Şcoala Medie Muncitorească nr. 4 MAI din Bucureşti cu diplomă de 
bacalaureat (1958-1961). 

Studii militare : curs de perfecţionare la Direcţia Generală a Serviciilor şi Înzes- 
trării din MI (mart.-apr. 1973) ; curs de perfecţionare, profil cazarmare, la UM 0900 
Grădiştea (12 mart.-14 apr. 1979). 

Activitatea profesională : agent oficial de bursă la firma patronului Vasile Siclovan, 
calculator la magazinul „Pescăriile unite” din Bucureşti, funcţionar comercial la 
Serviciul Comercial al Centrului de Difuzare a Cărţii şi salariat la Serviciul Admi- 
nistrativ al Editurii PMR (1947-1 nov. 1950); referent şi referent principal la 
Serviciul Contabilităţii din DGP/DGPCUM (1 nov. 1950-1 ian. 1954); referent 
administrativ la Colonia de Muncă Dăeni/formaţiunea 0957 (1 ian.-l aug. 1954); 

gestionar la Depozitul Central de Echipament al DPLC/formaţiunea 0742 Bucureşti 
(1 aug. 1954-15 mart. 1955); secretar I la Serviciul Cadre din DPLC/DGPCM 
(15 mart. 1955-1 iul. 1956); secretar I la Secţia Secretariat din DGPCM (1 iul. 
1956-1 iul. 1957); instructor la Secţia AGT şi ofiţer tehnic (armament) la Serviciul 
Spate din DGPCM (1 iul. 1957-1 febr. 1961); ofiţer inspector de pază la Serviciul 
Pază şi Regim din DGPCM (1 febr.-1 iul. 1961) ; locţiitor de comandant pentru Spate 
la Colonia de Muncă Periprava/formaţiunea 0830 (1 iul. 1961-1 mart. 1965); locţiitor 
de comandant pentru Spate la Colonia de Muncă Vlădeni/formaţiunea 0868 (1 mart. 
1965-15 oct. 1967); şef de Secţie ETG şi AFV la Serviciul Înzestrare-administraţie 
din DGP (15 oct. 1967-1 oct. 1969); ofiţer specialist la Serviciul CFI din DGP 
(1 oct. 1969-1 febr. 1971); locţiitor de comandant pentru servicii la Penitenciarul 
Peninsula (1 febr. 197l-iul. 1977). Ca urmare a aplicării prevederilor Decretului 
nr. 225, Penitenciarul Peninsula a fost desfiinţat, iar Ifrim a fost mutat în funcţia de 
şef al Biroului I Servicii Înzestrare din cadrul Penitenciarului Poarta Albă (31 iul. 
1977-1979). 

Grade succesive: sergent-major (1953); plutonier (ian. 1954); sublocotenent 
(apr. 1954); locotenent (1956); locotenent-major (1959); căpitan (1964); maior 
(1970) ; locotenent-colonel (1976). 

Decorații: medalia „În Serviciul Patriei Socialiste”, clasa I (1964); medalia 
„A XX-a aniversare a Zilei Forţelor Armate ale RPR” (1964); medalia „Tudor 
Vladimirescu”, clasa I (1972) ; medalia „30 de ani de la eliberarea României de sub 
dominaţia fascistă” (1974); Ordinul „În Serviciul Patriei Socialiste”, clasa a III-a 
(1966) ; Ordinul „Meritul Militar”, clasa a II-a (1971). 

Pedepse : trei zile de arest la garnizoană pentru că a dat ordin să i se confecţioneze 
anumite obiecte personale în cadrul Coloniei de Muncă Işalniţa/formaţiunea 0637 
(1958) ; trei zile de arest la garnizoană pentru pierderea legitimaţiei MAI (1960) ; 
„ordin observator” pentru deturnări de fonduri, constatate la verificarea bilanţului 
contabil pe trimestrul I al anului 1962 (1962) ; 20 de zile de arest la garnizoană pentru 
beţii şi participare la scandal cu civilii din comuna Periprava (iun. 1963); zece zile 
de arest la domiciliu pentru lipsuri în muncă (1963) ; „mustrare scrisă” pentru lipsuri 
la Sectorul ETG (apr. 1965) ; cinci zile de arest la garnizoană pentru neexecutare de 
ordin şi lipsă de interes în muncă (sept. 1965); „mustrare severă prin ordin” pentru 
lipsuri pe linie financiară (1966) ; „mustrare scrisă” pentru neexecutarea unor lucrări 
la termenul ordonat (1967); „mustrare scrisă” pentru lipsă de tact în cazul unui 
subofițer (1972). 


ILIESCU AUREL, locotenent-colonel. 

Activitatea profesională : locţiitor al şefului Serviciului Pază şi Regim din DGPCUM 
(1951); şef al Secţiei Pază şi Regim din Serviciul Penitenciare - MAI (10 iun. 
1953) ; şeful Serviciului I (Pază şi Regim) din DIP - UM 0618 Bucureşti (15 febr., 
22 apr. 1954); şef al Secţiei Pregătire de Luptă din Serviciul Pază şi Regim al 
DGPCM (oct. 1955, 22 ian. 1956). Într-un referat strict secret întocmit în 1957 de 
către Secţia Administrativă a CC al PMR referitor la munca de cadre din MAI, 
numele locotenent-colonelului era menţionat ca făcând parte dintre „elementele 
duşmănoase” infiltrate în MAI: 

La Direcţia Generală a Penitenciarelor şi Coloniilor de Muncă sunt menținute elemente 
duşmănoase şi foşti legionari, cum este It.-col. Iliescu Aurel, şeful Şcolii sergenţi a 
DGPCM, a făcut parte din mişcarea legionară, a fost decorat cu „Coroana României” 
şi „Cruciada împotriva bolşevismului”. În perioada dictaturii antonesciene a preamărit 
mişcarea legionară şi l-a asigurat pe Antonescu de devotamentul lui în victoria împotriva 
comuniştilor. Tatăl ofițerului a fost administrator financiar, soţia lui este fiică de 
exploatator. În prezent It.-col. Iliescu are relaţii strânse cu elemente duşmănoase. Mai 
grav este faptul că ofiţerul a fost scos din MAI la 30 iunie, cu ocazia reducerii 
efectivelor, însă Dir. de cadre l-a reîncadrat. Cu ocazia reducerii de efective din iunie 
1956 o parte din astfel de elemente au fost trecute cu vederea!. 


ILIEŞ PAVEL, sublocotenent. 
Activitatea profesională: şef al Biroului II din Serviciul Cadre al DLCM (mart. 
1953). 


ILIUŢ ION, angajat civil. 
Activitatea profesională: locţiitor al şefului Serviciului Financiar - CFI din 
DGPCM (oct. 1959, nov. 1961). 


INCA ADALBERT, angajat civil. 
Activitatea profesională : şeful Serviciului Aprovizionare-Desfacere din DGPCM 
(1956). 


IORDACHE MATEI VASILE, locotenent-colonel, d.p. nr. 691 (n. 16 mai 1911, 
mun. Slatina, jud. Olt; d. 1965). 

Naţionalitatea : română. 

Originea şi apartenenţa socială : mic meseriaş. 

Profesia de bază la încadrarea în MAI: vopsitor. 

Funcţii în organizații politice, de masă şi obşteşti : membru PCR din 1945. 

Studii civile : cinci clase la şcoala de arte şi meserii cu calificarea de tapiţer 
(?-1930). 

Stagiul militar : Şcoala de Pilotaj din Tecuci (1931-1933). 

Studii politice: Universitatea Serală de Marxism-Leninism (1952). 

Activitatea profesională : muncitor tapiţer la câţiva patroni din Bucureşti (dec. 
1933-iun. 1934); muncitor vopsitor la Atelierele CFR „Griviţa” din Bucureşti (iun. 
1934-1 aug. 1936), Atelierele CFR Galaţi (1 aug. 1936-mart. 1939) şi la Atelierele 
CFR Ploieşti Triaj (mart. 1939-23 aug. 1944). La data de 23 august 1944, a fost scos 
din producţie pentru a fi trimis în munca sindicală, în calitatea de preşedinte al 
Sindicatului CFR Ploieşti şi al Consiliului Sindical Judeţean Prahova (23 aug. 
1944-1948). La naţionalizarea Căilor Ferate Prahovene a fost numit director al 
acestora (iun. 1948-febr. 1949) ; director al Atelierelor CFR Ploieşti Triaj (febr.-15 dec. 
1949) ; director general în Departamentul CFR (15 dec. 1949-ian. 1951); procuror 


1. ANIC, fondul CC al PCR - Secţia Cancelarie, dosar nr. 43/1957, ff. 24-25, „Referat privind 
munca de cadre din MAI întocmit de Secţia administrativă a CC al PMR din 5 iunie 1957”. 
Documentul poartă menţiunea „strict secret”. 

la Cabinetul Crimelor de Război din Procuratura Generală a RPR! (ian.-oct. 1951); 
consilier ministerial al Ministerului de Justiţie (oct. 1951-1 aug. 1952); director al 
Direcţiei Instrucţiei Penale din Procuratura Generală a RPR (1 aug. 1952-1 mart. 
1953); şef al Regiunii MAI Bucureşti (1 mart.-l iul. 1953); şef al Regiunii MAI 
Timişoara (1 iul.-l oct. 1953). La unificarea celor două ministere - MSS şi MAI - 
a fost mutat la arma penitenciare, în funcţia de şef al Serviciului Administrativ/ 
Aprovizionare şi Desfacere din DLCM/DPLC (1 oct. 1953-17 dec. 1955). La data de 
17 decembrie 1955, la sediul DPLC a avut loc o şedinţă de analiză a Serviciului 
Aprovizionare şi Desfacere la care au participat mai mulţi ofiţeri superiori din DPLC 
(şeful DPLC - colonelul Lixandru Vasile, maiorul Kiss Kolloman etc.). În urma 
analizării activităţii serviciului şi a şefului său, s-a ajuns la concluzia că această 
activitate a fost nesatisfăcătoare, iar Vasile Iordache a fost destituit şi pus la dispoziţia 
Direcţiei Cadre din MAI. A fost trecut în rezervă la 31 decembrie 1955, prin ordinul 
MAI nr. 5240. 

Grade succesive : locotenent-colonel (martie 1953). 

Pedepse : cinci zile de arest la garnizoană pentru neglijenţă în serviciu (1955). 


IORDACHE VIOREL, angajat civil. 
Activitatea profesională : economist principal în Serviciul Financiar din DGPCM 
(oct. 1965). 


ISCOVESCU CAROL JENICĂ, maior, d.p. nr. 2068 (n. 21 mai 
1924, mun. Bucureşti). 

Naţionalitatea : evreiască. 

Originea şi apartenenţa socială : funcţionar. 

Profesia de bază la încadrarea în MAI: lăcătuş mecanic. 

Funcţii în organizații politice, de masă şi obşteşti: membru 
UTC din 1940 şi PCdR din 1943 ; preşedintele Comisiei Electorale 
îi de Tineret din BPD - Sector IV Roşu (1946); membru în Biroul 

S Comitetului de Sector al TP - Sector II Negru (1945-1946); 
secretarul Comitetului UTC din Întreprinderea Industria Electrică Română din 
Bucureşti (1946-1948); instructor de cadre în cadrul Organizaţiei de Partid a 
Sectorului IV Roşu (2 oct. 1948-27 iul. 1949); instructor la Secţia Organe de Partid 
din Comitetul Raional PMR „Nicolae Bălcescu” din Bucureşti (15 mart. 1956-1 apr. 
1958). 

Studii civile : patru clase la Şcoala „Enăchiţă Văcărescu” din Bucureşti (1931-1936) ; 
Gimnaziul Industrial „Ciocanul” din Bucureşti (1936-1940) ; Liceul Teoretic „Spiru 
Haret” din Bucureşti (1963-1967). 

Stagiul militar : Divizia „Tudor Vladimirescu” Debrețin (1946-1948). 

Studii militare : Şcoala de Ofiţeri Politici de Rezervă din Craiova (1950) ; curs 
superior pentru cadre de conducere la Şcoala Militară de Ofiţeri Activi MAI nr. 2 - 
UM 0564 Bucureşti (1968-1969). 


1. Ulterior, acest cabinet s-a transformat în Grupa Anchete Speciale din Procuratura Generală a RPR. 

Studii politice : Şcoala de Partid de un an de pe lângă Comitetul Orăşenesc 
Bucureşti al PMR (1956-1957). 

Activitatea profesională : lăcătuş la atelierul particular al inginerului A. Mellinger 
(iul.-sept. 1940). În noaptea de 9/10 noiembrie 1940 (chiar în noaptea marelui 
cutremur), a fost arestat de Poliţia Legionară şi încarcerat la Siguranţă timp de câteva 
zile, pentru activitate comunistă. Un referat de cadre, nedatat, întocmit de Serviciul 
Cadre al Comitetului Raional de Partid „Nicolae Bălcescu”, preciza : 


În cadrul şcolii a cunoscut pe unii elevi care au avut legături cu UTC-ul. După 
terminarea şcolii s-a angajat ca lucrător la un atelier particular. În acest timp a primit 
sarcină de la un fost elev de şcoală ca să ascundă o tipografie de mână. După scurt 
timp, în noiembrie 1940, a fost arestat de poliţia legionară. La Siguranţă, datorită 
lipsei de educaţie şi fiind foarte tânăr, avea numai 16 ani, a avut o purtare slabă, a 
recunoscut sarcina primită şi a dat numele a 4 UTC-işti pe care ia cunoscut din şcoală. 
Trei din ei erau arestaţi mai înainte, iar altul plecase în Basarabia URSS. Nu din cauza 
lui au fost arestaţi. El nu a fost membru în UTC. După 10 zile a fost eliberat în urma 
intervenţiei tatălui şi angajamentelor verbale luate de el în faţa siguranţei de a aduce 
informaţii asupra comuniştilor pe care-i va cunoaşte. Din cercetările făcute de colegiul 
de partid al Comitetului Orăşenesc Bucureşti nu a reeşit că Iscovescu Jenică să fi 
devenit sau să fi fost folosit ca agent informator al siguranţei. Din anul 1941 a lucrat ca 
lăcătuş la diferite ateliere particulare. În acest timp a fost luat la muncă obligatorie pe 
care a prestat-o în cadrul primăriei, apoi ca lăcătuş la diferite sarcini. În anul 1943, la 
fabrica Gaisser a luat legătura UTC-ul prin tov. Costea Carol (Costescu) şi a dus muncă 
de împrăştiere de manifeste şi confecţionarea de şabloane pentru inscripţii de lozinci 
antifasciste, până la eliberarea ţării noastre. De sarcinile primite s-a achitat în condițiuni 
bune. 


A fost lăcătuş la Secţia cazangerie din Întreprinderea Industria Electrică Română - 
Bucureşti (1944-2 dec. 1946) ; lucrător de cadre la Secţia Cadre din Direcţia Generală 
a Lucrărilor Canalului Dunăre-Marea Neagră, de pe lângă Consiliul de Miniştri 
(27 iul. 1949-7 dec. 1950). Într-o notă autobiografică din 26 iunie 1959, Iscovescu 
povestea despre activitatea sa în cadrul acestei Direcţii : 


În 1949 am fost trimis în producţie după verificările activului şi membrilor de partid 
şi lucrurile au stat cu totul altfel şi anume: atunci apăruse hotărârea CC PMR cu 
privire la lucrările Canalului Dunăre-Marea Neagră. Ca urmare a acestui fapt, Comitetul 
orăşenesc PMR Bucureşti, în urma sarcinilor primite de la CC, a recrutat 62 de 
tovarăşi din aparatul de partid din Capitală, care să constituie nucleul de conducere şi 
coordonare a muncii pe şantierul naţional respectiv. Printre cei 62 de tovarăşi recrutaţi 
de către Comit. Orăşenesc PMR, am fost şi eu şi astfel am fost trimis la sectorul de 
cadre al Direcţiei Generale a Canalului Dunăre-M. Neagră, unde am urmat un an şi 
patru luni. Aici am contribuit la demascarea unor elemente duşmănoase care au fost 
înlăturate şi chiar executate. 


A fost şef al Serviciului Cadre din Secţia Financiară a Capitalei - Ministerul 
Finanţelor (8 dec. 1950-16 iul. 1952); conducător tehnic şi preşedinte al Cooperativei 
Metalurgice „Artamet” din Bucureşti (16 iul. 1952-19 oct. 1953); şef al Serviciului 

Administrativ din Institutul de Proiectări Silvice din Bucureşti (19 oct. 1953-20 mart. 
1954) ; şef de Secţie la Întreprinderea de Creștere şi Îngrăşare a Animalelor Chitila — 
Bucureşti (20 mart.-30 nov. 1954). În noiembrie 1954, a fost încadrat cu gradul de 
locotenent şi numit secretar al Organizaţiei de Partid din Detaşamentul nr. 1 Bucureşti — 
Brigada de Lucru Căi Ferate - MCF! (1 dec. 1954-15 mart. 1956). Ca urmare a 
desființării unităţii sale, la 1 martie 1956, a fost trecut în rezervă cu acelaşi grad ca 
la încadrare ; funcţionar la Spaţiul Locativ al Sfatului Popular Raional „Nicolae 
Bălcescu” din Bucureşti (1 apr. 1958-1 oct. 1959); lucrător principal de cadre în 
Serviciul Cadre din DGPCM (1 oct. 1959-1 apr. 1963); ofiţer inspector principal în 
Secţia Control şi Îndrumare din Serviciul Evidenţă Deținuți al DGPCM (1 apr. 
1963-1 mart. 1964); ofiţer de control la Sectorul „Cifru” din cadrul Serviciului 
Secretariat al DGPCM (1 mart. 1964-1 oct. 1969); ofiţer de serviciu I (1 oct. 


l. Până la data înfiinţării Brigăzii de Lucru Căi Ferate, MCF a folosit efective de militari 
constructori primite prin Serviciul Muncii din cadrul MCIMC, care în urma HCM nr. 1127/1953 
privind repartizarea efectivelor Serviciului Muncii, au fost retrase. Pentru ca MCF să beneficieze 
de o unitate de muncă proprie pe care să o folosească la diferite lucrări de infrastructură - aşa 
cum credea de cuviinţă conducerea ministerului —, la 3 iunie 1953, prin HCM nr. 1755, a fost 
înfiinţată Brigada de Lucru Căi Ferate în cadrul MCF. Aceasta era o unitate de cale ferată 
militarizată înfiinţată după modelul sovietic, ale cărei efective erau asigurate de MFA dintre 
tinerii care depăşeau efectivul contingentului şi dintre sergenţii şi soldaţii de rezervă concentrați 
în serii succesive de câte trei luni. Şantierele de cale ferată la care urma să participe nou-înfiinţata 
unitate de muncă erau cele pe care până atunci se folosise mâna de lucru a DGSM : reconstrucţia 
liniei Dărmăneşti- Vatra Dornei-Dej-Jibou ; reconstrucţia liniei de centură Bucureşti ; construcţia 
liniei Odorhei-Ciceu ; reconstrucţia liniei Sibiu-Vinţ; lucrări de căi ferate la Combinatul 
Siderurgic de la Hunedoara, Canalul Dunăre-Marea Neagră, Borzeşti, Combinatul Roman. La 
sfârşitul anului 1953, efectivele acestei Brigăzi numărau peste 8.000 de ostaşi constructori ce 
depăşeau efectivul contingentului, pentru ca, în decembrie 1955, numărul acestora să scadă la 
6.000 de oameni. HCM nr. 3401 din 12 octombrie 1953, privind asimilarea şi acordarea gradelor 
militare, numirea cadrelor şi stabilirea uniformelor Brigăzii de Lucru Căi Ferate, stabilea că 
uniformele ostaşilor Brigăzii vor fi identice cu cele ale militarilor din DGSM (echipament de 
culoare gri), având aplicat pe epoleţi simbolul CFR: „roata cu aripi”. Prin HCM nr. 344 din 
3 martie 1956 privind funcţionarea Brigăzii 65 Căi Ferate ca gospodărie socialistă detaşată 
pentru lucrări la MCF, Brigada de Lucru Căi Ferate va fi desfiinţată, iar Brigada 65 Căi Ferate 
va trece, începând cu 1 martie 1956, de la MFA la MCF. Prin reorganizarea Brigăzii 65 Căi 
Ferate, unitatea va dispune de şase batalioane de construcţii şi exploatare căi ferate şi două 
batalioane de poduri căi ferate. De asemenea, nou-înfiinţata unitate era considerată o mare 
unitate militară, cu aparat de comandă, de educaţie politică (Brigada 65 dispunea de o secţie 
politică subordonată Direcţiei Superioare Politice a Armatei) şi gospodărire. Acordarea gradelor 
militare pentru cadrele Brigăzii 65 Căi Ferate intra în sarcina MFA. Principalul scop al Brigăzii 
65 era asigurarea mâinii de lucru pentru unităţile din subordinea MCF şi MFA, dar şi pentru alte 
ministere, însă numai cu acordul MCF. Efectivele Brigăzii în anul 1956 erau de 8.579 de militari 
în termen. Cadrele Brigăzii includeau ofiţeri activi, sergenţi reangajaţi MFA şi angajaţi civili. 
Din punct de vedere militar, Brigada era subordonată Marelui Stat-Major (Direcţia Transporturi 
Militare a MFA), iar din punctul de vedere al specialităţii feroviare, organelor MCF. Sursa : 
Arhiva Guvernului României, Fond Hotărâri ale Consiliului de Miniştri, HCM nr. 1755 din 
3 iunie 1953, HCM nr. 3401 din 12 octombrie 1953 şi HCM nr. 344 din 3 martie 1956. Cele trei 
acte normative au fost declasificate de către Guvernul României prin Hotărârea de Guvern nr. 
265, privind declasificarea Hotărârilor Consiliului de Miniştri adoptate în perioada 1949-1956, 
publicată în Monitorul Oficial al României, nr. 211 din 28 martie 2007. 

1969-1 nov. 1972) şi instructor III şi IV de cadre în Serviciul Cadre şi Învăţământ din 
DGP (1 nov. 1972-1977). 

Grade succesive : locotenent (r) (1950) ; locotenent CFR (1954) ; locotenent-major 
(1959); căpitan (1964). 

Decorații : medalia „40 de ani de la înfiinţarea PCR” (1961) ; medalia „Muncii” 
(1962) ; medalia „În Serviciul Patriei Socialiste”, clasa a II-a (1963); medalia „A 
XX-a aniversare a eliberării Patriei de sub jugul fascist” (1964) ; medalia „Meritul 
Militar”, clasa I (1968); medalia „A 50-a aniversare a înfiinţării PCR” (1971); 
Ordinul „Pentru servicii deosebite aduse în apărarea orînduirii sociale şi de stat”, 
clasa a III-a (1972); Ordinul „Meritul Militar”, clasa I (1973). 

Pedepse : cinci zile de arest la domiciliu pentru că a întârziat executarea unei 
lucrări la termen (1962) ; patru zile de arest la garnizoană pentru că a purtat petliţe 
de miliţie (1964); „mustrare severă prin ordin” pentru neglijenţă în îndeplinirea 
atribuţiunilor de serviciu şi în pregătirea militară de specialitate (1965); „mustrare 
scrisă” pentru lipsă nemotivată la pregătirea militară (1971). 


IVAN S. ION, locotenent, d.p. nr. 1096 (n. 7 aug. 1928, com. Gălbinaşi, jud. 
Călăraşi). 

Naţionalitatea : română. 

Originea şi apartenenţa socială : ţăran sărac. 

Profesia de bază la încadrarea în MAI: strungar. 

Funcţii în organizații politice, de masă şi obşteşti: membru PCR din 1946. 

Studii civile : cinci clase în comuna natală (1935-1940); patru clase profesionale 
la Uzinele „Malaxa” din Bucureşti (sept. 1943-1947). 

Activitatea profesională : agricultor în gospodăria părintească şi pe la diferiţi 
proprietari de pământ din comuna natală (1940-1942) ; ucenic şi mecanic la Uzinele 
„Malaxa”/„23 August” din Bucureşti (1943-dec. 1952). La 14 ianuarie 1953, Ivan 
Ion a fost scos din câmpul muncii şi a intrat în rândul cadrelor active ale MAI, cu 
pradul de sublocotenent; a fost instructor de cadre şi inspector prim de cadre în 
Serviciul Cadre din DLCM/DPLC (ian. 1953-30 iun. 1956). A fost trecut în rezervă ca 
urmare a reducerilor de efective din MAI la 30 iunie 1956 prin Ordinul MAI nr. 3270. 

Grade succesive: sublocotenent (ian. 1953); locotenent (1955). 


IVAŞCU ŞTEFAN, maior. 

Activitatea profesională: şeful Grupei Inspecţii Speciale din Serviciul Cadre al 
DLCM (dec. 1953, 22 ian., 4 mart. 1954); comandant la Penitenciarul Piteşti 
(1956-1 iul. 1958), 


JIANU MARIN, angajat civil. 

Activitatea profesională : şeful Direcţiei Economice a DGPCM (3 aug. 1963-1965). 
În toamna anului 1965, Jianu a publicat în revista lunară a MAI (Pentru Patrie) un 
articol în care expunea realizările GAS-urilor aflate în subordinea MAI fără a preciza 
însă faptul că rezultatele bune obţinute de acestea se datorau folosirii deţinuţilor în 
condiţii deosebit de grele: 


Recenta plenară a Comitetului Central al partidului cu privire la îmbunătăţirea condu- 
cerii şi planificării agriculturii a avut un puternic ecou în rândul maselor de oameni ai 
muncii, mai ales în rândurile lucrătorilor din sectoarele agricole. În Raportul prezentat 
la Plenara CC al PCR din 11-12 noiembrie 1965, tovarăşul Nicolae Ceauşescu, secretar 
general al partidului, a arătat că „singura cale de sporire a producţiei muncii este 
aplicarea pe scară largă a ştiinţei şi tehnicii înaintate, folosirea mijloacelor de muncă 
moderne - mecanizare, chimizare, irigaţii - care să influenţeze înt-o măsură tot mai 
mare factorii naturali...”. Măsurile stabilite de Plenară privesc şi gospodăriile agricole 
de stat ale ministerului nostru. Dezvoltându-şi, an de an, baza materială, prin realizarea 
unui volum important de investiţii, gospodăriile noastre sunt astăzi unităţi agricole 
puternice, în plină înflorire economică. Aproape o treime din suprafaţa arabilă a 
acestora este cuprinsă în sisteme de irigaţii şi desecări, fapt care permite obţinerea unor 
recolte mari, chiar şi în condiţii climatice mai puţin favorabile. De asemenea, gospo- 
dăriile noastre dispun de un parc zootehnic puternic dezvoltat, având animale de rasă 
de mare productivitate, precum şi utilaje şi construcţii moderne. De menţionat că în 
ultimii ani eforturile financiare au fost canalizate către construirea unor complexe 
animaliere de tip industrial. În prezent se află în plină exploatare, la GAS Periş, un 
complex avicol cu o capacitate de 76.000 de găini ouătoare, cu o producţie zilnică de 
circa 35.000 de ouă, precum şi un complex porcin, cu o capacitate iniţială de 10.000 
de capete anual, complex dotat şi cu abator propriu pentru prepararea cărnii bacon. În 
anul următor se va începe construirea a două complexe de taurine - unul la GAS Periş, 
iar altul la GAS Vadu Oii - precum şi extinderea capacităţii actualului complex porcin. 
Acţionând în spiritul hotărârilor Plenarei, în următorii ani se va trece la aplicarea 
treptată a planurilor de profilare a gospodăriilor noastre şi la crearea unor gospodării 
specializate pe anumite producţii, în funcţie de condiţiile specifice ale terenurilor şi ale 
zonei lor de amplasare. Eliminarea diversificării producţiei în gospodărie, care îngreu- 
nează dotarea cu mijloace tehnice de înaltă productivitate şi obţinerea unor producţii 
mari, pe baze ştiinţifice, vor crea premizele pentru a se înţelege treptat la obţinerea 
unor producţii la nivelul cerinţelor actuale. Unele dintre gospodăriile noastre (între 

care GAS Salcia) au terenuri favorabile culturii porumbului şi nutrețurilor suculente şi, 
ca atare, ele vor fi specializate îndeosebi în creşterea animalelor (taurine şi porcine) 
pentru carne. Altele, cum e de pildă GAS Saligny, prin aşezare şi teren, se vor 
specializa în producţia vitipomicolă şi legumicolă. Măsurile stabilite de partid în 
documentele recentei Plenare a Comitetului Central al Partidului incumbă răspunderi 
sporite pentru lucrătorii din sectorul agricol al ministerului nostru. Potrivit prevederilor 
Plenarei CC al PCR din 11-12 noiembrie 1965, munca concretă, productivă, va trebui 
să fie împletită tot mai mult cu activitatea ştiinţifică creatoare, spre a realiza, într-un 
timp scurt, succese care să ridice valoarea producţiei în gospodăriile noastre la nivelul 
celor mai bune. Este un deziderat pentru realizarea căruia vom depune toate eforturile. 


JIANU NICOLAE NICOLAE, locotenent-colonel, d.p. 
nr. 303 (n. 26 aug. 1930, com. Floreşti, jud. Mehedinţi). 
i Naţionalitatea : română. 

Originea şi apartenenţa socială: ţăran mijlocaş. 

Profesia de bază la încadrarea în MAI: contabil. 

Funcţii în organizații politice, de masă şi obşteşti : membru 
PCR din 1947 şi UTM din 1949; membru ARLUS (?); secretar 
al organizaţiei de bază a UTM din Depozitul Central de Echi- 
pamente şi Materiale din CTS/DTOP (1953). 

Studii civile: şapte clase în comuna natală (1944); două 
clase la Gimnaziul Comercial din Vălenii de Munte (1945-1946), două clase la Liceul 
Comercial „Spiru Haret” din Ploieşti, cursuri fără frecvenţă (1946-1948) şi două 
clase la Şcoala Tehnică de Administraţie Economică nr. 1 din Bucureşti (1948-iun. 
1950) ; Facultatea de Economie Generală, Secţia Planificare industrială - Institutul 
de Ştiinţe Economice „V.I. Lenin” din Bucureşti, fără frecvenţă (1957-1962). 

Studii militare : Şcoala de Ofiţeri Activi de Administraţie MAI nr. 1 Bucureşti — 
Măgurele (15 iul.-25 oct. 1950). 

Activitatea profesională : copil de trupă la Regimentul 4 Roşiori din Vălenii de 
Munte (1945-1948) ; casier la Centrul de Instrucție nr. 4 Securitate Dorohoi - UM 
0976 (25 nov. 1950-25 ian. 1951); şef al Depozitului Central de Echipamente şi 
Materiale din CTS/DTOP (25 ian. 1951-1 oct. 1954); referent şi planificator la 
Secţia Import din Serviciul Central de Planificare al MAI (1 oct. 1954-1 iun. 1958). 
La 30 iunie 1956, ca urmare a reducerilor de efective din MAI, a fost trecut în 
rezervă cu gradul de locotenent-major, însă a rămas în DGPCM ca angajat civil. În 
vara anului 1958 a fost transferat la Serviciul Spate din DGPCM în funcţia de revizor 
contabil şi apoi economist principal a gectia Control (1 iun. 1958-febr. 1964); 
economist principal la Serviciul Inspătii in DGPCM (febr. 1964-1 sept. 1966); şef 
al Biroului Alimente-Furaje-Veselă-AFV (1 sept. 1966-1 aug. 1967) şi economist 
principal II la Secţia AFV din Serviciul Spate/Serviciul Înzestrare şi Adminis- 
traţie/Serviciul Asigurare Materială al DGP (1 aug. 1967-15 dec. 1971). În data de 
15 decembrie 1971 a fost reactivat în corpul ofiţerilor MAI cu gradul de maior şi 
numit locţiitor comandant pentru servicii la Penitenciarul Brăila (15 dec. 197l-aug. 


1. Marin Jianu, „Agricultura - la nivelul ştiinţei şi tehnicii contemporane”, Pentru Patrie (revista 
lunară a MAI), nr. 11, 1965, p. 3. 

1973) ; ofiţer revizor contabil la Serviciul CFI din DGP (aug. 1973-1 aug. 1977); 
ofiţer specialist I la Depozitul Central de Materiale de la Jilava, DGP (1 aug. 1977-20 
apr. 1979). A fost trecut în rezervă la 20 aprilie 1979 prin Decretul Prezidenţial nr. 
98. Ulterior, a lucrat ca economist la Întreprinderea Comerţului cu Ridicata pentru 
Produse Alimentare din Bucureşti pendinte de Ministerul Comerţului Interior (mai 
1979-?). 

Grade succesive: sublocotenent (1950); locotenent (1951); locotenent-major 
(1954) ; maior (1971). 

Decorații: medalia „Meritul Militar”, clasa a II-a (1955). 

Pedepse : „observare” pentru neraportarea unor nereguli petrecute în unitatea sa 
(sept. 1951); „mustrare scrisă” pentru că a uitat în sertar nişte documente secrete 
(1960) ; cinci zile de arest la garnizoană pentru neglijenţă în respectarea ordinelor 
(1951); „mustrare scrisă” pentru neexecutarea la timp a unor lucrări (1973). 


K 


KADAR GHEORGHE IOAN, locotenent-colonel (n. 7 aug. 
1925, com. Ciumbrud, jud. Alba). 

Naționalitatea : maghiară. 

Originea şi apartenenţa socială : ţăran sărac. 

Profesia de bază la încadrarea în MAI: dogar. 

Funcţii în organizaţii politice, de masă şi obşteşti: membru 
UTC din 1946 şi PMR din 1954; secretar al Comitetului UTM 
din Fabrica de Conserve „Mureşeni” din Târgu-Mureş (1952-1953). 

Studii civile : şapte clase în comuna natală (1932-1939); trei 
clase la Şcoala de Ucenici din Aiud (1940-1943); Şcoala Medie 
„Alexandru Papiu Ilarian” din Târgu Mureş (1962-1966). 

Stagiul militar : Batalionul 4 Vânători de Munte Târgu-Mureş (4 nov. 1947-5 oct. 
1949). 

Studii militare : Şcoala de Ofiţeri Lagăre şi Penitenciare Sibiu, DLCM - UM 
0818 (11 mai 1953-1 iun. 1954); curs de perfecţionare la Şcoala de Perfecţionare 
Ofiţeri şi Sergenţi Jilava, DGPCM (15 mart.-l sept. 1960); curs de perfecţionare 
pentru cadre de conducere, profil penitenciare, la Şcoala Militară de Ofiţeri Activi 
MAI nr. 2, UM 0564 Bucureşti, IGM (1 sept. 1968-30 iul. 1969); cursul scurt de 
perfecţionare a pregătirii cadrelor cu funcţii de conducere din MAI de la Dumbrăviţa 
(1970). 

Studii politice : Universitatea Serală de Marxism-Leninism de pe lângă Comitetul 
Regional Mureş Autonomă Maghiară al PCR, Secţia Economie Politică (1966). 

Activitatea profesională : ucenic dogar (oct. 1940-16 oct. 1943) şi lucrător la 
atelierul particular de dogărie al lui Tokacs Paul din Aiud (oct. 1943-apr. 1944); 
agricultor în gospodăria părintească (apr. 1944-ian. 1945 şi oct. 1949-15 ian. 1950); 
atelierul particular de dogărie al lui Leopold Ştefan din Ocna Mureş (25 iul. 
1945-3 nov. 1947); dogar şi normator la Fabrica de Conserve „Mureşeni” din 
Târgu-Mureş (16 ian. 1950-10 mai 1953); inspector la Biroul Pregătire de Luptă din 
Serviciul Pază şi Regim al DPLC (1 iun.-15 sept. 1954); şef al Biroului Producţie, 
comandant de pluton şi ofiţer de serviciu la Penitenciarul Aiud/formaţiunea 0622 
(16 sept. 1954-30 iun. 1957); comandant la Penitenciarul Satu Mare (1 iul. 1957- 
-31 mai 1961) ; comandant la Penitenciarul Târgu-Mureş (1 iun. 1961-31 aug. 1977). 
A fost trecut în rezervă la 31 august 1977 prin Ordinul MI nr. I[1/02340. 

Grade succesive : locotenent (1954) ; locotenent-major (1957) ; căpitan (1960) ; 
maior (1965); locotenent-colonel (1971). 

Decorații: medalia „În Serviciul Patriei Socialiste”, clasa I (1963); medalia 
„A XX-a aniversare a Zilei Forţelor Armate ale RPR” (1964); medalia „A 25-a 
aniversare a eliberării Patriei” (1969) ; medalia „A 50-a aniversare a înfiinţării PCR” 
(1971); medalia „25 de ani de la proclamarea Republicii” (1972) ; medalia „30 de 
ani de la eliberarea României de sub dominaţia fascistă” (1974); Ordinul „Meritul 
Militar”, clasa a III-a (1969) şi a II-a (1974). 

Pedepse : 15 zile de arest la garnizoană pentru slabă activitate în executarea 
măsurilor ordonate (1957); 15 zile de arest la garnizoană pentru lipsă de orientare în 
muncă şi neexecutare de ordin (1957) ; cinci zile de arest la garnizoană pentru lipsuri 
în organizarea muncii (1958); „observare” pentru dezinteres în executarea ordinelor 
(1959) ; zece zile de arest pentru lipsuri pe linia instruirii şefilor de escortă (1962) ; 
trei zile de arest pentru nerespectarea prevederilor regulamentare privind tunsul 
deţinuţilor (1963) ; „mustrare severă prin ordin” pentru lipsuri în activitatea profe- 
sională (1966) şi pentru că nu a luat măsuri pentru asigurarea supravegherii deţinuţilor 
la punctele de lucru (1967). 


KOLLER IOSIF ŞTEFAN, colonel, d.p. nr. 4240 (n. 2 aug. 1916, oraşul 
Huedin, jud. Cluj), 

Naționalitatea : maghiară. 

Originea şi apartenența socială : muncitor. 

Profesia de bază la încadrarea în MAI : tinichigiu. 

Funcţii în organizaţii politice, de masă şi obşteşti : şeful Circumscripţiei Suburbane 
„Tudor Vladimirescu” a Apărării Patriotice (1944) ; membru PCR din 1944 ; secretar 
al organizaţiei Frontului Plugarilor din plasa Cahul Silvaniei şi secretar FND în 
judeţul Sălaj (1945) ; responsabil de cadre în Biroul Judeţenei PCR Sălaj (1945-1949) ; 
membru în Comitetul Raional Aiud al PMR (1955-1958). 

Studii civile: cinci clase în comuna natală şi la Beiuş, judeţul Bihor (1921-1925 
şi 1929-1930); Şcoala de Arte şi Meserii din Beiuş, secţia croitorie (1930-1931), 
Şcoala de Arte şi Meserii din Cahul Silvaniei, judeţul Sălaj (1931-1932). 

Activitatea profesională : ucenic la atelierul de tinichigerie al lui Popik Gheorghe 
din Turda (1928-1929); muncitor necalificat la atelierul de tinichigerie a lui Iklenie 
Samoilă din Oradea (1933-1934); zilier la atelierul de tinichigerie Ballo-Adalbert 
din Cluj (1934-1936) şi la alţi patroni din judeţul Cluj (1936-1937); muncitor la 
Azilul de Copii din Oradea (1937-1938 şi 1940-1 ian. 1941); muncitor auxiliar la 
Secţia LS CFR Oradea (1938-1939) şi instalator de apă la secţia de întreţinere a gării 
din Oradea (1939-1940); tinichigiu la secţia lăcătuşerie din Fabrica „Vulcan”, 
Bucureşti (6 mart. 1941-iun. 1943); muncitor la Atelierul „Arion” din strada Popa 
Nan nr. 97, Bucureşti (dec. 1943-febr. 1944) şi la Antrepriza de Construcţii „Robert 
Mellinger” din Bucureşti (1944); consilier la Comisia Judeţeană de Organizare a 
Cooperaţiei Zalău, judeţul Sălaj (22 iun.-10 aug. 1949). A fost angajat civil în 
funcţiile de: subinspector (10 aug.-1 dec. 1949) şi şef al Serviciului Cadre din DGP (1 
dec. 1949-1 iul. 1951); director al Direcţiei Cadre din DGPCUM (1 iul. 1951-1 oct. 
1952) ; locţiitor pentru producţie al directorului general al DL,CM (1 oct. 1952-1953). 

A fost comandant la Penitenciarul Aiud/formaţiunea 0622 (1 ian. 1954-1 nov. 
1958). Ca foarte mulţi alţi comandanţi de penitenciar din perioada comunistă, Ştefan 
Koller gestiona spaţiul concentraţionar aflat la un moment dat sub conducerea sa în 
manieră discreţionară. De pildă, la Aiud, colonelul Koller şi maiorul Bogăţeanu 
(medicul-şef al spitalului) tăiau de pe listele de cereri numele anumitor deţinuţi care 
necesitau fie îngrijire medicală obligatorie, fie medicamente vitale pentru subzistenţa 
în condiţii minimale!. În 1957, statutul de organizare al Penitenciarului Aiud era 
prevăzut cu un număr de 166 de cadre, dintre care 101 erau ofiţeri şi sergenţi şi 65 
angajaţi civili; comandant la Penitenciarul Văcăreşti (1 dec. 1958-30 iun. 1967). 

Comandantul formaţiunii 0622 Aiud este menţionat şi de scriitoarea Doina Jela în 
lucrarea Lexiconul negru : 


Uciderea din ordinul lui a unui deţinut a provocat o revoltă a camarazilor acestuia. 
Rezultatul a fost avansarea lui Koller şi a sergentului ucigaş. După plecarea de la Aiud, 
fostul temnicer fusese un timp comandant al închisorii Văcăreşti. Foştii deţinuţi îl 
descriu ca pe un ins solid, de 130 de kilograme, nu prost, stăpânit. Teroarea lui nu se 
exercita prin înjurături şi bătăi, ci prin înfometare. Ion Ioanid care l-a cunoscut, care 
l-a cunoscut bine, îl descrie ca pe un om crud cu deţinuţii şi servil cu superiorii lui?. 


Într-o notă-raport adresată directorului general al DGPCM, colonel Lixandru 
Vasile, comandantul formaţiunii 0622 Aiud, colonelul Ştefan Koller, îl informa pe 
superiorul său despre un incident petrecut la cimitirul închisorii : 


În dimineaţa zilei de 04.11.1957, fiind sesizaţi telefonic de către Plt. Biro Andrei 
conductor auto la formațiunea noastră, că la cimitirul unde înhumăm deţinuţii decedați 
se găsesc unele persoane străine şi că deshumează un cadavru. De acest lucru am 
sesizat imediat Raionul MAI şi personal m-am deplasat la faţa locului, unde într-adevăr 
am găsit 4-5 persoane, care au deshumat cadavrul fostului deţinut CR Cajdarsy Adalbert 
Arpad, născut la 16 ianuarie 1887 în Viena, fiul lui Paul şi Reghina, condamnat la 20 
de ani pentru înaltă trădare, decedat la 14.09.1952, de profesiune fost preot romano- 
-catolic. Procedând la identificarea persoanelor împreună cu organele MAI şi Procuratură, 
am stabilit că numita Napnolcz Veron, sub motivul că ar fi fost rudenie cu deţinutul 
decedat, a solicitat Sanepidului Raional Aiud aprobarea pentru deshumarea cadavrului 
şi transportarea lui la Alba Iulia, lucru ce Sanepidul Raional fără nici-o înştiinţare a 
noastră prealabilă a eliberat autorizaţia nr. 3115 din 5 noembrie 1957, în baza Decretului 
nr. 1884-1955. Pentru aceasta numita Napnolcz Veron, s-a deplasat în ziua de mai sus 
cu un camion la Aiud, însoţită de către Czimbalmoş Iuliana (după câte ştim ar fi în 
serviciu la Teologia Romano-Catolică din Alba Iulia), Bodoni Arpad de profesiune 
preot romano catolic şi a luat legătură cu locuitorul //ea Saxon, domiciliat în Aiud Str. 
Grădinilor nr. 37, care până la 01.10.1957, a fost angajat la Sfatul Popular ca paznic 
de cimitir, având sarcina de a păzi şi cimitirul penitenciarului. Menţionez că acest om 
a făcut paza la cimitir din anul 1942 până la 01.10.1957, când a fost schimbat. 
Numitul fără a avea nici-o calitate a mers cu cei de mai sus la cimitir, unde personal 
a ajutat la deshumarea cadavrului. 


1. Ion Ioanid, Închisoarea noastră cea de toate zilele, Bucureşti, Editura Humanitas, vol. 1, 1999, 
pp. 511-512. 
2. Doina Jela, Lexiconul negru, ed.cit., Bucureşti, Ed. Humanitas, 2001, p. 155. 

l. 


Măsuri luate: Am interzis transportarea cadavrului şi a fost îngropat din nou, iar 

persoanele respective le-am predat pentru cercetări Raionului de Securitate. În urma 

cercetărilor de până acum, a rezultat că numitul Ilea Saxon (fost paznic), pentru a-şi 

asigura un câştig, în mod organizat s-a ocupat de stabilirea identității deținuților 

decedați, luând notă din registrul ofițerului stării civile (0 parte din aceste note au fost 

găsite la domiciliul său) şi contra unor remuneraţii din partea familiilor deţinuţilor, le 

aducea la cunoştinţă locul unde se află înhumat respectivul şi îşi lua obligaţia de a 

întreţine mormintele lor. În ultimul timp însă, se ocupa chiar cu predarea cadavrelor la 

familiile acestora. Din cele recunoscute de el până în prezent în anul 1957, a deshumat 

şi a predat familiilor deţinuţilor (după cum susţine respectivul, cu autorizaţia Sanepidului 

Raional), cadavrele următorilor foşti deţinuţi CR : 

-  Buşilă Constantin, născut la 17.05.1887, condamnat 10 ani, decedat la 03.02.1950, 
pentru care a primit lei 150. 

- Macici Nicolae, născut la 07.11.1887, condamnat MSV, decedat la 15.06.1950, 
pentru care a primit lei 200. 

-  Coslinschi Gheorghe, născut la 20.05.1889, condamnat 2 ani, decedat la 30.04. 1950, 
pentru care a primit lei 200. 

-  Szentivanyi Gavril, născut la 24.09.1888, condamnat 5 ani, decedat la 17.05.1946, 
pentru care a primit lei 60. 


. Cercetarea cazului este în curs la Raionul de Securitate. Menţionez că cimitirul destinat 


penitenciarului se află în vecinătatea imediată a cimitirului oraşului, iar terenul este 
proprietatea Sfatului Populari. 


La Penitenciarul Văcăreşti a manifestat unele „lipsuri” : 


În stilul său de muncă s-a manifestat în ultima perioadă lipsuri care constau în: 
necontrolarea în mod sistematic a activităţii subordonaţilor şi a felului cum se asigură 
pregătirea acestora şi neantrenarea organizată a locţiitorilor săi şi a şefilor de sectoare 
în rezolvarea operativă şi competentă a sarcinilor. Ca urmare a acestor lipsuri în cadrul 
penitenciarului au avut loc mai multe evenimente negative (evadări, sinucideri în 
rândul deţinuţilor, pătrunderea în incinta penitenciarului a unor persoane străine, fără 
a fi văzute de nimeni). 

Koller s-a aflat în atenţia „cadriştilor” MI chiar şi la câţiva ani după trecerea sa 
în rezervă. Un referat de cadre întocmit de generalul-maior Iulian Vlad, şeful Direcţiei 
Personal şi Învăţământ din MI, îl descria astfel: 


Deşi a fost sprijinit în activitatea sa, în ultima perioadă ofiţerul nu a mai putut face faţă 
sarcinilor, datorită şi afecţiunilor sale organice de care suferea, capacitatea de muncă 
s-a diminuat, fapt pentru care la data de 31 mai 1968 a fost trecut în rezervă şi 


Notă-raport nr. 13493, semnată de comandantul formaţiunii 0622 Aiud, colonelul Ştefan Koller. 
Documentul poartă menţiunea „strict secret” şi a ajuns la Serviciul Secretariat al DGPCM în 


data de 13 noiembrie 1957. AANP, fond Secretariat, dosar nr. 25/1957, f. 120. 


Referat de cadre întocmit de Serviciul Cadre din DGPCM în noiembrie 1964. Documentul este 


semnat de directorul general al DGPCM, colonel Marinescu Paul, şeful Serviciului Cadre 


din 


DGPCM, maior Stanciu Nicolae, şeful Direcţiei Cadre din MAI, colonel Pateşan Ion, şi 


adjunctul ministrului Afacerilor Interne, general-maior Dănescu Alexandru. 

pensionat. După trecerea în rezervă nu s-a reîncadrat în muncă, iar la domiciliu este 
cunoscut ca un tovarăş modest, corect şi gospodar [...]. În concluzie colonelul în 
rezervă Koller Ştefan ca activist de partid şi ofiţer în Ministerul de Interne a dovedit 
preocupare pentru îndeplinirea sarcinilor ce i-au revenit, reuşind să obţină unele 
rezultate pozitive!. 


Grade succesive : locotenent-colonel (1 iul. 1951); colonel (1957). 

Decorații : medalia „Steaua RPR”, clasa a V-a (1954); medalia „Pentru servicii 
deosebite aduse în apărarea orânduirii sociale şi de stat” (1958); medalia „40 de ani 
de la înfiinţarea PCR” (1961); medalia „În Serviciul Patriei Socialiste”, clasa I 
(1963) ; medalia „A XX-a aniversare a Zilei Forţelor Armate ale RPR” (1964). 

Pedepse: „ordin observator” pentru nereguli în conducerea unităţii (1963); 
încălcarea unui ordin de către subordonați privind executarea serviciului de pază 
(febr. 1964); neluarea unor măsuri eficiente în organizarea muncii administrative, 
fapt care a condus la producerea unei pagube MI în valoare de 39.981 de lei (2 mai 
1964) ; „observare în scris” pentru abuz în muncă (11 mai 1964), superficialitate în 
muncă (iun. 1964), lipsă de control asupra subordonaţilor (iul. 1964); nu a luat 
măsuri eficiente de organizare a muncii administrative în unitate (sept. 1964); 
„mustrare scrisă” pentru că nu s-a preocupat ca în unitatea sa să existe o evidenţă 
clară a accidentelor de muncă (1966). 


KOLOMAN KISS, locotenent-colonel (n. 12 oct. 1924). 

Originea şi apartenenţa socială : muncitor. 

Profesia de bază la încadrarea în MAI: brutar. 

Funcţii în organizaţii politice, de masă şi obşteşti: membru 
de partid din 1945. 

Studii civile : şapte clase elementare. 

Activitatea profesională : şeful Secţiei Evidenţă Efective Politice 
din Direcţia Cadre a DGP a MAI (iul. 1950) ; şeful Secţiei Cadre 
Politice din Direcţia Politică a DGPCUM (5 nov., 6 dec. 1951, 
26 mart. 1952); secretar al Comisiei d o din DGPCUM (sept. 1952); şeful 
Serviciului Cadre din DLCM (12 mart. b53) ; ; locțiitor al şefului Serviciului Cadre 
din DGPCM (sept. 1957, 4 august 1960); arbitru de stat şef al Arbitrajului de Stat 
de pe lângă Comitetul Executiv al Sfatului Popular al Regiunii Braşov (1962, 1963). 


1. Referatul poartă mențiunea „secret” şi este datat 17 noiembrie 1972. 


LAIC IOHAN DUMITRU, colonel, d.p. nr. 1344 (n. 8 apr. 1927, mun. Roman, 
jud. Neamţ; d. 1995). 

Naţionalitatea : română. 

Originea şi apartenenţa socială : muncitor. 

Profesia de bază la încadrarea în MAI: lăcătuş-ajustor. 

Funcţii în organizaţii politice, de masă şi obşteşti: membru UTC (septembrie 
1944) ; secretar al CJ Roman al UTC (1946-1949) ; instructor la Secţia Organizatorică 
a CC al UTM (aprilie 1949-28 mar. 1950). Aici i-a cunoscut şi a lucrat împreună cu 
Ion Iliescu! şi Vasile Muşat? ; membru PCR din 1946; membru în Biroul CJ Roman 
al PCR (1947); secretar al Organizaţiei de Bază PMR din Direcţia Cadre din DGP 
(1951) ; secretar al Organizaţiei de Bază PCR din Direcţia Pază şi Regim a DGPCM 
(1966); membru în Comitetul de Partid din DGP (1970). 

Studii civile : a absolvit şapte clase primare la Şcoala nr. 4 din Roman (1934-1941) ; 
patru clase la Şcoala Profesională de Ucenici de pe lângă Arsenalul Armatei din 
Roman (1941-1945); Facultatea Muncitorească la Şcoala „Dr. Petru Groza” din 
Bucureşti (1953-1956); Institutul de Ştiinţe Economice şi Planificare „V.I. Lenin” 
din Bucureşti” (1961-1965). 

Studii militare : Şcoala de Educatori (ofiţeri politici) MAI nr. 1 din Bucureşti 
(30 mart.-7 nov. 1950). Începând cu luna mai a fost detaşat ca elev la Direcţia Cadre 
din DGP ; cursul scurt de perfecţionare a pregătirii cadrelor cu funcţii de conducere 
din MAI de la Dumbrăviţa (1970); curs penitenciare (1970). 

Studii politice : Şcoala Centrală de trei luni BPD din Bucureşti (1946). Directorul 
acestei şcoli era Paul Niculescu-Mizil ; Universitatea Serală de Marxism-Leninism 
(1952); Şcoala Superioară de Partid „Ştefan Gheorghiu”, cursuri de zi (1 oct. 
1957-1 oct. 1960). 

Activitatea profesională: lăcătuş-ajustor la Arsenalul Armatei din Roman 
(1945-1946) ; şeful Biroului Efectiv Politic-Rezervă şi Ajutor la Secţia Trupe din 
Direcţia Cadre a Direcţiei Generale Politice a MAI (nov. 1950-dec. 1951); şef al 
Secţiei Cadre din Direcţia Politică a CTS (dec. 1951-12 iul. 1952). Această funcţie se 


1. În 1949, viitorul preşedinte al României fusese proaspăt ales membru în CC al UTM. 

2. Vasile Muşat (n. 1926), membru al CC al UTM (1949-1956); secretar al CC al PCR (1978-1979) ; 
ambasador al RSR în Mozambic şi Lesotho (1983-1990). 

3. Mai târziu a devenit Academia de Studii Economice. 

afla în nomenclatura CC al PMR. La înfiinţarea MSS a fost numit şef al Secţiei Cadre 
din Comandamentul Trupelor de Grăniceri şi Operative din MSS (12 iul. 1952-1953) ; 
şef de birou şi locţiitor de şef de serviciu în Direcţia Cadre a MAI (1953-15 aug. 
1955); şef al Secţiei Cadre din Direcţia Politică a DGT, MAI - funcţie primită în 
urma unei hotărâri a Secretariatului CC al PMR (15 aug. 1955-1 sept. 1957); ofiţer 
prim de control la Serviciul Inspecţii din DGM (1 nov.-l dec. 1960); locţiitor şi şef 
de serviciu la Secţia 18 Miliție (1 dec. 1960-1 apr. 1963) şi la Secţia 17 Miliție din 
Bucureşti (1 apr. 1963-1 mai 1966); revenit în DGPCM, a fost numit în funcţia de 
şef al Serviciului Reeducare Deţinuţi/Cultural-Educativ din Direcţia Pază şi Regim a 
DGP (1 iun. 1966-1 aug. 1973); ofiţer specialist principal II în compartimentul 
cultural-educativ din cadrul Direcţiei Pază şi Regim a DGP (1 aug. 1973-1978). 

Grade succesive : locotenent (1950) ; locotenent-major (1951); căpitan (1954) ; 
maior (1958); locotenent-colonel (1964); colonel (1971). 

Decorații: medalia „Pentru servicii deosebite aduse în apărarea orânduirii de 
stat” (1954) ; medalia jubiliară „10 ani de la înfiinţarea primelor unităţi ale armatei 
populare române” (1954) ; medalia „Eliberarea de sub jugul fascist” (1954) ; medalia 
„Meritul Militar”, clasa a Il-a (1955); medalia „A V-a aniversare a RPR” (1957); 
medalia „În Serviciul Patriei Socialiste”, clasa I (1963) ; medalia jubiliară „A XX-a 
aniversare a Zilei Forţelor Armate ale RPR” (1964) ; medalia „A XX V-a aniversare 
a eliberării Patriei” (1969); medalia „A 50-a aniversare a PCR” (1971); medalia 
„25 de ani de la proclamarea Republicii” (1972) ; medalia „30 de ani de la eliberarea 
României de sub jugul fascist” (1974); Ordinul „Muncii”, clasa a III-a (1964); 
Ordinul „În Serviciul Patriei Socialiste”, clasa a III-a (1965); Ordinul „Meritul 
Militar”, clasa a II-a (1970) şi I (1976). 


LASCU FLOREA IOAN, maior, d.p. nr. 562 (n. 24 sept. 
1920, com. Peştera/Aştileu, jud. Bihor; d. 1994). 

Naţionalitatea : română. 

Originea şi apartenența socială: ţăran sărac. 

Profesia de bază la încadrarea în MAI: militar. 

i Funcții în organizații politice, de masă şi obşteşti: membru 
PCR din 1946. 

Studii civile : şapte clase în comuna natală (1927-1934) ; Gimna- 
ziul Teoretic din Oradea (1934-1935) şi Colegiul Naţional „Carol I” 
din Craiova (1935-1942). 

Stagiul militar : încorporat la Regimentul 1 Pionieri Craiova la 1 noiembrie 1942 
(1 nov.-15 nov. 1942). A plecat pe front, în funcţia de comandant de pluton, cu 
Batalionul 57 Pionieri din Regimentul 7 Pionieri - Lipova (mai-sept. 1944). Unitatea 
sa a fost menţinută în rezerva Corpului 7 Armată, în zona oraşului Piatra Neamţ, 
până la 23 august, când Lascu a fost dat dispărut. În septembrie 1944 a căzut 
prizonier în regiunea Bacău, fiind internat în lagărul 74 Oranki-Manastarka din 
URSS (sept. 1944-mai 1945). Aici a avut o importantă activitate antifascistă, înrolându-se 
voluntar, în aprilie 1945, în Divizia a II-a Voluntari „Horia, Cloşca şi Crişan”, 
unitate cu care s-a întors în ţară în iunie 1945. 

Studii militare : Şcoala de Ofiţeri de Rezervă Geniu din Bucureşti (15 nov. 
1942-1 mai 1944); curs pentru însuşirea cunoştinţelor elementare de jandarmi la 
Şcoala de Jandarmi de la Oradea (21 apr.-21 iun. 1947); Şcoala Specială din 
Secretariatul General pentru Trupe, arma jandarmerie (?-nov. 1948); curs DPLC 
(oct.-nov. 1953). 

Studii politice : Şcoala Antifascistă de o lună din cadrul Diviziei a II-a Voluntari 
„Horia, Cloşca şi Crişan” la Katovsk, URSS (apr.-mai 1945); Universitatea Serală 
de Marxism-Leninism din Oradea şi Deva (1950-1951) ; Şcoala Superioară de Partid 
„Ştefan Gheorghiu” (1952-1955). 

Activitatea profesională : şef al Serviciului Politic din Inspectoratul de Jandarmi 
Craiova (1 sept. 1945-1 mart. 1946); şef al Serviciului Politic din Inspectoratul de 
Jandarmi Oradea (1 mart. 1946-15 apr. 1948) ; locţiitor politic de batalion la Centrul 
de Instrucție Jandarmi Radna (15 apr.-l iun. 1948); locţiitor politic la Legiunea 
de Jandarmi Arad (1 iun.-l sept. 1948); locţiitor politic la Inspectoratul de Jan- 
darmi Timişoara (1 sept.-7 dec. 1948); locţiitor politic de companie, batalion şi şef al 
Serviciului Politic din Şcoala de Subofiţeri MAI Oradea! (7 dec. 1948-1 mai 
1950) ; locţiitor politic la Şcoala Militară de Ofiţeri Grăniceri MAI nr. 3 Oradea 
(1 mai-l sept. 1950) ; locţiitor politic al Şcolii Militare de Ofiţeri de Securitate MAI 
nr. 4 Deva (1 sept. 1950-1 iun. 1951); şef al Secţiei de Propagandă şi Agitaţie din 
Direcţia Politică a CTS (1 iun. 1951-sept. 1952); şef al Biroului Cadre Şcoli din 
Serviciul Învăţământ, Direcţia Cadre a MAI (sept.-ian. 1953); şef (cu delegaţie) al 
Regiunii MAI Oradea - UM 0931 Oradea? (ian.-1 oct. 1953). 

Ca urmare a unificării MAI cu MSS, Lascu a fost mutat la DLCM. După cea 
urmat un curs scurt pentru cadrele de conducere nou-venite în DLCM, a fost trimis 
în fruntea unei comisii de ofiţeri pentru a prelua funcţia de comandant al Coloniei de 
Muncă Salcia/formaţiunea 0957 Dăeni (oct. 1953-sept. 1954). A preluat comanda 
efectivă abia la 1 ianuarie 1954, după circa trei luni de cunoaştere pe teren. Un 
referat de cadre întocmit în septembrie 1954 de Direcţia Cadre a MAI pe numele 
maiorului Lascu loan Florea menţiona : 


De la mutarea sa în DLCM, atât în timpul cursului de pregătire, cât şi apoi câteva luni 
de la numirea în funcţia de comandant a dovedit serioase lipsuri ca: fuga de muncă şi 
răspundere, încăpățânare şi dezinteres faţă de problemele arzătoare. Acestea se concre- 
tizează prin repetatele rapoarte că nu vrea să muncească în acel loc, care au influenţat 
şi alte cadre, cerinţe exagerate pentru rezolvarea unor probleme ale formaţiunii şi care 
ştia bine că nu se pot rezolva cu una cu două, fără însă a analiza că poate face el 
îmbunătăţirea muncii, înaintarea de rapoarte, pentru care arăta că nu poate executa 
anumite ordine, aceasta cu scopul de a avea o acoperire, În timpul viscolului, în loc să 
se ocupe de problema evacuarea formaţiunii, a plecat la Bucureşti fără nicio aprobare. 
Pentru atitudinea sa a fost sancţionat de conducerea Ministerului cu 10 zile de arest. În 
ultima perioadă s-a văzut o schimbare în atitudinea sa, ceea ce a dus la obţinerea de 


|. Începând cu data de 1 mai 1950, Şcoala de Subofiţeri MAI Oradea s-a transformat în Şcoala 
Militară de Ofiţeri Grăniceri MAI nr, 3, Oradea. 

2. Direcţia Regională MAI Oradea - UM 0931 a funcţionat în perioada ianuarie-octombrie 1953, 
având sediul în Oradea, Calea Mărăşti nr, 1. 

rezultate bune. Astfel a reuşit să organizeze munca cadrelor şi să controleze în 
îndeplinirea sarcinilor trăgând la răspundere pentru lipsuri. Aceasta a dus la întărirea 
disciplinei în rândul subalternilor, la îmbunătăţirea condiţiilor de muncă şi viaţă ale 
acestora. Aplicarea regulamentelor de pază şi regim se face în condițiuni satisfăcătoare, 
oprindu-se astfel evadările care înainte erau destul de numeroase. Muncile agricole de 
primăvară-vară au fost efectuate în cea mai mare parte la timp!. 


Pentru rezultatele bune obţinute în Balta Brăilei, Lascu a fost promovat în funcţia 
de şef al Serviciului Cultural-Educativ din DPLC (1 nov. 1954-31 oct. 1955). A fost 
trecut în rezervă la 31 octombrie 1955 prin Ordinul MAI nr. 4331; director la 
Direcţia Reţelei Cinematografice şi Difuzării Filmelor din Ministerul Învăţământului 
(1960). 

Grade succesive : sublocotenent(r) (1944) ; locotenent(r) (1945) ; căpitan (1948) ; 
maior (1953). 

Decorații : medalia sovietică „Victoria” (1945). 

Pedepse : zece zile de arest pentru că şi-a părăsit postul de comandă de la Salcia 
în timpul viscolului, tocmai când se punea problema evacuării unităţii din cauza 
condiţiilor meteo nefavorabile (mart. 1954). 


LAZĂR S. BAZIL, locotenent-major, d.p. nr. 99 (20 iun. 1928, com. Uioara de 
Sus, jud. Alba; d. 1996). 

Naţionalitatea : română. 

Originea şi apartenența socială : muncitor. 

Profesia de bază la încadrarea în MAI : electrician. 

Funcţii în organizații politice, de masă şi obşteşti : membru TP din 1946 şi UTC 
din 1947 ; activist la Comitetul Judeţean Alba al UTM (iul.-nov. 1948) ; instructor la 
Comitetul Judeţean UTM Alba şi responsabil administrativ la Comitetul Judeţean 
UTM Ciuc (mai-sept. 1949). 

Studii civile: şapte clase în Ocna Mureş, judeţul Alba (1935-1942); Şcoala de 
Ucenici de pe lângă Uzina „Soda” din Ocna Mureş (1943-1945). 

Studii militare : Şcoala de Educatori (Ofiţeri Politici) MAI nr. 2 din Oradea (sept. 
1949-apr. 1950) şi Şcoala de Educatori (ofiţeri politici) MAI nr. 1 din Bucureşti 
(apr.-nov. 1950). 

Studii politice : Şcoala Centrală de Cadre a CC al UTM din Bucureşti (sept. 
1948-mai 1949). 

Activitatea profesională: agricultor în gospodăria părintească (iun. 1942-oct. 
1943) ; ucenic şi lucrător la fabrica de produse sodice „Soda” din Ocna-Mureş (oct. 
1943-apr. 1948). În 1948 a plecat voluntar pe Şantierul Naţional Bumbeşti, Livezeni, 
în funcţia de şef al Brigăzii I Alba (1 apr.-l iul. 1948); membru în Comisia de 
Alegere a Asesorilor Populari de pe lângă Judeţeana PMR Alba (mai-iul. 1949). 
După absolvirea Şcolii de Ofiţeri Politici, a fost repartizat în Direcţia Politică din 
DGPCUM, în funcţia de şef al Biroului Cultural şi ARLUS (nov. 1950-1 apr. 1951); 


l. Referatul este semnat de căpitanul Nicolae State (şef de serviciu în Direcţia Cadre a MAI) şi de 
locotenentul-major Anton Niculae (şef de birou în aceeaşi Directie). 

locţiitor politic la Penitenciarul Cluj Tribunal (1 apr.-aug. 1951); şef de seminar la 
Şcoala de Agitatori de pe lângă DGM (aug.-oct. 1951); locţiitor politic la Peniten- 
ciarul Cluj Principal (oct.-nov. 1951); lector al cursului de propagandişti de la Jilava 
(apr.-mai 1952); locţiitor politic la Penitenciarul Aiud (iun. 1952-oct. 1953); 
locţiitor politic (oct. 1953-15 ian. 1955) şi ajutor de serviciu al comandantului la 
Penitenciarul Central Făgăraş (15 ian.-l apr. 1955). Într-un buletin informativ al 
Penitenciarului Central Făgăraş, adresat conducerii DPLC, se preciza: „Abateri 
grave din partea deţinuţilor în cursul acestei săptămâni nu au fost, în schimb la un 
control efectuat de mine în cursul săptămânii la ora 5 : 30, deci după deşteptare, i-am 
găsit pe toţi deţinuţii în pat sub pături nesculaţi, lucru contrar regulamentului, lucru 
pentru care i-am pedepsit pe toţi cu 2 luni interzicerea de a primi şi de a trimite 
scrisori famililior”!. A fost ajutor de serviciu al comandantului la Penitenciarul 
Miercurea Ciuc (1 apr. 1955-1956). Cât timp s-a aflat la Penitenciarele Central 
Făgăraş şi Miercurea Ciuc, ofiţerul a venit de nenumărate ori beat la serviciu, a 
provocat scandaluri şi a jignit cadrele din subordine?. 

Grade succesive : locotenent (1950); locotenent-major (1953). 

Pedepse : o zi de arest la domiciliu pentru ţinută neregulamentară (1955) ; zece 
zile de arest la garnizoană pentru că s-a prezentat la unitate în stare de ebrietate 
(1955). 


LĂZĂRESCU GHEORGHE, angajat civil, d.p. nr. 1000 
(n. 21 ian. 1930, mun. Piatra Neamţ, jud. Neamţ). 

Naționalitatea : română. 

Originea şi apartenenţa socială: muncitor. 

Profesia de bază la încadrarea în MAI: inginer constructor. 

Funcții în organizații politice, de masă şi obşteşti: membru 
în UAER din 1946 şi UTM din 1948; membru în Sindicatul nr. 5 
din MAI (?); secretar al Comitetului sindical din DGPCM 
(1960-?). 


l. „Buletin informativ pe perioada 11-17 octombrie 1954, nr. 00112 din 19.10.1954.” Documentul 
poartă menţiunea „strict secret” şi este semnat de comandantul Penitenciarului Central Făgăraş, 
maiorul Mraviov Iosif, şi de locţiitorul politic al Penitenciarului, locotenentul-major Lazăr 
Bazil. AANP, fond Secretariat, dosar nr. 10, f. 331. 

2. Un referat (nedatat) al Serviciului Politic din DIP descrie activitatea ofițerului la Penitenciarul 
Central Făgăraş: „Dacă s-ar analiza munca sa depusă până în prezent în această unitate, ar reeşi 
ce-a mai nesatisfăcătoare activitate şi cele mai slabe rezultate. Toate acestea se datoresc faptului 
că Locţiitorul Politic în loc să se ocupe de ridicarea politică a cadrelor le antrena în fel de fel de 
fapte urâte ca : beţie, femei şi altele, acestea a dus la slăbirea muncii politice şi a prestigiului său 
de lucrător politic [...]. Faţă de această situaţie considerăm că este necorespunzător în această 
muncă şi ca atare propunem scoaterea sa şi trimiterea lui în muncă (în munca profesională - 
n.n.) unde se poate efectua un control mai îndeaproape şi unde poate fi mai mult ajutat”. 
Documentul este semnat de şeful Serviciului Politic din Direcţia Închisori şi Penitenciare, 
căpitanul Peter D., şi instructorul politic, locotenentul Manea Constantin. Mai multe referinţe 
aflate în dosarul personal al ofițerului descriu chefurile organizate de Lazăr Bazil şi de 
comandantul Penitenciarului Central Făgăraş, maiorul Mraviov Iosif, în diferite restaurante din 
Făgăraş. 

Studii civile: patru clase la Şcoala Primară de Băieți nr. 2 din Piatra Neamţ 
(1937-1941); Liceul Teoretic de Băieți nr. 1 din Piatra Neamţ (1941-1949) ; Facultatea 
de Instalaţii şi Utilaj, secţia Instalaţii din Institutul de Construcţii din Bucureşti 
(1949-1953). 

Stagiul militar: în timpul facultăţii - satisfăcut cu gradul de sublocotenent în 
rezervă (1952-1953). 

Studii politice : Universitatea Serală de Partid (1963-?). 

Activitatea profesională : la 16 octombrie 1953 a fost repartizat la MAI ca inginer 
în Biroul Exploatări Imobile din DIP (16 oct. 1953-1 sept. 1954) ; inginer constructor 
la Secţia Construcţii din Serviciul Aprovizionare-Gospodărire/Serviciul Spate din 
DPLC/DGPCM (1 sept. 1954-1 febr. 1959); şef al Secţiei Construcţie-Cazarmare 
din Serviciul Spate al DGPCM (1 febr. 1959-mart. 1964); salariat al Institutului de 
Studii şi Proiectări Agricole din Bucureşti, Consiliul Superior al Agriculturii (mart. 
1964-?). 

În anii '50-'60 soţia sa, Lăzărescu Constanţa, a lucrat ca dactilografă la serviciul 
secretariat al DGPCM. 

Pedepse : „mustrare scrisă” pentru că a plecat mai devreme de la serviciu (nov. 
1955). 


LEFTER GHEORGHE IOAN, căpitan, d.p. nr. 823 (13 febr. 
1924, com. Butnăreşti, jud. Bacău). 

Naționalitatea : română. 

Originea şi apartenenţa socială : ţăran sărac. 

Profesia de bază la încadrarea în MAI: vânzător comercial. 

Studii civile : cinci clase în comuna natală (1931-1936); trei 
clase industriale în comuna Porceşti, jud. Neamţ (1938-1941) şi o 
clasă la Liceul Industrial din Roman (1941-1942). 

Stagiul militar : Regimentul 23 Artilerie din Bârlad de unde, în 
toamna anului 1944, a plecat pe frontul de vest (1944-1945). Într-o 
notă informativă din 12 august 1952, Cehan Niculai, miliţian la Penitenciarul Iaşi, 
fost camarad de arme cu Lefter la Regimentul 23 Artilerie, declara că în perioada 
petrecută în funcţia de instructor în cadrul armatei ofiţerul a fost unul dintre cei mai 
cruzi militari din unitate: „a terorizat şi aplicat trăgături cu chinga de la şa tuturor 
recruţilor mai puţin pregătiţi”. Alte practici ale ofițerului : culcarea directă în copaci, 
legarea militarilor de copaci, bătaia cu biciul etc. ! 

Studii militare : plecat voluntar la Şcoala de Subofiţeri „Mihai Bravu”, MFA 
Bucureşti (1942-1944) ; curs de gardieni de 15 zile la Şcoala de Gardieni de pe lângă 
Penitenciarul Jilava (1949). 


1. Nota informativă semnată de Cehan Niculai era adresată conducerii DGPCUM, f. 94. 
ntr-o autobiografie datată în 1954, ofiţerul recunoștea că „au fost cazuri când poate am 
şi lovit cu palma pe ostaşi, consider însă că atitudinile mele pe care leam avut în acel timp 
faţă de subordonați nu au fost cele mai juste procedeie, care astăzi sunt cu totul altele”, 
f. 14, 

Activitatea profesională : băiat de prăvălie la cârciuma lui Dumitru Ouatu din 
oraşul Roman (1937-1938). În 1946, a fost scos la cerere din rândurile armatei, după 
care s-a angajat ca servitor la Ioana Alexandru Gavrilă din comuna Işalniţa, judeţul 
Dolj (1946-1949); gardian la Penitenciarul Işalniţa (1 oct.-dec. 1949); gardian la 
Penitenciarul Văcăreşti (dec. 1949-15 ian. 1950) şi la Penitenciarul Oradea Mare 
(15 ian.-21 mai 1950); referent-instructor la Şcoala de Miliţieni şi Comandanți de 
Gardă de pe lângă Penitenciarul Jilava (1 iul.-nov. 1950). În funcţia de instructor a 
săvârşit o serie de abuzuri asupra deţinuţilor la Colonia de Muncă „1 Mai” Mărculeşti, 
Ialomița: la 3 august 1950!, pentru că a găsit la bucătărie cartofii nefierţi, a bătut 
bucătarii (deţinuţi) cu ciomagul până la sânge. A fost inspector al corpurilor de pază 
la Direcţia Pază şi Regim din DGPCUM/DIP (nov. 1950-aug. 1953); locţiitor de 
comandant pentru pază şi regim la Penitenciarul Craiova (aug. 1953-iun. 1955 şi 
?-30 apr. 1958); comandant la Penitenciarul Giurgiu (15 iun.-iul. 1955). Detaşat la 
Penitenciarul Sighet Principal în funcţia de comandant cu delegaţie (1 iul.-dec. 
1955). La 31 decembrie 1955, conform ordinului MAI nr. 5249, a fost scos din MAI 
şi trimis în justiţie ca urmare a evadării a şase deţinuţi de la Penitenciarul Sighet 
Principal?. Evadarea „vieţaşilor” s-a produs la 1 octombrie 1955. Câteva luni mai 
târziu, la 11 august 1956, a fost reîncadrat în MAI ca şef al Secţiei „Piatra - Frecăţei” 
din Colonia de Muncă Dăeni/formaţiunea 0957 (1 sept. 1956-1 febr. 1957) ; comandant 
al Secţiei „Salcia” (1 febr.-1 mart. 1957) şi locţiitor comandant pentru pază şi regim la 
Colonia de Muncă Dăeni/formaţiunea 0957 (1 mart. 1957-apr. 1958). La 30 aprilie 
1958, a fost trecut în rezervă prin Ordinul MAI nr. 1778. 

Grade succesive : sublocotenent (1950); locotenent (1951); locotenent-major 
(1954); căpitan (1957). 

Decorații : medalia „Eliberarea de sub jugul fascist” (?); Ordinul „Victoria 
Sovietică” (1945). 


LENOBEL ISAC NATI-BARBU, colonel, d.p. nr. 1180 Fia 
(n. 19 aug. 1925, mun. Constanţa, jud. Constanţa). 

Naționalitatea : evreiască. 

Originea şi apartenenţa socială: mic meseriaş. 

Profesia de bază la încadrarea în MAI: strungar. 

Funcții în organizaţii politice, de masă şi obşteşti : membru 
UTC din 1942 şi PCR din 1945. Lenobel Barbu a fost propus 
membru de partid la recomandarea colegului şi superiorului său 
de la Sectorul „Elevi” al UTC, Paul Cornea, viitor secretar al 
CC al UTM (1949), secretar de stat în Ministerul Educaţiei şi 
Învăţământului (1990) şi decan al Facultăţii de Litere - Bucureşti (1990-1993): 
activist la Sectorul „Elevi” şi membru în Biroul Comitetului UTC al sectorului I 


1. În perioada 29 iulie-$ august 1950, ofiţerul s-a aflat în inspecţie la această unitate, condusă pe 
atunci de plutonierul-major Grosaru Tănase. Numele deţinuţilor bucătari bătuţi: Nicolau 
Constantin şi Dumbravă Vasile. 

2. După evadarea celor şase deţinuţi condamnaţi la muncă silnică pe viaţă, Lefter Ioan a fost acuzat 
de proasta organizare a serviciului de pază şi că nu a executat ordinele conducerii DLCM. 

Galben din Bucureşti (sept. 1944-iul. 1945)! ; activist la Sectorul Cadre din Comitetul 
Judeţean Bucureşti al PCR şi instructor organizatoric la Comitetul de Partid al 
sectorului I Galben din Bucureşti (iul. 1945-15 mart. 1948). 

Studii civile: patru clase la Şcoala nr. 1 din Constanţa (1932-1936); Liceul 
„Mircea cel Bătrân” din Constanţa (sept. 1936-iul. 1938) şi Liceul „Cultura” din 
Bucureşti (sept. 1938-iul. 1940); Şcoala de Meserii „Ciocanul” din Bucureşti (sept. 
1943-iul. 1943); două clase de liceu (1944-1946); curs de perfecţionare în specia- 
litatea psihologia pedagogiei reeducării la Institutul Central de Perfecţionare a 
Personalului Didactic din Bucureşti (19-30 apr. 1971). 

Studii militare : curs superior de conducere, profil penitenciare, la Şcoala Militară 
de Ofiţeri Activi MAI nr. 2, UM 0564 Bucureşti. A absolvit cursul ca şef de promoţie 
(1 sept. 1968-30 iul. 1969). 

Studii politice : Universitatea Serală de Marxism-Leninism de pe lângă Comitetul 
Orăşenesc de Partid Bucureşti al PMR (1955-1958). 

Activitatea profesională : membru în organizaţia sionistă de tineret „Haşomer 
Haţair” (1938-1941); concentrat la muncă obligatorie în Bucureşti (ian.-sept. 1943) ; 
strungar în fier la secţia strungărie a Garajelor „Leonida” din Piaţa Victoriei, 
Bucureşti (sept. 1943-18 aug. 1944); şef de Birou Administrativ (15 mart.-l oct. 
1948) şi ajutor-şef Birou Operativ Cifru, Cenzură, Anchete la SSI din subordinea 
Preşedinţiei Consiliului de Miniştri? (1 oct. 1948-1 ian. 1951); şef de problemă la 
Serviciul 2 (1 ian. 1951-1 ian. 1952) şi anchetator la Direcţia a VIII-a din DGSS? 
(1 ian. 1952-1 ian. 1955). Un referat de cadre întocmit de Direcţia Cadre a MAI, la 
5 ianuarie 1960, menţiona: „De la început s-a preocupat de cunoaşterea muncii de 
anchetă, reuşind să-şi formeze o pregătire profesională corespunzătoare. A fost folosit 


în mai multe anchete grele unde prin eforturile depuse a obţinut rezultate bune”? ; 


1. În perioada 18-24 august 1944, a fost arestat la Biroul Siguranţei din Prefectura Poliţiei Capitalei 
şi anchetat pentru activitate desfăşurată în cadrul UTC. În timpul ilegalităţi, a participat la 
diferite şedinţe ale celulei UTC din care făcea parte, a împrăştiat manifeste antigermane şi a 
scris cărţi poştale pentru eliberarea lui Petre Constantinescu-laşi. În toată această perioadă a 
activat sub numele conspirativ „Ţiganul”. După 23 august 1944, Lenobel Isac a mai fost 
cunoscut şi sub numele de „Bibi”. 

2. În această perioadă, Lenobel Barbu a activat şi în funcţia de cifrator la Divizia Studii Juridice 
din Secţia Studii şi Documentare a Comisiei de Stat a Planificării, sub numele conspirativ 
„Lambru Leonid”. 

3. Lenobel a activat pentru o scurtă perioadă şi ca ajutor-şef de birou la Serviciul 1 din Direcţia a 
VI-a/C - MSS (1953). 

4. Documentul este semnat de locotenent-colonelul de Securitate Bocşe Iosif, şeful Serviciului II 
din Direcţia Cadre a MAI, maiorul de Securitate Apostol Vasile, şef de Birou în Direcţia Cadre 
a MAI, şi căpitanul de Securitate Grădinaru Constantin, lucrător prim de cadre în Direcţia 
Cadre a MAI. În Direcţia a VIII-a, Lenobel Barbu a fost coleg cu celebrul ofiţer de Securitate 
Gheorghe Enoiu, care a ajuns în anii '60 locţiitor al şefului Direcţiei a VIII-a, cu gradul de 
colonel de Securitate. În data de 9 august 2007, Institutul de Investigare a Crimelor Comunismului 
în România a depus la Parchetul de pe lângă Înalta Curte de Casaţie şi Justiţie - Secţia 
Parchetelor Militare o sesizare penală împotriva lui Gheorghe Enoiu, pentru cercetare abuzivă, 
torturi, izolarea şi înfometarea unui număr mare de persoane care au fost anchetate în aresturile 
MAI şi ale Securităţii municipiului Bucureşti. 

profesor (1 ian.-l iun. 1955) şi profesor-şef la Şcoala de Perfecţionare a Ofiţerilor de 
Securitate nr. 4 Bucureşti (1 iun. 1955-1 iul. 1956); şef de birou/inspector prim 
Învățământ (1 iul. 1956-1 oct. 1957) şi şef de secţie la Serviciul Învăţământ, UM 
0123/Z, Direcţia Cadre a MAI (1 oct. 1957-31 dec. 1959). 

Viitorul şef al DSS din anii '80, Iulian Vlad, îl caracteriza astfel pe Lenobel 
Barbu: „Este o fire închisă, niciodată sau în orice caz foarte greu vorbeşte despre 
familia, trecutul sau anturajul pe care îl are, manifestând în discuţii rezervă şi 
prudenţă. În relaţiile cu şefii deseori manifestă servilism, în general plăcându-i să fie 
în apropierea sau în cercul tovarăşilor cu funcţii de răspundere mai mari. De asemenea 
în muncă a dovedit de multe ori comoditate”!. La 1 ianuarie 1960, maiorul de 
Securitate Lenobel Barbu a fost mutat la DGPCM în funcţia de profesor la Şcoala de 
Perfecţionare Ofiţeri şi Sergenţi Jilava (1 ian.-l nov. 1960); ofiţer inspector prim în 
Serviciul Pază şi Regim din DGPCM (1 nov. 1960-1 ian. 1963 şi 1 apr.-31 dec. 
1964) ; inspector principal în Serviciul Inspecţii din DGPCM (1 ian. 1963-1 apr. 
1964). Maiorul Lenobel Barbu a fost mutat în funcţia de profesor-şef la cursul de 
perfecţionare de pe lângă Penitenciarul Jilava - „Secţia Şcoală de perfecţionare 
subofiteri DGPCM”?, deoarece în octombrie 1964 „nu a luat măsuri corespunzătoare 
pentru a preîntâmpina moartea unui deţinut la Colonia de Muncă Vlădeni”? (1 ian. 
1965-1 aug. 1967). Un document de partid nedatat, pe care îl redăm integral, descrie 
evenimentul petrecut la Colonia de Muncă Vlădeni/formaţiunea 0868 în toamna 
anului 1964: 


Tovarăşi, o altă abatere destul de gravă a comis şi membrul de partid Barbu Lenobel, 
inspector principal în Serviciul Pază şi Regim. În scopul îmbunătăţirii muncii şi al 
asigurării respectării legalităţii şi aplicării regulamentelor, ordinelor şi instrucţiunilor, 
tov. Lenobel Barbu, din luna aprilie şi până în prezent a primit misiunea de a executa 
muncă de îndrumare şi control la formațiunea Vlădeni. În această perioadă, deşi a 
depus eforturi, nu a reuşit să obţină rezultatele scontate, în cadrul formaţiunii Vlădeni 
având loc evenimente negative, printre care două evadări şi decedarea unui deţinut, 
datorită unor măsuri neregulamentare, aplicate de către comandant cu ştirea mr. 
Lenobel Barbu. Nesocotind îndrumările date, prevederile ordinelor şi regulamentelor, 
cât şi obligaţiunile statutare - ce-i revin unui membru de partid - tov. Lenobel Barbu, 
a dovedit pasivitate, lipsă de răspundere şi de poziţie faţă de procedeele neregulamentare 
ale comandantului formaţiunii Vlădeni (comandant al formaţiunii 0868 Vlădeni era 
căpitanul Diaconeasa Ion Gheorghe - n.n.). Astfel, în ziua de 15 octombrie 1964, 
comandantul formaţiunii a ordonat ca un deţinut prins din evadare să fie instalat la 


l. „Caracterizare privitoare la tov.cpt. Lenobel Barbu şef de secţie în cadrul Serviciului Învăţămînt 
al Direcţiei Cadre MAI”. Documentul este datat 16 martie 1959 şi este semnat de locţiitorul 
şefului Serviciului Învăţămînt din Direcţia Cadre a MAI, căpitanul de Securitate Iulian Vlad, f. 163. 

2. Această secţie s-a înfiinţat la 1 decembrie 1965 prin ordinul MAI nr. 3759. Lenobel a predat aici 
ştiinţe juridice, deşi nu avea diplomă de licenţă (între anii 1946 şi 1950, ofiţerul a urmat patru 
ani Facultatea de Drept, Universitatea Bucureşti, fără a susţine examenul de stat). 

3.  Notă-raport nr. 34380 din 29 octombrie 1965 a Serviciului Cadre din DGPCM adresată şefului 
DGPCM, colonelul Lixandru Vasile. Documentul este semnat de locţiitorul şefului Direcţiei 
Pază din DGPCM, locotenent-colonel Anton Gheorghiu, şi şeful Serviciului Cadre din DGPCM, 
maior Buican Ştefan, f. 83. 

intrarea în colonie, legat la mâini şi picioare şi cu o tăbliță pe piept cu inscripţia „prins 
din evadare”, în scopul de a fi văzut de ceilalţi deţinuţi când se întorceau de la punctele 
de lucru. În timp ce acel deţinut se afla acolo în situaţia arătată mai sus, unul din 
deţinuţii care veneau de la muncă, a ieşit din formaţie şi i-a aplicat acestuia câteva 
lovituri la faţă şi abdomen. În urma loviturilor primite, deţinutul în cauză, s-a lovit cu 
capul de gazeta de perete şi apoi a căzut jos, lovindu-se din nou de un tub de beton. A 
doua zi acest deţinut a decedat. Tov. Lenobel Barbu, deşi a luat cunoştinţă de această 
măsură, stând de vorbă şi cu deţinutul atunci când era legat şi expus la intrare, a fost 
de acord, neluând niciun fel de poziţie. Tov. Lenobel Barbu, liniştit, s-a dus la atelierele 
formaţiunii pentru a-şi aranja ţinuta, timp în care s-au produs cele relatate mai sus. 
După producerea evenimentului, deşi a fost anunţat despre starea gravă în care se afla 
deţinutul respectiv, tov. Lenobel Barbu din comoditate şi lipsă de răspundere, n-a 
întreprins niciun fel de măsuri, nici măcar nu s-a deranjat pentru a merge la infirmerie 
să vadă care este situaţia, ci s-a mulţumit să dea unele indicaţii generale. Grav este şi 
faptul că nici după ce acest deţinut a decedat şi a fost anunţat imediat, tov. Lenobel 
Barbu, nu a raportat telefonic conducerii direcţiei generale, apreciind împreună cu 
comandantul că raportarea să se facă în mod obişnuit. Apreciem că această atitudine se 
datoreşte lipsei de exigenţă şi combativitate, care dealtfel îl caracterizează pe tov. 
Lenobel Barbu, cât şi necunoaşterii temeinice a ordinelor. Poziţia sa lipsită de răspun- 
dere a continuat s-o manifeste cu prilejul şedinţei de analiză profesională, care a avut 
loc la câteva zile după cele întâmplate la Vlădeni, cât şi în şedinţa grupei de partid, 
unde nu a raportat nimic. Ca urmare, conducerea direcţiei generale, a aflat despre acest 
caz după o perioadă de 10-12 zile prin alte surse şi nicidecum prin ofiţerul nostru care 
avea datoria să facă acest lucru. Biroul organizaţiei de bază consideră că tov. Lenobel 
B. prin atitudinea şi poziţia adoptată — a nesocotit una din îndatoririle fundamentale ale 
membrului de partid. În acest sens, ţinem să-i reamintim că în statutul PMR se arată că 
„... Un membru de partid nu are dreptul să ascundă o stare de lucruri nesatisfăcătoare, 
lipsurile şi abaterile care lovesc în interesele partidului, poporului şi statului”. Discu- 
tând această problemă cu tov. Lenobel Barbu, a reeşit că el îşi dă seama că a greşit — 
prin adoptarea unei poziţii nehotărâte, lipsită de exigenţă şi răspundere, cât şi prin 
neinformarea conducerii. Regretă cele întâmplate şi s-a angajat ca în muncă viitoare să 
nu se mai repete asemenea fapte. Biroul organizaţiei de bază propune adunării generale 
să sancţioneze pe tov. Lenobel Barbu cu „mustrare” şi să se recomande conducerii 
direcţiei generale să studieze problema dacă tov. mai poate sau nu fi folosit în muncă 
de îndrumare şi control!. 


A fost ofiţer control II, ofiţer specialist III, ofiţer instructor III şi ofiţer specialist 
II în Serviciul Educare Minori din DGPCM/Serviciul Reeducare Minori din DGP? 


l. „Extras din referatul BOB cu privire la modul cum au înţeles unii membri de partid din 
organizaţia de bază, să aplice în practică principiile moralei comuniste şi cerinţele Statutului 
Partidului Muncitoresc Român.” Documentul este întocmit de Organizaţia de Bază nr. 76 din 
Comitetul Organizaţiei de Partid MAI. Şedinţa Organizaţiei de Partid nr. 76 din MAI în Care a 
fost pus în discuţie ofiţerul a avut loc la 21 decembrie 1964. Probabil că documentul a fost 
întocmit în aceeaşi zi sau la câteva zile după această şedinţă. 

2. Notarea de serviciu a locotenent-colonelului Lenobel Barbu, pe perioada 1 ianuarie-31 decembrie 
1973, descrie activitatea ofițerului din acel an: „A contribuit la întocmirea planului de aplicare 
în CRM-uri a Decretului 545/1972 şi a urmărit cum acesta s-a aplicat în unităţile subordonate. 
Tot în această perioadă a lucrat la diferite materiale privind înfiinţarea Institutului medical-educativ, 

(1 aug. 1967-15 iun. 1975). A fost trecut în rezervă la 15 iunie 1975 prin Ordinul 
MAI nr. Il/1539. 

Grade succesive : locotenent (1951) ; locotenent-major (1954) ; căpitan (1955) ; 
maior (1959); locotenent-colonel (1967); colonel (1974). 

Decorații : medalia „Eliberarea de sub jugul fascist” (1952); medalia „Meritul 
Militar”, clasa a Il-a (1957); medalia „Pentru servicii deosebite aduse în apărarea 
orânduirii sociale şi de stat” (1958); medalia „40 de ani de la înfiinţarea PCR” 
(1961) ; medalia „În Serviciul Patriei Socialiste”, clasa I (1963) ; medalia „Eliberarea 
de sub jugul fascist” (1964) ; medalia „A XX-a aniversare a eliberării Patriei de sub 
jugul fascist” (1964) ; medalia „A 50-a aniversare a înfiinţării PCR” (1971) ; Ordinul 
„În Serviciul Patriei Socialiste” (1965); Ordinul „Meritul Militar”, clasa a Il-a 
(1970). 

Pedepse : „avertisment că nu corespunde pe deplin funcţiei ce ocupă”, deoarece 
nu a luat măsuri pentru a preîntâmpina moartea unui deţinut prins din evadare la 
Colonia de Muncă Vlădeni (1964). 


LIXANDRU VASILE, colonel. 

Activitatea profesională : director general al DPLC/DGPCM (25 aug. 1955-1962). 

În data de 18 decembrie 1958, colonelul Lixandru Vasile adresa Secţiei Orga- 
nizaţiilor de Partid a CC al PMR un raport informativ! în care preciza unele probleme 
ale deţinerii în unităţile DGPCM, situaţia numerică a deţinuţilor de drept comun şi 
contrarevoluţionari (după originea socială, categoria socială şi durata condamnării): 
aflaţi în penitenciare şi colonii de muncă la data de 1 decembrie 1958. Documentul 
reprezintă o radiografie a sistemului penitenciar patronat de colonelul Lixandru 
Vasile la acea dată: 


Direcţia generală a penitenciarelor şi coloniilor de muncă este înfiinţată pe baza 
structurii organizatorice a Ministerului Afacerilor Interne, în conformitate cu Decretul 
nr. 729/951 (de fapt, actul normativ prin care se reglementa organizarea şi funcţionarea 
DGP era o Hotărâre a Consiliului de Miniştri, şi nu un Decret al Prezidiului MAN, aşa 
cum apare în textul original - n.n.), fiind organul central însărcinat cu conducerea, 
organizarea, îndrumarea şi controlul unităţilor de penitenciare, coloniilor de muncă 
(formațiunilor) şi coloniilor de reeducare pentru minori. 

Direcţia generală a penitenciarelor şi coloniilor de muncă se conduce după legi, 
decrete, hotărâri, regulamente de ordine interioară - aprobate de conducerea Ministe- 
rului Afacerilor Interne şi ordine ale ministrului Afacerilor Interne. 

Unităţile DGPCM se călăuzesc în activitatea lor după principiul socialist al deţinerii şi 
anume, izolarea elementelor condamnate pentru a le pune în imposibilitatea de a mai 


a răspuns la un mare număr de scrisori ale unor părinţi care au minori în centrele de reeducare 
şi a întocmit diverse materiale referitoare la evenimentele negative din centrele de reeducare 
[...]. Ofiţerul, numit de conducerea DGP să se ocupe şi cu cercetarea penală, în această perioadă 
s-a deplasat în 7 unităţi, iar la sfârşitul acestui an s-a ocupat cu organizarea convocării cu ofiţerii 
din unităţi ce se ocupă de această problemă”. Documentul este semnat de maiorul Dominte 
Grigore, şeful Serviciului Reeducare Minori din DGP. În perioada 1 martie-l septembrie 1973, 
Lenobel a activat în cadrul Serviciului Studii şi Documentare din DGP. 

1. AANP, fond Secretariat, dosar nr. 9 „Materiale informative 1957-1962”, vol. III, ff. 163-170. 

săvârşi fapte periculoase pentru societate şi în acelaşi timp pentru a le reeduca şi adapta 

la condiţiile convieţuirii în comun prin muncă şi acţiuni cultural-educative. 

Structura organizatorică a Direcţiei generale a penitenciarelor şi coloniilor de muncă 

este următoarea : 

a) Conducerea Direcţiei generale, formată din un director general şi trei locţiitori 
director general, respectiv un locţiitor pentru probleme de pază şi regim, un 
locţiitor pentru probleme de spate şi un locţiitor pentru munca politică, având şi 
funcţia de şef al Secţiei politice. 

b) Un aparat central format din o Direcţie economică, opt servicii independente şi anume : 
- Serviciul Pază şi Regim ; 

— Serviciul evidenţă deţinuţi ; 

— Serviciul cadre ; 

- Serviciul financiar ; 

— Serviciul aprovizionare-gospodărire ; 

— Serviciul cultural-educativ ; 

- Serviciul inspectori-control ; 

— Serviciul colonii minori. 

O Secţie politică şi o Secţie secretariat independentă. 

c) În exterior un număr de 54 de penitenciare, 37 de colonii de muncă (formațiuni), 
8 colonii de minori şi 2 puncte de primire a copiilor. 

În afara acestor unităţi de detenţie şi reeducare, DGPCM mai are o serie de unităţi cu 

caracter productiv. 

Unităţile de detenţie - penitenciare şi colonii de muncă (formaţiuni) după categoria de 

deţinere, se împart în două mari grupe - respectiv - unităţi de detenţie pentru 

contrarevoluţionari şi unităţi de detenţie pentru drept comun. 

Unităţile de detenţie pentru contrarevoluţionari sunt: Formațiunile: Aiud, Gherla, 

Culmea şi penitenciarele Făgăraş, Galaţi, Jilava, Miercurea Ciuc, Piteşti şi Râmnicul 

Sărat. Restul unităţilor având specific - drept comun - iar din acestea un număr de 16 

unităţi de penitenciare cu specific drept comun au şi secţie pentru contrarevoluţionari. 

Din punct de vedere al deţinerii, unităţile DGPCM sunt organizate conform regula- 

mentelor interioare de specific pentru bărbaţi, femei şi minori. 

Pentru femei sunt organizate un număr de 7 unităţi de detenţie şi anume: 

- La penitenciarul Miercurea Ciuc (contrarevoluţionare), la formațiunile Tulcea, Domnești, 
penitenciarul Alba Iulia, Buzău şi Formaţiunea Mislea (majore şi minore) drept 
comun, iar minorii condamnaţi sunt ţinuţi la Penitenciarul Ocnele Mari. 

Numărul total al deţinuţilor aflaţi la 1 decembrie 1958 în unităţile DGPCM a fost de 

85.179 din care 75.054 de drept comun şi 10.125 contrarevoluţionari. 

Din efectivul de drept comun 9.501 au fost din categoria preveniţi, 5.835 condamnaţi 

în prima instanţă, iar 59.718 condamnaţi definitiv. 

Din efectivul de contrarevoluţionari, 639 au fost din categoria preveniţi, 771 condamnaţi 

în prima instanţă, 7.936 condamnaţi definitiv, iar 780 au fixat loc de muncă conform 

D.L. 89/1958. 

Deţinerea în unităţile DGPCM se face în baza următoarelor documente : 

- Mandat de arestare preventiv ; 

- Mandat de executarea pedepsei şi copie de pe hotărârea judecătorească ; 

- Decizie MAI pentru cei cu loc de muncă fixat toate acestea găsindu-se în dosarul 
personal al deţinutului care este întocmit de organele MAI (miliţie, securitate, 
penitenciare). 

Regimul în unităţile DGPCM se aplică conform regulamentelor interioare de specific 

DGPCM, aprobate de conducerea Ministerului Afacerilor Interne, fiind intrate în 

vigoare în aprilie 1955 şi completate prin ordine şi instrucţiuni ale DGPCM, aprobate 

de conducerea MAI. 

Regimul ce se aplică deţinuţilor reglementează ordinea interioară în locurile de detenţie, 

măsuri de ordin administrativ şi sanitar, precum şi drepturile şi îndatoririle deţinuţilor. 

În ceea ce priveşte măsurile de ordin sanitar, acestea sunt asigurate prin medici, 

oficianţi sanitari sau felceri, cu care sunt încadrate toate unităţile DGPCM, atât pentru 

bărbaţi, cât şi pentru femei, având la dispoziţie medicamentele necesare. 

Pentru deţinuţii bolnavi sunt organizate penitenciare-spital în care sunt tratate majori- 

tatea cazurilor (ex. spitalul Formaţiunilor Aiud, Poarta Albă, Penitenciarul Văcăreşti, 

Zalău şi Tg. Ocna), iar cazurile de urgenţă conform regulamentelor, cu aprobarea 

comandantului pentru DC şi DGPCM pentru CR, sunt internate şi în spitalele locale 

ale Ministerului Sănătăţii. 

În unităţile de detenţie pentru femei s-au creat posibilităţi pentru asistenţa şi îngrijirea 

copiilor nou-născuţi şi de vârstă mică, creându-se în unele locuri maternităţi şi creşe 

corespunzătoare din punct de vedere sanitar, ca de ex. la Penitenciarul Văcăreşti. 

Echipamentul, cazarmamentul şi hrana deţinuţilor sunt asigurate conform normelor în 

vigoare, aprobate prin HCM ; în ceea ce priveşte hrana pentru fiecare categorie de 

deţinuţi, sunt stabilite norme ale căror calorii variază între 2.900-3.446. 

În ceea ce priveşte drepturile şi îndatoririle deţinuţilor, acestea sunt aplicate în raport 

de categoria de detenţie, respectiv DC şi CR. 

Deţinuţilor contrarevoluţionari nu li se acordă din drepturile prevăzute în regulament 

decât acela al plimbării şi de a face cereri organelor de stat, respectiv câte 3 cereri pe an. 

Deţinuţilor de drept comun li se aplică dreptul de a primi de la familiile lor pachete cu 

alimente în greutate de 5 kg. şi o sumă de bani până la 50 de lei, vorbitor cu acestea, 

a trimite şi primi scrisori, a se adresa în scris cu cereri sau reclamaţii organelor de 

partid şi de stat. 

Drepturile enumerate mai sus pentru deţinuţii de drept comun se aplică diferențiat 

pentru deţinuţii aflaţi în prevenţie, cei condamnaţi care nu muncesc şi cei condamnaţi 

care muncesc. 

Deţinuţii de drept comun preveniţi au dreptul: 

— Să primească lunar un pachet cu alimente cu o greutate până la 5 kg. şi suma de 50 
de lei, să aibă vorbitor cu avocatul şi familia, toate acestea admiţându-se numai cu 
avizul organelor anchetatoare ; 

— Să facă plimbare până la o oră zilnic. 

Deţinuţii de drept comun condamnaţi care nu muncesc au dreptul : 

— Să primească pachet cu alimente cu greutate până la 5 kg. de la familie, odată la 
3 luni, suma de 50 de lei pentru cumpărături personale şi până la 300 de ţigări; 

- Să aibă vorbitor şi să scrie acasă familiei; 

— Să facă plimbare zilnic până la o oră; 

— Să se adreseze în scris, în plic închis sau deschis, organelor de partid şi de stat, cu 
câte o scrisoare pe an. 

Deţinuţii de drept comun condamnaţi care muncesc beneficiază de toate drepturile 

celor din categoria ce nu muncesc, deosebirea constând în faptul că acestea (enumerate 

mai sus) se acordă lunar, iar atunci când sunt evidenţiaţi în muncă, primesc ca 
stimulente pachet, scrisoare şi vorbitor în plus. 

Pentru deţinuţii care comit abateri se aplică următoarele pedepse, după gravitatea 

abaterii comise şi care duc la îmbunătăţirea stării disciplinare şi reeducarea lor : 

— retragerea dreptului de a primi sau trimite scrisori, de a primi pachete, a dreptului 
la vorbitor pe termen până la două luni; 

— izolarea pe termen până la 10 zile; 

- pedeapsa cu carceră până la 7 zile ; iar pentru cei care muncesc, anularea beneficiului 
de zile câştigate pe baza muncii prestate, care duce la eliberare înainte de termen. 
Această anulare se poate face parţial sau total, în raport de gravitatea abaterilor. 

Principalul mijloc de reeducare al deţinuţilor în unităţile DGPCM îl constituie munca. 

Locurile de deţinere unde condamnaţii muncesc sunt penitenciarele productive şi 

coloniile de muncă (formaţiuni) organizate separat pentru bărbaţi, femei, minori şi 

separat pentru deţinuţii contrarevoluţionari. 

Din punct de vedere al folosirii deţinuţilor în munca productivă, avem: 

-  Colonii de muncă (formaţiuni) cu specific de agricultură (orezării şi culturi intensive 
ca spre exemplu : formațiunile Banloc, Berteşti, Cotul Lung, Dohangia, Deduleşti, 
Luciu Giurgeni, Mărculeşti, Măxineni, Perieți, Salonta, Tămădău, Penitenciarul 
Buzău, formațiunile Poarta Albă, Peninsula, Domnești, Tulcea, Văcăreşti, Popeşti 
Leordeni, Buciumeni, N. Bălcescu) etc. ; 

-  Colonii de muncă cu specific de construcţii industriale şi mine ca spre exemplu 
formațiunea Borzeşti, Brad Musariu, Almaşu Mare, Roşia Montana ; 

—  Penitenciare cu secţii productive în ramurile industriale: tâmplărie, croitorie, 
cizmărie, ţesut covoare, metalurgie etc. care produc în general bunuri de larg 
consum. Printre acestea sunt: Penitenciarul Craiova, Târgşor, Mislea, Mărgineni, 
Aiud, Gherla ; 

-  Gospodării de stat socialiste proprii ale MAI ca spre exemplu : Gospodăria Chilia 
Veche, Salcia, Vlădeni, Saligny şi Tichileşti ; 

— O gospodărie anexă la Periş. 
În afară de munca organizată în colonii de muncă şi penitenciare productive, în 
majoritatea locurilor de detenţie, deţinuţii condamnaţi pentru infracţiuni de drept 
comun definitiv şi în prima instanţă sunt folosiţi la munci exterioare tot de natura celor 
de mai sus, pe bază de contract cu anumite organizaţii economice, pentru a lucra în 
timpul zilei, fiind readuşi în locurile de detenţie la sfârşitul zilei de muncă, în orele 
prevăzute de regulament. 

O parte din deţinuţi prestează munci gospodăreşti cu caracter de autodeservire în 

interiorul locurilor de deţinere (bucătari, brutari, grăjdari, croitori, cizmari, fierari 

etc.). 

Reeducarea deţinuţilor prin muncă se face în baza următoarelor acte normative : 

1. Decretul nr. 720/1956 pentru reglementarea punerii în libertate înainte de termen 

pe baza muncii prestate şi a bunei comportări a condamnaților, precum şi regulamentul 

şi instrucţiunile pentru aplicarea acestui decret. 

Prin decretul nr. 720/1956 muncile prestate de condamnaţi se clasifică după cum 

urmează : 

a) munci excepţionale ; 

b) munci foarte grele; 

c) munci grele; 

d) munci obişnuite. 

În aceste categorii de muncă sunt încadrate prin regulament meseriile şi funcţiile după 

specificul şi greutatea muncilor prestate. Cuantumul de pedeapsă ce urmează a fi 

considerat ca executat de condamnaţi este veritabil în funcţie de îndeplinirea normei şi 
poate fi de la 6 zile executate din pedeapsă pentru o zi muncită. 

2. Decretul 126/1958 care prevede punerea în libertate supravegheată a unor deţinuţi 

condamnaţi pentru infracţiuni de drept comun cu pedepse până la 5 ani după executarea 

a 1/3 din pedeapsă. 

Aplicarea acestui decret practic urmează a se face abia în trimestrul I 1959, în prezent 

efectuându-se lucrări premergătoare de selecţionare a deţinuţilor cărora să li se aplice 

acest decret. 

La 1 decembrie 1958 din totalul de 75.054 deţinuţi de drept comun, au lucrat efectiv 
în producţie 35.388, iar 6.644 la munci de autodeservire, în total au fost scoşi la muncă 
42.032. 

Restul de 33.022 nu au lucrat fiind preveniţi, condamnaţi în prima instanţă, inapţi, 
recidivişti, condamnaţi la MSV sau nefolosiţi la muncă întrucât pe timpul iernii volumul 
lucrărilor se reduce foarte mult. 

La aceeaşi dată, din totalul de 10.125 contrarevoluţionari au muncit 397, iar din totalul 
de 780 cu loc de muncă fixat în baza DL 89/1958, au fost la muncă 242. 

Asigurarea pazei şi supravegherii tuturor deţinuţilor din unităţile DGPCM se face prin 
sergenţi reangajaţi ai Direcţiei noastre generale, militari în termen şi Comandantul 
trupelor de securitate şi grăniceri şi printr-un batalion de militari în termen ai fostului 
Grup de lucru din cadrul Direcţiei şapte MAI, în prezent UM 0168 Bucureşti, unitate 
în subordinea DGPCM. 

Pentru paza, escortarea şi supravegherea deţinuţilor, precum şi pentru administrarea 
bunurilor unităţilor noastre, atât în central, cât şi în exterior, avem 625 ofiţeri, 5.811 
corp sergenţi reangajaţi, 1.894 militari în termen şi 2.224 angajaţi civili din care: în 
aparatul central al Direcţiei generale, 103 ofiţeri, 2 corp serg. reangajaţi şi 276 angajaţi 
civili, restul executându-şi atribuţiile de serviciu în unităţile din teritoriu. 

Pentru anul 1959 suntem în curs de organizare a mai multor unităţi de prestări de 
munci (colonii de muncă), cât şi unităţi productive proprii. Pentru aceasta ni s-a mai 
suplimentat schema de Organizare printr-o Hotărâre a Consiliului de Miniştri, trecându-se 
la organizarea coloniilor de muncă ca de exemplu pe valea Cara-Su (fosta vale a 
Canalului Dunăre Marea Neagră), 3 colonii de muncă în cadrul întreprinderilor miniere 
de aur, plus alte colonii ce le vom stabili cu Ministerul Agriculturii şi Silviculturii şi 
Ministerul Construcţiilor pentru anul 1959. 

Ne-am propus, ţinând cont de posibilităţile de pază azi existente, să scoatem la munci 
în anul 1959, peste 60.000 deţinuţi. 

Planul valoric al producţiei globale pe anul 1958 a fost de 123.635.187 lei, iar planul 
valoric al investiţiilor în unităţile noastre productive pe bază de plan CSP a fost de 
54.751.000. 

În afara realizărilor de bunuri de larg consum care constă în creşterea şi îngrăşătoria a 
1.044 porci, producţia de lapte, lână, carne şi peste 1.100 vagoane cereale şi plante 
industriale (grâu, porumb, floarea-soarelui, sfeclă de zahăr, mazăre, orz etc.) s-a mai 
realizat 106.000.000 lei ca venituri la bugetul statului, aceasta ca urmare a plăţii 
prestărilor de munci a deţinuţilor la diverse unităţi socialiste. 

Ne străduim să folosim la munci cât mai mulţi deţinuţi recuperând în bună parte 
cheltuielile ce se fac cu aceştia pe timpul detenţiei. 

Raportez că se cheltuieşte cu un deţinut 22 lei pe zi. În această sumă se includ hrana, 
echipamentul şi cheltuiala cu cadrele ce deservesc unităţile noastre. Faţă de cheltuiala 
imensă ce se face cu aceştia, suntem departe de a spune că am reuşit să scoatem ceea 
ce ar trebui. 

Avem şi unele greutăţi prin faptul că nu avem cadre imediat la dispoziţie şi astfel nu 
putem organiza şi înfiinţa noi colonii de muncă ori de câte ori este nevoie. În situaţia 
când ni se aprobă printr-o Hotărâre a Consiliului de Miniştri suplimentarea schemei, 
trec săptămâni şi chiar luni de zile până încadrăm în special personalul civil de 
specialitate (contabili, gestionari, ingineri sau funcţionari cu pregătire medie). 

Din această cauză nu putem scoate la munci un număr mai mare de deţinuţi. 

De asemenea pentru paza şi escortarea deţinuţilor trebuie militari reangajaţi, aceştia 
urmând a-i recruta din mediul sătesc unde şi aceasta face să dureze un timp destul de 
îndelungat. 

Mai greu cu selecţionarea cadrelor militare şi angajaţilor civili, să găsim la coloniile de 
muncă din Deltă, unde foarte greu se acceptă numirea în aceste localităţi. Din această 
cauză avem lipsă în schema de organizare medici, ingineri sau tehnicieni agricoli, 
precum şi alte cadre civile necesare diverselor funcţii pe lângă gospodăriile sau chiar 
coloniile de muncă. 

O altă cauză este că nu sunt încă create condiţii de trai. Se face simțită lipsa spaţiului 
de locuit şi a şcolarizării copiilor. Sunt localităţi ca Periprava de exemplu, unde nu 
există şcoală în limba română sau cazul coloniei Breaza, situată în munţi, la 20 km 
depărtare de Zlatna, unde este şcoala. 

Foarte greu se asigură copiilor accesul la şcoală. 

Aceeaşi situaţie o au şi membrii de familie ai cadrelor care merg să se aprovizioneze cu 
cele necesare traiului. 

Întrucât avem o situaţie specifică, având în vedere că avem multe cazuri de acest gen, 
ar fi bine ca aceste cadre care muncesc în condiţii grele, să fie stimulate printr-o 
salarizare specială. De exemplu : toţi care muncesc în unităţi situate în munţi, departe 
de orice localitate de asemenea să li se acorde anumite sporuri sau prime speciale. 
În acest fel am putea mai uşor recruta cadre şi mai repede organiza colonii de muncă 
în aceste sectoare. 

Ni se dau de multe ori militari în termen pentru a face paza şi escortarea la munci a 
deţinuţilor. 

Aceşti militari sunt chemaţi la vatră, fiind prisos de contingent şi neinstruiţi. Aceştia 
trebuind a fi instruiți, nu avem condiţiile create pentru aceasta în cadrul Direcţiei 
generale şi datorită acestui fapt necesită câteva luni instruirea lor. 

Pentru lichidarea acestor neajunsuri propunem ca aceşti militari în termen să fie 
instruiți fie de Ministerul Forţelor Armate, fie de Comandamentul trupelor de securitate 
şi grăniceri, dându-ni-i gata instruiți. 

Dacă nu se poate face acest lucru, să fie transformat Batalionul de lucru în Regiment 
de pază, acesta având misiunea de pregătire militară şi de luptă a militarilor în termen 
ce ni se dau în fiecare an cu ocazia încorporărilor sau lăsărilor la vatră. 

După terminarea primei perioade de instrucţie, aceşti militari urmează să fie detaşaţi pe 
lângă unităţile noastre pentru deplasarea şi paza deţinuţilor la punctele de lucru. 


LUNGU CONSTANTIN, locotenent-major. 
Activitatea profesională : instructor în Serviciul Politic al DPLC (febr. 1956). 


LUNGU DORMIDONT, căpitan, d.p. nr. 924 (n. 2 sept. 1927, 
com. Ruşii Mănăstioara, jud. Suceava). 

Naţionalitatea : română. 

Originea şi apartenența socială : ţăran sărac. 

Profesia de bază la încadrarea în MAI: contabil. 

Funcţii în organizaţii politice, de masă şi obşteşti: membru 
PCR din 1947. 

Studii civile : şapte clase în comuna natală (1934-1941) ; Liceul 
Comercial din Suceava (1941-1946); Şcoala de Contabili Coope- 
ratori din Câmpulung Moldovenesc (1946-1947). 

Stagiul militar : Centrul de Instrucție nr. 30 Grăniceri Caransebeş (nov. 1949-?). 

Studii militare: Şcoala de Educatori (Ofiţeri Politici) MAI nr. 2 din Oradea 
(?-dec. 1950). 

Studii politice: Şcoala de Cadre UTM din Câmpulung Moldovenesc (1947) ; 
Şcoala de Partid de şase luni (?). 

Activitatea profesională : contabil la cooperativa din comuna Răuşeni, judeţul 
Suceava (1948-1949); contabil la abatorul „Prodexport” din comuna Burdujeni, 
judeţul Suceava (?-nov. 1949) ; locţiitor politic la penitenciarul Alba Iulia (5 ian.- 
-15 mart. 1951) ; instructor de partid la Biroul Evidenţă de Partid şi UTM - Direcţia 
Politică din DGPCUM (11 apr.-l oct. 1951); locţiitor politic la Penitenciarul Braşov 
(1 oct. 19Sl-oct. 1952); comandant la Penitenciarul Arad (oct. 1952-iul. 1953); 
profesor şi instructor de partid şi UTM la Şcoala de Ofiţeri Lagăre şi Penitenciare 
Sibiu, DLCM, UM 0818 (15 iul. 1953-1 iun. 1954); instructor politic şef (1 aug. 
1954-1 mai 1955) şi locţiitor politic la Penitenciarul Văcăreşti (1 mai 1955-1 mai 
1956); comandant la Colonia de minori Dumbrăveni (1 mai-l sept. 1956); coman- 
dant la Colonia de minori Alexandria (1 sept. 1956-1 febr. 1957)!. Un referat de 
cadre întocmit de Serviciul Cadre din DGPCM pe numele ofițerului Lungu menţiona 
faptul că la Colonia de minori Alexandria minorii sunt bătuţi: „Comandantul a 
tolerat bătaia minorilor în colonie neluând nicio măsură asupra salariaţilor care mai 
folosesc acest principiu de a educa minorii. Ceva mai mult a bătut şi el minori chiar 
în faţa colectivului de salariaţi”?. Nu numai comandantul Coloniei de Minori folosea 
bătaia, ci şi locţiitorul politic, locotenentul-ma jor Vrabie Victor. O adresă a Serviciului 
Cadre din DGPCM trimisă Direcţiei Cadre a MAI menţiona: „Se confirmă faptul că 
minorii sunt bătuţi, prin faptul că însăşi Comandantul şi Locţiitorul politic (locotenentul- 
-major Vrabie Victor - n.n.) au bătut doi minori în faţa salariaţilor. Deasemeni 
minorii sunt bătuţi de unii minori din Sfatul Comandanţilor”?. Mărturia unui elev 
internat în această colonie de minori este elocventă pentru a descrie starea de lucruri 
de la Alexandria : | 


Subsemnatul Tomescu C. Petre, elev în colonia de minori MAI Alexandria, cu domi- 
ciliul stabil în Ploieşti str. M. Eminescu Nr. 9, internat în această colonie prin motivul : 
învinuit pe nedrept de complicitate de furt de buzunar, am fost internat în colonia 
Dumbrăveni care în luna Septembrie a.c. a fost transferată la noua colonie Alexandria. 
În ziua de 16.1X.1956 am fugit din colonie având motivul, că de câte ori am cerut ca 
să fiu dat să învăţ de atâtea ori am fost luat în batjocură de către salariaţi ; spunându-mi-se 
că sunt cel mai mare bandit şi criminal şi pentru aceasta m-am decis ca să fug la 
Comitetul Central pentru a raporta situaţia mea şi felul de comportare al unor tov. 
salariaţi faţă de elevi în special tov. Vulpescu (profesorul Vulpescu Alexandru, viitor 
comandant cu gradul de colonel al ISRM Alexandria între 1969 şi 1977 - n.n.), tov. 
Ciocan, tov. Lt.-Major Lungu D. care a spus că dânsul este şi cabinetul tov. Gheorghe 
Gheorghiu-Dej şi chiar dânsul în persoană. Înapoiat din fugă am fost băgat la izolare 
unde am fost ţinut 4 (patru) zile nemâncat şi după aceea am fost băgat în porţie însă 
mâncare numai jumătate din raţie şi aia din 24 în 24 de ore neputând răbda viaţa 
mizerabilă am dormit în chiloţi şi cămaşă timp de 7 zile pe scândura goală şi pentru 


1. Între anii 1952 şi 1956, Colonia de minori de la Alexandria şi-a schimbat sediul de patru ori, 
fiind mutată de la Drăghiceni la Corabia, iar apoi la Dumbrăveni şi, în sfârşit, la Alexandria. 

2. Documentul nedatat este semnat de şeful DGPCM, colonelul Lixandru Vasile, şi şeful Serviciului 
cadre din DGPCM, maiorul Stanciu Nicolae. 

3. Adresa nr. K 1/031195 din 1 noiembrie 1956 semnată de şeful DGPCM, colonelul Lixandru 
Vasile, şi locotenentul-major Rancea Grigore. 

1. Declaraţia UTM.-istului Tomescu C. Petre a fost dată pe 17 octombrie 1956 şi se află în dosarul 


2; 


aceasta la data de 10.X.1956 am fugit din izolare pe timp de ploaie unde după 2 ore am 
fost prins şi adus distanţă de 4 km. în pielea goală pe ploaie legat şi bătut plus instrucţie 
pe calea ferată. Ajungând cu greu la colonie am fost bătut din nou de către tov. 
Lt.-major Lungu timp de 3 ore cu un băț având diametrul de 30 milimetri, unde nici în 
momentul de faţă nu pot sta pe şezut căci am numai vânătăi pe majoritatea corpului. 
După 3 zile m-am dus la un tov. caporal cu numele de Vîta Constantin care este paznic 
la corpul de gardă şi cerându-mi carnetul UTM am fost luat la bătaie din ordinul tov. 
Comandant. Aşa înţeleg tov. salariaţi numiţi mai sus, felul de educaţie care ne dă în loc să 
ne educe într-un spirit comunist dânşii se poartă cu noi, la fel ca pe timpul trecut burghezo- 
-moşieresc. Aceasta îmi este declaraţia mea în care se găseşte numai o parte din lucrurile 
nejuste petrecute în colonia noastră şi această declaraţie o scriu, susţin şi o semnezi. 


Deşi conducerea DGPCM a solicitat pedepsirea lui Dormidont Lungu cu retrogra- 
darea din grad şi din funcţie pentru abaterile sale şi ale cadrelor din subordine, 
Direcţia Cadre a MAI nu a fost de aceeaşi părere, cerând numai mutarea ofițerului 
sub comandă, nu şi retrogradarea din grad: 


A dovedit un slab simţ de răspundere faţă de muncă şi a tolerat subalternilor o serie de 
abateri fără să ia măsuri de sancţionarea lor. A tolerat ca minorii să fie bătuţi de cadrele 
din unitate, metodă pe care a folosit-o şi el. Toate aceste lipsuri şi abateri au dus la o 
slabă disciplină în rândul cadrelor şi a minorilor, care se sustrag de la învăţământ, fug 
din unitate etc. În ziua de 4.1.1957 ofiţerul a fost chemat la Direcţia Cadre şi din 
discuţiile purtate cu el cât şi din declaraţia dată recunoaşte marea majoritate a lipsurilor 
mai sus arătate, în plus mai arată că nu suficient a fost sprijinit în munca sa de Serviciul 
Educări Minori din Direcţia Generală a Penit. şi Col. de muncă, fapt ce rezultă şi din 
ancheta efectuată. Astfel Serv. Educări Minori a trimis ca instructor pe A.C. Nistor 
Valentin care pe lângă faptul că s-a ocupat de o serie de chefuri, obişnuia să bată minorii, 
iar faţă de cadre avea atitudini nejuste bruscându-i şi chiar ameninţându-i în fa ţa minorilor. 
Asemenea metode le-a folosit şi A.C. Buiciuc Petre care fiind trimis în control la 
această unitate bătea minorii şi se ocupa de diferite chefuri (Pentru abaterile repetate, 
cu ocazia controalelor, a fost scos din MAI). Faţă de cele arătate mai sus, considerăm 
că nu este cazul să se ia trei măsuri deodată împotriva Lt.-Maj. Lungu Dormidont, 
întrucât într-o bună măsură se fac vinovaţi şi instructorii Serv. Educatori Minori. De 
menţionat este faptul că până la această unitate ofiţerul în activitatea sa a obţinut rezultate 
bune şi chiar foarte bune. Propunem ca Lt.-Maj. Lungu Dormidont să fie retrogradat 
din funcţia de comandant şi mutat în altă unitate, fără a fi retrogradat şi din grad?. 


Pentru conducerea defectuoasă a Coloniei de minori Alexandria, precum şi pentru 
abaterile săvârşite de Dormidont şi subordonații săi, conducerea DGPCM a hotărât 
retrogradarea ofițerului în funcţia de ofiţer de serviciu prim la Penitenciarul Aiud/ 
formațiunea 0622 (1 febr. 1957-1 apr. 1958); locţiitor comandant pentru pază şi 
regim la Colonia de muncă Vlădeni/formaţiunea 0868 (1 apr. 1958-31 dec. 1959). Un 


personal al ofițerului Lungu Dormidont. 


Nota-raport nr. 21/2334495/1145 din 8 ianuarie 1957 a Direcţiei Cadre a MAI. Documentul este 
semnat de locotenent-colonelul Reghenstraich Lazăr, şef de Serviciu în Direcţia Cadre a MAI, 


şi locotenentul-major Anton Nicolae, şef de birou în aceeaşi Direcţie. 

referat de cadre din 1959 întocmit de Serviciul Cadre al DGPCM trece în revistă 
perioada petrecută de Dormidont la Vlădeni: 


Stăpânit de viciul beţiei în anturajul unor subordonați au organizat repetate chefuri. 
Unele urmate de scandaluri şi abuzând de faptul că erau militari au procedat la 
arestarea unor tineri care interveneau pentru a face ordine. Aşa s-a petrecut în mai 
multe rânduri, când cpt. Lungu împreună cu unii subalterni de teapa sa au participat la 
unele baluri sau reuniuni din localitatea Vlădeni. A condus maşina unităţii deşi nu are 
carnet, cu care ocazie a distrus un gard al unui cetăţean, a omorât un cal şi a rănit grav 
un copil. Pentru aceste fapte, ofiţerul este discutat negativ şi compromis în faţa 
locuitorilor din comuna Vlădeni. Fără aprobarea comandantului a părăsit unitatea 
plecând la Bucureşti cu maşina unităţii în scop personal, însoţit de mai multe persoane 
civile, străine unităţii [...] Lipsit de spiritul răspunderii faţă de sarcinile încredințate, 
a neglijat îndeplinirea ordinelor şi a atribuţiunilor de serviciu. Permanent fiind exemplu 
negativ, ofiţerul s-a compromis în faţa subordonaţilor săi, din care cauză aceştia au 
comis o serie de abateri împotriva cărora cpt. Lungu nu a mai putut lua măsurile ce se 
impuneau. Pentru aceste abateri şi pentru atitudinea sa condamnabilă faţă de muncă şi 
în societate, cpt. Lungu a fost pedepsit disciplinar cu 25 zile de arest la garnizoană (în 
luna mai a.c. 10 zile, august 5 zile, octombrie 10 zile), iar pe linie de partid adunarea 
generală a hotărât sancţionarea sa cu „vot de blam”, confirmată de Comitetul Raional 
PMR. Analizând în general activitatea cpt. Lungu Dormidont, Comitetul Raional de 
Partid a infirmat hotărârea adunării generale de partid şi a hotărât excluderea sa din 
partid, hotărâre ce nu a fost confirmată de Regiunea PMR Constanţa, ci s-a hotărât la 
12.11.1959 trecerea sa în rândul candidaţilor de PMR pe timp de un an!. 


Pentru toate acestea, conducerea DGPCM a propus trecerea ofițerului în rezervă, 
lucru care s-a şi întâmplat la 31 decembrie 1959, prin Ordinul MAI nr. 4292. 

Grade succesive: sublocotenent (1950); locotenent (1951); locotenent-major 
(1954) ; căpitan (1957). 

Decorații : medalia „Pentru servicii deosebite aduse în apărarea orânduirii sociale 
şi de stat” (1954). 

Pedepse : „ordin observator” pentru că a dat dovadă de nesinceritate în timpul 
cercetărilor faţă de abaterile pe care le-a comis în 1951, când a tras un foc de armă 
pentru intimidare şi a lovit un student la o petrecere (1953); zece zile de arest la 
parnizoană pentru consum de băuturi alcoolice şi pentru folosirea motocicletei unităţii 
în scopuri personale (1959); zece zile de arest la garnizoană pentru dezinteres în 
muncă şi pentru că a ameninţat cu pistolul un ofiţer din Secţia „Km. 6” a Formaţiunii 
0868 Vlădeni (1959) ; cinci zile de arest la garnizoană pentru lipsuri în organizarea 
pazei şi a instruirii subordonaţilor (aug. 1958). 


LUPUŞOR NICOLAE, locotenent-colonel. 
Activitatea profesională : comandant al Şcolii de Ofiţeri Lagăre şi Penitenciare 
Sibiu, DLCM, UM 0818 (oct. 1953). 


1. Documentul este semnat de şeful DGPCM, colonelul Lixandru Vasile, şeful Serviciului Cadre 
din DGPCM, locotenent-colonelul Stanciu Nicolae, şi de locţiitorul directorului general pentru 
munca politică, maiorul Pietraru Mircea. 


MANU NICOLAE, căpitan. 
Activitatea profesională : instructor în Secţia Politică a DGPCM (oct. 1958). 


MARIN PAVEL MIHAI, căpitan, d.p. nr. 94 (n. 7 febr. 1908, 
com. Coşoveni, jud. Dolj). 

Naţionalitatea : română. 

Originea şi apartenenţa socială : ţăran sărac. 

Profesia de bază la încadrarea în MAI : fierar. zi 

Funcţii în organizaţii politice, de masă şi obşteşti: membru g 
PCR din 1945; secretar al Comitetului de Partid CFR Craiova şi [3 
membru în CJ Dolj al PCR (iul. 1946-mai 1947). i 

Studii civile : patru clase în comuna natală (1918-1922) ; Şcoala 
de Controlori Economici din Bucureşti (mai-iun. 1947). 

Stagiul militar : Regimentul 26 Infanterie Craiova (13 febr. 1931-1 oct. 1932). 

Studii politice : Şcoala Serală de Partid (?). 

Activitatea profesională : ucenic la un atelier de fierărie din Craiova (1922-1926) ; 
practicant (oct. 1926-1931) şi fierar la fabrica „Richard Grepel” din Craiova (1936-oct. 
1938) ; muncitor-fierar la Fabrica „Brătoşanu” (viitoarea Fabrică „Dezrobirea”) diri 
Craiova (1932-1936), la Fabrica „Semănătoarea” (oct. 1938-iun. 1941) şi la Atelierele 
CFR Craiova (iun. 1941-1945) ; controlor economic la Serviciul de Control Economic 
Dolj din Direcţiunea Generală a Controlului Economic (18 iun. 1947-1 aug. 1948). 
Într-o fişă personală aflată în dosarul său personal la rubrica „misiuni speciale 
îndeplinite” se menţiona faptul că în perioada în care a fost controlor economic „a 
luat parte la naţionalizare” ; comisar-ajutor la Chestura Poliţiei Municipiului Craiova 
(1,sept. 1948-23 ian. 1949); comandant la Circa 1 Miliție din Craiova (23 ian.-iul. 
1949) : locţiitor politic al Miliției Judeţene Dolj (iul.-22 aug. 1949 şi 10 febr.-mai 
1950) ; preşedinte al Subcomisiei de Verificare nr. 16 pentru trupele MAI din Moldova 
de pe lângă Direcţia Generală Politică a MAI (22 aug. 1949-10 febr. 1950); director 
al Direcţiei Regiunii 19 de Miliție Severin (mai 1950-23 iun. 1951); inspector în 
Corpul de Control al DGM (23 iun.-nov. 1951); şef de Birou în Direcţia Cadre a 
MAI (nov. 1951-sept. 1952); şef al Direcţiei Regionale MAI Bârlad (13 iun. 1953); 
şeful Serviciului Cadre din DIP (13 febr. 1954, 25 mart. 1954); inspector prim de 
cadre în Serviciul Cadre din DIP (29 apr. 1954). În dosarul personal nu se găsesc 

informaţii despre activitatea sa în funcţia de şef al Secţiei Cadre din DIP. A fost trecut 
în rezervă la 31 august 1954 prin Ordinul MAI nr. 3311. 

Grade succesive : plutonier-major şef (1948) ; sublocotenent (ian. 1950); locote- 
nent (apr. 1950); căpitan (1953). 


MARINESCU NICOLAE, locotenent-major. 
Activitatea profesională : şef al Secţiei Producţie din Serviciul Colonii de Muncă 
şi Educarea Minorilor din MAI (23 apr. 1953). 


MARINESCU VIOREL-PAUL!, general-maior (n. 17 febr. 
1928, mun. Piteşti, jud. Argeş; d. 17 apr. 1993). 

Naţionalitatea : română. 

Originea şi apartenenţa socială : muncitor. 

Profesia de bază la încadrarea în MAI: Lăcătuş ajustor 

Funcţii în organizaţii politice, de masă şi obşteşti : membru 
| UTC (1947) şi PCR din 1955. 
| Studii civile : opt clase, Liceul Industrial din Piteşti (1947) şi 
Institutul de Ştiinţe Economice „V.I. Lenin” din Bucureşti (1966) ; 
doctor. 

Studii militare : Şcoala de Ofiţeri de Infanterie din Sibiu (1949) ; Facultatea de 
Arme Întrunite, Academia Militară „I.V. Stalin” (sept. 1954-sept. 1957). 

Studii politice : Şcoala Superioară de Partid „Ştefan Gheorghiu” (1965). 

Activitatea profesională : pedagog la Şcoala de Elevi Meseriaşi CFR din Piteşti 
(1946-1948); muncitor lăcătuş la IAR din Câmpulung Muscel, viitoarea IMS (iul. 
1947-1949) ; comandant de pluton şi de companie la Regimentul 1 Infanterie Craiova 
şi la Şcoala de Ofiţeri Infanterie Sibiu (1949-mai 1952) ; translator de limbă rusă în 
Direcţia Cadrelor şi ajutor-şef Birou la Direcţia Secretariat din MFA (mai 1952-sept. 
1954) ; şef de Stat-Major la Regimentul 272 Mecanizat (oct. 1957-aug. 1958); şef 
de Stat-Major al Gărzilor Muncitoreşti din Bucureşti (aug. 1958-dec. 1960); şef al 
Statului-Major din Comandamentul Central al Gărzilor Muncitoreşti (dec. 1960-febr. 
1961). După trecerea Gărzilor Muncitoreşti în subordinea MAI (febr. 1961), Marinescu 
a fost numit în fruntea Direcţiei Apărării Locale Antiaeriene din MAI (febr. 1961-oct. 
1963) ; şef al DGPCM (oct. 1963-1 iun. 1966); şef al Direcţiei Trupe-Pază şi 
Securitate din Comandamentul Trupelor MAI (1 iun. 1966-1967); comandant al 
Trupelor de Securitate (1967-1969 şi 1973); şef al Direcţiei a V-a Securitate şi 
Gardă din MI şi aghiotant-şef al preşedintelui RSR (1975) ; şeful Direcţiei Organizare- 
-Mobilizare din MI (dec. 1977-mart. 1978); ambasador în RPD Coreeană (5 aug. 
1978-16 mart. 1982). 

Paul Marinescu este şi autorul câtorva cărţi de specialitate militară. În lucrarea 
Acțiunile de luptă ale Gărzilor Patriotice (cu o prefaţă de general-locotenent Vasile 


1. Florica Dobre (coord.), Securitatea. Structuri-cadre. Obiective şi metode, vol. I: 1948-1967, 
Editura Enciclopedică, Bucureşti, 2006, pp. 210, 254-257. 

Milea)!, doctorul Marinescu menţiona faptele de arme ale formațiunilor de luptă 
patriotice (precursoarea Gărzilor Patriotice, înfiinţate la 5 septembrie 1968 prin 
Decretul nr. 765): 


În primii ani după eliberare au continuat să existe şi să-şi desfăşoare activitatea 
formațiunile de luptă patriotice sub conducerea Partidului Comunist Român. Ele au 
avut un aport de seamă la dejucarea acţiunilor represive ale reacţiunii (formațiunile 
represive paramilitarizate - „gărzile Maniu” în Transilvania), la alungarea primarilor 
şi prefecţilor burghezi, la garantarea şi apărarea cuceririlor reformei agrare. De 
asemenea, în campania electorală din anul 1946, formațiunile de luptă patriotice au 
fost mobilizate de partid pentru împiedicarea acţiunilor subversive ale burgheziei, cât 
şi pentru desfăşurarea alegerilor în condiţii de deplină legalitate. Apoi la înfăptuirea 
actului istoric al izgonirii monarhiei şi-au adus contribuţia şi formațiunile de luptă 
patriotice, în cadrul măsurilor de prevenire a împotrivirii burgheziei. 


MATEI RADU IOAN, căpitan, d.p. nr. 3434 (n. 2 mai 1904, com. Oporelu, jud. 
Olt; d. 1982). 

Naţionalitatea : română. 

Originea şi apartenenţa socială : ţăran mijlocaş. 

Profesia de bază la încadrarea în MAI: funcţionar. 

Funcţii în organizații politice, de masă şi obşteşti: membru PCR din 1947; 
preşedinte al Comitetului Sindical al Salariaţilor Civili MAI din Penitenciarul Văcăreşti 
(1961-1963). 

Studii civile : cinci clase în comuna natală (1911-1916); Liceul „Radu Greceanu” 
din Slatina (1931-1936). 

Stagiul militar : Regimentul 3 Dorobanţi Slatina (1 mart. 1926-oct. 1927). Con- 
centrat la aceeaşi unitate (sept.-nov. 1939, mart.-nov. 1940 şi ian.-mart. 1942). 

Studii politice : Şcoala Serală de Partid de pe lângă Organizaţia PCR a Sectorului 
2 Negru (febr.-apr. 1946) ; curs de lectori la Universitatea de Partid „Ştefan Gheorghiu” 
(mai 1946). 

Activitatea profesională: agricultor în gospodăria părintească (iun. 1916-iun. 
1921); funcţionar (impiegat de birou şi ajutor grefier) la Tribunalul Slatina (mai 
1922-mart. 1926 şi oct. 1927-apr. 1937); funcţionar (ajutor grefier) la Curtea de 
Apel Craiova (oct. 1937-sept. 1939) ; funcţionar (grefier) la Curtea de Apel Bucureşti 
(sept. 1939-apr. 1949) ; şef de Birou la Direcţia Controlul Străinilor şi Paşapoartelor 
din DGM (apr. 1949-1 iul. 1951); şef de Birou în Direcţia Administrativă din DGM 
(1 iul. 1951-mai 1952); comandant la Şcoala de Miliție Dudeşti-Cioplea din cadrul 
Direcţiei Administrative a DGM (apr. 1952-febr. 1953); locţiitor al şefului Secţiei 
Evidenţă Deținuți din Serviciul Penitenciare din MAI (febr.-oct. 1953); locţiitor al 
şefului Serviciului Evidenţă Deținuți din DIP, UM 0618 Bucureşti (oct. 1953-sept. 
1954) ; şeful Secţiei Clasor şi Folosirea Braţelor de Muncă din Serviciul Evidenţă 
Deținuți al DPLC (sept. 1954-1956); ofiţer controlor în Serviciul Inspecţii din 


1. Acţiunile de luptă ale Gărzilor Patriotice, General-maior dr. Paul Marinescu, Editura Militară, 
Bucureşti, 1975, p. 45. 

DGPCM (1956-1958); locţiitor comandant pentru Spate la Colonia de Muncă 
Vlădeni/formaţiunea 0868 (1958-mart. 1960). A fost trecut în rezervă în primăvara 
anului 1960 pentru depăşirea limitei de vârstă ; angajat civil în MAI în funcţiile de 
lucrător principal la Serviciul Evidenţă Deținuți din DGPCM (1 aug.-oct. 1960); 
lucrător pentru evidenţa deţinuţilor la Penitenciarul Văcăreşti (1 iul. 1961-1 iun. 
1963) şi funcţionar principal la Biroul Cereri şi Reclamaţii din Secţia Secretariat a 
DGPCM (1 iun. 1963-15 febr. 1964); salariat la IAPL Restaurante-cantine din 
Bucureşti (1964-?). 

Grade succesive: sublocotenent (1949); locotenent (1951); locotenent-major 
(1952) ; căpitan (1954); maior (1958). 

Pedepse : cinci zile de arest la domiciliu pentru evadarea deţinutului Blaga P. 
Alexandru din formațiunea 0868 Vlădeni (1958); trei zile de arest la garnizoană 


e w,’ A 


efectua un control la formațiunea 0637 Işalniţa (1958). 


MECU M. IOSIF, maior, d.p. nr. 3772 (n. 6 mart. 1917, mun. Piteşti, jud. 
Argeş; d. 1991). 

Naţionalitatea : română. 

Originea şi apartenenţa socială: muncitor. 

Profesia de bază la încadrarea în MAI: contabil. 

Funcţii în organizații politice, de masă şi obşteşti: membru PCR din 1946; 
activist de partid şi lector la Şcoala Ţărănească de Partid din Beiuş (1949) ; activist 
în Sindicatul CFR Oradea (1947-1949). 

Studii civile : Şcoala Primară nr. 3 din Piteşti (1924-1929); Şcoala Comercială 
Elementară din Piteşti (1929-1933); Şcoala Superioară de Comerţ din Piteşti 
(1934-1939). 

Stagiul militar : Regimentul 2 Cavalerie Călăraşi. A participat cu unitatea sa la 
luptele de pe frontul de est (a ajuns până în Stepa Calmucă) şi de vest (a ajuns 
până în Cehoslovacia). Până la sfârşitul războiului a mai trecut şi prin Regimentul 
7 Grăniceri Alba Iulia (oct.-nov. 1940 şi mai 1941-iun. 1942, iul. 1945). 

Studii militare : Şcoala de Ofiţeri de Rezervă Cavalerie din Sibiu (nov. 1940-mai 
1941). 

Studii politice : Şcoala Medie de Partid de trei luni din Oradea (1948); Univer- 
sitatea Serală de Partid de pe lângă Comitetul Regional Oradea al PMR (1951-1953). 

Activitatea profesională : vânzător de alune la berăria „Stoica” din Piteşti 
(1928-1929) ; băiat de prăvălie la magazinul de coloniale „Anton Pelinescu” din 
Piteşti (1932-1934) ; muncitor necalificat la magazia de mărfuri a Fabricii de Textile 
din comuna Cavana, jud. Argeş (apr.-sept. 1934); lucrător, temporar şef de echipă, 
impiegat de birou şi ajutor-contabil la Secţia LS CFR, linia Bumbeşti-Livezeni (iul. 
1939-aug. 1940); contabil la CFR Oradea (iul. 1945-1947); director al Sfatului 
Cultural Judeţean Bihor (mart.-mai 1949); şeful Secţiei Presă şi Propagandă din 
Comitetul Provizoriu Judeţean Bihor (mai 1949-1950) ; contabil principal la Secţia 
Prevederi Sociale din Sfatul Popular al Regiunii Bihor (oct. 1950-apr. 1953); ofițer 
inferior de administraţie la Serviciul Administraţie şi Gospodărire din Direcţia 
Regională MAI Oradea - UM 0931 Oradea (1 apr. 1953-1 ian. 1954); şef al Biroului 

Cultural-Educativ (1 ian.-mart. 1954) şi locţiitor politic la Penitenciarul Aiud/ 
formațiunea 0622 (1 mart. 1954-apr. 1955) ; ofiţer la Direcţia Aprovizionării Militare 
Oradea din DGT - MAI (apr. 1955-1956) ; locţiitor politic la Penitenciarul Văcăreşti 
(1 mai 1956-mai 1959); locţiitor politic la Colonia de Muncă Rahova/formaţiunea 
0964 Bucureşti (mai 1959-1 febr. 1960). 

După desfiinţarea formaţiunii 0964 Bucureşti, a fost numit în funcţia de locţiitor 
politic la Colonia de Muncă Periprava/formaţiunea 0830 (febr. 1960-iul. 1961); 
director al Coloniei de Minori Alexandria (1 sept. 1961-1 aug. 1962). În 1962, 
Direcţia Cadre a MAI a primit prin Direcţia Secretariat a MAI o sesizare de la 
Stănescu Marcel, angajat civil la Colonia de Minori Alexandria, în care erau pre- 
zentate mai multe abateri ale maiorului Mecu Iosif. Conducerea DGPCM a trimis un 
control la Alexandria pentru a verifica veridicitatea sesizării. Rezultatele controlului 
au fost trimise conducerii MAI. Ca urmare, Secţia a V-a din Direcţia Cadre a MAI 
a elaborat o notă-raport în care se menţiona: 


În ultimele două săptămâni au fost descoperiţi 6 minori care practicau homosexualitatea. 
Aceste cazuri au devenit mai frecvente şi pentru faptul că nu li s-a făcut copiilor o 
educaţie corespunzătoare în acest sens. Aceşti 6 minori, ce au fost depistaţi că practică 
homosexualitatea, au fost plimbaţi prin colonie cu o tăbliță pe care scria: „Aceştia 
practică inversiunea sexuală. Ruşine lor”, metodă greşită după părerea noastră în 
combaterea acestor vicii [...]. Dând dovadă de atitudine pătimaşă şi lipsă de prin- 
cipialitate, maiorul Mecu Iosif jigneşte cadrele, le bruschează, iar împotriva unora ia 
măsuri abuzive (îndeosebi împotriva acelora care îi arată lipsurile)!. 


La scurt timp după elaborarea acestui document, Iosif Mecu a fost scos din 
funcţia de comandant al Coloniei de Minori Alexandria şi mutat în aparatul central 
din DGPCM în funcţia de ofiţer inspector principal la Serviciul Pază şi Regim (1 oct. 
1962-apr. 1966); şef de secţie la Penitenciarul Văcăreşti (apr. 1966-ian. 1967); 
locţiitor comandant pentru pază şi regim la Penitenciarul Poarta Albă (ian. 1967- 
-15 oct. 1969). Într-o notă-raport din 1969 referitoare la activitatea locotenent- 
-colonelului Mecu Iosif adresată ministrului Afacerilor Interne Cornel Onescu, şeful 
DGPCM, colonelul Dîrzu Gheorghe, declara: 


În această perioadă, timp de aproape un an, până în februarie 1969, locot.-colonel 
Mecu Iosif a. ţinut locul la: comanda unităţii, titularul fiind spitalizat şi internat în 
sanatoriu necesitând un tratament mai îndelungat pentru afecţiuni pulmonare. Recentul 
control efectuat de un colectiv de lucrători din Direcţia generală a penitenciarelor a 
relevat în concluzie o situaţie îngrijorătoare ce s-a creat în cadrul Penitenciarului 
Poarta Albă în cea mai mare măsură datorată lipsei de competenţă şi a unor practici şi 
metode neregulamentare adoptate de ofiţer sau îngăduite de acesta. Astfel, ca urmare 
a ignorării normelor de separaţiune a deţinuţilor, a folosirii lor judicioase la muncă, 


l. „Notă-raport privind pe maiorul Mecu Iosif, comandantul Coloniei de minori Alexandria, din 
Direcţia Generală a Penitenciarelor şi Coloniilor de Muncă”, din 1 iunie 1962. Documentul este 
elaborat de Secţia a V-a din Direcţia Cadre a MAI şi poartă semnătura şefului acestei secţii, 
maiorul de Securitate Ion Pârvulescu, şi a altor doi ofiţeri de Securitate din aceeaşi secţie, Miu 
Traian şi Bocăneală Constantin. 

lipsa de supraveghere a acestora, a dus la grave încălcări. Mai mult în unele sectoare, 
din dispoziţia locot.-colonel Mecu Iosif, au fost înlocuite cadrele penitenciarului şi au 
fost puşi să coordoneze activitatea interioară diferiţi deţinuţi, fără niciun fel de control. 
Aceasta a creat posibilitatea ca deţinuţii să stabilească legături între ei, să comercializeze 
obiecte şi alimente, să practice jocuri de noroc, să fure, să se întroneze în rândul lor 
principiul celui mai tare şi să se practice inversiuni sexuale [...]. Şi în rândul deţinuţilor 
s-au înregistrat peste 400 de abateri ca : refuz de hrană şi de a ieşi la muncă, neexecutare 
de ordine, furturi, legături între deţinuţi, insulta cadrelor, culminând în prima parte a 
acestui an cu două acţiuni de răzvrătire şi o evadare a doi deţinuţi, iar în prezent 
reflectându-se în nerealizarea sarcinilor economice. Locot.-colonel Mecu Iosif, în calitate 
de preşedinte al comisiei de punere în libertate condiţionată, s-a achitat formal de 
această îndatorire, constatându-se cu prilejul controlului 97 de cazuri în care deţinuţii 
au fost luaţi în discuţie cu întârziere între 10-90 zile. 


Trei dintre cei nouă fraţi ai săi, Mecu Nicolae, Mecu Marin şi Mecu Constantin, 
au fost, în anii '50, ofiţeri MAI. A fost trecut în rezervă la 15 octombrie 1969 prin 
Ordinul MAI nr. 1683. 

Grade succesive : sublocotenent-r (1943) ; locotenent-r (1945) ; locotenent-major 
(1953) ; căpitan (1956); maior (1959); locotenent-colonel (?). 

Decorații: medalia sovietică „Victoria” (1945); medalia „Bărbăţie şi credinţă” 
(1945) ; medalia „Serviciul credincios” (1945) ; medalia „Coroana României”, clasa 
a V-a (1945). 

Pedepse : „observare scrisă” pentru că în ziua de 1 octombrie 1959 l-a îmbrâncit 
pe soldatul Dumitrescu V. Mari pe terenul nr. 3 Dinamo Bucureşti (1959) ; cinci zile 
de arest la garnizoană pentru lipsă de organizare şi preocupare în muncă (1962) ; 


5» 


„mustrare scrisă” pentru neexecutarea la timp a ordinelor (1965). 


MESAROŞ CONSTANTIN, maior (n. 1928). 

Originea şi apartenența socială : ţăran sărac. 

Profesia de bază la încadrarea în MAI: Lăcătuş. 

Funcţii în organizații politice, de masă şi obşteşti: membru PCR din 1946. 

Activitatea profesională : şeful Secţiei Organizare Instructaj a Direcţiei Politice 
din DGPCUM (25 dec. 1951); şeful Biroului Penitenciare din Direcţia Regională 
MAI Cluj (mart.. 27 mai 1953); comandant la Penitenciarul Cluj (1954). 


MICU ANDREI, maior. 
Activitatea profesională : şeful Secţiei Cadre Politice din Direcţia Politică a 
DGPCUM (5 apr., iul. 1951). 


MICUŢ MARIA GHEORGHE, maior, d.p. nr. 3792 (n. 7 iul. 1928, com. 
Holbav, jud. Braşov), 

Naţionalitatea : română. 

Originea şi apartenenţa socială: muncitor. 

Profesia de bază la încadrarea în MAI: miner necalificat. 

Funcții în organizații politice, de masă şi obşteşti: membru PCR din 1945; în 
iunie 1945 a fost scos din producţie şi numit activist la Judeteana PCR Braşov, 


303 MICUŢ MARIA GHEORGHE 


îndeplinind mai multe funcţii ca: instructor cu agitația şi propaganda, instructor 
UTM pe plasă şi secretar PCR de plasă (1945-1950). Un referat de cadre întocmit de 
Serviciul Cadre din DGPCM menţionează activitatea de ilegalist a viitorului ofiţer : 
„Pentru activitatea sa curajoasă în mişcarea muncitorească şi pentru acţiunile între- 
prinse împotriva patronilor, în perioada 1944-1945 sub diverse pretexte înscenate de 
foştii proprietari ai minei, a fost arestat de mai multe ori, iar de la începutul anului 
1945 condamnat la 1 an închisoare corecțională pentru port ilegal de armă. La 
intervenţia Comitetului Central al PCR (de fapt organele locale de partid au intervenit 
în acest caz - n.n.) a fost pus în libertate”!. 

Studii civile : patru clase (1937-1941) ; trei clase (1944-1947) ; liceul cu diplomă 
de bacalaureat (1966). 

Stagiul militar : Centrul de Instrucție Securitate nr. 4 Dorohoi (mai 1950-?). 

Studii militare : Şcoala de Ofiţeri Combatanţi de Securitate nr. 2 din Radna, Arad, 
şi Şcoala Militară de Ofiţeri Pază MAI Câmpina (1950-9 mai 1952). 

Studii politice : Şcoala Medie de Partid din Braşov (1949) ; cursul seral de partid 
cu durată de şase luni (1949) ; Şcoala de Partid de un an de pe lângă Regiunea PMR 
Ploieşti (1959) ; Universitatea Serală de Marxism-Leninism de pe lângă Cabinetul de 
Partid al Comitetului Raional Sighişoara (?-iun. 1964). 

Activitatea profesională : la vârsta de 6 ani, Micuţ a fost dat ca „argat la mai mulţi 
chiaburi” din comuna natală (1934-1941); muncitor zilier la Carbonifera „1 Mai” 
Codlea (1941-1942) şi la Întreprinderea Carboniferă „Concordia” (1942-1945) ; 
comandant de pluton pionieri la Batalionul 3 de Securitate Braşov (1952); şef al 
Biroului Documente Secrete al Regimentului 1 Securitate (28 nov. 1952-ian. 1954); 
ajutor principal la Secţia Cadre a Statului-Ma jor al DTOP (ian. 1954-apr. 1956); şef 
al Biroului Evidenţă Cadre? şi şef de gardă la Batalionul 2 Pază Făgăraş din Regi- 
mentul 12 Pază (apr. 1956-1 febr. 1958). În februarie 1958 a fost mutat, la cerere, în 
funcţia de inspector prim de cadre la Serviciul Cadre din DGPCM. Pentru „rezultate 
bune obţinute în munca profesională şi politică”, a fost promovat în august 1958 în 
funcţia de locţiitor politic la Penitenciarul Târgşor (1 aug. 1958-1 iun. 1961); 


1. Referatul este semnat de directorul general al DGPCM, colonelul Lixandru Vasile, locţiitorul 
general pentru munca politică, maiorul Pietraru Mircea şi şeful Serviciului Cadre din DGPCM, 
locotenent-colonelul Stanciu Nicolae. Documentul este nedatat, ff. 3-5. 

2. În foaia de notare pe anul 1957, comandantul Regimentului 12 Pază, locotenent-colonelul Boscu 
Iacob, scria: „Ofiţerul a îndeplinit funcţia de ofiţer cu evidenţa cadrelor în Regiment până în 
luna septembrie 1957 când a fost retrogradat din funcţie datorită abaterilor grave ce le-a avut. În 
funcţia de ofiţer cu evidenţa cadrelor s-a comportat bine ; în îndeplinirea funcţiei nu s-a 
constatat abateri. Datorită rezultatelor foarte bune obţinute în anul 1956 şi începutul anului 
1957, ofiţerul a devenit îngâmfat, a început să-şi neglijeze unele îndatoriri de serviciu, începând 
să vină în stare de ebrietate la serviciu. Comportarea sa în afara serviciului a lăsat de dorit. Toate 
problemele au culminat cu comportarea total indisciplinată în faţa Tov. Adjunct al MAI (Boscu 
se referea la generalul-maior Ioan Şerb. La 30 septembrie 1971, Şerb a fost retrogradat la gradul 
de soldat, trecut în rezervă, iar ulterior a fost condamnat la 7 ani de închisoare pentru spionaj 
în favoarea URSS. La data arestării, Şerb avea gradul de general-locotenent şi funcţia de 
prim-adjunct al şefului Comandamentului Infanteriei şi Tancurilor - n.n.). Ofiţerul în stare de 
ebrietate a fost retrogradat din funcţie, apreciindu-se că nu mai poate îndeplini acest rol, unde 
se cere multă principialitate şi exemplu personal”. 

locţiitor politic la Colonia de Muncă Tichileşti/formaţiunea 0861 (1 iun. 1961-oct. 
1962) ; comandant la Penitenciarul Dumbrăveni (1 nov. 1962-1969). 

Grade succesive : locotenent (1952) ; locotenent-major (1955); căpitan (1958) ; 
maior (1963); locotenent-colonel (1968). 

Decorații : medalia „Meritul militar”, clasa a Il-a (1961); Ordinul „În Serviciul 
Patriei Socialiste” (1962); Ordinul „Pentru Servicii Deosebite Aduse în Apărarea 
Orânduirii Sociale şi de Stat” (1963). 

Pedepse : „mustrare severă prin ordin” pentru lipsă de conttol asupra subordo- 
naţilor (1964) ; „mustrare severă prin ordin” pentru că a fost surprins în Bucureşti la 
restaurantele „Cişmigiu” şi „Continental” în compania unor prostituate (1967) ; 
cinci zile de arest la domiciliu pentru că a intrat în casa unui subofițer în timp ce 
acesta era la serviciu, iar soţia sa acasă (1963); „observare” pentru dezordine şi 
murdărie în camerele de deţinere, dezorganizare la punctul de lucru „Roza Daneş”, 
ordine interioară slabă (1963). 


MIHAI GHEORGHE VASILE, general de brigadă, d.p. 
| nr. 5200 (n. 8 oct. 1938, com. Fulga de Jos, jud. Prahova). 
| Naţionalitatea : română. 

Originea şi apartenenţa socială : ţăran cu gospodărie mijlocie. 

Profesia de bază la încadrarea în MAI: elev. 

Funcţii în organizații politice, de masă şi obşteşti: membru 

UTM din 1953 şi PCR din 1969. 
; Studii civile: şapte clase în comuna natală (1946-1953); 
Ø Şcoala Medie Mixtă nr. 3 din Ploieşti (24 nov. 1953-15 iun. 
1957) ; Şcoala de Aviaţie Sportivă AVSAP de la Strejnic (1957) ; 
Facultatea de Drept, Universitatea din Bucureşti (1969-1974). Diploma de stat a 
obținut-o în iunie 1976; curs postuniversitar de criminologie la Facultatea de Drept, 
Universitatea din Bucureşti (1982-1983). 

Stagiul militar : Brigada de Grăniceri Turnu Severin - UM 0194 Turnu Severin 
(17 nov.-dec. 1957). 

Studii militare : Şcoala Militară de Ofiţeri Activi nr. 4 MAI din Oradea - UM 
0102 (dec. 1957-1 iul. 1960); curs pentru comandanţi de batalioane, specialitatea 
infanterie, la UM 01041 Făgăraş (9 dec. 1968-10 aug. 1969); curs de perfecţionare 
pentru locţiitori de comandanţi pentru pază şi regim, profil Penitenciare la UM 900 - 
Grădiştea (20 oct.-19 nov. 1975); curs de reciclare la cursul de perfecţionare a 
cadrelor de penitenciare Bucureşti (15 oct.-13 nov. 1986). 

Studii politice: Universitatea de Politică şi de Conducere (?). 

Activitatea profesională : ofiţer-inspector la Serviciul Pază şi Regim din DGPCM 
(1 iul.-l nov. 1960); comandant de pluton la Şcoala de Ofiţeri MAI nr. 2 Bucureşti, 
DGM (25 nov. 1960-1 febr. 1961); comandant de pluton la Centrul de Instrucție şi 
Operaţie Miliție Orăştie, UM 0117 Orăştie, DGM (1 febr. 1961-1 dec. 1964). Odată 
cu desfiinţarea CIOM Orăştie în decembrie 1964, Mihai Vasile a fost numit în aceeaşi 
funcţie la Secţia Şcoală de Perfecţionare a Subofiţerilor de Penitenciare de la Jilava 
(1 ian. 1965-1 dec. 1965); şef de cabinet al directorului general al DGPCM (1 dec. 
1965-1 iun. 1966). În vara anului 1966 a fost mutat la Direcţia Pază şi Regim, unde 

a îndeplinit următoarele funcţii : ofiţer-inspector principal (1 iun. 1966-1 apr. 1968), 
ofiţer-instructor I şi II pază (1 apr. 1968-1 febr. 1970), şef al Secţiei Pază (1 febr. 
1970-1 febr. 1972) şi adjunct al şefului Serviciului Pază şi Regim din DGP (1 febr. 
1972-1 aug. 1973); ofiţer specialist principal III în Direcţia Pază şi Regim din DGP 
(1 aug. 1973-1977) şi în Serviciul Pază, Regim şi Evidenţă Operativă din DGP 
(1977-31 oct. 1983); comandant la Penitenciarul Galaţi (31 oct. 1983-15 mai 1987). 
Din cauza evadării a doi deţinuţi din Penitenciarul Galaţi, a fost retrogradat în funcţia 
de ofiţer instructor I de cadre la Penitenciarul de Tineri Jilava (15 mai-l iul. 1987); 
profesor I la Cursul de Perfecţionare a Ofiţerilor de Penitenciare Bucureşti (1 iul. 
1987-15 mart. 1990); ofiţer specialist principal III în Serviciul Pază, Regim şi 
Evidenţă Operativă din DGP (15 mart.-l iul. 1990); şeful Serviciului Pază, Regim 
şi Evidenţă Operativă din DGP (1 iul.-1 dec. 1990) ; locţiitor al şefului DGP (12 dec. 
1990-13 nov. 1995). A fost trecut în rezervă la 13 noiembrie 1995 prin Decretul 
Prezidenţial nr. 355. 

Grade succesive : locotenent (1960) ; locotenent-major (1963) ; căpitan (1968) ; 
maior (1974) ; locotenent-colonel (1980) ; colonel (1987) ; general de brigadă (1995). 

Decorații : medalia „În Serviciul Patriei Socialiste”, clasa a Il-a (1963) ; medalia 
„Meritul militar”, clasa a II-a (1970); medalia „A 40-a aniversare a revoluţiei de 
eliberare socială şi naţională antifascistă şi antiimperialistă” (1984) ; Ordinul „Meritul 
Militar”, clasa a III-a (1975), a II-a (1981) şi clasa I (1986). 

Pedepse : două zile de arest la garnizoană pentru că a plecat în oraş fără aprobarea 
comandantului (1961); trei zile de arest cu îndeplinirea serviciului pentru super- 
ficialitate în executarea ordinului (1975); „mustrare scrisă” pentru că nu a verificat 
modul de aplicare a tuturor măsurilor de prevenire a incendiilor (1984). 


MIHALCEA GHEORGHE CHIRIŢĂ, angajat civil. 
Activitatea profesională : economist principal (prestări servicii) în Serviciul Finan- 
ciar - CFI din DGPCM (1 mai 1960). 


MIHĂESCU D. DUMITRU, locotenent-colonel, d.p. nr. 2974 (n. 1 nov. 1899, 
mun. Bucureşti). 

Naţionalitatea : română. 

Originea şi apartenenţa socială : mic-burghez. 

Profesia de bază la încadrarea în MAI: ajustor mecanic. 

Funcţii în organizaţii politice, de masă şi obşteşti: membru PCR din 1945; 
activist şi şef al Sectorului Aprovizionare-Cooperaţie din Secţia Economică a Uniunii 
CFR (1946-aug. 1948); activist la Secţia Economică (aug. 1948-1951) şi şef al 
Sectorului Salarizare din Confederaţia Generală a Muncii - CGM (1951-febr. 1953). 

Studii civile: patru clase (1907-1911); două clase la Şcoala de Ucenici de pe 
lângă Atelierele CFR Bucureşti (1914-1916); curs seral la Şcoala de Electricieni şi 
Mecanici condusă de Dimitrie Leonida (1919-1920) ; Şcoala Tehnică de Maiştri de 
pe lângă Direcţia Atelierelor CFR Bucureşti! (1930-1932). 


1. În 1947, după ce a dat câteva examene de diferenţe la mai multe materii, a fost declarat absolvent 
al Liceului Industrial nr. 2 din Bucureşti. 

Stagiul militar : Regimentul 23 Infanterie Călăraşi Ialomița (1923-1924). 

Studii politice : Şcoala de Cadre de trei luni de pe lângă Sectorul de Partid CFR 
(1946); Şcoala de Cadre Sindicale de două luni a Uniunii CFR (1946); Şcoala 
Superioară Sindicală „I.C. Frimu” de pe lângă CGM (1951-1952). 

Activitatea profesională : ucenic la fabrica de cărămidă „Hagi Tudorache” (1911-1912) 
şi la atelierul maistrului-lăcătuş Fleişer de pe Calea Griviței nr. 154 (1912-1914) ; 
mecanic de automobile la garajele „Leonida” din Bucureşti (1916-1918); ajustor 
trasator, şef de Birou Tehnic, maistru şi controlor la Atelierele CFR Bucureşti Nord 
şi Direcţia Atelierelor CFR (1918-1923 şi 1924-1946) ; şef al Serviciului Inspecţii 
din MAI (18 sept. 1952-28 iul. 1953); şef al Serviciului Producţie din DLCM 
(aug.-dec. 1953) ; locţiitor pentru Producţie şi Spate al şefului DLCM (dec. 1953-30 nov. 
1954). Un referat de cadre întocmit de Direcţia Cadre a MAI menţiona : 


În activitatea sa l-a caracterizat însă stilul funcţionăresc în muncă de a conduce din 
birou şi fuga de controlul şi îndrumarea muncii concrete în baza ordinelor şi a planurilor 
de muncă, lăsând sectoarele de care răspunde să meargă de la sine şi la voia şefilor 
serviciilor respective. Aşa se explică necunoaşterea stării reale a felului cum se aplică 
ordinul nr. 20, personal afirmând că nu ştie dacă s-au făcut economii în unele sectoare 
de producţie, cum este textil şi pielărie. Deasemeni nu s-a interesat de cunoaşterea 
tuturor cauzelor reale pentru care nu îndeplinesc planurile de producţie, susţinând 
ceace spuneau subalternii şi care în fond a dus la demobilizare şi nefolosirea capacităţii 
utilajului existent. Astfel se susţinea că nu au braţe de muncă, că nu au beneficiari unde 
să plaseze produsele sau că nu sunt tehnicieni care să îndrumeze şi să coordoneze 
munca practică în formaţiuni. Considerăm că toate acestea puteau fi lichidate la timp 
printr-o mai intensă preocupare a locţiitorului şefului direcţiei. Nu a fost îndrumată 
continuu şi în mod organizat munca sectorului adtiv., în baza principalelor obiective 
ale direcţiei pentru sprijinirea muncii operative ca urmare a acestei rupturi s-au creat 
stocuri de materiale la unele unităţi cum este Aiud şi Gherla, iar în unele unităţi sa dus 
lipsă. Comoditatea ce-l stăpâneşte şi spiritul de autoconservare l-au făcut ca nici în 
formaţiuni să nu facă deplasări, iar în cele trei controale pe care le-a efectuat din ordin, 
au dovedit lipsă de simţ al răspunderii întrucât nu a dat sprijinul necesar comandanților 
în aplicarea ordinelor, mărginindu-se la o informare fugitivă asupra unor probleme. De 
menţionat este că nici nu ar putea sprijini prea mult în unele probleme, cum este paza, 
evidenţa, întrucât este nepregătit profesional. Prin falsa combativitate şi demagogia ce 
o face în şedinţele profesionale şi de partid şi-a ascuns propriile sale lipsuri şi ale 
sectoarelor de care răspunde. De ex. în serviciul adtiv. nu s-a ţinut şedinţe de analiza 
muncii timp de şapte luni, că în serviciul producţie nu s-a luat atitudine faţă de 
elementele afaceriste care s-au pretat la lucruri necinstite prin legăturile ce le au diverşi 
beneficiari, chiulul ce se trage de unii tehnicieni care practic nu aveau ce lucra şi nici 
nu erau trimişi în formaţiuni pentru îndrumarea producţiei [...]. Locot.-colonel Mihăescu 
Dumitru are pregătire tehnică şi administrativ-financiară, lucru care l-a ajutat să 
cuprindă scriptic munca. Însă prin felul său de a munci din birou, fuga de controlul 
muncii practice, comoditatea şi indolenţa ce-l caracterizează au făcut să nu conducă 
munca sectoarelor de care răspunde, iar lipsurile să nu fie analizate şi lichidate la timp. 
Faţă de munca proastă dusă, atitudinea din trecut şi restrângerea schemei DLCM, 
propunem trecerea în rezervă a Locot.-Col. Mihăescu Dumitru. 


1. Documentul este datat 4 septembrie 1954 şi e semnat de doi ofiţeri de Securitate din Direcţia Cadre 
a MAIL: căpitanul Nicolae State, şef de Serviciu, şi locotenent-major N. Anton, şeful Biroului II. 

A fost trecut în rezervă la 30 noiembrie 1954 prin Ordinul MAI nr. 4306. 
Grade succesive : locotenent-colonel (1952). 
Pedepse : cinci zile de arest la garnizoană (1954). 


MIHĂESCU GHEORGHE FLOREA, locotenent-colonel 
(n. 14 sept. 1924, satul Amărăştii de Sus, com. Zvorşca, jud. 
Dolj ; d. 1974). 

Naţionalitatea : română. 

Originea şi apartenenţa socială : ţăran cu gospodărie mijlocie. 

Profesia de bază la încadrarea în MAI: funcţionar. 

Funcții în organizații politice, de masă şi obşteşti : secretar al 
Comitetului UTC din comuna natală (febr.-mart. 1945) şi secretar 
al Comitetului UTC din plasa Adamclisi (mart.-iun. 1945) ; secretar al Organizaţiei 
de Bază PCR din Comisariatul de Poliţie Medgidia (1946). În 1949 a fost exclus din 
PMR pe motiv că ar fi avut „legături cu elementele duşmănoase”, dar şi pentru faptul 
că socrul său era categorisit chiabur. Reprimit în partid în 1963, va fi ales doi ani mai 
târziu membru în Comitetul Comunal Chilia Veche al PCR (organ de conducere 
constituit în noiembrie 1965). 

Studii civile: patru clase în comuna Valea Rea, judeţul Constanţa (?-1934); 
patru clase la Liceul Teoretic din Constanţa (1935-1939). Din cauza greutăților 
familiale, între anii 1939 şi 1942 nu a continuat liceul cu frecvenţă, ci a urmat în 
particular clasele a V-a şi a VI-a. 

Stagiul militar: Şcoala de Subofiţeri de Rezervă de la Arad, Dorohoi, Turnu 
Severin şi Regimentul 40 Infanterie Medgidia (1943-1945). A luat parte la luptele 
împotriva germanilor din Ardeal. În iarna 1944-1945 a dezertat împreună cu alţi cinci 
soldaţi, însă nu a fost deferit justiţiei militare, deoarece a fost eliberat de ostaşii 
sovietici. 

Activitatea profesională : învăţător suplinitor în comuna Valea Rea, judeţul Constanţa 
(1945); în vara anului 1945 a fost chemat de Judeţeana PCR Constanţa pentru a 
pregăti înlocuirea „elementelor vechi” din cadrul poliţiei, fiind numit comisar-ajutor 
şi dându-i-se în primire Brigada Specială din cadrul Biroului Siguranţei, Chestura de 
Poliţie Constanţa (iun.-dec. 1945); şeful Comisariatului de Poliţie Medgidia (dec. 
1945-nov. 1946). În noaptea de 21/22 septembrie 1946, Mihăescu a fost agresat în 
timpul serviciului (a vrut să închidă o cârciumă care rămăsese deschisă peste ora 
regulamentară) de nişte cetăţeni turci din Medgidia aflaţi în stare de ebrietate. Vrând 
să se apere şi să-i intimideze, a scos pistolul, care s-a descărcat accidental într-un 
adolescent de 17 ani (Muradasân M. Nasan), acesta decedând pe loc. Mihăescu a fost 
condamnat de Tribunalul Constanţa la un an de închisoare corecțională cu suspendarea 
pedepsei (sentinţa a fost dată la 3 mai 1947). Această pedeapsă blândă a fost dată ca 
urmare a intervenţiei lui Gheorghe Stoica, secretar al Judeţenei PCR Constanţa. 
Datorită faptului că la alegerile din noiembrie 1946 a colaborat foarte bine cu 
organele locale de partid din zona Hârşova, a fost avansat în funcţia de şef al 
Comisariatului de Poliţie Constanţa port! (nov. 1946-mart. 1947). În martie 1947 a 


1. În această perioadă lucra şi la Biroul Siguranţei din Chestura de Poliţie Constanţa. 

fost suspendat din funcţie pentru a fi trimis în justiţie. Într-o notă autobiografică 
scrisă la 2 august 1954, Mihăescu descria revenirea sa în următoarea funcţie (care a 
avut loc în vara anului 1947): „Datorită muncii depuse, la 15 iulie 1947 am fost ales 
în Inspectoratul de Siguranţă (Inspectoratul Regional de Siguranţă Constanţa - n.n.) 
şi mi s-a încredinţat conducerea problemelor Legionare şi Maniste. Cu această ocazie 
mi S-au dat în primire dosarele legionarilor şi ai PNŢ-iştilor. Lunar sau periodic eram 
obligaţi prin informatori să punem la dosarul fiecărui legionar câte o notă informativă 
de felul cum se manifestă şi cum se comportă”. 

Odată cu înfiinţarea DGSP (1948), a fost numit conducător al anchetelor în 
problema „L” (legionară) la Direcţia Regională a Securităţii Poporului Constanţa!, 
însă după câteva luni (la 20 martie 1949) va fi scos din Securitate, fiind acuzat că a 
pierdut intenţionat dosarul de suspect legionar al numitului Cucali Gheorghe (unul 
dintre conducătorii unei organizaţii „subversive” din zona Dobrogei) şi că „a avut 
legături cu elementele duşmănoase”. Ancheta internă a organelor de Securitate nu a 
reuşit să stabilească cine a fost responsabil pentru pierderea dosarului. Un referat de 
cadre din 1955, întocmit de Direcţia Cadre a MAI pe numele căpitanului Mihăescu, 
menţiona şi alte cauze care au stat la baza îndepărtării sale din Securitate : 


Pe baza unei note ataşată la dosarul legionarului Nicolau Vladimir (fost judecător) de 
către ofiţer din ordinul şefului său, cpt. Şerbănescu, notă din care reieşea că legionarul 
nu se manifestă duşmănos şi nu ar fi periculos ; It.-colonel Câmpeanu şeful regiunii 
MAI Constanţa din acea perioadă a bănuit de complicitate pe ambii ofiţeri şi i-a propus 
pentru scoatere, propunere aprobată în aprilie 1949. Pentru acest motiv, Cât şi pentru 
omorul din imprudenţă din 1946, locot. Mihăescu a fost exclus din partid la verificare 
în noiembrie 19497. 


A fost numit responsabil al Sectorului Cadre la COMCAR Constanţa (mai 1949-iun. 
1950). În iunie 1950 a fost rechemat în MAI ca angajat civil al Întreprinderii 
Economice de Stat „Muncă exterioară” Constanţa şi numit responsabil al Biroului 
Evidenţă la Colonia de Muncă nr. 2, Poarta Albă (12 iun. 1950-1 iul. 1951); locţiitor 
comandant (1 iul.-l nov. 1951) şi comandant (1 nov. 195l-apr. 1952) la Colonia de 
Muncă Valea Neagă-Peninsula ; director al Gospodăriei Agricole de Stat MAI 
„23 August” Chilia Veche şi şef al Centrului de Coordonare a Coloniilor de muncă 
din Delta Dunării (Chilia Veche, Tătaru şi Periprava) cu sediul la Chilia Veche” (mai 


1. Într-o foaie calificativă din 1948, întocmită de DRSP Constanţa pe numele locotenentului de 
Securitate Mihăescu Florea, se scria : „S-a distins în operaţiunile represive pe teren [...]. Îi cam 
place băutura, puţin afemeiat şi caută comodităţi în muncă [...] În cursul acestui an nu a fost 
pedepsit, însă a fost pedepsit în 1947 cu «mustrare disciplinară» la Comisariatul-Port, pentru 
sinucidere prin imprudenţă. Îl caracterizăm mediocru”. Documentul este semnat de directorul 
DR SP Constanţa, locotenent-colonelul C. Câmpeanu, şi subdirectorul DRSP Constanţa, căpita- 
nul Nicolae Doicaru. 

2. Documentul este semnat de şeful Direcţiei Cadre din MAI, generalul-maior Demeter Alexandru, 
şi de maiorul M. Mateescu, şef de Serviciu în aceeaşi Directie. 

3. La începutul anilor '50, această mare Colonie de Muncă a purtat indicativul formațiunea 0963 
Chilia Veche. La 1 noiembrie 1954, prin Ordinul MAI nr. 257 din 25 octombrie 1954, 
formațiunea 0963 Chilia Veche a fost desfiinţată, fiind anulat şi indicativul său numeric. 

1952-oct. 1954); deputat şi membru în Comitetul Executiv al Sfatului Popular 
Comunal Chilia Veche (1953-1954). În octombrie 1954, cu prilejul trecerii Gospo- 
dăriei Agricole de Stat MAI „23 August” Chilia Veche la Ministerul Agriculturii şi 
Silviculturii, Mihăescu a fost mutat în aparatul central al DPLC în funcţia de inspector 
la Serviciul Inspecţii (oct. 1954-mart. 1955); şef Serviciu şi comandant cu delegaţie 
la Colonia de Muncă Dăeni/formaţiunea 0957 (mart. 1955-2 ian. 1956). 

În primăvara anului 1955, Dunărea a crescut foarte mult, afectând 80% din 
terenurile Bălții Brăilei şi amenințând chiar cu inundarea sediilor secţiilor formaţiunii 
0957 Dăeni. Din această cauză, la 18 aprilie 1955 a început evacuarea tuturor 
cadrelor şi animalelor din unitate. La această operaţiune, proaspătul comandant al 
formaţiunii a avut o contribuţie importantă, deşi la acea dată dispunea de un singur 
vapor şi un automobil. Absența liniilor telefonice din unele secţii (distanţele dintre 
anumite secţii erau de zeci de kilometri) a îngreunat operaţiunile de evacuare. Revine 
în funcţia de director al Gospodăriei Agricole de Stat „23 August” Chilia Veche după 
ce Ministerul Agriculturii şi Silviculturii! a cedat MAI (după mai puţin de un an) 
întreaga gospodărie agricolă? (2 ian. 1956-1 nov. 1959). Din cauza unor lipsuri în 
munca de conducere (tărăgănarea unor lucrări, lipsa pieselor de schimb necesare 
utilajelor agricole, superficialitate în muncă), a fost retrogradat în funcţia de şef al 
Secţiei „Periş” din Penitenciarul Văcăreşti (15 dec. 1959-ian. 1960). După două luni 
de zile va reveni în fruntea Gospodăriei Agricole de Stat MAI Chilia Veche (ian. 
1960-1 ian. 1966). În 1965, unitatea sa a fost declarată unitate fruntaşă, producţia 
globală a gospodăriei din acel an fiind realizată în proporţie de 120%. La 1 ianuarie 
1966, ca urmare a trecerii Gospodăriei Agricole MAI Chilia Veche de la MAI la 
Trustul Central GOSTAT’, Mihăescu a fost pus la dispoziţia DGPCM şi ulterior 
numit în funcţia de comandant al Coloniei de Muncă Chilia Veche/formaţiunea 0600 
(mart. 1966-1967); şef al Serviciului Inspecţii din DGP (1967-1968). 

Grade succesive: locotenent (1 sept. 1948); locotenent-major (1 iul. 1951); 
căpitan (1954) ; maior (1959); locotenent-colonel (1965). 


1. În ianuarie 1956, printr-un Decret al Prezidiului MAN, Ministerul Agriculturii şi Silviculturii 
a fost reorganizat, creându-se trei ministere : Ministerul Agriculturii, Ministerul Silviculturii şi 
Ministerul Gospodăriilor Agricole de Stat. 

2. Actul normativ care a reglementat acest transfer a fost HCM 2836 din 17 decembrie 1955 
(nepublicat), privind trecerea Gospodăriei Agricole de Stat „23 August” Chilia Veche de la 
Ministerul Agriculturii şi Silviculturii la MAI, precum şi autorizarea MAI pentru recoltarea 
stufului pe unele terenuri ale Ministerului Industriei Alimentare. Terenurile la care HCM făcea 
referire erau situate în Balta Chilia, zona Tătaru (4.000 ha) şi la Ostrovul Brăila de Sus (800 ha). 
Activitatea de pescuit în bălțile din terenurile sus-menţionate urma să fie desfăşurată în continuare 
de către întreprinderile piscicole care aparţineau Ministerului Industriei Alimentare, iar în 
perioada de recoltare a stufului (lucrare agricolă sezonieră care se efectua timp de trei-patru luni 
pe an) de comun acord cu organele MAI. Arhiva Guvernului României, fond Hotărâri ale 
Consiliului de Miniştri, HCM 2836 din 17 decembrie 1955. Hotărârea a fost declasificată de 
către Guvernul României prin Hotărârea de Guvern nr. 265 privind declasificarea Hotărârilor 
Consiliului de Miniştri adoptate în perioada 1949-1956, publicată în Monitorul Oficial al 
României, nr. 211, din 28 martie 2007. 

3. Prin HCM 1629 din 30 noiembrie 1965, gospodăriile agricole de stat aflate în subordinea 
DGPCM au trecut sub îndrumarea şi controlul Trustului Central GOSTAT. 

Decorații : medalia „Pentru servicii deosebite aduse în apărarea orânduirii sociale 
şi de stat” (1958); medalia „În Serviciul Patriei Socialiste”, clasa I (1963) ; medalia 
„Muncii” (1964) ; Ordinul „În Serviciul Patriei Socialiste”, clasa a III-a (?); Ordinul, 
„Muncii”, clasa a III-a (1965). 

Pedepse : „mustrare” pentru că a trimis rapoarte greşite conducerii DGP (1951); 
„mustrare” pentru că a lipsit nemotivat din unitate (1952) ; trei zile de arest pentru 
dezinformarea conducerii DLCM în privinţa transmiterii unui ordin (1953) ; cinci 
zile de arest pentru că a tolerat folosirea banilor vechi în Colonia de Muncă Valea 
Neagă, Peninsula după reforma monetară (1953) ; reţinere din salariu pentru neres- 
pectarea unor ordine şi instrucţiuni ale conducerii DGPCM, pierderi mari la sfeclă 
furajeră, lipsa evidenţei în sectorul zootehnic (1958); „mustrare scrisă” pentru 
unele lipsuri constatate de organele de control ale Direcţiei Economice (1958) ; 
„mustrare scrisă” pentru depăşirea consumului la furaje (1958); „mustrare scrisă 
cu avertisment” pentru o serie de lipsuri constate de către organele CFI (1959) ; 
„mustrare scrisă” pentru că nu a trimis Direcţiei Economice planul de investiţii şi 
reparaţii pe anul 1961 (1960); „mustrare scrisă” pentru nefinalizarea la termen a 
unor construcţii (1962) ; cinci zile de arest la domiciliu pentru neexecutarea la timp 
a unui ordin care privea situaţia forţei de muncă calificate (1963); „mustrare 


scrisă” pentru că nu a trimis Serviciului Cadre o fotografie pentru a fi introdusă în 
dosarul personal (1962). 


MIHĂILĂ GHEORGHE IORGU, căpitan, d.p. nr. 1985 (n. 12 apr. 1918, mun. 
Zărneşti, jud. Braşov). 

Naţionalitatea : română. 

Originea şi apartenența socială : muncitor. 

Profesia de bază la încadrarea în MAI: distilator. 

Funcţii în organizaţii politice, de masă şi obşteşti: membru PCR din 1945; 
membru în Biroul Organizaţiei de Bază nr. 7 (1947-1949) şi secretar al organizaţiei 
de bază nr. 14 din Rafinăria 3 Teleajen (1949-iun. 1951); membru (1949-1 sept. 
1951) şi secretar al Sindicatului Rafinăriei 3 Teleajen (1 sept. 1951-1 ian. 1952); 
secretar al Comitetului Raional Sindical al Uniunii Petrol şi Gaz Metan Ploieşti 
(iun.-15 aug. 1952). Despre alegerea sa în această funcţie, Mihăilă povesteşte într-o 
notă autobiografică dată în septembrie 1952 : 


În perioada Aprilie Iulie a alegerilor organelor Sindicale Subsemnatu a participat la 
multe adunări generale şi conferinţe unde am demascat cu tărie pe acele elemente ce nu 
se încadrau în Hotărârile Partidului şi CGM să fie aleşi în conducerea mişcării Sindicale 
cazuri concrete am avut la Uzina 1 Mai Ploieşti şi Rafinăria 1 Ploieşti unde vigilenţa 
de clasă a lipsit şi vroiau să fie introduşi pe lista de candidaţi au fost demascaţi de 
subsemnatu şi scoşi după liste. După această perioadă, Conducerea Uniunii analizând 
muncă depusă de subsemnatu am fost numit ca Secretar al Comitetului Raional Sindical 
al Uniunii Petrol şi gaz metan Ploieşti. 


A fost activist la Comitetul Raional PMR Ploieşti (apr. 1952) şi secretar al 
organizaţiei PMR din Penitenciarul Târggşor/Formaţiunea 0726 (1954-1956). 
Studii civile : patru clase la Şcoala nr. 10 din Ploieşti (1925-1930), 

Stagiul militar : Compania Comandă, Compania Mitraliere din Târgu Ocna şi 
Compania 37 Antiaeriană din Târgu Ocna, pendinte de Batalionul 1 Vânători de 
Munte Sinaia. Cu această unitate a plecat pe frontul de est în septembrie 1951, făcând 
parte din dispozitivul de apărare al comandamentului Diviziei 1 Vânători de Munte. 
A însoţit această mare unitate până în Crimeea!. În mai 1944, subunitatea sa a fost 
adusă în ţară, iar peste o lună de zile a fost deconcentrat (15 nov. 1939-iun. 1944). 
Câteva luni mai târziu a fost din nou concentrat pentru o scurtă perioadă de timp, 
fiind repartizat să facă paza la o unitate sovietică din Buşteni (sept.-dec. 1944). 

Studii militare : Şcoala de Artilerie Antiaeriană din Bucureşti (iul.-15 sept. 1941). 

Studii politice : Şcoala Medie de Cadre a Confederaţiei Generale a Muncii din 
Bucureşti (1 ian.-10 apr. 1952). 

Activitatea profesională : agricultor în gospodăria părintească (1930-1932) ; ucenic 
la un atelier de lăcătuşerie din Ploieşti (1932-1934); salahor zilier la diferiţi antre- 
prenori din Ploieşti (1934-1936) ; băiat de prăvălie la Atelierul de Pălării „Capriciul 
modei” din Ploieşti (1936-1939); muncitor necalificat, ajutor-distilator şi maistru- 
-distilator la Secţia Montaj din Rafinăria Româno-Americană/Rafinăria 3 Teleajen — 
SOVROMPETROL? (iul.-sept. 1944 şi dec. 1944-iun. 1952). Într-o notă autobio- 
grafică dată la 5 septembrie 1952, locotenentul-major Mihăilă menţiona cu titlu de 
glorie că timp de doi ani a fost informator voluntar al organului local de Securitate : 
„În perioada anilor 1950-1952 am fost ca informator voluntar al Securităţii Regionale 
Ploieşti cu tovarăşu Toma şi Voinea”. În vara anului 1952 s-a transferat de la Comitetul 
Raional Sindical al Uniunii Petrol şi Gaz Metan Ploieşti, în aparatul central dir 
DGPCUM, după ce în prealabil a avut o discuţie cu locotenent-colonelul Koller 
Ştefan - şef al Direcţiei Cadre din DGPCUM, fiind numit provizoriu în funcţia de şef 
al Direcţiei Administrative din DGPCUM? (28 aug.-oct. 1952); şef al Serviciului 
Administrare şi Gospodărire din DLCM (oct. 1952-aug. 1953). La cererea ofițerului 
a fost mutat într-o unitate exterioară a DLCM din cauza unor probleme familiale : 
locţiitor comandant pentru Spate şi Producţie la Penitenciarul Târgşor/formaţiunea 
0726 (aug. 1953-30 iun. 1956). 

Ca urmare a reducerilor de efective din MAI, la 30 iunie 1956 a fost trecut în 
rezervă prin Ordinul MAI nr. 3270. 

Grade succesive: locotenent-major (aug. 1952); căpitan (aug. 1955). 

Decorații: medalia „Bărbăţie şi credinţă”, clasa a III-a (?): medalia „Crucea 
serviciului credincios”, clasa a II-a (?). 

Pedepse : zece zile de arest la garnizoană pentru neexecutarea unui ordin pe timp 
de consemn şi pentru repetate neglijenţe în serviciu (dec. 1952); „mustrare” pentru 
că a acordat unui sergent-major o învoire în interes personal, deşi nu avea acest drept 
(mai 1953), 


1. În iunie 1942 a fost trimis în București la Spitalul ANEF pentru o operaţie la ochi. După o lună 
a fost retrimis la unitate, 

În perioada 1949-lun. 1951 a lucrat la cantina acelelagi întreprinderi ca gestionar. 

În această functie i-a luat locul fostului locotenent-eelonel Prosan Nicolae, care fusese îndepărtat 
din MAI ca element necorespunzător şi exclus din partid. 


to 


MIREA CONSTANTIN NICULAE 312 


MIREA CONSTANTIN NICULAE, colonel, d.p. 5198 (n. 
6 mart. 1947, com. Poenari — Vulpeşti/Niculeşti, jud. Dâmboviţa). 

Naţionalitatea : română. 

Originea şi apartenența socială : funcţionar. 

Profesia de bază la încadrarea în MAI: elev. 

Funcţii în organizaţii politice, de masă şi obşteşti: membru 
UTC din 1965 şi PCR din 1970. 

Studii civile : patru clase în comuna natală (1954-1958) şi trei 
clase la Şcoala Generală nr. 179 din Bucureşti (1958-1961); 
Şcoala Medie nr. 6 „Ilie Pintilie” din Bucureşti (1961-1965); 
Facultatea de Drept, Universitatea din Bucureşti, fără frecvenţă (1965-1970). A 
obţinut diploma de licenţă în 1973. 

Studii militare : Şcoala Militară de Ofiţeri Activi MAI nr. 2 - UM 0564 Bucureşti 
(1 sept. 1965-16 aug. 1968); curs de reciclare organizat în cadrul cursului de 
perfecţionare pentru locţiitori de comandanţi pentru pază şi regim din Bucureşti, 
profil Penitenciare (1-30 oct. 1985). 

Studii politice: Universitatea Politică şi de Conducere (1984). 

Activitatea profesională: ofiţer prim de serviciu, inspector principal cultural- 
-educativ, instructor cu probleme cultural-educative şi ofiţer instructor III la Peniten- 
ciarul Văcăreşti! (16 aug. 1968-1 aug. 1973); ofiţer-instructor III de reeducare a 
deţinuţilor, II pază şi I cu pregătirea militară şi de specialitate (1 aug. 1973-1 aug. 1982) 
şi comandant al Secţiilor „II - Carantină” şi „IV - Munci exterioare” din Peniten- 
ciarul Bucureşti (1 aug. 1982-1 iun. 1984); locţiitor al comandantului pentru pază şi 
regim la Penitenciarul Slobozia (1 iun. 1984-1 apr. 1988) ; locţiitor al comandantului 
pentru pază şi regim la Penitenciarul de Tineri Jilava (1 apr.-l dec. 1988); ofiţer 
specialist principal III în cadrul Serviciului Pază, Regim şi Evidenţă Operativă din 
DGP (1 dec. 1988-febr. 1990); comandant la Penitenciarul Bucureşti (febr. 1990-15 
iun. 1991) ; şeful Serviciului Asigurare Tehnico-Materială din DGP (15 iun. 1991-1997). 

Grade succesive : locotenent (1968) ; locotenent-major (1972) ; căpitan (1977) ; 
maior (1983); locotenent-colonel (1989); colonel (1991). 

Decorații: medalia „Meritul militar”, clasa a II-a (1974). 

Pedepse : „mustrare verbală” pentru imoralitate faţă de unii militari din unitate 
(1974) ; zece zile de arest la garnizoană pentru comportament necorespunzător în 
timp ce se afla la o convocare cu educatorii din DGP (1977); zece zile de arest cu 
îndeplinirea serviciului pentru comportare necorespunzătoare faţă de un cetăţean 
francez (1983); „mustrare scrisă” pentru că a raportat cu întârziere un accident de 
circulaţie (1986). 


MITITELU T., angajat civil. 
Activitatea profesională : şef al secţiei Construcţii din Serviciul Spate al DGPCM 
(?-ian. 1959). 


1. În perioada 1 octombrie 1971-1 ianuarie 1972 a fost detaşat la Şcoala Militară de Subofiţeri 
Penitenciare Jilava nr. 9- UM 0191 Bucureşti - DGP, unde şi-a desfăşurat activitatea ca asistent 
la catedra de ştiinţe sociale şi drept. 


313 MITROI ȘTEFAN IOAN 


MITRAN ALEXANDRU, maior. 
Activitatea profesională : comandant al Şcolii de Perfecţionare a Subofiţerilor de 
Penitenciare Jilava (1 sept. 1966-1 sept. 1967). 


MITROI ŞTEFAN IOAN, locotenent, d.p. nr. 2050 (n. 16 febr. 1922, com. 
Hurezani, jud. Gorj). 

Naţionalitatea : română. 

Originea şi apartenența socială : ţăran mijlocaş. 

Profesia de bază la incadrarea în MAI: muncitor necalificat. 

Funcții în organizații politice, de masă şi obşteşti: membru ARLUS (?). 

Studii civile : patru clase în comuna natală (1929-1933). 

Stagiul militar : Batalionul de Gardă Regală Sinaia (febr.-sept. 1943) ; Batalionul 
10 Vânători de Munte Haţeg! (sept. 1943-iul. 1946). Cu această unitate a luat parte 
la luptele de pe frontul de vest în funcţiile de comandant de grupă şi comandant de 
pluton. 

Studii militare : Şcoala de Gardieni de pe lângă Penitenciarul Văcăreşti (1-31 
mart. 1948); Şcoala de Ofiţeri Penitenciare de la Jilava (oct. 1951-mart. 1953). 

Activitatea profesională : vânzător de covrigi la patronul Dumitrescu din Bucureşti 
(febr.-mai 1935) ; agricultor în gospodăria părintească (1933-febr. 1935, mai 1935-mai 
1939, aug. 1939-apr. 1941, iul. 1941-1943 şi iul. 1946-febr. 1947); muncitor zilier 
împreună cu tatăl său la un dig de la Capul Midia (mai-iul. 1939); muncitor zilier 
săpător la o cale ferată ce aparţinea Societăţii „Astra Română” din Constanţa 
(mai-20 iun. 1941); gardian la Penitenciarul Timişoara (febr. 1947-15 oct. 1950 şi 
dec. 1950-sept. 1951). În data de 2 septembrie 1949, Mitroi a fost repartizat cu 
serviciul de noapte la secţia deţinuţilor politici a Penitenciarului Timişoara. Înainte 
de a-şi prelua serviciul a lăsat revolverul Mauser pe care-l avea asupra sa la Biroul 
Gărzi al penitenciarului (regulamentele în vigoare la acea dată nu permiteau intrarea 
în secţii cu armament). La câteva zile, Mitroi s-a dus să-şi ridice arma, însă aceasta 
nu mai era acolo. După un an de anchete şi investigaţii demarate de fostul director al 
penitenciarului, Ştefan Tomulescu, Mitroi a fost destituit la 15 octombrie 1950 şi 
trimis în judecată pentru că nu putea dovedi predarea pistolului. Au urmat un memoriu 
la DGP şi efectuarea unei anchete sumare de către inspectorul general Dumitrescu 
din DGP, în urma căreia s-a constatat că gardianul nu se face vinovat de sustragerea 
armei ; drept urmare a fost reîncadrat la acelaşi penitenciar, iar sesizarea făcută de 
Miliția Judeţului Timiş a fost retrasă (dec. 1950) ; instructor de pază în Serviciul Pază 
şi Regim din DLCM? (mart.-dec. 1953); comandant pază la Colonia de Muncă 
Simeria/formaţiunea 0880 (febr.-mai 1954); comandant al plutonului de pază la 
Colonia de Muncă Fântânele/formaţiunea 0710 (mai-l nov. 1954). La 1 noiembrie 1954, 
prin Ordinul MAI nr. 257 din 25 octombrie 1954, formațiunea 0710 Fântânele a fost 
desfiinţată, iar indicativul său a fost anulat prin acelaşi ordin ; locţiitor comandant 


1. În perioada mai 1945-iulie 1946 a efectuat în continuare serviciul militar în comuna Vişeul de 
Sus, judeţul Maramureş. 

2. In perioada 20 mai-7 septembrie 1953 a fost detaşat la Şcoala de Sergenţi Reangajaţi de la 
Oradea. 

pentru pază şi regim la Penitenciarul Caransebeş (1 nov. 1954-apr. 1955); locţiitor 
comandant pentru pază şi regim la Penitenciarul Lugoj (apr. 1955-30 iun. 1956). 

Fratele său vitreg, sublocotenentul Diaconescu Gheorghe!, a fost comandant al 
unei colonii de muncă din cadrul DGP. Acesta a fost arestat în 1951 şi trimis în 
judecată pentru „grave abateri” săvârşite în funcţia de comandant. 

Într-o declaraţie dată la 27 martie 1954, ofiţerul Mitroi afirma că nu cunoştea 
faptele pentru care fusese condamnat Diaconescu decât din mărturiile unor foşti 
colegi din Şcoala de Ofiţeri: 


Am ştiut de el că este dat în judecată şi numai este în servici de la elevi ce au plecat ca 
martori la procesul lui care prin luna ianuarie 1952 aflând că a fost arestat şi întrebat 
cauza mi-au spus elevul Mihăilă : ce era cu mine în şcoală că a fost cu deţinuţi la un 
meci de fotbal că era chemat de preşedintele Gospodăriei unde lucra el cu deţinuţi, a 
îmbrăcat deţinuţi cu echipament de Sport şi ia dus acolo - câştigând meciul la 
reîntoarcere au intrat cu deţinuţi întrun restaurant unde au băut. În urma acestui fapt a 
fost dat în judecată de către responsabilu echipei de sport care a aflat că a fost cu 
jucători din deţinuţi, după care s-a anchetat şi găsit vinovat. 


Într-un referat de cadre întocmit în 1956 de Serviciul Cadre al DPLC se menţiona : 
„Ofiţerul are doi fraţi şi două surori, din a căror activitate nu reese probleme 
deosebite cu excepţia fratelui Diaconescu Gheorghe fost Slt. în Dir. Generală a 
Penitenciarelor care a fost scos şi condamnat la 5 ani închisoare pentru gravele 
abateri săvârşite în timpul serviciului şi abuz de serviciu în funcţia de comandant la 
una din unităţile DPLC. Respectivul a executat doi ani de zile închisoare, iar 3 ani au 
fost reduşi conform DL Nr. 155/955”?. 

Deoarece avea probleme de dosar „deosebite” pe linia rudelor sale din partea 
mamei”, iar fratele său suferise o condamnare, a fost propus în vara anului 1956 
pentru trecerea în rezervă, sub pretextul reducerilor de efective din MAI. A fost 
trecut în rezervă la 30 iunie 1956 prin Ordinul MAI nr. 3156. 

Muncitor la Întreprinderea „ Tehnometal” din Timişoara (mai 1957). 

Grade succesive : sublocotenent (mart. 1953); locotenent (?). 

Decorații: medalia „Virtutea militară”, clasa a II-a (?); medalia „Bărbăţie şi 
credinţă” (1945); medalia „Victoria sovietică” (?), medalia „Eliberarea de sub 
jugul fascist” (?). 

Pedepse : „prevenire” pentru că a părăsit corpul de gardă fără a fi învoit (1949) ; 
zece zile de încazarmare pentru evadarea unui deţinut (1949); „observare” pentru o 
serie de deficienţe constatate pe linie de pază şi regim la Penitenciarul Lugoj (nov. 1955). 


1, Diaconescu Gheorghe s-a angajat ca miliţian la Penitenciarul Constanţa în 1947, iar în 1949 a 
fost transferat la Penitenciarul Craiova. În acest an a absolvit o şcoală de comandanţi de pază la 
sfârşitul căreia a primit gradul de sublocotenent. 

2. Documentul este semnat de către şeful DPLC, colonelul Lixandru Vasile, şi de către şeful 
Serviciului Cadre din DPLC, maiorul Stanciu Nicolae, 

3. Unchii săi fuseseră categorisiţi drept „chlaburi”, iar în trecut făcuseră parte din PNL şi din 
Mişcarea Legionară. Ofițerii de cadre erau nemulţumiţi pentru că Mitroi nu rupsese definitiv 
legăturile cu aceste rude, ba mai mult, în concediile de odihnă le vizita frecvent. 

MÎRZAC NICOLAE, căpitan. 

Activitatea profesională : şef al Biroului Transporturi din Serviciul Pază şi Regim, 
Direcţia Pază şi Regim din DGPCM (mai 1964) ; locţiitor de comandant pentru pază 
şi regim la Colonia de Muncă Periş/formaţiunea 0876 (feb. 1966-iul. 1967). 


MOISUC ALEXANDRU GRIGORE, colonel, d.p. nr. 4027 | 
(n. 29 nov. 1920, com. Laza, jud. Vaslui). 

Naţionalitatea : română. 

Originea şi apartenența socială : muncitor 

Profesia de bază la încadrarea în MAI: tehnician auto. 

Funcții în organizaţii politice, de masă şi obşteşti: membru 
PCR din 1945; membru în Comitetul PCR din Siguranţa Statului 
(1946) ; membru în Sectorul de Partid al MAI şi secretar cu 
probleme organizatorice (1947); membru în Comitetul de Partid 
din DGSP/DGSS (1949). 

Studii civile : patru clase primare la Şcoala Primară din Vaslui (1927-1931) ; trei 
clase la Şcoala Profesională de Ucenici din Vaslui (1933-1936); Facultatea Munci- 
torească din cadrul Institutului Politehnic din Bucureşti (1953-1956). 

Stagiul militar : marinar-elev la Şcoala de Radiotelegrafişti a Marinei Militare 
(nov. 1939-dec. 1941). 

Studii militare : Şcoala de Subofiţeri şi Mecanici Auto (nov. 194l-oct. 1942); 
cursul superior pentru ofiţeri cadre de conducere, profil Penitenciare, la Şcoala 
Militară de Ofiţeri Activi MAI nr. 2 - UM 0564 Bucureşti (sept. 1968-aug. 1969). 

Studii politice : Şcoala Centrală de Partid de trei luni (scos din serviciu) de la 
Constanţa (iul.-sept. 1947); Universitatea Serală de Marxism-Leninism, Bucureşti 
(1949-1951). 

Activitatea profesională: tâmplar la Atelierul de Tâmplărie „Mihailopol” din 
Vaslui (1932-1936) şi la Atelierul de Tâmplărie „Ioaniu” din Bucureşti (1936-1939). 
A intrat voluntar în Marină, Divizia de Mare, unde a învăţat radiotelegrafia. După 
terminarea şcolii a fost repartizat radiotelegrafist pe torpilorul „Năluca” (nov. 1940-nov. 
1941). Pentru a nu fi trimis pe front şi-a cerut transferul de la marină la aviaţie. Aici 
a intrat la Şcoala de Subofiţeri şi Mecanici Auto (nov. 1941-oct. 1942), Până în anul 
1945 a funcţionat ca şef al Secţiei Auto din Regimentul 1 Transmisiuni Aero (oct. 
1942-mart. 1945). În mai 1945 a fost trecut în rezervă, la cerere, şi a intrat ca activist 
la Sectorul II Negru PCR, de unde a fost trimis în funcţia de comisar-ajutor la Brigada 
Specială din Direcţiunea Generală a Poliţiei - MAI (15 oct. 1945-30 dec. 1947); 
comisar în Direcţia Generală a Siguranţei Statului (30 dec. 1947-1 sept. 1948); 
lucrător operativ = şef de problemă în Direcţia I a DGSS şi locţiitor şef Serviciu în 
Direcţia a III-a Contrainformaţii Penitenciare şi Miliție din DGSP/DGSS (1 sept. 
1948-1 nov. 1952); locţiitor de şef serviciu, şeful Autobazei Plevna şi şef de secţie 
la Serviciul Comandatură din Direcţia Administrativ-gospodărească a MAI (1 nov. 
1952-1 nov. 1954); director adjunct al Întreprinderii de Construcţii şi Instalaţii a 
MAI (1 nov. 1954-30 iun. 1956). Din această funcţie va fi trecut în rezervă ca urmare 
a reducerilor de efective din MAI. Va rămâne în funcţia de director adjunct al ICI a 
MAI ca angajat civil (30 iun. 1956-1 apr. 1959). Până în 1959, sfera de activitate a 

ICI a MAI s-a lărgit foarte mult, ajungându-se ca în subordinea acestei întreprinderi 
să existe peste 150 de şantiere răspândite pe întreg cuprinsul ţării; şeful Secţiei 
Prestări Servicii în Serviciul Financiar al DGPCM (1 apr. 1959-22 febr. 1963). La 
1 martie 1963 a fost rechemat în corpul ofiţerilor cu gradul de maior şi numit în 
funcţia de şef al Serviciului Aprovizionare şi Desfacere din Direcţia Economică a 
DGPCM (1 martie 1963-15 febr. 1964); şeful Secţiei Prestări Servicii/Organizarea 
Muncii din Serviciul Evidenţă Deținuți - Direcţia Pază şi Regim - DGPCM/DGP (15 
febr. 1964-1 febr. 1972). În această funcţie, Moisuc Grigore s-a ocupat cu muncile 
prestate de deţinuţi pentru diverşi beneficiari şi urmărirea încasării sumelor ce rezultau 
din aceste activităţi ; instructor I în Serviciul Pază, Regim şi Evidenţă Operativă din 
DGP (1 febr. 1972-30 oct. 1973). A fost trecut în rezervă la 31 octombrie 1973. 

Grade succesive: comisar-ajutor (1945); comisar (1947); locotenent (1948) ; 
locotenent-major (1949) ; căpitan (1952); maior (1955 şi 1963) ; locotenent-colonel 
(1966) ; colonel (1973). 

Decorații: medalia „Muncii” (1959); medalia „Meritul militar”, clasa a II-a 
(1954); medalia „40 de ani de la înfiinţarea PCR” (1961) ; medalia „În Serviciul 
Patriei Socialiste” (1964) ; medalia „A XX-a aniversare a Zilei Forţelor Armate ale 
RPR” (1964) ; medalia „A XX-a aniversare a eliberării Patriei” (1964) ; medalia „A 
XX V-a aniversare a eliberării Patriei” (1969); Ordinul „Pentru Servicii Deosebite 
Aduse în Apărarea Orânduirii Sociale şi de Stat”, clasa a III-a (1964); Ordinul 
„Meritul Militar”, clasa a III-a (1969). 

Pedepse : trei zile de arest pentru lipsă de vigilenţă în păstrarea şi asigurarea 
documentelor profesionale (1953) ; trei zile de arest la garnizoană pentru neexecutarea 
la timp a ordinelor (1954). 


MOLDOVAN C. TRAIAN FLORIN, colonel, d.p. nr. 4747 
(n. 12 apr. 1930, oraşul Beclean, jud. Bistriţa-Năsăud). 

Naţionalitatea : română. 

Originea şi apartenenţa socială : negustor. 

Profesia de bază la încadrarea în MAI: lăcătuş mecanic. 

Funcţii în organizații politice, de masă şi obşteşti: membru 
ia UTC din 1947 şi PMR din 1955; secretar al Organizaţiei UTC 
din Fabrica de Geamuri Mediaş (1948-1949) ; membru în Jude- 
teana UTM Târnava Mare (1949-1950) ; secretar al BOB al PCR 
la Colonia de Muncă Peninsula/formaţiunea 0605 Constanţa 
(1957-1961) şi Penitenciarul Giurgeni (1962-1964) ; membru în 
Comitetul de Partid al MI (1968-?) ; secretar al BOB al PCR la Şcoala de Subofiţeri 
Penitenciare Jilava nr. 9, UM 0191 Bucureşti, DGP (1968-1973); membru în Comi- 
tetul de Partid din Penitenciarul Aiud (1975-1978). 

Studii civile : patru clase în oraşul Beclean (1937-1940) şi două clase la Şcoala nr. 
1 din Mediaş (1941-1943) ; Şcoala Tehnică de Meserii din Blaj (1 sept. 1943-15 iun. 
1948); Şcoala Medie Muncitorească nr. 4, secţia serală (1962). 

Stagiul militar : Regimentul 1 Cavalerie Sebeş (22 oct. 1950-15 ian. 1951). 

Studii militare : Şcoala de Educatori (Ofiţeri Politici) MAI nr. 2 din Oradea (15 ian. 
1951-2 oct. 1952); Facultatea Militară Politică din Academia Militară (25 sept. 

1964-13 aug. 1968); curs de perfecţionare pentru locţiitori de comandanţi pentru 
pază şi regim, profil Penitenciare la UM 0900 Grădiştea (17 mai-29 iun. 1976). 

Studii politice : Şcoala de Partid de un an de pe lângă Comitetul Regional al PMR 
Braşov (sept. 1953-iul. 1954). 

Activitatea profesională : lăcătuş-ajustor la Fabrica de Geamuri Mediaş (25 iun. 
1946-30 dec. 1949); îndrumător agricol la Topitoria de In şi Cânepă Beclean 
(1 febr.-l oct. 1950). În timp ce se găsea la Şcoala de Ofiţeri, reprezentanţii 
Topitoriei de In şi Cânepă Beclean i-au intentat proces pentru delictul de delapidare, 
fiind condamnat la 3 ani de închisoare corecţională.!. În urma recursului, Tribunalul 
Raional Dej a constatat nevinovăția lui Moldovan, revenind asupra hotărârii de 
condamnare, cazul fiind clasat din lipsă de probe; locţiitor politic la Colonia de 
Muncă Peninsula/formaţiunea 0841 (2 oct. 1952-1 mai 1953) ; propagandist la Centrul 
de Coordonare Constanţa/formaţiunea 0722 (1 mai 1953-aug. 1953). Moldovan era 
„mâna dreaptă” a locţiitorului politic al Centrului de Coordonare Constanţa, personaj 
care se ocupa cu întreaga muncă politică din formațiunile amplasate de-a lungul 
Canalului Dunăre-Marea Neagră ; locţiitor politic la penitenciarele : Făgăraş (1 oct. 
1954-1 oct. 1955) şi Sibiu (1 oct. 1955-1 iul. 1956); instructor (1 iul. 1956-1 iul. 
1957) şi locţiitor politic la Colonia de Muncă Peninsula/formaţiunea 0605 Constanţa 
(1 iul. 1957-1 iul. 1961); lucrător politic în Secţia Politică din DGPCM (1 iul 
1961-1 nov. 1962); locţiitor politic la Colonia de Muncă Giurgeni/formaţiunea 0319 
şi organizator de partid la GAS a MAI Giurgeni (1 nov. 1962-15 aug. 1964). Din 
cauza desființării Secţiei Politice din aparatul central al DGPCM, a fost mutat la 
Comandamentul Trupelor MAI (aug.-oct. 1964); locţiitor al comandantului Şcolii 
de Subofiţeri Penitenciare Jilava nr. 9, UM 0191 Bucureşti, DGP (1 sept. 1968-1 iun. 
1973) ; comandant la Penitenciarul Aiud (1 iun. 1973-31 iul. 1978). A fost trecut în 
rezervă la 31 iulie 1978, prin Ordinul Ministrului de Interne nr. 11/02007. 

Grade succesive : locotenent (1952) ; locotenent-major (1955) ; căpitan (1958) ; 
maior (1964); locotenent-colonel (1969) ; colonel (1976). 

Decorații : medalia „În Serviciul Patriei Socialiste”, clasa I (1963) ; medalia „A 
XX-a aniversare a eliberării Patriei de sub jugul fascist” (1964) ; medalia „A XXV-a 
aniversare a eliberării Patriei” (1969) ; medalia „A 50-a aniversare a înfiinţării PCR” 
(1971) ; medalia „25 de ani de la proclamarea Republicii” (1972); medalia „30 de 
ani de la eliberarea României de sub dominaţia fascistă” (1974) ; Ordinul „Meritul 
Militar”, clasa a III-a (1967) şi clasa a II-a (1972). 

Pedepse : zece zile de arest la garnizoană pentru dezinformarea superiorilor 
(1958); „mustrare scrisă” pentru lipsă de control asupra subordonaţilor (1976). 


MOLDOVEANU ŞTEFAN, locotenent-major. 
Activitatea profesională : inspector prim de cadre în Serviciul Cadre din DPLC 
(oct. 1954) şi lucrător de cadre în Serviciul Cadre din DGPCM (1956). 


MORAR VASILE, colonel. 
Activitatea profesională : ofiţer în Serviciul Reeducare din DGP (4 sept. 1984). 


1. La acea vreme, tânărul elev Moldovan a fost acuzat că a modificat bonuri de plată în valoare de 
55.720 de lei. 


MOSCU M., angajat civil. 
Profesia de bază la incadrarea în MAI: medic igienist. 
Activitatea profesională : medic în Biroul Sanitar din DLCM (17 aug. 1953). 


MRAVIOV FRANCISC IOSIF, maior, d.p. nr. 2209 (n. 27 nov. 
1922, com. Vinga, jud. Arad). 

Naționalitatea : bulgară. 

Originea şi apartenenţa socială : ţăran sărac. 

Profesia de bază la încadrarea în MAI: grădinar. 

Funcţii în organizații politice, de masă şi obşteşti : secretar de 
plasă al Formaţiunilor de Luptă Patriotică din plasa Vinga (25 aug. 
1944-?) ; membru PCR din 1945; responsabil cu educaţia politică 
în Biroul Comitetului PCR din plasa Vinga (1 sept. 1946-febr. 
1947) ; activist la Judeteana PCR Timişoara şi membru în Biroul 
PCR al plasele Deta şi Jimbolia (1947-dec. 1949)!. Într-o notă autobiografică dată în 
1951, Mraviov spunea despre munca depusă în slujba partidului : 


De multe ori luam problemele pripit şi le rezolvam fără tact şi nepolitic aşa după cum 
partidul m-a învăţat. În nenumărate cazuri am avut atitudine dură chiar şi cu bătaia. 
Când eram pe la sate şi mi se spunea de către membrii de partid ceva despre vreun 
reacţionar sau prindeam diferite afişări de manifeste naţionale, prindeam pe respectivii, 
dacă era seară îl băteam în stradă, iar dacă era ziua îl introduceam în primărie şi acolo 
îl băteam. Asemenea cazuri am avut în special în campania electorală din 1946 şi chiar 
în 1948. Din aceştia faţă de care am avut o atitudine nejustă şi dură erau şi din aceia 
care erau numai influenţaţi de bandiții chiaburi fără să fie însă conştienţi duşmani ai 
clasei muncitoare, eu acest lucru însă nu îl analizam ci luam atitudine şi faţă de aceştia 
ca şi faţă de chiaburi sau alţi bandiți notorii care se manifestau deschis împotriva 
partidului nostru, împotriva clasei muncitoare. 


Studii civile : şapte clase în comuna natală (1930-1937). 

Stagiul militar : Regimentul 5 Vânători Timişoara/Regimentul 94 Infanterie (apr. 
1943-iul. 1946). În 1944, Regimentul 5 Vânători s-a contopit cu Regimentul 94 
Infanterie din cauza pierderilor suferite pe frontul de est. 

Studii politice : Şcoala de Partid de trei luni (sept. 1947) ; Universitatea Serală de 
Partid din Timişoara (1949-1950). 

Activitatea profesională : grădinar la proprietarul de pământ Achim Simeria din 
comuna Obreja, judeţul Caraş-Severin (1937-1939) şi la grădina colonelului în rezervă 
Dijmă din Timişoara (1939-1942); director al Penitenciarului Timişoara (1 dec. 
1949-10 iul. 1950); director adjunct la Direcţia Îndrumări şi Pază din DGPCUM (10 
iul. 1950-1 iul. 1951). În mai 1951, în timp ce se afla la Penitenciarul Iaşi într-o 


1. Într-un raport de investigaţii al Serviciului Cadre al Direcției Regionale MAI Timişoara din 28 mai 
1954, se menţiona faptul că activistului de partid Mraviov îi plăcea să-şi intimideze colegii de 
partid cu pistolul: „Deasemeni a mai reeşit din investigații că susnumitului i-a plăcut să umble 
cu pistolul în buzunar, iar la anumite şedinţe de Partid punând pistolul pe masă şi aşa conducea 
şedinţa, lucru care apoi a recunoscut chiar şi la verificarea sa ca membru de Partid din anul 1949 şi 
la anumite şedinţe de partid”. Raportul era semnat de şeful Biroului L, locotenentul Kappel Ioan. 

delegaţie cu o comisie de verificare a lucrărilor de grefă, Mraviov a luat la bătaie doi 
deţinuţi nemulţumiţi de faptul că în acea zi nu li s-a permis să primească pachete cu 
mâncare de la familiile lor, în timp ce se aflau în curs de judecată la o instanţă din 
Iaşi. Unul dintre cei doi deţinuţi, Hreşcu Segal, a depus o reclamaţie împotriva lui 
Mraviov la Parchetul Militar Iaşi, în ianuarie 1952! : 


În ziua de 29 mai 1951, când mă aflam deţinut în penitenciarul Central laşi, cu ocazia 
unei inspecții făcută de susnumitul maior în închisoare, pe când ne întorceam în ziua 
de 29 mai, pe la orele 6 p.m., am fost chemaţi din dormitor de miliţianul Loghin, în 
faţa tov. inspector maior Mraviov Iosif. Acesta fără niciun motiv, fără să ne întrebe 
ceva, a tăbărât întâi asupra mea începând a mă lovi cu pumnii în cap, peste obraz, 
trântindu-mă jos, călcându-mă cu picioarele şi ţipând : „cornul şi talosul mătii de câine 
de jidan”. Aceleaşi lovituri le-a aplicat şi lui Avram Smilovici, după ce ne-a lăsat în 
nesimţire, a fost ajutat de către tov. miliţian Dumitru Apopii care ne-a pus pe amândoi 
într-o celulă, numai în cămăși în acea seară şi a 2-a zi de 30 şi 31 mai, fiind şi zile şi 
nopţi ploioase, ne-a lăsat pe cimentul gol să stăm, fără hrană, fără rogojină şi graţie 
tov. miliţian Vieşu, care la 1 iunie ne-a adus flanelele şi o rogojină, altfel am fi murit 
de răceală şi de loviturile care ni s-au aplicat în mod bestial şi barbar fără niciun fel de 
vină şi fără a ni se lua un interogator. Aceeaşi purtare a avut-o în închisoare faţă de toţi 
deţinuţii pălmuind pe mai mulţi deţinuţi după cum vă voi dovedi. 


A fost inspector de control în DGPCUM (1 iul. 1951-21 dec. 1951); director al 
Penitenciarului Făgăraş Central (21 dec. 1951-30 nov. 1954). Locotenentul-major 
Trâmbiţaş Aron, locţiitor comandant pentru pază şi regim, afirma într-o declaraţie 
dată la Biroul de Cadre al penitenciarului: „Un om al muncii când bea un pahar de 
vin sau ţuică se aşează la o masă în restaurant şi este servit de ospătari, dar 
comandantul nostru bea prin beciurile restaurantelor şi a depozitelor de băuturi din 
localitate. Şi cu cine? Cu colaboratorul său de nedespărţit (la restaurante şi beciuri) 
locot.-maj. Lazăr Bazil, locţiitor politic şi cu fel şi fel de pungaşi care au trecut prin 
acest penitenciar...-9 august 1954”. Beţiile lui Mraviov şi ale tovarăşului de pahar 
Lazăr Bazil sunt consemnate în mai multe documente aflate în dosarul său personal. 
O notă-raport? privind abaterile comise de maiorul Mraviov Iosif, întocmită de 
Serviciului Operativ din MAI, inventaria abuzurile comandantului Mraviov. Iată 
numai câteva dintre ele : 


- a întrebuințat în nenumărate rânduri deţinuţi de la ambele penitenciare din Făgăraş 
pentru a-i face curăţenie în casă, în curte şi pentru alte corvezi; 

- în anul 1953 a pus deţinuţii să-i confecţioneze table de os, şah, rame pentru 
tablouri, cisme, pantofi etc. ; 

- la adresa cadrelor folosea cuvinte jignitoare („lasă gura când vorbesc eu”, „te 
asvârl peste poarta a II-a la deţinuţi” etc.) 


1. Plângerea adresată procurorului militar şef al Parchetului Militar Iaşi, maior magistrat Caţighera 
Al., a fost înregistrată cu nr. 245/11 ianuarie 1952. 

2.  Nota-raport strict secretă nr. 00580165 din 28 ianuarie 1954 era semnată de şeful Serviciului 
Operativ din MAI, locotenent-colonel Stoilescu Coman, şi era adresată locţiitorului ministrului 
Afacerilor Interne, general-maior loan Vincze. 

- în ziua de 23 decembrie 1953 a pedepsit pe deţinutul de drept comun Lăcătuşu 
Alexandru, condamnat la 1 an închisoare corecțională, cu două zile izolare, într-o 
cameră întunecoasă de 1,30 pe 2 metri, în care era frig ca afară şi cu pământ pe jos 
care în permanenţă este ud. După 24 de ore deţinutul a început să se vaiete de frig, 
însă el a fost ţinut acolo două zile şi două nopţi fără pat mâncare şi apă. 


Despre maiorul Mraviov, fostul deţinut politic, colonelul Liviu Grigore, spu- 
nea : 


Cazul cu făcutul băii : te scotea afară în ger cu săpunul pe tine, dându-ţi termen 10 minute, 
apoi dădea apă rece de nu o puteai suporta şi ieşeai afară în curte (tot) cu săpunul pe 
tine [...]. La inspecţiile ce le făcea cu rezultatul băgării la carceră, în găurile (bolțile) 
zidurilor cetăţii. Te băga dezbrăcat, turna apă în găuri (carceră) ca să nu poţi sta jos. 
Umblau şobolanii prin găuri. Când ieşeai erai încovoiat, bolnav şi mulţi au şi murit. Te 
supuneau la fel de fel de motive inventate numai spre a te chinui [...]. Au fost cazuri 
când au zidit în zidurile cetăţii pe cei găsiţi vinovaţi. La o inspecţie ce a venit din 
Bucureşti, colonelul Dulgheru i-a dat ordin (maiorului Mraviov) să fie scoşi imediat 
(din carcerele zidite din găurile cetăţii) şi să dispară acest procedeu de a-i pedepsi pe 
deţinuţi (au fost dărâmate aceste carceri cu zidirea deţinuţilor)!. 


Mraviov este aminitit şi de scriitoarea Doina Jela în lucrarea Lexiconul negru : 


Pe acest Muraviov eu îl cunoşteam bine de la Aiud, unde condusese una din cele mai 
sălbatice percheziţii pe care am îndurat-o vreodată [...]. Într-una din zile [...], fiecare 
a fost obligat să-şi ia bocceaua cu nimicurile pe care le avea şi să iasă în faţa celularului. 
Ploua de două zile şi, cu tot caldarâmul, pe jos erau numai bălți cu apă şi noroi. Ni s-a 
ordonat mai întâi să ne dezbrăcăm la piele şi să înşirăm lângă zidul celularului 
îmbrăcămintea şi bocceaua ce ne aparţineau apoi să rămânem goi, drepţi, cu mâinile 
ridicate în sus. [...] Muraviov s-a înfuriat şi, răcnind ca ieşit din minţi, ne-a ordonat 
să ne culcăm pe jos şi să ne lipim cât mai aproape de pământ. Fiind dezbrăcaţi la piele, 
majoritatea oamenilor căutau să evite contactul cu bălțile şi noroiul de jos, sprijinindu-se 
pe mâini şi pe labele picioarelor, deci fiind doar aproximativ lungiţi faţă de cum ar fi 
vrut Muraviov. De aceea el a pus talpa cizmei sale pe spatele unuia dintre cei ce se aflau 
mai aproape de el şi a apăsat până când l-a lipit de pământ. Molipsiţi de exemplul lui, 
gardienii s-au luat la întrecere pe spinările noastre, şi-n câteva minute toţi eram una cu 
pământul, apa şi noroiul de pe jos?. 


A fost trecut în rezervă la 30 noiembrie 1954 prin ordinul MAI nr. 4393. 

Grade succesive: maior (iul. 1951). 

Pedepse : zece zile arest la domiciliu pentru lovirea deţinutului Hreşcu Segal 
(1951); „ordin observator” pentru folosirea deţinuţilor în interes personal (1952). 


1. Rodica Grigore, Să nu uităm eroii ! , Editura Arania, Braşov, 2007, p. 85. Penitenciarul Făgăraş 
Central a funcţionat în perioada 1948-1960 în Cetatea Făgăraşului, închisoarea fiind supranumită 
„Cetatea morţii”. La Făgăraş au fost întemnițați peste 3.500 de foşti jandarmi, SSI-işti, poliţişti 
etc., 165 dintre aceştia găsindu-şi aici moartea. 

2. "Theodor Duţi apud Doina Jela, Lexiconul negru... , ed. cit., pp. 189-190. 

MUNTEANU SEBASTIAN, căpitan. 
Activitatea profesională : ofiţer specialist principal III în Serviciul Asigurare 
Materială din DGP (mart. 1986). 


MUREŞAN TEODOR TEODOR, locotenent-colonel, d.p. nr. 
4983 (n. 23 febr. 1942, com. Sărmăşel/Sărmaş, jud. Cluj ; d. 11 aug. 
1989, mun. Bucureşti). 

Naţionalitatea : română. 

Originea şi apartenenţa socială : muncitor. 

Profesia de bază la încadrarea în MAI: jurist. 

Funcţii în organizații politice, de masă şi obşteşti: membru 
UTM din 1958 şi PCR din 1967; secretar al organizaţiei UTC din 
Penitenciarul Timişoara (1965). 

Studii civile : şapte clase în oraşul Gherla (1951-1957); Şcoala 
Medie „Ana Ipătescu” din Gherla, Liceul Teoretic din oraşul Doctor Petru Groza/ 
Ştei şi Şcoala Medie „Petru Maior” din Gherla (1 sept. 1958-1 iun. 1962); Facultatea 
de Drept, Universitatea din Bucureşti (1962-1969) ; curs postuniversitar, Specialitatea 
Criminologie, la Facultatea de Drept, Universitatea din Bucureşti (1978-1979) ; curs 
de perfecţionare, specialitatea educatori la Institutul Central de Perfecţionare a 
Personalului Didactic din Bucureşti (5 oct.-3 nov. 1978). 

Studii militare : curs de perfecţionare pentru cadre de conducere, profil Peniten- 
ciare, la Şcoala de Ofiţeri MAI nr. 2 Bucureşti, DGM (1962-23 aug. 1965). 

Studii politice: Universitatea Politică şi de Conducere de pe lângă Comitetul 
Municipal de Partid Bucureşti (1984-iun. 1988). 

Activitatea profesională : ofiţer prim de serviciu la Penitenciarul Timişoara (23 aug. 
1965-1 iul. 1966) ; profesor la Şcoala de Subofiţeri de Miliție Arad, UM 0644 Arad 
(1 iul. 1966-1 iul. 1968); profesor-şef la Şcoala Militară de Subofiţeri Penitenciare Jilava 
nr. 9, UM 0191 Bucureşti (1 iul. 1968-1 oct. 1973). După ce sediul Şcolii Militare de 
la Jilava s-a mutat la Hârşova (1 octombrie 1973), ofiţerul a fost transferat în aceeaşi 
funcţie la Şcoala Militară de Subofiţeri Penitenciare de la Hârşova, UM 0402 (1 oct. 
1973-1 oct. 1974); ofiţer instructor III la compartimentul învăţământ din Serviciul 
Cadre şi Învăţământ din DGP (1 oct. 1974-1 aug. 1977). Ca urmare a aplicării 
prevederilor Decretului nr. 225/1977, a fost numit profesor II şi apoi I la cursul de 
perfecţionare a cadrelor de penitenciare Bucureşti (1 aug. 1977-1 apr. 1982); ofiţer 
instructor I de cadre la compartimentul verificări (1 apr.-l aug. 1982) şi ofiţer 
specialist I la compartimentul învăţământ din Serviciul Cadre şi Învăţământ al DGP 
(1 aug. 1982-23 aug. 1988); profesor I la cursul de perfecţionare a cadrelor de 
penitenciare Bucureşti (23 aug. 1988-11 aug. 1989). 

S-a sinucis prin spânzurare în data de 11 august 1989 la domiciliul său din 
municipiul Bucureşti, pe fondul consumului excesiv de băuturi alcoolice şi al unor 
probleme conjugale. 

Grade succesive : locotenent (1965) ; locotenent-major (1969) ; căpitan (1974) ; 
maior (1980); locotenent-colonel (1986). 

Decorații: medalia „Meritul militar”, clasa I (1975) şi a II-a (1970); Ordinul 
„Meritul Militar”, clasa a III-a (1980). 


MUȘESCU ARCHIL ION 322 


Pedepse : „mustrare” pentru întârziere la program (1973); „mustrare” pentru 
lipsă de tact în timp ce se afla în misiune (1976); „mustrare scrisă pentru lipsă de 
tact în timp ce se afla în misiune”. În data de 7 noiembrie 1987 a fost în control la 
Penitenciarul Gherla, unde a vizionat împreună cu doi ofiţeri în camera de oaspeţi, 
pe un video împrumutat, un film de acţiune-comando, ceea ce a dus la „discuţii 
nefavorabile” la adresa ofițerului (1988). 


MUŞESCU ARCHIL ION, colonel, d.p. nr. 4754 (n. 3 oct. 
1934, mun. Bucureşti; d. 1989). 

Naţionalitatea : română. 

Originea şi apartenenţa socială: muncitor. 

Profesia de bază la încadrarea în MAI: frezor-matriţer. 

Funcţii în organizații politice, de masă şi obşteşti: membru 
UTM din 1949 şi PMR din 1955; membru în BOB al PMR din 
Comandamentul Diviziei 1 Mecanizate Bucureşti (1956-1957) ; 
locţiitor al secretarului de partid din Comitetul de Partid al DGP 
(1972-1973). 

Studii civile : patru clase la Şcoala de Băieți nr. 29 din Bucureşti (1941-1945); 
trei clase la gimnaziul Liceului Comercial nr. 4 „Carol I” din Bucureşti (1945-1948) ; 
Şcoala Profesională Electrotehnică „Electromagnetica”, Bucureşti (1948-1951) ; Şcoala 
Medie Serală Muncitorească nr. 1 MFA (1956-1958) şi Şcoala Medie Serală de 
Cultură Generală din Bucureşti (1964-1965). 

Studii militare : a intrat în armată voluntar la Şcoala Militară de Ofiţeri Infanterie 
nr. 4 din Ineu, UM 04395 (2 ian. 1953-9 nov. 1953) de unde a fost mutat, din pricina 
desființării unităţii, la Şcoala Militară Ofiţeri de Infanterie nr. 1 „Nicolae Bălcescu” 
din Sibiu, UM 04917 (9 nov. 1953-23 aug. 1955); cursul de perfecţionare a cadrelor 
de conducere pe profil Penitenciare la Şcoala de Ofiţeri MAI nr. 2 Bucureşti, DGM 
(sept. 1962-aug. 1963); Facultatea de Conducere Servicii din Academia Militară 
Generală (1966-aug. 1969). 

Activitatea profesională : frezor-matriţer la Uzina „Electromagnetica” din Bucureşti 
(1 sept. 1951-30 dec. 1952); comandant de pluton la Şcoala de Sergenţi MFA a 
Regimentului 3 Mecanizat! din cadrul Diviziei 37 Mecanizate „Tudor Vladimirescu- 
-Debreţin” (sept. 1955-2 mai 1956); adjutant al comandantului Diviziei 37 Meca- 
nizate „Tudor Vladimirescu-Debreţin” (2 mai 1956-11 nov. 1958); detaşat la 
Comandamentul Central al Gărzilor Muncitoreşti, în funcţia de instructor la coman- 
damentul GM, raionul „Nicolae Bălcescu” şi locţiitor şef de Stat-Major pentru 
asigurare materială la comandamentul GM, raionul „Tudor Vladimirescu” din Bucureşti 
(11 nov. 1958-1 ian. 1962). La desfiinţarea Gărzilor Muncitoreşti, în 1962, a fost 
mutat în aparatul central al DGPCM ; şef al Biroului Pregătire de Luptă din Serviciul 
Pază şi Regim al DGPCM (1 ian. 1962-15 febr. 1964); şeful Serviciului secretariat 
din DGPCM (15 febr. 1964-1 iun. 1966); şeful Serviciului Învăţământ din DGP 
(1 ian. 1968-1 dec. 1970); şeful Serviciului Pregătire Militară, Specialitate, Studii 


1. În unele file din dosar apare Regimentul 248 Mecanizat - Caracal. 


323 MUȘESCU ARCHIL ION 


şi Documentare din DGP (1 dec. 1970-1 febr. 1972); şef al Serviciului Asigurare 
Materială din DGP (1 febr. 1972-1 aug. 1977); ofiţer specialist principal I la 
Serviciul Asigurare Materială din DGP (1 aug. 1977-1 febr. 1978) ; şeful Serviciului 
Asigurare Tehnico-Materială, Financiară, CFI şi Sanitar din DGP (1 febr. 1978- 
-15 apr. 1981); ofiţer specialist principal II în Serviciul Economic din DGP (15 apr. 
1981). În 1981, şeful DGP, general-maior Emil Panaite îi propunea adjunctului 
ministrului de Interne, Romus Dima, trecerea în rezervă a colonelului Muşescu 
„datorită unor încălcări grave ale eticii profesionale. Deşi a fost sancţionat şi pe linie 
de partid, ofiţerul nu a înţeles că trebuie să-şi schimbe comportarea şi a comis în 
continuare abateri de aceeaşi natură, incompatibile cu calitatea de ofiţer”. A fost 
trecut în rezervă la 31 decembrie 1981 prin Decretul Prezidenţial nr. 307. 

Grade succesive : locotenent (1955) ; locotenent-major (1958) ; căpitan (1962) ; 
maior (1968); locotenent-colonel (1972); colonel (1979). 

Decorații : medalia „Meritul militar”, clasa a II-a (1958); medalia „În Serviciul 
Patriei Socialiste” (1963) ; medalia „A XX-a aniversare a eliberării Patriei” (1964) ; 
medalia „A XX-a aniversare a Zilei Forţelor Armate ale RPR” (1964) ; medalia „A 
XX V-a aniversare a eliberării Patriei” (1969) ; medalia „A 50-a aniversare a înfiinţării 
PCR” (1971); medalia „25 de ani de la proclamarea Republicii” (1972); Ordinul 
„Meritul Militar”, clasa a III-a (1970). 

Pedepse : a fost pedepsit de mai multe ori cu zile de arest la domiciliu, pentru 
întârzieri de la program şi pentru ţinută neregulamentară: „observare în scris” 
pentru că nu a urmărit executarea unor lucrări la termen (1964); „mustrare severă” 
pentru lipsuri în deschiderea cursului de perfecţionare cu subofiţerii de la Vadu Oii 
(1971); „mustrare scrisă” pentru folosirea, fără aprobare, a unui autoturism în 
timpul stării de necesitate instituită din cauza viscolului (1973) ; retragerea indemni- 
zaţiei de conducere pentru relaţii extraconjugale şi desărcinat, pe linie de partid, din 
funcţia de secretar adjunct al Comitetului de Partid din DGP (1972); „mustrare 
scrisă” pentru faptul că a multiplicat, la copiatorul unităţii, permise de liberă circulaţie 
(1973). 


N 


NAGY LUDOVIC BELA, locotenent-major, d.p. nr. 779 (n. P” 
27 mart. 1930, com. Corneşti, jud. Cluj). 

Naționalitatea : maghiară. 

Originea şi apartenenţa socială : ţăran mijlocaş. 

Profesia de bază la încadrarea în MAI: cizmar. 

Funcții în organizații politice, de masă şi obşteşti: membru 
UTM din 1948 şi PCR din 1947; membru ARLUS (1949); |E - 
secretar al organizaţiei PMR din comuna natală (1949); şef de [III 
sector la Secţia Organe Conducătoare de Partid din Comitetul $ 
Raional al PMR Gherla (dec. 1950-mai 1951). 

Studii civile : şapte clase în comuna natală (1943). 

Stagiul militar : Regimentul 8 Grăniceri Iaşi (mai-iul. 1951). 

Studii militare : Şcoala Militară de Ofiţeri Politici MAI Botoşani (iul.-oct. 1951). 

Studii politice : Şcoala de Partid de o lună de pe lângă Comitetul Raional al PMR 
Dej (dec. 1950-ian. 1951) ; Şcoala Serală de Partid de pe lângă Comitetul Raional al 
PMR Gherla (febr.-mai 1951). 

Activitatea profesională : ucenic şi lucrător la atelierul particular de cizmărie al 
patronului Matias Adalbert din comuna natală (iun. 1943-febr. 1950) ; vicepreşedinte 
al Comitetului provizoriu al comunei Corneşti (febr.-dec. 1950) ; ajutor şef la Secţia 
Organe şi Instructaj din Direcţia Politică a DGPCUM (oct. 195l-apr. 1952) ; locţiitor 
politic la Penitenciarul Gherla (apr.-18 nov. 1952); şef al Biroului Penitenciare din 
Regiunea MAI Autonomă Maghiară (18 nov. 1952-dec. 1953). Odată cu unificarea 
MAI cu MSS şi desfiinţarea Serviciului Penitenciare din MAI, Nagy Béla a fost mutat 
în funcţia de locţiitor comandant pentru pază şi regim (| ian. 1954-sept. 1955) şi 
comandant la Penitenciarul Cluj Tribunal (sept. 1955-30 iun. 1957). A fost trecut în 
rezervă ca necorespunzător la 30 iunie 1957 prin Ordinul MAI nr. 2157. 

Grade succesive : locotenent (1951) ; locotenent-major (1954). 

Decorații : medalia „Pentru servicii deosebite aduse în apărarea orânduirii sociale 
şi de stat” (1954). 

Pedepse : cinci zile de arest la garnizoană pentru pierderea unui exemplar din 
Ghidul soldatului şi sergentului pentru protecția împotriva armei atomice de către 
locţiitorul politic al unităţii, locotenentul Enyedi Nicolae (1955) ; „observare” pentru 
că nu a trimis rapoarte informative despre cum au întâmpinat cadrele din Penitenciarul 
Cluj Tribunal al II-lea Congres al PMR (1956). 

NAGY LUDOVIC IOSIF IONEL-GEZA, colonel, d.p. nr. 
2076 (n. 13 iun. 1930, com. Morlaca, jud. Cluj, d. 1993). 

Naţionalitatea : română. 

Originea şi apartenenţa socială : militar (tatăl a fost plutonier 
de jandarmi). 

Profesia de bază la încadrarea în MAI: lăcătuş mecanic. 

Funcții în organizaţii politice, de masă şi obşteşti: membru 
UAER (1947-1948); preşedintele UAER din Liceul Industrial 
Metalurgic din Oradea (1947-1948) ; activist extrabugetar la Secto- 
rul III UTM Oradea (1948-1950); membru UTM din 1948 şi 
PMR din 1956; membru în Comitetul Raional UTM Aiud (1955-1958). 

Studii civile : cinci clase în comuna Vădeni, judeţul Gorj (1936-1941) şi o clasă 
la Şcoala de Aplicaţie de pe lângă Şcoala Normală de Învăţători din Târgu-Jiu 
(1940-1942) ; trei clase la Gimnaziul Industrial, secţia ceramică, din comuna Vădeni, 
judeţul Gorj (1942-1945); Liceul Industrial Metalurgic din Oradea (1946-1948) şi 
Şcoala Medie Metalurgică din Oradea (1948-1950). A fost nevoit să întrerupă studiile 
medii din cauza încorporării în armată. Studiile liceale le va termina abia în 1965; 
Facultatea de Drept, fără frecvenţă, Universitatea din Bucureşti (1965-1971); curs 
postuniversitar, Secţia Criminologie la Facultatea de Drept, Universitatea din Bucureşti 
(1976). 

Stagiul militar : Batalionul 3 Pază Craiova (20 oct. 1950-apr. 1953). 

Studii militare : curs scurt la Şcoala Militară de Ofiţeri Pază MAI Câmpina 
(apr.-7 nov. 1953); curs de perfecţionare cadre de conducere, profil Penitenciare, la 
Şcoala de Ofiţeri MAI nr. 2 Bucureşti, DGM (sept. 1961-aug. 1962). 

Studii politice : curs de 45 de zile la Şcoala de Cadre a CC al UTM din Predeal 
(1949). 

Activitatea profesională : ucenic la un atelier mecanic particular din Oradea 
(1945-1946) ; brigadier voluntar pe Şantierul Naţional al Tineretului de la Salva 
Vişeu (iul.-aug. 1948) ; ajutor de comandant (7 nov. 1953-1 mart. 1954), comandant 
de pluton de pază (1 mart. 1954-1 apr. 1955), şef de grupă de pază (1 apr. 1955-1 iul. 
1956) şi ofiţer prim de serviciu la formațiunea 0622 Aiud (1 iul. 1956-1 febr. 1959); 
locţiitor comandant pentru pază şi regim la formațiunea 0600 Chilia Veche (1 febr. 
1959-1 nov. 1960). Pentru neraportarea la timp a unor evenimente negative, dar şi 
pentru evadarea a patru deţinuţi de drept comun, a fost retrogradat în funcţia de şef 
al Secţiei „Valea Arsului” din formațiunea 0972 Brad Musariu (1 nov. 1960-1 dec. 
1962); comandant de companie, profil Penitenciare, la CIOM Orăştie, UM 0117 
Orăştie, DGM (1 dec. 1962-1 dec. 1964). Ca urmare a desființării CIOM Orăştie în 
iarna anului 1964, Nagy a revenit în DGPCM în funcţia de locţiitor-şef la secţia 
Şcoală de Perfecţionare a Subofiţerilor de Penitenciare de la Jilava (1 dec. 1964-1 dec. 
1966) ; şef al secţiei Şcoli şi Cursuri din Serviciul Învăţământ al DGP (1 dec. 1966-1 iul. 
1968) ; şef al catedrei de pregătire militară la Şcoala Militară de Subofiţeri Peniten- 
ciare Jilava nr. 9, UM 0191 Bucureşti, DGP (1 iul. 1968-1 apr. 1971); şef al secţiei 
Pregătirea Cadrelor la Cursul de perfecţionare a subofiţerilor de penitenciare de la 
Vadu Oii, DGP (1 apr. 1971-1 febr. 1972) ; comandant al Şcolii Militare de Subofiţeri 
Penitenciare de la Hârşova, UM 0402 (1 febr. 1972-1 aug. 1973) ; instructor şi ofiţer 

specialist I în Serviciul Cadre şi Învăţământ din DGP (1 aug. 1973-1 aug. 1977). Ca 
urmare a aplicării prevederilor Decretului nr. 225 din 1977, Nagy a fost mutat pe 
aceeaşi funcţie în Serviciul Pază, Regim şi Evidenţă Operativă din DGP (1 aug. 
1977-1 apr. 1978). În aprilie 1978, cu ocazia înfiinţării Penitenciarului de Tineri 
Bucureşti, a fost numit în funcţia de locţiitor al comandantului pentru pază şi regim 
(1 apr. 1978-15 dec. 1979); locţiitor al comandantului pentru pază şi regim la 
Penitenciarul Bucureşti (15 dec. 1979-1 nov. 1981); ofiţer instructor I (1 nov. 1981-1 mai 
1983), ofițer specialist I (1 mai 1983-1 iun. 1989) şi ofiţer specialist principal II în 
Serviciul Pază, Regim şi Evidenţă Operativă din DGP (1 iun.-10 mart. 1990). 

Cumnatul lui Nagy era colonelul Mihai Fleşeru, fost comandant al Penitenciarelor 
Miercurea Ciuc (1957-1958) şi Sibiu (1957-1974). Nagy a fost trecut în rezervă la 
10 martie 1990 prin Ordinul MI nr. 11/01403. 

Grade succesive: sublocotenent (1953); locotenent (1955); locotenent-major 
(1958) ; căpitan (1963); maior (1969) ; locotenent-colonel (1975) ; colonel (1984). 

Decorații : Ordinul „Meritul Militar”, clasa I (1979). 

Pedepse : 14 zile de arest la garnizoană pentru consum de băuturi alcoolice în 
timp ce unitatea era în consemn cu ocazia zilei de 23 august (1957); suspendarea 
indemnizaţiei de comandă timp de trei luni pentru evadarea a trei deţinuţi (Dumitru 
Ştefan, Dinu Tudor şi Ciocan Ion) de pe punctul de lucru din strada Timonierului, al 
Penitenciarului Bucureşti. Deţinuţii lucrau la construcţia unui bloc de locuinţe, lucrare 
aflată în subordinea Consiliului popular al municipiului Bucureşti. Cei trei evadați au 
fost prinşi câteva zile mai târziu (1980). 


NAGY VASILE, locotenent-major. 
Activitatea profesională : inspector în Serviciul Inspecţii Speciale din DPLC (aug. 
1955). 


NĂSTASE GRIGORE, locotenent-colonel. 
Activitatea profesională : ofiţer în Serviciul Pază şi Regim din DGP (ian. 1978). 


NECOARĂ BĂDIN ANGHEL, maior, d.p. nr. 1702 (n. 23 
oct. 1923, com. Jirlău, jud. Brăila). 

Naționalitatea : română. 

Originea şi apartenenţa socială : ţăran sărac. 

Profesia de bază la încadrarea în MAI: agricultor. 

Funcţii în organizații politice, de masă şi obşteşti: membru 
PMR din 1954; secretar al organizaţiei de partid din secţia | 
Cazarmare, Serviciul Spate al DGPCM (1965). 

Studii civile : şapte clase în comuna natală (1930-1937); 
Şcoala Medie Muncitorească nr. 4 MAI din Bucureşti (1958- 
-1961). 

Stagiul militar : Regimentul 2 Pionieri Gardă Otopeni, Bucureşti (apr. 1944-dec. 
1946). În funcţia de ajutor de comandant de grupă a participat cu Batalionul 40 
Pionieri la luptele de pe frontul de vest. 

Studii militare: Şcoala de Subofiţeri Jandarmi Oradea (1 mart. 1947-1 mart. 
1948); Şcoala de Ofiţeri de Pază contra Incendiilor MAI (1 nov. 1952-13 sept. 
1953) ; Şcoala Militară de Ofiţeri Activi MAInr. 2, UM 0564 Bucureşti (1967-1968). 

Studii politice : Universitatea Serală de Partid (1966-1969). 

Activitatea profesională : agricultor în gospodăria părintească şi muncitor neca- 
lificat la construcţia liniei CFR Făurei-Tecuci (1937-1944) ; şef de patrulă la postul 
comunal de jandarmi „Ziduri” din Legiunea de Jandarmi Râmnicu Sărat (1 mart. 
1948-1 apr. 1949); gospodar de companie la Centrul de Instrucție nr. 3 Securitate 
Botoşani şi subofițer cu armătura la Compania de Armament Greu din Centrul de 
Instrucție nr. 11, Securitate Orăştie (1 apr.-15 oct. 1949); gospodar şi instructor la 
Compania a II-a Pompieri Bucureşti! (15 oct. 1949-1 ian. 1952) şi inspector raional 
la Grupul de Pompieri Bucureşti (1 ian.-l iul. 1952); gospodar la Secţia 4 Pompieri 
(1 iul.-l nov. 1952); ajutor pentru instruire la Secţia 4 Pompieri (13 sept. 
1953-1 oct. 1955) şi comandant al Secţiei 5 Pompieri din Grupul PCI Bucureşti-Oraş 
(1 oct. 1955-1 ian. 1958). Notarea de serviciu întocmită pe perioada 1 ian.-31 dec. 
1956 elogia activitatea profesională a ofițerului în acest interval de timp: 


Este comandantul secţiei a 5-a PCI Bucureşti. Cunoaşte mulţumitor atribuţiunile ce-i 
revin şi a căutat să se achite de îndeplinirea lor. Ofiţerul s-a ocupat de pregătirea de 
luptă şi politică a militarilor din subordine, reuşind să obţină rezultate satisfăcătoare. 
Intervenţia la incendii a secţiei a S-a a fost bună, reuşind să stingă incendiile pe locul 
găsit şi cu minimum de pagube. Comandantul a condus cu pricepere garda de intervenţie 
fiind exemplu de curaj şi bărbăţie în lupta cu focul?. 


La 1 ianuarie 1958 a fost mutat la cerere din Direcţia Pază Contra Incendiilor la 
Serviciul Aprovizionare şi Gospodărire din DGPCM ; ofiţer-inspector principal PCI 
(1 ian.-l sept. 1958), ofiţer tehnic auto (1 sept. 1958-1 oct. 1959), ofiţer-inspector 
prim (1 oct. 1959-1 apr. 1963) şi ofiţer de control PCI la secţia Cazarmare din 
Serviciul Spate al DGPCM? (1 apr. 1963-1 aug. 1967). După reorganizarea sistemului 
penitenciar din vara anului 1967, funcţia lui Nicoară a fost desfiinţată ; ofițer prim de 
serviciu la Penitenciarul Piteşti (1 sept. 1967-1 aug. 1968); comandant de companie 
(1 aug. 1968-28 iul. 1969) şi profesor la Şcoala Militară de Subofiţeri Penitenciare 
Jilava nr. 9, UM 0191 Bucureşti, DGP (1 oct. 1969-1 febr. 1972); ofiţer de serviciu 
la Penitenciarul Jilava (1 apr.-30 iun. 1972). A fost trecut în rezervă la 30 iunie 1972 
prin Ordinul MAI nr. 02420. 

Grade succesive : sergent-major (mart. 1948) ; sublocotenent (sept. 1953) ; locotenent 
(sept. 1955) ; locotenent-major (oct. 1958) ; căpitan (aug. 1963); maior (aug. 1969). 

Decorații : medalia „A XX-a aniversare a eliberării Patriei de sub jugul fascist” 
(1964); medalia „A XX-a aniversare a Zilei Forţelor Armate ale RPR” (1964); 


1. În perioada 1 aug.-l oct. 1950 a fost trimis la un curs de recalificare a cadrelor pentru a urma 
o şcoală de conducători auto din subordinea Direcţiei Pază Contra Incendiilor din MAI. 

2. Documentul este semnat de comandantul Grupului PCI Bucureşti-Oraş, locotenent-colonelul 
Nicoară Costică (cei doi ofiţeri nu sunt rude, apropierea dintre cele două nume este doar o 
simplă coincidenţă). 

3. În cursul anului 1965, ofiţerul a fost numit în funcţia de secretar al Comisiei pentru Rezolvarea 
Cererilor de Locuinţe din DGPCM. 

medalia „Meritul militar”, clasa I (1955) şi clasa a II-a (1954) ; Ordinul „În Serviciul 
Patriei Socialiste”, clasa a III-a (1963); Ordinul „Meritul Militar”, clasa a II-a 
(1968). 

Pedepse : cinci zile de arest la garnizoană pentru că nu a raportat cazurile deosebite 
din unităţi (ian. 1959); „mustrare severă la adresa ofiţerilor” pentru lipsă de 
preocupare în instruirea subordonaţilor (oct. 1969). 


NECŞULESCU GHEORGHE, locotenent-major. 
Activitatea profesională : ofiţer-instructor de cadre în Serviciul Cadre şi Invăţă- 
mânt din DGP (14 iul. 1982). 


NECULAICIUC GHEORGHE AUREL, locotenent-major, 
d.p. nr. 614 (10 ian. 1928, mun. Botoşani, jud. Botoşani). 

Naţționalitatea : română. 

Originea şi apartenența socială : muncitor. 

Profesia de bază la încadrarea în MAI : electrician. 

Funcţii în organizaţii politice, de masă şi obşteşti : membru 
PCR din 1946; activist în secţia Agitaţie şi Propagandă din § 
Sectorul PMR III Albastru „B”, Bucureşti (25 mai.-10 iun. É 
1949). 

Studii civile: patru clase la Şcoala nr. S$ de Băieți din 
Botoşani (1934-1938). În perioada în care a lucrat la Fabrica „Munca Textilă” din 
Bucureşti a dat examene de diferenţă, obţinând astfel diploma de absolvire a şapte 
clase. 

Studii militare : Şcoala de Educatori (Ofiţeri Politici) MAI nr. 2 din Oradea (sept. 
1949-1 nov. 1950). 

Studii politice : Şcoala Medie de Partid, de pe lângă Sectorul PMR III Albastru B 
din Bucureşti (febr.-24 mai 1949) ; Şcoala de Educatori a CC al UTM din Bucureşti 
(10 iun.-l iul. 1949). 

Activitatea profesională : a lucrat ca electrician cu tatăl său la diferiţi cetăţeni din 
Botoşani (1938-1943) ; salahor zilier la descărcatul vagoanelor prin triajul Bucureşti 
şi la diferiţi zidari din Bucureşti (1943-1945) ; ajutor de electrician la Fabrica „Munca 
Textilă” din strada Sadului nr. 35, Bucureşti! (1945-febr. 1949) ; educator la colonia 
de vară din comuna Vâlcele, judeţul Covasna, pendinte de Ministerul Muncii şi 
Prevederilor Sociale (1 iul.-l sept. 1949); locţiitor politic la Penitenciarul Cluj 
Tribunal (1 nov. 1950-mart. 1951); şef al Biroului Organizare Control şi Instructaj 
(mart.-oct. 1951) şi şef al Biroului Cultural şi ARLUS din Direcţia Politică a 
DGPCUM (oct. 1951-mart. 1952) ; locţiitor politic la Penitenciarul Galaţi (apr.-nov. 
1952) ; şef al Biroului Penitenciare din Direcţia Regională MAI Galaţi (nov. 1952-mart. 
1953) ; comandant la Penitenciarul Turnu Severin (mart. 1953-30 iun. 1956). Ca 
urmare a reducerilor de efective din MAI, la 30 iunie 1956 a fost trecut în rezervă 
prin Ordinul nr. 3270. 

Grade succesive : locotenent (nov. 1951); locotenent-major (?). 


1. În perioada 1946-1947 a urmat Conservatorul, secţia Artă dramatică. 


NEDELCU ION DUMITRU 330 


Pedepse : „observare scrisă” pentru că nu a raportat în ziua de 3 octombrie 1955 
felul în care s-au desfăşurat pregătirea şi sărbătorirea zilei de 2 octombrie 1955 (oct. 
1955); „mustrare scrisă” pentru nerespectarea unui ordin DPLC (dec. 1955). 


NEDELCU ION DUMITRU, colonel, d.p. nr. 2087 (n. 26 febr. 1931, sat 
Pasărea, com. Brăneşti, jud. Ilfov). 

Naţionalitatea : română. 

Originea şi apartenenţa socială : muncitor. 

Profesia de bază la încadrarea în MAI: tehnician silvic. 

Funcţii în organizații politice, de masă şi obşteşti: membru UTC din 1947 şi 
PMR din 1960; secretar al Organizaţiei de Bază UTC din Penitenciarul Văcăreşti 
(1962-1965) ; secretar al Organizaţiei de Partid din Penitenciarul Bucureşti (1979). 

Studii civile: şapte clase în comuna natală (1938-1944); Şcoala Profesională 
Silvică din comuna Gurghiu, judeţul Mureş (1947-1950) şi Şcoala Medie Tehnică 
Silvică Timişoara (1950-1952). 

Studii militare : Şcoala Militară de Ofiţeri Pază MAI Câmpina (1 nov. 1952-febr. 
1954). În februarie 1954, această şcoală s-a desfiinţat, iar elevul Nedelcu a fost mutat 
la Şcoala de Ofiţeri Lagăre şi Penitenciare Sibiu, DLCM, UM 0818 (febr.-l iun. 
1954); curs de perfecţionare la Şcoala de Perfecţionare Ofiţeri şi Sergenţi Jilava, 
DGPCM (1959-mart. 1960) ; curs de reciclare (1975). 

Studii politice : Facultatea de Economie, Academia „Ştefan Gheorghiu”, cursuri 
fără frecvenţă (1970-1975); Universitatea Serală de Marxism-Leninism (1967-1970). 

Activitatea profesională : agricultor în gospodăria părintească (1944-1947). După 
absolvirea şcolii de ofiţeri a fost repartizat la formațiunea 0957 Dăeni unde a îndeplinit 
următoarele funcţii : planificator tehnic şi şef al Biroului Aprovizionare şi Desfacere 
din Gospodăria Anexă MAI Salcia! (1 iun. 1954-30 iun. 1956), ofiţer prim de 
serviciu la Secţia „Piatra Frecăţei” (30 iun. 1956-1 mai 1957), şef al Secţiei de 
Deţinere „Strâmba”? (1 mai-l dec. 1957) şi şef al Secţiilor „Piatra Frecăţei” şi 
„Grădina” (1 dec. 1957-1 sept. 1961). În perioada în care a fost comandant la Secţia 
„Grădina”, Dumitru Nedelcu participa personal la bătaia deţinuţilor. Astfel, prin 
nota-raport cu numărul 019770 din 5 iunie 1961, directorul general al DGPCM, 
colonelul Vasile Lixandru, îl informa pe adjunctul ministrului de Interne, general- 
-locotenent Gheorghe Pintilie, că în urma unor controale efectuate la formațiunea 
Ostrov au fost identificate abuzuri, cu privire la aplicarea de pedepse disciplinare 
deţinuţilor, în toate secţiile coloniei. În notă, se precizează că la Secţia „Grădina” 
comandantul Dumitru Nedelcu „aplică în fiecare seară pedepse corporale deţinuţilor 


1. Un referat de cadre nedatat, întocmit de Serviciul Cadre al DGPCM, îl descrie pe Nedelcu ca 
fiind un ofiţer devotat MAI: „În funcţiile deţinute s-a achitat în mod conştiincios de sarcinile 
ce i-au revenit, executând la timp şi în bune condițiuni lucrările încredințate. În timpul 
inundaţiilor din 1955-1956, nu şi-a precupeţit timpul său liber, muncind zi şi noapte pentru a 
salva bunurile unităţii”. Referatul este semnat de locţiitorul directorului general al DGPCM, 
colonelul Constantinescu Marin, locţiitorul directorului general pentru munca politică, maiorul 
Pietraru Mircea, şi şeful Serviciului Cadre din DGPCM, locotenent-colonelul Stanciu Nicolae. 

2. Nedelcu a fost numit şef al Secţiei „Strâmba” în locul locotenentului Bălan Ioan, retrogradat din 
cauza provocării unui scandal împreună cu colegul său, locotenentul Marfiuc Mihai. 

pentru cele mai mici abateri”, precum lovituri cu vâna de bou peste fesele, tălpile şi 
palmele deţinuţilor. De asemenea, se menţionează că, înfuriat, comandantul începea 
să-i lovească pe deţinuţi cu pumnii şi picioarele peste faţă şi că la aceste bătăi 
participau şi cadrele formaţiunii! ; ofiţer-inspector principal în Serviciul Pază şi 
Regim din DGPCM (1 sept. 1961-febr. 1962); ofiţer prim de serviciu operativ cu 
pregătirea militară la Penitenciarul Văcăreşti (1962-iun. 1966); ofiţer-instructor I 
învăţământ la Serviciul Învăţământ din DGP (1 iun. 1966-1969) şi ofiţer specialist I 
în Serviciul Pregătire Militară şi de Specialitate, Studii şi Documentare din DGP 
(1969-dec. 1970) ; locţiitor al comandantului pentru pază şi regim (dec. 1970-1 mai 
1975) şi locţiitor al comandantului pentru servicii la Penitenciarul Văcăreşti, Bucureşti 
(1 mai 1975-1980). 

Unul dintre fraţii lui Nedelcu, Tudorache I. Constantin, născut la 10 august 1926, 
de profesie strungar în fier, a lucrat în anii '50-'60 la Direcţia Cadre a MAI, având 
gradul de maior de Securitate. Informaţiile din dosarul personal al lui Nedelcu 
Dumitru se opresc la anul 1975. Un singur document se mai păstrează după anul 
1975, şi anume „Fişa Jurământului militar pentru cadrele militare” a colonelului 
Nedelcu Dumitru, depusă la 18 aprilie 1990 la UM 0400, la sediul DGP?. 

Grade succesive : locotenent (1954) ; locotenent-major (1957) ; căpitan (1960) ; 
maior (1965); locotenent-colonel (1971); colonel (?). 

Decorații: medalia „În Serviciul Patriei Socialiste”, clasa I (1963) ; medalia 
„A XXV-a aniversare a eliberării Patriei” (1969); medalia „A 50-a aniversare a 
înfiinţării PCR” (1971) ; medalia „25 de ani de la proclamarea Republicii” (1972) ; 
medalia „30 de ani de la eliberarea României de sub dominaţia fascistă” (1974) ; 
Ordinul „Meritul Militar”, clasa a III-a (1969) şi clasa a II-a (1974). 

Pedepse : cinci zile de arest la garnizoană pentru subminarea autorităţii coman- 
dantului (1955) ; cinci zile de arest la garnizoană pentru slabă activitate (1957) ; două 
zile de arest la domiciliu pentru neexecutarea ordinelor la termen (1958) ; zece zile 
de arest la garnizoană pentru izbucnirea unui incendiu în noaptea de 28/29 noiembrie 
1958 la barăcile cadrelor din cadrul Secţiei „Grădina” (1958) ; cinci zile de arest la 
garnizoană pentru superficialitate în executarea ordinelor (1958) ; „avertisment că nu 
corespunde pe deplin funcţiei ce ocupă” pentru o serie de nereguli constatate la un 
control al DGPCM, la Secţia „Grădina” din formațiunea 0957 Ostrov (1960) ; cinci 
zile de arest la garnizoană pentru că a abuzat în mod nepermis în aplicarea unor 
pedepse deţinuţilor din Secţia „Grădina” (1961) ; cinci zile de arest la garnizoană 
pentru că nu a informat la timp conducerea DGP de pierderea unor documente 
(1962) ; „mustrare” pentru două evadări (1974). 


NEGOESCU ŞTEFAN, maior. 

Activitatea profesională: şef al Serviciului Pază din DGPCUM (iul. 1951); 
directorul Direcţiei Pază şi Regim din DGPCUM (29 aug. 1951). 

Grade succesive : maior (iul. 1951). 


Arhiva ANP, fond Secretariat, dosar nr. 1/1961, vol. II, ff. 147-148. 
2. Din alte dosare de cadre, am aflat că între anii 1986 şi 1989 colonelul Nedelcu Dumitru a fost 
şeful Serviciului Asigurare Tehnico-Materială din DGP. 


Pe 

NEMEȘ I. IOSIF, angajat civil, d.p. nr. 730 (n. 28 ian. 1911, com. Ditrău, jud. 
Harghita ; d. 1986). 

Naţionalitatea : română. 

Funcții în organizaţii politice, de masă şi obşteşti : membru PCAR din ilegalitate (?). 

Studii civile: şcoala elementară şi Liceul Industrial (trei clase). 

Stagiul militar : Regimentul 22 Infanterie (1933). 

Activitatea profesională : tâmplar la Fabrica „Rossler” şi la Atelierul „Hirtsch” 
din Bucureşti (1938-1940) ; arestat pentru activitate politică (1941-1944) ; director al 
Penitenciarului Oradea-Mare (1 apr. 1945-1 febr. 1949). Într-o declaraţie dată la 
Oradea în 15 octombrie 1948, Nemeş povesteşte despre Pop Filimon, prim-gardian la 
Penitenciarul Oradea-Mare : 


Dimineaţa la deschidere stătea în faţa coridorului cu ciomagul în mână şi lovea cum 
venea deţinuţii afară, fără niciun motiv. Aceasta am observat prin geam. Bătea, lovea 
fără niciun motiv, avea darul de beţie în fiecare zi, în serviciu era nepunctual, 
neconştient (...). Au fost deţinuţi de drept comun aici la Oradea care au făcut pedeapsă 
la Aiud când sus-numitul era prim-gardian la Aiud, că era un bătăuş şi îi bătea în 
special pe deţinuţii politici/pe comunişti. Am fost chemat la cadre anul trecut în 
privinţa atitudinii pe care a avut el la Aiud. Tovarăşul Moţ ma întrebat dacă îl cunosc 
pe acest prim-gardian Pop Filimon, de atitudinile trecutului, întrucât a fost recunoscut 
de un tovarăş de la centru, care spunea că el, Pop Filimon, era un bătăuş care bătea pe 
deţinuţii politici până la sânge. 


A fost inspector şi inspector-şef al Serviciului Inspecţii al DGP (1 febr. 
1949-1 oct. 1950). Cât timp a deţinut această funcţie s-a implicat cu zel în procesul 
de reeducare de la Penitenciarul Piteşti, participând personal la schingiuirile care au 
avut loc aici în 1949 şi 1950. Deţinutul Eugen Ţurcanu, unul dintre liderii studenţilor 
reeducaţi de la Piteşti, declara la interogatoriul său din 19 aprilie 1954: „De la dl. 
Inspector Nemeş Iosif am primit ordinul de a organiza din punct de vedere aduv. 
Camera 4 secţia spital (locul în care au început în noaptea de Crăciun a anului 1949 
torturile asupra deţinuţilor politici - n.n.) unde urmau să fie introduşi din cei ce-şi 
făcuseră demascările pentru a putea primi Cărţi şi să aibe plimbare. Dl. Inspector 
Nemeş I. a asistat în mai multe rânduri la unele ordine ce mi le dădea di. Dumitrescu 
(Alexandru Dumitrescu, directorul Penitenciarului Piteşti - n.n.)”!. De asemenea, 
Ţurcanu a declarat la interogatorii că s-a întâlnit în mai multe rânduri cu inspectorii 
DGP Nemeş Iosif şi Sepeanu Tudor şi, stând de vorbă cu ei „între patru ochi”, 
aceştia i-au cerut să obţină de la deţinuţi, prin mijloace violente, informaţii în 
legătură cu activitatea depusă în afara penitenciarului. 

Pedepse : pierderea salariului pe o zi, pentru neglijenţă în serviciu (1948). 


NEMES ŞTEFAN, locotenent-major. 
Activitatea profesională : locţiitor politic la Şcoala de Ofiţeri Lagăre şi Peniten- 
ciare Sibiu, DLCM, UM 0818 Sibiu (23 dec. 1953). 


1. Memorialul ororii. Documente ale procesului reeducării din închisorile Piteşti, Gherla, Editura 
Vremea, Bucureşti, 1995, p. 108. 

NICA BUNEA VASILE, locotenent-colonel, d.p. nr. 1680 (n. 29 oct. 1920, 
mun. Titu, jud. Dâmboviţa). 

Naționalitatea : română. 

Originea şi apartenența socială : muncitor. 

Profesia de bază la încadrarea în MAI: tâmplar. 

Funcţii în organizații politice, de masă şi obşteşti: membru PCR, ARLUS şi 
Crucea Roşie din 1946. 

Studii civile : cinci clase în comuna natală (1928-1933); două clase industriale 
(ucenicie) la Târgovişte (1934-1936) ; două clase la Şcoala Medie nr. 2 din Bucureşti 
(1956-1958); Şcoala Medie Muncitorească nr. 4 din Bucureşti (1958-1961). 

Stagiul militar : în martie 1939 a plecat voluntar la Regimentul 2 CFR Chitila. 
După terminarea stagiului de voluntar (1942), a fost menţinut concentrat la Regimen- 
tul 3 CFR Sibiu (1942-iul. 1945). A luptat în al Doilea Război Mondial pe ambele 
fronturi. 

Studii politice : Şcoala de Partid de trei luni la Comitetul Raional PCR „Griviţa 
Roşie” (1950) ; Şcoala de Partid de un an a Comitetului Orăşenesc PMR Bucureşti 
(15 sept. 1952-15 iul. 1953). 

Activitatea profesională : ucenic de tâmplar la Atelierul „lancu Besnoiu” din 
Târgovişte (oct. 1933-1 oct. 1937); tâmplar la Secţia 10 Linii CFR Titu (1938-mart. 
1939); muncitor la Revizia de Vagoane Bucureşti-Triaj, sector 8 (15 febr. 1946-1 iul. 
1951); a fost scos din producţie şi trimis activist de partid la Organizaţia PMR, 
sector 8 „Griviţa Roşie” (1 iul. 1951-15 sept. 1952); şeful Biroului Folosirea Forţelor 
de Muncă şi Repartizări din Serviciul Evidenţă Deținuți al DLCM (23 aug. 1953-1 nov. 
1954) ; locţiitor al şefului Serviciului Evidenţă Deţinuţi din DPLC (1 nov. 1954-30 
iun. 1956). Ca urmare a reducerilor de efective din 30 iunie 1956, a fost trecut în 
rezervă, însă a rămas în MAI ca angajat civil până la 1 iunie 1957, când va fi 
rechemat în rândul cadrelor active cu gradul de locotenent-major ; şef de birou şi 
şef al secţiei Control şi Îndrumare din Serviciul Evidenţă Deţinuţi al DGPCM/DGP 
(1 iul. 1956-1 febr. 1972). La mijlocul anilor '60, conducerea Securităţii a demarat 
o serie de investigaţii pentru a afla numărul deţinuţilor care nu se mai aflau în 
unităţile de detenţie ale MAI, ca urmare a execuţiei lor sau a morţii în detenţie ori în 
urma torturilor sau a regimului aspru de viaţă aplicat, dar care încă figurau în 
evidenţele DGPCM. Unul dintre ofiţerii implicaţi în această operaţiune din partea 
DGPCM a fost şi Nica Vasile, cel care a semnat şi a înregistrat la primării numeroase 
certificate de deces ale mai multor deţinuţi dispăruţi cu câţiva ani în urmă. Rudele 
acestor deţinuţi nu mai primiseră nicio veste de la aceştia de ani de zile, autorităţile 
comuniste considerând respectivele cazuri strict secrete. În 1957, Nica Vasile a 
fost cel care a semnat certificatele de deces a şapte partizani anticomunişti 
bănăţeni, condamnaţi pe 25 iunie 1949 la diferite termene de detenţie şi executaţi de 
Securitate, în acelaşi an, pe drumul dintre Penitenciarul Gherla şi Securitatea din 
Timişoara. De asemenea, Nica a înregistrat şi decesele a 16 partizani anticomunişti 
dobrogeni asasinați în noaptea de 9/10 martie 1950, în timp ce se îndreptau către 
Securitatea din Timişoara cu un vagon-dubă. Acelaşi personaj a semnat şi actele de 
deces ale deţinuţilor politici închişi la începutul anilor '50 la Penitenciarul Sighet 

Principal!. Pentru ca această operaţiune să aibă şi acoperire juridică, MAI a iniţiat un 
proiect de decret pentru completarea articolului 35 din Decretul nr. 272/1950, 
referitor la actele de stare civilă, republicat în Buletinul Oficial al MAN a RPR, 
nr. 15 din 13 iunie 1955. Astfel, la 6 mai 1957 Prezidiul MAN a RPR a adoptat 
Decretul nr. 200 (nepublicat) care cuprindea textul vechi al articolului nr. 35 completat 
cu un aliniat nou, care prevedea că MAI putea să întocmească actele de deces pentru 
acei deţinuţi pentru care declaraţia de moarte nu s-a făcut la locurile de deţinere la 
data decesului: „declaraţia de moarte nu s-a făcut până la data prezentului decret ; 
în aceste cazuri declaraţia şi întocmirea actelor se face potrivit instrucţiunilor Ministe- 
rului Afacerilor Interne” (Prezidiul MAN nu a fost de acord ca în textul decretului cu 
articol unic să apară cuvintele „locurile de deţinere pentru deţinuţi”, aşa cum pro- 
pusese MAI-ul)?. 
Într-o notă-raport adresată conducerii DGPCM, căpitanul Nica declara : 


În anii 1954-1955 am primit ordin să mă ocup de clarificarea unor deţinuţi CR şi DC 
care au decedat în anii 1948-1950 şi nu au fost înregistrate decesurile la Sfaturile 
Populare, nefiind ordin în acest sens din partea organelor superioare. Aceste lucrări au 
fost executate în bune condițiuni, cu excepţia deţinutului Brătianu I.C. Constantin, care 
a decedat la 20 august 1950 în penit. Sighet. Întocmindu-se certificatul de deces, cu 
datele de mai sus şi predat soţiei celui decedat, aceasta a refuzat să primească acest 


1. Dorin Dobrincu (ed.), Listele morții. Deținuți politici decedați în sistemul carceral din România 
potrivit documentelor Securităţii, Editura Polirom, Iaşi, 2008, pp. 55-57. 

2. În expunerea de motive care însoţeşte Decretul nr. 200/1957, generalul-colonel Alexandru 
Drăghici se adresa colegilor săi din Consiliul de Miniştri rugându-i formal să emită HCM de 
adoptare a proiectului de decret: „În penitenciarele şi coloniile de muncă ale Ministerului 
Afacerilor Interne, au murit în cursul anilor 1947-1955 un număr de deţinuţi, fie de moarte 
naturală, fie prin executarea unor sentinţe judecătoreşti de condamnare la moarte. Datorită 
condiţiilor politice existente în acea perioadă s-a considerat inoportună oficializarea unora dintre 
aceste cazuri, mai ales că printre cei în cauză se găseau şi unele elemente care au avut un anumit 
rol politic în timpul regimului burghezo-moşieresc. Din această cauză, moartea acestora nu a 
fost înregistrată la Comitetele executive ale sfaturilor populare ale locului unde s-a produs 
moartea, conform dispoziţiilor Decretului nr. 272/1950, referitor la actele de stare civilă. Ca 
urmare a acestei situaţii, Ministerul Afacerilor Interne are o serie de greutăţi generate de 
numeroase cereri ale familiilor celor în cauză, care cer certificatele constatatoare ale morţii, în 
vederea reglementării unor succesiuni, încheieri de căsătorii etc, În prezent socotim că se poate 
face oficializarea morţii acestei categorii de condamnaţi şi eliberarea către familile lor a 
certificatelor constatatoare a morţii. Însă înregistrarea morţii în registrele de stare de civilă nu 
se mai poate face astăzi, deoarece Decretul nr. 272/1950 care reglementează problema actelor de 
stare civilă prevede înregistrarea morţii la data survenirii acesteia, iar posibilitatea întocmirii 
ulterioare a actelor de stare civilă o permite numai în anumite condiţii, potrivit cărora Comitetele 
executive ale sfaturilor populare nu pot înregistra moartea condamnaților în cauză. Pentru 
reglementarea acestei situaţii, vă prezint alăturatul proiect de decret pentru completarea art. 35 
din Decretul nr. 272 din 30 decembrie 1950, referitor la actele de stare civilă, republicat în 
Buletinul oficial al Marii Adunări Naţionale a Republicii Populare Române, nr. 15 din 13 iunie 
1955, în sensul că se poate face în prezent întocmirea actelor de moarte pentru acei deţinuţi 
pentru care declaraţia de moarte nu s-a făcut de locurile de deţinere, la data decesului, cu care 
dacă sunteţi de acord vă rog a-l adopta”. ANIC, fond Consiliul de Stat - Decrete, mapa 6, ff. 73-82 
(Decretul nr. 200 din 6 mai 1957). 

certificat de deces pe motivul că nu este a-l soţului ei şi că acesta este vărul soţului ei, 
care a decedat la Spitalul Colțea Bucureşti la 21 ianuarie 1956 şi înregistrat la Sfatul 
Popular Nicolae Bălcescu la nr. 95/956. Deplasându-mă din nou la penit. Sighet şi 
stând de vorbă cu fostul comandant Ciolpan Vasile, ne-a spus că întradevăr a avut în 
penit. Sighet doi deţinuţi cu numele Brătianu I.C. Constantin şi nu poate preciza care 
din ei a decedat la 20 august 1950, deoarece nu avea o situaţie clară a acestor deţinuţi, 
cu toate datele de stare civilă, fiind trecuţi numai pe un tabel nominal care cuprindea 
decât numele şi pronumele acestor deţinuţi. Tov. Ciolpan Vasile ne declară că întradevăr, 
la data de 14 sau 20 august 1950, a decedat deţinutul Brătianu I.C. Constantin în vârstă 
de circa 80-85 ani. În urma celor verificate la Spitalul Colțea s-a găsit înregistrat 
decesul celuilalt Brătianu I.C. C-tin, la data de 21.01.1956. Deci certificatul întocmit 
nu corespunde realităţii, urmând să i se întocmească şi acestui deţinut certificatul de 
deces după apariţia decretului. Raportez acest caz, deoarece Direcţia Secretariat (a 
MAI - n.n.) ne face cunoscut să comunicăm care este situaţia acestui deţinut, de nu i 
s-a eliberat certificatul de deces!. 


În cele din urmă, soţia fostului om politic liberal, Adina Brătianu, a primit 
„certificatul de moarte, seria Ma, nr. 951.188” în data de 15 noiembrie 1961; 
instructor I la Serviciul Evidenţă Deținuți din DGP (1 febr. 1972-31 mart. 1973). A 
fost trecut în rezervă la 31 iulie 1973 prin Ordinul MAI nr. 01855. 

Grade succesive : locotenent-major (1953, 1957) ; căpitan (1958); maior (1962) ; 
locotenent-colonel (1968). 

Decorații : medalia „Eliberarea de sub jugul fascist” (1954); medalia „Pentru 
servicii deosebite aduse în apărarea orânduirii de stat” (1959); medalia „40 de ani 
de la înfiinţarea PCR” (1961); medalia „În Serviciul Patriei Socialiste”, clasele I şi a 
II-a (1963) ; medalia „A XX-a aniversare a eliberării Patriei” (1964); medalia „A 
XX-a aniversare a Zilei Forţelor Armate ale RPR” (1964); medalia „A XXV-a 
aniversare a eliberării Patriei” (1969) ; medalia „A 50-a aniversare a înfiinţării PCR” 
(1971) ; Ordinul „Pentru servicii deosebite aduse în apărarea orînduirii sociale şi de 
stat”, clasa a III-a (1964) ; Ordinul „Meritul Militar”, clasa a III-a (1969). 

Pedepse : cinci zile de arest la garnizoană pentru lipsă de control asupra executării 
lucrărilor de către subalterni (1957). În cursul anului 1960 a dat un telefon necifrat 
la Penitenciarul Vlădeni, fiind sancţionat cu „mustrare scrisă” pentru nerespectarea 
instrucţiunilor cu privire la transmiterea notelor telefonice (1960). 


NICHIFORIU DUMITRU, locotenent. 
Activitatea profesională : şef de secţie în DGPCUM (1 nov. 1951); inspector în 
Corpul de Control Administrativ al DGP/DGPCUM (1 nov. 1951-?). 


NICOLAE MARIN, locotenent-major. 

Activitatea profesională : şeful Biroului Organizare şi Instructaj din Serviciul 
Politic al DLCM (1954) ; şeful Biroului Evidenţă din Serviciul Evidenţă al DGPCM 
(aug. 1958, febr. 1959). 


1.  Notă-raport nr. 13694 din 30 mai 1960 a căpitanului Nica Vasile, şef al secţiei Control şi 
Îndrumare din Serviciul Evidenţă Deţinuţi al DGPCM. AANP, fond Secretariat, dosar nr. 1/ 
1961, f. 128. 

NICULESCU JANA, colonel. 
Activitatea profesională : ofiţer în aparatul central al DGP (1988). 


NICULESCU MARIA, angajat civil. 
Activitatea profesională : medic în DGPCM (nov. 1965, apr. 1967). 


NISTOR NISTOR MIRCEA, căpitan. 
Activitatea profesională: şeful Serviciului Financiar CFI din DPLC/DGPCM 
(aug. 1955, 1956, 1957, 10 nov. 1962, mart. 1963). 


NIŢĂ DUMITRU ION, colonel, d.p. nr. 1972 (n. 4 nov. 
1924, com. Smeura, jud. Argeş). 

Naţionalitatea : română. 

Originea şi apartenenţa socială : ţăran sărac. 

Profesia de bază la încadrarea în MAI: ospătar. 

Funcţii în organizații politice, de masă şi obşteşti: membru 
UTM din 1948 şi PMR din 1955; membru în Comitetul de 
Partid din Penitenciarul Văcăreşti (1970). 

Studii civile: cinci clase în comuna natală (1931-1936) şi 
două clase la Liceul „Sfântul Sava” din Bucureşti, fără frecvenţă 
(1955-1957); Şcoala Medie nr. 4 din Bucureşti (1960). 

Stagiul militar : Regimentul 5 Infanterie Voluntari Câmpulung Muscel din Divizia 
„Horia, Cloşca şi Crişan”, Legiunea de Jandarmi Timişoara, Batalionul 2 Jandarmi 
Târgu Ocna şi Casa Jandarmeriei „Vasile Roaită” (10 sept. 1946-15 nov. 1948). 

Studii militare : curs scurt la Şcoala de Gardieni cu Sarcini Speciale de la Jilava 
(nov. 1950) ; cursul de ofiţeri penitenciare la Şcoala de Cadre Profesionale Jilava din 
DGPCUM (apr.-nov. 1951); curs de perfecţionare pentru cadre de conducere, profil 
Penitenciare, la Şcoala de Ofiţeri MAI nr. 2 Bucureşti, DGM (sept. 1960-aug. 
1961) ; cursul scurt de perfecţionare a pregătirii cadrelor cu funcţii de conducere din 
MAI de la Dumbrăviţa (1970). 

Activitatea profesională : agricultor în gospodăria părintească (1936-1938 şi oct. 
1948-ian. 1950) ; băiat de prăvălie la cârciuma patronului Huţanu Chirică (1938-1940) 
şi Magazinul de Sticlărie „Ozis Gold” din Piteşti (1940-1942) ; picol la restaurantul 
patronului Gogu Vasiliu din strada Filiti nr. 8 (1942-1945) şi la Restaurantul „Ion 
Proca” din strada Carol Davila nr. 62, Bucureşti (1945-1946); gardian la Peniten- 
ciarul Piteşti (15 ian. 1950-apr. 1951); instructor în Direcţia Pază şi Regim a 
DGPCUM şi în Serviciul Pază şi Regim al DLCM (7 nov. 1951-30 nov. 1954); 
locţiitor al comandantului pentru pază şi regim la Colonia de muncă Baia Sprie/ 
formațiunea 0627 (30 nov. 1954-1 apr. 1955); inspector principal şi instructor în 
secţia Regim din Serviciul Pază şi Regim al DPLC/DGPCM (1 apr. 1955-sept. 
1960) ; locţiitor al comandantului pentru pază şi regim la Colonia de muncă Giurgeni/ 
formațiunea 0319 (1 sept. 1961-15 dec. 1963). Din cauza îmbolnăvirii cu hepatită a 
fost readus în aparatul central al direcţiei în funcţia de ajutor al ofițerului de control 
în Serviciul Pază şi Regim din Direcţia Pază a DGPCM/DGP (1 ian. 1964-1 mai 
1968); comandant al Secţiei „Periş” (1 mai 1968-1 ian. 1973) şi comandant al 

Secţiei „Rahova” din Penitenciarul Văcăreşti, Bucureşti (1 ian.-l aug. 1973); 
comandant al secţiei de deţinere a Spitalului Penitenciar Bucureşti (1 aug. 1973- 
-15 iun. 1977). La această subunitate asigura paza, supravegherea şi escortarea deţinu- 
tilor bolnavi. A fost trecut în rezervă la 15 iunie 1977 prin Ordinul MI nr. 02059. 

Grade succesive: gardian (1950); miliţian (iul. 1951); sublocotenent (nov. 
1951) ; locotenent (1953) ; locotenent-major (1956) ; căpitan (1959) ; maior (1964) ; 
locotenent-colonel (1970) ; colonel (1977). 

Decorații : medalia „Pentru servicii deosebite aduse în apărarea orânduirii sociale 
şi de stat” (1958) ; medalia „În Serviciul Patriei Socialiste”, clasa I (1963) ; medalia 
„A XX-a aniversare a Zilei Forţelor Armate ale RPR” (1964) ; medalia „A XXV-a 
aniversare a eliberării Patriei” (1969) ; medalia „A 50-a aniversare a înfiinţării PCR” 
(1971) ; medalia „25 de ani de la proclamarea Republicii” (1972) ; medalia „30 de 
ani de la eliberarea României de sub dominaţia fascistă” (1974) ; Ordinul „În Serviciul 
Patriei Socialiste”, clasa a III-a (1964); Ordinul „Meritul Militar”, clasa a II-a 
(1971). 

Pedepse : „prevenire” pentru că a adormit în post (1950); trei zile de arest la 
garnizoană pentru că în ziua de 23 noiembrie 1960, în timp ce dădea o lucrare de 
control, a fost prins copiind (dec. 1960) ; două zile de arest la domiciliu pentru că nu 
a urmărit executarea unei lucrări în timpul ordonat (1962); cinci zile de arest la 
domiciliu pentru lipsuri în activitatea de locţiitor pentru pază şi regim (1963); 
„observare scrisă” pentru lipsuri în muncă (1964) ; „avertisment că nu corespunde pe 
deplin funcţiei” pentru că nu a verificat mai atent condamnaţii puşi să lucreze în 
sistemul supravegherii fără pază, fapt ce a condus la evadarea unui deţinut (1970) ; 
trei zile de arest la domiciliu pentru lipsă de îndrumare şi control (1976). 


NIŢOIU MARIN IOAN, căpitan, d.p. nr. 1606 (n. 11 sept. 
1920, com. Răcari, jud. Dâmboviţa). 

Naţionalitatea : română. 

Originea şi apartenenţa socială: ţăran sărac. 

Profesia de bază la încadrarea în MAI : vânzător de magazin. 

Funcții în organizații politice, de masă şi obşteşti : membru 
PCR din 1947. 

Studii civile: patru clase în comuna natală (1927-1931); {$ 
Şcoala Medie Muncitorească nr. 4 MAI din Bucureşti (1957-1960). E 

Stagiul militar: în 1940 s-a înrolat voluntar la Centrul de 
Instrucție Aeronautică Pipera din Bucureşti însă a fost nevoit să abandoneze cursurile 
din cauza unor probleme familiale (sept.-oct. 1940). În martie 1942 a fost încorporat 
la Regimentul 28 Artilerie Râmnicu Sărat (10 mart.-nov. 1942). În august 1942 a fost 
trimis cu Divizia a V-a Infanterie pe frontul de est, ajungând în prima linie abia la 
20 septembrie 1942. După o lună de zile a căzut prizonier în luptele pentru cucerirea 
Stalingradului de la Cotul Donului. A fost deţinut în lagărele sovietice nr. 101, 
Tambov, Tula, Kirov. În noiembrie 1943 s-a înrolat voluntar în Divizia „Tudor 
Vladimirescu”. După întoarcerea armelor a luptat pe frontul de vest ca brancardier la 
Compania Sanitară din Regimentul 1 Infanterie al Diviziei „Tudor Vladimirescu” 
(sept. 1944-apr. 1945). 

Studii militare: curs scurt la Şcoala Militară de Ofiţeri Pază MAI Câmpina 
(1 mai-7 nov. 1953). 

Studii politice : a fost trimis în ţară din Cehoslovacia cu „Lotul 1005” Panduri 
pentru a urma un curs de pregătire pentru comandanţi secunzi ECP/educatori politici 
la Şcoala de Educatori Politici Bucureşti, MApN (apr.-mai 1945) ; curs de pregătire 
politică de o lună la Regimentul 1 Jandarmi Bucureşti (1946). 

Activitatea profesională : băiat de prăvălie la magazinul unchiului său, Radu 
Ionescu, din comuna Răcari (aug. 1931-sept. 1940 şi dec. 1940-mart. 1942); 
agricultor în gospodăria părintească (oct.-dec. 1940). După absolvirea cursului de 
educatori politici a fost încadrat în aparatul politic al armatei şi repartizat ca locţiitor 
politic/comandant secund ECP de baterie în Regimentul 6 Artilerie Călăreaţă Arad 
din Divizia I Cavalerie (mai 1945-1 iul. 1946). La acea dată, Regimentul 6 Artilerie 
Călăreaţă se afla pe front în Cehoslovacia. În vara anului 1946 a fost mutat în interes 
de serviciu în aparatul politic al jandarmeriei, unde a îndeplinit mai multe funcţii : 
comandant secund ECP de sector, comandant secund ECP al companiei recruți 
Afumaţi şi educator la Batalionul de Jandarmi Băneasa din Legiunea de Jandarmi 
Ilfov (iul. 1946-15 iul. 1947). Odată cu înfiinţarea Batalionului 1 Intervenţie Jandarmi 
Bucureşti!, a fost numit în funcţia de comandant secund ECP/secretar al Biroului 
Politic al Batalionului (15 iul. 1947-nov. 1948); locţiitor politic de companie la 
Batalionul de Jandarmi, Securitate Gărzi Bucureşti şi secretar tehnic al Serviciului 
Politic din Regimentul Securitate Gărzi Bucureşti/Regimentul 1 Pază Întreprinderi 
Bucureşti, UM 0415 (nov. 1948-16 apr. 1952); secretar tehnic al Secţiei politice a 
Regimentului 1 Pază Bucureşti (16 apr. 1952-10 apr. 1953) ; ofiţer-instructor în DIP, 
UM 0618 Bucureşti (dec. 1953-sept. 1954); ofiţer-instructor la secţia Pregătire de 
Luptă din Serviciul Pază şi Regim al DPLC (sept. 1954-1 iul. 1956); ofiţer de 
serviciu la Penitenciarul Jilava (1 iul. 1956-1 febr. 1957); ofiţer de control III şi 
inspector principal de pază în Serviciul Pază şi Regim din Direcţia Pază a DGPCM 
(1 febr. 1957-apr. 1968); ofiţer de control B la Serviciul Secretariat din DGP (apr. 
1968-30 sept. 1969). La 30 septembrie 1969 a fost trecut în rezervă prin Ordinul 
MAI nr. 1584, iar apoi avansat la gradul de maior în rezervă şi pensionat. 

O adresă a Direcţiei de Pază Civilă Contractuală din cadrul Comitetului Executiv 
al Consiliului Popular Municipal Bucureşti solicita conducerii DGP eliberarea unui 
referat de cadre în care să fie menţionate date despre activitatea politică şi profesională 
a ofițerului Niţoiu loan. Acesta urma să fie încadrat la această instituţie „într-o 
muncă de răspundere”?. 

Grade succesive : plutonier (apr. 1945); plutonier-major (1949); sublocotenent 
(nov. 1953); locotenent (nov. 1955); locotenent-major (dec. 1958); căpitan (aug. 
1963). 

Decorații: medalia sovietică „Victoria contra fascismului” (1947); medalia 
„Eliberarea de sub jugul fascist” (1949) ; medalia „Meritul Militar”, clasa I (1954) ; 


1. În mai 1948, sediul acestui batalion a fost mutat de la Ghencea-Bucureşti la Giurgiu, devenind 
astfel Batalionul 1 Intervenţie Jandarmi Giurgiu. 

2. Adresa nr. 12623 din 9 septembrie 1969 semnată de directorul Direcţiei de Pază Civilă 
Contractuală, N. Dobre, şi de şeful Serviciului Personal, Ilie M. Ilie. 

medalia „A XX-a aniversare a Zilei Forţelor Armate ale RPR” (1964) ; Ordinul „În 
Serviciul Patriei Socialiste”, clasa a III-a (1963) şi clasa a II-a (1966); Ordinul 
„Meritul Militar”, clasa a III-a (?) şi clasa a II-a (?). 

Pedepse : cinci zile de arest la garnizoană pentru pierderea a 17 cartuşe şi două 
încărcătoare de pistolet în ziua de 1 august 1969. Acest lucru a fost trecut sub tăcere 
de ofiţer, însă superiorii săi au constat lipsa muniției (1969). 


NIŢU Z. GHEORGHE, angajat civil. 
Activitatea profesională : inginer principal (mecanic agricol) în Direcţia Econo- 
mică din DGPCM (1 mai 1960). 


O 


OANŢĂ MARIN GHEORGHE, căpitan, d.p. nr. 673 (n. 12 ian. 1916, com. 
Chilia, jud. Olt). 

Naţionalitatea : română. 

Originea şi apartenenţa socială : muncitor. 

Profesia de bază la încadrarea în MAI: muncitor necalificat. 

Funcții în organizații politice, de masă şi obşteşti : membru PCR din 1945 ; activist 
la secţia Cadre a Sectorului PMR „23 August” din Bucureşti (dec. 1948-apr. 1949). 

Studii civile : cinci clase în comuna natală (1923-1928). 

Stagiul militar : Regimentul 10 Călăraşi Sibiu (10 mart. 1938-oct. 1940). 

Studii politice: Şcoala de Partid de patru luni din Bucureşti (aug.-dec. 1948). 

Activitatea profesională : muncitor necalificat la Fabrica de ciment „Titan” din 
Bucureşti (1928-mart. 1938), la secţia MF 9 Obuze din cadrul Uzinelor „Malaxa” 
din Bucureşti (oct. 1940-1944) şi la secţia Tras la Rece a Fabricii de Ţevi „Republica” 
(1945-18 apr. 1949); ajutor de inspector de cadre la Serviciul 2 din Direcţia Cadre 
a DGSP/DGSS (18 apr. 1949-25 sept. 1952); şef de birou la Direcţia Cadre a MAI 
(25 sept. 1952-mart. 1953); şef al Biroului Cadre din Direcţia Aprovizionării a MAI 
(mart.-l oct. 1953); inspector de cadre şi lucrător de cadre în Serviciul Cadre al 
DLCM/DPLC/DGPCM (1 oct. 1953-1 iul. 1956); ofiţer controlor, inspector prim 
de cadre şi şef al secţiei Ofiţeri! din Serviciul Cadre al DGPCM (1 iul. 1956-30 apr. 
1964) ; angajat civil în funcţia de inspector-şef de cadre la GAS MAI Vlădeni şi GAS 
Periş (1 iul. 1964-1966). A fost trecut în rezervă la 30 aprilie 1964 prin Ordinul MAI 
nr. 1790. 

Grade succesive: plutonier-major (1949); sublocotenent (1950); locotenent 
(1952) ; locotenent-major (1955); căpitan (1958). 

Decorații : medalia „A V-a aniversare a RPR” (1952); medalia „Meritul militar”, 
clasa a II-a (1954). 

Pedepse : şapte zile de arest la garnizoană pentru lipsă de vigilenţă (1960) ; 20 zile 
de arest la garnizoană pentru că a pierdut, într-o staţie de autobuz, mai multe foi de 
notare trimise de Comandatura Garnizoanei MAI Bucureşti, Direcţia Cadre a MAI. 
Ofiţerul se afla sub influenţa băuturilor alcoolice (1963). 


1. Odată cu trecerea în rezervă a locotenent-colonelului Radu Alexandru, la 31 ianuarie 1961, 
funcţia de şef al secţiei Ofiţeri din Serviciul Cadre al DGPCM a fost ocupată timp de aproape 
doi ani de căpitanul Oanţă Gheorghe. 

OLARU GHEORGHE IOAN, general-maior, f.e. (n. 26 iul. 1924, mun. Moineşti, 
jud. Bacău). 

Naţionalitatea : română. 

Originea şi apartenența socială : mic meseriaş. 

Profesia de bază la încadrarea în MAI: lăcătuş mecanic. 

Funcţii în organizații politice, de masă şi obşteşti: activist UTC la secţia pentru 
probleme MAI a CC al PMR (| iul. 1948-23 ian. 1949). 

Studii civile : Facultatea de Drept, Universitatea din Bucureşti (1970). 

Stagiul militar : militar în termen (1 iun. 1946-1 nov. 1947). 

Studii politice : Universitatea Serală de Marxism-Leninism (1952) ; Şcoala Supe- 
rioară de Partid „Ştefan Gheorghiu” (1966). 

Activitatea profesională : informator-agent la Prefectura Poliţiei Capitalei (15 iun. 
1945-1 iun. 1946); agent la Prefectura Poliţiei Capitalei (1 nov. 1947-1 iul. 1948); 
şef de birou şi instructor la Direcţia Politică din DGM (23 ian. 1949-20 sept. 1952) ; 
locţiitor politic de companie la Batalionul de Pază din Direcţia Miliției Capitalei (20 sept. 
1952-29 apr. 1953); ofiţer de control I la Serviciul Inspecţii din DGM (29 apr. 
1953-15 ian. 1955); locţiitor (15 ian. 1955-1 aug. 1960) şi şef al Direcţiei Miliției 
Regionale Ploieşti (1 aug. 1960-1 dec. 1961); şef al Direcţiei Miliției Regionale 
Bacău (1 dec. 1961-18 febr. 1968); şef al IJ de Miliție Bacău (18 febr. 1968-1 ian. 
1972) ; director general al DGP (1 ian. 1972-1 ian. 1973); prim-locţiitor al şefului 
IGM (1 ian. 1973-1 iul. 1974); locţiitor al şefului DGP (1 iul. 1974-apr. 1976). 

Un raport secret al DGP din 18 februarie 1976, care privea dinamica, structura 
efectivelor de condamnaţi şi legalitatea deţinerii pe anul 1975! menţiona faptul că, în 
perioada 31 dec. 1974-31 dec. 1975, numărul de condamnaţi a crescut continuu, fapt 
care a condus la supraaglomerarea unor penitenciare. Astfel, la 31 dec. 1974, în 
penitenciarele din RSR erau încarceraţi 42.175 de deţinuţi, iar la 31 dec. 1975, 
50.290 de deţinuţi (capacitatea de cazare fiind de 45.594 de locuri). După natura 
faptelor comise, dintre cei 50.290 de deţinuţi aflaţi în penitenciare la 31 dec. 1975 
(arestaţi sau condamnaţi) : 16.145 (32,1 %) se aflau pentru infracţiuni contra avutului 
obştesc, 12.047 (24,0%) pentru infracţiuni contra avutului personal, 10.622 (21,0%) 
pentru infracţiuni de omor sau ucidere din culpă, 1.987 pentru infracţiuni care aduc 
atingere unor relaţii privind convieţuirea socială, 152 (0,3%) pentru infracţiuni 
contra securităţii statului, 6.378 (12,7%) pentru alte infracţiuni, 2.969 (6,0%) 
sancţionaţi cu închisoare contravenţională. De asemenea, din acelaşi efectiv 42.822 
(90,5%) erau bărbaţi, 4.509 (9,5%) femei, iar 641 (1,3%) minori. În 1975 au fost 
folosiţi la muncă, în medie lunară, peste 38.350 de deţinuţi, planul de venituri din 
prestări servicii, în valoare de 492,5 milioane de lei, fiind îndeplinit în proporţie de 
102,3 %. A fost trecut în rezervă la 29 octombrie 1977 prin Decretul Prezidenţial nr. 274. 

Grade succesive: plutonier (1949); sublocotenent (1950); locotenent-major 
(1950) ; căpitan (1954) ; maior (1958) ; locotenent-colonel (1963) ; colonel (1966) ; 
general-maior (1971). 


1. AANP, fond Secretariat, dosar EN - „Materiale privind reorganizarea unor activităţi (desfiinţări 
de unităţi) ale Direcţiei Penitenciarelor 1977”, „Raport nr. 013869 din 18.02.1976 privind 
dinamica şi structura efectivelor de condamnaţi, precum şi legalitatea deţinerii”. Documentul 
este semnat de locţiitorul şefului DGP, generalul-maior Ioan Olaru, ff. 116-118. 

Decorații : medalia „40 de ani de la înființarea PCR” (1961) ; medalia „A XX-a 
aniversare a eliberării Patriei de sub jugul fascist” (1964); medalia „A XXV-a 
aniversare a eliberării Patriei” (1969) ; medalia „30 de ani de la eliberarea României 
de sub dominaţia fascistă” (1974); Ordinul „Steaua RSR”, clasa a V-a (1959); 
Ordinul „Muncii”, clasa a I-a (1961) ; Ordinul „În Serviciul Patriei Socialiste”, clasa 
a II-a (1963) ; Ordinul „Pentru Servicii Deosebite Aduse în Apărarea Orânduirii Sociale 
şi de Stat” (1969); Ordinul „Meritul Militar”, clasa a II-a (1969) şi clasă I (1974). 


OLTEANU GHEORGHE NICOLAE, căpitan, d.p. nr. 395 
(n. 10 sept. 1926, com. Târgşoru Vechi, jud. Prahova). ; 

Naţionalitatea : română. 

Originea şi apartenența socială : ţăran sărac. 

Profesia de bază la încadrarea în MAI: Lăcătuş. 

Funcții în organizații politice, de masă şi obşteşti: membru 
PCR din 1945 ; secretar al Organizaţiei de Bază UTM din Şcoala 
de Ofiţeri Lagăre şi Penitenciare Sibiu, DLCM, UM 0818 Sibiu 
(1953-1954). 

Studii civile : şapte clase în comuna natală (1941) ; patru clase 
profesionale de ucenici la Ploieşti (iun. 1947). 

Stagiul militar: Centrul de Instrucție nr. 14 Securitate Satu Mare (15 oct. 
1948-mart. 1949). 

Studii militare : Şcoala de Educatori (Ofiţeri Politici) MAI nr. 1 din Bucureşti 
(mart.-aug. 1949). 

Studii politice : Şcoala Medie de Partid din Direcţia Generală Politică a MAI 
(10 febr.-l aug. 1951). 

Activitatea profesională : agricultor în gospodăria părintească (1941-1943) ; ucenic 
şi lucrător la Depoul CFR Ploieşti (1 mart. 1943-1 oct. 1948); locţiitor politic de 
companie la Batalionul 6 Securitate Orăştie (aug. 1949-febr. 1951); instructor la 
Biroul Pregătiri Şcoli Politice din Direcţia de Propagandă şi Agitaţie a Direcţiei 
General Politice a MAI (aug. 1951-sept. 1952) ; şef de birou la Direcţia Cadre a MAI 
(sept. 1952-mai 1953) ; şeful Biroului Cadre din Şcoala de Ofiţeri Lagăre şi Peniten- 
ciare Sibiu, DLCM, UM 0818 Sibiu (mai 1953-1 iun. 1954); inspector prim de 
cadre la formațiunea 0715 Mărgineni, „I.L. Caragiale” (1 iun.-oct. 1954); locţiitor 
al şefului Biroului Inspecţii Speciale din Serviciul de cadre din DPLC (oct. 1954-aug. 
1955); şef al secţiei „Fabrica de Cărămizi Mamaia-Sat” pendinte de Colonia de 
Muncă Peninsula/formaţiunea 0605 Constanţa (aug. 1955-30 iun. 1956). Un referat 
de cadre întocmit la 13 iulie 1955 de Serviciul de Cadre din DPLC menţiona: 
„Lucrările făcute de el în majoritatea cazurilor au fost mediocre şi multe necores- 
punzătoare, nereuşind să adâncească mai mult problemele ce le avea de rezolvat, 
aceasta mai mult în cazurile de anchetă ce le efectua (...). Când vorbeşte produce 
oarecum o ilaritate din cauza felului nativ, lipsit de maturitate politică (...). Este un 
element cinstit, dar plafonat ; pentru a acoperi aceasta foloseşte uneori fraze bombastice”. 
Documentul poartă semnăturile a doi ofiţeri superiori din DPLC : locotenent-colonelul 
Sloboda Ioan şi maiorul Stanciu Nicolae. A fost trecut în rezervă la 30 iunie 1956 ca 
urmare a reducerilor de efective din MAI, prin Ordinul şefului DPLC nr. 02947. 

Grade succesive: sublocotenent (1949); locotenent (1951); locotenent-major 
(1951); căpitan (?). 

Pedepse : trei zile de arest la domiciliu cu executarea serviciului pentru superfi- 
cialitate şi lipsă de răspundere în muncă (1951). 


ONCETE FLORIN DUMITRU, locotenent-colonel, d.p. 

| nr. 942 (n. 22 oct. 1930, mun. Zalău, jud. Sălaj; d. 1991). 

Naţionalitatea : română. 

Originea şi apartenenţa socială: muncitor. 

Profesia de bază la încadrarea în MAI: montator de loco- 

motive. 

Funcţii în organizații politice, de masă şi obşteşti: membru 

UTM din 1946 şi PCR din 1947; activist la Organizaţia Jude- 

ţeană UTM Mehedinţi şi activist la sectorul verificări a Regiunii 
UTM Gorj (apr. 1950-mai 1951). 

Studii civile : şapte clase la Şcoala din Leordeni (1937-1939) şi Orfelinatele CFR 
din Turnu Roşu, jud. Sibiu (1939-1944) şi patru clase profesionale la Şcoala de Elevi 
Meseriaşi a CFR din Turnu Severin, calificat în meseria de montator de locomotive 
(ian. 1945-sept. 1948); Liceul „George Coşbuc” din Bucureşti, curs seral (1962-1966). 

Stagiul militar : încorporat la Centrul MAI Marghita (30 mai-30 iul. 1951) de 
unde a fost trimis la Centrul de Instrucție Cadre Politice MAI Botoşani (30 iul.-1 oct. 
1951). 

Studii militare : Centrul de Instrucție Cadre Politice MAI Botoşani (30 iul.-1 oct. 
1951); cursul superior pentru ofiţeri cadre de conducere, la Şcoala Militară de 
Ofiţeri Activi MAI nr. 2, UM 0564 Bucureşti, profil penitenciare (sept. 1968-aug. 
1969) ; cursul scurt de perfecţionare a pregătirii cadrelor cu funcţii de conducere din 
MAI de la Dumbrăviţa (1970) ; curs de reciclare pe profil organizare-mobilizare la 
Şcoala de Perfecţionare Ofiţeri de Miliție, UM 0700 din Bucureşti (1-30 oct. 1982). 

Activitatea profesională: muncitor la Atelierele CFR din Turnu Severin (1 sept. 
1948-20 apr. 1950); instructor la Biroul Control şi Instructaj din Direcţia Politică a 
DGP (1 oct. 1951-febr. 1952). În această funcţie a răspuns de coloniile de la Canalui 
Dunăre-Marea Neagră ; referent la Comisia de Partid de pe lângă Direcţia Politică a 
DGPCUM (febr. 1952-febr. 1953). Pe acest post a rămas până la desfiinţarea 
comisiei ; ajutor al şefului de birou (febr. 1953-1 oct. 1954) şi şef al Biroului 2 din 
Secţia/Serviciul Secretariat al DLCM/DPLC (1 oct. 1954-30 iun. 1956); angajat 
civil în funcţia de referent tehnic la Direcţia Economică din DGPCM (1 iul.-l oct. 
1956). Eliberat din muncă din cauza îmbolnăvirii cu TBC (1 oct. 1956-1 sept. 
1958) ; angajat civil în funcţia de lucrător pentru evidenţă cadrelor la Serviciul Cadre 
al DGPCM (1 sept. 1958-1 mart. 1959). La 1 martie 1959 a fost rechemat în rândul 
cadrelor active ale MAI cu gradul de locotenent-major ; inspector prim de cadre 
(1 mart. 1959-1 oct. 1960), şeful Biroului Unităţi Economice (1 oct. 1960-1 oct. 
1964), instructor principal de cadre (1 oct. 1964-1 iul. 1965), şef de birou (1 iul. 
1965-1 oct. 1968), ofiţer specialist III, II, I, instructor II şi III la Serviciul Cadre şi 
Învăţământ din DGP (1 oct. 1968-15 mai 1986). A fost trecut în rezervă la 15 mai 
1986 prin Decretul Prezidenţial nr. 89. 

Grade succesive: locotenent (1951); locotenent-major (1954, 1959); căpitan 
(1960) ; maior (1965) ; locotenent-colonel (1971). 

Decorații : medalia „În Serviciul Patriei Socialiste”, clasa a II-a (1963) şi clasa I 
(1964) ; medalia „A XX-a aniversare a eliberării Patriei” (1964) ; medalia „A XX-a 
aniversare a Zilei Forţelor Armate ale RPR” (1964) ; medalia „A 50-a aniversare a 
înfiinţării PCR” (1971); Ordinul „Meritul Militar”, clasa a III-a (1969), clasa a II-a 
(1974) şi clasa I (1979). 

Pedepse : cinci zile de arest cu îndeplinirea serviciului, pentru incorectitudine şi 
nesinceritate în îndeplinirea unei lucrări (1980). 


ONIGA VASILE VASILE, maior, f.e. (n. 30 aug. 1917, Pângăraţi, jud. Piatra 
Neamţ). 

Naţionalitatea : română. 

Originea şi apartenența socială: ţăran mijlocaş. 

Profesia de bază la încadrarea în MAI: militar MFA. 

Funcţii în organizaţii politice, de masă şi obşteşti : membru în Frontul Plugarilor. 

Studii civile: studii medii. 

Studii militare : Şcoala de Ofiţeri de Administraţie (?). 

Activitatea profesională : şef al Serviciului Administrativ din Inspectoratul de 
Jandarmi Suceava (1 oct. 1946-?); şeful Secţiei Administrative din DIP (25 nov. 
1953-9 apr. 1954). 

Grade succesive : sublocotenent - MFA (1941); maior MAI (1952). 


OPINCĂ IOAN IOAN, căpitan, d.p. nr. 735 (n. 14 iun. | 
1934, satul Dealul Frumos, com. Pietroşiţa, jud. Dâmboviţa). | 

Naţionalitatea : română. 

Originea şi apartenența socială : ţăran sărac. 

Profesia de bază la încadrarea în MAI : strungar în fier. 

Funcţii în organizaţii politice, de masă şi obşteşti : membru | 
UTM din 1948 şi PMR din 1957 ; instructor şi secretar al Biroului | 
UTM din UM 0401 Dorohoi, Regimentul 68 Grăniceri Rădăuţi, 
UM 0385 (apr.-nov. 1955). 

Studii civile : şase clase la şcoala de şapte clase din comuna 
natală (1942 — iul. 1948) şi Şcoala Medie „I.L. Caragiale” nr. 7 din Bucureşti, secţia 
real (1960 - 1961); trei clase profesionale la Şcoala de Arte şi Meserii de pe lângă 
Fabrica de Ciment „Ilie Pintilie” din Fieni şi Şcoala Profesională Metalurgică „Silica” 
din Turda (sept. 1948-ian. 1951) ; Facultatea de Istorie-Geografie din cadrul Institutului 
Pedagogic din Bucureşti, fără frecvenţă (1961-1964). Examenul de stat l-a susţinut şi 
l-a promovat în următorul an. 

Studii militare: Şcoala Militară de Ofiţeri MAI Oradea (1 oct. 1952-2 oct. 
1954) ; curs de perfecţionare la Şcoala MAI Jilava (7 apr.-7 iul. 1958). 

Activitatea profesională : cocător la Fabrica „Ceramica” din comuna Pleaşa, 
judeţul Prahova (ian.-mai 1951) şi la Uzinele „1 Mai” din Ploieşti (mai 1951-sept. 
1952); locţiitor politic de companie de frontieră la UM 0401 Dorohoi (2 oct. 
1954-apr. 1955) şi locţiitor politic la compania Valea Ursului din Batalionul de 

Grăniceri Rădăuţi, UM 0970 din Regimentul 68 Grăniceri Rădăuţi, UM 0385 (apr. 
1955-30 iun. 1956). La 30 iunie 1956 a fost trecut în rezervă din cauza reducerilor 
de efective din MAI, însă după 15 zile a fost reactivat la DGSM, după susţinerea unui 
examen, ca ofiţer de construcţii: locţiitor politic în Secţia Independentă Orbeni la 
Detaşamentul de Muncă T. 14 Penicilina Iaşi! şi la Detaşamentul de Muncă T. 14 
Holboca, Iaşi din Direcţia Regională a Detaşamentelor de Muncă nr. 3 Bacău (15 iul. 
1956-iun. 1957). Ca urmare a aplicării prevederilor HCM nr. 477/19577, efectivele 
de militari constructori din detaşamentele de muncă ale DGSM s-au redus, iar Opincă 
a fost din nou trecut în rezervă; tehnolog la Întreprinderile Frigorifere din Iaşi 
(aug.-nov. 1957). A fost rechemat în rândul cadrelor active ale MAI la 1 decembrie 
1957 şi repartizat la DGPCM ca ofiţer prim de serviciu la Penitenciarul Slatina (1 
dec. 1957-1 mai 1959); ofiţer I de cadre, lucrător prim de cadre şi inspector prim de 
cadre în Serviciul Cadre din DGPCM (1 mai 1959-5 nov. 1965); comandant de 
pluton de elevi la secţia Şcoală de Perfecţionare a Subofiţerilor de Penitenciare de la 
Jilava (1 ian.-1 dec. 1966); ofiţer prim de serviciu, comandant de bac şi locţiitor de 
şef de secţie la Penitenciarul Tulcea (1 dec. 1966-31 iul. 1967 şi 1 oct.-1 dec. 1967); 
ofiţer prim de serviciu la Penitenciarul Craiova (1 ian. - 1 iul. 1968); profesor la 
catedra de ştiinţe sociale şi drept din Şcoala Militară de Subofiţeri Penitenciare Jilava 
nr. 9, UM 0191, Bucureşti (1 mai 1968-15 dec. 1970). 

A fost trecut în rezervă ca element necorespunzător la 15 decembrie 1970 prin 
Ordinul MAI nr. 1652. După trecerea în rezervă, maiorul (r) Opincă s-a adresat 
conducerii MAI printr-un memoriu în care solicita rechemarea sa în rândul cadrelor 
permanente ale MAI. Analizând situaţia rezervistului, Serviciul Personal al DGP a 
dat aviz negativ cererii acestuia, motivând că în cei 13 ani de activitate ofiţerul ar fi 
comis o serie de abateri în muncă şi în viaţa personală. 

Grade succesive : locotenent (oct. 1954 şi dec. 1957); locotenent-major (oct. 
1958) ; căpitan (aug. 1963); maior (aug. 1968). 

Decorații : medalia „În Serviciul Patriei Socialiste”, clasa a Il-a (1963) şi clasa I 
(1964). 

Pedepse : trei zile de arest la domiciliu pentru că a primit funcţia de ofiţer de 
serviciu pe DGPCM fără aprobare (aug. 1960); „mustrare scrisă” pentru lipsă de 
orientare (ian. 1961); cinci zile de arest la garnizoană pentru că în data de 30 de- 
cembrie 1961 a părăsit garnizoana în timpul consemnului fără a avea aprobare în 
acest sens (ian. 1962); zece zile de arest la garnizoană pentru consum excesiv de 
băuturi alcoolice în ziua de 22 ian. 1963, împreună cu căpitanul Oanţă Gheorghe, 
care, aflat într-o stare avansată de ebrietate, a pierdut într-un troleibuz ITB trei foi de 
notare ale unor subofiţeri de la Penitenciarele Roman şi Huşi (mart. 1963) ; o zi de 
arest la Comenduirea Garnizoanei Bucureşti a MAI pentru scandal provocat într-un 


1. Cu acest detaşament de muncă a contribuit la darea în folosinţă, înainte de termen, a Fabricii de 
Penicilină din Iaşi. 

2. HCM nr. 477 din 3 aprilie 1957 (nepublicată), privind unele măsuri în legătură cu stabilirea 
numărului de militari constructori, Arhiva Guvernului României, fond Hotărâri ale Consiliului 
de Miniştri. Acest act normativ a fost declasificat de Guvernul României prin Hotărârea de 
Guvern nr. 130, privind declasificarea Hotărârilor Consiliului de Miniştri adoptate în perioada 
1957-1965, publicată în Monitorul Oficial al României, nr. 114, din 13 februarie 2008. 

restaurant din capitală (iul. 1966); „observare” pentru că a fost găsit dormind în 
timpul serviciului (iun. 1966); „avertisment că nu corespunde pe deplin funcţiei ce 
ocupă” pentru absenţe repetate de la program (1969) ; trei zile de arest la garnizoană 
pentru dezinformarea şefului unităţii (1970). 


OŢELEANU IOAN IOAN, locotenent, f.s. (n. 6 iun. 1931, 
com. Comana, jud. Constanţa; d. 2002). 

Naţionalitatea : română. 

Originea şi apartenența socială : ţăran mijlocaş. 

Profesia de bază la încadrarea în MAI: lăcătuș. ȘI 

Funcţii în organizații politice, de masă şi obşteşti: membru | . 
PMR din 1961. j 

Studii civile : şcoala elementară şi liceul. 

Activitatea profesională : lucrător operativ (1 sept. 1951-1 ian. 
1952) şi referent stagiar la Direcţia a IX-a DGSS (1 ian.-l oct. 
1952) ; referent tehnic şi statistician la Biroul Drepturi Băneşti din Serviciul Financiar 
al MSS (1 oct. 1952-1 sept. 1954); lucrător pentru evidenţa cadrelor, inspector prim 
de cadre, lucrător prim de cadre (1 oct. 1956-1 oct. 1959) şi locţiitor de şef de birou 
în Serviciul Cadre din DGPCM! (1 oct. 1959-1 dec. 1961). 

Grade succesive : plutonier (1951); locotenent (1959). 


1. În perioada iulie 1956-martie 1959, Oţeleanu a avut statutul de angajat civil în MAI. 


P 


PANAITE IOAN EMIL, general-maior, d.p. nr. 4809 (n. f 
1 apr. 1927, satul Miersig, com. Husasău de Tinca, jud. Bihor). 

Naţționalitatea : română. 

Originea şi apartenenţa socială : mic-burghez (părinţii săi 
au fost învăţători). 

Profesia de bază la încadrarea în MAI: militar. 

Funcţii în organizaţii politice, de masă şi obşteşti : membru 
ARLUS şi PCR din 1947; membru în BOB al PMR nr. 2 din 
Statul-Major al CTS (1951-1952); membru în Comitetul de 
Partid din Comandamentul DTGO al MSS (1952-1953); mem- 
bru în Comitetul de Partid din IGM (1963-1968) ; membru în Comitetul de Partid din 
MAI/MI (1963-1989). 

Studii civile : şase clase în comuna natală (1932-1938); Liceul Militar „Mihai 
Viteazul” din Târgu-Mureş (1938-aug. 1940). În urma anexării Ardealului de Nord 
la Ungaria horthistă în august 1940, liceul s-a mutat la Timişoara (aug. 1940-1946) ; 
Facultatea de Ştiinţe Juridice, Universitatea „C.I. Parhon”, Bucureşti, fără frecvenţă 
(1957-1961). 

Studii militare : Şcoala Militară de Ofiţeri de Jandarmi din Bucureşti! absolvită ca 
şef de promoţie. Aici a fost coleg cu Valeriu Buzea? şi Gheorghe Pele” (oct. 
1946-1 mai 1948). A urmat un curs pregătitor la Academia Militară din Bucureşti, în 
vederea plecării la studii în URSS (iun.-oct. 1949); Şcoala Superioară Tactico- 
-Infanteristică de Perfecţionare a Ofiţerilor de Infanterie a Armatei Sovietice din 
oraşul Solnecinogorsk, specialitatea comandant de batalion (oct. 1949-6 febr. 1951) ; 
curs academic superior la Academia Militară „I.V. Stalin” din Bucureşti (dec. 
1955-oct. 1956); curs scurt de perfecţionare a pregătirii cadrelor cu funcţii de 
conducere din MAI de la Dumbrăviţa (1969). 


1. În 1948, Şcoala de Ofiţeri Jandarmi îşi va schimba numele în Şcoala de Ofiţeri de Securitate. 

2. General-maior de Miliție Buzea S. Valeriu (n. 13 mai 1924, d. 6 oct. 1999), preşedinte al 
Clubului sportiv „Dinamo” (1972) ; locţiitor al şefului IGM (1974, 1980) ; prim-vicepreşedinte 
al PRM (1990, 1997). 

3. General-maior de Securitate Pele Gheorghe (n. 1924), adjunct al şefului DGIE (1955) ; secretar 
general (1962) şi adjunct al ministrului Afacerilor Externe (1963-1966); ambasador în Austria 
(1966-1969) ; şef al DPESCTF, UM 0200 Bucureşti (1970); şef al Biroului Naţional Interpol 
(1974-1983). 

Studii politice : Universitatea Serală de Marxism-Leninism de pe lângă Casa de 
Cultură a MAI (1952-1953); Şcoala Superioară de Partid „Ştefan Gheorghiu” 
(1966) ; curs CEPECA la Academia „Ştefan Gheorghiu” (1976). 

Activitatea profesională : după absolvirea Şcolii de Ofiţeri Jandarmi, tânărul 
sublocotenent de Securitate a fost trimis în funcţia de comandant de pluton la 
Compania 6 din cadrul Regimentului de Jandarmi/Securitate Bucureşti (1 mai-oct. 
1948). În perioada cât a activat în această unitate a avut câteva misiuni speciale: a 
însoţit o delegaţie guvernamentală româno-cehoslovacă, a participat la paza localului 
în care s-a judecat procesul grupului contrarevoluţionar „Pop-Bujoiu” ; comandant 
de pluton de elevi la Şcoala de Educatori (ofiţeri politici) MAI nr. 1 din Bucureşti 
(oct. 1948-iun. 1949); ofiţer cu pregătirea cadrelor, ajutor al Șefului de Birou al 
Pregătirii de Luptă şi la Biroul Pregătirii de Comandament a Cadrelor din Statul- 
-Major al CTS (martie 1951-sept. 1952) ; locţiitor al şefului Statului-Major al DTGO din 
MSS (sept. 1952-oct. 1953) ; şef de Stat-Major al DTOP din MAI (oct. 1953-dec. 1955). 

La 4 noiembrie 1953, conducerea MAI trimitea Direcţiei regionale MAI Braşov 
un ordin prin care i se cerea constituirea unui detaşament MAI în vederea prinderii 
sau lichidării grupului de partizani anticomunişti conduşi de Ion Gavrilă Ogoranu. 
Efectivele erau constituite din mai multe batalioane de Securitate (din Braşov, 
Drăgăşani, Orăştie, Floreşti, Tecuci şi Oradea), care urmau să fie puse sub comanda 
căpitanului Panaite Emil şi a şefului Direcţiei regionale MAI Braşov, colonelul 
Ambruş Coloman (responsabil cu partea operativă). În ordin era precizat clar: 
„Responsabilitatea pentru organizarea şi conducerea acţiunii în vederea lichidării 
bandei Gavrilă revine în întregime căpitanului Panaite Emil, şeful de stat major al 
DTOP şi şefului Direcţiei Regionalei MAI, colonel Ambruş”!. 

După desfiinţarea DTOP (februarie 1956), a fost numit în funcţia de locţiitor al 
şefului de Stat-Major al Comandamentului Trupelor MAI (febr.-iun. 1956). În iunie 
1956 a fost numit în funcţia de şef al Direcţiei Pază şi Ordine din DGM (funcţie luată 
în primire în noiembrie 1956, după terminarea cursului academic de la Academia 
Militară „I.V. Stalin”), iar din 1963 a preluat-o pe cea de locţiitor al directorului 
general al DGM (1963-apr. 1968). 

Într-o caracterizare referitoare la colonelul Panaite Emil făcută de adjunctul 
ministrului de Interne şi şeful Miliției, generalul-locotenent Staicu Stelian?, se 
spunea : „S-a distins în acţiunile trupelor MAI pentru lichidarea unor bande, iar în 
organele de miliţie a adus o contribuţie substanţială în îmbunătăţirea muncii pe linie 
de pază şi ordine. În întreaga sa activitate a arătat cât este de devotat partidului 
nostru, reuşind prin pregătirea sa politică, prin aplicarea în practică a liniei partidului 
să obţină rezultate foarte bune - 1 iulie 1964”. A fost apoi prim-adjunct al şefului 
IGM (apr. 1968-31 mai 1969). Ulterior, a funcţionat în calitate de consilier în Corpul 


1. Ordinul strict secret nr. T 5690 din 4 noiembrie 1953. Documentul este semnat de doi miniştri 
adjuncţi ai MAI: generalul-maior Gheorghe Pintilie şi generalul-maior Vinţe Ioan. Sursa: 
Florica Dobre (coord.), Bande, bandiți şi eroi. Grupurile de rezistență şi Securitatea (1948-1968). 
Documente, Editura Enciclopedică, Bucureşti, 2003, pp. 204-205. 

2. General-locotenent Staicu Stelian (n. ? — d. 1984), deputat al Regiunii Bucureşti în MAN (1961-1975) ; 
comandant al Trupelor de Securitate (1954-1956); adjunct al ministrului Afacerilor Interne şi 
şef al DGM/IGM (1958-1969). 

de consilieri şi inspectori al MI (31 mai 1969-1 iulie 1970); şef al Serviciului 
Organizare-Mobilizare din MI (1 iulie 1970-mai 1972). La data de 1 iunie 1972, cu 
ocazia fuzionării CSS cu MI a fost promovat în funcţia de şef al Direcţiei Organizare- 
-Mobilizare din MI (1 iun. 1972-iun. 1974). Într-un referat de cadre întocmit în 1973 
de generalul-maior Iulian Vlad, şeful Direcţiei Personal şi Învăţământ din MI, se 
menţiona : „În munca cu oamenii a dat dovadă de rigiditate. A avut manifestări de 
îngâmfare, supraestimându-şi unele merite, în timp ce subaprecia pe alţi tovarăşi, de 
ale căror păreri nu ţinea seama. Pentru aceste lipsuri, la 31 mai 1969 a fost scos din 
funcţie şi pus la dispoziţia MI”. A avut funcţia de şef al Direcţiei Secretariat-Juridică 
din MI (iun. 1974-apr. 1976). 

Apoi pe cea de şef al DGP (apr. 1976-14 martie 1989). Conform unei note- 
-documentare a Direcţiei Penitenciarelor privind activitatea acesteia până la data de 
30 aprilie 1980, în subordinea Direcţiei Penitenciarelor se găseau 30 de unităţi 
teritoriale răspândite pe întreg cuprinsul RSR : 21 de penitenciare, din care 18 peni- 
tenciare judeţene (zonale), un penitenciar pentru femei (Târgşor), un penitenciar 
pentru tineri (Bucureşti-Jilava) şi un penitenciar-spital (Bucureşti-Jilava) ; şase secţii 
de deţinere exterioare la Penitenciarele Galaţi (2), Gherla (1) şi Poarta Albă (3); 
două şcoli speciale pentru muncă şi reeducare minori (Găeşti şi Târgu Ocna); şapte 
întreprinderi economice - două întreprinderi pentru mobilă (Gherla şi Mărgineni), o 
întreprindere metalurgică (Aiud), o întreprindere de confecţii (Târgşor), o între- 
prindere de încălţăminte (Craiova) şi două întreprinderi de împletituri şi confecţii 
metalice (Galaţi şi Poarta Albă). În subordinea DGP se mai aflau: cursul de 
perfecţionare a cadrelor de penitenciare ; depozitul central de materiale şi subunitatea 
de pază, escortare şi supraveghere a deţinuţilor pe vagoanele-penitenciar. De ase- 
menea, situaţia efectivelor de cadre din DGP, la un număr de 25.472 de deţinuţi, se 
prezenta astfel: în aparatul central, 104 cadre (47 de ofiţeri, 11 subofiţeri şi 46 de 
civili) ; în penitenciare, 3.054 de cadre (211 ofiţeri, 2.538 de subofiţeri şi 305 civili) ; 
în şcolile speciale de reeducare, 289 de cadre (şase ofiţeri, 98 de subofiţeri şi 185 de 
civili). În ceea ce priveşte apartenenţa politică a personalului DGP, aceasta se prezenta 
după cum urmează : ofiţeri: 91% - membri PCR, 6,9% - UTC, iar 2,1 % neîncadraţi 
politic ; subofiţeri — 47,4% membri PCR, 11,6% UTC, iar 41 % neîncadraţi politic ; 
civili - 56,6% membri PCR, 12,6% UTC, iar 30,8% neîncadraţi politic!. În 1986, 
în producţie erau folosiţi toţi minorii din şcolile speciale de reeducare şi 83,9% din 
totalul condamnaților apți pentru muncă, normele de producţie fiind realizate în 
proporţie de 104,2%. 

Generalul-maior Panaite a fost trecut în rezervă la 14 martie 1989 prin Decretul 
Prezidenţial nr. 28. 

În dosarul personal anexă (rubrica materiale de verificări speciale) este menţionat 
faptul că tatăl său, loan Panaite, a desfăşurat „activităţi duşmănoase”, fiind recrutat 


1. Notă-documentară privind activitatea Direcţiei Penitenciarelor nr. 003570 din 30.04.1980. 
Documentul este întocmit de DGP, poartă menţiunea „strict secret” şi este adresat cabinetului 
adjunct al ministrului de Interne. AANP, fond Secretariat, dosar nr. 2/1982-1983, „Materiale de 
la convocări, instruire şi analiza muncii cu comandanții de penitenciare şi directori de între- 
prinderi”, ff. 201-210. 


PANAITE IOAN EMIL 352 


de SSI, în 1943, ca informator de frontieră la graniţa cu Ungaria. De asemenea, în 
acelaşi dosar se regăsesc: angajamentul de informator al SSI, notele informative şi 
chitanţele cu sumele primite de la SSI pe numele lui loan Panaite. Cele zece note 
informative se refereau la amplasarea şi deplasarea trupelor maghiare, fortificațiile şi 
starea de spirit a populaţiei de pe teritoriul Ardealului de Nord. Pentru activitatea 
depusă a fost retribuit cu suma de 16.000 de lei. Pe numele lui loan Panaite, organele 
MAI au deschis la data de 23 martie 1954 un dosar de verificare. Nefiind găsit 
„Nimic deosebit” în activitățea tatălui maiorului de Securitate Emil Panaite, în afară 
de faptul că trăia în anturăjul unor „elemente necorespunzătoare”, Securitatea i-a 
închis dosarul pe 13 mai 1955. La Arhivele Naţionale Istorice Centrale din Bucureşti 
se găseşte şi un dosar de partid pe numele lui Panaite Emil!. Acest dosar de 59 de file 
cuprinde mai multe note autobiografice, un chestionar, mai multe referinţe, referate 
şi caracterizări, angajamentul solemn de membru de partid etc. 

Grade succesive: sublocotenent (1948); locotenent (1949); locotenent-major 
(1949) ; căpitan (1951) ; maior (1954) ; locotenent-colonel (1957) ; colonel (1962) ; 
general-maior (23 august 1966). 

Decorații : medalia „Muncii” (1951); medalia jubiliară „10 ani de la înfiinţarea 
primelor unităţi ale Armatei Populare Române” (1953); medalia „Meritul militar”, 
clasa a II-a (1954); medalia „40 de ani de la înfiinţarea PCR” (1961); medalia „A 
XX-a aniversare a eliberării patriei” (1964) ; medalia „A XX-a aniversare a Forţelor 
Armate ale RPR” (1964); medalia „A 50-a aniversare a înfiinţării PCR” (1971); 
medalia „25 de ani de la proclamarea Republicii” (1972); medalia „30 de ani de la 
eliberarea României de sub dominaţia fascistă” (1974) ; Ordinul „În Serviciul Patriei 
Socialiste”, clasa a III-a (1962), clasa a II-a şi clasa I (1963); Ordinul „23 August”, 
clasa I (1964) ; Ordinul „Steaua RPR” (1954); Ordinul „Pentru Servicii Deosebite 
Aduse în Apărarea Orânduirii Sociale şi de Stat”, clasa a III-a (1959); Ordinul 
„Tudor Vladimirescu”, clasa a II-a (1967) şi clasa a IV-a (1979); Ordinul „Meritul 
Militar”, clasa a II-a (1967); Ordinul „Muncii”, clasa a III-a (1984). 

Pedepse : în decembrie 1981 a fost pedepsit cu „mustrare verbală” de către 
ministrul de Interne, Homoştean George, care fusese sesizat de un raport al Corpului 
de control referitor la unele aspecte şi nereguli din activitatea şefului DGP. Con- 
ducerea ministerului a fost sesizată de colonelul Muşescu Archil Ion, ofiţer specialist 
principal II în cadrul Serviciului Economic al DGP. În notarea de serviciu pe anul 
1982 a generalului Panaite se menţionau neregulile şi abuzurile pentru care primise 
pedeapsa: „pentru neaplicarea riguroasă a unor dispoziţii în unităţile subor- 
donate, personal şi-a procurat unele produse alimentare prin bufetul unităţii, a 
schimbat un calorifer defect de la locuinţa sa cu altul de la Penitenciarul de tineri 
Bucureşti şi a copiat unele cursuri pentru fiica sa la xeroxul unităţii”. Pe 1 iulie 
1988, ministrul de Interne Tudor Postelnicu i-a suspendat pe trei luni indemnizaţia 
de comandă pentru un accident colectiv de muncă la Fabrica de Mobilă „I.L. 
Caragiale” a MI. 


1. ANIC, fondul CC al PCR - Secţia Cadre, dosar Panaite Emil, p. 569. 

PAPUC TACHE ION, locotenent-colonel, d.p. nr. 4475 (n. 
19 iun. 1928, com. Pleşcoi, jud. Buzău). 

Naţionalitatea : română. 

Originea şi apartenenţa socială : ţăran sărac. 

Profesia de bază la încadrarea în MAI: lăcătuş ajustor. 

Funcţii în organizații politice, de masă şi obşteşti: membru 
UTC din 1946 şi PCR din 1959. 

Studii civile : şapte clase la şcoala generală din comuna natală 
(1935-1942) ; Şcoala Muncitorească nr. 4 MAI din Bucureşti (1960). tE 

Stagiul militar : Regimentul 5 Grăniceri, Arad (1 mai 1950-5 mai 
1952). 

Studii militare : cursul superior pentru ofiţeri cadre de conducere, profil Peniten- 
ciare, la Şcoala Militară de Ofiţeri Activi nr. 2, IGM - MAI, UM 0564 Bucureşti 
(sept. 1968-aug. 1969). 

Studii politice : Universitatea Serală de Marxism-Leninism de pe lângă Comitetul 
Municipal Bucureşti al PCR, secţia istorie (1974-1977). 

Activitatea profesională : ucenic (1 sept. 1943-1 sept. 1947) şi muncitor calificat 
la Uzinele „Malaxa”, Bucureşti (1 nov. 1947-1 mai 1950 şi 5 mai 1952-14 ian. 
1953) ; lucrător de cadre şi referent tehnic în Biroul Evidenţă din Serviciul Cadre al 
DPLC (14 ian. 1953-1 iul. 1956); ofiţer prim de serviciu la Penitenciarul Buzău 
(1 iul. 1956-1 febr. 1957); lucrător de cadre, inspector principal de cadre, ajutor al 
ofițerului de control de cadre, inspector prim de cadre, şef de Birou, instructor II de 
cadre şi ofiţer specialist I în Serviciul Cadre şi Învăţământ din DGPCM/DGP (1 febr. 
1957-1 mart. 1979); şef al Biroului I Evidenţă şi Organizarea Muncii (1 mart. 
1979-1 ian. 1980) şi ofiţer-instructor II la Penitenciarul Bucureşti (1 ian.-21 mart. 
1980). Ca urmare a superficialităţii în muncă a unor ofiţeri din subordinea sa, 
Penitenciarul Bucureşti a înregistrat în anul 1979 patru cazuri de eliberări eronate. A 
fost trecut în rezervă la 21 martie 1980 prin Decretul Prezidenţial nr. 57. 

Grade succesive: sublocotenent (1953); locotenent (1955); locotenent-major 
(1958); căpitan (1962) ; maior (1968) ; locotenent-colonel (1974). 

Decorații : medalia „În Serviciul Patriei Socialiste”, clasa I (1963); medalia „A 
XX-a aniversare a Zilei Forţelor Armate ale RPR” (1964) ; medalia „A 50-a aniversare 
a înfiinţării PCR” (1971); Ordinul „Meritul Militar”, clasa a III-a (1968) şi clasa a 
Il-a (1973). 

Pedepse : două zile de arest la domiciliu pentru superficialitate în muncă 
(1956). 


PARASCHIV ION GHEORGHE, locotenent-colonel, d.p. F 
nr. 3851 (9 aug. 1922, com. Ciuperceni, jud. Teleorman). 

Naţionalitatea : română. 

Originea şi apartenența socială : ţăran sărac. 

Profesia de bază la încadrarea în MAI: notar. 

Funcţii în organizații politice, de masă şi obşteşti: membru § 
PCR din 1946. La alegerile din 1946 a fost numit secretar al Secţiei 
de votare din comuna Sfinteşti, judeţul Teleorman. 

Studii civile : patru clase în comuna natală (1929-1933) ; Şcoala de Ucenici din 
Turnu Măgurele (1936-1939) ; Liceul Comercial din Târgu Măgurele, curs regulat şi 
particular (sept. 1939-apr. 1943, febr.-iun. 1946 şi 1947-1948); Facultatea de 
Planificare, Secţia economia agriculturii socialiste din cadrul Institutului de Ştiinţe 
Economice şi Planificare „I.V. Lenin”, cursuri fără frecvenţă (1953-1957). Diploma 
de stat a obținut-o în sesiunea din iunie 1959; Universitatea Populară (1966-1970). 

Stagiul militar : Regimentul 1 Artilerie Antiaeriană Bucureşti (apr. 1943-iul. 
1946). În perioada aprilie-august 1944 a făcut parte din Bateria 5 Vickers Artilerie 
Antiaeriană - unitate cantonată în comuna Progresul care a luat parte la apărarea 
Bucureştiului împotriva atacurilor aeriene ale avioanelor aliate. În vara anului 1945, 
în urma retragerii Bateriilor Vickers care făceau paza Bucureştiului în unităţiile lor de 
bază, a fost mutat la un regiment din Buzău unde a fost întrebuințat ca furier la 
bateria regimentului. La 15 ian. 1946, conform unui ordin al Marelui Stat-Major a 
fost lăsat la vatră provizoriu pentru continuarea studiilor. În data de 15 iul. 1946 s-a 
întors la unitate, de unde a fost deconcentrat cu gradul de fruntaş. 

Studii militare : Şcoala de Recalificare a DGSS (?). 

Studii politice: Universitatea Serală de Marxism-Leninism de pe lângă Comi- 
teulul Municipal Bucureşti al PCR, secţia istoria României (1967-1970). 

Activitatea profesională : ucenic la atelierul de curelărie al patronului Marin 
Mircea din Turnu Măgurele (oct. 1936-oct. 1939) ; notar stagiar la notariatul comunei 
Ciuperceni şi contabil în comuna Drăgăşani, judeţul Teleorman (aug. 1946-nov. 
1947); contabil la Cooperativa „Muncitorul 'Teleormănean” din Turnu Măgurele 
(nov. 1947-ian. 1948) şi controlor la Federala Cooperativelor de Consum din Turnu 
Măgurele (ian.-mart. 1948). La 1 aprilie 1948 Judeţeana de Partid Teleorman l-a 
recomandat pentru a fi încadrat în Siguranţa Statului din Turnu Măgurele. Serviciul 
Judeţean de Siguranţă Teleorman din Inspectoratul Regional de Siguranţă Piteşti l-a 
repartizat în funcţia de şef al Biroului Contrainformaţii - grad de comisar ajutor de 
poliţie! (1 apr.-l sept. 1948); şef al Biroului 1 din Serviciul Judeţean de Securitate 
Teleorman (1 sept. 1948-apr. 1950); ofiţer la DRSP Piteşti (apr.-dec. 1950); şef al 
Biroului 1 din Serviciul Judeţean de Securitate Olt (dec. 1950-28 ian. 1951); şefal 
Secţiei Raionale de Securitate Turnu Măgurele (28 ian.-apr. 1951). Un raport al 
Direcţiei Regionale a Securităţii Statului Teleorman menţiona cauzele pentru care 
locotenentul-major de Securitate Paraschiv a fost retrogradat din funcţia de şef al 
Secţiei Raionale din Turnu Măgurele: 


Tot cu ocazia raportului nostru verbal despre rezultatele analizei muncii referitor la 
secţia raională Tr. Măgurele, care a fost condusă de tov. Lt.-Maj. Paraschiv Gheorghe 
am expus că tov. Paraschiv n-a dat niciun randament în muncă, el fiind originar din 
Tr. Măgurele, este familiar în această localitate, are multe cunoştiinţe vechi de la 
şcoală şi s-a întâmplat să fie atras în chefuri. Cazul său de beţie şi chef în prezent se 
găseşte sub anchetă. Pentru cazuri similare, tov. Lt. Paraschiv a fost mutat disciplinar 


l. La acea dată, şeful Serviciului Judeţean de Siguranţă Teleorman era chestorul de Siguranţă 
Marin loan, iar şeful Inspectoratului Regional de Siguranţă Piteşti - inspectorul general de 
Siguranţă Nedelcu Mihai. După transformarea Siguranţei în DGSP şi militarizarea personalului 
Securităţii, ambii ofiţeri au primit grade de ofiţeri superiori. 

de la fostul serviciu judeţean de securitate Teleorman, la Slatina, iar cu ocazia raionării 
a fost readus la Tr. Măgurele. După constatările noastre nici nu este capabil de a 
cuprinde problemele acestei secţii raionale. Pentru cele de mai sus s-a văzut necesar să 
fie mutat la conducerea biroului raional Drăgăneşti, iar tov. Lt. Maj. Sidea Nicolae, 
şeful Biroului raional Drăgăneşti să fie mutat în locul său!. 


A fost numit şef al Biroului Raional de Securitate Drăgăneşti (apr.-15 iul. 1951); 
şef al Secţiei XI administrative din DRSS Teleorman (15 iul. 1951-1 iul. 1952); şef 
al Biroului Raional de Securitate Alexandria (1 iul. 1952-mai 1953); şeful Biroului 
VII din Serviciul IV? (mai 1953-31 mai 1954) şi lucrător operativ prim la Biroul V 
din Serviciul IV al Direcţiei Regionale de Securitate Bucureşti (1 iun. 1954-1 febr. 
1955) ; lucrător operativ prim la Serviciul II şi şef de Secţie la Direcţia Regională 
MAI Braşov (1 febr.-1 sept. 1955); locţiitor de şef de birou (1 sept. 1955-iun. 1956) 
şi şef al Serviciului Secretariat din Serviciul „D” din MAI, UM 0128 Bucureşti 
(iul. 1956-1 iun. 1957); ofiţer controlor la Serviciul Inspecţii din DGPCM (1 iun. 
1957-1 mai 1958); director al GAS MAI Vlădeni (1 mai 1958-1 oct. 1959). Despre 
activitatea ofițerului în funcţia de director al unei GAS a MAI se făcea referire într-un 
referat de cadre întocmit de Serviciul Cadre al DGPCM : 


Ca Director al Gospodăriei Agricole MAI Vlădeni, ofiţerul a obţinut unele rezultate 
bune. Trebuie însă precizat că în munca gospodăriei au existat foarte multe lipsuri care 
au influenţat negativ buna desfăşurare a muncii neobţinându-se rezultatele scontate, 
ţinând cont că unitatea avea de executat un volum mare de muncă. Astfel, majoritatea 
producţiei cerealiere se află cu mult sub plan, realizând numai 44% secară toamnă, 
42% mazăre, 37% borceag, 70% grâu. Lipsuri destul de serioase s-au constatat şi în 
celelalte sectoare de muncă ale gospodăriei. Cauza principală a deficienţelor din munca 
gospodăriei a constat în stilul de muncă defectuos ce s-a manifestat în activitatea 
conducerii gospodăriei îndeosebi din partea directorului. Planificarea muncii s-a făcut 
pe campanii, nu s-a urmărit îndeaproape îndeplinirea întocmai a sarcinilor propuse. De 
asemeni nu s-a analizat sistematic muncă sectoarelor gospodăriei şi nu a ţinut cu 
regularitate şedinţele de lucru în cadrul colectivului de conducere, în care să se 
analizeze activitate gospodăriei. Îndrumarea şi controlul muncii pe teren nu a fost făcut 
în mod organizat, neluându-se cele mai juste măsuri pentru lichidarea lipsurilor ce se 
manifestă în munca practică a gospodăriei. Nu există o atmosferă tovărăşească în 
cadrul colectivului de conducere a gospodăriei, manifestându-se fricţiuni între Director 
şi contabilul şef pe de o parte şi inginerul şef şi contabilul şef pe de altă parte. S-a ajuns 
până acolo ca Directorul să nu mai consulte în unele probleme de specific contabil pe 
contabilul şef, iar în ultimul timp nici nu la mai chemat la puţinele şedinţe de lucru care 


1. Adresă nr. X 4/461 din 27 aprilie 1951, trimisă Direcţiei a X-a din DGSS. Documentul este 
semnat de doi ofiţeri din DRSS Teleorman : maiorul de Securitate Enescu Ilie (director al DRSS 
Teleorman) şi de către locotenentul de Securitate Iancu Dorobanţu (şef al Secţiei Cadre din 
DR SS Teleorman). 

2. În aprilie 1954 a fost detaşat la Grupul operativ „Făgăraş” pendinte de Serviciul Raional MAI 
Făgăraş, care se ocupa cu lichidarea partizanilor anticomunişti din Munţii Făgăraş. La această 
unitate operativă a Securităţii a stat până în decembrie 1954. Serviciul Raional MAI Făgăraş din 
Direcţia Regională MAI Braşov era condus în 1954 de maiorul Popa Iacob, iar Regională MAI 
Braşov de locotenent-colonelul Moiş Aurel. 

le-a avut cu colectivul de conducere al gospodăriei. Maiorul Paraschiv căzuse pe panta 
văicărelii, arătând că oamenii sunt slabi pregătiţi, fără să se ocupe îndeaproape de 
creşterea şi educarea lor, deşi majoritatea lor s-au străduit să se achite de sarcinile ce 
le-au revenit. Dacă conducerea gospodăriei ar fi fost preocupată mai mult de grija faţă 
de om, s-ar fi putut evita condiţiile neigienice în care se transporta mâncarea pe câmp 
a tractoriştilor, lipsa de cearceafuri în vagoanele de dormit, iar acolo unde aceştia erau 
nu ar mai fi fost în starea de nedescris în care se aflau. 


A activat ca locţiitor de comandant pentru Spate la Penitenciarul Gherla/forma- 
țiunea 0606 Gherla (1 oct. 1959-1 iul. 1961); şef al Serviciului Aprovizionare- 
-Desfacere (1 iul. 1961-mart. 1963) şi şef al Serviciului Planificare din Direcţia 
Economică a DGPCM (mart. 1963-15 febr. 1964) ; ofiţer prim de control în Serviciul 
Inspecţii din DGPCM (iul. 1964-1 aug. 1967). În data de 1 dec. 1964 a fost 
retrogradat la gradul de maior pentru doi ani prin ordin MAI pentru comportare 
imorală în viaţa personală, în familie şi societate. De asemenea, pentru aceleaşi 
abateri a fost sancţionat pe linie de partid cu „vot de blam cu avertisment” ; locţiitor 
al şefului Serviciului Evidenţă Deținuți din DGPCM (1 aug. 1967-1 febr. 1972); 
ofiţer specialist II la Sectorul de Statistică al Serviciului Studii Documentare şi 
Statistică din DGP (1 febr. 1972-1 aug. 1973) ; locţiitor de comandant pentru servicii 
la Şcoala Militară de Subofiţeri Penitenciare de la Hârşova, UM 0402 (1 aug.-dec. 
1973) ; ofiţer specialist I la compartimentul Evidenţă Deținuți din Direcţia Pază şi 
Regim a DGP (dec. 1973-31 aug. 1974). A fost trecut în rezervă la 31 august 1974 
prin Ordinul MI nr. 11/1648. 

Grade succesive: comisar ajutor (1 apr. 1948); sublocotenent (sept. 1948); 
locotenent (dec. 1949); locotenent-major (aug. 1950) ; căpitan (aug. 1953); maior 
(aug. 1957 şi dec. 1964) ; locotenent-colonel (aug. 1962 şi dec. 1966) ; colonel (aug. 
1971). 

Decorații: medalia „Meritul militar”, clasa a II-a (1954); medalia „Muncii” 
(1959) ; medalia „A XX-a aniversare a eliberării Patriei de sub jugul fascist” (1964) ; 
medalia „A 50-a aniversare a înfiinţării PCR” (1971); medalia „25 de ani de la 
proclamarea Republicii” (1972); Ordinul „În Serviciul Patriei Socialiste”, clasa a 
I-a (1963); Ordinul „Meritul Militar”, clasa a II-a (1968) şi clasa I (1973). 

Pedepse : două zile de arest pentru neglijenţă în serviciu (apr. 1949); patru zile 
de arest sever pentru întârzieri repetate de la program şi atitudine necorespunzătoare 
faţă de căpitanul de Securitate Magazineru Romulus, şeful Serviciului Judeţean de 
Securitate Teleorman (ian. 1950); cinci zile de arest sever pentru că a reţinut fără 
niciun motiv la sediul DRSP Piteşti doi tineri UTM-işti. Ofiţerul se afla în stare de 
ebrietate (dec. 1950); 20 de zile de arest la garnizoană cu îndeplinirea serviciului 
pentru beţii în timpul serviciului şi injurii aduse organelor de Miliție (mai 1955) ; 


„mustrare scrisă” pentru neurmărirea îndeaproape a unor sarcini transmise de condu- 
>» 


cerea Direcţiei Economice din DGPCM (sept. 1958); „observare scrisă” pentru 
unele deficinţe apărute în procesul de transferare a unui lot de deţinuţi la Colonia de 


1. Referat de cadre din 4 martie 1960. Documentul este semnat de şeful Serviciului Cadre din 
DGPCM, locotenent-colonelul Stanciu Nicolae, şi de şeful secţiei Ofiţeri din acelaşi Serviciu, 
locotenent-colonelul Radu Alexandru. 

Muncă Poarta Albă/formaţiunea 0893 în perioada 28 nov.-4 dec. 1958 (mai 1959); 
trei zile de arest la domiciliu pentru nerespectarea unui ordin DGPCM (nov. 1960) ; 
cinci zile de arest la domiciliu pentru pierderea unei ştampile (mai 1961). 


PASCAL N., căpitan. 
Activitatea profesională : locţiitor al şefului Serviciului Administrare şi Gospo- 
dărire din DPLC (26 oct. 1954). 


PATRINICHI NICOLAE CONSTANTIN, colonel, d.p. 
nr. 4856 (n. 14 oct. 1942, oraşul Orhei, Republica Moldova). 

Naţionalitatea : română. 

Originea şi apartenența socială : muncitor. 

Profesia de bază la incadrarea în MAI : electrician lumină şi 
forţă. 

Funcții în organizații politice, de masă şi obşteşti: membru 
UTM din 1956 şi PCR din 1968; locţiitor al secretarului orga- 
nizaţiei de partid din Penitenciarul Ilfov (1976) ; membru supleant 
în Comitetul de Partid din MI şi secretar al organizaţiei de partid 
din Spitalul Penitenciar Jilava (1988). 

Studii civile : şapte clase la Şcoala nr. 31 din Bucureşti (1949-iun. 1956); trei 
clase la Şcoala Profesională de Ucenici nr. 4 Electrotehnică (1956-iun. 1959); 
Şcoala Medie nr. 12 „Spiru Haret” din Bucureşti, secţia serală (1958-sept. 1962) ; 
Facultatea de Ştiinţe Juridice - Universitatea „C.I. Parhon” din Bucureşti (1962-1967), 
cu examen de diplomă în februarie 1971. 

Studii militare : Şcoala Militară de Ofiţeri Activi MAI nr. 2, UM 0564 Bucureşti, 
profil penitenciare (1 sept. 1962-20 aug. 1965). În această unitate, elevul Patrinichi 
a fost trimis să efectueze practica la Colonia de Muncă Peninsula/formaţiunea 0605 
Constanţa ; curs de reciclare pentru ofiţeri-instructori de pază şi ofiţeri de serviciu 
organizat în cadrul cursului de perfecţionare a cadrelor de penitenciare din Bucureşti 
(30 oct.-28 nov. 1981); curs de reciclare organizat în cadrul cursului de perfecţionare 
pentru locţiitori de comandanţi pentru pază şi regim din Bucureşti, profil penitenciare 
(1-30 oct. 1985). 

Studii politice : Universitatea Serală de Marxism-Leninism (1970-1973). 

Activitatea profesională : electrician la Cooperativa „Întreţinerea” din Bucureşti 
(1 iul. 1959-10 febr. 1961), Trustul de Instalaţii Montaje şi Izolaţii nr. 1 Bucureşti din 
Grupul 1 Şantiere (20 febr.-18 aug. 1961) şi la secţia „Progresul” din Întreprinderea 
de Construcţii Metalice şi Prefabricate nr. 7 Bucureşti (19 aug. 1961-30 aug. 1962) ; 
ofiţer prim de serviciu la Penitenciarul Turnu Măgurele (23 aug. 1965-1 nov. 1966); 
inspector principal A, instructor principal II şi III la Serviciul Reeducare Deţinuţi/ 
Serviciul Cultural-Educativ din Direcţia Pază şi Regim a DGP (1 nov. 1966-1 aug. 
1973). În cadrul acestui serviciu, ofiţerul răspundea de autocaravanele cinemato- 
grafice şi staţiile fixe din unităţi, de selecţionarea şi recomandarea filmelor artistice 
şi documentare ce pot fi vizionate de către condamnaţi, urmărea modul de folosire a 
mijloacelor tehnice (TV, radio, diafilme, magnetofoane etc.) ; ofiţer instructor II şi 
III la Penitenciarul Bucureşti (1 aug. 1973-1 iun. 1974); ofiţer instructor II cu 

pregătirea politico-ideologică la Penitenciarul Ilfov (1 iun. 1974-31 iul. 1977). Aici 
a condus grupa de pregătire politico-ideologică „Principalele momente din istoria 
patriei, a partidului, a mişcării democratice şi revoluţionare din ţara noastră”. Ca 
urmare a aplicării prevederilor Decretului nr. 225/1977, Penitenciarul Ilfov a fost 
desfiinţat, Patrinichi fiind mutat în funcţia de ofiţer cu reeducarea la Penitenciarul 
Bucureşti (31 iul. 1977-1 iul. 1978); ofiţer de serviciu principal, iar apoi ofițer- 
-instructor I învăţământ la Penitenciarul de Tineri Jilava! (1 iul. 1978-1 apr. 1986); 
locţiitor al comandantului pentru pază şi regim la Spitalul-penitenciar Jilava (1 aug. 
1986-15 mart. 1990); profesor I la Catedra de ştiinţe sociale din cadrul Şcolii 
Militare pentru Pregătirea şi Perfecţionarea Subofiţerilor de Penitenciare, UM 0655 
(15 mart. 1990-1996). 

Grade succesive: locotenent (1965); locotenent-major (1969) ; căpitan (1974) ; 
maior (1980) ; locotenent-colonel (1986); colonel (1993). 

Decorații : medalia „Meritul militar”, clasa a III-a (?); Ordinul „Meritul Militar” 
(?). 
Pedepse : „mustrare scrisă cu avertisment” deoarece a mers cu armamentul din 
dotare la domiciliu (1967) ; suspendarea indemnizaţiei de comandă timp de şase luni 
pentru evadarea unui deţinut (1987) ; cinci zile de arest cu îndeplinirea serviciului 
pentru nerespectarea planului de măsuri privind îmbunătăţirea sistemului de pază şi 
supraveghere a deţinuţilor (1987) ; trei zile de arest cu îndeplinirea serviciului pentru 
neîndeplinirea corespunzătoare a atribuţiunilor de serviciu (1988). 


PĂUN CASANDRA CONSTANTIN, locotenent-colonel, d.p. 
nr. 4405 (n. 26 iul. 1924, satul Lămăşeni, com. Rădăşeni, jud. 
Suceava). 

Naţionalitatea : română. 

Originea şi apartenenţa socială : ţăran sărac. 

Profesia de bază la încadrarea în MAI: tâmplar (carosier). 

Funcții în organizaţii politice, de masă şi obşteşti : membru 
pi ARLUS (1950); membru PMR din 1959; membru în Comitetul 
ii Comunal de Partid Periş (1966); secretar al Organizaţiei de 

Bază PCR din Penitenciarul Jilava (1970-1976). 

Studii civile : patru clase în comuna natală (1931-1935) ; patru clase la Şcoala de 
Meserii şi Gimnaziul Industrial din Fălticeni, specialitatea rotărie-caroserie (sept. 
1939-iun. 1943); clasa a VIII-a absolvită în Bucureşti cu premiul I, după cum 
declara cu mândrie absolventul de 39 de ani (1963); Şcoala Medie nr. 16 „George 
Coşbuc” din Bucureşti (1964-1966). 

Stagiul militar : plecat voluntar la Şcoala de Subofiţeri Jandarmi de la Târgu 
Ocna (oct. 1943-apr. 1944). În aprilie 1944 şcoala a fost mutată la Găeşti din cauza 
aproprierii liniei frontului, fiind contopită cu Centrul 2 Jandarmi Găeşti (apr.-aug. 
1944) ; gardian la un tren al Statului-Major al Forţelor Armate (aug.-dec. 1944) ; 
însoțitor de patrulă la Legiunea de Jandarmi Baia (dec. 1944-1 mart. 1945); 
Legiunea de Jandarmi CFR Bucureşti: şef de patrulă în serviciul de gardă la 


1. În anul 1983, a fost detaşat timp de trei luni la Şcoala de subofiteri Câmpina. 

Divizia Financiară CFR Bucureşti şi Casa de aprovizionare a personalului CFR 
(mart. 1945-aug. 1945). 

Studii militare : curs scurt de pregătire la Şcoala Militară de Ofiţeri de Pază MAI 
Câmpina (1 mai.-7 nov. 1953); curs de perfecţionare pentru cadre de conducere, 
profil penitenciare, la Şcoala de Ofiţeri MAI nr. 2 Bucureşti, DGM (15 sept. 
1961-20 aug. 1962); curs de perfecţionare pentru aparatul financiar, înzestrare, 
servicii la Direcţia Servicii din MAI, UM 0230 Bucureşti (15 ian.-18 apr. 1969). 

Activitatea profesională : ucenic în mai multe ateliere particulare de cizmărie din 
Podul Iloaiei, Iaşi (1935-1939) şi Fălticeni (1940-iun. 1943); muncitor zilier la 
Fabrica de Mobilă din Fălticeni şi la Atelierele CFR Paşcani (iun.-sept. 1943); 
subofițer de jandarmi în funcţiile de secretar de pluton la Compania de Jandarmi CFR 
Bucureştii Noi (sept. 1945-1 iun. 1946) şi şef de patrulă la Legiunea de Jandarmi 
Teleorman (1 iun. 1946-30 nov. 1948); subofițer de Securitate în funcţiile de 
gospodar de companie şi furier la Biroul Evidenţă Cadre din Centrul de Instrucție 
nr. 6 Securitate Fălticeni, UM 0708 (30 nov. 1948-22 febr. 1953); inspector în 
Biroul Pregătire de Luptă din Serviciul Pază şi Regim al DLCM/DPLC (dec. 1953-1 
oct. 1954); comandant de pluton de elevi la cursul de supraveghetori de pe lângă 
Penitenciarul Jilava (1 oct.-l nov. 1954); ofiţer controlor I în Serviciul Inspecţii din 
DPLC (1 nov. 1954-1 iul. 1956); inspector principal în Serviciul Pază şi Regim din 
DGPCM (1 iul. 1956-1 dec. 1957); locţiitorul comandantului pentru pază şi regim 
la Colonia de Muncă Rahova/formaţiunea 0964 Bucureşti (1 dec. 1957-1 febr. 1960). 
Într-o adresă trimisă de şeful Secţiei Secretariat din DGPCM, căpitanul Bogăţeanu 
Ion, comandantului formaţiunii 0964 Bucureşti, căpitanul Alexandrescu Dumitru, se 
cerea pedepsirea ofițerului Păun cu trei zile de arest pentru neglijenţă în serviciu : 


Vă facem cunoscut că prin raportul nr. 415 din 15.09.1958 ne-a sosit cererea deţinutului 
Marcu Gheorghe din unitatea Dvs. adresată Ministerului de Justiţie prin care deţinutul 
solicita organului respectiv să fie executat prin împuşcare. Întrucât la înaintarea acestei 
cereri s-a comis o gravă eroare, deoarece Ministerul Justiţiei nu condamnă oamenii la 
cererea lor, Tov. Director General Colonel Lixandru Vasile a ordonat ca Lt. Păun 
Constantin care a semnat raportul de înaintare să fie pedepsit cu trei zile de arest pentru 
slaba orientare de care a dat dovadă şi pentru că a dat curs cererii respective. În acelaşi 
timp s-a ordonat ca în cazul când deţinutul este un element înrăit să luaţi măsuri de 
pedepsirea lui regulamentar!. 


După desfiinţarea formaţiunii 0964 Bucureşti (1 feb. 1960), a fost numit în funcţia 
de locţiitor al comandantului pentru pază şi regim la Colonia de Muncă Tichileşti/ 
formațiunea 0861 Brăila, Tichileşti (1 febr. 1960-1 mai 1961). Un referat întocmit pe 
numele locotenentului-major Păun de către Serviciul Cadre din DGPCM menţiona : 
„În perioada cât a muncit în cadrul Formaţiunii Tichileşti la început ofiţerul a obţinut 
aceleaşi rezultate bune, însă pe parcurs a săvârşit o serie de abateri care l-au 
compromis, astfel: a început să neglijeze pregătirea sa profesională şi politică, fapt 
ce s-a resfrânt şi asupra subalternilor, deasemeni, a aplicat metode neregulamentare 


1. Această adresă a ajuns şi la Serviciul Cadre din DGPCM pentru a fi introdusă în dosarul 
personal al ofițerului şi poartă numărul de înregistrare 56115 din 5 noiembrie 1958. 

împotriva cadrelor. Acelaşi lucru a procedat şi cu deţinuţii, însă ce este mai grav, e 
faptul că în loc să aplice metode regulamentare împotriva deţinuţilor care săvârşesc 
abateri, a aplicat măsuri excesive”! ; ofiţer prim de serviciu la Colonia de Muncă 
Vlădeni/formaţiunea 0868 (mai-aug. 1961); ofiţer prim de serviciu operativ (sept. 
1962-1 sept. 1963) şi şef al Secţiei „Periş” din Penitenciarul Văcăreşti (1 sept. 
1963-1 aug. 1964). La 1 august 1964, Secţia „Periş” a devenit unitate independentă. 
iar Păun a fost numit în funcţia de locţiitor al comandantului pentru servicii la 
Colonia de Muncă Periş/formaţiunea 0876 (1 aug. 1964-1 aug. 1967). După desfiin- 
tarea formaţiunii 0876 Periş şi transformarea acesteia în secţie pendinte de Peniten- 
ciarul Văcăreşti, Păun a fost numit în fruntea acestei subunități : comandant al Secţiei 
„Periş” din cadrul Penitenciarul Văcăreşti (1 aug. 1967-1 mai 1968); locţiitor al 
comandantului pentru servicii la Penitenciarul Jilava (1 mai 1968-31 oct. 1976). A 
fost trecut în rezervă din cauza unor probleme medicale la 31 octombrie 1976, prin 
Ordinul MI nr. 11/02148. 

Grade succesive: sergent-major (1945); plutonier (1950); sublocotenent (nov. 
1953) ; locotenent (1955) ; locotenent-major (1958) ; căpitan (1963) ; maior (1969) ; 
locotenent-colonel (1975). 

Decorații : medalia „Eliberarea de sub jugul fascist” (1949); medalia „Meritul 
militar”, clasa I (1954) ; medalia „A XX-a aniversare a Zilei Forţelor Armate ale 
RPR” (1964) ; medalia „Pentru servicii deosebite aduse în apărarea orânduirii sociale 
şi de stat” (1971); medalia „A 50-a aniversare a înfiinţării PCR” (1971); medalia 
„25 de ani de la proclamarea Republicii” (1972) ; medalia „30 de ani de la eliberarea 
României de sub dominaţia fascistă” (1974) ; Ordinul „În Serviciul Patriei Socialiste”, 
clasa a III-a (1963) şi clasa a II-a (1966) ; Ordinul „Meritul Militar”, clasa I (1970). 

Pedepse : zece zile de arest la garnizoană pentru nemarcarea locului de încărcare 
şi descărcare a armamentului (aug. 1958); „observare” pentru neexecutarea la timp 
a percheziţiilor periodice (aug. 1960); „observare” pentru jignirea subalternilor 
(5 oct. 1960); trei zile de arest la garnizoană pentru aspecte negative în muncă (10 
oct. 1960); „avertisment că nu corespunde pe deplin funcţiei ce ocupă” pentru abuz 
în funcţie şi încălcarea unor prevederi regulamentare (feb. 1961) ; trei zile de arest la 
domiciliu pentru că a schimbat în mod abuziv secretarul Comisiei pentru propuneri 
în vederea punerii în libertate înainte de termen constituite în baza Decretului 720/ 
1956 (31 iul. 1961); cinci zile de arest la garnizoană pentru lovirea unor deţinuţi şi 
pentru lipsă de control asupra subordonaţilor (1963) ; „avertisment că nu corespunde 
pe deplin funcţiei ce ocupă” pentru nereguli în gestiune (1966); „mustrare” pentru 
armament murdar găsit cu ocazia unui control (apr. 1968). 


PĂUN GHEORGHE, locotenent-colonel. 

Activitatea profesională: inspector prim de cadre la formațiunea 0715 Mărgineni 
(iun. 1959); ofiţer instructor I în Serviciul Cadre şi Învăţământ din DGP (mart. 
1984). 


1. Documentul este datat 9 august 1961 şi este semnat de şeful Serviciului Cadre din DGPCM, 
locotenent-colonelul Stanciu Nicolae, şi de şeful Secţiei Ofiţeri din acelaşi serviciu, căpitanul 
Oanţă Gheorghe. 


361 PETRE NICOLAE ION 


PETER DIONISIE, căpitan. 
Activitatea profesională : şeful Serviciului Politic din DIP (ian.-aug. 1954); şef 
al Serviciului Politic din DPLC (nov. 1954). 


PETRE NICOLAE ION, maior, d.p. nr. 4491 (n. 6 nov. 
1929, com. Dărăşti Vlaşca/Adunaţii Copăceni, jud. Giurgiu). | 

Naţionalitatea : română. 

Originea şi apartenența socială : ţăran mijlocaş. 

Profesia de bază la încadrarea în MAI: contabil. 

Funcţii în organizaţii politice, de masă şi obşteşti: membru |; 
UTC din 1947, UAER din 1948 şi PCR din 1965; membru în 3 
Comitetul Sindical al Salariaţilor din Trupele MAI (1956-1958); | 
locţiitor al secretarului BOB PCR din Penitenciarul Văcăreşti 
(?-1976). 

Studii civile : şase clase în comuna natală (1936-1942) ; Liceul Comercial „Nicolae 
Kretzulescu” /Şcoala Tehnică de Administraţie Economică nr. 1 din Bucureşti (oct. 
1942-iul. 1950); Facultatea de Drept, Universitatea din Bucureşti (1970-iun. 1975). 

Stagiul militar: UM 0915 Marghita (febr.-l nov. 1953), Batalionul 4 Pază din 
Regimentul 3 Pază laşi (1 nov. 1953-oct. 1954), Serviciul Echipament din DTOP 
(oct. 1954-1 mai 1955) şi Regimentul 6 Securitate Tecuci (mai-30 nov. 1955). 

Studii militare : curs de perfecţionare a aparatului financiar, înzestrării, serviciilor 
la Direcţia Servicii din MAI, UM 0230 Bucureşti (15 ian.-18 apr. 1969). 

Studii politice: Universitatea Serală de Marxism-Leninism, secţia economie 
politică (1964-1967). 

Activitatea profesională : verificator de acte la Secţia financiară din Direcţia 
Asigurărilor Sociale a MAI (iul. 1950-31 dec. 1951) ; educator la Colonia de Educare 
Minori Herăstrău din strada Lacului nr. 26, Bucureşti (15 ian.-l nov. 1952); contabil 
la Colonia de Educare Minori Militari (1 nov. 1952-febr. 1953); contabil la Biroul 
Mobilier şi Materiale din secţia Cazare a DGT (1 iun. 1956-1 iul. 1958); lucrător 
salarii, contabil principal şi economist financiar în Biroul Evidenţă, Contabilitate şi 
Metodologie din Serviciul Financiar al DGPCM (1 iul. 1958-1 sept. 1963); şef al 
Biroului Financiar şi Contabilitate (1 sept. 1963-1 mart. 1966) şi director adjunct 
administrativ la Colonia de Educare Minore Roşu/ISRM Roşu (1 mart. 1966-1 febr. 
1968). La 1 martie 1966, odată cu numirea sa în funcţia de director adjunct admi- 
nistrativ, a fost chemat în rândul cadrelor active militarizate ale MAI cu gradul de 
locotenent-major ; prim ofiţer de serviciu la Secţia „Periş” din cadrul Penitenciarului 
Văcăreşti (1 mart.-l iul. 1968); şef al Biroului Aprovizionare-Dotare din Peniten- 
ciarul Jilava (1 iul. 1968-1 aug. 1973); şef al Biroului Tehnic din Penitenciarul 
Bucureşti (1 aug. 1973-1 dec. 1976); locţiitor al comandantului pentru servicii la 
Penitenciarul Jilava/Penitenciarul de Tineri Jilava (1 dec. 1976-23 iul. 1981). A fost 
trecut în rezervă după ce organele de contrainformaţii militare ale Direcţiei a IV-a din 
DSS au sesizat Serviciul Cadre şi Învăţământ din DGP despre unele nereguli comise 
de maiorul Petre Ion în funcţia de locţiitor al comandantului : însuşirea unor produse 
alimentare din gestiunea unităţii fără a achita contravaloarea lor, folosirea autove- 
hiculelor unităţii în interes personal, constrângerea unor subordonați pentru a efectua 

servicii în interes personal etc. A fost trecut în rezervă la 23 iulie 1981 prin Decretul 
Prezidenţial nr. 166. 

Grade succesive : locotenent-major (1966) ; căpitan (1971); maior (1977). 

Decorații : medalia „Meritul militar”, clasa a II-a (1971) ; medalia „30 de ani de 
la eliberarea României de sub dominaţia fascistă” (1974). 

Pedepse : „mustrare scrisă” pentru întârzieri de la program (1957) ; „mustrare cu 
avertisment” pentru că nu s-a prezentat la timp la Penitenciarul Văcăreşti în ziua de 
24 noiembrie 1960, unde avea loc un examen scris dat de contabilii şcolii de 
perfecţionare (1960) ; zece zile de arest la garnizoană pentru că a lovit două minore 
(apr. 1966) ; „mustrare severă prin ordin” pentru că nu a raportat la timp executarea 
unor ordine (dec. 1966); „mustrare severă prin ordin” pentru nerealizarea cererilor 
de deschidere a creditelor (iul. 1967); „mustrare severă la adunarea ofiţerilor” 
pentru lipsuri în munca profesională (dec. 1969) ; „mustrare scrisă” pentru lipsă de 
preocupare în echiparea elevilor pe timp de vară (1971); „mustrare scrisă” pentru 
superficialitate în verificarea unor propuneri de casare a bunurilor materiale (1977) ; 
„mustrare scrisă” pentru deficienţe în muncă (oct. 1978); „mustrare scrisă” pentru 
lipsuri în activitate (dec. 1978). 


PETRESCU GHEORGHE, maior. 

Activitatea profesională : locţiitor politic şi şef al Direcţiei Politice din DGP 
(1950, 17 iul. 1951); comandant la Penitenciarul Rahova (1953). După desfiinţarea 
acestui penitenciar (a doua jumătate a anului 1953), a fost numit în funcţia de 
locţiitor al comandantului la Penitenciarul Văcăreşti - UM 0349 Bucureşti (1953, 
apr. 1954). 


PETRESCU NICOLAE, locotenent. 
Activitatea profesională : inspector în Corpul de Control Financiar Intern din 
DGP (dec. 1951). 


PETRESCU VENTURA (BONAVENTURA) MARIAN, colo- 
nel, d.p. nr. 4480 (n. 12 nov. 1931, mun. Bucureşti). 

Naţionalitatea : română. 

Originea şi apartenenţa socială: muncitor. 

Profesia de bază la încadrarea în MAI: mecanic ajustor. 
| Funcţii în organizaţii politice, de masă şi obşteşti : membru 
| UTC din 1948; secretarul UTM din Regimentul 1 ALA Bucureşti 
i (1952-1954); membru PMR din 1958. 

Studii civile : şapte clase elementare la Şcoala de Băieți nr. 41, 
Calea Griviței nr. 443, Bucureşti (1938-1944); Şcoala Medie 
Mixtă nr. 3 „Alexandru loan Cuza” din Galaţi, fără frecvenţă (1962). 

Stagiul militar : a intrat în Şcoala Militară de Ofiţeri MAI Radna ca voluntar, 
fiind propus de Organizaţia PMR „Laminorul” din Bucureşti. În ianuarie 1951, a luat 
parte la evacuarea în Bărăgan a cetăţenilor „necorespunzători” din comuna Sasca 
Montana, judeţul Caraş-Severin. 

Studii militare : Şcoala de Ofiţeri Combatanţi de Securitate nr. 2 din Radna, Arad 
(ian. 1950-10 oct. 1951) şi Şcoala Militară de Ofiţeri de Securitate MAI Câmpina 
(10 oct. 1951-2 oct. 1952); cursul scurt de perfecţionare a pregătirii cadrelor cu 
funcţii de conducere din MAI de la Dumbrăviţa (1970). 

Activitatea profesională : ucenic la Garajele „Filică” din Bucureşti (1946-1947) ; 
mecanic trefilator la Uzinele „Laminorul” din Bucureşti! (18 ian. 1948-3 ian. 1950); 
comandant de pluton, companie degazare şi batalion la Regimentul 1 ALA, UM 0631 
(2 oct. 1952-1 apr. 1954) ; locţiitor al şefului Serviciului Pază şi Regim din DIP (1 apr.-oct. 
1954). În toamna anului 1954, odată cu unificarea DIP şi DLCM, Petrescu a fost 
numit în funcţia de şef al secţiei regim din Serviciul Pază şi Regim din DPLC (1 nov. 
1954-30 iun. 1956). La 30 iunie 1956, ca urmare a reducerilor de efective din MAI, 
a fost trecut în rezervă. A fost reîncadrat câteva luni mai târziu tot la DGPCM, în 
funcţia de comandant al Coloniei de Muncă Roznov/formaţiunea 0692 (1 oct. 
1956-1 mart. 1957); comandant la Colonia de Muncă Bârcea Mare/formaţiunea 
0691 (1 mart. 1957-1 apr. 1958); comandant la Colonia de Muncă Berteşti/formaţiunea 
0935 (1 mai 1958-1 febr. 1959); comandant la Penitenciarul Galaţi (1 febr. 1959-1 dec. 
1966) ; şef al Serviciului Pază şi Regim din Direcţia Pază şi Regim a DGPCM/DGP 
(1 dec. 1966-1 aug. 1972); comandant la Penitenciarul de Minori Bucureşti (1 aug. 
1972-1 aug. 1973). Odată cu înfiinţarea Penitenciarului Ilfov, la 1 august 1973, 
Petrescu a fost numit comandant al Penitenciarului Ilfov (1 aug. 1973-1 aug. 1977). 
Ca urmare a aplicării prevederilor Decretului nr. 225/1977, Penitenciarul Ilfov a fost 
desfiinţat, iar Petrescu a fost mutat în funcţia de locţiitor al comandantului pentru pază 
şi regim la Penitenciarul Bucureşti (1 aug. 1977-1979). Cât timp a ocupat această 
funcţie, în sectorul comandat de colonelul Petrescu au avut loc trei evadări de la punctul 
de lucru din Întreprinderea Legume-Fructe Berceni. De asemenea, s-au înregistrat 
patru cazuri de eliberări eronate, dar şi dese abateri disciplinare ale subordonaţilor. 

Grade succesive : locotenent (1952) ; locotenent-major (1956); căpitan (1958) ; 
maior (1962) ; locotenent-colonel (1968) ; colonel (1975). 

Decorații: medalia „În Serviciul Patriei Socialiste”, clasa I (1963); medalia „A 
XX-a aniversare a Zilei Forţelor Armate ale RPR” (1964); medalia „A XX-a 
aniversare a eliberării Patriei de sub jugul fascist” (1964); medalia „Pentru servicii 
deosebite aduse în apărarea orânduirii sociale şi de stat” (1967) ; medalia „A XXV-a 
aniversare a eliberării Patriei de sub jugul fascist” (1969) ; medalia „A 50-a aniversare 
a înfiinţării PCR” (1971) ; medalia „25 de ani de la proclamarea Republicii” (1972) ; 
medalia „30 de ani de la eliberarea României de sub dominaţia fascistă” (1974); 
Ordinul „Pentru Servicii Deosebite Aduse în Apărarea Orânduirii Sociale şi de Stat” 
(1964) ; Ordinul „Meritul Militar”, clasa a III-a (1967) şi clasa a II-a (1972). 

Pedepse : cinci zile de arest la domiciliu pentru neplata la timp a soldei militarilor 
în termen (1959) ; „mustrare severă prin ordin” pentru atitudine neprincipială faţă de 
subordonați (1963) ; zece zile de arest la garnizoană pentru lipsă de vigilenţă şi lipsă 
de răspundere în executarea ordinelor, cinci zile de arest la domiciliu pentru că a 
nesocotit ordinul cu privire la interzicerea temporară de a încadra personal în unitate 
(1963) ; „mustrare scrisă” pentru neglijenţă în serviciu (1978). 


1. În anii '50 şi-a schimbat numele în Întreprinderea Metalurgică „Boleslav Bierut”. 

PIETRARU D. MIRCEA, locotenent-colonel (8 nov. 1923, 
mun. Ploieşti, jud. Prahova; d. 1993). 

Naţionalitatea : română. 

Originea şi apartenenţa socială : mic-burghez. 

Profesia de bază la încadrarea în MAI: strungar. 

Funcţii în organizații politice, de masă şi obşteşti: membru 
de partid din 1945. 

Studii civile: patru clase primare şi patru clase de arte şi 
meserii. 

Stagiul militar : Divizia „Tudor Vladimirescu”. 

Activitatea profesională : şeful Secţiei/Serviciului de Propagandă şi Agitaţie din 
Direcţia Politică a DGPCUM (febr. 1951, 1952); locțiitor al directorului general al 
DGPCM şi şef al Secţiei Politice (19 nov. 1958, 1 bctombrie 1960, 3 august 1962) ; 
membru în colegiul de redacţie al revistei MAI Pentru patrie (1960, mai 1962); 
locţiitor al comandantului pentru pază şi regim la Penitenciarul Văcăreşti (1963, 1964). 


PIRICI CONSTANTIN GHEORGHE, locotenent-colonel, 
d.p. nr. 3804 (n. 26 sept. 1919, com. Malovăţ, jud. Mehedinţi). 

Naţionalitatea : română. 

Originea şi apartenenţa socială : ţăran sărac. 

Profesia de bază la încadrarea în MAI: agricultor. 

Funcţii în organizații politice, de masă şi obşteşti: vice- 
preşedinte şi preşedinte al Organizaţiei Frontului Plugarilor din 
satul Valea Boierească, comuna Malovăţ (1947-1949); membru 
PMR din 1954. 

Studii civile: şapte clase în comuna natală (1927-1934); 
Facultatea Muncitorească din cadrul Universităţii „C.I. Parhon” din Bucureşti 
(1956). 

Stagiul militar : Bateria 3 Vickers din Regimentul 1 Artilerie Antiaeriană Bucureşti 
(iun. 1941-mai 1945). A luat parte la lupte pe ambele fronturi. 

Studii militare : Şcoala de Secretari de Grefă de la Jilava (31 aug.-l oct. 1950); 
curs de perfecţionare la Şcoala de Perfecţionare Ofiţeri şi Sergenţi Jilava, DGPCM 
(15 mart.-l sept. 1960). 

Activitatea profesională : ucenic şi practicant la atelierul particular de croitorie 
„Constantin Cipere” din Turnu Severin (sept. 1936-febr. 1941); agricultor în gos- 
podăria părintească (sept. 1945-ian. 1949). În ianuarie 1949, a fost încadrat în MAI 
direct din gospodăria părintească unde se ocupa cu agricultura: gardian pază la 
Penitenciarul Caransebeş (27 ian.-nov. 1949 şi 20 apr.-31 aug. 1950) şi la Peni- 
tenciarul Turnu Severin (nov. 1949-20 apr. 1950) ; secretar de grefă (28 oct. 1950-1 iul. 
1951) şi şef al Secţiei Evidenţă şi Cazier din Penitenciarul Timişoara (1 iul. 1951-1 iul. 
1952) ; şef al Biroului Evidenţă Deținuți din Penitenciarul Jilava (1 iul.-l oct. 1952); 
şef al Biroului Repartizări şi al Biroului Evidenţă din Serviciul Evidenţă şi Repartizare 
Deținuți din DLCM (1 oct. 1952-1 mart. 1954); şef al Secţiei Evidenţă din Serviciul 
Evidenţă şi Repartizarea Deţinuţilor al DPLC (1 mart. 1954-1 iul. 1956); referent 
tehnic şi inspector principal pentru îndrumare şi control la Biroul Control şi Îndrumare 

din Serviciul Evidenţă Deţinuţi al DGPCM! (1 iul. 1956-1 iul. 1959); ofiţer controlor 
şi inspector principal în Serviciul Inspecui din DGPCM/DGP (1 iul. 1959-1 oct. 
1969) ; ofiţer specialist II la Secţia Organizare-Mobilizare din DGP (1 oct. 1969-1 
febr. 1971); ofiţer specialist I la Serviciul CFI din DGP (1 febr. 1971-31 iul. 1973). 
A fost trecut în rezervă la 31 iulie 1973 prin Ordinul MI nr. 01856. 

Grade succesive: gardian (1949); sublocotenent (1 iul. 1951); locotenent 
(1953) ; locotenent-major (1957) ; căpitan (1959) ; maior (1964) ; locotenent-colonel 
(1970). 

Decorații : medalia „Eliberarea de sub jugul fascist” (1954) ; medalia „Muncii” 
(1959) ; medalia „În Serviciul Patriei Socialiste”, clasa I (1963) ; medalia „A XX-a 
aniversare a eliberării Patriei de sub jugul fascist” (1964); medalia „A XX-a 
aniversare a Zilei Forţelor Armate ale RPR” (1964); Ordinul „În Serviciul Patriei 
Socialiste”, clasa a III-a (1967). 

Pedepse : „prevenire” pentru nerespectarea unor ordine circulare (1950); cinci 
zile de arest la garnizoană pentru neglijenţă în executarea unei lucrări (1954); 
„observare” pentru discuţii nepermise cu alte cadre (1969). 


PITULICU ALEXANDRU, căpitan. 
Activitatea profesională : inspector de cadre în Serviciul Cadre din DIP (26 mai 
1954) ; ofiţer de serviciu la Penitenciarul Jilava (dec. 1967). 


PÎNTEA GHEORGHE, locotenent-major. 
Activitatea profesională : ofiţer în Serviciul Inspecţii din DPLC (iun. 1956). 


PÎRVU GHEORGHE ION, locotenent-colonel, d.p. nr. 4406 
(n. 22 mart. 1927, com. Izvoarele, jud. Dâmboviţa). 

Naţionalitatea : română. 

Originea şi apartenenţa socială : ţăran sărac. 

Profesia de bază la încadrarea în MAI: agricultor. 

Funcţii în organizații politice, de masă şi obşteşti : membru 
UTM din 1950 şi PMR din 1955. 

Studii civile: şapte clase în comuna natală (1935-1942); 
Şcoala Medie „Avram Iancu” din Brad şi Şcoala Medie nr. 1 
„Nicolae Bălcescu” din Bucureşti (1957-1961); Facultatea de 
Economie a Producţiei, ASE Bucureşti (?-sept. 1973). 

Stagiul militar : Centrul de Instrucție Securitate nr. 2 Brad (1949-mart. 1951). 

Studii militare : Şcoala de Ofiţeri Combatanţi de Securitate nr. 2 din Radna, Arad, 
şi Şcoala Militară de Ofiţeri MAI Câmpina (mart. 1951-30 dec. 1952) ; Facultatea de 
Arme şi Spate, Secţia Conducere spate din Academia Militară Generală (1 oct. 
1961-1 dec. 1964) ; curs de perfecţionare a aparatului financiar, înzestrării, serviciilor 
la Direcţia Servicii din MAI, UM 0230 Bucureşti (15 ian.-18 apr. 1969); cursul 


1. Ca urmare a reducerilor de efective din MAI, Pirici a fost trecut în rezervă la 30 iunie 1956. A 
rămas să muncească în cadrul Serviciului Evidenţă Deținuți din DGPCM, însă ca angajat civil. 
La 1 iulie 1957 a fost rechemat în rândul cadrelor active ale MAI cu gradul de locotenent-major. 

scurt de perfecţionare a pregătirii cadrelor cu funcţii de conducere din MAI de la 
Dumbrăviţa (1970). 

Studii politice : Universitatea Politică şi de Conducere, de pe lângă Comitetul de 
Partid al municipiului Bucureşti (1974-1977). 

Activitatea profesională : agricultor zilier la proprietarul de pământ Aurel Pană 
din comuna natală (1942-aug. 1944); agricultor în gospodăria părintească (aug. 
1944-1949); comandant de pluton (ian. 1953-1 aug. 1955 şi 1 iul. 1956-1 apr. 
1958) şi de companie la Regimentul 1 ALA Bucureşti (1 aug. 1955-1 iul. 1956); 
ofiţer prim de serviciu la Colonia de Muncă Brad Musariu/formaţiunea 0972 (1 mai 
1958-1 mai 1959); comandant de pluton şi profesor la Şcoala de Perfecţionare 
Ofiţeri şi Sergenţi Jilava, DGPCM (1 mai 1959-1 oct. 1960). Ca urmare a desfiin- 
ţării şcolii de la Jilava, a fost numit în funcţia de ofiţer prim de serviciu operativ cu 
pregătirea militară şi de serviciu la Penitenciarul Jilava (1 nov. 1960-1 oct. 1961); 
locţiitor al comandantului pentru spate la Colonia de Educare Minore Roşu (1 dec. 
1964-mart. 1966); profesor la Şcoala de Perfecţionare a Subofiţerilor de Peni- 
tenciare de la Jilava (mart. 1966-1 oct. 1967); locţiitor al comandantului pentru 
spate/servicii la Penitenciarul Ploieşti (1 oct. 1967-1 aug. 1973); şef al Depozi- 
tului de aprovizionare-dotare al DGP, cu sediul la Penitenciarul Jilava (1 sept. 
1973-1977). 

Grade succesive : locotenent (1952) ; locotenent-major (1955) ; căpitan (1959) ; 
maior (1965); locotenent-colonel (1971). 

Decorații : medalia „Meritul militar”, clasa a II-a (1954) ; medalia „În Serviciul 
Patriei Socialiste”, clasa I (1963); medalia „A XX-a aniversare a Zilei Forţelor 
Armate ale RPR” (1964); medalia „A 50-a aniversare a înfiinţării PCR” (1971); 
Ordinul „În Serviciul Patriei Socialiste”, clasa a III-a (1965); Ordinul „Meritul 
Militar”, clasa a II-a (1972). 

Pedepse : cinci zile de arest la garnizoană pentru confecţionarea unor obiecte 
personale, cu ajutorul deţinuţilor, fără aprobare (nov. 1958); cinci zile de arest la 
consemn (dec. 1958); trei zile de arest la garnizoană pentru că nu s-a preocupat de 
notările de serviciu ale elevilor din subordine (dec. 1959); patru zile de arest la 
garnizoană pentru superficialitate în îndeplinirea atribuţiunilor de serviciu, fapt ce a 
condus la accidentarea prin împuşcare a doi sergenţi reangajaţi (mart. 1961) ; trei zile 
de arest la garnizoană pentru că a insultat personalul de la Biroul de Informaţii al 
Policlinicii MAI (feb. 1965); „mustrare scrisă” pentru raportarea incompletă la 
DGPCM a unei situaţii (15 mai 1965); „mustrare scrisă” pentru întocmirea necores- 
punzătoare a unei lucrări (29 mai 1965) ; cinci zile de arest pentru lipsuri în muncă 
de spate (sept. 1965) ; trei zile de arest pentru blocarea unor sume de bani care nu au 
fost cheltuite (mart. 1966); „mustrare” pentru lipsuri în muncă (1972) ; patru zile de 
arest cu îndeplinirea serviciului pentru comportament nepoliticos faţă de organele de 
Miliție (iul. 1975). 


367 PLATMAN ARNOLD 


PLATMAN ARNOLD, angajat civil, d.p. nr. 4149 (n. 26 
oct. 1920, mun. Bucureşti). 

Naţionalitatea : evreiască. Într-o autobiografie semnată la 6 
martie 1952, locotenentul-major de Securitate Platman Marcu 
Arnold spunea : „În trecut am fost de naţionalitate evreu azi 
sunt de naţionalitate română. Nu posed niciun fel de avere de 
nicio natură. Nici părinţii (tatăl) nu are niciun fel de avere. Nu 
am călătorit prin ţări străine. În trecut am fost de religie mozaică, 
fără a face parte dintr-o sectă religioasă. În prezent sunt ateu. 
Nu m-am căsătorit în 1949 la biserică”. 

Originea şi apartenenţa socială : mic-burgheză. 

Profesia de bază la încadrarea în MAI: funcţionar - contabil. 

Funcții în organizaţii politice, de masă şi obşteşti : membru PCR din 1945 şi UTC 
din 1946; instructor şi responsabil de cadre în Comitetul de Partid al circumscripţiei 
18 PCR din Bucureşti (1945-1946) ; instructor şi şef al Secţiei Cartiere din Comitetul 
UTC al Sectorului II Negru (1946-1947); responsabil cu propaganda şi agitația în 
BOB al PCR din Serviciul controlul străinilor - Direcţia Poliţiei de Siguranţă 
(1947-1948) ; secretar al organizaţiei de partid şi membru (responsabil cu propaganda 
şi agitația) în BOB din Şcoala MAI nr. 1 Băneasa (1948-1951); membru ARLUS (?). 

Studii civile : patru clase la Şcoala primară nr. 11 din Bucureşti (1927-1931); 
Liceul teoretic „Matei Basarab” din Bucureşti (1931-1938); clasele a VIl-a şi a 
VIII-a le-a pregătit în particular la Liceul „Cultura B”/„Mihail Sebastian” din 
Bucureşti (oct. 1944-ian. 1945), iar examenul de bacalaureat l-a dat la Liceul „Sfântu 
Sava” din Bucureşti (mart. 1945). 

Studii politice : Universitatea Serală de Marxism-Leninism de pe lângă Comitetul 
de partid al MAI (1953-1956). 

Activitatea profesională : salahor, vânzător şi practicant de birou la Depozitul de 
materiale de construcţii al unchiului său Wilhelm Mencer! din Bucureşti, strada 
Şoseaua Colentina nr. 6 (15 iun. 1936-1941 şi 1944-1947); convocat la muncă 
obligatorie în detaşamentele de muncă forţată destinate evreilor: Detaşamentul CFR 
Videle-Vlaşca, Detaşamentul de apărare antiaeriană din Capitală (194l-aug. 1942), 
Detaşamentul poligonul de tragere Cotroceni (aug. 1942-oct. 1943) şi Batalionul 
1018 Sărata din Basarabia (oct. 1943-iun. 1944). În februarie 1944 a fost trimis cu 
subunitatea sa să efectueze lucrări de apărare la Baldovineşti-Brăila. De aici a fugit, 
însă la scurt timp a fost prins şi retrimis la muncă. După câteva luni de zile (iunie 
1944) a fugit din nou, stând ascuns în Bucureşti până la 23 august 1944. Un referat 
de cadre din 8 mai 1973 menţiona : „În perioada războiului din anul 1941 a prestat 
muncă obligatorie în detaşamentul Videle-Vlaşca, apoi în detaşamentul zonei apărării 
antiaeriene a Capitalei de unde a fost transferat în altă parte unde nu s-a prezentat, 
fapt pentru care a fost judecat şi achitat de Curtea Marţială a Corpului II Armată”? ; 


p—i 


Acest unchi din partea mamei a emigrat în Israel în 1960. 

2. Referat de cadre „strict secret” din 8 mai 1973. Documentul este semnat de comandantul 
Penitenciarului Jilava, colonel Alexandrescu Gheorghe, şi de maiorul Şuţă Ion, inspector prim 
personal la acelaşi penitenciar. 

corector la ziarul Armatei Roşii Graiul nou din Bucureşti (iul.-25 oct. 1947). În 1946 
s-a înscris la Facultatea de Drept a Universităţii din Bucureşti, însă a abandonat 
cursurile acestei instituţii de învăţământ în 1948. În toamna anului 1947 a fost 
recrutat şi trimis de Judeteana PCR Ilfov în MAI, în funcţia de comisar ajutor la 
Serviciul de control al străinilor din Direcţia Poliţiei de Siguranţă (25 oct. 1947-1 
aug. 1948); instructor de clasă, şef de curs, profesor I (anchete) şi şef al ciclului III 
specialitate la Şcoala de ofiţeri de Securitate nr. 2 din Bucureşti (1 aug. 1948-ian. 
1955). O caracterizare din 24 mai 1954 întocmită de şeful Biroului cadre al şcolii — 
căpitanul Gheorghe Petrescu - lăuda activitatea profesională a lui Platman: „În 
munca sa a dovedit că este un tov. conştiincios şi capabil, se descurcă uşor în 
probleme obţinând rezultate bune în munca ciclului, contribuind astfel, ca diviziunile 
de elevi anchetatori de care răspunde ciclul pe care-l conduce, să fie printre cele mai 
bune din şcoală” ; profesor-şef la Şcoala militară de ofiţeri MAI nr. 4 din Bucureşti 
(ian. 1955-30 iun. 1956). Ca urmare a reducerilor de efective din MAI, dar şi a 
desființării Şcolii militare de ofiţeri MAI nr. 4 Bucureşti, a fost trecut în rezervă cu 
gradul de căpitan. La 1 noiembrie 1956 a fost reîncadrat în MAI ca angajat civil în 
DGPCM, unde a îndeplinit următoarele funcții: lucrător principal evidenţă deţinuţi 
în Serviciul evidenţă deţinuţi, contabil revizor în Secţia control spate (1 nov. 1956-iun. 
1957), şef al Secţiei AGT - Auto din Serviciul aprovizionare gospodărire/Serviciul 
spate din DGPCM (iun. 1957-1 mai 1966). Din cauza reducerii unor posturi din 
DGPCM a fost mutat la Colonia de muncă Periş/formaţiunea 0876, în funcţia de şef 
al Biroului organizare a muncii. După desfiinţarea formaţiunii 0876 Periş, a fost 
transferat la Penitenciarul Jilava unde a îndeplinit funcţiile de responsabil de popotă, 
şef evidenţă bază la Sectorul AFV, contabil principal şi şef al Sectorului AFV (1 aug. 
1967-1977). 

Grade succesive : comisar (oct. 1947) ; sublocotenent (sept. 1948); locotenent 
(1 aug. 1949); locotenent-major (ian. 1950); căpitan (dec. 1952). 

Decorații : medalia „Pentru servicii deosebite aduse în apărarea orânduirii sociale 
şi de stat” (1954); medalia „Meritul Militar”, clasa a II-a (1954); medalia „A 50-a 
aniversare a înfiinţării PCR” (1971); medalia „30 de ani de la eliberarea României 
de sub dominaţia fascistă” (1974). 

Pedepse : „avertisment că nu corespunde funcţiei” pentru lipsuri în muncă (mart. 
1956); „mustrare” pentru eliberarea unui deţinut cu 54 de zile mai devreme decât 
era prevăzut (mart. 1968). 


PLEŞA AL. IOAN, angajat civil. 
Activitatea profesională : şeful Biroului Financiar din Direcţia Economică a 
DGPCUM (26 mart. 1957). 


PLEŞIŢĂ GHEORGHE, locotenent-ma jor. 
Activitatea profesională : lucrător prim de cadre în Serviciul Cadre al DGPCM 
(oct. 1959). 


POPA GHEORGHE, sublocotenent. 
Activitatea profesională : instructor de cadre în Serviciul Cadre din DPLC (1955). 

POPA ISAIA, maior. 

Activitatea profesională : administrator-şef/director al Penitenciarului Sibiu 
(1946-1949) ; director al Penitenciarului corecţional Văcăreşti (dec. 1949, iun. 
1950) ; director adjunct/locţiitor al Direcţiei Cadre din DGP/DGPCUM (oct. 1950, sept. 
1951, ian. 1952) ; comandant la Penitenciarul Cluj Tribunal (23 oct. 1954, aug. 1955). 

Grade succesive: maior (iul. 1951). 


POPESCU GHEORGHE VASILE, sublocotenent, d.p. nr. 1923 
(n. 8 iun. 1926, oraşul Târgu Cărbuneşti, jud. Gorj). 

Naţionalitatea : română. 

Originea şi apartenența socială : ţăran mijlocaş. 

Profesia de bază la încadrarea în MAI: plugar. 

Funcţii în organizații politice, de masă şi obşteşti : secretar al 
Organizaţiei Tineretului Sătesc din comuna natală (1948) ; membru 
UTM din 1951. 

Studii civile : şapte clase în comuna natală (1933-1940). 

Stagiul militar : Batalionul 14 Vânători de Munte Târgu-Mureş, 
Şcoala Regimentară a Diviziei I Munte Târgu-Mureş (5 oct. 1948-15 nov. 1949), 
Regimentul 2 Vânători de Munte Dej, Centrul de Instrucție Vânători de Munte Borşa 
şi Batalionul 14 Vânători de Munte Borşa, Maramureş (oct. 1949-oct. 1950). 

Studii militare : Şcoala de Gardieni cu durata de o lună (13 febr.-20 mart. 1951); 
cursul de ofiţeri penitenciare la Şcoala de Cadre Profesionale Jilava din DGPCUM 
(apr.-nov. 1951). A fost trimis în această şcoală la propunerea maiorului Popa Isaia şi 
locotenentului Lazăr Bazil; Şcoala de Recalificare a Ofiţerilor Politici MAI de la 
Deva (17 febr.-aug. 1952). 

Activitatea profesională : agricultor în gospodăria părintească şi la diferiţi pro- 
prietari de pământ din comuna natală (oct. 1950-febr. 1951); miliţian (8-13 febr. 
1951) şi comandant de gardă la Penitenciarul Caransebeş (20 mart.-14 apr. 1951); 
locţiitor politic la Penitenciarul Bacău (20 nov. 1951-17 febr. 1952 şi 2 sept.-nov. 
1952) ; instructor la Biroul pentru Muncă UTM din Serviciul Politic al DLCM (nov. 
1952-ian. 1953); propagandist la Şcoala de Caporali de la Jilava (ian.-apr. 1953). 
Conform unei autobiografii aflate la dosar, la această şcoală a predat şi lecţii de limba 
română : „La şcoală la Jilava, în perioada şcolii de caporali, am predat şi seminarizat 
lecţii politice şi din lipsă de cadre am predat şi limba română. Deasemenea am fost 
ales şi membru în Biroul Organizaţiei de Bază UTM” ; locţiitor politic! (20 apr.-sept. 
1953) şi comandant? la Colonia de Muncă Capul Midia/formaţiunea 0837 (10 sept.- 
-20 oct. 1953). După desfiinţarea formaţiunii 0837 Capul Midia (20 octombrie 


1. Începând cu data de 20 aprilie 1953 a preluat şi funcţia de locţiitor politic al Coloniei de Muncă 
Năvodari. 

2. În data de 10 septembrie 1953, comandantul formaţiunii 0837/Capul Midia, locotenentul-ma jor 
Alexandrescu Gheorghe a fost transferat în aceeaşi funcţie la formațiunea 0720 Lucăceşti. 
Printr-un ordin de front pe unitate al locotenent-colonelului Constantinescu Marin (şeful 
Centrului de Coordonare Constanţa), Popescu a fost însărcinat să preia comanda unităţii, în 
vederea lichidării ei. 

1953), a fost transferat la Colonia de Muncă Işalniţa/formaţiunea 0637 în funcţia de 
locţiitor politic (22 oct. 1953-mai 1954) iar apoi trecut sub comandă ca instructor 
politic la aceeaşi unitate (iun. 1954-15 ian. 1955). Începând cu data de 15 mai 1954, 
sublocotenentul Popescu a înaintat conducerii DLCM/DPLC, cinci rapoarte în care 
cerea să-i fie abrobată demisia din MAI din cauza unor probleme familiale, dar şi 
pentru că nici în toamna anului 1954, ofiţerul nu fusese avansat la gradul de locotenent 
(Popescu trebuia avansat la vechime încă din noiembrie 1953). Acest lucru a determinat 
scăderea prestigiului său în unitate, iar anumiţi sergenţi îl luau peste picior din cauza 
nepromovării sale. A fost trecut în rezervă la 15 ianuarie 1955 prin Ordinul MAI 
nr. 1231. 

Grade succesive : sublocotenent (3 nov. 1951). 

Pedepse : cinci zile de arest la garnizoană pentru că la formațiunea 0837/Capul 
Midia şi-a confecţionat unele obiecte fără a avea aprobarea superiorilor săi (oct. 
1953). 


POPESCU I. DUMITRU, locotenent-colonel, f.s. (n. 11 mart. 1923, mun. 
Bucureşti). 

Naţionalitatea : română. 

Profesia de bază la încadrarea în MAI: funcţionar. 

Funcţii în organizații politice, de masă şi obşteşti: membru PMR (?). 

Studii civile : studii medii. 

Studii militare : Şcoala de Ofiţeri. 

Studii politice : Universitatea Serală de Partid (? ) 

Activitatea profesională : şeful Serviciului Administrativ-gospodăresc/aprovizio- 
nare în MAI (1 oct. 1954-15 iun. 1955); director adjunct administrativ la „Trustul 
Aurului” din Gura Barza (15 iun.-l dec. 1955); şeful Serviciului Producţie din 
DGPCM (1 ian. 1956-1 iun. 1957); locţiitor al directorului Direcţiei Economice din 
DGPCM (1 ian.-15 aug. 1957); locţiitor al şefului Serviciu la Direcţia I din MAI 
(15 aug. 1957-?). să 

Grade succesive: maior (1948) ; locotenent-colonel (1953). 


POPESCU MANTA, locotenent-ma jor. 
Activitatea profesională : lucrător prim de cadre în Serviciul Cadre din DGPCM 
(1959, febr. 1960). 


POPOVICI ION NICOLAE, colonel, d.p. nr. 4542 (n. 
19 mai 1928, oraşul Tighina, Republica Moldova; d. 1995). 

Naţionalitatea : română. 

Originea şi apartenenţa socială : muncitor. 
| Profesia de bază la încadrarea în MAI: mecanic de loco- 
| motivă. 

Funcţii în organizaţii politice, de masă şi obşteşti : membru 
UTC (?) şi PMR din 1963. 

Studii civile : şapte clase în oraşul Ungheni (1935-1942) ; 
patru ani la E Scol de Elevi Meseriaşi CFR din Timişoara (1 dec. 1944-1 sept. 

1948) ; patru ani la Institutul de Educaţie Fizică şi Sport din Bucureşti, secţia 
fără frecvenţă, fără a lua diploma de stat (1953-1957); Universitatea Populară 
(1969). 

Studii militare : Şcoala de Educatori (Ofiţeri Politici) MAI nr. 1 din Bucureşti 
(19 nov. 1949-23 aug. 1951); cursul scurt de perfecţionare a pregătirii cadrelor cu 
funcţii de conducere din MAI de la Dumbrăviţa (1970); curs de reciclare pe profil 
penitenciare la Şcoala Militară pentru Perfecţionarea Cadrelor Active şi Pregătirea 
Ofiţerilor de Rezervă, UM 0900 Grădiştea (17 mai-29 iun. 1976). 

Activitatea profesională: meseriaş munci grele la depoul CFR Timişoara şi 
fochist de locomotivă la depoul CFR Lugoj (1 sept. 1948-19 nov. 1949). La data 
încadrării sale în Trupele MAI, deşi a fost repartizat la secţia Lupte a Centrului de 
Instruire Sportivă „Dinamo” Bucureşti, a figurat ca elev la Şcoala de Ofiţeri 
Politici, unde mergea la pregătirea militară şi politică, iar pregătirea sportivă era 
efectuată la sediul Clubului Central al Asociaţiei „Dinamo” Bucureşti. De la data 
avansării la gradul de locotenent a „muncit ca sportiv-luptător la Clubul Sportiv 
«Dinamo» Bucureşti, unde prin strădania sa consecventă a reuşit să cucerească de 
mai multe ori titlul de campion al RPR la lupte clasice”. A participat la mai multe 
întreceri sportive din ţările lagărului socialist, fiind component al lotului RPR de 
lupte. În această perioadă a fost încadrat în funcţiile de ofiţer spate şi şef de secţie 
la DTOP, UM OIll, MAI (15 sept. 1951-1 mart. 1955); referent tehnic I la 
Penitenciarul Aiud, antrenor sportiv şi inginer la Penitenciarul Chilia Veche (1 
mart. 1955-mart. 1958); profesor de cultură generală şi instructor sportiv la 
Şcoala de Perfecţionare Ofiţeri şi Sergenţi Jilava, DGPCM (1958-1 oct. 1960); 
inspector principal la Serviciul Inspecţii din DGPCM (1 oct. 1960-1 oct. 1963); 
inspector principal la Serviciul Pază şi Regim din DGPCM (1 oct. 1963-1 aug. 
1967) ; ofiţer instructor I şi II pe probleme de pregătire fizică a cadrelor în Secţia 
II Învăţământ Profesional din Serviciul Învăţământ, DGP ( aug. 1967-26 iun. 
1969) ; instructor cu pregătirea fizică la cursul de perfecţionare a pregătirii cadrelor 
cu funcţii de conducere din MAI (26 iun. 1969-18 apr. 1970); instructor III şi II 
în învăţământ la Sectorul Învăţământ din Serviciul Cadre şi Învăţământ al DGP (18 
apr. 1970-31 iul. 1977); profesor I la cursul de perfecţionare a cadrelor de 
penitenciare (31 iul. 1977-1978); ofiţer specialist I în Serviciul Pază, Regim şi 
Evidenţă Operativă din DGP (1978-sept. 1982) ; locţiitor al comandantului pentru 
pază şi regim la Spitalul-penitenciar Jilava (sept. 1982-1986). 

A fost trecut în rezervă la 18 martie 1986 prin Decretul Prezidenţial nr. 44. 

Grade succesive : locotenent (1951); locotenent-major (1954) ; căpitan (1957) ; 
maior (1963) ; locotenent-colonel (1969); colonel (1977). 

Decorații: medalia „Maestru al sportului” (1951); medalia „În Serviciul 
Patriei Socialiste”, clasa I (1963); Ordinul „În Serviciul Patriei Socialiste”, 
clasa a III-a (1965); Ordinul „Meritul Militar”, clasa a Il-a (1971) şi clasa | 
(1976). 

PORCĂRAŞU MIHALACHE MIHALACHE, maior, d.p. 
nr. 3778 (n. 25 mart. 1927, com. Văculeşti, jud. Botoşani). 

Naționalitatea : română. 

Originea şi apartenenţa socială : ţăran mijlocaş. 

Profesia de bază la încadrarea în MAI: muncitor neca- 
lificat. 
i Funcţii în organizaţii politice, de masă şi obşteşti : membru 

îi UTM din 1949 şi PMR din 1956. 

- Studii civile: şapte clase în comuna natală (1934-1941); 
Şcoala Medie Muncitorească nr. 2 din Suceava, secţia umanistă 


(1958-1961). 

Studii militare : Şcoala de Subofiţeri MAI Oradea (nov. 1948-6 mart. 1950); 
Şcoala Militară de Ofiţeri Pază MAI Câmpina (ian.-7 nov. 1953); cursul scurt de 
perfecţionare a pregătirii cadrelor cu funcţii de conducere din MAI de la Dumbrăviţa 
(1970). 

Studii politice: Universitatea Serală de Marxism-Leninism, secţia economie 
politică (1965-1968). 

Activitatea profesională : muncitor necalificat la Atelierele CFR Nicolina (1943-1945) 
din Iaşi şi la Inspecţia Mecanică Otopeni CFR Bucureşti (mart. 1945-oct. 1948); 
locţiitor al comandantului de pluton şi comandant de pluton (6 mart.-sept. 1950); 
comandant de pluton şi magazioner AGT cu magazia companiei la Batalionul 1 
Securitate-Intervenţie Giurgiu (sept. 1950-febr. 1951); comandant de pluton la 
Batalionul 1 Securitate-Intervenţie Turnu Măgurele! (febr.-mai 1951) ; sergent reangajat? 
la Biroul Secretariat, ajutor-şef şi şef al Biroului Documente Secrete din CTS (mai 
195l-ian. 1953); inspector la Serviciul Pază şi Regim din DLCM/DPLC/DGPCM 
(7 nov. 1953-oct. 1957); ofiţer prim de serviciu la Penitenciarul Suceava (1 nov. 
1957-1 ian. 1958). După desfiinţarea Penitenciarului Suceava (1 ian. 1958) a fost 


n 


Această unitate a luat naştere prin desființarea Batalionul 1 Securitate-Intervenție Giurgiu. 

2. În 1950, prin Decretul nr. 178 s-a înființat Corpul sergenţilor şi cartnicilor (în aceeaşi zi, 
Corpul subofiţerilor şi Corpul maiştrilor militari au fost desfiinţate, iar subofiţerii şi maiştrii 
militari existenţi în Forţele Armate la acea dată au fost trecuţi în Corpul sergenţilor şi 
cartnicilor în situaţia de reangajaţi), care a funcţionat până la 8 iulie 1959, când, prin Decretul 
nr. 246 privind modificarea prevederilor art. 9 din Decretul nr. 468/1957 pentru reglementarea 
îndeplinirii serviciului militar, corpul sergenţilor reangajaţi a fost desfiinţat, locul său fiind 
luat de Corpul subofiţerilor. Până la acea dată, din corpul sergenţilor reangajaţi au făcut 
parte : caporalii, sergenţii, sergenţii-majori şi plutonierii. Prin apariţia Decretului nr. 246, 
din ierarhia gradelor militare s-au scos gradele de sergenţi şi s-au introdus gradele de 
subofiteri : sergent-major, plutonier şi plutonier-major. În aceeaşi zi, Prezidiul MAN emitea 
Decretul nr. 247, prin care se înființa Corpul subofiţerilor Forţelor Armate ale RPR. Articolul 7 
al acestui act normativ stipula faptul că denumirea de „sergent reangajat” se înlocuieşte cu cea 
de „subofiţer”. Surse: Arhiva Guvernului României, fond Hotărâri ale Consiliului de Miniştri, 
HCM nr. 850/30 iunie 1959 şi Decretul 246/8 iulie 1959. Cele două acte normative au fost 
declasificate de către Guvernul României prin Hotărârea de Guvern nr. 130 privind declasi- 
ficarea Hotărârilor Consiliului de Miniştri adoptate în perioada 1957-1965, publicată în 
Monitorul Oficial al României nr. 114 din 13 februarie 2008; ANIC, fond Decrete ale 
Consiliul de Stat 3043. dosar nr. 247/1959. 

transferat la Botoşani, unde a avut următoarele funcţii: ofiţer prim de serviciu şi 
ofiţer cu pregătirea militară şi de serviciu (1 ian. 1958-1 nov. 1966), locţiitor al 
comandantului pentru servicii (1 nov. 1966-1 dec. 1970), şef al Secţiei „Câmpulung 
Moldovenesc”! (1 dec. 1970-1 iul. 1971), instructor cu pregătirea militară (1 sept. 
1971-1 ian. 1972) şi inspector principal la Penitenciarul Botoşani (1 ian.-l mart. 
1972). În 1960, Porcăraşu a adresat conducerii DGPCM o sesizare în care semnala 
mai multe aspecte negative (folosirea unor deţinuţi în scopuri personale, încălcare de 
consemn etc.) care au avut loc în timp ce maiorul Cimpoieşu Constantin era coman- 
dant al Penitenciarului Botoşani. Pentru a verifica cele semnalate de locotenentul- 
-major Porcăraşu, s-a constituit un colectiv mixt alcătuit din activişti ai Biroului 
Comitetului Orăşenesc de Partid Botoşani şi ofiţeri din aparatul central al DGPCM. 
Acest colectiv a întocmit un dosar cu un conţinut de peste 100 de file (acest dosar nu 
se găseşte la dosarul personal al ofițerului) şi o notă-raport, în care la pagina 3 se 
afirma : 


Este real faptul relatat în informare cu privire la executarea unor deţinuţi la începutul 
anului 1959. În această privinţă fostul comandant este vinovat de nerespectarea 
întrutotul a ordinului DGPCM, deoarece s-au folosit la transportarea cadavrelor 
deţinuţilor executaţi militari în termen şi alţii care nu aveau contingenţă cu măsura de 
mai sus, desconspirându-se secretul operaţiunilor. Menţionăm totuşi că ordinul a fost 
respectat într-o măsură oarecare cu toate că oamenii stabiliţi pentru a executa nu a 
fost selecționați din timp, aceştia în mod practic au fost aleşi dintre ofiţerii membri 
de partid?. 


A fost, de asemenea, inspector de pază şi regim la Secţia „Bistriţa-Năsăud” 
din cadrul penitenciarului Gherla (5 mai-30 nov. 1972). A fost trecut în rezervă la 
30 noiembrie 1972 prin ordinul MI nr. 03159, fiind clasat medical inapt pentru 
serviciul militar în timp de pace cu gradul III de invaliditate. 

Grade succesive : sergent-major (1950) ; plutonier (1951) ; sublocotenent (1953) ; 
locotenent (1955) ; locotenent-major (1958); căpitan (1963); maior (1971). 

Decorații : medalia „Meritul militar”, clasa a II-a (1954); medalia „În Serviciul 
Patriei Socialiste”, clasa I (1963) ; Ordinul „În Serviciul Patriei Socialiste”, clasa I 
(1963) ; Ordinul „Meritul Militar”, clasa a II-a (1970). 

Pedepse : cinci zile de arest la domiciliu pentru lipsă de interes în muncă (1960) ; 
cinci zile de arest la garnizoană pentru că a fost găsit dormind în timpul serviciului 
(1961) ; cinci zile de arest la garnizoană pentru lipsuri în organizarea şi îndrumarea 
subordonaţilor (1962) ; trei zile de arest pentru pierderea unor documente secrete 
(1970) ; „observare verbală comunicată la adunarea ofiţerilor” pentru nerespectarea 
unor ordine care priveau hrănirea efectivelor (1971). 


l. La data de 1 iulie 1971, Secţia „Câmpulung Moldovenesc” din cadrul penitenciarului Botoşani 
a fost desfiinţată. 

2.  Notă-raport nedatată, semnată de Acatrinei Constantin, instructor al Comitetului orăşenesc de 
partid Botoşani, căpitan Cişmigiu Constantin din Serviciul Cadre al DGPCM şi de către 
locotenent-ma jor Iscovescu Jenică din acelaşi serviciu, ff. 107-114. 

POTCOAVĂ ALEXANDRU VALENTIN, locotenent-colonel, d.p. nr. 3501 (n. 
13 aug. 1921, com. Vâlcele, jud. Braşov; d. 1985). 

Naţionalitatea : română. 

Originea şi apartenenţa socială : muncitor. 

Profesia de bază la încadrarea în MAI: vulcanizator. 

Funcţii în organizații politice, de masă şi obşteşti: membru PCR din 1946; 
activist la Filiala ARLUS Braşov (15 iun. 1949-20 aug. 1950). 

Studii civile : şapte clase în comuna natală (1928-1935) ; trei clase profesionale la 
Braşov (1935-1938). 

Stagiul militar : Centrul de Instrucție pentru Geniu Râmnicu Vâlcea (15 febr. 
1942-oct. 1944). 

Studii militare : curs scurt la Şcoala de Ofiţeri Politici de Rezervă Craiova de pe 
lângă Academia Militară Politică (20 aug.-30 dec. 1950); cursul de calificare a 
ofiţerilor de infanterie de la Sfântul Gheorghe (1 dec. 1955-1 dec. 1956). 

Studii politice : Şcoala Divizionară Serală de Partid Bucureşti (1951-1953). 

Activitatea profesională : ucenic şi lucrător vulcanizator la Atelierul de Vulca- 
nizare „Gh. Voina” din Braşov (aug. 1935-febr. 1942); agricultor în gospodăria 
părintească (8 nov. 1944-9 ian. 1945); muncitor la Fabrica de Zahăr Bod (9 ian. 
1945-21 mai 1946) şi la CFR Bucureşti, Revizia de poduri metalice (1 iun. 
1946-3 febr. 1948); muncitor necalificat la secţia turnătorie din CFR Braşov 
automotoare (8 febr.-iun. 1948) ; lucrător calificat la Fabrica de Cauciuc din Braşov 
(iun. 1948-15 iun. 1949). În decembrie 1950, a fost mobilizat de partid şi trimis în 
funcţia de şef al Secţiei Cadre din Direcţia Politică a Comandamentului Artileriei 
Forţelor Armate (1 ian. 1951-15 iul. 1953); ajutor de şef Birou Cadre la Casa 
Centrală a Armatei şi locţiitor politic al şefului Diviziunii Medicale din Spitalul 
Militar Central (iul. 1953-15 nov. 1955); locţiitor politic al şefului Atelierelor de 
reparaţii auto, UM 04667 Bucureşti (1 dec. 1955-30 aug. 1956). La 30 august 1956, 
a fost trecut în rezervă prin reducerea efectivelor forţelor armate. Pe 1 decembrie 
1956 este reactivat şi încadrat în funcţia de şef al Secţiei Cadre din DRDM nr. 6 
Craiova (1 dec. 1956-1 febr. 1957). În urma desființării DRDM nr. 6 Craiova, 
Potcoavă a fost mutat la DRDM nr. 7 Petroşani, în aceeaşi funcţie (1 febr.-l aug. 
1957) ; inspector prim de cadre în Serviciul Cadre din DGPCM (1 aug. 1957-1 mart. 
1958); comandant la Colonia de Muncă Mărculeşti/formaţiunea 810 (1 mart. 
1958-1 apr. 1959). Ca urmare a desființării formaţiunii 810 Mărculeşti, în aprilie 
1959 a fost mutat în funcţia de şef de secţie la Penitenciarul Văcăreşti! (1 apr. 
1959-1 aug. 1964). La 1 august 1964, odată cu înfiinţarea Coloniei de Muncă 
Slatina/formaţiunea 0780, a fost numit locţiitor al comandantului pentru pază şi 
regim (1 aug. 1964-1 ian. 1966). Odată cu desfiinţarea Coloniei de Muncă Slatina, 
a fost retrogradat în funcţia de ofiţer prim de serviciu la Penitenciarul Văcăreşti, 
deoarece a refuzat să fie repartizat ca şef de secţie la o unitate din Delta Dunării (1 
febr. 1966-30 sept. 1967). A fost trecut în rezervă la 30 septembrie 1967 prin 
Ordinul MAI nr. 2548. 


1. La penitenciarul Văcăreşti, Potcoavă a fost numit în fruntea secţiilor Popeşti-Leordeni şi 
Domneşti. 

Grade succesive : căpitan (1950); maior (1954); locotenent-colonel (?). 

Decorații : medalia „10 ani de la înfiinţarea primelor unităţi ale Armatei Populare 
Române” (1954). 

Pedepse : cinci zile de arest la garnizoană pentru lipsă de interes în muncă 
(1958); zece zile de arest la garnizoană pentru neîndeplinirea atribuţiunilor de 
comandant (1959) ; zece zile de arest la domiciliu pentru că nu a controlat pontajul 
deţinuţilor şi pentru că i-a lovit pe deţinuţii Truţă Dumitru şi Dan Ion din secţia 
„Domneşti” (1960) ; zece zile de arest la garnizoană pentru consum de băuturi 
alcoolice în timpul serviciului (1961); trei zile de arest la domiciliu pentru lipsuri 
constatate în munca politică (1962) ; „mustrare prin ordin” pentru lipsă de interes în 
pregătirea militară şi de serviciu (1963); şapte zile de arest la garnizoană pentru 
lovirea şi insultarea, fără motiv, a doi civili la restaurantul „Oltul” din Slatina 
(1965) ; „mustrare severă prin ordin” pentru lipsuri în activitatea profesională şi beţii 
repetate (1965) ; „mustrare scrisă” pentru că nu a prezentat un lot de deţinuţi la vizita 
medicală (1966). 


PREDA ILIE, maior. 

Activitatea profesională : instructor prim de cadre în Serviciul Cadre din DGPCM 
şi instructor II de personal în Serviciul Cadre/Personal din DGP (iun. 1963, aug. 
1964, mart. 1968, iun. 1969). 


PREOŢESCU GR., angajat civil. 
Activitatea profesională : locţiitor al şefului Serviciului Cadre din Direcţia Cadre 
a DGPCUM (aug. 1951). 


PRICEPUTU MARIN, locotenent-major. 
Activitatea profesională : instructor prim de cadre în Serviciul Cadre al DGPCM 
(30 nov. 1966). 


PROSAN NICOLAE, locotenent-colonel. 

Activitatea profesională: chestor în Direcţia Generală a Siguranţei Statului 
(?-18 febr. 1948) ; inspector general în DGP (18 febr. 1948-?); director al Direcţiei 
Economice (mart. 1949) şi al Direcţiei Administrative din DGP (oct. 1951-1952). La 
câţiva ani după încadrarea sa în DGP, a fost scos din MAI şi trimis în producţie, în 
martie 1953, ca ospătar la restaurantul „Compescaria Delta Dunării” din Calea 
Victoriei, Bucureşti. 

Grade succesive : locotenent-colonel (iul. 1951). 


PROŢIUC DUMITRU, căpitan. 
Activitatea profesională : instructor III pentru pază şi regim în Direcţia Pază şi 
Regim din DGP (iul. 1975). 

E PURZA MIHAI VASILE, locotenent colonel, d.p. nr. 4401 
| (n. 25 oct. 1928, com. Lazuri de Beiuş, jud. Bihor; d. 1979). 

Naţionalitatea : română. 

Originea şi apartenenţa socială : ţăran sărac. 

Profesia de bază la încadrarea în MAI: lăcătuş mecanic. 

Funcţii în organizații politice, de masă şi obşteşti : secretar al 
Organizaţiei Tineretului Sătesc din comuna natală (1948) ; mem- 
bru UTM din 1949 şi PMR din 1959; membru în Comitetul 
UTM din DTOP (1954); vicepreşedinte al Comitetului Sindical 
din Cooperativa „Întreţinerea” din Bucureşti (1963-1966) ; secretar 
al BOB din Şcoala Militară de Subofiţeri Penitenciare de la Hârşova, UM 0402 
(1973-1974). 

Studii civile : cinci clase în comuna natală (1935-1940) ; patru clase la Şcoala de 
Ucenici Industriali din Beiuş (1943-1947); Şcoala Medie Tehnică de Drumuri şi 
Poduri Botoşani (1952-1954) şi Şcoala Medie Mixtă din Moreni, secţia umanistă 
(1957-1958). A obţinut diploma de bacalaureat în 1961 la Şcoala Medie Mixtă nr. 2 
din Câmpina ; Facultatea de Drept, Universitatea „Alexandru loan Cuza” din laşi, 
fără frecvenţă (1968-1972). 

Studii militare : la recomandarea UTM a intrat ca voluntar în Şcoala Militară de 
Ofiţeri MAI nr. 1 din Bucureşti, Măgurele! (oct. 1948-6 mart. 1950); curs superior 
de infanterie, comandanţi de regimente la Şcoala Militară de Ofiţeri Trupe MAI din 
Oradea, UM 0318 (1954-1955). 

Studii politice : Universitatea Serală de Partid de pe lângă Cabinetul orăşenesc de 
partid Bucureşti (1962-1965). 

Activitatea profesională : servitor la preotul Cociş Gheorghe din comuna Corbeşti, 
jud. Bihor (1940-1941); servitor la moşierul Roiter Gaşpar din comuna Lovrin, 
judeţul Timiş (1941-1943); ucenic şi lucrător la atelierul mecanic particular deţinut 
de Cuc Sigismund din Beiuş (1943-1947); agricultor în gospodăria părintească 
(1947-1948) ; voluntar în funcţia de responsabil tehnic de brigadă la Brigada a IV-a 
Bihor din Şantierul Naţional „Gheorghe Gheorghiu-Dej” de la Bumbeşti-Livezeni 
(mai-aug. 1948); delegat în calitate de colector de cereale la o batoză din comuna 
Cusuiş, judeţul Bihor (aug.-sept. 1948); comandant de pluton la Batalionul 2 
Securitate Botoşani din Regimentul 6 Securitate Tecuci (6 mart. 1950-1951) ; coman- 
dant de pluton de telefonişti, ajutor de şef al cursului la Secţia Învăţământ şi profesor 
la ciclul „Pregătirea profesională” la Centrul de Instrucție Cadre Botoşani, MAI 
(1951-1 ian. 1954). După desfiinţarea acestui. centru de instrucţie a fost mutat în 
funcţia de ajutor principal la Biroul Organizare-State din Secţia Organizare a DTOP/ 
DGT (1 ian. 1954-1 apr. 1956); şef al Secţiei Pază din Serviciul Pază şi Regim din 
DGPCM (1 apr.-30 iun. 1956); profesor la Şcoala MAI Jilava (1 iul. 1956-1 aug. 
1957); locţiitor comandant pentru pază şi regim la Penitenciarul Mărgineni/forma- 
țiunea 0715 (1 aug. 1957-1 aug. 1959); ofiţer cu pregătirea de luptă (1 aug. 1959-1 mai 


1. În această unitate militară de învăţământ a fost coleg cu viitorul comandant al Trupelor de 
Securitate din perioada 1969-1971, generalul-maior Moldoveanu I. Jean, şi cu locţiitorul şefului 
DGP din anii '70, colonelul Gheorghiu Anton. 

1960) şi şef al Secţiei Operative „Mogoşoaia” din Penitenciarul Văcăreşti (1 mai- 
-31 oct. 1960). La 31 octombrie 1960, a fost trecut în rezervă prin Ordinul MAI nr. 
3096 deoarece fratele său - Purza Traian - a plecat în Australia în 1949. Purza Traian 
a căzut prizonier în luptele pentru eliberarea oraşului Oradea din 1944. La patru ani 
după terminarea războiului, acesta a plecat din lagărul de prizonieri german (admi- 
nistrat de armata engleză), la Melbourne, în Australia. De-a lungul anilor, tatăl i-a 
trimis fiului său mai multe scrisori!, lucru care a deranjat „ochiul” vigilent al 
Direcţiei Cadre a MAI. Situaţia fratelui său a fost expusă în toate autobiografiile date 
de Purza Vasile încă de la încadrarea sa în MAI, dar se pare că acest lucru nu a fost 
suficient. Deşi Serviciul Cadre al DGPCM aprecia activitatea profesională şi chiar 
propunea la 21 martie 1960 avansarea lui Purza Vasile în funcţia de şef al Biroului 
Pază din aparatul central al DGPCM, organul ierarhic superior (Direcţia Cadre a 
MAI) s-a opus acestei promovări şi chiar a propus ministrului Afacerilor Interne 
emiterea unui ordin de trecere în rezervă a ofițerului din cauza problemelor de 
„dosar”. lată cum era motivată această decizie a Direcţiei Cadre din MAI, într-un 
referat de cadre întocmit la 8 iulie 1960: 


Tov. Purza Vasile are doi fraţi: unul este plecat în Australia din timpul celui de-al 
doilea război mondial. Până în anul 1954 când a decedat, tatăl său purta corespondenţă 
cu acesta, de la care a primit diferite pachete. Ofiţerul declară că nu întreţine legături 
cu acesta. Celălalt este achizitor la ORACA, Beiuş, a fost în cadrele miliției până în 
1953, când a fost scos. Acesta a fost membru de partid până la verificări, când a fost 
exclus pentru faptul că a fost agent în poliţie înainte de 1944. Având în vedere că 
ofiţerul are un frate plecat în Australia cu care părinţii săi a întreţinut legături, cât şi 
celălalt frate (Purza Gheorghe Marțian - n.n.) care a făcut parte din vechiul aparat de 
stat, deşi ofiţerul este pregătit profesional, propunem să fie scos din MAI cu drept la 


ajutor unic?. 


A îndeplinit funcţia de controlor tehnic la Uzinele „Semănătoarea” din Bucureşti 
(1 nov. 1960-1 sept. 1961). La 1 septembrie 1961 s-a reîncadrat în MAI ca angajat 
civil, în funcţia de şef pentru evidenţă de bază la Sectorul Exploatări Imobile şi Auto 
din Colonia de Minore Roşu (1 sept. 1961-31 aug. 1963). La 31 august 1963 a părăsit 
MAI transferându-se la cerere ca îndrumător pentru control la Cooperativa „Între- 
ținerea” din cadrul Uniunii Cooperativelor Meşteşugăreşti din Oraşul Bucureşti 
(1 sept. 1963-1 mart. 1966). În data de 13 decembrie 1965, Purza a trimis adjunctului 
ministrului Afacerilor Interne, generalul-maior Dănescu Alexandru, un memoriu în 
care cerea reactivarea sa în corpul ofiţerilor superiori din MAI, considerându-se 
nevinovat şi victimă a unui concurs nefast de împrejurări. La 1 martie 1966, constatându-se 
că trecerea în rezervă a ofițerului în 1960 a fost o greşeală, a fost rechemat în rândul 


l. Scrisorile trimise de Traian Purza au fost depuse după decesul tatălui în 1954 la Serviciul Cadre 
al DTOP chiar de către Purza Vasile şi se găsesc în dosarul personal al acestuia. Ofiţerul voia să 
demonstreze astfel că acestea nu conţin nicio informaţie duşmănoasă la adresa regimului de 
democraţie populară. 

2. Documentul este semnat de şeful Serviciului II din Direcţia Cadre a MAI, locotenent-colonelul 
de Securitate Bocşe Iosif şi de către maiorul de Securitate Apostol Vasile, şef de birou în acelaşi 
serviciu. 

cadrelor active ale MAI cu gradul de maior şi repartizat la Serviciul Pază şi Regim 
din Direcţia Pază a DGPCM ; ajutor pentru ofiţer de control A (1 mart.-l iun. 1966) 
şi şef al Secţiei Pază din Serviciul Pază şi Regim din DGP (1 iun. 1966-1 iul. 1968); 
şef de catedră şi locţiitor al comandantului pentru învăţământ la Şcoala Militară de 
Subofiţeri Penitenciare Jilava nr. 9, UM 0191 Bucureşti, DGP (1 iul. 1968-1 aug. 
1973) ; locţiitor al comandantului pentru învăţământ la Şcoala Militară de Subofiţeri 
Penitenciare de la Hârşova, UM 0402 (1 aug. 1973-1 oct. 1974); comandant de 
secţie (1 oct. 1974-1 mai 1975) şi ofiţer instructor I la Secţia „Centru-Bloc” din 
Penitenciarul Jilava (1 mai 1975-30 iun. 1976). 

La 30 iunie 1976 a fost trecut în rezervă prin ordinul MI nr. 11/01686, acordându-i-se 
totodată şi gradul de colonel în rezervă. 

Grade succesive: locotenent (mart. 1950); locotenent-major (mart. 1953); 
căpitan (mart. 1956); maior (iun. 1960 şi mart. 1966); locotenent-colonel (aug. 
1968) ; colonel (iun. 1976). 

Decorații : medalia „Meritul militar”, clasa a II-a (1954) ; medalia „În Serviciul 
Patriei Socialiste”, clasa I (1966) ; medalia „A XXV-a aniversare a eliberării Patriei” 
(1969) ; medalia „Pentru servicii deosebite aduse în apărarea orânduirii sociale şi de 
stat” (1971); medalia „25 de ani de la proclamarea Republicii” (1972); medalia 
„30 de ani de la eliberarea României de sub dominaţia fascistă” (1974); Ordinul 
„Meritul Militar”, clasa a III-a (1970) şi clasa a II-a (1975). 

Pedepse : trei zile de arest la garnizoană pentru încălcarea prevederilor articolului 
3 din Regulamentul disciplinar al Forţelor Armate (iun. 1954) ; trei zile de arest la 
parnizoană pentru că şi-a confecţionat, fără aprobare, unele obiecte personale la 
formațiunea 0637 Işalniţa (sept. 1958); trei zile de arest la garnizoană pentru 
neglijenţă în mânuirea armamentului (nov. 1959); cinci zile de arest la garnizoană 
pentru scandal în afara unităţii (1959); „observare scrisă” pentru că a fost găsit cu 
pufoaica fără grade şi căciula fără stea (ian. 1960). 


PUŢICĂ I. CONSTANTIN, sublocotenent, d.p. nr. 1275 (n. 20 aug. 1922, 
com. Salcia, jud. Mehedinţi) 

Naţionalitatea : română. 

Originea şi apartenența socială: muncitor. 

Profesia de bază la încadrarea în MAI: funcționar. 

Funcţii în organizații politice, de masă şi obşteşti : membru PCR din 1946. În 
1946, după ce s-a înscris în PCR, a fost numit redactor-şef al ziarului Severinul liber. 
O altă sarcină primită de la partid a fost aceea de a se infiltra în organizaţia disidentă 
a PNȚ condusă de Anton Alexandrescu, dar şi în alte organizaţii politice din judeţul 
Mehedinţi : 


Am activat apoi în Org. PNȚ Anton Alexandrescu, unde am avut sarcină conspirativă 
dată de partid, ca preşedinte al tineretului pe judeţ şi mai târziu preşedintele Regionalei 
Oltenia. Am fost secretar al Secţiei de Propagandă a Blocului Partidelor Democratice. 
Am activat de asemenea în cadrul Federaţiei Naţionale a Tineretului Democrat Român. 
Am făcut parte, trimis de partid, din Consiliul Politic Judeţean, care controla activitatea 
Prefecturii şi îndruma organele administrative. În campania electorală din vara şi 

toamna anului 1946 am luat cuvântul alături de fruntaşii partidului şi ai muncitorimei 
la toate metingurile şi întrunirile publice. Am fost pretutindeni, în fabrici, ateliere şi pe 
ogoare, pentru a răspândi cuvântul partidului şi pentru a lămuri masele de muncitori şi 
ţărani, ţinute în întuneric de regimurile burghezo-moşiereşti. În trecut, adică de la 
23 August 1944 şi până în 1945, am făcut politică naţ. ţărănistă (într-o autobiografie 
dată la 8 iulie 1950, Puţică declara că atunci când a părăsit PNŢ-ul „Manist”, a pus la 
dispoziţia Siguranţei Turnu Severin şi a Judeţenei PCR arhiva organizaţiei judeţene 
PNȚ Mehedinţi : „pentru a cunoaşte până în cele mai mici amănunte felul de organizare 
şi din cine era compusă acea organizaţie” - n.n.). Am părăsit acel partid deoarece am 
constatat în scurt timp că devenise casa de refugiu a tuturor rămăşiţelor hitleriste (...). 
În vara anului 1947, împrejurări vitrege au făcut să fiu implicat pe nedrept într-un 
proces de sabotaj al Federaţiei „Mehedinţi” şi condamnat la 18 luni închisoare corec- 
ţională, din care am executat 11 luni, fiind apoi grațiat. Datorită acestui fapt, am fost 
exclus din partid, deşi situaţia procesului a fost cu totul alta, decât montarea lui. 
Comitetul Central al Partidului, la cererea tov. Ministru Teohari Georgescu, a cercetat 
acest caz, pe care l-a soluţionat în favoarea întregului grup implicat în proces, iar 
aşa-zisul vinovat principal, care fusese aruncat în puşcărie pe timp de 9 ani, de către 
adevărații vinovaţi, a fost grațiat de întreaga pedeapsă (vinovatul principal era un 
anume Stănciulescu Nicolae, viitor locotenent-major de Miliție la Direcţia Admi- 
nistrativă a DGM - n.n.). Pentru clarificarea situaţiei de partid, am făcut memoriu la 
Comisia Controlului de Partid. Mă cunosc tov: Dumitru Ivanovici, Director General 
al Cadrelor MAI, Nic. Guină, şeful Secţiei Organizatorice a CC PMR (...)!. 


Studii civile: patru clase în comuna natală (1929-1933); Liceul Teoretic din 
Turnu Severin (1933-1937), Deva (1937-1939) şi Liceul „Matei Basarab” din Bucureşti 
(1939-1941). 

Stagiul militar : Regimentul 3 Roşiori Turnu Severin (1944-1945). A luat parte la 
luptele de pe frontul de vest, fiind rănit la trecerea Tisei de către Armata Română. 

Activitatea profesională : funcţionar la societatea particulară „Uniunea Română 
pentru Industrie, Comerţ şi Agricultură” din Bucureşti (1941-1944). În vara anului 
1950, a fost încadrat în MAI la recomandarea preşedintelui Comisiei de Verificare 
din MAI, Ivanovici şi Nicolae Guină, activist al CC al PMR: secretar al Direcţiei 
Unităţilor de Muncă din MAI (15 iul.-1 dec. 1950). În prima parte a anului 1951 a 
rămas în cadrul Direcţiei Unităţilor de Muncă, până la 1 iulie 1951, când, prin 
trecerea Direcţiei Unităţilor de Muncă în subordinea DGP (noua titulatură devenea 
DGPCUM), Puţică a fost transferat la noua instituţie. A fost destituit din MAI la 
15 iulie 1951 ca element necorespunzător, din cauza trecutului său neclar. 

Grade succesive: sublocotenent (1950). 

Decorații : medalia „Bărbăţie şi credinţă” (1944). 


1. Notă autobiografică dată de Puţică Constantin la 28 noiembrie 1950. 


R 


RADU IOAN ALEXANDRU, locotenent-colonel, d.p. nr. 
1247 (n. 29 febr. 1920, mun. Bucureşti). 

Naţionalitatea : română. 

Originea şi apartenența socială: muncitor. 

Profesia de bază la încadrarea în MAI: lăcătuş. 

Funcții în organizații politice, de masă şi obşteşti: membru 
PCR din 1945; membru ARLUS din 1948; instructor sindical la 
Uniunea Sindicatelor CFR Bucureşti (dec. 1946-mai 1948). În 
campania alegerilor din martie 1948 a fost trimis de către CC al 
PMR la Judeţeana PMR Mureş, unde a sprijinit munca agita- 
torilor de la sate. 

Studii civile: patru clase la Şcoala de Băieți nr. 41 din Bucureşti (1927-1930) şi 
trei clase la Orfelinatul CFR din Predeal (1930-1934) ; patru clase la Şcoala de Elevi 
Meseriaşi de pe lângă Atelierele CFR Griviţa-Vagoane (aug. 1934-aug. 1938). 

Stagiul militar: Regimentul 2 Pionieri din Otopeni (nov. 1941-mai 1943) şi 
Regimentul 2 Căi Ferate Chitila (mai-iun. 1943). În iunie 1943 a plecat pe frontul 
antisovietic alături de Compania a 6-a Construcţii Căi Ferate, ca şef de echipă. După 
câteva luni a fost numit furier la Batalionul 2 Construcţii Căi Ferate, unitate cu care 
se va întoarce în ţară în primăvara anului 1944. Nu a participat la lupte. 

Activitatea profesională : montator şi lăcătuş la Depoul de Locomotive CFR 
Bucureşti Mărfuri (aug. 1938-nov. 1941 şi mai 1945-dec. 1946); comisar în Brigada 
Mobilă din Direcţia Generală a Siguranţei Statului (mai-sept. 1948) ; şef de problemă 
şi şef de Birou la Direcţia I din DGSP (sept. 1948-1 febr. 1951); şeful Serviciului 2 
din Direcţia a II-a a DGSS/MSS şi şef al Serviciului 5 din Direcţia a III-a a MAI 
(1 febr. 1951-1 apr. 1956). Un „referat de cadre” întocmit de Serviciul 1 din Direcţia 


eqo we 


melor de care răspunde, iar ca urmare a bunei instruiri şi dirijări a agenturii a putut 
lichida şi depista o serie de elemente duşmănoase. Astfel se poate da ca exemplu 
descoperirea şi lichidarea unui spion-trimis de către serviciile de spionaj imperialiste, 
precum şi legăturile acestuia”!. În aprilie 1956 a fost retrogradat din funcţie pentru 
rezultate nesatisfăcătoare în educarea şi instruirea ofiţerilor şi pus la dispoziţia 


1. Documentul nedatat este semnat de locotenentul de Securitate David Iorgu, şef de Birou în 
Serviciul 1 din Direcţia Cadre a MAI. 

Direcţiei Regionale MAI Ploieşti, care l-a repartizat în funcţia de şef al Serviciului 
Raional de Securitate Câmpina (1 apr. 1956-30 apr. 1957). O foaie de notare întocmită 
de superiorii maiorului de Securitate Alexandru Radu din Direcţia Regională MAI 
Ploieşti preciza : 


Fără să-şi precupeţească timpul liber s-a preocupat de agentura raionului, însoţindu-şi 
subalternii la întâlniri cu regularitate. Deasemenea a insistat şi insistă în permanenţă să 
antreneze colectivul într-o muncă continuă şi disciplinată, să-i mobilizeze la recrutări 
de noi agenţi, la o muncă mai corespunzătoare cu agentura. A iniţiat o serie de măsuri 
pentru identificarea, cunoaşterea şi luarea în lucru a bazei duşmănoase din cadrul 
raionului, întocmind în acest scop un plan corespunzător. În general munceşte cu multă 
voinţă şi bune intenţii pentru a ridica nivelul muncii raionului şi pentru îndeplinirea 
ordinelor şi directivelor muncii!. 


A fost numit locţiitor al şefului Serviciului Raional de Securitate „Griviţa Roşie” 
din Direcţia de Securitate Bucureşti (1 oct.-l nov. 1957); locţiitor al şefului Servi- 
ciului Raional de Securitate „Gheorghe Gheorghiu-Dej” din Direcţia de Securitate 
Bucureşti (1 nov. 1957-1 mai 1958) ; ofiţer-controlor la Serviciul Inspecţii din DGPCM 
(1 mai-l dec. 1958); şef al Secţiei Ofiţeri din Serviciul Cadre al DGPCM (1 dec. 1958- 
-1 febr. 1961). A fost trecut în rezervă la 31 ianuarie 1961 prin ordinul MAI nr. 1198. 

Fratele său, Radu Ion Tudor (n. 22 oct. 1909, mun. Bucureşti), de profesie 
strungar în fier, a lucrat la Atelierele CFR „Griviţa” până în toamna anului 1948, 
când a fost încadrat ofiţer în DGSP. La data de 14 august 1954 era căpitan de 
Securitate şi lucra la Direcţia a VIII-a din MAI, iar în septembrie 1960 avea gradul 
de maior de Securitate şi lucra la Serviciul „C” din MAI. 

Grade succesive : locotenent (1 sept. 1948); locotenent-major (1949) ; căpitan 
(1950) ; maior (1955); locotenent-colonel (1959). 

Decorații : medalia „Meritul militar”, clasa I (1958) şi clasa a II-a (1954); 
medalia „Pentru servicii deosebite aduse în apărarea orânduirii sociale şi de stat” 
(1958); Ordinul „Steaua RPR”, clasa a IV-a (1954). 

Pedepse : „ordin observator” pentru că în calitate de şef al Serviciului 5 din 
Direcţia a III-a a MAI a tolerat o serie de lipsuri în cadrul serviciului: neexecutarea 
ordinelor, abateri disciplinare etc. (?). 


RANCEA GRIGORE GRIGORE, locotenent-colonel, d.p. 
nr. 1803 (n. 21 aprilie 1925, com. Bărbăteşti, jud. Gorj; d. 1999). 

Naţionalitatea : română. 

Originea şi apartenenţa socială : ţăran cu gospodărie mică. 

Profesia de bază la încadrarea în MAI: strungar în fier. 

Funcții în organizații politice, de masă şi obşteşti: membru 
PCR din 1947. 

Studii civile: a absolvit şapte clase elementare la şcoala din 
comuna natală (1932-1939); ucenic (copil de trupă) la Şcoala 


1, Foaie de notare întocmită de Direcţia Regională MAI Ploieşti, pentru perioada 1 octombrie 
1955-1 octombrie 1956. 

Profesională Industrială de Ucenici la Pirotehnia Armatei Sadu-Gorj (oct. 1940-1944) ; 
Şcoala Specială Financiară CFR, Grupul şcolar nr. 1 Griviţa, Bucureşti (oct. 
1949-30 martie 1951); Şcoala Medie Muncitorească nr. 4 din MAI (1957-1960). 

Stagiul militar : militar în termen (9 iun. 1944-17 aug. 1946); plecat pe frontul 
de vest (până la Careii Mari) cu Regimentul 18 Vânători de Munte, comandant de 
grupă mitraliere (27 aug.-28 nov. 1944); soldat strungar la atelierul de sculărie din 
Pirotehnia Armatei Sadu-Gorj (28 nov. 1944-nov. 1945); furier-sergent la Biroul 
Mobilizări din cadrul Batalionului Depozit şi Înzestrări, Arsenalul Armatei (Str. 
Uranus) (nov. 1945-17 aug. 1946). 

Studii politice : Facultatea de. Istorie, Universitatea Serală de Marxism-Leninism 
de pe lângă Cabinetul Orăşenesc de Partid Bucureşti (1965). 

Activitatea profesională: agricultor în comuna natală (1938-oct. 1940); Lăcătuş 
la Depoul CFR Bucureşti Triaj (ian. 1947-oct. 1949); contabil principal la Serviciul 
Exploatare Feroviară CFR, Gara de Nord, Bucureşti (apr.-28 iun. 1951); a fost scos 
din producţie şi trimis în funcţia de lucrător operativ cu evidenţa cadrelor la Direcţia 
Cadre a DGSS/MSS (28 iun. 1951-1 febr. 1953); ajutor de şef de birou la Direcţia 
Cadre a MAI (1 febr. 1953-oct. 1953); inspector prim de cadre la Biroul Cadre din 
Serviciul Colonii Minori din MAI (oct. 1953-1 nov. 1954); instructor prim de cadre 
în Serviciul Cadre din DPLC/DGPCM (1 nov. 1954-1 aug. 1956); şef de Birou 
Sergenţi Reangajaţi şi Angajaţi Civili (1 aug. 1956-1 sept. 1962) şi şef al Secţiei 
Cunoaşteri-Îndrumare şi Control din Serviciul Cadre/Personal al DGPCM/DGP (| sept. 
1962-1 dec. 1970); şeful Sectorului Verificarea şi Cunoaşterea Cadrelor şi instructor 
I în Serviciul Personal/Cadre şi Învăţământ din DGP (1 dec. 1970-1973). 

Grade succesive : sublocotenent (1951); locotenent (1953); locotenent-major 
(1956) ; căpitan (1959); maior (1964) ; locotenent-colonel (1970). 

Decorații : medalia „Meritul militar”, clasa a III-a (1954) ; medalia „Eliberarea 
de sub jugul fascist” (1954); medalia „Pentru servicii deosebite aduse în apărarea 
orânduirii de stat” (1959) ; medalia „În Serviciul Patriei Socialiste”, clasa I (1963) ; 
medalia „A XX-a aniversare a Zilei Forţelor Armate ale RPR” (1964); medalia „A 
XX-a aniversare a eliberării patriei” (1964); medalia „A XXV-a aniversare a 
eliberării patriei” (1969); Ordinul „În Serviciul Patriei Socialiste”, clasa a III-a 
(1964). 


~ RANCEV BORIS, locotenent-colonel, (d. 1966). 

Activitatea profesională : subdirector general/locţiitor al directorului general al 
DGP/DGPCUM (19 sept. 1949, 1 iulie 1951, mart. 1952). 

Grade succesive : locotenent-colonel (iul. 1951) 


RĂDULESCU NICOLAE CICERONE, locotenent, d.p. nr. fi 
563 (n. 7 iun. 1925, com. Gighera, jud. Dolj). | 

Naţionalitatea : română. 

Originea şi apartenența socială: ţăran mijlocaş. 

Profesia de bază la încadrarea în MAI: funcţionar. 

Funcţii în organizaţii politice, de masă şi obşteşti: membru 
PCR din 1945 ; activist voluntar la Biroul Administrativ din Celula 

PCR a Prefecturii Dolj (1945-1 nov. 1947) şi activist la Serviciul Cadre din Judeţeana 
PMR Dolj (10 oct.-25 oct. 1949 şi dec. 1949-1950). În perioada 1945-1946 a făcut 
parte din „Echipa de şoc” a Judeţenei PCR Dolj, iar în campania electorală din 
toamna anului 1946 a deţinut funcţia de propagandist pe teren ; membru în Sindicatul 
Funcţionarilor Particulari din Craiova (1944-1947). 

Studii civile : patru clase în comuna natală (1932-1936). 

Stagiul militar : la recomandarea PCR a fost încorporat ca voluntar la Regimentul 
6 Infanterie Moto Arad din Divizia a II-a de voluntari „Horia, Cloşca şi Crişan” (1 nov. 
1947-6 apr. 1948); ajutor de locţiitor politic la Serviciul Politic din Divizia a II-a de 
voluntari „Horia, Cloşca şi Crişan” (6 apr. 1948-10 oct. 1949). 

Studii politice : Şcoala Electorală de 20 de zile de la Călimăneşti (mai-iun. 
1945) ; curs seral de partid (1950). 

Activitatea profesională : agricultor în gospodăria părintească (1936-1939 şi 20 dec. 
1941-10 febr. 1943); băiat de prăvălie, portar şi grăjdar la hanul unchiului său, 
Sterie V. Rădulescu, din Craiova (1939-20 dec. 1942) ; vânzător la secţia Coloniale 
din Economatul funcţionarilor publici şi pensionarilor din Prefectura Dolj (10 febr. 
1943-1 nov. 1947). În februarie 1944, în urma unor divergențe avute cu conducerea 
economatului, Cicerone şi alţi doi colegi de-ai săi au fost daţi afară din serviciu. 
Într-o autobiografie dată la 18 mart. 1952, Cicerone scria că a observat în repetate 
rânduri că persoanele din conducerea acestui economat făceau afaceri oneroase cu 
mărfuri care erau subtilizate în numele funcţionarilor. Pentru medierea conflictului, 
Cicerone Rădulescu a fost dus în faţa prefectului de la acea vreme, generalul Petrescu, 
care l-ar fi ameninţat că dacă se va mai ţine de „prostii” îl va „arunca pe fereastră”. 
La intervenţia preşedintelui Camerei de Muncă, un anume Berindei, a fost reangajat 
a doua zi. În aceeaşi notă, Rădulescu spune ce a făcut după revenirea în serviciu : 


După 23 August am început o activitate intensă, mam înscris în sindicatul funcţionarilor 
particulari luând pentru prima dată legătura cu Partidul Comunist prin tov. Marin 
Popescu, Preşedintele Sindicatului, care mea dat toate îndrumările de felul cum trebuie 
să lucrez. În 1945, mam dus la Judeţeana PCR, la Tov. (indescifrabil - n.n.) Secretarul 
Judeţenei căruia iam predat toate datele asupra acţiunii din Economat - mea făcut 
legătura cu tov. Dănescu Inspectorul Regiunii de Poliţie Oltenia, în prezent Lt.-Colonel 
la DGM şi cu tov. Bădică Ilie în acel timp chestorul Poliţiei Dolj, în prezent Lt.-Colonel 
la DG Penitenciarelor cu ajutorul cărora în August 1945 am reuşit săi prindem asupra 
unei serioase afaceri arestândui pe toţii trimeţândui în faţa Parchetului. 


A fost responsabil de cadre la Întreprinderea Economică de Stat „Aprolacta” din 
Craiova (25 nov. 1949-26 ian. 1951); şef al Serviciului Lapte din Fabrica de Unt din 
Craiova (26 ian.-15 apr. 1951); şef al Secţiei Anchete din Direcţia Cadre din DGP 
(15 apr.-mai 1951) ; şef al Secţiei Secretariat (mai-15 sept. 1951) şi şef al Biroului II 
pentru cunoaşterea cadrelor din Direcţia Cadre a DGP/DGPCUM (15 sept. 1951-oct. 
1952). A fost schimbat la cererea sa din funcţia de şef al Secretariatului, deoarece s-a 
simţit depăşit de o serie de sarcini primite de la eşaloanele superioare (ofiţerul avea 
doar patru clase primare) ; şef de Birou la Serviciul Cadre din DLCM (oct. 1952-?); 
locţiitor al comandantului pentru pază şi regim la Colonia de Muncă Işalniţa/ 
formațiunea 0637 (nov. 1953, apr., iul. 1954). 

Grade succesive : sublocotenent (1 iul. 1951); locotenent (1953). 

RĂUTU TEODOR CONSTANTIN, căpitan, d.p. nr. 1459 
(n. 28 nov. 1926, com. Zvoriştea, jud. Botoşani). 

Naţionalitatea : română. 

Originea şi apartenența socială : ţăran sărac. 

Profesia de bază la încadrarea în MAI: plugar. 

Funcţii în organizații politice, de masă şi obşteşti: membru 
PCR din 1946 şi UTM din 1947; activist în cadrul secţiei admi- 
nistrative a Organizaţiei Judeţene PCR Dorohoi (oct. 1946-oct. 
1947); membru în CJ Dorohoi al UTC şi în Biroul CJ Dorohoi al 
UTC (oct. 1947-oct. 1948). 

Studii civile : şapte clase elementare absolvite în comuna natală (1933-1940). 

Stagiul militar : Centrul de Instrucție Pompieri al oraşului Braşov (oct. 1948- 
-15 ian. 1949). 

Studii militare : Şcoala de Ofiţeri Droghişti din Depozitul Central Sanitar, MFA 
din Bucureşti - neterminată (ian.-sept. 1949); Şcoala de Educatori (Ofiţeri Politici) 
MAI nr. 2 din Oradea (oct. 1949-nov. 1950). 

Studii politice : Şcoala de Partid de un an de pe lângă Comitetul Regional PMR 
Cluj (1957-1958). 

Activitatea profesională : la începutul lunii iulie 1944 a fost încadrat în Batalionul 
de Muncă 1016 şi trimis la amenajarea fortificațiilor din jurul Brăilei. Din cauza 
bătăilor, mizeriei şi lipsei de hrană, a dezertat şi a fugit în localitatea Soveja din 
Munţii Vrancei, unde a lucrat ca salahor la clădirea unei şcoli (5 aug.-23 aug. 1944) ; 
s-a întors acasă, unde a lucrat pe propriul teren (aug. 1944-1946) ; a fost apoi caporal 
la Regimentul I Grăniceri Bucureşti (sept.-oct. 1949); în noiembrie 1950 a fost 
avansat la gradul de locotenent şi numit în Direcţia Politică din DGP. De aici a fost 
trimis locţiitor politic la Penitenciarul Suceava (nov. 1950-nov. 1951); ajutor de şef 
la Biroul Propagandă din Direcţia Politică din DGPCUM (nov. 195l-ian. 1953); 
lucrător la Biroul Penitenciare din Direcţia Regională MAI Bucureşti, UM 0905 (ian. 
1953-1 nov. 1953); locţiitor politic la Penitenciarul Galaţi (1 nov. 1953-1 aug. 1955) 
şi la Penitenciarul Gherla/formaţiunea 0606 (1 aug. 1955-1 ian. 1959). La data de 11 
nov. 1958, locţiitorul directorului general şi şeful Secţiei Politice din DGPCM, 
maiorul Pietraru Mircea, adresa o notă-raport directorului general al DGPCM, prin 
care cerea transferul de la Gherla la Botoşani a ofițerului Răutu, deoarece „ofiţerul 
a dat dovadă de comoditate şi lipsă de interes în muncă, fapt ce a dus la slăbirea 
autorităţii şi prestigiului său în faţa subordonaţilor” ; a mai fost locţiitor politic la 
Penitenciarul Botoşani (1 ian. 1959-1 aprilie 1960). Într-un raport! adresat şefului 
DGP, colonel Lixandru Vasile, comandantul Penitenciarului Botoşani, maiorul 
Cimpoeşu Constantin, relatează o serie de abuzuri care s-au petrecut în ianuarie 
1959, atunci când, fiind lăsat la comanda unităţii, ofiţerul Răutu 


a abuzat de această funcţie şi a dat frâu liber cadrelor să bată deţinuţii din penitenciar — 
sub diferite pretexte. A participat chiar el personal la lovirea deţinuţilor, lucru care nu 
era just. Are mania de a se răzbuna pe unii deţinuţi care, după spusele lui - înainte cu 


1. Raport nr. 12405 din 14 decembrie 1959. 

4-5 ani l-ar fi insultat şi scuipat. I-am dat ordin să nu mai lovească deţinuţii şi acest 
lucru a fost pus la punct (...). În vara anului curent, când se întorcea de la unitate acasă 
la el spune că ar fi fost insultat de numita Lupu Lucreția din Botoşani. În loc ca ofiţerul 
să evite pe aceasta şi să-şi vadă de drum s-a dus la aceasta şi a luat-o la bătaie, 
provocând scandal pe stradă pe la orele 22-23 noaptea. Pentru a nu fi dat în judecată 
de această femeie, s-a dus el mai întâi la Procuratură şi a dat-o în judecată sub pretextul 
că l-a batjocorit. După cum a făcut ancheta locotenentul Iliescu de la Miliția Raionului 
Botoşani şi probabil sub influenţa ofițerului a trimis în judecată tot pe numita Lupu 
Lucreția care a scăpat de judecată datorită Decretului 359/1959. În acest dosar, tare 
Curios, se spune numai de faptul că această femeie l-a batjocorit pe ofiţer, însă se trece 
cu vederea bătaia dată de cpt. Răutu Constantin acesteia. Într-o discuţie cu ofiţerii din 
unitatea noastră s-a lăudat că pe numita Lupu Lucreția a bătut-o cu cauciucul - cu care 
uneori se lovesc deţinuţii - afirmând că i-a tras o bătaie să-l pomenească. 


O notă-raport! întocmită de căpitanul Năstase Gheorghe, instructor în Secţia 
Politică a DGPCM, confirmă cele afirmate de maiorul Cimpoeşu : 


Atât în perioada cât a ţinut locul la comanda unităţii, cât şi în alte ocazii, a făcut exces 
în ceea ce priveşte aplicarea pedepselor corporale la unii deţinuţi, uneori aceste pedepse 
erau aplicate fără motive întemeiate, aplicând personal aceste pedepse. Acest procedeu 
greşit din partea cpt. Răutu C-tin a fost copiat şi de restul cadrelor (subordonaţilor) în 
special unii sergenţi reangajaţi, supraveghetori, şefi de escorte şi ofiţeri de serviciu, 
care au lovit deţinuţii fără aprobarea comandantului. Despre aceste probleme au fost 
informate organele locale de partid şi şeful Regiunii MAI Suceava, care l-au chemat pe 
cpt. Răutu C-tin şi l-au avertizat. 


Chiar căpitanul Răutu afirmă, într-o declaraţie din 14 decembrie 1959, că deţinuţii 
indiferent de categoria penală (DC sau CR), erau bătuţi sub diferite motive 


...am propus să nu se mai execute bătaia decât de către un număr restrâns de cadre şi 
în prezenţa comandantului. La cele relatate nu a dat nimeni nicio atenţie şi felul 
defectuos (de aplicare a bătăii - n.n.) a continuat să se aplice (în prezenţa lt.-maj. 
Gavriliu, lt.-maj. Timofte Octav, lt.-maj. Iacob), iar dimineaţa în biroul său bătea şi 
lt. Costaşi Ioan (locţiitor pentru spate), când constata că nu a fost făcută curăţenia bine 
sau nu a fost făcută la timp. Menţionez că se bătea atât pentru lucruri ieşite din comun 
ca gravitate, cât şi pentru simplul fapt că se şedea în pat în cursul zilei, de asemenea 
aceeaşi măsură se aplica şi celor care comiteau abaterea pentru prima dată, cât şi celor 
recidivişti (...). În cursul lunii ianuarie 1959, comandantul unităţii pleacă dimpreună 
cu ofiţerii la examene la Şcoala medie în oraşul Suceava pentru circa 7-8 zile. În acest 
timp am ţinut eu locul la comandă. Deoarece obiceiul s-a imprimat în rândul cadrelor 
(de a bate) eu n-am reuşit ca în acest timp să pot pune stavilă, din contră la câţiva 
deţinuţi am participat personal la aplicarea acestei măsuri (adică la aplicarea celor 5-6 
lovituri). 


În 2007, ziaristul Laurenţiu Mihu de la Evenimentul Zilei l-a intervievat pe fostul 
ofiţer MAI Răutu: 


l. „Notă-raport din 24 decembrie 1959, cu privire la verificarea unor probleme sesizate in nota 
informativă (anonimă) privind pe cpt. Răutu C-tin, locţiitorul politic al Penitenciarului Botoşani.” 

Ca locțiitor politic la Penitenciarul Galaţi ce sarcini aveați ? 

Ca deţinuţii politici să nu vorbească între ei şi supravegheam cadrele să nu le facă 
legătură cu exteriorul. 

Și cum îi verificați ? 

Stând printre ei, pe sală şi pe coridor, ca să nu zgârie pereţii, să nu bată Morse. Erau 
două sute de liberali laolaltă care nu trebuiau să cârâie. Îi ascultam la uşă, priveam pe 
vizetă sau intram peste ei. Ştiau că, dacă ridică mâna să facă scandal, a doua zi vine 
anchetatorul, îi leagă burduf şi îi bate la tălpi până iese fum de păpuşi. 

Ați asistat la aşa ceva ? 

Am văzut cum îi plesnea de nu mai ţineau minte. În două ore îi răfuia anchetatorul de 
băga spaima şi în ceilalţi. Îi lega cu sfoară, apoi băga un băț pe după mână şi îi ţinea 
pe spinare, ca să ţină tălpile frumos la bătaie. Şi-apăi îi mângâiau cu paru’, cu coada 
de mătură sau de sapă. Băteau „papucii” (tălpile deţinutului - n.r.) până-i făceau zob. 
Dumneavoastră aţi lovit ? 

N-am avut ocazia. 

Ați tolerat bătaia deținuților la Botoşani ca şi comandant ? 

Nu, dar erau Vasiliu, Gavriliu şi Dinică, subofiţeri care băteau cu drugul şi cu manjacul 
din curele, de-ţi trecea prin oase. Eu doar nu am oprit bătaia şi am continuat ce a 
început Cimpoieşu (Constantin Cimpoieşu, fost comandant al Penitenciarului Botoşani — 
n.N.). Subofiţerii luau deţinutul cu pretexte gen: „F... mama mă-tii, am căzut în şanţ 
când mă gândeam la tine! ”. Şi pac! Socoteau meserie să baţi!. 


În cele din urmă, Răutu a fost retrogradat pentru „delăsare în muncă”. A fost 
numit în funcţia de instructor politic la formațiunea 0957 Ostrov (1 apr. 1960-31 iul. 
1960). La 31 iulie 1960 a fost trecut în rezervă; lucrător de cadre (1960-1961), şef 
al Secţiei turnătorie (1961-1963) şi muncitor turnător la Întreprinderea Industrială 
„Flamura Roşie” din Botoşani (1963-15 apr. 1965); angajat civil în funcţia de 
lucrător cultural-educativ la Penitenciarul Poarta Albă/formaţiunea 0893 (15 apr. 
1965-30 sept. 1969). 

Grade succesive : locotenent (1950); locotenent-major (1954); căpitan (1957). 

Pedepse : pedepsit cu cinci zile de arest la garnizoană pentru evadarea deţinutului 
Tănase Emil din Penitenciarul Botoşani (1959) ; „mustrare scrisă cu avertisment” 
pentru însuşirea sumei de 331,50 de lei, ce trebuia predată la casieria unităţii, 
pentru recuperarea ziarelor care nu se mai introduceau în formațiunea 0893 Poarta 
Albă. Ziarele cadrelor erau luate din abonamentele făcute de unitate pentru deţinuţi 
(1966) ; zece zile de arest la garnizoana Bucureşti pentru diferite abateri pe linia 
muncii politice la Penitenciarul Botoşani (1960) ; sancţionat cu „observaţie” pentru 
că nu a întreprins nimic pentru depistarea deţinuţilor neştiutori de carte din 
formațiunea 0893 Poarta Albă, aşa cum prevedea ordinul DGP nr. 02151/1967 
(1967). 


ROMAN AUREL, căpitan. 
Activitatea profesională : şeful Biroului Evidenţă din Serviciul Cadre din DGPCM 
(sept., nov. 1957). 


l. „Torţionari-şefi în comunism cuprinşi de simţul datoriei”, Evenimentul Zilei, 30 octombrie 
2007. 

ROMAN AVRAM (MIHEL) MIHAIL!, colonel, d.p. nr. 
1322 (n. 1 martie 1913, mun. Roman, jud. Neamţ). 

Naţionalitatea : evreiască. 

Originea şi apartenenţa socială : mic meseriaş. 

Profesia de bază la încadrarea în MAI: contabil. 

Funcţii în organizații politice, de masă şi obşteşti: membru 
PCR din 1945 ; membru în Uniunea Patriotică (sept. 1944-1945). 

Studii civile : patru clase primare la Şcoala „Maria” din Bucureşti 
(1920-1924) ; curs elementar comercial de trei ani (1924-1927) ; 
Şcoala Comercială Superioară Serală din Bucureşti (1927-1930). 

Stagiul militar : Regimentul 1 Artilerie din Roman (sept. 1934-1935). 

Studii politice : Universitatea Serală de Marxism-Leninism, Bucureşti (1949-1951). 

Activitatea profesională : practicant contabil la firma „Ha-Ce” care se ocupa de 
vânzarea pieselor de automobil (1931-1934) ; după ce a fost lăsat la vatră cu gradul 
de caporal a lucrat la Atelierul de Lenjerie „La Bucureşteanul” din Ploieşti (1935-1938) ; 
curier la Biroul de Reprezentanţe Tehnice „Duplex”, Bucureşti, patronat de ing. 
Paulian (1938-1939); concentrat la Regimentul 59 Artilerie (1939-aug. 1940). 
Deconcentrat pe motive rasiale, se întoarce la Bucureşti unde stă fără serviciu până 
în august 1941. În perioada 1941-1944 a lucrat în mai multe detaşamente de muncă 
obligatorie : în comuna Fierbinţi, la terasamente de cale ferată - detaşament CFR 
(aug.-dec. 1941), moara „Herdan”, Parohia „Tudor Vladimirescu”, Velodrom. Aflat 
la muncă la detaşamentul de la Velodrom, în primăvara anului 1943, întregul 
detaşament a fost înconjurat de jandarmi şi dus în convoi la gară pentru a fi expediat 
în Transnistria. Roman fuge de sub escorta care încadra trenul şi stă ascuns două luni, 
după care se predă. Înainte de fi trimis în judecată a fost dus la tăierea copacilor la 
Balta, comuna Britavca, Transnistria. În cele din urmă, Curtea Marţială l-a achitat 
(fusese acuzat de dezertare). După achitare a fost din nou trimis într-un detaşament 
de muncă la Fabrica „APACA” (1943-23 aug. 1944); funcţionar-zilier la „APACA” 
(23 aug. 1944-30 aprilie 1945), de unde la 30 aprilie 1945 a fost încadrat ca activist 
de partid şi trimis contabil la Organizaţia Judeţeană PCR Ilfov (30 aprilie 194S-ian. 
1946) ; şef-contabil la Organizaţia Regională PCR Bucureşti (ian. 1946-martie 1947). 
Aici i-a cunoscut pe viitorii generali Neagu Andrei, Mazuru Vladimir şi Mănescu 
Cornel ; instructor (mart. 1947-mart. 1950), şeful Sectorului Gospodăria Bunurilor 
(mart. 1950-nov. 1951) şi adjunct de şef de secţie la Secţia Gospodărie a CC al PMR 
(nov. 19Sl-ian. 1953); director general al CEC (ian. 1953-apr. 1955); director 
peneral al Loteriei de Stat (apr.-iul. 1955); locţiitor pentru probleme de spate al 
directorului general al DGPCM (iul. 1955-31 oct. 1963). A fost trecut în rezervă pe 
31 octombrie 1963, cu gradul de colonel (pentru aranjarea drepturilor de pensie), 
prin ordinul ministrului Afacerilor Interne nr. 3062. 

Grade succesive: locotenent-colonel (1955); colonel (1963). 

Decorații : medalia „A S-a aniversare a RPR” (1954); Ordinul „Muncii”, clasa 
a III-a ; Ordinul „Steaua RPR”, clasa a V-a (1958); Ordinul „23 August”, clasa a 
V-a (1959). 


1. Numele anterior, pe care şi l-a schimbat în 1946, a fost Reisman A. Mihel. 

Pedepse : în 1958, după prelucrarea documentelor Plenarei CC al PMR din 9-13 
iulie, a fost sancţionat pe linie de partid cu „mustrare” pentru „împăciuitorism şi 
subaprecierea organizaţiei de bază”. 


ROSENFELD J., angajat civil. 
Activitatea profesională : medic şi şef al Secţiei Sanitare din DPLC/DGPCM 
(mart. 1955-1956). 


ROŞIANU ALEXANDRU, maior, d.p. nr. 872 (n. 24 iun. 
1924, mun. Aiud, jud. Alba). 

Naţionalitatea : română. 

Originea şi apartenenţa socială : mic-burghez. 

Profesia de bază la încadrarea în MAI: strungar în fier. 

Funcţii în organizații politice, de masă şi obşteşti : un referat 
de cadre întocmit de DGSS la 1 iulie 1952 aminteşte de acti- 
vitatea politică a ofițerului din perioada în care PCdR activa în 
ilegalitate : 


Din punct de vedere politic după cum rezultă din autobiografia sa încă din anul 1939 
a avut legături cu mişcarea ilegală, punând la dispoziţie locuinţa sa pentru şedinţe, 
depozitări de material şi armament şi găzduind tov. urmăriţi de Siguranţă. Afirmă că 
printre alte persoane activitatea sa este cunoscută de Tov. Teohari Georgescu şi Nichifor 
Stere. În perioada armatei a avut legătură cu Tov. Emil Bodnăraş. Din însărcinarea Tov. 
Bodnăraş a răspândit Scânteia şi România liberă, a organizat un grup de ostaşi care 
manifestau nemulţumire faţă de regimul antonescian cu scopul de a desfăşura o acţiune 
armată împotriva regimului antonescian. Lista a predat-o Tov. Bodnăraş. Prin 1943 a 
procurat armament pe care l-a dat Tov. Chioreanu loan, actualmente cpt. în DGSS!. 


Emil Bodnăraş i-a dat numele conspirativ „Victor” ; membru PCR din 1945; 
secretar al Comitetului de partid din SSI (1949-1951). 

Studii civile : patru clase în oraşul natal (1928-1932) şi patru clase la Liceul „Titu 
Maiorescu” din Aiud (1932-1935). 

Stagiul militar : Flotila I Bombardament din Braşov (1942-1945). Până în 1944 a 
staționat la Constanţa cu Escadrila 78, iar după 23 august a participat la luptele de pe 
frontul de vest ca mecanic de bord. 

Studii politice : Şcoala Medie de Partid şi Universitatea Serală de Marxism- 
-Leninism de pe lângă CC al PMR (?). 

Activitatea profesională : ucenic la atelierul lui Alexandru Teodorescu din str. 
Mitropolit Dosoftei nr. 58, Bucureşti (1935-1938); muncitor la Fabrica de Avioane 
ICAR din Bucureşti (1938-1939); muncitor strungar la secţia Remorchere (strunguri 
automate) din Uzinele „Malaxa” Bucureşti (1939-1942). După lăsarea la vatră, a fost 
trimis de CC al PCR să lucreze în SSI ca agent special, unde a îndeplinit următoarele 
funcţii : şef al echipei speciale de securitate şi şef al Serviciului Teren Securitate-Pază 
al SSI? (sept. 1945-mart. 1951). După ce SSl-ul a fost înglobat în DGSS, Roşianu a 


1. Documentul este semnat de sublocotenentul de Securitate L. Michel. 
2. In SSI, Alexandru Roşianu a primit numele conspirativ „A. Roşca”. 

fost numit şef al Serviciului 2 din Direcţia a VII-a a DGSS! (mart. 1951-oct. 1952). 
Acest Serviciu avea în supraveghere contrainformativă unităţile exterioare ale DGP/ 
DGPCUM. În perioada 1951-1953, conform unei declaraţii a maiorului Roşianu 
aflată în dosarul său personal, a demascat 272 de „elemente duşmănoase” care au 
fost îndepărtate din MAI sau deferite justiţiei? ; locţiitor al şefului Serviciului 
Penitenciare din MAI (oct. 1952-iul. 1953). În februarie 1952, maiorul Alexandru 
Roşianu şi locotenentul Hahamu Avram din Serviciul Inspecţii al DGP trimiteau către 
Biroul Inspecţii al Coloniei de Muncă Poarta Albă un ordin prin care solicitau 
continuarea urmăririi informative a medicului deţinut Traian Mihăilescu : 


Vă trimitem alăturat dosarul de verificare al deţinutului medic Mihăilescu Traian ce a 
fost transferat din Colonia de Muncă Valea Neagră (Peninsula - n.n.) ca medic-şef al 
Spitalului din Colonia dvs. pentru a fi încadrat informativ mai departe cu scopul de a 
stabili următoarele : 

- care este comportamentul şi manifestările sale politice în Colonia Dvs. ; 

- cu cine are legături şi ce influenţă are în rândul deţinuţilor. 

Menţionăm că susnumitul deţinut este un element duşmănos regimului nostru, deoarece 
în tot timpul detenţiei sale în Colonia de Muncă Valea Neagră a căutat ca în calitate de 
medic să protejeze diferite vârfuri reacționare punându-le la dispoziţie diferite medicamente 
la care ei nu aveau dreptul. De asemenea, deţinutul Mihăilescu întreţine discuţii 
tendenţioase cu scopul de a întreţine o atmosferă ostilă regimului nostru. Materialul 
informativ ce-l veţi obţine îl veţi redacta în două exemplare : originalul îl veţi pune la 
mapa anexă a informatorului şi un exemplar îl veţi pune la dosarul de verificare al 
respectivului deţinut. Pentru Serviciul inspecții din DGP veţi întocmi sinteze periodice 
pe care le veţi înainta lunar în care veţi arăta rezultatele verificării. Vă veţi conforma 
întocmai prezentului ordin”. 


A fost retrogradat din grad şi funcţie pentru că a întreţinut relaţii intime cu o 
subalternă pe care o şantaja: locţiitor al comandantului pentru pază şi regim la 
Penitenciarele Rahova şi Jilava (iul. 1953-iun. 1954). A fost trecut în rezervă, la 
cerere, în data de 15 iunie 1954, prin Ordinul MAI nr. 2902. După ce a fost trecut 
în rezervă, Secţia Administrativ-Politică a CC al PMR l-a repartizat la DGSM, unde 
a lucrat ca ofiţer constructor, având gradul de maior de construcţii (iul. 1954-6 apr. 
1957) ; salariat la Ministerul Comerţului (1959-?). 

Grade succesive : căpitan (1951 şi 1953); maior (1952). 

Decorații : medalia „Muncii” (1948) ; medalia „A S-a aniversare a RPR” (1952) ; 
Ordinul „Muncii”, clasa a III-a (1949). 

Pedepse : zece zile de arest sever, retrogradare din funcţie şi din grad, pentru 
relaţii intime cu o subalternă (1953). 


1. În perioada mart. 1951-1952, Roşianu a fost şi şef al Serviciului Inspecţii din DGP/DGPCUM, 
funcţie pe care a preluat-o de la Sepeanu Tudor. Ca şi în cazul lui Sepeanu, deşi superiorul său 
direct era directorul general al DGP/DGPCUM (colonelul Ion Baciu), în realitate această funcţie 
ţinea de Securitate, iar Roşianu se subordona direct lui Gheorghe Pintilie, şeful DGSS. 

2. Memoriu adresat ministrului Afacerilor Interne prin care contestă pedeapsa disciplinară primită 
în 1953, ff. 84-87. 

3. ACNSAS, fond Documentar, dosar nr. 8859, vol. 48, f. 197, Ordinul nr. 14114/18.02.1952 al 
Serviciului Inspecţii din DGP. 

ROŞU ADRIAN, locotenent-major. 
Activitatea profesională : ofiţer în Serviciul Cadre şi Învăţământ din DGP (ian. 
1978). 


RUS AUREL VASILE, colonel, d.p. nr. 1933 (1 martie 
1936, sat Bârlea, com. Corneşti, jud. Cluj). 

Naţionalitatea : română. 

Originea şi apartenenţa socială : ţăran cu gospodărie mij- | 
locie. i. 

Profesia de bază la încadrarea în MAI: elev. 

Funcţii în organizaţii politice, de masă şi obşteşti: membru 
UTM din 1952, membru PCR din 1971. 

Studii civile: şcoala generală de şapte clase din Morău E 
(1947-1953) ; Şcoala Pedagogică de un an (1953-1954) ; Liceul 
Teoretic „Petru Maior” din Gherla (1954-1957) ; Facultatea de Drept, fără frecvenţă 
(1970-1975) ; curs postuniversitar în criminologie (1981). 

Stagiul militar : nesatisfăcut. În oct. 1957 a fost încorporat la Centrul de Instructie 
Trupe de Securitate din oraşul Fălticeni, UM 0975, de aici fiind selecționat, după 
câteva săptămâni, pentru Şcoala de Ofiţeri MAI. 

Studii militare : Şcoala Militară de Ofiţeri Activi nr. 4, MAI Oradea, UM 0102, 
profil pază (în primii doi ani) şi penitenciare (în ultimul an) (1957-1960); curs de 
perfecţionare cadre de conducere, profil penitenciare, la Şcoala de Ofiţeri MAI nr. 2 
Bucureşti, DGM (1962-1963); curs de reciclare la Şcoala Militară de Subofiţeri 
Penitenciare de la Hârşova, UM 0402 (mai-iunie 1974) ; curs de perfecţionare pentru 
locţiitori de comandanţi pentru pază şi regim, profil penitenciare la UM 0900 
Grădiştea (20 oct.-19 nov. 1975); curs de reciclare la cursul de perfecţionare a 
cadrelor de penitenciare, Bucureşti (15 oct.-13 nov. 1986). 

Studii politice : Universitatea Serală de Marxism-Leninism de pe lângă Comitetul 
Orăşenesc de Partid Gherla (1977). 

Activitatea profesională : funcţionar la Sfatul Popular al com. Fizeşu Gherlii, jud. 
Cluj, în funcţia de colector de carne, lapte, lână şi cereale (iun.-oct. 1957), ofiţer 
prim de serviciu operativ la Colonia de Muncă Periprava/formaţiunea 0830 
(1960-1966)! ; profesor la Şcoala de Subofiţeri de Miliție de la Arad, UM 0644 
(1966-1968). Odată cu înfiinţarea Şcolii de Subofiţeri MAI nr. 9 Bucureşti, UM 
01912, va fi promovat ca profesor-şef şi comandant de companie (1968-1973); 
profesor la Şcoala Militară de Subofiţeri Penitenciare de la Hârşova, UM 0402 
(1973) ; locţiitor al comandantului pentru pază şi regim la Penitenciarul Gherla (aug. 
1973-1981) ; comandant la Penitenciarul Aiud (1 dec. 1981-1 aprilie 1987). În 1985, 


1. Într-o notă autobiografică din 1 februarie 1969 care se regăseşte în dosarul său, ofiţerul Rus 
povestea despre munca sa ca educator la Periprava : „Muncind ca educator, am reuşit să impun 
în rândul deţinuţilor condamnaţi pentru infracţiuni contra securităţii statului o disciplină şi o 
conduită sănătoasă, reuşind ca cei mai mulţi dintre ei să-şi schimbe atitudinea faţă de muncă şi 
societate, faţă de politica partidului şi realizările oamenilor muncii”. 

2. Şcoala de Subofiţeri MAI nr. 9, Bucureşti, UM 0191 mai era cunoscută şi sub denumirea de 
Şcoala de Subofiţeri Penitenciare de la Jilava. Instituţia a fost înfiinţată în iulie 1968. 

la Penitenciarul Aiud 94,1% dintre deţinuţii apți de muncă erau folosiţi la activităţi 
productive în cadrul Întreprinderii Metalurgice Aiud, la atelierele proprii şi punctele 
de lucru exterioare ; comandant la Penitenciarul Gherla (1987-1994). 

La 30 august 1990, în jurul orei 18:00, la cabinetul medical al Penitenciarului 
Gherla, şase deţinuţi! au declanşat, după o înţelegere prealabilă, o revoltă, luând 
ostatici patru subofiţeri care au fost ulterior maltrataţi. Cei şase au deschis uşile 
celulelor şi alături de alţi 200 de deţinuţi au devastat penitenciarul, au blocat căile de 
acces în corpul principal al închisorii, după care o parte dintre ei s-au urcat pe 
acoperiş, iar alui în podul clădirii, de unde au început să arunce cu diferite obiecte 
în direcţia cadrelor aflate în dispozitivul de luptă. Ostaticii au fost urcați pe acoperişul 
clădirii, de unde patru deţinuţi au încercat să-l arunce în gol pe sergentul-major 
Sîmboan Vasile. În acel moment, plutonierul-major Bilţ-loan, aflat în postul de 
santinelă, a deschis focul cu o puşcă cu lunetă asupra deţinutului Mihalcea Costică, 
pe care l-a rănit la picior. În traiectoria sa, glonţul a ricoşat în deţinutul Adam Carol, 
ucigându-l pe loc. În acel moment, rebelii s-au liniştit şi au declarat că doresc 
negocieri cu conducerea penitenciarului. S-au deplasat la faţa locului, în jurul orei 
22 : 00, prefectul judeţului Cluj, Grigore Zanc, locţiitorul şefului DGP, colonelul 
Ioan Chiş?, procurorul-şef al Procuraturii Judeţene Cluj, reprezentanţi ai Procuraturii 
Militare şi ai Poliţiei Judeţene. Oficialii au încercat să negocieze cu răzvrătiţii, dar 
aceştia au refuzat, motivând că „îşi vor exprima revendicările în faţa unei comisii din 
care să facă parte d-na Doina Cornea şi Raţiu Ion, singurii în care ei au încredere”?. 
Deţinuţii solicitau schimbarea legislaţiei penale, îmbunătăţirea regimului de deţinere, 
înlocuirea comandantului Rus Vasile, deplasarea la Penitenciarul Gherla a repre- 
zentanţilor guvernului şi ai televiziunii. A doua zi, în urma dialogului cu reprezentanţii 
procuraturii, dar şi cu sprijinul „informatorilor”, aproximativ 90% dintre deţinuţi 
s-au înapoiat în camere, desolidarizându-se de iniţiatorii răzmeriţei. Acest lucru a 
permis intervenţia în forţă a jandarmilor, poliţiei şi cadrelor penitenciarului, care au 
restabilit ordinea“. 


1. Cei şase deţinuţi de drept comun erau Domokos Károly (n. 1966), iniţiatorul revoltei, condamnat 
în 1988 la 25 de ani de închisoare pentru omor; Axinte Relu (n. 1964), condamnat în 1990 la 
trei ani de închisoare pentru furt în dauna avutului obştesc ; Călin Dumitru (n. 1969), condamnat 
în 1988 la şase ani de închisoare pentru tâlhărie ; Dumitru Jean (n. 1969), condamnat în 1988 
la cinci ani de închisoare pentru tâlhărie ; Tătar Ioan (n. 1958), condamnat în 1988 la 20 de ani 
de închisoare pentru omor; Tudorache Tănase (n. 1957), condamnat în 1988 la şapte ani de 
inchisoare pentru tentativă de viol. În 1990, la Penitenciarul Gherla au mai avut loc alte trei 
tentative de răzvrătire, dintre care două fuseseră organizate tot de Domokos Kâroly şi grupul 
său. Ele au fost anihilate înainte de izbucnire. 

2. loan Chiş a sosit la faţa locului, împreună cu alţi trei ofiţeri din aparatul central al DGP, cu un 
elicopter din cadrul Unităţii Speciale de Aviaţie a MI. 

3. „Raport asupra evenimentelor de la Penitenciarul Gherla nr. S/24153, din 07.09.1990, al şefului 
Corpului de Control al ministrului de Interne Doru-Viorel Ursu, general-maior Ion Suceavă”. 
Documentul este clasat în dosarul personal al ofițerului Rus Vasile. 

4. Acțiunea a fost coordonată de colonelul Ioan Chiş şi colonelul Rus Vasile, la ea luând parte 125 
de cadre ale penitenciarului, 30 de muncitori de la fabrica de mobilă Gherla, o companie de 
jandarmi, 25 de poliţişti, două maşini de pompieri şi un elicopter al poliţiei. 

În aprilie 1996, colonelul (r) Rus Vasile se adresează ministrului Justiţiei, Gavril 
Iosif Chiuzbaian, printr-un memoriu! în care îi cerea, în baza Legii 80/1995 privind 
statutul cadrelor militare, acordarea gradului de general de brigadă în rezervă. Unul 
dintre motivele pentru care cerea acest grad era faptul că în timpul revoluţiei din 
decembrie 1989 a avut o atitudine „onestă, activă şi energică”. Dar să-l lăsăm pe 
tovarăşul Rus să povestească cum a trăit acele zile: 


...în data de 19.12.1989 am refuzat înarmarea celor 10 militari care au fost trimişi cu 
o autodubă la Timişoara în scopul evitării antrenării acestora în măsura de reprimare a 
populaţiei, iar cu ocazia instructajului le-am dat ordin expres să nu participe la acţiuni de 
reprimare. Acelaşi ordin l-am dat şi în data de 20.12.1989 lt.-maj. Moraru care a condus 
a doua grupă de militari cu autoduba în Lugoj (pt. conformitate se pot consulta 
notele-raport ale participanţilor). În data de 22.12.1989 la orele 10 : 00 m-am declarat şeful 
garnizoanei oraşului Gherla şi am făcut parte din Comitetul revoluţionar, mai târziu 
FSN. Am salvat personal de linşaj cadrele fostei Securităţi, miliției şi conducerii locale 
de partid prin acţiuni directe la sediile acestora aflate în pragul devastării. Totodată din 
iniţiativă proprie şi cu forţe locale am asigurat paza armamentului miliției şi gărzilor 
patriotice, a sediilor CEC-ului, Băncii, Gazului metan, a centralelor termice, a rezervei de 
apă, precum şi a principalelor căi de acces în oraş. Am luat sub protecţia penitenciarului 
persoanele considerate indezirabile la momentul respectiv şi am salvat documentele 
secrete ale miliției şi Securităţii pe care ulterior le-am predat MApN. Ca urmare a măsurilor 
întreprinse pe timpul derulării evenimentelor revoluţionare, pe raza oraşului Gherla a 
fost menţinută ordinea şi liniştea publică, iar Penitenciarul Gherla a fost singurul din 
cadrul Direcţiei în care (şi folosind o expresie mai plastică) nu s-a spart niciun geam. 


Conducerea DGP de la acea vreme i-a refuzat acordarea gradului de general de 
brigadă din cauza faptului că nu îndeplinea condiţiile prevăzute la art. 61 şi 64 din 
Legea 80/1995. Un dosar personal, dar de partid, se găseşte la Direcţia Judeţeană a 
Arhivelor Naţionale Alba ; acesta conţine câteva aprecieri ale Comitetului de Partid 
din Penitenciarul Aiud, un referat de cadre întocmit de CJ Alba al PCR şi Hotărârea 
Secretariatului CJ Alba al PCR din 9 noiembrie 1981 de numire în funcţia de 
comandant al Penitenciarului Aiud?. 

În 2007, ziaristul Laurenţiu Mihu de la Evenimentul Zilei l-a intervievat pe fostul 
ofiţer MAI: 


Se practica tortura ? 

Nu se spunea, dar eu nu participam la aşa ceva. Dacă erai provocator, dacă făceai pe 
instigatorul, atunci erai izolat. Cine era contra propagandei intra la carceră. Oricum, 
la muncă se selectau detinuţii cu frica de regim. 

Dumneavoastră v-a fost frică de regim ? 

Foarte frică, tata a fost mijlocaş înstărit şi nu voia să intre în CAP. Eu m-am făcut ofiţer 
când se lua 150 de lei pe lună, iar şeful de post, cu patru clase, lua 700, cât profesorul 


1. Pentru precizarea poziţiei oficiale a DGP în privinţa colonelului Rus, memoriul a fost trimis de 
către şeful Corpului de Inspecţie Penitenciară din MJ, col. Radu Moldovan, către şeful DGP, 
colonelul Ioan Chiş cu adresa nr. 2$52/7p din 23 aprilie 1996. 

2. DIJAN Alba, fond Secţia cadre PCR Alba, dosar nr. 990, Rus Vasile. 


RUSU GAVRILĂ 394 


meu de liceu. Interesul material a fost, nu marea simpatie. Mie mi-a fost frică de pâine. 
Când îmi spunea generalul : „Bă, te dau afară! ”, eu deja mă vedeam la sapă. 
Totuşi, ați slujit Partidul. 

Absolut, mi-am slujit ţara şi ţara a fost condusă de Partid şi Partidul a fost la putere. 
Dacă nu erai cu noi, erai împotriva noastră, asta era lozinca comuniştilor (...). 

Ce salariu aveaţi la Periprava ? 

1.100-1.200, când profesorul de liceu lua 800 de lei. 

Dar acum, pensia ? 

E destul de bună. Nu vă spun, că nu-i de spus. Eu zic că-s mulţumit. 

Mai mult de 1.300 de lei ? 

Mai. Cam 1.500, hai... eu vă spun că-i peste 2.000, pentru că funcţia mea a fost de 
general, unitate de categoria I. 

Și ce faceţi la pensie ? 

Nu mă plictisesc. 

Vi se impută penal trecutul ?! 

Dacă mă condamnă pe mine, trebuie să condamne tot poporul român. Mă simt jignit şi 
nu am nimic pe conştiinţă. Dacă ar fi să mai încep o dată activitatea, tot acolo m-aş duce?. 


Sora ofițerului, Grozescu Maria, a fost activistă a Comitetului Municipal de 
Partid Timişoara (1968-?) şi absolventă a Academiei „Ştefan Gheorghiu” (1974). 

Grade succesive : locotenent (1960) ; locotenent-major (1963) ; căpitan (1968) ; 
maior (1974); locotenent-colonel (1980); colonel (1989). 

Decorații : medalia „În Serviciul Patriei Socialiste”, clasa a II-a (1965) ; medalia 
„Meritul militar”, clasa I (1968) ; medalia „A 40-a aniversare a revoluţiei de eliberare 
socială şi naţională antifascistă şi antiimperialistă” (1984) ; Ordinul „Meritul Militar”, 
clasa a III-a (1975) şi clasa a II-a (1981). 

Pedepse : sancţionat în mai multe rânduri cu „mustrare” şi „mustrare scrisă” 
pentru : neexecutarea întocmai a ordinelor primite (1967); evadarea unui deţinut 
(1974); evenimentele din august 1990; superficialitate în îndeplinirea sarcinilor 
ministrului de Interne (iunie 1987); suspendarea indemnizaţiei de comandă timp de 
şase luni pentru evadarea a doi deţinuţi (1985) etc. 


RUSU GAVRILĂ, angajat civil. 
Activitatea profesională : subdirector general al DGP (?-iun. 1949) 


ai RUSU GHEORGHE ALEXANDRU CONSTANTIN, colonel, 
“1 d.p. nr. 1858 (n. 22 iul. 1929, mun. Buzău, jud. Buzău). Până în 1977 
a purtat numele de GHEORGHE ALEXANDRU CONSTANTIN. 
“1 Napionalitatea: română. 
Originea şi apartenenţa socială : muncitor. 
Profesia de bază la încadrarea în MAI: lăcătuş mecanic. 
Funcţii în organizații politice, de masă şi obşteşti : membru în 
ARLUS şi TP; membru UTC din 1944; membru în CJ Buzău al 


1. IICCR a făcut o sesizare penală pe data de 22 mai 2007 către Parchetul de pe lângă Înalta Curte 
de Casaţie şi Justiţie, Secţia Parchetelor Militare, împotriva a 210 foşti comandanţi şi ofiţeri cu 
atribuţii de conducere din sistemul penitenciar comunist românesc, pentru abuzuri şi crime. 

2. „Călăii nu se căiesc”, Evenimentul Zilei, 31 octombrie 2007. 

UTM (1948-1951). În 1949 a fost delegat din partea UTM la al II-lea Festival 
Mondial al Tineretului şi Studenţilor din RP Ungară; membru PCR din 1947; 
membru în BOB al Comitetului de Partid din DGPCM (1953-1967); membru în 
Comitetul de Partid din MAI (1956-1968). 

Studii civile : patru clase primare la Şcoala nr. 3 din Buzău (1937-1941); patru 
clase profesionale la Şcoala Profesională de Băieți din Buzău (1943-1947); Şcoala 
Medie Muncitorească nr. 4 MAI din Bucureşti (1958-1961); Facultatea de Drept, 
Universitatea „C.I. Parhon” din Bucureşti (1962-1967); curs postuniversitar la 
Facultatea de Drept, Universitatea din Bucureşti (1972). 

Stagiul militar : încorporat la 20 mai 1951 la Centrul de Instrucție Securitate nr. 4, 
Dorohoi, de unde, după scurt timp, a fost selecționat şi trimis la Centrul de Instrucție 
Cadre, Botoşani, MAI. 

Studii militare : Centrul de Instrucție Cadre, Botoşani, MAI (iul.-sept. 1951). 

Studii politice : Şcoala Medie UTC de trei luni de pe lângă CJ Prahova al UTC 
(1948) ; Universitatea Serală de Marxism-Leninism de pe lângă Comitetul de Partid 
din MAI (1951-1953) ; Şcoala de Partid de un an de pe lângă Comitetul Orăşenesc 
Bucureşti al PMR (1957-1958). 

Activitatea profesională : ucenic şi lăcătuş mecanic la Întreprinderea „Metalurgica” 
din Buzău (nov. 1943-1 mart. 1949); ajutor de şef de birou Propagandă PMR şi 
UTM în DGP din MAI (1 oct. 1952-1 sept. 1952); şeful Biroului Învăţământ din 
Direcţia Cadre a MAI (1 sept. 1952-1 oct. 1953); şeful Biroului Învăţământ din 
Serviciul Cadre al DLCM/DPLC (1 oct. 1953-30 iun. 1956); şef de birou, şeful 
Secţiei Control (30 iun. 1956-1 iun. 1959) şi locţiitor al şefului Serviciului Aprovi- 
zionare Gospodărească/Spate din DGPCM (1 iun. 1959-1 mart. 1963); şeful Serviciului 
Cultural-Educativ din DGPCM (1 mart. 1963-20 iun. 1964); şeful Serviciului 
Inspecţii din DGPCM (20 iun. 1964-1 iun. 1966); şeful Serviciului Secretariat din 
DGPCM (1 iun. 1966-31 aug. 1969); ofiţer specialist I la Serviciul Personal din 
DGP (1 oct. 1969-1 aug. 1972); ofiţer specialist principal II la Serviciul Pază, 
Regim şi Evidenţă Operativă din DGP (1 oct. 1972-1 aug. 1981); şeful Serviciului 
Reeducare din DGP (1 aug. 1981-18 iun. 1988). A fost trecut în rezervă la 18 iunie 
1988 prin Decretul Prezidenţial nr. 93. 

Grade succesive : locotenent (1951) ; locotenent-major (1954); căpitan (1957) ; 
maior (1963); locotenent-colonel (1971); colonel (1978). 

Decorații : medalia „Pentru servicii deosebite aduse în apărarea orânduirii de 
stat” (1958); medalia „Muncii” (1959); medalia „40 de ani de la înființarea PCR” 
(1961) ; medalia „În Serviciul Patriei Socialiste”, clasa I (1963); medalia „A XX-a 
aniversare a eliberării Patriei” (1964) ; medalia „A XX-a aniversare a Zilei Forţelor 
Armate ale RPR” (1964); medalia „A 50-a aniversare a înfiinţării PCR” (1971); 
medalia „25 de ani de la proclamarea Republicii” (1972); Ordinul „Muncii”, clasa 
a III-a (1964); Ordinul „În Serviciul Patriei Socialiste”, clasa a III-a (1966) ; 
Ordinul „Meritul Militar”, clasa a II-a (1971) şi clasa I (1976). 

Pedepse : „observare în scris” pentru lipsă de vigilenţă (a lăsat un set de docu- 
mente secrete pe birou) (1965). 


S 


SANDU IOAN, locotenent, d.p. nr. 1892 (n. 12 august 1927, f- 
sat Cioceşti, com. Bârla, jud. Argeş). 

Naţionalitatea : română. 

Originea şi apartenenţa socială : ţăran sărac. 

Profesia de bază la încadrarea în MAI: croitor. 

Funcţii în organizații politice, de masă şi obşteşti: membru 
UTM din 1950. 

Studii civile : cinci clase în comuna natală (1934-1939). 

Stagiul militar : Centrul de Instrucție nr. 5 Grăniceri (20 nov. 
1949-febr. 1950). 

Studii militare: Şcoala de Educatori (Ofiţeri Politici) MAI nr. 2 din Oradea 
(febr.-dec. 1950). 

Activitatea profesională : lucrează în gospodăria părintească (1939-1942) ; 
ucenic croitor la Ilie Gall din Bucureşti (apr. 1942-oct. 1943); ucenic şi croitor la 
Liga Operelor Sociale (1943-1947); croitor la atelierul de croitorie de pe lângă 
primăria comunei 30 decembrie - Pantelimon (apr. 1947-aug. 1948); croitor în 
Fabrica de Confecţii „Gheorghe Gheorghiu-Dej ”/APACA din Bucureşti (oct. 1948-nov. 
1949) ; elev-sergent la Penitenciarul Gherla (27 dec. 1950-iun. 1951); locţiitor 
politic la Penitenciarul Iaşi (iun.-oct. 1951); ajutor de şef de birou la Secţia 
Propagandă şi Agitaţie, Birou Cultural şi ARLUS din Direcţia Politică a DGPCUM 
(1 oct. 1951-20 ian. 1952). La 26 ianuarie 1952 a fost scos din aparatul politic al 
DGPCUM şi trecut în munca profesională ca ofiţer la Serviciul Pază şi Regim din 
Direcţia Pază şi Regim a DGPCUM! (26 ian.-29 mart. 1952). La 4 iulie 1952 a fost 
scos din DGP ca element necorespunzător, prin decizia nr. 1131 a ministrului 
adjunct al Afacerilor Interne. 

Grade succesive: sublocotenent (1950) ; locotenent (1951). 


1. Într-un chestionar al MAI, ofiţerul declara că în timpul satisfacerii serviciului militar i s-ar fi 
schimbat numele din motive rămase necunoscute : „În timpul recrutării şi încorporării ca recrut 
am fost găsit cu numele de Sandu N. Ilie în loc de Stan Ilie fără să cunosc modul cum s-a produs 
această schimbare”. i 

SANDU NICOLAE ILIE!, maior, d.p. nr. 3521 (n. 6 apr. 
1918, com. Domniţa/Mihail Kogălniceanu. jud. Brăila). 

Naţionalitatea : română. 

Originea şi apartenența socială : ţăran sărac. 

Profesia de bază la încadrarea în MAI : croitor necalificat. 

Funcții în organizaţii politice, de masă şi obşteşti : membru 
PSD din noiembrie 1944, iar de la unificarea PSD cu PCR 
(1948) a rămas membru PCR. A fost propagandist PCR la sate 
în timpul reformei agrare din 1945 şi a alegerilor din 1946 şi 
1948 ; instructor de partid la Comitetul PMR Port Constanţa 


(aug.-l dec. 1949). 

Studii civile: cinci clase în comunele Simenii Mari şi Topalu, judeţul Constanţa 
(1925-1930). 

Stagiul militar : Batalionul 1 Vânători de munte (oct. 1939-1 nov. 1942). A plecat 
pe frontul de est cu unitatea sa, participând la luptele de la Cernăuţi, de pe malul 
Mării Azov şi Crimeea. Va fi rănit de două ori, prima dată în aprilie, iar a doua oară 
în iunie 1942, în atacul pentru cucerirea Sevastopolului. După ce a trecut prin mai 
multe spitale (unde a fost operat de câteva ori) va fi clasat invalid de război şi lăsat 
la vatră la 1 noiembrie 1942. 

Studii politice : Şcoala Medie de Partid de trei luni la Constanţa (1948-1949). 

Activitatea profesională : ucenic şi lucrător la Atelierul particular de croitorie 
„Ştefan Parthenidis” din str. Traian, nr. 4, Constanţa (sept. 1930-oct. 1939); 
înerijitor/om de serviciu (1 dec. 1942-1 mai 1943), curier, distribuitor de materiale 
şi ajutor de magazioner la Direcţia Porturile Maritime Constanţa (1 mai 1943-18 aug. 
1949). La 1 decembrie 1949 a fost trimis de Judeteana PMR Constanţa, împreună cu 
alţi patru activişti, la Întreprinderea de Stat „Munca Exterioară” Constanţa, 
pentru a fi angajaţi şi repartizaţi la coloniile de muncă de la Canalul Dunăre-Marea 
Neagră. A fost încadrat ca angajat civil la Întreprinderea de Stat „Munca Exterioară” 
Constanţa şi numit în funcţia de referent-şef la Colonia de Muncă „Taşaul” - Capul 
Midia (1 dec. 1949-10 mai 1950) ; ajutor de comandant/locţiitor de director (10 mai 
1950-11 iul. 1951) şi comandant la Colonia de Muncă Poarta Albă (11 iul.-l nov. 
1951); comandant la Colonia Km. 31 Dorobanţu (1 nov. 1951-1 mart. 1952); 
comandant la Colonia de Muncă Bârcea Mare (15 mart.-15 oct. 1952); şef al Secţiei 
Evidenţă deţinuţi din Serviciul Penitenciare al MAI şi şef al Serviciului Evidenţă 
Deținuți din DIP - UM 0618 Bucureşti (15 oct. 1952-1 sept. 1954); ofiţer controlor 
la Serviciul Inspecţii din DPLC (1 nov. 1954-1 iul. 1956); şef al Secţiei „Popeşti 
Leordeni” din cadrul Penitenciarului Văcăreşti (1 iul. 1956-22 ian. 1959); comandant 
la Colonia de Muncă Chilia Veche/formaţiunea 0600 (22 ian. 1959-31 iun. 1961). La 
data de 15 ianuarie 1959, locotenent-colonelul Nicolae Moromete a fost destituit din 
funcţia de comandant al formaţiunii 0600 Chilia Veche, în locul său fiind numit 


1. Notă-raporta Direcţiei Cadre a MAI din 8 iunie 1959 semnată de căpitanul de Securitate Apostol 
Vasile, şef de birou în Direcţia Cadre a MAI (viitor colonel de Securitate şi şef al Direcţiei 
Cadre şi Învăţământ din MI între 1987 şi 1989), şi căpitanul de Securitate Bocăneală Constantin, 
lucrător de cadre în aceeaşi direcţie. 

provizoriu maiorul Sandu Ilie. Întrucât în dosarul ofițerului se găsea un raport de 
investigaţii din 1953 în care se arăta că ofiţerul a fost decorat cu medalia germană 
„Crucea de fier cu spade”, clasa I, dar şi alte decoraţii ale Armatei Regale Române, 
Direcţia Cadre a MAI a trecut la verificarea şi clarificarea acestei situaţii, elaborând 
în acest sens o notă-rapori : 


Din registrul matricol ce se găseşte la Comisariatul Militar R. Sărat de care a aparţinut 
maiorul Sandu Ilie, apare că în perioada cât a luptat pe frontul de est a primit 
următoarele decorații: „Bărbăţie şi credinţă” cu spade cl. II-a, Ord. de Zi nr. 25; 
„Crucea de fier” germană cu spade cl. I-a, Ord. de Zi nr. 14; „Virtutea Militară”, cl. 
II-a, Ord. de Zi nr. 67/42 ; „Cruciada împotriva comunismului” conf. înaltului decret 
nr. 1014 din 1942. În autobiografiile date cât şi în ultima declaraţie, maiorul Sandu Ilie 
recunoaşte că a fost decorat cu „Bărbăţie şi credinţă”, „Virtutea Militară” şi precizează 
că nu a fost decorat cu „Crucea de fier” germană, ci cu „Crucea serviciului credincios”. 
Ofiţerul a ascuns şi faptul că a fost decorat cu medalia „Cruciada împotriva comu- 
nismului”, lucru ce a fost stabilit din studierea arhivei fostului Batalion 1 Vânători de 
munte ce se găseşte în depozitul MFA din Bistriţa. Din verificările făcute în depozitele 
de arhivă MFA de la Bistriţa şi Pantelimon, nu s-au găsit documente din care să rezulte 
că maiorul Sandu Ilie a fost decorat cu „Crucea serviciului credincios” aşa cum el 
susţine. În plus a reieşit că a mai fost decorat şi cu medalia „Cruciada împotriva 
comunismului” pe care ofiţerul nu a arătat până în prezent. În ce priveşte decorarea lui 
cu „Crucea de fier” germană cu spade cl. I-a, deţinem un document în original 
(registru matricol) care nu poate fi contestat, iar cel în cauză nu poate prezenta niciun 
document contrar celor stabilite de noi. În concluzie, maior Sandu Ilie pentru faptele 
sale pe frontul de est a fost decorat cu „Crucea de fier” germană cu spade cl. I-a, plus 
celelalte decoraţii arătate mai sus. Faţă de cele arătate mai sus, propunem ca maiorul 
Sandu [Ilie să fie scos din această funcţie provizorie şi înlocuirea lui cu alt ofiţer 
corespunzător!. 


Sandu Ilie nu a recunoscut niciodată că ar fi fost decorat cu „Crucea de fier”, 
declarând în faţa ofiţerilor din Direcţia Cadre a MAI şi ai Serviciului Cadre din 
DGPCM că la mijloc este o confuzie. Cu toate acestea, Sandu Ilie a fost confirmat în 
funcţia de comandant al formaţiunii 0600 Chilia Veche ; locţiitor de comandant 
pentru pază şi regim la Colonia de Muncă Peninsula/formaţiunea 0605 Constanţa 
(1 iun. 1961-31 aug. 1967). A fost trecut în rezervă la 31 august 1967 prin Ordinul 
MAI nr. 2343. 

Grade succesive : locotenent-major (iul. 1951); căpitan (1954); maior (1958). 

Decorații : medalia „Bărbăţie şi credinţă”, clasa a II-a (1941); medalia „Crucea 
serviciului credincios”, clasa I (1942) ; medalia „Virtutea militară” (1942) ; medalia 
„Cruciada împotriva comunismului” (1942); medalia „Pentru servicii deosebite 
aduse în apărarea orânduirii sociale şi de stat” (1954); medalia „Muncii” (1959) ; 


1. Ofiţerul s-a dovedit a fi un slab activist: nu îi pregătea în mod regulat pe conducătorii lecţiilor 
politice şi ai grupelor de marxism ; lipsea de la seminarii ; nu se preocupa de munca de partid 
şi UTM ; aplica ordinele mecanic şi mai presus de toate „întreținea legături intime cu fata unui 
preot”. O altă „pată” în dosarul personal al ofițerului este întâlnirea acestuia, în ziua de 13 iunie 
1952, cu familia deţinutului Năstase Mihai (fost jandarm şi acuzat de crime de război) în sala 
Secţiei I Penale a Tribunalului Bucureşti. Soţia deţinutului era sora mătuşii ofițerului. 

medalia „În Serviciul Patriei Socialiste”, clasa I (1963) ; medalia „A XX-a aniversare 
a Zilei Forţelor Armate ale RPR” (1964) ; Ordinul „Pentru Servicii Deosebite Aduse 
în Apărarea Orânduirii Sociale şi de Stat” (1964). 

Pedepse : „observare scrisă” pentru că nu a cooperat cu organele MAI aflate 
într-un control la Secţia Evidenţă Deținuți din Serviciul Penitenciare al MAI (iun. 
1953) ; trei zile de arest la garnizoană pentru neinstruirea şi controlul subordonaţilor 
(1957) ; „mustrare scrisă” pentru că nu a întreţinut corespunzător pista de aterizare 
din cadrul formaţiunii 0600 Chilia Veche (mart. 1960); „avertisment că nu cores- 
punde pe deplin funcţiei ce ocupă” pentru lipsă de control asupra subordonaţilor, 
lucru care a condus la evadarea a patru deţinuţi din Secţia „Tătaru” (oct. 1960); 


>» 


„mustrare scrisă” pentru tolerarea unor abateri ale subalternilor (1960); „mustrare 
scrisă” pentru eliberarea cu o zi mai devreme a deţinutului Husein Izmail şi cu 34 de 
zile întârziere a deţinutului Manea Gheorghe (oct. 1961); cinci zile de arest la 
domiciliu pentru lipsuri constate de organele de control ale DGPCM privind paza, 
supravegherea şi aplicarea regimului de detenţie a deţinuţilor (1962) ; „avertisment 
că nu corespunde pe deplin funcţiei ce ocupă” pentru lipsă de control asupra 
subordonaţilor, lucru ce a dus la evadarea a doi deţinuţi (1966); „mustrare severă 
prin ordin” pentru că a aprobat ca deţinuţii să conducă tractorul unităţii, fapt ce a dus 


la accidentarea mortală a unuia dintre ei (1966). 


SĂRBUŞCĂ MIHAI, maior (n. 5 dec. 1945, com. Coteşti, jud. Vrancea). 
Activitate profesională: ofiţer în Serviciul Pază şi Regim din DGP (ian. 1978). 


SCORPAN DUMITRU DUMITRU, locotenent, d.p. nr. 1833 (n. 18 nov. 1905, 
com. Răşcani, jud. Iaşi). 

Naţionalitatea : română. 

Originea şi apartenența socială: ţăran mijlocaş. 

Profesia de bază la încadrarea în MAI: învăţător. 

Funcţii în organizații politice, de masă şi obşteşti : membru PSD din 1945 şi PMR 
din 1948. A fost exclus din partid în decembrie 1949, însă va fi reprimit două luni 
mai târziu, în urma unei contestaţii adresate Comisiei Judeţene Iaşi de verificare a 
membrilor de partid. Un referat de cadre întocmit de Direcţia Cadre pe numele lui 
Scorpan menţiona : „La verificarea membrilor de partid, a fost exclus din partid pe 
motivul că (după cum reiese din aprecierea subcomisiei de verificare) este lipsit de 
vigilenţă, lăudăros şi în repetate rânduri bea peste măsură. A făcut contestaţie şi după 
două luni a fost confirmat membru de partid de către comisia de verificare judeţeană 
Iaşi”! ; membru în Apărarea Patriotică şi în ARLUS (1944); membru al Crucii Roşii 
(?); membru în Societatea de Răspândire a Ştiinţei şi Culturii, filiala Iaşi (? ). 

Studii civile: patru clase în comuna natală (1914-1918); Şcoala Normală de 
Învăţători „Vasile Lupu” din laşi, şef de promoţie (1918-1925). 

Stagiul militar : Regimentul 14 Infanterie Roman (sept. 1928-aug. 1929). 

Studii politice: Şcoala de Partid din laşi (?). 


1. Referat de cadre din 20 octombrie 1952 întocmit de Direcţia cadre din MAI. Documentul este 
semnat de locotenentul-ma jor Vasile Bilanici şi de către locotenetul-ma jor Cimpoeşu Constantin. 

Activitatea profesională : învăţător suplinitor şi profesor specialist la Şcoala de 
Îndreptare/Corecţie din Copou, Iaşi (1925-aug. 1928 şi sept. 1929-aug. 1931); 
profesor titular la Institutul de Educaţie din Cernăuţi! (1 sept. 1931-1 sept. 1940 şi 
1 sept. 1942-25 mart. 1944); director al Institutului de Orbi „Vatra luminoasă” din 
Bucureşti (1 sept. 1940-1 mart. 1941); director al nou-înfiinţatului Institut de 
Reeducare Minori din comuna Militari, Bucureşti, care funcţiona sub tutela Consi- 
liului de Patronaj (1 mart.-l oct. 1941); profesor la Institutul de Reeducare a 
Militarilor Orbi din Cernăuţi (1 oct. 1941-1 sept. 1942). Din cauza apropierii liniei 
frontului, în aprilie 1944 a fost evacuat cu Institutul la Brad, judeţul Hunedoara, unde 
a stat până în mai 1945, când a fost transferat din nou la Institutul de Îndrumare şi 
Educaţie/Şcoala de Corecţie din Copou, Iaşi, în funcţia de director (mai 1945-1 sept. 
1950) ; corespondent de presă al organului CC al PMR, Scânteia (1948-1952) ; 
director şi profesor la Centrul de Reeducare Minori Copou, Iaşi (1 sept. 1950-15 sept. 
1951). După ce MAI a preluat problema reeeducării minorilor?, a fost numit în 
funcţia de comandant al Coloniei de Reeducare Minori Copou, Iaşi (15 sept. 1951-1 oct. 
1952). O notă din 7 octombrie 1952 a Direcţiei Cadre din MAI consemna mai multe 
nereguli constatate de Serviciul Educări Minori din MAI la Colonia de Reeducare 
Minori Copou, laşi. Nota propunea schimbarea lui Scorpan cu avizul Direcţiei Cadre 
a MAI: 


În unitate se manifestă o indisciplină intolerabilă faţă de care nu ia măsuri de sancţionare 
şi de îndepărtare a stării disciplinare. Nu face acest lucru din cauză că nu are autoritate 
fiind compromis atât în faţa cadrelor, cât şi a elevilor. Este stăpânit de viciul beţiei şi 
în nenumărate rânduri a venit la serviciu în stare gravă de ebrietatate, provocând stări 
de lucruri nesănătoase şi incompatibile cu calitatea sa de comandant. Nu munceşte cu 
dragoste şi descurajează în muncă şi restul cadrelor, prin măsurile nepartinice pe care 
le ia. Din materialele în care se sesizează stările de lucruri din cadrul coloniei reies 
fapte destul de grave şi necesită luarea de măsuri urgente în sensul că lt. Scorpan să fie 
schimbat din funcţia de comandant”. 


A mai fost ofiţer la Secţia Învăţământ din Serviciul Educări Minori din MAI 
(1 oct.-dec. 1952); comandant la Colonia de Minori Slatina (dec. 1952-30 sept. 
1954). Într-un referat din 9 februarie 1954 întocmit de şeful Sectorului Sesizărilor 
Oamenilor Muncii din Comitetul Raional PMR Slatina, Ene Năstase, se menţiona: 


Tov. Lt. D.D. Scorpan a mai comis unele abateri de la linia partidului, pentru care org. 
de bază la ajutat într-o adunare generală, cu sancţiunea „vot de blam”, totuşi nu caută 
să lichideze cu asemenea abateri şi în continuu persistă în ele. De exemplu: tov. 


1. În perioada 1 ianuarie-l septembrie 1938 a fost trimis cu o bursă de stat în Cehoslovacia pentru 
un curs de specializare. 

2. Decretul nr. 75/S din 30 august 1951 privind trecerea problemei reeducării unei categorii de 
minori, precum şi reeducării vagabonzilor, a cerşetorilor şi prostituatelor de la Ministerul 
Prevederilor Sociale la MAI. 

3. „Notă din 7 octombrie 1952 asupra Lt. Scorpan Dumitru, comandantul Col. Educare Minori 
Iaşi şi profesorul Gheorghiu Ioan din cadrul aceleeaşi unităţi”. Documentul este întocmit de 
Serviciul II din Direcţia Cadre a MAI şi este semnat de locotenentul-major Bilanici Vasile. 

Scorpan mai întotdeauna se antrenează cu Mateescu şi tov. Mihai la băutură aproape 
zilnic, venind în stare de ebrietate în Colonie. În luna Oct. 1953, după ce a fost 
sancţionat, la circa o săptămână a început să întrebuinţeze aceleaşi metode de muncă, 
de familiarism şi băutură, unde tot cartierul Gării şi toţi salariaţii din Gară fac caz 
despre tov. comandant, prin faptul că nu poate să mai vină pe picioare în Colonie, din 
cauza băuturii. În ziua de 31 ianuarie 1954, s-a îmbătat în Restaurantul Gării, unde a 
căzut jos, fiind apoi luat de 2 Caporali din Colonie, pe care l-au adus, căzând prin 
curtea Coloniei. A mers în mijlocul copiilor în stare de ebrietate, făcând haz de el, apoi 
a mers în bucătărie, unde a început să danseze cu bucătăreasa Ana Glodaru, sărutând-o 
chiar în faţa copiilor. Începând de la 1-7 februarie a.c. în fiecare seară a venit în stare 
de ebrietate, unde aceste amănunte le poate da salariaţii din Colonie şi din cartierul 
Gării şi când este treaz în faţa elevilor ţipă la salariaţi, spunându-le că-i dă afară, iar 
Mateescu şi Mihai începe să râdă prin birouri de tov. comandant, că face urât când este 
beat. 


A fost trecut în rezervă la 30 septembrie 1954 prin Ordinul MAI nr. 3794. 

Grade succesive : locotenent (1951). 

Pedepse : „avertisment că nu corespunde pe deplin funcţiei ce ocupă” pentru 
lipsuri în muncă (1952); 15 zile de arest la domiciliu pentru pierderea unei serviete 
ce conţinea documente ale Serviciului de Reeducare Minori (1952). 


SCRIPA DUMITRU, locotenent-major, d.p. nr. 2179, (n. 
9 febr. 1924, com. Târnăuca, Republica Moldova). 

Naţionalitatea : română. 

Originea şi apartenenţa socială : ţăran mijlocaş. 

Profesia de bază la încadrarea în MAI: ajutor mecanic. 

Funcții în organizaţii politice, de masă şi obşteşti : membru 
UTM din 1949. 

Studii civile : patru clase în comuna natală (1935). 

Stagiul militar : Secţia de Pompieri din Dorohoi (dec. 1946-oct. 
1948). 

Studii militare : Şcoala de Subofiţeri MAI de la Oradea şi Şcoala de Ofiţeri MAI 
nr. 1 Măgurele, Bucureşti (aug. 1949-6 mart. 1950). 

Activitatea profesională : în primăvara anului 1940 se angajează ca om de serviciu 
la şcoala de meserii din Dorohoi, însă după numai câteva luni pleacă la Bucureşti şi 
se angajează ca ucenic strungar la Fabrica „D. Voinea” (viitoarea Fabrică „Vasile 
Roaită”) (oct. 1940-oct. 1941). În toamna anului 1941 se va întoarce în comuna 
natală şi va lucra în gospodăria părintească (oct. 194l-aug. 1944). După 23 august 
1944 lucrează ca ajutor mecanic la primăria oraşului Dorohoi până în decembrie 
1946 când a fost încorporat. După terminarea şcolii de ofiţeri a fost repartizat la 
Direcţia Unităţilor de Muncă, în funcţia de şef al Biroului Reeducare (mart.-mai 
1950). În mai 1950 a fost scos din munca profesională şi încadrat în munca politică 
la Direcţia Politică din DGPCUM, fiind imediat repartizat în funcţia de locţiitor 
politic la UM nr. 1 Capul Midia (mai 1950-5 apr. 1952); locţiitor politic la Colonia 
de Muncă nr. 4, Km. 31 Castelu (5 apr.-2 sept. 1952); şef al Serviciului Producţie 
din DLCM (2 sept. 1952-mart. 1953); comandant la Colonia de Muncă Cavnic!/ 

formațiunea 0979 (mart. 1953-iul. 1955). Beneficiarul muncii deţinuţilor politici 
care lucrau la împingerea vagonetelor din minele de cărbuni de la Cavnic era 
Întreprinderea Minieră Cavnic; comandant la Penitenciarul Tecuci (1 iul. 1955- 
-30 iun. 1956). A fost trecut în rezervă la 30 iunie 1956. 

Grade succesive : locotenent (1950) ; locotenent-major (?). 


SEBESTYÉN GHEORGHE IULIU  locotenent-major (n. 
18 mai 1927, com. Bonţida, jud. Cluj). 

Naționalitatea : maghiară. 

Originea socială : ţăran. 

Profesia de bază la încadrarea în MAI: funcţionar. | 

Funcții în organizații politice, de masă şi obşteşti: membru P% 
UTC din 1944. În primăvara anului 1945, aflându-se la Liceul 
Reformat din Cluj, tânărul Sebestyén mărturisea într-o autobio- 
grafie din 7 iulie 1954 cum a contribuit la „descoperirea unui grup 
de elevi cu tendinţe naţionaliste care au început să lanseze diferite 
manifeste contrare regimului, care în urma sesizării mele făcute la secretarul 
UTC-ului, iar apoi la un tov. Einhorn de la Siguranţa Cluj, au fost arestaţi. De acest 
lucru pot să relateze chiar şi colegii mei de şcoală care ulterior au aflat că eu am făcut 
sesizarea”. La acea vreme, din 600 de elevi ai liceului, doar cinci erau membri UTC. 
În organizaţia UTM din cartierul Mănăştur, Cluj, a fost responsabil cu agitația şi 
propaganda (oct. 1948-febr. 1949) ; din nou responsabil cu agitația şi propaganda şi 
secretar al Organizaţiei UTM din magazinele alimentare de stat din Cluj (mart. 
1949-mart. 1950). În luna martie 1950 a fost trimis de către Organizaţia Judeţeană a 
UTM Cluj la Şcoala de Educatori (Ofiţeri Politici) MAI nr. 1 din Bucureşti. Membru 
în Organizaţia de Bază a Sfatului Popular din Satu-Mare (1951) ; în noiembrie 1952, 
odată cu înfiinţarea Direcţiei Lagăre şi Colonii de Muncă a fost numit secretar al 
Organizaţiei de Bază UTM pe Direcţia Politică din DLCM. A deţinut această funcţie 
până în februarie 1953, când a fost sancţionat cu interzicerea de a mai ocupa munci 
de răspundere în cadrul organizaţiei UTM, pentru „abateri de la morala proletară”, 
fiind surprins în anturajul unor „femei de moravuri uşoare”. În acelaşi timp a fost şi 
ajutor de secretar al Organizaţiei de Bază UTM pe Direcţia Generală Politică din 
MAI (nov. 1952-sept. 1953). 

Studii civile : şapte clase în comuna natală (?) ; Liceul Teoretic Reformat Maghiar 
din Cluj (sept. 1942-iun. 1948) ; student la Facultatea de Drept şi Economie Politică, 
Universitatea „Bolyai”, Cluj (nov. 1948-iul. 1949). 

Studii militare : Şcoala de Educatori (Ofiţeri Politici) MAI nr. 1 din Bucureşti 
(mart.-apr. 1950) şi Şcoala de Educatori (Ofiţeri Politici) MAI nr. 2 din Oradea 
(apr.-dec. 1950). 

Studii politice : curs seral de trei luni la Comitetul UTM din Sectorul 1 Cluj 
(1949). 

Activitatea profesională : vânzător (febr.-apr. 1949), lucrător la secţia Fiscalizare 
şi Planificare din Întreprinderea Comercială de Stat „Alimentara”, Cluj (apr. 1949-mart. 
1950). După terminarea Şcolii de Ofiţeri Politici a fost repartizat la Direcţia Politică 
din DGP şi trimis în funcţia de locţiitor politic la Penitenciarul Satu-Mare (20 dec. 

1950-oct. 1951); şef de seminar la Şcoala de Sergenţi Politici Jilava de pe lângă 
Direcţia Politică din DGPCUM (oct. 195l-apr. 1952); conferenţiar şi şef al Secţiei 
Şcoli din Direcţia Politică, DGPCUM (apr.-dec. 1952); şeful Biroului Învăţământ 
din Serviciul Cadre al DLCM (dec. 1952-mart. 1953); şef al Biroului Cadre la 
Centrul de Coordonare Constanţa/formaţiunea 0722. Acest organism din cadrul 
DLCM coordona activitatea tuturor lagărelor şi coloniilor de muncă din zona Cana- 
lului Dunăre-Marea Neagră (1 mart.-mai 1953); detaşat timp de patru luni la Şcoala 
de Sergenţi Politici de la Oradea în funcţia de director de studii (mai-aug. 1953); 
lucrător de cadre la Serviciul Cadre din DLCM (aug.-sept. 1953); comandant al 
plutonului de supraveghere (oct. 1953-ian. 1954) şi locţiitor al comandantului pentru 
pază şi regim la Penitenciarul Gherla/formaţiunea 0606 (ian. 1954-dec. 1955). Spre 
sfârşitul anului 1953, problema reeducării era dezbătută pe larg în celulele deţinuţilor. 
Circa 2.000 de deţinuţi au fost transferați de la Canal la Gherla şi Aiud din cauza 
suspendării lucrărilor la marele şantier, dar şi ca urmare a Festivalului Mondial al 
Tineretului Democrat (conducerea statului nu dorea ca oaspeţii sosiți în ţară să vadă 
deţinuţii din coloniile de muncă aflaţi în regiunea Constanţa). Nou-veniţilor li se 
păreau infernale condiţiile de muncă de la Gherla faţă de cele întâlnite la Canal, însă 
pedepsele conducerii penitenciarului au mai curmat din elanul revoluţionar al „oaspe- 
ţilor”. Fostul deţinut politic Dumitru Bacu povesteşte în memoriile sale că un val de 
nesupuneri ale deţinuţilor a avut loc în acea perioadă: 


Numărul celor care luptau să-i smulgă pe reeducaţi din ghearele administraţiei a 
crescut dintr-odată. Asaltul asupra reeducaţilor a devenit deschis şi agresiv. Dar reacţia 
administraţiei a fost şi ea violentă. Carcerele şi izolarea erau arhipline. Directorul 
Goiciu şi noul ofiţer politic Sebesteny nu mai puteau prididi cu pedepsele. Situaţia s-a 
complicat şi mai mult când printr-o nouă dispoziţie a Ministerului de Interne toţi 
deţinuţii veniţi de la canal au fost scoşi la muncă în ateliere. Controlul a devenit 
imposibil. Informatorii administraţiei ameninţaţi de tinerii de la canal şi chiar foştii lor 
colegi de demascare au început să se teamă. Un vânt de nesupunere de neconceput cu 
o lună mai înainte a dus la neîmplinirea normei de muncă!. 


Despre răutatea lui Iuliu Sebestyen Dumitru Bacu afirmă: „Chiar în camera în 
care am fost adus, din prima zi, răutatea câinească a ofițerului politic Sebesteny şi-a 
făcut dovada pe spatele şefului de cameră ales tocmai de el! Pentru că la intrarea lui 
în celulă şeful de cameră nu a strigat tare «drepţi», l-a pedepsit cu douăzeci şi patru 
de ore de lanţuri la picioare şi cătuşe la mâini într-o carceră ce căpătase faimă în 
perioada terorii din fabrică ! Când s-a întors a doua zi, avea mâinile încercuite cu 
dungi vinete şi picioarele sângerate de lanţuri”?. În decembrie 1954, la formațiunea 
0606 se aflau aproximativ 1.400 de deţinuţi politici. Din 1952 până în 1959, 
comandantul acestei formaţiuni a fost căpitanul Goiciu Petrache, care a continuat 
tratamentul dur al reeducării, instituind un regim sever bazat pe violenţă şi muncă ; şef 
al Biroului Pază şi Regim la Colonia de Muncă Poarta Albă/formaţiunea 0893 (1 dec. 


1. Dumitru Bacu, Piteşti. Ccentru de reeducare studențească, Editura Atlantida, Bucureşti, 1991, 
p. 196. 
2. Ibidem, p. 205. 

1955-apr. 1956). A fost trecut în rezervă la 30 iunie 1956. După ieşirea din MAI a 
îndeplinit funcţia de şef al sucursalei CEC din Raionul Sărmaş (1956-?). 

Grade succesive: sublocotenent (1 ian. 1951); locotenent (1951); locotenent- 
-major (1951). 

Pedepse : zece zile de arest la garnizoană pentru abateri disciplinare (beţie) şi acte 
de huliganism (apr. 1955). 


SENTEA ION SEVER-CONSTANTIN, maior, d.p. nr. 4525 p 
(n. 29 nov. 1929, mun. Brăila, jud. Brăila). 

Naţionalitatea : română. 

Originea şi apartenenţa socială : funcţionar. 

Profesia de bază la încadrarea în MAI: contabil. 

Funcții în organizații politice, de masă şi obşteşti: membru 
UTC din 1947 şi PCR din 1970; membru în Uniunea Naţională a 
Studenţilor din România (1948-1951); preşedinte al Comisiei de 
cenzori din Sindicatul MAI (1966-1972). 

Studii civile : şcoala primară din Brăila (1936-1940); Liceul 
Comercial „Petre Bancotescu” din Brăila (oct. 194l-iun. 1948); Facultatea de 
Planificare, Institutul de Ştiinţe Economice şi Planificare „I.V. Lenin”, fără diplomă 
de stat (1 oct. 1948-iun. 1951). 

Studii militare : curs de perfecţionare la Direcţia Generală a Serviciilor şi Înzestrării 
din MAI (26 mart.-26 apr. 1973); curs de perfecţionare pentru locţiitori de coman- 
danţi pentru servicii, profil Penitenciare la UM 0900 Grădiştea (20 oct.-19 nov. 1975). 

Activitatea profesională: funcţionar la Serviciul Contabilitate din Monitorul 
Oficial al RPR (1948); funcţionar la Direcţia Centrală de Statistică (aug.-l nov. 
1951) ; şef al Biroului Financiar din Grupul de Pompieri Ploieşti (1 nov.-dec. 1951) ; 
şef al Serviciului Financiar din Centrul de Instrucție nr. 4 Pompieri Olteniţa (dec. 
1951- 1 iun. 1952); şef al Serviciului Financiar din Grupul de Pompieri Bacău 
(1 iun.-dec. 1952); şef al Serviciului Financiar din Direcţia Regională MAI Bacău, 
UM 0903 (1 ian. 1953-15 sept. 1953). După desfiinţarea Direcţiei Regionale MAI 
Bacău a fost mutat în funcţia de şef al Biroului Plan la Colonia de Muncă Oneşti/ 
formațiunea 0665 (1 oct. 1953-1 aug. 1954); şef al Grupei Financiare la Colonia de 
Muncă Borzeşti/formaţiunea 0652 (1 aug. 1954-1 oct. 1954); şef al Biroului Finan- 
ciar din Colonia de Muncă Poarta Albă/formaţiunea 0893 (1 oct. 1954-1 oct. 1957); 
normator la Penitenciarul Galaţi (1 oct. 1957-1 mai 1958); şef al Biroului Financiar 
din Colonia de Muncă Tichileşti/formaţiunea 0861 Brăila, Tichileşti (1 mai 1958-1 apr. 
1962) ; şef al Biroului Financiar din Penitenciarul Brăila (1 apr.-15 oct. 1962); şef 
al Biroului Financiar şi Contabilitate din Penitenciarul Galaţi (15 oct. 1962-15 febr. 
1972). Ca urmare a reducerilor de efective din MAI, la 30 iunie 1956 a fost trecut în 
rezervă cu gradul de locotenent-major. A rămas în MAI ca angajat civil până la 
15 februarie 1972, când a fost rechemat în rândul cadrelor active cu gradul de 
căpitan şi numit în funcţia de locţiitor al comandantului pentru servicii la Şcoala 
Militară de Subofiţeri Penitenciare de la Hârşova, UM 0402 (15 febr. 1972-1 aug. 
1973) ; locţiitor al comandantului pentru servicii la Penitenciarul Brăila (1 aug. 
1973-1 mart. 1977) ; locţiitor al comandantului pentru servicii la Penitenciarul Galaţi 

(1 mart. 1977-1 apr. 1979) ; locţiitor al comandantului pentru servicii la Penitenciarul 
Slobozia (1 apr. 1980-1 mart. 1982). A fost retrogradat din funcţia de locţiitor de 
comandant pentru servicii în urma unui control la Penitenciarul Slobozia întreprins de 
către patru ofiţeri din aparatul central al DGP. Cu această ocazie, lui Sentea i s-au imputat 
mai multe deficienţe : nu a executat controale regulate în unitate pe linie de regim ; nu 
a sprijinit subordonații în rezolvarea sarcinilor de serviciu; nu a executat verificări 
directe pe teren!. De asemenea a ocupat funcţia de ofiţer de serviciu principal la 
SSMRM Tichileşti (1 mart. 1982-6 iun. 1985). Notarea de serviciu întocmită pentru 
perioada 1 ian.-31 dec. 1982 evidenția implicarea ofițerului Sentea în campania agri- 
colă de toamnă: „În timpul campaniei agricole de toamnă a condus efectiv activitatea 
loturilor de minori folosite la un IAS, reuşind să asigure executarea lucrărilor în timp 
şi în condiţiile cerute de beneficiar, contribuind la realizarea unor indicatori fizici 
importanţi pentru şcoală”. A fost trecut în rezervă la 6 iunie 1985 prin Decretul 
Prezidenţial nr. 104. 

Grade succesive : locotenent (1951) ; locotenent-major (1954) ; căpitan (1972) ; 
maior (1978). 

Decorații : medalia „Meritul militar”, clasa I (1977) şi clasa a II-a (1972). 

Pedepse : zece zile de arest la garnizoană pentru neexecutare de ordine şi părăsirea 
unităţii fără aprobare (ian. 1954); „ordin observator” pentru deficienţe în muncă 
(mart. 1958); „mustrare scrisă cu avertisment” pentru superficialitate în muncă (mai 
1959) ; „mustrare scrisă” pentru rezultate slabe în activitate (aug. 1960); „mustrare 
scrisă” pentru lipsuri în muncă (mart. 1963); „mustrare scrisă” pentru că nu a 
coordonat în bune condiţii fondurile unităţii (apr. 1964) ; „mustrare ” pentru nerespec- 
tarea unui ordin DGPCM (iul. 1964); „mustrare scrisă” pentru deficienţe constatate 
pe linia planificării şi consumării creditelor bugetare (mart. 1966); „observare” 
pentru deficienţe pe linie financiară (iul. 1966); „mustrare scrisă” pentru neînde- 
plinirea întocmai a atribuţiilor de serviciu (1976). 


SEPEANU TUDOR?, locotenent-colonel (n. 23 oct. 1914, 
mun. Bucureşti). 

Naţionalitatea : evreiască. 

Originea şi apartenenţa socială : mic-burghez. 

Profesia de bază la încadrarea în MAI: funcţionar. 

Funcții în organizaţii politice, de masă şi obşteşti: membru 
PMR (1944-1950) ; la începutul anului 1950, constatându-se 
că întreţinuse relaţii suspecte cu organele Siguranţei şi par- 
ticipase la campania din Răsărit, a fost exclus din partid. Într-un 


1. Colectivul de ofiţeri din aparatul central al DGP care a efectuat controlul tematic la Penitenciarul 
Slobozia în perioada 10-15 decembrie 1981 a fost compus din colonelul Dumitru Fabian, 
locotenent-colonelul Borcan Aurel, căpitanul Chiş Ioan şi locotenentul-major Boştină Nicolae. 

2. ANIC, fondul CC al PCR - Secţia Administrativ-Politică, dosar nr. 33/1953. Dosarul conţine 
procese-verbale şi declaraţii ale lui Tudor Sepeanu din perioada anchetei sale. Documentul ne-a 
fost pus la dispoziţie de Dumitru Lăcătuşu, expert în cadrul Serviciului investigaţii speciale al 
IICCR. Mulţumim istoricului Mircea Stănescu pentru că ne-a indicat locul în care se găseşte 
fotografia lui Sepeanu, ACNSAS, fond Penal, dosar nr. 25390 (cota SRI) şi 1126 (cota CNSAS). 

raport al CC al PMR din 1950, care privea situaţia a 36 de persoane din activul de 
partid al Securităţii şi Miliției (excluse din organizaţiile de partid ale MAI de către o 
Comisie de verificare a MAI), se găsea şi Tudor Sepeanu. Iată, pe scurt, cum era 
motivată excluderea lui din PMR : 


Sepeanu Tudor. Director al Direcţiei Securităţii Capitalei. Este fiul avocatului Basil 
Sepeanu, informator al Siguranţei. În campania contra URSS a fost în Crimeia, a avut 
gradul de Slt. Rezervă, comandant al unui pluton din Escadronul 1 Vânători călări din 
Divizionul I Munte. Cu acest pluton a luat parte la acţiuni de reprimare a partizanilor 
în munţii laila. A arestat comsomolişti şi cetăţeni sovietici bănuiţi că aveau legături cu 
partizani. A arestat personal 2 cetăţene sovietice, pe care le-a predat Comandantului 
său Cpt. Săvoiu (acum arestat) care le-a siluit şi maltratat. În 1943-1944 a fost 
concentrat la Centrul Sărata. Aici a fost comandant al Detaşamentului de muncă, unde 
s-a pus în slujba conducerii Centrului, a luat şperţuri, a bătut şi maltratat pe cei ce 
opuneau rezistenţă măsurilor de mizerie luate de conducerea Centrului. După 6 martie 
s-a strecurat în MAI, a avut legătură cu un spion anglo-american de la care a primit 
cadouri, a organizat intrigi şi mahalagisme contra tovilor cu care lucra!. 


Studii civile : liceul (?-1932) şi trei ani la Facultatea de Drept, Universitatea din 
Bucureşti (neterminată). 

Studii militare : Şcoala de Ofiţeri de Cavalerie din Târgovişte (1936-1938). 

Activitatea profesională : reporter la ziarul Lupta (1934) ; secretar al avocatului 
Millo Beiler (1937-1938) ; în 1938 este concentrat la Regimentul 4 Roşiori (1938-ian. 
1941); tot în 1938 a fost avansat la gradul de sublocotenent, iar în perioada 
concentrării a absolvit o şcoală de cavalerie la Centrul de Instrucție al Cavaleriei din 
Sibiu (iun.-nov. 1938); în ianuarie 1941, ca urmare a intrării în vigoare a unor legi 
rasiale, a fost deconcentrat şi lăsat la vatră cu gradul de sublocotenent de rezervă ; 
comis-voiajor cu articole de galanterie şi funcţionar la reprezentanța în România a 
companiei de film Warner Bros. (febr.-iul. 1941); funcţionar şi şef al personalului la 
Firma „Tricoza” - viitoarea „Tricotajul Roşu” (sept.-nov. 1941 şi apr.-oct. 1942). 
Mobilizat în toamna anului 1941 şi trimis pe front cu o subunitate de cavalerie din 
cadrul Escadronului 1 Vânători Călare (nov. 194l-apr. 1942); după câteva luni de 
zile petrecute în această unitate, a fost din nou deconcentrat şi a revenit la Firma 
„Tricoza” ; în toamna anului 1942 a fost iarăşi mobilizat ca ofiţer evreu şi trimis 
într-o unitate de muncă - Batalionul 1016 evrei (acest batalion era alcătuit din două 
companii). Cu această unitate a participat la construcţia liniei fortificate de apărare 
Focşani-Nămoloasa-Galaţi (cazemate, cuiburi de mitralieră, tranşee). Aici, Sepeanu 
era comandant de pluton şi avea sub comandă 120 de evrei. Conform propriilor 
declaraţii, şi-a lovit şi înjurat subordonații în repetate rânduri, sub diferite pretexte : 
fuga de muncă, beţii, furturi ş.a.m.d. În august 1944 a fost demobilizat şi s-a întors 
la Bucureşti. Pe data de 25 august 1944, Sepeanu s-a prezentat împreună cu soţia sa 
la sediul provizoriu al CC al PCR din Aleea Alexandru nr. 23, unde a fost primit de 
Ion Gh. Maurer şi de către comandantul adjunct al Formaţiunilor de Luptă Patriotice, 
Manole Bodnăraş (fratele lui Emil Bodnăraş). A fost numit imediat adjunct al lui 


1. ANIC, fondul CC al PCR - Secţia Administrativ-politică, dosar nr. 2/1950. 

Ştefan Mladin în funcţia de ajutor comandant al trupelor de pază la CC al Forma- 
iunilor de Luptă Patriotică (aug.-sept. 1944). În această calitate : 


- a participat la luptele contra germanilor de la Băneasa, unde a capturat un camion 
german cu medicamente, fapt pentru care a fost felicitat personal de către Emil 
Bodnăraş (comandantul FLP) ; 

- în ziua în care trupele sovietice au intrat în capitală (30 august 1944), a primit 
sarcina de a conduce pe Şoseaua Colentina o masă de câteva sute de manifestanți 
pentru a ieşi în întâmpinarea Armatei Roşii. Pentru executarea acestei misiuni a 
fost felicitat, în numele Secretariatului CC al PCR, de către Constantin Pârvulescu ; 

- după desfiinţarea Formaţiunilor de Luptă Patriotică, a rămas în cadrul CC al PCR 

ca activist, iar Emil Bodnăraş l-a chemat şi l-a introdus într-o grupă specială din 

care mai făceau parte Ştefan Mladin, Alexandru Nicolschi, Mişu Dulgheru etc. 

Această grupă avea misiunea să organizeze o reţea informativă care să supra- 

vegheze activitatea partidelor istorice PNȚ şi PNL. În acest scop a fost pus în 

legătură cu viitorul ofiţer superior DGP, Prosan Nicolae, care în acea vreme era 
ospătar şi avea o reţea de ospătari informatori în restaurantele frecventate de către 
liderii PNȚ şi PNL. De asemenea, a fost trimis de Emil Bodnăraş la Sibiu, unde 
se afla internat într-o clinică luliu Maniu, cu misiunea de a transmite zilnic 
informaţii despre orice mişcare a liderului țărănist. Pentru executarea acestei 
misiuni, Sepeanu primise numele conspirativ „lani”, iar Iuliu Maniu - „Olguţa” 

(despre activitatea de zi cu zi a lui Maniu, Sepeanu primea informaţii de la unul 

dintre însoțitorii liderului PNȚ). După ce a îndeplinit cu succes şi această sarcină, 

a fost felicitat personal de către Emil Bodnăraş, care i-a încredinţat următoarea 

misiune: sub comanda lui lon Vidraşcu, să organizeze filajul tuturor perso- 

nalităţilor politice ale vremii, pe jos şi în maşini puse la dispoziţia filorilor de 
diferite instituţii controlate de către comunişti (conducerea de partid le-a pus la 
dispoziţie şi câteva case conspirative, într-una din ele aflându-se şi soțiile lui 

Tudor Sepeanu şi Mişu Dulgheru - pe post de telefoniste). Statul-major al întregii 

acţiuni a fost instalat pe strada Sfinţilor nr. 9 din Bucureşti, chiar în yila lui Iuliu 

Maniu (probabil Sepeanu se referă la un apartament din acea vilă sau o cameră a 

casei respective). La această misiune au participat şi alţi activişti CC al PCR, 

viitori ofiţeri MAI: Mişu Dulgheru, Marin Jianu!, Nicolae Prosan, Ion Crişan, 

Laurian Zamfir. 


La 8 martie 1945, din ordinul lui Teohari Georgescu, Sepeanu a fost încadrat în 
MAI împreună cu Mişu Dulgheru, Nicolae Prosan, Ion Constantinescu, Laurian 
Zamfir şi Ion Crişan, ca ajutor şi ulterior şef de grupă II la Corpul Detectivilor 
(mart. 1945-mai 1946), în subordinea directă a şefului Corpului detectivilor din MAI 
(Grigore Petrovici). Această grupă avea ca obiectiv problema „partidelor istorice” 
(ulterior, după ce au deservit opera de instaurare a regimului comunist din România, 
Petrovici, Dulgheru şi Zamfir au fost arestaţi şi anchetați). 


l. Viitor ministru adjunct al Afacerilor Interne (1948-1952), Marin Jianu i-a fost chiar subaltern 
lui Tudor Sepeanu la Corpul Detectivilor, în perioada martie-aprilie 1945. 

Prima misiune specială a lui Sepeanu a constat în supravegherea fostului general 
Nicolae Rădescu, aflat sub protecţia legaţiei britanice din Bucureşti. După semnarea 
„pactului de neagresiune” făcut de comunişti cu legionarii (1945), Sepeanu a fost 
însărcinat de către Grigore Petrovici să-l instaleze pe Nicolae Petraşcu (şeful legio- 
narilor) într-o vilă din strada Dionisie Lupu (Bucureşti). Iată câteva dintre misiunile 
speciale şi anchetele la care a luat parte Tudor Sepeanu de-a lungul carierei sale în 
MAI: 


- anchetarea persoanelor participante la prima demonstraţie anticomunistă din Piaţa 
Palatului - Bucureşti (8 nov. 1945); 

- la propunerea lui Sepeanu şi cu acordul lui Avram Bunaciu, notoriul spărgător al 
epocii, Ion Voinescu, a fost executat; 

- la ordinul lui Zamfir Laurian, l-a anchetat pe Eugen Alimănescu! în stare de arest 
(1945), deoarece se primise o notă informativă în care se menţiona faptul că 
acesta ar primi bani şi obiecte de la un infractor cunoscut. Alimănescu a fost 
eliberat după câteva zile în urma ordinelor primite de la conducerea MAI (ulterior, 
din 1951, E.A. a fost internat într-un lagăr de muncă forţată) ; 

- în primăvara anului 1946, anchetator în procesul „Sumanelor Negre” ; 

- în vara anului 1947 a făcut parte din grupul de anchetatori în procesul „Tămădău” 
(mai mulţi fruntaşi ţărănişti au fost arestaţi pe aerodromul de la Tămădău sub 
acuzaţia că ar fi încercat să părăsească ţara pentru a forma un guvern în exil) ; 

- anchetarea şefului „Brigăzii Fulger”, inspectorul Eugen Alimănescu, pentru 
abuzuri şi luare de mită (după două zile, acesta a fost pus în libertate) ; 


1. Eugen Alimănescu (n. 27 iul. 1916, mun. Slatina) „a participat la campania din Răsărit, fiind 
decorat cu virtutea militară pentru fapte de arme săvârşite în luptele de la Odessa şi din 
peninsula Kerci. În 1945 s-a angajat la prefectura Poliţiei Capitalei, devenind comisar şi, apoi, 
după instaurarea regimului comunist, maior de miliţie. Comandant al temutei echipe Fulger, 
destinată să execute sumar infractorii surprinşi în flagrant delict. Personaj care şi-a creat o faimă 
nemeritată, pe temeiul unor acte profund abuzive, dintre care numeroase vizau spolierea de 
bunuri şi bani a delincvenţilor luaţi în colimator. În anii 1945-1946, sub pretextul combaterii 
criminalităţii postbelice, şi-a depăşit copios atribuţiile, implicându-se şi în misiuni de poliţie 
politică, din ordinul personal al lui Teohari Georgescu. În 1949, la Sinaia, a făcut imprudenţa 
să lichideze şi doi ofiţeri sovietici surprinşi într-un jaf de bijuterii operat în localitate. În 1951, 
deoarece începuse să ştie prea multe, a fost arestat, anchetat şi internat într-un lagăr de muncă 
forţată. Există suspiciuni că moartea sa a survenit în condiţii suspecte. Actul care-i consemnează 
decesul datează din 1958, fiind un document reconstituit. Însă, imediat după internarea în lagăr, 
la 26 decembrie 1951, s-a propus clasarea dosarului său. Nu ar fi exclus ca, la data aceea, 
Alimănescu să nu mai fi fost în viaţă. Conform unei versiuni transmise oral, ar fi fost suprimat 
într-un vagon-penitenciar, în timpul transferului într-un stabiliment de detenţie” (Mihai Pelin, 
Un veac de spionaj, contraspionaj şi poliție politică, Bucureşti, Editura Elion, 2003, pp. 28-29). 
Într-un raport din 16 mai 1950 al DRSP Piteşti trimis DGSP erau semnalate arestările abuzive 
şi schingiurile comise de subordonații maiorului de Miliție Alimănescu, împotriva cetăţenilor 
din localităţile Nucşoara, Ţigăneşti şi Priboieni din judeţul Muscel, suspectaţi că ar fi 
susţinut partizanii anticomunişti care acționau în acest judeţ. Alimănescu fusese trimis la 
Serviciul Judeţean de Securitate Muscel pentru a coordona acţiunile „în problema bandelor”. 
Documentul este semnat de colonelul de Securitate M. Nedelcu şi de locotenentul-major de 
Securitate N. Ionescu (Bande, bandiți şi eroi. Grupurile de rezistenţă şi Securitatea (1948-1968). 
Documente, Editura Enciclopedică, Bucureşti, 2003, pp. 91-93). 

- în primăvara anului 1946, împreună cu Mişu Dulgheru, a primit de la Teohari 
Georgescu misiunea ca, alături de Sami Şaraga şi un alt agent din Corpul 
Detectivilor, să forţeze domiciliul lui Iuliu Maniu de pe strada Sfinţilor din 
Bucureşti pentru a-i sustrage toate documentele aflate acolo (misiunea a fost 
îndeplinită, iar documentele găsite au fost predate de către Mişu Dulgheru lui 
Teohari Georgescu). 


A fost şef al Biroului Politică Internă din Direcţia Generală a Poliţiei de Siguranţă 
(mai-l sept. 1946) şi director al Poliţiei Judiciare din Prefectura Poliţiei Capitalei 
(1 sept. 1946-8 mart. 1948). După numirea sa în funcţia de şef al Poliţiei Judiciare, 
conform propriilor declaraţii, a procedat la „omorârea unora din cei mai cunoscuţi 
spărgători şi criminali ca: Ică Oagărul, Niţă Dumitru, Vasilescu Ion, Hary Feredieru 
şi alţi 2-3. Aceste măsuri mi-au fost aprobate de şefii mei de atunci D-nii. Petruc 
Eugen, Brătescu Mircea, Mihăileanu Petre din PPC şi de D-nii General Popescu 
Constantin şi ministru adjunct al MAI Avram Bunaciu”!. 

A funcţionat ca şef al Inspectoratului de Siguranţă al Capitalei (8 mart.-l sept. 
1948) ; şef al Direcţiei Securităţii Capitalei (1 sept. 1948-15 ian. 1950). În primăvara 
anului 1949 a primit ordin de la colonelul de Securitate, Mişu Dulgheru (ordin 
confirmat telefonic şi verbal de Nicolschi Alexandru) de a executa o femeie dementă. 

Inspector general şef al Serviciului Inspectii din DGP (15 ian. 1950-mart. 1951)?. 
La intrarea sa în DGP, Sepeanu a primit ordin de la Gheorghe Pintilie de a înfiinţa o 
şcoală de ofiţeri în cadrul DGSS specializaţi în munca de informaţii în penitenciare. 
Prima promoţie a acestei şcoli (mai 1950) avea să fie încadrată în Serviciul Inspecţii 
al DGP, care a distribuit pe marea majoritate la Birourile Inspecţii ale penitenciarelor. 
Ofițerii care absolviseră această şcoală cu gradul de sublocotenent fuseseră recrutaţi 
din şcolile DGM. Cât timp a ocupat funcţia de inspector-şef al Serviciului Inspecţii, 
acest serviciu nu a avut un regulament de organizare şi funcţionare, el ghidându-se 
după indicaţiile DGSS, prin ministrul adjunct Pintilie Gh., adică acelea vizând 
munca informativă în rândul deţinuţilor. De asemenea, superiorul direct al şefului 


1. Odatăcu numirea în funcţia de director al Poliţiei Judiciare (sept. 1946), Sepeanu a primit ordin 
de la directorul general al Poliţiilor, Popescu Constantin, potrivit propriilor declaraţii din dosar, 
„de a extermina din când în când elemente din cele mai periculoase din domeniul spargerilor şi 
crimelor, lucru pe care poliţia judiciară condusă de mine l-a şi făcut” : în iarna anului 1947 a 
primit ordin de la Jianu Marin, Seicu Ion şi Voiculescu Erwin de a-l executa pe Hary Feredieru, 
persoană care îndeplinea diferite funcţii în Prefectura Poliţiei Capitalei, dar şi un spărgător 
renumit în epocă ; după reforma monetară din 1947, a primit ordin de la secretarul general al 
Prefecturii Poliţiei Capitalei, Mihăileanu Petre (care la rându-i primise ordin din partea ministru- 
lui adjunct al MAI, Avram Bunaciu), de a executa un brutar speculant. 

2. În timpul anchetei din 1954, întrebat fiind de către ofiţerul anchetator ce artişti şi artiste a 
cunoscut, Sepeanu a declarat că a fost prieten cu Niki Atanasiu, Al. Alexandrescu-Vrancea, Irina 
Răchiţeanu-Şirianu, Sică Alexandrescu, dar şi cu Radu Beligan şi soţia acestuia, Ninetta Gusti. 
Pe aceştia din urmă i-a cunoscut la Mangalia în vara anului 1950, declarând despre ei: „fiind 
oameni foarte sociabili, am râs şi am glumit în societatea celor mai sus arătaţi. Nu am discutat 
decât ca şi cu cei de mai sus, artă şi literatură şi mai ales teatru. Nu i-am mai văzut din iarna 
anului 1951-1952, când am fost invitaţi împreună în casa lui Sică Alexandrescu”. 


411 SEPEANU TUDOR 


Serviciului Inspecţii era directorul DGSS, Gheorghe Pintilie, şi nu colonelul Ion 
Baciu, care era directorul DGP şi căruia i se subordona pe linie administrativă. 

Angajat civil în MAI în funcţia de responsabil organizatoric al Asociaţiei Sportive 
„Dinamo” (mart. 1951-1 apr. 1952). A fost trecut în rezervă la 1 aprilie 1952. După 
scoaterea din MAI va lucra timp de o lună la Ministerul Agriculturii, iar până la 
arestare, la Ministerul Energiei Electrice. 


Arestat în 15 martie 1953 şi condamnat prin sentinţa nr. 101 din 16 aprilie 1957 a 
Tribunalului Militar al Regiunii a II-a Militare la 8 ani de închisoare, a fost însă grațiat 
şi pus în libertate la 13 noiembrie 1957, după 4 ani şi 8 luni de detenţie. A adresat 
nenumărate memorii în încercarea de a demonta înscenarea căreia i-a căzut victimă, 
fără să realizeze că o reabilitare a sa ar fi compromis însuşi partidul, ca inspirator al 
crimelor petrecute la Piteşti, Gherla şi Târgu-Ocna, în cursul reeducării. Îl reîntâlnim 
pentru ultima oară în 1971, când adresa un memoriu lui Bodnăraş, vechiul său 
comandant din Formațiunile de Luptă Patriotică, solicitându-i o audienţă : „Cu toate că 
cele ce mi s-au întâmplat şi mai ales urmările lor au făcut obiectul a nenumărate 
memorii în care arătam atât nevinovăția mea, cât şi reaua-credinţă a celor care m-au 


»|l 


arestat, ele nu au primit nicio rezolvare”. 


La procesul cadrelor MAI (Tudor Sepeanu, Alexandru Dumitrescu, Gheorghe 
Sucigan, Constantin Avădanei, Viorel Bărbos, Ion Marina, Mircea Mihai şi Augustin 
Văşcan) responsabile cu reeducarea deţinuţilor politici din Penitenciarele Aiud, 
Piteşti, Gherla şi Ocnele Mari, au fost audiaţi ca martori ai acuzării sau apărării mai 
multe cadre din aparatul central al sistemului penitenciar. Acestea însă nu au fost puse 
sub acuzare, deşi avuseseră cunoştinţă sau participaseră în mod direct la procesul 
reeducării: Coman Stoilescu, Nemeş Iosif, Tomurg Epaminonda, Velian Velianu, 
Hahamu Avram, Bacheş Ion, Lupşan Ion, Roşianu Alexandru, Cosma Augustin, 
Baciu loan, Constantinescu Marin, Iancu Şerban, Zincă Constantin, Paraschiv Radu?. 


Sepeanu şi „fenomenul Piteşti” 


Despre episodul reeducării prin tortură de la Penitenciarele Piteşti şi Gherla - mai cu 
seamă -, dar şi de la Canal, Târgu-Ocna (ş.a.m.d.), istoriografia românească nu a 
putut reconstitui un probatoriu ştiinţific consistent, complet, bazat pe documente, în 
privinţa autorilor morali şi de facto ai cumplitului experiment. Informaţiile cel mai 
des utilizate pentru o „reconstituire istorică” au fost îndeobşte culese din memo- 
rialistica de detenţie, din interviuri cu supraviețuitori şi din cele câteva documente ale 
procesului torţionarilor publicate de Editura Vremea în 1995 (sub titlul Memorialul 


Ororii. Documente ale procesului reeducării din închisorile Piteşti, Gherla). Cu 


1. Marius Oprea, Banalitatea răului. O istorie a Securităţii în documente. 1949-1989, Editura 
Polirom, laşi, 2002, pp. 566-567. 

2. Vezi pe larg despre procesele reeducării în studiul istoricului Mircea Stănescu, „Procesele 
reeducării (1952-1960)”, apărut în volumul editat de Fundaţia Culturală „Memoria”, filiala Argeş : 
Procesele reeducării. Statul şi dreptul, instrumente de represiune ale dictaturii comuniste (editor 
coordonator Ilie Popa), Editura Fundaţiei Culturale „Memoria”, Piteşti, 2008, pp. 119-198. 

toate acestea, din puţinele surse, Raportul comisiei prezidenţiale pentru analiza 
dictaturii comuniste în România l-a plasat pe Tudor Sepeanu în fruntea listei celor 
care au instrumentat acţiunea criminală din penitenciarele menţionate : „Panutişa 
Bodnarenko, Marin Jianu, Alexandru Nicolschi, precum şi cei trei şefi ai Biroului 
(Serviciului — n.n.) Inspecţii din Direcţia Penitenciarelor, Lagărelor şi Unităților de 
Muncă (Direcţia Generală a Penitenciarelor - n.n.), Iosif Nemeş, Tudor Sepeanu şi 
Ioan Baciu”!. 

În dosarul de anchetă pe care se bazează această fişă, Tudor Sepeanu mărturisea 
că a preluat conducerea Serviciului Inspecţii de la Iosif Nemeş, precum şi frâiele 


autodemascării de la Piteşti : 


Pentru aceasta m-am deplasat la Piteşti unde după ce am vorbit cu Dl. Cpt. Dumitrescu 
(Alexandru Dumitrescu?) şi i-am dat a înţelege cam care este conţinutul muncii noastre, 
acesta m-a pus în legătură cu informatorul său (Eugen Ţurcanu - n.n.) care mi-a 
explicat foarte detailat cum procedează ei pentru a obţine auto-demascările celor pe 
care îi vizau, astfel : se introducea într-o celulă unde se aflau un număr de 3-4 studenţi 
care îşi făcuseră auto-demascările, unul din cei care oscilau, şi apoi după ce la început 
îl lăsau să creadă că şi ei urăsc regimul, acesta făcându-le şi el la rândul lor o serie de 
mărturisiri pe care nu le făcuse la anchete, începeau să-l prelucreze pe linia reabilitării 
şi a auto-demascării, în cazul când acesta accepta, se cerea la raport şi îşi făcea 
declaraţie de auto-demascare, în cazul când acesta refuza să mai recunoască cele 
declarate de el în faţa lor (celorlalţi legionari din celulă) ei îl sileau şi chiar câteodată 
foloseau forţa (bătaia). Odată auto-demascarea făcută, el (legionarul) era pus la 
încercarea a doua, aceia de a convinge şi el pe altul să facă aceasta, lucru pe care 
aceştia („acum compromişi”) îl acceptau, iar apoi se înregimentau din ce în ce mai 
mult deoarece era silit la acestea chiar de către cei rămaşi credincioşi legionari, care îi 
considerau, trădători. În acest fel am găsit eu lucrurile când am făcut primul meu 
control la Piteşti, tabăra celor care vroiau să se reabiliteze fiind încă foarte mică. După 
ce am dezbătut cele relatate mai sus, am luat următoarea hotărâre: a) vom continua a 
duce şi întreţine această acţiune de rupere şi aceasta în modul cum se dusese până 
atunci ; b) vom încerca introducerea (fără ştirea vreuneia din părţi) a unui informator 
în rândul funcţionarilor fanatici, pentru a putea cunoaşte manevrele pe care aceştia le 
vor face, în faţa acestei acţiuni, pe de-o parte, şi pentru a-i demoraliza mai târziu prin 
demascarea însăşi a informatorului nostru, pe care-l propuneau în persoana legionarului 
Oprişan, fost şef al mişcării studenţilor legionari (Constantin Oprişan - fost şef al 
Frăţiilor de Cruce pe ţară în perioada noiembrie 1946-1948 ; a fost una dintre victimele 
preferate de către Eugen Ţurcanu în morişca reeducărilor ; a murit pe 26 iulie 1959 în 
Penitenciarul Jilava din cauza tuberculozei - n.n.) (ff. 55-57). 


1. Comisia prezidenţială pentru analiza dictaturii comuniste în România - Raport final, p. 233, 
http : //www.presidency.ro/static/ordine/RAPORT_FINAL_CPADCR.pdf, accesat la data de 
29 aprilie 2008. 

2. Născut la 21 iunie 1914, com. Drăgoteşti, jud. Dolj. Director al Penitenciarului Piteşti între 
1949 şi 1951. Cât a fost director la Piteşti a participat la programul de reeducare prin tortură 
alături de Iosif Nemeş, Tudor Sepeanu, Ludovic Czeller. În iunie 1952 a fost arestat, anchetat 
şi condamnat la 7 ani de închisoare prin sentinţa nr. 101/16.04.1957. S-a spus că ar fi fost deţinut 
în Penitenciarul Văcăreşti, dar au circulat şi versiuni conform cărora în 1954 s-ar fi aflat în stare 
de libertate. 

DGSS era informată constant de către Nemeş şi Sepeanu în legătură cu aceste 
acţiuni de reeducare, Sepeanu declarând : „În urma acestei acţiuni, DGSS a apreciat 
că ea a dat rezultate foarte bune şi D. 1 (Direcţia I din DGSS - n.n.) ne-a cerut 
continuarea ei, lucru care s-a făcut până la plecarea mea din DGP”. În acelaşi dosar 
de anchetă, Sepeanu a făcut referiri şi la acţiunea de reeducare de la Gherla, 
Târgu-Ocna, Canal, detaliind în acelaşi timp şi despre activitatea birourilor de 
inspecții din Penitenciarele Târgşor, Făgăraş, Jilava, Văcăreşti, Aiud, Arad, Galaţi, 
Sibiu, Timişoara etc. 

În ceea ce priveşte bătaia propriu-zisă din penitenciarele reeducării, Sepeanu 
declara : 


Bătaia între deţinuţii din penitenciare a fost o chestiune pe care eu am preluat-o odată 
cu munca Serviciului Inspecţii, ea datând (bătaia - n.n.) încă de pe timpul când 
conducea acest serviciu Dl. Nemeş Iosif. Eu am continuat şi am dezvoltat această 
metodă fără a raporta organului meu superior acest lucru (probabil că Sepeanu se 
referă la colonelul Ion Baciu, şeful DGP, pentru că altfel, şefului Securităţii îi raporta 
permanent - n.n.) (...). Am admis a se întrebuința şi bătaia pentru cazuri extreme, după 
cum am arătat mai sus, în scopul de a obţine informaţiile necesare (f. 72). 


Grade succesive: locotenent-colonel (?); colonel (?). 


SFETEA ELLA, maior. 
Profesia de bază la încadrarea în MAI: medic. 
Activitatea profesională : şefa Serviciului Sanitar din DGPCM (1957). 


SIMION ION, colonel. 
Activitatea profesională: şeful Serviciului Cadre şi Învăţământ din DGP 
(aug.-sept. 1989, ian. 1990); şeful Serviciului Cadre din DGP, MJ (9 ian. 1991). 


SIMIONESCU ANGHEL, căpitan. 
Activitatea profesională : comandant al Şcolii de Ofiţeri MAI cu durata de un an 
de la Jilava (1951-1953). 


SLOBODA IOAN, locotenent-colonel, d.p. nr. 1887 (n. 15 dec. 1917, com. 
Pădureni, jud. Timiş). 

Naționalitatea : maghiară. 

Originea şi apartenența socială : muncitor. 

Profesia de bază la încadrarea în MAI: muncitor necalificat. 

Funcţii în organizații politice, de masă şi obşteşti: membru UTC din 1933 şi 
PCAR din 1936. 

Studii civile : cinci clase la şcoala din comuna natală (1929). 

Stagiul militar : militar în termen la marină, Constanţa şi Bucureşti (1939-1940). 
A dezertat în toamna anului 1940. 

Activitatea profesională : din 1930 până în 1933 a lucrat consecutiv ca băiat de 
prăvălie, ajutor de birjar şi salahor. În 1933 s-a angajat muncitor textilist la Fabrica 

Textilă Industria Sârmei, TLSA, Timişoara, unde a intrat într-o celulă UTC şi în care 
va fi ales într-un comitet de acţiune pentru pregătirea unei greve. Un an mai târziu va 
fi arestat de Siguranţa din Timişoara pentru împrăştierea unor manifeste ilegale. A 
fost condamnat de Consiliul de Război din Timişoara la 2 ani şi 2 luni de închisoare! . 
După eliberare (1936) s-a mutat în Bucureşti şi s-a angajat la Fabrica Textilă „Luster”. 
Tot în acelaşi an a luat parte la o demonstraţie în urma căreia a fost arestat şi depus 
la Închisoarea Văcăreşti. Eliberat la 6 septembrie 1936, se va întoarce la Timişoara 
şi va primi sarcina de responsabil cu tineretul în Comitetul Local de Partid Timişoara. 
În decembrie 1936 a vrut să plece în Spania. Nu a avut însă legăturile necesare în 
Străinătate, astfel că la Viena va fi arestat şi expulzat în România via Cehoslovacia şi 
Ungaria. Revine la Fabrica „Luster” din Bucureşti şi participă la campania electorală 
pentru alegerile din 1938. După dictatul de la Viena a dezertat şi a fugit, cu aprobarea 
partidului, în Ardealul de Nord, la Cluj, iar în 1941 la Budapesta. Aici a lucrat pentru 
o scurtă perioadă de timp la o fabrică de textile. A participat la diferite şedinţe 
organizate în afara oraşului, de către muncitori şi social-democraţi, până la 4 aprilie 
1944, când a fost arestat de Siguranţa maghiară. A fost anchetat şi bătut 22 de zile şi 
trimis ulterior în lagărul de la Nagykanizsa/Nagykavizsa. În decembrie 1944, lagărul 
a fost eliberat de armata sovietică, iar Sloboda va rămâne la Nagykanizsa, unde va 
pune bazele unei organizaţii a Partidului Comunist Maghiar. După ce va reveni pentru 
o scurtă perioadă la Budapesta, va fi numit, de către CC al PC Maghiar, în funcţia de 
secretar al organizaţiei de partid din Nagykanizsa. În iunie 1945 se va întoarce, cu 
aprobarea CC al PC Maghiar, în România, unde va activa ca instructor al Organizaţiei 
Judeţene de Partid Timiş (iun. 1945-mart. 1947); lucrător de cadre la Direcţia 
Cadre a CC al PCR (12 mart. 1947-6 iul. 1949); ofiţer în DGSP/DGSS (31 iul. 
1949-20 mart. 1952); locţiitor al directorului general al DGPCUM (1 apr.-l oct. 
1952). La desfiinţarea DGPCUM a fost numit în funcţia de şef al DLCM/DPLC (1 oct. 
1952-nov. 1955). În data de 11 aug. 1953, a avut loc o şedinţă la sediul MAI privind 
darea de seamă a DLCM?. Conducerea DLCM a fost „pusă la zid” şi supusă unui tir 
de întrebări care au vizat: nerealizarea planului de producţie, evadarea a 40 de 
deţinuţi, condiţiile de cazare ale cadrelor, folosirea deţinuţilor de la Canal la diverse 
munci, bătaia deţinuţilor ş.a.m.d. 

SI Joan Sloboda „ăspunde punçtualintrebărijor declarând, „Au fost unele directive 
din partea minișterului care au produs confuzii. De exemplu : desfiinţarea şi înfiin- 
tarea de colonii. A fosvo mare greutăte În retragereă efectivelor şi apoi trimiterea lor 
la aceeaşi unitate. (...) avem 4.400 de deţinuţi inapţi pentru muncă. Din cei apți au 
fost folosiţi toţi la muncă (...)”. 


Lt.-col. Koller Ştefan, făcându-şi autocritica, declara : „nu am putut respecta planurile 
de muncă întocmite la începutul anului. Putem afirma că a fost o perioadă de organizare 
Şi reorganizare ; s-au desfiinţat şi înfiinţat o serie de unităţi care ne-au răpit un timp 


— 


A executat pedeapsa la Penitenciarul Timişoara. 

2. Au participat ministrul Pavel Ştefan, miniştrii adjuncţi Mihail Burcă şi Gheorghe Stan, consilierul 
sovietic Randovschi, şeful DLCM - Ioan Sloboda, adjuncţii şefului DLCM : Ştefan Koller, Ilie 
Bădică, Coman Stoilescu şi locţiitorul politic, Arimia Vasile. Procesul-verbal (fără darea de 
seamă a conducerii DLCM) al acestei şedinţe se află în d.p. nr. 1887. 

preţios (...). S-a ridicat problema alimentaţiei. Aceasta a fost o preocupare principală, 
deoarece trimestrul II a fost o perioadă grea de aprovizionare. Foarte multe unităţi nu 
au dat altă mâncare decât arpacaş. Problema aprovizionării a fost generală. La Salcia 
cadrele mănâncă mai prost decât deţinuţii. Cadrele spun că să li se dea mâncare din 
cazanul deţinuţilor. Există o gospodărire proastă în general. În urma măsurilor luate au 
fost scoşi deţinuţii de la popotă. Nu se găsesc cadre corespunzătoare. Am luat măsuri 
ca să se ridice caloriile la 4.200 zilnic (...). Cazul de la Salcia a fost discutat de toate 
cadrele. Noi nu am ştiut de faptele pe care le-au făcut respectivii. Am fost chemat la 
Procuratură şi anchetat pentru problema că am dat alarma şi deţinuţii au fost ţinuţi pe 
vine afară. Acest lucru şi pe mine m-a frământat, deoarece a fost reglementar. În urma 
ordinului ministrului! privitor la încetarea bătăilor, au fost discuţii şi chiar manifestări 
în sensul că niciun caporal nu ar mai rămâne întrucât fiecare a bătut”. 

Ministrul Pavel Ştefan: „Ordinul nu se referea la bătăile din trecut, ci la încetarea 
bătăilor pe viitor”. 

Lt.-col. Koller Ştefan: „S-au întâmplat unele anchete când au fost traşi la răspundere 
pentru bătăile din trecut. Personal nu am bătut niciodată. Sunt de acord cu ordinul tov. 
Ministru în acest sens”. 

Ministrul Pavel Ştefan : „Noi nu tragem la răspundere pentru ce au făcut în trecut, ci 
pentru că au călcat ordinul (...). Eşti dator să te interesezi de starea sanitară, de 
disciplină, de hrană. Eşti locţiitorul Directorului. Ai făcut acest lucru? Sigur că te-a 
chemat la Procuratură, deoarece în perioada crimelor ai fost prezent”. 

Lt.-col. Koller Ştefan: „Când am fost nu era această situaţie. De bătăi nu am fost pus | 
în cunoştinţă. A fost un singur caz când s-a dat o palmă. Medicul a constatat că pe faţa 
unui cadavru se vedeau urme de bătaie”. 

Ministrul adjunct Stan Gheorghe: „(...) Nu sunt de acord cu cele spuse că la Salcia nu 
este de mâncare sau că nu este bună. Există posibilităţi pentru a fi mâncare suficientă 
şi de calitate. Dacă nu se îngrijește, este altceva. Părerea mea - în urma măsurilor juste 
luate de conducerea ministerului - este că s-a trecut la o altă extremă. Deţinuţii 
spuneau că ordinul este ca să nu se mai muncească şi să nu se mai bată. Deţinuţii sunt 
graşi şi frumoşi. 


O notă-raport a DLCM şi DIP din 29 octombrie 1953 adresată ministrului 
Afacerilor Interne semnala problemele cu care se confruntau cele două instituţii în 
acel an, în ceea ce priveşte deţinuţii internaţi fără forme legale : 


În formațiunile Direcţiilor Penitenciare şi Lagăre şi Colonii de Muncă există internaţi 
DGSS şi DGM care au fost depuşi fără forme la data internării lor. Astfel există în 
Lagăre şi Colonii de Muncă 1.065 internaţi DGSS care nu au dosare de internare. Alteori 
chiar dacă au dosar nu au trecut în el toate datele necesare (motivul internării, date de 
stare civilă etc.). Se trimit decizii de internare în care nu se trec datele de stare de civilă 
sau să se indice şi alte porecle sau nume (...) la eliberări de internaţi DGSS şi DGM 
se pot crea confuzii primejdioase, eliberându-se un internat în locul altuia din cauza 
lipsei dosarului sau a datelor insuficiente de stare civilă de dosar sau decizie. Propunem : 
- a se da ordin organelor DGSS şi DGM ca în viitor să nu execute internări în 
Penitenciare şi Lagăre decât numai cu respectarea strictă a formelor de internare, 
adică dosar complet în care să existe copie după decizia de internare ; 


1. Ordinul strict secret nr. 005163 din 6 februarie 1953, semnat de ministrul Afacerilor Interne, 
general-maior Pavel Ştefan. Prin acest ordin se interzicea, pe viitor, folosirea bătăii şi lovirii 
deţinuţilor din penitenciarele şi coloniile de muncă. 

deasemeni să se intervină la Procuratura Generală a RPR şi Ministerul Justiţiei, 
pentru ca mandatele de prevenţie şi condamnare să cuprindă motivul condamnării, 
arătat după specificul faptei săvârşite, nu în general şi nici indicându-se o serie de 
articole din diverse legi, deoarece acest procedeu desorientează organele Penitenciare 
şi DLCM, în munca lor. 

În problema eliberărilor din Penitenciare şi Lagăre şi Colonii a deţinuţilor şi 
internaţilor contrarevoluţionari cu pedepsele expirate, pentru a se evita în viitor 
deținerea fără forme legale, cauzate de faptul că DGSS nu trimit comunicările de 
eliberare la expirarea pedepselor, propunem : 

deţinuţii şi internaţii contrarevoluţionari, precum şi internaţii DGM cu caracterizările 
trimise DGSS şi DGM pentru care nu s-a primit comunicarea de eliberare să fie 
eliberaţi la data expirării pedepsei, fără alte forme, prin Regiunea de Securitate 
respectivă în care se află Penitenciarul sau Colonia. 

În acest fel: 

— se va înlătura deținerea ilegală la cei cu pedepse expirate ; 

- se vor elimina cheltuielile efectuate cu aducerea lor la Văcăreşti (pentru cei pentru 
care s-au primit dispoziţiuni de eliberare), deoarece eliberarea prin Văcăreşti se 
face fără ca organele de Securitate sau ale Miliției să ia parte, rămânând doar ca o 
formalitate costisitoare şi inutilă !. 


A fost trecut în rezervă la 30 noiembrie 1955 prin Ordinul MAI nr. 5060. 

Grade succesive : maior (1949); locotenent-colonel (1952). 

Decorații : medalia „Steaua RPR”, clasa a IV-a (1948); medalia „Eliberarea de 
sub jugul fascist” (1949); medalia „A S-a aniversare a RPR” (1953); medalia 
jubiliară „10 ani de la înfiinţarea primelor unităţi ale Armatei Populare Române” (1954). 


SOARE NICOLAE, locotenent-colonel. 

Activitatea profesională : şef al Biroului IV din Serviciul Cadre al DGPCM (mai 
1960, nov. 1963); şeful Biroului/Secţiei Evidenţă din Serviciul Cadre al DGPCM 
(9 nov. 1965, iul. 1967, feb. 1968); ofiţer specialist I pentru evidenţa cadrelor în 
Serviciul Cadre şi Învăţământ din DGP (iul. 1973, 9 ian. 1975). 


SOBEC VALERIAN, căpitan. 

Activitatea profesională: şeful Secţiei/Serviciului Cadre din DIP, UM 0618, 
Bucureşti (22 apr., 6 mai, 31 aug. 1954); şeful Comisiei pentru Regiunile Craiova şi 
Piteşti din DPLC (4 iul. 1955). 


SOCACIU DAVID TRAIAN, locotenent-colonel, d.p. nr. 4432 
(n. 24 ian. 1925, satul Bonţ, com. Fizeşul Gherlei, jud. Cluj). 

Naţionalitatea : română. 

Originea şi apartenența socială: ţăran sărac. 

Profesia de bază la incadrarea în MAI: agricultor. 

Funcţii în organizaţii politice, de masă şi obşteşti: membru PCR 
din 1945; responsabil cu agitația şi propaganda în organizaţia de 


1. AANP, fond Secretariat, dosar nr. 118/24: „Diverse lucrări 1950-1958”, ff. 11-12. Notă-raport 
nr. 0220915 din 29 octombrie 1953. Documentul poartă menţiunea „secret” şi este semnat de 
şeful DIP, colonelul Ioan Baciu, şi şeful DLCM, locotenent-colonelul Sloboda Ioan. 

partid din comuna natală (1947) ; secretar al organizaţiei de bază PMR din Şcoala de 
Sergenţi Politici de la Jilava (1952); secretar al Organizaţiei de Bază PMR din 
Colonia de Muncă Oneşti/formaţiunea 0665 (1953) ; secretar al Organizaţiei de Bază 
PCR din Penitenciarul Gherla (1970) ; secretar al Organizaţiei de Partid din Peniten- 
ciarul Cluj (1964-1967 şi 1973-1977). 

Studii civile: şapte clase în comuna natală (1932-1939); Liceul nr. 1 „Ady 
Şincai” din Cluj (1962-1966). 

Stagiul militar : Centrul de Instrucție Jandarmi Oradea (ian.-mai 1948), Batalionul 
3 Jandarmi/Securitate Iaşi (mai 1948-ian. 1949) şi postul de Miliție al comunei 
Cosmeşti din Comandamentul de Miliție Vaslui (ian. 1949-ian. 1950). 

Studii militare : Şcoala de Gardieni Jilava (apr.-mai 1950); Şcoala de Sergenţi 
Politici de la Jilava (oct. 19Sl-apr. 1952); curs de perfecţionare pentru cadre de 
conducere, profil Penitenciare, la Şcoala de Ofiţeri MAI nr. 2 Bucureşti, DGM (15 sept. 
1961-20 aug. 1962). 

Studii politice : curs scurt de agitatori la Şcoala de Agitatori din DGM (iul.-aug. 
1951); Universitatea Serală de Marxism-Leninism de pe lângă Comitetul Regional 
Cluj al PMR (1956-1958). 

Activitatea profesională : agricultor în gospodăria părintească (1939-1948 şi ian.- 
-l apr. 1950); gardian pentru pază la Penitenciarul Sighet Principal (mai-sept. 1950) 
şi la Penitenciarul Gherla (oct. 1950-oct. 1951); ajutor al şefului Secţiei Chestiuni 
Statutare din Direcţia Politică a DGPCUM (1 apr.-15 nov. 1952); comandant pentru 
pază la Colonia de Muncă Borzeşti/formaţiunea 680 (15 nov. 1952-1 iun. 1953); şef 
al Biroului Cadre (1 iun. 1953-1 mart. 1954) şi inspector prim de cadre la Colonia 
de Muncă Oneşti/formaţiunea 0665 (1 mart.-l iun. 1954); inspector prim de cadre 
(1 iun. 1954-1 aug. 1955) şi şef al unei grupe cadre la Colonia de Muncă Poarta 
Albă/formaţiunea 0893 (1 aug. 1955-1 iul. 1956); comandant la Penitenciarul Cluj 
Minori (1 iul. 1956-1 iun. 1958). După desfiinţarea Penitenciarului Cluj Minori, a fost 
numit comandant la Punctul de primire minori Dej (1 iun. 1958-1 iun. 1960). În vara 
anului 1960, Punctul de primire minori Dej a fost desfiinţat, iar Socaciu a fost mutat 
în funcţia de ofiţer de serviciu la Penitenciarul Cluj Tribunal (1 iun. 1960-1 aug. 
1967). Pentru „rezultate bune obţinute în muncă” în data de 22 august 1961 a fost 
recompensat de către comandantul Penitenciarului Cluj Tribunal, căpitanul Gyurcsány 
Ervin, cu „un tablou pictat în ulei”; ofiţer prim de serviciu la Penitenciarul Gherla 
(1 aug. 1967-1 nov. 1971); inspector principal şi ofiţer operativ principal cu pregătirea 
politico-ideologică, militară şi de specialitate la Penitenciarul Cluj (1 nov. 1971- 
-15 iun. 1977). A fost trecut în rezervă la 15 iunie 1977 prin Ordinul MI nr. 11/2048. 

Grade succesive : gardian (apr. 1950); miliţian (iul. 1951); sublocotenent (apr. 
1952) ; locotenent (apr. 1954); locotenent-major (apr. 1957); căpitan (mai 1960) ; 
maior (aug. 1967); locotenent-colonel (iun. 1977). 

Decorații : medalia „În Serviciul Patriei Socialiste”, clasa I (1963); medalia „A 
XX V-a aniversare a eliberării Patriei” (1969) ; medalia „A 50-a aniversare a înfiinţării 
PCR” (1971); medalia „25 de ani de la proclamarea Republicii” (1972); Ordinul 
„În Serviciul Patriei Socialiste”, clasa a III-a (1964) ; Ordinul „Meritul Militar”, 
clasa a II-a (1971) şi clasa I (1976). 

Pedepse : cinci zile de arest la garnizoană pentru neexecutarea unui ordin referitor 
la verificarea unor cadre din subordine (1960). 

SOCACIU SEVER, maior. 

Activitatea profesională : şeful Secţiei Învăţământ (23 dec. 1953) şi comandant la 
Şcoala de Ofiţeri Lagăre şi Penitenciare Sibiu, DLCM, UM 0818 (21 mai 1954); 
inspector de cadre în Serviciul Cadre al DPLC (29 sept. 1954). 


SOVEJA STELA, locotenent-major. 
Activitatea profesională : şef Birou I în Serviciul Cadre din DLCM (23 ian.-iul. 
1953); şef al Biroului 1 în Serviciul Cadre din DGPCM (1956). 


SPIRESCU GHEORGHE PAVEL, colonel, d.p. nr. 3633 
(n. 12 iul. 1917, mun. Bucureşti; d. 1999). 

Naţionalitatea : română. 

Originea şi apartenenţa socială : muncitor. 

Profesia de bază la încadrarea în MAI: contabil. 

Funcţii în organizații politice, de masă şi obşteşti: membru 
| PCR din 1947; membru ARLUS din 1945. 

Studii civile : patru clase la Şcoala nr. 24 şi trei clase la Şcoala 
Í „Progresul” din Bucureşti (1924-1929); Şcoala Inferioară de 

Comerţ nr. 4 şi Şcoala Comercială Superioară de Băieți „Carol I” 
din Bucureşti (sept. 1929-iun. 1936); Academia Comercială din Bucureşti, neter- 
minată (1946-1948). 

Stagiul militar : Regimentul 6 „Mihai Viteazul” Bucureşti, Regimentul 17 Infanterie- 
-Marină şi Regimentul 33 Dorobanţi (1938-25 august 1944). Pe front s-a încadrat 
voluntar într-un Batalion de Asalt în cadrul căruia a îndeplinit funcţia de comandant 
de grupă. Pentru eroismul său din prima linie a fost decorat cu medaliile „Coroana 
României”, clasa a V-a şi „Steaua României”, clasa I. 

Studii militare : Şcoala Militară de Ofiţeri de Rezervă nr. 1 din Ploieşti (1938-sept. 
1939). 

Studii politice: Şcoala Medie PMR de Marxism-Leninism, Bucureşti (1948) ; 
Universitatea Serală de Marxism-Leninism din MAI Bucureşti (1951-1953). 

Activitatea profesională : practicant la Drogheria „Sfântul Anton” (sept. 1931-ian. 
1932) ; funcţionar la „N. Taseli” (dec. 1932-mart. 1933); contabil la Firma „Petre 
D. Mihalache” (sept. 1936-oct. 1937). La 25 august 1944 a fost luat prizonier de 
sovietici şi dus în lagărul 74/1 Mânăstârca-Oranki, lângă Gorki. În aprilie 1945 s-a 
înrolat voluntar în Divizia „Horia, Cloşca şi Crişan”, iar sfârşitul războiului l-a prins 
în oraşul Kotovski în rezerva Frontului II Ucrainean, unde se ocupa cu instrucţia 
foştilor prizonieri. Întors în ţară cu Regimentul 6 Voluntari (1 aug. 1945) va fi 
demobilizat, în octombrie 1945, şi încadrat referent la Secţia a II-a, devenită ulterior 
Direcţia a II-a, în Serviciul Special de Informaţii pendinte de Preşedinţia Consiliului 
de Miniştri! (oct. 1945-1948); funcţionar la Comisia de Stat a Planificării (1948- 
-2 iul. 1949). La înfiinţarea Miliției a fost trimis de PMR în DGM şi numit locţiitor 


1. Un activist al CC al PCR a selecționat 60 de militari din această divizie şi i-a încadrat în SSI. 
In SSI, Spirescu Pavel a lucrat sub numele conspirativ „Scorţaru Pavel”. Chiar şi la un an de la 
plecarea din SSI, va primi soldă pentru munca prestată. 

de şef (2 iul. 1949-iun. 1950) şi şef al Serviciului Central al Controlului Străinilor 
din Direcţia Controlul Străinilor şi Paşapoartelor a DGM (iun. 1950-1 ian. 1953). În 
urma reorganizării Direcţiei Controlului Străinilor şi Paşapoartelor a fost transferat la 
Serviciul Producţie din DLCM (1 ian.-l mart. 1953); şef al Serviciului Evidenţă 
Deținuți din DLCM/DPLC/DGPCM/DGP (1 mart. 1953-1969). Într-o fişă de cadre 
întocmită de Direcţia Cadre din MAI, Spirescu este descris astfel: „un tovarăş lipsit 
de vicii, duce o viaţă ordonată şi corectă, este pasionat după muzică clasică (...) 
uneori fiind stăpânit de nervozitate, de multe ori se bâlbâie sau vorbeşte repede de 
nici nu se mai înţelege ce spune”!. 

Grade succesive : plutonier (1939); sublocotenent (r) (1940); locotenent (27 
iun. 1949); locotenent-major (30 dec. 1949); căpitan (1950); maior (1954); 
locotenent-colonel (1958); colonel (1964). 

Decorații : medalia „Coroana României”, clasa a V-a (1941); medalia „Steaua 
României”, clasa I (1941) ; medalia sovietică „ Victoria” (1945) ; medalia „Eliberarea 
de sub jugul fascist” (1954); medalia jubiliară „10 ani de la înfiinţarea primelor 
unităţi ale Armatei Populare Române” (1954); medalia „Pentru servicii deosebite 
aduse în apărarea orânduirii de stat” (1959) ; medalia „În Serviciul Patriei Socialiste”, 
clasa I (1963) ; medalia „A XX-a aniversare a eliberării Patriei” (1964); „A XX-a 
aniversare a Zilei Forţelor Armate ale RPR” (1964); Ordinul „În Serviciul Patriei 
Socialiste” (1964) ; Ordinul „Steaua RSR”, clasa a V-a (1967). 

Pedepse : 12 zile de arest la garnizoană pentru neglijenţă în muncă pentru 
nerespectarea Ordinului Ministrului Afacerilor Interne privind eliberarea unor deţinuţi 
(1954) ; „mustrare scrisă” pentru neglijenţă în organizarea muncii (1956) ; „mustrare 
scrisă” pentru neraportarea la timp a unui eveniment (1961); zece zile de arest la 
parnizoană, deoarece nu a verificat suficient unele documente, din această cauză 
fiind eliberat un deţinut în locul altuia (1962). 


STANCIU DUMITRU ILIE, locotenent-colonel, d.p. nr. 4449 | 
(n. 8 iul. 1926, com. Băloasa/Găvăneşti/Baldovineşti, jud. Olt). 

Naţionalitatea : română. 

Originea şi apartenența socială : ţăran sărac. 

Profesia de bază la încadrarea în MAI: funcţionar. 

Funcţii în organizaţii politice, de masă şi obşteşti : membru N 
UTM din 1949 şi PMR din 1954. 

Studii civile: patru clase în comuna natală (1933-1938); 
clasele V-VII la Şcoala Generală nr. 4 din Turnu Severin (1956) ; 
Şcoala Medie Muncitorească nr. 4 MAI din Bucureşti (1960). 

Stagiul militar : Batalionul de Transmisiuni al Diviziei „Tudor Vladimirescu” din 
Bucureşti (1948-1950). 

Studii militare : Şcoala de Sanitari de la Târgovişte (1949); Şcoala de Ofiţeri 
Lagăre şi Penitenciare Sibiu, DLCM, UM 0818 (15 mai 1953-1 iun. 1954); curs de 
perfecţionare la Şcoala de Ofiţeri MAI Jilava (12 ian.-2 apr. 1958). 


1. Documentul este datat 16 iulie 1963 şi poartă semnăturile locotenentului de Securitate Bocşe 
Iosif şi a căpitanului de Securitate Buican Ştefan. 

Activitatea profesională : băiat de prăvălie la un văr de-al său, Ion Stanciu Vasile, 
din comuna natală (1938-1944). Acest văr a fost categorisit la sfârşitul anilor '40 
chiabur şi a făcut şi câteva luni de închisoare pentru nepredarea la timp a cotelor; 
vânzător ambulant de ziare, covrigi şi gogoşi în Bucureşti şi agricultor în gospodăria 
părintească (1944-1948) ; casier la Cinematograful „Tribunalul Poporului” din Caracal 
(1 nov. 1950-1951); director al Cinematografului „Olga Bancic” din Caracal 
(1951-1952) ; director al Cinematografului „Maxim Gorki” din Craiova (1952-9 mai 
1953); inspector la Serviciul Evidenţă din DLCM (1 iun.-l nov. 1954); referent 
administrativ la Serviciul Secretariat al DPLC (1 nov. 1954-1 mart. 1956); inspector 
principal de pază la Serviciul Pază şi Regim din DPLC (1 mart.-l iul. 1956); ofiţer 
prim de serviciu operativ la Penitenciarul Turnu Severin (1 iul. 1956-1 sept. 1957) şi 
la Penitenciarul Jilava (1 sept. 1957-1 febr. 1960) ; profesor la Şcoala de Perfecţionare 
Ofiţeri şi Sergenţi Jilava, DGPCM (1 febr.-l nov. 1960). După desfiinţarea acestei 
şcoli militare, Stanciu a fost numit în funcţia de inspector principal şi instructor la 
Serviciul Pază şi Regim din DGPCM (1 nov. 1960-5 febr. 1964). În 1963 a fost 
menţinut în grad un an pentru lipsuri în muncă şi abateri de la conduita militară. În 
foaia de notare din 1963 întocmită pe numele lui Stanciu Ilie se menţiona: „În 
repetate rânduri a avut o comportare nedemnă comiţând abateri grave. În luna iulie 
1962 a dat naştere la un scandal între el şi organele de miliţie în parcul Herăstrău, ca 
urmare a acestei abateri a fost pedepsit cu 10 zile de arest la garnizoană. În luna mai 
1963 fiind în control la penitenciarul Dumbrăveni a acostat şi bruscat o femeie 
pretinzându-i să aibă relaţii intime cu ea. Fiind tras la răspundere nu a fost sincer, 
încercând să ducă în eroare conducerea serviciului”! ; ofiţer de control III (5 febr. 
1964-1 apr. 1968) şi şef al Biroului Documente Secrete (BDS) din Serviciul Secretariat 
al DGP (1 apr. 1968-1 oct. 1969); ofiţer de serviciu pe aparatul central al DGP 
(1 oct. 1969-1 aug. 1972); instructor III şi IV la Serviciul Pază şi Regim/Comparti- 
mentul Pază şi Regim din Direcţia Pază şi Regim, DGP (1 aug. 1972-1 aug. 1977); 
comandant al Secţiei Deţinere din Penitenciarul Jilava (1 aug. 1977-1 mai 1978); 
instructor I în Serviciul Pază, Regim şi Evidenţă Operativă din DGP (1 mai 1978-1981). 

Grade succesive: sublocotenent (1954); locotenent (1956); locotenent-major 
(1959) ; căpitan (1964); maior (1970); locotenent-colonel (1976). 

Decorații : medalia „În Serviciul Patriei Socialiste”, clasa I (1965); medalia „A 
50-a aniversare a înfiinţării PCR” (1971); Ordinul „Meritul Militar”, clasa a III-a 
(1969) şi (1974). 

Pedepse : două zile de arest la domiciliu pentru superficialitate şi lipsă de 
răspundere în muncă (1955); două zile de arest la domiciliu pentru că nu a luat 
măsuri în vederea rezolvării unor sarcini (1957) ; a fost menţinut un an în grad pentru 
lipsuri în muncă şi abateri de la conduita de ofiţer. Aflat în afara serviciului în parcul 
Herăstrău, Stanciu a încercat să legitimeze un bărbat şi o femeie care intenționau să 
întreţină raporturi sexuale (1963) ; „mustrare” pentru neglijenţă în întocmirea sarci- 
nilor de codificare (1965) ; „mustrare severă prin ordin” pentru încălcarea instruc- 
ţiunilor de codificare (1966). 


1. Foaie de notare pentru perioada 1 ianuarie 1962-1 august 1963. Documentul este semnat de şeful 
Serviciului Pază şi Regim din DGP, maiorul Guranda Mihai. 

STANCIU MARIA NICOLAE, colonel. 
Activitatea profesională : şeful Serviciului Cadre din DLCM/DPLC/DGPCM 
(1954-1963). 


STATE PETRE NICOLAE, general-maior, f.e. (n. 26 mart. | 
1928, com. Godeni, jud. Argeş; d. 1977). 

Naționalitatea : română. 

Originea şi apartenenţa socială : ţăran sărac. 

Profesia de bază la încadrarea în MAI: muncitor necalificat. | 

Funcţii în organizații politice, de masă şi obşteşti : membru 
PCR din 1946; deputat în Consiliul Popular al municipiului 
Bucureşti! ; membru în Comitetul Municipal Bucureşti al PCR?; membru supleant al 
CC al PCR (12 aug. 1969-28 nov. 1974). 

Studii civile : Facultatea de Drept, Universitatea din Bucureşti şi Academia de 
Ştiinţe Economice. 

Studii militare : Şcoala de Ofiţeri MAI (1950). 

Studii politice : Şcoala Superioară de Partid „Ştefan Gheorghiu” (1960). 

Activitatea profesională : şef de birou în Direcţia Generală Politică din MAI 
(1 nov. 1950-1 ian. 1953); şef de Serviciu în Direcţia Cadre a MAI (1 ian. 
1953-30 mart. 1956); şeful Serviciului Cadre din DGM (30 mart. 1956-1 mai 
1958); şef de serviciu operativ în DGM (1 mai 1958-1 ian. 1962); şeful Direcţiei 
Juridice din DGM (1 ian. 1962-26 mai 1966); şeful Inspectoratului de Miliție al 
municipiului Bucureşti şi adjunct al şefului IGM (20 febr. 1968-28 aug. 1969); 
adjunct al ministrului Afacerilor Interne şi şef al IGM (28 aug. 1969-16 dec. 1972); 
director al DGPCM/DGP (1 iun. 1966-1 ian. 1968 şi 1 ian. 1973-1 aug. 1974). 

Într-o notă-raport „secretă” adresată primului adjunct al ministrului Afacerilor 
Interne, general-locotenent Negrea Vasile, colonelul State Nicolae (şeful DGPCM) 
descria sinuciderea tânărului deţinut politic Antal Andrei la Penitenciarul Oradea 
(funcţia de comandant al Penitenciarului Oradea era deţinută la acea dată de locotenent- 
-colonelul Marinescu Gh. Constantin). Antal fusese chemat în instanţă în 29 martie 
1967, deoarece în 5 decembrie 1966 a cântat „cântece naţionalist-şovine” în timp ce 
se deplasa cu maşina de la Baia Mare spre Baia Sprie. 

Ofițerii de justiţie ai Tribunalului Militar Cluj, deplasaţi pentru judecarea acestui 
caz la Oradea, au dispus arestarea şi condamnarea lui Antal la 5 ani de închisoare 
corecțională. La câteva ore după sosirea în Penitenciarul Oradea, Antal s-a sinucis. 


Deţinutul Antal Andrei, născut la 11 aprilie 1939 în comuna Bogdana, raionul Cehul 
Silvaniei, regiunea Maramureş, de profesie muncitor, naţionalitate maghiară, a fost 
condamnat la 5 ani de închisoare corecțională pentru uneltire contra ordinei sociale 
(art. 209 c.p. manifestări naţionalist-şovine). În ziua de 29.03.1967 deţinutul susmen- 
ţionat a fost condamnat şi arestat de către Tribunalul Militar Cluj în deplasarea la 
Oradea şi depus în aceiaşi zi la orele 11.00 în penitenciarul din localitate. După 


l. „Informaţia Bucureştiului”, 6 martie 1969. 
2. Ibidem, 23 decembrie 1968. 

încarcerare, deținutul a fost izolat singur într-o cameră conform prevederilor regu- 
lamentare, iar supravegherea asigurându-se de către plut. Radu Ilon, care avea în 
primire un număr de 18 camere de deţinere. În timp ce subofițerul executa serviciul de 
supraveghere în mod regulamentar, a descoperit la orele 16.20 pe deţinutul în cauză 
sinucis prin strangulare cu cureaua de la pantaloni prinsă de calorifer. A fost chemat 
imediat medicul legist ce se găsea în acel moment în unitate fiind angajat al peni- 
tenciarului cu ⁄2 normă, constatând că sinuciderea s-a produs cu circa 2 minute mai 
înainte de sesizarea cazului. Producerea acestui eveniment a fost posibilă datorită 
faptului că de la încarcerare şi până la sinucidere a durat numai 5 ore şi 20 de minute, 
timp în care intenţiile deţinutului nu puteau fi cunoscute de către cadrele penitenciarului 
şi nici instanţa de judecată nu a semnalat nimic deosebit asupra comportării acestuia). 


Din fişa matricolă penală a deţinutului CSS Antal Andrei, identificată în Arhiva 
ANP, aflăm că, în momentul arestării sale, Antal era miner la Trustul de Construcţii 
Montaj Baia Sprie, nu era membru de partid şi avea doi băieţi. 
Într-o altă notă-raport adresată de data aceasta adjunctului ministrului Afacerilor 
Interne, colonel Stoica Constantin, colonelul State Nicolae cerea lămuriri în vederea 
soluționării unei cereri a Departamentului Cultelor, care solicita clemenţă pentru 
deţinuţii evrei aflaţi în penitenciarele şi coloniile de muncă ale RPR: 


Departamentul Cultelor de pe lângă Consiliul de Miniştri s-a adresat Ministerului 
Afacerilor Interne, solicitând clemenţă pentru deţinuţii evrei care ispăşesc diferite 
pedepse, să li se comunice, dacă este posibil, numărul deţinuţilor evrei şi, după 
liberarea din închisori, să emigreze în statul Izrael. În prezent, în locurile de deţinere 
se găsesc 246 deţinuţi de naţionalitate evreiască, condamnaţi pe diferite termene, 
variind între 1 şi 25 ani. Din aceştia, 17 sunt condamnaţi pentru infracţiuni contra 
securităţii statului şi 227 pentru infracţiuni de drept comun. Din aceştia, deţinuţii care 
sunt apți de muncă sunt folosiţi în diferite activităţi şi beneficiază de condiţional, 
conform Decr. 720/956, de asemenea de toate drepturile prevăzute de regulamente. 
Personal, opinez ca aceştia să-şi ispăşească pedepsele pentru care au fost condamnaţi 
în baza legilor statului şi să nu se comunice numărul lor Federaţiei Comunităţii 
Evreieşti, Rabinului-şef. 

În ceea ce priveşte posibilitatea să emigreze în Izrael, după eliberarea lor din închisori, 
apreciez că este cazul să hotărască conducerea Ministerului Afacerilor Interne?. 


A fost adjunct al ministrului Aprovizionării Tehnico-materiale şi Controlului 
Gospodăririi Fondurilor Fixe şi director general al Direcţiei Generale a Rezervelor de 
Stat” (13 mart. 1975-28 mai 1976). 


Notă-raport nr. 200 din 30 martie 1967 referitoare la sinuciderea deţinutului Antal Andrei 


din 


Penitenciarul Oradea, AANP, fond Pază şi Regim, dosar nr. 26/1967, „Note-raport la conducerea 


MAI pt. Direcţia pază şi regim”, ff. 294-295. 
Notă-raport nr. 255 din 06.05.1967. AANP, fond Secretariat, dosar nr. 24/1967, f. 83. 
Direcţia Generală a Rezervelor de Stat de pe lângă Consiliul de Miniştri a fost înfiinţată la 1 i 


ulie 


1956, pe structura fostei Direcţii Generale a Rezervelor de Materiale Industriale, Agricole şi 
Alimentare (HCM nr. 1558 din 3 august 1956). DGRS avea drept scop constituirea, depozitarea, 
conservarea şi administrarea produselor şi materialelor din Rezerva de Stat a RPR. Organele 
DGRS erau compuse dintr-un aparat central (direcţii, servicii, oficiul juridic şi corpul de 

Grade succesive : locotenent (1950) ; locotenent-major (1952) ; căpitan (1953) ; 
maior (1955); locotenent-colonel (1959) ; colonel (1965); general-maior (1968). 

Decorații : medalia „A S-a aniversare a RPR” (1952); medalia „A X-a aniversare 
a Armatei RPR” (1953); medalia „Meritul militar”, clasa a II-a (1955); medalia 
„40 de ani de la înfiinţarea PCR” (1961); medalia , În Serviciul Patriei Socialiste”, 
clasa I (1963); medalia „A XX-a aniversare a eliberării Patriei de sub jugul fascist” 
(1964) ; medalia „A XX-a aniversare a Zilei Forţelor Armate ale RPR” (1964); 
medalia „A XXV-a aniversare a eliberării Patriei” (1969); medalia „A 50-a ani- 
versare a înfiinţării PCR” (1971) ; medalia „25 de ani de la proclamarea Republicii” 
(1972); medalia „30 de ani de la eliberarea României de sub dominaţia fascistă” 
(1974) ; Ordinul „Steaua RPR”, clasa a III-a (1954); Ordinul „În Serviciul Patriei 
Socialiste”, clasa a III-a (1965) ; Ordinul „Tudor Vladimirescu”, clasa a V-a (1967) ; 
Ordinul „Pentru Servicii Deosebite Aduse în Apărarea Orânduirii Sociale şi de Stat” 
(1969); Ordinul „Meritul Militar”, clasa a II-a (1970). 


STĂNESCU ARTEMIZA, angajat civil. 

Activitatea profesională : şefa Serviciului Secretariat din Serviciul Reeducări 
Minori/Serviciul Colonii de Muncă şi Educarea Minorilor din MAI (dec. 1952-feb. 
1953). 


STĂNESCU IRADIAN ION, căpitan, d.p. nr. 3323 (n. 24 
mart. 1927, oraşul Vălenii de Munte, jud. Prahova; d. 1998). 

Naţionalitatea : română. 

Originea şi apartenența socială : muncitor. 

Profesia de bază la încadrarea în MAI: lăcătuş mecanic. 

Funcţii în organizaţii politice, de masă şi obşteşti: membru 
UTC din 1945 şi PCR din 1946. 

Studii civile : patru clase primare (1934-1938) şi patru clase 
industriale la Şcoala de Meserii din Vălenii de Munte (1941- 
-1945). 

Stagiul militar : Centrul de Instrucție nr. 10 Grăniceri Marghita (nov. 1949-febr. 
1950). 

Studii militare: Şcoala de Educatori (Ofiţeri Politici) MAI nr. 2 din Oradea 
(febr.-apr. 1950); Şcoala de Educatori (Ofiţeri Politici) MAI nr. 1 din Bucureşti 


control) şi din unităţi exterioare (depozite de produse industriale, petrolifere, agricole, mixte ; 
secţii de întreţinere şi serviciul de custodii). Ulterior, prin HCM nr. 326/1960 şi HCM nr. 218/1962, 
au fost aduse unele modificări cu privire la sarcinile DGRS şi regimul rezervelor de stat. De 
asemenea, în timpul conducerii general colonelului (r) Dumitru Dămăceanu (director general al 
DGRS între 1961 şi 1968), Consiliul de Stat a emis un decret privind organizarea şi funcţionarea 
DGRS (Decretul nr. 327 din 29 aprilie 1966). Prin acest act normativ, DGRS era transformată în 
organ central al administraţiei de stat (directorul DGRS nu mai putea fi numit prin HCM, ci prin 
decret al Consiliului de Stat). Nouă ani mai târziu, printr-un alt decret al Consiliului de Stat 
(Decretul nr. 69 din 4 iunie 1975), se stabilea trecerea DGRS în subordinea Ministerului 
Aprovizionării Tehnico-Materiale şi Controlului Gospodăririi Fondurilor Fixe şi se prevedea o 
nouă organizarea a sa. 

(apr.-nov. 1950) ; curs de perfecţionare la Şcoala de Perfecţionare Ofiţeri şi Sergenţi 
Jilava, DGPCM (15 mart.-l sept. 1960). 

Activitatea profesională : lăcătuş mecanic la Atelierele CFR Ploieşti, Văleni (oct. 
1945-aug. 1947) ; mecanic motoare la Fabrica de Exploatare a Nisipului „Sticloval” 
din Vălenii de Munte (aug. 1947-nov. 1949)! ; locţiitor politic la Penitenciarul Craiova 
(nov. 1950-apr. 1951); instructor politic şi şef al Secţiei Cadre Politice din Direcţia 
Politică a DGPCUM (apr. 1951-1 dec. 1952); şef Secretariat la Direcţia Regională 
MAI Bucureşti (1 febr.-iun. 1953). Cu ocazia unificării MAI cu MSS a fost numit în 
funcţia de locţiitor al comandantului pentru pază şi regim la Penitenciarul Văcăreşti 
(iun. 1953-oct. 1954); comandant la Penitenciarul Galaţi (oct. 1954-aug. 1957); 
locţiitor al comandantului pentru pază şi regim la Penitenciarul Piteşti (aug. 1957- 
-28 febr. 1963). O fişă de cadre întocmită de Serviciul Cadre din DGPCM, pe 
numele lui Stănescu Ion, descria abaterile săvârşite de ofiţer la Penitenciarul Piteşti : 


ofiţerul a fost chemat în oct. 1962 de primul-secretar al Regiunii PMR Argeş, care i-a 
atras atenţia asupra beţiilor repetate şi a împrumuturilor de bani de la cadre, iar în 
noiembrie 1962 a fost chemat de şeful Regiunii MAI pentru acelaşi lucru. În loc să ţină 
cont de îndrumările primite şi să lichideze cu aceste lipsuri, după puţin timp a început 
din nou să consume băutură şi mai des şi să lipsească sau să se prezinte în stare de 
ebrietate la serviciu. Ofiţerul a fost chemat şi la Direcţia Cadre a MAI pentru aceste 
abateri, însă nici angajamentul luat cu această ocazie nu l-a respectat?. 


Pentru toate aceste neglijenţe şi abateri a fost trecut în rezervă în 1963 ; angajat 
civil la Direcţia Regională MAI Argeş (mart. 1963-?). 

Unul dintre cei cinci fraţi ai ofițerului, Stănescu I. Petre (n. 22 mart. 1929), a fost 
comandant al Raionului de Securitate Râmnicu Sărat (1957-?). 

Grade succesive : locotenent (1950); locotenent-major (1954) ; căpitan (1958). 

Decorații : medalia „Pentru servicii deosebite aduse în apărarea orânduirii sociale 
şi de stat” (?). 

Pedepse : „avertisment că nu corespunde pe deplin funcţiei ce ocupă” pentru: 
muncă slabă, îngâmfare faţă de cadrele aflate în control, încăpățânare şi neexecutare 
de sarcini (1955); cinci zile de arest la garnizoană pentru neglijenţă în serviciu 
(1956); „mustrare” pentru că nu a executat un ordin la timp (1958); zece zile de 
arest la garnizoană pentru lipsuri dovedite la un control al Serviciului Pază şi Regim 
din DGPCM (1959). 


STELEA NICOLAE, colonel (n. 10 nov. 1913, com. Sârbeşti, jud. Olt). 

Activitatea profesională : şef de secţie în DGP (15 sept. 1949-?); comandant la 
Colonia de Muncă Galeşu/formaţiunea 0609 (17 iun. 1953-?); comandant la Colonia 
de Muncă Oneşti/formaţiunea 0665 (ian. 1954); ofiţer în Serviciul Inspecţii din 
DPLC (2 dec. 1954); comandant la Colonia de Muncă Peninsula/formaţiunea 0605 
Constanţa (1956-1967). 


1. În 1948 a fost voluntar timp de două luni pe şantierul naţional „Salva-Vişeu”. 
2. Referat de cadre din 6 februarie 1963. Documentul este semnat de către şeful Serviciului Cadre 
din DGPCM, locotenent-colonel Stanciu Vasile. 

STERIAN DAN, locotenent-major. 
Activitatea profesională : instructor III în Serviciul Personal din DGP (iun. 1970, 
feb. 1973). 


STOIAN VASILE, colonel. 

Activitatea profesională : şeful Serviciului Învăţământ din DGP (sept. 1967-iun. 
1969) ; comandant al Şcolii Militare de Subofiţeri Penitenciare Jilava nr. 9, UM 0191 
Bucureşti (iul. 1971); şef al Şcolii Militare de Subofiţeri Penitenciare de la Hârşova, 
UM 0402 (23 dec. 1976). 


STOICA ILIE, locotenent-colonel. 
Activitatea profesională : locţiitor al directorului general al DGPCUM (17 iul. 1952). 


STOICA ION ION, colonel, d.p. nr. 4624 (n. 1 mai 1932, 
com. Predeal-Sărari, jud. Prahova). 

Naţionalitatea : română. 

Originea şi apartenenţa socială : ţăran sărac. 

Profesia de bază la încadrarea în MAI: turnător mecanic. 

Funcţii în organizații politice, de masă şi obşteşti: membru 
UTC din 1946 şi PCR din 1956; secretarul organizaţiei UTM 
din Uzina „Steaua Roşie” din Bucureşti (1951-1952). 

Studii civile: patru clase în comuna natală (1939-1943); 
patru clase la Şcoala Profesională Metalurgică „Steaua Roşie” din 
Bucureşti (15 sept. 1946-15 iun. 1950); Şcoala Medie nr. 1 
„Nicolae Bălcescu” din Bucureşti (?-1963); Facultatea de Drept, Universitatea din 
Bucureşti, fără frecvenţă (1970-1975) ; curs de perfecţionare, specialitatea educatori 
la Institutul central de perfecţionare a personalului didactic din Bucureşti (5 oct.- 
-3 nov. 1978). 

Studii militare : curs de perfecţionare pentru cadre de conducere la Şcoala Militară 
de Ofiţeri Activi MAI nr. 2, UM 0564 Bucureşti (1968-1969); curs de reciclare la 
cursul de perfecţionare a cadrelor de penitenciare Bucureşti (12 mart.-10 apr. 1982) ; 
curs de perfecţionare la Şcoala Militară pentru Perfecţionarea Ofiţerilor de Miliție 
Bucureşti (26 mart.-30 apr. 1984). 

Studii politice : Şcoala de Propagandişti de pe lângă Organizaţia Raională de 
Partid „Nicolae Bălcescu” din Bucureşti (1951). 

Activitatea profesională : turnător la Uzina „Steaua Roşie” din Bucureşti (15 iun. 
1950-1 mai 1952). La 1 mai 1952 a fost scos din producţie şi încadrat la Direcţia 
Cadre a DGSS ca lucrător de cadre la Serviciul 4 cu gradul de sublocotenent de 
Securitate (1 mai 1952-1 iun. 1953); lucrător operativ în funcţiile: ajutor de filor 
(1 iun. 1953-1 mai 1956) şi filor la Serviciul 7 supraveghere operativă din Direcţia 
Regională MAI Bucureşti, UM 0349 Bucureşti (1 mai 1956-30 iun. 1956). Un referat 
de cadre întocmit de Serviciul Personal şi Învăţământ din DGP, menţiona : 


De subliniat că, în seara zilei de 25 mai 1956 în jurul orelor 24.00, în timp ce avea 
vârsta de 24 ani, întorcându-se la domiciliu din misiune, un colocatar la întâmpinat şi 

provocat la discuţii, sub pretextul că este deranjat la ore târzii. Manifestând lipsă de 
tact şi insuficientă stăpânire de sine, ofiţerul la lovit pe provocator, în urma căruia i-a 
produs o leziune la arcada ochiului stâng. Ofiţerul, care în muncă şi la domiciliu era 
conspirat, a raportat conducerii profesionale despre incidentul petrecut în mai 1956, 
cât şi despre faptul că, acest locatar, îi adresează cuvinte jignitoare, fiind sfătuit de şefii 
săi — cu scopul de a nu se desconspira, să nu facă niciun fel de intervenţie la organele 
de justiţie unde fusese acţionat de cetăţeanul menţionat, urmând ca, la nevoie, organele 
Ministerului de Interne, să facă demersurile necesare. Între timp, respectiv la 30 iunie 
1956 cu prilejul reducerilor de efective a fost trecut în rezervă cu gradul de locotenent. 
După 3 ani de instrumentare a cauzei de către organele judecătoreşti prin decizia nr. 
886 din 17 mai 1958, ofiţerul a fost condamnat la un an închisoare cu suspendarea 
pedepsei, în prezent, conform prevederilor art. 134 cod penal, este reabilitat de drept. 
După trecerea în rezervă s-a angajat la uzinele „Steaua Roşie” ca turnător, unde a fost 
caracterizat ca muncitor fruntaş în producţie, cu o conduită corespunzătoare în societate. 
Ca urmare la finele anului 1956 a fost primit membru de partid, îndeplinind cu 
răspundere sarcinile primite!. 


Despre incidentul petrecut în luna mai 1956, Stoica Ion povesteşte într-o autobio- 
grafie dată la 26 aprilie 1964: 


Menţionez că în 1955 pe când eram la filaj şi eram conspirat la domiciliu un vecin m-a 
reclamat la miliţie că sunt vagabond fără serviciu. La 25 mai 1955 la ora 24.00 când 
am venit acasă acest vecin m-a luat la bătaie, spunând că de unde vin la ora aceeia. E 
şi normal că eu m-am apărat lovindu-l cu cheile pe care le aveam în mână. Acesta m-a 
dat în judecată şi având pe fratele lui în Ministerul Justiţiei care-l ajuta, iar eu fiind 
trecut în rezervă la reducerile din '56 am rămas în continuare să mă judec (cu aceleaşi 
date unde eram conspirat). Procesul a durat până în 1958, 8 mai când eu am fost 
condamnat la un an închisoare corecțională cu suspendarea pedepsei - în prezent fiind 
reabilitat. 


A fost turnător şi maistru turnător la Uzina „Steaua Roşie” din Bucureşti (30 iun. 
1956-1 iul. 1959)2. 

În vara anului 1959 a fost rechemat în rândul cadrelor active ale MAI cu gradul 
pe care l-a avut la trecerea în rezervă (locotenent) şi repartizat la Serviciul Cadre din 
DGPCM, în funcţia de ofiţer prim de serviciu (1 iul.-l aug. 1959); lucrător prim de 
cadre (1 aug. 1959-1 oct. 1964), ofiter I de cadre (1 oct. 1964-1 iun. 1966), 
instructor prim de cadre (1 iun. 1966-1 apr. 1968) şi instructor II de cadre în 
Serviciul Cadre din DGPCM/Serviciul Personal din DGP (1 apr. 1968-1 oct. 1969); 
şef al Biroului Personal (1 oct. 1969-13 apr. 1972), instructor II de cadre (13 apr. 
1972-1 aug. 1973) şi criminolog la Penitenciarul Văcăreşti/Bucureşti (1 aug. 1973- 
-1 mai 1975); criminolog la Centrul de primire, observare şi repartizare a minorilor 
din Bucureşti (1 mai 1975-1 oct. 1976); instructor la Penitenciarul Jilava (1 oct. 


1. Referat de cadre din 9 iulie 1973, întocmit de Serviciul Personal şi Învăţământ din DGP, pe 
numele maiorului Stoica Ion. Documentul este semnat de directorul general al DGP, generalul- 
-maior State Nicolae şi de către şeful Serviciului Personal şi Învăţământ din DGP, colonelul 
Baciu Lache. 

2. În 1958 a fost timp de şase luni asesor popular la Tribunalul Capitalei. 

1976-1 apr. 1978); ofiţer instructor I pentru reeducare (1 apr. 1978-1 sept. 1982) 
şi comandant al secţiei de deţinere interioară la Penitenciarul de Tineri Bucureşti 
(1 sept. 1982-1 aug. 1985); ofiţer specialist I pentru pază la Serviciul Pază, Regim 
şi Evidenţă şi Evidenţă Operativă (1 aug. 1985-26 mart. 1988). A fost trecut în 
rezervă la 26 mart. 1988 prin Decretul Prezidenţial nr. 38. 

Grade succesive : sublocotenent (1952) ; locotenent (1954 şi 1959) ; locotenent- 
-major (1960) ; căpitan (1964); maior (1970); locotenent-colonel (1977) ; colonel 
(1985). 

Decorații: medalia „În Serviciul Patriei Socialiste”, clasa a II-a (1963) clasa I 
(1965) ; medalia „A 50-a aniversare a înfiinţării PCR” (1971); medalia „25 de ani 
de la proclamarea Republicii” (1972); medalia „30 de ani de la eliberarea României 
de sub dominaţia fascistă” (1974) ; Ordinul „Meritul Militar”, clasa a II-a (1975) şi 
clasa a III-a (1970). 

Pedepse : cinci zile de arest la garnizoană pentru „legături cu femei imorale” şi 
„abateri de la morala proletară” în timp ce se afla în misiune (1953); zece zile de 
arest la garnizoană pentru întocmirea unei note informative tendenţioase şi scandal cu 
un alt ofiţer de Securitate (1954). 


STOICHESCU GHEORGHE GHEORGHE, locotenent-colonel, f.s. (n. 1 sept. 
1927, com. Teregova, jud. Caraş Severin). 

Naţionalitatea : română. 

Originea şi apartenenţa socială : ţăran cu gospodărie mică. 

Profesia de bază la încadrarea în MAI: tehnician agronom. 

Studii civile: studii medii. 

Studii militare: Şcoala de Educatori (Ofiţeri Politici) MAI nr. 2 din Oradea 
(1950) ; Academia Generală Militară (?). 

Studii politice : Universitatea Serală de Marxism-Leninism (1951-1953). 

Activitatea profesională : instructor de cadre şi instructor de propagandă la 
Regimentele 8 şi 2 Grăniceri (6 mart. 1950-febr. 1951); lector la Şcoala de Ofiţeri 
MAI nr. 1 Bucureşti (23 aug. 1951-1 oct. 1952); locţiitor politic de companie elevi 
şi instructor de cadre la Şcoala de Ofiţeri MAI Oradea (1 oct. 1952-1 oct. 1953); 
locţiitor politic de batalion la Regimentul 10 Grăniceri (1 ian. 1955-20 iun. 1956); 
locţiitor politic la Brigada de Grăniceri Oradea (20 iun.-l oct. 1956) ; locţiitor politic 
de batalion şi instructor de partid la Brigada de Pază Bucureşti (23 aug. 1960-1 ian. 
1962); şef al Secţiei Politice a Batalionului 25 Pază Bacău (1 ian. 1962-14 oct. 
1963); locţiitor al directorului general al DGPCM şi şef al Secţiei Politice din 
DGPCM (14 oct. 1963-15 aug. 1964); membru în colegiul de redacţie al revistei 
MAI Pentru Patrie (1964-1965). 

Grade succesive : locotenent (1950) ; locotenent-major (1951); căpitan (1954); 
maior (1958); locotenent-colonel (1963). 

Decorații : medalia „Meritul militar”, clasa I (1959) şi clasa a II-a (1954). 


STOILESCU COMAN, colonel. 
Activitatea profesională : director al Direcţiei a VIl-a din DGSP/DGSS (sept. 
1948-1952) ; locţiitor al şefului DLCM (3 aug. 1953); şef al Serviciului Operativ 

din MAI, UM 0128 Bucureşti (dec. 1953, 28 ian. 1954,23 mart. 1954); comandant 
la formațiunea 0688 Baia Mare, Centrul de Coordonare a Formaţiunilor Miniere din 
Regiunea Baia Mare! (6 iul. 1955-?); locţiitor al şefului Serviciului Pază şi Regim 
din DGPCM (1956-26 apr. 1957); şef al Serviciului Inspecţii din DGPCM (ian. 
1959, 26 apr. 1963-mai 1964). În dosarul de anchetă al lui Sepeanu Tudor se găseşte 
şi o declaraţie a locotenent-colonelului Stoilescu Coman, şeful Serviciului operativ 
din MAIL: 


Subsemnatul Stoilescu Coman, şeful serviciului operativ din MAI, în legătură cu 
munca fostului Serviciu Inspecţii din fosta Dir. Generală a Penitenciarelor declar 
următoarele : În septembrie am fost însărcinat cu conducerea Direcţiei a 7-a din Dir. 
Gen. a Securităţii Statului. La circa două luni după aceasta (prin luna noiemb. 1948) 
mi sa trasat sarcina de către tov. General Nicolschi Al. să organizez munca cu oamenii 
pe care îi aveam pentru a supraveghea informativ personalul angajat al Dir. Gen. a 
Penit. cât şi pe cel din penitenciarele din ţară. Am început să organizez munca, însă 
după circa una lună mi sa ordonat tot de tov. General Nicolschi să nu mă mai ocup de 
această muncă, spunându-mi că s-a creat un aparat special pt. această problemă. Mai 
târziu am auzit că un anume Nemeş (Iosif Nemeş - n.n.) a fost însărcinat cu această 
muncă. Pe Nemeş eu nu l-am cunoscut şi nici în prezent nu-l cunosc. Din cele relatate 
de Căp. Moromete Nicolae (fost comandant la Penit. Jilava şi în prezent este la Penit. 
Galaţi), acesta mi-a povestit că a fost bătut de Nemeş care era în stare de ebrietate. 
Deasemeni şoferul care lucra cu Nemeş (anume Bălulescu Ştefan) mia spus că de multe 
ori mergea cu Nemeş la Oradia cu maşina şi că se ţinea mai mult de chefuri. Mia spus 
că odată a fost la Penit. Aiud tot în stare de ebrietate. Aici a vrut să bată un deţinut, însă 
când a vrut să-l lovească cu palma a căzut jos din cauză că era turmentat de băutură. 
Oamenii cu care a lucrat Nemeş nu-i cunosc, deasemeni nu cunosc nici metodele sau 
rezultatele lui în muncă. Mai târziu am auzit că Nemeş a fost scos din muncă. După 
Nemeş a urmat în această muncă Sepeanu (Sepeanu Tudor - n.n.). Înainte de a intra în 
muncă au fost recrutaţi un număr de circa 45 elevi, cu care Sepeanu a făcut un curs de 
pregătire de 4 luni şi jumătate (aceasta cam pe la începutul anului 1950) după care au 
fost repartizaţi la diferite Penitenciare şi Lagăre, iar un număr mic la aparatul central 
care avea birourile în clădirea Dir. Generale a Penit. Felul cum îşi ducea munca 
Sepeanu eu nu cunoşteam, deoarece nu aveam nici contingenţă cu munca lui. Mă 
întâlneam de multe ori cu el pe sălile ministerului şi î-mi spunea că în muncă el obţine 
rezultate bune şi că aduce material informativ serios şi deasemenea că ajută toate 
direcţiile din securitate în rezolvarea multor probleme. Ştiu că se ducea foarte des cu 
servieta plină cu material la Col. Birtaş, Col. Dulgheru M., Col. Popescu Gogu şi Col. 
Petrescu Petre, toţi erau şefi de direcţii în acel timp. Mia adus şi mie în câteva rânduri 
material care se referea la unele elemente din miliţie, însă foarte puţin. Odată Sepeanu 
î-mi spunea că el nu are şef de care să depindă şi că trebue să ţină legătura cu toţi, adică 
fie cu tov. Ministru Pintilie, fie cu tov. General Nicolschi fie cu toţi Directorii din 
Centrală. Astfel a muncit Sepeanu până la începutul anului 1951 luna Feb. sau Martie. 
Prin luna Martie sau Feb. 1951, tov. Ministru Pintilie mi-a spus să intru în problema 
muncii lui Sepeanu şi să colaborez îndeaproape cu el. l-am comunicat lui Sepeanu 
ordinul dat de tov. Ministru Pintilie. La început el nu a obiectat asupra acestui lucru, 
în fapt însă mă ocolea permanent neputând să colaborez în niciun chip cu el. Continua 


1. Formaţiunea 0688 Baia Mare a fost înfiinţată în 1955 şi se afla în subordinea directă a şefului 
DPLC. 

să ducă material cu servieta plină la celelate direcţii cum făcea şi mai înainte. Am 
raportat această poziţie a lui Sepeanu la tov. Ministru Pintilie. Nu ştiu dacă Sepeanu a 
fost chemat să i-se atragă atenţia. Întro zi Sepeanu sa întâlnit la un meci de footbal cu 
Maiorul Cosma Augustin (ajutorul meu din acel timp). La acest meci Sepeanu a dat 
maiorului o servietă plină cu o serie de material luat de la deţinuţi. După ce maiorul 
Cosma mia adus această servietă, am raportat şi tov. General Nicolschi Al. şi tov. 
Ministru Pintilie, arătându-le lipsa spiritului de răspundere şi tratarea superficială a 
materialului mergând cu asemenea material la un meci de footbal. Pentru acest lucru 
Sepeanu a fost chemat de tov. Ministru Pintilie care cred că ia făcut observaţii severe. 
Imediat după aceasta Sepeanu a pornit o campanie de bârfeli la adresa mea spunând 
printre altele că el nu are ce învăţa de la mine şi că în plus el nu înţelege să fie 
subordonat unui Maior (În acel timp eu aveam gradul Maior). Odată sa manifestat chiar 
în faţa mea că nu vrea să se subordoneze unui Maior. Am raportat şi această atitudine 
la tov. General Nicolschi şi tov. Ministru Pintilie. În luna Aprilie (1951) Sepeanu a fost 
scos din muncă şi în locul lui a fost adus Maiorul Roşianu Alexandru. Când a luat în 
primire Roşianu de la Sepeanu a găsit un adevărat haos în ceea ce priveşte păstrarea 
documentelor. Era câteva fişete mari, încărcate până la refuz cu note informative şi 
declaraţii luate de la deţinuţi, neavând niciun fel de evidenţă asupra lor. Din această 
cauză acest material nu sa putut lua în primire pe o bază de evidenţă. A fost nevoie ca 
după aceia circa 4 luni să se muncească la trierea acestui material. Menţionez că cu 
ocazia acestei trieri sa găsit note informative chiar despre Sepeanu care îl arătau ca 
criminal de război. De aci se vede cu câtă superficialitate urmărea el problemele. Cred 
că nici nu citea ceacei venea de la organele lui din teritoriu. Toate acele note ce se 
referea la Sepeanu leam dat tov. General Nicolschi Al. Menţionez că în tot timpul cât 
Sepeanu a dus munca informativă în Lagăre şi Penitenciare nu a avut niciun fel de 
regulament de funcţionare a serviciului şi deasemeni nici nu a întocmit instrucţiuni 
scrise de felul cum trebuie muncit. Nefiind aceste instrucţiuni, am primit sarcina de la 
tov. Ministru Pintilie să fac eu instrucţiunile de felul cum să se facă muncă informativă 
în Penit. şi Lagăre. Am muncit împreună cu Maiorul Cosma A. şi am făcut aceste 
instrucţiuni. Au fost prezentate conducerii care după ce lea studiat ni-la înapoiat să le 
refacem după unele sfaturi ce ni-sa dat. La urmă am fost ajutaţi şi de tov. Consilier 
Sovietic Baranov. Aceste instrucţiuni au fost terminate definitiv şi aprobate de conducere 
la începutul lunii Iulie. La 15 Iulie 1951 au fost convocați la Bucureşti toţi ofiţerii cu 
munca informativă din teritoriu cu care sa prelucrat şi sa analizat aceste instrucţiuni. 
La această şedinţă a fost primul meu contact cu ofiţerii din teritoriu. După aceasta sa 
organizat şi control de sprijin în teritoriu pt. a ajuta în mod practic pe tov. la aplicarea 
instrucţiunilor. 


In încheierea declaraţiei sale, Stoilescu îşi face autocritica şi îi portretizează pe 
câţiva dintre foştii săi colegi: 


1. Nemeş era un element care îi plăcea băutura şi femeile. Cred că nu a făcut nimic în 
ceea ce priveşte muncă şi sa ţinut numai de plimbări cu maşina la Oradia şi alte părţi. 
Am auzit că avea pasiunea creşterii de păsări cântătoare pierzânduşi mult timp cu 
aceasta. Era un element impulsiv şi mai ales când era turmentat de băutură. 2. Sepeanu 
Tudor element mic-burghez cu multe mentalități burgheze. Palavragiu şi lăudăros, 
element neserios. Era alintatul lui Jianu (fost adjunct al ministrului Afacerilor Interne 
în perioada 1948-1952 ; a fost destituit, arestat şi anchetat la scurt timp după pierderea 
funcţiei — n.n.), tov. General Mazuru, Col. Dulgheru Mişu, Birtaş, Popescu Gogu. Se 

pricepea de a inventa diferite glume, majoritatea lor pornografice ceea ce îi plăcea 
îndeosebi lui Jianu şi Dulgheru reuşind să fie simpatizat de ei. În ceeace priveşte 
muncă era foarte dezordonat şi împrăştiat şi lipsit complectamente de spiritul de 
răspundere. Căuta să ironizeze şi să minimalizeze munca depusă de tov. cu nivel 
cultural mai scăzut. 3. Roşianu Alexandru deşi este muncitor de meserie strungar, 
având şi o inteligenţă satisfăcătoare, nu a depus eforturi pt. aşi duce sarcinile la bun 
sfârşit. În tot timpul sa manifestat nemulţumit de gradul şi funcţia ce i-sa dat, şi din 
această cauză nici nu-şi dădea interes în muncă. Era f. comod în muncă şi nici nu căuta 
să antreneze în muncă colectivul pe care-l conducea. Nemulțumirea faţă de grad şi 
funcţie era din cauza orgoliului şi îngânfării exagerate de care era stăpânit. Îi plăcea 
băutura venind chiar sub influenţa băuturii la serviciu. Analiza auzocritică a lipsurilor 
mele față de munca informativă în Penit. Lagăre şi Colonii de Muncă. De la început 
când mi sa dat sarcina de a mă ocupa cu muncă informativă în Penit. Lagăre şi Colonii 
de muncă, nu am primit această problemă cu toată seriozitatea tratând-o ca o problemă 
secundară în cadrul direcţiei, ocupându-mă mai mult de muncă informativă din cadrul 
miliției. Tratam munca inf. din Penit. şi Lagăre de mai mică importanţă socotind în 
mod greşit că aci duşmanul este ţinut sub cheie şi deci nu ar mai putea fi periculos. O 
altă lipsă mare este aceia că mam lăsat dus în eroare de ofiţerii care mergeau în muncă 
de control pe teren, eu personal nu am mers niciodată (în cursul anilor 1951-52) în 
control la vreun penitenciar, lagăr sau colonie, cu excepţia penit. Văcăreşti unde 
mergeam mai des. Dacă eu maş fi dus în control la Penit. Gherla miaş fi putut da seama 
la faţa locului de metodele ticăloase de muncă şi aşi fi luat măsuri de curmare a acelor 
banditisme. Din cauza lipsei de control din partea mea a fost posibil folosirea de 
rezidenţi din rândul deţinuţilor care a dus la dezinformare cât şi la organizarea bătăii 
deţinuţilor chiar de către aceştia (...). Rog partidul să analizeze lipsurile mele în muncă 
şi am toată convingerea că mă va ajuta. În încheiere ţin să arăt că eu am lichidat cu acea 
concepţie greşită despre această muncă şi mă strădui să o pun pe făgaşul cel bun - Lt. 
Col. Stoilescu Coman, 10 februarie 1954!. 


STOKKER ANDREI ANDREI, căpitan, d.p. nr. 2924 (n. 3 oct. 1929, oraşul 
Vaşcău, jud. Bihor). 

Naţionalitatea : română. 

Originea şi apartenenţa socială : muncitor. 

Profesia de bază la încadrarea în MAI: funcţionar. 

Funcţii în organizații politice, de masă şi obşteşti: membru UTM din 1948; 
secretar al Organizaţiei de Bază UTM Vaşcău (1949 şi 1950) ; instructor superior de 
pionieri la Unitatea nr. 28 Vaşcău (mart.-nov. 1950); membru în BOB din DGPCM 
(1956-1957). 

Studii civile : şapte clase (1936-1943); Şcoala Medie Teoretică (1959). 

Stagiul militar : Batalionul 6 Securitate Comunicaţii Craiova (20 nov.-25 dec. 
1950). 

Studii militare : Şcoala de Educatori (Ofiţeri Politici) MAI nr. 2 din Oradea (dec. 
1950-2 oct. 1952). 

Activitatea profesională : ucenic croitor la croitoria particulară deţinută de Rădac 
Nicolae din comuna natală (1943-sept. 1947). În septembrie 1947 s-a înscris la 


1. ANIC, fondul CC al PCR - Secţia Administrativ-Politică, dosar nr. 33/1953, ff. 281-295. 

Şcoala Practică de Agricultură din Salonta fiind trimis de Comitetul PCR al Plasei 
Vaşcău. Deoarece această şcoală s-a desfiinţat după un an, s-a întors în comuna 
natală, unde a muncit în gospodăria părintească şi ca zilier la diferiţi cetăţeni (nov. 
1948-1 ian. 1949); pedagog la internatul de băieţi al şcolii elementare din comuna 
natală (1 ian.-oct. 1949); secretar al şcolii elementare din comuna Ştei şi şef al 
Secţiei Învăţământ şi Cultură din Comitetul Provizoriu al Plasei Vaşcău (oct. 1949-sept. 
1950) ; instructor la Serviciul Pază şi Regim din DLCM (2 oct. 1952-1 febr. 1953); 
comandant de pluton de companie la Şcoala de Ofiţeri Lagăre şi Penitenciare Sibiu, 
DLCM, UM 0818 (15 mai 1953-1 iun. 1954); instructor, inspector principal şi şef 
al Biroului Transporturi din Serviciul Pază şi Regim al DLCM/DPLC/DGPCM (1 iun. 
1954-1 mai 1959); şef al Biroului Transporturi Deținuți din Penitenciarul Văcăreşti 
(1 mai-31 dec. 1959). 

În 1959, Serviciul Cadre din DGPCM a verificat atât activitatea desfăşurată de 
Stokker înainte de încadrarea în MAI, cât şi activitatea rudelor sale apropiate. S-a 
descoperit cu această ocazie o serie de legături ale lui Stokker cu tineri PNŢ-işti şi 
legionari. Cel care s-a deplasat în comuna Vaşcău pentru verificarea lui Stokker şi a 
rudelor sale a fost locotenentul-major Stoica Ion, lucrător prim de cadre în Serviciul 
Cadre al DGPCM. Acesta a luat referinţe de la secretarul Comitetului Raional Lunca 
Vaşcăului al PMR, de la diferiţi membri de partid din comuna Vaşcău şi de la 
organele MAI ale oraşului Petru Groza (astăzi oraşul Ştei, judeţul Bihor). 

După cercetările de pe teren din octombrie 1959, locotenentul Stoica Ion a 
întocmit o notă de verificare în care preciza că lui Stokker „nu i se poate încredința 
munci de răspundere în cadrul DGPCM”. Iată ce conchidea ofiţerul Stoica în nota de 
verificare : 


În perioada cât a fost pedagog şi secretar al şcoalei elementare a întreţinut legături de 
prietenie cu fiica preotului Bursas, anume Livia. Acest preot a fost preşedintele PNL 
pe întreaga plasă a Vaşcăului, element duşmănos regimului nostru, însă numitul Stoker 
Andrei a întrerupt legătura cu aceasta încă de când era în şcoala militară. Din punct de 
vedere politic este cunoscut că a fost UTM-ist şi că a activat în comuna Vaşcău până a 
plecat militar. Totodată a fost înscris în PNȚ în 1946, unde a luat parte la două şedinţe. 
În legătură cu afirmaţia că a dat firma Partidului jos în anul 1946 - din discuţiile 
purtate cu Secretarul de Partid şi cu alţi membrii de partid, cât şi din materialul cules 
nu rezultă aceasta în mod precis. Totuşi a reeşit că a fost prieten cu Pătroiu Gheorghe, 
care a făcut politică PNȚ şi că s-ar fi putut întâmpla acest lucru deoarece era în 
anturajul acestor elemente. Organele de Partid Raionale cercetează şi în prezent pentru 
a descoperi în mod precis cine a dat firma jos. 


În continuarea notei se mai arăta că mama sa ar fi fost femeie de serviciu la sediul 
organizaţiei legionare comunale (timp de câţiva ani familia Stokker a locuit într-o 
cameră din acest sediu), un frate a lipit afişe legionare în comuna Vaşcău şi şi-a făcut 
ucenicia la şeful legionarilor din aceeaşi comună - Andriţoiu, iar un alt frate a trăit 
sub influenţa legionarilor. 

După ce ofiţerii de la Serviciul Cadre au aflat despre „antecedente politice” din 
trecutul său, Stokker şi-a pus „cenuşă în cap” pentru faptul că nu a informat din timp 

organele de cadre ale MAI despre activitatea sa şi a rudelor sale din anii '40. Acest 
lucru îl va face în 1959 într-o completare la o notă autobigrafică : 


Începând cu avansarea mea ca ofiţer, toate celelalte promovări m-au zguduit profund, 
mi-am mărturisit regretul şi ruşinea mea pentru atitudinea nepermisă avută faţă de 
partid şi guvern, în perioada grea, partid şi guvern care acum mă ajută, mă stimulează. 
Uneori am impresia că atitudinea mea este cunoscută şi că promovările mele fac 
abstracţie de la această atitudine din trecut socotind-o ca o ofertă ca eu să vin singur să 
mărturisesc rătăcirile din trecut. N-am avut acest curaj, îmi era ruşine de aceste 
rătăciri şi amânam mereu, aşa cum am amânat cererea de înscriere în PMR. Doream 
nespus de mult să devin membru de partid, doream să intru în partid arătând toate cele 
de mai sus, nu vroiam să mă strecor în partid, dar ştiam că încă nu este momentul ca 
partidul să-mi permită intrarea în rândurile sale, cu atât mai mult că mai exista problema 
politicii făcută de tata, astfel că am amânat. Cu toate acestea că eu am greşit profund, 
atât prin rătăcirile mele din trecut cât mai ales prin faptul că nu am arătat deschis aceste 
rătăciri deşi au trecut 7 ani de când sunt cadru în MAI. Socot că această poziţie de 
tăinuire este mai gravă decât toate rărăcirile mele şi socot că sunt incompatibil cu 
calitatea şi cu cinstea de ofițer în MAI. 


Referatul de cadre întocmit de Serviciul Cadre din DGPCM la sfârşitul anului 
1959 sintetizează trecutul „compromiţător” al căpitanului Stokker : 


Deşi era tânăr, în acea perioadă a fost atras de elemente descompuse şi reacționare în 
organizaţia tineretului PNȚ, unde a luat parte la două şedinţe, fiind dus de Pătroiu 
Gheorghe, fruntaş al PNȚ Maniu, lucru pe care sus-numitul nu-l recunoaşte. Din 
verificările efectuate a reeşit că în noaptea de revelion a anului 1946 Stoker Andrei, 
împreună cu Pătroi Gheorghe, Coroiu V., Deliman I., Lişcă Gheorghe, Suciu Gheorghe 
şi Coroiu Alexandru, trecând pe lângă sediul PCR din comuna natală dinspre ziuă, 
întrucât fusese la petrecere cu aceştia, au dat firma Partidului jos (tabla unde era scris 
PCR), spunând că şi comuniştii au dat jos firma PNŢ-iştilor. În urma acestei acţiuni 
unii dintre aceştia au fost arestaţi, iar alţii au fost chemaţi la postul de jandarmi din 
comună, printre care şi Stoker Andrei, care a fost şi el amendat ca şi ceilalţi cu diverse 
sume de bani. Acest lucru l-a ascuns şi nu l-a arătat decât în urma anchetării sale de 
către Serviciul de Cadre din Direcţia Generală a Penitenciarelor şi Coloniilor de 
Muncă. În discuţii ofiţerul a confirmat că a fost atras de anturajul acestor persoane 
descompuse şi că a participat la această acţiune duşmănoasă, însă nu a îndrăznit să vină 
şi să spună conducerii acest lucru (...). În timpul cât a funcţionat ca pedagog şi secretar 
al şcolii elementare din Vaşcău şi Ştei, a întreţinut legături de prietenie cu fiica 
preotului Bursas, fost preşedinte al PNL din Vaşcău, element duşmănos regimului 
nostru. Aceste legături le-a întrerupt abia când era în şcoala de ofiţeri, atrăgându-i-se 
atenţia de locţiitorul politic al şcolii (...). Faţă de cele arătate mai sus şi ţinând cont că 
ofiţerul a trăit în mare parte a copilăriei în mediul şi influenţa elementelor descompuse, 
legionari, iar în 1945 a fost atras în PNȚ, unde a luat parte la două şedinţe, cât şi la 
acţiunea organizată de PNŢ-işti pentru a da firma PCR jos, lucru confirmat şi în 
declaraţia sa propunem scoaterea Cpt. Stoker Andrei din MAI cu drept de ajutor unic!. 


1. Referatul de cadre este semnat de directorul general al DGPCM, colonelul Lixandru Vasile, de 
locţiitorul directorului general pentru munca politică, maiorul Pietraru Mircea, şi de şeful 
Serviciului Cadre din DGPCM, locotenent-colonelul Stanciu Nicolae. 

Deşi activitatea profesională a fost apreciată tot timpul de superiorii săi, din cauza 
trecutului a fost scos din MAI ca necorespunzător la 31 decembrie 1959. 

Soţia ofițerului, Stokker Elisabeta (născută Grabovschi) a fost numită în iulie 
1952 redactor la Direcţia Emisiunilor Politice Interne din Direcţia Generală Radio 
a Ministerului Culturii şi redactor-instructor al corespondenţilor redactori din toate 
regiunile ţării, făcând parte şi din colectivul de conducere al Secţiei „Reţeaua 
locală”. 

În dosarul personal al ofițerului se găseşte o adresă din 1960 a Fabricii de Mase 
Plastice din Bucureşti, în care se cerea acordul DGPCM pentru transferarea lui 
Stokker Andrei la această instituţie. 

În 1965, Stokker Andrei s-a adresat CC al PMR printr-un memoriu în care cerea 
reîncadrarea sa în MAI ca angajat civil. Serviciul Cadre al DGPCM a avizat negativ 
solicitarea lui Stokker venită prin CC al PMR. 

Grade succesive : locotenent (1952); locotenent-major (1954); căpitan (1957). 

Decorații : medalia „Pentru servicii deosebite aduse în apărarea orânduirii sociale 
şi de stat” (1958). 

Pedepse : trei zile de arest la garnizoană pentru că în data de 22 august 1954 a fost 
păsit dormind dezbrăcat în timp ce era ofiţer de serviciu pe DLCM (aug. 1954). 


STRAUSSER DAVID MIHAIL, locotenent-major, d.p. nr. 2188 (n. 1 mart. 
1922, mun. Bucureşti). 

Naţionalitatea : evreiască. 

Originea şi apartenenţa socială : mic-burghez. 

Profesia de bază la încadrarea în MAI: funcţionar. 

Funcţii în organizații politice, de masă şi obşteşti : membru în organizaţia sionistă 
de stânga „Cordonia” (1937-1939); membru în Uniunea Patriotică (1944) ; membru 
PCR din 1946 ; secretar al Organizaţiei de Partid din Direcţia Cadre a DGPCUM (1952). 

Studii civile: patru clase (1928-1932); trei clase la un Liceu Comercial din 
Bucureşti (1933-1936). 

"Activitatea profesională : concentrat la muncă obligatorie la diferite detaşamente 
de muncă din Bucureşti (1940-23 aug. 1944); şofer pe diferite maşini particulare 
(1946-1948) ; achizitor la Editura „Cartea rusă” din Bucureşti (apr.-aug. 1948); 
inspector la Serviciul Cadre din Direcţia Generală SMT din Ministerul Agriculturii 
(1948-1951); şef de Birou în Direcţia Cadre din DGPCUM (1 sept. 195l-nov. 
1952); şeful Biroului Evidenţă din DLCM (nov. 1952-iun. 1953); şeful Biroului 
Transporturi şi referent administrativ II pentru subzistență la Biroul Subzistenţă din 
Serviciul Administrare şi Gospodărire al DPLC (iun. 1953-nov. 1954); inspector la 
Serviciul Cultural-Educativ din DPLC (nov. 1954-1955). 

Grade succesive : locotenent (1951); locotenent-major (1954). 

Pedepse : trei zile de arest la garnizoană pentru neexecutare de ordin (1954). 


STROESCU DUMITRU ALEXANDRU 434 


| STROESCU DUMITRU ALEXANDRU, colonel, d.p. nr. 
4872 (n. 30 aug. 1946, com. Gugeşti, jud. Vaslui). 

Naționalitatea : română. 

Originea şi apartenenţa socială: muncitor. 

Profesia de bază la încadrarea în MAI: funcţionar. 

: Funcții în organizații politice, de masă şi obşteşti: membru 
UTM din 1960 şi PCR din 1972; secretar al Comitetului UTC 

din Penitenciarul Galaţi (1972) ; secretar adjunct cu munca poli- 

tică şi de propagandă în organizaţia PCR din Penitenciarul Galaţi 

(1977) ; membru în Comitetul de Partid din MI (1985). 

Studii civile: şapte clase la Şcoala Elementară nr. 5 din Huşi (1952-1958); 
Liceul „Cuza Vodă” din laşi (1958-1965 şi 1966-1967); Facultatea de Drept, 
Universitatea „Al.I. Cuza” din Iaşi, fără frecvenţă (1973). 

Stagiul militar : UM 0378/A Bucureşti (febr.-sept. 1968). 

Studii militare : Şcoala Militară de Ofiţeri Activi MAI nr. 2, UM 0564 Bucureşti, 
profil penitenciare (iun. 1968-20 aug. 1971) ; cursul scurt de perfecţionare a pregătirii 
cadrelor cu funcţii de conducere din MAI de la Dumbrăviţa (1972); curs de 
perfecţionare pentru locţiitori de comandanţi pentru pază şi regim, profil penitenciare 
la UM 0900 Grădiştea (20 oct.-19 nov. 1975); curs de reciclare organizat la cursul 
de perfecţionare pentru locţiitori de comandanţi pentru pază şi regim din Bucureşti 
(1-30 oct. 1985). 

Studii politice : Universitatea Serală de Partid pentru cadre de conducere (1978). 

Activitatea profesională : învăţător suplinitor la Şcoala Generală din comuna 
Berezeni, judeţul Vaslui (15 sept. 1965-1 sept. 1966); impiegat de mişcare la 
Autobaza transporturi auto din Huşi (sept. 1967-iun. 1968); ofiţer de serviciu 
(20 aug. 1971-1 aug. 1973) şi ofiţer-instructor III cu pregătirea politico-ideologică, 
militară şi de specialitate la Penitenciarul Galaţi (1 aug. 1973-15 sept. 1978); 
ofiţer-instructor de pază II în Serviciul Pază, Regim şi Evidenţă Operativă din DGP 
(15 sept. 1978-3 oct. 1981) ; locţiitor de comandant pentru pază şi regim la Penitenciarul 
Bucureşti (3 oct. 1981-15 mai 1986). Pentru o abatere gravă comisă în afara serviciului 
a fost retrogradat în funcţia de ofiţer-instructor cu pregătirea de specialitate şi militară 
a cadrelor la Penitenciarul de Tineri Jilava! (15 mai 1986-15 mai 1987); ofiţer 
specialist principal I şi III în Serviciul Pază, Regim şi Evidenţă Operativă din DGP 
(15 mai 1987-nov. 1989); comandant al cursului de perfecţionare a cadrelor de 
conducere, penitenciare din DGP (nov. 1989-15 ian. 1990); comandant la Peniten- 
ciarul Bucureşti, Jilava? (15 ian.-24 febr. 1990). În timpul revoltei deţinuţilor de la 


1. În 6 martie 1986, căpitanul Stroescu a participat alături de căpitanul Cârnaru Tudor - comandant 
la Penitenciarul Mărgineni, locotenentul- major Rizea Nicolae - locţiitor de comandant pentru 
servicii la aceeaşi unitate, locotenentul-major Gheorghe Georgică - ofiţer de contrainformaţii 
militare la Penitenciarul Mărgineni, Gheboianu Matei - primar al comunei Dărmăneşti, judeţul 
Dâmboviţa, şi inginerul Ion Dumitru - director al Asociaţiei economice de stat şi cooperatiste 
de legume şi fructe Târgovişte, la o vânătoare ilegală pe raza comunei Dărmăneşti, prilej cu care 
a împuşcat un căprior. 

2. Dintr-o notă-raport comună întocmită de Direcţia Organizare-Mobilizare şi DGP, prin care se 
cerea completarea efectivelor Penitenciarului Bucureşti-Jilava cu un post de ofiţer, aflăm că la 4 august 

Penitenciarul Bucureşti Jilava, care a durat 44 de zile (17 dec. 1989-31 ian. 1990), 
Stroescu a fost acuzat de unul dintre liderii revoltei (Dimofte Nicolae Toma, 46 de 
ani), că pe vremea când se afla la Penitenciarul Jilava maltrata deţinuţii : 


De-a lungul anilor am protestat în diverse forme. Am să înşir câteva: ne-am tatuat pe 
frunte Jos Ceauşescu, Jos colonelul Stroescu şi altele care am crezut noi că nu sunt 
prevăzute nici de legea 23 nici de nimic. N-am realizat nimic. Am fost frecaţi cu 
cărămida pe frunte, nu s-a scos. Am fost operaţi împotriva voinţei noastre şi este 
chirurgul, nu mai este la spital, dar el trăieşte, poate fi oricând întrebat, a fost 
condamnat şi cu suspendare - nu ştiu în ce măsură era real şi se numeşte Avramescu 
(...). A fost adus d-l colonel Stroescu, prin grija Direcţiei, acest om care este 
cunoscut prin faptul că, sub oblăduirea de ani de zile a Direcţiei, a domnului Panaite, 
a d-lui general Gheorghiu, nu ştim a cărui oblăduire şi-a făcut pur şi simplu de cap 
în această direcţie. A trimis oameni nevinovaţi pe restrictivă, a frecat oameni pe 
frunte la spital pentru a scoate acele înscrisuri Jos Srroescu, Jos teroarea. Deci 
văzându-l pe omul acesta am înţeles că şi până acum se vor folosi aceleaşi mijloace. 
Comandantul acestei unităţi era col. Borcan care n-a stat de vorbă cu noi decât o 
singură dată, apoi ni s-a spus că a preluat d-l Stroescu operațiunile sau cum le ziceţi 
în limbajul dvs.!. 


A fost ofiţer specialist principal (24 febr.-1 dec. 1990) şi şef al Serviciului 
Independent Pază, Regim şi Evidenţă Operativă din DGP (1 dec. 1990-1 febr. 1996) ; 
director al Direcţiei Tratament Penitenciar şi Siguranţa Deţinerii şi locţiitor al şefului 
DGP (1 febr. 1996-31 mart. 1998). A fost trecut în rezervă la 31 martie 1998 prin 
Ordinul ministrului Justiţiei nr. 602/C. 

Grade succesive : locotenent (1971) ; locotenent-major (1975); căpitan (1980) ; 
maior (1986); locotenent-colonel (1990) ; colonel (1991). 

Decorații : Ordinul „Meritul Militar”, clasa I (1996). 

Pedepse : zece zile de arest la garnizoană pentru introducerea de băuturi alcoolice 
în unitate (1976); zece zile de arest la garnizoană pentru confecţionarea în unitate a 
unui cuier, folosirea deţinuţilor la întreţinerea autoturismului personal şi neraportarea 
unor stări negative din penitenciar (1977). 


1989 acest penitenciar funcţiona cu o capacitate legală de 1.350 de locuri (inclusiv cele 480 
amenajate în „Fort”), iar în viitorul apropiat urmau să fie date în folosinţă spaţii de cazare 
pentru încă 850 de locuri. Nota-raport secretă nr. 037357 din 4 august 1989 îi era adresată 
adjunctului ministrului de Interne, generalul-maior Gheorghe Dănescu şi era semnată de generalul- 
-maior Martiş Luigi şi de către generalul-maior Gheorghiu Anton. Arhiva MIRA, fond Direcţia 
organizare mobilizare şi operaţii, inventar 12799, dosar nr. 8/1989, f. 213. 

1. AANP, fond Pază şi Regim, dosar FN - 1989/1990, referitor la evenimentele produse în 
perioada decembrie 1989-august 1990 soldate cu unele vătămări şi decese în rândul deţinuţilor, 
vol. I, ff. 134-135. Rezultatul discuţiei cu deţinuţii din Penitenciarul Jilava din ziua de 22.01.1990 
purtate între Ganea Valerian, reprezentantul CFSN, şi deţinuţii Dimofte Nicolae Toma, con- 
damnat la 25 de ani pentru omor şi Vasiliu Constantin, condamnat la 6 ani pentru furt din avutul 
obştesc, ff. 111-123. În acele zile, la Penitenciarul Bucureşti, Jilava erau încarceraţi 2.809 
deţinuţi, deşi capacitatea de cazare era de 890 de locuri. 

SZABÓ S. ZOLTÁN, locotenent-colonel (n. 20 iul. 1930, mun. Oradea, jud. 
Bihor). 

Activitatea profesională : locţiitor politic la Penitenciarul Aiud (26 febr. 1952) ; 
şeful Secţiei Control din DGPCUM (18 oct. 1952); comandant la Colonia de Muncă 
Baia Sprie/formaţiunea 0627 (aug. 1954, 1955, iun. 1956). 

Într-o „informare privind rezultatul cercetărilor făcute la Coloniile de muncă 
MAI Baia Spriei, Cavnic şi Nistru din Regiunea Baia Mare” întocmită de Secţia 
Administrativă a CC al PMR, conducerea superioară de partid era informată despre 
acţiunile deţinuţilor politici din cele trei lagăre miniere. Condiţiile de muncă şi de 
trai în aceste unităţi penitenciare erau foarte grele, iar PMR nu făcea niciun efort 
pentru a ameliora viaţa acestor „duşmani ai poporului”, ci dimpotrivă, în loc să ia 
act de propunerile procurorilor militari privind îmbunătăţirea condiţiilor de trai, va 
propune sancţionarea acestora şi a superiorilor lor din Bucureşti, pe linie pro- 
fesională : 


La colonia Baia Spriei, în luna noiembrie 1954 a fost grevă a foamei şi refuz de a ieşi la 
muncă din partea deţinuţilor contrarevoluţionari, care a cuprins aproape întreaga colonie. 
După această grevă s-au făcut cercetări pentru a lua măsuri de asigurarea ordinei legale 
la aceste colonii. Cu toate acestea, măsurile nefiind eficace, în cursul lunei aprilie 1955 
a izbucnit o nouă grevă de o amploare mare la aceste colonii. În legătură cu ultima 
grevă, în cursul cercetărilor s-au creat divergențe între organele MAI şi Procuratură 
referitor la cauzele ce au dus la izbucnirea grevei. Ministrul Afacerilor Interne susţinea 
că izbucnirea ultimei greve s-ar datora atitudinii organelor Procuraturii, care au intrat 
în această colonie pentru control în luna martie. 

Aceste divergențe nu au fost rezolvate nici cu ocazia unor verificări ce au fost făcute de 
ambele organe, existând diferite păreri asupra grevei. Datorită acestor neînţelegeri s-a 
format o comisie compusă din reprezentanţii MAI şi a Procuraturii Generale pentru a 
se recerceta cauzele izbucnirii grevei, cerându-se şi sprijinul Secţiei noastre şi al 
regiunii de partid în rezolvarea problemelor ivite. 

În acest sens s-au deplasat la coloniile de muncă în cauză un instructor de la Secţia 
Administrativă a CC al PMR şi Şeful Secţiei Administrative de la Regiunea de Partid 
Baia-Mare, fără să facă parte însă din comisia trimisă pe linie de Stat. 

Cu această ocazie, instructorul Secţiei noastre, împreună cu reprezentantul Comitetului 
regional de Partid au constat următoarele : 

În seara zilei de 8 aprilie 1955 un număr de 94 deţinuţi contrarevoluţionari din lagărul 
special Baia Spriei au declarat greva foamei. Aceştia, provocând nemulțumiri şi în 
rândul celorlalţi deţinuţi, au reuşit să extindă greva, astfel încât, până în ziua de 10 aprilie 
numărul celor intraţi în grevă a crescut la 495. 

Deţinuţii au căutat să speculeze şi venirea procurorilor în lagăre dând diferite interpretări 
duşmănoase. Atrăgându-li-se atenţia deţinuţilor că s-au situat pe o poziţie ilegală, un 
număr de 42 deţinuţi au ieşit din această acţiune imediat, restul au ieşit din grevă 
treptat până în ziua de 14 aprilie 1955. 

Scopul principal urmărit de către deţinuţi prin refuzul de mâncare şi prin refuzul de 
muncă îl constituie sabotarea producţiei de minereu, transferarea lor la penitenciare, 
unde nu se munceşte, cât şi obţinerea unor revendicări ca : scrisori, pachete şi vorbitor, 
indiferent de realizarea normei. Ei au urmărit de asemenea desfiinţarea regimului 
diferenţial aplicat deţinuţilor în raport cu îndeplinirea normei, în fond: răsturnarea 
regulamentului în vigoare la aceste colonii. 

Pentru a-şi atinge scopul urmărit, unele elemente instigatoare au format grupări cu 
caracter politic legionar (Lungu Aurel, frații Truţă, Steanu Titus), PNȚ (Lazărescu 
Paul, Cojocaru Iancu, Doru Blaj Viorel), liberalii (Sandu Ionescu, Tanoviceanu, 
Teodorescu Mişu) şi şoviniştii maghiari (Ardeanu şi Ciordaş), căutând să atragă prin 
diferite metode restul deţinuţilor prelucrându-i şi terorizându-i. 

Cu ajutorul grupărilor formate, elementele instigatoare au iniţiat preliminar o serie de 

acţiuni ascunse sau făţişe : risipirea materialelor (capetele de vidia ale perforatoarelor 

şi unelte de lucru), perforarea în steril, stropirea sterilului cu apă spre a lăsa impresia 
că este minereu, dubla măsurare a locului de muncă, sabotarea întreţinerii instalaţiilor 
tehnice, neexecutarea ordinelor şi ameninţarea cadrelor, inscripţii instigatoare pe pereţi 

Şi uşi, acţiuni de ameninţare şi intimidarea deţinutilor ce muncesc, instigarea şi 

pregătirea refuzului de mâncare şi muncă. 

Un factor ce a contribuit la această acţiune îl constituie şi existenţa în rândurile 

deţinuţilor a unor elemente care au instigat şi greva din noiembrie 1954, elemente 

rămase nepedepsite de către organele MAI (Reşika Rudolf, Apostolescu Emil, Pîrlăţeanu 

Aurel etc.). 

Analizând cauzele care au provocat această nouă grevă, trebuie să menţionăm în primul 

rând că conducerea coloniei de muncă a cunoscut din diverse surse, cu o lună de zile 

înainte, acţiunile deţinuţilor că se pregătesc de grevă. Procurorii cu ocazia controlului 
făcut în luna martie 1955, au informat la fel conducerea coloniei despre pregătirea 
grevei. 

Cu toate aceste sesizări, conducerea coloniei nu a luat nicio măsură eficace. 

Apoi, după greva din noiembrie 1954 nici organele din centrala Ministerului nu au 

intervenit cu fermitate pentru a îmbunătăţi situaţia din colonii, prevenind totodată 

repetarea unor astfel de acţuni. 

Astfel, în cadrul acestor colonii s-au menţinut o serie de lipsuri organizatorice şi 

politice, care au favorizat această grevă. 

Enumerăm câteva din aceste lipsuri : 

— lipsa unui criteriu just de repartizare a deţinuţilor în brigăzi de lucru şi dormitoare ; 

- nu se ţine seama de repartizarea deţinuţilor la locul de muncă, de categoriile lor 
sociale, calificare în muncă şi comportarea lor, ceea ce face ca unii deţinuţi ce au 
ocupat funcţii importante în sistemul burghezo-moşieresc şi care exercită încă o 
influenţă asupra celorlaţi deţinuţi să profite pe urma muncii acestora, astfel 
rămânându-le timp de a instiga şi organiza diferite acţiuni duşmănoase. ; 

- aplicarea nejudicioasă a sancţiunilor. Se constată disproporţii între sancţiuni ca de 
exemplu : pentru faptul că a jucat şah în baracă s-au dat sancţiuni unora $ ore 
carceră, altora 2 zile şi altora 5 zile; 

— deşi se raportează unele abateri sau manifestări duşmanoase nu se iau măsuri, 
uneori se trec cu vederea neraportându-se conducerii ; 

— aplicarea nejudicioasă a regimului. Sunt cazuri când unii deţinuţi nu realizează 
norma din motive obiective, lipsă de aer, curent, apă, sfredele şi totuşi nu bene- 
ficiază de scrisori sau pachete ; 

— slaba instruire a cadrelor formaţiunii din partea organelor de control a Direcţiei 
Penitenciare, Lagăre şi Colonii ; 

- afară de unele înlesniri de regim şi de acordare a condiţionalului deţinuţilor atunci 
când depăşesc norma cu 50% se simte lipsa unui stimulent în raport cu realizările 
în producţie privind scurtarea timpului de executare a pedepsei. Aceasta ar constitui 
stimulentul cel mai eficace pentru mărirea producţiei ; 

— sistemul de pedepsire aplicat împotriva unor elemente recalcitrante, instigatoare, în 
afară de izolator şi lanţuri nu se pot aplica alte pedepse disciplinare şi chiar aceste 

pedepse numai în mod redus, datorită lipsei de spaţiu şi a unor amenajări, aşa cum 
există la penitenciare. 
În mare parte, aceste acţiuni duşmănoase ale deţinuţilor se datoreşte şi muncii infor- 
mative ce este slab organizată. Cadrele din biroul operativ din colonie sunt slab 
pregătite profesional şi lipsite de simţul de răspundere, ceea ce a dus la necunoaşterea 
din timp a elementelor instigatoare şi forma de organizare a acestora. 
Cu ocazia verificărilor făcute la unitate s-a observat că există deţinuti care pot da 
informaţii preţioase despre acţiunile pe care vor să le întreprindă unii deţinuţi, însă 
aceştia nu au fost cunoscuți şi folosiți. 
Conducerea Serviciului Operativ din Centrala MAI deşi cunoştea slaba activitate a 
acestor lucrători operativi şi că în unitate există problemele arătate mai sus, nu a luat 
măsuri de a întări munca cu cadre bine pregătite pentru îmbunătăţirea muncii informa- 
tive în colonii. 
În sfârşit, din partea procurorilor munca de supraveghere în aceste 3 colonii a fost 
lipsită de continuitate. 
Pâna la data de 13 martie 1955, supravegherea locurilor de deţinere a fost inexistentă, 
acest fapt a lipsit de ajutor conducerea coloniilor în ceea ce priveşte promovarea şi 
respectarea legalităţii în toate aspectele ei, iar când a început să fie exercitată, ea a fost 
făcută unilateral. 
În ce priveşte problemele cu care procurorii au intrat în colonii, le-au lămurit numai 
din informaţiile culese de la deţinuţi. Procurorii It.-major Onuţiu, Moldovan, Petruţ au 
arătat că au avut ordin să stea de vorbă confidenţial cu deţinuţii şi să nu fie însoţiţi de 
cadrele coloniei. 
Procurorii nu au verificat informaţiile culese pentru a prezenta situaţia reală, din 
necunoaşterea regulamentului de funcţionare şi regim a acestor unităţi, ei făcând din 
această cauză aprecieri greşite, în loc să ceară lămuriri conducerii coloniilor. 
În unele cazuri, procurorii nu au folosit cele mai bune metode ca de exemplu : 
În lagărul Cavnic procurorul Moldovan Ion a cerut lămuriri cadrelor în faţa deţinuţilor 
referitor la lipsa de alimente, iar în infermerie discutând cu alţi deţinuţi despre starea 
sanitară intervenind în discuţie lt.-major Iordache Ion a fost oprit de către procuror 
spunându-i că nu are nevoie de justificări şi argumente fiind pus în inferioritate faţă de 
deţinuţi. 
Deşi la intrarea procurorilor în colonii erau scrise pe pereţi şi uşi diferite inscripţii cu 
caracter duşmănos şi instigator, precum şi alte fapte pedepsite de lege ca infracţiuni, 
totuşi nu au luat măsuri de anchetare şi cei găsiţi vinovaţi să fie deferiţi justiţiei. 
În concluzie, vina principală privind aceste acţiuni duşmanoase ale deţinuţilor o are 
conducerea coloniei în frunte cu comandantul coloniei lt.-major Szabó S. Zoltán şi 
biroul operativ din colonie, precum şi conducerea Direcţiei Penitenciare, Lagăre şi 
Colonii şi Serviciul Operativ din Centrala MAI, care nu au controlat şi nu au tras 
învăţămintele necesare din greva ce a avut loc în noiembrie 1954; totodată anumite 
lipsuri au avut şi organele procuraturii în metodele de control şi orientare. 
Pentru prevenirea acestor acţiuni şi în vederea îmbunătăţirii muncii cadrelor din cele 
trei formaţiuni MAI şi a Procuraturii pentru Unităţile MAI, în afară de măsurile luate 
pe teren (izolarea şi cercetarea elementelor instigatoare enunțate in referat etc.) facem 
următoarele propuneri : 
1) să se facă cercetări de către organele MAI şi Procuratură pentru a se stabili 
elementele instigatoare şi să fie trimise în faţa Justiţiei ; 
2) să se constituiască o comisie tehnică, care să verifice modul de organizare a 
producţiei, deoarece există serioase deficienţe ; 

3) să se întocmească un material cu propuneri de către conducerea Direcţiei Penitenciare, 
Lagăre şi Colonii, pe care să-l prezinte conducerii MAI în legătură cu modificarea 
Decretului 72 pentru o mai eficientă stimulare a deţinutilor în vederea cointeresării 
lor în îndeplinirea planului de producţie ; 

4) conducerea Direcţiei Penitenciare, Lagăre şi Colonii să fie trasă la răspundere 
pentru lipsa de sprijin în organizarea muncii a Coloniei Baia Spriei ; 

5) să se ia măsuri împotriva conducerii Serviciului Operativ din Centrala MAI, care 
în Unitatea Baia Spriei nu a dat dovadă de operativitate în muncă, deoarece într-un 
interval de 6 luni au fost două greve a foamei; 

6) să se ia măsuri pe linia Direcţiei Penitenciare, Lagăre şi Colonii, pentru a cunoaşte 
capacitatea atât a cadrelor de conducere, cât şi a subordonaţilor de la Colonia Baia 
Spriei şi să se ia măsuri de înlocuirea acelor elemente care nu corespund muncii cu 
deţinuţii. Totodată să fie verificat It.-major Szabó S. Zoltán, comandantul Forma- 
ţiunii Baia Spriei ; 

7) să fie traşi la răspundere tovarăşii care au făcut instructa jul procurorilor la Bucureşti 
şi care au dat unele indicaţii incomplete şi chiar necorespunzătoare cu privire la 
metodele de control ale procurorilor trimişi în penitenciare ; 

8) comitetul Regional PMR Baia Mare să analizeze activitatea Organizaţiilor de Bază 
de Partid şi a conducerii profesionale a acestor colonii în vederea îmbunătăţirii 
muncii, a îndeplinirii planului de producţie şi respectării ferme a regulamentelor în 
vigoare!. 


A mai activat ca şi comandant la Penitenciarul Oradea (iul. 1956-1 nov. 1964); 
comandant la Colonia de Muncă Carasu/formaţiunea 0869 Medgidia (1965-1968). 


SZABO ŞTEFAN, locotenent-major. 

Activitatea profesională : inspector de cadre în Serviciul Cadre din DPLC (oct. 
1954) ; inspector prim de cadre la Penitenciarul Gherla/formaţiunea 0606 (1955) ; 
comandant al Punctului de Primire Minori Dej (30 iun. 1956-10 iul. 1957). 


1. ANIC, fondul CC al PCR - Secţia Administrativ-Politică, dosar nr. 82/1955, ff. 58-63. 
Documentul este datat din 30 mai 1955 şi semnat de I. Marinescu, instructor în Secţia 
Administrativă a CC al PMR (sublinierile din text presupunem că-i aparţin lui Gh. Gheorghiu-Dej). 


S 


ŞINDRILARU MARCEL, locotenent-major. 
Activitatea profesională : ofiţer instructor II în Serviciul Cadre şi Învăţământ din 
DGP (dec. 1986). 


ŞTEFAN COSTICĂ, locotenent-major. 
Activitatea profesională : locţiitor comandant pentru pază şi regim la Penitenciarul 
Târgşor (1974-1976) ; ofiţer în Serviciul Pază şi Regim din DGP (ian. 1978). 


ŞTEFĂNESCU C., locotenent. 
Activitatea profesională : locţiitor al şefului Secţiei în Serviciul Pază şi Regim din 
DPLC (iun. 1955). 


ŞTIRBU GRIGORE AUREL, maior, d.p. nr. 3300 (n. 21 
sept. 1921, satul Bodia, com. Buciumi, jud. Sălaj). 

Naţionalitatea : română. 

Originea şi apartenența socială : ţăran sărac. 

Profesia de bază la încadrarea în MAI: muncitor agricol. 

Funcţii în organizații politice, de masă şi obşteşti : membru 
PCR din 1946; membru în Frontul Plugarilor (1944-1946) ; 
membru în Comitetul de Plasă PMR Bucium, Zalău (oct. 
1948-mai 1949). Într-o autobiografie dată la 3 iunie 1952, Ştirbu 
declara : „În 15 octombrie 1948 am fost scos din producţie şi 
pus ca activist la Plasa Zalău Bucium, unde am muncit până în 5 mai 1949 când am 
plecat la Şc. de Partid la Oradea. În această perioadă am luat parte la lichidarea 
moşierilor conducând acţiunea de lichidare pe plasă, iar în 1948 am luat parte la 
comemorarea luptătorilor antifascişti căzuţi la Doftana” ; secretar al Comitetului de 
Plasă PMR Jibou (aug. 1949-aug. 1950); preşedinte al Comisiei de verificare a cadrelor 
din aparatul de stat al nou-înfiinţatului raion Jibou (1950); instructor de partid la 
Comitetul Regional Cluj al PMR (sept. 1950-1952). Tot în aceeaşi autobiografie, 
Şurbu vorbea despre „dificultăţile” întâmpinate în munca de activist al Regiunii PMR 
Cluj : „În această perioadă am căutat să-mi duc la îndeplinire toate sarcinile date de 
partid, chiar şi atunci când la Beliş Raionul Huedin duşmanul de clasă a pus la cale 
mişcarea moţilor contra revoluţionară, am fost trimis acolo unde am stat mai multe 

zile şi mi-am făcut datoria cu toate că în acea perioadă am fost bătut de mai multe ori 
de către moti” ; secretar al BOB din DGPCM (1957-1958). 

Studii civile: şapte clase în comuna natală (1938). În 1964, ofiţerul, deşi nu 
poseda diploma de maturitate, se afla în anul IV la Facultatea de Ştiinţe Juridice, 
Universitatea „C.I. Parhon” din Bucureşti. Acest lucru era posibil datorită faptului că 
era absolvent al Şcolii Superioare de Partid „Ştefan Gheorghiu”. Însă pentru a putea 
obţine diploma de licenţă, ofiţerul trebuia să-şi definitiveze şcoala medie. 

Stagiul militar : Regimentul 42 Artilerie Şimleul Silvaniei (1947-5 oct. 1948). 

Studii politice : Şcoala Medie de Partid din Oradea (mai-aug. 1949) ; Universitatea 
Serală de Marxism-Leninism de pe lângă Comitetul de Partid al MAI (1953-1956) ; 
Şcoala Superioară de Partid „Ştefan Gheorghiu”, fără frecvenţă (1957-1960). 

Activitatea profesională : servitor la proprietarul Moise Mircea (1938-1940) ; 
rotar la Atelierul „Lihuţ” din comuna natală (1940-1943); rotar, agricultor în 
gospodăria părintească şi la diferiţi proprietari de pământ din comuna natală (1944-1947). 
În aprilie 1944 a fost arestat şi bătut de jandarmii maghiari pentru că a răspândit 
manifeste prosovietice în comuna natală. În acelaşi an a fost concentrat de către 
autorităţile maghiare la muncă obligatorie în Ucraina Subcarpatică (tăierea lemnelor, 
săparea şanţurilor, repararea drumurilor etc.). În acest timp a dat de mâncare mai 
multor prizonieri sovietici, faptă pentru care a fost bătut şi maltratat de un ofiţer 
maghiar. A dezertat şi s-a întors acasă unde a stat până la eliberarea satului natal. În 
aprilie 1952 a fost încadrat în MAI cu gradul de locotenent-major şi numit în funcţia 
de locţiitor politic la Statul-Major al ALA Cluj, UM 0704 (15 apr. 1952-20 apr. 
1953) ; şef al Secţiei Politice din Regimentul 1 ALA Bucureşti (20 apr. 1953-1 iun. 
1954) ; instructor în Secţia Organizare de partid şi şef al Biroului Instructori Orga- 
nizare de Partid din Direcţia Politică a MAI (1 iun. 1954-1955 şi ian.-l aug. 1956); 
locţiitor al şefului Serviciului Politic din DTOP (1955-ian. 1956). Ca urmare a 
reducerilor de efective din MAI, a fost. numit în funcţia de locţiitor al şefului 
Serviciului Politic/Secţiei Politice din DGPCM (1 aug. 1956-1 oct. 1959); şef de 
ciclu ştiinţe sociale la Şcoala de Perfecţionare Ofiţeri şi Sergenţi Jilava, DGPCM 
(1 dec. 1959-1 oct. 1960). După desfiinţarea acestei şcoli, a fost numit în funcţia de 
locţiitor de comandant pentru pază şi regim la Penitenciarul Văcăreşti (1 nov. 1960- 
-30 nov. 1963). În 1963, maiorul Ştirbu, cu acordul comandantului, a permis 
deţinutului Braia Gheorghe, fratele cântăreţei de muzică uşoară Mia Braia, să bene- 
ficieze de vorbitor înainte de data planificată, dar şi de medicamente şi haine. A fost 
trecut în rezervă la 30 nov. 1963 prin ordinul MAI nr. 3110. 

După trecerea în rezervă, Ştirbu a lucrat ca jurisconsult şi consilier juridic la 
diferite unităţi economice, iar între 1970 şi 30 dec. 1989 a fost consilier juridic 
principal şi şef al Oficiului juridic şi contencios administrativ al Uniunii Naţionale a 
Cooperativelor Agricole de Producţie!. În mart. 1990 a fondat şi a deţinut funcţia de 
preşedinte de onoare al Uniunii Cooperativelor Agricole?. Un an mai târziu, a 


1. În 1984 a publicat chiar şi o lucrare de specialitate în domeniul agriculturii socialiste: 
Contractele economice în cooperativele agricole de producție, Editura Ceres, Bucureşti. 

2. Documentele care au devoalat trecutul de ofiţer superior al MAI din anii '60 au fost publicate 
şi în cotidianul România liberă din 17 iulie 1990, sub semnătura inginerului Th. Marcov, 

înfiinţat şi îndeplinit funcţia de preşedinte al Partidului Democrat al Satului Românesc 
(28 febr. 199l-aug. 1992). Acest partid a fuzionat în 1992 cu Frontul Democrat al 
Salvării Naţionale. În toamna anului 1992 a fost ales deputat de Hunedoara din partea 
Frontului Democrat al Salvării Naţionale/Partidul Democraţiei Sociale din România 
(27 sept. 1992-3 nov. 1996). În timpul mandatului său a fost ales preşedinte al 
Comisiei juridice de disciplină şi imunităţi din Camera Deputaţilor. 

Grade succesive : locotenent-major (1952); căpitan (1954); maior (1958). 

Decorații: medalia „Meritul militar”, clasa a II-a (1956); medalia „Pentru 
servicii deosebite aduse în apărarea orânduirii sociale şi de stat” (1958). 

Pedepse : zece zile de arest la garnizoană şi retrogradare din funcţie pentru 
„mahalagisme şi neexecutarea ordinelor” (1960) ; „mustrare scrisă” pentru că nu a 
îndeplinit bine misiunea de separare a deţinuţilor pe categorii penale (1961) ; „avertis- 
ment că nu corespunde pe deplin funcţiei ce ocupă” pentru că avut lipsuri în ceea ce 
priveşte aplicarea Decretului nr. 720/1956 (1963); trei zile de arest la domiciliu 
pentru evadarea deţinutului de drept comun Grămadă Ştefan (1963). 


„Organizaţie obştească ce s-a «abonat» la bugetul statului”. În acest articol, Marcov îl acuza pe 
proaspătul preşedinte al Uniunii Cooperativelor Agricole (în fapt o rebotezare a UNCAP), Ştirbu 
Aurel, că îşi ascunde trecutul şi că asociaţia sa a beneficiat la înfiinţare, în mod preferenţial, de 
21 de milioane de lei de la bugetul statului. 


TABARCEA VALERIU, căpitan. 
Activitatea profesională: ofiţer-instructor I în Serviciul Cadre şi Învăţământ din 
DGP (30 mai 1986). 


TACHE PETRACHE, locotenent-colonel (n. 1924; d. 
1981). 

Activitatea profesională : şeful Serviciului Aprovizionare şi 
Gospodărire din DGPCM (1956-apr. 1958); şeful Serviciului 
Spate din DGPCM (aug. 1960, 3 nov. 1961, 22 dec. 1962-dec. 
1963). 


TALIANU NECULAI NECULAI, locotenent-colonel, d.p. 
nr. 2379 (n. 16 nov. 1923, com. Voineşti, jud. Vaslui). 

Naţionalitatea : română. 

Originea şi apartenența socială : ţăran sărac. 

Profesia de bază la încadrarea în MAI: muncitor necalificat. 

Funcții în organizații politice, de masă şi obşteşti: membru 
PCR din 1947; activist la Organizaţia Plasei PCR/PMR Puiești, 
jud. Tutova (1 nov. 1947-oct. 1948); instructor la Judeţeana PMR | 
Tutova (oct. 1948-febr. 1949); secretar al Organizaţiei Judeţene 
Tutova a Frontului Plugarilor şi membru în Biroul Judeţenei PMR 
Tutova (1 apr. 1949-febr. 1951 şi sept. 195l-ian. 1952). După 
raionarea RPR, cele două organizaţii judeţene vor deveni organizaţii ale Regiunii 
Bârlad; activist şi responsabil cu educaţia şi munca la CC al Frontului Plugarilor 
(ian. 1952-apr. 1953); membru în Comitetul Raional PMR Măcin (1955-1956); 
secretar al organizaţiei de partid din Penitenciarul Giurgiu (1957-1961); membru în 
Comitetul de Partid al Penitenciarului Văcăreşti (1971). 

Studii civile : cinci clase în comuna natală (1930-1935). În anul şcolar 1958/1959 
a reuşit să termine şapte clase elementare, iar bacalaureatul îl va obţine abia în iunie 
1967, la un liceu din Bucureşti, după ce va urma cursurile Şcolii Medii nr. 1 din 
Giurgiu. 

Stagiul militar: Regimentul 32 Infanterie Ploieşti, unde a făcut perioada de 
instrucţie, iar la 23 august a participat la luptele împotriva nemților din jurul 

Ploieştiului (1 mai-nov. 1944). După câteva luni, unitatea sa se va contopi cu 
Regimentul 34 Infanterie Constanţa (nov. 1944-febr. 1945), care la rândul ei se va 
unifica în februarie 1945 cu Regimentul 23 Infanterie Călăraşi, unitate cu care va 
pleca pe frontul de vest (în aceeaşi lună). În septembrie 1945, regimentul său se va 
întoarce din Cehoslovacia, iar Talianu va fi mutat, după desfiinţarea unităţii sale, la 
Regimentul 3 Infanterie Panduri din Divizia „Tudor Vladimirescu”, de unde a fost 
mai apoi lăsat la vatră, în decembrie 1946. 

Studii militare : cursul scurt de perfecţionare a pregătirii cadrelor cu funcţii de 
conducere din MAI de la Dumbrăviţa (1972). 

Studii politice : Şcoala de Partid de trei luni de pe lângă CJ Brăila al PCR 
(ian.-mart. 1948); Şcoala de Pregătire Activişti a CC al Frontului Plugarilor din 
Bucureşti (febr.-aug. 1951). 

Activitatea profesională : agricultor în gospodăria părintească şi pe la diferiţi 
proprietari din comuna natală (1935-1944) ; lucrător de cadre la Direcţia Cadre şi 
Învăţământ din Ministerul Gospodăriilor Agricole de Stat (apr.-iun. 1953) ; ajutor de 
şef de Birou Cadre la Direcţia Administrativ-Gospodărească din MAI (17 iun.-l nov. 
1953). Cu ocazia unificării MAI cu MSS, a fost mutat în DLCM în funcţia de 
lucrător de cadre la Serviciul Cadre (1 nov. 1953-1 ian. 1954); inspector prim de 
cadre la Colonia de Muncă Dăeni/formaţiunea 0957 (1 ian. 1954-1 febr. 1956); şef 
de grupă de cadre la Colonia de Muncă Chilia Veche/formaţiunea 0600 (1 febr.-1 iul. 
1956) ; comandant la Penitenciarul Giurgiu (1 iul. 1956-1 oct. 1961); inspector prim 
de cadre la Serviciul Cadre/Personal din DGPCM/DGP (1 oct. 1961-1 febr. 1968); 
şef al Biroului Personal (1 febr. 1968-1 oct. 1969), ofiţer de serviciu la Secţiile 
„Rahova” şi „Arcuda” (1 oct. 1969-13 apr. 1972) şi inspector pentru pază şi regim 
la Penitenciarul Văcăreşti (13 apr. 1972-1 aug. 1973). Odată cu înfiinţarea Peniten- 
ciarului Ilfov, pe 1 august 1973, Talianu a fost mutat la această unitate şi numit ofiţer 
operativ principal de cadre (1 aug. 1973-1977). 

Grade succesive : locotenent (1953) ; locotenent-major (1956); căpitan (1959) ; 
maior (1964) ; locotenent-colonel (r) (1977). 

Decorații : medalia sovietică „Victoria împotriva fascismului” (1945) ; medalia 
„Eliberarea de sub jugul fascist” (1949); medalia „În Serviciul Patriei Socialiste”, 
clasa I (1963); medalia „A XX-a aniversare a Zilei Forţelor Armate ale RPR” 
(1964) ; medalia „A 50-a aniversare a înfiinţării PCR” (1971); Ordinul „Meritul 
Militar”, clasa a III-a (1968). 

Pedepse : „observare scrisă” pentru că nu a executat ordinele în legătură cu 
concursul de tragere, netrimiţând echipa la concurs (1956); „observare scrisă” 
pentru lipsă de organizare şi control, dar şi pentru că asupra unor deţinuţi din 
Penitenciarul Giurgiu s-au găsit ţigări şi alimente (1957); două zile de arest la 
garnizoană pentru lipsă de control şi neglijenţă în executarea unui ordin (1957); 
două zile de arest la domiciliu pentru neglijenţă în executarea unor sarcini (1958) ; 
zece zile de arest la domiciliu pentru că a folosit autocamionul unităţii în scopuri 
personale (1958); „ordin observator” pentru netrimiterea la timp a dărilor de seamă 
cu realizările fizice şi financiare obţinute din prestări de servicii pe luna aprilie 
(1958); două zile de arest la domiciliu pentru că a transferat la formațiunea 0868 
Vlădeni un număr de 24 de deţinuţi de drept comun, iar asupra lor s-au găsit obiecte 

nepermise (fotografii, stilouri, hârtii, acte etc.) (1960); „mustrare scrisă” pentru că 
a transferat la formațiunea 0331 Criscior un deţinut de drept comun inapt pentru 
muncă (1960) ; trei zile de arest la garnizoană pentru că nu a sancţionat nişte 
subordonați în perioada cât a fost comandant de penitenciar (1962); „observare 
verbală” pentru superficialitate în muncă (1964); „mustrare severă prin ordin” 
pentru că a încălcat prevederile regulamentare privind redarea gradului unui subofițer, 
dar şi pentru că a omis înaintarea în grad a doi subofiteri (1969). 


TĂBÎRCĂ GRIGORE ION, locotenent-colonel, d.p. nr. 1700 
(n. 26 iun. 1907, satul Bordeni, com. Scorţeni, jud. Prahova; 
d. 1994). 

Naţionalitatea : română. 

Originea şi apartenenţa socială : muncitor. 

Profesia de bază la încadrarea în MAI: tâmplar. 

Funcţii în organizaţii politice, de masă şi obşteşti: membru |, 
PCR din 1945; secretar al Comisiei Locale a sindicatelor din | 
Prahova (1944-1947); din apr. 1947 până în iul. 1952 a fost * 
activist de partid cu diverse funcţii: şef al secţiei organizatorice şi apoi secretar al CJ 
Prahova al PMR (apr. 1947-apr. 1948); prim-secretar al CJ Vâlcea, iar mai târziu, 
al Regiunii PMR Vâlcea (apr. 1948-iul. 1952); membru în Biroul Comitetului 
Regional Ploieşti al PMR (oct. 1953-?); membru în Biroul Comitetului Regional 
Piteşti al PMR (nov. 1953-aug. 1955). 

Studii civile : patru clase la şcoala primară din Bordeni (1914-1918). 

Stagiul militar : Regimentul 4 Artilerie Braşov (1929-1930) ; concentrat la Regi- 
mentul 41 Artilerie Braşov (1940-1941). 

Studii politice : Şcoala de Partid din Bucureşti (1952-1953) ; Universitatea Serală 
de Marxism-Leninism (?). 

Activitatea profesională: muncitor (1919-1920) ; ucenic (1920-1924) ; tâmplar la 
diferiţi patroni din Câmpina şi Ploieşti (1924-1944) ; deputat în MAN (1948-1952) ; 
preşedintele Sfatului Popular al Regiunii Ploieşti (oct.-nov. 1953); preşedintele 
Sfatului Popular al Regiunii Piteşti (nov. 1953-aug. 1955) ; locţiitor al şefului DPLC/ 
DGPCM (1 aug. 1955-iul. 1956). Cât timp a deţinut această funcţie, Tăbiîrcă a purtat 
o corespondenţă intensă cu primul adjunct al ministrului Afacerilor Interne, generalul- 
-maior de Securitate Evghenie Tănase, în ceea ce priveşte transferul şi eliberarea 
deţinuţilor politici! ; şeful Direcţiei Economice din DGPCM (iul. 1956-30 iun. 
1963). 

Tăbircă Ion a fost fratele mai mare al fostului membru al CC al PCR (1969-1974), 
Nicolae 'Tăbircă. 

Grade succesive: locotenent-colonel (1955). 

Decorații : medalia jubiliară „10 ani de la înfiinţarea primelor unităţi ale armatei 
populare române” (1954); Ordinul „Steaua RPR”, clasa a III-a (1948); Ordinul 
„Muncii”, clasa a III-a (1954); Ordinul „23 August” (?). 


1. Ordinele MAI în vigoare la acea dată prevedeau faptul că deţinuţii contrarevoluţionari nu puteau 
fi transferați sau eliberaţi de către DGPCM fără acordul organelor de Securitate. 

Pedepse : „mustrare scrisă” pentru neinformare, neluare de măsuri în executarea 
unei probleme de serviciu (1963). 


TĂRŢAN AUGUSTIN VASILE, colonel, d.p. nr. 2714 (6 iul. 
1948, satul Unimăt, com. Aciş, jud. Satu Mare). 

Naţionalitatea : română. 

Originea şi apartenenţa socială : ţăran cu gospodărie mică. 

Profesia de bază la încadrarea în MAI: elev. 

Funcții în organizații politice, de masă şi obşteşti: membru 
UTM din anul 1963 şi PCR din 1972. 

Studii civile: şapte clase în comuna natală (1955-1962); 
Liceul Teoretic din Vişeul de Sus, jud. Maramureş (1962-1966) ; 
Facultatea de Drept, Universitatea „Babeş-Bolyai” din Cluj, fără frecvenţă (1969-1973) ; 
curs postuniversitar, specialitatea criminologie, la Facultatea de Drept, Universitatea 
„Babeş-Bolyai” (1975-1976). 

Studii militare : Şcoala de Ofiţeri MAI nr. 2 Bucureşti, profil penitenciare (1 sept. 
1966-28 aug. 1969); curs de perfecţionare pentru locţiitori de comandanţi pentru 
pază şi regim, profil penitenciare la UM 0900 Grădiştea (20 oct.-19 nov. 1975) ; curs 
de perfecţionare a cadrelor de penitenciare din DGP (12 mart.-10 apr. 1982) ; curs de 
perfecţionare, profil cadre de conducere, la Şcoala Militară de Perfecţionare a 
Ofiţerilor de Miliție din Bucureşti (11 iul.-9 aug. 1985). 

Studii politice : Universitatea Serală de Partid de pe lângă Cabinetul Judeţean de 
Partid Satu Mare (?-1976). 

Activitatea profesională : ofiţer de serviciu la Penitenciarul Satu Mare (27 sept.- 
-1 nov. 1969) şi la Secţia „Bistriţa-Năsăud” din cadrul Penitenciarului Gherla (1 nov. 
1969-1 dec. 1970) ; inspector cu pregătirea militară şi de specialitate (1 dec. 1970-oct. 
1971) şi comandant al Secţiei „Iătărani” din cadrul Penitenciarului Ploieşti (oct. 
1971-1 mart. 1973); locţiitor comandant pentru pază şi regim la Penitenciarul Satu 
Mare (1 mart. 1973-20 apr. 1980); ofițer instructor I în Serviciul Pază, Regim şi 
Evidenţă Operativă din DGP (20 apr.-l oct. 1980); ofiţer instructor II de reeducare 
(1 oct. 1980-15 aug. 1983) şi locţiitor de comandant pentru servicii la Penitenciarul 
Satu Mare (15 aug. 1983-1 apr. 1987); comandant la Penitenciarul Aiud (1 apr. 
1987-26 apr. 1991); comandant la Penitenciarul Satu Mare (26 apr. 1991-28 febr. 
2002). 

A fost trecut în rezervă la 4 martie 2002 prin Ordinul ministrului Justiţiei nr. 447/C. 

Grade succesive : locotenent (1969) ; locotenent-major (1973) ; căpitan (1977) ; 
maior (1983); locotenent-colonel (22 dec. 1989); colonel (1992). 

Decorații : medalia „30 de ani de la eliberarea României de sub dominaţia fascistă” 
(1974) ; medalia „Meritul Militar”, clasa a III-a (1974), clasa a II-a (1975) şi clasa I 
(1980). 

Pedepse : „mustrare scrisă” pentru lipsă de control asupra subordonaţilor (1972) 
şi pentru insuficientă exigenţă în executarea ordinelor (1974) ; cinci zile de arest la 
domiciliu pentru întârzierea cu care a luat unele măsuri în privinţa unui subofițer 
(1976) ; suspendarea indemnizaţiei de comandă pe timp de şase luni pentru nereguli 
constatate în gospodăria agricolă ajutătoare a Penitenciarului Aiud (1989) ; zece zile 


449 TELESCU PETRE 


de consemnare pentru lipsă de exigenţă faţă de subordonați : evadarea a doi deţinuţi 
minori în decembrie 1997 (1998); „avertisment” pentru insuficientă implicare în 
activitatea de îndrumare, control şi verificare a subordonaţilor (2001 ). 


TĂTĂRUŞ ION VALERICĂ, maior, f.s. (n. 21 sept. 1929, mun. Galaţi, jud. 
Galaţi). 

Naţionalitatea : română. 

Originea şi apartenenţa socială : muncitor. 

Profesia de bază la încadrarea în MAI: strungar în fier. 

Funcţii în organizaţii politice, de masă şi obşteşti: membru PCR din 1947. 

Studii civile : şapte clase primare şi patru profesionale. 

Studii militare : Şcoala de Educatori (Ofiţeri Politici) MAI nr. 2 din Oradea (1950). 

Studii politice : Şcoala Superioară de Partid „Ştefan Gheorghiu” (1961). 

Activitatea profesională : instructor de partid în Direcţia Politică din DGPCUM 
(1 oct. 1951-1 oct. 1952); şef de Birou Informaţii de Partid în Serviciul Politic din 
DLCM (1 oct. 1952-1953); locţiitor politic la Penitenciarul Mărgineni/formaţiunea 
0715 (1953-15 febr. 1959); locţiitor al şefului Secţiei Politice din DGPCM (1 aug. 
1961-1 dec. 1963) ; locţiitor politic la Penitenciarul Jilava (1 dec. 1963-15 aug. 1964). 

Grade succesive : locotenent (1951) ; locotenent-major (1954) ; căpitan (1957) ; 
maior (1963). 

Decorații : medalia „Pentru servicii deosebite aduse în apărarea orânduirii sociale 
şi de stat” (1958). 


TÂRZIMAN ION, maior. 
Activitatea profesională : ofiţer în Serviciul Sanitar al DGP (ian. 1978). 


TELESCU PETRE, maior, d.p. nr. 1882 (n. 14 oct. 1924, 
com. Piatra Olt, jud. Olt). 

Naţionalitatea : română. 

Originea şi apartenenţa socială : muncitor. 

Profesia de bază la încadrarea în MAI: funcţionar. 

Funcţii în organizații politice, de masă şi obşteşti: membru k 
PCR din 1945. 

Studii civile : patru clase în oraşul Piteşti (1930-1934) ; patru 
clase la Liceul Comercial din Piteşti, Gimnaziul Comercial „Petru 
Rareş” din Bucureşti şi Liceul Comercial „Nicolae Bălcescu” 
(1936-1940). 

Stagiul militar : Regimentul 3 Vânători Moto Târgovişte, Şcoala de Subofiţeri de 
Rezervă de Infanterie din Galaţi şi Orăştie, Regimentul 20 Infanterie Câmpulung 
Muscel (oct. 1943-febr. 1945). 

Studii militare : curs de pregătire de specialitate (muncă informativ-operativă) în 
cadrul Serviciului Operativ din MAI (oct.-nov. 1954); curs de perfecţionare pentru 
cadre de conducere, profil Penitenciare şi Colonii de Muncă, la Şcoala de Ofiţeri 
MAI nr. 2 Bucureşti, DGM (1960-1961). 

Studii politice : Şcoala Serală de Cadre de Partid din DGSP (1949). 

Activitatea profesională : practicant de birou la Galeriile „Lafayette” din Bucureşti 
(mart.-iul. 1942); figurant la Teatrul Naţional din Bucureşti (aug.-oct. 1942); 
funcţionar de birou la Monopolul Alcoolului şi Tutunului Bucureşti - detaşat la 
Fabrica de Spirt din Călăraşi, Târgu Lăpuşna, Republica Moldova (oct. 1942-sept. 
1943) ; detectiv la Serviciile Filaj şi Arhivă şi la Biroul X din Corpul Detectivilor, 
Direcţia Generală a Poliţiei (mai 1945-17 iun. 1947); comisar-ajutor în Serviciul 
Transmisiuni din Direcţia Poliţiei de Siguranţă (17 iun. 1947-1 sept. 1948). La 
înfiinţarea DGSP, a fost încadrat cu gradul de sublocotenent în funcţia de şef de 
problemă, ulterior fiind avansat şef de birou şi ajutor al şefului Serviciului 2 în cadrul 
Direcţiei a III-a, care mai târziu a devenit Direcţia a VII-a (1 sept. 1948-1 oct. 
1952); lucrător operativ prim la Serviciul Operativ din MAI! (1 oct. 1952-1 aug. 
1955); şef al Biroului „D” din cadrul Penitenciarului Jilava? (1 aug. 1955-1 iul. 
1956), şef al Problemei „D” din Penitenciarul Văcăreşti (1 iul. 1956-apr. 1957) şi şef 
al Biroului 3 din Serviciul Raional de Securitate „I.V. Stalin”, Direcţia de Securitate 
Bucureşti (apr. 1957-30 apr. 1958). Ca urmare a reducerilor de efective din Direcţia 
de Securitate Bucureşti, la 30 apr. 1958 a fost trecut în rezervă cu gradul de căpitan 
de Securitate. Un referat de cadre întocmit de Secţia Cadre a Direcţiei de Securitate 
Bucureşti descria activitatea profesională a căpitanului Telescu Petre astfel : 


De la încadrarea sa în MAI ofiţerul a dovedit capacitate în efectuarea sarcinilor care 
i-au fost încredințate, obţinând rezultate satisfăcătoare în muncă. Astfel în perioada cât 
a lucrat în fosta poliţie de siguranţă, de la început şi-a însuşit instrucţiunile profesionale 
pe care le-a aplicat în munca practică, obţinând unele rezultate concrete, prin depistarea 
şi arestarea a o serie de elemente contrarevoluţionare, ce a făcut parte din CML 
(Corpul Muncitoresc Legionar - n.n.) fapt pentru care a fost premiat şi apoi ridicat în 
funcţie. În munca de securitate deasemeni a obţinut rezultate pozitive încredinţându-i-se 
diferite munci ca: şef de birou, şef de secţie etc. sarcini de care s-a achitat în 
condițiuni satisfăcătoare, fiind caracterizat de către şefii săi, ca un element pregătit 
profesional, cu capacitate şi voinţă de muncă şi cu orientare în rezolvarea sarcinilor 
încredințate. Fiind numit şeful biroului operativ la Penitenciarul Jilava s-a preocupat în 
bună măsură pentru punerea la punct a evidenţelor operative şi crearea de agentură 
capabilă, datorită cărui fapt a reuşit să depisteze unele elemente din rândul cadrelor care 
au favorizat deţinuţi. La iulie 1956 a fost numit şef al Problemei „D” la Penitenciarul 
Văcăreşti, funcţie pe care o îndeplineşte şi în prezent. De la numirea sa în această funcţie, 
a muncit cu spirit de răspundere, pentru punerea la punct a evidenţelor şi a diferitelor 
lucrări care fusese neglijate de către foştii ofiţeri care lucrase în cadrul acestei probleme 
lucrând aproape în permanenţă peste orele de program. În urma măsurilor care au fost luate 
de către ofiţer, s-a reuşit să se pună la punct toate lucrările, să se stabilească elementele 
duşmănoase şi să se recruteze agenţi corespunzători muncii de securitate, care au 
furnizat şi furnizează materiale informative bune. S-a preocupat cu seriozitate pentru 
îndrumarea practică în muncă a ofiţerilor din subordinea sa, fapt ce a făcut ca şi aceştia 


1. În iulie 1953 a fost trimis la Baia Sprie pentru a coordona birourile operative din cadrul 
Coloniilor de Muncă de la Baia Sprie, Nistru şi Cavnic. Câteva luni mai târziu, la 1 oct. 1953, 
a fost mutat în funcţia de lucrător operativ prim la Grupa Operativă din Penitenciarul Făgăraş 
Central (de la 15 aprilie 1954 a preluat funcţia de şef al acestei Grupe Operative). 

2. La februarie 1956, şeful Biroului „D” din Penitenciarul Jilava avea în subordine trei ofiţeri de 
Securitate : locotenentul Nica Ioan, ajutor-şef de birou, locotenent-major Mircea Mihai, lucrător 
operativ prim, şi locotenent Baltag Toma, lucrător operativ. 

să obţină rezultate satisfăcătoare în muncă şi să facă o serie de recrutări bine studiate 
şi alese în raport cu necesităţile şi scopul muncii operative, existând garanţia că într-un timp 
scurt să se asigure recrutarea numărului de agenţi conform normei stabilite de ordinul 
15 MAI. Ofiţerul are experienţă în munca de educare şi conducere a agenturii, fapt ce 
a făcut ca în urma măsurilor juste ce au fost luate în problema îndrumării şi dirijării 
agenturii, tov. cpt. Telescu împreună cu subalternii săi, să descopere câteva elemente 
din rândul cadrelor care au favorizat pe deţinuţi, fiind reţinuţi şi trimişi în justiţie!. 


A fost şef al Sectorului Auto din Direcţia Silvică Bucureşti (1 iun. 1958-1 iul. 
1959). La 1 iulie 1959 a fost rechemat în rândul cadrelor active ale MAI şi repartizat 
la Serviciul Cadre din DGPCM, cu gradul de căpitan de penitenciare ; şef al Biroului 
Anchete Speciale din cadrul Serviciului Cadre al DGPCM (1 iul. 1959-15 febr. 1964) ; 
ajutor ofiţer control în Serviciul Cadre din DGPCM (15 febr. 1964-1 iun. 1966) ; şeful 
Biroului Verificări, Sesizări, Memorii şi Reclamaţii din Serviciul Cadre al DGPCM 
(1 iun. 1966-31 mart. 1968); angajat civil la Restaurantul MAI (1 apr. 1968-31 ian. 
1969). A fost trecut în rezervă la 31 mart. 1968 prin Ordinul MAI nr. 1127. 

Grade succesive: sublocotenent (1948) ; locotenent (1949); locotenent-ma jor 
(1952); căpitan (1956 şi 1959); maior (1962). 

Decorații: medalia „Meritul Militar”, clasa I (1954) şi clasa a II-a (1958); 
medalia „A XX-a aniversare a Zilei Forţelor Armate ale RPR” (1964); medalia 
„A XX-a aniversare a eliberării Patriei de sub jugul fascist” (1964); Ordinul „În 
Serviciul Patriei Socialiste”, clasa a III-a (1964). 

Pedepse : 15 zile de arest sever pentru slabă activitate şi delăsare în muncă (1954) ; 
15 zile de arest la garnizoană pentru pierderea unor documente secrete (1959) ; trei zile 
de arest la garnizoană pentru discuţii nepermise cu o persoană din afara unităţii (1964). 


TEODORESCU ALEXE, angajat civil. 

Activitatea profesională : şef al Gărzilor din Direcţiunea Penitenciarelor şi Insti- 
tutelor de Prevenţie/DGP (mai 1946-16 oct. 1947); secretar a Şcolii de Gardieni din 
DGP (1 sept. 1948). 


TEODORU EUGEN, locotenent-colonel (n. 23 iul. 1922, mun. Galaţi, jud. Galaţi). 

Activitatea profesională : locţiitor al comandantului pentru pază şi regim la 
Penitenciarul Văcăreşti (1956); şef al Şcolii de Perfecţionare Ofiţeri şi Sergenţi 
Jilava, DGPCM (13 aug. 1959, 3 sept. 1960). 


TESLER SIMION LADISLAU, colonel, d.p. nr. 1862 (n. 4 [f 
oct. 1919, mun. Făgăraş, jud. Braşov). 

Naţionalitatea : evreiască. 

Originea şi apartenenţa socială : mic-burghez. 

Profesia de bază la încadrarea în MAI: horticultor. | 

Funcţii în organizații politice, de masă şi obşteşti : membru PCR | 
din 1945 ; membru în Comitetul Orăşenesc de Partid Făgăraş (1946- | 
-1950) ; activist salariat la Secţia Organizatorică a Comitetului Judeţean t 


1. Documentul nedatat este semnat de şeful Secţiei Cadre din Direcţia de Securitate Bucureşti, 
căpitanul Gheorghe Cristian, şi de locotenentul I. Duia, din aceeaşi secţie. 

Făgăraş al PCR (1948-1949). Într-o autobiografie dată la Timişoara pe 30 ianuarie 
1952, 'Tesler scria: 


În această perioadă am luat parte efectivă la toate acţiunile Partidului, coordonând 
muncă în cadrul oraşului Făgăraş. În anul 1948 am coordonat şi munca voluntară pe 
întregul judeţ. În anul 1948 am fost propus ca locţiitor politic la Securitatea Judeţeană 
Făgăraş, însă fiind ales de Comitetul Central în Comisie, nu am putut ca să mă prezint. 
Şeful Serviciului Făgăraş era tov. Cpt. Teodosiu Ioan, iar eu, care am fost tot timpul şi 
cu răspunderea asupra muncii de la Poliţie şi Siguranţă, am fost desemnat în acea 
perioadă de a trece ca locţiitorul tovarăşului Teodosiu. În anul 1950 terminând verificarea, 
tov. Vâlcu secretarul Comisiei Centrale de verificare (Vasile Vâlcu, membru al CC al 
PCR între 1960 şi 1979 - n.n.), după ce am fost din nou verificat, m-a trimis la 
tovarăşul Pintilie, iar de la dânsul la tov. Maior Popescu, de la care am solicitat ca să 
fiu trecut în munca profesională. 


A fost, de asemenea, secretar al Comisiei de Verificare a membrilor PMR din 
Judeţeana Făgăraş (1948-aug. 1949) ; secretar şi preşedinte al Comisiei de Verificare 
a membrilor PMR din Judeţeana Dorohoi (aug. 1949-ian. 1950); membru în Comi- 
siile de Reverificare a membrilor de partid din Sectoarele Negru şi Albastru ale 
Capitalei (ian.-24 apr. 1950); membru în Comitetul Regional PMR Hunedoara 
(1956-1958); membru în Comitetul Raional PMR Brad (1959-1960). 

Studii civile : patru clase la Şcoala Primară din Făgăraş (1926-1930) ; trei clase 
la Şcoala Normală din Făgăraş (1930-1933); curs de horticultură la Şcoala de 
Horticultură a fermei „Hercules” din Timişoara (1935-iul. 1937). Acest curs se afla 
sub patrona jul Societăţii de Horticultură din România, Filiala Bănăţeană Timişoara ; 
examene de diferenţă la Şcoala Inferioară Agricolă din Ciumbrud (1948). În urma 
susţinerii examenului de echivalență din sesiunea ianuarie 1966, la Liceul nr. 10 din 
Bucureşti, a obţinut diploma de bacalaureat, secţia reală. 

Studii politice : Universitatea Serală de Marxism-Leninism de pe lângă Comitetul 
regional PMR Timişoara (1950-1952) ; Şcoala Superioară de Partid „Ştefan Gheorghiu”, 
de pe lângă CC al PMR, secţia fără frecvenţă (1953-1958). 

Activitatea profesională : ucenic la ferma comunităţii evreieşti din Timişoara, 
„Hercules” (1935-nov. 1937). În 1937 a activat pentru câteva luni în organizaţia 
ilegală sionistă de stânga „Dror-Habonim” din Timişoara ; grădinar-calfă la Florăria 
„Faraudo” din Bucureşti, Calea Şerban Vodă (ian.-nov. 1938); florar la Ferma 
„Singureni” din jud. Vlaşca (1939-nov. 1941). În 1941, din cauza legilor rasiale 
antonesciene, a fost concentrat împreună cu alţi evrei din Făgăraş la muncă obliga- 
torie, lucrând ca grădinar la Spitalul de Stat din Făgăraş, la Cercul de Recrutare 
Făgăraş şi la Primăria Oraşului Făgăraş (nov. 1941-iul. 1942) ; apoi, cu Detaşamentul 
de lucru 20 CFR Deva a lucrat la Şantierul CFR de pe linia Deva-Brad, în dreptul 
com. Nevoiaşi (iul. 1942-mai 1943). În mai 1943 a fost trimis în localitatea Balta din 
Transnistria cu Detaşamentul exterior 120 Transnistria, în funcţia de grădinar-şef 
(mai 1943-mart. 1944). În această calitate, Tesler i-a persecutat pe coreligionarii din 
subordinea sa, forţându-i să muncească şi noaptea la grădina de zarzavat, pentru a se 
evidenția în faţa comandantului militar al Sectorului III etape - colonelul Pătrăşcioiu 
(acesta a fost arestat şi condamnat ulterior pentru crime de război). La această 

grădină care deservea trupele germane şi române munceau circa 100 de evrei. După 
avansarea trupelor sovietice, în data de 26 martie 1944, Tesler a plecat în oraşul Bălţi 
(Basarabia), angajându-se ca inspector agronom la Gospodăria Agricolă de Stat a 
sovietului orăşenesc Bălţi (mart.-mai 1944). Inspector agronom al judeţului Bălţi şi 
şef al inspecției carantinei agricole judeţene (mai 1944-apr. 1945). În primăvara 
anului 1945 s-a întors în Făgăraş şi s-a angajat din nou ca horticultor la grădina 
primăriei oraşului (mai 1945-1948). În 1946, Tesler a amenajat o grădină de zarza- 
vaturi (de 1 ha) pe un teren al primăriei. Lucrările la această grădină erau prestate de 
femei săsoaice, din comunele învecinate cu Făgăraşul. 

La 1 mai 1950, Tesler a fost încadrat în MAI ca şef al Biroului Cadre din DRSP 
Timişoara/Secţia Cadre din DRSS Timişoara (1 mai 1950-15 apr. 1952). 

O declaraţie dată în a doua jumătate a anilor '50 de către un ofiţer din aparatul 
politic al DRSS Timişoara (1950-1951 şi 1952-1953) detalia unele aspecte din 
activitatea cadristului-şef al Securităţii timişorene : 


De la venirea în funcția de şef de cadre a tov. fost Li.-Maj. Tesler actualmente cu 
gradul de Maior şi funcția de director al Direcţiei Administrative din cadrul MAI sau 
întrebuințat o serie de metode nepartinice în munca de creşterea şi promovarea cadrelor 
în problema căsătoriilor, sau menţinut cadre necorespunzătoare în Partid şi în Secu- 
ritate etc. 

Spre exemplu fostul cadru, nu-i cunosc gradul, Nemeș, pentru o greşală care se putea 
remedia în cadrul Direcţiei Regionale şi pe linie de partid, a fost arestat, exclus din 
partid şi dus la Canal pe timp nelimitat, lăsându-i familia într-o situație destul de 
grea. De menţionat este faptul că această măsură a fost luată ca drept exemplu drastic 
pentru acei care au comis şi care vor mai comite pe viitor abateri. Pentru aceasta nu 
putea fi ales însă un alt tovarăş care comisese mai multe abateri şi care într-adevăr 
merita să fie trimis la Canal. 

Tot în acest timp şi tot din vina tov. Tesler, un fost şofer, s-a împuşcat pentru faptul că 
nu i sa aprobat să se căsătorească cu o tânără pe motivul că nu ar fi corespunzătoare 
pentru un cadru de Securitate. Înainte de a se împuşca, acest tânăr a împuşcat pe 
logodnica sa şi numai după aceia sa sinucis. 

Tov. Tesler împreună cu conducerea Reg. de Securitate au obligat doi tineri să se 
căsătorească cu cine a ordonat ei fără să mai ţină cont de părerea acestor tineri, este 
vorba de actuala familie Paraschi şi Neda. 

În primul caz tov. Tesler a pus în vederea tovarăşei actual Paraschi să se căsătorească 
cu actualul soţ deşi dânsa iubea pe Lt. Neda şi intenţiona să se căsătorească cu el. 
În al doilea caz tov. Neda a fost obligat să se căsătorească cu tov. Grungerger Margareta 
actual Neda, neţinându-se cont de faptul că tov. Neda intenţiona să se căsătorească cu 
actuala soţie a tov. Paraschi, nu-i cunosc numele de fată, în felul acesta a reuşit să 
nenorocească două familii!. 


Locţiitor al şefului Direcţiei a XI-a (administrativă) din DGSS (15 apr.-sept. 
1952) ; şef al Serviciului Construcţii şi locţiitor al şefului Direcţiei Administrativ- 
-Gospodăreşti din MSS (sept. 1952-oct. 1953); şef al Direcţiei Administrare şi 


1. Conform Decretului nr. 60/1949, aprobarea căsătoriei unui cadru MAI se putea face numai cu 
acordul superiorilor. „Candidata” la căsătorie trebuia să aibă „origine sănătoasă” şi să dea 
dovadă de ataşament faţă de regimul democrat-popular. 

Gospodărire a MAI (oct. 1953-1 mart. 1955). La 1 martie 1955 a fost retrogradat din 
funcţie şi grad pentru mai multe abateri profesionale. Motivele pentru care superiorii 
săi au luat această măsură sunt redate într-un referat de cadre din 28 februarie 1955 : 


În această funcţie, la început se părea că va face faţă, dar după o perioadă de timp, a 
început să aibă o atitudine neprincipială faţă de muncă şi faţă de subalterni. Plin de 
sine, crezându-se atotştiutor, a monopolizat munca şi a început să folosească metode 
anarhice în conducerea Direcţiei. 
Astfel, nerespectând schema de organizare aprobată, a înfiinţat de la sine putere o 
secţie de planificare (unde a numit în funcţia de şef al secţiei pe Maiorul Haimovici 
Haim, pe care l-a avut înainte ca secretar al Direcţiei) şi apoi o secţie de investiţii, care 
au intrat în atribuţii, înainte de a avea aprobare oficială, punând conducerea în faţa unui 
fapt împlinit. Deasemeni a avut permanent tendinţa de a mări şi lărgi aparatul administrativ. 
Deşi de comun acord cu el, s-au fixat oamenii în diverse funcţii, conform schemei de 
organizare şi a muncii ce o prestau, neţinând cont de ordinile şi directivele conducerii, 
a mutat oamenii dintr-un loc în altul, fără niciun fel de justificare, creind fluctuații şi 
dezorganizând şi munca în anumite sectoare. 
Socotind Direcţia şi bunurile instituţiei ca o proprietate personală, lipsit de modestie, 
a abuzat de calitatea ce o avea şi şi-a creiat anumite avantagii pentru el şi pentru o serie 
de prieteni (folosea personal două maşini, şi-a mobilat cabinetul după norma unui 
ministru etc.). 
Lipsit de principialitate în relaţiile cu subalternii şi folosind metode nepartinice în 
muncă cu aceştia, ţipă la oameni, îi ironizează, foloseşte expresii jignitoare. 
Deşi, Direcţia are un aparat mare, cu mulţi oameni tineri capabili, pregătiţi profesional 
şi cu perspective, nu s-a preocupat de cunoaşterea şi creşterea lor. 
Apreciază cu uşurinţă munca oamenilor şi vede ca unică măsură de îmbunătăţirea 
muncii înlocuirea lor. 
În schimb când alţii au rezultate bune, merge pe linia popularității ieftine, face presiuni 
de avansare, premiere, cadouri etc. atât individual, cât şi în şedinţe. Deoarece nu poate 
respecta aceste promisiuni, crează frământări printre oameni şi pentru a scăpa de 
răspundere aruncă vina pe alţii (conducerea Ministerului sau Direcţia Cadre) (...). 
Astfel, nu de mult a fost pedepsit cu 5 zile de arest sever, pentru atitudine obraznică şi 
pentru dezinformarea faţă de tov. Locţiitor Ministru General Maior Alexandru Mureşanu. 
După ce a terminat pedeapsa, s-a ţinut o şedinţă cu conducerea Direcţiei, în care s-au 
analizat din nou lipsurile şi atitudinea Maiorului Tesler. Cu această ocazie, Maiorul 
Tesler a afirmat: a fi îngâmfat este la el o stare normală, iar atunci când se poartă 
frumos este atitudine silită. 
Apoi, după ce a analizat unele lipsuri neesenţiale, a cerut cont tov. Locţiitor Ministru 
pentru ce a anulat o sancţiune dată de Maiorul Tesler, Comandantului Batalionului de 
Lucru, Lt. Col. Petrescu Gh. (sancţiune dată pripit, pe bază de acuzaţii ireale). 
Toate lipsurile arătate mai sus, dovedesc că Maiorul Tesler Ladislau, prin poziţia sa, este 
necorespunzător a conduce mai departe Direcţia administrativ-gospodărească MAI!. 


1. Documentul este semnat de şeful Direcţiei Cadre din MAI, generalul-maior Demeter Alexandru, 
şi de maiorul Mateescu Marcel, şef al Serviciului IV din aceeaşi Direcţie. Cât timp a ocupat 
funcţia de şef al Direcţiei Administrare şi Gospodărire a MAI, maiorul Tesler a subminat în 
permanenţă autoritatea căpitanului Filipoiu C. Vasile, director al Întreprinderii de Construcţii şi 
Instalaţii a MAI (aug. 1954-?), şi pe cea a locotenent-colonelului Petrescu, comandant al 
Batalionului de Lucru din MAI (1955). 

Şef al Serviciului Administrativ din Direcţia Regională MAI a Capitalei (mart.- 
-1 iun. 1955). Ulterior, la 1 iunie 1955, i s-a redat gradul de maior şi a fost numit în 
funcţia de director al Trustului Aurului Gura Barza/Trustului Minier Brad din MAI 
(1 iun. 1955-15 apr. 1960). 

Un referat întocmit de Colegiul de Partid al Comitetului Regional PMR Hunedoara 
expunea activitatea pe care Tesler a dus-o în funcţia de director al Trustului Minier 
Brad din MAI: 


Încă de la venirea sa în această funcţie a luat unele măsuri pentru ridicarea producţiei. 
Ca urmare a măsurilor luate şi a orientării date s-a reuşit caande an producţia de metal 
să crească simţitor, ajungându-se ca în anul 1959 producţia de metal să se dubleze faţă 
de anul 1955. 

Dacă tovarăşul Tesler Ladislau a dat o orientare justă în ceea ce priveşte mărirea 
producţiei de metal şi în special s-a axat pe extracția de aur nativ, nu aceeaşi orientare 
a avut în ceea ce priveşte extracția de metal din minereu comun, iar cu atât mai grav 
este faptul că a neglijat în mare măsură lucrările de deschidere şi pregătire precum şi 
lucrările geologice. 

Astfel pe intervalul anului 1956-1959 la întreprinderea minieră Barza, deşi au fost 
planificate lucrări geologice din fondul de producţie, un metraj de 60.832 m.l. s-au 
realizat numai 35.474 m... deci în proporţie de numai 58%. De asemenea, în intervalul 
1955-1959 lucrările de explorare planificate a fi executate din fondul de investiţii n-au 
fost realizate numai în proporţie de 89% nedându-se atenţie lucrărilor de deschidere, 
de pregătire şi cercetărilor geologice. Nu s-a putut promova ritmul cerut pentru 
rezervele C. 2 la categorii superioare, C. 1 B, fapt ce a făcut ca din totalul de rezerve 
promovate, numai 42 % să fie de categorie superioară, iar rezervele deschise şi pregătite 
să fie cu mult sub limită. 

Conducerea Trustului aur Brad în frunte cu directorul Tesler a tratat cu totul nepermis 
activitatea specifică exploatării tehnice raională minieră axându-se pe exploatarea 
dezordonată punând mai mult accentul pe căutarea ocurenţilor de aur nativ, neglijând 
punerea în evidenţă a minereului comun, care de fapt constituie baza activităţii specifice 
în vederea realizării planului de metal, în continuă creştere pentru satisfacerea cerinţelor 
economiei naţionale, astfel s-a ajuns ca în anul 1959 să nu se realizeze planul de 
producţie la metal şi să nu se poată asigura îndeplinirea lui nici în anul 1960. 

Tesler Ladislau în funcţia de director datorită îngâmfării şi orgoliului de care este 
stăpânit, a subapreciat organele locale şi organizaţiile de partid, neţinând seama de 
recomandările acestora în politica de creşterea şi stabilirea cadrelor. Astfel, numai la 
mina Musaru în timp de patru ani şefii de mină au fost schimbaţi de 10 ori, lucru ce s-a 
petrecut şi la sectoarele subterane. 

Faţă de cadrele tehnice a folosit metode neprincipiale ameninţându-le deseori cu 
schimbarea din funcţie creindu-se astfel atmosfera de nesiguranţă şi nemulţumire în 
rândul inginerilor, tehnicienilor şi a personalului tehnico-administrativ!. 


Tesler mai era acuzat în referat că în această funcţie s-a înconjurat de „elemente 
duşmănoase” : foşti legionari, persoane excluse din partid, militari din armata regală 


l. „Referat de cercetare al Colegiului de Partid din Comitetul Regional PMR Hunedoara cu privire 
la Tesler Ladislau” din 4 martie 1960. Documentul este semnat de preşedintele Colegiului de 
Partid din Comitetul Regional PMR Hunedoara, Pleşa Emil. Acest referat a fost întocmit după 
cercetări efectuate pe teren de activiştii Comitetului Regional PMR Hunedoara. 

etc. (Olas Petru, Costea Cornel, Avram Lazăr, Maxim Dumitru, Rancă Pompiliu, 
Petrescu Samoilă, Bucerzan Liviu, Câmpean Gheorghe). 

De asemenea, în dosarul personal profesional al ofițerului Tesler se găseşte şi o 
notă informativă adresată CC al PMR, aparţinând cetăţeanului Purece Istrate, angajat 
al Întreprinderii Miniere Barza, în care acesta sesiza organul central de partid că 
locotenent-colonelul Tesler a promovat în funcţii de răspundere o serie de „elemente 
duşmănoase” (Corin Eugen, Petrescu Sami, Banciu Sabin, Olosu Petru, Teoc Dumitru). 

La Conferinţa Organizaţiei Regionale PMR Hunedoara din martie 1960 delegaţii 
la conferinţă au condamnat cu „mânie proletară” abaterile pe linie de partid de care 
s-a făcut vinovat locotenent-colonelul de Securitate Tesler în funcţia de director al 
unui trust minier. Organul central al CC al PMR a relatat într-un articol aspecte de 
la această adunare. Tesler era dat ca exemplu negativ în comparaţie cu siderurgiştii de 
la Combinatul Siderurgic Hunedoara şi alţi oameni ai muncii din regiune: 


În contrast izbitor cu aceste minunate pilde de înaltă conştiinţă comunistă şi disciplină 
de partid a apărut atitudinea lui Tesler Ladislau, directorul unui trust minier. Ros de 
îngâmfare şi mentalitate mic-burgheză, el nu mai vrea să ţină seama de organizaţia de 
partid, de critici şi de sfaturile ce i se dau. Deşi sancţionat pentru astfel de abateri, 
Tesler a continuat să ignoreze rolul conducător al organizaţiei de partid, să aibă o 
atitudine de comandă faţă de muncitori, să-i jignească, să subaprecieze priceperea şi 
devotamentul lor în muncă. Această atitudine nu a putut decât să dea apă la moară unor 
elemente necinstite. Participanţii la conferință au condamnat în unanimitate abaterile 
de la disciplina şi conduita de partid ale acestuia şi au cerut comitetului regional de 
partid să-i analizeze sub toate aspectele activitatea şi să ia măsurile organizatorice 
corespunzătoare!. 


Un referat de cadre din 31 iulie 1963 menţiona: 


În nov. 1941 s-a reîntors în oraşul natal, fiind încadrat într-un detaşament de muncă 
obligatorie, cu care a lucrat pe mai multe şantiere din ţară până în 1943, când a fost 
trimis în localitatea „Balta” - URSS. Aici a fost folosit ca grădinar-şef. 

În această perioadă, pentru a-şi căpăta popularitate şi încredere din partea conducerii 
lagărului, impunea celorlalţi evrei să muncească peste puterile lor, având o comportare 
inumană, executând cu mult zel dispoziţiunile conducerii lagărului. 

Ca urmare a înaintării trupelor sovietice, evreii din acel lagăr au fost abandonaţi în 
localitatea Bălţi, iar Tesler Ladislau a continuat să muncească la un fost laborator din 
acea localitate până în 1945 când s-a reîntors în Făgăraş şi s-a angajat ca horticultor la 
fosta primărie a oraşului?. 


În continuare, referatul precizează „lispurile” ofițerului în funcţia de director al 
trustului minier : 


1. „Înfăptuind neabătut politica partidului. Conferinţa regională de partid Hunedoara”, V. Pop şi 
Gh. Călinescu, Scânteia, nr. 2774, 5 martie 1960. 

2. Referat de cadre întocmit de Direcţia Cadre a MAI. Documentul este semnat de colonelul de 
Securitate Pateşan Ioan, şef al Direcţiei Cadre a MAI, şi de locotenent-colonelul de Securitate 
Bocşe Iosif, şef serviciu în aceeaşi Direcţie. 

Neţinând cont de ajutorul acordat pentru lipsurile manifestate anterior şi aici a continuat 
cu aceeaşi atitudine, iar trăsăturile sale negative de caracter au ieşit în evidenţă mai 
vizibil şi să influenţeze negativ întreaga activitate a ofițerului. 

Astfel în muncă cu subordonații a folosit metode neprincipiale, privindu-i prin prisma 
relaţiilor şi intereselor personale. Pe unii îi persecuta şi subaprecia, iar pe alţii dintre 
care majoritatea elemente dubioase şi necinstite, foşti legionari care au avut funcţii de 
conducere în aparatul de stat burghez îi proteja. Aceştia speculând slăbiciunile sale, 
l-au antrenat în diferite acte imorale cu subalternele şi soțiile unor cadre, beţii şi 
chefuri cu subordonații din banii acestora şi ai trustului. A neglijat în mare măsură 
lucrările de deschidere şi pregătire a unor lucrări geologice şi nu a orientat procesul de 
producţie pentru extragerea metalului într-o cantitate mai mare din minereu comun, 
aceasta aducând mari greutăţi pentru îndeplinirea planului de producţie în anii ce urmau. 
Ofiţerul a fost ales ca membru în Comitetul regional şi raional PMR, fiind deseori 
sprijinit de aceste organe pentru lispurile manifestate, a subapreciat organele de partid 
Şi nu a ţinut cont de recomandările făcute. 

Ca urmare a lipsurilor manifestate şi a atitudinii sale, în februarie a fost pus în discuţia 
conferinţei regionale de partid Hunedoara, la recomandarea căreia a fost scos din 
funcţie ca necorespunzător şi numit locţiitor şef serviciu la Direcţia economică din 
Direcţia generală a penitenciarelor şi coloniilor de muncă, iar în nov. acelaşi an a fost 
mutat la penitenciarul Văcăreşti în funcţia de locţiitor comandant pentru spate, unde 
munceşte şi în prezent!. 


În primăvara anului 1960 a fost repartizat la DGPCM şi numit locţiitor de şef de 
serviciu în Direcţia Economică a DGPCM (15 apr.-15 nov. 1960); locţiitor al 
comandantului pentru probleme de spate la Penitenciarul Văcăreşti (15 nov. 1960-1968). 
Cât timp a deţinut această funcţie s-a aflat în atenţia organelor de contrainformaţii, 
deoarece a insultat cadrele şi deţinuţii, a tolerat abaterile unor subalterni care furau 
din raţia deţinuţilor, a sustras diferite cantităţi de carne şi flori din sera peniten- 
ciarului?. 

Grade succesive : locotenent-major (mai 1950); căpitan” (1 mart. 1955); maior 
(1 iun. 1955); locotenent-colonel (dec. 1956); colonel (aug. 1967). 

Decorații: medalia „A V-a aniversare a RPR” (1952); medalia „10 ani de la 
înfiinţarea primelor unităţi ale armatei populare romîne” (1953) ; medalia „Eliberarea 
de sub jugul fascist” (1954) ; medalia „Meritul Militar”, clasa a II-a (1954) ; medalia 
„În Serviciul Patriei Socialiste”, clasa I (1963); Ordinul „Steaua RPR” (1954); 
Ordinul „Muncii”, clasa a Il-a (1956) şi clasa I (1958); Ordinul „În Serviciul Patriei 
Socialiste”, clasa a III-a (1965). 

Pedepse : cinci zile de arest la garnizoană pentru lispuri în conducerea Direcţiei 
Administrare şi Gospodărire a MAI (febr. 1955); „mustrare în scris” pentru lipsă de 


l. Referat de cadre întocmit de Direcţia Cadre a MAI. Documentul este semnat de colonelul de 
Securitate Pateşan Ioan, şef al Direcţiei Cadre a MAI, şi de locotenent-colonel de Securitate 
Bocşe Iosif, şef serviciu în aceeaşi Direcţie. 

ACNSAS, fond Documentar, dosar nr. 9959, vol. 48. 

În dosar nu este precizată data la care a fost avansat la gradul de căpitan, ci doar ziua în care a 
fost retrogradat de la gradul de maior la cel de căpitan (1 mart. 1955). De asemenea, nu este 
precizată data avansării la gradul de maior, ci doar data când i s-a redat acest grad. (1 iunie 1955). 

control asupra subordonaţilor (ian. 1964) ; „avertisment că nu corespunde pe deplin 
funcţiei ce ocupă” pentru că nu a luat măsuri de preîntâmpinare a unei pagube de 
circa 40.000 de lei (aug. 1964); „mustrare în scris” pentru lipsă de control asupra 
subordonaţilor (apr. 1965) ; cinci zile de arest la garnizoană pentru lipsuri pe linie de 
spate constatate de organele de control ale DGPCM (sept. 1965); „observare în 
scris” pentru neexercitarea unor atribuţiuni de control (sept. 1965); „mustrare” 
pentru lipsuri în planificarea şi folosirea creditelor şi necompletarea actelor de 
cheltuieli în termen legal (mart. 1966); „mustrare în scris” pentru deficienţe în 
sectorul sanitar (sept. 1966) ; „mustrare în scris” pentru lipsuri în organizarea muncii 
de spate şi în conducerea subordonaţilor (oct. 1966). 


TILICI (TILICIU) N. NECULAI, colonel, d.p. nr. 2380 
îi (n. 29 iun. 1927, com. Stănueşti/Motoşeni, jud. Bacău). 

i  Naţionalitatea: română. 

Originea şi apartenenţa socială : ţăran sărac. 

= Profesia de bază la incadrarea în MAI: perceptor. 

Funcţii în organizații politice, de masă şi obşteşti: membru 
PCR din 1965. 

Studii civile : şapte clase în comuna natală (1934-1941); Liceul 
Comercial din Bârlad (1944-1948) şi Şcoala Medie Mixtă din 
Moreni (1954-1958). Diploma de bacalaureat o va obţine în 1960 la Şcoala Medie 
nr. 2 din Câmpina. 

Stagiul militar : Centrul de Instrucție nr. 9 Grăniceri Turnu Severin (nov. 1949- 
-15 ian. 1950). 

Studii militare : Şcoala de Educatori (Ofiţeri Politici) MAI nr. 2 din Oradea 
(15 ian.-nov. 1950). 

Studii politice : Şcoala de Partid de un an din Oradea (1955-1956); Universitatea 
Serală de Marxism-Leninism de pe lângă CJ Prahova al PCR, secţia istorie (1968-1971). 

Activitatea profesională : agricultor în gospodăria părintească (1941-1943) ; ucenic 
la tipografia proprietarului Nicolae Peiu din Bârlad (1943-1944) ; salahor la zidarul 
Ion Moraru din Bârlad (1945-1948) ; referent-perceptor la Administraţia Financiară 
a Plasei Pueşti, jud. Tutova (1949-1950); locţiitor politic la Penitenciarul Zalău 
(15 dec. 1950-1 mart. 1951); instructor politic în Secţia Agitaţie şi Propagandă din 
Direcţia Politică a DGPCUM (1 mart.-7 iun. 1951); locţiitor politic la Coloniile de 
Muncă Agricole ale MAI: Mărculeşti, Giurgeni şi Jegălia (7 iun.-30 aug. 1951); şef 
al Biroului Cultural şi ARLUS (30 aug.-oct. 1951), şef de seminar la Şcoala de 
Sergenţi Politici Jilava de pe lângă Direcţia Politică a DGPCUM (oct. 1951-1 apr. 
1952) ; locţiitor politic la Penitenciarul Oradea (1 apr.-19 nov. 1952) ; şef al Biroului 
Penitenciare din Direcţia Regională MAI Oradea (19 nov. 1952-30 apr. 1953); 
comandant la Penitenciarul Oradea (30 apr. 1953-1 apr. 1955). La Oradea, „din 
rațiile prevăzute pentru deţinuţi, Tilici îşi creştea şi întreținea câţiva porci, pentru 
nevoile lui şi ale familiei ! ”!. Mai mult, obişnuia să-şi taie porcii în incinta peniten- 
ciarului, folosindu-i pe deţinuţi sau subordonați. Insultele grosolane, regimul alimentar 


1. Ion Ioanid, Închisoarea noastră cea de toate zilele, Editura Humanitas, Bucureşti, 1999, p. 403. 

sinonim cu distrofia, lipsa îngrijirii medicale, tratamentul inuman general (expunere 
la frig, duşuri cu apă rece în plină iarnă etc.), toate erau păstorite cu sadism la 
Penitenciarul Oradea de către căpitanul (la acea dată) Neculai Tilici!. 

Un referat de cadre din 1954 întocmit de Secţia Cadre a DIP pe numele loco- 
tenentului Tilici Nicolae menţiona : 


În activitatea sa ofiţerul a obţinut unele rezultate în special în munca politică între- 
buinţând metode juste şi principiale sprijinind din aproape munca politică, făcând în 
acelaşi timp educaţia celor din unitate, aceasta în timpul cât a fost Locţiitor Politic. Ca 
lipsuri ofiţerul are mai multe decât părţi pozitive în special de când a fost numit în 
calitate de Comandant, lipsuri care constau în: A întrebuințat maşina Unităţii în 
scopuri personale, ducându-i concubinei sale, fosta soţie a unui Cpt. de securitate 
bagajul la gară pe care a şi însoţit-o până la Bucureşti. De asemeni tot cu maşina a 
plecat la băile Victoria împreună cu persoane străine de Unitate. A întrebuințat trăsura 
unităţii pe la baluri şi nunţi în diferite comune, iar într-una din zile întorcându-se în 
stare de ebrietate, a lovit trăsura de un stâlp rupându-i-se arcul. În timp de o lună de 
zile a tăiat un număr de 50 de porci, iar carnea a fost dată contra cost cadrelor din 
Unitate. Cu această ocazie a creat o serie de nemulțumiri în rândul cadrelor prin faptul 
că pe unii i-a favorizat, dându-le carne mai bună, iar la alţii mai proastă. Din această 
carne şi el şi-a însuşit o cantitate de 50 kg. pe care nu a înregistrat-o cu scopul ca să 
nu plătească şi probabil s-o speculeze, întrucât acasă nu avea ce face, deoarece nu este 
căsătorit pe deoparte, iar pe de altă parte el mănâncă la popotă. A sustras sume de bani 
de la popotă pe care i-a întrebuințat în scopuri personale şi pe care nu i-a mai restituit 
nici până în momentul de faţă. A permis cadrelor de la procuratură să servească masa 
la popotă, creând mari nemulțumiri în rândul salariaţilor din cadrul Unităţii, întrucât 
ei dădeau ordinul „50”. Deşi ofiţerul provine dintr-o familie de ţărani săraci, însă 
ţinând cont de faptele murdare pe care le-a făcut şi care sunt incompatibile cu calitatea 
lui de ofiţer şi mai ales de comandant, considerăm că nu mai poate face parte din 
cadrele MAI şi propunem să fie scos ca element necorespunzător?. 


Tilici nu va fi îndepărtat din MAI, ci va fi mutat la altă unitate penitenciară, câteva 
luni mai târziu ; locţiitor comandant pentru pază şi regim (1 apr. 1955-1 ian. 1956) 
şi şef al Biroului vorbitor şi pachete deţinuţi la Penitenciarul Mărgineni/formaţiunea 
0715 (1 ian.-30 iun. 1956). La 30 iunie 1956, cu prilejul reducerilor de efective din 
MAI, a fost trecut în rezervă prin Ordinul MAI nr. 2949. După trecerea în rezervă s-a 
angajat ca strungar necalificat la Uzina Mecanică Câmpina (iul. 1956-18 ian. 1957); 
funcţionar la Secţia Financiară Bârlad (18 ian.-l iul. 1957). La 1 iulie 1957, a fost 
reîncadrat în MAI ca angajat civil şi repartizat la Gospodăria anexă Mărgineni din 
cadrul Penitenciarului Mărgineni/formaţiunea 0715, unde a ocupat următoarele funcţii : 
şef de depozit de magazie pentru deţinuţi, merceolog principal şi şef de evidenţă de 
bază (iul. 1957-15 febr. 1964) ; angajat civil în funcţia de şef de evidenţă de bază la 
sectorul AFV şi contabil principal la Penitenciarul Ploieşti (15 febr. 1964-15 dec. 
1971). În decembrie 1971 a fost rechemat în rândul corpului ofiţerilor MAI cu gradul 


1. Ion Ioanid, op. cit., pp. 405, 407-408, 410, 430-433, 437, 441, 445-446. 
2. Referatul de cadre este semnat de şeful DIP, colonelul Ioan Baciu, şi de şeful Secţiei Cadre din 
DIP, maiorul Marin Mihai. 

de căpitan şi numit în funcţia de inspector cu pregătirea militară, politico-ideologică 
şi de specialitate la Penitenciarul Mislea (15 dec. 1971-1 iul. 1972); locţiitor de 
comandant pentru servicii la Penitenciarul Râmnicu Vâlcea (1 iul. 1972-1 aug. 
1973); locţiitor de comandant pentru servicii la Penitenciarul Ploieşti (1 aug. 
1973-1 aug. 1977). Ca urmare a aplicării Decretului nr. 225, Penitenciarul Ploieşti 
a fost desfiinţat, Tilici fiind transferat în funcţia de locţiitor de comandant pentru 
servicii la Penitenciarul Târgşor (1 aug. 1977-21 sept. 1981). 

A fost trecut în rezervă la 21 septembrie 1981 prin Decretul Prezidenţial nr. 221. 

Grade succesive: sublocotenent (1950); locotenent (1951); locotenent-major 
(1954) ; căpitan (1956 şi 1971); maior (1978). 

Decorații : medalia „A XXV-a aniversare a eliberării Patriei” (1969) ; medalia 
„Meritul Militar”, clasa a II-a (1972) ; medalia „30 de ani de la eliberarea României 
de sub dominaţia fascistă” (1974). 

Pedepse : cinci zile de arest la garnizoană pentru că nu a raportat la timp 
executarea unui ordin (1955) ; zece zile de arest la garnizoană pentru neglijenţă în 
serviciu (1955); „mustrare scrisă” pentru lipsă de control asupra subordonaţilor 
(1963) ; „mustrare scrisă cu avertisment” pentru nerestituirea unor materiale aduse 
în unitate fără forme legale (1963); „mustrare scrisă” pentru că a vorbit la telefon 
fără aprobarea comandantului (1964) ; „mustrare scrisă” şi suspendarea indemnizaţiei 
de comandă timp de trei luni pentru consum de băuturi alcoolice în unitate şi pentru 
crearea „unui climat de familiarism” (1976); trei zile de arest cu îndeplinirea 
serviciului pentru evadarea unui deţinut (1979). 


TIMOFTE ION GHEORGHE, colonel, d.p. nr. 1863 (n. 12 
mart. 1914, satul Dorobanţi, com. Nicşeni, jud. Botoşani). 

Naţionalitatea : română. . 1985 AMYN. oneste gud Pe 

Originea şi apartenența socială: țăran sărac. 

Profesia de bază la încadrarea în MAI: muzicant/gagist (trom- 
petist) şi muncitor necalificat petrolist. 

Funcţii în organizaţii politice, de masă şi obşteşti: într-o 
autobiografie dată la Oneşti pe 20 iunie 1954, Timofte povesteşte 
despre începuturile afirmării sale în viaţa politică : 


Încă din 1945, de pe front mi se acordă de către ECP (Educaţie Cultură Propagandă - 
aparatul politic din rândul forţelor armate, înfiinţat în 1945 - n.n.) pe atunci o serie de 
sarcini, iau parte la Campania electorală din 19 Noiembrie 1946, ţin o conferinţă pe 
Regiment 2 Grăniceri cu schematica „Programul Regimului Democrat” sarcină dată de 
către Comand. Secund a Regimentului Cpt. Guzu (...). Menţionez că în această 
perioadă deşi am avut legături cu partidul prin sarcinile ce le primeam şi le duceam la 
îndeplinire, nu m-am putut înscrie în partid din cauză că militarilor încă nu li se dăduse 
voie, spunându-ne să mai aşteptăm. Stabilit în Buzău iau legătura cu partidul şi din 
îndemnul tov. Câmpeanu Secretarul Judeţenei PCR de atunci, mă înscriu la Organizaţia 
PSD a oraşului, continuând a duce muncă în problema pregătirii unificării. 


A fost membru PSD (1947-febr. 1948) ; membru PMR (febr. 1948); responsabil 
cu organizarea în Biroul Organizaţiei de Bază PMR nr. 1 CFR Cernavodă (nov. 

1948-ian. 1949). La începutul anului 1949 se înfiinţează Organizaţia de Bază PMR 
nr. 1 Petrol Cernavodă, iar Timofte este ales în funcţia de secretar al acestei organizaţii 
(ian.-febr. 1949) ; membru în Biroul Organizaţiei de Bază PMR nr. 5 Petrol Palas şi 
responsabil cu munca de propagandă şi agitaţie (febr.-sept. 1949); membru în 
Comitetul Provizoriu PMR al Sectorului „Petrol” din Constanţa (1 iun. 1949-?); 
responsabil cu producţia, secretar şi propagandist la Comitetul sindical de fabrică 
mixt CFR Cernavodă şi membru în Comitetul Sindical „Petrolul” din Constanţa (ian. 
1948-ian. 1949). În această perioadă a participat la toate demonstrațiile organizate şi 
conduse de conducerea locală de partid; membru ARLUS (1948-?); membru în 
Comitetul de Partid din DLCM (1952-1953). 

Studii civile: cinci clase în satul natal (1921-1926); elev particular la Liceul 
Teoretic „Nicolae Bălcescu” din Brăila, absolvent al cursului secundar teoretic 
inferior, fără frecvenţă (oct. 1942-1945); clasa a IX-a la Şcoala Medie Mixtă din 
Moreni şi clasa a X-a la Şcoala Medie nr. 3 „Nicolae Bălcescu” din Târgovişte, fără 
frecvenţă (iul. 1956-mai 1957). 

Stagiul militar : copil de trupă (nov. 1926-1932) şi militar în termen la Regimentul 
29 Infanterie Dorohoi (1932-apr. 1935). 

Studii politice : curs seral sindical de două luni la Şcoala Inferioară de Cadre 
Sindicale din Cernavodă (1948); curs de lectori la Judeteana PMR Constanţa 
(aug.-sept. 1949); Universitatea Serală de Marxism-Leninism din MAI, Bucureşti, 
fără diplomă de absolvire (1951-1953). 

Activitatea profesională : şomer în Bucureşti (apr.-iun. 1935); muzicant militar/ 
gapist la Batalionul de Gardă Regală din Bucureşti (iun. 1935-31 mart. 1936 şi 
iun.-oct. 1939); muncitor necalificat la un atelier de cizmărie din strada Berzei, 
Bucureşti (apr.-mai 1936) ; salahor la o construcţie de lângă Parcul Cişmigiu (mai-iun. 
1936) ; muzicant militar/gagist la Regimentul 38 Infanterie Brăila (oct. 1939-nov. 
1945). Despre perioada petrecută la această unitate Timofte povesteşte într-o autobio- 
grafie dată la 8 ianuarie 1961: 


Mutat la reg. 38 infanterie Brăila, plec pe zonă în Cadrilater unde se afla Regimentul 
şi unde am stat până în ianuarie 1940, în satele Cainargeau şi Beibunar. În ianuarie 
1940, regt. se retrage în regiunea Dobrogea, raionul Tulcea, localităţile Nicoliţel şi 
Isacea, unde stăm până aproape la începutul războiului (iunie 1941) când fanfara este 
trimisă în Brăila. Am rămas în Garnizoana Brăila, până în luna octombrie 1941, când 
urmare ordinului Diviziei a 10 a, ne-am deplasat în oraşul Odessa. După 2 luni, adică 
către sfârşitul lunii decembrie, am plecat cu Regt. spre Nicolaev, de unde ne-am întors 
imediat (8 ianuarie 1942) în Garnizoana Brăila, deoarece Regt. s-a deplasat mai departe 
în direcţia Oraşului Cherson. Am rămas în Garnizoana Brăila până la data de 5 mai 
1942, când din nou am plecat după Regt. în Crimeia oraşul Simferopol şi unde am 
rămas până la sfârşitul lunii sept. 1942. Aici spre deosebire de Odessa unde am fost ţinuţi 
tot timpul în afara oraşului, fanfara cânta în parcurile Oraşului, la spitalele din localitate şi 
de la Bogdanovska, cca 10 km. de Oraş. În această perioadă mă îmbolnăvesc (pleurezie 
în partea stângă) şi medicii îmi interzic să mai profesez muzica (instrument de suflat). 


În perioada octombrie 1942-23 august 1944, Timofte a rămas în oraşul Brăila. 
Unitatea sa a plecat pe frontul de vest în decembrie 1945, însă Timofte a rămas cu 

fanfara unităţii la Brăila (în această perioadă se va pregăti în vederea susţinerii 
examenelor clasei a IV-a de liceu). În martie 1945 a plecat cu fanfara regimentului pe 
front. În continuare Timofte era folosit pe post de copist de note muzicale şi secretar 
al fanfarei. În autobiografia menţionată mai sus, Timofte spunea : 


Folosit în continuare ca copist de note muzicale şi secretar, lucrez tot timpul la 
întocmiri de partituri de marşuri inspirate de pe câmpurile de luptă, compoziţii ale 
Şefului de muzică Maior Paiu Sergiu, un ofiţer cu vederi largi democratice. Astfel au 
fost compuse şi aranjate marşuri ca: Victoria, Asaltul Gronului, Kromerjiji, Salut 
Cehoslovacia şi altele. Marşuri recomandate de aparatul ECP pentru ridicarea moralului 
ostaşilor noştri şi pt. care am fost propus şi decorat cu medalia „Bărbăţie şi Credinţă” 
cls. III, iar după întoarcerea de pe front am primit „Victoria Sovietică”. Pe frontul din 
apus, am fost prin mai multe localităţi din Ungaria şi Cehoslovacia... 


Într-o altă autobiografie dată la Poarta Albă pe 29 octombrie 1949, Timofte 
povesteşte despre represaliile forţelor armate române de la Odessa împotriva populaţiei 
civile şi a partizanilor sovietici, după ce clădirea Comandamentului Militar Român 
fusese aruncată în aer de partizanii sovietici: „Am văzut cum plotoane de jandarmi 
români duceau convoaie de evrei, bătrâni, copii în afara oraşului spre Dalnic, unde 
desigur îi împuşca şi după cum am văzut odată împreună cu plot. muz. Rujda Ion de 
la depărtare de circa 800-1000 metri cum s-a tras asupra unor civili care nu erau 
altceva decât evrei sau partizani sovietici”. 

Din cauza desființării Regimentului 38 Infanterie Brăila, fanfara a fost trecută 
timp de trei luni de zile în subordinea Cercului de Recrutare Brăila, iar după aceea 
a fost mutată la Regimentul 3 Artilerie Brăila din Divizia „Tudor Vladimirescu”. Aici 
Timofte a fost încadrat pe acelaşi post - gagist (ian.-iun. 1946). În vara anului 1946, 
fanfara a fost mutată la Regimentul 2 Grăniceri Brăila (iun. 1946-mart. 1947); 
ajutor-contabil la Economatul Militar Brăila (mart.-apr. 1947). În primăvara anului 
1947 a fost scos din armată pe caz de boală fiind trecut în statut de cadru disponibil 
la cerere ; şomer şi zilier la diferite lucrări de construcţii de cale ferată din oraşul 
Buzău (1 mai-nov. 1947) ; lucrător pentru conducte la Secţia Conducte CFR Cernavodă 
(dec. 1947-15 febr. 1949); manipulant de produse petroliere şi şef de schimb la 
Depozitul 6 Petrol Palas Constanţa din Întreprinderea de Stat Petroliferă Muntenia 
Constanţa (15 febr. 1949-sept. 1949). În data de 9 septembrie 1949, la recomandarea 
Secţiei Cadre a Judeţenei PMR Constanţa, a fost încadrat din câmpul muncii în 
Direcţia Muncii Exterioare din DGP, ca educator la Colonia de Muncă nr. 2 Poarta 
Albă (sept.-2 nov. 1949), iar apoi promovat în funcţia de comandant al acestei unităţi 
(2 nov. 1949-18 feb. 1950 şi 3 mai 1950-23 mai 1951). Despre activitatea sa la Poarta 
Albă, Timofte povesteşte într-o autobiografie dată la 9 decembrie 1951 : 


Pe ziua de 10 septembrie, am fost instalat de către tov. Cosmici Eftimie Directorul 
Muncii Exterioare din D.G. a Penitenciarelor ca Educator la Colonia Poarta Albă 
împreună cu tov. David Anton ca Comand. de Colonie. La început munca a fost mult 
prea grea fiind lipsiţi de experienţă şi de metode în munca cu deţinuţi şi cu un număr 
infim de mic numai 6 salariaţi. N-a existat decât câteva barăci din lemn, fără lumină, 
fără apă în Colonie, fără o şosea de acces la Colonie şi altele. Datorită ajutorului de 

fiece zi dat de Partid şi Direcţia Muncii Exterioare din Constanţa în decurs de aproape 
4 luni am reuşit să reducem numărul orelor de muncă de la 20-22 la 16-18 ore pe zi. 
În urma unor greşeli în muncă şi personale tov. David Anton este scos din muncă şi pe 
ziua de 2 decembrie 1949 primesc sarcina de a conduce Colonia Poarta Albă în funcţia 
de Comandant de Colonie. Până în martie 1950 continui să rămân cu acelaşi număr de 
funcţionari, când datorită faptului că începe dezvoltarea lucrărilor Canalului se aduc 
efective mari de deţinuţi şi astfel nu se mai putea cuprinde munca, se mai aduc cadre 
noi, fie din ostaşi eliberaţi din trupele de securitate, fie daţi de Partid. Colonia se 
organizează pe grupe şi detaşamente de lucru, se intensifică evidenţa lor şi se păstrează 
o evidenţă cât mai clară a producţiei, organizăm întreceri în muncă, înființând detaşa- 
mente de calitate cu depăşiri de normă de peste 100%. Înfiinţăm cursuri de calificare 
pe locul de muncă şi reuşim să calificăm în cursul anului 1950 peste 1.000 de deţinuţi, 
ca: zidari, tâmplari, mozaicari, vopsitori, buldozerişti, scripcari, şoferi, excavatorişti 
etc. Prin stimularea la timp ai acelora ce depăşeau normele cu procente destul de mari 
şi demascarea în acelaşi timp ai acelora ce încercau să facă greutăţi sub diferite forme, 
s-a reuşit a se introduce în Colonie un spirit sănătos, ajungându-se până acolo că ei 
însuşi (dintre cei mai buni) luau poziţie şi demascau pe acei ce nu voiau să muncească. 
S-a introdus sistemul care a dat rezultate foarte bune, de a răspunde de comportarea 
lor, de felul cum muncesc, responsabili dintre ei (şefi de grupă şi detaşamente) care 
răspundeau în orice moment unde se află omul, cum a lucrat, ce atitudine are faţă de 
muncă etc. Cu acest sistem ţinând cont de ceţurile din iarnă, primăvară şi toamnă de 
felul terenului accidentat, lucru în timpul nopţi cu lumină slabă sau fără lumină s-a 
reuşit să nu avem decât un număr foarte mic de evadări. În anul 1951 efectivele de 
deţinuţi au crescut de aproape 10 ori faţă de 1949, datorită însă faptului că căpătasem 
o experienţă în muncă şi creşteri cadrelor am putut face faţă tututror greutăților impuse 
de această situaţie. N-am reuşit în acest timp însă să continuăm pregătirea politică 
devenind întregul aparat adm. simpli practicieni şi acest lucru ne-a adus la lipsuri ca 
acele ca colectivul nu mai funcţiona aşa de bine, începând chiar unele fricţiuni între 
personalul Coloniei care a fost lichidate cu ajutorul Comitetului de Partid al Canalului. 
În timpul cât am condus unitatea de la Poarta Albă am avut ca supeiori pe tov. Lt. 
Colonel Cosmici Eftimie actualmente Director în Dir. Gen. a Penitenciarelor, tov. 
Albon Augustin actual şeful Centrului de Coordonare din DGP Constanţa. 


Fostul deţinut de drept comun, Frant Țandără, condamnat la 13 ani închisoare 
pentru că şi-a ucis tatăl, a devenit în detenţie un torţionar sadic pentru deţinuţii 
politici. Țandără executa orbeşte ordinele primite de la diferiţi ofiţeri superiori din 
MAI. Despre sosirea sa la Colonia de muncă Poarta Albă, întâlnirea cu Timofte şi 
începuturile colaborării sale cu celebrul torţionar brigadier-şef al Coloniei de muncă 
Poarta Albă, Marin Stănciugel, Țandără povesteşte în dialogul său cu Doina Jela din 
1998 : 


— Deci primii oameni ajunşi la Canal au fost colonelul Albon, directorul de lagăr, 
Timofte, şi, foarte curând, cu transportul de frontierişti de la Aiud, Marin Stănciugel. 
Iar dumneavoastră eraţi lângă acest Timofte... 

Am venit la Canal nu cu prima, dar cu a doua cursă, cea care venea de la Aiud. Era în 
15 iulie 1949. Primul lagăr a fost cel de la Poarta Albă. De acolo au pornit celelalte. 
Iar eu eram aciuiat pe lângă comandant aşa, ca un căţeluş, îi spuneam să facem aia, să 
facem aia. Şi lui Marin Stănciugel i-am spus: Vrei să intri brigadier ? La început ăsta 
era un ţigan prostănac, şi am zis că-l manipulez eu cum vreau. Îl manipulez cum vreau, 

l. 


zic, îl propun pe-ăsta. Era de culoarea lu’ ăsta, Timofte Gheorghe, o să-l accepte. Pe 
Timofte ăsta, şi pe el îl ştie toată țara. Am zis în gându meu, decât să pun un deştept, 
mai bine pun un prost. Aveam un interes al meu, să nu pun un deştept, şi să mă înlăture 
pe mine. Aveam şi eu nişte profituri acolo. Şi spun: O să fie impunător, domnule, nu 
vedeţi ce colos de om e? 

— Ce-l propuneaţi ? 

— ÎI propuneam prim-brigadier. Că veneau brigăzi, începeau acum să curgă brigăzi. 

O mărturie cutremurătoare despre condiţiile de muncă şi detenţie de la Colonia de 
muncă Poarta Albă se regăseşte în volumul Salvat din infern al lui Constantin Cesianu?. 
Şef al Serviciului Evidenţă Cazier şi Arhivă Centrală din DGPCUM/DLCM 
(1 iun.-25 oct. 1951 şi ian. 1952-1 mart. 1953); şef al Serviciului Reeducare Minori 
din MAI (25 oct. 195l-ian. 1952); comandant la Colonia de muncă Oneşti/forma- 
țiunea 0665 şi director al Şantierului de Construcţii R 10 (mart. 1953-iun. 1954); 
comandant la Colonia de muncă Borzeşti/formaţiunea 0652 (iun.-oct. 1954). În 
autobiografia dată la 8 ianuarie 1961, Timofte vorbeşte şi despre activitatea sa la cele 
două colonii de muncă din Moldova: 


Menţionez că forma de lucru cu deţinuţii era schimbată atunci, lucram pe bază de 
subantrepriză la şantierul Construcţii Rafinăriei nr. 10. În anul 1953 am avut un plan 
de construcţii în valoare de 45 milioane lei, iar în 1954 numai pe trimestru I am avut 
plan de 20 milioane lei. După desfiinţarea formaţiunii 0665 Oneşti prin rezilerea 
Contractului cu Dir. Generală Sovrompetrol (în 1954) sunt numit Comandant la 
Formaţiunea Borzeşti şi Oneşti Baraj, până în octombrie 1954 când se desfiinţează şi 
formațiunea Borzeşti. În anul 1953 când eram Comandantul Formaţiunii 0665 Oneşti 
am avut o tentativă de evadare în masă a unui nr. de 45 deţinuţi recidivişti. Evadarea 
urma să aibă loc în interiorul formaţiunii prin săparea unui canal subteran, care la 
descoperire avea deja 8 m. lungime. Acţiunea a fost descoperită la timp de mine 
personal şi prevenită la timp - totuşi ca urmare a acestei acţiuni, care putea f. uşor să 
mă coste viaţa, în loc ca fapta să fie considerată ca pozitivă, sunt pedepsit cu 15 zile 
arest la garnizoană de către fostul Ministru Adj. Ady Ladislau - pentru motivul că am 
lovit deţinuţi în timpul acţiunii întreprinse pentru prinderea şi prevenirea tentativei de 
evadare concepută de deţinuţii respectivi. Şi cu toate memoriile mele, în care arătam 
totala nevinovăție, nu mi-a fost luat nimic în consideraţie. 


La 1 noiembrie 1954, prin ordinul MAI nr. 257 din 25 octombrie 1954, forma- 
țiunea 0652 Borzeşti a fost desfiinţată, iar indicativul său militar numeric a fost 
anulat prin acelaşi ordin ; inspector la Serviciul Inspecţii din DPLC (nov. 1954-apr. 
1955); comandant la Penitenciarul Mărgineni/formaţiunea 0715 (apr. 1955-1967) ; 
vicepreşedinte al Consiliului de Onoare al Ofiţerilor Superiori din DGPCM (25 iun. 
1966). A fost trecut în rezervă la 30 aprilie 1968 prin Ordinul MAI nr. 1231. 
Două surori ale ofițerului au fost călugărițe la Mănăstirea Agafton, judeţul 
Botoşani, din 1930 până în 1960. 


Doina Jela, Drumul Damascului. Spovedania unui fost torționar, Editura Humanitas, Bucureşti, 


1999, pp. 72-73. 


2. Constantin Cesianu, Salvat din infern, Editura Humanitas, Bucureşti, 1992, pp. 189-309. 

Ultimul domiciliu al ofițerului menţionat în dosarul de cadre este în municipiul 
Ploieşti, str. Flamurei nr. 2, Blocul Tolstoi (mai 1970). 

La data de 20 septembrie 1968, Direcţia Generală a Rezervelor de Stat a trimis 
maiorului Buican Ştefan - şeful Serviciului personal din DGP - o adresă în care se 
solicita un referat de cadre al ofițerului superior de rezervă Timofte Gheorghe, care 
urma să fie încadrat la DGRS!. Nu cunoaştem dacă Timofte a fost angajat ulterior de 
DGRS. 

Grade succesive : căpitan (1 iul. 1951); maior (aug. 1954); locotenent-colonel 
(oct. 1958); colonel (aug. 1964). 

Decorații : medalia „Bărbăţie şi credinţă”, clasa a III-a (1945) ; medalia sovietică 
„Victoria” (mai 1945); medalia „Eliberarea de sub jugul fascist” (1954); medalia 
„În Serviciul Patriei Socialiste”, clasa I (1963) ; medalia „A XX-a aniversare a Zilei 
Forţelor Armate ale RPR” (1964); medalia „A XX-a aniversare a eliberării Patriei 
de sub jugul fascist” (1964); Ordinul „Steaua RPR”, clasa a V-a (1958); Ordinul 
„În Serviciul Patriei Socialiste”, clasa a III-a (dec. 1963). 

Pedepse : „mustrare” pentru că a trimis cu întârziere situaţiile centralizatoare 
lunare ale Coloniei de muncă Poarta Albă, deşi conducerea DGP emisese trei ordine 
circulare pentru ca Timofte să grăbească întocmirea acestor buletine (sept. 1950); 
zece zile de arest la garnizoană pentru că nu a luat măsuri de control asupra 
subalternilor, care şi-au însuşit unele bunuri care aparţineau beneficiarului muncii 
deţinuţilor de la formațiunea 0652 Borzeşti (dec. 1954); „mustrare scrisă” pentru 
lipsuri în sectorul auto (febr. 1958); „ordin observator” pentru netrimiterea la timp 
a dărilor de seamă cu realizările fizice şi financiare obţinute din prestări de servicii 
pe luna aprilie (iun. 1958) ; cinci zile de arest la garnizoană pentru nereguli constatate 
la formațiunea 0715 Mărgineni de către organele Comisiei Controlului de Stat în anul 
1958 (dec. 1959); „mustrare scrisă” pentru lipsă de control asupra muncii de 
evidenţă, lucru ce a condus la încălcări grave ale Decretului nr. 720/1956 pentru 
reglementarea punerii în libertate înainte de termen, pe baza muncii prestate şi bunei 
comportări a celor condamnaţi (iul. 1960) ; trei zile de arest la garnizoană pentru că 
a folosit la pontarea condamnaților pe deţinutul Piranovici M. Constantin, şi nu un 
cadru MAI aşa cum prevedeau instrucţiunile pentru aplicarea Decretului nr. 720/ 
1956 (mai 1961); „mustrare” pentru că nu a luat măsuri de instruire a cadrelor din 
sectorul pază şi regim, lucru ce a condus la practicarea unor relaţii homosexuale între 
deţinuţii majori şi cei minori (nov. 1961) ; „observare scrisă” pentru că în urma unui 
control efectuat de organele Procuraturii militare la formațiunea 0715 Mărgineni s-au 
constat unele nereguli: nu s-au fixat zilele în care deţinuţii puteau să scrie cererile, 
reclamaţiile, sesizările şi pentru că nu li s-au oferit acestora unelte de scris ; deţinuţii 
politici au fost privaţi în mod nejustificat de la drepturile de a scrie cereri, reclamaţii 
şi sesizări (mart. 1962) ; cinci zile de arest la domiciliu pentru atitudine de văicăreală 
şi fugă de răspundere (sept. 1962). 


1. Adresa este semnată de fostul coleg al lui Timofte din DGPCM, Bădică Ilie, care la acea dată 
îndeplinea funcţia de adjunct al directorului general al DGRS. De asemenea, pe acest document 
se regăseşte şi semnătura şefului Biroului Personal din DGRS, Vasilescu Eugen. 

TÎRU D., sublocotenent. 
Activitatea profesională: şef de birou în Serviciul Secretariat al DPLC (nov. 
1954, aug. 1955). 


TOMA GHEORGHE MIHAI, colonel, d.p. nr. 2487 (n. 11 
nov. 1927, mun. Sighişoara, jud. Mureş; d. 1998). 

Naţionalitatea : română. 

Originea şi apartenența socială: ţăran sărac. 

Profesia de bază la încadrarea în MAI : instalator de conducte 
îi paz, apă şi canal. 

Funcții în organizații politice, de masă şi obşteşti: membru 
PCR din 1945; membru în Comitetul Orăşenesc de Partid 
Târgovişte (1959). 

Studii civile : şapte clase la Şcoala de Băieți din Sighişoara 
(1934-1941) ; Liceul „Nicolae Bălcescu” din Piteşti (1963-1966). 

Stagiul militar : Centrul de Instrucție nr. 30 Grăniceri Caransebeş (1 nov. 1949-ian. 
1950). 

Studii militare: Şcoala de Educatori (Ofiţeri Politici) MAI nr. 2 din Oradea 
(ian.-apr. 1950) şi Şcoala de Educatori (Ofiţeri Politici) MAI nr. 1 din Bucureşti 
(apr.-nov. 1950) ; Şcoala de Recalificare a Ofiţerilor Politici MAI de la Deva (ian.-aug. 
1952) ; curs de perfecţionare cadre de conducere, profil Penitenciare, la Şcoala de 
Ofiţeri MAI nr. 2 Bucureşti, DGM (sept. 1960-aug. 1961) ; cursul scurt de perfecţio- 
nare a pregătirii cadrelor cu funcţii de conducere din MAI de la Dumbrăviţa (1970). 

Activitatea profesională : ucenic la Societatea Naţională de Gaz Metan din Sighişoara 
(sept. 1941-apr. 1945); instalator de gaz, apă şi canal la Întreprinderea de Gaz 
Metan din Braşov (apr. 1945-nov. 1949); locţiitor politic la Penitenciarul Piteşti 
(7 nov. 1950-1 sept. 1952) ; instructor de partid la Serviciul Politic al DLCM (1 sept. 
1952-1 mart. 1954); comandant de companie la Şcoala de Supraveghetori de la 
Rahova, DPLC (1 mart.-l nov. 1954); instructor politic la Serviciul Politic al DPLC 
(1 nov. 1954-1956); inspector cultural-educativ la Serviciul Cultural-Educativ din 
DPLC (1956-1 iul. 1956); comandant la Penitenciarul Buzău (1 iul. 1956-1 febr. 
1957). În Penitenciarul Buzău, la 1 februarie 1957 se păseau: 47 de cadre (doi 
ofiţeri, 37 de sergenţi reangajaţi şi opt angajaţi civili) şi 324 de deţinuţi (302 bărbaţi, 
21 de femei, precum şi un deţinut internat în Spitalul de Stat nr. 2 din Buzău). Cât 
timp a ocupat funcţia de comandant al Penitenciarului Buzău, ofiţerul a consumat în 
mod excesiv băuturi alcoolice şi a tolerat o serie de abateri ale subordonaţilor; 
comandant la Penitenciarul Târgovişte (1 febr. 1957-1 dec. 1961); comandant la 
Penitenciarul Piteşti (1 dec. 1961-1 aug. 1977). În dosarul personal al ofițerului se 
găseşte un referat întocmit de CJ Argeş PCR în 1971, care fusese sesizat printr-o notă 
informativă trimisă de ISJ Argeş că la Penitenciarul Piteşti deţinuţii erau supuşi unui 
regim inuman de deţinere. În acest document redactat de organele de partid şi DGP, 
care au făcut cercetări şi verificări la faţa locului, se preciza: 


În urma discuţiilor purtate cu conducerea penitenciarului, procurorul care are în 
supraveghere această unitate, ofiţerul cu contrainformaţii, conducerile secţiilor Colibaşi 

şi petrochimie, cu un număr de cadre din rândul ofiţerilor şi subofiţerilor, precum şi cu 
unii deţinuţi îndeosebi cu cei ce se aflau pedepsiţi în izolatoare, au rezultat următoarele : 
În penitenciarul Piteşti se aplică în bună măsură prevederile actelor normative care 
reglementează aplicarea regimului deţinuţilor în locurile de deţinere. Se respectă 
legalitatea deţinerii în sensul că atât condamnaţii, Cât şi arestaţii preventiv au acte de 
deţinere legală, neexistând liberări cu întârziere. Separaţiunea deţinuţilor în bună 
măsură este realizată în conformitate cu prevederile legale, în sensul că bărbaţii sunt 
separați de femei, minorii de majori, recidiviştii de nerecidivişti, preveniţii de condam- 
naţi, separat condamnaţii pentru infracţiuni grave, pentru alte infracţiuni, contravenienţi, 
carantină până la 5 şi 21 zile, cei ce urmează a se libera, cei bolnavi etc., iar secţia 
petrochimie este profilată numai pe condamnaţi recidivişti. În mare măsură s-au 
respectat prevederile legale pe linia cazării deţinuţilor, mai puţin la centru şi secţiile 
Câmpulung-Muscel şi petrochimie unde sunt peste capacitatea de cazare, respectiv 
79,65 şi 122 de condamnaţi, situaţie impusă de cerinţele muncii, motiv pentru care nu 
pentru toţi deţinuţii se poate asigura volumul de 6 m.c., aşa cum prevede legea. 
Activităţile cu deţinuţii se desfăşoară în baza programelor întocmite, separat pentru 
deţinuţii ce muncesc, asigurându-se orele legale de somn, repaus săptămânal, asistenţă 
medicală, program administrativ, plimbare, activităţi cultural-educative şi participarea 
în procesul muncii. Se asigură deţinuţilor hrană caldă de 3 ori pe zi, bine pregătită şi 
în conformitate cu prevederile legale şi normele în vigoare, iar pentru cei bolnavi li se 
asigură regim stabilit de medicul unităţii în funcţie de afecțiunea respectivă. De 
asemenea, li se asigură drepturile băneşti ce le revin din munca depusă, li se fac 
cumpărături, se acordă vizite cu membrii de familie, pachete, ţigări, corespondenţă, 
echipament, cazarmament, îmbăiere săptămânal, dreptul de a primi de la familii şi de 
a trimite acestora bani, dreptul de a face cereri, sesizări şi reclamaţii la diferite organe, 
respectându-se în bună măsură prevederile legale pe această linie. În concluzie, consi- 
derăm că toate aceste măsuri aplicate deţinuţilor infirmă în cea mai mare parte cele 
sesizate în informare privind „regimul de exterminare” a condamnaților. Totuşi cu 
ocazia verificărilor am găsit şi unele aspecte care contravin actelor normative ce 
reglementează aplicarea regimului deţinuţilor în locurile de detenţie. Astfel, la secţiile 
Colibaşi şi petrochimie pe timp de noapte nu se introducea paturi în izolatoare din care 
cauză deţinuţii erau nevoiţi să doarmă pe jos. Un alt aspect era acela că unor condamnaţi 
care au comis diferite abateri grave sau mai puţin grave, în loc să li sc aplice pedepsele 
prevăzute în regulament acestea au fost suplinite cu bătaia. Dacă în cazul deţinutului 
Stana Vilmuş, recidivist care a bătut doi subofiteri, sau recidivistul Rusu Constantin 
care a ameninţat şi a adus grave insulte unui militar în termen din escortare, aplicarea 
bătăii este justificată, totuşi au fost şi cazuri când nu trebuia să se recurgă la bătaie. 
Astfel pentru faptul că în ziua de 17 septembrie a.c. deţinutul recidivist Sîrbu Grigore 
a refuzat să fie transferat la secţia petrochimie, plutonierul adjutant Videanu Ilie ce 
îndeplineşte funcţia de subofițer de serviciu l-a lovit pe acesta cu bastonul de cauciuc. 
Considerăm ca nejustificată şi măsura luată de către tov. locţiitor pentru pază şi regim, 
It.-col. Ioaniţescu Alexandru şi locţiitorul pentru servicii, mr. Encuţu Gheorghe, care 
au lovit primul doi deţinuţi iar secundul un deţinut pe motiv că aceştia când au fost 
chemaţi să dea socoteală despre unele abateri comise la locurile de muncă aceştia au 
dovedit nesinceritate. Un alt deţinut, prins din evadare, a fost bătut de către lt. col. 
Drăgan Gheorghe, comandantul secţiei petrochimie. De asemeni, apreciem ca nejustă 
şi atitudinea tovarăşului comandant al penitenciarului, Toma Mihai, care a dat o palmă 
unui condamnat pe motiv că acesta a dovedit nesinceritate faţă de abaterile comise 
(nerecunoscând consumul de băuturi alcoolice şi părăsirea locului de muncă). A mai 
rezultat că o parte din subofiţeri care execută serviciul de pază, escortare şi supraveghere 
a deţinuţilor au o atitudine necorespunzătoare faţă de aceştia, folosind uneori expresii 

ca: borfaşule, hoţule, pungaşule etc. Faţă de cele constatate am discutat cu fiecare 
tovarăş în cauză, cu care ocazie aceştia au recunoscut faptele şi gravitatea acestora şi 
prin poziţia autocritică a lor ne dă garanţia că în viitor nu vor mai repeta asemenea 
fapte. Menţionăm că refuzurile de hrană din partea deţinuţilor nu s-au datorat aplicării 
bătăii, aşa cum se arată în sesizare, ci la baza acestora stau în special probleme juridice 
şi o mică parte rezolvarea unor probleme personale şi familiare (...). În ce priveşte 
starea disciplinară a condamnaților, acestea nu se ridică la nivelul cerinţelor actuale 
deoarece în perioada 1.1.-30.1X.1971 s-au comis de către deţinuţi un număr de 1.075 
abateri de la disciplină, raportat la un efectiv mediu de 2.159 deţinuţi. Aceste abateri 
constau: 328 de refuzuri de muncă, 94 atitudine necuviincioasă faţă de cadre, 161 
nerespectarea ordinei interioare, 98 confecţionarea şi vânzarea de obiecte, 124 stabilirea 
de legături cu exteriorul pe căi nelegale, 41 practicarea jocurilor de noroc, 54 neexe- 
cutarea de ordine, 60 injurii între deţinuţi, 9 evadări şi tentative, 18 distrugeri de 
bunuri, iar la un număr de 590 li s-au aplicat pedepse cu izolare severă, totalizând 
4.256 zile izolare severă. Datele de mai sus demonstrează că o parte din deţinuţi sunt 
înrăiţi, în special recidiviştii care au comis cele mai multe abateri, ei constituind 
aproape 50% din efectivul existent al condamnaților. În concluzie, apreciem că cele 
sesizate puteau fi clarificate pe linie informativă dacă se depunea mai mult interes din 
partea organelor de securitate, iar în urma celor constatate se putea informa organul de 
partid cu starea de fapt. Rezultă din discuţia purtată cu ofiţerul de la contrainformaţii 
că acesta nu cunoştea aspectele relatate în actualul material. Pentru a veni şi mai mult 
în ajutorul acestei unităţi, propunem ca Direcţia generală a penitenciarelor să organizeze 
un control complex de sprijin şi îndrumare la acest penitenciar. Propunem ca lipsurile 
constatate în activitatea tovarăşilor din conducere să fie analizate în adunarea OB în 
vederea primirii unui ajutor mai substanţial!. 


Ca urmare a aplicării prevederilor Decretului nr. 225/1977, Penitenciarul Piteşti 
a fost desfiinţat, Toma Mihai fiind numit în funcţia de comandant al Penitenciarului 
Râmnicu Vâlcea (1 aug. 1977-1 apr. 1980). După desfiinţarea Penitenciarului Râmnicu 
Vâlcea, la 1 aprilie 1980, ofiţerul a fost transferat în funcţia de comandant al 
Penitenciarului Colibaşi? (1 apr. 1980-30 iun. 1987). A fost trecut în rezervă la 30 iunie 
1987 prin Decretul Prezidenţial nr. 105. 

Grade succesive : locotenent (1950) ; locotenent-major (1953); căpitan (1956) ; 
maior (1962) ; locotenent-colonel (1968); colonel (1975). 

Decorații : medalia „Pentru servicii deosebite aduse în apărarea orânduirii sociale 
şi de stat” (1954) ; medalia „În Serviciul Patriei Socialiste”, clasa I (1963) ; medalia 
„A XX-a aniversare a Zilei Forţelor Armate ale RPR” (1964) ; medalia „A XXV-a 
aniversare a eliberării Patriei” (1969) ; medalia „A 50-a aniversare a înfiinţării PCR” 
(1971) ; medalia „25 de ani de la proclamarea Republicii” (1972) ; medalia „30 de 
ani de la eliberarea României de sub dominaţia fascistă” (1974) ; medalia „A 40-a 
aniversare a revoluţiei de eliberare socială şi naţională antifascistă şi antiimperialistă” 
(1984); Ordinul „În Serviciul Patriei Socialiste”, clasa a III-a (1965); Ordinul 
„Muncii”, clasa a III-a (1967); Ordinul „Meritul Militar”, clasa a II-a (1970). 


l. „Referat cu privire la cercetarea notei informative trimisă de Inspectoratul judeţean de securitate 
Argeş, Comitetului judeţean PCR.” Documentul este semnat de Predescu Constantin, instructor 
pentru probleme speciale al CJ Argeş al PCR, şi locotenent-colonelul Anghelescu Mihai din DGP. 

2. Prin Decretul nr. 31 din 28 ianuarie 1980 privind repunerea în funcţiune a unor penitenciare, 
Penitenciarul Râmnicu Vâlcea a fost mutat la Colibaşi. 

Pedepse : cinci zile de arest la domiciliu pentru muncă slabă şi încălcarea unor 
instrucţiuni (1958); cinci zile de arest la domiciliu pentru că nu a raportat la timp 
rezultatul percheziţiilor (1958) ; „avertisment că nu corespunde pe deplin funcţiei ce 
ocupă” pentru consum de băuturi alcoolice (1964); zece zile de arest la garnizoană 
pentru că a aprobat folosirea la muncă a deţinutului Ilie Chivu (n. 7 nov. 1932), care, 
fiind inapt de muncă încă de la intrarea în penitenciar, a decedat din cauza efortului 
fizic. Deţinutul a muncit de la 3 aprilie la 9 iunie 1964, nelipsind nicio zi de la 
muncă, până când pe 9 iunie a decedat pe punctul de lucru. Procuratura Militară a 
calificat fapta maiorului Toma drept „omor fără voie”. Într-o notă-raport adresată 
ministrului Afacerilor Interne, general-colonel Alexandru Drăghici, şeful DGPCM 
colonelul Paul Marinescu îi cerea superiorului său să nu aprobe trimiterea în judecată 
a ofițerului Toma Mihai, ci să fie pedepsit cu zece zile de arest la garnizoană! 
(1964) ; „mustrare severă prin ordin” pentru atitudine necorespunzătoare manifestată 
în serviciu şi societate (1966) ; „observare scrisă” pentru netrimiterea la timp a unei 
dări de seamă (1967); „mustrare verbală” pentru lipsă de control asupra subordo- 
naţilor (1973); „mustrare scrisă” pentru înfiinţarea unor puncte de lucru fără 
aprobare (1986). 


TOMESCU CONSTANTIN NICOLAEZ?, angajat civil (n. 24 dec. 1940, com. 
Pitaru, jud. Ialomiţa). 

Naţionalitatea : română. 

Originea şi apartenenţa socială : muncitor. 

Profesia de bază la încadrarea în MAI: medic uman. 

Funcţii în organizaţii politice, de masă şi obşteşti: membru UTM din 1956. 

Studii civile : Şcoala Generală şi Liceul Teoretic în Bucureşti (?-1957) ; Facultatea 
de Medicină Generală din Bucureşti (?-1963). 

Activitatea profesională : medic uman la formațiunea 0957 Ostrov (1 nov. 1963- 
-l sept. 1966) şi la Penitenciarul Văcăreşti (1 sept. 1966-1 nov. 1969); medic primar 
în Serviciul Sanitar din DGP (1 nov. 1969-?). 


TOMURG EPAMINONDA, angajat civil. 
Activitatea profesională : medic-şef şi şef al Serviciului Medical/Sanitar din DGP/ 
DGPCUM (1949-iun. 1952). 


TOPOLOIU CONSTANTIN, locotenent-ma or. Ă 
Activitatea profesională : instructor de cadre în Serviciul Cadre şi Învăţământ din 
DGP (6 mart. 1975). 


l. „Nota-raport nr. 01770 din 4.09.1964.” Documentul poartă menţiunea „secret” şi este semnat 
de şeful DGPCM, colonelul Paul Marinescu, şeful Direcţiei Cadre a MAI, colonelul Ioan 
Pateşan, şi de căpitanul Soare Nicolae, şeful Biroului Evidenţă din Serviciul Cadre al DGPCM. 

2. Datele provin dintr-un referat de cadre întocmit de Serviciul Personal din DGP la 5 iulie 1971. 
Documentul este semnat de şeful Serviciului Personal din DGP, locotenent-colonel Buican 
Ştefan, şi de locotenent-colonel Rancea Grigore, instructor I de personal în acelaşi serviciu. 
ACNSAS, FD, dosar nr. 8859/vol. 73. 

TRÂMBIŢAŞ A. ARON, locotenent-colonel d.p. nr. 1766 
(n. 4 mart. 1929, com. Macău, jud. Cluj; d. 2005). 

Naționalitatea : română. 

Originea şi apartenenţa socială : muncitor. 

Profesia de bază la încadrarea în MAI: muncitor necalificat. 

Funcţii în organizații politice, de masă şi obşteşti: membru 
UTM şi PCR din 1947 ; secretar al Organizaţiei de Bază din Şcoala de 
Ofiţeri Lagăre şi Penitenciare Sibiu, DLCM, UM 0818 (1953-1954). 

Studii civile : şapte clase elementare în comuna Stânceni, jud. Mureş (1935-1942) ; 
trei clase profesionale de ucenici la Şcoala de Ucenici Industriali Comerciali din 
Turda (1943-1946). 

Studii militare : Şcoala Militară de Ofiţeri MAI nr. 1 din Măgurele, Bucureşti 
(25 oct. 1948-6 mart. 1950). 

Studii politice : Şcoala de Cadre a CC al UTM din Timişul de Sus (15 mai-15 iun. 
1948) ; Universitatea Serală de Marxism-Leninism de pe lângă Comitetul Regional 
Oradea al PMR, fără examen de absolvire (1951-1953). 

Activitatea profesională : băiat de prăvălie la patronul Man Ioan din Turda (aug. 
1943-1946) ; om de serviciu şi telefonist la Secţia L 7 CFR Miercurea Ciuc (1 ian. 
1947-15 mai 1948) ; trimis de CC al UTM pe Şantierul Naţional Bumbeşti-Livezeni, 
în funcţia de responsabil cultural de brigadă (15 iun.-15 sept. 1948); comandant de 
pluton şi de companie la Batalionul 5 de Securitate Oradea (6 mart. 1950-4 iul. 
1952) ; şef al Biroului Cadre al Centrului de Instructie nr. 8 Securitate Oradea (4 iul. 
1952-4 mai 1953) ; profesor şi şef al ciclului pregătire de luptă la Şcoala de Ofiţeri 
Lagăre şi Penitenciare Sibiu, DLCM, UM 0818 (4 mai 1953-1 iun. 1954). Mutat prin 
desfiinţarea şcolii în funcţia de locţiitor al comandantului pentru pază şi regim 
(15 iun-l dec. 1954) şi comandant la Penitenciarul Făgăraş Central (1 dec. 1954-20 
apr. 1960). Ca urmare a desființării Penitenciarului Făgăraş Central a fost transferat 
în funcţia de comandant al Penitenciarului Timişoara (20 apr.-l iun. 1960); coman- 
dant la formațiunea 0775 Arad (1 iun. 1960-1 mai 1964). Pentru jignirea cadrelor din 
subordine, dar şi pentru folosirea subordonaţilor la diferite munci cu caracter personal, 
a fost retrogradat în funcţia de şef de secţie la Colonia de muncă Carasu/formaţiunea 
0869 (1 iul. 1964-28 febr. 1965). A fost trecut în rezervă, la cerere, la 28 februarie 
1965 prin Ordinul MAI nr. 1120. 

Grade succesive: locotenent (1950); locotenent-major (?); căpitan (1954); 
maior (1958); locotenent-colonel (1963). 

Decorații : medalia „Meritul Militar”, clasa a II-a (1954); medalia „Pentru 
servicii deosebite aduse în apărarea orânduirii sociale şi de stat” (1959). 

Pedepse : în perioada cât a activat la Penitenciarul Făgăraş a fost pedepsit de mai 
multe ori, totalizând 25 de zile de arest la garnizoană, pentru superficialitate în 
muncă şi încălcări privind paza şi regimul deţinuţilor ; „mustrare scrisă” pentru că 
nu a înaintat la termenul stabilit buletinul informativ privind percheziţiile la Peniten- 
ciarul Făgăraş (1955) ; „avertisment că nu corespunde pe deplin funcţiei” pentru că 
anumite cadre din subordinea sa „au pactizat cu deţinuţii” (1963). 

TRIFU IOAN GHEORGHE, maior, d.p. nr. 2050 (n. 17| 
febr. 1927, satul Valea Popii, com. Radovanu, jud. Călăraşi). 

Naţionalitatea : română. 

Originea şi apartenența socială : ţăran sărac. 

Profesia de bază la încadrarea în MAI: tâmplar. 

Funcţii în organizații politice, de masă şi obşteşti : membru k 
UTC din 1947 - 

Studii civile: şapte clase în comuna natală (1933-1940) ; 
Gimnaziul Industrial din Olteniţa (15 sept. 1943-30 mai 1946); Ea 
Liceul „George Coşbuc” din Bucureşti, secția reală (sept. 1962-iul. 1966). 

Stagiul militar: Centrul de Instrucție nr. 4 Securitate Dorohoi/UM 0976 şi 
Batalionul 2 Securitate, Intervenţie Botoşani (20 nov. 1949-1 nov. 1951). 

Studii militare : Şcoala Militară de Ofiţeri Pază MAI Câmpina (1 mai-7 nov. 
1953) ; curs de perfectionare la Şcoala MAI Jilava (11 ian.-4 apr. 1959); curs de 
perfecţionare a cadrelor de conducere la Şcoala Militară de Ofiţeri Activi MAI nr. 2, 
UM 0564 Bucureşti (1 sept. 1969-28 iul. 1970); cursul scurt de perfecţionare a 
pregătirii cadrelor din DGP de la Dumbrăviţa, profil locţiitori de comandanţi de 
secţie şi ofiţeri de serviciu (3-27 mai 1970). 

Activitatea profesională : agricultor în gospodăria părintească şi salariat la grădina 
de zarzavat a Ocolului Silvic al com. Mitreni, jud. Călăraşi (30 mai 1946-1 mart. 
1948) ; tâmplar la Şantierul Naval Olteniţa (1 mart. 1948-1 nov. 1949); educator la 
Şcoala Profesională Metalurgică din Olteniţa (nov. 19Sl-iul. 1952); secretar al 
Comitetului Executiv al Sfatului Popular al com. Greaca, jud. Giurgiu (iul. 1952-apr. 
1953) ; lucrător de cadre în Serviciul Cadre din DIP/UM 0618 Bucureşti (7 nov. 
1953-15 mai 1954) ; locţiitor de comandant pentru pază şi regim (15 mai 1954-1 apr. 
1955 şi 1 sept. 1955-30 iun. 1956) şi ajutor de director de serviciu la Penitenciarul 
Turnu Măgurele (1 iul. 1956-1 ian. 1958); referent administrativ la formațiunea 
0715 Mărgineni, „I.L. Caragiale” (1 apr.-l sept. 1955); ofiţer prim de serviciu la 
Colonia de Muncă Rahova/formaţiunea 0964 (1 ian. 1958-3 nov. 1959); ofiţer prim 
de serviciu la Penitenciarul Jilava (3 nov. 1959-1 febr. 1960) ; ofiţer prim de serviciu 
operativ, ofiţer instructor III (1 febr. 1960-1 aug. 1964, 1 dec. 1966-31 oct. 1967 şi 
1 ian. 1968-13 apr. 1972) şi locţiitor al comandantului Secţiei „Policolor” din 
Penitenciarul Văcăreşti (13 apr. 1972-31 mai 1974). Odată cu înfiinţarea Coloniei de 
muncă Periş/formaţiunea 0876 a fost numit în funcţia de ofiţer prim de serviciu 
(1 aug. 1964-1 dec. 1966). A fost trecut în rezervă la 31 mai 1974 prin Ordinul MI 
nr. II/1488. 

Grade succesive : sublocotenent (nov. 1953) ; locotenent (nov. 1955) ; locotenent- 
-major (apr. 1959); căpitan (aug. 1963); maior (aug. 1972). 

Decorații : Ordinul „Meritul Militar”, clasa a III-a (1968). 

Pedepse : cinci zile de arest la garnizoană pentru că a întârziat la serviciu (febr. 
1954) ; o zi de arest la domiciliu pentru lipsă de control asupra subordonaţilor (mart. 
1957); trei zile de arest la domiciliu pentru lipsă de vigilenţă faţă de abaterile 
subalternilor (1957) ; şapte zile de arest la garnizoană pentru că a întârziat la serviciu 
(dec. 1957) ; trei zile de arest la domiciliu pentru „o serie de lipsuri grave” constatate 
de organele de control la Secţia „Rahova” a Penitenciarului Văcăreşti (aug. 1960) ; 


TUDOR PETRE 472 


„mustrare severă la adunarea ofiţerilor” pentru că a omis să trimită un deţinut în 
instanţă (1968). 


lu 
-- TUDOR PETRE, maior, d.p. nr. 978 (n. ?). 

Naționalitatea : română. 

Originea şi apartenența socială: muntitor. 

Profesia de bază la încadrarea în MAI: funcţionar. 

Funcţii în organizații politice, de masă şi obşteşti: membru PCdR din 1939. În 
1946 a fost scos din producţie şi trimis în diferite munci de partid. 

Activitatea profesională : dosarul său personal nu conţine date biografice referi- 
toare la activitatea profesională şi politică, ci doar câteva referinţe ale colegilor de 
serviciu şi prietenilor ofițerului. Tudor Petre, înainte să ajungă în MAI, a fost 
muncitor la Atelierele CFR Griviţa, şef de partidă şi director la CFR Braşov şi 
Bucureşti (anii '30-'40) ; director adjunct în aparatul central al MAI (?-1 mai 1951); 
şeful Serviciului Reeducare din DGP (1 mai 1951-?). 

Grade succesive : maior (iul. 1951). 


TUFIŞ ION, angajat civil. 
Activitatea profesională : şef de Secţie în Serviciului Aprovizionare şi Gospodărire 
din DGPCM (sept. 1959). 


TURLOI ION, angajat civil. 
Activitatea profesională : inspector prim de cadre în Serviciul Cadre din DGPCM 
(1964). 


ŢICALIUC I., angajat civil. 

Activitatea profesională : şeful Serviciului Îndrumărilor din Direcţiunea Generală 
a Penitenciarelor şi Institutelor de Prevenţie (11 dec. 1948-4 febr. 1949); şeful 
Serviciului Industrii din Direcţia Administrativă a DGP (28 mart. 1949). 


U 


URZICĂ ION PETRU, locotenent-major, d.p. nr. 338 (n. 16 
iun. 1929, satul Bălteni, com. Probota, jud. Iaşi). 

Naţionalitatea : română. 

Originea şi apartenenţa socială : ţăran mijlocaş. 

Profesia de bază la încadrarea în MALI: agricultor. 

Funcţii în organizaţii politice, de masă şi obşteşti: membru 
UTM din 1948 şi secretar al organizaţiei UTM din satul natal 
(1950). În această calitate a contribuit la constituirea GAC-ului 
din satul Bălteni ; membru PMR din 1955 ; secretar al organizaţiei 
UTM din Colonia de muncă Borzeşti R 10/formaţiunea 0694 
(1957); secretar al organizaţiei de partid din formațiunea 0869 Medgidia/Peniten- 
ciarul Carasu (1962-1969). 

Studii civile: patru clase în comuna natală (1937-1941) şi trei clase la Şcoala 
nr. 1 Roman din Sibiu (1954); curs de perfecţionare la specialitatea pedagogie- 
-psihologie la Institutul Central de Perfecţionare a Personalului Didactic din Bucureşti 
(nov. 1971). 

Studii militare : în noiembrie 1950 a fost încorporat la Centrul de Instrucție nr. 4 
Grăniceri Olteniţa, însă după câteva zile a fost selecționat pentru Şcoala de Educatori 
(Ofiţeri Politici) MAI nr. 2 din Oradea (19 nov. 1950-2 oct. 1952). Perioada de 
practică a efectuat-o la Centrul de Instrucție nr. 4 Grăniceri Olteniţa, în funcţia de 
ajutor comandant de pluton (nov.-dec. 1951). 

Studii politice : Şcoala Ţărănească de Partid de o lună din Iaşi (1949); Univer- 
sitatea Serală de Marxism-Leninism de pe lângă Comitetul orăşenesc Medgidia al 
PMR (1964-1967). 

Activitatea profesională : agricultor în gospodăria părintească şi la diferiţi pro- 
prietari de pământ din comuna natală (1943-oct. 1950); locţiitor politic la Colonia 
de Muncă MAI Salcia (26 oct. 1952-feb. 1953); locţiitor politic de companie 
(mart.-12 mai 1953) şi profesor la ciclul social-economic din Şcoala de Ofiţeri 
Lagăre şi Penitenciare Sibiu, DLCM/UM 0818 (12 mai 1953-1 iun. 1954). După 
desfiinţarea UM 0818 Sibiu a fost mutat în funcţia de locţiitor politic la Penitenciarul 
Codlea (iun. 1954-1 mart. 1956); şef al Biroului Cultural (1 apr.-l iul. 1956) şi 
educator penitenciare şi colonii la Colonia de muncă Borzeşti R 10/formaţiunea 0694 
(1 iul. 1956-1 aug. 1959). La 30 iunie 1956, ca urmare a reducerilor de efective din 


URZICĂ ION PETRU 476 


MAI, a fost trecut în rezervă, însă a rămas în cadrul DGPCM ca angajat civil; 
educator penitenciare şi colonii la Colonia de muncă Carasu/formaţiunea 0869 
Medgidia (1 nov. 1959-1 oct. 1969); deputat în Sfatul Popular al com. Mircea Vodă, 
jud. Constanţa (1964-1966) ; educator (1 oct. 1969-1 mai 1971) şi educator principal 
la Penitenciarul Poarta Albă (1 mai 1971-9 ian. 1977). În data de 10 ianuarie 1977 a 
fost transferat la Centrala Canalului Dunăre-Marea Neagră din cadrul Ministerului 
Transporturilor şi 'Telecomunicaţiilor, cu sediul în Medgidia (unitate economică 
înfiinţată la 1 octombrie 1975 printr-un decret al Consiliului de Stat). 

Grade succesive : locotenent (oct. 1952); locotenent-major (nov. 1955). 

Decorații : medalia „A 50-a aniversare a înfiinţării PCR” (1971). 

Pedepse : „ordin observator” pentru că a lipsit de la convocarea Comisiei 
pentru propuneri în vederea punerii în libertate înainte de termen, în baza Decretului 
nr. 720/1956 (nov. 1960) ; „mustrare scrisă cu avertisment” pentru că a împrumutat 
suma de 1.000 de lei de la un sergent-major, pe care nu a mai restituit-o (mai 1966) ; 
„avertisment” pentru că a dus acasă magnetofonul unităţii (1973); „avertisment” 
deoarece la un control DGP s-au contatat aceleaşi lipsuri ca şi în anul precedent 
(1974) ; retragerea gradaţiei I pentru trei luni pentru superficialitate în atribuţiile de 
serviciu (1975). 


V 


VARGA ANDREI ANDREI, locotenent, d.p. nr. 492 (n. M 
7 mart. 1923, mun. Târgu-Mureş, jud. Mureş). a 

Naționalitatea : maghiară. 

Originea şi apartenența socială : muncitor. 

Profesia de bază la încadrarea în MAI: măcelar. 

Funcții în organizații politice, de masă şi obşteşti: membru 
PCR din 1945; secretar al Secţiei măcelari din Sindicatul Ali- S5 
mentar din Târgu-Mureş (febr.-iul. 1947). 

Studii civile : şapte clase în oraşul natal (1930-1937) ; Şcoala 
Juridică de un an din Cluj, secţia maghiară (1 oct. 1949-1 nov. 
1950). 

Stagiul militar : Spitalul Militar din Târgu-Mureş, Secţia Pompieri Cluj şi Inspecto- 
ratul Pompierilor din Bucureşti (1 nov. 1945-dec. 1946). 

Studii militare : Şcoala de Referenţi de Grefă de la Jilava (sept.-oct. 1950). 

Studii politice : Şcoala de Cadre Sindicale din Târgu-Mureş, curs seral (?-oct. 1948). 

Activitatea profesională : ucenic mezelar şi măcelar la magazinul patronului Peter 
Samuel din str. Octavian Goga nr. 38-40, Târgu-Mureş (1938-1942 şi 1944-1945) ; 
vânzător la Fabrica de Conserve „Furnica” din Mureşani şi la firma „Elekeş & Banay 
Ludovic” din Târgu-Mureş (1942-1944); măcelar la măcelăria patronului Otvos 
Gavril din Lupeni (iul. 1947-oct. 1948); responsabil de magazin şi colector la 
Întreprinderea de Stat „Comcar” (oct. 1948-oct. 1949); asesor popular (oct. 1949-?). 
După absolvirea Şcolii Juridice de un an şi a unui curs scurt de penitenciare, a fost 
numit în funcţia de director al Penitenciarului Sighet Raional (1 nov. 1950-15 mart. 
1952) ; lucrător de cadre în Direcţia Cadre a DGPCUM (15 mart.-sept. 1952); şef 
al Biroului Cadre din Penitenciarul Văcăreşti (15 sept. 1952-?); şef al Biroului 
Cadre din Serviciul Colonii Minori din MAI (1954); locţiitor al comandantului 
pentru pază şi regim la Penitenciarul Târgu-Mureş (aug. 1955, 1956). 

A fost trecut în rezervă la 30 iunie 1956, ca urmare a reducerilor de efective din 
MAI, prin Ordinul MAI nr. 3270. 

În 1950, tatăl lui Andrei Varga era director al GAS Târgu-Mureş. 

Grade succesive : sublocotenent (iul. 1951) ; locotenent (?). 

Pedepse : „ordin observator” pentru că a folosit obiecte ale penitenciarului în 
scopuri personale (mart. 1952) ; trei zile de arest pentru că a permis soţiei sale să stea 

de vorbă cu un deţinut încarcerat la Penitenciarul Sighet Raional dându-i totodată 
acestuia alimente şi ţigări (iul. 1952) ; cinci zile de arest la garnizoană pentru că nu 
a trimis escorte suficiente la gara din Târgu-Mureş pentru a prelua 100 de deţinuţi şi 
a-i transporta la penitenciar (aug. 1955). 


VASILE DUMITRU ŞTEFAN, locotenent-colonel, d.p. 
nr. 1759 (14 febr. 1930, com. Cernăteşti, jud. Buzău ; d. 1997). 

Naţionalitatea : română. 

Originea şi apartenenţa socială : ţăran sărac. 

Profesia de bază la încadrarea în MAI: muncitor textilist 
ù necalificat. 

Funcţii în organizații politice, de masă şi obşteşti: membru 
UTC din 1948 şi PMR din 1963; secretar al organizaţiei comu- 
nale a UTM din comuna natală (1949). 

Studii civile: şapte clase în comuna natală (1937-1944); 
Şcoala Medie „Vasile Roaită” din Feteşti (1958-1962) ; Facultatea de Drept, Univer- 
sitatea „Al.I. Cuza”, Iaşi (1969-1974). 

Stagiul militar: Centrul de Instrucție Securitate nr. 31 Târgu Ocna (20 nov. 
1950-ian. 1951). 

Studii militare : Şcoala de Educatori (Ofiţeri Politici) MAI nr. 2 din Oradea (ian. 
1951-oct. 1952) ; curs de perfecţionare pentru cadre de conducere, profil penitenciare, 
la Şcoala de Ofiţeri MAI nr. 2 Bucureşti, DGM (sept. 1962-aug. 1963); curs de 
perfecţionare pentru locţiitori de comandanţi pentru pază şi regim, profil penitenciare, 
la UM 0900 Grădiştea (20 oct.-19 nov. 1975). 

Activitatea profesională: a lucrat în gospodăria părintească, dar şi la diferiţi 
cetăţeni din regiunea Oltenia (1946-1950) ; secretar de secţie la Fabrica „Transilvania” 
din Cisnădie (mart.-nov. 1950); comandant de pluton la Regimentul 9 Grăniceri 
(nov. 1952-15 iun. 1954); comandant al punctului de control şi trecere a frontierei 
Moldova-Veche din cadrul Regimentului 3 Grăniceri (15 iun. 1954-1 febr. 1958); 
comandant de pluton (1 febr. 1958-1 iun. 1959) şi profesor la Şcoala de Perfecţionare 
Ofiţeri şi Sergenţi Jilava, DGPCM (1 iun. 1959-1 oct. 1960). Odată cu desfiinţarea 
şcolii, în octombrie 1960, Ştefan a fost numit temporar în funcţia de profesor la 
Centrul de Instrucție şi Operaţie Miliție Orăştie, UM 0117 Orăştie, DGM (oct.-30 dec. 
1960) ; ofiţer prim de serviciu funcţional la Colonia de Muncă Vlădeni/formaţiunea 
0868 (1 ian. 1961-1 iun. 1964); comandant al Secţiilor „Stuf” şi „Bacuri” din 
Penitenciarul Tulcea (1 iun. 1964-1 dec. 1966) ; comandant la Penitenciarul Sanatoriu 
Târgu Ocna (dec. 1966-mai 1969). În februarie 1969, a fost judecat în Consiliul de 
Onoare al Ofiţerilor Superiori din DGP şi retrogradat din funcţia de comandant 
pentru abateri (a pus la dispoziţia Consiliului Popular Târgu Ocna un număr de 
condamnaţi în vederea executării unor lucrări, fără respectarea prevederilor regu- 
lamentare ale DGP, dar şi pentru că a avut unele discuţii intime cu o subordonată) ; 
ofiţer de serviciu şi inspector cu pregătirea militară şi profesională la Penitenciarul 
Poarta Albă (mai 1969-1 febr. 1971); profesor-şef cu pregătirea militară şi de 
specialitate la Şcoala Militară de subofiţeri Penitenciare Jilava nr. 9, UM 0191 
Bucureşti (1 febr.-apr. 1971) ; profesor-şef la secţia de perfecţionare a cadrelor Vadu 

Oii, UM 0431 (1 apr. 1971-1 febr. 1972) şi locţiitor de comandant pentru învăţământ 
la Şcoala Militară de Subofiţeri Penitenciare de la Hârşova, UM 0402 (1 febr. 
1972-aug. 1973); locţiitor de comandant pentru pază şi regim la Penitenciarul Ilfov 
(1 aug. 1973-1 aug. 1977). Ca urmare a aplicării prevederilor Decretului nr. 225/ 
1977, Penitenciarul Ilfov a fost desfiinţat, iar Ştefan a fost mutat în funcţia de ofiţer 
instructor I de pază la Penitenciarul Bucureşti (1 aug. 1977-mart. 1978); comandant 
de secţie de deţinere la Penitenciarul de tineri Bucureşti, Jilava (1 apr. 1978-30 dec. 
1981). A fost trecut în rezervă la 30 decembrie 1981 prin Decretul Prezidenţial nr. 307. 

Grade succesive : locotenent (1952) ; locotenent-major (1955); căpitan (1958) ; 
maior (1964); locotenent-colonel (1971). l 

Decorații : medalia „Meritul Militar”, clasa a Il-a (1955); medalia „În Serviciul 
Patriei Socialiste”, clasa I (1963); medalia „25 de ani de la proclamarea Republicii” 
(1972) ; medalia „30 de ani de la eliberarea României de sub dominaţia fascistă” 
(1974) ; Ordinul „Meritul Militar”, clasa a I-a (1967) şi clasa a II-a (1972). 

Pedepse : trei zile de arest pentru „lipsuri în muncă” (1962) ; şapte zile de arest 
pentru că nu a luat măsuri corespunzătoare pentru prevenirea evadărilor (1964); 
„mustrare scrisă” pentru pierderea unui document de către un subordonat (1967) ; 
„observare prin ordin” pentru lipsuri în păstrarea şi asigurarea armamentului (1968) ; 
„mustrare severă” pentru lipsuri în muncă cu ocazia controlului efectuat de ministrul 
adjunct al Afacerilor Interne Ionel Gal (1971) ; „mustrare scrisă” pentru neexecutarea 
ordinului DGP privind întocmirea situaţiei statistice disciplinare a deţinuţilor (1976) ; 
„mustrare” pentru că s-a prezentat la serviciu sub influenţa băuturilor alcoolice 
(1981). 


VASILESCU ROMULUS, locotenent-colonel. 
Activitatea profesională : şef al Secţiei Pază şi Escortare din Serviciul Pază şi 
Regim al DGP (29 iul. 1969). 


VASILIU IANCU MARIUS!, locotenent-colonel, d.p. nr. 1129 
(n. 15 aug. 1928, mun. Bucureşti). 

Naţionalitatea : evreiască. 

Originea şi apartenenţa socială: mic meseriaş (tapiţer). 

Profesia de bază la încadrarea în MAI: funcţionar. 

Funcţii în organizații politice, de masă şi obşteşti : membru 
UTC din 1944; membru PCR din 1946; activist la Secţia 
Administrativ a CC al TP/CC al UTM (1946-1948). 

Studii civile: patru clase la Şcoala Primară nr. 30 „Spiru 
Haret” din Bucureşti (1939) ; Liceul Comercial „Nicolae Bălcescu” 
(1939-1940). În 1940, din cauza legilor rasiale, i s-a interzis să mai urmeze cursurile 
Liceului Comercial „Nicolae Bălcescu”, fiind nevoit să se transfere la Liceul Evreiesc 
„Cultura” din Bucureşti (1940-1946). 

Studii militare : Şcoala de Educatori (Ofiţeri Politici) MAI nr. 2 din Oradea (1948). 


1. Până în 1949 a purtat numele de Wolf Marius, pe care l-a schimbat la cererea conducerii CC al 
UTM. 

Studii politice : Universitatea Serală de Marxism-Leninism de pe lângă Direcţia 
Superioară Politică a Armatei, MEA (1951). 

Activitatea profesională : practicant cu jumătate de normă la Tipografia „Edison” 
din Bucureşti (1941-1944) ; practicant de birou cu jumătate de normă la depozitul de 
cherestea „Lunca Lemnului” din Calea Rahovei, Bucureşti (1945-1946); şef al 
Biroului de cadre UTM din Secţia tineret a Direcţiei Generale Politice a MAI (1 ian. 
1949-1950); şef al Biroului CTS din Direcţia Cadre a Direcţiei Generale Politice a 
MAI (1950-aug. 1951); instructor de cadre la Secţia Cadre din Direcţia Politică a 
DGPCUM (aug. 1951-febr. 1952); locţiitor politic la Colonia de Muncă Bârcea 
Mare (febr.-oct. 1952) şi comandant la Colonia de Muncă Simeria/formaţiunea 0880 
(oct. 1952-sept. 1953); şef al Biroului Pază şi Escortare din Serviciul Pază şi Regim 
al DLCM (oct. 1953-febr. 1954); şeful Şcolii de Ofiţeri Lagăre şi Penitenciare 
Sibiu, DLCM din MAI (febr.-mai 1954). Odată cu desfiinţarea acestei şcoli militare, 
a fost transferat la DIP şi numit în funcţia de locţiitor al şefului DIP (mai-sept. 
1954) ; şeful Serviciului Inspecţii din DPLC/DGPCM (oct. 1954-sept. 1957). În 
toamna anului 1957, maiorul Marius Vasiliu, locotenent-colonelul Cosma Augustin 
şi locotenent-colonelul Brucăr Jean au fost pedepsiţi cu câte cinci zile de arest la 
parnizoană de către adjunctul ministrului Afacerilor Interne, general-locotenent 
Pintilie Gheorghe, pentru redactarea unui raport DGPCM cu superficialitate. De 
asemenea, pentru acest lucru a fost desărcinat din funcţia de şef al Serviciului 
Inspecţii şi numit şef al Serviciului Cultural-Educativ din DGPCM (1 sept. 1957-sept. 
1958) ; locţiitor de comandant pentru pază şi regim la Penitenciarul Văcăreşti (sept. 
1958-30 nov. 1959). A fost trecut în rezervă la 30 noiembrie 1959 prin Ordinul MAI 
nr. 2961. 

Grade succesive: sublocotenent (1948); locotenent (1949); locotenent-major 
(1950); căpitan (1952); maior (1954); locotenent-colonel (1958); colonel (r) 
(1972). 

Decorații : medalia „Pentru servicii deosebite aduse în apărarea orânduirii sociale 
şi de stat” (1954). 

Pedepse : „observare scrisă” pentru că nu a participat la cursul de limba rusă din 
data de 7 septembrie 1950 (1950); trei zile de arest la garnizoană pentru superfi- 
cialitate în muncă (1951); „observaţie” pentru că nu a controlat la timp magazia de 
armament (1953); cinci zile de arest la garnizoană pentru superficialitate în redac- 
tarea unui raport al DGPCM (1957). 


VASILIU ION DUMITRU, locotenent-major, d.p. nr. 164 (n. 1 mai 1925, com. 
Scorţeni, jud. Bacău; d. 1989). 

Naţționalitatea : română. 

Originea şi apartenenţa socială : ţăran sărac. 

Profesia de bază la încadrarea în MAI: agricultor. 

Funcții în organizaţii politice, de masă şi obşteşti : secretar al organizaţiei UTC 
din comuna natală (sept. 1945-1946); membru PCR din 1945; activist de partid la 
Plasa PMR Scorţeni, Bacău (oct. 1949-dec. 1950); locţiitor (1955-iun. 1956) şi 
secretar al Organizaţiei de Partid din Penitenciarul Deva (iun. 1956-31 dec. 1957); 
secretar al Organizaţiei de Partid din Penitenciarul Neamţ (1963-mart. 1965). 

Studii civile : patru clase în comuna natală (1934-sept. 1939) ; clasa a VIII-a (1965). 

Stagiul militar: Regimentul 1 Artilerie Moto Bucureşti din Divizia „Tudor 
Vladimirescu” (1 nov. 1947-18 ian. 1948), Batalionul de Gardă Republicană (18 ian. 
1948-iul. 1949) şi Comandamentul Apărării Antiaeriene a Teritoriului din Bucureşti 
(iul.-5 oct. 1949). 

Studii militare : Şcoala de Ofiţeri Politici de Rezervă din Tecuci (aug.-15 sept. 
1950) ; curs de perfecţionare la Şcoala MAI Jilava (11 ian.-4 apr. 1959). 

Studii politice : Şcoala de Partid de trei luni din Bacău (mai-15 aug. 1950). 

Activitatea profesională : om de serviciu, telefonist şi secretar comunal la Primăria 
comunei Scorţeni (oct. 1939-apr. 1940 şi febr. 1943-1947); zilier la diferiţi pro- 
prietari de pământ din oraşele Panciu, Mărăşeşti şi Focşani (apr. 1940-febr. 1943). 
La 1 decembrie 1950 a fost încadrat în MAI ca angajat civil şi numit în funcţia de şef 
al Secţiei Anchete din DGP (1 dec. 1950-1 apr. 1951); şef al Biroului Cadre din 
Şcoala de Ofiţeri de Penitenciare Jilava (1 apr.-l iul. 1951); comandant (6 iul. 
1951-5 nov. 1953) şi ajutor de serviciu al comandantului (5 nov. 1953-aug. 1954) la 
Penitenciarul Slatina ; ofiţer de serviciu la Penitenciarul Deva (aug. 1954-31 dec. 
1957) ; comandant de pluton şi ofiţer prim de serviciu la Secţia „Baraj” din Colonia 
de Muncă Borzeşti R 10/formaţiunea 0694 (1 ian. 1958-1959) ; ofiţer prim funcţional 
de serviciu la Penitenciarul Constanţa (1959-1 mart. 1963); ofiţer cu pregătirea 
militară şi de serviciu la Penitenciarul Neamţ! (1 mart. 1963-apr. 1965) ; comandant 
al Secţiei „Săvineşti” din Penitenciarul Bacău (apr. 1965-dec. 1967). 

Un referat de cadre al Serviciului Personal din DGP, întocmit la sfârşitul anului 
1967, propunea trecerea în rezervă a locotenentului-major Vasiliu pentru unele abateri 
în serviciu, dar şi pentru că nu a dorit să-şi completeze studiile civile : 


Ca urmare a pregătirii sale profesionale insuficiente, nu are autoritatea şi competenţa 

necesară faţă de subofiţerii din subordine, personal fiind în dese rânduri aspru criticat 

pentru incompetenţă, neexecutarea la timp a unor ordine, neglijenţă în serviciu, consum 

exagerat de băuturi alcoolice, ţinută militară dezordonată şi exemplu necorespunzător 
entru subordonați. 

n afară de aceasta trebuie subliniat că, deşi avansat la gradul de sublocotenent în 1951, 
după mai bine de 16 ani nu a reuşit să avanseze decât până la gradul de locotenent-major. 
Aceasta pentru faptul că ani de-a rândul a refuzat categoric să-şi completeze şcoala 
generală, astfel că în prezent a depăşit cu 2 ani limita de vârstă de 40 de ani cât se 
prevede în statutul corpului ofiţerilor = articolul 7, 

Avansarea în gradul următor nu mai este posibilă întrucât ofiţerul nu are liceul şi refuză 
să se înscrie pentru a-l urma (...), Având în vedere că ofiţerul este slab pregătit, limitat 
pentru a-şi continua activitatea în cadrele permanente, că pe de altă parte nu va mai 
putea fi avansat în gradul următor, neavând studiile liceale, propunem să fie trecut în 
rezervă şi pensionat la vechime, conform prevederilor articolului 9 din Decretul nr, 
141/1967, deoarece are 25 de ani în câmpul muncii din care 15 ani ca militar?, 


1. În perioada septembrie 1964-aprilie 1965, Vasiliu a ţinut locul comandantului unităţii, căpitanul 
Vladu Ilie, ofiţer care se afla la cursul de perfecţionare a cadrelor de conducere din Şcoala de 
Ofiţeri MAI nr. 2 Bucureşti, DGM. 

2. Referat de cadre din 11 decembrie 1967. Documentul este semnat de şeful Serviciului Personal 
din DGP, maiorul Buican Ştefan, directorul general al DGP, colonelul State Nicolae, şi de şeful 
Direcţiei Personal din MAI, colonelul de Securitate Pateşan Ion. 

Articolul 9 din Decretul nr. 141/1967 prevedea următoarele : 


Militarii care sunt trecuţi în rezervă ca urmare a împlinirii limitei de vârstă în grad, 
precum şi pentru motive determinate de nevoile Ministerului Forţelor Armate, respectiv 
Ministerului Afacerilor Interne, înainte de împlinirea vârstei cerute pentru acordarea 
pensiei de serviciu şi care la data ieşirii din cadrele permanente au 25 ani efectivi în 
serviciu, din care 15 ani efectivi ca militar, au dreptul la pensie de serviciu în procent 
de 85 la sută din cuantumul pensiei calculat potrivit prevederilor prezentului decret. La 
împlinirea vârstei cerute pentru pensia de serviciu, pensia se va acorda în procent de 
100 la sută din cuantumul ce rezultă din calcul!. 


Grade succesive : sublocotenent (iul. 1951); locotenent (?); locotenent-major (?). 

Decorații : medalia „În Serviciul Patriei Socialiste”, clasa I (1963) ; Ordinul „În 
Serviciul Patriei Socialiste”, clasa a III-a (1964). 

Pedepse : „mustrare scrisă” pentru că a emis un ordin de serviciu în interes 
personal (nov. 1951); „mustrare” pentru lipsă de activitate şi mizerie în penitenciar 
(mart. 1952); zece zile de arest la garnizoană pentru că a folosit deţinuţi la muncă 


în interes personal şi pentru evadarea unui deţinut (apr. 1960). 


| VĂDUVA VICTOR VASILE, colonel, d.p. nr. 1982 (n. 15 oct. 
1943, mun. Bucureşti). 

Naţionalitatea : română. 

Originea şi apartenenţa socială : muncitor. 

Profesia de bază la încadrarea în MAI: electrician staţii şi 

reţele. 

AF Funcții în organizații politice, de masă şi obşteşti: membru 
E UTM din 1958 şi PCR din 1968; secretar al Comitetului UTC 

din Penitenciarul Văcăreşti (1968-?); membru în Biroul Comi- 

tetului UTC din MI (dec. 1968-aug. 1973); membru în Comitetul de Partid din DGP 

(1974-1989); secretar al Comitetului de Partid din DGP şi membru supleant în 

Biroul Comitetului de Partid din MI (febr. 1982-aug. 1989). 

Studii civile: şapte clase la Şcoala Mixtă nr. 31 din Bucureşti (1950-1957); 
Centrul Şcolar Tehnic Profesional din Sibiu (1957-1960) ; Şcoala Medie nr. 28 
„Dr. Petru Groza” din Bucureşti, curs seral (1961-1965); Facultatea de Drept, 
Universitatea din Bucureşti, cu examen de stat în 1974 (1965-1971); curs post- 
universitar de perfecţionare managerială, specialitatea: Managementul schimbărilor 
majore pentru dezvoltarea culturii şi imaginii organizaționale a sistemului penitenciar 
la Institutul Român de Management din Bucureşti - SNSPA (2 oct.-18 dec. 1998). 

Studii militare : Şcoala Militară de Ofiţeri Activi MAI nr. 2, UM 0564 Bucureşti, 
arma penitenciare (6 sept. 1965-14 aug. 1968); curs de reciclare psihopedagogică, 
DGP (1972). 

Studii politice : Universitatea Serală de Marxism-Leninism de pe lângă Comitetul 
Municipal Bucureşti al PCR (1975). 


l. „Decretul nr. 141 din 7 mart. 1967 privind pensiile militare de stat şi pensia suplimentară”, 
Buletinul Oficial al RSR, partea I, nr. 19, 7 martie 1967. 

Activitatea profesională: electrician-reţele la Gospodăria de Întreţinere a Între- 
prinderii de Transport Bucureşti, ITB (iul. 1960-1965); instructor III personal 
(14 aug. 1968-1 oct. 1969), instructor III cultural-educativ (1 oct.-l dec. 1969 şi 1 
dec. 1969-1 aug. 1973) şi inspector principal la Penitenciarul Văcăreşti (1 dec. 
1969-1 dec. 1970); ofiţer-instructor în Serviciul Reeducare din DGP (1 aug. 
1973-1 aug. 1977); ofiţer-instructor I de cadre şi şef al compartimentului cunoaşterea 
şi verificarea cadrelor în Serviciul Cadre şi Învăţământ din DGP (1 aug. 1977-15 
mart. 1982). Într-o şedinţă din 2 martie 1983, care a avut ca scop punerea în discuţie 
şi promovarea maiorului Văduva, aflat în rezerva de cadre a DGP, căpitanul loan Chiş 
(viitorul şef al DGP din anii '90) declara: 


Îl cunosc pe tov. cpt. Văduva Vasile de când era elev în şcoala militară. Am fost şi 
colegi de şcoală, deşi este din altă promoţie şi, ulterior, din procesul muncii, când 
dânsul era educator la Penit. Văcăreşti, iar apoi am lucrat împreună la Serviciul 
reeducare. După revenirea mea în direcţie, în anul 1980, lucrez efectiv cu dânsul în 
cadrul serviciului cadre. În toţi aceşti ani l-am cunoscut ca un tovarăş foarte serios şi 
corect în activitatea ce o desfăşoară. În îndeplinirea sarcinilor pe care le are, îşi 
organizează judicios activitatea, iar pe parcursul săptămânii îşi face o bună planificare 
a muncii. Aceasta a făcut ca în munca ce o desfăşoară, să rezolve la termen sarcinile 
pe care le are şi să dea lucrări de bună calitate. În relaţiile cu tovarăşii din cadrul 
serviciului se sprijină pe experienţa acestora, mai ales a celor mai în vârstă, şi pe 
puterea de muncă a colegilor şi contribuie la realizarea unor sarcini comune în condiţii 
bune. În activitatea de partid, este cunoscut şi ştiu personal că este un activist 
revoluţionar, combativ, cu poziţie critică faţă de neajunsuri şi cu un deosebit curaj în 
a aborda problemele deschis, critic şi la obiect. Nu face rabat la unele păreri personale 
şi îşi spune părerea despre om aşa cum sunt faptele!. 


A fost şeful Serviciului Cadre şi Învăţământ din DGP (15 mart. 1982-3 aug. 
1989) ; ofiţer-instructor I de cadre la Penitenciarul Bucureşti, Jilava (3 aug. 1989- 
-1 febr. 1990); profesor II (1 febr.-15 mart. 1990) şi comandant la Şcoala Militară 
pentru Pregătirea şi Perfecţionarea Subofiţerilor de Penitenciare (15 mart. 1990- 
-15 sept. 1997) ; şeful Serviciului Control Penitenciar din DGP (15 sept. 1997-1 oct. 
1999) ; şeful Direcţiei Strategie Umană şi Reformă din DGP (1 oct. 1999-2002). 

Grade succesive : locotenent (1968) ; locotenent-major (1972) ; căpitan (1977) ; 
maior (1982) ; locotenent-colonel (1988) ; colonel (1991). 

Decorații : medalia „A 50-a aniversare de la crearea UTC” şi „Diploma de 
onoare a CC al UTC” (1972); medalia „Meritul Militar”, clasa a Il-a (1974) şi 
clasa I (1979). 

Pedepse : retrogradat din funcţie pentru că „şi-a format un cerc de relaţii şi 
cunoştinţe cu influenţă negativă asupra activităţii şi conduitei sale, fiind comentat 
negativ din cauza neprincipialităţii şi incorectitudinii acestora” (aug. 1989). 


1. Proces-verbal nr. S/25991 din 2 martie 1982. Documentul poartă menţiunea „secret de 
serviciu”. La şedinţă au mai participat: colonelul Bocşe Iosif, şeful Serviciului I din 
Direcţia Cadre şi Învăţământ din MI, şeful DGP, generalul-maior Emil Panaite, colonelul 
Dascălu Eugeniu etc. 

VELIANU VELIAN, locotenent. 

Activitatea profesională: şef al Biroului Inspecţii din Penitenciarul Aiud (iun. 
1950-1951); şeful Secţiei Operative a Serviciului Penitenciare din MAI (17 ian., 
16 mart., 10 aug. 1953); şef de Birou în Serviciul Operativ din MAI (oct. 1954). 


VEREŞTIUC TRAIAN, colonel. 
Activitatea profesională : locţiitor al şefului Serviciului Înzestrare şi Administraţie 
din DGP (19 dec. 1968); şef al Serviciului Asigurare Materială din DGP (1971). 


VIMAN GHEORGHE IOAN, colonel, d.p. nr. 1726 (n. 8 dec. 1924, com. 
Lozna/Preluci, jud. Sălaj, d. 1992). 

Naţionalitatea : română. 

Originea şi apartenenţa socială : ţăran sărac. 

Profesia de bază la încadrarea în MAI: muncitor necalificat. 

Funcţii în organizații politice, de masă şi obşteşti: membru PCR din 1947; 
membru în Comitetul de Plasă PCR Ileanda (1949); secretar al Organizaţiei de 
Partid din Centrul de Instrucție nr. 25 Grăniceri Rădăuţi (1950-1951). 

Studii civile : şapte clase în comuna natală (1931-1938); Liceul din Caracal şi 
Şcoala Medie Muncitorească nr. 4 MAI din Bucureşti (1957-1962). 

Stagiul militar : Batalionul 8 Vânători de Munte Baia Mare (1 dec. 1946-sept. 
1947). În toamna anului 1947, a fost lăsat la vatră însă, după câteva luni de zile, a fost 
rechemat pentru completarea stagiului militar şi trimis în mai multe unităţi militare : 
Depozitul de Muniţii Sebeş-Alba, Grupul de Pază Depozite Bucureşti şi Regimentul 
92 Infanterie Zalău (febr.-2 oct. 1948). 

Studii militare : Şcoala de Educatori (Ofiţeri Politici) MAI nr. 1 din Bucureşti 
(1 oct, 1949-6 mart. 1950); curs de perfecţionare la Şcoala de Perfecţionare Ofiţeri 
şi Sergenţi Jilava, DGPCM (1 mart.-l sept. 1960), 

Studii politice : Şcoala Medie Politică de pe lângă Direcţia Generală Politică a 
MAI (3 febr.-l aug. 1951). 

Activitatea profesională : muncitor zilier la diferiţi proprietari de pământ din 
comuna natală (1940-1942) ; concentrat la muncă forţată de către autorităţile maghiare 
şi încadrat într-un detaşament de muncă (1942-1944) ; miner la Cariera Minieră CFR 
Cuciulat, judeţul Sălaj (1944-1946); agricultor în gospodăria părintească (sept. 
1947-febr, 1948 şi oct. 1948-mai 1949): salariat la Comisia de Organizare a Coope- 
raţiei din Plasa Ileanda-Someş Dej (2 mai-20 sept. 1949) ; locţiitor politic de companie 
la Centrul de Instructie nr. 25 Grăniceri Rădăuţi (6 mart. 1950-3 febr. 1951); instructor 
la Secţia Organizare şi Instructaj din Direcţia Politică a DGPCUM (1 aug.-l nov, 
1951); locţiitor politic la Penitenciarul Jilava (1 nov. 1951-15 dec. 1952). Într-un referat 
de cadre din 23 martie 1952 întocmit pe numele locotenentului Viman Ion se spunea : 


Tovarăşul Viman la absolvirea cursului primar a fost nevoit să lucreze la mai mulţi 
moșieri şi chiaburi, la tăiatul lemnelor de pădure, la cariera de piatră şi apoi la 
repararea diferitelor şosele şi linii de cale ferată, simțind exploatarea şi mizeria. Cu 
ocazia încorporării sale în armată, a primit o educaţie sănătoasă, iar la înapoierea în 
comună s-a înscris în partid activând în cadrul org. de bază ca membru, apoi ca resp. 

cu prop. agit. în biroul OB din comună. Pe lângă această sarcină a mai îndeplinit şi 
diferite munci de partid menţionate mai sus. În această perioadă tovarăşul a muncit 
conştiincios, ducându-şi mulţumitor sarcinile la îndeplinire. Ca locţ. politic de com- 
panie la C.I. Rădăuţi şi-a dus în bune condițiuni munca, reuşind să facă o educaţie 
sănătoasă ostaşilor şi subalternilor, deasemeni s-a achitat mulţumitor de sarcina de 
secretar al OB partid al C.I.! 


Şef al Biroului Penitenciare din Direcţia Regională MAI Arad (15 dec. 1952-1 nov. 
1953); comandant la Penitenciarul Craiova (dec. 1953-1 mai 1954); inspector 
principal de pază în Secţia Pază din Serviciul Pază şi Regim, DIP/DPLC (1 mai 
1954-1 iul. 1956). A fost trecut în rezervă ca urmare a reducerilor de efective din 
MAI la 30 iunie 1956; comandant de secţie la DRDM nr. 9 Cluj (16 iul. 1956-1 apr. 
1957). Rechemat în rândul cadrelor active cu gradul de căpitan şi numit în funcţia de 
comandant al Penitenciarului Caracal (1 apr. 1957-1 iun. 1958); comandant la 
Colonia de Muncă Urziceni/formaţiunea 0908 (1 iun. 1958-1 mart. 1959). După 
desfiinţarea formaţiunii 0908 Urziceni şi transformarea acesteia în Secţia „Urziceni” 
pendinte de Colonia de muncă Rahova/formaţiunea 0964 Bucureşti, a fost numit în 
fruntea acestei subunități (1 mart.-l mai 1959); inspector şi inspector principal 
(1 mai 1959-1 nov. 1960), şef al Biroului Regim (1 nov. 1960-15 febr. 1964) şi ajutor 
de ofiţer de control în Serviciul Pază şi Regim din DGPCM (15 febr.-l mart. 1965); 
comandant al cursului de perfecţionare de pe lângă Penitenciarul Jilava, Secţia Şcoală 
de perfecţionare subofiteri DGPCM (1 mart. 1965-1 sept. 1966); ajutor de ofiţer de 
control la Secţia Regim (1 oct. 1966-1 apr. 1968), ofiţer de control III (1 apr. 1968- 
-1 oct. 1969), instructor II şi III în Serviciul Pază şi Regim din DGP (1 oct. 1969-1 
oct. 1970); comandant al secţiei „Rahova” din cadrul Penitenciarului Văcăreşti (1 
oct. 1970-mai 1971); instructor III în Serviciul Pază şi Regim din Direcţia Pază şi 
Regim a DGP (1 iun. 1971-1 aug. 1973). Odată cu înfiinţarea Penitenciarului Ilfov, 
a fost numit în funcţia de comandant al secţiei „Periş” din cadrul acestei unităţi (1 
aug. 1973-mai 1976); comandant de secţie la Penitenciarul Bucureşti (mai 1976-15 
mai 1977). A fost trecut în rezervă la 15 mai 1977 prin Ordinul MAI nr. 2/01623. 

Grade succesive : locotenent (1950) ; locotenent-major (1953) ; căpitan (1956 şi 
1957); maior (1961); locotenent-colonel (1968); colonel (1977). 

Decorații: medalia „Meritul Militar”, clasa a II-a (1954); medalia „A XX-a 
aniversare a Zilei Forţelor Armate ale RPR” (1964); medalia „A XX-a aniversare a 
eliberării Patriei de sub jugul fascist” (1964) ; medalia „A 50-a aniversare a înfiinţării 
PCR” (1971); medalia „30 de ani de la eliberarea României de sub dominaţia 
fascistă” (1974); Ordinul „În Serviciul Patriei Socialiste”, clasa a III-a (1963); 
Ordinul „Meritul Militar”, clasa a II-a (1970) şi clasa I (1976). 

Pedepse : 15 zile de arest la domiciliu pentru favorizarea deţinutului de drept 
comun Gavrilă Moldovan din Penitenciarul Zalău, cu ocazia unui control efectuat de 
Viman la acest penitenciar. Deţinutul era un fost consătean şi rudă a ofițerului 
(1956); „mustrare scrisă” pentru neexecutare de ordin (1957) ; cinci zile de arest la 


1. Referat de cadre din 29 martie 1952 întocmit de Secţia Miliție şi Securitatea Statului din Direcţia 
Cadre a Direcţiei Generale Politice, MAI. Documentul este semnat de locotenentul-major 
Rovenţa Grigore, şeful Secţiei, şi de locotenentul-major Valentin Constantin, şef al Biroului 
Miliție din aceeaşi secţie. 

domiciliu pentru părăsirea garnizoanei în timpul serviciului (1958); „mustrare scrisă” 
pentru părăsirea garnizoanei Urziceni fără aprobare şi pentru neraportarea unei 
situaţii ordonate (1959). 


VIŞAN I. GHEORGHE, locotenent-colonel. 

Activitatea profesională : instructor III de personal în Serviciul Personal din DGP 
(nov. 1971); instructor de cadre în Serviciul Cadre şi Învăţământ din DGP (26 aug. 
1973, 26 mart. 1975, ian. 1977). 


VIŞINESCU ALEXANDRU, locotenent-colonel (27 sept. 1925, satul Leiculeşti, 
com. Aldeni, jud. Buzău). 

Activitatea profesională : înainte de a fi numit în funcţia de comandant al Peniten- 
ciarului Râmnicu Sărat, Vişinescu a făcut parte din plutonul de execuţie al mareşalului 
Antonescu şi a îndeplinit funcţiile de locţiitor politic la Penitenciarul Mislea! şi de şef 
al Biroului Inspecţii din Penitenciarul Jilava? (1950, 1951, iun. 1952). Mărturia 
fostului deţinut politic Aurel Obreja, referitoare la cruzimea ofițerului de securitate 
Alexandru Vişinescu din Penitenciarul Jilava, este cutremurătoare : 


Înainte de a ajunge la locul torturii, auzii nişte ţipete, atât de groaznice, încât avui 
impresia că sunt ale unui porc pe care atunci îl înjunghie. Acest soi de tortură avu un 
efect maxim asupra întregii închinsori. (...) 

La locul torturii era prezent ofiţerul politic Vişinescu, care conducea toată operaţiunea. 
Mă cunoştea de data trecută. (...) 

Prima lovitură a fost atât de dureroasă, încât am avut impresia că m-au tăiat în două 
cu o bardă lată. Reacţia la durere a fost atât de mare, încât trecu de urletul normal pe 
care trebuia să-l scap din gâtlejul strivit de greutatea caraliului care-mi stătea pe cap. 
Şi-am scos din mine un râs de om nebun. A doua lovitură a fost la fel de dureroasă, 
a treia la fel, şi aşa şi celelalte. Parcă mă tăia-n bucăţi mărunte cu o bardă lată şi 
tăioasă tare. 

Ghiţescu mă prevenise, căci el ştia cum se bate, să-mi pun mâinile sub burtă în formă 
de cruce şi nu cumva să le scot spre a le duce la spate, că altfel ar putea să-mi 
zdrobească noadele de la degete şi asta-i mai rău decât bătaia pe care o primeşti”. 


În perioada petrecută la Mislea, Vişinescu a avut un comportament foarte dur faţă 
de deţinutele din această închisoare. El era caracterizat drept un ins „extrem de sever 
şi complet lipsit de omenie faţă de arestate” şi care avea „plăcerea de a insulta şi a 
teroriza, prin percheziţii şi interogatorii interminabile, pe deţinutele cărora le adresa 
toate epitetele posibile”*. Foştii subordonați de la Râmnicu Sărat, Alexandru Panţuru 
şi Dumitru Rusu, şi-l amintesc pe Vişinescu ca pe un om foarte aspru, care „n-avea 


1. Cicerone Ioniţoiu, Morminte fără cruce. Contribuţii la cronica rezistenţei româneşti împotriva 
dictaturii, vol. III, accesibil on-line la adresa http : //www.procesulcomunismului.com/marturii/ 
fonduri/ioanitoiu/morminte3/default.asp.htm, accesat la 18.09.2007. 

AANP, fond Serviciul Cadre şi Învăţământ, dosar nr. 2951, Moromete Nicolae, vol. III, f. 22. 
Gheorghe Andreica, Mărturii... Mărturii... din iadul temniţelor comuniste, Editura 2000, 
Bucureşti, 2000, pp. 22-24. 

4. HU OSA 300-60-1, RFE Research Institute, Romanian Unit, Prisons Personnel, box 436, Item 

5731/1955, f. 2. 

credinţă, n-avea milă şi nici suflet” '. Comandantul închisorii participa împreună cu 
ofiţerul politic şi cu ceilalţi gardieni la pedepsirea deţinuţilor, metoda lui favorită 
fiind bătaia cu biciul?. La Penitenciarul Râmnicu Sărat a îndeplinit funcţiile de 
lucrător prim operativ la Grupa Operativă/„D” (dec. 1954-1 apr. 1956) şi comandant 
(1 apr. 1956-apr. 1963). Vişinescu este menţionat şi de fostul deţinut politic Ovidiu 
Borcea în Lexiconul negru al scriitoarei Doina Jela : 


Timp de şase ani am purtat o pereche de bocanci care nu mai aveau talpă. Şi aceasta din 
cauza celor cinci paşi pe care-i făceam între fereastră şi uşă. În locul în care te întorceai, 
se făcuse groapă în cimentul din celulă. În gaura din talpă am pus un tub de pastă de 
dinţi, turtit ca să nu stau cu piciorul direct pe ciment. Când am arătat gardienilor cât de 
rupţi erau bocancii, m-au luat la bătaie zicând că special am pus tubul acolo, ca să rup 
bocancii clasei muncitoare... Cămaşa de pe mine o aveam de 4 ani (...). Când le spuneam 
că nu mai am cămaşă pe mine, îmi răspundeau că e mai bine ca a celui de la celula 4. 
Prin cele 6 găuri pe care le făcusem cu sârmă în uşă, am supravegheat celula de 
vis-a-vis, a lui Ion Mihalache (...). Ofiţerul politic Lupu şi comandantul Vişinescu l-au 
bătut în permanenţă, i-au creat condiţii să se îmbolnăvească şi nu i-au acordat îngrijire 
medicală. Intrau şi aruncau cu găleata de apă pe el, în plină iarnă. Strigătele „Fraţilor, aici 
este Ion Mihalache. Mă omoară ! ” au răsunat în celular. Această crimă nu poate fi uitată”. 


După dezafectarea Penitenciarului Râmnicu Sărat, la 13 aprilie 1963, Vişinescu a fost 
mutat în cadrul DGPCM ca ofiţer-controlor la Serviciul Inspecţii (apr. 1963-1965). Aici 
a inspectat mai multe colonii de muncă şi penitenciare ; locţiitor pentru regim şi pază 
la Penitenciarul Ploieşti (1965-1967) ; profesor şi locţiitor al comandantului Şcolii 
Militare de Subofiţeri Penitenciare Jilava nr. 9, UM 0191 Bucureşti, DGP (feb. 1967, 
1969) şi comandant al secţiei „Căscioarele” din cadrul Penitenciarului Ilfov (1976). 


VLĂDESCU ADRIAN, maior. 

Activitatea profesională : director al Penitenciarului Jilava (15 mart. 1949-14 iun. 
1949) ; subinspector la Secţia de control financiar intern din DGP (14 iun. 1949-?); şef 
al Corpului de control financiar intern din DGP (iulie 1951, dec. 1951). 

Grade succesive: maior (iul. 1951). 


VOICU M. DACIU, angajat civil (n. 1900; d. 26 oct. 1952). 

Naţionalitatea : bulgară. 

Activitatea profesională : directorul Direcţiunii Penitenciarelor 
şi Institutelor de Prevenţie - MAI (25 nov. 1948, 25 mart., 6 mai, | 
aug. 1949). În data de 7 martie 1949, Daciu Voicu trimitea o 
circulară secretă prin care îi înştiinţa pe administratorii peniten- 
ciarelor despre felul cum trebuiau făcute eliberările deţinuţilor 
politici şi de drept comun. Astfel, el menţiona : 


Preveniţii şi condamnaţii politici de orice categorie penală, depuşi de 
către organele justiţiei ca: legionari, criminali de război, spioni, trădători, cei care au 


. Dorin Ivan, Experimentul Râmnicu Sărat, Editura Irineu Mihălcescu, Buzău, 2005, p. 113. 
. Ton Diaconescu, Temniţa, destinul generaţiei noastre, Editura Nemira, Bucureşti, 1998, p. 249. 
3. Doina Jela, Lexiconul negru : unelte ale represiunii comuniste, Editura Humanitas, Bucureşti, 
2001, p. 301. 


N e 


VOICU M. DACIU 


2. 


săvârşit infracţiuni politice în grupuri organizate (sumane negre, grupul Suceava etc.), 
cei care au săvârşit infracţiuni politice individuale (instigatorii, alarmiştii, complotiştii, 
răspânditorii de manifeste, cei care au lovit sau insultat armata sovietică, cei care au 
încercat să treacă fraudulos graniţele ţării, etc.), în ziua în care vor trebui să iasă din 
penitenciar din ordinul justiţiei sau în urma expirării pedepselor, nu vor fi puşi în 
libertate, ci vor rămâne în penitenciar, la dispoziția Direcţiunei Generale a Securităţii 
Poporului. În dimineaţa zilei în care aceşti deţinuţi ar fi trebuit să devină liberi, 
secretarul penitenciarului îi va scoate dela categoria deţinuţilor politici depuşi de 
justiţie şi-i va trece la categoria internaţilor depuşi de către organele Direcţiunii 
Generale a Securităţii Poporului, comunicând această operaţiune. Chiar în această zi, 
biroului securităţii poporului din localitate ; această operaţiune se va efectua, prompt, 
atât prin scripte, cât şi pe teren’. 

In aceeaşi zi, Voicu Daciu mai trimitea un ordin circular secret prin care îi încadra 
la categoria deținuți politici pe cei care treceau fraudulos frontiera de stat a RPR: 


Deţinuţii preveniţi şi condamnaţi, depuşi în penitenciar, de către organele justiţiei 
pentru faptul de încercare sau trecere frauduloasă a graniţelor ţării sunt deținuți de 
drept politic, indiferent de starea socială şi cauza ce i-a determinat să comită această 
faptă. Ei sunt deţinuţi de drept politic şi trebuie trataţi ca atare, aplicându-li-se regimul 
penitenciar fixat pentru această categorie de deţinuţi, deoarece, în toate cazurile aceste 
fapte comise de ei au un substrat politic. În consecinţă, vă invităm să luaţi următoarele 
măsuri: a) toţi preveniţii şi condamnaţii ce se găsesc în penitenciarul dvs. pentru fapte 
de tentativă sau trecere frauduloasă a graniţelor ţării, să fie consideraţi deţinuţi politici 
Şi trataţi ca atare b) toţi condamnaţii pentru faptul de încercare sau trecere frauduloasă 
a graniţelor ţării, să fie transferați cu primele curse penitenciare la penitenciarele 
menţionate... (o listă de penitenciare special destinate acestora şi prevăzute într-un 
Ordin al DGP - n.n.). 


Potrivit necrologului apărut în România liberă din 28 octombrie 1952, Daciu 
Voicu a avut o activitate intensă în perioada de ilegalitate a Partidului Comunist : 


În anul 1920 s-a încadrat în organizaţia revoluţionară a tineretului. În anul 1926 devine 
membru al Partidului Comunist din România. În tot timpul luptei ilegale tovarăşul 
Voicu Daciu lucrează cu mult devotament în diferite munci de răspundere încredințate 
de partid. În perioada muncii ilegale a partidului, Voicu Daciu a fost de repetate ori 
arestat şi condamnat la mai mulţi ani de închisoare pe care i-a executat la închisorile 
Jilava, Văcăreşti, Doftana şi diferite lagăre fasciste. În faţa duşmanului de clasă el a 
avut o purtare demnă, comunistă. După eliberarea ţării noastre de către glorioasele 
Armate Sovietice, Voicu Daciu, legat de poporul muncitor român prin trecutul său de 
luptă, primeşte din partea Partidului munci de răspundere pe linie de partid şi de stat 
de care se achită cu devotament. În ultimul timp a muncit în cadrul Comisiei Controlului 
de Partid a CC al PMR. În tovarăşul Voicu Daciu, Partidul şi poporul muncitor din 


DJAN Cluj, fond Penitenciarul Turda, dosar nr. 59, „Dosar cuprinzând diferite ordine şi 
circulare ale DGP, 1949”, f. 78. Documentul poartă nr. 4843 S din 7 martie 1949 şi este semnat 


de şeful DGP, Daciu Voicu, şi de directorul administrativ, Marin Constantinescu. 


Ibidem, f. 79. Ordinul poartă nr. 4841 S din 7 martie 1949 şi este semnat de şeful DGP, Daciu 


Voicu, şi de subdirectorul general, G. Rusu. 

RPR pierd un fiu devotat luptei clasei muncitoare pentru întărirea regimului de 
democraţie populară, pentru construirea socialismului, pentru triumful cauzei lui Lenin 
şi Stalin. Memoria lui va rămâne veşnică în inimile noastre (Semnează „un grup de 
tovarăşi”, 27 octombrie 1952)!. 


VOICU NICOLAE GHEORGHE:, angajat civil (n. 1 oct. 1939, mun. Bucureşti). 

Naţionalitatea : română. 

Originea şi apartenenţa socială : muncitor. 

Profesia de bază la încadrarea în MAI: psiholog. 

Funcţii în organizații politice, de masă şi obşteşti: membru UTM şi PCR din 
1969; membru în Comitetul UTC al Institutului de Igienă şi Protecţia Muncii din 
Bucureşti (1965). 

Studii civile : şcoala generală (?-1953) ; Şcoala Medie nr. 1 din Slatina (1953-1956) ; 
Facultatea de Filosofie, secţia psihologie, Universitatea „C.I. Parhon” (1958-1963) ; 
curs postuniversitar de relaţii internaţionale organizat de MAE pe lângă Facultatea de 
Drept, Universitatea din Bucureşti (1967-1969). 

Activitatea profesională : psiholog la Institutul de Igienă şi Protecţia Muncii din 
Bucureşti (1963-nov. 1967) ; îndrumător III - psiholog (15 nov. 1969-1 aug. 1972) şi 
îndrumător principal III la Serviciul Educare Minori din DGP (1 aug. 1972-?). A 
publicat o serie de lucrări în revistele de specialitate privind reeducarea minorilor. 


VULCU GHEORGHE, locotenent-colonel (n. 24 oct. 1923, com. Porumbacu de 
Jos, jud. Sibiu). 

Activitatea profesională : locţiitor al şefului Serviciului Cadre din Direcţia Cadre 
a DGPCUM (oct., nov. 1951); comandant la Penitenciarul Alba Iulia (1953-1955) ; 
comandant la Penitenciarul Târgşor/formaţiunea 0726 (1955-1962) ; comandant la 
Colonia de muncă Ostrov/formaţiunea 0957 (1962-mart. 1967); comandant la 
Penitenciarul Tulcea (mart.-sept. 1967). 


1. Despre activitatea „revoluţionară” a lui Voicu Daciu, vezi Stelian Tănase, Clienţii lu’ tanti 
Varvara. Istorii clandestine, Editura Humanitas, Bucureşti, 2005, p. 170. 

2. Datele provin dintr-un referat de cadre întocmit de Serviciul Personal din DGP la 25 aprilie 
1974. Documentul este semnat de şeful DGP, generalul-maior State Nicolae, şi şeful Serviciului 
Cadre şi Învăţământ din DGP, colonelul Baciu Lache. ACNSAS, FD, dosar nr. 8859/vol. 73. 

ZAMFIR MARIN GHEORGHE, colonel, d.p. nr. 467 
(n. 29 iun. 1929, com. Ghimpați, jud. Giurgiu). 

Naționalitatea : română. 

Originea şi apartenența socială : ţăran cu gospodărie mijlocie. 

Profesia de bază la încadrarea în MAI: economist. 

Funcții în organizații politice, de masă şi obşteşti: membru 
UTC din 1947 ; membru UAER (1948-1949) ; membru în BOB | 
al UTM din facultate, responsabil cu agitația şi propaganda pe | 
institut (1949-1952); membru în Comitetul UTM din DLCM 
(1954-1955) ; membru PCR din 1961; locţiitor al secretarului 
BOB din Direcţia Economică din DGP (1968-1973). 

Studii civile: a absolvit şase clase la şcoala elementară din comuna natală 
(1936-1942) ; Liceul Comercial „Petru Rareş” din Bucureşti (1942-1949); Şcoala 
Tehnică Mixtă de Statistică din cadrul Ministerului Comerţului şi Alimentaţiei (iun. 
1949) ; Facultatea de Planificare, Secţia Industrială din Institutul de Ştiinţe Economice 
şi Planificare „V.I. Lenin” din Bucureşti! (1949-1952); curs postuniversitar „Studiul 
pieţei interne şi externe, Marketing” din cadrul Facultăţii de Comerţ Interior, ASE, 
fără frecvenţă (1971-1972). 

Stagiul militar : Şcoala de Ofiţeri de Rezervă, specialitatea intendenţă, MFA, 
Craiova (iul.-nov. 1952). 

Studii militare : cursul scurt de perfecţionare a pregătirii cadrelor cu funcţii de 
conducere din MAI de la Dumbrăviţa (1970). 

Studii politice: Universitatea Serală de Partid de pe lângă Comitetul Municipal 
PCR Bucureşti, secţia economie politică (1974). 

Activitatea profesională : ajutor de şef de Birou la Serviciul Penitenciare din MAI 
(5 dec. 1952-1 mart. 1954); inspector la Biroul Plan din DLCM (1 martie-l aug. 
1954) ; şeful Biroului subzistență din Serviciul Administrativ, DLCM (1 aug.-l nov. 
1954) ; şef al Serviciului Plan din DPLC (1 nov. 1954-1 iul. 1956); şeful Serviciului 
Plan Organizare Munci din Direcţia Economică, DGPCM (1 iul. 1956-1 oct. 1962); 
locţiitor al şefului Direcţiei Economice din DGPCM (oct. 1962-1964). În 1964 a fost 
trecut în rezervă la cerere fiind încadrat ca angajat civil, şef de Serviciu Planificare 


1. Mai târziu va deveni Academia de Studii Economice. 

şi Organizarea Muncii în Direcţia Industrială (1964-1966). A fost reactivat doi ani 
mai târziu cu gradul de maior şi numit în funcţia de locţiitor al şefului Direcţiei 
Economice din DGP (1966-1977); după reorganizarea sistemului penitenciar din 
august 1977 a fost numit şef al Serviciului Economic din DGP (aug. 1977-19 oct. 1984). 
Din această funcţie, colonelul Zamfir supraveghea bunul mers al producţiei şi al calităţii 
din întreprinderile speciale aflate în subordinea DGP, realizarea planului la export 
etc. A fost trecut în rezervă la 19 octombrie 1984 prin Decretul Prezidenţial nr. 219. 

Grade succesive : sublocotenent (r) (1952) ; locotenent (1952) ; locotenent-major 
(1953); căpitan (1956); maior (1960, 1966); locotenent-colonel (1967); colonel 
(1974). 

Pedepse : cinci zile de arest pentru salut neregulamentar (cu ţigara în gură) şi refuz 
de legitimare (1957) ; cinci zile de arest pentru lipsă de control asupra subordonaţilor 
(1960); „mustrare prin ordin” pentru superficialitate în executarea controlului 
(1963); „mustrare scrisă” pentru neexecutarea la timp a unui ordin (1980). 


ZUICARU CONSTANTIN, locotenent-major, d.p. nr. 49 (10 ian. 1921, com. 
Ciofrângeni, jud. Argeş). 

Naţionalitatea : română. 

Originea şi apartenenţa socială : ţăran sărac. 

Profesia de bază la încadrarea în MAI: cizmar. 

Funcţii în organizații politice, de masă şi obşteşti: membru PCR din 1947; 
activist cu propaganda şi agitația la Plasa PMR Jiblea din Judeţeana PMR Argeş 
(sept. 1949-mart. 1950). 

Studii civile : patru clase în comuna natală (1928-1932) ; două clase de ucenici în 
Piteşti (1935-1937) ; curs de şase luni la Şcoala de Gestionari Vânzători din Târgovişte 
(1948). 

Stagiul militar : Regimentul 4 Dorobanţi Piteşti! (febr. 1942-sept. 1944) şi Regi- 
mentul 15 Artilerie Curtea de Argeş (sept. 1944-25 mai 1945). A fost pe frontul de 
est (în Moldova) de la 1 aprilie 1944 până la 31 mai 1944 când a fost rănit şi internat 
într-un spital timp de două luni. La 15 iulie 1945 a fost concentrat din nou de Cercul 
Teritorial Militar Piteşti şi trimis la Şcoala de Ofiţeri de Artilerie din Piteşti. A fost 
deconcentrat la 20 decembrie 1945. 

Studii politice : Şcoala PMR de trei luni din Târgovişte, fără certificat de absolvire 
(oct.-dec. 1949). Un raport al Serviciului Cadre din Direcţia Regională MAI Piteşti 
menţiona : „Fiind apreciat în munca sa, în 1949 a fost trimis la şcoala de Partid de 
3 luni la Târgovişte, acolo s-a documentat bine în multe probleme ale Partidului, da’ 
totuşi a fost atras şi de o greşeală pe care i-a cauzat rezultatul şcolii de Partid. A fost 
eliminat din şcoala de Partid, înainte de a termina cu 20 de zile, pentru faptul că a 
venit în stare de ebrietate la şcoală şi a adus injurii asupra portarului ”?. 

Activitatea profesională : ucenic cizmar la un atelier de cizmărie din Piteşti, str. 
Viilor nr. 48, deţinut de proprietarul Costică Cernea (1932-1939 şi dec. 1945-mai 


1. În perioada 5 decembrie 1943-20 martie 1944 a fost trimis să urmeze cursurile şcolii de şoferi 
la Batalionul 8 Instrucție şi Reparaţii Craiova. 
2. Raport din 17 iunie 1953 semnat de sublocotenentul Ionescu. 

1946) ; cizmar la un atelier de cizmărie din comuna natală deţinut de proprietarul 
Costică Ungureanu (1939-1940); tăietor de lemne la Societatea de Exploatare a 
pădurilor „Silvia/Silva” din comuna natală (1940-1942); cizmar la atelierul de 
cizmărie al patronului Ion Mihăileanu din Piteşti (mai-oct. 1946); cizmar la un 
atelier de cizmărie din Piteşti, strada Sfânta Vineri nr. 55, deţinut de proprietarul 
Alexandru Gogoaşe (oct. 1946-dec. 1947); vânzător şi gestionar la magazinul de 
desfacere al Cooperativei meşteşugăreşti „Viitorul” din Piteşti (dec. 1947-oct. 1949). 
Mai multe referinţe ale foştilor colegi de muncă menţionează faptul că, în această 
unitate, Zuicaru s-a ocupat de traficul cu bonurile de încălţăminte, făcând diferite 
afaceri ilegale cu o serie de speculanţi locali care ulterior au primit ani grei de 
închisoare ; angajat civil în MAI în funcţiile de ajutor de şef şi şef al Grupului de 
Aprovizionare Piteşti din Direcţia Aprovizionare a MAI (5 mart. 1950-nov. 1951); 
lucrător de cadre (nov. 1951-1 apr. 1952) ; şef al Secţiei Cadre din Serviciul Reeducare 
Minori din MAI (1 apr. 1952-15 sept. 1953) şi şef al Secţiei Regim din Serviciul 
Colonii de Muncă şi Educări minori (15 sept. 1953-1 dec. 1954); şef de grupă 
administrativă la Colonia de minori Militari (1 dec. 1954-1 dec. 1955); ajutor de 
comandant şi şef de grupă administrativă la Colonia de minori Brâncoveneşti (1 dec. 
1955-30 iun. 1956); angajat civil în MAI în funcţia de achizitor principal la Colonia 
de minori Brâncoveneşti (1 oct. 1956-31 dec. 1957). 

La 30 iunie 1956, ca urmare a reducerilor de efective din MAI, a fost trecut în 
rezervă prin Ordinul MAI nr. 3270. 

În dosarul personal al ofițerului se găseşte o adresă din 15 august 1960 a 
Întreprinderii MAI „Petre Gheorghe” din Baia Mare, în care se solicitau DGPCM-ului 
date despre activitatea profesională a lui Zuicaru Constantin în vederea angajării sale 
la această instituţie, 

Ofiţerul a avut patru fraţi şi două surori, Dintre aceştia îi menţionăm pe Zuicaru 
Ion, director al Staţiunii de Maşini şi Tractoare Orbeasca (1950), Zuicaru Dumitru, 
sublocotenent în MSS (1953), Zuicaru Mihai, locotenent MFA în Cluj (1953). 

Grade succesive : locotenent (apr. 1952); locotenent-major (apr. 1955). 

Decorații : medalia „Bărbăţie şi credinţă”, clasa a II-a (1945), 

Anexa 1 (1978) 


B-du!Armata Poporului -3 Tet 
BUCURESTI . 3L 2R00 


ma n. n aaa 


Nre 774/ /30.1.1978. 


Nota Academiei „Ştefan Gheorghiu” adresată colonelului Iacovişac Constantin prin care este 
înştiinţat că i s-a echivalat titlul ştiinţific de doctor în filosofie obţinut la academia sus-numită 
de către Ministerul Educaţiei şi Învăţământului. Este vorba despre un document rar întâlnit în 


dosarele profesionale de cadre. 

Anexa 2 (1976) 


ZO 


ACADEMIA „ŞTEFAN GHEORGHIU” 
PENTRU PREGATIREA CADRELOR DE CONDUCERE A ACTIVITAȚII DE PARTIO, SOCIALIPOLIIICE, ECONOMICE 
ȘI ADMINISTRAȚIA DE STAT 


CENTRUL DE PERFECŢIONARE A PREGATIRII CADRELOR DE CONDUCERE 
DIN ECONOMIE ȘI ADMINISTRAȚIA DE STAT 


CERTIFICAT 


BENGA GIRORGIIE 


n ubsaloit earinl pentru 


Gan, 


perfretianaren pergătirii endtelar =A fin. eanamie pe administrația de stat. 


niestal Poth, seetia ADMINISTRAT tt în perisndu Dle III] 972 


' a28., II.1976 
prevederile Hatăririi Comitetului Executiv 
n Gheorghiv” din 1971 şi a Legii privind 
stile socialiste, ort. 13. 


Certificat de atestare a absolvirii cursului pentru perfecţionarea pregătirii cadrelor în cadrul 
Centrului de perfecţionare a pregătirii cadrelor de conducere din economie şi administraţia de 
stat de pe lângă Academia „Ştefan Gheorghiu”. Acest Centru îşi avea sediul în comuna 


Otopeni, şoseaua Odăii ar, 20, 

Anexa 3 (1978) 


peate rip uni md? 


DE MARXISM- LENISUSM 


EARLI 


AL PCR 


Tov L "NT VENIAN 


o oblot Lereenueteng de A M 


msm, secpa ECONOMO 


abţinind uzmâtooraie name 


Anu! |. 9 (noua 
ai n 9 7720vd» 


Anu ui YO (Zece; 
ant y JO(ZECE) 


Diplomă de absolvire a Universității de Marxism-Leninism cu durata de patru ani, de pe lângă 


CJ Cluj al PCR. 

Anexa 4 (1952) 


„promoţia. 23.08.52 . 


r. 


iaci PE data det.. t 


1230 


rS- aa 


SE din... 
IN do IA Pav voua avea ppap. 


Setul Şecalei Of. de Seeuritute 


să 


Seful Seejiri învățămăul 
i o ue A 


MR ATDA Me ta n 


Atestat de absolvire a unei Şcoli militare de ofiţeri de securitate de la Câmpina - 
promoţia 23 august 1952. 


499 Documente din dosarele profesionale de cadre 


Anexa 5 (1981) 


(Al 


va „xi kihe adake adi na aeto e re „x 


E... gradul tepi aaa 


P eg n utmat Cursul 


. 
four tate wi bovrannomemobavaodervan vomva rev emma 
ep onecT ar ep OUa A A human 


: e (ORA DIS TEA 


um și l-a absolvit eu 


Certificat de atestare a absolvirii cursului de reciclare cu durata de trei luni pe profil de 


activişti politici la Şcoala Militară pentru perfecţionarea cadrelor active şi pregătirea ofiţerilor 
de rezervă de la Grădiştea - UM 0900. 

Anexa 6 (1970) 


JE OFIȚERI DE SECURITATE PROMOȚIA 1970 


Telegrama adresată C. C. al P.C.R. 
tovarăşului NICOLAE CEAUȘESCU 


avul | datoriei,  păstrind eu Soniaiiate Ro- 


Vineri dupà amiarà a 
i, în Capitată. “feste statea 
de maitat” in ne a ataoi 


pă. am 
demnitate yi oncare, padui | máma, în care so spune * 

f: Ne  indeeptâm gindurile 
pline de dragoste şi profun- 
spre Parti» 


ii neo vita) go. 
neraidoonenent Grngorr Ra- 

| dic a urz at natlor absolvenţi, 
inon amele sui a Conssi- 

ujui Să aleea re Katni, 

suita depim in auti viata 

exprimind, torona- 

UĂ ngua prn» 


AER So; anii je af. 
pa de st ee 3 ie 
pa lit: 
La fertivitale au 
Desired Popa, 
Comketuht 
CE ai P. CR.. 


emste, | ae Repabifeii 
Ea 
4 


pi 
nitah 


i dă recunostinţă 
: du Comurdst Komân, Comi- 

: teiul său Central, spre dum= 

: neațoastră, iubite  tovarăşe 

; secrelae general. penteu, WME. i 
: mumatele condiții ce a S 
i fast creale în vederea n 


n ati 


şi Ca TE H { 
; genera 8, 
i arahiotolenent 
primy Vreme 
Üuasiiuun 
repres 
M:- 
vi~ 
iu vormitare, 


Caiet 
izipora RAT: 
pegede ai 
Securității Si stii, 
zestan ai ceubiaru 
nsr Nig În vâătănintu HERA 
„de didactice 
“generaj ss ofiteri superiori 
După întoarea Taului de 
stat, KOH | dat cre O: da: E DA Îi 
TaS n Cois: tiu Se cu. 
7 ati; Statua pentre inaha- 
afa grd a e isivenţilor din 
Tila prome ie a seali i. 
în amele ghs 
Ta orab s safal 
 Weplenentoi 2 ë Awe! Roavţan, 
dfe ade enii amiăminte e 
é recunostinta condusers de 
PRG siale stat pentru grifa 
acordat 


Hyengtion a 
promopiei, 


pi pregătirii viitor jior 
eRprimgi t angaj- 
"ASIS acu prometi, de 3 
mpu; aig 4 à $ Ai A 


să te cheugrile 


4 


Între 12 — 20 


stuji zii abaegatie 
imicruzeie vilade ale poperssuii 
BESI stouittatea palois. 
În încheicre, a Inat tusin- 
ui tovărăsui Dumitru Papa, 
fetteitat pe naji aba 
subliniat in a~ 


nalhs Ya 


“ninti si a 


| coiugi timp datoria pe cine a 


! fi viide 


Li 

prin ser cedat i | su vitor, 

i a de ga tă, i ingerea 
| 
| 


CEAUSESCU; - 


a Cbţorii de  seturitate de 
permanent 
profesională, de a 
a îndepiinirea mi- 
slot faeredine 


ag  perlecțiana 
málestisa 
stunitor co ic 
tale. 

S-a dat apol citire teicgra- 
absolvenţii 
Central al 


me: adresate de 
Sei Comitetului 


Partidului Comunist Român, : 


NICOLAE 
Sopetar 
netul a Partami Conn 
nist Român, pieşedintele Cor 

sinuu de. Stat. omandi 
suprem ai i ; 


lovarāsuluj 


i tineri 


Rt» 


tirii noasire temeinice şi miti 
tilaterale. 
Alăreala pildă pe cate H 


tru muncitor, 3 

jurul partidului ; 

rii sale, ne. iasul lei 

mulilizează şi - 
ofiteri e 


pentru 


Articol din România liberă, din 15 august 1970, privind festivitatea de înălțare 
în grad a absolvenţilor Şcolii militare de ofiţeri de Securitate, promoţia 1970. 
Printre cei care au luat cuvântul s-a numărat şi şeful promoţiei, locotenent 
Aurel Rogojan (fost şef de cabinet al generalului Iulian Vlad în anii '80 şi 
consilier personal al directorului SRI Radu Timofte, după 2000; în 2006 
ajunsese la gradul de general, poziţie din care a şi fost trecut în retragere). 

Anexa 7 (1951) 


Raport. 

Intrucst Gorezo a wë abar 

ZI raze a mă căsători ey 4 
Grosu ie ătistiţa din Botosani ai Baii 


„ tineanu Nr.15 cu serv, la Dirsotia Re 


Hari și Poduri Botosani, rog a ni se 
Alos dacă snsnumitu coreapuide,- > 


Cererea locotenentului Dascălu D. Eugen, adresată superiorilor săi, prin care solicită 
aprobarea căsătoriei sale cu Grosu D. Aristiţa. 

Anexa 8 (1953) 


spa domain n ae să 


si avare i 55 tn, fiind cuteg oral b. 
aportara Prunea șă în conu, = 


ii Sab, Ante Bart din tgan gn tradut au ăi 


i veat A aN M E panen 


ArI tA ou Ruau Ton Gara tupraună 


uorum tal Žovenate 


502 


pi 


Referat al Biroului Evidenţă Cadre din Regimentul 1 Pază în care şeful acestui birou, 
locotenent-major M. Stoenescu, a efectuat verificări privind rudele viitoarei soţii (Bob 
Rozalia) a locotenentului Neamţu Mihai. 


503 Documente din dosarele profesionale de cadre 


Certificat de moralitate (cazier) servindu-i lui Berindea Gheorghe la angajarea în MAI. 

Anexa 10 (1953) 


Caăre luân legătura cu Tov, Troaċă Ï Loan 
r necalificat, cere doreste să fie îacaârat: 
atpucât Tór, “mroacă I Ioan corespunde ş.*: 
n Ministerul Afacerilor Interne, Serviciul Gaăre p 
fi încaârat în kawa post la serviciul administrat: 
AA, Le Craiova en gradul de E O RE 


Referat al Serviciului Cadre din Direcţia regională MAI Craiova prin care tovarăşul Troacă I. 
Ioan este declarat „corespunzător” pentru încadrarea într-un post de ofițer de administrație, pe 
baza originii sale sănătoase - muncitor necalificat. 


505 Documente din dosarele profesionale de cadre 


Anexa 11 (1953) 


i ama n ere ereenn Aa! 
. mara e 9 are mule ei» DD 
Amanah cererea aparte e AARE: 


Cumoștiintă de dispozițiunite Art. 190 cod, penal și-473 codul 
dare şi înaltă trădare, cu modificările în ce: i vei e calificarea, 
lor, prevăzute de Art. |, 4 şi 5 din Legea Nr: 16 

Ain 15 tamuarie 1919, lege pentru sanchonatea pi i 
a ionale și de aptit că în: cazal că 


Angajament dat la ieşirea din MAI de către locotenent-colonelul Albon Augustin. 

Anexa 12 (1971) 


ANGAJAMENT 


“Bu. LEi.. e Mareea ainu. Ma. p Sf. 


ga “mutate şi ‘prens les 


seplin. conştient de răspunderea ce-mi revine în stiati dee ecua 


“în Ministerul Afacerilor Interne şi din aceea rde eplățean sl Republicii Socialiste Aemània, 
cind: „taalo obligaţiile ce decurg pentru mine din Constituie, din Jegiie (ării, din jură 


Aa din ordinele Camandaniului Suprem ul Po: AER Armate alr Kaa au ua ci îs 


ci “aevotameni, pe Şi POTEN galoria de crediniâ faţă de patrie gi popor, 


pentru prey ennon; pill n curmărea oricăror actiuni îndreptate 


Angajament dat de locotenent-colonelul Laic Dumitru din DGP la data de 9 august 197]. 


(Astfel de angajamente se luau de către militarii din MAI atât la intrare, cât şi pe parcursul 
activităţii lor profesionale.) 

Anexa 13 (1975) 


e | 


A 


Angajament încheiat de candidații admişi în instituțiile militare de învățământ prin 
care se obligau să îndeplinească serviciul timp de nouă ani în unitățile MAI. 

Anexa 14 (1961 


aionul 


ziua a22 | luna 7% 


sa resect şi să cai case cerințele regulamentului 


n entul să păstrez cu stricteţe secretul de Stat şi să 


Model de angajament din anii '60 luat atât la intrarea în MAI, cât şi pe parcursul activităţii 
profesionale. 

Anexa 15 (1987) 


ISTERUL DE INTERNE 


__ ANGAJAMENT 


: Šubserihatut (numele şi prenumele) EfEABAS_105£E._ PETET 

pa născut in anul /23/_ luna LVŞPZIE._.. sua ZI E 

[a / LAE Oraal oe memeo IE FE Dio SAS... 

im a ani EET R4(4 LINGE 
Orai 

pa FUCEN De Gif. fost 


— ea angajat civil. în funcţie de CO Matter 


fa 3 


A -GG- LIER cind am fast srecut în PP 


Aaaa anu, 


de ine “prin ordinul nr, Îi LL.. din LP-cf-4327 


Angajament luat de ofiţerii MAI la data trecerii în rezervă. 

Anexa 16 (1948) 


emma AODIG in 


ANDMA ED sera don MAY poemO ame PANE DARAD Ah Gpp Sannaiaarina + Anea ate eyy Ae o daai es ng den 


i : Specii de 1uformaţii, ui jiu angajamentul de a 
țe“ toata: dizpozi unii legale’ cu privite ta pästraren sceretului în admi- 
At. si ine “hostate, intezesând xguretele de Stat, 


ini 


ï cumpătată, atât în serviciu cât și în afară. 


e legături cu tuneţionari care nu mai lac paite din 


nżul când nu-l: veiu respevta, înţeleg să suport 


Angajament luat de lucrătorii operativi din SSI la data intrării în această instituţie. 

Anexa 17 (1963) 


pn: tin de -3 30 de zile ha in dat 

E da E scöate i 
a roiku e că-mi vol vopsi toata ha ivale E 
roltură militară ca 3 nanta A veston, parnialonă nd, 


din eviðeg 
„de tit mană 
CAR d gr a 


Zopf- Ja Scoaterea mea dir viie ery ji FE siia en J RE E 
“mea PE m: fol de armament «i RLA GG N 


SU Sau muniviwiihe 
Dacă în cag ch s la „Contre 


i : E Sa i5 Ă Ri f E Şi $ Le pE arie m. 
i sau CU ali ve ocazii, gi K'e i E di, E À HE H SI da at o. pa: ni 


“abnanent, gi manipiuni. 


Le Scesaberea mea din eyisient pa a Te a char ar 
imänui nimic in cale. cS GUROS se că miie 3 g 


$ “ul 
X AI 12 Ea cui yw NES Ca 2. a i 
A: here, DSe: oit Bre, cita pi PRR sa ha Akade ongi pi i A porii pă 
epinu; i ECU gi amanito Puneti pe cers 


mal f mei uni, lor ii a d: e dn a i 
ik. EP caz ci voi âtvulra os ai n fiy i 


x wte EA dă è y ala ED Ei L-ai ăi $ pt i af 
pe ra Bi emi ae t o p E fs p mpi e: eag pey și i pair EAS e 
: ei Lor E POR TAE PEL KA mE i iy ze Vi îi o, x 


tAE MEKA ae e 
[asi at: D RR 
ai, GQ : 


1 a 


zi 


aE 00 PUG 00 culce arte aR = Bl 


AZI i: n E ir. 


a car Papena barete «Aker oE, CPT NIPENDID UPA i pe DD ate retea 
? și sA opa a 
appt să mp 
Azi e DUDE ui ek PEOR 


Lă 
Ani Atap SD Ara 


oi ve 


TURS a 23, 


apă i 


cursa 


Declaraţie dată de căpitanul Stănescu I. Ioan, locţiitor al comandantului pentru pază şi regim 
la Penitenciarul Piteşti, înainte de scoaterea sa din DGPCM. 

Anexa 18 (1962) 


Fa > 
"Bu Aet AA E. AeA Akat. cetățean al Republicii 
S as intrând în adug Securității ali jur să fiu 


“ur să-mi însuşesc temeinic toate cunoştinţele profesionale şi mi- 
peâteu e a fi bun luptător în cadrul Securităţii Statului. 


Tip de jurământ militar din anii '50-'60. 

Anexa 19 (1979 


` 


RĂMÎNTUL MILITAR 


: T îndeplinirea datoriei sacre de apărare u patriei înscrisă 
ție, eu NISTOR. 1. MIHAI. 


al. Republicii Socialiste ltomânia, intrind în rândurile for- 


Dona doroedrozovoeveare Astra 25t5091999940707s9 


jurământul meu, să suport pedeapsa aspră a 


áliste România“. 


dau bey 


pocvocavonvesoavetevavta 


| 09s0eppovooaveat0e 


Tip de jurământ din anii '70-'80. 

Anexa 20 (1980) 


„pATSLLRUL DE INTERNE 
JIRgCTIA PUNI: PENG IA RILOR 


ioa de mobili sherlasu 


kd 


pbr 


DECLARATIE 


Subsemnatul, Lt.Col, Lorinţ P. Vanionia,. 
Pâbricii ds mobilă Gherla Judaţii tul, domiciltaţ 
strada Mihsi iminascu Nr, 13/bis, 
declar următoarele : 


Declaraţie de avere a locotenent-colonelului Lorinţ P. Veniamin, director al Fabricii de 
Mobilă Gherla. La 22 octombrie 1980 intra în vigoare Legea Nr. 4 privind obligaţia 
cadrelor de conducere din activitatea economico-socială şi a altor activişti de partid şi de 
stat de a declara bunurile de valoare proprietate personală. Potrivit acestei legi, persoanele 
cu funcţii de conducere din aparatul de partid şi de stat nu puteau să dobândească, 
perioada îndeplinirii acelor funcţii, locuinţe proprietate personală. 

Anexa 21 (1956) 


Potos gratie 


GH „IOAN = născut în anul 1926, Lona 
Gomuna Storojineţ, R.S.S. = a absolvit 
ozesti din Bucureşti. în asul 1956, 


Diplomă de absolvire a cursurilor unei facultăţi muncitoreşti. 

Anexa 22 (1985) 


Gătre P : E SER a 
| NINLSTERUIL DE IN 
INSPROTORA TU TEA 


măturat tăaintăn xarocopia referatului de c ii púrýi ei 
nînă looctenentului major CIRCIU ION, ou rugămintea de s. n: près 


rentat organelor Locale: de partit, ta vederea Obgimea a a 


Adresa şefului DGP, general-maior Emil Panaite, prin care solicită IJ Dâmboviţa al MI 
transmiterea referatului de cadre al locotenentului-major Cîrciu Ion spre a fi prezentat organului 
local de partid în vederea numirii sale în funcţia de locţiitor comandant pentru pază şi regim 
la Penitenciarul Mărgineni. 

cai E IE N N a e ERE O 9 a RIO d nd A nt de 


Anexa 23 (1967) 


a Consiliul de Stat 


*anin Deeretul nr. 339 din 06.04.1967 


Bi 


Ordinul 
„In Serviciul Patriei Socialiste“ 


[x 


căpitanului Costea 4. 'Praian-Victor 


TOTE 


Pentru 15 ani vechime în „unitățile nilitarizate ale 


PA ie AT IRT 


TETTE 90 Aa: 


Minis teru; l ui “Afacori lor Interne 


Brevet prin care se conferă Ordinul „În Serviciul Patriei Socialiste”, clasa 
a III-a, căpitanului Costea M. Traian-Victor pentru 15 ani vechime în 
unităţile militarizate ale MAI. 

Anexa 24 (1977) 


LUV Cote, f; prezidential Pahn 314211? 1977 


ale- vovit rr 

zi 
DIA 
LO u Hut 


oltó L 


Li 


amenena senat LACAL.. SO one ului, TRAZAN=VIQTOR..Ma.. COSTEA... rr 


pontu Pale ANE tee fijne W2 eorndele previne 


j ; OS g 
PA Hiiti PA ZA iu 


: 
D nabhoii Leninlik Dominia 


Brevet prin care se conferă Ordinul „Meritul Militar” , clasa I, locotenent-colonelului 
Costea M. Traian-Victor pentru 25 de ani vechime în cadrele permanente ale MI. 


4 

Anexa 25 (1972) 


Brevet prin care se conferă medalia „25deanide la proclamarea Republicii” ofițerului 
Agache N. Ion pentru „merite deosebite în opera de construire a socialismului”. 

Anexa 26 (1971) 


ivitatea de partid și în opera 


e sd BE 


Preşedintele 
Consiliului de Stat 
N.Ceaugescu 


Brevet prin care se conferă medalia „A 50-a aniversare a Partidului 
Comunist Român” ofițerului Dragomir C. Mihai pentru „merite în acti- 


vitatea de partid şi în opera de construire a socialismului”. 

Anexa 27 (1970) 


Ofițeri MAI la cursul scurt de perfecționare a pregătirii cadrelor cu funcții de conducere din 
MAI de la Dumbrăvița, în anul 1970. 


` 


tie 

Dicţionarul ofițerilor şi angajaților civili ai Direcţiei Generale a Penitenciarelor repre- 
zintă un instrument de lucru util pentru reconstituirea multiplelor aspecte ale 
sistemului concentraționar din perioada comunistă. Expunerea concisă, informația 
inedită şi exhaustivitatea conferă lucrării o valoare de document: profilurile profe- 
sionale şi morale ale celor care au servit această instituție represivă îi conturează 
istoria, evidențiindu-i mecanismele de funcționare şi modul de organizare. În acest 
prim volum, cercetătorii istoriei recente, elevii şi cadrele din actualul sistem de pre- 
gătire profesională al Administraţiei Naţionale a Penitenciarelor, dar şi foştii deținuți 
sau publicul larg pot identifica (după anumite informaţii extrase din dosarele pro- 
fesionale: numele, locul şi data naşterii, parcursul profesional etc.) persoanele care 
au administrat aparatul central al sistemului carceral comunist. Prezentarea struc- 
turii din teritoriu (penitenciare, colonii şi unităţi de muncă) va face obiectul volumelor 
al II-lea și al Ill-lea ale Dicţionarului. 

